
STUDIU INTRODUCTIV 


f SCHIŢA istorica a societăţii sclavagiste din bazinul 

EST-MEDITERANIAN ÎN AJUNUL RĂZBOAIELOR MEDICE 

Personalitatea lui Herodot, datorită păstrării integrale a ope¬ 
rei sale, ni se înfăţişează şi astăzi, aşa cum a fost acum două 
mii patru sute de ani în urmă, vie, iscoditoare, înclinată să cum¬ 
pănească oamenii şi faptele lor. Cicero l-a numit pe Herodot 
„părintele istoriei" T Caracterizarea lui Cicero cuprinde o bună 
parte de adevăr, fără pretenţia să-l identifice pe Herodot cu un 
adevărat istoric. Herodot n-a fost altceva decît un cercetător 
harnic şi talentat (un toTopsuţ ) care - depăşind preocupările 
înguste ale logografilor - a trecut pentru prima oară la compo¬ 
ziţia istorică de proporţii vaste, axată pe un plan bine definit. 

Faţă de lucrările predecesorilor săi, Herodot s-a avîntat în 
Istorii la povestirea unui lung şir de evenimente din istoria 
Orientului şi a Greciei. Nucleul central al acestor evenimente 
care ţin de secolele al Vl-lea şi al V-lea î.e.n., îl constituie 
războaiele greco-persane şi împrejurările care au dus la izbuc¬ 
nirea ciocnirii între perşi şi greci. Deoarece Herodot a scris cea 
dintîi istorie cu caracter universal în literatura greacă, afirmaţia 
lui Cicero apare justificată, căci nimeni pînă atunci nu se în¬ 
cumetase să închege povestea întîmplărilor din trecut într-o operă 
de sine stătătoare, străbătută de un fir conducător, şi prea puţini 
se interesaseră de istoria politică a statelor atunci existente. 

Opera lui Herodot, intitulată simplu terrop if\ - cercetare, în 
stadiul de dezvoltare a istoriografiei greceşti cînd a fost alcă¬ 
tuită, nu putea cuprinde adevăratele cauze care au provocat 
războaiele greco-persane. De aceea am socotit necesar să în¬ 
cepem Studiul introductiv cu o sumară schiţă a condiţiilor eco¬ 
nomice, sociale şi politice din secolele VI-V î.e.n. Această schiţă, 
completată prin lămuririle date în Notiţele istorice nu are pre- 


1 De Leeibus, I, 1. 

tenţia să suplinească lipsurile din Istoriile lui Herodot, proyenite, 
în parte, din concepţia despre lume şi viaţă pe care o avea „pă¬ 
rintele istoriei". Scopul ei, mult mai modest, este acela de a în¬ 
lesni cititorului recunoaşterea apropierii sau depărtării lui Hero¬ 
dot de adevărul istoric. Rîndurile de mai jos cuprind deci şi 
unele referiri la analizele sau la explicaţiile lui Herodot asupra 
evenimentelor pe care le ia în considerare. 

1 Statele asiatice, Egiptul şi Grecia în secolul al Vl-lea î.e.n. 

Istoriile, în măsura în care autorul lor a intenţionat să cer¬ 
ceteze cele mai ’ îndepărtate rădăcini ale războaielor greco-per- 
sane, încep în mod logic cu o expunere a istoriei Lydiei, căci, în 
urma anexării acestei ţări, perşii au venit în contact direct cu 
grecii din Ionia şi cu cei din insule. Prin integrarea într-o sin¬ 
gură operă a istoriei statelor sclavagiste asiatice şi greceşti, 
Herodot a dovedit un larg interes pentru dezvoltarea societăţilor 
sclavagiste din vremea sa, interes dublat de o remarcabilă capa¬ 
citate în mînuirea imensului material pe care l-a strîns cu preţul 
unor mari osteneli. 

Atenţia istoricului din Halicarnas s-a îndreptat rînd pe rînd 
spre toate societăţile sclavagiste implicate în evenimentele din 
secolul al Vl-lea î.e.n., care au dus treptat la cucerirea întregii 
Asii Anterioare şi a Egiptului de către perşi şi apoi la încercarea 
acestora de a-şi întinde dominaţia asupra insulelor din Marea 
Egee ocupate de greci şi asupra Sud-Estului Europei. 

Trăsătura esenţială a orînduirii sociale din statele luate în 
considerare de Herodot este întărirea continuă, în cursul seco¬ 
lului al Vl-lea î.e.n., a relaţiilor de producţie sclavagiste, al că¬ 
ror caracter diferit şi inegal de dezvoltare a fost principala cauză 
în izbucnirea conflictului greco-persan de la începutul secolului 
al V-lea î.e.n. 

Dezvoltarea relaţiilor de producţie sclavagiste a determinat 
în Asia, încă din mileniul al Il-lea î.e.n., apariţia unor state cu 
teritorii vaste, care se menţin prin campanii de cucerire, princi¬ 
pala sursă a procurării de sclavi. Datorită acestor campanii, 
urmate de masive strămutări de populaţie, precum şi apariţiei 
unor mari centre orăşeneşti şi a drumurilor comerciale perma¬ 
nente, istoria popoarelor din Asia se împleteşte tot mai strîns 

cu istoria popoarelor din Europa şi Africa de nord 1 . Istoriile lui 
Herodot ilustrează cu prisosinţă progresul legăturilor ce se sta¬ 
bilesc între popoarele Asiei Centrale şi Anterioare, Egipt şi Gre¬ 
cia în prima jumătate a mileniului I î.e.n. 

Procesul apariţiei şi dezvoltării relaţiilor de producţie scla¬ 
vagiste în Asia, Europa şi Africa a avut o evoluţie foarte va¬ 
riată. Cele mai vechi centre sclavagiste s-au ivit în Asia Ante¬ 
rioară şi Africa de nord. între marile state sclavagiste existînd 
încă din mileniul al II-lea - Asiria, Babilonul, Egiptul - şi vecinii 
mai slabi, din care unii - de pildă Fenicia, Syria, Frigia şi 
Lydia -, păşiseră de asemenea pe calea dezvoltării sclavagismu¬ 
lui, la începutul mileniului I au loc ciocniri grave, sub forma 
unor războaie de cucerire, al căror ţel era acapararea de materii 
prime, sclavi, precum şi obţinerea dominaţiei asupra căilor co¬ 
merciale. Cînd interesele marilor state sclavagiste nu coincideau, 
izbucneau conflicte şi între ele, conflicte care duceau la depla¬ 
sarea temporară a dominaţiei politice. 

Cel dintîi stat sclavagist asiatic care a izbutit să alcătuiască 
un regat bine închegat din punct de vedere administrativ şi să 
ocupe o mare parte din Asia Anterioară şi Egipt, a fost Asiria. 

Regii asirieni, prin cotropirile lor, şi-au însuşit principalele 
surse de venituri ale teritoriilor ocupate, instaurînd stăpînirea lor 
personală asupra pămîntului şi mijloacelor de producţie. Regele 
Asiriei îşi asigură dreptul de a face donaţii templelor şi persoa¬ 
nelor din administraţie şi armată, donaţiile rămînînd în fapt pro¬ 
prietate regală. Agricultorii liberi, membri ai obştilor săteşti, 
devin oameni dependenţi, a căror situaţie nu diferă prea mult 
de cea a unor sclavi. 

Afluxul de sclavi în statul Asiria, pe de altă parte, mina 
însăşi existenţa acestui stat ros de contradicţii interne, şi depăşit 
la un moment dat în posibilităţile de întreţinere şi control al 
sclavilor. Stăpînii de sclavi, care aveau la dispoziţie munca a mii 
de robi, erau proteguiţi de monarh şi se bucurau de mari avan¬ 
taje economice şi politice. Diferenţa între pătura marilor pro¬ 
prietari stăpîni de sclavi şi membrii obştilor agrare se adînceşte 
însă pe măsură ce povara imptinerilor fiscale şi a prestaţiilor în 
natură apasă tot mai greu asupra obştilor ; diferenţierii econo- 


1 Istoria universală, voi. II, Editura Ştiinţifică, Bucureşti 1959, p. V. 

mice şi sociale între oamenii liberi îi urmează în mod firesc şi o 
diferenţiere juridică 1 . 

La antagonismul dintre sclavi şi stăpînii de sclavi, dintre 
păturile privilegiate şi cele ale producătorilor agricoli care duc 
pe umerii lor tot greul impozitelor, în statele sclavagiste de tip 
oriental,- al căror prototip este Asiria, se mai adaugă cu timpul 
noi antagonisme. Stăpînii de sclavi, cu toate privilegiile de care 
se bucurau, ar fi dorit să scape de amestecul puterii despotice 
în treburile lor 2 , să fie scutiţi de orice obligaţie fiscală faţă de 
monarh ; de aici au rezultat grave contradicţii chiar între mo¬ 
narhul cu puteri absolute şi marii proprietari de pămînt şi de 
sclavi, care nu o dată au complotat împotriva regilor ; o conse¬ 
cinţă directă a contradicţiilor care s-au ivit între monarh şi vîr- 
furile clasei dominante a fost şi lupta acestora din urmă pentru 
autonomia centrelor orăşeneşti. 

Acesta a fost începutul unor deosebiri simţitoare între viaţa 
orăşenească, unde s-au constituit puternice forme de organizare 
a clasei stăpînilor de sclavi, şi viaţa ţăranilor dependenţi, cu o 
situaţie economică precară. Politica de proteguire a unităţilor 
economice, pe care le reprezentau templele asiatice, a fost un alt 
mijloc folosit de clasa dominantă pentru a se organiza cît mai 
temeinic. 

La începutul mileniului I î.e.n., în timpul domniei lui Tiglat- 
palassar al III-lea, statul asirian, care atinsese o mare întindere 
teritorială, trece printr-o gravă criză politică internă şi externă 3 . 
Miile de prizonieri aduşi în captivitate din teritoriile anexate îşi 
îngroşau rîndurile cu ţăranii căzuţi în robie pentru neplata dato¬ 
riilor. Ţăranii liberi n-au mai fost în stare, la un moment dat, 
să furnizeze un număr suficient de soldaţi armatei de cuceritori 
şi asupritori de care statul sclavagist de tip asiatic avea în per¬ 
manenţă nevoie. Pe de altă parte, îmbinarea puterii despotice 
(centrale) cu formele de organizare orăşeneşti şi a templelor 
(autonome sau cvasiautonome), se dovedeşte din ce în ce mai 
şubredă, datorită intereselor divergente în exploatarea bogăţiilor 
ţării şi a imensului număr de sclavi avut la dispoziţie. Grupul 


1 Istoria universală , voi. I, p. 477. 

2 lbidem. 

3 Vezi Notiţa istorică Ia cartea I, p. 4. 

stăpînilor dc sclavi care trăgeau foloase directe din marile expe¬ 
diţii militare de jaf şi cucerire îl îndemnau pe rege la noi cam¬ 
panii războinice ; dar campaniile militare presupuneau creşterea 
impozitelor care loveau şi centrele unde apăruseră formele auto¬ 
nome de organizare dominate de marii proprietari de sclavi. 
Răscoalele populaţiilor asuprite se înteţesc. Statul asirian, a că¬ 
rui înfăţişare era aceea a unei uniuni de societăţi sclavagiste cu 
nivel de dezvoltare diferit, grupate în unităţi militaro-administra- 
tive, se îndrepta cu paşi repezi spre picirc. 

în secolul al VH-lea î.e.n., societăţi sclavagiste în curs de în¬ 
tărire, aflate la periferia nordică şi estică a populaţiilor căzute 
sub dominaţia asiriană, au izbutit să sfarme aparatul de stat 
asirian şi să alcătuiască noi unităţi militaro-administrative cu 
aceeaşi bază economică ca cea a statului asirian. Loviturile ho- 
tărîtoare date statului asirian au avut loc la sfîrşitul secolului 
al VH-lea î.e.n., din partea triburilor medo-persane. Succesul 
expansiunii mezilor, cînd aliaţi, cînd luptînd împotriva sciţilor 
care împînziseră Asia Anterioară l , s-a datorat dezvoltării rapide 
a forţelor de producţie, ceea ce a determinat trecerea triburilor 
medo-persane la o viaţă sedentară de agricultori ; capacitatea 
obştilor săteşti, încă libere, de a alcătui o armată capabilă să 
constituie o forţă militară de prim ordin a fost cel mai important 
corolar al creşterii forţelor de producţie şi un factor hotărîtor în 
victoria medo-persană asupra Asiriei. 

Medo-perşii aparţineau triburilor iraniene care în primele 
secole ale mileniului I populau partea de nord a podişului Iran 
şi regiunile din sudul lacului Urmia. în secolul al VUI-lea î.e.n., 
Asiria, care în urma incursiunilor de jaf îşi procurase adesea pri¬ 
zonieri şi din ţinuturile răsăritene, izbutise să supună aproape în¬ 
treaga Medie. 

în jurul anului 673 î.e.n., mezii, sprijiniţi de sciţi, izbutesc să 
înlăture orice amestec asirian în treburile lor interne şi nu mai 
plătesc nici o dare regelui Asiriei ; triburile lor, în parte încă 
nomade 2 , sînt unite într-o organizaţie statală de tip sclavagist 
de un şef energic, Caştarit, pe care mulţi cercetători îl identifică 
cu Phraortes, menţionat în Istoriile lui Herodot. După Herodot, 

1 Vezi Notiţa istorică la cartea I, p. 6. 

2 lbidem. 

acelaşi Phraortes a izbutit să aducă sub autoritatea sa şi triburile 
perse, constituite mai înainte încă în mici unităţi statale de sine 
stătătoare. 

Evoluţia regatului Mediei, determinată de necesităţi de 
apărare împotriva atacurilor Asiriei şi ale regatului Urartu, care 
se întindea la nordul lacului Van, pe versantul sudic al Cauca- 
zului, a fost notată de Herodot în punctele ei nodale : triburile 
mede au fost iniţial unite de un oarecare Daiukka (Deiokes, la 
Herodot), din secolul al VUI-lea 1 . Urmaşul lui Daiukka, Caşta- 
rit (Phraortes ?) a izbutit, cu ajutorul sciţilor şi cimmerienilor, să 
obţină independenţa Mediei faţă de asirieni, iar Auvahştra 
(625-585 î.e.n.), Cyaxares la Herodot, dezlănţuie pînă şi un atac 
organizat spre vest, cu scopul de a cuceri Asiria. Sub cîrmuirea 
acestor conducători, Media, în urma apariţiei diviziunii muncii la 
triburile agrare şi nomade, a diferenţierii de avere prin sporirea 
numărului de sclavi, a întăririi considerabile a păturii de stăpîni 
de sclavi care sprijină pe conducătorul uniunii de triburi, se 
transformă într-un stat sclavagist cu o structură socială şi orga¬ 
nizare administrativă asemănătoare cu cea a Asiriei. Capitala 
Mediei a fost stabilită la Ecbatana. Cu ajutorul Babilonului, dor¬ 
nic să sfărîme dominaţia şi asuprirea seculară a asirienilor, 
Cyaxares izbuteşte, între anii 614-606 î.e.n., să zdrobească 
puterea asirienilor. Această victorie, aşa cum am semnalat mai 
sus, a fost cu putinţă, deoarece regatul medo-persan, de tip scla¬ 
vagist oriental se afla în plină ascensiune, disensiunile între aris¬ 
tocraţia militară şi rege, contradicţiile sociale între păturile 
dominante şi membrii obştii neajungînd încă la gradul de inten¬ 
sitate atins de contradicţiile asemănătoare din Asiria 2 . 

Statul mezilor, pentru obţinerea de sclavi, a întreprins la rîn- 
dul lui campanii de cucerire în ţinutul sciţilor massageţi (Asia 
Centrală), iar spre vest a încercat să supună regatul Lydiei 3 . 

Cu toate încercările conducătorilor mezi de a consolida şi 
organiza în mod centralizat ţinuturile pe care le stăpîneau, în 
timpul. domniei lui Astyages, urmaşul lui Cyaxares, (585-550) 
dominaţia în statul medo-persan trece totuşi de partea perşilor, 


1 Istorii, cartea I, cap. XCVI-CI. 

2 Vezi Istoria universală, voi. I, p. 597. 

3 H e r o d o t, op. cit., cartea I, cap. CUI. 



STUDIU INTRODUCTIV 


XI 


conduşi de nepotul lui Astyages, Cyrus i . Această schimbare a 
fost posibilă ca urmare a încercărilor lui Astyages de a restrînge 
influenţa aristocraţiei tribale şi de a domni în chip absolut, favo- 
rizînd centralizarea puterii. Răscoala perşilor, conduşi de Cyrus 
(558-528) din neamul Ahemenizilor, a fost inlesnită de unii 
reprezentanţi de seamă ai aristocraţiei mede, în primul rînd de 
Harpagos 2 , care s-au bucurat de privilegii speciale după izbînda 
lui Cyrus. în mod formal, în noul stat medo-persan, mezii şi 
perşii se bucurau de drepturi egale. în realitate, mezii n-au în¬ 
cetat vreme îndelungată să facă o serioasă opoziţie regilor perşi, 
care s-a soldat uneori cu răscoale sîngeroase. 

Cyrus, cunoscut în istorie sub numele de Cyrus al II-lea 3 , era 
un excelent organizator de oşti. Armata persană - a cărei bază 
o alcătuiau membrii liberi ai obştilor, care în secolul al Vl-lea 
î.e.n. nu ajunseseră încă să fie împovăraţi de impozite şi prestaţii 
ca pe vremea lui Darius 4 - devenise cea mai de seamă forţă 
militară din secolul al Vl-lea. 

Aristocraţia medo-persană orăşenească şi cea a marilor tem¬ 
ple, împinsă de interesul extinderii comerţului, sprijinea la rîndul 
ei acţiunile militare ale regelui, fără să i se împotrivească, aşa 
cum se petrecuseră lucrurile în faza finală a regatului asirian. 

Dîndu-şi seama de primejdia pe care o reprezenta regatul 
Persiei, faraonul Egiptului, Amasis, s-a străduit să încheie o 
alianţă defensivă cu I<ydia şi Babilonul. Cyrus al II-lea izbuti 
însă să cucerească pe rînd Lydia, cetăţile greceşti de pe coasta 
Asiei Mici şi Babilonul 5 ; între timp se pregătea intens pentru 
o mare expediţie în Egipt. înainte de a-şi îndrepta forţele armate 
spre Egipt, Cyrus al II-lea a încercat să-şi asigure fruntariile 
răsăritene împotriva invaziilor triburilor nomade al saccilor şi 
massageţilor din podişurile Asiei Centrale 6 . într-o campanie îm- 

1 H e r o d o t, op. cit., cartea I, cap. CXXV şi urm. Vezi şi Notiţa 
istorică, la cartea I, p. 10. 

2 îbidem, cap. CXXIII. 

3 Vezi Notiţa istorică la cartea I, p. 11. 

4 H e r o d o t, op. cit., cartea a IlI-a, cap. LXXXIX. Vezi şi Notiţa 
istorică la cartea a IlI-a, p. 217. 

5 Vezi Notiţa istorică la cartea I, p. 11. 

6 Triburile saccilor şi ale massageţilor nu depăşiseră, la sfîrşitul seco¬ 
lului al Vl-lea î.e.n. faza civilizaţiei bronzului. Ele se aflau încă pe o 
treaptă puţin dezvoltată ^vjlizaţie şi nu cunoşteau formele de viaţă scla- 

potriva massageţilor, Cyrus a fost însă ucis (528), iar cucerirea 
Egiptului a fost înfăptuită de fiul său Cambyses (în limba per¬ 
sană Cambugiya, 528-522) 1 . 

La sfîrşitul secolului al Vl-lea, deşi triburile saccilor şi ale 
massageţilor se împotriviseră cu succes dominaţiei persane, sub 
conducerea lui Cambyses - regatul Persiei părea că a atins limi¬ 
tele de odinioară ale statului asirian, întinzîndu-se peste toată 
Asia Anterioară, incluzînd acum şi Egiptul. 

Căderea Egiptului sub perşi a fost înlesnită de aceeaşi cauză 
care a îngăduit şi ridicarea triburilor persane în regatul de odi¬ 
nioară al Mediei : trădarea aristocraţiei locale, la care s-a aso¬ 
ciat şi preoţimea. 

în timpul celor de-a XXV-a şi XXVI-a dinastii (secolele 
VII-VI î.e.n.), Egiptul trecuse la o nouă fază a dezvoltării for¬ 
ţelor de producţie, şi anume intrase din plin în perioada fierului 2 . 
împărţirea societăţii în oameni liberi şi sclavi se accentuează. 
Ca în toate regatele de tip oriental, şi în Egipt rîndurile scla¬ 
vilor erau continuu îngroşate cu oameni proveniţi din păturile de 
oameni liberi, membri ai obştilor sărăcite în condiţiile iiîtensifi- 
cării circulaţiei băneşti. Criza socială determină implicit o gravă 
criză în organizarea militară a statului egiptean, deşi faraonii 
s-au străduit, prin danii de pămînt şi scutiri de impozite, să uşu¬ 
reze situaţia celor care slujeau în armată. Cu toate acestea, în 
secolul al Vl-lea î.e.n., principalul reazem al puterii dinastice din 
Egipt nu-1 formau trupele egiptene, ci mercenarii, dintre care cei 
greci erau deosebit de apreciaţi pentru capacitatea lor de luptă 3 . 

Deoarece în Egipt privilegiile clerului întreceau avantajele 
asemănătoare ale clerului din alte state ale Orientului, iar econo¬ 
mia templelor juca un rol deosebit în ansamblul economiei gene¬ 
rale a ţării, înalta aristocraţie, afară de posturile de nomarhi şi 
cele deţinute în aparatul birocratic regal, rîvnea să deţină şi o 
poziţie de seamă în aparatul clerical, unul din cele mai bine în- 

vagiste, deşi veniseră în contact cu triburile din Iran. Totuşi, puterea lor 
războinică s-a dovedit mai viguroasă dccît cea a perşilor care pătrunseseră 
adine în teritoriul triburilor nomade ale massageţilor. 

1 Herodot, op. cit., cartea a IlI-a, cap. I şi urm. 

2 Vezi Notiţa istorică la cartea a Il-a, p. 127. 

3 Herodot, op. cit cartea a II-a, cap, CLIV, 

tocmite sisteme de exploatare din Orientul antic. Dinastia saită 1 , 
printre ai cărei ultimi reprezentanţi se numără şi Amasis 2 , o per¬ 
sonalitate remarcabilă din secolul al Vl-lea î.e.n., despre care 
Herodot vorbeşte pe larg, s-a bucurat, pentru un oarecare timp, 
de sprijinul aristocraţiei sclavagiste egiptene, care îşi mărea nu¬ 
mărul de sclavi în urma expediţiilor întreprinse în Syria, Pales¬ 
tina, Fenicia, Coasta de nord a Africii şi Etiopia 3 . Cu toate 
succesele militare din timpul dinastiei saite - care au dus la ali¬ 
pirea vremelnică la Egipt a unor teritorii din Asia Anterioară şi 
din Africa - ca urmare a pauperizării maselor largi şi a afluxului 
de robi, Egiptul era pradă unor contradicţii interne atît de grave, 
îneît cucerirea Deltei Nilului şi apoi a Egiptului din sud nu a 
fost o realizare prea grea pentru perşi. Dar acest lucru nu a fost 
posibil decît în momentul cînd aristocraţia şi preoţimea egip¬ 
teană, nemulţumite de tendinţele despotice ale lui Amasis, au 
mijlocit invazia perşilor, care cîştigaseră de partea lor şi triburile 
arabe. Cînd Cambyses s-a apropiat de graniţele Egiptului, Ama¬ 
sis nu mai era în viaţă. Cucerirea Egiptului de către perşi a fost 
uşurată şi prin capturarea faraonului Psammetihos al III-lea 
(urmaşul lui Amasis) la Memfis. 

încercările ulterioare ale lui Cambyses de a-şi întinde do¬ 
minaţia asupra triburilor libyene şi etiopiene, precum şi asupra 
teritoriilor din nord-vestul Africii controlate de fenicienii din 
Carthagina au dat greş. Veşti îngrijorătoare despre o răscoală a 
vîrfurilor aristocraţiei mede, sub conducerea magului Gaumata, 
soseau tot mai insistent din Persia. Herodot relatează unele 
aspecte ale răscoalei lui Gaumata 4 : în dorinţa de a submina 
autoritatea perşilor, magul suspendase, în ţinuturile împilate de 
perşi, obligativitatea serviciului militar şi plata birurilor pe o 
perioadă de trei ani. Inscripţia de la Behistun completează ştirile 
din Herodot : magul a dus totodată şi o vădită politică de îngră¬ 
dire a puterii triburilor persane, distrugîndu-le sanctuarele şi 
confiscîndu-le averea care consta în pămînturi şi sclavi 5 . 

1 Vezi Notiţa istorică la cartea a Il-a, p. 127. 

2 Herodot, op. cit., cartea II, cap. CLXXII şi urm. 

3 Vezi Notiţa istorică la cartea a Il-a, p. 127. 

4 H e r o d o t, op. cit., cartea a IlI-a, cap. LXI şi urm. Vezi şi Notiţa 
istorică la cartea a IlI-a, p. 220. 

5 Istoria universală, voi. II, p. 8. 

în drum spre Persia, Cambyses moare în ţinutul Agbatanei K 
Statul persan a fost totuşi menţinut printr-o conjuraţie a no¬ 
bilimii persane şi, ulterior, structura lui politică, reorganizată de 
Darius, fiul lui Hystaspes, descendent al unei ramuri secundare 
a familiei Ahemenizilor. Deşi foarte tînăr cînd a preluat puterea, 
Darius a ştiut să-şi apropie cu abilitate atît aristocraţia persană, 
căreia i-a acordat diferite privilegii, cit şi masele obştilor per¬ 
sane, restabilind în acelaşi timp toate formele de exploatare în 
ţinuturile acaparate de perşi, care fuseseră anulate de magul 
Gaumata în scopuri de propagandă. Restaurarea dinastiei Ahe- 
menizilor în Asia Anterioară, însoţită de o intensificare a biru¬ 
rilor şi a prestaţiilor în natură, a provocat nenumărate răscoale 
din partea populaţiilor asuprite. Răscoala cea mai de seamă de 
la începutul domniei lui Darius a fost cea din ţinutul Margianei, 
care a atins proporţiile unei adevărate răscoale populare. Cu 
toată rezistenţa ei dîrză, Margiana a fost înfrîntă în anul 
522 î.e.n., 1 2 , aşa cum fuseseră înăbuşite pe rînd şi celelalte răs¬ 
coale, printre care ne mulţumim să menţionăm răscoala Babilo- 
nului 3 . 

După „pacificarea" teritoriului supus puterii persane prin 
mijloace sîngeroase - fapte pe care Darius le-a imortalizat în 
inscripţia de la Behistun, vestită inscripţie rupestră din munţii 
Elamului 4 - Darius a trecut la reorganizarea regatului persan 
în vederea întăririi autorităţii centrale pe care o reprezenta. 

Darius şi-a constituit un aparat administrativ şi fiscal su¬ 
perior celui existent odinioară în Asiria, ajutat în supravegherea 
funcţionării lui de un consiliu alcătuit din şapte fruntaşi persani 
care-1 sprijiniseră în preluarea puterii. Un corp de funcţionari 
regali, porecliţi „ochii şi urechile regelui", asigurau legătura între 
centru şi periferiile regatului persan, împărţit în satrapii (divi¬ 
ziuni administrative) şi nome (districte financiare) 5 . La curte se 

1 Vezi nota 180 la cartea a IlI-a. 

2 Istoria universală, voi. II, p. 10. 

3 Vezi Notiţa istorică la cartea a IlI-a, p. 220. Răscoala menţionată de 
Hcrodot, se parc că este a doua răscoală din timpul domniei lui Darius. 

4 Istoria universală, voi. II, pp. 9 şi 11. 

5 Vezi Notiţa istorică la cartea a IlI-a, p. 220. 

ţinea o strictă evidenţă a încasărilor de biruri şi a încasărilor pro¬ 
venite din impuneri suplimentare 1 . 

Satrapii perşi se bucurau de o marc libertate în măsurile de 
exploatare pe care credeau de cuviinţă să le ia privitor la 
populaţiile ce le guvernau. Cu toate acestea, satrapii nu deţineau 
în sistemul administrativ instaurat de Darius şi deplină putere 
militară. Puterea lor era contrabalansată de cea a unor coman¬ 
danţi militari care aveau sub ascultare marile garnizoane şi de¬ 
pindeau direct de ordinele regelui. Pentru deplasarea eficace a 
trupelor în regiunile unde erau semnalate nelinişti sau unde sa¬ 
trapul avea prea mari veleităţi în a-şi afirma autoritatea, pentru 
asigurarea unei optime desfăşurări a legăturilor comerciale, cit şi 
a legăturilor directe între administraţia centrală şi cea periferică, 
Darius a sprijinit alcătuirea unei reţele de drumuri bine între¬ 
ţinute, dintre care aşa-numitul „drum regal“ care unea Efesul cu 
Su$a şi care a fost străbătut de Herodot însuşi 2 . 

Regele s-a îngrijit, de asemenea, de reglementarea circulaţiei 
băneşti, rezervîndu-şi dreptul de a bate monedele de aur (da- 
ricii). Consecinţa firească a acestei reglementări a fost o mare 
înflorire a relaţiilor comerciale, care ducea la rapida îmbogăţire 
a proprietarilor de sclavi. 

Statul persan organizat de Darius şi-a asigurat, în politica de 
asuprire a sclavilor şi a obştilor agrare din ţinuturile împilate, 
sprijinul marii aristocraţii funciare, al preoţimii, al negustorimii 
şi al cămătarilor. Deseori, ca şi în regatul Asirian, repre¬ 
zentanţii de seamă ai clasei dominante deţineau funcţii impor¬ 
tante în aparatul de stat şi primeau importante donaţii din 
partea regelui, iar clerul din diferite regiuni controlate de perşi, 
de pildă Babilonul sau Egiptul (Sais), s-a bucurat de mari liber¬ 
tăţi şi concesii în practicarea cultelor respective, pe lîngă avan¬ 
tajele de ordin material. Legislaţia instituită de Darius ţinea 
seama de datinele strămoşeşti ale regiunilor subjugate. 

Cu toate aceste măsuri practice, statul persan de tip oriental 
nu putea dăinui decît printr-o activă politică externă de cuceriri, 

1 Sistemul concesionărilor în strîngerea impozitelor dubla calamitatea 
abătută asupra populaţiilor aflate sub dominaţia persană. Vezi Herodot, 
op. cit., cartea a IlI-a, cap. LXXXIX şi Istoria universală, voi. II, p. 14. 

2 Cartea a V-a, cap. LII. 

aşa cum remarcă însăşi Atossa, soţia lui Darius *. în campaniile 
de cucerire de mari proporţii, cum a fost, de pildă, expediţia din 
Sciţia în anul 514 î.e.n., Darius s-a văzut nevoit ca la oastea 
persană să adauge numeroase contingente ridicate din rîndurile 
populaţiilor Asiei care se aflau sub jugul persan. în secolul al 
Vl-lea î.e.n., armata persană atingea prin acest sistem de recru¬ 
tare a oamenilor un efectiv deosebit, dar lipsa ei de omogenitate 
şi lipsa de interes a combatanţilor pentru ţelurile luptelor în care 
erau siliţi să-şi dea viaţa contribuiau în mod simţitor la scăderea 
eficacităţii acestui uriaş aparat de război. 

Sub domnia lui Cyrus, statul persan izbutise să cucerească 
două societăţi sclavagiste din Asia Anterioară, superioare în dez¬ 
voltarea sistemului de viaţă sclavagistă faţă de medo-perşi : 
Lydia şi Ionia asiatică. Prin aceste cuceriri, la care s-a adăugat 
cucerirea Egiptului, sub Cambyses, şi o parte din Tracia, sub 
Darius, perşii deţineau supremaţia politică în lumea Mediteranei 
de est, aşa încît poziţia pe care o ocupau impunea crearea unei 
flote maritime 1 2 . Veniţi pe coastele Mediteranei din regiunile 
Asiei Centrale, perşii nu aveau nici o experienţă în domeniul 
navigaţiei şi al luptelor navale. în consecinţă, ei au fost nevoiţi 
să se folosească de iscusinţa fenicienilor în arta navigaţiei, iar 
flota feniciană a devenit nucleul viitoarei flote pe care Darius 
a construit-o în şantierele Feniciei. 

întărirea puterii persane în estul Mediteranei aducea mari 
prejudicii celei mai evoluate societăţi sclavagiste din secolul al 
Vl-lea î.e.n., anume societăţii greceşti. în planul de ascensiune 
spre supremaţia politică a lumii antice, întocmit de Darius, intra 
şi înglobarea cetăţilor-state (polisuri) din Grecia insulară şi con¬ 
tinentală. Politica de încurajare a comerţului fenician -prin care 
Darius şi-a început ofensiva împotriva grecilor lovea greu inte¬ 
resele comerciale greceşti în Egipt şi în Marea Neagră. Cele mai 
lezate regiuni ocupate de greci erau însă cele asiatice, integrate 
în satrapia Cariei. Pe lingă înăbuşirea vieţii lor economice, aceste 

1 H e r o d o t, op. cit., cartea a IlI-a, cap. CXXXIV. 

2 Grecia antică, sub redacţia academicienilor V. V. Struve ţi D. P. Kal- 
listov, Editura Ştiinţifică, Bucureşti, 1958, p. 211. 

polisuri erau silite să plătească vistieriei regale patru sute de 
talanţi anual, ceea ce reprezenta o sumă excesiv de mare 1 . 

Grecii s-au văzut siliţi să ia măsuri rapide de autoapărare 
împotriva expansiunii persane spre vest. Spre deosebire de so¬ 
cietăţile sclavagiste din Asia, aflate pe trepte de dezvoltare ine¬ 
gală şi înglobate în uniunile militaro-administrative mai mult sau 
mai puţin stabile ale statelor asiatice, societatea sclavagistă a gre¬ 
cilor s-a format pe calea apariţiei cetăţilor state (în gre¬ 
ceşte ttoXsk;). 

Clasicii marxism-leninismului au acordat o deosebită atenţie 
apariţiei polisurilor greceşti, deoarece aceste forme de organizare 
au reprezentat, de fapt, cele mai înalte forme de organizare a 
clasei stăpînilor de sclavi din antichitate, depăşind organizarea 
orăşenească a stăpînilor de sclavi din statele de tip oriental. 

în studiul său Forme premergătoare producţiei capitaliste 2 , 
care constituia un material pregătitor pentru Capitalul, Karl 
Marx a studiat, pe bază comparativă, apariţia vieţii orăşeneşti în 
Orient, la greci şi la romani. în Orient, arată K. Marx, iniţial 
„oraşul“ nu era o unitate net diferenţiată faţă de aşezările să¬ 
teşti. „Oraşul" constituia o unitate agricolă sau agricolă-meşte- 
şugărească ai cărei membri erau supuşi la impozitele şi prestaţiile 
obişnuite datorate monarhului 3 . Abia la începutul mileniu¬ 
lui I î.e.n., în perioada de avînt războinic a statului asirian, unele 
„oraşe" asiatice, îndeosebi acele cu o prielnică poziţie pentru 
comerţ, se transformă în aşezări de stăpîni de sclavi care favo¬ 
rizează creşterea meşteşugurilor, a negoţului şi a cămătăriei 4 . 
Aşa cum s-a arătat mai sus, la p. VIII, şi unităţile templelor au 
constituit cu vremea importante centre de activitate agricolă, 
meşteşugărească şi neguţătorească. Tendinţa centrelor orăşeneşti 
era de a-şi căpăta o cît mai desăvîrşită autonomie faţă de pu¬ 
terea autocrată centrală, ceea ce ducea uneori la grave conflicte 
interne. 

Altele au fost premisele apariţiei centrelor orăşeneşti din 
Grecia în condiţiile luptei dintre masele obştilor săteşti şi aristo- 

4 Herodot, op. cit., cartea a IlI-a, cap. XC. 

2 K. Marx, Forme premergătoare producţiei capitaliste, E.S.P.L.P., 
Bucureşti 1956, pp. 9, 11-12, 18-19, 21-22, 31-32. 

3 K. Marx, op. cit., p. 11. 

4 K. Marx, op. cit., p. 12. 

craţia gentilică, luptă determinată de o rapidă dezvoltare a for¬ 
ţelor de producţie după secolul al Xl-lea î.e.n., perioadă care 
corespunde răspîndirii fierului. Iată cum analizează Fr. Engels 
stadiul imediat premergător apariţiei tipurilor de state sclava¬ 
giste din Grecia arhaică : „în orînduirea socială greacă din tim¬ 
purile eroice găsim deci vechea organizare gentilică încă în plină 
vigoare, dar vedem totodată şi începutul subminării ei : patriar¬ 
hat, cu transmiterea averii către copii, ceea ce favorizează acu¬ 
mularea de avere în familie şi face ca familia să devină o putere 
în raport cu ginta ; înrîurirea pe care deosebirile de avere o 
exercită asupra orînduirii sociale prin formarea primelor începu¬ 
turi de nobilime şi regalitate ereditară ; sclavia, la început numai 
a prizonierilor de război, dar care oferea chiar de pe atunci 
perspectiva înrobirii propriilor tovarăşi de trib şi chiar de 
gintă ; vechiul război dintre triburi, degenerînd în prădăciune 
sistematică pe mare şi pe uscat, pentru dobîndirea de vite, sclavi, 
comori, devine un adevărat mijloc de agonisire ; într-un cuvînt 
bogăţia este apreciată şi respectată ca bun suprem şi se abuzează 
de vechile orînduiri gentilice pentru a justifica prădăciunile. Nu¬ 
mai un lucru mai lipsea : o instituţie care nu numai să asigure 
averile, de curînd dobîndite, ale unor persoane izolate, împotriva 
tradiţiilor comuniste ale orînduirii gentilice, să consfinţească pro¬ 
prietatea privată, aşa de dispreţuită înainte vreme, şi să proclame 
această consfinţire drept scopul cel mai înalt al oricărei colecti¬ 
vităţi omeneşti, dar care să facă să şi fie recunoscute de către 
întreaga societate noile forme de dobîndire a proprietăţii dezvol¬ 
tate succesiv, adică de înmulţire din ce în ce mai rapidă a bo¬ 
găţiilor ; lipsea o instituţie care să permanentizeze nu numai în¬ 
ceputurile scindării în clase a societăţii, dar şi dreptul clasei avute 
de a exploata pe cei neavuţi, precum şi dominaţia ei asupra 
acestora. 

Şi această instituţie a apărut. Statul a fost inventat" 1 . 

Polisurile sclavagiste greceşti s-au dezvoltat ca organizaţii 
politice de sine stătătoare care nu depindeau de puterea despo¬ 
tică a monarhului de tip oriental. Particularităţile relevate de 

1 Originea familiei, a proprietăţii private şi a statului, ediţia a IV-a, 
E.S.P.L.P. Bucureşti, 1957, pp. 108-109. 

K. Marx 1 în privinţa formării polisurilor antice sînt următoa¬ 
rele : a) proprietatea privată asupra sclavilor şi a pămîntului, 
principalul mijloc de producţie, este trăsătura dominantă în evo¬ 
luţia majorităţii polisurilor antice greceşti ; b) proprietar de sclavi 
şi de pămînt putea fi numai un membru al comunităţii cetăţe¬ 
neşti, comunitate care se întăreşte printr-un sistem de apărare 
colectivă împotriva invaziilor duşmane şi îşi creează un aparat 
de asuprire propriu, destinat să ţină în frîu masele de sclavi, 
populaţiile dependente şi eventualele mişcări ale cetăţenilor sără¬ 
ciţi, adică a cetăţenilor lipsiţi de proprietate privată în urma 
destrămării relaţiilor de producţie gentilicc ; c) creşterea forţelor 
dc producţie, care o dată cu diviziunea muncii a provocat o con¬ 
siderabilă creştere a sclavajului, a atras după sine grave disen¬ 
siuni între păturile de cetăţeni. Mulţi cetăţeni liberi, cu drepturi 
depline (adică şi proprietari de pămînt şi de sclavi) pierd pose¬ 
siunile lor şi implicit drepturile cetăţeneşti, ajungînd, aşa cum 
a fost cazul în Attica (secolele VII-VI î.e.n.), în stare de robie 
pentru datorii 2 . Rolul de cămătari era îndeplinit în polisurile 
greceşti chiar de reprezentanţii aristocraţiei gentilice, în timp ce 
în Orient cămătarii au jucat un rol important abia pe timpul în¬ 
tăririi aristocraţiei funcţionăreşti - principalul sprijin al puterii 
regale despotice 3 . 

Spre deosebire de Orient deci, în Grecia nu s-a dezvoltat o 
orînduire sclavagistă de tipul celei din regatul asirian, egiptean 
şi medopersan, care avea la bază exploatarea unor mase uriaşe 
de robi, peste putinţă de controlat. Polisurile greceşti erau orga¬ 
nizaţii politice de sine stătătoare, cu deplină, autonomie în cadrul 
confederaţiilor care s-au format cu timpul. Desigur, datorită unor 
condiţii favorabile, unele cetăţi-state au căpătat o vădită prepon¬ 
derenţă în ansamblul vieţii economice şi politice din Grecia ve¬ 
che ; aceste cetăţi şi-au impus adesea voinţa în treburile de 
politică internă şi externă ale altor cetăţi mai slab dezvoltate, dar, 
în general, evoluţia formelor politice din statele greceşti s-a des¬ 
făşurat nestînjenită, în Grecia neexistînd tendinţele de centra¬ 
lizare ale unei puteri monarhice. 

* Op. cit., pp. 13-22. 

2 K. Marx, op. cit., p.-30. 

3 Istoria universală, voi. I, p. 479. 

în Grecia, majoritatea populaţiei libere - provenită din mem¬ 
brii uniunilor de triburi organizate din punct de vedere politic 
în aşezări întărite - luptă cu depline şanse de succes împotriva 
acaparatorilor drepturilor economice şi politice, lucru care nu se 
putea întîmpla în regatele sclavagiste orientale, unde puterea des¬ 
potică a regelui garanta privilegiile aristocraţiei. în cursul seco¬ 
lelor al VH-lea şi al Vl-lea î.e.n., această luptă, care s-a confun¬ 
dat şi cu lupta dusă împotriva cămătăriei, obţine succese 
deosebite. înrobirea creditorilor de către aristocraţia gentilică, 
care se ocupa în Grecia cu operaţii cămătăreşti, este definitiv 
abolită. Cea mai de seamă şi, totodată, cea mai impresionantă 
mărturie a luptei dusă împotriva cămătăriei şi a traficului de 
sclavi proveniţi din rîndul oamenilor liberi este opera literară a 
lui Solon, de la începutul secolului al Vl-lea î.e.n. Sursele de 
procurare a sclavilor se mărginesc de aci înainte la pieţele de 
sclavi, unde, pînă la izbucnirea războiului peloponesiac, sînt vîn- 
duţi mai ales străini capturaţi în expediţii îndepărtate sau 
procuraţi de traficanţii de sclavi. 

Izbînda maselor de oameni liberi din multe polisuri sclava¬ 
giste împotriva pretenţiilor de dominare ale aristocraţiei a căpă¬ 
tat în unele regiuni înfăţişarea tiraniei (Attica, Corint, Samos, 
Efes, Milet etc.), adică a dictaturii unui reprezentant al interese¬ 
lor păturilor largi ; curînd însă tirania se dovedi dăunătoare dez¬ 
voltării normale a relaţiilor de producţie sclavagiste, prin frîna 
pe care o punea în anumite sectoare de activitate. Ea a fost 
curînd înlocuită prin democraţia sclavagistă, formă de stat antic 
sclavagist, care în Attica a cunoscut cel mai înalt grad de dezvol¬ 
tare şi a creat condiţii deosebite pentru dezvoltarea economiei şi 
culturii sclavagiste. Datorită acestor condiţii, Grecia a fost în 
stare să facă faţă atacului persan şi să organizeze apărarea 
eficace descrisă de Herodot în ultimele cărţi ale Istoriilor. 

2 Polisurile greceşti în ajunul războaielor medice 

în secolul al Vl-lea î.e.n. Grecia se înfăţişa, prin urmare, ca 
o pluralitate de unităţi politice cu bază sclavagistă, a căror sin¬ 
gură posibilitate de cooperare erau confederaţiile, ca de pildă, 
confederaţia peloponesiacă, iniţiată şi dominată din punct de ve¬ 
dere politic de Sparta. 

Şi în structura economică şi socială a polisurilor greceşti 
existau decalaje însemnate 1 datorită condiţiilor care au promo¬ 
vat sau au frînat dezvoltarea forţelor de producţie. Corelaţia 
dintre creşterea forţelor de producţie şi structura societăţilor an¬ 
tice nu a putut fi înregistrată de Herodot, căruia trebuie totuşi 
să-i recunoaştem meritul de a fi notat unele aspecte economice 
ale lumii vechi. Aşa, de pildă, Herodot pomeneşte marele salt 
determinat în forţele de producţie ale Greciei vechi prin prelucra¬ 
rea fierului 2 . 

Printre regiunile ocupate de greci care au cunoscut un mare 
avînt economic se distinge în primul rînd Ionia asiatică, ocupată 
ulterior de Cyrus al II-lea, unde în secolele IX-VIII î.e.n. se în¬ 
firipase o confederaţie de douăsprezece polisuri. 

Aşezată la răscrucea drumurilor dintre Asia, Africa şi 
Europa, confederaţia ionică, deosebit de prosperă, devine în se¬ 
colele al VH-lea şi al Vl-lea î.e.n. o redutabilă concurentă a ne¬ 
goţului fenician. Fenicienii, după căderea Ioniei sub perşi, au 
căutat să dobîndească protecţia cuceritorilor şi să înlesnească 
condiţiile necesare construirii unei flote persane, pentru a-şi asi¬ 
gura privilegii maritime în dauna ionienilor. 

în Grecia continentală, insulară şi asiatică, inegalitatea evolu¬ 
ţiei polisurilor greceşti a provocat ciocniri de interese şi tentative 
de cucerire încă din cele mai vechi timpuri. Este de ajuns să 
amintim ca exemplificare lupta pentru teritoriul Thyreei, desfă¬ 
şurată între Sparta şi Argos 3 , în secolul al VH-lea î.e.n. 

întărirea relaţiilor de tip sclavagist, determinată de concen¬ 
trarea pămîntului arabil în mina oligarhiilor (errevoxtopla „lipsa 
de pămînt“), de pauperizarea maselor libere şi de accentuarea di¬ 
viziunii muncii, a provocat, încă din secolul al VUI-lea î.e.n., o 
puternică înviorare a colonizării. La factorii de natură social-eco- 
nomică care au stimulat colonizarea s-au adăugat şi factori cu 

1 Privitor la decalajul dezvoltării sclavagismului în Grecia antică, vezi 
D. V. K u z o v k o v. Despre condiţiile care au dat naştere deosebirilor în 
dezvoltarea sclavagismului şi dezvoltarea sa maximă în antichitate, (însemnă¬ 
rile unui economist), în „Vestnik drevnei istorii**, 1954, 1, pp. 108-119. 

2 Cartea 1, cap. LXVIII. 

3 Herodot, pp. cit., cartea I, cap. LXXXII şi urm. 

caracter politic 1 . Caracteristică în această privinţă este coloniza¬ 
rea insulei Thera, povestită de Herodot 2 . Un mare interes stîr- 
neşte şi propaganda activă făcută de oracolul de la Delfi în vede¬ 
rea colonizării nordului Africii 3 , cu scopul de a abate revendică¬ 
rile maselor de oameni liberi din diferite regiuni ale Greciei unde 
puterea politică o deţineau regimuri oligarhice. 

Coloniile erau, în general, cetăţi-state de sine stătătoare, cu 
organizaţii politice proprii - independente de metropolă. Cu 
toate acestea, anumite oraşe, cum a fost Corintul, între altele, 
căutau să-şi impună autoritatea asupra coloniilor-fiice. Este cazul 
gravelor neînţelegeri izbucnite între Corint şi Corcyra, amintite 
de Herodot 4 şi Thucydides 5 . 

Herodot a călătorit aproape in toate direcţiile spre care s-a 
răspîndit colonizarea greacă : litoralul Mării Negre, Africa, Si- 
cilia şi sudul Italiei. Istoricului îi scapă însă semnificaţia econo¬ 
mică şi socială a colonizării. Unele din observaţiile sale privitoare 
la sistemul colonizării greceşti din secolele VIII-VII î.e.n. sînt 
totuşi deosebit de preţioase pentru concluziile ce se pot trage ; 
în cartea a IV-a, de pildă, Herodot semnalează nemulţumirile 
populaţiei băştinaşe din Africa cu prilejul împărţirilor de pămint 
între coloniştii greci şi conflictele care au rezultat 6 . 

Istoricul din Halicarnas a sesizat în schimb destul de bine 
desfăşurarea luptei de clasă din polisurile greceşti şi pe alocuri 
a intuit pînă şi substratul ei material. 

Regimul oligarhic care predomina în majoritatea polisurilor 
din Grecia secolului al Vl-lea î.e.n. provocase adinei nemulţu¬ 
miri prin lăcomia şi silnicia de care dăduse dovadă. Cea mai 

1 Grecia antică, p. 141 ; în Istoria universală, voi. I, p. 665, este citată 
următoarea caracterizare făcută de Karl Marx asupra cauzelor emigraţiei în 
Grecia antică : ,,Dezvoltarea insuficientă a forţelor de producţie făcea ca 
cetăţenii să depindă de un anumit raport cantitativ, care nu putea fi tulburat. 
De aceea, singura soluţie era emigraţia forţată** (Karl Marx-Frie- 
drich Engels, Emigraţia forţată, Opere, voi. IX, cd. rusă, p. 278.) 

2 Op. cit., cartea a IV-a, cap. CXLVII şi urm. 

3 îbidem, cap. CLIV şi urm. Despre oracolul de la Delfi, întrebuinţat 
ca mijloc de propagandă în favoarea regimurilor aiistocratice din Grecia, vezi 
mai jos, p. XXXIII. 

4 Op. cit., cartea a IlI-a, cap. XLIX-L. 

5 Istoria războiului peloponesiac t cartea I, cap. XIII, 

6 Op. cit., cartea a IV-a, cap. CLIX 

gravă dintre aceste nemulţumiri era înrobirea cetăţenilor liberi, 
cu drepturi depline, în urma operaţiilor cămătăreşti. Oligarhiile 
se dovedeau cu totul în contradicţie cu procesul dezvoltării for¬ 
ţelor de producţie, care promova spre conducerea treburilor 
publice păturile de mici proprietari de pămînt şi ateliere meşte¬ 
şugăreşti, oameni care lucrau în negoţ şi marină, crescători dc 
vite şi cultivatori de pămint. 

Lupta de clasă în polisurile greceşti din preajma războaielor 
medice a avut repercusiuni fireşti şi asupra componenţei păturii 
aristocratice în sine - care se împarte în facţiuni cu interese po¬ 
trivnice. Multe familii de eupatrizi se sting, altele nu pregetă 
să-şi găsească un sprijin chiar în păturile în curs de ascensiune, 
cum a fost cazul în Attica cu marea familie a Alcmeonizilor *. 

în cursul secolului al Vl-lea î.e.n., după îndelungate frămîn- 
tări sîngeroase, o serie de polisuri din Grecia europeană, insulară 
şi asiatică alungă regimurile oligarhice de nuanţă aristocratică şi 
statornicesc legislaţii mai potrivite cu noua situaţie. In multe 
polisuri, trecerea spre democraţia sclavagistă a cunoscut o formă 
specifică, anume tirania. Iniţial, tirania nu implica o putere abso¬ 
lută din partea conducătorului ( Tuppavo; ), ci însemna con¬ 
ducerea cetăţii de către o persoană care nu se mai bucura de 
privilegiile eredităţii, ci de sprijinul majorităţii, ale cărei interese 
le reprezenta. 

în perioada de început a regimurilor tiranice, mulţi tirani 
democratizează instituţiile publice, dau dovadă de spirit de ini¬ 
ţiativă, căutînd să asigure cetăţii lor un loc de frunte în circuitul 
comercial şi în viaţa politică şi culturală. Faţă de stăpînirea aris¬ 
tocratică, tirania înseamnă deci prosperitate pentru unele cetăţi, 
progres în cunoştinţele teoretice şi practice. Faptul că tirania s-a 
ivit in regiunile cele mai înaintate economiceşte din Grecia nu 
este întîmplător. în Attica, la Corint, în Lesbos, în Asia Mică, 
acolo unde forţele de producţie se dezvoltă vertiginos, iar regimu¬ 
rile aristocratice perimate constituie o frînă în calea acestei dez¬ 
voltări apar tiraniile. în Asia Mică, printre tiranii renumiţi pot 
fi citaţi Trasybulos din Milet şi Pythagoras din Efes, Ia Corint 
se instaurează puterea Bacchiazilor urmată de cea a Cypselizilor, 
cărora le aparţine Periandros, în insule se remarcă tirania lui 


1 H e r o d o t, op. cit., cartea I, cap. LIX. 

Pittacos din Mitylene şi cea a lui Polycrates din Samos, iar în 
Attica tirania Peisistratizilor. 

Tirania a deschis calea triumfului democraţiei sclavagiste. Le¬ 
gea concordanţei relaţiilor de producţie cu caracterul forţelor de 
producţie a acţionat cu deosebită vigoare acolo unde s-a produs 
o vizibilă creştere a forţelor de producţie. Cel mai elocvent exem¬ 
plu în acest sens este evoluţia istorică a Atticii în cursul secolu¬ 
lui al Vl-lea î.e.n. Iată cum caracterizează Fr. Engels această 
evoluţie în Originea familiei, a proprietăţii private şi a statului 1 , 
după ce, în prealabil, a analizat esenţa de clasă a constituţiei lui 
Solon (începutul secolului al Vl-lea î.e.n.) prin care se consfinţea 
proprietatea privată, iar drepturile şi îndatoririle cetăţeneşti erau 
determinate după proprietatea funciară şi după averea mobilă : 
„în timpul celor optzeci de ani care au urmat 2 , societatea ate¬ 
niană se îndrepta treptat în direcţia în care a continuat să se 
dezvolte în veacurile următoare. Se puse frîu cametei agrare, în 
floare înainte de Solon, precum şi nemăsuratei concentrări a pro¬ 
prietăţii funciare. Comerţul şi meseriile, precum şi meşteşugurile 
artistice, care luaseră o extindere din ce în ce mai mare datorită 
muncii sclavilor, ajunseră îndeletniciri predominante. Lumea de¬ 
veni mai instruită. în loc să fie exploataţi în mod brutal concetă¬ 
ţenii, ca mai înainte, fură exploataţi în special sclavii şi clientela 
dinafara Atenei. Proprietatea mobiliară, averea bănească şi bogă¬ 
ţia în sclavi şi corăbii crescură din ce în ce mai mult, dar ele nu 
mai erau simple mijloace pentru a dobîndi proprietăţi funciare, 
ca în vremurile de la început, lipsite de orizont, ci deveniră un 
scop în sine. Prin aceasta, pe de o parte, în faţa vechilor puteri a 
nobilimii se ridică o concurenţă biruitoare, reprezentată de noua 
clasă a industriaşilor şi comercianţilor bogaţi, dar, pe de altă 
parte, rămăşiţele orînduirii gentilice pierdură orice bază“. 

Evoluţia statului atenian spre instaurarea definitivă a demo¬ 
craţiei sclavagiste, după alungarea tiraniei Peisistratizilor 
(510 Le.n) este încoronată de reformele lui Cleisthenes, un 
Alcmeonid, care înlocuieşte definitiv vechea organizare gentilică 
a celor patru triburi ioniene printr-o „organizare cu totul nouă, 
bazată pe repartizarea cetăţenilor după domiciliu... Nu aparte- 


1 Ed. cit, p. 117. 

2 După reformele lui Solon. 

nenţa la uniunea dc triburi era hotărîtoare, ci numai domiciliul" 
Totodată, prin reformele lui Clcisthenes, vechea condiţie a calită¬ 
ţii de cetăţean, semnalată în studiul citat al lui K. Marx, anume 
faptul de a poseda pămînt în cadrul teritoriului cetăţii-stat este 
definitiv abolită. 

Deşi oprimate pe rînd de lydieni şi de perşi din punct de ve¬ 
dere economic şi politic,. împiedicate să-şi ducă activitatea nor¬ 
mală de negoţ cu regiunile pontice, Egiptul şi vestul Mediteranei, 
cetăţile greceşti din Asia Mică nu pot nici ele fi oprite în calea 
evoluţiei lor. Nici concurenţa feniciană sprijinită de perşi, nici 
camuflarea încercărilor de întărire a regimurilor aristocratice sub 
haina unor tiranii, reprezentate prin oameni de încredere ai per¬ 
şilor 1 2 , n-au putut împiedica grăbirea lichidării rămăşiţelor orîn- 
duirii gerrtilice în Ionia şi Eolida. „Politica promovată de perşi 
- scrie V. I. Holmogorov - era dinainte sortită eşecului, căci ve¬ 
nea în contradicţie cu legile de dezvoltare ale procesului istoric, 
care nu pot fi schimbate după voinţa oamenilor ; nu stătea în 
puterea cîrmuitorilor perşi să lichideze mişcarea democratică din 
oraşele greceşti. Şi într-adevăr, datorită condiţiilor istorice, 
această mişcare va căpăta acum şi trăsăturile unei lupte îm¬ 
potriva perşilor, transformîndu-se într-o ^mişcare patriotică care 
va cîştiga simpatia şi sprijinul elementelor democratice din în¬ 
treaga Grecie" 3 . 

Marea revoltă a Ioniei, înăbuşită de perşi în .anul 494 î.e.n., 
a fost preludiul începerii ostilităţilor de către perşi împotriva 
Greciei continentale. Principala ţintă de atac a lui Darius era 
cea mai înfloritoare democraţie sclavagistă din acel timp, Atena. 

1 Fr. Engels, op. cit., p. 118. 

2 Grecia antică, p. 213. 

3 lbidem. în celebrul discurs ţinut de Histiaios din Milet în sfatul 
tiranilor ionieni care-1 însoţiseră pe Darius în Sciţia, după ce Miltiades din 
Atena a ridicat problema eliberării oraşelor ioniene de sub perşi, Histiaios, 
care era de partea perşilor, este de o părere potrivnică. Iată textul lui 
Herodot : „Histiaios din Milet... spuse că deocamdată numai datorită lui 
Darius fiecare din ei era tiranul unei cetăţi ; dacă puterea lui Darius va fi 
nimicită, nici el nu va mai fi în stare să-şi păstreze stăpînirea asupra Mile¬ 
tului, nici vreun altul peste celelalte cetăţi ; căci fiecare oraş va alege 
mai degrabă ocîrmuirea democratică decît jugul tiraniei 1“ (cartea a IV-a, 
cap. CXXXVII). 

3 Războaiele medice 

La sfîrşitul secolului al Vl-lea î.e.n., în expediţia întreprinsă 
de Darius în Sciţia pentru întărirea fruntariilor nordice ale rega¬ 
tului său înainte de atacul asupra grecilor, Darius izbutise să-şi 
creeze un puternic cap de pod în Tracia europeană care-i asigura 
controlul strîmtorilor între Mediterana şi Marea Neagră. Cu pri¬ 
lejul acestei expediţii în care regele era însoţit de contingente de 
greci din Asia Mică, atunci cînd Darius a fost socotit pierdut în 
stepa scitică din nordul Dunării, s-au clarificat şi poziţiile con¬ 
ducătorilor greci *. Expediţia în Sciţia a îngăduit grecilor con¬ 
tacte directe între ei, la care altfel poate n-ar fi ajuns. 

în 499 î.e.n., perşii încearcă să atace insulele din Marea Egee, 
începînd cu Naxosul. Democraţia sclavagistă din Naxos a dat 
atacului persan o ripostă viguroasă. Eşecul perşilor a fost sem¬ 
nalul unei revolte generale. Tiranii oraşelor ioniene fură alungaţi 
şi armele întoarse împotriva perşilor. Prin Aristagoras, tiranul 
Miletului, care se desprinsese de interesele Persiei şi devenise 
sufletul răscoalei ioniene, grecii din Asia Mică cer ajutorul Gre¬ 
ciei continentale. Sparta, ostilă expediţiilor îndepărtate, refuză să 
s'e amestece în treburile Ioniei, însă Atena trimise douăzeci de 
corăbii. Hotărîrea Atenei este edificatoare pentru creşterea pu¬ 
terii ei navale şi direcţia intereselor ei politice. 

După succese remarcabile, al căror punct culminant a fost 
cucerirea Sardesului înrobit de perşi, revolta ioniană sfîrşi prin 
a fi înecată în singe. în anul 494 î.e.n., după o rezistenţă glo¬ 
rioasă, Miletul căzu pradă perşilor. Soarta Miletului a produs în 
întreaga lume greacă, dar îndeosebi la Atena, o impresie 
profundă 1 2 . 

în anii următori, Darius căută cu deosebită abilitate politică 
să-şi atragă de partea lui Ionia învinsă, uşurînd birurile şi în¬ 
găduind guvernările democratice care se instituiseră după anul 
498 î.e.n. între timp însă, Darius se pregătea pentru lovitura 
decisivă. 

1 v. H c r o d o t, op. cit., cartea a IV-a cap. CXXXVII. 

2 Reprezentarea tragediei Iui P h r y n i c h o s, Căderea Miletului, cu 
subiect inspirat din evenimentele contemporane, a fost interzisă în teatrul 
din Atena ca urmare a efectului produs asupra spectatorilor. 

în anul 492 î.e.n., sub conducerea lui Mardonius, oştile per¬ 
sane pornesc spre Grecia continentală, de-a lungul coastelor Tra- 
ciei controlate de perşi. Dificultăţile întîmpinate de acest corp 
expediţionar determină însă pe Darius să renunţe la atacul pe 
uscat şi să atace Grecia pe mare. în anul 490 î.e.n., un alt corp 
expediţionar persan străbate Marea Egee, îndreptîndu-sc spre 
Attica fără ocol. 

Anul 490 coincidea cu promovarea la arhontat şi la strategie 
a celor mai autentici reprezentanţi ai democraţiei sclavagiste din 
Attica. în sfatul strategilor atenieni, printre alţii, se afla Miltia- 
des din Chersonesul tracic, care se ridicase împotriva perşilor şi 
participase activ la revolta ionică. Rolul lui Miltiades în orga¬ 
nizarea apărării din Attica a fost dintre cele mai însemnate. 
Sparta a făgăduit şi ea ajutor, iar Plateea a trimis de îndată în 
Attica cîteva sute de oameni. în faţa primejdiei ce-o ameninţa, 
cu toată configuraţia ei politică lipsită de coeziune, Grecia a 
avut, în momentele grele, energia necesară să întîmpine duşma¬ 
nul oarecum unită, cu toate disensiunile ce o sfîşiaseră în trecut 
şi care aveau s-o neliniştească în viitor. 

înainte încă de sosirea ajutorului spartan, perşii, dorind să 
grăbească mersul lucrurilor, plănuiseră să părăsească cîmpia Ma- 
rathonului, unde debarcaseră, şi să atace chiar Atena 1 . Acesta 
a fost momentul ales de Miltiades să lovească. Infanteria per¬ 
sană, împrăştiată lesne, intră în panică şi se îmbarcă în grabă. A 
doua zi, cînd flota marelui rege apăru în rada Phaleronului, fu 
oprită de la orice altă operaţie militară datorită trupelor aşezate 
de Miltiades pentru apărarea Atenei. Perşii găsiră că e mai cu¬ 
minte să se întoarcă în Asia. 

Eşecul expediţiei persane a avut pentru Atena un efect mo¬ 
ral extraordinar, contribuind la consolidarea măsurilor pe care 
democraţia sclavagistă ateniană, singura din toate polisurile Gre¬ 
ciei, a înţeles să le ia faţă de o eventuală reîntoarcere a perşilor. 
Din povestirea lui Herodot reiese cu prisosinţă efervescenţa ani¬ 
lor de după 490 2 . Poeţii şi oamenii de artă greci proslăvesc pe 
cei care cu preţul vieţii lor scăpaseră Attica de primejdia persana, 

1 Herodot, op. cit., cartea a Vl-a, cap. CXI-CXVI. 

2 Ibidem, cartea a Vil-a, cap. I şi urm. 

iar oamenii de stat iau cu înfrigurare măsuri de apărare con¬ 
crete pentru viitor. 

Printre oamenii de stat atenieni de la începutul secolului al 
V-lea î.e.n. care şi-au pus toată energia lor în scopul întăririi 
potenţialului de apărare a Greciei se cuvine să fie citat la loc de 
frunte Themistocles. El a fost acela care a opinat ca să fie des¬ 
chise mari şantiere navale în Attica unde să se construiască o 
flotă în stare să apere coastele Greciei de orice invazie străină. 
Ecdesia ateniană 1 a înţeles şi a aprobat programul lui Themisto¬ 
cles, plin de înţeleaptă previziune. Sprijinul acordat de ecclesia 
planurilor lui Themistocles s-a dovedit a fi factorul hotărîtor în 
obţinerea succeselor ulterioare 2 . 

Construcţiile navale din Attica aveau un dublu ţel : pe de o 
parte, creşterea şi apărarea prestigiului economic şi politic al ce¬ 
tăţii, iar pe de alta, utilizarea masivă a mîinii de lucru libere, din 
ce în ce mai numeroasă, ca urmare a întăririi relaţiilor de pro¬ 
ducţie sclavagiste. 

Măsurile luate la îndemnul lui Themistocles s-au dovedit pe 
deplin justificate. Deşi Darius murise, perşii nu renunţaseră la 
intenţia de a-şi extinde dominaţia şi de cealaltă parte a Mării 
Egee. Pregătindu-se cu mai multă grijă decît Darius odinioară, 
fiul şi succesorul său, Xerxes, hotărî să atace concomitent Grecia 
şi pe apă şi pe uscat. Planul de atac, minuţios alcătuit, era in¬ 
genios. în timp ce armata de uscat urma să pătrundă în inima 
Greciei, semănînd ruina în calea ei, cea maritimă trebuia să în¬ 
chidă cercul, unindu-se la ţărmul mării cu efectivele terestre. 
Desfăşurarea acestei a doua campanii, care s-a soldat cu înfrîn- 
gerea perşilor, a fost descrisă de Herodot în cărţile VII-IX ale 
Istoriilor sale 3 . 

Cea dintîi campanie persană dusese la o apropiere de mo¬ 
ment între Atena şi Sparta. A doua, determină încă din anul 
481 î.e.n. o consfătuire panelenică la Corint. Divergenţele de 
interese între polisurile greceşti, unităţi politice şi economice de 
sine stătătoare, ieşiră din nou la iveală. Atena şi Sparta, de acord 

1 Adunarea poporului. 

2 In această privinţă, vezi Grecia antică, pp, 231 şi urm ; Istoria uni¬ 
versală, voi. II, p. 22. 

3 Vezi Notiţele istorice la aceste cărţi. 

în împrejurarea critică prin care trecea întreaga Grecie, luară 
însă hotărirea ca Grecia să se apere - şi hotărîrea celor două 
cetăţi fruntaşe prevală asupra părerilor care opinau pentru o ca¬ 
pitulare necondiţionată. 

Cu toate situaţiile critice prin care au trecut aliaţii, căci perşii 
care veneau pe uscat izbutiseră să ajungă pînă în Attica evacuată 
de populaţie, cu toată micimea de vederi a Spartei, care opina 
egoist pentru o linie de apărare a istmului de Corint, al doilea 
război medic, care durează propriu-zis doi ani (480-479 î.e.n.), 
a fost presărat cu o serie de victorii nu mai puţin răsunătoare 
decît cea de la Marathon : Salamina (480), Plateea (479), 
Mycale (479). 

Din paginile ultimelor cărţi ale Istoriilor respiră tradiţia ate¬ 
niană şi spartană ale acelor zile de glorie : fie că e vorba de 
neclintita hotărîre a lui Leonidas de a pieri împreună cu toţi ai 
săi în strîmtoarea Thermopylelor *, fie că e vorba de entuziasmul 
atenienilor care au luptat la Salamina 1 2 sau de avîntul infanteriei 
spartane în iureşul de la Plateea 3 , în toate acţiunile grecilor din 
momentele decisive se întrevede spiritul de bravură care anima 
trupele de cetăţeni liberi ale polisurilor greceşti. Grecii luptau în 
acele vremuri pentru o cauză scumpă, şi credinţa în această 
cauză, pe care Herodot a ştiut să o sublinieze atît de frumos 4 , 
le-a adus victoria împotriva invadatorului. Superioritatea bazei 
materiale sclavagiste a polisurilor greceşti faţă de sclavagismul 
de tip oriental a contat decisiv în balanţa succesului. Ca şi părin¬ 
tele său Darius, Xerxes avea la dispoziţie efective uriaşe, însă 
fără interes real pentru campania în care erau tîrîte, greoi înar¬ 
mate şi cu material de război depăşit. Faptul că victoria a re¬ 
venit acelei părţi din lumea sclavagistă antică unde s-au dezvol¬ 
tat cele mai înaintate forme ale orînduirii sclavagiste nu este 
întîmplător. 

1 Herodot, op. cit., cartea a Vil-a, cap. CCXXIII-CCXXVIII. 

2 Ibidem , cartea a VlII-a, cap. LXXXIII. 

3 Ibidem, cartea a IX-a, cap. LXII. 

4 Ibidem, cartea a Vil-a, cap. CVII ; cartea a IX-a, cap. LXX, CI şi urm. 

II ASPECTE DIN CULTURA MATERIALA ŞI IDEOLOGIA SOCIETĂŢII 
SCLAVAGISTE GRECEŞTI DIN SECOLELE AL VI-LEA ŞI AL V-LEA 
î.e.n. REFLECTATE ÎN OPERA LUI HERODOT 


1 Cultura materială 

Creşterea, pe alocuri vertiginoasă, a numărul 5 ?!! de sclavi în 
cetăţile-stat ale Greciei arhaice, îndeosebi în regiunile cu mare 
circuit comercial, care condiţiona şi dezvoltarea meşteşugurilor, 
a determinat o remarcabilă înflorire a culturii materiale. Păturile 
de cetăţeni liberi, posesori de sclavi, se lărgesc tot mai mult. In 
polisurile unde au triumfat succesiv tiraniile şi regimurile demo¬ 
cratice sclavagiste, mina de lucru sclavagistă este folosită acum 
nu numai în ateliere meşteşugăreşti sau la cultivarea pămîntului 
ci şi pentru înfrumuseţări edilitare şi lucrări de folos obştesc de 
mari proporţii. La Megara, Samos, Corint, Atena şi în toate ora¬ 
şele Ioniei sînt începute lucrări monumentale. Unele din ele n-au 
putut fi terminate decît după vreme îndelungată, cum a fost 
cazul templului lui Zeus Olympianul din Atena, început de 
Peisistratizi o dată cu amenajarea agorei. In cartea a IH-a a 
Istoriilor, Herodot citează trei construcţii vestite, toate grupate 
în insula Samos : un tunel-cohductă săpat într-un munte, un dig 
apărător al portului şi un templu uriaş 1 . Herodot menţiohează şi 
numele constructorilor : tunelul a fost realizat de Eupalinos din 
Megara, iar planul marelui templu a fost conceput de un localnic, 
Rhoicos. în cartea a IV-a, istoricul va vorbi cu aceeaşi plăcere şi 
mîndrie de iscusinţa lui Mandrocles din Samos, care a durat pen¬ 
tru Darius podul de peste Bosfor 2 . 

Sub influenţa artei orientale, ornamentaţia în stilurile arhitec¬ 
tonice se îmbogăţeşte, constructorii şi artiştii învaţă să mînuiască 
blocurile de marmură. Datorită utilizării pe scară largă a acestui 
material de construcţie, regiunile care posedă cariere de marmură, 
cum a fost insula Păros, bunăoară, sînt însufleţite de o vie acti¬ 
vitate 3 . Dintre artele minore, turnarea vaselor de metal şi cera¬ 
mică se perfecţionează uimitor. în multe locuri ale operei sale 

1 Cartea a IlI-a, cap. LX. 

2 Cartea a IV-a, cap. LXXXVII-LXXXVIII. 

3 Cartea a IlI-a, cap. LVII ; cartea a V-a, cap. LXII. 

vorbeşte Herodot despre vase celebre în secolul al Vl-lea 1 ; 
ceramica provenită din Rhodos, Milet, Corint, Attica etc., fină, 
frumoasă, cu o tematică picturală inspirată şi din mitologie şi din 
realităţile zilnice 2 , atestă un înalt rafinament artistic. 

Concomitent cu întărirea relaţiilor de producţie sclavagiste, 
se produc schimbări şi în viaţa particulară. Se răspîndeşte gustul 
pentru o îmbrăcăminte aleasă 3 , pentru un trai comod, pentru 
podoabe şi ornamente de interior 4 care înainte vreme constituiau 
un privilegiu al aristocraţiei gentilice, principala deţinătoare a 
pîrghiilor economiei de schimb. 

Aceste prefaceri n-au fost posibile decît în urma lărgirii con¬ 
tinue a economiei de schimb, a desăvîrşirii trecerii de la relaţiile 
de producţie ale comunei primitive la noile relaţii de producţie 
sclavagiste, care au îngăduit grecilor să adîncească diviziunea 
muncii şi să dezvolte forme superioare de cultură materială, spe¬ 
cifice polisurilor din diferite regiuni. 

2 Literatura, doctrinele mistice, începuturile filozofiei materialiste 

în secolul al Vl-lea î.e.n., ca o consecinţă directă a intereselor 
divergente dintre păturile stăpînitoare - aristocraţia stăpînitoare 
de pămînt, descendentă a aristocraţiei gentilice, pături de cetă¬ 
ţeni liberi care izbutesc să înfrîngă tendinţele de dominaţie eco¬ 
nomică şi politică ale aristocraţiei, pături de oameni liberi care 
luptă pentru cîştigarea dreptului de cetăţenie în polisurile unde 
se instaurează regimuri sclavagiste cu nuanţă democratică - as¬ 
pectul ideologiei apare deosebit de variat. 

Noua aristocraţie cunoaşte în secolul al Vl-lea î.e.n. o adîncă 
prefacere în condiţiile noi de viaţă care promovează spre postu¬ 
rile şi instituţiile de stat oameni în curs de a-şi crea o situaţie 
materială superioară celei deţinute în trecut (secolele VIII-VII 
î.e.n.) de aristocraţia gentilică. Această schimbare este oglindită, 

1 Cartea I, cap. LXX ; cartea a IlI-a, cap. CXLVIII ş.a. 

2 Charles Dugas, La ceramique grecque, col. Payot, Paris, 1924, 
pp. 73-98. 

3 In directă legătură cu dezvoltarea ţesăturilor de lină şi cu a industriei 
vopselelor, vezi Grecia antică, p. 197 ; Herodot, op. cit., cartea a IlI-a, 
cap. CXXXIX ; cf. T h u c y d i d e s, Istoria războiului peloponesiac, cartea I, 
cap. VI. 

4 Herodot, op. cit., cartea I, cap. CLXTV ; cartea a IlI-a, cap. CXLVIII. 

cum nu se poate mai limpede de opera poetică a lui Theognis 
din Megara. 

Poezia epică, principalul mijloc de expresie al ideologiei aris¬ 
tocratice din Grecia arhaică, deşi nu este dată uitării, datorită 
conţinutului ei profund popular, rădăcinilor care o legau de cele 
mai îndepărtate creaţii poetice orale ale triburilor greceşti, trece 
în această perioadă de dezvoltare a literaturii greceşti pe plan 
secundar ; prioritatea este acum deţinută de poezia lirică. Marea 
poezie lirică corală greacă s-a dezvoltat în acele cetăţi unde 
masele populare sînt chemate să participe direct la manifestări 
colective de o deosebită amploare, de pildă, ceremoniile religioase 
în templele care împodobesc cetăţile, concursurile de întreceri 
atletice sau hipice, concursurile poetice etc. La Atena, Peisistra- 
tizii au dat cultului zeiţei Athena o atare strălucire, încît Panathe- 
neele, serbările şi jocurile în cinstea zeiţei, care întruneau 
populaţia din toate colţurile Greciei, au devenit la fel de celebre 
ca cele de la Delfi, Olympia, Corint etc. Poezia lirică reprezen¬ 
tată prin operele lui Alceus, Sappho, Theognis, Solon, Anacreon, 
Ibycos, Simonides, reflectă, etapă cu etapă, desfăşurarea evoluţiei 
contradicţiilor dintre partida aristocraţiei gentilice şi partidele 
democratice, ura neîmpăcată a aristocraţiei faţă de tirania spriji¬ 
nitoare a revendicărilor maselor largi, adulaţia servilă a celor ce 
doreau să-şi cîştige bunăvoinţa tiranilor, în faza cînd tiţania ve¬ 
che dădea dovadă de tendinţe absolutiste. Bun cunoscător al 
literaturii vechi şi contemporane, Herodot pomeneşte, alături de 
Homer şi Hesiod \ pe Arion din Metymna 1 2 , pe Archilochos 3 , 
pe Solon 4 , pe Sappho 5 , pe Anacreon din Teos 6 , ale căror opere 
le-a cunoscut şi le-a apreciat. 

în acelaşi secol se constată o eflorescenţă de credinţe şi doc¬ 
trine mistice, îmbrăţişate în mare măsură de păturile a căror 
putere politică şi economică era în declin şi care încearcă să 
transforme aceste doctrine în mijloace de propagandă politică 

1 Cartea a Il-a, cap. CXVI, CXVII, CXV. 

2 Cartea I, cap. XXIII şi urm. 

3 lbidem, cap. XIII. Acest pasaj se pare insă că este interpolat. 

4 lbidem, cap. XXX şi urm. 

5 Cartea a Il-a, cap. CXXXV. 

6 Cartea a IlI-a, cap. CXXI etc. 

prin instituirea unor reguli de morală practică şi răspîndirea cre¬ 
dinţei în viaţa de apoi, credinţă inexistentă în Grecia arhaică. 

Din vechile culte ale zeităţilor olympice, doar cîteva au fost 
preluate de noile doctrine. în primul rînd, se cuvine să fie men¬ 
ţionată religia apollinică, cu centrele Delfi şi Delos, a cărei prin¬ 
cipală directivă morală era moderaţia, (itjSsv dcyâv - „nimic 
prea mult“, echivalentă cu o reacţie împotriva exceselor, lăcomiei 
şi a silniciei provocatoare. O a doua recomandare făcută de adep¬ 
ţii religiei apollinice era yv£:0!, trauxov - „cunoaşte-te pe tine 
însuţi**, recomandare în care se strecoară în mod vădit teama de 
responsabilitate pentru propriile greşeli. Linia aceasta de verifi¬ 
care a atitudinilor, determinată de viitoarea evenimentelor social- 
politice, este caracteristică în poezia lirică morală (Solon, Theognis, 
Simonides din Keos), în începuturile prozei atribuite „celor şapte 
înţelepţi**, în dramele timpurii ale lui Eshil şi, cu o deosebită 
pregnanţă, în întreaga operă a lui Herodot. Datorită lui Herodot, 
s-au păstrat cîteva mostre din ceea ce în mod curent se numeşte 
„poezie apollinică**, adică oracole în versuri, şi tot la Herodot se 
găsesc ştiri despre doi poeţi aparţinind unor cercuri literare în 
care era cultivată poezia apollinică, anume Aristeas şi Abaris 1 . 
Aceşti poeţi au scris într-un gen diferit de cel al oracolelor ; ei 
au compus mici epopei al căror subiect erau călătorii fantastice ; 
în unele din aceste compoziţii sînt imaginate coborîri în Infern 
(xaxa(3aaeig). într-un anumit chip, zeul Apollo şi cultul legat 
de el, precum şi „învăţăturile** lui intrau în tematica poetică a 
acestor compoziţii ; ţelul urmărit era să dovedească răspîndirea 
doctrinei apollinice în lumea întreagă precum şi viabilitatea prin¬ 
cipiilor de viaţă ale aristocraţiei în declin. Poezia apollinică, cu 
caracter profund mistic, a găsit un teren favorabil de răspîndire 
în condiţiile tulburi ale întăririi relaţiilor de producţie sclavagiste 
şi a modificărilor intervenite în situaţia materială a cetăţenilor 
de drept din polisurile greceşti. 

în strînsă contingenţă (pînă la fuziune chiar) cu religia apol¬ 
linică, în viaţa spirituală a Greciei s-a impus şi religia diony- 
siacă, avînd la bază străvechi rituri agrare ; iniţial, religia 
dionysiacă a fost opusă religiei apollinice, expresie specifică a 

1 Cartea a IV-a, cap. XIII-XVI. 

3 — Herodot — Istorii voi. I 

ideologiei artistocratice, îndeosebi de tiranii din Corint 1 . Iniţierea 
dionysiaeă (misteriile dionysiace), legată de cultul zeului Diony- 
sos, ca şi de cel al unei alte divinităţi rustice din Grecia arhaică, 
Demeter, era uşor accesibilă. Religia dionysiaeă a fost adoptată 
mai ales de ţăranii mici cultivatori de pămînt. în concepţia sec¬ 
telor dionysiace, individul, strivit de griji şi greutăţi materiale, 
se putea „elibera" de suferinţă prin exuberanţa dansului şi a be¬ 
ţiei, care atinge extazul. Serbările dionysiace au fost ţinute cu 
mult fast în Attica, a cărei populaţie de cultivatori a îmbrăţişat 
într-o măsură însemnată această religie, care are numeroase locuri 
comune şi cu credinţele despre suflet şi viaţa viitoare răspîndite 
la populaţiile trace din nordul Greciei. în secolul al V-lea, în 
cadrul serbărilor dionysiace se ţineau renumitele concursuri de 
poezie tragică. 

Propagandă politică în favoarea celor mai retrograde forme 
ale regimurilor aristocratice, făgăduieli amăgitoare într-o viaţă 
viitoare au făcut însă, în primul rînd, în această perioadă adepţii 
sectelor pitagoreice şi orfice ; duşmani înverşunaţi ai materialis¬ 
mului şi ai dialecticii antice s-au dovedit şi eleaţii, a căror doc¬ 
trină n-a cunoscut totuşi o răspîndire prea mare. 

Filozofia pitagoreică şi şcoala eleată s-au dezvoltat în colo¬ 
niile greceşti unde aristocraţiile reacţionare mai deţineau încă 
puterea politică în secolele al Vl-lea şi al V-lea î.e.n. Pythagoras 
(aproximativ 580-500 î.e.n.) a trăit iniţial în Samos, de unde a 
fost nevoit să plece cînd Polycrates devine tiranul insulei. Filo¬ 
zoful se stabileşte la Crotona, în sudul Italiei. 

Pythagoras a emis o teorie profund reacţionară cu privire la 
viaţa socială şi politică. Conform acestei teorii, „ordinea" socială, 
care ar corespunde „ordinii cosmice", nu poate fi realizată decît 
de un regim aristocratic 2 . Adoptînd poziţii ostile materialismului, 
pitagoricienii luau ca bază a fenomenelor naturale şi sociale nu¬ 
merele ; cu tot substratul ei idealist, doctrina numerelor a repre¬ 
zentat una din primele încercări de a ridica problema laturii can¬ 
titative a fenomenelor din natură 3 , ccca ce l-a determinat pe 

1 Herodot, op. cit., cartea I, cap. XXIIf. Despre misteriile dionysiace, 
vezi cartea a IV-a, cap. LXXIX. Relativ la cultul dionysiac, cartea a II-a, 
cap. XLVIII-L. 

2 Istoria filozofiei, voi. I, Editura Ştiinţifică, Bucureşti, 1958, p. 72. 

3 lbidem. 

V. I. Lenin să caracterizeze pitagoreismul drept „legătura dintre 
germenii gîndirii ştiinţifice şi fanteziile â la religie, mitologie" 1 . 
Pitagoricicnii au adus o contribuţie valoroasă in domeniul mu¬ 
zicii, arhitecturii, sculpturii. Ei au explicat înălţimea unei coarde 
sonore prin lungimea ei, au dat indicaţii asupra raporturilor can¬ 
titative juste între părţile clădirilor etc. 2 . Această contribuţie, care 
se integrează progresului general al ştiinţelor exacte şi matematice 
din societatea sclavagistă antică greacă, nu infirmă premisele 
idealiste şi reacţionare ale pitagoreismului. 

Apropiat de pitagoreism în problemele vieţii spirituale, orfis- 
mul făgăduia adepţilor acestei secte viaţă veşnică prin purificare 
morală şi ispăşire a păcatelor. In ambele doctrine domină ideea 
răspunderii morale, ceea ce constituie o trăsătură comună cu 
religia apollinică. Despre Pythagoras, Herodot vorbeşte elogios în 
cartea a IV-a, cap. XCV ; în cartea a Il-a, cap. LXXXI face o pa¬ 
ralelă între orfism şi pitagoreism pe tărîmul cultului religios. 

Secta pitagoricienilor a fost zdrobită la începutul secolului al 
V-lea î.e.n. de forţele democratice din sudul Italiei unde existau 
colonii greceşti ; cu toate acestea, pitagoricienii n-au încetat nici 
în secolul al V-lea să ducă mai departe lupta lor pe tărîm 
ideologic. 

Şcoala eleată - al cărei principal reprezentant este Parmeni- 
des din Eleea - se distinge prin ideile sale antidialectice şi prin 
negarea posibilităţii cunoaşterii lumii materiale pe calea simţu¬ 
rilor. Ca şi pitagoreismul, şcoala eleată a fost o doctrină filozofică 
în slujba ideologiei aristocratice, propovăduind inexistenţa miş¬ 
cării şi a progresului în natură şi societate. 

Atras spre misticism prin formaţia sa ideologică, respectînd 
sensul oracolelor şi puterea divinităţii 3 , Herodot a lăsat în opera 
sa numeroase referinţe la direcţiile mistico-religioase ale doctri¬ 
nelor mai sus-menţionate şi la pretinsa putere suverană a desti¬ 
nului în viaţa societăţii şi a indivizilor. în schimb, nu a lăsat nici 
o ştire despre filozofia materialistă ionică, mulţumindu-se să sem- 

1 V. I. L e n i n, Caiete filozofice , E.S.P.L.P. Bucureşti 1956, p. 277. 

2 Istoria filozofiei , voi. I, p. 72. 

3 Vezi mai departe la capitolul III, paragraful 7 ; cf. cartea a VlII-a, 
cap. LXXVI. 

naleze doar cîteva din realizările practice aparţinînd materialişti- 
lor ionieni. 

Doctrinele mistico-religioase şi teoriile filozofice idealiste, îm¬ 
pletite cu concepţiile politice retrograde au fost fundamentul 
teoretic al activităţii politice duse de aristocraţia greacă, duşmană 
de neîmpăcat a dezvoltării normale a societăţii sclavagiste gre¬ 
ceşti pe drumul progresului şi democratizării. 

împotriva ideologiei păturilor retrograde, în lupta ascuţită cu 
concepţiile reacţionare ale acestei ideologii, s-a conturat un curent 
filozofic materialist, „concepţia despre lume a grupărilor progre¬ 
siste, interesate în dezvoltarea forţelor de producţie, a culturii şi 
a reprezentărilor ştiinţifice" V 

Materialismul s-a ridicat împotriva idealismului, combătînd 
toate direcţiile prin care filozofii idealişti căutau să distragă ma¬ 
sele de cetăţeni din polisurile antice greceşti de la lupta de clasă ; 
concepţiile filozofilor materialişti greci au izvorît din condiţiile 
create în lumea sclavagistă greacă în secolul al Vl-lea î.e.n. : 
intense legături comerciale prin intermediul coloniilor şi empo- 
riilor, perfecţionarea navigaţiei, care atrăgea după sine obser¬ 
vaţii asupra fenomenelor din natură şi a legăturilor cauzale obiec¬ 
tive dintre fenomene, posibilitatea de a cunoaşte îndeaproape 
realizările ştiinţelor din Orient, ascensiunea continuă a forţelor 
de producţie, care cerea în mod imperios o anumită dezvoltare a 
tehnicii, imposibil de realizat fără principii materialiste şi dialec¬ 
tice. Deşi spontan, naiv, rezultat din contemplarea pasivă a lumii, 
materialismul primitiv al grecilor, care nu întîmplător a înflorit 
mai ales în Ionia, se baza pe o concepţie dialectică - opusă în 
mod hotărit suportului metafizic al curentelor filozofice idealiste, 
în Dialectica naturii, Engels s-a ocupat de apariţia materialismu¬ 
lui spontan şi de dezvoltarea concepţiei dialectice. El a arătat 
cum materialiştii greci (Thales, Anaximandros, Anaximenes) 
concepeau natura ca un tot, ca un ansamblu, străduindu-sc să 
găsească „principiile primordiale" (âp^od) ale lucrurilor. „Astfel 
- scrie Engels - se conturează aici pe deplin materialismul spon¬ 
tan iniţial, care la începuturile lui consideră în chip foarte firesc 
ca de la sine înţeleasă unitatea fenomenelor naturii în infinita 


1 Istoria filozofiei, voi. I, p. 65. 

lor varietate şi care căuta această unitate în ceva material deter¬ 
minat, în ceva special, aşa cum Thales o căuta în apă“ 1 . 

Materialismul primitiv al grecilor, expresie teoretică a cu¬ 
ceririlor în domeniul vieţii sociale, a ştiinţei şi a culturii în gene¬ 
ral, s-a dovedit un aprig adversar al misticismului propagat prin 
apollinism, pitagoreism, orfism etc. Ateismul luminează ca un 
principiu călăuzitor operele primilor materialişti ionieni, sicilieni, 
sau ale celor din insulele cgeicc etc. Aceste opere care tratează 
despre categoria filozofică a materiei, despre mişcare, contradic¬ 
ţie, unitatea şi lupta contrariilor etc., se dovedesc a fi compiet 
detaşate de concepţiile mistice. în majoritatea lor ele purtau titlul 
sugestiv de Ilspi <pua£(oc (Despre natură). Primii materialişti 
greci, cei din Ionia îndeosebi, erau şi oameni de ştiinţă. în car¬ 
tea I, cap. LXXV, de pildă, Herodot povesteşte cum Thales din 
Milet a executat o mare lucrare de canalizare 2 . Diogenes Laer- 
tius, în Vieţile jilozofilor, completează informaţia lui Herodot cu 
o sumă de alte detalii asupra descoperirilor şi activităţii practice 
pe tărîm ştiinţific a filozofilor ionieni. Teoriile acestora au avut 
o înriurire covîrşitoare asupra dezvoltării ştiinţelor exacte şi a 
laturii materialiste în filozofia din epoca următoare. 

Lupta în domeniul ideologiei dintre idealism şi materialism, 
care culminează în Grecia din secolul al Vl-lea şi al V-lea î.e.n. 
prin lupta şcolii eleate împotriva celui mai de seamă filozof 
materialist şi dialectician ionian, Heraclit, reflectă, prin urmare, 
înseşi contradicţiile de neîmpăcat care au dezbinat clasa stăpî- 
nilor de sclavi din Grecia veche. 

Condiţiile de viaţă în care erau ţinuţi sclavii nu le-au în¬ 
găduit acestora să-şi formeze o cultură proprie şi, ca atare, o 
ideologie proprie, care să fi avut un oarecare rol în viaţa socială 
şi politică. Ulterior, filozofia greacă a încercat să creeze diferite 
sisteme de justificare teoretică a orînduirii sclavagiste. Iniţial 
insă, cînd sclavagismul coexista încă cu munca liberă a producă¬ 
torilor agricoli şi a meseriaşilor, doctrinele filozofice ilustrează 
îndeosebi antagonismul dintre aristocraţiile retrograde şi păturile 

1 F. E n g e 1 s, Dialectica naturii , Editura Politică, Bucureşti, 1959, 
p. 169. 

2 Cf. cartea I, cap. LXXIV ; cartea II, cap. XX. 

de cetăţeni liberi în luptă pentru progres şi cucerirea puterii 
politice. 

Desigur, sistemele filozofice cu caracter idealist, ca şi cele 
cu caracter materialist, nu apar întîmplător, ci sînt determinate de 
condiţiile vieţii materiale, în societăţile împărţite pe clase de în¬ 
săşi existenţa acestor clase. Trebuie totuşi remarcat că în societă¬ 
ţile împărţite în clase antagoniste, în care clasele sau păturile 
sociale, cum a fost cazul în Grecia veche, îşi elaborează o con¬ 
cepţie despre lume şi viaţă conform intereselor proprii şi locului 
pe care-1 ocupă în relaţiile de producţie, concepţia clasei domi¬ 
nante are prioritate, păstrată încă şi atunci cînd clasa dominantă 
începe să-şi piardă poziţiile. Aşa s-au petrecut lucrurile şi în Gre¬ 
cia din secolele VI-V î.e.n. Concepţiile idealiste despre lume şi 
viaţă, interesate în eternizarea stării de lucruri existente, au cu¬ 
noscut o mai largă răspîndire în masele largi decît concepţiile 
materialiste, răspîndire determinată în bună parte şi de exploata¬ 
rea naivităţii oamenilor cu o cultură redusă. Ţinem totuşi să 
subliniem că aceste concepţii idealiste, deşi predominante, nu 
sînt caracteristice pentru toate aspectele ideologiei greceşti din 
aceste secole. 

Vechea filozofie greacă a atacat probleme din cele mai va¬ 
riate domenii ale ştiinţei : cosmogonie, fizică, chimie, biologie etc. 
Alături de aceste probleme, în secolul al V-lea î.e.n. sînt aduse 
în dezbatere publică şi probleme de logică, psihologie, ştiinţe so¬ 
ciale. în acelaşi secol sînt puse bazele filologiei, ale gramaticii şi 
ale retoricii. Prodicos din Keos, Protagoras din Abdera, Gorgias 
din Leontinoi sînt numai trei din numele unei ilustre pleiade de 
oameni de ştiinţă care, specializîndu-se în aceste ramuri, primesc 
numele comun de sofişti ( Gocpicrxxi ). Alunecînd treptat spre for¬ 
malism, sofistica devine însă una din principalele forme ale me¬ 
tafizicii în antichitate. Ea încearcă să absolutizeze în mod subiec¬ 
tivist universalitatea conexiunii, considerînd că totul se leagă şi 
astfel creează în mod arbitrar legături directe între fenomene 
diferite h Subtilităţile sofistice care tindeau să promoveze întîie- 
tatea formei asupra conţinutului, să nege existenţa adevărului 

1 Curs de materialism dialectic fi istoric, voi. I, Univ. „C. I. Parhon", 
Catedra de materialism dialectic, cd. M.I.C., 1959, p. 131. 

obiectiv, au fost violent combătute de păturile democratice în 
ascensiune sau deţinătoare ale puterii politice, cum era cazul în 
Attica. 

Multiplele probleme aduse în dezbatere de sofişti îşi fac to¬ 
tuşi drum în viaţa intelectualităţii greceşti şi nu mai pot fi înlătu¬ 
rate din preocupările şi discuţiile zilnice ale vieţii culturale. 
Problematica sofistică reflectă, într-o oarecare măsură, însuşi sta¬ 
diul de dezvoltare al cetăţilor-stat. 

în urma observaţiilor empirice asupra împărţirii în clase a 
societăţii sclavagiste, sofiştii discută originea şi esenţa sclavajului, 
structura constituţiilor din diferite polisuri cu regimuri politice 
diferite, raporturile stabilite în procesul de producţie între clase şi 
între cetăţenii cu drepturi şi avere diferită etc. Sofistica a influen¬ 
ţat puternic drama attică şi istoriografia antică. Herodot nu a 
rămas străin de preocupările sofistice ; cel mai grăitor exemplu 
despre contingenţa lui Herodot cu sofistica contemporană lui sînt 
discursurile nobililor perşi din cartea a IlI-a, cap. LXXX- 
LXXXII i. 

Mijlocul de expresie ales de filozofia greacă, cu cîteva excep¬ 
ţii, a fost proza. Din punct de vedere literar, proza ştiinţifică 
reprezintă o reacţie împotriva elementului poetic, care învăluise 
gîndirea filozofică în perioada începuturilor literaturii greceşti. 

Alături de proza filozofică, în secolul al Vl-lea î.e.n. îşi tace 
apariţia şi proza istorică. Opera istorică a lui Herodot, apărută 
în prima jumătate a secolului al V-lea î.e.n., este rezultatul evo¬ 
luţiei de peste un secol al tinerii istoriografii greceşti, incluzînd 
încă unele din slăbiciunile ei, dar dezvoltîndu-i totodată în chip 
impresionant şi părţile pozitive. 

Acesta a fost, foarte sumar schiţat, climatul ideologic şi cul¬ 
tural în care a fost crescut şi educat Herodot. înainte de a trata 
despre viaţa şi opera lui Herodot, înfăţişăm cititorilor o prezen¬ 
tare a istoriografiei greceşti anterioară operei lui Herodot, pen¬ 
tru înţelegerea mai lesnicioasă a multiplicităţii aspectelor carac¬ 
teristice ale Istoriilor. 


1 Vezi şi mai jos, la capitolul III, p. CVI. 

3 Începuturile istoriografiei greceşti 

Cele mai adinei rădăcini ale istoriografiei greceşti trebuie 
căutate în poezia epică. Spre deosebire de ce se petrecea in 
Orient, unde numele personalităţilor şi datele evenimentelor se 
înşirau cronologic în liste păstrate în arhivele templelor sau în 
cele regale, Grecia timpurie s-a mulţumit să lase amintirea fapte¬ 
lor istorice sub formă de legende şi mituri, cu timpul inserate şi 
prelucrate artistic în poezia epică. Epopeea a păstrat mereu vie 
în cugetul grecilor amintirea războiului dintre Argos şi Theba, 
marea expediţie pentru cucerirea Troiei. Aristocraţia gentilică a 
încurajat recitările despre faptele de arme şi genealogiile ilustre 
plăsmuite de rapsozi pentru eroii care luptaseră sub zidurile The- 
bei sau sub cele ale Troiei, eroi din care pretindea că se trage. 
Cetăţile-stat, în perioada lor de formare şi întărire, doresc, de 
asemenea, prin legende sau mituri, să argumenteze, în certurile 
de care sînt dezbinate, drepturile pe care le au asupra unui ţinut 
sau asupra unui sanctuar. 

în secolul al VH-lea î.e.n., apar însă în regiunile cele mai 
înaintate în consolidarea relaţiilor de producţie sclavagiste şi 
primele notări in proză cu caracter istorico-geografic. începuturile 
acestea, foarte timide încă, reprezintă totuşi o reacţie faţă de spi¬ 
ritul laudativ şi revendicator al poeziei epice. Proza, cu excepţia 
încercărilor de transpunere în proză a poemelor genealogice, se 
mulţumea cu simple notări despre oameni, locuri, particularităţi 
regionale, climă etc., folositoare noilor pături de stăpîni de sclavi, 
care se ridică împotriva pretenţiilor de stăpînire atotputernică a 
ginţilor aristocrate. 

Schimbul intens al polisurilor greceşti cu ţinuturile unde în¬ 
fiinţaseră colonii în veacul al VUI-lea, contactul cu regatele 
orientale, cu Egiptul îndeosebi, învăţase între timp pe greci - care 
adaptaseră scrierea feniciană la limba lor încă din secolul al 
IX-lea 1 - că amintirea evenimentelor de seamă şi numele per¬ 
sonalităţilor marcante se pot păstra şi în alt chip decît acela al 
tradiţiei poetice. Sub influenţa celor văzute în Lydia, Babilon, 
Egipt - unde existau arhive regale, arhive ale templelor, liste cro¬ 
nologice oficiale, inscripţii povestind faptele monarhilor - apar şi 

1 A. G e r c k c, Zur Gescbicble des ăltesten griechieschen Alpbabets, în 
„Hermes", XLI, pp. 540 şi urm. 

în Grecia, sporadic la început, tot mai des spre sfîrşitul secolului 
al Vl-lea î.e.n., astfel de arhive, cronici (<xvaypa 9 od ) şi inscripţii. 

Aceste însemnări oficiale nu se confundă cu scrierile literare 
istorico-geografice, cu toate că se dezvoltă paralel cu ele. Din 
punct de vedere al conţinutului, listele oficiale se limitau cu stric¬ 
teţe la consemnarea numelor şi faptelor locale şi la menţionarea 
progreselor legislative acolo unde triumfau tiraniile sau regimu¬ 
rile democratice. Comentarii de orice altă natură lipsesc din 
scrierile în proză cu caracter oficial. Stilul lor era sec, cu un ton 
informativ. O astfel de cronică locală trebuie să fi cunoscut Hero- 
dot în Samos. Asemenea cronici au existat şi în Ionia, unde, cu 
un cuvînt dialectal, erau numite oipo!, - „ani“ (adică „însemnări 
anuale“), în Argos, în Attica. La Atena, încă din secolul al Vl-lea 
se alcătuieşte o listă a vechilor regi attici, cuprinzînd cinci nume : 
Cecrops, Erechteus, Pandion, Egeus şi Theseus, listă utilizată de 
Herodot şi Pherecydes ; aşa-numitele At0!Sc^ - „cronici attice“ 
nu este exclus să fi existat şi ele în secolul al Vl-lea. 

Cele dintîi scrieri în proză cu caracter istorico-geografic, rod 
al strădaniei oamenilor de litere doritori să suplinească rolul 
poeţilor epici, sînt influenţate de însemnările oficiale, devenind 
de multe ori un fel de parafrazare a lor ; ele oscilează între moş¬ 
tenirea culturală a trecutului (poezia epică) şi noul spirit ştiin¬ 
ţific care cere oarecare exactitate. Majoritatea titlurilor acestor 
scrieri era tot cel de ysvcaXoylai (Genealogii) şi xTioetq (în¬ 
temeieri) ca în poemele epice cu titluri analoage ; legătura cu 
strămoşul legendar se păstra, detaliile mitice abundau. Cu toate 
acestea, în părţile care tratau probleme de actualitate, contem¬ 
porane chiar autorului, un progres ştiinţific se înregistrează în 
mod neîndoielnic. Paralel cu experienţa venită din Orient şi 
apariţia cronicilor oficiale în Grecia, în primele scrieri istorico- 
geografice în proză cu caracter literar se remarcă o vădită preocu¬ 
pare spre stabilirea unui criteriu cronologic, strîngerea unui ma¬ 
terial exhaustiv cu scopul informării cit mai complete a cititoru¬ 
lui, stabilirea unei metode de lucru ; acestea sînt numai cîteva 
din meritele prozei istorico-geografice. 

în această lăudabilă strădanie, cei dintîi istoriografi greci în- 
tîmpină mari greutăţi. în primul rînd, şi poate nu fără dreptate, 
ei nu se pot dispensa de datele tradiţiei epice ; ceva mai mult 
chiar, nu se pot desprinde total de substratul ei legendar şi mitic, 

pe care totuşi se străduiesc să-l interpreteze. Aşa, de pildă, Hecâ- 
taios îl citează printre izvoarele sale pe Hesiod x , iar Herodot ia 
în derîdere pretenţiile aceluiaşi Hecataios de a număra printre 
strămoşii săi un zeu 1 2 . Din lipsa altor izvoare scrise, tradiţia epică 
rămîne aproape singurul mijloc de informare care stă la dispo¬ 
ziţia cercetătorilor pe tărîm istoric, liste cronologice neexistînd 
încă în multe părţi ale Greciei sau fiind de dată foarte recentă. 
Lacunele, confuzia, amestecul de fantastic şi real, caracteristic 
acestei tradiţii, fac imposibilă stabilirea unui criteriu cronologic 
general valabil. Singurul criteriu cronologic existent în secolul al 
Vl-lea î.e.n., utilizat şi de Herodot, este acela al generaţiei 
ţ y zyzt] ). Trei generaţii împlinesc un secol. Dar acest criteriu 
este elastic şi variază de la autor la autor. Pînă pe vremea lui 
Thucydides chiar, care recunoaşte deschis această greutate 3 , adică 
pînă la sfîrşitul secolului al V-lea î.e.n., problema fixării unui cri¬ 
teriu cronologic nu se rezolvase încă în istoriografia greacă 4 . în 
consecinţă, istoriografii timpurii sînt nevoiţi să se orienteze după 
listele monarhiilor orientale. Herodot însuşi, cînd nu întrebuin¬ 
ţează ca unitate de măsură generaţia omenească (y svet) ), după 
sistemul genealogiilor, s-a orientat după monarhiile lydiene şi 
medo-persane. 

Găsindu-se la răspîntia' diferitelor ramuri ale tradiţiei epice 
sau orale, siliţi să dibuie printre date nesigure, primii istoriografi 
greci trebuie să desfăşoare o muncă grea, să dea dovadă de pri¬ 
cepere şi agerime a minţii. De aici a provenit şi numele noii dis¬ 
cipline care se înfiripă cu precădere în Ionia : îcrcopLY) - „cerce¬ 
tare", expunere a cercetărilor. Cuvîntul, o abstractizare de la 
tGTop exprimă ideea consemnărilor empirice, opunîndu-se cuvin- 
tului £7tf.axvj[AYj - „ştiinţă" 5 . Noile condiţii de viaţă din seco¬ 
lul al Vl-lea îngăduie „istoricilor" 6 din Ionia să treacă la trata¬ 
rea unor subiecte vaste, străine de istoria Greciei. Cum era şi 

1 FHG Miillcr.fr. 334. 

2 Op. cit., cartea a Il-a, cap. CXLIII. 

3 Cartea, I, cap. XCVII. 

4 Ulterior, principalul criteriu cronologic în istoriografia greacă au fost 
listele arhonţilor eponimi din Attica, niciodată însă singurul. 

5 S c h m i d-S t ă h 1 i n, Geschichte der griechischen Literatur, voi. I, 
Beck Miinchen, 1929, p. 687. 

0 Cu privire la numele ce şi-l dădeau „istoricii", vezi p. LXXII. 

firesc, ionienii învecinaţi cu Orientul sînt şi cei dintîi care se în¬ 
cumetă să încerce astfel de compoziţii. în Ionia apar în limba 
greacă istorii ale Lydici ( Lycliaca ) şi ale Persiei (Persica). Hero- 
dot însuşi, se presupune, a pornit la compoziţia vastei sale opere, 
concepînd-o întîi ca o Persica şi abia ulterior a fuzionat materia¬ 
lul strîns în vederea unei istorii a Persiei cu material privind 
istoria Greciei 1 . Două sînt meritele capitale ale unor astfel de 
lucrări : în primul rînd istoriile lydiene, asiriene, persane etc., 
scrise în limba greacă, introduceau pe cititorul grec într-o proble¬ 
matică inedită, îi ofereau o variaţie instructivă faţă de legendele 
genealogice autohtone ; în al doilea rînd, în aceste lucrări apar 
pentru prima oară consideraţii despre structura politică a marilor 
state orientale, în comparaţie cu cea a polisurilor greceşti. Lucrul 
este demn de semnalat. Un atare punct de vedere n-a existat nici¬ 
odată în istoriografia orientală, care s-a mulţumit să fie strict 
pragmatică. Primele lucrări de istorie politică aparţinînd isto¬ 
riografiei greceşti deschid o eră nouă în istoriografia antică. 
Curiozitatea vie a cercetătorilor doritori să-şi informeze cît mai 
larg cititorii a atins o sumedenie de domenii : geografia, etnogra¬ 
fia, sociologia, ştiinţele naturii ş.a., dar cel mai preţios rezultat pe 
care l-a obţinut a fost acela al fundamentării istoriei politice. 

Pentru compunerea unor astfel de opere se cerea o informare 
cu mult mai largă decît cea necesară unor genealogii sau în¬ 
temeieri. Cercetătorul („istoricul"), are acum datoria să consulte 
arhivele existente, să examineze locurile şi oamenii despre care 
intenţionează să scrie, să descopere toate particularităţile inte¬ 
resante. Spre deosebire de pragmatismul şi servilismul faţă de 
monarhul autocrat, ale cărui fapte erau consemnate în arhivele 
orientale, de viziunea îngustată de dogmele teocratice din isto¬ 
riografia ebraică 2 , cercetătorul grec din polisurile unde apăreau 
forme de viaţă cu caracter progresist are, în plus, şi deplina liber¬ 
tate de mişcare în cîmpul interesului pe care-1 poartă oamenilor, 
felului lor de viaţă, locurilor unde trăiesc. 

Cea mai sigură informare pe acea vreme rămînea autopsia , 
(constatarea la faţa locului). Preferînd-o ştirilor „din auzite" 
(âxoif)) „istoricii" întreprind călătorii îndepărtate şi obositoare. 

1 Vezi mai jos, cap. III, p. LXVIII. 

2 Jakob Burckhardt, Griecbiscbe Kultur, Berlin, 1941, p. 240. 

Aşa a procedat Hecataios, aşa a procedat şi Herodot. O dată cu 
extinderea cercetărilor, se impune definitiv şi metoda compara¬ 
tivă. Pentru lămurirea cititorilor, „istoricul*' se simte dator să 
raporteze mereu datele noi culese la realităţile locale, cunoscute 
de cititor. Desigur, găsirea adevărului (âXr ( 0îia ) devine o pro¬ 
blemă deosebit de spinoasă. Ştirile culese sînt multiple, adesea 
se contrazic. O verificare concretă, aşa cum a făcut-o Thucydides, 
care a plănuit chiar de la începutul războiului peloponesiac să 
urmărească desfăşurarea evenimentelor în anii ce aveau să vină, 
nu e întotdeauna cu putinţă. 

îngrămădirea amorfă de material adunat din arhivele şi cro¬ 
nicile ţărilor străine, din povestirile oamenilor „de încredere**, 
din relatările călăuzelor, sileşte pe cercetător să aleagă, să judece 
informaţiile, datele, evenimentele etc. în cercul lărgit al proble¬ 
melor de care se izbesc, „istoricii“' v nu se mai pot mulţumi cu 
simpla expunere a variantelor, deşi această metodă, care dăinuia 
pînă la Herodot 1 , n-a fost niciodată deplin părăsită. De ase¬ 
menea, în lucrările celor dintîi „istorici** se găsesc şi cele dintîi 
încercări de prelucrare critică a tradiţiei, cu toate că trebuie să 
ţinem seamă de caracterul profund naiv al acestei critici, care 
adesea se împletea cu vederi mistico-religioase (ca, de pildă, la 
Xanthos din Lydia, Hellanicos din Lesbos) şi cu o interpretare 
raţionalistă a miturilor 2 . 

Cît priveşte ţelul pe care-1 are în vedere istoriografia ionică 
în această perioadă, simpla informare, desluşirea adevărului, nu 
mai mulţumesc pe cei dintîi „istorici**. Chiar din consemnările 
modeste ale analiştilor locali se desprinde şi o altă ambiţie : 
aceea de a lăsa nemuritoare în amintirea oamenilor faptele mă¬ 
reţe care au acoperit de glorie pe cei ce le-au săvîrşit. în afară 
de acest ţel - pomenit de Dionysios din Halicarnas, cînd discută 
despre istoricii care au precedat pc Herodot 3 , mărturisit, de alt¬ 
fel, şi de Herodot însuşi 4 - începuturile istoriografiei ionice sînt 
Cu totul libere de orice altă tendinţă politică. 

1 Vezi, de pildă, cartea a Vll-a, cap. CLII : ,,Sc cuvine ca eu să relatez 
toate cîte se povestesc". 

2 Istoria literaturii greceşti (sub redacţia Iui S. I. Sobolevski), voi. II, 
Editura Academici de Ştiinţe a U.R.S.S., 1955, p. 24. 

3 Despre Thucydides, cap. V. 

4 Op. cit., cartea a Il-a, cap. I. 



STUDIU INTRODUCTIV 


xLv 


Avînd în vedere faptul că istoriografia timpurie urmăreşte 
imortalizarea momentelor însemnate şi ale marilor figuri, se 
ridică în mod acut problema veracităţii şi obiectivităţii primelor 
scrieri istorice. S-a observat, şi pe bună dreptate, că mînuirea 
datelor culese prin cercetări, dar mai ales alcătuirea genealogiilor 
şi întemeierilor erau adeseori falsuri voite. Discursuri atribuite 
unor personaje, relatări despre constituţii sau corpuri de legi etc. 
reprezentau, la rîndul lor, în majoritate, simple ficţiuni *. Şi, cu 
toate acestea, în ansamblul ei, istoriografia antică greacă se vă¬ 
deşte mai obiectivă decît notările marilor inscripţii şi ale arhivelor 
orientale, care privesc orice alt popor străin drept un duşman sau 
un adversar de calitate inferioară. Superioritatea istoriografilor 
greci antici constă în spiritul mai obiectiv cu care privesc esenţa 
lucrurilor, în capacitatea de a considera lumea în aspectul ei ge¬ 
neral, în interesul real pe care l-au depus pentru orice formă de 
organizare şi activitate omenească locală sau străină. Oamenii 
care se ocupă cu cercetări istorice caută să popularizeze tot ceea 
ce este interesant şi bine de ştiut. Lăudînd sau criticînd deopo¬ 
trivă pe monarhii sau pe oamenii de seamă greci şi străini, „isto¬ 
ricii" antici greci caută să generalizeze experienţe de viaţă şi să 
tragă învăţături valabile pentru toată umanitatea. 

Dacă, din punct de vedere politic sau religios, „istoricii" 
dinaintea lui Herodot, ca şi Herodot, de altfel, n-au avut de sufe¬ 
rit nici o constrîngere, ei erau totuşi pîndiţi de o altă primejdie : 
notarea a tot ce este anecdotă, fabulă, miracol 1 2 . Genul novelistic 
se dezvoltase în literatura greacă aparte de istoriografia propriu- 
zisă. Cu toate acestea, „istoricii" ionieni n-au depăşit niciodată 
graniţa dintre expunerea ştiinţifică şi povestirea novelistică sau 
miraculoasă. Va fi meritul istoriografiei attice să depăşească 
această graniţă ; din nefericire, spiritul ştiinţific introdus mai ales 
de Thucydides în istoriografie nu a prevalat, epoca elenistică 
acordînd, dimpotrivă, o preferinţă exagerată anecdoticei şi reto¬ 
rismului. 

O trecere in revistă a stadiului celui mai vechi al istoriografiei 
greceşti se află la Dionysios din Halicarnas 3 . Vechii „istorici" 

1 Jakob Burckhardt, op. cit., p. 242. 

2 Vezi mai jos, p. CIV. 

3 Op. cit., cap. V. Cf. Strabo, Geografia, cartea I, cap. XXVI. 

se denumeau pe ei înşişi Xoyottgioi - „prozatori", deosebindu-se 
prin acest nume de făuritorii de versuri : poeţii. Aşa îl numeşte 
Herodot în cartea a Il-a, cap. CXLIII, pe Hecataios. Thucydides 
încă, incluzînd pe Herodot, a numit pe predecesorii săi Xoyo- 
ypacpoi 1 . Termenul nu se deosebeşte cu nimic de XoygtcoioL 

Denumirea dată de Thucydides s-a încetăţenit în terminolo¬ 
gia ştiinţifică modernă, dar Herodot, avînd în vedere vastitatea 
operei sale, filonul de informaţie exactă care o străbate, nu poate 
fi considerat printre logografi. Herodot este o personalitate 
aparte, în a cărui operă sînt întrunite pe plan superior însuşirile 
istoriografiei precedente şi contemporane lui, depăşind însă în 
mod detaşat - ca proporţii, plan, concepţie - tot ce se scrisese 
înaintea sa. Este curioasă severitatea cu care Thucydides l-a ju¬ 
decat pe Herodot, severitate ce rezultă din însăşi tăcerea cu care 
istoricul atenian învăluie numele marelui său predecesor. Herodot 
a fost primul istoric care a izbutit să scrie o istorie cu caracter 
totodată universal şi elenic. Această izbîndă incontestabilă nu ar 
fi putut fi însă adusă la îndeplinire fără de lungul şir de „isto¬ 
rici" (logografi) care i-au deschis drumul. 

Din acest şir se desprind cu osebire cîteva figuri care merită 
să fie menţionate. Printre cei mai vechi logografi ionieni se ci¬ 
tează numele lui Cadmos din Milet care a avut ambiţia să scrie 
întemeierile ( yMozic, ) tuturor cetăţilor confederaţiei ionice. 
Dacă, într-adevăr, opera lui Cadmos cuprindea patru cărţi, cum 
susţine tradiţia elenică, lucrul este îndoielnic. La sfîrşitul secolu¬ 
lui al Vl-lea î.e.n. şi începutul celui de-al V-lea, istoriografia 
ioniană face însă un salt însemnat, o dată cu apariţia lucrărilor 
lui Hecataios. Aparţinînd aristocraţiei milcsiene, Hecataios, ca şi 
Herodot mai tîrziu, nu se poate desprinde total de spiritul şi ve¬ 
derile păturii căreia îi aparţinea, dar se integrează fără nici o 
şovăire mişcării intelectuale progresiste din Ionia. 

în împrejurările grele prin care a trecut Ionia răsculată îm¬ 
potriva lui Darius, Hecataios a dat dovadă de clarviziune po¬ 
litică. întocmai ca şi Themistocles în Attica, Hecataios şi-a dat 
scama că perşii nu puteau fi loviţi decît printr-un atac pe mare 2 . 

1 Op cit., cartea I, cap. XXI, 1, cf. cap. XXII, 4 ; cap. XCVII, 2. 
Istoricii dc mai tîrziu erau numiţi în textele greceşti TVYYpxfps'iţ 

2 H e r o d o t, op. cit., cartea a V-a, cap. XXXVI. 

El s-a opus atacului îndreptat împotriva Sardesuluî care n-a dat 
nici un rezultat practic. Ulterior, a fost purtătorul de cuvînt al 
intereselor ioniene pe lingă satrapul Artaphernes şi a obţinut, în 
schimbul unor mari sume de bani, menţinerea constituţiilor pro¬ 
prii în cetăţile Ionici. După anul 490 î.e.n. nu mai avem nici o 
ştire despre Hecataios. 

Bărbat de o inteligenţă superioară, care a călătorit prin Asia 
şi Egipt, Hecataios a arătat un deosebit interes locurilor şi isto¬ 
riei locurilor pe care le-a vizitat. Cercetările ştiinţifice ale filo¬ 
zofilor materialişti greci, aplicările practice ale acestor cercetări, 
descrierile de călătorii ale altor înaintaşi ai săi, necunoscuţi nouă, 
l-au interesat în mod deosebit h Datele aflate de înaintaşii săi, 
Hecataios nu le acceptă cu ochii închişi. El este unul din remar¬ 
cabilii promotori ai atitudinii critice în istoriografia antică greacă : 
„Hecataios din Milet grăieşte următoarele : cele ce urmează le 
scriu aşa cum cred că este adevărul ; căci povestirile grecilor sînt 
numeroase, şi, după părerea mea, ridicole* 1 2 - aşa sună o celebră 
reflecţie a lui Hecataios. 

Primele scrieri ale lui Hecataios, dintre care se cunosc Ge¬ 
nealogiile 1 2 3 , nu se deosebeau fundamental de scrierile similare 
ale vremii. Genealogiile erau încă puternic ataşate epicii ge¬ 
nealogice şi aveau punctul de pornire în lumea „generaţiilor** 
mitice. 

Opera de căpetenie a lui Hecataios, al cărei titlu exact nu 
se cunoaşte, a fost o operă de un caracter mai ales geografic, 
concepută în două părţi osebite : 1) Europa şi 2) Asia. După 
felul cum vorbeşte autorul despre propria-i lucrare, se pare că 
o intitula simplu neptyjyTjati; (Periegeza - călătorie), sau 
ITsptoSo' (Călătorie în jurul pămîntului). 

Părerea lui Hecataios despre forma pămîntului, combătută 
mai tîrziu de Herodot 4 , era inspirată din lectura lui Homer. 
După expunerea lui Hecataios, pămîntul are forma unui talger 
înconjurat de fluviul Okeanos. Hecataios credea că graniţa din¬ 
tre Asia şi Europa este constituită de fluviul Phasis (din 

1 Despre aceşti călători, vezi Herodot, op. cit., cartea IV, cap. XXXVI. 

2 FHG Muller, fr. 332. 

3 în patru cărţi. 

4 Cartea a Il-a, cap. XXIX. 

Caucaz) care se azvîrle în cursul nordic al fluviului Okeanos. 
Desipre Libya, al treilea continent pomenit de Herodot *, Heca- 
taios nu scrie nimic. Egiptul, pe care-1 mărgineşte la ţinutul 
Deltei 1 2 , Hecataios îl include în Asia, ca şi nordul Africii, de 
altfel. Tot din epopeea homerică reţine Hecataios şi informaţia 
despre populaţiile fabuloase care locuiesc dincolo de graniţele 
plnă la care pătrund oamenii ; din legendele Egiptului acceptă, 
în schimb, pe cele referitoare la insulele plutitoare 3 . 

Totuşi, Hecataios nu este pe deplin tributarul geografiei 
homerice. Efervescenţa progreselor în domeniul ştiinţei şi al 
tehnicii îl îndeamnă să ia seama la tot ce se petrece în jurul 
său. După modelul lui Anaximandros, ale cărui lucrări cu si¬ 
guranţă le-a cunoscut, încearcă şi el să desemneze o hartă a 
lumii cunoscute otxou(i.eyY] pe care se sileşte s-o compună 
după constatări empirice. Această încercare are o semnificaţie 
deosebită. 

Depăşind cercetările istorico-geografice locale, cît şi lucră¬ 
rile călătorilor care se mărgineau la descrierea ţărmurilor con¬ 
tinentelor, Hecataios, în opera pe care a scris-o, are o perspec¬ 
tivă geografică infinit mai vastă, căutînd să cunoască şi inte¬ 
riorul ţinuturilor pe care le-a vizitat. Periegeza sa întrece în 
mod detaşat tot ce se scrisese pînă atunci în acest domeniu, 
aducînd un simţitor aport în domeniul sintezei ştiinţifice şi a 
complinirii datelor cunoscute prin material obţinut pe calea cer¬ 
cetărilor empirice. Herodot a lărgit încă şi mai mult baza creată 
de Hecataios, introducînd povestirea istorică propriu-zisă, pe o 
durată de zeci de ani şi pe un plan internaţional. Fără reali¬ 
zările cu totul remarcabile ale corifeului logografilor ionieni, 
opera lui Herodot nu ar fi putut ajunge la nivelul ştiinţific pe 
care l-a atins. 

1 Cartea a IVa, cap. XLV. în acelaşi capitol, Herodot expune deli¬ 
mitarea continentelor făcută de predecesorii săi, menţionînd şi părerile lui 
Hecataios. 

2 Hecataios este cel care a numit prima oară Egiptul ,,un dar al Nilu¬ 
lui", fr. 279 Miiller, cf. Herodot, op. cil., cartea a Il-a, cap. V ; fr. 
278, pricina revărsării Nilului ; fr. 292, pasărea fenix ; fr. 293, despre hipo¬ 
potam ; fr. 294, despre crocodil ctc. 

3 Cf. Herodot op. cit., cartea a Il-a, cap. CLVI. în această pri¬ 
vinţă, H. D i c I s, Hekataios tind. Herodot, în ,,Hermcs“ XXII, 1888, pp. 420 
şi urm. 

Din restul logografilor ionieni, merită încă să fie citate 
cîteva nume. în cartea a IV-a, cap. XLIV, Herodot îl men¬ 
ţionează pe Scylax din Carianda, exploratorul coastei de sud a 
regatului persan, respectiv a coastelor Arabici scăldate de 
Oceanul Indian. La îndemnul lui Darius I, Scylax este primul 
perieget care a lăsat o descriere a cursului Indusului şi a 
Arabiei — utilizată şi de Hecataios şi de Herodot. Scylax a 
introdus din belşug în povestirea sa părţi fanteziste, localizînd 
în India popoare legendare şi personaje mitice. 

Contemporani cu Herodot, deşi istoricul nu-i citează, au 
fost şi doi logografi care s-au preocupat de istoria Persiei, 
compumînd fiecare in parte cîte o Persica, anume Charon din 
Lampsacos şi Dionysios din Milet. în ce măsură a utilizat 
Herodot operele acestor logografi nu se poate şti, întrucît ope¬ 
rele lor nu mai există. Plutarh îl opune pe Charon lui Herodot, 
ca izvor mai demn de încredere, căutînd să discrediteze in¬ 
formaţia herodoteică 1 . Charon a insistat .în expunerea sa asupra 
evenimentelor din timpul marii răscoale ioniene, opera lui re- 
prezentînd o paralelă la cartea a V-a a Istoriilor lui Herodot. 
Istoricul din Lampsacos, aşa cum va face şi Herodot ceva mai 
tîrziu, a pus centrul de greutate al compoziţiei sale istorice pe 
evenimente contemporane lui, bine cunoscute, lăsînd pe plan 
secundar trecutul îndepărtat, învăluit în legende. în opera lui 
Charon se găsesc şi unele încercări de critică istorică. Scriind 
o Persica, Charon a devenit implicit şi istoricul Ioniei, consem- 
nînd întîmplări care i-au privit deopotrivă pe perşi şi pe greci. El 
este şi autorul unei Cronici a Lampsacosului ('Qpoi Aaptpaxvjvcov) 

Ceva mai tîrziu decît Charon şi Dionysios, care aparţin 
primei jumătăţi a secolului al V-lea î.e.n., Xanthos din Lydia, 
originar din Sardes, a compus o istorie a Lydiei, Lydiaca, 
mergînd cu expunerea pînă la domnia lui Cresus. Xanthos 
aparţinea unor pături aristocratice lydiene elenizate ; ca atare, 
a putut să scrie direct în greceşte o lucrare îndreptăţită să se 
bucure de succes. Lumea ioniană acorda un mare interes ştirilor 
despre regatul lydian din răsărit ; înrobirea persană unea Ionia 
cu Lydia, iar influenţele de cultură materială şi spirituală care 
se stabiliseră între cele două regiuni erau din cele mai trai- 

1 Plutarh, Despre reaua-credinţă a lui Herodot, cap. XX şi XXIV. 

nice. Fiind lydian, Xanthos avea avantajul de a putea utiliza 
în original izvoarele scrise în limba maternă. Aducîndu-le prin 
intermediul scrierii sale în limba greacă la cunoştinţa oamenilor 
de cultură ai Greciei, care se interesau de probleme istorice, 
Xanthos le făcea un mare şi real serviciu. întocmai ca şi logo- 
grafii ionieni, Xanthos a utilizat la rîndul lui legendele locale, 
mituri, tradiţii vechi, notînd şi anumite lucruri din domeniul 
ştiinţelor naturii. 

Ultimul din seria logografilor greci este tot un contemporan 
cu Herodot, anume r Hellanicos din Lesbos. Hellanicos a scris 
peste treizeci de lucrări ; lipsită de titluri şi împărţire pe cărţi, 
imensa operă a lui Hellanicos a fost clasificată de gramaticii 
elenistici. După conţinut, un prim grup cuprindea lucrări mito- 
grafice, încă foarte legate de Genealogiile epice ; un al doilea 
grup, lucrări etnografice (horografii) cu bogate digresiuni geo¬ 
grafice şi istorice (Aigiptiaca, Persica, Scitica, Despre Lydia, 
Aiolica, Lesbica, Argolica, Boiotica etc.), din care unele aveau 
îndeosebi un caracter sociologic (Despre popoare, Numele po¬ 
poarelor, întemeieri, Moravuri barbare etc.) ; un al treilea grup 
cuprindea cronici locale, din care cea mai cunoscută era o 
Attbiclă At0u; folosită poate de Thucydides l . Herodot l-a 
utilizat pe Hellanicos în pasajele din cartea I referitoare la 
Attica, sau a urmat o sursă comună. 

Cele mai importante lucrări ale lui Hellanicos aparţin grupu¬ 
lui al doilea, alcătuind, în realitate, o serie de monografii. 
Aceste lucrări erau concepute pe planul epuizării materialului 
privitor la o singură regiune sau ţară. Hellanicos a fost unul din 
promotorii istoriei regionale xaxa pipoc. Monografiile isto¬ 
ricului din Lesbos se împărţeau în „elenice“ şi „barbare" 2 . Cele 
„barbare", care tratau subiecte asemănătoare cu conţinutul unora 
din cărţile Istoriilor lui Herodot, ne referim în special la Aigip¬ 
tiaca, Persica şi Scitica, sînt destul de bine cunoscute din frag¬ 
mentele rămase pentru a îngădui o apropiere cu opera lui 
Herodot. întocmai ca Hecataios şi Herodot, Hellanicos a com¬ 
pus aceste monografii pe baza consultării unor lucrări premer- 

1 Această grupare a operelor lui Hellanicos aparţine lui Gudeman, 
art. Hellanikos, în Paul y-W i s s o w a, Real Enziklopâdie, col. 114 şi urm. 

2 Dionysios din Halicarnas, op. cit., cap. V. 

gătoare şi a cercetărilor directe. Uneori, informaţia lui Hella- 
nicos s-a dovedit mai amplă şi mai bine pusă la punct decît cea 
a lui Hcrodot. Iată, de pildă, comparaţia făcută de M. Ros- 
towtzev 1 între Scitica lui Hellanicos şi unele capitole corespun¬ 
zătoare din cartea a IV-a a Istoriilor lui Herodot. Urmînd pe 
Hecataios, lucru pe care Hcrodot nu l-a făcut, Hellanicos s-a 
interesat de ambele părţi ale Sciţiei, şi europeană şi asiatică. 
Îndreptîndu-şi atenţia spre neamurile scite care s-au întins către 
poalele Caucazului, informaţiile lui Hellanicos corespund în 
multe privinţe cu datele izvoarelor orientale. Eliminînd tendinţa 
de idealizare a sciţilor, împrumutată de Herodot din cercurile 
apollinice, la Hellanicos se găsesc, în schimb, detalii mai nu¬ 
meroase despre dezvoltarea culturii materiale a sciţilor. Vorbind 
despre prelucrarea fierului, Hellanicos o socoate o invenţie 
scită 2 . Altă 'dată, în schimb, spiritul critic al lui Herodot se 
dovedeşte totuşi superior faţă de credulitatea lui Hellanicos : 
în cap. LXVI din cartea a IV-a, Herodot neagă existenţa hiper- 
boreenilor, admisă de Hellanicos. 

O lucrare care merită să fie relevată din şirul operelor cu 
caracter ştiinţific din secolul al V-lea î.e.n. este aceea scrisă 
de un perieget cu mult simţ de observaţie şi curiozitate neobo¬ 
sită - numit convenţional Pseudo-Hippocrates. Lucrarea se inti¬ 
tula Despre vinturi, locuri şi ape (FTepî. âepcov,T07rcov xod uSarcov) 
dar interesul cercetătorului era mult mai extins decît obiectele 
de cercetare sugerate de titlu. Lucrarea este contemporană 
Istoriilor lui Herodot, poate chiar ceva mai tîrzie 3 . în opera 
herodoteică, aşa cum e cazul, de pildă, în cartea a Il-a, cap. 
LXXVII, sau în cartea a IV-a, cap. XVII-LVIII, care conţin 
descrierea Sciţiei, se întîlnesc nenumărate apropieri cu subiec¬ 
tul lucrării lui Pseudo-Hippocrates. Acest paralelism se explică 
prin existenţa şi înflorirea şcolii materialiste de cpucioXoyoi 


1 Skytben und der Bosporus , Leipzig, Berlin, 1931, pp. 21-22. 

2 Urmind de altfel, tradiţia hesiodică. Cf. H e s i o d, Fragmente , fr. 
176, ed. Rzach. Părerea că prelucrarea fierului îşi are aria de răspîndire în 
ţinutul chalibilor, un neam asiatic care trecea drept scit, era curentă în 
Grecia veche. 

3 Prima parte a lucrării a fost tradusă în romîneşte de dr. C. S ă n d u- 
1 e s c u sub titlul Despre aer , ape şi locuri , Bucureşti, 1940. 

„fiziologi" 1 (naturalişti) ionieni, care, de la preocupări de ordin 
cosmogonic, evolua, în secolul al V-lea î.e.n., spre îmbrăţişarea 
celor mai variate aspecte din ştiinţele naturii. Integrarea unor 
asemenea probleme într-o operă de istorie corespundea pe de¬ 
plin unuia din ţelurile propuse de „istoricii" vechi ; informarea 
cît mai desăvîrşită. 

* 

* * 

Dezvoltată în cercul de cercetări întreprinse de gînditorii 
materialişti ionieni, care s-au străduit să tălmăcească începu¬ 
turile şi substratul material al lumii şi al vieţii, tînăra istorio¬ 
grafie greacă se străduie să-şi găsească un mod propriu de ex¬ 
primare. Proza ştiinţifică, filozofică, îi oferea, în parte, stilul 
sec, de o mare economie de cuvinte, lipsit de înfloriturile figu¬ 
rilor stilistice. Cu toate acestea, continuînd să scrie genealogii, 
întemeieri, povestiri despre ţări îndepărtate şi necunoscute, 
„istoricii" nu s-au simţit îndestulaţi cu mijloacele de expresie 
ale prozei strict ştiinţifice. Pentru captarea interesului, pentru 
desfătarea cititorului, istoricii-prozatori au simţit că nu este 
suficient să li se adreseze cititorilor într-o formă lipsită de orice 
farmec, total desprinsă de încîntarea sădită în suflete de poemele 
epice. Din aceste motive şi ţinînd seama de faptul că proza 
istorică a fost o directă continuare a poeziei epice, chiar de la 
început logografii au făcut mari concesii legendei, mitului, po¬ 
vestirii. E drept că toată această parte de legendă, care abundă 
în primele lucrări ale logografilor, e oarecum mai sistemati¬ 
zată, povestită mult mai sobru decît în epopee. Tendinţa spre 
tipizare, vădită încă din povestirea mitică, se întăreşte în proza 
istorică. Tipuri de figuri ilustre, mitice şi reale, cît şi întîmplări 
tipice se repetă în scrieri diferite şi la autori diferiţi. Generali¬ 
zarea care rezultă din asemenea tipizări capătă valoarea unui 
mijloc de comunicare a adevărului. Acest mijloc, bineînţeles 
artistic, are merite incontestabile pentru cunoaşterea epocii şi a 
mentalităţii oamenilo* 2 . în secolul al V-lea î.e.n., pe măsură 
ce trec anii, partea mitografică scade din ce în ce, fiind înlo- 

1 Denumirea de figiolog 90510 X 670 ţ aparţine lui A r i s t o t e 1, Physica, 
III, 4. Cuvîntul are un sens opus celui de mitograf. 

2 în această privinţă A. D o v a t u r, Stilul de povestire şi stilul ştiin¬ 
ţific la Herodot, Editura Universităţii din Leningrad, 1957, pp. 75 şi urm. 

cuită cu povestiri din viaţa obştească şi privată. Anecdotele- 
novele iau pe nesimţite locul legendei fantastice şi a mitului 1 . 

Din caracterul compozit pe care l-a căpătat opera istorică 
timpurie, ca urmare a condiţiilor în care s-a ivit, a rezultat 
un amestec de stiluri lesne de observat, sensibil în cel mai înalt 
grad traducătorilor : 1) un stil cu pretenţii ştiinţifice, care se 
înfăţişează cînd simplu şi limpede, cînd pretenţios, încîlcit şi 
greoi ; 2) stilul uşor, graţios, îneîntător al povestirii pe care nu 
te poţi opri să nu o citeşti pînă la capăt. Pasajele cu pretenţii 
ştiinţifice isînt, din nefericire, cele mai obscure, mai ales acolo 
unde este vorba de explicarea fenomenelor naturale 2 . Din 
acest punct de vedere, strict literar, influenţa novelisticii asupra 
prozei istoriografice a avut un rol pozitiv. 

Dialectul în care sînt scrise primele „istorii 11 în proză este 
dialectul ionic, lucru de înţeles dacă se are în vedere dezvol¬ 
tarea istoriografiei ionice. Chiar prozatorii care nu sînt ionieni, 
ca Acusilaos din Argos, de pildă, sau Hellanicos din Lesbos, 
întrebuinţează acelaşi dialect, devenit tradiţional pentru proză. 
Legătura strînsă dintre epopee şi istoriografie se face simţită 
şi în limba scrierilor istorice. Reminiscenţele homerice, care pot 
fi găsite la tot pasul în lirica secolului al Vl-lea î.e.n. se întâl¬ 
nesc şi în proza istorică, imprimîndu-i pe alocuri un caracter 
arhaizant, sensibil chiar şi pentru cititorul modern. 


III VIAŢA ŞI OPERA LUI HERODOT 

1 Locul pe care-1 ocupă Herodot în istoriografia greacă 
şi concepţia lui ideologică 

Istoriile lui Herodot cuprind multe din scăderile, din şo¬ 
văielile operelor precedente sau contemporane istoricului, dar 
întrunesc şi remarcabile progrese. 

La capitolul scăderi trebuie menţionată în primul rînd inca¬ 
pacitatea lui Herodot de a se rupe total de mitografia propriu- 
zisă, lipsa oricărei noţiuni, oricît de elementară, despre legitatea 
procesului istoric, neînţelegerea cauzalităţii acestui proces. La 


1 De pildă în cartea a Il-a, cap. XVII şi urm. 

2 Vezi, de pildă, Herodot, op. cit ., cartea a II-a, cap. XVII şi urm. 

acelaşi capitol se cuvine să fie adăugat felul cum şi-a cules 
uneori Herodot informaţia, lipsa unui criteriu cronologic, în¬ 
grămădirea de anecdote, şi altele. Lista, desigur, s-ar putea 
prelungi. 

Opera istoricului din Halicarnas este, cu toate acestea, o 
lucrare deosebită de ce se scrisese pînă atunci. Meritul rezultă 
din vastitatea materialului prelucrat într-o compoziţie unitară, 
care echivalează cu o istorie universală, şi din introducerea 
elementelor de istorie politică 1 . Alţi istorici aparţinînd secolu¬ 
lui al V-lea î.e.n., bunăoară Hellanicos, s-au dovedit poate mai 
harnici şi mai circumspecţi în cercetările pe care le-au întreprins. 
Nimeni pînă la Herodot nu a sudat însă într-o operă unitară, 
cu un plan chibzuit destul de bine, istorii disparate, tratînd 
despre Asia, Africa şi Europa 2 . 

Dionysios din Halicarnas a sesizat cu perspicacitate această 
superioritate a lui Herodot asupra contemporanilor săi care 
scriau „istorii parţiale 1 ' : „Herodot din Halicarnas - a scris 
Dionysios despre compatriotul său - născut cu puţin timp 
înaintea războaielor persane 3 , au trăit pînă la izbucnirea răz¬ 
boiului peloponesiac ; el a introdus în cea mai mare măsură şi 
în chipul cel mai strălucit metode de expunere pragmatică, 
preferind să scrie nu istoria unei singure cetăţi, nici a unui 
singur popor, ci să adune laolaltă multe şi osebite fapte şi din 
Europa, şi din Asia în cuprinsul unui singur tratat 4 (el şi-a 
început expunerea de la dinastia lydiană şi a coborît pînă la 
războiul persan, reunind într-o singură scriere toate faptele de 
seamă săvîrşite de eleni şi de barbari în două sute douăzeci 
de ani) ; în privinţa stilului, a însumat toate calităţile moştenite 
de la istoricii care l-au precedat" 5 . 

Comparativ cu Charon din Lampsacos sau Xanthos, la He¬ 
rodot faptele elenilor şi barbarilor nu numai că sînt mai amplu 

1 Cap. XCIX şi urm. clin cartea a Il-a, de pildă, tratează pe larg despre 
istoria politică a Egiptului, înccpînd cu epoca mitologică. 

2 Herodot a introdus în Istoriile sale şi unele detalii privind partea occi¬ 
dentală a lumii antice cunoscute, de exemplu memionarea izvoarelor Istrului, 
cartea a IV-a, cap. XLIX. 

3 Mai precis, înaintea celui dc-al doilea război medic. 

4 în greceşte 7 rpay(, uteIcc. 

5 Op. cit., cap. V. 

povestite, devenind subiectul principal al operei istorice, dar 
sînt şi superior comentate. Această depăşire nu ar fi fost, poate, 
realizabilă fără contactul îndelungat care l-a apropiat pe Hero- 
dot de viaţa culturală a Atenei, de problemele frământate în 
cercurile de aici, aceleaşi care au creat şi condiţiile pentru 
apariţia unui istoric de talia lui Thucydides. Pînă şi interesul 
arătat de Herodot pentru diversitatea regimurilor sociale şi 
politice pe care le-a cunoscut a fost cu siguranţă întărit şi 
alimentat cu idei fecunde provenite din aceleaşi cercuri. 

Din punct de vedere ideologic, Herodot a devenit cu timpul 
partizanul democraţiei sclavagiste ateniene, cu toate că poziţia 
sa de clasă ar fi putut să-l determine să adopte o altă atitudine. 

La Halicarnas, unde la începutul secolului al V-lea î.e.n. 
mai dăinuia încă tirania susţinută de perşi, familiile aristocra¬ 
ţiei locale de origine elenă sau elenizate luptau din răsputeri 
pentru răsturnarea tiraniei. Faptul că Herodot, un aristocrat 
nevoit să-şi părăsească patria în urma luptelor politice, a purtat 
totuşi o admiraţie neţărmurită Atenei, se explică prin două pe¬ 
rioade din biografia lui Herodot : anii cînd democraţia ateniană 
a sprijinit Halicarnasul să scuture jugul persan, timpul petrecut 
de Herodot la Atena, cînd a cunoscut personal pe Pericles şi 
toată pleiada de oameni de seamă ce-1 înconjura. Herodot. în 
prima jumătate a secolului al V-lea î.e.n., cînd s-au desfăşurat 
aceste evenimente din viaţa sa, a cunoscut o Atenă în plină 
glorie şi avînt economic, unde domnise şi domnea încă o mare 
dragoste pentru libertate şi egalitate între cetăţeni. Marea criză 
internă şi externă a sistemului democraţiei sclavagiste ateniene 
nu izbucnise încă, iar tradiţia anilor 490-479 î.e.n. strălucea 
peste întreaga Grecie. Prestigiul de putere învingătoare de care 
se bucurase Atena era întărit de seria de victorii care stăviliseră 
definitiv accesul perşilor în bazinul răsăritean al Mediteranei. 
Ca om matur, ca istoric interesat de modul cum s-au desfăşurat 
luptele dintre perşi şi greci, soldate prin" înfrîngerea Persiei, 
Herodot a admirat fără rezerve rolul Atenei în organizarea 
apărării Greciei, rol care nu fusese văzut cu ochi buni de multe 
cetăţi greceşti, mai ales de Sparta. „Aţi pornit acest război - spun 
atenienilor nişte delegaţi .spartani - împotriva voinţei noastre. 
La început, gîlceava nu vă privea decît pe voi ; acuma se în- 

tinde peste toată Grecia" 1 . Istoricul din Halicarnas a privit 
lucrurile altfel. Consecvent, de-a lungul operei sale străbate unul 
şi acelaşi punct de vedere : el consideră războaiele medice drept 
o ciocnire între despotismul asiatic şi lumea greacă în ansam¬ 
blul ei. Atena democratică a fost puterea care a înţeles pe 
deplin întreaga gravitate a situaţiei, singura care a luat măsurile 
de cuviinţă, mobilizînd şi pe ceilalţi greci la lupta eliberatoare. 
Simpatia arătată de Herodot, în consecinţă, Atenei, mai ales 
în paginile ultimelor cărţi, este explicabilă şi prin calda înţe¬ 
legere pe care istoricul, exilat din Halicarnas în urma luptelor 
politice locald, a aflat-o aici ; tot atenienii au fost cei care 
i-au înlesnit aşezarea în Thurioi (sudul Italiei), de unde nu 
este exclus să fi revenit uneori în Attica. 

în ce măsură Herodot a apreciat pozitiv organizarea politică 
ateniană, politica ejcternă dusă faţă de aliaţi, e greu de spus. 
Ph. Legrand, în introducerea 2 scrisă la ediţia Istoriilor lui 
Herodot pe care a dat-o la iveală începind din 1932, e sceptic 
în această privinţă. Părerea filologului francez este că Herodot 
nu a confundat organizarea democraţiei ateniene cu organizarea 
model a unei cetăţi democratice pe care o pune în opoziţie cu 
guvernămintele tiranice şi cele despotice. Isonomia (egalitate 
deplină a cetăţenilor liberi în faţa legilor), despre care istoricul 
vorbeşte elogios în repetate rînduri, cum ar fi, de exemplu, în 
cartea a IlI-a, cap. LXXX (responsabilitatea magistraţilor, deli¬ 
berările în comun) şi în cartea a V-a, cap. LXXVIII (prosperi¬ 
tatea economică decurge din organizarea politică pe bază egali¬ 
tară), Legrand o consideră drept o noţiune ideală, scumpă lui 
Herodot, dar nu identică în ochii istoricului grec eu organizarea 
democraţiei sclavagiste ateniene. 

Ţinînd seama de rezervele lui Ph. Legrand, trebuie totuşi 
subliniat că Herodot nu a putut găsi întruchipate în altă cetate 
decît la Atena majoritatea trăsăturilor pe care le consideră 
caracteristice unei democraţii ideale antice. Atena nu se con¬ 
funda total cu imaginea pe care Herodot şi-o făurise despre 
acel polis unde puterea este în mîinile poporului - e vorba de 

1 Vezi cartea a VlII-a, cap. CXLII. 

3 Herodot e, lnlroduction. N otice preliminaţi e sur la vie el la per- 
sonnalite d’Herodole, Paris, „Les Belles Lettres", 1932, p. 105. 

cetăţenii liberi dar cu siguranţă se apropie de acest ideal. 
Oricum, Herodot a devenit partizanul organizării democratice 
sclavagiste, în care a văzut pe bună dreptate sursa cea mai 
sigură a progresului social şi o chezăşie pentru înfruntarea pri¬ 
mejdiilor dinafară. 

Herodot a făcut şi elogiul Spartei, mai ales al Spartei ca 
mare putere înaintea Izbucnirii războaielor medice. în descrierea 
evenimentelor, acolo unde Sparta a jucat un rol glorios, Hero¬ 
dot nu s-a ferit niciodată să-l releve, cu toate insinuările con¬ 
trare ale lui Plutarh *. 

Niciodată însă Herodot nu a arătat că simpatizează regi¬ 
murile politice de coloratură oligarhică, iar tiraniile, în pofida 
rîndurilor frumoase pe care le-a scris despre Polycrates 1 2 , îi 
erau odioase, deoarece el le-a cunoscut în faza lor finală, de 
absolutism, urîte de masele populare. Iată ce scrie Herodot 
despre Atena în cartea a V-a, cap. LXVI : „Atena, care era 
mare şi înainte vreme, cînd a fost izbăvită de tiranie a devenit 
şi mai mare“ 3 . în aceeaşi carte, Herodot condamnă cu hotărîre 
sprijinul acordat de Sparta lui Hippias, fiul lui Peisistratos, şi 
încercările spartane de a restaura tirania Peisistratizilor la Atena 
cu scopul de a frîna dezvoltarea rivalei sale pe drumul demo¬ 
cratizării şi al prosperităţii (cap. XC şi urm.). 

Cu toate slăbiciunile sistemului ei politic, semnalate uneori 
de Herodot, dintre toate cetăţile greceşti, Atena l-a interesat 
în gradul cel mai înalt pe istoric, prin aportul adus de aceasta 
în cîştigarea victoriei, prin factura ei de cetate democratică 
sclavagistă care alungase tirania şi prin neţărmurita voinţă de 
libertate care i-a însufleţit acţiunile. Sarcina de a analiza pro¬ 
filul politic al democraţiei ateniene va reveni lui Thucydides. 
Herodot, care a urmărit activitatea Atenei pînă la bătălia de la 
Sestos (478 î.e.n.), a imortalizat aportul adus la propăşirea 
civilizaţiei europene de victoria acestei democraţii sclavagiste 
asupra perşilor. 


1 Presărate în lucrarea Despre reaua-credinţă a lui Herodot. Partinitatea 
lui Plutarh este, de pildă, infirmată de pasajele elogioase cu privire la 
spartani, scrise de Herodot în cartea a Vil-a, cap. CII-CIV ; cartea a IX-a, 
cap. LXXI etc. 

2 Cartea a IlI-a, cap. CXXII, CXXV. 

3 Cf. cartea a V-a, cap. LXXVIII. 

2 Viaţa 

Datele privitoare la viaţa lui Herodot sînt relativ puţine. 
Originar din Halicarnas, oraş în Caria colonizat de dorieni *, şi 
integrat ulterior în aria civilizaţiei ioniene, istoricul a văzut 
lumina zilei în răstimpul dintre expediţia lui Darius în Grecia 
(490 î.e.n.) şi cea a lui Xerxes (480 î.e.n.). Deşi n-a fost con¬ 
temporanul marilor evenimente pe care le-a povestit, amintirea 
lor - păstrată pretutindeni în lumea elenică în cugetul celor mai 
vîrstnici - i-a folosit cu prisosinţă ca să le descrie cît mai 
veridic şi mai plastic. 

Din familia sa, fruntaşă în Halicarnas 1 2 , în afară de nu¬ 
mele tatălui său, Lyxes, cunoaştem şi pe acela al lui Panyassis, 
ilustrul poet epic, rudă apropiată cu Herodot (poate unchi). 
La origine cariană, deşi de mult elenizată, familia lui Herodot 
se înrudea, în linie paternă, cu casa domnitoare din Halicarnas. 
Bucurîndu-se de sprijinul Persiei, casa domnitoare din Halicar¬ 
nas nu se bucura, în schimb, de simpatia familiilor influente 
greceşti sau elenizate. Aşa se explică şi vrăjmăşia neîntreruptă 
arătată de familia lui Herodot tiranilor localnici, din care făcea 
parte însăşi celebra Artemisia, care l-a ajutat pe Xerxes în 
bătălia de la Salamina 3 . 

Educaţia primită de viitorul istoric al războaielor greco- 
persane s-a sprijinit pe concepţii de viaţă aristocratice, con¬ 
cepţii preţuite în cercurile influente din Ionia secolelor VI-V 
î.e.n. Herodot a cunoscut îndeaproape creaţia epică şi cea a 
marilor poeţi lirici, înaintaşii lui, pe care-i şi citează adesea 4 ; 
tînărul s-a familiarizat şi cu literatura logografică contempo¬ 
rană, dezvoltîndu-şi tot mai mult gustul pentru cercetarea 
vechilor poveşti şi legende, cît şi pentru literatura hieratică. 
Crescut într-un spirit profund religios, Herodot a crezut toată 
viaţa cu pietate în puterea zeilor, ferindu-se să-i „jignească" ; 

1 Istorii, cartea I, cap. CXLIV. 

2 P h. Legrand, op. cit., p. 8 este de părerea că fruntaş, £ 7 ti<paV 7 )<; 
termen din notiţa biografică inserată în lexiconul Suda, nu este echivalent 
cu aristocrat. Teza, seducătoare prin perspectiva ce ar putea să o deschidă 
asupra poziţiei ideologice a Iui Herodot, nu este însă sprijinită pc o argu¬ 
mentare convingătoare. 

3 Op. cit., cartea a Vll-a, cap. XCIX. 

4 Vezi p. XXXII. 

în întreaga sa operă se resimte această influenţă, care îl duce 
uneori la unele consideraţii de-a dreptul puerile în naivitatea 
lor. Formaţia sa intelectuală, rezultat al unei educaţii îmbibate 
de ideologia aristocraţiei greceşti, n-a fost înrîurită de şcolile 
materialiste din Ionia. în schimb, în timpul petrecut în Grecia 
europeană, Herodot şi-a îndreptat atenţia spre pitagoreism şi 
a arătat mult interes credinţelor orfico-dionysiace 1 . 

Din punct de vedere politic, tînărul a participat la lupta 
dusă de familia sa împotriva tiranului Lygdamis al II-lea, fiul 
Artemisiei, stăpînitorul Halicarnasului din prima jumătate a 
secolului al V-lea. Urmînd cu fermitate politica casei sale, 
Lygdamis arăta o vădită simpatie regelui Persiei, de care, de 
altfel, era şi sprijinit 2 . Lupta grecilor din Halicarnas împo¬ 
triva tiraniei lua, prin urmare, şi un caracter patriotic. în una 
din nenumăratele ciocniri care au avut loc, Panyassis a fost 
omorît, iar Herodot silit să se refugieze în Samos. Nu se ştie 
cu siguranţă dacă exilul lui Herodot a avut loc înainte sau 
după moartea unchiului său. Vrăjmăşia arătată de aristocraţia 
Halicarnasului tiranilor stăpînitori, implicit Persiei, a fost prima 
punte de legătură între tînărul Herodot şi democraţia sclava¬ 
gistă ateniană, duşmană neîmpăcată a tiraniei şi a perşilor 3 . 
în anul 455/454 î.e.n., se pare că la Halicarnas un acord vre¬ 
melnic a împăcat cele două facţiuni duşmane, aristocraţia locală 
şi susţinătorii tiraniei, răstimp în care puterea lui Lygdamis a 
fost mult limitată. Anumiţi cercetători sînt de părere că Lyg¬ 
damis fusese chiar răsturnat. O inscripţie celebră 4 numără, la 
această dată, Halicarnasul printre aliaţii oficiali ai Atenei. 

După un scurt răstimp, în care Herodot figurase printre 
fruntaşii cei mai de seamă ai patriei sale, el este silit să pără¬ 
sească din nou Ionia - şi, de astă dată, pasiunea sa de a 
cunoaşte cît mai mult şi cît mai multe îl îndemnă să cutreiere 
lumea atunci cunoscută grecilor : Africa, Asia, regiunile pontice 

1 Vezi p. XXXIV. 

2 Vezi p. XXV, despre tiranie şi protectoratul persan asupra tiraniei în 
Ionia. 

3 Vezi p. XXIV. 

4 IG, I 1 , 226, col. III 8. Inscripţia atestă aderenţa Halicarnasului la 
liga ateniană. 

ale Europei. Călătoriile pe care le-a făcut sînt descrise cu mare 
lux de amănunte în însăşi opera sa. 

Ipotezele formulate asupra ordinii şi datării călătoriilor lui 
Herodot ţin seama de evenimentele menţionate de istoric, de 
anumiţi termeni de comparaţie şi de stadiul de redactare al 
primelor patru cărţi. Aşa, bunăoară, în cartea a IlI-a, cap. XII, 
este pomenită bătălia de la Papremis dintre perşi şi egipteni 
(459 î.e.n.). Istoricul ionian a văzut cîmpul de bătaie la un 
anumit număr de ani după desfăşurarea luptei. Prin urmare, 
călătoria în Egipt este, în orice caz, posterioară acestei date şi 
se presupune că nu a putut avea loc decît după 449 î.e.n., 
dată cînd revolta lui Amyrtaios în Deltă a fost înăbuşită x . în 
aceeaşi ordine de idei s-au făcut consideraţii asupra elaborării 
şi stadiului de desăvîrşire al cărţilor a Il-a (Egiptiaca) şi a IV-a, 
prima jumătate (Scitica) 1 2 . 

în general 3 , se admite că vizitarea ţinuturilor pontice a 
avut loc înainte de călătoria în Egipt, anume în perioada tul¬ 
burărilor care l-au silit pe Herodot să părăsească Halicarnasul. 
Vizitarea Persiei ar fi, în acest caz, împinsă spre anii posteriori 
întoarcerii în patrie, cînd Herodot a renunţat la orice activitate 
politică, iar cea a Egiptului şi a Syriei 4 rămîne un mare semn 
de întrebare : înainte sau după vizitarea Persiei ? Toate stră¬ 
daniile învăţaţilor de a lămuri ordinea marilor călătorii în 

1 în această privinţă, A. Hauvette, Herodote historien des guerres 
mediques, Paris, Hachette, ,1894, p. 34. 

2 Cartea a Il-a, lucrată după toate regulile unei opere logografice, re¬ 
prezintă o carte de sine stătătoare ; a IV-a are mai degrabă aspectul unor 
note de călătorie, de informare locală şi lectură reunite în oarecare grabă, 
în cartea a IV-a se fac aluzii la Egipt, cum ar fi, de pildă, comparaţia între 
Borysthencs şi Nil (cap. LIII). De aici, concluzia că redactarea îngrijită şi mi¬ 
nuţioasă a cărţii a Il-a ar fi rodul unora dintre cele dinţii călătorii ale lui 
Herodot. Slăbiciunea acestei concluzii constă în legarea datei călătoriei în 
Egipt de redactarea cărţii despre Egipt. Evident, redactarea putea fi mult 
mai tîrzie decît călătoria. Cu argumente la fel de plauzibile s-a susţinut, pe 
de altă parte, primordialitatea călătoriei în Sciţia. 

3 Dezbaterea acestei probleme la A. Hauvette, op. cit., p. 26 şi 
urm. ; la F. J a c o b y, în Real-Enziklopădie (supplem. 1-2), art. Herodotos, 
col. 247; S c h m i d-S t ă h 1 i n, op. cit., voi. II pp. 558 şi urm.; P h. Le- 
gr a n d, op. cit.. Date des grands voyages de Herodote, pp. -24 şi urm ; 
Istoria literaturii greceşti (sub red. lui S. I. Sobolevski), p. 32. 

4 Nu există nici o îndoială că Herodot a vizitat Cyrcnaica şi Siria. 

Pont şi în Orient ale lui Herodot rămîn în domeniul ipotezei L 
Cîteva mărturii antice îl înfăţişează pe Herodot în anul 
446 î.e.n. la Atena, citind în public fragmente din opera sa 1 2 . 

Impresia făcută în faţa atenienilor a fost atît de puternică, 
îneît, la propunerea cetăţeanului Anytos, s-a decretat acordarea 
unui premiu de zece talanţi pentru istoricul din Halicarnas 3 . 

O bună cunoaştere a topografiei Atticii şi a trecutului ei 
dovedeşte o îndelungă adăstare a lui Herodot pe aceste me¬ 
leaguri. 

La Atena, unde ajunsese ca mulţi alţi exilaţi care avuseseră 
de suferit de pe urma guvernărilor tiranice şi a stăpînirii per¬ 
sane, Herodot a cunoscut personalităţile cele mai de seamă ale 
timpului, între alţii, pe strategul Pericles, s-a împrietenit cu 
Sofocles, care i-a adresat o elegie, şi s-a mişcat în cercurile 
literare ale Atenei din perioada de plin avînt economic şi 
politic care precede izbucnirea războiului peloponesiac. Din 
Attica, Herodot a avut prilejul să facă cîteva scurte călătorii 
în importante centre religioase şi culturale ale Greciei con¬ 
tinentale, printre care şi la Delfi. 

în anii 444-441 î.e.n., în urma distrugerii oraşului Sybaris 
din sudul Italiei de către locuitorii Crotonei, atenienii au pro¬ 
pus ca pe ruinele Sybarisului să se ridice o colonie panelenică. 
Noua colonie a primit numele de Thurioi, şi Herodot, fugar 
din patria sa, a devenit unul din cetăţenii noii colonii. Faptul 
nu l-a împiedicat, poate, să revină din cînd în cînd la Atena. 
Sfîrşitul vieţii lui Herodot s-a petrecut la Thurioi, probabil nu 
mult după izbucnirea războiului peloponesiac. Ultimele eveni- 


1 Un pasaj din cartea a Il-a, inclus în cap. CL, ni se pare foarte 
edificator pentru stabilirea faptului că Herodot a vizitat mai întîi ţinuturile 
din inima Asiei şi apoi Egiptul : „Am întrebat pe cei ce locuiesc cel mai 
aproape de lac unde ar putea fi mormanul de pămînt scos prin săpături. Ei 
mi-au spus unde a fost cărat şi eu m-am încrezut fără greutate în spusele lor, 
mai ales că aflasem din auzite că şi în oraşul Ninive din Asiria s-a întîmplat 
ceva asemănător../* 

2 Alte mărturii dau o informaţie identică pentru Olympia şi Corint, dar 
critica contemporană este de acord că veracitatea acestor mărturii este în¬ 
doielnică. Istoria literaturii greceşti (sub redacţia lui S. I. Sobolevski), p. 32. 

3 Imensitatea sumei a determinat o serioasă revizuire a felului cum a fost 
notată cifra. Soluţiile oscilează între 1 talant şi 4 talanţi (discuţia la 
S. I. L u r i e, Herodot , Moscova, 1947, pp. 18-19). 

mente menţionate în Istorii datează aproximativ din jurul anilor 
430-429 *. La Atena, în amintirea marelui scriitor, s-a ridicat 
un cenotaf, iar rămăşiţele sale pămînteşti au fost înmormîntate 
în piaţa publică din Thurioi, patria-i adoptivă. 

. Perioadele din viaţa lui Herodot care i-au înlesnit depă¬ 
şirea stadiului istoriografiei contemporane au fost călătoria pe 
care a făcut-o în Egipt şi popasul atenian. Egiptul suferise 
întocmai ca şi Grecia agresiunea persană ; Herodot a venit 
aici în contact cu o veche tradiţie istorică, care i-a stîrnit un 
puternic interes pentru latura politică şi culturală a acestei 
ţări. Tot aici a întîlnit cele mai multe lucruri minunate, minu¬ 
năţii Oojpara care, cum singur mărturiseşte, îi umpleau la 
tot pasul sufletul de încîntare. Egiptul n-a avut asupra lui 
Herodot o vădită influenţă numai în ceea ce priveşte formaţia 
sa ca istoric, ci şi formaţia sa religioasă. 

Pe vremea cînd Herodot l-a vizitat, Egiptul se afla încă 
sub dominaţia perşilor. După perioada de cumplită tiranie a 
lui Cambyses, povestită de Herodot în cartea a IlI-a, Egiptul 
respira ceva mai liber. Toleranţa religioasă îngăduia reluarea 
cultelor locale şi activitatea preoţimii. Această conjunctură 
favorabilă a îngăduit lui Herodot posibilitatea cercetărilor 
asupra religiei egiptene, care îl interesa foarte mult. 

în urma contactului îndelungat dintre greci şi egipteni, a 
îngăduirii cultului zeităţilor greceşti în Egipt, se ajunsese încă 
de multă vreme la apropieri comparative între religia egip¬ 
teană (mistere, zei, eroi, mituri, legende etc.) şi cea greacă. 
La sfîrşitul călătoriei sale în Egipt, Herodot a plecat cu cre¬ 
dinţa fermă că religia greacă şi practicile religioase din Grecia 
s-au înfiripat sub influenţa Egiptului, mai ales în latura mai 
nouă, credinţele orfico-pitagoreice. De asemenea, el a dus cu 
sine o mare admiraţie pentru „înţelepciunea" Gocplrj egipteni¬ 
lor, căreia îi atribuia organizarea legislativă a ţării vop-ot 
şi o sumă de „invenţii", „descoperiri" copiata. Contingenţele 
dintre diferitele aspecte culturale, ideologice etc. ale Greciei 

1 După J; P o w e 11, în studiul introductiv la Istoria lui Herodot (tra¬ 
ducere), voi. I, Clarendon Press, Oxford, 1949, redactarea Istoriilor s-a 
terminat în anul 432 î.e n. (informaţia luată după P. Chantraine, re¬ 
cenzie la traducerea lui Powell, în ,,Revue de Philologie 41 , 1951, nr. 1, p. 87). 

vechi şi Egipt se datorează, în parte, contactelor şi influenţelor 
directe, dar mai ales etapelor comune străbătute de ambele 
societăţi pe calea dezvoltării sclavagismului. Societatea sclava¬ 
gistă egipteană era totuşi mult mai înaintată decît cea greacă 
în domeniul artei, ştiinţei, producţiei în general ; acest lucru 
l-a şi determinat pe Herodot să subordoneze Egiptului anu¬ 
mite fapte şi stări din Grecia. 

Şederea la Atena a imprimat la rîndul ei lucrării lui Hero¬ 
dot un spirit care o apropie de toată marea creaţie literară a 
secolului al V-lea î.e.n. zămislită la Atena. 

Pentru înfăţişarea pe care a căpătat-o opera lui Herodot, 
aşa cum o cunoaştem noi astăzi, popasul atenian a fost hotărî- 
tor. Aici a avut istoricul cel mai nimerit prilej să se documen¬ 
teze din plin asupra desfăşurării războaielor medice şi asupra 
vieţii politice a grecilor în general. în timpul petrecut la Atena, 
compoziţia lui Herodot se înalţă treptat de la istoria regiunilor 
elene din Asia Mică subjugate de lydieni şi mai apoi de perşi, 
pînă la factura unei compoziţii istorice universale, străduindu-se 
să cuprindă întreaga încleştare care a unit pentru cîteva decenii 
Orientul şi Occidentul lumii sale. Este incontestabil că unitatea 
finală, atîta cît există, cîştigată de Istorii, poate fi socotită ca 
un rod al popasului atenian. 

Datorită Atenei, compoziţia herodoteică a cîştigat şi în ceea 
ce priveşte valoarea ei artistică. Înrîurirea tragediei attice 1 şi 
a sofisticii 2 asupra operei lui Herodot a fost de mare însem¬ 
nătate asupra concepţiei despre viaţă a istoricului, cît şi a 
măiestriei sale scriitoriceşti. 

Dar cel mai de seamă rezultat al şederii lui Herodot la 
Atena - pe linia comparaţiei pe care o face între lumea „bar- 
bară“ %i cea greacă - poate fi considerată concluzia finală la 
care ajunge privind superioritatea organizării politice a cetăţii- 
stat, mai ales a celei de coloratură democratică, asupra despo¬ 
tismului oriental 3 . Această constatare, făcută empiric de Hero- 

1 Vezi p. CV. 

2 Vezi p. XXXIX, CVI. 

3 Vezi, de pildă, comparaţia între robia despotismului oriental şi li¬ 
bertatea cetăţenească din polisurile Greciei din cartea a Vil-a, cap. CXXXV 
sau cap. CXXXIX, cu privire la rolul jucat de Atena în organizarea apărării 
Greciei. 

dot, reluată şi dezvoltată mai târziu de Thucydides 1 , este 
dovada unei juste intuiri a evoluţiei societăţii de atunci, deşi 
Herodot nu poseda înţelegerea necesară a procesului istoric 
propriu-zis. Originea aristocratică şi educaţia pe care Herodot 
a primit-o de tînăr nu se dezmint în multe din paginile Isto¬ 
riilor. Dar o discrepanţă între vederile şi credinţele tînărului 
Herodot, format la şcoala aristocraţiei ionice, şi a omului matur 
există şi se resimte în opera sa. Aşa cum s-a întîmplat cu 
atîtea alte opere literare, şi în cea a lui Herodot reflectarea 
realităţii, modificarea anumitor concepţii proprii în funcţie de 
împrejurări, de schimbarea climatului ideologic, explică schim¬ 
bările intervenite în formaţia ideologică a autorului. Meritul 
istoricului din Halicarnas este acela de a fi aderat în med 
conştient şi activ la direcţia cea mai progresistă a politicii 
greceşti de pe vremea sa. 


3 Opera 

Cuprinsul. Probleme de redactare. Istoriile lui Herodot, 
deşi în redactarea finală au un plan de concepţie bine definit, 
nu se înfăţişează ca o unitate desăvîrşită. .în mai mică măsură 
decît la epopeile homerice, s-au ivit şi pentru Herodot destule 
probleme în jurul redactării operei, din care cea mai de seamă 
rămîne întrebarea dacă autorul şi-a scris dintr-o dată opera, 
aşa cum o citim noi astăzi, sau a sudat într-un întreg povestiri 
istorice anterioare, aşa-numitele Xoyoi. 

Subiectul întregii lucrări, care reprezintă, după mărturia 
autorului, o „cercetare personală" WToptvj îl găsim enunţat 
de Herodot chiar la începutul cărţii I : „Herodot din Halicarnas 
înfăţişează aici rodul cercetărilor sale, pentru ca faptele,oame¬ 
nilor să nu pălească prin trecerea vremii, iar isprăvile fnari şi 
minunate .săvîrşite -şi de greci şi de barbari să nu fie date 
uitării ; printre altele, va pomeni şi pricina pentru care aceştia 
s-au războit între olaltă". 

Din aceste cîteva rînduri reiese limpede că istoricul a avut 
intenţia să cerceteze şi faptele 2 „barbarilor", nu numai ale 

1 Op. cit., cartea a II-a, cap. XXXVI-XLI. 

2 Prin „fapte“ epya Herodot înţelege în primul rînd acţiunile duse 
în timp de război şi consecinţele acestora în timp de pace. 

grecilor. în această lumină, strădania lui Herodot de a fi în¬ 
făţişat cum s-a priceput mai bine civilizaţia, dezvoltarea cultu¬ 
rală şi istoria politică a altor popoare decît a grecilor nu mai 
surprinde pe nimeni. Tot din aceste rînduri reiese şi scopul 
ultim al lucrării : faptele glorioase săvîrşite atît de unii cît şi 
de alţii („barbari" - greci), datorită Istoriilor lui Herodot, nu 
vor fi niciodată date uitării. Această idee va reveni constant 
de-a lungul Istoriilor, de pildă în cartea I, cap. CLXXXV, 
CLXXXVI ; a Il-a, cap. CI, CX, CXXXV, CXLVIII ; a IV-a, 
cap. LXXXI, XXXVIII ; a Vl-a, cap. CIX ; a VH-a, cap. 
XXIV ; a IX-a, cap. XVI etc. K 

Mînuind un material atît de vast, mişeîndu-se pe nenumă¬ 
rate planuri cronologice şi la diferite latitudini geografice, 
Herodot are totuşi meritul de a se fi întors în redactarea finală 
la una şi aceeaşi problemă centrală : cum a luat naştere con¬ 
flictul dintre greci şi perşi, care a fost desfăşurarea evenimen¬ 
telor după începerea ostilităţilor. 

Firul conducător al Istoriilor este, pe scurt, următorul : 
cetăţile greceşti de pe coasta loniei au fost pentru prima oară 
atacate de lydieni, împrejurare care dă prilej autorului să tra¬ 
teze pe larg istoria Lydiei ; Lydia, intrînd în conflict cu perşii, 
a mijlocit fără vrerea ei înrobirea cetăţilor din Asia Mică de 
către perşi. Principala figură din acest răstimp, anterior cuce¬ 
ririi cetăţilor greceşti, este Cyrus, regele perşilor, a cărui poveste 
Herodot o contopeşte cu cea a istoriei medo-persane. Qnd 
ajunge la punctul cuceririi cetăţilor greceşti de către Cyrus, 
Herodot se opreşte destul de îndelung asupra originii coloniilor 
de pe coasta Asiei Mici şi face istoricul neamurilor care le-au 
întemeiat, apoi se reîntoarce la evenimentele petrecute în im¬ 
periul persan pînă la începerea ostilităţilor cu grecii. Sfîrşitul 
cărţii I cuprinde cucerirea Babilonului de către perşi şi războiul 
cu o populaţie asiatică, massageţii, în cursul căruia Cyrus îşi 
pierde viaţa. 

Urmează, în ordine cronologică, descrierea cuceririi Egip¬ 
tului de către Cambyses, fiul şi succesorul lui Cyrus (cartea a 

1 Ideea de utilitate a istoriei ca îndreptar în treburile politice va apărea 
mai tîrziu în istoriografia greacă, abia o dată cu Thucydides şi Polybios. 
Relativ la ţelurile urmărite de istoriografia greacă timpurie, vezi p. XLIV. 

5 — Herodot — Istorii voi. I 

III-a), precedată însă de o descriere amănunţită a ţării care a 
produs cea mai puternică impresie asupra istoricului, Egiptul 
(cartea a Il-a). în continuare, cartea a IV-a povesteşte expe¬ 
diţia lui Darius, fiul lui Hystaspes, întreprinsă în Sciţia ; 
această carte este foarte interesantă pentru istoria veche a 
patriei noastre, mai ales că autorul a cunoscut personal, în 
parte, configuraţia locurilor pe unde a trecut Darius 1 . Răscoala 
ionienilor, determinată de condiţiile politice şi economice în 
care se aflau ionienii sub perşi şi accelerată de desfăşurarea 
campaniei persane din Sciţia, a însemnat adevăratul preludiu 
al războaielor medice, a căror relatare începe propriu-zis abia 
o dată cu cartea a V-a, cap. XXVI. Ultimele cărţi, în care 
povestirea devine mult mai sobră, mai închegată decît în rest, 
cuprind povestirea războaielor medice pînă la cucerirea cetăţii 
Sestos (478 î.e.n.). 

Examinată în ansamblul ei, opera lui Herodot se împarte 
în două secţiuni : istoria cuceririlor persane (cărţile I-IV) şi 
istoria războaielor greco-persane (cărţile V-IX), de întindere 
aproximativ egală, însă mult deosebite în privinţa compoziţiei 2 . 

în Istorii se pot distinge, fără prea multă trudă, straturi re¬ 
dacţionale aparţinînd diferitelor perioade ale vieţii lui Herodot : 
timpul petrecut în Samos (menţionat în notiţa biografică din 
lexiconul Suda), la Atena, în Italia etc. Cele mai vechi sînt notele 
de călătorie cuprinse în primele patru cărţi, avînd un caracter mai 
ales geografic şi etnografic. După răstimpul petrecut la Atena, 
unde istoricul a putut găsi din belşug material documentar pen¬ 
tru istoria războaielor medice, concepţia generală a operei s-a 

/ 

1 Despre problemele ridicate în cartea a IV-a, referitor la istoria veche 
a patriei noastre, vezi Notiţa istorică la cartea a IV-a, p. 306. 

2 Istoria literaturii greceşti (sub. red. lui S. I. Sobolevski), p. 42 face 
următoarea împărţire în secţiuni : I-domnia lui Cyrus şi Cambyses, II-domnia 
lui Darius, III-domnia lui Xerxes. în prima parte, arata S. I. Sobolevski, 
găsim descrisă perioada de ascensiune a medo-perşilor ; a treia secţiune, dim¬ 
potrivă, este tabloul înfrîngcrii perşilor, în sensul ciocnirilor cu societatea 
sclavagistă a Greciei ; partea de mijloc, după părerea filologului sovietic, 
constituie o trăsătură de unire între partea I şi a III-a, scoţînd în relief in¬ 
succesul expediţiei lui Darius în Sciţia (cartea a IV-a) şi însemnătatea răs¬ 
coalei ionienilor (cartea a V-a) pentru desfăşurarea viitoarelor ostilităţi. 
S. I. Sobolevski este de părere că aceste trei secţiuni alcătuiesc principalele 
jaloane ale unui plan bine gîndit, bine chibzuit de Herodot. 

schimbat şi o dată cu ea şi planul lucrării. De unde iniţial răz¬ 
boaiele medice erau poate destinate să formeze un episod impor¬ 
tant, dar totuşi numai un episod în istoria Persiei, ele devin acum 
centrul de greutate al operei şi restul materialului se axează de 
aci înainte în jurul lor. De asemenea, cu toată strădania de im¬ 
parţialitate ce străbate primele rînduri şi chiar primele capitole 
ale cărţii întîia, este vădit că la Atena şi numai la Atena a deprins 
Herodot să privească lumea grecilor şi pe cea a „barbarilor" ca 
două unităţi de sine stătătoare. Ca atare, istoricul amplifică con¬ 
siderabil, in viziunea sa de ansamblu, conflictul dintre civilizaţia 
sclavagistă greacă şi civilizaţia sclavagistă orientală, opunînd gre¬ 
cilor nu numai pe perşi, ci pe „barbari" în general 1 ; toată isto¬ 
ria Lydiei, care iniţial a fost scrisă ca o parte integrantă din 
Persica, se transformă acum într-un capitol legat de războaiele 
medice. Începînd de la cartea a V-a înainte, Herodot devine ad¬ 
miratorul fără rezerve al grecilor în general şi al atenienilor în 
special ; desigur, nu acesta este modul de exprimare despre 
ionieni din cartea I, cap. CXLII şi urm., care, de altfel, conţine 
cele mai numeroase straturi redacţionale. 

Problemele de redactare în opera lui Herodot sînt ridicate în 
special de primele patru cărţi. în ultimele cinci, acţiunea se des¬ 
făşoară rapid, digresiunile scad 2 şi interesul cititorului este sus¬ 
citat ca la reprezentarea unei adevărate drame. Nu există nici un 
dubiu că aceste cărţi au fost scrise în anii de maturitate a isto¬ 
ricului, în deplinătatea forţelor sale intelectuale. 

Herodot, cu excepţia primului capitol din cartea I, nu se re¬ 
feră la anumite părţi ale operei sale decît întrebuinţînd cuvîntul 
Aoyot (povestiri) 3 . De aici şi presupunerea foarte plauzibilă că 
aceasta a fost forma şi titlul sub care a circulat la început în lu- 

1 Teză susţinută de Gaetano de Sanctis, în articolul La composi- 
zione delta storia di Erodoto, în „Rivista di filologia classica", IV, 1926, 
pp. 289 şi urm. 

2 La unele digresiuni, ca, de pildă, istoria Asiriei, pomenită în cartea I, 
cap. CVI şi CLXXXIV, Herodot renunţase şi în compoziţia primelor patru 
cărţi. Nu se ştie exact dacă la această istorie face aluzie Aristotel în 
Historia animalium, VIII, 18. Discuţia la Hauvette, op. cit., p. 40. 

3 Cartea a V-a, cap. XXXVI, referitor la cartea I, cap. XCII ; cartea a 
Il-a, cap. CLXI, referitor la „povestirile" libyene din cartea a IV-a, cap. 
CLIX etc. 

mea greacă o parte din materialul redactat de Herodot *. Cartea 
a Il-a ( Atyu7maxa ) constituie un bun exemplu în această pri¬ 
vinţă, formînd o unitate de sine stătătoare în cuprinsul general al 
lucrării. Unele din aceste „povestiri", pînă la o anumită dată, 
şi-au trăit viaţa lor literară separat de marea operă în care au 
fost contopite. Evident, istoria războaielor medice, aşa cum a 
fost scrisă începînd de la cartea a Vl-a, cap. XLVIII înainte, este 
un întreg cu totul aparte de „povestiri", pe care, după conţinut, 
le-am putea grupa în felul următor : „povestiri lydiene" şi „babi- 
loniene" (cartea I), „egiptene" (cartea a Il-a), „scitice" şi 
„libyce" (cartea a IV-a). în bună parte, aceste povestiri erau gata 
scrise, sau cel puţin schiţate, înainte de şederea istoricului la 
Atena, în vederea alcătuirii unei istorii a Persiei. 

O dată cu schimbarea planului general al lucrării, întîmplată 
în anii petrecuţi la Atena, istoricul a simţit nevoia să „lucreze" 
încă o dată materialul pe care-1 avea gata redactat. Au urmat 
intercalări, dezvoltări de idei, digresiuni şi chiar strămutări de 
capitole. Istoria ramurilor greceşti (cartea I, cap. CXLI şi urm.), 
pe care, după atitudinea critică arătată aici faţă de ionieni, o 
putem considera anterioară anilor şederii lui Herodot la Atena, 
este, de pildă, o intercalare, ca şi întreg episodul întîlnirii între 
Cresus şi Solon 1 2 . De asemenea, cum s-a dovedit după o minu¬ 
ţioasă muncă de critică filologică, un mare număr din paginile 
Istoriilor n-au putut fi scrise decît în prima parte a războiului 
peloponesiac, ca, de exemplu, menţionarea agresiunii thebane 
asupra Plateei, întîmplate în primăvara anului 431 î.e.n. (cartea 
a VH-a, cap. CCXXXIII) sau informaţia despre comportarea ate- 
nienilor faţă de solii spartani, în vara anului 430 (cartea a VH-a, 
cap. CXXXVII). Asupra finisajului operei din punctul de vedere 
al redactării nu se pot face decît presupuneri. 

O altă problemă legată de cea a modului de gestaţie a operei 
este şi aceea a terminării ei. Este opera lui Herodot terminată 
sau nu ? Părerile sînt împărţite. în controversa filologică ivită 

1 Presupunere formulată încă din secolul trecut de A. B a u e r, Die 
Entstehung des Herodotischen Gescbicbtswerkes, Vicna, 1878. 

2 Un alt exemplu : comparaţia între peninsula taurică, Attica şi Iapigia 
(cartea a IV-a, cap. XCIX) nu poate data decît din anii stabilirii lui He¬ 
rodot în' Italia. 

asupra acestui punct, un lucru este totuşi sigur : sfîrşitul Isto¬ 
riilor, respectiv al cărţii a IX-a (cap. XC-CXXII), n-a mai fost 
scris după informaţii ateniene 1 . Ultimul eveniment pomenit de 
Herodot este luarea Sestosului de către perşi în anul 478 î.e.n. 
Filologii care sînt de părere că lucrarea este neterminată, teză 
susţinută la sfîrşitul veacului trecut mai ales de A. Kirchhoff, 
aduc în favoarea părerii lor argumentul prelungirii războaielor 
medice pînă în anul 447 î.e.n. Pentru acest grup rămîne inexpli¬ 
cabil de ce Herodot, povestitorul războaielor medice, nu şi-a dus 
povestirea pînă la capăt. Acestei teze i s-a replicat că, dimpotrivă, 
Herodot şi-a încheiat în mod foarte judicios istoria cu anul 
479/478, căruia îi urmează faza de contraofensivă a grecilor îm¬ 
potriva perşilor şi constituirea hegemoniei attice. Principalii sus¬ 
ţinători ai acestei păreri au fost mai ales Ed. Meyer şi Th, Gom- 
perz. în cartea a VUI-a, sfîrşitul capitolului III, Herodot însuşi 
face această distincţie, reluată şi de alţi istorici eleni, printre care 
se numără şi Ephoros, după o mărturie a lui Diodor 2 . Contro¬ 
versa este astăzi pe cale de a se stinge. Majoritatea filologilor au 
aderat la părerea Meyer-Gomperz 3 . 

* 

* * 

Istoriile, aşa cum se citesc astăzi, sînt împărţite în nouă cărţi, 
care au primit numele celor nouă Muze : I-Clio ; II-Euterpe ; 
III-Thalia ; IV-Melpomene ; V-Terpsichora ; VI-Hecate ; VII-Po- 
lymnia ; VUI-Urania ; IX-Calliope, împărţire care nu este mai 
veche decît epoca alexandrină. Cărţile au dimensiuni aproximativ 
egale 4 , fără a avea întotdeauna şi o unitate de conţinut. Aşa, de 
pildă, primele patruzeci şi două de capitole din cartea a Vl-a 
completează povestea revoltei din Ionia cuprinsă în cartea a V-a, 

1 Este vorba despre felul cum povesteşte Herodot desfăşurarea bătăliei 
de la Mykale, povestire în care nu mai răzbate punctul de vedere atenian. 
Referitor la această afirmaţie, F. J a c o b y, în Real-Enziklopădie, (Sup- 
plemen., 1-2), col. 466. 

2 Diodor din Sicilia, BipXioOypa) (Bibliotheca), cartea a 

Xl-a, cap. XXXVII, 6. 

3 Dezbaterea problemei la S c h m i d-S t ă h 1 i n, op. cit., (Iii), p. 595, 
nota 1, şi la F. J a c o b y, loc. cit., col. 372 şi urm. 

4 Ultimele cinci sînt ceva mai scurte decît primele patru. 

iar primele capitole ale acesteia din urmă sînt continuarea capito¬ 
lelor CXLIII-CXLIV din cartea a IV-a K 

Unificarea finală a operei aparţine însă autorului şi a fost 
făcută în mod conştient, chiar dacă nu întotdeauna destul de 
iscusit, atunci cînd ideea sudării materialului într-o istorie univer¬ 
sală şi punerea accentului principal pe fazele dezvoltării conflic¬ 
tului greco-persan au înlocuit caracterul iniţial al scrierii lui Hero- 
dot, anume cel al unor istorii parţiale. în faţa istoricului se ridica 
problema stabilirii unui fir comun. El a rezolvat această problemă 
începîndu-şi povestirea de Ia primele luări de contact dintre greci 
şi perşi, înşirînd de-a lungul ideii principale a legăturilor greco- 
persane istoriile popoarelor atacate sau subjugate anterior de 
perşi. Rezolvarea este întocmită logic, deoarece nici una din isto¬ 
riile parţiale (Aoyot, ), scrise anterior, nu era străină de istoria 
Persiei şi de cea a Greciei ; lucrul la care s-a angajat Herodot 
nu a fost peste putinţă de realizat. Pentru a exemplifica metoda 
de lucru a istoricului, prima parte a cărţii I, adică cap. I-XCIV, 
este poate cea mai nimerită în acest scop. Capitolele I-V conţin 
consideraţii generale asupra celor mai îndepărtate cauze ale vrăj¬ 
măşiei dintre cele două părţi beligerante. Urmează Istoria 
lydianâ, cap. V-XCIV, şi catastrofa regatului lydian, căzut sub 
dominaţie persană. în acest grup de capitole, legătura cu istoria 
Greciei este realizată prin capitolele care înfăţişează relaţiile din¬ 
tre lydieni şi greci, prima cucerire a Ioniei şi relaţiile personale 
ale Mermnazilor cu Grecia. Bineînţeles, asupra lui Cresus, figură 
foarte cunoscută în Grecia asiatică şi continentală, Herodot in¬ 
sistă cu osebire. Autorul a procedat apoi la inserări chiar în 
cadrul Istoriei lydiene, care, probabil, forma iniţial un Xoyoţ 
aparte, în vederea atingerii ţelului unificator cel urmărea. Astfel, 
pentru menţinerea unui paralelism între istoria veche a Orientului 
şi cea a Greciei europene, în grupul de capitole LVI-LXV1II 
sînt date o sumă de detalii despre Grecia preelenică, despre in¬ 
vazia doriană, tirania Peisistratizilor, întinderea puterii sparta- 

1 Primul autor grec care pomeneşte opera lui Herodot împărţită in nouă 
cărţi este tot Diodor, la locul citat mai sus. Denumirea cărţilor după Muze, se 
întîlncşte prima oară la Lucian. Cum trebuie scrisă istoria, cap. XLII şi 
Herodot sau Aetion. Atragem atenţia că şi alte opere antice au primit numele 
celor nouă Muze, de pildă, lucrările de retorică ale retorului Bion, citate la 
Diogenes Laertius, Viciile filozofilor, cartea a IV-a, cap. VII, 11, 58. 

nilor în Pelopones. Inserarea este destul de ingenios făcută, fiind 
înfăţişată drept rezultatul investigaţiilor lui Cresus asupra celor 
mai puternici dintre greci, cu care un oracol de la Delfi îl sîă- 
tuise să se alieze 1 . O analiză asemănătoare se poate face şi pen¬ 
tru partea a doua a cărţii I, cap. XCV-CCXVI, unde urmează 
la rînd istoriile Persiei şi ale Babilonului, secţiune în care a fost 
introdusă istoria colonizării Asiei Mici de către greci, precum şi 
rezistenţa ionienilor şi eolienilor în faţa cuceririi persane. Istoria 
Egiptului (cartea a Il-a) este cel mai mare excursus prin care 
Herodot se abate de la firul conducător ; avînd în vedere prefe¬ 
rinţa istoricului pentru această ţară, este de presupus că a socotit 
ca instructivă integrarea întregii lucrări despre Egipt într-o isto¬ 
rie universală. 

Rodul muncii de fuzionare a mai multor lucrări de proporţii 
şi stadii de elaborare diferite, întreprinsă de Herodot, nu a fost 
întotdeauna la fel de izbutit. Faptul însă că o astfel de muncă a 
fost dusă pină la capăt, cu toate lungimile şi meandrele inerente 
unei astfel de încercări, reprezintă un categoric succes, o depă¬ 
şire a stadiului istoriografiei antice greceşti din secolul al 
V-lea î.e.n. 


4 Izvoarele utilizate şi critica lor 

Veridicitatea istorică la Herodot. Cînd a purces la adunarea 
materialului pentru vasta sa operă, Herodot a căutat să scrie o 
istorie cit mai bine documentată în raport cu posibilităţile epocii 
lui. Pentru aceasta a făcut întinse cercetări personale, a consultat 
monumente epigrafice şi arhive, s-a informat de la persoanele 
cele mai competente pe care le-a putut găsi. S. I. Sobolevski face 
următoarea clasificare pentru izvoarele folosite de Herodot : 
1) observaţii personale făcute îndeosebi în cursul călătoriilor, în¬ 
soţite de cercetări şi concluzii ; 2) tradiţia verbală ; 3) izvoare 
scrise 2 . O altă clasificare făcută de S. I. Sobolevski asupra izvoa¬ 
relor lui Herodot ţine seama de propriile mărturii ale istoricului : 
observaţii personale ( ) ; concluziile bazate pe raţionamente 

1 P h. L e g r a n d, op. cit., p. 22. 

2 Op. cit., p. 36. 

( yvwjj, 7 } ) ; cercetări, sub forma unor anchete (iaTopîv] ) ; repro¬ 
ducerea celor transmise de tradiţia orală( xaxa Ta ^xouov ) L 

Cu toată stăruinţa ce a depus-o, el n-a putut totuşi distinge 
cu fermitate perioada mitologică de cea istorică, nici graniţa din¬ 
tre legendă şi adevăr. Anumite limite în cercetarea ştiinţifică de 
care n-a putut trece, limite comune în istoriografia contemporană 
lui, nu înseamnă că istoricul a fost lipsit de orice discernămînt 
critic. Dimpotrivă, Herodot nu este un credul gata să accepte 
orice versiune fără să o cîntărească, însă formaţia sa intelectuală 
şi pietatea religioasă l-au îndemnat adesea să accepte ca veridice 
informaţii care nu pot avea credit sau să tragă concluzii complet 
eronate. 

Herodot obişnuieşte aproape întotdeauna să menţioneze izvo¬ 
rul informativ al faptelor relatate. Informaţia, uriaşă ca volum, 
pe care se sprijină compoziţia Istoriilor, se împarte în două ca¬ 
tegorii distincte : directă - fapte şi lucruri cunoscute sau văzute 
de istoric personal, indirectă - fapte şi lucruri aflate de la alţii. 
Concluzii deduse de Herodot însuşi pe calea raţionamentelor sînt 
comune ambelor categorii de informaţie ; în majoritatea lor însă, 
ele nu pot sta în picioare, cum e cazul în cartea I, cap. CXCVI, 
de pildă, sau în cartea a Il-a, cap. XXIV. 

„Cercetarea", atît directă cît şi indirectă, Herodot o denu¬ 
meşte tcrropb], termen întîlnit în cartea I, cap. I, cu extindere 
de sens însă. în cartea a Il-a, cap. XCIX, capitol în care începe 
istoria politică a Egiptului, cît şi în cartea a IV-a, cap. CXCII, 
cuvîntul revine din nou, cu înţeles restrîns, de astă dată, de „cer¬ 
cetare personală". Cuvîntul taropr/j 1 2 , desemnînd un procedeu de 
informare, a fost întrebuinţat de Herodot în cartea I, cap. I, a 
Istoriilor cu intenţia de a denumi astfel şi opera în sine, alcătuită 
în urma unor intense cercetări : HIpoSovou ’AXtxapvvjocreoi; 
tcToptv]!; <x7t68el;tc; Modul cum şi-a expus Herodot rezultatul 
cercetărilor a fost criticat şi în antichitate, şi în timpurile mo¬ 
derne. Veridicitatea afirmaţiilor sale a fost adeseori pusă la în¬ 
doială. 

1 Ibidem, p. 55. 

2 Familia de cuvinte a cuvîntului îaropEa (ionic : laropEr)) a fost discu¬ 
tată de A. Frenkian într-o notă publicată în „Rcvue des fîtudes Indo- 
Europeenncs", I ,1938, pp. 468-474, notă intitulată “loTcop, toTCopsco, toropEa. 

Principalele acuzaţii aduse lui Herodot de criticii vechi - din¬ 
tre care unii, cum a fost Plutarh, sînt detractori în adevăratul în¬ 
ţeles al cuvîntului - se grupează în două categorii : 1) acuzaţii 
de inexactitate, 2) acuzaţii de plagiat. 

1. Acuzaţiile de inexactitate au faţete multiple. Ph. Legrand 
a adunat toţi termenii de ocară prin care a fost caracterizată de 
autorii vechi lipsa de veridicitate a lui Herodot 1 : <j/euaTy)ţ, 
(|y£uăec0ja, X7]p<oSr]<;, 7rapaSo£oXoYetv , desemnează minciuna; 
CTXeSta^Etv, |AU0oXoyo<;, Xoyo7roc&ţ, neştiinţa, naivitatea, pre¬ 
ferinţa pentru poveşti. Miezul acestor acuzaţii este următorul : 
Herodot a inventat cu bună ştiinţă multe din afirmaţiile pe care 
le face, fie dintr-o intenţie calomnioasă, fie cheltuindu-şi imagi¬ 
naţia. S-a susţinut, de asemenea, că Herodot n-a vizitat unele 
locuri pe care menţionează că le-a văzut cu ochii lui. Această 
din urmă acuzaţie a fost reluată şi dezvoltată în chip neconvin¬ 
gător în secolul trecut de cunoscutul cercetător englez al operei 
lui Herodot, A. H. Sayce 2 . 

Este indiscutabil că Istoriile lui Herodot conţin nenumărate 
lucruri de domeniul fanteziei, inexactităţi mărunte sau mari. Pro¬ 
blema care se pune este aceea de a şti dacă „istoricul" a introdus 
în mod voit, conştient, inexactităţile care abundă în Istorii, cu o 
anumită intenţie, sau dacă tot acest balast reprezintă o reminis¬ 
cenţă a modului cum se scria „istoria" anterior lui. Analizînd 
incriminările de rea-credinţă şi cheltuială de imaginaţie care s-au 
adus lui Herodot, Ph. Legrand 3 atrage atenţia că majoritatea 
acestor incriminări priveau îndeosebi tendinţa lui Herodot de a 
micşora meritele anumitor personalităţi sau de a înfăţişa sub o 
lumină mai puţin strălucitoare anumite evenimente. în acest caz, 
acuzaţiile antice cu substrat moral, în primul rînd cele ale lui 

Plutarh 4 , se întorc în favoarea lui Herodot. Iată un exemplu 

1 P h. Legrand, op. cit., p. 62. 

2 The Ancient Empires of the East. Herodotos books I-11I, Londra, 

1883. Teza lui Sayce are pînă în deceniul nostru susţinători. J. Schwartz, 
de pildă, într-un articol intitulat Herodote et l’Egypte, în „Revue Archeolo- 
gique" 1951, XXXVI, pp. 143-150, a rămas la părerea lui Aelius Aristidcs, 
anume că Herodot n-ar fi ajuns niciodată pînă la Elefantina, aşa cum afirmă 
în cartea a Il-a. 

3 Op. cit., pp. 58-60. 

4 Despre reaua-credinţă a lui Herodot, cap. XXVI. 

lămuritor : Plutarh a scris că întîrzierea sosirii efectivelor armatei 
spartane în sprijinul atenienilor care s-au ciocnit cu perşii la 
Marathon este o invenţie a lui Herodot, plin de părtinire pentru 
Atena. Dimpotrivă, aşa cum a dovedit G. Busolt 1 , adevărul se 
află în povestirea lui Herodot. Istoricul a fost, fără tăgadă, un 
partizan al Atenei, dar niciodată n-a ponegrit cu intenţii de a 
calomnia. 

„Minciunile" lui Herodot în domeniul mitologiei, al anecdo¬ 
ticii, ai informaţiei ştiinţifice nu pot fi negate sau justificate în 
totalitatea lor. Provenienţa şi spiritul în care sînt relatate se pot, 
cu toate acestea, explica, dacă se ţine seamă de modul cum şi-a 
cules Herodot informaţia şi cum a redactat materialul adunat. 

Herodot mărturiseşte în nenumărate rînduri în cursul Isto¬ 
riilor că anumite lucruri le-a cunoscut printr-un examen personal, 
direct (oduc), le-a văzut cu ochii lui, în timp ce pe altele le-a 
relatat „din auzite" (âxo ■}]). De asemenea, cum e cazul în cartea 
I, cap. CXL, face distincţia între o afirmaţie de care e sigur şi 
alta pentru care nu depune nici o garanţie. 

Dintru început se cuvine să atragem atenţia asupra faptului 
că cele mai multe „minciuni" şi „povestiri mincinoase" ale Isto¬ 
riilor se grupează în a doua categorie de informaţii culese de 
istoric, care credea de datoria lui să relateze tot ce „auzea" cu 
privire la un anumit personaj sau obiect de studiu. Mituri, le¬ 
gende, poveşti populare, anecdote - pe care Herodot nu se dă 
uneori în lături să le modifice în spiritul vederilor sale 2 - îl 
„fură" deseori pe „istoric" de la firul principal al preocupărilor 
majore. Herodot însuşi îndeamnă pe cititor să acorde credit deplin 
numai celor văzute cu ochii săi 3 . 

Ţinînd seama de rezerva făcută de istoric asupra celor po¬ 
vestite din „auzite", încrederea la care-şi invită cititorul faţă de 
cele „văzute" ' l trebuie şi ea privită cu prudenţă. Herodot a văzut 

1 Griechische Geschicbte, II *, p. 580, notele 3 şi 4 şi p. 596, nota 4. 

2 Vezi p. CIV. 

3 Cartea a IV-a cap. CXCV : .de vreme cc am văzut chiar eu, cu 

ochii mei“... 

* Cartea a Il-a, cap. XCIX. „Pînă aci am povestit ceea cc am văzut, ce 
mi s-a părut şi cc am cercetat cu insumi, dar de aici înainte încep să po¬ 
vestesc istoriile egiptene din auzite ; la ele se va mai adăuga şi cîte ceva din 
cele văzute de mine“. 

într-adevăr multe în cursul călătoriilor sale, dar nu a reprodus 
Întotdeauna cu exactitate, cu conştiinciozitate scrupuloasă ceea cc 
a văzut. De aci au provenit şi acuzaţiile de mărturie mincinoasă 
în legătură cu unele ţinuturi pe care Herodot pretinde că le-a 
vizitat, acuzaţii care au luat cîteodată proporţii neîntemeiate. 

Călătoriile făcute de Herodot au avut neîndoielnic ca ţel cer¬ 
cetarea, informarea. Nu e mai puţin adevărat că Herodot a tre¬ 
cut în grabă prin multe locuri, a cules unele informaţii greşite pe 
care nu şi-a dat silinţa să le controleze, ba, ceva mai mult încă, 
anumite afirmaţii pe care le face duc la presupunerea că nu şi-a 
luat note de călătorie. O mare parte din redactarea cărţilor sale 
a făcut-o din memorie 1 . Nu e deci de mirare că a putut con¬ 
funda, în urma unei omonimii, trei fluvii diferite 2 ; că a făcut 
generalizări pripite ca aceea în care afirmă că toate casele Ba- 
bilonului aveau două sau mai multe caturi 3 ; că a tras concluzii 
greşite : de pildă, despre lipsa medicilor în Babilon 4 . Cifrele pe 
care le dă asupra dimensiunilor construcţiilor, asupra reliefului, 
asupra lungimii fluviilor, nu sînt nici ele în general corecte, cum 
sînt, de pildă, cifrele privitoare la zidul care înconjoară Babilo- 
nul 5 . Altă dată, călător grăbit, Herodot face greşeli provenite 
vizibil din neatenţie. Descriind marele basorelief rupestru de la 
Carabei 6 , care înfăţişează un rege hittit ţinînd în mîna stîngă o 
lance şi în dreapta un arc, Herodot a inversat obiectele, ceea ce 
l-a determinat pe Sayce să tragă concluzia că Herodot nu a tre¬ 
cut niciodată pe drumul Carabelului ! 

Din cele expuse mai sus se poate trage concluzia că erorile 
şi inexactităţile în opera lui Herodot provin în majoritatea lor din 
obligaţia pe care istoricul crede că o are de a povesti orice infor¬ 
maţie relativă la aspectul geografic, la viaţa materială şi spiri¬ 
tuală a oamenilor ; în al doilea rînd, dintr-o oarecare delăsare, 

1 Cartea a Il-a, cap. CXXV, relativ la o inscripţie săpată pe piramida lui 
Keops : „Pe piramidă s-a săpat în scriere egipteană cît hrean, cită ceapă şi 
cit usturoi au trebuit pentru hrana lucrătorilor ; şi, dacă îmi aduc bine aminte, 
tălmaciul, cînd mi-a citit inscripţia, mi-a spus că se cheltuiseră o mie şase sute 
de talanţi de argint 4 *. 

2 Vezi nota 466 la cartea I. 

3 Vezi nota 420 la cartea I. 

4 Vezi nota 460 la cartea I. 

5 Vezi nota 411 la cartea a Il-a. 

45 Vezi nota 367 in cartea a H-a. 

superficialitate, pripă chiar, în felul cum şi-a dus uneori ancheta 
„istorică". Aceste scăderi, care dovedesc lipsa de maturitate a 
istoriografiei greceşti în a sesiza esenţa lucrurilor, îl trag pe Hero- 
dot înapoi, spre tagma logografilor. Herodot însă, chiar cînd nu 
este exact, nu inventează niciodată. Fantasticul, neverosimilul de 
care el personal se îndoia, sînt atributele informaţiilor pe care Ic 
reproduce, cu uşurinţă, e adevărat, dar nu rodul propriei lui ima¬ 
ginaţii. 

Prin ocxoT) ( informarea indirectă) Herodot înţelegea atît in¬ 
formarea orală, de la persoane de încredere sau socotite de în¬ 
credere, pe care uneori le şi numeşte 1 , cît şi informarea din 
izvoare, scrise, printre care Herodot includea operele poeţilor 
epici şi lirici. In ţările străine, pentru a cunoaşte detalii care-1 
interesau sau istoria ţinutului, Herodot se adresa persoanelor 
accesibile unui călător străin. Aceste persoane erau tălmaci de 
profesie, călăuze, uneori însă şi oameni mai luminaţi, acei pe 
care Herodot îi numeşte Âoytoi, pomeniţi, de pildă, în cartea I 
C passim ) cînd istoricul vorbeşte de „învăţaţii" perşi, sau itpelc, 
(preoţi), cînd se referă la personalul 2 templelor egiptene. In 
Egipt, unde exista o tagmă a tălmacilor, Herodot a întîmpinat 
cele mai puţine dificultăţi în documentare 3 . 

Ştirile pe care le-a cules în ţări străine prezentau diferite de¬ 
zavantaje. Pentru vizitatori, localnicii aveau gata pregătite tot 
soiul de versiuni năzdrăvane, date falsificate, poveşti etc., în 
sensul celor ce le conveneau să spună. De asemenea, informaţiile 
lor, fie ele şi corecte, erau limitate, nesatisfăcînd întotdeaua 
curiozitatea nesecată a oamenilor de felul lui Herodot. In ase¬ 
menea cazuri, istoricul din Halicarnas proceda, cînd putea, la 
confruntări 4 . 

1 De pildă, cartea a IX-a, cap. XVI : „Cele ce urmează acum le deţin 
din auzite de la Thersandros din Orchomcnos, unul din cei mai distinşi cetă¬ 
ţeni din Orchomenos". 

2 Personal inferior, probabil. 

3 Cartea a Il-a, cap. CLXIV. 

4 lbidem, cap. III : „Dar am mai auzit cu şi multe altele la Memfis, stînd 
de vorbă cu preoţii lui Hephaistos. Pentru aceleaşi lucruri am mers chiar şi 
pînă la Teba, ba şi pînă la Heliopolis, minat de dorinţa de a afla dacă cei de 
aci se vor potrivi în povestiri cu cei din Memfis ; căci heliopolitanii trec 
drept cei mai Înţelepţi dintre egipteni". 

Ştirile culese din Grecia, ceva mai sigure, unele priveau tra¬ 
diţia îndepărtată, altele, tradiţia recentă. Tradiţiile locale sînt 
luate în seamă şi consemnate foarte conştiincios de Herodot, cum 
ar fi de exemplu cele de la Atena, Sparta, Argos, Delfi etc. ; nici 
tradiţia panelenică nu este dată uitării. Deşi în Grecia dificulta¬ 
tea cu privire la neînţelegerea limbii străine dispărea, ştirile de 
multe ori erau şi aici confuze, nu corespundeau între ele, în- 
făţişîndu-i lui Herodot aceleaşi probleme de rezolvat ca şi cele 
din străinătate. 

Lui Herodot îi place, de obicei, să expună tradiţii diferite 
- aşa cum face, de pildă, la începutul cărţii a IV-a, cap. V-XII, 
cînd relatează „cele spuse“ de sciţi, privitor la originea lor, şi 
„cele spuse" de greci - şi să atragă atenţia cititorului dacă două 
sau mai multe tradiţii concordă sau se deosebesc între ele 1 . Va¬ 
riantele, completările, fie cît de largi, îl interesează vădit. Cîte- 
odată, simte chiar că pentru armonia povestirii este excesiv să 
enumere toate variantele cîte le cunoaşte. Acesta este cazul capito¬ 
lelor în care vorbeşte despre naşterea şi moartea lui Cyrus 2 . Altă 
dată, în schimb, istoricul mărturiseşte simplu şi deschis că orice 
cale de informare i-a fost închisă : „Ce se află mai sus de ţinutul 
despre care tocmai încep să vorbesc, de bună seamă că nimeni 
nu ştie sigur. Mi-e cu neputinţă să aflu ceva veşti de la cineva 
care să poată spune că a văzut acele locuri chiar cu ochii lui“ 3 . 

Meritul conştiinciozităţii de care Herodot dă în multe rînduri 
dovadă compensează unele surprinzătoare scăderi în activitatea 
sa de anchetator şi suplineşte într-o oarecare măsură tendinţa 
indiscutabilă a lui Herodot de a lua ca bune „spusele" altora. 

Totuşi, această tendinţă atît de hulită de cei vechi este de¬ 
parte de a se confunda cu o credulitate prostească, dusă pînă la 
extrem. Credulitatea lui Herodot este plină de nuanţe. Respectul 

1 Cartea a IV-a, cap. CLIV, privitor la colonizarea Cyrenaicei, versiunea 
celor din Thera şi a celor din Cyrene ; începutul acţiunii de la Salamina, 
.cartea a VUI-a, cap. LXXXIV, versiunea Atenei şi cea a Eginei. 

2 Cartea I, cap. XCIV şi cap. CCXIV. 

3 Cartea a IV-a, cap. XVI. 

pentru tradiţie, mai ales pentru tradiţia religioasă, voalea2ă cîte- 
odată idei personale cu totul contrare relatărilor făcute l . 

în teorie măcar, urmînd pilda ilustrului său înaintaş Heca- 
taios 2 , Herodot se ridică împotriva celor care primesc de-a valma 
orice ştire, fără discernămînt : „Elenii mai spun şi multe alte 
lucruri fără nici o socotinţă (£vsmaxe7moţ). Printre altele, ei 
obişnuiesc să mai povestească [o prostie] despre Heracles“ 3 ... Spi¬ 
cuind la întîmplare în cartea a IV-a, pentru a ne limita la o sin¬ 
gură carte, se pot găsi numai în cuprinsul ei destule exemple de 
scepticism critic la Herodot : „merge vorba, fără să fie însă do¬ 
vedită în fapt, că Oceanul, după ce izvorăşte la soare-răsare, 
înconjoară cu apele lui tot pămîntul“ 4 : şi, criticîndu-1 direct pe 
Hecataios : ... „pe mine unul mă apucă rîsul cînd văd cum mulţi 
descriu marginile pămîntului fără nici o noimă ; aceştia desem¬ 
nează Oceanul curgînd jur împrejurul pămîntului, care, la rîndu-i, 
este rotund de parcă ar fi strunjit“ 5 ... ; „ei povesteau lucruri pe 
care eu nu le cred, le-or fi dînd poate alţii crezare..." 6 ; „Sciţii 
şi elenii aşezaţi în Sciţia spun că, o dată pe an, fiecare neur se 
preschimbă în lup pe cîteva zile şi apoi se face iar cum a fost ; 
celor ce povestesc astfel de lucruri nu pot să le dau crezare, 
măcar că ei aşa spun, ba se şi jură pentru asta" 7 . 

în cartea a Vil-a, cap. CLII se găsesc vestitele rînduri cu 
caracter programatic, care aruncă o lumină vie asupra obligaţiei 
pe care Herodot credea că o are de a reproduce toate sau mai 

1 L. Pearson, Credulitate fi scepticism la Herodot, în „Transactions 
and Proccedings of the American Philological Association", Lancaster, Black- 
well, 1941, pp. 335, 355. Darea de seamă asupra cuprinsului in „Annces 
Philologiques", XVI, 1942-1944. 

2 Vezi p. XLVII. 

3 Cartea a Il-a cap. XLV ; cf. şi cartea a Il-a, cap. CXVIII. Uneori 
această critică vizează pe Hecataios însuşi. în cartea a Il-a, cap. CLVI este 
vorba de insula „plutitoare" Hemmis. Herodot, se arată cu totul sceptic faţă 
de teoria insulelelor „plutitoare" : „eu însă n-am văzut-o nici plutind, nici 
mişcindu-se“ - scrie el. Pasajul cuprinde in continuare şi o notă ironică, 
vizind credulitatea lui Hecataios, căci istoricul din Milet acceptase teoria insu¬ 
lelor plutitoare : „m-am întrebat cu mirare dacă, într-adevăr, o insulă poate 
să plutească". 

4 Cartea a IV-a, cap. VIII. Teorie expusă anterior de Homer şi însuşită 
de Hecataios. 

3 Cartea a IV-a, cap. XXXVI. 

0 Cartea a IV-a, cap. XLII. 

7 Cartea a IV-a, cap. CV. 

multe versiuni auzite, totodată însă şi asupra atitudinii sale pru¬ 
dente : „Datoria mea este să reproduc cele ce se spun, dar aces¬ 
tor lucruri nu sînt cîtuşi de puţin ţinut să le dau crezare ; cuvîntul 
scris acum să-mi fie călăuză de-a lungul întregii mele lucrări". 

Cit priveşte izvoarele scrise, cu toate că Herodot este departe 
încă de metoda ştiinţifică de lucru a lui Thucydides, de concepţia 
severă pe care o avea istoricul atenian asupra veracităţii şi a mo¬ 
dului cum poate fi atinsă *, a utilizat şi el cronici oficiale, colec¬ 
ţii de oracole, inscripţii 1 2 , şi, fără să mărturisească, lucrările pre¬ 
decesorilor sau contemporanilor săi. Cu aceasta trecem la cea 
de-a doua acuză adusă lui Herodot - aceea de plagiat. 

2. Nu se poate tăgădui că Herodot nu a preferat tradiţia 
orală celei scrise. Oricît de multe variante ar fi auzit despre un 
personaj, localitate, întîmplare, le înregistra cu mult interes şi le 
transmitea şi cititorului în măsura în care i se păreau demne 
de a fi relatate. Dar Herodot a folosit, în parte măcar, şi scrieri 
„istorice", adică scrieri de cercetări, alături de cronici, oracole, 
inscripţii ; aceste opere purtau denumirea obişnuită de 7repir)- 
yrjCTiţ, 7i£pi.oSo^, 7rept7iXou' 3 . Bineînţeles, aceste opere erau 
„semnate", dar lui Herodot nici prin gînd nu i-a trecut să citeze 
numele semnatarilor, mulţumindu-se cel mult să-i cuprindă în de 
numirea de Xoytot (subînţeles : "EXX'/jvec) - „învăţaţi greci", prin. 
opoziţie cu „învăţaţii perşi sau egipteni". 

Ţinînd seama de apropierile care se pot stabili între frag¬ 
mentele vechilor „istorici" greci şi opera lui Herodot, bizuindu-se. 
pe aserţiunile unor gramatici, cum ar fi, bunăoară, Hermogenes 
sau Porphyrios, H. Diels a făcut încă din 1887 un amănunţit 
studiu asupra celor ce datorează „părintele istoriei" celui mai de 
seamă predecesor al său, Hecataios. Studiul se intitulează Hero¬ 
dot und Hekataios 4 . De la Hecataios a luat Herodot caracteriza¬ 
rea Egiptului ca „un dar al Nilului", cu observaţia că Herodot 

1 Deşi nu-1 numeşte pe Herodot, Thucydides pe el îl vizează cînd critică 
modul cum se făcea informarea anterioară lui, în cartea I, cap. XX-XXII. 

2 Cartea a Il-a, cap. CXXV, egipteană ; cartea a IlI-a, cap. LXXXVIII, 
persană ; cartea a IV-a, cap. XCI, persană ; cartea a IV-a, cap. LXXXVII, bi¬ 
lingvă, ăsiro-greacă ; cartea a Vil-a, cap. CCVIII, greacă etc. 

3 Lucrarea lui Hecataios, de pildă, vezi mai sus, p. XLVII, sau cea a lui 
Scylax, vezi p. XLIX. 

4 Publicat în „Hermes", XXII, 1887. Cu privire la împrumuturile făcute 
de Herodot de la Hecataios. v. pp. XLVIII şi urm. 

extindea Egiptul propriu-zis pînă dincolo de Memfis 1 , pasajele 
despre pasărea fenix 2 , despre hipopotam 3 , crocodil 4 etc. Şi în 
pasajele privitoare la Syria istoricul din Halicarnas tot pe Heca- 
taios îl urmează. Se poate numi ceea ce a făcut Herodot un pla¬ 
giat ? Evident nu. Această tăcere, care, după criteriile noastre de 
judecată, încalcă probitatea ştiinţifică, nu-i poate fi luat în nume 
de rău lui Herodot. Procedeul, întilnit şi la Thucydides, era firesc 
în antichitate : citările din alţi autori erau curente numai în ca¬ 
zuri de polemică. Abia o dată cu Polybios încep în mod mai 
insistent citările, lipsite, bineînţeles, de indicaţia precisă a opului 
din care au fost luate. 

învinuirile de plagiat intenţionat în lucrarea lui Herodot, în 
lumina explicaţiei de mai sus, nu pot rezista mai bine decît cele 
de invenţie răutăcioasă. Lipsurile aflate în informaţia lui Hero¬ 
dot, abaterile de la adevăr nu pornesc nici dintr-o necontrolată 
sau rău intenţionată desfăşurare de fantezie, nici dintr-o atitudine 
necinstită 5 . Trebuie ţinut seamă că Herodot se află abia la jumă¬ 
tatea drumului pe care la foarte puţină vreme după moartea lui 
avea să-l parcurgă Thucydides ; ca atare, opera lui conţinînd 
premisele unei bune cercetări ştiinţifice, este de luat în conside¬ 
rare împreună cu toate fibrele care o mai legau de trecut. 

1 Cartea a Il-a, cap. V. 

2 lbidem, cap. LXXIII. 

3 lbidem, cap. LXXI. 

4 lbidem, cap. LXVIII. 

5 Problema veridicităţii în Istoriile lui Herodot a fost dezbătută în zeci 
şi zeci de lucrări din toate punctele de vedere : geografic, istoric, arheologic, 
matematic etc. O listă respectabilă a unor astfel de studii se poate găsi în 
S c h m i d-S t ă h 1 i n, op. cit., II i, pp. 632-634. Adăugăm cîteva din cele 
mai recente lucrări în acest domeniu : O. Krueckmann, Herodots Be- 
schreibung von Babylon, în „Berichtc iiber den IV Internat. Kongr. fur Ar- 
chăol.“, Berlin, 21-22 aug. 1939, p. 230 şi urm. Krueckmann, reluind, după 
Koldewey (Das wiederentstebende Babylon, ed. a 4-a, 1925), capitolele 
lui Herodot despre Babilon, demonstrează că, în general, ştirile sînt corecte ; 
C. H. B e n e d i c t, Herodotos confirmed once again, în „Classical Journal", 
XXXVI, 1940, pp. 168-169, cu privire la cărucioarele fabricate în Arabia ca 
suport la cozile oilor, cartea a IlI-a, cap. 113 ; B. A. van G r o n i g e n, 
L’exploit de Cleobis et Biton et la veracite d'Hcrodote, în „Mncmosync" 
XII, 1944, pp. 34-43, arată că textul herodoteic din cartea I, cap. XXXI, 
despre Biton a fost strălucit confirmat prin descoperirea statuilor aflate actual¬ 
mente la muzeul din Delfi ; A. Mau de şi I. L. M y r e s, The desert 
pipe-line in Herodotus, III. 9. în „Classical Review", 1946, pp. 19 şi urm. 

5 Interpretările Încercate de Herodot asupra materialului adunat 

Herodot avea adesea obiceiul ca informaţiile obţinute pe ca¬ 
lea şi âxcnq să le cîntărească, să le treacă prin prisma 

judecăţii sale. Este vorba de o filtrare critică a materialului adu¬ 
nat, o metodă de lucru care se bazează pe abilitatea judecăţii 
(Yva>p.Y]) şi nu pe caracterul obiectiv al conexiunilor. Subiecti¬ 
vitatea ei şi pericolul inerent pe care-1 reprezintă o asemenea me¬ 
todă l-au dus de cele mai multe ori pe Herodot spre concluzii 
complet greşite. Iată un exemplu în acest sens. în cartea a IV-a, 
cap. XXIX, discutînd asprimea frigului din Sciţia, Herodot trage 
concluzia că gerul împiedică formarea coarnelor la bovine. Ca 
argument în favoarea raţionamentului său aduce o afirmaţie a lui 
Homer despre rapida creştere a coarnelor la mieii din Libya 
unde e foarte cald. Desigur, în ce măsură acest raţionament este 
original sau a putut fi influenţat de tratatele de climatologie con¬ 
temporane care se ocupau de influenţa climei asupra oamenilor 
nu se poate şti 1 . 

Construcţiile raţionamentelor lui Herodot sînt mai întot¬ 
deauna puse la adăpostul unui modest „mi se pare", „după cîte 
cred“... Opiniile pe care le înfăţişează astfel cititorului au, în 
consecinţă, un aspect şovăielnic. Uneori însă, deducţia capătă şi 
un ton ferm. Situaţia economică a grecilor, pretind epigtenii 2 , 
este întotdeauna precară, căci recolta în Grecia este condiţionată 
de ploi. „Aceste preziceri ale egiptenilor despre eleni sînt îndrep¬ 
tăţite. Acum însă voi arăta cum stau lucrurile şi cu egiptenii". în¬ 
cheierea la care ajunge demonstrează că nici egiptenii nu o vor 
duce mai bine decît grecii dacă aluviunile vor face să se înalţe 
într-atît pămîntul Deltei îneît să nu mai poată fi udat de revăr¬ 
sarea fluviului. 

O altă latură a atitudinii critice a lui Herodot constă în însăşi 
strădania istoricului de a alege versiunea cea mai „de crezut", 
cea mai „plauzibilă". Pentru Herodot nu există o distincţie clară 
între âXr) 0 qc - „adevărat" şi 7u0xv6c - „de crezut", „convin- 

1 Alteori însă, raţionamentele lui Herodot prezintă o logică firească, 
plină de bun simţ, cum e cazul explicaţiei pe care o dă cu privire la braţele 
căzute ale coloşilor din Sais, cartea a Il-a, cap. CXXXI. 

2 Cartea a Il-a, cap. XIV. 

gător“. Destul de des - cum e cazul în cartea a III-a, cap. IX, 
unde Herodot discută modul de aprovizionare cu apă a trupelor 
lui Cambyses aflate în deşert - istoricul precizează că a dat pre¬ 
ferinţă „versiunii celei mai :onvingătoare“ (6 7ti0avu>Tepoc Xoyo;), 
prin opoziţie cu alta „mai puţin convingătoare" (fjoaov TuSavoţ) 1 . 
Ca atare, raţionamentele lui Herodot în cîntărirea seriozităţii 
versiunilor pe care le află, vizează mai ales latura lor verosimilă, 
mai puţin veracitatea lor propriu-zisă. Aşa cum observă Ph. Le- 
grand, „în aprecierea verosimilului de către Herodot se strecoară 
şi o parte de subiectivitate" 2 . 

în cuprinsul Istoriilor se afla totuşi unele pasaje în care He¬ 
rodot se fereşte voit să facă vreo apreciere personală, se teme 
parcă să-şi ia o răspundere, şi face apel la puterea de judecată 
a cititorului. în aceste cazuri, liberul arbitru este suveran. Tot în 
cartea a III-a, la capitolul CXXII, Herodot scrie : „Acestea ar 
fi deci cele două pricini care i-ar fi adus lui Polycrates moartea ; 
liber fiecare s-o creadă pe care vrea". 

Un grad şi mai accentuat încă în această sfiiciune 3 , echi- 
valînd, s-ar putea zice, cu o totală eclipsare a metodei de cerce¬ 
tare bazate pe raţionamente formale, atît de vioi întrebuinţată 
pe alocuri, se iveşte în afirmaţiile făcute limpede de istoric că s-a 
mulţumit să reproducă „cele auzite". în aceste cazuri, reprodu¬ 
cerile „din auzite" au o valoare strict informativă, fiind lipsite 
de orice comentariu. Un pasaj edificator în acest sens se află în 
cartea a IV-a, cap. CXCV : „... pe insulă este un lac din apele 
căruia fetele localnicilor scot din mîl firişoare de aur, cu nişte 
pene de pasăre înmuiate în păcură. Dacă acestea se întîmplă cu 
adevărat, nu ştiu ; scriu şi eu ce se povesteşte. Poate să fie şi 
adevărat, de vreme ce am văzut chiar eu, cu ochii mei, la Za- 
kynthos, cum se scoate păcură din apele unui lac". 

Cele mai importante deducţii pe calea raţionamentelor for¬ 
male se află grupate în cartea a ITa a Istoriilor. Aci poate fi 
citită, spre exemplu, faimoasa teorie a lui Herodot (nu se ştie în 
ce măsură a fost luată după alte izvoare) despre creşterea apelor 


1 Cf. şi cartea I, cap. CCXIV, versiunile despre moartea lui Cyrus. 

2 Op. cit., p. 93. 

3 Cf. cartea a Il-a. cap. CXXIII şi cartea a V-a, cap. XLV. 

Nilului 1 ; în aceeaşi carte, Herodot a interpretat raţionalist un 
mit, făcînd exegeza unei povestiri auzite la Dodona 2 , iar la 
capitolul XVII, combătînd pe Hecataios, istoricul se avîntă 
într-o discuţie lungă şi întortocheată, care duce la concluzia că 
numele de Egipt nu poate fi atribuit numai Deltei ; capitolele 
CXII-CXX includ o lungă discuţie despre varianta egipteană 
a răpirii Elenei, care' se încheie cu următoarele consideraţii : 
„Troienii însă n-aveau de unde s-o dea îndărăt pe Elena, şi deşi 
spuneau adevărul, elenii nu-i credeau ; după cîte socot eu, toate 
acestea s-au întîmplat deoarece puterea zeiască hotărîse ca, prin 
pieirea lor într-un măcel fără cruţare, să dea o pildă oamenilor, 
arătînd că pentru nelegiurile mari, mari sînt şi pedepsele hărăzite 
de zei. Acestea le-am spus aşa cum le-am gîndit". Această gru¬ 
pare de pasaje, în care elucidarea raţionalistă predomină, nu este 
totuşi întîmplătoare. Cartea a ITa este porţiunea din opera hero- 
doteică unde istoricul a folosit din plin materialul strîns de Heca¬ 
taios şi este sigur că a fost influenţat de înaintaşul său asupra 
felului de a judeca lucrurile, poate chiar fără de voia lui. 

în numeroasele pasaje în care este vorba despre mitologie, 
legende despre zei, lucruri „sfinte", Herodot se arată deosebit 
de circumspect : „Din cîte poveşti am auzit din gura lor [de la 
preoţii din Heliopolis], pe cele sfinte nu-s dator să le înşir, afară 
doar de numele zeilor, socotind că toţi oamenii cunosc deopotrivă 
legendele despre zei. Numai dacă şirul povestirii mă va sili, voi 
aminti totuşi unele din ele“ 3 . Este indiscutabil că Herodot, prin 
educaţia sa aristocratică, subordonată concepţiilor religioase, un 
spirit pios, se arăta plin de o teamă respectuoasă faţă de cele 
„sfinte". 

Istoricul nu şi-ar fi îngăduit pentru nimic în lume să pîngă- 
rească vreo credinţă religioasă grecească sau străină. Atitudinea 
lui Cambyses faţă de religia şi preoţii egipteni i se pare de necon¬ 
ceput ; doar un om nebun cu adevărat putea să se poarte aşa cum 
s-a purtat Cambyses, scrie Herodot 4 . 

1 Cartea a Il-a, cap. XXIV şi urm. 

2 Ibidem, cap. LVI-LVII. Vezi nota 245 la cartea a Il-a. In această pri¬ 
vinţă. S. I. Sobolevski, op. cit., p. 54. 

3 Cartea a Il-a, cap. III. 

4 Cartea a III-a, cap. XXXVIII. 

Cu toate acestea, pietatea istoricului a fost şi ea atinsă de 
îndoieli fireşti, care l-au împins uneori spre consideraţii pline de 
bun simţ 1 : povestea cu statuile Damiei şi Auxeniei, care s-au 
aşezat singure în genunchi cînd trebuiau să fie smulse de pe soclu 2 
i se pare ridicolă, ca şi istoria flăcărilor ieşite din pieptul Herei 3 
pentru a indica lui Cleomenes, regele Spartei, că nu trebuie să 
cucerească Argosul. Nu crede nici un cuvîntrdin povestea apariţiei 
zeului Pan în faţa lui Pheidippides 4 , cum nu crede că Boreas, 
vîntul de nord, a zdrobit corăbiile perşilor lingă coastele Magne- 
siei, numai fiindcă fusese rugat de Oreithyia, soţia sa, să vină 
în ajutorul atenienilor 5 . Asemenea exemple 6 nu constituie de¬ 
sigur nota dominantă în atitudinea lui Herodot faţă de „mira¬ 
cole", de „lucruri sfinte", de religie în general, dar ele nu pot fi 
trecute cu vederea. La Herodot se află nuanţe de scepticism 7 din 
care avea să se dezvolte ulterior criticismul lui Thucydides. 

Pentru a face o apreciere de ansamblu asupra interpretărilor 
lui Herodot, este necesar să se precizeze că istoricul, prin metoda 
bazată pe judecată (yvwprj) în majoritatea cazurilor a ajuns la 
concluzii eronate. Cu toate acestea, Herodot nu poate fi condam¬ 
nat a priori pentru rezultatele slabe ce le-a obţinut pe această 
cale. Stadiul dezvoltării ştiinţelor din vremea sa, cu o bază teore¬ 
tică atît de şubredă, faptul că n-a avut prilejul să se familiarizeze 
cu concepţiile materialiste ale secolului său pentru o mai bună 

1 „Meme eti ces matieres (în domeniul religios), sa croyance n est pas illi- 
mitee ; ou, plus exactement, elle n’est pas constante. Et elle n’a pas le carac¬ 
tere d'une foi sans conditions ; elle est reflechie, et, dans une certaine mesure, 
rationelle", scrie P h. L e g r a n d, op. cit., p. 84 ; cf. şi p. 86. Iată şi părerea 
lui S. I. S o b o I e v s k i, op. cit., p. 52 : „Uneori şi la el (Herodot - n.n.) 
îşi face apariţia scepticismul şi se dă o interpretare raţionalistă a miturilor". 

2 Cartea a V-a, cap. LXXXVI. 

3 Cartea a Vl-a, cap. LXXXII. 

4 Ibidem, cap. CV. 

6 Cartea a Vil-a, cap. CLXXXIX ; cf. şi cartea a Vil-a, cap. CXXIX, 
despre formarea văii Tempe. 

c Exemplele sînt citate de P h. L e g r a n d, op. cit., pp. 84-85. 

7 Iată, de pildă, ca exemplificare a atitudinii sceptice a lui Herodot, 
cap. CXVI din cartea a IlI-a : „Spre nordul Europei, aurul pare să se găsească 
mai din belşug ; cum ajung să-l dobîndească, iarăşi n-aş putea să spun fără 
greş ; se zice totuşi că este răpit de la nişte zgripţori de către arimaspi, 
oameni cu un singur ochi. Nu sînt însă de loc încredinţat că se nasc oameni 
cu un singur ochi, care în toate celelalte privinţe să fie la fel ca toţi oamenii". 

înţelegere a conexiunii universale, a cauzalităţii şi a esenţei feno¬ 
menelor, chiar stavila importantă a pietăţii, sînt tot atîtea motive 
care au contribuit să-l împingă pe Herodot spre deducţii greşite. 

Metoda interpretativă în sine abordată de Herodot, fie în 
latura ci deductivă, fie în latura ei sceptică, echivalează totuşi cu 
promovarea exegezei istorice , cu luarea de atitudine faţă de ma¬ 
terialul adunat prin cercetări. Cercetarea ştiinţifică începe să-şi 
facă drum tot mai răspicat o dată cu opera lui Herodot ; în 
această direcţie, oricît de imperfecte şi modeste, încercările de 
interpretare a materialului adunat rămîn una din cele mai însem¬ 
nate strădanii de a se păşi pe drumul exegezei istorice. 

6 în oe măsură a fost Herodot obiectiv? 

Propunîndu-şi să ia în considerare faptele şi modul de trai al 
grecilor şi al „barbarilor", Herodot s-a văzut silit să judece oame¬ 
nii, felul lor de a fi, acţiunile lor, dintr-un punct de vedere com¬ 
parativ. 

Prin împrejurările vieţii sale, Herodot a fost determinat să-şi 
unifice scrierile istorice (Xoyoi) şi să transforme istoria războaie¬ 
lor greco-persane în axa de susţinere a operei unificate. Expunînd 
desfăşurarea evenimentelor, era inerent ca Herodot, devenit între 
timp un admirator al tradiţiilor attice, să povestească lucrurile 
partinic, de pe poziţia democraţiei sclavagiste ateniene, cea mai 
înaintată formă a societăţii sclavagiste greceşti din secolele 
VI-V î.e.n. 1 

Niciodată însă istoricul care se născuse şi trăise în Asia Mică 
nu a ponegrit pe „barbari" (pe „străini") nu a căutat să micşoreze 
intenţionat meritele şi calităţile popoarelor străine pe care le-a 
cunoscut. Dovedind cumpănire, Herodot a fost acuzat de corul 
detractorilor săi, în frunte cu Plutarh, că este un „filobarbar" 
(<piXo(3âppapo<;). Nimic mai puţin adevărat. Acuzarea de „inven¬ 
ţie", care viza lipsa de veridicitate, se sprijinea cel puţin pe o 
realitate, interpretată cu rea-voinţă, dar totuşi realitate. Cea 
ţintind „iubirea de barbari" este şi mai puţin întemeiată şi mai 
răuvoitoare. 


1 Vezi mai sus, paragrafele 1-2 la acest capitol. 

în tratarea unui subiect istoric, primejdia denaturărilor avea, 
în antichitatea greacă, o dublă natură : părtinirea, determinată în 
mod curent de poziţia de clasă, se complica şi cu părtinirea re¬ 
gională, care uneori căpăta nuanţe pline de vrajbă. Herodot, 
smuls destul de timpuriu din Halicarnasul tinereţii lui, a fost 
grec, fără a mai fi cetăţean al unei cetăţi. Prin forţa împrejură¬ 
rilor, el a judecat şi pe greci, şi pe „barbari" de pe culmea 
perspectivei pe care i-au deschis-o călătoriile şi exilul. Pe „bar¬ 
bari" i-a luat în considerare cu o vie curiozitate ştiinţifică, acea 
curiozitate caracteristică logografilor ionieni în care intra şi ten¬ 
dinţa de a satisface gustul publicului cititor dornic să cunoască 
popoarele străine şi obiceiurile lor. Herodot a condamnat 
acţiunea agresivă a perşilor îndreptată împotriva grecilor, dar nu 
a socotit necesar să-i ponegrească atunci cînd a descris civilizaţia 
şi felul lor de trai. 

Herodot, om de ştiinţă, a crezut de datoria lui să înfăţişeze 
cît mai veridic, cît mai exact, acţiunile politice, militare, datele 
de cultură materială şi spirituală pe care le-a putut spicui de pre¬ 
tutindeni, împărţindu-şi lauda şi blamul faţă de toţi, greci sau 
„barbari". El a arătat un profund respect pentru cuceririle minţii 
omeneşti, pentru marile realizări, indiferent unde s-au ivit ele. Un 
punct de vedere foarte important, pe care-1 găsim exprimat în 
dese rînduri în Istorii, este preţioasa idee a relativităţii opiniilor 
morale, care variază de la popor la popor, în funcţie de treapta 
dezvoltării lor sociale. Femeia din tribul african al gindanilor, 
care poartă tot atîtea brăţări în jurul gleznei cu cîţi bărbaţi a 
avut legături, este foarte mîndră şi preţuită cu cît numărul brăţă¬ 
rilor creşte 1 ; callatienii antropofagi au datoria sacră să-şi mă- 
nînce părinţii 2 , şi aşa mai departe. Herodot, care a văzut multe, 
nu se miră de nimic, păstrînd o remarcabilă sobrietate în 
aprecieri. 

Lauda nu o precupeţeşte acolo unde socoteşte de cuviinţă că 
merită să fie dată. Calităţile grecilor, realizările lor, patriotismul 
de care dau dovadă, mai ales iubirea lor de libertate 3 sînt în 

1 Cartea a IV-a, cap. CLXXV. 

2 Cartea a IlI-a, cap. XXXVIII. 

3 Cartea a VII-a, cap. CIV ; cartea a Vil-a, cap. CXXXV-CXXXVI ; 
cartea a VlII-a, cap. XXVI ; cartea a VIII-a ( cap. CXLIII ctc. 

nenumărate rinduri preţuite cum se cuvine ; dar Herodot nu se 
sfieşte să releve tot ce i se pare preţios şi la „barbari", făcînd 
uneori pînă şi observaţia că anumite calităţi sau realizări ale bar¬ 
barilor nu se întîlnesc în Grecia l . 

Pe de altă parte, cu ponegrirea Herodot este deosebit de 
prudent. Bine primit, în general, în ţinuturile unde a călătorit 
Herodot nu se pripeşte cu aprecierile negative. E posibil cîte- 
odată să se fi lăsat influenţat de versiunile pe care le urmează ; 
pasionat, cu îndîrjire, nu acuză niciodată. 

Plutarh, în Despre reaua-credinţă a lui Herodot 2 , îl acuză în 
schimb cu vehemenţă pe Herodot că ar fi vorbit cu răutate despre 
comportarea thebanilor în al doilea război medic 3 . Thebanii, in¬ 
sinuează Plutarh, nu i-au dat bani lui Herodot (ca atenienii) 
şi nici voie să stea de vorbă cu tineretul din oraş. Atitudinea 
lui Herodot reprezintă prin urmare o răzbunare. Nimic mai fals. 
Herodot relatează un fapt istoric concret, fără aprecieri proprii. 
Acuzele de rea-credinţă au provenit, prin urmare, şi din faptul 
că „părintele istoriei" nu a falsificat faptele în sensul vederilor 
detractorilor săi, dintre care Plutarh este renumit pentru spiritul 
său filotheban. 


7 Concepţia generală a operei 

în istoria universală pe care a scris-o Herodot, în munca 
uriaşă de unificare a părţilor ei componente nu putea lipsi o anu¬ 
mită concepţie asupra desfăşurării procesului istoric ; diversitatea 
stadiilor orînduirii primitive şi sclavagiste pe care istoricul le-a 
luat în consideraţie l-au silit, la rîndul lor, să reflecteze asupra 
dezvoltării societăţii omeneşti. 

La răspîntia dintre primele notări despre viaţa socială în¬ 
cercate de logografi şi interpretările lui Thucydides, răspîntie 
la care se află imensa operă a lui Herodot, ar fi cel puţin absurd 
a pretinde autorului ei să înţeleagă care este adevăratul motor 

1 Cartea a Il-a, cap. CXLVIII, de pildă, sau cartea I, cap. CXXXVII, 
despre perşi : „Eu unul laud acest obicei - şi-l mai laud şi pe cel pe care-1 
voi spune îndată : pentru o singură greşeală, nici regele însuşi n-are dreptul 
să osîndească la moarte pe cineva". 

2 In special în cap. XXXI. 

3 Plutarh se referă îndeosebi la cartea a Vil-a. cap. CXXXIII. 

al istoriei, să distingă cauzele adevărate de cele aparente, să 
meargă pînă la începuturile complexe ale unui lanţ cauzal. Ast¬ 
fel de pretenţii nu se pot formula nici cu privire la măsura în 
care Herodot a izbutit sau nu să lege evenimentele istorice de 
evoluţia societăţii, de baza ei materială. 

Prin formaţia sa intelectuală, Herodot era tributar concep¬ 
ţiilor ideologice ale aristocraţiei din secolul al Vl-lea î.e.n. In 
consecinţă, istoricul se mişcă fără nici o stînjenire în domeniul 
explicaţiilor morale, în cercul închis al „păcatului" şi al „pedep¬ 
sei" - şi mai puţin sigur cînd intră în cel al cauzelor obiective. 

în consideraţiile pe care le-a făcut asupra societăţii omeneşti, 
Herodot s-a referit uneori la trecut, în comparaţie cu prezentul, 
dar în chip sporadic, fără intenţia de a zugrăvi evoluţia în timp 
a unei anumite societăţi. Să luăm ca exemplificare interesul 
arătat de Herodot societăţii ateniene. Cu excepţia capitolelor 
LIX-LXV din cartea I, în care este povestită instaurarea tira¬ 
niei Peisistratizilor, din restul cărţilor Istoriilor, ne referim în 
special la cărţile VI-IX, cititorul nu mai poate afla direct de 
la autor ce schimbări s-au petrecut în societatea ateniană după 
alungarea tiraniei, cum s-a înfiripat şi s-a întărit tînăra democra¬ 
ţie sclavagistă la Atena, care au fost motivele ascendenţei de¬ 
mocraţiei sclavagiste ateniene în fruntea celor două coaliţii de 
apărare împotriva perşilor. în consecinţă, pentru exigenţa ştiin¬ 
ţifică modernă, Herodot nu a putut lămuri de ce Atena a fost 
în stare să organizeze o rezistenţă victorioasă în faţa atacului 
perşilor. 

Dacă istoricul nu a izbutit să schiţeze profilul evoluţiei so¬ 
cietăţilor despre care a vorbit, mulţumindu-se doar cu sublinierea 
unor anumite aspecte, care, pentru un motiv sau altul, i-au atras 
atenţia, în schimb, este incontestabil că s-a străduit să lămurească 
cauzele conflictelor, ale izbînzilor, ale catastrofelor, într-un cu- 
vînt, cauzalitatea faptelor. în domeniul cauzalităţii, concepţia lui 
Herodot se dovedeşte, ca şi în alte privinţe, trasă îndărăt de 
influenţa ideologiei aristocratice încă preponderentă în timpul 
săiu, deşi uneori istoricul, călăuzit doar de bunul simţ, a izbutit 
să depăşească în mod spontan limitele strimte şi viziunea speci¬ 
fică ideologiei aristocratice. Această contradicţie, importantă 
pentru înţelegerea felului cum a privit Herodot desfăşurarea 
mersului înainte al evenimentelor, se cuvine să fie semnalată. 

Pornind la analiza concepţiei istorice a lui Herodot, trebuie 
avut în vedere că prozatorul s-a mişcat pe planul unor conflicte 
internaţionale, a cuprins în cercul atenţiei sale o întindere teri¬ 
torială imensă şi o perioadă de cîteva zeci de ani, pentru a nu 
mai vorbi despre digresiunile istorice din trecut. 

într-o măsură destul de pronunţată, deşi nu fără reveniri, 
Herodot crede, în general, că procesul istoric este determinat 
de providenţă, de un destin suprem 1 , concepţie care aparţine 
sferei idealismului obiectiv, adică a acelui idealism care ia ca 
bază a existenţei o raţiune, o voinţă universală (dumnezeirea 
indiferent de forma pe care o îmbracă) independentă de conşti¬ 
inţa şi voinţa oamenilor. După cum s-a arătat în capitolul pre¬ 
cedent, idealismul îşi are rădăcinile sociale în interesele reacţio¬ 
nare ale clasei sau păturilor sociale în curs de a fi răsturnate 
de pe poziţiile dominante. Caracteristică pentru ilustrarea acestei 
concepţii apare istoria familiei domnitoare a Mermnazilor şi a 
ultimului ei reprezentant, Cresus, aşa cum este relatată de He¬ 
rodot. Ca pedeapsă pentru nelegiuirea lui Gyges, destinul (Moira) 
a hotărît ca cel de al cincilea urmaş al lui Gyges, Cresus, să 
plătească păcatul strămoşului său. Hotărîrea a fost vestită prin- 
tr-un oracol pythic. Dar, scrie Herodot, „nici lydienii, nici regii 
lor, nu ţinură seamă de această profeţie mai înainte ca ea să se 
fi împlinit" 2 . împlinirea profeţiei a însemnat căderea Lydiei sub 
perşi. Apollo, protectorul lui Cresus, oricît s-a străduit, explică 
Pythia prin alt oracol, nu a putut înlătura pierzania lui Cresus : 
„trei ani de-a rîndul a tot amînat căderea Sardesului, şi, să ştie 
bine Cresus, că a fost prins cu trei ani mai tîrziu decît hotărîs.e 
soarta" 3 . în lumina acestei explicaţii, agresiunea perşilor trebuia 

1 Despre pronia cerească care determină procesele biologice sau care a 
luat anumite măsuri în dispoziţia naturii, vezi cartea a IlI-a, cap. CVI şi CVIII. 

2 Cartea I, cap. XIII. 

3 Cartea I, cap. XCI. Deosebit de important pentru ilustrarea celor ce 

gîndea Herodot^este şi începutul cap. LXXIX din cartea a IV-a, privitor, la 
nenorocirea care trebuia să-l ajungă pe regele scit Skyles : ts Sk SSee 

ol xax&s yevsaOai, eyeve to arco 7rpocpaaio<; xorijaSs. Aici 7 rp 69 aat£ are 
sensul de pretext. Adevărata cauză a pierzaniei lui Skyles, socotea Herodot, 
era botărirea nestrămutată a destinului. Ulterior, istoricii care i-au urmat lui 
Herodot au făcut în mod clar distincţia între aWa (cauză) şi 7rpo9aaLţ 
(pretext), raportîndu-se numai la domeniul faptelor concrete care constituie 
preliminariile unui eveniment. 

să aibă loc ca pedeapsă a păcatului săvîrşit de întemeietorul di¬ 
nastiei mermnade. în aceeaşi ordine de idei, în cartea a VlII-a, 
cap. LIII, se vorbeşte despre necesitatea căderii întregii Attici 
sub perşi, cădere hotărîtă de destin, iar în cartea a Vil-a, cap. 
CCXX, despre necesitatea sacrificiului lui Leonidas pentru sal¬ 
varea Spartei. 

Herodot nu acceptă însă chiar orbeşte, fără nici o luare de 
atitudine personală, teoria predestinării în procesul istoric. In 
aceeaşi carte I, în care povesteşte soarta tristă a lui Cresus, la 
cap. XLVI remarcă cu multă perspicacitate că imboldul în ho- 
tărîrea regelui lydian de a ataca regatul persan era expansiunea 
îngrijorătoare a perşilor : „Puterea perşilor crescînd neîncetat, 
Cresus îşi înfrînă durerea şi, plin de îngrijorare, începu să se 
gîndească, dacă nu i-ar fi cumva cu putinţă să stăvilească în¬ 
tinderea perşilor mai înainte ca ei să se fi întărit prea mult“. 
în aceste rînduri nu se zăreşte nici urmă a ideii de predestinare 
care se află, în fond, la baza explicaţiei aduse de Herodot în 
povestirea căderii regatului lydian. 

Astfel de contradicţii, între stabilirea unei „cauze" princi¬ 
pale, cu caracter pur idealist şi unele observaţii cu caracter ma¬ 
terialist sînt nenumărate în Istorii, fie că e vorba de cauze mari, 
profunde, fie de cauze neînsemnate. O atare contradicţie apare, 
de pildă, şi în capitolele finale din cartea I, în care Herodot 
povesteşte expediţia lui Cyrus împotriva massageţilor, expediţie 
în care regele persan avea să-şi găsească moartea. Herodot a 
înţeles foarte bine că un stat de tipul celui înfiinţat de Cyrus, 
bazat pe o puternică organizaţie militară, nu putea să se men¬ 
ţină decît printr-o politică de cuceriri, din supunerea altor nea¬ 
muri. Aceasta este, de altfel, şi teoria pe care o face Atossa 
soţului ei Darius, în cartea a IÎI-a, cap. CXXXIV. Cu toate 
acestea, în cap. CCX din cartea I, Herodot tot nu se poate reţine 
să observe că în această expediţie destinul lui Cyrus era să 
moară, iar succesiunea tronului să treacă la Darius, fiul lui 
Hystaspes. 

Alături de un determinism providenţial, de factură pur idea¬ 
listă, în domeniul cauzalităţii, Herodot a acordat o mare atenţie 
şi legii morale a talionului. După concepţia lui Herodot, marile 
conflicte internaţionale dintre greci şi „barbari", au la origine 

o încălcare a dreptăţii, care se cere răzbunată de partea jignită *. 
Aceasta este, cel puţin, linia adoptată de Herodot în prologul 
lucrării sale, adică în primele cinci capitole ale cărţii I. 

Nu este cîtuşi de puţin exclus ca o astfel de concepţie să fi 
fost orientală, cum lasă să se înţeleagă Herodot însuşi cînd măr¬ 
turiseşte că materialul prologului l-a cules din sursă persană. 
Explicaţiile ulterioare date de Herodot în legătură cu izbucni¬ 
rea primului şi a celui de-al doilea război cu perşii sînt de acelaşi 
ordin : Darius pregăteşte expediţia împotriva Atenei, deoarece 
Atena a sărit în ajutorul răscoalei ioniene 1 2 ; Xerxes caută să 
răzbune înfrîngerea de la Marathon 3 . Cît despre persoana ace¬ 
luia oare a declanşat întreaga serie de jigniri şi răzbunări consti¬ 
tuind inelele lanţului cauzal al războaielor medice (âp^exaxoc) 
- Herodot îl vede în persoana lui Cresus, cuceritorul coastei 
asiatice, unde se înşirau coloniile greceşti 4 . 

Determinismul providenţial şi plata nedreptăţii sînt noţiuni 
utilizate de Herodot nu numai în domeniul cauzalităţii istorice, 
ci constituie însăşi esenţa concepţiei idealiste pe care a avut-o 
„părintele istoriei'* despre viaţa indivizilor şi a colectivităţilor ; 
acest fel de a privi lucrurile, concepţie curentă în secolul al 
Vl-lea şi al V-lea î. e. n. în Grecia, se numeşte, cu un termen 
convenţional, theodicee 5 . 

1 Vezi şi p. XCIV. 

3 Cartea a V-a, cap. CV ; cartea a Vl-a, cap. XCIV ; cartea a Vil-a, 
cap. I, IV, VIII. 

3 Cartea a Vil-a, cap. I, V, VIII, XI ; cartea a VUI-a, cap. CXL. 

4 Cartea I, cap. V. Pe aceeaşi linie vindicativă trebuie privită şi apre¬ 
cierea făcută de Herodot cu privire la cauza care l-a determinat pe Darius 
să atace Sciţia. Darius se răzbună faţă de invazia scită în părţile superioare 
ale Asiei Anterioare, unde sciţii au fost stăpîni vreme de 28 de ani (cartea 
a IV-a, cap. I). Aceeaşi explicaţie poate fi auzită şi din gura unor şefi în¬ 
truniţi în consiliul convocat de sciţi pentru întîmpinarea primejdiei năvălirii 
persane : „dacă n-aţi fi fost voi cei dintîi care v-aţi îngăduit să încălcaţi 
dreptatea faţă de perşi şi să porniţi războiul cerînd ceea ce cereţi acum, ni 
s-ar părea că vorbiţi cu dreptate şi, plecîndu-ne urechea la rugămintea voastră, 
v-am face pe voie. Voi însă, cînd aţi năvălit pe pămîntul perşilor, i-aţi 
stăpînit fără de noi, atîta vreme cît v-a îngăduit zeul, iar perşii, cum acelaşi 
zeu îi atîtă acum, după faptă vă aduc răsplată" (cartea a IV-a, cap. CXIX). 

5 Cuvînt alcătuit din theos (Osoc) - „zeu“ şi dike (8sxy)) „dreptate îm¬ 
părţită de puterea zeilor". 


XCII 


A. PIATKOWSKI 


Conform vederilor theodiceice, acţiunile omeneşti sînt îndea¬ 
proape supravegheate de ochiul atent al divinităţii. La Herodot, 
deşi istoricul vorbeşte foarte adesea despre divinitate, o delimi¬ 
tare limpede între destin (putere transcendentă supremă) şi zei 
nu există. O singură dată este făcută distincţia între destin, 
putere supremă, şi Apollo putere subordonată 1 dar această 
distincţie făcută printr-un oracol al Pythiei nu aparţine direct 
lui Herodot, ci oracolelor pline de subtilităţi diplomatice date de 
preoţii de la Delfi. 

Pentru a denumi puterea divină, cu care confundă uneori şi 
destinul, Herodot se foloseşte de o sumă de cuvinte curente în 
vocabularul religios al timpului său, fără să-şi dea prea mare 
osteneală să facă vreo distincţie între ele : (xoîpa (cartea I, 
cap. XCI), xo Soapoytov (cartea a VUI-a, cap. XIII), 7ipovot7] 
(cartea a IlI-a, cap. CVIII), Qzoţ (cartea a IX-a, cap. XVI) ş.a., 
pe alocuri chiar tu/v], sau Qîtv) xu^vj (cartea I, CXXVI; car¬ 
tea a IlI-a, cap. CXXXIX ; cartea a IV-a, cap. VIII); xo/vj 
n-are încă la Herodot sensul pe care-1 dă Thucydides acestui 
cuvînt. acela de întîmplare, sau cel căpătat ulterior în lumea 
elenistică : noroc, nenoroc. 

Credinţa adîncă a timpului în care a trăit Herodot, răspîn- 
dită de ideologia aristocraţiei care suferise înfrîngeri după în- 
frîngeri în lupta dusă împotriva păturilor democratice în ascen¬ 
siune, era că nimeni nu se poate sustrage de sub supravegherea 
divinităţii, nici nu se poate abate din drumul pe care i l-a hără¬ 
zit soarta. Numeroase maxime curente pentru ilustrarea acestei 
credinţe idealiste se strecoară adesea în Istorii : este „cu nepu¬ 
tinţă unui muritor să abată pe un semen al său de la soarta 
care-1 aşteaptă" 2 , sau : „ceea ce este hotărît de divinitate şi 
trebuie să se întimple, e cu neputinţă oamenilor să evite" 3 , sau : 
„totul a fost înfăptuit de divinitate" 4 ş.a. Divinitatea supra¬ 
veghează îndeosebi respectarea legilor morale din societatea 
omenească. Pedeapsa divină, după concepţia theodiceică, nu în- 
tîrzie să lovească pe vinovaţi, pînă şi în urmaşii lor. Potrivit 

1 Cartea I, cap. XCI : r/)v TteTrpcoptivYjv ixoîpav iSuvaxoc ier ti iiro<poyetv 
xa£ 0eo). 

2 Cartea a IlI-a, cap. XLIII. 

:i Cartea a IX-a, cap. XVI. 

4 Cartea a VUI-a, cap. XIII. 

acestei concepţii, oamenii sînt datori să fie deosebit de circum¬ 
specţi în privinţa acţiunilor pe care le săvîrşese. Cu mare greu¬ 
tate, prin dovezi de purtare exemplară şi umilă pietate, prin 
jertfe numeroase aduse divinităţilor, omul izbuteşte să se stre¬ 
coare în viaţă fără prea mari necazuri. Din aceste vederi, al că¬ 
ror substrat este, în fond, frica, rezultă grija excesivă pentru mo¬ 
deraţie, pentru un neîncetat control al acţiunilor proprii, care 
formează principala preocupare morală în religia apollinică, atît 
de răspîndită în secolele VI-V î. e. n. 1 

Pentru adepţii acestei interpretări transcendente, greşelile 
omeneşti se împart în două categorii, menţionate şi în Istoriile 
lui Herodot : a) greşeli pornite din sumeţie, (u(3pu;) din gîn- 
durile rele care se nasc cele mai adesea dintr-o stare excesiv de 
bună, îmbuibarea (xopoc) ; asemenea „păcate" merg mînă în 
mînă cu nebunia, orbirea minţii omeneşti ; b) în a doua 

categorie intră greşeli mai puţin grave, pornite din neştiinţă 
(uneori chiar greşeli predestinate), sau din uşurătate. 

La Herodot, ca exemplu tipic pentru prima categorie de 
„păcate" pedepsite de divinitate, sînt acţiunile lui Xerxes, om 
care uită la un moment dat că este un simplu muritor supus 
legilor moralei omeneşti 2 . Pornind războiul împotriva Greciei 
pentru a răzbuna înfrîngerea de la Marathon, Xerxes se convinge 
din ce în ce mai mult pe sine însuşi că menirea lui este de a 
depăşi graniţele Asiei şi a cuceri Europa 3 ; sumeţia lui merge 
pînă la dispreţul faţă de lumea zeilor şi la insultarea templelor 4 . 
Ate nu întîrzie să-i trimită visurile mincinoase care-1 întăresc 
pe calea greşită pe care merge. Xerxes va fi în consecinţă amar¬ 
nic lovit de divinitate. „Roadele victoriei - spune la un moment 
dat Themistocles 5 , - nu noi sîntem cei care le-am dobîndit, ci 
zeii şi eroii care n-au răbdat ca un singur bărbat, un nelegiuit 
şi un trufaş nebun să domnească peste Asia şi Europa". 

1 Vezi mai sus, p. XXXIII. 

2 Vezi mai sus p. XCI ; cf. cartea a Vil-a, cap. LVI. Cf. acelaşi „păcat** 
atribuit şi lui Cyrus, cartea I, cap. CCIV (sfîrşit). 

3 Cartea a Vll-a, cap. VIII ; cartea a IX-a, cap. CXXII. In cartea I, 
cap. LXXXIX, se face observaţia că întreg poporul perşilor este înclinat spre 
trufie : „perşii sînt trufaşi (fippiorat) prin firea lor“. 

* Cartea a Vll-a, cap. XXXV, cartea a VlII-a, cap. CIX ; cf. E s h i 1, 
Perşii v. 800. Contrar, P h. L e g r a n d, op. cit., p. 136. 

5 Cartea a VUI-a. cap. GX. 

Conform concepţiei theodiceice, în Xerxes, divinitatea lovea 
un om care încălca deopotrivă legile moralei umane şi pe cele 
divine. Sînt însă alte cazuri în Istorii, cînd pedeapsa vine ca o 
simplă consecinţă a cruzimii omeneşti : Pheretima, sălbatică în 
cruzimea pe care o desfăşoară împotriva barceenilor, va sfîrşi 
mîncată de viermi, fiind încă în viaţă 1 , iar Oroites, satrapul 
Lydiei, călăul lui Polycrates, va fi ucis de propria lui gardă 2 . 

Pedeapsa divină pentru faptele omeneşti necugetate, pline 
de trufie rea, jignitoare, se numeşte t Laiq. Potrivit acestei con¬ 
cepţii mistico-idealiste, nimeni nu se poate sustrage pedepsei di¬ 
vine, aşa cum nu poate nici să strămute hotărîrile destinului : 
ou^slţ dtvifpcomoy âStxtov xtcrtv oux xnoxz'iGti 3 , scrie Herodot, 
sau : fi.eYt<TT7) xtatc dcStxTjflevxi eyivzTO 7cavxtov Ttov 
iSţiev 4 . Comparativ cu cei care-şi ispăşesc propriile lor pă¬ 
cate, cu adevărat tragică este ispăşirea păcatelor altora, spune 
Herodot. Cei loviţi fără ca ei să fi păcătuit cu ceva, persoane 
care intră în a doua categorie despre care a fost mai sus vorba, 
sînt uneori pedepsite fără să cunoască raţiunea pedepsei. Şi ase¬ 
menea exemple se găsesc destule în Istorii. Atys, de pildă, este 
sortit să piară pentru ca tatăl său, Cresus, să nu-şi mai închipuie 
că este cel mai fericit om din lume 5 . Soarta lui Leonidas, care 
se jertfeşte pentru binele cetăţii spartane, nu este urmarea unei 
vini personale 6 ş. a. 

Alături însă de imaginea divinităţii, care ţine sabia dreptăţii, 
care veghează asupra îndeplinirii regulilor de conduită umană, 
Herodot a înfăţişat în paginile Istoriei şi o altă ipostază a divi¬ 
nităţii : divinitatea pizmaşă pe fericirea şi prosperitatea omenea¬ 
scă. To &etov 7câv «pffovepov xal Tapa^toSeţ, divinitatea-i numai 
pizmă şi vrajbă, zice Solon în cap. XXXII al cărţii I ; Amasis, 
regele Egiptului, ştie la rîndul lui ce înseamnă invidia divini¬ 
tăţii 7 , ca şi Artabanos, de altfel care recunoaşte că „divinităţii 

1 Cartea a IV-a, cap. CCV. 

2 Cartea a IlI-a, cap. CXXVI-CXXVIII. 

3 Cartea a V-a, cap. LVI. 

4 Cartea a VlII-a, cap. CV. 

5 Cartea I, cap. XXXIV. 

6 Cartea a Vll-a, cap. CCXX. 

îi place să nimicească tot ce-a ridicat... ; chiar dacă îngăduie să 
guşti ceva din plăcerea vieţii, pe dată devine pizmaşă" 1 . 

Din credinţa cu caracter transcendent despre determinismul 
divin şi imixtiunea voinţei zeilor şi în viaţa omenească, în chip 
firesc rezultă îngrădirea liberului arbitru. Teama sădită în suflete 
privitor la şubrezenia fericirii omeneşti, la posibilitatea de a 
pierde tot ce-ţi este scump pe lume, nu contribuia, desigur, în 
lumea veche greacă la închegarea unei viziuni senine, optimiste 
despre rostul omului pe’pămînt. Nicăieri poate nu este mai 
pregnant redat acest sentiment, cu o melancolie mai adîncă, decît 
în cuvintele pe care i le adresează Solon puţin înţeleptului Cre- 
sus : ,,într-o viaţă lungă se văd multe lucruri pe care omul n-ar 
vrea să le vadă, şi multe sînt de îndurat... Din toate zilele cu¬ 
prinse în şaptezeci de ani... nici una nu va aduce, faţă de cealaltă 
o întîmplare chiar aidoma... Aşa fiind, o Cresus, tot omul e la 
voia întîmplării..." 2 . 

înlănţuită de această viziune sumbră asupra vieţii este şi 
ideea morţii izbăvitoare, în directă conexiune cu vederile reli¬ 
giilor mistice care încercau să abată interesul cetăţenilor din 
Grecia veche de la lupta politică. Cleobis şi Biton se săvîrşesc 
din viaţă fiindcă prin moartea lor „divinitatea voia să arate că 
pentru om e mai bine să moară decît să-şi trăiască viaţa" 3 . 
Artabanos face următoarele reflecţii : „In cursul vieţii trecem 
prin încercări mult mai grele decît moartea. Intr : un răstimp aşa 
de scurt, nu se află nimeni, nici dintre oamenii de prin părţile 
noastre, nici dintre străini, care să fie într-atît de fericit îneît 
să nu-i vină în minte, şi nu o dată, ci adesea, dorinţa de a 
muri... Greutatea existenţei face pentru om ca moartea să devină 
limanul cel mai dorit" 4 . 

Cu toate că adoptă părerea răspîndită în lumea greacă des¬ 
pre instabilitatea fericirii omeneşti, pîndită de ochiul divinităţii 5 , 


1 Cartea a Vil-a, cap. X şi XLVI. 

2 Cartea I, cap. XXXII. 

3 lbidem, cap. XXXI. 

/â Cartea a Vil-a, cap. XLVI. 

5 Cf. S o 1 o n fr. 1, ed. Diehl 3 (1949), v. 63 şi urm. ; E s h i 1, Agamem- 
non 3 v. 928 ; 

despre izbăvirea adusă de moarte 1 , trebuie totuşi remarcat că 
Herodot relatează astfel de păreri pe un ton egal, lipsit de pa¬ 
timă, ca şi cum acceptă fără împotrivire această ordine. Viaţa 
omenească e într-adevăr plină de vicisitudini, de surprize - dar, 
atrage luarea aminte Herodot, omul 2 care ştie că trebuie să 
se mulţumească cu puţin, e oarecum ferit de supărări mari ; dacă 
trece prin momente în care norocul îi surîde, să le guste din 
plin. Aşa rezultă şi din cuvintele lui Xerxes către Artabanos : 
„Artabanos, grăieşte Xerxes, viaţa omenească aşa este, cum spui 
tu ; dar să nu ne mai gîndim la nenorociri acum cînd, deocam¬ 
dată, ne merge bine“ 3 . Pentru Herodot, în nesiguranţa traiului 
zilnic, obţinerea fericirii nu este chiar imposibil de realizat. Omul 
însă trebuie să ştie cum să-şi găsească fericirea prin cumpătare, 
modestie, pietate. Pesimismul concepţiei theodiceice apare în- 
trucîtva corectat de credinţa fermă că „cine se bucură de o 
bunăstare mijlocie" fără a avea năzuinţe dăunătoare, poate să-şi 
afle mulţumirea. 

Exemplul pe care-1 aduce Herodot pentru a ilustra această 
teză este acela al atenianului Tellos 4 . 

1 Theognis, v. 425-426, ed. Diehl 3 : 

IlâvTtov [iiv [xr, 9 'jvai. ETriy-ftovioiaiv ap lotov 
[X 7)S’ eaiSeîv auyâ? opcop rjeXlou. 

(dintre toate, cel mai bun lucru pentru pămlnteni ar fi să nu se fi născut şi 
să nu fi văzut lumina soarelui puternic) ; Bacchylides, V, v. 160-162 etc. 
Aceste reflecţii sînt grăitoare pentru modul de a gîndi, caracteristic reprezen¬ 
tanţilor aristocraţiei greceşti. 

2 Cartea I, cap. XXXII. 

3 Cartea a VÎI-a, cap. XLVI. în cadrul trist, deprimant al theodiccii, 
antichitatea a introdus şi un fascicol iluzoriu de raze luminoase, în care He¬ 
rodot îi place uneori să prezinte anumite situaţii ale vieţii : este vorba toc¬ 
mai despre ideea redată de Xerxes, anume că omul trebuie să preţuiască faţa 
surîzătoare a norocului. Herodot n-a mers pînă la acel cârpe diem caracte¬ 
ristic, de pildă, poeziei lui Alcaios : „Bea şi imbată-te împreună cu mine, 
Melanippos ... fără să-ţi tînjească inima după lucruri mari“ (fr. 22 ed. 
Diehl 2 , v. 1 şi 4), dar nici nu neagă faptul că omul, mai ales cel modest 
şi cumpătat (ctcupwv), are dreptul la fericire. 

4 în cartea I, cap. XXXII, sînt enumerate condiţiile care, conform con¬ 
cepţiilor antice, ar face pe om fericit : sănătate, frumuseţe fizică, copii fru¬ 
moşi, stare materială mulţumitoare, atit cit să ajungă pentru un trai ferit 
de mizerie. 

Herodot a căutat să aplice principiile idealiste şi transcendente 
analizate mai sus nu numai la viaţa indivizilor - ci şi la viaţa 
întregii societăţi i . 

Deşi era un admirator al democraţiei sclavagiste, din punct 
de vedere politic el nu s-a ridicat la nivelul concepţiei mate¬ 
rialiste antice despre natură şi societate adoptată de cei mai 
înaintaţi reprezentanţi ai democraţiilor sclavagiste, puternic in¬ 
teresaţi în dezvoltarea şi progresul ştiinţelor. în consecinţă, el 
nu s-a putut apropia decît sporadic, spontan, de cauzele obiective 
ale prefacerilor pe care le-au înregistrat societăţile sclavagiste 
contemporane lui şi nu a înţeles nimic din esenţa procesului 
istoric care a provocat ciocnirea societăţilor sclavagiste ajunse la 
diferite trepte de dezvoltare. 

Schimbările din viaţa socială, mai ales cele de ordin politic, 
Herodot le explică pe calea comportării morale a colectivităţilor, 
„răsplătite" sau „pedepsite" după merit de divinitate. Pentru 
Herodot există un ritm în felul cum se desfăşoară evoluţia so¬ 
cietăţii omeneşti, însă un ritm condiţionat de criterii morale : 
...„îmi voi urma povestirea - scrie el - depănînd deopotrivă 
istoria cetăţilor omeneşti mari şi mici, căci multe din cîte au 
fost mari odinioară, cu timpul şi-au pierdut strălucirea, pe cînd 
altele, mari în vremea mea, altădată au fost neînsemnate ; pă¬ 
truns de nestatornicia lucrurilor omeneşti, le voi pomeni, deo¬ 
potrivă, şi pe unele şi pe altele" 2 . în acest pasaj e limpede că 
Herodot a aplicat principiul variabilităţii din viaţa indivizilor 
şi la mersul istoriei, socotind că a găsit cheia care lămureşte 
progresul şi decăderea formelor de stat pe care le-a cunoscut. 

La posibilitatea unui progres social pe calea dezvoltării for¬ 
ţelor de producţie şi a luptei de clasă Herodot nu s-a gîndit, 
deşi empiric a constatat cîteodată diferenţierile gradului de dez¬ 
voltare în societăţile primitive şi sclavagiste pe care le-a cunos¬ 
cut. în ciuda slăbiciunii concepţiilor sale despre viaţa socială, 
din partea a doua a Istoriilor se desprinde totuşi impresia că 
istoricul, bun observator, a intuit superioritatea cetăţii-stat scla¬ 
vagiste, de factură democratică, asupra altor organizări sociale. 

1 S. I. Sobolevski, op. cit., pp. 55, 56. 

2 Cartea I, cap. V. 

7 — Herodot — Istorii voi. I 

După concepţia istorică idealist obiectivă a lui Herodot, 
pentru indivizi şi comunităţi rămîne, cu toate acestea, o cale 
deschisă pentru cunoaşterea voinţii divine şi prevenirea catastro¬ 
felor : oracolele şi mantica. Karl Marx, în lucrările preliminare 
pe care Ie-a întocmit în vederea publicării unei istorii a filozo¬ 
fiei epicureice, stoice şi sceptice, a subliniat importanţa oraco¬ 
lelor în lumea greacă veche : „Sentinţele de oracol ale lui Apollo 
din Delfi au fost considerate numai atîta vreme drept adevăr 
dumnezeiesc de către popor, au fost numai atîta vreme învăluite 
în clarobscurul unei puteri necunoscute - cîtă vreme de pe tre¬ 
piedul pythic răsuna propria putere evidentă a spiritului elen ; 
numai atîta vreme poporul s-a comportat teoretic faţă de ele, 
cîtă vreme aceste oracole au constituit propria sa teorie glăsui¬ 
toare, ele au fost populare numai atîta vreme cît erau ne¬ 
populare" 1 . 

Interesul major al lui Herodot faţă de oracole şi mantică 
trebuie considerat în lumina lămuririlor date de Marx. Prevesti¬ 
rile' şi divinaţia, crede cu fermitate Herodot, sînt singura cale 
prin care muritorii pot afla cîte ceva asupra celor ce au de făcut, 
asupra izbăvirii lor, bineînţeles dacă înţeleg şi respectă reco¬ 
mandarea prevestirii. Herodot ia cu deplină seriozitate în consi¬ 
derare, alături de -oracolele greceşti, şi pe cele străine : egiptene, 
trace, scite, şi le acordă o mare însemnătate pentru diriguirea 
treburilor politice. 

Oracolele erau date, de obicei, în formă ambiguă 2 , divini¬ 
tatea din partea căreia venea oracolul nu putea fi în acest fel 
niciodată învinuită de neadevăr. Herodot nu se sfieşte însă să 
vorbească şi de oracole mincinoase 3 sau în neputinţă de a spune 
adevărul. 

Cel mai de seamă oracol al lumii greceşti, de nenumărate 
ori pomenit de Herodot, era cel de la Delfi ; această localitate, 
ajunsă la o mare faimă, adăpostea tezaure aduse din toate părţile 
Greciei antice. 

1 Marx-Engels, Despre artă şi literatură, E.P.L.P., Bucureşti, 
1953, p. 201. 

2 Vezi cartea I, cap. XCI şi nota nr. 241, unde se explică înţelesul 
epitetului Loxias, dat lui Apollo. 

3 Cartea I, cap. XLVIII-XUX. 

Voinţa zeilor, conform aceloraşi credinţe, se dezvăluie oa¬ 
menilor şi prin alte mijloace, care nici ele nu sînt întotdeauna 
uşor de interpretat : semne, prorociri l , vise etc. Istoriile sînt 
încărcate pînă la saturaţie cu astfel de intervenţii ale divinităţii' 
pentru „lămurirea" pămîntenilor. Nici una din ele n-are totuşi, 
în concepţia lui Herodot, valoarea oracolelor, în rîndul cărora 
pe cel din Dclfi îl socoate superior. Despre cartea I şi minunata 
poveste a regelui Cresus - în care adevărul şi legenda se împle¬ 
tesc măiestrit - s-ar putea chiar susţine că constituie un fel de 
apologie a oracolului de la Delfi 2 . 

La Herodot nu se intîlneşte nici cea mai mică umbră a du¬ 
biului ce-1 încearcă pe Thucydides în privinţa utilităţii practice 
a oracolelor şi a veracităţii lor 3 . Credinţele timpului au avut şi 
în această privinţă un cuvînt puternic de spus şi istoricul a 
inserat în povestirea sa toate oracolele, visele, semnele minunate 
etc. - cîte a putut afla că au însoţit evenimentele istorice - cu 
aceeaşi conştiinciozitate cu care a înregistrat şi restul informaţii¬ 
lor ce i-au stat la îndemînă. 

8 Valoarea operei lui Herodot ca izvor istoric 

Veridicitatea relatărilor, datelor şi informaţiilor date de 
Herodot, ca izvor istoric, a fost contestată şi atacată încă din 
antichitate, chiar de continuatorul lui direct, de Thucydides. Aşa 
cum s-a arătat însă la paragraful 4 al acestui capitol, insinuările 
de fals şi de plagiat aduse „părintelui istoriei" în timpurile vechi 
şi moderne sînt destul de puţin întemeiate, dacă ţinem seamă 
de locul pe care-1 ocupă în evoluţia istoriografiei greceşti. 

Mai îndrituită să suscite critici este aprecierea generală a 
istoricului din Halicarnas despre predestinare, intervenţia desti¬ 
nului sau a divinităţii în viaţa socială, pedeapsa greşelilor umane. 

1 Cartea a IlI-a, cap. CXXIV ; cartea a V-a, cap. XXXVI. 

2 Răspunsurile oracolelor erau strînse în culegeri speciale, alcătuind o 
adevărată ramură a literaturii antice : mandea. Cele ale oracolului de la 
Delfi aveau şi o reală valoare artistică, în dosul lor ascunzîndu-se uneori 
poeţi destul de talentaţi. 

3 în această privinţă, vezi îndeosebi Herodot, op. cit., cartea a 
IX-a, cap. XLIII. 

Această apreciere, izvorîtă din concepţiile lui despre lume ana¬ 
lizate mai sus, l-a împiedicat pe Herodot să meargă pe calea 
justă a intuiţiilor de care a dat uneori dovadă în domeniul sta¬ 
bilirii legăturilor obiective între evenimente. El a exagerat şi 
deformat adesea rolul întîmplării, al motivelor cu totul secun¬ 
dare, al personalităţii, împins de aceeaşi neputinţă de a găsi 
explicaţii cu caracter materialist pentru faptele pe care le-a re¬ 
latat. Aşa, de pildă, în cartea I, cap. CXXVI, preluarea supre¬ 
maţiei în statul medo-persan de către perşi o atribuie în exclu¬ 
sivitate voinţei lui Cyrus. Unor motive de ordin individual 
atribuie Herodot şi expediţia lui Cambyses, împotriva Egiptului 
(cartea a IlI-a, cap. I) sau hotărîrea luată de confederaţia ionică 
de a se răscula împotriva perşilor (cartea a V-a, cap. XXXV - 
XXXVI). 

în procesul istoric, Herodot a văzut în primul rînd aspectul 
pragmatic, „faptele mari şi glorioase' 1 , cum singur mărturiseşte 
în cap. I al cărţii I. Deşi, urmînd tradiţia logografilor, Herodot 
s-a interesat îndeaproape de cultura materială a societăţilor des¬ 
pre care a scris, el nu a putut întrevedea semnificaţia relaţiilor 
de producţie la mozaicul populaţiilor pe care le-a vizitat sau 
despre care s-a informat, nu a înţeles că lupta de clasă este 
adevăratul motor al istoriei societăţilor împărţite în clase anta¬ 
goniste şi, mai ales în explicarea procesului istoric, s-a dovedit 
tributarul concepţiilor idealiste care slujeau ca fundamentare 
teoretică a politicii duse de cercurile reacţionare şi retrograde. 

Cu toate acestea, ar fi fundamental greşit să i se nege lui 
Herodot valoarea ca izvor istoric. Opera sa, care reprezintă 
primul monument istoric de mari proporţii din literatura istorică 
greacă, conţine un imens material documentar, uneori unic. 

încă de la începutul marilor campanii de săpături în Orient, 
printre care relevăm campania de săpături de la Babilon, con¬ 
dusă de Robert Koldcwey înaintea primului război mondial 
(1899-1914), în istoriografia modernă a început un puternic 
reviriment în favoarea reconsiderării informaţiei lui Herodot. In 
Uniunea Sovietică, unde săpăturile arheologice din regiunile de 
la nord de Marea Neagră au luat o deosebită amploare, acest 
curent este deosebit de puternic 1 ; şi în alte ţări europene, asia- 

1 S. I. Sobolevski, op. cit., p. 57. 

tice şi africane, reconsiderarea operei lui Herodot în lumina 
rezultatelor ştiinţifice ale cercetărilor modefne este în plină des- 
făşurare. Arhitecţii Georgeta şi Traian Chiţulescu, autorii unei 
lucrări despre monumente celebre din arhitectura antică 1 sem¬ 
nalează, de pildă, că descoperirea inginerului egiptean El Mal- 
lakh din 1954, cu privire la „bărcile solare" din marea piramidă 
a lui Khufu, confirmă în mod strălucit informaţiile lui Herodot 
despre „canalul" care înconjura piramida 2 . 

Pentru istoria veche a U.R.S.S. şi a patriei noastre, cartea 
a IV-a din Istoriile lui Herodot are o valoare nepreţuită (lămu¬ 
ririle necesare în această privinţă sînt date în Notiţa istorică 
la cartea a IV-a), Herodot a călătorit în regiunile pontice. Din 
relatările sale nu reiese însă clar care sînt ţinuturile pe care le-a 
vizitat personal. în orice caz, coloniile ioniene din Pont, rela¬ 
ţiile dintre aceste colonii şi băştinaşi, modul de viaţă şi civili¬ 
zaţia acestor băştinaşi, „sciţii", cum îi numeşte, în genere, He¬ 
rodot pe locuitorii ţărmului nordic al Mării Negre, s-au bucurat 
de toată atenţia călătorului antic grec. Dintre aceste colonii, 
majoritatea informaţiilor lui Herodot se concentrează asupra 
Olbiei şi a ţinuturilor dintre Nistru şi Nipru 3 . Herodot, afară 
de preţioase detalii geografice şi etnografice despre vechea Sciţie, 
a lăsat un material documentar de o importanţă unică despre 
organizarea tribală a sciţilor şi constituirea triburilor scitice în 
uniuni ce purtau denumirea de „regate". Săpăturile făcute la 
gorodiştile din sudul Uniunii Sovietice, unde se înşiră marile 
curgane, au^ confirmat nenumărate detalii povestite de Herodot 
despre sciţi. Aceste contingenţe dintre rezultatul săpăturilor din 
sudul U.R.S.S. şi relatările lui Herodot au fost semnalate în 
notele la cartea a IV-a. 

Deoarece povestirea lui Herodot despre sciţi atinge unele 
aspecte ale istoriei triburilor scitice şi a expansiunii acestor tri¬ 
buri spre vest,. cartea a IV-a este şi. unul din cele mai însemnate 
izvoare pentru istoria veche a patriei noastre. In informaţiile 

1 Şapte monumente celebre ale arhitecturii antice, Editura Tehnică, 
Bucureşti, 1959, p. 34. 

2 Cartea a Il-a, cap. CXXIV. 

3 Vezi propria-i mărturie în cartea a IV-a, cap. XXIV. 

despre istoria triburilor scitice şi a triburilor tracice din nordul 
Dunării, cu care sciţii au venit în contact, se amestecă multe 
elemente de mit şi legendă, pe care Herodot le-a cules din tra¬ 
diţia locală. Cu toate acestea, fie şi în relatarea naivă uneori a 
miturilor şi a legendelor aparţinînd triburilor scitice şi tracice, 
informaţiile lui Herodot despre locuitorii ţinuturilor pontice pre¬ 
zintă o deosebită importanţă şi sînt de reţinut pentru posibilită¬ 
ţile de interpretare pe care le oferă. 

Dintre triburile tracice menţionate de Herodot în nordul 
Dunării, cu prilejul descrierii expediţiei lui Darius, cele mai de 
seamă detalii privesc uniunea de triburi getice de sub conducerea 
lui Dromichaites. Informaţii interesante sînt date de Herodot şi 
asupra relaţiilor dintre triburile din sudul şi cele din nordul 
Dunării. înaintarea oştilor lui Darius de-a lungul ţărmului apu¬ 
sean al Mării Negre i-a oferit lui Herodot ocazia să istorisească 
tot ce-a putut afla despre populaţiile tracice din vestul Mării 
Negre, cele din ţara noastră inclusiv. Descrierea geografică a 
acestui ţinut, cu menţionarea nomenclaturii respective, este un 
izvor de prim ordin pentru cunoaşterea denumirilor de aşezări 
omeneşti, rîuri şi munţi ; asupra acestor denumiri s-a îndreptat 
şi atenţia lingviştilor care studiază caracterele limbilor tracice. 

în fiecare an, în revistele de specialitate apar noi confirmări 
despre veridicitatea relatărilor lui Herodot. Actualmente, deşi 
cu atenţia necesară, Istoriile lui Herodot sînt folosite ca bază a 
comentariilor istorice despre orînduirile sociale şi evenimentele 
istorice din secolele al Vl-lea şi al V-lea din Europa, Africa 
şi Asia Anterioară. Pentru începutul războaielor greco-persane, 
Istoriile sînt unica sursă de informaţii, fără posibilităţi prea în¬ 
tinse de confruntare. 

în ţara noastră. Istoriile au fost folosite în cercetările rela¬ 
tive la răspîndirea sciţilor, în studiile despre cultura lor mate¬ 
rială şi, cu un egal folos, în studiile despre ramurile tracice din 
nordul Dunării şi relaţiile acestor ramuri cu cetăţile greceşti. 

Nu trebuie uitat nici faptul că Herodot a scris istoria unor 
evenimente apropiate de timpul cînd a trăit, istoric căreia i-a dat 
un caracter universal, dobîndindu-şi pe drept numele de „părin¬ 
tele istoriei". în opera sa el a inclus un material de proporţii ne- 

maiîntîlnite pînă în secolul al V-lea, privitor la istoria politică şi 
culturală a unor populaţii din trei continente, aşa incit această 
operă a devenit o veritabilă enciclopedie 1 pentru cercetătorii so¬ 
cietăţilor primitive şi sclavagiste din secolele al V-lea şi al Vl-lea. 


9 Valoarea artistică a operei Iui Herodot 

Istoriile lui Hcrodot sînt nu numai o remarcabilă operă de 
„cercetare", ci şi o operă literară de prim ordin. Herodot a fost 
un povestitor neîntrecut, care a utilizat o întreagă gamă de 
procedee literare. 

Spre deosebire de logografi, care scriau intr-un stil cit mai 
sobru cu putinţă - de fapt adevăratul stil potrivit subiectelor 
ştiinţifice - Herodot, hrănit la şcoala epicii şi a novelisticii ionice, 
şi-a tratat subiectul ca pe o operă literară, cu grija unui mare 
scriitor. Concepţia sa despre istorie - clădită pe opinii etice - 
l-a dus implicit către analize psihologice, peste putinţă de redat 
în stilul caracteristic unei lucrări strict ştiinţifice, cum ar fi, 
bunăoară, Istoria lui Polybios. 

Ce se remarcă în mod deosebit de la o primă vedere în com¬ 
poziţia herodoteică este densa intercalare a episoadelor literare 
în cursul povestirii, episoade care pot varia ca formă şi întin¬ 
dere de la mica anecdotă povestită într-un singur capitol, pînă 
la marele excursus despre Egipt, cuprins în toată cartea a Il-a. 
Introducînd mult material istoric, legendar şi chiar fantastic, în 
afara obişnuitelor descrieri geografico-etnografice de pină atunci, 
Herodot s-a folosit din plin de tehnica episoadelor 2 . Această 
tehnică, curentă în epica arhaică, la Herodot nu are totuşi va¬ 
loarea artistică din lliada, de pildă, unde prin episoade poves¬ 
tirea capătă viaţă şi nerv dramatic. în Istorii, episoadele sînt 
introduse atît din dorinţa conştiincioasă de a se reproduce tot 
ce se poate şti din punct de vedere material şi moral în legă¬ 
tură cu persoanele, monumentele sau întîmplările care intră în 
subiect, cit şi ca argumentare în sprijinul tezelor susţinute de 
autor. 

1 S. I. Sobolevski, op. cit., p. 68. 

2 Preferinţa pentru acest procedeu este mărturisită deschis de istoric în 
cartea a IV-a, cap. XXX : „de la început m-am deprins să mă tot abat de 
la firul povestirii". Cf. şi cartea a Vil-a, cap. CLXXI. 


C1V 


A. piatkowski 


în prima parte a operei, episoadele sînt mai numeroase decît 
în ultima, deoarece această parte avea ca substrat „povestirile" 
iniţial scrise de Herodot ; dîndu-şi însă seamă că un exces de 
inserări, mai ales de largi proporţii, dăunează ansamblului, He¬ 
rodot renunţă cîteodată la unele, deşi le avea gata scrise (de 
exemplu Assyriaca, cartea I, cap. CVI, cap. CLXXXIV ; cf. şi 
cartea a Il-a, cap. XXXV, cartea a IlI-a, cap. LXVIII). 

Dibăcia lui Herodot de a introduce neobosit noi şi variate 
episoade în cursul povestirii este neîntrecută. Arta de povestitor 
a lui Herodot ne iniţiază însă în ceea ce trebuie să fi fost „po¬ 
vestirea" orală (poate şi scrisă) a timpului său, despre care nu 
e greşit să presupunem că a avut o coloratură populară 1 . Această 
parte a literaturii antice, necunoscută nouă (în proză), se dez¬ 
voltase pe un fond diferit faţă de cel mitic, care fusese preluat 
de poezia epică şi de cea dramatică. Judecind după redactarea 
Istoriilor, în Ionia este imposibil să nu fi circulat o serie de 
„povestiri" în genul celor orientale, fie anecdote în legătură cu 
personaje şi întîmplări reale, fie simple poveşti, oglindind viaţa 
poporului şi înfăţişînd diferite tipuri umane, de la regele plin 
de îngîmfare pînă la flăcăul dezgheţat care biruie toate piedicile 
ce-i ies în cale. Herodot nu s-a sfiit să utilizeze în Istorii forma 
literară a „povestirii" populare, pe care o alternează cu note de 
călătorie, consideraţii pseudoştiinţifice, descrieri etc. Plăcerea cu 
care la tot pasul istoricul mai introduce încă un episod, şi încă 
unul, se explică şi prin faptul că aceste povestiri, de multe ori 
simple reproduceri, conţineau, din punct de vedere ideologic, 
idei care se încadrau în sistemul de gîndire propriu lui Herodot. 

într-adevăr, „novelistica" herodoteică nu-i scrisă numai de 
dragul naraţiunilor în sine. La o analiză mai atentă, se vede că 
ea are un rost bine definit. Cum putea Herodot - ţinînd seama 
de concepţiile lui istorice - să explice pe altă cale căderea lui 
Cresus şi a regatului lydian sub perşi, decît ingrămădind în jurul 
regelui o sumă de anecdote care să-i dovedească „vina" ? No¬ 
velistica îl ajută pe Herodot şi în marcarea opoziţiei greci- 
„barbari" - care se adînceşte tot mai mult, pe măsură ce isto¬ 
ricul înaintează în redactarea operei. 

1 Legătura care există între „povestirea" la Herodot şi materialul fol¬ 
cloric â fost foarte bine studiată de A. D o v a t u r, op. cil., cap. IV. 

Tot prin novelistică Herodot a exprimat ca nimeni altul 
dragostea puternică pentru libertate ce însufleţea pe toţi grecii 
timpului său. în fruntea acestei lumi însetată de libertate se 
află Atena. La Atena, oamenii doreau atît libertatea politică 
(externă şi internă), cit şi libertatea de opinii şi a cuvîntului 
(7rappYjfua) . Thucydides ar fi ales cu precădere calea discursu¬ 
rilor pentru a reda acest minunat sentiment de mase ; Herodot 
se mulţumeşte să rămînă la procedeul novelistic, prin care - cu 
toată lipsa de exactitate a detaliului - redă totuşi stări de spirit 
tipice. Iată de ce, independent de calităţile literare, novelistică 
herodoteică nu apare inutilă în economia operei nici din punct 
de vedere istoric, deoarece slujeşte concepţiile autorului. 

Herodot a înţeles să scrie „povestirea" istorică într-o formă 
artistică cit mai înaltă. în Istorii se pot întîlni scene şi portrete 
care amintesc şi de forţa epică a lui Homer 1 , şi de tensiunea 
dramatică a tragediei attice. S-a spus adesea pe bună dreptate 
că Herodot este un prozator care totodată merită şi numele de 
poet. Este neîndoielnic că Herodot datoreşte în bună măsură lui 
Homer plasticitatea descrierilor şi puterea de evocare. Pe de altă 
parte, anumite episoade sau dezvoltări de conflicte sînt scrise cu 
mina sigură a unui dramaturg de prim rang. Aşa ni se înfăţi¬ 
şează, de pildă, redactarea poveştilor despre regele Candaules 
şi nefericitul Adrastos din cartea I 2 . Numeroasele portrete care 
pot fi întîlnite în Istorii sînt uneori portretele unor adevărate 
personaje de dramă. Pornind de la un sîmbure de adevăr despre 
caracterul unui personaj, Herodot învăluie acest sîmbure cu tră¬ 
sături psihologice izvorîte din propria sa imaginaţie. Personajele 
sale, Cresus, Cyrus, Xerxes, Artabanos, Demaratos etc. se în¬ 
făţişează drept creaţia personală a istoricului, care le priveşte 
prin prisma tradiţiilor populare şi a credinţelor curente despre 
destinul lor. Pentru a creiona cît mai precis conturul psihologic 
al personajelor din Istorii, Herodot se foloseşte de diferite mij¬ 
loace stilistice : cuvîntarea, dialogul, portretul fizic, descrieri din 
viaţa de toate zilele etc. 

1 S. I. S o b o 1 e v s k i, op. cit., p. 60. O comparaţie între forţa epică 
a lui Homer şi Herodot este făcută de autorul anonim al Tratatului despre 
sublim, cap. XIII. 

2 Vezi nota 103 la cartea I, cap. XII şi urm. din aceeaşi carte. 

Sub influenţa raţionalismului ionic, lui Herodot îi place une¬ 
ori ca raţionamentele pe care le face să le atribuie chiar perso¬ 
najelor cărora le insuflă viaţă, „obligîndu-le“ să se exprime atît 
în stil direct, cît şi indirect. Prin această inovaţie, Herodot este 
primul istoric care introduce vorbirea directă şi indirectă în po¬ 
vestirea istorică ; istoriografia greacă dobîndea astfel un impor¬ 
tant mijloc de expresie, dezvoltat ulterior de Thucydides şi pre¬ 
lucrat de istoricii-retori. Solilocviile şi cuvîntările destul de des 
întîlnite în Istorii nu au însă o valoare documentară reală, aşa 
cum au dobîndit-o mai tîrziu la Thucydides şi Polybios. Ele re¬ 
prezintă simple mijloace de exprimare a conţinutului de idei 
proprii autorului \ pentru înviorarea povestirii despre evenimente 
din trecut ; apariţia lor în Istorii se datorează marii înfloriri pe 
care o căpătase retorica în lumea greacă în secolul al V-lea î.e.n., 
începînd din Sicilia şi pînă în Asia Mică. Dezbaterea fruntaşilor 
persani despre cea mai bună formă de guvernămînt, relatată în 
cartea a IlI-a, este, cu siguranţă, inspirată de discuţii similare 
pe care istoricul a avut prilejul să le audă în agora, la Atena. 
Nu este exclus ca popasul de cîţiva ani făcut de Herodot la 
Atena să-l fi influenţat şi mai mult în această direcţie. 

Alături de acest mijloc artistic dialogurile aduc o notă de 
originalitate, care împrumută povestirii herodoteice pe alocuri 
aspectul unei nuvele moderne. Cîteva dialoguri de mari proporţii 
şi de covîrşitoare importanţă pentru ilustrarea concepţiei lui He¬ 
rodot, ca, de pildă, acele dintre Cresus şi Solon, Xerxes şi Dema- 
ratos, Xerxes şi Artabanos, amintesc de dialogurile tragice ; 
altele amintesc de cele sofistice, avînd şi o notă dialectică : în 
fine, un alt grup constă din dialoguri obişnuite, care pot fi 
auzite în conversaţia de toate zilele. Spre deosebire de discurs, 
preluat ulterior de istorici, dialogul nu s-a bucurat de aceeaşi 
trecere în istoriografia greacă de mai tîrziu. 

Lui Herodot îi place, de asemenea, să-şi înfrumuseţeze „po¬ 
vestirea" prin largi descrieri. Alături de descrierile minore (tră¬ 
sături fizice, creare de atmosferă specifică etc.), istoricul se stră¬ 
duieşte să înfăţişeze cititorului cît mai plastic locurile şi monu¬ 
mentele văzute de el. Căutînd să fie exact prin date numerice 

1 Cum ar fi, dc pildă, discursul ţinut de corintianul Sosiclcs în faţa 
spartanilor, cartea a V-a, cap. XCII, despre istoria tiranici la Corint. 

(pe care adesea le greşeşte) 1 , el încearcă totodată să transmită 
şi calitatea emoţiei resimţite de el în faţa măreţiei sau a bogă¬ 
ţiei. ©codară numeşte adesea Herodot lucrurile care au darul 
să stîrncască „uimire". în cartea a Il-a, în special, unde se 
găsesc acumulate impresiile culese din Egipt, pot fi citite şi cele 
mai reuşite descrieri din Istorii. Cartea a Il-a constituie în sine 
o minunată carte de călătorii, care se citeşte cu egală plăcere 
ca şi oricare carte modernă de acest gen, bine scrisă. Stilul lui 
Herodot, în părţile descriptive apropiate de scrierile logografilor, 
este oît se poate de simplu, asemănător unei relatări obişnuite. 
* Herodot, spre deosebire de alţi istorici, este un narator ex¬ 
celent, care nu se sfieşte să povestească la persoana întîi şi să 
intervină la tot pasul cu reflecţii personale. Acest mod de inter¬ 
venţie constantă şi directă, cînd critică, cînd gravă şi raţională, 
cînd plină de îndoială, împrumută povestirii un aer de sinceritate 
pe care o operă literară n-a putut-o avea decît numai în mo¬ 
mentul de răscruce la care se găsea istoriografia greacă în prima 
jumătate a secolului al V-lea î. e. n. 

în Istorii există însă destul de numeroase pagini în care îşi 
face apariţia stilul ştiinţific propriu-zis. Această schimbare îi 
este deosebit de sensibilă traducătorului lui Herodot. De la far¬ 
mecul povestirii novelistice, sau chiar de la cel al descrierii pe- 
riegetice, Herodot are obiceiul să treacă la relatarea minuţioasă 
şi uscată a unor date pe care i se pare necesar să le insereze, 
cum ar fi, de pildă, înşiruirea satrapiilor din regatul lui Darius 2 
şi a birurilor pe care aceste satrapii erau obligate să le plătească 
marelui rege. Preluat de la înaintaşii săi, stilul ştiinţific apare în 
Istorii lipsit de orice culoare, pe alocuri obscur 3 . Nimic din 
calităţile literare obişnuite ale lui Herodot nu mai pot fi găsite 
în pasajele în care el doreşte să apară „om de ştiinţă". 

Herodot nu a folosit însă stilul ştiinţific şi în pasajele teo¬ 
retice. Depăşind cu mult felul de a se exprima al înaintaşilot 
săi, pasajele în care Herodot îşi expune concepţiile sale politico- 

1 Vezi, de pildă, notele 412 şi 416 la cartea I. 

2 Cartea a IlI-a, cap. XC-XCVI. 

3 Vezi A. D o v a t u r, op. cit., cap. I. pp. 10 şi urm. Foarte inte¬ 
resante sînt comentariile lui Dovatur cu privire la dezvoltarea stilului pro¬ 
zei ştiinţifice în secolele VI-V î.e.n. şi legătura pe care o face între proza 
ştiinţifică timpurie şi stilul decretelor din acea vreme (p. 28 şi urm.) 

etice sau convingerile despre superioritatea sistemului de viaţă 
elen asupra celui „barbar" sînt cele mai frumoase din întreaga 
operă. în aceste pagini străbate o intensă poezie, care egalează 
tot ce s-a scris mai bun în literatura greacă- antică, şi care l-a 
făcut încă din anticihitate pe Dionysios din Halicarnas (compa¬ 
triot cu Herodot) să recunoască că „o frază frumoasă de proză 
face cît un vers frumos" 1 . 

Din acest punct de vedere, proza herodoteică, deşi nu e cu 
totul străină de influenţa retoricii în plină dezvoltare (în dialo¬ 
gurile de tip sofistic, bunăoară) a reuşit pînă la urmă să se men¬ 
ţină departe de orice manierism de şcoală, care la Thucydides 
începe să se resimtă destul de accentuat. Nimic mai liber şi mai 
firesc construit decît stilul lui Herodot, fie că e vorba de fraze 
scurte, asindetice (la descrieri mai ales), fie de fraze lungi, rit¬ 
mice, care se succed după intenţia emoţională a autorului încăr¬ 
cate de sentenţe şi raţionamente, sau, dimpotrivă, convingătoare 
prin simplitatea lor lipsită de ostentaţie. 

Expresiile şi cuvintele folosite de Herodot în alcătuirea sti¬ 
lului său - care excelează prin naturaleţe şi bun gust - aparţin 
vocabularului obişnuit al limbii clasice greceşti. Influenţe ale 
lecturilor din scriitori epici, lirici, tragici, şi filozofi 2 sînt deseori 
întîlnite în stilul lui Herodot ; ele apar însă ca un mod de 
exprimare firesc pentru oricare om cult din acea vreme. Ceea 
ce trebuie totuşi accentuat e faptul că acest mare artist al prozei 
greceşti, plecînd de la forme literare culte, cît şi de la forme 
literare populare, a reuşit să-şi formeze un stil propriu, unic în 
felul său, plin de farmecul şi puterea de evocare caracteristică 
numai cîtorva nume celebre ale literaturii universale : Rabelais, 
Cervantes, Tolstoi. 

Figurile de stil şi vorbire abundă în proza herodoteică. Ele 
au constituit obiectul a zeci de lucrări despre stilistica herodo¬ 
teică, în care majoritatea autorilor s-au străduit să facă statistici 
inutile. Unii cercetători ai stilului lui Herodot au reuşit totuşi 
să pună în lumină legătura strînsă ce există între stilul şi gîndi- 
rea istoricului - măiestria artistică cu care figurile de stil sînt 

1 Despre Thucydides, cap. XXIII. Cf. Q u i n t i 1 i a n u s, Inst. Oral. 
cartea a X-a, cap. I, § 73. 

2 Vezi P h. L e g r a n d, op. cit., pp. 147-166. 

presărate de-a lungul operei cit şi moderaţia utilizării lor 
acolo unde se simte nevoia. Stilul figurat nu era străin de în¬ 
ceputurile prozei literare ioniene, şi Herodot se dovedeşte a fi 
cel mai autentic reprezentant al ei. Cu toate peregrinările care 
i-au purtat paşii pe meleaguri străine, Herodot n-a uitat nici¬ 
odată că este ionian şi a scris în dialectul care se vorbea la el 
acasă : dialectul ionic. Spre deosebire de poezia epică timpurie 
(secolele VIII-VI), unde se poate întîlni o limbă oarecum arti¬ 
ficială - îmbinare a dialectului ionic cu cel eolic - Herodot 
scrie aşa cum vorbeşte, cu unele excepţii ce s-au semnalat : anu¬ 
mite influenţe ale literaturii precedente lui, printre care se nu¬ 
mără şi destule atticisme. 

în concluzie, se poate spune despre Herodot că a fost un 
mare artist al cuvîntului scris, căci el a îmbinat în lucrarea sa 
stilul ştiinţific cu cel al povestirii (novela, legenda, povestea, 
anecdota propriu-zisă etc.). Stilul ştiinţific din pasajele cu pre¬ 
tenţii ştiinţifice - fie descriere exactă, fie înşirare de fapte şi date, 
fie raţionamente - Herodot l-a preluat de la înaintaşii săi, cu 
toate elementele care-1 caracterizau : precizie, sobrietate care 
merge pînă la uscăciune, o terminologie „standardizată", cum 
remarcă cercetătorul sovietic Dovatur, tendinţa de eliminare a 
comentariilor personale acolo unde nu intervine argumentarea 
raţionalistă 1 . Un mare aport a fost însă adus de Herodot în 
domeniul prozei literare, unde, fără talent personal, povestirea 
nu poate prinde viaţă. Lui A. Dovatur îi revine meritul de a fi 
studiat cu deosebită competenţă ce datorează Herodot „poves¬ 
tirii tradiţionale", ionice şi attice 2 . Sensul pe care a ştiut să-l 
dea Herodot „povestirilor" sale, din care majoritatea au con¬ 
tingenţă directă cu firul principal al Istoriilor, bunul simţ literar 
pe care-1 atestă în compoziţie şi limbă rămîn calităţi proprii 
marelui scriitor. 

fr 

10 Herodot şi posteritatea. Opera lui Herodot tradusă îu romîneşte 

Opera lui Herodot, expresie veridică a ideologiei dominante 
în lumea greacă din secolul al V-lea î. e. n. şi exponenta bucu¬ 
riei triumfului asupra perşilor a cunoscut o mare popularitate 

1 A. Dovatur, op. cit., p. 10. 

2 lbidem, pp. 97 şi urm. 

încă din timpul vieţii autorului ei. Ecouri din maniera de a scrie 
a lui Herodot se fac repede auzite în poezia epică a lui Choirilos 
din Samos, în drama attică, în comedii, cît şi în discuţiile sofis¬ 
tice posterioare apariţiei Istoriilor. Curînd însă, în cercurile culte 
se iveşte şi o puternică reacţie critică faţă de opera lui Herodot ; 
printre nenumăratele probleme aduse în discuţie de sofişti, îşi 
face drum şi aceea a veridicităţii ştiinţifice, a stilului operei ştiin¬ 
ţifice etc. Herodot, în a cărui lucrare adevărul şi fantezia se 
împletesc la tot pasul, a fost categorisit drept un (ziOjXoyoţ 
(mitolog) ; recunoscut ca un mare scriitor cu prodigios talent 
literar, el a fost acuzat, pe de altă parte, că urmăreşte în primul 
rînd să-şi desfete cititorii din punct de vedere artistic, fără a 
ţine seama de stricteţea adevărului. Herodot parcă a presimţit 
aceste acuze ce aveau să-i atifigă lucrarea cînd el însuşi a scris : 
„Frunzele de grîu şi de orz [din Mesopotamia] sînt adesea late 
de patru degete ; măcar că ştiu despre mei şi susan că ating 
înălţimea unui arbust, nu voi mai aminti de acest lucru, cunos- 
cînd prea bine că pentru cei care n-au fost în ţara Babilonului 
nici cele ce-am spus despre bucatele cîmpului nu vor găsi prea 
multă crezare 1 ' b 

Istoriile lui Herodot şi-au atras critici îndeosebi prin com¬ 
paraţie cu opera lui Thucydides : Istoria războiului peloponesiac. 
însuşi Thucydides - care continuă rezumativ Istoriile lui Hero¬ 
dot de la punctul unde predecesorul său îşi întrerupsese povesti¬ 
rea 2 3 - în tăcerea absolută în care învăluie numele lui Herodot 
introduce o notă de dezaprobare la adresa predecesorului său. 
în Istoria războiului peloponesiac se pot întîlni nenumărate con¬ 
tingenţe cu Istoriile lui Herodot, puncte de vedere comune, în¬ 
tregiri şi cercetări, care dovedesc cît de bine îl cunoştea Thu¬ 
cydides pe HerodotAlături de aceste apropieri se întilnesc 
însă şi jiumeroase critici, izvoriţe din progresul intelectual cu 
totul remarcabil de care a beneficiat Thucydides. Rezumativ, 
caracterizarea celor doi mari istorici ai secolului al V-lca î.e.n. 
s-a făcut în felul următor : pentru Herodot, criticii antichităţii 

1 Cartea I, cap. CXCIII. 

2 Căderea Scstosului sub greci (anul 478 î.e.n.). 

3 Locurile comune la Herodot şi Thucydides se găsesc citate la S c h m i cl- 
S t ă h 1 i n, op. cit., voi. II, p. 663, nota 7. 

s-au oprit la epitetul tjSuc - „fermecător", pentru Thucydides 
la cel de aX7]0/)c - „adevărat", „veridic". Ce le scăpa din ve¬ 
dere acestor critici, care judecau după criteriile unei lumi ce 
făcuse un uriaş salt calitativ, din punct de vedere intelectual, 
era faptul că Hcrodot se înfăţişează lipsit de veridicitate numai 
în latura fabuloasă a operei sale, în părţile secundare, în episoade, 
în caracterizările psihologice ctc. Neputîndu-se desprinde de po¬ 
vestirea mitică şi epică, Herodot a depăşit totuşi în mod sim¬ 
ţitor acest stadiu al literaturii logografice, atunci cînd a compus 
cu bună ştiinţă istoria conflictelor dintre greci şi perşi, fiind 
primul în istoriografia greacă care a relevat din punct de vedere 
politic, opoziţia greci - „barbari". Privit din acest punct de ve¬ 
dere, Herodot este corect în relatarea liniilor generale ale an¬ 
samblului ; greşeala criticilor săi constă în faptul că n-au putut 
distinge în opera sa calităţile întregii compoziţii, considerată ca 
un tot unic. 

Istoriografii din secolul al IV-lea î.e.n. l-au apreciat, în 
schimb, în mod deosebit pe Herodot. O dată cu ivirea tendinţei 
de a se scrie istorii universale, opera lui Herodot a revenit iarăşi 
în atenţia celor ce se preocupau de probleme de istorie în secolele 
al IV-lea şi al III-lea î.e.n. h Istoriile au fost folosite atît ca mo¬ 
del de compoziţie şi stil, cît şi pentru conţinutul lor atît de inte¬ 
resant. Expediţia lui Alexandru cel Mare în Asia a reînviat la 
timpul ei un mare interes pentru Persia şi regiunile asiatice. Cele 
mai la îndemînă lucrări despre aceste ţinuturi erau Istoriile lui 
Herodot şi Persica a medicului grec Ctesias (secolul al IV-lea 
î. e. n.). Superioară celei din urmă din toate punctele de vedere, 
opera lui Herodot rămîne pînă azi sursa cea mai demnă de încre¬ 
dere din istoriografia antică pentru perioada războaielor medice ; 
în această lumină a şi fost privită de istoricii greci de mai tîrziu. 
în plus, multiplele informaţii din Istorii, atingînd domenii atît 
de diferite (etnografice, geografice, ştiinţele naturii etc.) au in¬ 
teresat şi pe oamenii de ştiinţă ai epocii, în frunte cu Aristotel 1 2 . 
Desigur, informaţiile lui Herodot n-au fost primite fără un exa- 

1 Ephoros, Theopompos etc. 

2 Şi Aristotel, printre alţii, l-a numit pe Herodot Mu0oX6yoi; Histo- 
ria animalium, cartea a IlI-a, cap. V, 756 b, 5. Totuşi, în cap. XIV al 
Constituţiei atenienilor, îl citează printre izvoarele istorice folosite de el. De 
asemenea, în faimosul cap. IX al Poeticii, unde Aristotel discută superiori- 

men critic, dar interesul suscitat de ele este suficient pentru a 
recunoaşte valoarea operei herodoteice şi in această direcţie, 
Istoriile lui Herodot au intrat şi în cadrul studiilor de exegeză 
şi critică literară întreprinse de filologii alexandrini. Nu este 
exclus ca ei să fi alcătuit prima ediţie a Istoriilor împărţită 
pe cărţi, care ulterior a stat la baza manuscriselor ce ne-au par¬ 
venit. Tot în studiile alexandrinilor trebuie căutate şi rădăcinile 
marelui interes pentru arta de scriitor a lui Herodot, atît de 
discutată în tratatele de stilistică ale epocii elenistice şi romane. 
Acest interes a fost suscitat, în parte măcar, de confruntarea li¬ 
terară care s-a făcut între opera lui Herodot şi cea a lui Thucv- 
dides. Imitarea stilului lui Thucydides, reţinut şi plin de o se¬ 
rioasă gravitate, ajunsese o adevărată modă în istoriografia greacă 
şi latină din secolul I î.e.n. (Sallustius, Asinius Pollio etc.) împo¬ 
triva acestui curent, reamintind de calităţile literare ale lui He¬ 
rodot, s-au ridicat nenumărate glasuri, printre altele cel al lui 
Cicero 1 . Opoziţia literară dintre Herodot şi Thucydides, ca ar¬ 
tişti ai scrisului, apare însă cel mai limpede în lucrarea lui Dio- 
nysios din Halicarnas : Despre imitaţie. Neîmpăcat duşman al 
stilului lui Thucydides, Dionysios n-a scăpat nici un prilej să 
sublinieze, cu fineţe, de altfel, meritele literare ale compatriotului 
său. Lui Dionysios din Halicarnas i s-au alăturat în păreri mulţi 
alţi stilişti ai epocii romane, dintre care trebuie amintit, ca o 
incontestabilă autoritate, autorul anonim al Tratatului despre 
sublim. Herodot a fost recunoscut drept creatorul unui gen spe¬ 
cial în literatură, denumit pu0io8ec adică fabulistic. Acestui gen, 
căruia nu i se cerea exactitate ştiinţifică, i se pretindeau, în 
schimb, alte calităţi, pe care Herodot le avea din plin : uşurinţă 
în expunere âcpeXeioc farmec care să captiveze, o limbă cît mai 
simplă şi mai pe înţeles. 

Reacţia împotriva partizanilor stilului lui Thucydides (atti- 
cişti înfocaţi) n-a întîrziat să dea roade. înccpînd din secolul al 
II-lea e.n., numeroşi istorici - ca, de pildă, Arrian şi Pausa- 
nias - se întorc la maniera herodoteică de compoziţie şi stil. 


tatea istorici asupra poeziei din punct de vedere filozofic, adică al posi¬ 
bilităţilor de cunoaştere pe care le oferă domeniul istorici şi al poeziei, 
Stagiritul îl alege pe Herodot ca exemplu pentru a-şi demonstra teza. 

1 De legibus, I, 5 ; De oratore, II, 55. 

Ceva mai mult încă : unii prozatori (printre care şi Lucian din 
Samosata) caută să reînvie pină şi dialectul ionic în care scrisese 
Herodot, dialect dispărut de mult, o dată cu ivirea limbii comune 
din epoca elenistică. Aceste reîntoarceri la felul de a scrie al lui 
Herodot au totuşi un iz anacronic pentru opere posterioare preci¬ 
zărilor teoretice aduse de Polybios în disciplina istoriei. în aceeaşi 
perioadă, opera lui Herodot a intrat in atenţia gramaticilor şi fi¬ 
lologilor, profesori de retorică, care descopereau în Herodot şi 
un părinte al retoricii. Prin şcolile de retori, a căror continuitate 
n-a fost niciodată întreruptă în răsăritul Mediteranei, unde se 
vorbea limba greacă, Herodot n-a fost uitat nici în epoca bizan¬ 
tină, cînd apar şi bogate scholii la Istorii (parţial păstrate). în 
Apus, ca toţi marii scriitori eleni vechi, Herodot a fost cunoscut 
mai bine începînd din secolul al XV-lea, cînd Lorenzo Valla îl 
traduce pentru prima dată în latineşte (1452-1456). în secolele 
care au urmat Renaşterii, Herodot, considerat ca un maestru al 
novelisticii, nu s-a bucurat de nici un credit ştiinţific. Se părea 
că a scrie istorie în genul lui Herodot era echivalent cu a scrie 
literatură din imaginaţie. Abia spre sfîrşitul secolului al XÎX-lea 
şi mai ales o dată cu marile descoperiri arheologice din Asia, 
Herodot a început să fie reconsiderat şi ca istoric. Cu acest 
prilej s-a văzut că sub ţesătura minunată de poveşti se găseşte 
un postament solid de date şi informaţii istorice şi că Herodot 
nu era cu totul lipsit de o metodă ştiinţifică în expunere. 

în afara amănuntelor din Istorii care interesează pină astăzi 
ştiinţa istorică contemporană, trebuie încă o dată reamintit că 
opera lui Herodot are semnificaţia unui salt însemnat în istorio¬ 
grafia antică. Pe măsură ce se făceau progrese în ştiinţă, a fost 
uşor detractorilor lui Herodot să-l ponegrească pentru acumu¬ 
larea de legende şi anecdote strînse alături de faptele istorice 
reale - dar toţi aceşti detractori vechi sau moderni au gîndit cu 
uşurinţă cînd l-au judecat cu asprime pe Herodot, fără să ia în 
considerare rolul său de deschizător de drumuri. 

în literatura universală Herodot a fost mult tradus şi citit 
cu deosebită plăcere de mase largi de cititori.'Nu aceeaşi a fost. 
soarta lui Herodot în Romînia, unde Istoriile sale erau citite mai 
ales în traduceri franceze. înaintea traducerii de faţă, în romîneşte 
au mai apărut două traduceri incomplete. 

Cea dintîi are o mare valoare ca document literar pentru 
istoria limbii şi a literaturii noastre. Făcută de un boier moldo¬ 
vean în secolul al XVII-lea, manuscrisul acestei tălmăciri a fost 
recopiat de două ori pînă la ultima sa formă, datînd din 1816 ; 
descoperită de Nicolae Iorga la mănăstirea Coşula de lingă 
Botoşani, N. Iorga a constatat' că traducerea făcută într-o sa¬ 
vuroasă limbă romînească era şi destul de exactă (cu excepţia 
pasajelor voit sărite sau rezumate). Traducătorul a căutat să 
modernizeze şi să localizeze cum s-a priceput mai bine numele 
vechi de localităţi, ţări şi popoare din Istoriile lui Herodot, de¬ 
numind, de pildă, Crimeea - Maiac, pe sciţii nomazi - tătari 
nohai, pe carthaginezi - tunezi etc. etc. De asemenea, dregătoriile 
antice sînt date cu echivalente moldoveneşti : stolnici, paharnici, 
hatmani etc. Acest procedeu îl dispensa, bineînţeles, pe traducă¬ 
tor de notele explicative date astăzi pentru orice traducere, la 
care, desigur, el nici nu s-a gîndit. Interesanta prefaţă a lui 
Nicolae Iorga la ediţia „Herodotului de la Coşula“ 1 (cum i se 
zice actualmente acestei traduceri) relevă valoarea literară şi 
ştiinţifică a traducerii, document foarte important pentru cultura 
romînească din secolul al XVII-lea (epoca lui Vasile Lupu). 

O a doua traducere în romîneşte se datoreşte lui Dim. 1. Ghi- 
ca ; făcută în spiritul celor mai serioase traduceri ştiinţifice, ea 
este însoţită de un bogat aparat critic. D. I. Ghica n-a apucat 
însă să traducă decît primele patru cărţi. Primul volum a apărut 
la Berlin (tip. A. W. Schade) în 1894 2 ; lucrarea n-a prea fost 
răspîndită în rîndurile publicului romîn şi nici reeditată. Meritele 
traducerii lui Ghica sînt mari, inexactităţile puţine şi critica de 
text care însoţeşte lucrarea reprezintă o muncă uriaşă. Notele 
au fost puse la punct cu ultimele rezultate ale cercetărilor ştiin¬ 
ţifice de la sfîrşitul secolului trecut. 

în cultura romînească se simţea de mult nevoia unui Herodot 
tradus într-o limbă literară modernă. Lucrarea de faţă tinde spre 
redarea cît mai exactă a sensului, fără a sacrifica prea mult înfă¬ 
ţişarea literară a stilului lui Herodot. Destinată a fi citită de un 

1 Vczi „Neamul romincsc", Vălenii de Munte, 1909. 

2 Următoarele volume au apărut în această ordine : cartea a IV-a, 1902 ; 
cartea a Il-a, 1912 ; cartea a IlI-a, (revăzută de Iuliu Valaori) 1915 (în 
ed. Harrassowitz, Leipzig). 

public cit mai larg, aparatul critic al variantelor a fost lăsat la 
o parte. 

Traducerea este însoţită de note explicative şi fiecare carte 
este precedată de cîte o Notiţă istorică care tratează problemele 
istorice pe care le suscită cartea respectivă. Aceste introduceri 
vor înlesni cititorilor înţelegerea povestirii istorice a lui Herodot. 

Traducerea are ca bază textul stabilit dc Philippe Legrand, 
colecţia Guillaume Bude, Paris, „Les Belles Lettres“ 1932-1946, 
confruntat cu ediţia lui H. Stein, Berlin, Weidmann, 1901, şi, 
pentru cărţile I, II, cu cea a lui Evanghelos Panetsos, ed. I. Zaha- 
ropulos, Atena, 1939. 

Mulţumim călduros pe această cale tov. prof. R. Vulpe, de la 
Institutul de arheologie al Academiei R.P.R. din Bucureşti pentru 
osteneala pe care şi-a dat-o ca să revizuiască notele acestei tra¬ 
duceri, cît şi tov. profesori I. Nestor, D. M. Pippidi şi D. Tudor, 
de la Universitatea ,,C. I. Parhon“ din Bucureşti, pentru unele 
indicaţii şi îndrumări privitoare la traducere, studiu introductiv 
şi note. 

NOTIŢĂ ISTORICA 


Cartea I cuprinde preliminariile conflictului greco-persan şi 
unele incursiuni în istoria popoarelor asiatice care au venit în con¬ 
tact cu grecii. Această carte, care conţine cele mai multe straturi 
redacţionale şi face corp cotnun cu cartea a 111-a, constituia 
iniţial, după toată probabilitatea, o istorie a Persiei (Persiea). 

Planul de reclactare al cărţii I este următorul : 

1. Cap. I-V echivalează cu o scurtă introducere privitoare 
la întreaga operă; in această introducere se pot distinge două 
părţi : a) prezentarea subiectului operei şi a scopului urmărit ; 
b) fixarea începuturilor conflictului dintre greci şi perşi. 

2. Cap. VI-XCIV, despre care avem tot temeiul să presupu¬ 
nem că alcătuiau povestiri lydiene, (Lydiaca) conţin istoria Lydiei 
din secolul al V 11-lea î.e.n., sub dinastia Mermnazilor, pînă la că¬ 
derea oraşului Sar des sub perşi (546 î.e.n.). în redactarea finală, 
Herodot a introdus în acest grup de capitole istoria cetăţilor gre¬ 
ceşti din Asia Mică cucerite de lydieni, pentru a stabili un echili¬ 
bru între relatările dintre barbari (străini) şi cele referitoare la 
greci. Cînd a făcut această intercalare, Herodot a avut în vedere 
descrierea progresivă a conflictului dintre barbari şi greci. 

3. Ultimul mare grup de capitole din cartea 1, cap. XCV- 
CCXV1, cuprinde istoria închegării regatului medo-persan şi ex¬ 
tinderea acestuia pînă la ţărmurile Mediteranei, subjugarea cetă¬ 
ţilor greceşti din Asia Mică, descrierea moravurilor populaţiilor 
din Iran şi Babilonia, precum şi o biografie romanţată a lui Cyrus. 

în centrul acestei ultime diviziuni, Herodot a intercalat isto¬ 
ria rezistenţei grecilor asiatici împotriva perşilor, stăruind înde¬ 
lung asupra trecutului coloniilor greceşti (cap. CXXX-CLXXV). 

în afară de istoria ciocnirii dintre lydieni şi greci şi a celei 
dintre perşi şi greci, cartea I conţine şi 'părţi mai dezvoltate şi 
simple aluzii la istoria asiro-babilonienilor, a medo-perşilor şi a 

sciţilor din Asia. Pentru urmărirea mai lesnicioasă a datelor pri¬ 
vitoare la istoria Orientului cuprinse în cartea I, vom face o 
scurtă expunere asupra poziţiei geografice, originii etnice şi isto¬ 
riei acestor popoare, deoarece materialul documentar strîns de 
Herodot este lipsit de criterii cronologice şi expus conform nece¬ 
sităţilor povestirii. 

La începutul mileniului I î.e.n., regiunile dintre Tigru şi Eu¬ 
frat au fost dominate de asiro-babilonieni, pomeniţi de Herodot 
în cartea I, cap. XCV. Aşa cum precizează Herodot, puterea 
asirienilor, de neam semit, a avut ca punct de plecare regiunea 
'Tigrului superior, cu centrele Ninive şi Aşşur. Istoria asirianâ 
este bine cunoscută începînd din secolul al Xl-lea î.e.n., datorită 
unei cronici din faimoasa bibliotecă cu texte cuneiforme a lui 
Aşşurbanipal, unul din ultimii regi asirieni. 

In secolul al X-lea î.e.n., statul asirian de tip sclavagist orien¬ 
tal, în care puterea era deţinută de aristocraţia militară, începe 
o vastă campanie de cuceriri. Uriaşa extindere pe care o capătă 
statul asirian provoacă însă în curînd o gravă criză politică şi 
socială, datorită răscoalelor din ţinuturile supuse samavolnic şi 
masivelor strămutări de populaţii în vederea sporirii nesăbuite 
a mîinii de lucru sclavagiste 1 . Această criză era agravată de con¬ 
tradicţiile pe tărîm politic şi economic ivite între diferitele pături 
ale clasei dominante, în fruntea căreia se aflau marii proprietari 
de pămînt şi sclavi şi locuitorii centrelor orăşeneşti 2 . Asiria cu¬ 
noaşte o trecătoare înviorare sub domnia lui Tiglatpalassar al 
IlI-lea (745-727 î.e.n.). Acest rege, prin unele reforme cu carac¬ 
ter social, a încercat să stăvilească prăbuşirea statului hibrid în 
fruntea căruia se găsea, stat ros de contradicţii de neîmpăcat, 
şi a izbutit să consolideze întrucîtva unitatea politică a imenselor 
teritorii ce le avea sub stâpînire 3 . In timpul domniei lui Tiglat¬ 
palassar, regiunea sudică a Mesopotamiei, dominată de Babilon, 
se afla în sfera de influenţă asirianâ, împotriva căreia se răscoală 
de nenumărate ori pînă în 607-606 î.e.n., ani corespunzători 

1 Istoria universală, voi. I, Editura Ştiinţifică, Bucureşti, 1959, pp. 540 
şi urm. 

2 Vezi Studiul introductiv, p. VIII. 

3 Istoria universală, voi. I, pp. 543 şi urm. 

dispariţiei asirienilor din istoria Asiei şi căderii Ninivei sub 
loviturile combinate ale medo-perşilor şi babilonienilor. 

La prăbuşirea regatului asirian, care, sub domnia lui Aşşur- 
banipal (669-626 i.e.n.), îşi. extinsese dominaţia pînâ în Egipt, 
au contribuit şi atacurile triburilor indo-europene din Asia, aflate 
încă în stadiul orînduirii comunei primitive sau într-o fază tim¬ 
purie a orînduirii sclavagiste. Aceste triburi sînt cimmerienii şi 
sciţii dinspre nord, mez)i şi perşii dinspre pmlişul oriental al Ira¬ 
nului. 

Cimmerienii (gimmiraii) 1 erau indo-europeni stabiliţi vremel¬ 
nic în nordul regatului U rar tu, de unde au roit apoi spre Asia 
Mică. Nu se ştie exact regiunea de unde au coborît cimmerienii 
în V rar tu, dar se pare că veneau de pe ţărmurile nordice ale 
Mării Negre, din Chersonesul T aurie, străbătînd defileurile 
vestice şi centrale ale Caucazului. Cauza migraţiei triburilor 
indo-europene din regiunile pontice şi caspice era dezvoltarea 
creşterii animalelor în urma procesului de diviziune a muncii 
între triburile sedentare de agricultori şi cele nomade de păstori 2 . 

Textele cuneiforme pomenesc de o incursiune cimmeriană în 
Asiria pe timpul lui Sargon al ll-lea (122-105 î.e.n.) şi de marea 
invazie din timpul lui Aşşurbanipal (aproximativ 655-650 î.e.n.) 
căreia Ta căzut pradă şi Lydia. Succesul invaziei triburilor cim- 
meriene a fost înlesnit şi de ajutorul primit de ele de la triburile 
seminomade care populau Transcaucazia. Gyges (Gugu), regele 
Lydiei, piere în lupta împotriva cimmerienilor (652 î.e.n.), dar 
luptele continuă şi după moartea sa, dacă ar fi să dăm crezare lui 
Herodot 3 Herodot pomeneşte şi de o altă invazie cimmeriană, 
neconfirmată de textele asiriene, în preajma căderii Ninivei 4 . 

Lydienii, susţinuţi de asirieni, au oprit înaintarea cimmerie¬ 
nilor, concomitentă şi combinată cu cea a triburilor tracice ale 
trerilor care coborau dinspre Bosfor. La împrăştierea cimmerie¬ 
nilor, ale căror rămăşiţe s-au aşezat în regiunea sudică a Mărit 
Negre, a contribuit şi apariţia sciţilor (saka), tot o populaţie 

1 Vezi notele despre cimmerieni nr. 46 şi 275 la cartea 1 şi nr. 6 la 
cartea a IV-a. 

2 Vezi Istoria universală, voi. I, pp. 531 şi urm. 

3 Cartea I, cap. XV. 

4 Ibidem, cap. CUI. 

indo-euroţeană, coborîtâ din ţinuturile răsăritene ale Mării Cas- 
pice 1 . 

Documentele asiriene atestă că sciţii şi-au făcut apariţia la 
scurtă vreme după cimmerieni, în timpul domniei unuia din ur¬ 
maşii lui Sargon al 11-lea, anume Asarhaddon (680-669 î.e.n.). 
Unul din cei mai vestiţi conducători ai acestor triburi a fost 
Bartatua, denumit de Herodot Protothyes 2 . Spre deosebire de 
cimmerieni, care au* sosit în Asia Anterioară prin regiunea la¬ 
cului Van, sciţii au coborît de-a lungul coastelor apusene ale 
Mării Caspice, afungînd în regiunea lacului Urmia 3 . 

In cartea I, cap. Cili - cînd vorbeşte despre atacurile cim- 
meriene asupra Ninivei - Herodot susţine că pe urmele cim- 
merienilor, în nordul Mesopotamiei, au năvălit numeroşi sciţi 4 . 
Nu este exclus ca înşişi asirienii, ameninţaţi de medo-perşi, să-i 
fi chemat în ajutor pe sciţi. Madyes, fiul lui Bartatua (Proto¬ 
thyes), zdrobeşte pe medo-perşi, care atacau Mesopotamia din 
direcţia Iranului de nord şi a Azfirbaidjantdui de "Sud. După 
această victorie urmează o roire a sciţilor în toată Asia Ante¬ 
rioară (aproximativ 630-625 î.e.n.). Sciţii se răspîndesc pînă în 
Palestina 5 şi Egipt Ca şi invazia cimmeriană, invazia scită a 
slăbit rezistenţa statelor sclavagiste din Asia Anterioară, în pri¬ 
mul rînd a celui asirian, şi a pregătit apariţia statelor sclava¬ 
giste ale mezilor şi perşilor. Cu privire la originea sciţilor care 
au invadat Asia, oamenii de ştiinţă nu sînt de acord cu 
identificarea acestor sciţi cu sciţii europeni, aşa cum procedează 
Herodot 1 , ci înclină să-i identifice, măcar în parte, cu saccii-mas- 
sageţi din regiunile Mării Caspice. 

După moartea lui Aşşurbanipal (626 î.e.n.), în perioada răs- 
pîndirii sciţilor în Asia Anterioară, Asiria se afla în plină criză 
politică. După lupte îndelungate, Babilomd izbutise să se des¬ 
prindă cu totul de sub dominaţia asiriană. La Babilon puterea 

1 Vezi şi Istoria universală, voi. I, p. 533. 

2 Cartea I, cap. Cili. Vezi şi Istoria universală, voi. I, p. 533. 

3 Istoria universală, voi. I, p. 520. Vezi nota 275 la cartea I, însoţită 
de bibliografia respectivă şi notele 2 şi 5 la cartea a IV-a. 

4 Vezi nota 275 la cartea I. 

5 I e r e m i a, IV, 3. 

® Herodot, Istorii, cartea I, cap. CV-CVI. 

1 Cartea a IV-a, cap. V-VI. Printre alţii, vezi Lehmann-Haupt, 
Kjmmerier, în Pauly-Wissowa, Real Enzyklopădie, col. 405. 

este preluată de un rege tlnăr, Nabopalassar (626-605 î.e.n.), 
din triburile Cbaldu (arameene), fondatorul celei de-a Xl-a di¬ 
nastii, aşa-zisa neobabiloniană sau cbaldeeană, care a reuşit să 
se impună ca reprezentant al intereselor aristocraţiei posesoare 
de sclavi atit babiloniene, cit şi cbaldeene. In chip firesc, Nabo¬ 
palassar devine aliatul mezilor, alături de care trece la un atac 
organizat împotriva Ninivei 1 . Trebuie menţionat că Herodot 
n-a făcut niciodată o distincţie clară între asirieni şi babilonieni, 
mulţumindu-se cel mult sâ-i numească pe babilonieni „asirienii 
din Babilon“ 2 . 

Lovitura decisivă dată dominaţiei asiriene în Asia se dato¬ 
rează în primul rînd ridicării politice şi economice a medo-per- 
şilor de la sfîrşitul secolului al V 11-lea î.e.n. Aceste triburi ira¬ 
niene (indo-europene) au intrat în conflict cu sciţii pentru domi¬ 
narea regiunilor din preajma lacului Urmia. Puterea lor s-a 
extins spre est. în direcţia Ecbatanei (viitoarea lor capitală), 
atingînd împrejurimile. Golfului Persic. Înfrîngerea lor de către 
sciţi s-a dovedit trecătoare. 

Istoria medo-per şilor, pînâ la constituirea lor într-un stat 
sclavagist, este foarte puţin cunoscută. Începuturile ei se cunosc 
numai din tradiţia orală culeasă de grecii din Asia Mică. Această 
tradiţie are trei variante : 1) cea culeasă de Herodot, aşa-numita 
tradiţie a lui Harpagos, omul de încredere al lui Astyages şi 
Cyrus ; 2) versiunea lui Ctesias (secolul al IV-lea î.e.n.), medicul 
grec al lui Artaxerxes al 11-lea Memnon ; 3) versiunea lui Bero- 
sos păstrată fragmentar în Chronica lui Eusebios. Controlul exac¬ 
tităţii unor date ale tradiţiei orale se poate face prin inscripţiile 
regilor asirieni, ale regilor persani şi prin confruntarea cu unele 
părţi foarte vechi din Zend-Avesta (secolul al lll-lea î.e.n.). 

în secolul al VlI-lea î.e.n. medo-perşii se aflau în perioada de 
trecere de la orîndidrea comunei primitive la orînduirea sclava¬ 
gistă. Aristocraţia tribală, posesoare de pămînt, cirezi de vite. şi 
sclavi, se transformă treptat, şi la medo-perşi, într-o aristocraţie 
sclavagistă, care limitează puterea conducătorului uniunilor de 
triburi, ce-şi ia numele de rege 3 . Herodot enumeră şase triburi 


1 Istoria universală , voi. I, p. 560. 

2 Cartea I, cap. CVI ; vezi şi notele 269 şi 440 la cartea I. 

3 Istoria universală , voi. I, p. 597. 

încă autonome de mezi şi zece de perşi}, din care patru nomade 
şi şase de agricultori 2 . Pînă în secolul al Vll-lea î.e.n. nu există 
nici o indicaţie despre unificarea politică şi social-economică a tri¬ 
burilor medo-perse, ţinute în frîu de asirieni. La sfîrşitul secolului 
al VlII-lea î.e.n. în timpul domniei regelui asirian Sargon al II-lea, 
au loc lupte crîncene între asirieni şi mezi (722-714 î.e.n.) ; mezii> 
conduşi de un şef de triburi numit Daiaukku sau (Deiokes, cum 
este transcris de Herodot), reprezintă încă de pe atunci o pri¬ 
mejdie crescîndă pentru Asiria 3 4 . In timpul regelui asirian Asar- 
haddon, procesul de unificare a triburilor mede este în curs de 
dezvoltare pentru a atinge treptat înfăţişarea unui stat' sclava - 
gist de tip oriental pe vremea lui Aşşurbanipal (669-626 î.e.n.). 

Întemeierea şi creşterea regatului med este povestită de Hero¬ 
dot în capitolele QII-CLXXVII din cartea L 

în jurul anului 700 î.e.n., un alt Deiokes, probabil un urmaş 
al primului Deiokes, unind principalele şase triburi de mezi şi 
stabilindu-şi capitala la Ecbatana, fundează regatul med. Lui 
Deiokes îi urmează Phraortes ( 655-633 ?), care extinde puterea 
statului med, dar piere într-un atac împotriva asirienilor; după 
Phraortes urmează Cyaxares (633 î-584), distrugătorul Ninivei 
şi al regatului asirian (607-606 î.e.n.). 

Expozeul istoric făcut de Herodot este remarcabil prin suc¬ 
cesiunea logică pe care o prezintă şi claritatea sa. 

Deşi acest expozeu reprezintă, după toată probabilitatea, o 
schemă a „tradiţiei lui Harpagos", venirea la putere a lui Deio¬ 
kes, aşa cum este povestită de Herodot, a avut loc în perioada 
marii crize sociale şi economice care a bîntuit Asia la începutul 
secolului al Vll-lea î.e.n, criză semnalată şi în Zend-Avesta. 

După anul 640 î.e.n., analele asiriene din Ninive nu mai 
menţionează nimic despre situaţia politică a regiunilor din nord- 
estul Asiriei.. In schimb, Herodot semnalează că Phraortes a unit 
pe mezi cu perşii, supremaţia deţinînd-o merji ' l ; unirea acestor 
triburi sporea considerabil puterea medo-perşilor. In această or¬ 
ganizare politică perşii deţineau un rol minor, totuşi nu în mă¬ 
sura în care prezintă lucrurile Herodot. Pe timpul lui Aşşurba- 

1 Cartea I, cap. CI. 

3 lbidem, cap. CXXV. 

3 Vezi şi Istoria universală, voi. I, p. 596. 

4 Cartea I, cap. Cil, CXXXIV. 

nipal, un nobil persan din familia Ahemenizilor, anume Teispes, 
fiul lui Ahaimenes, izbutise să-şi constituie un regat în partea 
orientală a Elamului (vezi harta de la sfîrşitul acestui volum), 
regat pe care textele asiriene îl numesc Anzan. Tronul Anzanului. 
a fost moştenit de tatăl lui Cyrus, Cambyses, căruia Astyages, 
ultimul rege al mezjlor şi bunicul lui Cyrus, îi dăduse în căsăto¬ 
rie pe propria-i fiică, Mandana 1 . Urmînd o tradiţie medă, Hero- 
dot nu-i recunoaşte lui Cambyses titlul de rege, ci vede în familia 
Ahemenizilor o casă aristocrată inferioară, cu care Astyages s-a 
înrudit, dorind să ‘îndepărteze pe Mandana de la curtea lui. 

Lui Cyaxares, cuceritorul Ninivei, Herodot îi atribuie rolul 
de organizator al armatei mezilor. Sub acest conducător, mezii, 
in unire cu perşii şi alături de babilonieni, izbutesc să cucerească 
Ninive (612 î.e.n.). Distrugerea Ninivei punea problema reorgani¬ 
zării teritoriilor fostului regat asirian care se întindeau de la Gol¬ 
ful Persic pînâ în Urartu. 

Victoria lui Cyaxares asupra Ninivei a fost deosebit de în¬ 
semnată. După căderea Ninivei, Cyaxares anexează regatului med 
părţi întinse din Asiria superioară, pînâ la fluviul Halys din Asia 
Mică. Spre sfîrşitul domniei lui, regele med se încumetă să 
treacă chiar Halysul, care servea drept frontieră cu Lydia 2 , însă 
la 28 mai 585 î.e.n., în cursul unei bătălii cu lydienii, producîn- 
du-se o eclipsă de soare, fenomenul a impresionat, într-atît pe 
combatanţi, încît au făcut pace şi s-au înrudit : Aryenis, fiica lui 
Alyattes, regele Lydiei, şi sora lui Cresus, luă în Icăsătorie pe 
Astyages, fiul lui Cyaxares 3 . 

La moartea lui Cyaxares (584 î.e.n.), regatul med, bine de¬ 
limitat între Halys, Tigru şi Blamul susian (Elamul occidental), 
trece în mîna lui Astyages, cumnatul regelui lydian Cresus. O 
perioadă de pace relativă se întinde de aci înainte pe o durată 
de aproximativ treizeci de ani, cînd mezii nu se războiesc cu lydi¬ 
enii şi trăiesc în relaţii de bună înţelegere cu babilonienii şi perşii 
din Anzan. O dată cu întărirea medo-perşilor, sub dinastia neo- 
babilonianâ, Babilonul se dezvolta, la rîndul lui, cu o repeziciune 
uimitoare, pe calea întăririi relaţiilor de producţie sclavagiste. 
Un urmaş al lui Nabopalassar, Nabucodonosor al 11-lea (604- 


1 Herodot, Istorii, cartea I, cap. CVII. 

2 lbidem, cap. LXXII. 

3 Cartea I, cap. LXXIV. 

561 i.e.n.), a rămas vestit prin lucrările edilitare şi fortificaţiile 
pe care le-a începui. In regatul babilonian, ca şi în cel asirian, 
marii proprietari de pâmînt şi de sclavi se bucurau de privilegii 
şi scutiri de dări, în timp ce restul populaţiei libere gemea sub 
povara prestaţiilor şi a impozitelor. Herodot a descris pe larg 
Babilonul în cartea 1, cap. CLXXVIII şi urm. Multe din lucră¬ 
rile lui Nabucodonosor (dezgropate de expediţia arheologică a 
lui R. Koldewey şi a colaboratorilor săi - 1896-1914), Hero¬ 
dot le-a văzut la faţa locului : printre acestea se numără zidul 
de centură al oraşului, cu porţi de aramă 1 , podul de peste Eu¬ 
frat 2 , templele lui Bel-Marduk 3 etc. După moartea lui Nabu¬ 
codonosor - pe vremea căruia puterea Babilonului atinge aproape 
întinderea puterii de odinioară a Asiriei - Babilonia încape pe 
mîna unui uzurpator, Nabonides (Nabunaid, renumit pentru 
ştiinţa sa în cultul zeilor). Spre sfîrşitul vieţii, deşi era încă 
rege, Nabonides îşi ia drept coregent pe fiul său, Balthazar. 

Profitînd de situaţia din Babilon după încetarea din viaţă 
a lui Nabucodonosor, mezii, conduşi de Astyages, încep atacuri 
violente asupra ţinuturilor din sud-vestul Iramdui. Astyages 
(584-555 î.e.n.) şi-ar fi dus pinâ la sfîrşit opera de cucerire ci 
Babiloniei chaldeene dacă n-ar fi fost răsturnat de propriul său 
nepot de fiică, anume Cyrus, fiul Mandanei, pe care o căsătorise 
cu Cambyses, regele Atizanului . 

Căderea lui Astyages şi suirea pe tron a lui Cyrus , precum 
şi inversarea rolurilor în ierarhia puterii medo-persane, adică 
trecerea supremaţiei de partea perşilor , este povestită pe larg 
de Herodot 4 , în cartea I a Istoriilor. 

1 Cartea I, cap. CLXXXV. 

2 1 bielem, cap. CLXXXVI ; cf. D i o d o r, cartea a Il-a, 8 

:J Cartea I, cap. CLXXXI şi CLXXXIII. 

4 O altă versiune asupra naşterii şi carierei politice a lui Cyrus poate 
fi citită în fragmentele lui Ctcsias. După această versiune, care circula în 
cercurile mezilor, Cyrus s-ar fi născut dintr-o păzitoare de capre şi un ban¬ 
dit, într-un trib de perşi semisălbatic, marzii. Cariera sa strălucită, care l-a 
dus pînă la tron, Cyrus ar fi început-o foarte de jos, ca măturător al 
palatului regal. Ajungînd paharnic, Cyrus a izbutit să pătrundă în gărzile 
regale, unde s-a distins în mod deosebit ; la îndemnul unui curtean, Oibares, 
Cyrus s-a hotărît să-i ridice pe marzi împotriva lui Astyages, pe care reu¬ 
şeşte să-l detroneze. 

De neam abemenid, stâţînitor al Blamului răsăritean (An- 
zan), Cyrus, denumit „cel Mare“ (557-529 î.e.n/) a fost înte¬ 
meietorul regatului persan. 

In anul 555 î.e.n., Cyrus răscoală triburile perşilor împotriva 
mezilor şi înlătură de la domnie pe bunicul său, care e înfăţişat 
de Herodot drept un tiran crud şi asupritor. Despre triburile 
perşilor se cunosc unele ştiri mai amănunţite din analele cunei¬ 
forme din timpul dinastiei Abemenizilor. Datele acestor anale 
corespund, în general, cu cele relatate de Herodot. Avînd ca 
punct de roire regiunea sud-estică a lacului Urmi a (vezi harta 
de la sfîrşitul volumului), unde textele asiriene semnalează exis¬ 
tenţa aşa-zişilor parsua, perşii s-au întins şi spre Iran, şi spre 
Bactriana, întărindu-se în cele din urmă în Anzan. 

Cucerind în anul 555 î.e.n. Bcbatana, capitala mezilor, Cyrus, 
datorită noii uniuni medo-perse, izbuteşte să devină la rîndul lui 
stăpîn al tuturor ţinuturilor pînă la Halys. Situaţia era firesc să 
îngrijoreze profund pe monarhul din Lydia şi pe cel din Babilon. 
Herodot, în cartea I, povesteşte desfăşurarea ambelor conflicte : 
cel dintre Cresus, regele Lydiei, şi Cyrus, şi cel dintre Nabonides 1 
(ultimul rege al Babilonului) şi Cyrus. Cresus, chibzuind să pre- 
întîmpine ameninţarea persană, a intrat în Cappadocia, atacîndu-l 
el cel dintîi pe Cyrus, sub pretextul de a-şi răzbuna cumnatul, 
adică pe Astyages 2 .. Campania lydianâ s-a sfîrşit printr-un de¬ 
zastru, cu toate că Cresus se gîndise să cheme într-ajutor Babi¬ 
lonia şi Egiptul, cu care avea tratate de alianţă 3 . în anul 546 
î.e.n., numai la zece ani după căderea Ecbatanei, Sardes, capi¬ 
tala Lydiei, cade la rîndul ei sub perşi şi, o dată cu Sardes, toate 
posesiunile lydieneCucerirea cetăţilor greceşti de pe coastă a 
fost apoi o treabă relativ uşoară pentru perşi, iar grecii insulari 
s-au închinat de bunăvoie perşilor 4 . între anii 545-539 î.e.n., 
despre care Herodot nu pomeneşte nimic, Cyrus se ocupă cu 
întărirea frontierei de răsărit : cucereşte Margiana, Bactriana, 
Sogdiana, întinzindu-şi stăpînirea dincolo de rîul Oxos, pînă la 

1 Herodot numeşte pe Nabonides, Labynetes. Vezi notele 206 şi 439 
la cartea I. 

2 Cartea I, cap. LXXIII. 

3 Ibidem, cap. LXXVII. 

4 Ibidem, cap. CLXII şi urm. 


12 


A. PIATKOWSKI 


fluviul Iaxartes. Spre sud-est ocupă Arahosia şi Gedrosia, atin- 
gind actualul' Afganistan şi regiunile Indiei nordice. 

A treia mare cucerire a perşilor conduşi de Cyrus a fost cea 
a Babilonului (538 î.e.n.). Cucerirea Babilonului de către perşi, 
povestită de Herodot 1 2 3 , nu se potriveşte cu adevărul istoric rela¬ 
tat de o cronică de pe vremea lui Nabotiides. Contrar celor sus¬ 
ţinute de Herodot -, Babilonul n-a opus lui Cyrus nici o rezis¬ 
tenţă. O mică împotrivire a 'lui Balthazar, fiul lui Nabonides, 
a fost repede înăbuşită, iar Nabonides şi fiul său s-au refugiat 
la Borsippa, unde s-au predat curînd învingătorului s . 

Trecînd peste isprăvile de arme din ultimii ani ai vieţii lui 
Cyrus, Herodot îşi încheie cartea 1 cu povestirea morţii lui Cyrus 
cel Mare, care reuşise să aducă sub ascultarea Ahemenizilor pe 
toţi grecii din Asia Mică. 

Materialul istoric mînuit de Herodot în cartea 1 este, după 
cum se vede, extrem de vast, gravitînd totuşi în jurul evenimen¬ 
telor din Asia, care au dus treptat la marele conflict greco-persan. 
Pentru alcătuirea cărţii 1, Herodot s-a folosit de nenumărate 
izvoare orale, cît şi de observaţiile personale pe care le-a făcut 
în cursul călătoriilor sale în Asia. 

Pentru întocmirea povestirilor lydiene, Herodot s-a documen¬ 
tat în oraşele greceşti de pe coasta Asiei Mici, în Lydia, dar şi 
în Grecia europeană, cu care Cresus întreţinuse intense relaţii 
de prietenie, la Sparta, la Delfi etc. Herodot a aflat lucruri 
sigure şi interesante despre relaţiile greco-lydiene şi a văzut ma¬ 
joritatea ofrandelor lui Cresus. După cum arată Ph. Legrand 4 , 
în urma unei minuţioase analize filologice, e puţin probabil ca 
Herodot, să fi utilizat pentru povestirile lydiene izvoare scrise. 
Legrand a demonstrat că Xanthos din Lydia nu a putut fi utili¬ 
zat de Herodot, şi că din TrepioSoţ y% a lui Hecataios sau 
din opera (lui Dionysios din Milet, Herodot a putut lua cu privire 
la Lydia cel mult date geografice, şi nu istorice. Tradiţia urmată 
de Herodot este în primul rînd o tradiţie populară lydiană, răs- 
pîndită în oraşele Greciei asiatice. 

1 lbidem, cap. CLXXXVIII şi urm. 

2 lbidem, cap. CXCI. 

3 Vezi Istoria universală, voi. I, p. 570. 

4 Ph. Legrand, Herodote, Histoires, I, Notice, pp. 24 şi urm. 

O documentare istorică asemănătoare înfăţişează şi ITepcrtxâ 
Persica, istoria perşilor a lui Herodot. Povestea căderii lui Asty- 
ages şi a preluării puterii de către Cyrus a fost relatată după 
aşa-zisa „tradiţie a lui Harpagos“ l , fruntaşul med care l-a trădat 
pe Astyages. Nu se poate preciza dacă Herodot a fost sau nu 
primul scriitor grec care a consemnat în scris această tradiţie. 
In capitolul XCV al cărţii l, care deschide istoria medo-perşilor, 
Herodot face o mărturisire : 

„Aşa cum istorisesc unii dintre perşi - care nu caută să umfle 
faptele lui Cyrus, ci să spună numai adevărul curat - aşa voi 
scrie şi eu, deşi despre Cyrus aş putea să arăt încă trei feluri de 
povestiri, deosebite între ele“. 

în lumina acestor rinduri se pare că Herodot a consultat 
direct izvoare scrise sau orale din Asia vestică supusă perşilor, 
fără a mai fi cunoscut o altă scriere greacă intermediară. 

Privitor la unele fapte istorice, Herodot s-a documentat chiar 
la faţa locului, cum s-a întîmplat, de pildă, la Babilon, unde 
preoţii i-au povestit căderea oraşului sub perşi dintr-un punct de 
vedere chaldeean. Este vădit că povestea căderii Babilonului sub 
Cyrus n-a fost scrisă după o tradiţie persană. în orice caz, şi în 
privinţa medo-perşilor, Herodot a cules date care păcătuiesc în 
acelaşi chip ca şi cele referitoare la Lydia : abundenţa anecdo¬ 
telor înăbuşă adevărul istoric dezvăluit astăzi prin descifrarea 
documentelor cuneiforme. în Persica, contribuţia personală de 
informare este în schimb foarte însemnată. Cu toate acestea, 
deşi nu există îndoială că Herodot a vizitat Mesopotamia, multe 
din detaliile de geografie, etnografie, arhitectură etc. pe care le 
dă. suscită pînă azi semne de întrebare. Faptul se datoreşte, în 
parte, fidelităţii cu care cercetătorul a reprodus informaţiile 
inexacte ale altora. 

Cînd tratează istoria neamurilor greceşti sau relaţiile dintre 
greci şi barbari, Herodot se simte dintr-o dată pe un teren mult 
mai sigur. Principala sursă de informaţie pentru istoria grecilor 
din Asia fiind tradiţia oraşelor ionice şi eolice, Herodot s-a folo¬ 
sit din plin de această posibilitate, dar pentru pasajele în care 
dă detalii geografice şi etnografice asupra grecilor este neîndo- 

1 Cuceritor al cetăţilor greceşti de coastă ; în Ionia era firesc să circule 
versiunile generalului victorios. 

9 — Herodot — Istorii voi. 1 

ielnic că s-a folosit de opera lui Hecataios (de pildă cap. 
CXLII-CLI), şi, eventual, de cea a lui Dionysios din Lampsacos. 
Confruntarea interesantă pe care o face Ph. Legrand 1 între He- 
rodot şi Strabo 2 , ajunge la concluzia că deşi despărţiţi de multe 
secole, amîndoi autorii au avut sub ochi una şi aceeaşi scriere 
din care s-au inspirat, şi care, cu toată probabilitatea nu putea 
fi alta decît neploSog a lui Hecataios. Graniţa dintre repro¬ 
ducerile după alţi autori şi rezultatele propriei munci de culegere 
a materialului este şi aici, ca şi în alte sectoare ale cărţii lui 
Herodot, imposibil de precizat. 

1 Op. cit., pp. 112 şi urm. 

2 Strabo, Geografia , cartea a XlII-a. 


Herodot din Halicarnas înfăţişează aici rodul cercetărilor 
sale, pentru ca faptele oamenilor să nu pălească prin trecerea 
vremii, iar isprăvile mari şi minunate săvîrşite şi de greci şi 
de barbari 1 să nu fie date uitării ; printre altele va pomeni 
şi pricina pentru care aceştia s-au războit între olaltă. 

I învăţaţii persani 2 susţin că fenicienii au prilejuit învrăj¬ 
birea ; veniţi de pe ţărmurile Erythreei 3 pe cele ale Medi- 
teranei 4 şi statornicindu-se în ţinutul pe care încă şi astăzi 
îl locuiesc, fenicienii se apucară îndată de un întins negoţ pe 
mare ; cărînd cu corăbiile lor mărfuri din Egipt şi din Asia 
în diferite locuri, ajunseră şi la Argos. Pe vremea aceea Argo- 
sul era în fruntea tuturor cetăţilor din ţinutul numit în zilele 
noastre Ellada 5 . După ce-au ajuns la Argos, fenicienii au în¬ 
ceput să-şi desfacă încărcătura ; într-a cincea sau a şasea zi de 
la sosire, după ce vînduseră aproape întreaga marfă, au văzut 
venind pe malul mării o ceată numeroasă de femei, printre 
care se afla şi fiica regelui 6 . Numele ei era, precum spun şi 
elenii. Io a lui Inachos 7 . în timp ce femeile, aproape 
de pupa corăbiei, îşi cumpărau marfa care le mergea mai mult 
la inimă, fenicienii, îndemnîndu-se unii pe alţii, se năpustiră 
asupra lor. Cele mai multe au putut scăpa, însă Io şi cîteva 
din însoţitoarele ei au fost răpite. După ce le-au urcat pe co¬ 
rabie, fenicienii se îndreptară, în grabă, spre Egipt. 

II Perşii susţin că în felul acesta - şi nu cum spun elenii 8 
- a ajuns Io în ţara Egiptului. Această întîmplare a fost în¬ 
ceputul unui lanţ întreg de nenorociri. Se mai spune că, după 
aceea, nişte eleni, cărora perşii nu le ştiu numele - s-ar putea 
să fie cretani 9 -, au debarcat la Tyr în Fenicia şi au ră- 

pit-o pe Europa, fiica regelui. în felul acesta se plătea dinte 
pentru dinte. Pe urmă, elenii se făcură vinovaţi de o nouă 
jignire. Ajungînd, pe mare, cu o corabie de război 10 la Aia 
din Colchida, pe ţărmurile fluviului Phasis u , după ce şi-au 
isprăvit celelalte treburi pentru care veniseră, au răpit-o pc 
Medeea, fiica regelui acestor ţinuturi 12 . Regele colchidienilor 
trimise în Ellada un sol, să le ceară socoteală şi să-i aducă 
fata înapoi. Elenii însă răspunseră că, întrucît cei din Asia 
nu-i despăgubiseră pentru răpirea argienei Io, nici ei nu se 
simt datori să facă acest lucru. 

III O generaţie mai tîrziu 13 , Alexandros 14 , fiul lui Priam, 
aflînd de aceste întîmplări, vru să-şi ia, tot prin răpire, soţie 
din Ellada, încredinţat fiind că nu va fi tras la răspundere, 
după cum nici elenii nu fuseseră. Cînd, împins de un asemenea 
gînd, Alexandros o răpi pe Elena, elenii, la început, crezură de 
cuviinţă să trimită o solie care s-o ceară înapoi şi să capete 
dreptate pentru cele petrecute. Ca răspuns la întîmpinarea fă¬ 
cută, elenilor li se aduse aminte de răpirea Medeei şi că ce¬ 
reau de la alţii să se facă dreptate, fără ca ei să fi dat vre¬ 
odată socoteală sau să fi înapoiat ceea ce li se ceruse. 

IV Aşadar, pină acum, şi unii şi alţii se ţinuseră numai de 
răpiri ; de-acum încolo însă, elenii s-au făcut greu vinovaţi 15 , 
pornind ei, cei dintîi, cu război împotriva Asiei, înainte ca 
perşii să fi atacat Europa. Perşii privesc răpirea femeilor drept 
faptă de oameni care încalcă dreptatea, dar a porni cu zel la 
răzbunarea unei răpiri, o treabă de oameni fără minte ; dim¬ 
potrivă, cuminte lucru este să nu-ţi faci nici o grijă de soarta 
femeilor răpite, vădit fiind că, dacă ele nu s-ar învoi, n-ar 
putea fi răpite. Cît despre ei, cei din Asia, spun perşii, nici¬ 
odată n-au făcut ceartă pentru răpirea femeilor lor ; elenii în 
schimb, din pricina unei femei din Sparta 16 , au adunat oştiri 
numeroase şi, trecînd apoi în Asia, au nimicit puterea lui 
Priam. Iată cum de la această întîmplare au ajuns perşii să-i 
privească pe eleni ca duşmanii lor de totdeauna. într-adevăr, 
perşii socot Asia şi neamurile barbare care-o locuiesc drept 
ale lor, în timp ce Europa şi lumea elenică le privesc ca o lume 
aparte. 

V Aşa s-au petrecut lucrurile, după spusele perşilor, şi iz¬ 
vorul urii ce-o nutresc faţă de eleni ei îl văd în cucerirea Ili- 
onului 17 . în privinţa lui Io, fenicienii nu se împacă cu spusele 
perşilor : ei zic că n-au dus fata cu de-a sila în Egipt, ci că ea 
fusese în dragoste la Argos cu stăpînul corăbiei şi, simţindu-se 
grea, de teama părinţilor a plecat de bunăvoie cu fenicienii, ca 
nu cumva taina-i să fie dată în vileag. 

Acestea sînt istorisirile perşilor şi ale fenicienilor ; cit despre 
mine, nu cutez să mă rostesc dacă întîmplările s-au petrecut 
aşa sau altminteri. Mi-e de ajuns că-1 ştiu pe cel care a început 
mai întîi şirul jignirilor faţă de eleni 18 . După ce-1 voi fi ară¬ 
tat, îmi voi urma povestirea, depănînd, deopotrivă, istoria ce¬ 
tăţilor omeneşti, mari şi mici 19 , căci multe din cîte au fost 
mari odinioară, cu timpul şi-au pierdut strălucirea, pe cînd 
altele, mari în vremea mea, altădată au fost neînsemnate ; pă¬ 
truns de nestatornicia lucrurilor omeneşti, le voi pomeni, de¬ 
opotrivă, şi pe unele şi pe altele. 

VI Cresus, lydian de neam, fiul lui Alyattes, era regele 20 
seminţiilor din ţinutul scăldat de fluviul Halys 21 , care, curgînd 
de la miazăzi, face hotar între syrieni 22 şi paflagonieni şi se 
varsă spre miazănoapte în marea numită Pontul Euxin. Acest 
Cresus, precît ştiu eu, a fost cel dintîi dintre barbari care a 
silit pe o parte din eleni să-i plătească tribut, iar pe alţii şi i-a 
făcut prieteni. A supus pe ionienii, eolienii şi dorienii din Asia 
şi s-a împrietenit cu spartanii. Pînă la domnia lui Cresus, toţi 
elenii fuseseră liberi 23 . Mai timpurie decît domnia lui Cresus, 
expediţia cimmerienilor 24 , ajunşi pînă în Ionia, nu adusese su¬ 
punerea cetăţilor elenice, ci numai prădarea lor în urma unei 
năvăliri de jaf. 

VII Domnia, care fusese în mîna Heraclizilor 25 , trecu - 
după cum o vom arăta - la neamul lui Cresus, numit al Mer- 
mnazilc-r. Rege al Sardesului era Candaules 26 , căruia elenii îi 
spun Myrsilos, coborîtor din Alcaios, fiul lui Heracles. Agron 
al lui Ninos, nepot al lui Belos şi strănepot al lui Alcaios, a 
fost cel dintîi Heraclid ajuns rege în Sardes, după cum Can¬ 
daules al lui Myrsos a fost cel din urmă. Cei care domniseră 
în această ţară înaintea lui Agron se trăgeau din Lydos al lui 

Atys 27 , de unde întregul popor, care se numea mai înainte 
meonian, a fost numit lydian 28 . Heraclizii, asupra cărora tre¬ 
cuse* o parte din putere, au dobîndit domnia de la aceşti stă- 
pînitori în urma profeţiei unui oracol. Trăgîndu-se dintr-o 
sclavă a lui Iardanos 29 şi din Heracles, ei domniră de-a lungul 
a douăzeci şi două de generaţii, vreme de cinci sute de ani 30 , 
transmiţîndu-şi puterea din tată-n fiu, pînă la Candaules, fiul 
lui Myrsos. 

VIII Acest Candaules se îndrăgostise de soţia sa 31 atît de 
orbeşte, încît credea că frumuseţea ei e mai presus decît a tutu¬ 
ror femeilor din lume. Adînc încredinţat de acest lucru, Can¬ 
daules vorbea despre frumuseţea soţiei sale - pe care o lăuda 
peste măsură - unui anume Gyges, fiul lui Daskylos 32 , oştean 
din gărzile ce-1 păzeau, favorit căruia îi împărtăşea cele mai 
de seamă din grijile sale. Nu după multă vreme, Candaules 
(ii era pesemne dat să i se întîmple o nenorocire 33 ) îi vorbi 
astfel lui Gyges : „Pare-mi-se, Gyges, că nu prea crezi ce-ţi 
spun despre frumuseţea soţiei mele, căci omul îşi crede mai 
puţin urechilor decît ochilor... Fă aşa ca s-o poţi vedea goală...“ 
Gyges strigă plin de uimire : „Stăpîne, ce vorbă nechibzuită 
rosteşti, poruncindu-mi s-o privesc goală pe stăpîna mea ? Fe; 
meia, dezbrăcîndu-şi haina 34 , îşi leapădă ^şj_JUiş|nea. încă din 
vechime oamenii au găsit învăţăminte~7nţelepte7~Hm care tre¬ 
buie să ne adăpăm şi noi. Printre ele se află şi acesta : fiecare 
să cate la ale sale.‘Sînt încredinţat că regina e cea mai fru¬ 
moasă dintre femei, şi te rog din suflet să nu-mi ceri să fac 
ceea ce nu se cade“. 

IX Vorbind astfel, Gyges încerca să scape, de frică să nu 
păţească vreun rău din toate acestea. Dar regele îi răspunse 
aşa : „Cutează, Gyges, şi nu te teme nici de mine, că-ţi fac 
acest îndemn ca să te pun la încercare, şi nici de nevasta mea, 
că-ţi va putea pricinui vreun rău... Voi potrivi lucrurile aşa fel 
ca ea nici să nu afle că ai văzut-o. Am să te aşez după o uşă 
care dă în iatacul nostru 35 ; eu voi intra întii şi după mine 
va veni şi ea să se culce. Lângă uşă e un scaun pe care regina 
îşi pune unul cîte unul veşmintele, pe măsură ce şi le scoate ; 
vei putea deci s-o priveşti în tihnă. Pe urmă, cînd va pleca de 

lingă scaun şi se va îndrepta spre pat, caută să fii în spatele 
ei, aşa ca să nu te vadă cînd vei ieşi pe uşă“. 

X Nemaiavînd încotro, Gyges se învoi. Cînd socoti că a 
venit ceasul culcării, Candaules îl duse pe Gyges în camera 
de culcare şi îndată veni şi regina. După ce intră ea, Gyges 
o privi In vreme ce-şi punea veşmintele pe scaun ; cum se 
întoarse cu spatele spre el — îndreptîndu-se spre pat — se grăbi 
să iasă. Dar femeia îl zări în clipa cînd se strecura pe uşă. Pri- 
cepînd că bărbatul ei pusese acestea la cale, nu ţipă de ruşine 
şi se prefăcu că nu ştie nimic ; în mintea ei însă se cuibări 
gîndul să se răzbune pe Candaules, fiindcă la lydieni, ca la toţi 
barbarii de altfel, era o mare ruşine chiar şi pentru un bărbat 
să fie văzut gol 30 . 

XI Regina nu se trădă deci cu nimic şi tăcu mîlc. Dar în 
revărsatul zorilor, strîngîndu-şi servitorii pe care-i ştia mai de 
credinţă, îl chemă pe Gyges. Acesta, nebănuind că regina ştie 
ceva din cele petrecute, veni la chemarea ei, căci şi pînă atunci 
obişnuia să se grăbească ori de cîte ori îl chema 37 . De îndată 
ce sosi, regina îi spuse : „Dintre cele două drumuri deschise 
înaintea ta, Gyges, îţi dau acum prilejul să-l alegi pe acela pe 
care vrei să mergi : ori îl ucizi pe Candaules şi te faci stăpîn 
pe mine şi peste regatul lydian, ori trebuie să mori neîntîrziat, 
ca altă dată să nu mai priveşti la ce nu ţi se cade, dînd ascul¬ 
tare în toate lui Candaules... Sau cel care a pus toate acestea 
la cale trebuie să piară, sau tu care m-ai văzut goală, purtîn- 
du-te cum nu se cuvine../' O bucată de vreme Gyges rămase 
năucit de cuvintele reginei, pe urmă însă începu s-o roage să 
nu-1 silească la o alegere atît de grea. Cum totuşi nu izbuti 
s-o înduplece în nici un chip, se văzu într-adevăr silit sau să-şi 
ucidă stăpînul, sau să piară el însuşi ucis de alţii. în cele din 
urmă se hotărî să-şi mîntuie viaţa şi întrebă pe regină : „De 
vreme ce mă sileşti să-mi ucid stăpînul împotriva voinţei mele, 
învaţă-mă dar şi cum trebuie să ridicăm mîna asupra lui“. Re¬ 
gina îi răspunse zicînd : „Va trebui izbit chiar din locul în care 
ţi-a arătat goliciunea mea, iar lovitura să-i fie dată în somn !“ 

XII După cum se înţeleseseră, la căderea nopţii Gyges o 
urmă pe femeie în camera de culcare, căci nici nu putea da 
înapoi, nici nu avea putinţa să aleagă, ci trebuia să piară sau 
el sau Candaules. Ea îi dădu un pumnal şi-l ascunse după 
aceeaşi uşă. Apoi, cînd Candaules adormi, Gyges se năpusti 
asupră-i şi-l ucise, dobândind astfel atît soţia oît şi domnia 
acestuia. De Gyges pomeneşte într-un trimetru iambic şi 
Archilochos din Păros, care a trăit în vremea aceea 38 . 

XIII Gyges luă domnia şi puterea lui fu întărită de ora¬ 
colul din Delfi 39 . Lydienii, privind cu ochi răi uciderea lui 
Candaules, luaseră armele ; cei care erau de partea lui Gyges 
căzură însă la înţelegere cu ceilalţi că, dacă oracolul îl va re¬ 
cunoaşte ca rege al lydienilor, să domnească, iar de nu, să lase 
Heraclizilor sceptrul domniei 40 . Iată însă că oracolul îl recu¬ 
noscu - şi astfel Gyges rămase rege. Pythia mai prevesti tot¬ 
odată că răzbunarea Heraclizilor îl va ajunge pe al cincilea 
urmaş al lui Gyges. Nici lydienii, nici regii lor nu ţinură însă 
seama de această profeţie pînă cînd ea s-a împlinit 41 . 

XIV Astfel au dobîndit Mermnazii domnia, luînd-o de la 
Heraclizi. Ajuns rege, Gyges trimise numeroase daruri la Delfi ; 
din cîte prinoase de argint se află la Delfi, cele mai multe 
sînt închinate de el. în afară de podoabele de argint, mai făcu 
templului şi alte bogate daruri în aur, din care vrednice de 
amintit sînt mai ales şase cratere de aur, închinate tot din 
partea lui. Craterele se mai găsesc şi astăzi în tezaurul corin- 
tienilor şi au o greutate de treizeci de talanţi 42 . Ca să spunem 
adevărul, tezaurul nu este al comunităţii corintiene, ci al lui 
Kypselos, fiul lui Eetion 4S . 

După Midas, fiul regelui Gordias al Frigiei, acest Gyges a 
fost cel dinţii barbar din cîţi cunoaştem care a închinat daruri 
altarului de la Delfi. Midas dăruise templului tronul regesc 
de pe care împărţea dreptatea, un tron care într-adevăr me¬ 
rită să fie văzut ; tronul este aşezat în acelaşi loc cu craterele 
lui Gyges. Atît aurul pomenit, cit şi argintul închinat de Gy¬ 
ges sînt, de altfel, numite de cei din Delfi gygade 44 , după 
numele celui ce le-a dăruit. 

Cum se văzu stăpîn, Gyges năvăli la rîndu-i cu o oştire 
asupra Miletului şi a Smirnei şi cuceri partea neîntărită a Co- 
lofonului. Dar cum n-a mai săvîrşit nici o altă faptă de seamă 
în cei treizeci şi opt de ani cîţi a domnit 45 , ne vom mulţumi 
cu cele spuse pînă acum şi vom trece mai departe. 

XV Voi pomeni în schimb pe Ardys, fiul şi urmaşul lui 
Gyges. El a cucerit Priene şi a pătruns în ţinutul Miletului. 
In vremea cînd Ardys domnea la Sardes, cimmerienii, izgoniţi 
de pe meleagurile lor de sciţii nomazi, au ajuns în Asia şi au 
luat Sardesul, în afară de fortăreaţă 46 . 

XVI După o domnie de patruzeci şi nouă de ani, lui Ardys 
îi urmă în scaun fiul lui, Sadyattes, care domni doisprezece 
ani, urmat apoi de Alyattes, fiul său. Acesta din urmă se război 
cu Cyaxares 47 , urmaşul lui Deiokes, şi cu mezii ; el izbuti să 
alunge pe cimmerieni din Asia, luă Smirna 48 , întemeiată de co¬ 
loniştii din Colofon, şi năvăli pe pămînturile oraşului Clazo- 
menai. Din aceste încercări nu ieşi aşa cum şi-ar fi dorit, ci fu 
bătut crunt. 

XVII în timpul cîrmuirii sale, Alyattes săvîrşi şi alte fapte 
vrednice de luare aminte, cum ar fi următoarele : moşte¬ 
nind războiul purtat de tatăl său, s-a luptat mai departe cu 
milesienii. Ori de cîte ori pornea la atac, asedia oraşul în felul 
următor : cînd roadele pămîntului dădeau în pîrg, îşi pornea 
şi el oştile la război ; cotropirea o făcea în sunete de nai 49 , de 
citară 50 , de flaute cu sunet ascuţit sau jos 51 . Sosit pe pămînt 
milesian, nu dărîma locuinţele răspîndite printre ogoare, nici 
nu le dădea foc, nici nu le smulgea porţile, ci le lăsa aşa cum 
se găseau pe locul lor. în schimb, nu se întorcea acasă decît 
după ce nimicea pomii şi holdele cîmpului. Milesienii erau stă- 
pînii mărilor, aşa că n-ar fi slujit la nimic să fie împresuraţi 
de o armată de uscat. Lydianul însă, cu bună ştiinţă, nu distru¬ 
gea aşezările, pentru ca oamenii să-şi găsească un adăpost de 
unde să poată porni din nou la însămînţatul şi lucrul pămîntu¬ 
lui, iar el să aibă ce prăda de pe urma muncii lor. 

XVIII Purtat în felul acesta, războiul ţinea de unsprezece 
ani 52 , timp în care milesienii suferiră două mari înfrîngeri, una 
într-o bătălie dată în propriul lor ţinut, la Limenion, şi alta 
în cîmpia Meandrului. Şase din aceşti unsprezece ani s-au scurs 
sub domnia lui Sadyattes, fiul lui Ardys, care pe acea vreme 
îşi mîna şi el oştenii spre pămîntul milesian ; tot el fusese şi 
cel care pornise războiul. în ceilalţi cinci ani următori ăstor 
şase, s-a războit Alyattes, fiul lui Sadyattes ; moştenind 
războiul de la taică-său, aşa cum am arătat mai înainte, el a 
dus cu multă rîvnă lupta mai departe. Afară de locuitorii Chio- 
sului, nimeni dintre ionieni nu uşură milesienilor povara grea 
a războiului ce se abătuse asupra lor 53 . Prin acest ajutor, cei 
din Chios îşi plăteau însă o datorie, căci şi milesienii îi spriji¬ 
niseră cîndva într-un război împotriva celor din Erythrai 54 . 

XIX în al doisprezecelea an, cînd oştirea lydiană dădu foc 
recoltei, se nimeri să aibă loc următoarea întimplare. De în¬ 
dată ce cuprinse grînele, vîlvătaia aţîţată de vînt se întinse 
şi la templul Athenei, aşa-numita Assesia, mistuindu-1 pînă în 
temelii. Pe acea vreme nu se stîrni nici o vîlvă, dar după în¬ 
toarcerea oastei la Sardes, Alyattes se îmbolnăvi. Boala lungin- 
du-i-se, regele - fie că-1 sfătuise cineva, fie că-i dăduse chiar 
lui în gînd să-l întrebe pe zeu despre boala sa - trimise nişte 
soli la Delfi. Pythia îi vesti pe solii sosiţi la Delfi că nu le 
va da nici un răspuns 55 pînă cînd lydienii nu vor fi înălţat 
din nou templul Athenei pe care-1 arseseră la Assesos, în ţinu¬ 
tul milesienilor. 

XX Ştiu că aşa s-au petrecut faptele, fiindcă eu însumi 
le-am auzit chiar la Delfi. Iată ce mai adaugă însă milesienii la 
toate acestea. Aflînd de răspunsul primit de Alyattes 56 şi fiind 
foarte strîns legat de Thrasybulos, tiranul din acea vreme al 
Miletului, Periandros, fiul lui Kypselos, ii trimise vorbă acestuia 
printr-un sol, pentru ca, prevenit :1a timp, [tiranul] să poată 
chibzui la ce avea de făcut. Aşa cel puţin povestesc milesienii 
că s-au întîmplat lucrurile. 

XXI între timp, cînd Alyattes află răspunsul dat de Py¬ 
thia, trimise pe dată la Milet un crainic, propunîndu-i lui 

Thrasybulos şi milesienilor un armistiţiu pentru cită vreme se 
va lucra la construcţia templului. Pe cînd trimisul se îndrepta 
spre Milet, Thrasybulos, care fusese dinainte lămurit pe deplin 
de toată povestea şi ştia ce avea de gînd să săvîrşească Alyat- 
tes, a pus la cale un şiretlic : adunînd in piaţă tot griul cit se 
afla în cetate, atît pe-al lui cit şi pe cel al cetăţenilor, le po¬ 
runci milesienilor ca, la un semn pe care avea să-l dea, să 
înceapă cu toţii să bea şi, cete, cete, să meargă unii la alţii 
plini de voioşie. 

XXII Thrasybulos făcea toate acestea şi-i punea astfel pe 
oameni la cale, cu gîndul că solul din Sardes - zărind multe 
grîne grămadă şi pe locuitori benchetuind - îl va înştiinţa pe 
Alyattes. Ceea ce s-a şi întîmplat. După ce crainicul văzu cele 
ce se petreceau şi-i înfăţişă lui Thrasybulos solia lydianului, se 
întoarse la Sardes. După cîte am auzit eu, pacea s-a încheiat 
fără să mai fi fost la mijloc vreo altă pricină. Alyattes - care 
nutrea speranţa că foametea este cruntă la Milet şi că poporul, 
ajuns la capătul puterilor, e deznădăjduit - află de la crainicul 
întors de acolo că lucrurile stăteau cu totul altfel decît credea 
el. Ca urmare, pacea se încheie între cei doi stăpînitori, cu 
legămîntul să-şi fie unul altuia prieteni şi aliaţi ; iar Alyattes, 
în loc de un singur templu, ridică la Assesos două temple în 
cinstea Atheniei, şi abia atunci putu să se ridice de pe patul 
de boală. Aşa i s-a întîmplat lui Alyattes cu războiul purtat 
împotriva milesienilor şi lui Thrasybulos. 

XXIII Periandros, care îi dezvăluise lui Thrasybulos ora¬ 
colul dat de Pythia, era fiul lui Kypselos şi tiranul Corin¬ 
tului 57 . Corintienii povestesc (şi lesbienii 38 întăresc spusele 
lor) că în timpul vieţii acestuia s-a întîmplat o minune nemai¬ 
pomenită. Arion din Methymna a fost purtat pe spate de un 
delfin pînă la capul Tainaron. Arion era un citared 59 care 
nu-şi găsea pereche pe vremea lui şi cel dintîi, după oîte ştim, 
care a creat un „ditiramb" 60 , compoziţie numită astfel de el 
şi înfăţişată în public la Corint. 

XXIV Se spune că acest Arion, care a trăit vreme îndelun¬ 
gată la curtea lui Periandros, a fost cuprins de dorinţa să se 

ducă în Italia şi Sicilia 60 bis , dincolo de marea cea largă. 
După ce izbuti să strîngă mari avuţii, hotărî să se întoarcă în¬ 
dărăt la Corint. El plecă din Tarent, şi cum nu avea în nimeni 
mai mare încredere decît în corintieni, luă cu simbrie o corabie 
a unor oameni din Corint. Dar aceştia, o dată ajunşi în largul 
mării, îi puseră gînd rău, plănuind să-l arunce în mare ca să-i 
ia bogăţiile. Arion, ghicindu-le gîndul, se rugă de ei şi le fă¬ 
gădui tot ce avea, numai să-i cruţe viaţa. Cum nu putu să-i în¬ 
duplece, vîslaşii îi porunciră sau să-şi ia singur viaţa, dacă 
dorea să aibă un mormînt pe uscat, sau să se arunce cît 
mai degrabă în mare. Văzîndu-se pierdut, Arion le ceru hatîrul 
ca - deoarece aşa le era voia - să-i îngăduie cel puţin să mai 
cînte o dată sus pe puntea corăbiei, îmbrăcat în haine de săr¬ 
bătoare 61 ; făgădui că după ce va fi cîntat se va omorî. Oa¬ 
menii, lăsîndu-se ademeniţi de plăcerea de a-1 asculta pe cel 
mai bun cîntăreţ din lume, se îngrămădiră de la pupă spre 
mijlocul corăbiei. 

Arion îşi puse veşmîntul cel bogat, îşi luă citara şi apoi, 
stînd în picioare pe punte, cîntă de la un cap la altul nomosul 
orthian 62 . Cînd ajunse la sfîrşitul oîntării se azvîrli în mare, 
aşa cum era, în straiul de mare sărbătoare. Corăbierii plutiră 
mai departe spre Corint, iar pe Arion se spune că l-ar fi luat 
în spinare un delfin care l-a dus pînă la capul Tainaron 63 . 
Cînd ajunse pe uscat, se îndreptă către Corint îmbrăcat în 
acelaşi veşmânt şi, o dată sosit, povesti cu de-atnănuntul toată 
întîmplarea. Periandros, neîncrezător, îl puse sub pază bună 
şi nu-i îngădui să mai vadă pe nimeni, dar pîndi cu luare- 
aminte întoarcerea corăbierilor. Cum sosiră, Periandros dete po¬ 
runcă să-i cheme şi-i puse să povestească ce ştiau despre Arion. 
La răspunsul lor că se află sănătos şi teafăr în Italia şi că îl 
lăsaseră la Tarent, unde-i mergea de minune, iată că se ivi în 
faţa lor şi Arion, aşa cum era în clipa cînd a sărit din corabie, 
încremeniţi de uimire, corăbierii nu-şi mai putură tăgădui ne¬ 
legiuirea. 

Această întâmplare o povestesc şi corintienii şi lesbienii. La 
Tainaron mai poate fi văzută pînă azi o statuie nu prea mare 
de bronz 64 , dăruită de Arion, înfăţişînd un om pe un delfin 6S . 



ISTORII. CARTEA I 


25 


XXV Lydianul Alyattes, ccl care s-a războit cu milesienii, 
se stinse din viaţă în cele din urmă, după o domnie de cinci¬ 
zeci şi şapte de ani. El e al doilea rege dintre Mermnazi care, 
scăpînd de boală, a închinat daruri templului din Delfi 66 , şi 
anume un mare crater de argint însoţit de un suport de crater 
făurit din fier, cu aplicaţii lipite la foc. Prinosul merită să fie 
văzut mai mult decit toate celelalte odoare aflate la Delfi. 
Lucrul a ieşit din mina lui Glaucos din Chios, singurul om 
din lume care a descoperit taina lipirii fierului în foc 67 . 

XXVI După moartea lui Alyattes, domnia trecu la fiul său 
Crcsus, atunci în vîrstă de treizeci şi cinci de ani G8 . Efesul a 
fost primul oraş elen atacat de Cresus. în acea vreme, efesie- 
nii, împresuraţi de Cresus, i-au închinat Artemidei oraşul, în- 
tinzînd o funie de la templul zeiţei pînă la zidurile cetăţii 69 . 
între cetatea veche, împresurată atunci, şi templu, sînt opt 
stadii 70 . Cresus a pus mina întîi pe Efes, apoi, rînd pe rînd, 
pe celelalte cetăţi ioniene şi eoliene, adueîndu-i fiecăreia tot 
felul de învinuiri, unora - mai mari, acolo unde putea să năs¬ 
cocească mai mari, altora - căutîndu-le doar nod în papură. 

XXVII După ce-i sili pe elenii din Asia să-i plătească tri¬ 
but, Cresus se gindi să construiască corăbii pentru a-i lovi pe 
elenii din insule. Cînd totul fu pregătit pentru construirea co¬ 
răbiilor, a sosit la Sardes, după unii, Bias din Priene, după 
alţii, Pittacos din Mytilene 71 . La întrebarea lui Cresus ce mai 
e nou prin Ellada, oaspetele îi dădu un răspuns care-1 făcu 
să-şi întrerupă pregătirile : „O, rege, locuitorii insulelor cum¬ 
pără mii şi mii de cai cu gkidul să pornească împotriva Sar- 
desului şi a ta...“ Cresus, crezînd că oaspetele spune adevărul, 
a zis : „Măcar de le-ar da zeii în gînd celor din insule să 
vină cu călărime asupra fiilor lydienilor !“ - „Rege, glăsui 
iarăşi oaspetele, pare-mi-se că ai vrea din toată inima să-i 
prinzi pe uscat pe insulari călări, şi dorinţa ta e de înţeles 72 . 
Dar şi insularii, de îndată ce-au aflat că pregăteşti o flotă îm¬ 
potriva lor, ce altceva crezi că cer în rugile ce le înalţă, decît 
prilejul să le cadă lydienilor în spate în largul mării, pentru a 
se răzbuna că-i ţii în robie pe elenii care locuiesc pe uscat ?“ Se 
spune că ultimele cuvinte i-au plăcut grozav lui Cresus şi, 

fiindcă socoti că oaspetele rostise lucruri pline de miez, îl 
crezu pe cuvînt şi se lăsă de pregătirile începute 73 . Ba încă 
ajunse să lege şi prietenie cu ionienii din insule. 

XXVIII Cu trecerea timpului au fost aduse sub jugul lydian 
aproape toate neamurile de dincoace de fluviul Halys 74 . Afară 
de cilicieni şi de lycieni, Cresus făcu să treacă sub stăpînirea sa 
toate celelalte neamuri 75 , şi anume : lydienii, frigienii, mysienii, 
mariandinii, chalibii 76 , paflagonienii, tracii, thynienii şi bithy- 
nienii, carienii, ionienii, dorienii, eolienii, pamfilienii 77 . 

XXIX După ce isprăvi cucerirea acestor neamuri şi alipirea 
de noi ţinuturi la Lydia 78 , veniră rînd pe rînd la Sardes, oraş 
în plină înflorire prin bogăţiile sale, toţi oamenii înţelepţi 79 
care trăiau pe vremea aceea în Bllada, fiecare cînd se nimeri. 
Printre alţii a venit şi Solon. Acesta, după ce la cererea lor 
statornicise legiuiri atenienilor, şi-a părăsit patria pentru un 
răstimp de zece ani ; el se îmbarcase lăsînd a înţelege că pleacă 
să cunoască lumea, de fapt însă ca să nu fie silit să înlăture 
vreuna din legile pe care le orînduise. în lipsa lui, aşa ceva 
nu s-ar fi putut întîmpla, căci atenienii se legaseră cu jură- 
mînt înfricoşat că timp de zece ani vor asculta de legile date 
lor de Solon. 

XXX Plecînd din patrie din această pricină - dar şi din 
dorinţa de a vedea ţări străine -, Solon se duse în Egipt, la 
curtea lui Amasis 80 şi pe urmă la Sardes, cerîndu-i ospitali¬ 
tate lui Cresus 81 . Ajuns aici, a fost găzduit cu toată curtenia 
de rege, chiar la palat. La trei sau patru zile după sosire, la 
porunca lui Cresus, slujitorii îl plimbară pe Solon printre co¬ 
morile regelui şi-l îndemnară să ia aminte ce mari şi scumpe 
erau. După ce a privit şi a văzut totul pe îndelete, Cresus îl 
întrebă : „Oaspete atenian, faima înţelepciunii tale şi veşti 
despre călătoriile ce le-ai făcut au ajuns pînă la noi ; ni s-a 
spus că, mereu dornic de a învăţa 82 , ai străbătut ţinuturi în¬ 
tinse, numai pentru a le cunoaşte. Acum sînt şi eu dornic să te 
întreb ceva : văzut-ai cumva vreun muritor pe care să-l socoţi 
cel mai fericit om din lume ?“ Regele punea această întrebare 
în credinţa că el este cel mai fericit dintre oameni. Solon însă, 
fără nici un fel de linguşire şi spunînd adevărul în faţă, vorbi 

aşa : „Da rege, pe atenianul Tellos“. Cresus, uimit de ceea 
ce auzise, întrebă iscoditor : „Pe ce temei socoţi că Tellos ar 
fi cel mai fericit ?“ Solon răspunse : „Mai întîi, acest Tellos, 
cetăţean al unui oraş în plină înflorire, a avut copii frumoşi la 
trup şi la suflet. A apucat să-i vadă şi pe copiii născuţi din 
fiii săi, care la rîndul lor au trăit cu toţii. Avînd parte în viaţă 
de o stare mulţumitoare, pe potriva lucrurilor de la noi, şi-a 
sfîrşit zilele în chipul cel mai frumos cu putinţă : într-o bă¬ 
tălie dată de atenieni la Eleusis împotriva unor vecini ; apărîn- 
du-şi glia şi izbutind să pună pe fugă pe duşman, a pierit aco¬ 
perit de glorie. Atenienii l-au îngropat pe cheltuiala statului 
chiar pe locul unde a căzut şi i-au cinstit amintirea cu marg pie¬ 
tate" 83 . 


XXXI Cum Solon izbutise să-l răscolească pe Cresus poves¬ 
tind amănunte despre viaţa plină de mulţumire a lui Tellos, 
regele îl întrebă pe cine altul vede îndată după Tellos - cre- 
zînd că fără doar şi poate va fi socotit el pe locul al doilea. 
Dar Solon răspunse : „Pe Cleobis şi Biton. Argieni de neam, ei 
duceau o viaţă îndestulată şi, mai mult decît atit, se bucurau de 
atîta putere trupească, îneît amîndoi erau deopotrivă învingători 
în întrecerile atletice. Despre ei se povesteşte următoarea întîm- 
plare : la Argos se celebra sărbătoarea Herei şi mama lor trebuia 
neîntîrziat dusă la templu 84 , într-un car cu boi. Boii pe care-i 
aveau nu se întorseseră la timp de la arat. Tinerii, văzând că 
vremea trece şi că o să întîrzie, s-au înjugat ei înşişi la carul în 
care se găsea mama lor şi-l traseră cale de patruzeci şi cinci de 
stadii, ajungînd la sanctuar. După ce săvîrşiră această ispravă 
sub ochii mulţimii adunate, îşi sfîr^iră zilele în chipul cel mai 
fericit. Prin cele ce s-au petrecut, divinitatea voia să arate că 
pentru om e mai bine să moară decît să-şi trăiască viaţa. Strân- 
gîndu-se în jurul lor, argienii îi proslăveau pentru puterea 
de care dăduseră dovadă, iar femeile o fericeau pe mama lor că 
născuse astfel de fii. Atunci, copleşită de fericire în urma celor 
întîmplate, şi a laudelor primite, mama, în picioare în faţa sta¬ 
tuii zeiţei, se rugă de zeiţă să le hărăzească copiilor ei dragi, 
Cleobis şi Biton, care o cinstiseră atîţa 85 , tot ce poate fi mai 
bun pentru un muritor. După această rugăciune, la sfirşitul jert¬ 
felor şi al ospăţului sacru, tinerii au adormit în sanctuar şi nu 

s-au mai trezit; aşa s-au săvîrşit din viaţă 86 . Argienii le-au 
făcut statui pe care le-au aşezat la Delfi, cinstindu-i ca pe nişte 
bărbaţi aleşi“ 87 . 

XXXII Cum Solon îi punea pe aceşti argieni pe al doilea 
loc în privinţa fericirii, Cresus îi spuse mînios : „Dar fericirea 
mea, oaspete din Atena, ţi se pare oare atît de neînsemnată că 
nici măcar nu mă pui la un loc cu oamenii de rînd ! ?“ Solon 
cuvîntă, zicînd : „O, Cresus, mă întrebi de lucruri lumeşti toc¬ 
mai pe mine, care ştiu că zeii sînt numai răzbunare şi iubitori 
de vrajbă 88 ... într-o viaţă lungă se văd multe lucruri pe care 
omul n-ar vrea să le vadă, şi multe sînt de îndurat. Eu soco¬ 
tesc hotarul vieţii omeneşti ca la şaptezeci de ani 89 . Aceşti 
şaptezeci de ani fac cu totul douăzeci şi cinci de mii' două sute 
de zile, fără a mai pune la socoteală şi luna intercalată : să zicem 
că tot la doi ani vrei să adaugi un prisos de o lună, ca anotim¬ 
purile să se poată potrivi cu lungimea anului aşa cum trebuie ; 
asta-ţi va da pentru şaptezeci de ani un număr de treizeci şi 
cinci de luni intercalate ; zilele acestor luni sînt cu totul o mie 
cincizeci 90 . însă, din toate zilele cuprinse în şaptezeci de ani, 
adică din douăzeci şi şase de mii două sute cincizeci de zile, 
nici una nu va aduce faţă de cealaltă o întimplare chiar aidoma... 
Aşa fiind, o, Cresus, tot omul e la voia întîmplării... 91 Acum, 
văd că eşti şi nespus de bogat şi rege peste supuşi fără număr ; 
dar despre cele ce mă întrebi nu pot să-ţi spun nimic mai înainte 
de a mă fi încredinţat că ţi-ai sfîrşit viaţa în deplină fericire. 
Cel foarte bogat nu este cu nimic mai fericit decît cel care n-are 
decît atîta cît îi trebuie în fiecare zi, dacă soarta nu-i hărăzeşte 
să-şi sfîrşească zilele aşa cum se cuvine, într-o deplină mulţu¬ 
mire. Nenumăraţi oameni putrezi de bogaţi sînt nefericiţi, şi 
mulţi sînt în schimb cei care, bucurîndu-se numai de o bunăstare 
mijlocie, sînt foarte mulţumiţi. Cel foarte bogat, dar nefericit, 
îl întrece numai în două privinţe pe cel căruia norocul îi surîde, 
în timp. ce acesta din urmă arc mult mai multe foloase decît cel 
bogat şi nefericit. Celui dintîi îi e mai uşor să-şi împlinească 
dorinţele şi să îndure loviturile grele ale soartei ; al doilea însă, 
îl întrece prin următoarele : chiar dacă îndură mai greu decît 
celălalt nenorocirea şi nevoia, norocul tocmai de ele îl fereşte ; 
el nu ştie ce-i beteşugul, boala, este scutit de rele, copiii îi aduc 

numai bucurii şi rămîne chipeş la faţă. Dacă, după toate astea, 
îşi mai şi sfîrşeşte cu bine viaţa - iată omul pe care-1 cauţi, 
vrednic de a fi numit fericit. Dar nu-i niciodată înţelept să te 
grăbeşti a numi pe cineva fericit, cît mai este în viaţă, ci poţi 
doar să spui că are noroc 92 . 

Nu este însă cu putinţă pentru oameni să întrunească toate 
aceste foloase, după cum nici o ţară nu poate să aibă toate bu¬ 
nurile de care are nevoie, ci pe unele le are, iar de unele duce 
lipsă ; ţara care d : n întimplare are cele mai multe bunuri este 
şi cea mai bogată. Aşa e şi cu omul, care nu poate fi cu totul 
neatîrnat : unele lucruri le are, iar altele-i lipsesc. Atunci cînd 
cineva îşi petrece viaţa bucurîndu-se de cît mai multe şi apoi îşi 
sfîrşeşte zilele în pace, acela, după mine, o rege, este vrednic 
să fie numit un om fericit. Trebuie întotdeauna să câţi la întor¬ 
sătura pe care o iau lucrurile şi la sfîrşitul lor 93 . Multora din 
cei cărora divinitatea le-a arătat ce-i fericirea, le-a smuls-o apoi 
din rădăcini“ 94 . 

XXXIII Socot că aceste cuvinte nu-i prea plăcură lui Cre- 
sus ; fără să-i mai pese cîtuşi de puţin de oaspete, regele porunci 
să fie poftit să plece, fiind pe deplin încredinţat că cine nu ia 
în seamă bunurile ce-ţi stau la îndemînă şi te îndeamnă să cugeţi 
la sfîrşitul tuturor lucrurilor, este tare lipsit de minte. 

XXXIV După plecarea lui Solon, răzbunarea zeilor îl lovi 
crunt pe Cresus, fiindcă, pe cît se pare, se crezuse cel mai fe¬ 
ricit dintre oameni. Mai întîi de toate, un vis îi arătă aievea 
în somn nenorocirea ce avea să cadă asupra lui, lovindu-i fe¬ 
ciorul. Cresus avea doi copii, dintre care unul infirm, căci era 
surdo-mut. Celălalt însă, pe nume Atys 95 , în toate îi întrecea 
pe tinerii de vîrsta lui, şi încă cu mult. Despre Atys, i se ară¬ 
tase în vis lui Cresus că îl va pierde răpus de un vîrf de fier. 
De îndată ce se deşteptă şi se dezmetici, regele - înspăimîntat 
de vis - se grăbi să-i caute fiului său o soţie şi nu-1 mai trimise 
să comande oştile lydiene, ca de obicei. El îndepărtă din odăile 
de locuit ale bărbaţilor toate săgeţile, lăncile şi alte asemenea 
arme de care se folosesc oamenii în război, şi le îngrămădi în 
nişte cămări, ca nu cumva vreuna din ele, căzînd de pe perete, 
să-l lovească pe fiul său 96 . 

XXXV Pe cînd pregătea încă nunta feciorului, sosi la Sar- 
des un om lovit de o mare nenorocire, cu mîinile pîngărite de 
sînge : frigian de neam, el făcea parte din casa domnitoare 97 . 
Venind în casa lui Cresus, el ceru să fie purificat după obiceiul 
locului. Cresus îl purifică. Purificarea la lydieni se face aproape 
ca şi la eleni. După ce săvîrşi ritul cerut de datină, Cresus îl 
întrebă pe oaspete de unde vine şi cine este, zicînd : „Cine eşti 
tu, omule, din ce parte a Frigiei vii ca să te adăposteşti la vatra 
mea ? Şi cine e bărbatul sau femeia ce-ai ucis ?“ Străinul răs¬ 
punse : „Sînt fiul lui Gordias şi nepotul lui Midas 98 . Numele 
meu e Adrastos. Fără voie mi-am ucis fratele şi, izgonit de tatăl 
meu, am venit la tine lipsit de orice avuţie". Cresus îi răspunse 
astfel : „Se întîmplă să fii fiul unor oameni care ne sînt dragi 99 
şi ai nimerit la prieteni, astfel că nu vei duce lipsă de nimic 
rămînînd la curtea noastră. Va fi mult spre binele tău dacă vei 
îndura cit mai uşor povara nenorocirii tale". 

XXXVI Adrastos rămase de-atunci la curtea lui Cresus. în 
vremea aceea se ivi pe muntele Olympos din Mysia un mistreţ 
uriaş 10 °, care, coborînd de pe munte, strica semănăturile mysie- 
nilor. Adeseori porniseră mysienii împotriva lui, dar nu izbu¬ 
tiseră să-i facă nici un rău, ci, dimpotrivă, tot ei pătimeau de 
pe urma lui. în cele din urmă, nişte soli ai mysienilor veniră 
la Cresus şi-i spuseră : „Un mistreţ uriaş s-a ivit în ţinuturile 
noastre, o rege, şi ne strică semănăturile ; toate strădaniile 
noastre de a-1 prinde au dat greş. Acuma ne rugăm ţie : îngă¬ 
duie fiului tău să vină cu noi, însoţit de tinerii cei mai de frunte 
şi de cîini, ca să scăpăm ţara de mistreţ". Aşa se rugară ei. 
Aducîndu-şi însă aminte de vis, Cresus le spuse : „Nu-mi po¬ 
meniţi de fiul meu... nu-mi e cu putinţă să vi-1 trimit ; abia s-a 
însurat şi gîndul lui e numai la asta. Dar voi trimite floarea 
tinerimii lydiene împreună cu vînătorii mei şi le voi da în grijă 
celor ce se duc acolo să-şi desfăşoare întreaga iscusinţă ca să 
vă mîntuie ţara de fiara ce-o bîntuie" 101 . 

XXXVII Acesta fu răspunsul. Mysienii se arătară mulţumiţi 
de cele făgăduite, cînd tocmai intră fiul lui Cresus, care aflase 
de cererea mysienilor. Şi fiindcă Cresus nu-i îngădui fiului său 
să plece cu ei, acesta îi spuse : „Tată, toată fala şi toată cinstea 

mea era altădată să strălucesc pe cimpul de luptă sau de vină- 
toare. Acum văd că mă înlături şi de la una şi de la cealaltă, 
fără ca eu să mă fi arătat vreodată fricos sau nevrednic. Cum să 
mai scot capul în lume cînd mă duc sau cînd mă întorc din piaţa 
publică 102 ? Drept ce mă vor lua oare cetăţenii şi tînăra mea 
soţie ? Cu ce fel de bărbat va crede ca că şi-a legat viaţa ? în- 
găduie-mi deci să mă duc la vînătoare, sau lămureşte-mâ de ce 
e mai bine pentru mine să mă supun voinţii tale“. 

XXXVIII Cresus îi răspunse : „Vai, fiule, toate acestea le 
fac nu fiincică aş fi văzut la tine semne de laşitate sau altceva ce 
nu mi-a plăcut, ci fiindcă, pe cînd dormeam, o vedenie care mi 
s-a arătat în vis m-a prevestit că eşti ursit să mori în plină tine¬ 
reţe, lovit de-un vîrf de fier. Din pricina acestei vedenii ţi-am 
grăbit şi nunta şi nu te trimit la vînâtoarea la care ai fost poftit. 
Caut să te păzesc de soartă, încercînd să te cruţ pe cit îmi stă 
în putere, atîta vreme cit mai sînt în viaţă. Eşti singurul meu 
fiu, căci celălalt care nu aude, pentru mine parcă nici n-ar fi“... 

XXXIX Tînărul răspunse : „înţeleg prea bine, tată, ca după 
o asemenea vedenie să-mi porţi de grijă ! Ai scăpat însă din 
vedere un amănunt pe care nu l-ai luat în seamă şi se cuvine 
să-ţi atrag luarea-aminte asupra lui. Zici că în vis ţi s-ar fi arătat 
că voi pieri lovit de un vîrf de fier. Dar unde are oare mistreţul 
mîini sau vreun vîrf de fier de care să te temi ? Dacă în vis ţi 
s-ar fi spus că am să pier de colţii lui sau de ceva asemănător, 
ai fi fost dator să faci aşa cum ai hotărît. Dar e vorba de un 
vîrf ascuţit. Deoarece lupta ce-o pornim nu e împotriva oameni¬ 
lor, îngăduie-mi, rogu-te, să mă duc“. 

XL Cresus zise atunci : „M-ai biruit, fiule, tălmăcindu-mi 
astfel tîlcul visului. Cum recunosc că m-ai învins, te las să pleci 
la vînătoare". 

XLI După această hotărire, Cresus trimise să-l cheme pe 
frigianul Adrastos şi îndată ce se înfăţişă îi spuse : „Te-am pu¬ 
rificat, Adrastos, atunci cînd fără voia ta ai fost lovit de o ne¬ 
norocire cruntă de care nu te învinuiesc : primindu-te în casa mea, 
am luat asupră-mi şi toată cheltuiala ta. Acum însă, pentru 

că eşti dator să-mi răsplăteşti cu bine binele ce ţi-am făcut, îţi cer 
să fii păzitorul fiului meu care pleacă la vînătoare, ca nu cumva 
pe drum să vă iasă în cale răufăcători, cu gînduri de pradă. Mai ai 
şi o datorie faţă de tine însuţi, să te duci acolo unde se iveşte 
prilejul să te distingi prin fapte. Ia pildă de la strămoşii tăi şi 
apoi, chiar tu eşti un om în vigoare“. 

XLII Adrastos îi răspunse : „O rege, în altă împrejurare nici 
prin gînd nu mi-ar fi trecut să pornesc la această vînătoare, căci 
nu se cade unui om lovit de o asemenea nenorocire să se ames¬ 
tece cu cei care petrec. Nici nu-mi doresc astfel de petreceri şi 
multe sînt pricinile pentru care e mai bine să stau deoparte... 
Dar acuma, fiindcă tu mă îndemni şi fiindcă trebuie să-ţi fiu pe 
plac (căci datoria mea e să-ţi plătesc binele cu bine), sînt gata 
să fac tot ce-mi ceri ; îţi făgăduiesc că fiul tău, pe care mi-1 dai 
în pază, se va întoarce viu şi nevătămat acasă, în măsura în care 
aceasta stă în puterea celui ce-1 veghează“. 

XLIII După ce-i dete acest răspuns lui Cresus, ei plecară în¬ 
soţiţi de tineri de neam şi de cîini. Ajungînd la muntele Olympos, 
vînătorii începură să caute fiara. Cum o găsiră, o împresurară şi 
îşi aruncară lăncile spre ea. Atunci străinul, cel care fusese puri¬ 
ficat de omor şi purta numele de Adrastos 103 , ţintind mistreţul, 
nu izbuti să-l doboare, ci-1 nimeri pe fiul lui Cresus. Lovit de 
vîrful lăncii, Atys împlini proorocirea visului. Un crainic alergă 
îndată să-l vestească pe Cresus de cele întîmplate ; ajungînd la 
Sardes, acesta îi povesti desfăşurarea luptei şi soarta tristă a 
fiului său. 

XLIV Cresus, doborît de moartea fiului său, se tînguia şi 
mai tare, ştiind că tînărul fusese ucis de acela pe care-1 purificase 
el însuşi. Frămîntat de nenorocirea cumplită ce-1 lovise, îl chema 
cu glas înfricoşător pe Zeus Purificatorul, ca martor al celor ce 
păţise de la străin ; îl invoca şi ca ocrotitor al ospeţiei, şi ca 
ocrotitor al prieteniei ; - ca apărător al ospeţiei, fiindcă, primin- 
du-1 pe străin în casa lui, îl hrănise fără să ştie pe ucigaşul fiului 
lui ; - ca apărător al prieteniei, deoarece trimiţîndu-1 să-i pă¬ 
zească fiul, găsise în el un cumplit duşman. 

XLV După aceea sosiră şi lydienii purtind leşul, iar în urma 
lor păşea ucigaşul. El se opri lingă mort şi, intinzînd mîinile, se 
lăsă pradă mîniei lui Cresus ; el îi ceru regelui să-l înjunghie 
chiar deasupra leşului, aducindu-i aminte de nenoiocirea cea 
dinţii şi cum mai adăugase încă o crimă ucigînd pe cel care-1 
purificase 104 ; prin urmare, zicea el, nu mai are pentru ce trăi. 
Auzindu-i vorbele, cu toată jalea care-i lovise casa, Cresus fu 
cuprins de milă pentru Adrastos şi-i grăi astfel : „în ochii mei 
ţi-ai ispăşit vina, oaspete, osîndindu-te singur la moarte, iar de 
această cumplită întîmplare nu eşti vinovat decît în măsura în 
care, fără voia ta, ai săvîrşit fapta... La mijloc e mîna vreunui 
zeu, acela care mi-a şi prevestit ce va să se întîmple“... Apoi 
Cresus îşi înmormîntă fiul după cuviinţă. Cît despre Adrastos, 
feciorul lui Gordias şi nepotul lui Midas, cel care fusese ucigaşul 
propriului lui frate şi ucigaşul celui ce-1 purificase, după ce 
liniştea şi singurătatea se aşternură în preajma, mormăitului, se 
înjunghie pe mormînt, dîndu-şi seama că, dintre toţi oamenii 
pe care-i ştia, este cel mai greu bătut de soartă. 

XLVI După ce îşi pierdu fiul, Cresus petrecu doi ani adine 
cernit. La capătul acestui răstimp, domnia lui Astyages, fiul lui 
Cyaxares, a fost cucerită de Cyrus, fiul lui Cambyses 105 . Puterea 
Perşilor crescînd neîncetat, Cresus îşi înfrînă durerea şi începu să 
se gîndească, plin de îngrijorare, dacă nu i-ar fi cumva cu putinţă 
să stăvilească întinderea perşilor mai înainte ca ei să se fi întărit 
prea mult 106 . Chibzuind la aceasta, se hotărî să întrebe de îndată 
oracolele aflate în Ellada, cît şi pe cel din Libya. Trimise, prin 
urmare, soli în diferite locuri, unii cu poruncă să meargă la Delfi, 
alţii la Abai, în Focida 107 , alţii la Dodona 108 ; cîţiva au fost 
trimişi şi la oracolele lui Amphiaraos 109 şi Trophonios 110 , ba 
unii pînă şi în ţinutul Miletului, la Branchizi m . Acestea au fost 
oracolele elineşti la care Cresus îşi mînă slujitorii, cu gîndul să 
le cerceteze. Pe alţi slujitori îi trimise cu poruncă să întrebe pînă 
şi oracolul din Libya, la templul lui Ammon U2 . Cresus îşi tri¬ 
mitea oamenii pentru a pune la încercare ştiinţa oracolelor ; abia 
după ce s-ar fi încredinţat că spun adevărul, regele urma să le 
mai întrebe încă o dată, prin credincioşii săi, dacă era sau nu 
bine să se ridice cu război împotriva perşilor. 

XLVII Iată ce porunci lydienilor regele cînd i-a trimis să 
încerce oracolele : numărînd cu grijă zilele ce se vor scurge din 
ziua plecării lor din Sardes, să nu întrebe oracolele decîţ cîird se 
vor fi împlinit o sută de zile în cap, şi atunci abia să «vorbească 
astfel : „oare ce face în clipa aceasta Cresus al lui Alyattes, re¬ 
gele lydienilor ?“ ; apoi să însemne în scris răspunsul fiecărui 
oracol şi să i-1 aducă chiar lui. Ce vor fi răspuns celelalte oracole, 
nimeni nu poate spune ; însă la Delfi, de îndată ce lydienii au 
intrat în templu cu gîndul să-l încerce pe zeu, nici nu apucară 
să întrebe cele poruncite, că Pythia grăi în hexametri următoarele : 

Ştiu cîte fire are nisipul şi-ntinderea mării, 

Pot înţelege pe cel făr’ de auz şi-l aud pe cel mut. 

Pînă în piept îmi pătrunde mirosul de broască ţestoasă, 

Cînd în tingire ea fierbe cu carne de rtiiel laolaltă. 

Zace sub ea întinsă aramă, şi-aramă-i deasupra.-.. 

XLVIII După ce lydienii îşi însemnară^ în scris răspunsul 
dat de Pythia, făcură cale-ntoarsă la Sardes. Pe măsură ce' trimi¬ 
şii se înfăţişau înaintea lui Cresus cu răspunsurile oracolelor, re¬ 
gele le deschidea numaidecît pe fiecare în parte şi arunca o privire 
la rîndurile scrise. Dar nici unul din răspunsuri nu-1 mulţumi. De 
îndată însă ce văzu răspunsul de la Delfi, înălţă rugi şi recunoscu 
adevărul celor spuse - socotind oracolul de la Delfi drept sin¬ 
gurul oracol nemincinos, deoarece ghicise ceea ce făcuse el. în- 
tr-adevăr, după ce-şi trimisese credincioşii să cerceteze oracolele, 
păzind cu grijă sorocul zilelor, iată ce a pus la cale Cresus : gin- 
dindu-se la ceva peste putinţă de ghicit şi de înţeles, a tăiat în 
bucăţi o broască ţestoasă şi un miel, pe care le-a fiert apoi împre¬ 
ună într-un căzănel de aramă acoperit cu un capac de aramă. 

XLIX Acesta a fost oracolul primit de Cresus de la Delfi. Cit 
despre răspunsul dat lydienilor de oracolul lui Amphiaraos după 
săvîrşirea cuvenitelor rituri în incinta templului, nu pot să po¬ 
vestesc nimic ; în privinţa răspunsului nu sc spune altceva decît 
că regele a rămas încredinţat că şi acest oracol era de crezut. 

L După aceste cercetări, Cresus căută să-şi cîştige de partea 
sa pe zeul din Delfi prin sacrificii uriaşe ; el îi aduse o jertfă 

de trei mii de capete din vitele care se sacrifică de obicei zeilor, 
apoi, îngrămădind pe un rug mare paturi bătute în aur şi argint, 
potire de aur, haine de purpură şi alte veşminte, le dădu foc, 
nădăjduind că va cîştiga astfel şi mai mult bunăvoinţa zeului. 
De asemenea, îndemnă pe lydieni să aducă cu toţii jertfe, fiecare 
după puterile lui. Cînd jertfa luă sfirşit, porunci să se topească 
aur neînchipuit de mult, din care făuri drugi bătuţi cu ciocanul, 
de grosimea unei jumătăţi de cărămidă, lungi de şase palme, laţi 
de trei şi înalţi de una. Drugii erau o sută şaptezeci la număr. Din 
aceştia, patru erau din aur curat, cîntărind fiecare doi talanţi şi 
jumătate, iar restul din aur alb 113 , în greutate de doi talanţi. 
Regele mai porunci să se toarne din aur curat şi chipul unui 
leu 114 cîntărind zece talanţi. Cînd a ars templul de la 
Delfi l15 , leul a căzut de pe lespezile de grosimea unei jumătăţi 
de cărămidă pe care şedea, iar acum se află în tezaurul corintie- 
nilor, dar nu mai atirnă decît şase talanţi şi jumătate, căci trei 
şi jumătate se topiseră în foc. 

LI Cînd sfîrşi cu pregătirea darurilor, Cresus le trimise la 
Delfi împreună cu alte cîteva prinoase, şi anume două cratere 
de o mărime cum nu s-a mai văzut - unul de aur şi altul de ar¬ 
gint ; cel de aur a fost aşezat la dreapta intrării în templu, iar 
cel de argint la stînga. Şi aceste cratere au fost strămutate cam 
pe vremea cînd a ars templul ; cel de aur se află azi în tezaurul 
de la Clazomenai, cîntărind opt talanţi jumătate şi douăsprezece 
mine, iar cel de argint a rămas într-un colţ al pronaosului ; el 
poate cuprinde şase sute de amfore ; lucrul e ştiut - căci localni¬ 
cii amestecă în el, la sărbătoarea Theophaniilor 116 , vin cu apă. 
Cei din Delfi mai spun că ar fi fost făurit de un anume Theo- 
doros din Samos 117 , şi eu îi cred, căci se vede cît de colo că nu 
este lucrul unui meşter oarecare. Cresus mai trimise şi patru chiu¬ 
puri de argint care se află azi în tezaurul corintienilor şi, afară 
de ele, mai închină încă două vase de stropit cu apă sfinţită, 
unul de aur şi unul de argint ; pe cel de aur se află săpate cîteva 
cuvinte care amintesc că vasul a fost dăruit de spartani, ceea ce 
însă nu e adevărat ; vasul vine tot din partea lui Cresus ; cu¬ 
vintele au fost săpate de unul din Delfi care voia să fie pe placul 
spartanilor ; îl ştiu eu pe nume, dar n-am să-l pomenesc. în- 

tr-adevăr, copilul prin a cărui mină se scurge apa este dăruit de 
spartani, nu însă şi vreunul din vase. 

O dată cu lucrurile înşirate mai sus, regele a mai trimis multe 
altele, lipsite de pecetea lui, de pildă, vase pentru libaţii 118 , o 
statuetă de aur înaltă de trei coţi înfăţişînd o femeie (pe care 
cei din Delfi o numesc statuia „brutăresei“ 119 Iui Cresus) - cît şi 
colane şi brîie de-ale soţiei sale. 

LII Acestea au fost darurile trimise la Delfi; lui Amphiaraos, 
aflînd despre -vitejia sa şi de patimile ce le-a îndurat, îi închină 
un scut făurit în întregime din aur curat, precum şi o lance trai¬ 
nică, turnată toată în aur, minerul fiind de aur ca şi cele două 
vîrfuri 120 ; aceste două lucruri se mai aflau încă pe vremea mea 
la Theba, în templul închinat de thebani lui Apollo Ismenios 121 . 

LIII Lydienilor care trebuiau să ducă darurile la cele două 
temple, Cresus le dete poruncă să întrebe oracolele dacă putea 
să pornească cu război împotriva perşilor şi dacă era bine să 
cheme într-ajutor oştiri prietene. îndată ce sosiră la locurile unde 
au fost trimişi, lydienii dăruiră prinoasele şi iscodiră oracolele, 
grăind astfel : „Cresus, regele lydienilor şi al altor neamuri, so¬ 
cotind că oracolele de aici sînt singurele în lume care spun ade¬ 
vărul, v-a trimis daruri vrednice de răspunsurile voastre ; acum 
vă întreabă dacă e cuminte lucru să lupte împotriva perşilor şi 
dacă ar fi bine să-şi ia ajutoare". La întrebările puse de soli, 
cuvîntul celor două oracole s-a dovedit a fi aidoma. Ele i-au pre¬ 
vestit lui Cresus că, de va porni lupta contra perşilor, va nimici 
o mare împărăţie şi l-au povăţuit să-şi ia ca tovarăşi de arme pe 
aceia dintre eleni pe care îi va recunoaşte drept cei mai puternici. 

LIV Cînd răspunsurile aduse de soli ajunseră la urechile lui 
Cresus, mult se bucură regele de spusele oracolelor. Plin de în¬ 
credere că avea să răstoarne domnia lui Cyrus, Cresus trimise o 
altă solie la Delfi şi, după ce află numărul localnicilor, îi dărui 
cu cîte doi stateri 122 de aur pe fiecare. în schimb, cei din Delfi îi 
dădură lui Cresus şi lydienilor precădere la consultarea oracolului, 
scutirea de orice dare, dreptul de a sta la jocuri în primele rin- 
duri 123 , cît şi îngăduinţa pentru vecie să ajungă cetăţean al Del¬ 
iilor oricare lydian ar fi dorit acest lucru 124 . 

LV După ce făcu aceste danii, Cresus ispiti din nou oracolul 
pentru a treia oară. De cînd primise răspunsuri adevărate de la 
oracol, nu se mai sătura să-l tot întrebe întruna. Dc data aceasta 
întrebă dacă domnia lui va fi îndelungată. Pythia, în cuvinte în¬ 
văluite, îi răspunse : 

Iată, cînd un catîr al mezilor rege-o s-ajungă, 

Atunci, o lydian subţire-n picioare 125 , ia-o la fugă 
De-a lungul pietrosului Hermos 126 , far’ să te-opreşti 
Şi făc-a roşi de ruşine... 

La sosirea acestor stihuri, Cresus se bucură de ele mai mult 
ca oricîrid, încredinţat pe deplin că niciodată vreun catîr nu-i va 
cîrmui pe mezi în locul unui om - astfel că nici el, nici urmaşii 
lui nu-şi vor pierde vreodată domnia. 

LVI Regele se strădui apoi să afle care erau cei mai vajnici 
dintre eleni, pentru a şi-i cîştiga de prieteni. Tot cercetînd mereu, 
cuncscu că în primele rînduri se aflau spartanii şi atenienii, unii 
de neam doric, ceilalţi de neam ionic. Aceste ramuri erau vestite, 
în vechime atenienii avind drept strămoşi pe pelasgi, iar sparta¬ 
nii pe eleni 127 . Cei din Attica nu s-au strămutat niciodată din 
locul lor de baştină, în schimb dorienii au fost o seminţie rătăci¬ 
toare prin multe locuri 128 . în timpul regelui Deucalion 129 , do¬ 
rienii locuiau pe plaiurile Phthiotidei 130 - iar sub Doros, fiul lui 
Hellen 1S1 , ţinutul de la poalele munţilor Ossa şi Olympos, cu¬ 
noscut sub numele de Histiaiotida 132 . Alungaţi de aci de cad- 
meeni 133 s-au aşezat în Pind 134 sub numele de „macedni“. De 
pe aceste meleaguri s-au strămutat din nou spre Driopida 135 , 
iar din Driopida, îndreptîndu-se spre Pelopones, şi-au luat în 
cele din urmă numele de dorieni. 

LVII Ce limbă vor fi vorbit pelasgii nu pot să spun fără greş. 
De-ar fi însă să aducem vreo mărturie, luîndu-ne după limba 
pelasgilor care mai trăiesc încă pînă azi, atît a celor care locuiesc 
în oraşul Crestona 136 , deasupra tyrrhenienilor 137 , vecini odi¬ 
nioară cu aşa-numiţii „dorieni“ din zilele noastre, cînd [aceşti 
pelasgi] sălăşluiau în pămînturile numite azi Thessaliotis 138 , 
precum şi după graiul pelasgilor care au întemeiat în Hellespont 

Plakia şi Skylake 139 , împărţind cu timpul colonia lor cu atenie- 
nii 14 °, cît şi al tuturor celorlalte aşezări pelasgice, care însă şi-au 
schimbat numele - de-ar fi nevoie, zic, să aducem vreo mărtu¬ 
rie, judecind după aceştia, apoi pelasgii vorbeau o limbă bar¬ 
bară 141 . 

Dacă aşa stau lucrurile şi toată populaţia pelasgică vorbea 
o astfel de limbă, prin urmare, neamul celor din Attica fiind tot 
pelasgic, a învăţat o altă limbă abia atunci cînd s-a preschimbat 
într-un neam elen. într-adevăr, nici cei din Crestona, nici cei 
din Plakia nu seamănă la grai cu nimeni din împrejurimi, ci 
vorbesc o limbă pe care o înţeleg numai ei, dovedind astfel că 
graiul ce-1 păstrează este acela pe care l-au adus cînd s-au stră¬ 
mutat pe aceste meleaguri. 

LVIII Neamul elenilor, după cît mi se pare mie, de cînd 
s-a ivit, s-a folosit necontenit de aceeaşi limbă. Pornind de la 
începuturi modeste, puţin numeros, s-a avîntat spre locul cel 
mai înalt şi s-a înmulţit pînă a atins numărul neamurilor din 
zilele noastre, mulţumită mai ales amestecului ce s-a făcut cu 
numeroşi pelasgi şi cu multe alte neamuri barbare. Faţă de 
această înflorire, am credinţa că nici un neam pelasgic, barbar 
de soiul lui, n-ar fi putut vreodată să se înmulţească în aşa 
măsură. 

LIX Cresus află că din aceste două neamuri, cel attic era 
supus şi dezbinat de către Peisistratos 142 , fiul lui Hippocrates, 
tiranul Atenei din acele vremuri 143 . 

Pe cînd privea jocurile olympice, ca oricare om de rînd, 
acestui Hippocrates i s-a întîmplat o mare minune... După ce a 
adus jertfă aşa cum se cuvenea, vasele de sacrificiu, care stă¬ 
teau în faţa lui încărcate cu cărnurile victimelor şi cu apă, în¬ 
cepură deodată să fiarbă fără foc şi dădură pe dinafară... 
Hilon 144 lacedemonianul, nimerindu-se de faţă şi văzînd 
minunea îi dete lui Hippocrates următoarele sfaturi : mai întîi, 
să nu-şi ia niciodată la casa lui o soaţă care să-i nască prunci, 
în al doilea rînd, dacă se întîmplă să aibă una, s-o alunge, şi, 
dacă are şi vreun copil, să-l lepede. 

Se spune că Hippocrates nu vru să asculte de sfaturile lui 
Hilon şi, după întîmplarea ce v-am povestit-o, i se născu un fiu, 

acest Peisistratos. Pc vremea cind atenienii de pe coastele mării 
şi cei de la cîmpie 145 se ridicaseră cu răzmeriţă, unii sub con¬ 
ducerea lui Mcgaclcs, fiul lui Alcmeon, iar cei din cîmpie, sub 
Lycurgos, un Aristoloid. Peisistratos, dorind să dobîndească 
puterea, răsculă o a treia tabără 146 ; după ce-şi strînse sprijini¬ 
tori şi ajunse, ca să spunem aşa, căpetenia muntenilor, iată ce-1 
duse capul să facă : se răni atît pe sine, cit şi catîrii ce-i trăgeau 
carul, repezindu-se apoi în agora ca şi cind abia ar fi scăpat 
din mîinile unor duşmani care, chipurile, voiau să-l ucidă pe 
cind se îndrepta spre cîmp... El ceru atunci de la ecclesia 147 o 
strajă de ostaşi intru apărarea sa, ca unul ce se acoperise de 
fală in războiul purtat împotriva megarienilor 148 , cucerind Ny- 
saia 149 şi arătînd că era în stare să înfăptuiască şi alte isprăvi 
vitejeşti. Amăgită, gloata atenienilor îi îngădui să-şi aleagă dintre 
cetăţeni trei sute de oameni, care nu ajunseră însă „lăncierii“ 150 
lui Peisistratos, ci „ciomăgaşii“ lui. Această strajă, înarmată cu 
bite groase de lemn, îl urma pretutindeni. Pornind cu toţii la 
luptă împreună cu Peisistratos, aceşti oameni au luat Acropole. 
De atunci Peisistratos domni peste atenieni fără să tulbure ma¬ 
gistraturile 151 în fiinţă şi fără să schimbe legiuirile ; el cîrmuia 
cetatea după rînduielile strămoşeşti şi se străduia să le facă pe 
toate cu rost. 

LX Nu după multă vreme, partizanii lui Megacles şi Ly¬ 
curgos, înţelegîndu-se între ei, : zbutiră sâ-1 răstoarne. Astfel a 
pus Peisistratos mina întîia oară pe cetatea Atenei, şi aşa şi-a 
pierdut puterea mai înainte de a fi prins rădăcini. 

Dar şi cei ce-1 alungaseră pe Peisistratos începură iarăşi să se 
lupte între ei. Megacles, încolţit de oamenii lui în plină răz¬ 
vrătire 152 , îi trimise lui Peisistratos întrebare dacă nu cumva 
vrea să-i ia fata de nevastă şi, în schimb, să-şi recapete tirania. 
Peisistratos, primind propunerea lui Megacles şi căzînd la învo¬ 
ială, pentru a pregăti întoarcerea, puse la cale împreună cu 
acesta din urmă o faptă pe care-o găsesc cit nu se poate mai 
prostească (ţinînd seama că încă din vechime elenii s-au de¬ 
osebit de neamurile barbare, arătîndu-se mai isteţi la cuget şi 
departe de a fi gata să creadă orice prostie), dacă intr-adevăr 
cei doi au urzit faţă de atenieni, socotiţi între eleni fruntaşi ca 
înţelepciune, un atare plan. 

în demul Paiania trăia o femeie cu numele de Phya, înaltă 
de patru coţi fără trei degete, altminteri minunat de frumoasă. 
Megacles şi Peisistratos o îmbrăcară din cap pînă-n picioare 
în armură, o suiră pe un car de război şi o învăţarâ cum să se 
ţină ca să pară cît mai strălucitoare în măreţia ei. Pe urmă, după 
ce se îngrijiră să trimită crainici care au luat-o înaintea carului, 
au dus-o la oraş ; odată ajunşi acolo, crainicii trebuiau să strige 
cît îi ţinea gura, după cum li se poruncise : „Cetăţeni ai Atenei, 
primiţi cu voie bună pe Peisistratos, pe care chiar zeiţa îl aduce 
înapoi în propria-i Acropole, cinstindu-1 mai mult decît pe ori¬ 
care dintre muritori !“ 153 Răspîndiţi în toate părţile, crainicii 
repetau cele de mai sus ; de îndată se şi întinse prin deme 15 . 4 
zvonul că Athena îl aduce pe Peisistratos înapoi, iar locuitorii 
de la oraş - încredinţaţi că femeia era zeiţa însăşi - se închinară 
la o fiinţă pămîntească şi-l primiră îndărăt pe Peisistratos. 

LXI Cînd şi-a recăpătat puterea aşa cum v-am povestit, 
Peisistratos, după învoiala ce avea cu Megacles, se însură cu 
fata acestuia. Cum avea însă băieţi mari şi cum umbla vorba că 
familia Alcmeonizilor, e blestemată 155 , nemaivoind să aibă 
copii şi de la tînăra sa soţie, Peisistratos se împreuna cu ea altfel 
decît trebuie. La început, femeia nu dezvălui nimănui această 
ruşine, dar în cele din urmă, fie c-a fost, fie că n-a fost iscodită, 
îi destăinui totul maică-si, care la rîndu-i vorbi cu bărbatul ei. 
Megacles se înfurie grozav de ocara ce i-o făcea Peisistratos. 
Cuprins de mînie, el uită dintr-o dată de supărarea împotriva 
foştilor săi prieteni. Aflînd ce se uneltea, Peisistratos părăsi ţi¬ 
nutul cu tot ce avea şi se duse în Eretria 156 , unde ţinu sfat cu 
fiii săi. Părerea lui Hippias 1S7 , care cerea recucerirea tiraniei, 
ieşi biruitoare ; atunci, tatăl şi fiii începură să stringă ajutoare 
de la oraşele care le erau îndatorate cu cîte ceva. Multe cetăţi 
dădură sume mari de bani, dar thebanii îi întrecură pe toţi prin 
dărnicia lor. Apoi - ce să mai lungesc vorba - vremea trecu şi 
totul a fost gata pregătit pentru întoarcerea lor. Din Peloponcs 
le veniră într-ajutor mercenari din Argos, iar un bărbat din 
Naxos, pe nume Lygdamis 158 , venit de bună voia lui, dădu 
dovadă de o însufleţire uimitoare, aducînd cu sine bani şi 
oameni. 

LXII Porniţi la atac din Eretria, Peisistratos şi fiii săi s-au 
înapoiat [în Attica] în al unsprezecelea an de la izgonirea lor. 
Mai întîi, izbutiră să cucerească cîmpia Marathonului. De în¬ 
dată ce îşi aşezară tabăra în acest ţinut, li se alăturară prietenii 
din oraş, iar pe urmă o mulţime de norod de la ţară - tot oa¬ 
meni cărora tirania le era mai dragă decît libertatea 15a . Toţi 
aceştia se strînseră în jurul lui Peisistratos. Pe de altă parte, ate- 
nienii din oraş, care nu se sinchisiseră cîtuşi de puţin nici cită 
vreme Peisistratos strângea bani, şi nici mai tîrziu cind ocupase 
Marathonul, abia atunci se treziră şi ei să se apere împotrivă-i 
cînd aflară că Peisistratos a pornit de la Marathon să atace 
oraşul. Atenienii se îndreptau cu toată oastea pe care-o aveau 
în întîmpinarea celor ce se întorceau din pribegie, iar oamenii 
lui Peisistratos, plecând de la Marathon, dădeau năvală asupra 
oraşului ; cele două părţi învrăjbite ajunseră deodată £aţâ-n 
faţă la templul Athenei din Pallene 160 şi se pregătiră de încă¬ 
ierare. în acest loc, minat de o poruncă cerească, iată că lui Pei¬ 
sistratos i se înfăţişează Amphilytos acarnianul, om priceput în 
prevestiri de tot soiul 161 , care, apropiindu-se de el, rosti acest 
oracol în stihuri hexametrice : 

Uite, zvîrlit e năvodul, iar plasa-i desfăşurată... 

Tonii 162 s-or prinde la noapte sub razele albe-ale lunii. 

LXIII Amphilytos proroci aceste cuvinte, stăpînit fiind de 
un duh sfînt. Peisistratos, tălmăcind oracolul şi spunînd că-i 
primeşte tîlcul, îşi mână oştirea mai departe. între timp, atenienii 
de la oraş stăteau liniştiţi la masă, şi, după masă, unii se apucară 
să joace 2aruri, iar alţii se culcară. Oamenii lui Peisistratos, 
năvălind asupra lor, îi puseră pe fugă. Cînd îi văzu fugind ca- 
re-ncotro, Peisistratos luă o hotărîre foarte înţeleaptă, pentru ca 
atenienii să nu se mai poată strînge la un loc, ci, dimpotrivă, 
să rămână împrăştiaţi. Suindu-şi fiii călare, îi trimise înainte ; 
cînd îi ajunseră din urmă pe fugari, băieţii le strigară voia lui 
Peisistratos, îndemnîndu-i să nu se teamă, ci fiecare să se în¬ 
toarcă la casa lui. 

LXIV Atenienii ascultară ; şi aşa Peisistratos luă pentru a 
treia oară puterea la Atena 163 . Tirania şi-o întări tocmind mulţi 

lefegii străini şi strîngînd bani, parte din veniturile locale 16 ‘, 
parte din proprietăţile pe care le avea în ţinutul fluviului Stry- 
mon 165 ; atenienilor care îi ţinuseră piept la Pallene şi nu fugi¬ 
seră pe dată, le luă feciorii ca zălog şi-i trimise să locuiască în 
Naxos ; căci tiranul cucerise cu armele şi Naxosul, pe care îl 
încredinţase spre cîrmuire lui Lygdamis 166 . în afară de toate 
acestea, ascultind de nişte oracole, el purifică insula Delos în 
felul următor : cît vezi cu ochii roată în jurul templului dezgropă 
morţii din acest ţinut şi-i mută în altă parte a insulei. 

în acest fel, Peisistratos domni la Atena ; unii din atemeni 
căzuseră în luptă, iar alţii luaseră calea pribegiei, afară din ţara 
lor, urmîndu-i pe Alomeonizi 167 . 

LXV Iată care era starea de asuprire ce se abătuse asupra 
Atenei în acele vremuri, pe care o află şi Cresus. In ce-i priveşte 
pe spartani, ei scăpaseră din grele încercări 168 şi tocmai îi învin¬ 
seseră pe tegeaţi, cu care se aflau în luptă. în timpul domniei în 
Sparta a regilor Leon şi Hegesicles 1<i9 , spartanii, biruitori in 
toate luptele, numai tegeaţilor nu le puteau veni de hac. Cu 
mult înainte de aceste întîmplări, ei aveau aproape cea mai 
proastă legiuire dintre toţi elenii, invoindu-se cu greu şi acasă 
la ei, şi cu străinii, cu care n-aveau nimic de-a face. Iată cum au 
trecut la o legiuire mai bună. Lycurg 17 °, bărbat cu mare vază 
printre spartani, ducîndu-se la Delfi să consulte oracolul, cum 
păşi în sala cea mare a templului, pe dată Pythia rosti urmă¬ 
toarele : 


Venita-i şi tu, o Lycurg, la templu-mi bogat în avuturi. 
Om mult iubit de tatăl ceresc şi de toţi olympienii, 

Om sau 2eu să te chem ? La cumpănă grea eu mă aflu I 
Dar mai dcgrab', o Lycurg, inima-mi spune că zeu eşti I 


. Unii zic că după ce rosti aceste stihuri, Pythia il învăţă pe 
Lycurg legile care mai dăinuiesc şi azi la Sparta. Dar, dacă dăm 
ascultare chiar spuselor spartanilor, Lycurg, pe cînd era epitropul 
nepotului său Leobotas, regele Spartei, ar fi adus din Creta 
orînduielile cele noi 171 . Cum s-a văzut epitrop, a schimbat toate 
rînduielile vechi şi a luat măsuri ca cele noi să nu fie încăl¬ 
cate 172 . Apoi luă hotărîri privitoare la războaie, enomotii 17S , 

triecade 174 , syssitii 175 şi, pe lingă acestea, institui eforatul 176 
şi gerusia m . 

LXVI în urma acestor prefaceri, spartanii îşi schimbară sta¬ 
rea, ascultînd de o legiuire mai bună. După moartea lui Lycurg, 
ci îi înălţară un templu şi-l proslăviră ca pe-un zeu. 

Deoarece se găseau într-un ţinut îmbelşugat, cu populaţie 
deasă, puterea lor creştea într-una şi înflorea tot mai mult. Cum 
nu se mai mulţumeau să trăiască în tihnă şi pace, şi erau încre¬ 
dinţaţi că-s mai tari dedt arcadienii, se duseră să întrebe oraco¬ 
lul de la Delfi ce-ar crede despre cucerirea întregii Arcadii 178 . 
Pythia le răspunse aşa : 

Ceri de la mine Arcadia ? Mult ceri ; n-am să ţi-o dau ! 

Mulţi mîncători de ghindă cuprind ai Arcadiei codri, 

Stavilă-n cale toţi îţi vor sta ; dar ură nu-ţi port. 

Tegeea-ţi voi da să joci tropotind cu bătăi de picioare. 

Şi o cîmpie frumoasă s-o-mparţi în măsuri cu frînghia... 

Cînd auziră spartanii răspunsul pe care-1 aduseseră solii, îi lă¬ 
sară în pace pe ceilalţi arcadieni şi porniră cu război împotriva 
tegeaţilor, luând cu ei lanţuri de legat picioarele. încrezători 
într-un oracol înşelător, îşi închipuiau că îi vor robi pe tegeaţi. 
Înfrînţi în ciocnirea care a urmat, cîţi dintre ei au fost prinşi 
de vii fură puşi la munca cîmpului - purtînd la picioare lanţu¬ 
rile pe care ei înşişi le aduseseră - şi la măsurarea cîmpiei te- 
geate cu frînghia 179 . Lanţurile în care erau ferecaţi se mai puteau 
vedea încă pe vremea mea în Tegeea. atîrnate în templul Athenei 
Alea 18 °. 

LXVII în timpul acestui prim război, spartanii suferiră în- 
frîngere după înfrîngere de la tegeaţi. Pe vremea lui Cresus însă, 
cînd la spartani erau în scaun Anaxandridas şi Ariston, au izbu¬ 
tit în cele din urmă să 'se arate mai vârtoşi la luptă - şi iată 
cum 181 : înfrînţi mereu în bătălie de către tegeaţi, spartanii s-au 
gîndit să trimită o solie la Delfi şi să întrebe pe care dintre zei 
trebuie să-i înduplece ca să-i ajute să-i dovedească în luptă pe 
tegeaţi. Pythia le răspunse că mai întîi trebuie să aducă îndărăt 
la Sparta oasele lui Orestes, feciorul lui Agamemnon 182 . Cum 
însă nu izbuteau de fel să găsească mormîntul lui Orestes, au 

trimis din nou la zeu, ca să afle şi locul unde zăcea Orestes. La 
întrebarea solilor, Pythia le răspunse aşa : 

Este-un ţinut în Arcadia, -n larga cîmpie Tegeca ; 

Bat două vînturi pe-acolo, iscate de-un iureş puternic. 

Lovirii-i răspunde lovire ; durerii-i urmează durere. 

Rodnica glie pe fiul lui Agamemnon ascunde. 

De-1 vei aduce la tine, stăpîn pe Tegeea tu fi-vei. 

După ce auziră şi această profeţie, cu toate că nu încetară 
de fel să caute întruna, spartanii tot nu putură face vreun pas 
înainte pînă cînd Lychas, un spartan din cei numiţi „agatho- 
ergi“ 183 , găsi mormîntul. „Agathoergii" sînt cetăţenii cei mai 
vîrstnici care părăsesc rîndurile călărimii 184 , cîte cinci în fiecare 
an ; datoria lor este ca, în anul cînd pleacă din mijlocul călăre¬ 
ţilor, să meargă fără răgaz care-ncotro îi trimite nevoia 
obştească. 

LXVIII Aşadar, unul din aceşti oameni, şi anume Lychas, 
găsi în Tegeea mormîntul căutat, ajutat şi de noroc, dar şi de 
isteţimea lui. Nimerindu-se pe acea vreme să fie în lupta cu 
tegeaţii un răgaz care îngăduia să se treacă liber dintr-un ţinut 
intr-altul 185 , Lychas, intrînd într-o fierărie din Tegeea, privea 
cum se lucrează fierul şi se minuna mult de cele ce vedea 186 . 
Fierarul, băgînd de seamă uimirea oaspetelui, îşi conteni lucrul 
şi spuse : „Drumeţ din Laconia, dacă lucrarea fierului îţi pare 
acum minune aşa de mare, apoi de-ai fi văzut ce-am văzut eu, 
te-ai mira şi mai mult... Voiam să fac în bătătura asta un puţ ; 
tot săpînd, am dat de o raclă lungă de şapte coţi ; cum nu-mi 
venea să cred că au trăit vreodată oameni mai înalţi decît cei 
de azi, o deschisei şi - ce să vezi ? - un mort lung tocmai cît 
racla. L-am măsurat şi l-am îngropat la loc“. Şi tot aşa, fierarul 
povestea înainte cele ce văzuse, dar lui Lychas - luînd aminte 
la cele ce auzea - îi încolţi in minte gîndul că mortul nu putea 
fi altul decît Orestes, după cum suna profeţia. Socoteala pe 
care şi-o făcu era următoarea : găsi că cele două foaie ale fiera¬ 
rului pe care le-avea sub ochi ar fi vînturde ; ciocanul şi nico¬ 
vala, lovirii-i răspunde lovire ; iar în fierul lucrat, vedea dure- 
ni-i urmează durere, închipuindu-şi în tălmăcirea ce-o făcea că 
îi fusese dat omenirii să născocească lucrul fierului spre nenoro- 

circa ci 187 . Punînd cap la cap cclc ce ştia, cînd s-a întors la 
Sparta povesti laccdcmonienilor toată întîmplarea. Aceştia se 
prefăcură că-1 judecă pentru o vină plăsmuită şi-l izgoniră. în¬ 
tors la Tegeca, Lychas ii destăinui fierarului soarta ce-1 lovise 
şi-l rugă să-i închirieze curtea in care lucra, dar fierarul nu se 
învoia în ruptul capului 188 . Cu vrfcmea, Lychas îl înduplecă 
totuşi, se mută acolo, deschise din nou mormîntul şi strînse la 
un loc oasele ; apoi făcu cale întoarsă la Sparta, cu oase cu tot. 
Şi de atunci, ori de cîte ori cele două puteri vrăjmaşe se în- 
căierau, spartanii se dovedeau a fi cu mult mai tari la luptă. De 
altfel, cea mai marc parte a Peloponesului intrase sub stăpîni- 
rea Spartei. 

LXIX După ce află toate cele povestite mai sus, Cresus tri¬ 
mise la Sparta soli purtători de daruri, ca să ceară tovărăşie de 
arme, învăţîndu-i cu grijă ce trebuiau să spună. Ajunşi la Sparta, 
solii vorbiră astfel : „Sîntem trimişii lui Cresus, regele Lydiei 
şi al altor popoare ! Iată ce vrea el să vă spună : spartani, prin- 
tr-un oracol, Apollo m-a îndemnat să mi-1 iau tovarăş de arme 
pe elen ; cum am aflat că voi sînteţi fruntea Elladei, ascultînd 
de oracol, vă poftesc să mă sprijiniţi, dorind să fiu prietenul 
şi tovarăşul vostru de arme, fără de vicleşug şi înşelăciune !“ 

Aceasta era dorinţa lui Cresus, pe care solii o împărtăşiră 
spartanilor. Spartanii, care auziseră şi ei de răspunsul dat de 
oracol lui Cresus, s-au bucurat de venirea lydienilor şi au făcut 
jurăminte de prieteşug şi tovărăşie de arme. Chiar şi mai înainte 
de asta ei primiseră unele binefaceri de la Cresus. Atunci, cînd 
au trimis să cumpere aur la Sardes, cu gîndul să-l topească pen¬ 
tru statuia lui Apollo care şi astăzi se află la Thornax, în Laco- 
nia 189 , Cresus, în loc să vîndă aurul, îl dărui cumpărătorilor. 

LXX • Pe aceste temeiuri au încuviinţat spartanii tovărăşia de 
arme cu Cresus, dar şi fiindcă regele îi alesese pe ei dintre toţi 
elenii ca prieteni, înaintea altora. Ei se arătară gata să răspundă 
la chemarea regelui şi, poruncind să se făurească un crater de 
aramă, împodobit pe dinafară pînă la gură cu chipuri de plante 
şi animale 19 °, în care puteau să încapă trei sute de amfore, îl 
trimiseră la Sardes. Erau doar şi ei dornici să-i dăruiască ceva 
lui Cresus în schimbul celor primite. Dar craterul n-a mai ajuns 

niciodată la Sardes din pricina unor întîmplări care se povestesc 
in două feluri : spartanii susţin că, pe cînd era dus spre Sar¬ 
des, craterul ajunse în apele Samosului şi samienii, aflînd de 
încărcătură, au pus mîna pe el, atacînd corabia cu vase de război. 
Pe de altă parte, cei din Samos spun că, intîrziind pe drum, 
spartanilor care duceau craterul le-a ajuns la urechi vestea că¬ 
derii Sardesului şi a lui Cresus ; atunci ei s-au grăbit să vîndă 
craterul la Samos unor cetăţeni particulari, care l-au cumpărat 
pentru a-1 aşeza în templul Herei. Se poate foarte bine întîmpla 
ca cei ce l-au vîndut să fi povestit la întoarcerea acasă că 
fuseseră jefuiţi de samieni. Aşa a fost povestea cu craterul 191 . 

LXXI Cresus, înşelat de tîlcul oracolului, se pregătea să nă¬ 
vălească în Cappadocia, cu nădejdea că va izbuti să-l răstoarne 
pe Cyrus şi puterea perşilor 192 . 

Pe cînd Cresus se pregătea să pornească împotriva perşilor, 
un lydian pe care-1 chema Sandanis, socotit de multă vreme om 
înţelept şi care-şi întări şi mai mult faima în Lydia prin părerea 
ce şi-o dădu atunci, îl sfătui pe Cresus astfel : „O rege ! Te 
pregăteşti să porneşti împotriva unor oameni care poartă nădragi 
strimţi 193 , au toată îmbrăcămintea făcută din piei şi care nu se 
hrănesc cît le cere inima, ci numai cu ce pot găsi, căci ţara lor 
e piatră seacă ! Afară de asta, ei nu ştiu ce-i vinul, ci beau doar 
apă, n-au smochine să le desfete gura şi nici alte lucruri bune 194 . 
Dacă îi vei birui, ce poţi să iei de la nişte oameni care n-au 
nimic ? Dacă, dimpotrivă, se va întîmpla să fii biruit, gîndeş- 
te-te bine la bunurile ce ai de pierdut. O dată ce vor fi gustat 
din bunăstarea noastră, se vor deprinde repede cu ea şi nu vor 
mai putea fi dezvăţaţi. Eu, din partc-mi, aduc prinos de mulţu¬ 
mire zeilor că perşilor nu le-a dat prin minte să pornească îm¬ 
potriva lydienilor“... Aşa vorbi Sandanis, dar pe Cresus nu-1 
înturnă din drum. 

Şi vorbea cu dreptate, căci, într-adevăr, mai înainte de 
cucerirea Lydiei, perşii nu aveau în traiul lor nimic gingaş şi 
nimic bun. 

LXXII Cappadocienilor, elenii le zic syrieni 195 ; aceşti 
syrieni, mai înainte de a fi supuşii perşilor, fuseseră supuşii mc- 
zilor ; acum se aflau sub ascultarea lui Cyrus. Hotarul dintre 

împărăţia mezilor 196 şi cea a lydienilor este fluviul Halys, care, 
izvorînd din munţii Armeniei, curge prin Cilicia 197 . După ce îi 
lasă pe matieni 198 în dreapta cursului şi pe frigieni de partea 
cealaltă, trecînd de ei şi ţinînd-o tot în sus, spre miază¬ 
noapte, desparte de aici înainte pe syrienii cappadocieni de 
paflagonii pe care-i are în stînga. Astfel, fluviul Halys desparte 
de continentul asiatic aproape toată Asia Mică, de la ţărmurile 
mării Ciprului pînă la Pontul Euxin. Aici se află partea cea 
mai îngustă din întreg ţinutul ; ea poate fi străbătută de un 
drumeţ sprinten în cinci zile 199 . 

LXXIII Iată temeiurile care l-au îndemnat pe Cresus să 
intre în Cappadocia : şi pofta de a pune mina pe alte pămînturi 
ca să-şi sporească ţara, dar mai ales, încrezîndu-se pe deplin în 
oracol, dorinţa de a se răzbuna pe Cyrus pentru cele intîmplate 
lui Astyages 2 °°. Căci Astyages, fiul lui Cyaxares, rege al mezilor 
şi totodată cumnat al lui Cresus 201 , fusese răsturnat de Cyrus 
al lui Cambyses, care-1 ţinea în robie. Astyages s-a înrudit cu 
Cresus în următoarea împrejurare. O ceată de sciţi nomazi a tre¬ 
cut în urma unei dihonii cu alţi sciţi pe pămîntul mezilor ; stă- 
pîn în acele vremuri peste mezi era Cyaxares 202 , fiul lui Phraor- 
tes, nepotul lui Deiokes, care dintru început îi primi cu vorbe 
bune pe aceşti sciţi veniţi să ceară ocrotire. Cum ajunsese să 
ţină foarte mult la ei, le încredinţă cîţiva copii pe care să-i în¬ 
veţe limba lor şi tragerea cu arcul. Vremea trecea, sciţii se 
duceau mereu la vînătoare şi mereu aduceau cîte ceva ; o dată 
insă s-a-ntîmplat că n-au putut prinde nimic. Cînd s-au întors 
cu mina goală, Cyaxares (care, de altfel, aşa cum s-a dovedit, 
era om iute la mînie) îi ocări, purtîndu-se cit nu se poate mai 
urît. Sciţii, după ce-au răbdat ocările lui Cyaxares, ştiind prea 
bine că nu le meritaseră, au hotărît să-l taie în bucăţi pe unul 
din copiii ce le fuseseră încredinţaţi pentru învăţătură şi să-l 
gătească aşa cum obişnuiau să gătească vînatul. Copilul tăiat 
urma să-i fie adus lui Cyaxares la masă, ca şi cum ar fi fost 
vînat proaspăt 203 , şi după această ispravă ei urmau să fugă cit 
mai repede la Alyattes, fiul lui Sadyattes, din Sardes. Zis şi 
făcut. La masă Cyaxares şi oaspeţii de faţă mîncară pînă nu 
mai putură din carne, iar sciţii care săvîrşiseră isprava s-au dus 
să ceară ocrotire la curtea lui Alyattes. 

LXXIV După aceste întîmplări - cum Alyattes n-avea de 
gînd să-i înapoieze pe sciţii pe care Cyaxares îi cerea mereu - a 
izbucnit un război între lydieni şi mezi ; războiul a ţinut vreme 
de cinci ani, în care mezii i-au învins adesea pe lydieni şi lydie- 
nii pe mezi. O dată s-a dat chiar un fel de bătălie de noapte 204 . 
în al şaselea an de cînd duceau războiul fără a se dovedi unii 
pe alţii, într-o încăierare - ce să vezi ? - s-a întîmplat ca în 
toiul bătăliei ziua să se preschimbe deodată în noapte ; Thales 
din Milet le prevestise ionienilor venirea acestei întunecări a 
soarelui şi dăduse ca soroc tocmai acest an în care s-a şi petre¬ 
cut... Cînd văzură că se face noapte în plină zi, lydienii şi 
mezii încetară lupta şi amîndouă taberele se arătară foarte gră¬ 
bite să ajungă la încheierea păcii. Cei care au purtat vorbele de 
împăcare au fost cilicianul Syennesis 205 şi babilonianul Labyne- 
tes 206 . Aceştia îi zoriră pe cei doi regi să facă un legămînt de 
prietenie şi-i îndemnară să-l întărească printr-o încuscrire. îl 
hotărîră pe Alyattes 207 s-o dea pe Aryenis, fata lui, după 
Astyages, fiul lui Cyaxares ; căci ştiau ei prea bine că fără o 
trainică legătură de rudenie nici învoielile nu pot avea 
viaţă lungă. 

Jurămintele de credinţă se fac la aceste popoare cam ca şi 
la eleni, numai că ei îşi mai fac la braţ şi nişte crestături uşoare 
şi-şi sug unul altuia sîngele. 

LXXV Pe acest Astyages, aşadar, bunicul lui din partea 
mamei, îl răsturnă Cyrus, ţinîndu-1 înrobit pentru o pricină pe 
care o voi arăta ceva mai tîrziu în cursul povestirii. Cu acest 
necaz împotriva lui Cyrus, s-a gîndit Cresus să întrebe oracolele 
dacă e bine sau nu să pornească asupra perşilor, şi, primind 
răspuns amăgitor, în credinţa că-i era prielnic, năvăli spre pă- 
mînturile stăpînite de perşi. 

Ajuns la ţărmurile fluviului Halys, de aici, după cîte cred 
eu, şi-a trecut oştirea peste podurile durate în acel loc 208 , dar 
după o poveste căreia i se dă multă crezare în Ellada, Thales 
din Milet a înlesnit trecerea oştirilor. Se povesteşte că Cresus, 
fiind în mare încurcătură cum să-şi treacă oamenii peste apă 
(după spusele elenilor, podurile pomenite nu erau pe acea 
vreme), Thales, care se afla în tabără, pentru a fi regelui pe 
plac, a făcut astfel ca apele fluviului să nu mai curgă doar prin 

stînga, ci şi prin dreapta lagărului, purcezînd în felul următor : 
mai la deal de tabără a pus să se înceapă săparea unui şanţ 
adînc, în formă de semilună, aşa ca fluviul s-o poată apuca 
pe la spatele aşezărilor oastei, întors pe aici din vechea lui 
albie. După ce vor fi făcut înconjurul taberei, apele urmau 
să se împreune iarăşi cu albia veche. Aşa cum a fost împărţit 
fluviul, amîndouă braţele puteau fi lesne trecute printr-un vad. 
Mai spun unii că albia veche a fost secată chiar pînă la fund. 
Dar eu nu mă alătur cîtuşi de puţin acestei păreri - căci la 
întoarcere, cum l-ar mai fi putut lydienii trece din nou 209 ? 

LXXVI După ce-şi trecu oştirile dincolo de fluviu, Cresus 
sosi în Cappadocia în regiunea numită Pteria 21 °. Pteria este 
ţinutul cel mai bine întărit din această ţară şi este aşezat cam 
înspre oraşul Sinope, cel de pe ţărmul Pontului Euxin. 

Cresus îşi aşeză aici tabăra, pîrjolind ogoarele syrienilor. 
Apoi cuceri Pteria şi-i făcu pe locuitori robi ; cuceri, de ase¬ 
menea, şi toate ţinuturile învecinate, adueîndu-i pe locuitori 
la sapă de lemn, deşi oamenii nu-i greşiseră cu nimic. 

Pe de altă parte, Cyrus îşi aduna şi el oşti şi, luîndu-i cu 
sine pe toţi oamenii pe care îi întîlnea în cale, se pregăti să-l 
înfrunte pe Cresus. Mai înainte de a-şi pune în mişcare grosul 
oştirii, el trimise solie la ionieni ca să-i îndemne să se despartă 
de Cresus. Dar ionienii nu-i dădură ascultare. De îndată ce 
sosi, Cyrus îşi şi aşeză tabăra în faţa lui Cresus, şi chiar acolo, 
în cîmpia Pteriei, cele două oşti se hărţuiră cumplit. Se iscă 
apoi o luptă crîncenă pe viaţă şi pe moarte, cu pierderi grele 
de amîndouă părţile. în cele din urmă, cum nici unii, nici alţii 
nu s-au arătat a fi învingători, încetară lupta la căderea nop¬ 
ţii. Aşa s-au luptat cele două tabere. 

LXXVII Cresus, nemulţumit de numărul oştilor sale (în- 
tr-adevăr, oastea ce-o strînsese era cu mult mai mică decît cea 
a lui Cyrus), nemulţumit, zic, de această nepotrivire, şi cum 
a doua zi Cyrus nu mai încercă să-l lovească, se înapoie la 
Sardes, cu gînd să-i cheme într-ajutor pe egipteni - aşa cum 
glăsuiau jurămintele de credinţă (căci Cresus încheiase o în¬ 
voială cu Amasis, regele Egiptului, înainte chiar de a o fi 
încheiat pe cea cu spartanii) ; de asemenea, avea intenţia să 

trimită şi după babilonieni (şi cu ei era legat printr-o învoială ; 
rege al babilonienilor în acel timp era Labynetes), cît şi după 
spartani, ca să se înfăţişeze la Sardes la vremea hotărîtă. în 
mintea lui, Cresus îşi făcea socoteala că - pentru a-i aduna pe 
toţi la un loc şi a-şi strînge propria-i oştire - avea nevoie de 
toată iarna şi nădăjduia să pornească iarăşi împotriva perşilor 
abia o dată cu venirea primăverii. Cu aceste gînduri, de în¬ 
dată ce sosi la Sardes, trimise solii la toţi prietenii de arme şi-i 
rugă să se adune la Sardes peste cinci luni. Din oastea pe care-o 
avea cu sine, şi care se luptase cu perşii, el dădu drumul părţii 
alcătuite din mercenari 21i , lăsînd-o să se împrăştie, fără să bă¬ 
nuiască măcar că, după o bătălie atît de nehotărîtă, Cyrus mai 
putea să se îndrepte împotriva Sardesului. 

LXXVIII Pe cînd lua aceste măsuri, locurile dinafara ora¬ 
şului se umplură toate de şerpi. La ivirea lor, caii, uitînd să mai 
pască pe păşuni, se repeziră şi-i mîncară. Această privelişte i se 
păru lui Cresus o minune, cum şi era de fapt. El şi trimise de 
îndată cercetaşi la vestiţii ghicitori din Telmessos 2l2 . Cerce- 
taşii, după ce sosiră acolo şi aflară de la telmessieni tîlctil în- 
tîmplării minunate, n-au mai apucat însă să-l înştiinţeze pe 
Cresus ; căci, înainte de înapoierea lor la Sardes, Cresus fusese 
luat prizonier. Telmessienii tălmăciseră totuşi că regele trebuia 
să se aştepte ca ţara să-i fie năpădită de oaste străină - care, 
de cum se va ivi, îi va şi subjuga pe localnici - spunînd că 
„şarpele" este copilul pămîntului, iar „calul", dimpotrivă, e 
vrăjmaşul înarmat venit dinafară. Aşa i-au răspuns telmessienii 
lui Cresus, care însă şi căzuse prins 213 , fără ca ei să fi ştiut 
ceva de soarta Sardesului şi a regelui său. 

LXXIX Cyrus - îndată după retragerea neaşteptată a lui 
Cresus în urma bătăliei de la Pteria -, aflînd că regele lydian, 
după ce se retrăsese, avea de gînd să-şi împrăştie oastea, chib- 
zui şi găsi că cel mai bun lucru de făcut era să se îndrepte cît 
putea mai repede spre Sardes, mai înainte ca lydienii să-şi fi 
strîns a doua oară oaste. Cum s-a hotărît, a şi trecut la fapte. 
Mînîndu-şi intr-un iureş armata spre hotarele Lydiei, Cyrus îi 
aducea chiar el lui Cresus vestea că soseşte. Atunci, Cresus, 
aflat la grea cumpănă, cinci înţelese că lucrurile au luat o altă 

întorsătură decît se aşteptase, nu pregetă totuşi să-i scoată pe 
lydieni la luptă. Pe acea vreme nu era în toată Asia neam mai 
viteaz şi mai puternic decît al lydicnilor. Ei luptau călare, pur¬ 
tau suliţe lungi şi erau călăreţi neîntrecuţi. 

LXXX Cele două oşti se ciocniră în cîmpia din faţa Sar- 
desului, cîmpie întinsă şi fără copaci, brăzdată de cursuri de 
apă, printre care şi Hyllos 214 , care toate la un loc se varsă 
intr-un rîu mai mare, numit Hermos ; Hermosul izvorăşte din- 
tr-un munte 215 închinat mamei 21<i lui Dindymon şi se varsă în 
mare aproape de Foceea. 

Cyrus, cînd văzu cum se pregătesc lydienii de luptă, îngrijo¬ 
rat foarte de înfăţişarea călărimii, urmă povaţa unui bărbat 
med, anume Harpagos 217 : porunci ca toate cămilele cîte-i 
urmau oştirea, atît cele ce cărau merindele, cît şi cele ce purtau 
tarhatul, să fie adunate la un loc şi uşurate de poveri. Apoi 
sui pe ele oameni în port de călăreţi - pe care-i puse în fruntea 
oştilor, ca să dea ei piept cei dintîi cu călărimea lui Cresus. 
Dădu poruncă pedestraşilor să vină în urma cămilelor, şi abia 
la urmă de tot, după pedestraşi, întreaga călărime 218 . 

După ce sfîrşi această orînduială, porunci oştenilor săi să nu 
cruţe nici un lydian şi să ucidă pe oricine le-ar fi stat împotrivă, 
numai pe Cresus să nu-1 omoare, chiar dacă s-ar mai fi apărat 
încă după ce ar fi căzut prins. Acestea au fost poruncile sale. 
Iată de ce a aşezat cămilele înaintea cailor : calului îi e frică 
de cămilă şi nu rabdă nici s-o vadă în ochi, nici să-i simtă miro¬ 
sul. Din această pricină a fost scornit vicleşugul, pentru ca 
regele lydian să nu se poată folosi de călărimea cu care gîndea 
că va cîştiga o biruinţă strălucită. 

Cînd oştile se apropiară una de alta, de îndată ce caii miro- 
siră cămilele şi le zăriră, o luară la goană îndărăt, năruind tot¬ 
odată şi speranţele lui Cresus. Totuşi, lydienii nu se înspăimân¬ 
tară aşa de lesne, ci - cînd băgară de seamă vicleşugul - săriră 
jos din şa, luîndu-se la luptă cu perşii. Dar timpul trecea şi, 
după ce mulţi căzură din amîndouă părţile, lydienii fură nevoiţi 
să dea înapoi, închizîndu-se între zidurile cetăţii lor, unde au 
fost împresuraţi de perşi. 

LXXXI în timpul acesta, Cresus, încredinţat fiind că încer¬ 
cuirea va dăinui vreme îndelungată, trimise dintre zidurile după 
care se adăpostea alţi crainici la toţi cîţi îi erau prieteni 219 . Cei 
dintîi crainici spuseseră aliaţilor să se adune la Sardes peste 
cinci luni ; pe ceştilalţi Cresus îi porni să ceară ajutor cît mai 
grabnic, avînd în vedere că era încercuit. 

LXXXII Regele zori, prin urmare, soli în toate părţile, 
printre alţii şi la spartani 22 °. Dar tocmai în acea vreme se ni¬ 
merise să izbucnească o ceartă între spartani şi argieni, cu pri¬ 
vire la un ţinut numit Thyreea 221 . Thyreea era o parte din 
Argolida, pe care puseseră mîna spartanii. De altfel, şi bucata 
dinspre soare-apune, care se întinde pînă la capul Maleea 222 , 
este tot a argienilor, atît cea de pe continent, cît şi insula Cyt- 
hera şi restul insulelor 223 . 

Argienii, sculîndu-se cu mic cu mare să-şi apere pămîntul 
cotropit, cînd părţile vrăjmaşe se întîlniră, căzură la înţelegere 
să lupte numai cîte trei sute de oameni aleşi din amîndouă ta¬ 
berele 224 , şi, care pe care s-or dovedi, al acelora să fie ţinutul. 
Grosul oştilor urma să se întoarcă fiecare la vatră şi să nu 
rămînă lingă luptători, ca nu cumva taberele fiind atît de 
aproape, una din ele văzînd pe ai lor că şovăie, să sară într-aju- 
tor. După ce s-au învoit astfel, s-au îndepărtat ; iar oştenii, cei 
mai vrednici din amîndouă părţile, începură lupta. 

Şi tot luptîndu-se ei într-una, fără să se poată birui nicicum, 
din şase sute au mai rămas doar trei oameni, de la argieni 
Alkenor şi Chromios, iar de la spartani, Othryadas ; doar ei 
mai vieţuiau încă la căderea nopţii. Cei doi argieni, socotindu-se 
învingători 225 , alergară în grabă la Argos ; între timp, sparta¬ 
nul Othryadas despuie de arme pe morţii argienilor şi le cără 
în tabăra sa fără să părăsească o clipă cîmpul de bătaie. 

A doua zi, amîndouă oştile s-au înapoiat la faţa locului, ca 
să afle cele întîmplate. O vreme, fiecare ţinea morţiş că el este 
învingătorul - unii spunînd că de la ei au scăpat cu viaţă un 
număr mai mare de luptători, iar ceilalţi socotindu-i pe cei doi 
nişte fugari, faţă de luptătorul lor care rămăsese pe loc şi adu¬ 
nase armele duşmanului. în cele din urmă, înflăcărîndu-se la 
ceartă, lupta se încinse din nou ; după ce-au căzut mulţi de 
amîndouă părţile, spartanii rămaseră învingători. De atunci 

argienii îşi rad capetele 22<i , ei care înainte vreme purtau numai 
plete, şi făcură o lege întărită cu blestem ca nu cumva vreun 
argian să-şi lase părul să crească sau vreo femeie să poarte po¬ 
doabe de aur, pînă cînd Thyreea nu va fi fost luată înapoi 227 . 
Spartanii, dimpotrivă, făcură o lege tocmai pe dos : ei, care pînă 
atunci nu purtau părul lung, de atunci încoace numai lung şi-l 
poartă. Lumea mai spune că singurul om care scăpase cu viaţă 
din cei trei sute de spartani, Othryadas - ruşinat să se întoarcă 
la Sparta în timp ce tovarăşii săi de arme pieriseră - şi-a curmat 
singur zilele chiar pe pămîntul Thyreei 228 . 

LXXXIII Cam asta era starea de lucruri la Sparta cînd sosi 
solul de la Sardes, cu rugămintea ca spartanii să-l ajute pe Cresus 
care era împresurat. Cu toate împrejurările grele în care se gă¬ 
seau, de îndată ce aflară de cererea solului, aceştia s-au şi gră¬ 
bit să dea ajutor. Pregătirile erau aproape terminate şi corăbiile 
aşteptau să pornească, cînd sosi ştirea despre căderea cetăţii 
lydienilor şi prinderea de viu a lui Cresus. Atunci, spartanii, cu 
mare mîhnire în suflet, îşi conteniră pregătirile. 

LXXXIV Iată cum a căzut Sardesul. Intr-a patrusprezecea 
zi de cînd Cresus înfrunta împresurarea, Cyrus, prin oameni 
călări trimişi în rîndurile oştenilor săi, răspîndi ştirea că va răs¬ 
plăti cu daruri pe cine va pune cel dintîi piciorul pe zidurile 
cetăţii. Ca urmare, oastea făcu cîteva încercări, dar fără izbîndă. 
Atunci, după ce oamenii se lăsaseră păgubaşi, un voinic, mard 229 
de neam, pe nume Hyroiades, încercă să se caţăre printr-un loc 
al cetăţuii nepăzit de nimeni. Din acea parte nu era primejdie 
ca cetatea să fie atacată vreodată, locul fiind o rîpă dreaptă, cu 
neputinţă de cucerit. 

Numai prin această singură parte Meles, primul rege al 
Sardesului 23 °, nu-şi plimbase leul, pe care i-1 născuse ţiitoarea 
sa, pentru că telmessienii prevestiseră că cetatea Sardesului nu 
va putea fi cucerită vreodată dacă leul va fi plimbat în jurul 
zidurilor 231 . Meles dusese leul peste toată creasta zidului pe 
unde ar fi fost cu putinţă să fie lovită cetatea, dar trecuse cu 
vederea acest loc, pe care-1 socotea de netrecut, datorită rîpei 
ce-1 străjuia. Este vorba de partea cetăţii dinspre muntele Tmo- 
los. Aşa cum spuneam, mardul acesta, Hyroiades - văzînd în 

ajun pe un lydian coborîndu-se tocmai pe rîpa cu pricina după 
coiful ce i se rostogolise pînă jos şi urcîndu-se tot pe acolo în¬ 
dărăt - îşi făcu o socoteală care nu-i mai ieşi din minte. La 
rîndu-i, încercă şi el să se caţăre, după el se mai luară şi alţi 
perşi, apoi o mulţime întreagă ; şi uite-aşa au pus perşii mîna 
pe Sardes 232 , iar oraşul întreg 233 a fost dat pradă jafului. 

LXXXV Să vedem acum ce s-a întîmplat cu Cresus. Regele 
avea un copil de care am mai pomenit, înzestrat, de altfel, în 
toate privinţele, dar lipsit de grai. Pe vremea fericită din trecut, 
Cresus făcuse pentru copil tot ce i-a stat în putere - printre 
altele întrebase şi oracolul de la Delfi cum ar putea să-l tămă- 
duiască. Pythia i-a răspuns aşa : 

Viţă lydiană, al multora crai, neghiobule Cresus, 

Nu dori prin casă s-auzi prea mult aşteptatul 
Glas al fiului tău cuvîntînd ; mai bine-i de tine 
Mut să rămînă ; grăi-va întîi în zi blestemată... 


După căderea cetăţuii, unul din perşi se năpusti asupra lui 
Cresus să-l omoare, luîndu-1 drept altcineva. Cresus îl văzu cum 
se repede la el, dar, copleşit de nenorocirea acelei clipe, nici 
nu-i păsa, fiindu-i tot una dacă avea să moară sau nu sub lovitu¬ 
rile celui ce se năpustea asupră-i. Fiul său însă, cel lipsit de 
grai, cînd îl zări pe persan repezindu-se asupra lui tătîne-său 

- de groază şi durere - prinse glas şi strigă : „Omule, nu-1 
ucide pe Cresus !“ Acestea fost-au primele cuvinte pe care le-a 
rostit şi de atunci a vorbit pînă la sfîrşitul vieţii. 

LXXXVI Perşii au cucerit Sardesul 234 şi l-au prins pe Cre¬ 
sus de viu ; regele domnise paisprezece ani şi a fost încercuit 
paisprezece zile 235 ; aşa cum prevestise oracolul, nimicise o 
mare putere : a lui însuşi. 

Luîndu-1 cu ei, perşii l-au dus înaintea lui Cyrus. Acesta 

- poruncind să se înalţe un rug mare - l-a suit pe Cresus în 
vîrful rugului, legat în lanţuri, împreună ou de două ori oîte 
şapte copii lydieni, fie pentru că avea de gînd să aducă jertfă 
vreunuia din zei, ca prada cea mai de frunte, fie pentru a îm¬ 
plini vreo făgăduială sfîntă, dar poate şi fiindcă aflase despre 

evlavia lui Cresus şi voia să vadă dacă nu cumva vreunul din 
zei îl va smulge din primejdia de a fi ars de viu. 

Aşa a fost purtarea lui Cyrus. Lui Cresus, suit pe rug, cu 
toate că se afla într-o stare atît de jalnică, îi veniră în minte 
cuvintele lui Solon, parcă suflate de un duh sfînt, şi anume că 
„pe nimeni nu se cade să-l fericeşti, cît mai e în viaţă". Cum 
amintirile i se depănau în faţa ochilor, începu să suspine, să 
geamă adînc şi, din tăcerea deplină ce-o păstrase pînă atunci, 
îl chemă de trei ori pe nume pe Solon... Cyrus, care-1 auzi, 
porunci tălmacilor să-l întrebe cine este acela pe care-1 striga ; 
tălmacii se apropiară de rug şi-l întrebară. Cresus, o bucată de 
vreme nu răspunse, apoi, fiind silit, grăi : „Pe cel pe care-1 socot 
mai de preţ decît orice bogăţie pentru monarhii care ar vrea să 
stea de vorbă cu dînsul“. Cum rostea lucruri fără înţeles pentru 
ei, tălmacii îl descusură iarăşi, pentru a afla ce voia să spună. 
Hărţuindu-1 mereu şi tot îmbulzindu-se în juru-i, în cele din 
urmă Cresus le povesti cum odinioară un atenian, anume Solon, 
sosise la curtea lui şi, după ce privise nemărginita-i bogăţie, o 
dispreţuise, spunînd cutare şi cutare lucru ; că de atunci încoace 
toate i s-au întîmplat întocmai cum zisese atenianul, măcar că 
spusele acestuia nu-1 priveau cu osebire pe el, ci se potriveau 
tuturor muritorilor, şi mai ales acelora care se credeau fericiţi. 

Cresus povestea înainte, în timp ce rugul gata aprins luase 
foc pe la margini. Cyrus, auzind de la tălmaci cele ce spusese 
Cresus, se răzgîndi ; ţinînd seama în cugetul său că şi el, om 
fiind, era să dea pradă flăcărilor pe un alt om, nu mai puţin 
fericit în zilele lui decît era el acum, afară de asta, temîndu-se 
de pedeapsa de sus şi spunîndu-şi că nimic nu-i statornic în 
viaţa omenească, dădu poruncă să se stingă cît mai iute focul 
aprins şi Cresus, împreună cu cei ce-1 însoţeau, să fie daţi jos. 
Dar oamenii care încercau să stingă focul nu izbuteau să biruie 
văpaia. 

LXXXVII Atunci, spun lydienii, pricepînd Cresus că Cyrus 
îşi schimbase gîndul şi văzind cum toată lumea se căznea să 
stingă focul, fără însă a izbîndi să-l potolească, strigă cu glas 
mare, rugîndu-1 pe Apollo, dacă s-a bucurat vreodată de daru¬ 
rile primite din parte-i, să-i vină într-ajutor şi să-l smulgă din 
năprasnica primejdie prin care trecea. Pe cînd chema asupră-i 

puterea zeului, vărsa lacrimi. Deodată, din cer senin şi liniştit, 
se îngrămădiră nori grei şi izbucni furtună ; ploaia începu să 
cadă cu spume şi rugul fu stins. Intîmplarea îl făcu pe Cyrus să 
vadă că Cresus este un om bun şi iubit de zei. îl coborî de pe 
rug şi-i cuvîntă astfel : „Cresus, ce muritor te-a îndemnat să-mi 
calci cu război pămîntul şi să mi te faci duşman în loc de prie¬ 
ten ?“ Cresus îi răspunse : „O rege, eu săvîrşit-am toate acestea 
spre fericirea ta şi propria-mi nenorocire ; de vină pentru cele 
întîmplate a fost zeul elenilor, care m-a îndemnat să iau armele. 
Căci nimeni nu este atît de nebun să aleagă războiul în locul 
păcii ! în timp de pace, copiii îşi îngroapă părinţii, iar în timp 
de război, părinţii pe copii 236 . Dar se vede că aşa a fost voia 
zeilor să se întîmple ...“ 237 . 

LXXXVIII Acestea au fost vorbele rostite de Cresus. Atunci 
Cyrus, slobozindu-1 din fiare, îl aşeză alături de el şi îi arătă 
Cea mai înaltă preţuire. Atît el însuşi, cît şi toţi din jurul lui 
îl priveau cu uimire. Cresus, cufundat în gîndurile sale, stătea 
tăcut. în cele din urmă, întorcîndu-şi capul şi văzînd cum perşii 
jefuiau cetatea lydienilor, spuse : „O rege, să-ţi spun oare ce-mi 
trece acum prin minte, sau mai bine ar fi în împrejurarea de 
faţă să tac din gură ?“ Cyrus însă îl îmbărbătă şi-l pofti să vor¬ 
bească după voie. Cresus îi răspunse prin următoarea întrebare : 
„Această mulţime, cîtă frunză şi iarbă, ce săvîrşeşte oare acolo 
cu atîta zor ?“ Cyrus îl lămuri : „îţi pradă cetatea şi-ţi cară 
avuţiile..." Cresus iarăşi cuvîntă : „Nu jefuieşte nici oraşul meu, 
nici bogăţiile mele ; în stăpînirea mea nu se mai află nimic din 
cîte au fost ; oştenii cară şi duc cu ei avutul tău...“ 

LXXXIX Cyrus, pus pe gînduri de cuvintele lui Cresus, în- 
depărtîndu-i pe ceilalţi, îl întrebă pe Cresus ce întrevedea că 
este de făcut în împrejurările de faţă. Cresus vorbi : „Cum zeii 
mi-au hărăzit soarta să-ţi fiu sclav, socot că e drept ca dacă în¬ 
trezăresc ceva în folosul tău să-ţi împărtăşesc cele ce bag în 
seamă. Perşii, oameni semeţi din fire, sînt lipsiţi de bogăţii ; 
dacă le treci cu vederea jaful şi felul în care pun mîna pe mari 
avuţii, iată la ce trebuie să te aştepţi din partea lor : acela din¬ 
tre ei care-şi va lua prada cea mai bogată, fii încredinţat că se 
va ridica cu răzvrătire împotriva ta. Acuma, de crezi că te sfă- 

tuiesc la bine, fă cum îţi spun eu. Pune paznici din straja ta la 
toate porţile 238 ; luîndu-i cu vorba bună pe cei ce cară din oraş 
bogăţiile, paznicii tăi să le ia înapoi prada, ca şi cum ar trebui 
să dea o zeciuială lui Zeus. în acest fel n-ai să te faci urît de 
oştenii tăi, ca unul ce opreşte cu sila bogăţiile, iar ei, recunos- 
cînd că tu nu faci altceva decît ce e cu dreptate, ţi le vor lăsa 
de bunăvoie'*. 

XC Cyrus, auzind cele de mai sus, se arătă plin de încîntare, 
într-atît i se păru plină de miez povaţa primită. El nu-şi pre¬ 
cupeţi laudele şi - după ce dădu poruncă străjilor să împlinească 
cele ce-1 îndemnase Cresus - grăi aşa : „Cresus, deoarece, ca 
un rege ce eşti, te văd hotărît să faci şi să vorbeşti numai 
lucruri pline de înţelepciune, cere-mi orice-ai dori să se înde¬ 
plinească acum..." Cresus răspunse : „O stăpîne, m-ai bucura 
peste poate de-mi vei îngădui să-l întreb pe zeul elenilor, pe 
care l-am cinstit mai presus de toţi zeii, trimiţîndu-i totodată 
şi lanţurile ce le vezi, dacă-i stă cumva în obicei să înşele pe 
cei care-i fac numai bine..." 

Cyrus îl întrebă pe ce se sprijină cînd îl învinuieşte pe zeu 
de asemenea lucru, iar Cresus îi dezvălui din fir în păr toate 
planurile ce şi le făcuse, răspunsurile oracolelor şi mai cu seamă 
ce daruri le închinase ; apoi, cum, împins de prezicerile lor, 
pornise cu război împotriva perşilor. La capătul povestirii, se 
întoarse din nou la rugămintea să i se îngăduie să ceară soco¬ 
teală zeului de cele întîmplate 239 . Cyrus, cu faţa luminată de 
rîs, zise : „Fie după placul tău, Cresus, şi de astă dată, şi ori 
de cîte ori vei mai vrea de acum încolo să-mi ceri ceva !“ La 
auzul încuviinţării, trimiţînd la Delfi cîţiva lydieni, Cresus le 
porunci să aşeze lanţurile pe pragul templului şi să-l întrebe pe 
zeu cum de nu i-a fost ruşine să-l împingă prin oracolele sale 
la războiul cu perşii, ca unul destinat să răstoarne puterea lui 
Cyrus, de pe urma căreia culesese aşa mîndreţe de roade ; la 
aceste cuvinte, solii urmau să arate lanţurile... Solia trebuia să 
pună aceste întrebări, precum şi dacă le stă cumva în obicei 
zeilor elenilor să se arate nerecunoscători. 

XCI Se povesteşte că Pythia le-a spus lydienilor sosiţi la 
Delfi cu poruncile lui Cresus cele ce urmează : „De ceea ce i-a 

hărăzit soarta, nimănui nu-i este dat să scape, nici măcar unui 
zeu. Cresus a ispăşit fărădelegea celui de al cincilea strămoş al 
său, om de rînd din straja Heraclizilor, care, momit printr-un 
vicleşug femeiesc, şi-a ucis stăpînul şi a pus mina pe domnia 
acestuia, măcar că nu i se cuvenea 240 . Cu toată strădania lui 
Loxias 1241 ca nenorocirea Sardesului să se întîmple abia sub 
copiii lui Cresus, şi nu chiar în timpul domniei lui, zeul n-a fost 
totuşi în stare să întoarcă hotărîrea sorţilor. Atîta cît i-a fost 
îngăduit, zeul a înfăptuit şi Cresus s-a bucurat de binefacerile 
lui ; trei ani de-a rîndul a tot fost amînată căderea Sardesului 
şi - s-o ştie bine Cresus ! - el a fost înrobit cu trei ani mai 
tîrziu decît hotărîse soarta 242 . în al doilea rînd, zeul i-a sărit 
într-ajutor, cînd era să fie ars de viu. în privinţa oracolului dat, 
Cresus se plînge pe nedrept. Loxias a prezis că, dacă va porni 
cu război împotriva perşilor, va nimici o mare împărăţie ; în 
faţa acestei preziceri, de-ar fi chibzuit bine, regele trebuia să-l 
fi întrebat pe zeu despre care anume din cele două împărăţii e 
vorba : de a lui, sau de a lui Cyrus ? Fără să pătrundă tîlcul 
celor spuse şi fără să întrebe încă o dată, el singur poartă toată 
vina. Ce-i spusese Loxias despre catîr ultima dată cînd cerce¬ 
tase oracolul, nici asta n-a priceput. Chiar Cyrus era acest 
catîr ; el se trăgea din părinţi de obîrşii diferite, dintr-o mamă 
de neam şi dintr-un tată mai de jos ; maică-sa era medă şi fiica 
lui Astyages, regele mezilor, iar taică-său persan, supus mezilor ; 
deşi nepotrivit în toate, [tatăl lui Cyrus] se unise totuşi cu cea 
care ar fi trebuit să-i fie stăpînă“. Aşa a sunat răspunsul Pythiei 
la mustrările lydienilor, iar solii îl aduseră la Sardes unde i-1 
împărtăşiră şi lui Cresus. Regele, auzind răspunsul, recunoscu că 
vinovatul era el, şi nicidecum zeul. 

XCII Aşa stau lucrurile cu domnia lui Cresus şi prima cu¬ 
cerire a Ioniei. Mai sînt în Ellada 243 şi multe alte odoare închi¬ 
nate zeilor, tot de către Cresus, nu numai cele pe care le-am 
pomenit : la Theba, în Beoţia, un scăunaş de aur cu trei picioare, 
pe care l-a închinat lui Apollo Ismenios l244 , la Efes, vacile de 
aur 245 şi cea mai mare parte din coloanele [templului] ; în 
templul Athenei Pronaia din Delfi 246 un mare scut de aur. 
Aceste toate au rămas încă pînă pe vremea mea, altele în schimb 
s-au prăpădit, ca, de. pildă, cele dăruite de Cresus pentru tem- 

piui Branchizilor din Milet 247 , care, după cîte aflu, ca greutate 
şi înfăţişare erau aidoma darurilor dc la Delfi 248 . 

Prinoasele de la Delfi şi cele hărăzite altarului lui Am- 
phyaraos le-a făcut Cresus pe propria lui cheltuială, luînd o 
parte din averile părinteşti ; celelalte însă au fost scoase din 
averea unui duşman, care mai înainte de a fi ajuns Cresus la 
domnie se ridicase împotrivă-i, urzind ca tronul Lydiei să-l ia 
un anume Pantaleon 249 . Pantaleon era fiul lui Alyattes şi frate 
vitreg după mamă lui Cresus. Cresus i se născuse lui Alyattes 
dintr-o soţie cariană, iar Pantaleon dintr-o ioniană. Atunci cînd 
Cresus a luat în stăpînire domnia dată de tatăl său, l-a ucis pe 
cel ce-i stătuse împotrivă, trăgîndu-1 pe un „mărăcine** 25 °. Ave¬ 
rea acestuia, pe care încă de mai înainte vreme o hărăzise 
zeilor, o închină atunci templelor înşirate mai sus, în felul cum 
s-a arătat. Dar cred că e destul cît s-a vorbit despre darurile 
închinate zeilor de Cresus. 

XCIII Lucruri minunate, vrednice să fie povestite în scris, 
ţara Lydiei nu prea are, aşa cum au, de pildă, alte ţări, afară 
doar de nisipul cu aur cărat de puhoaie din muntele Tmolos. 
Un singur monument îţi ia ochii, uriaş ca înfăţişare, întrecut 
doar de cele ale egiptenilor şi babilonienilor : în Lydia se află 
mormîntul lui Alyattes, tatăl lui Cresus ; temelia este ridicată 
din blocuri de piatră, iar restul dintr-o grămadă de pămînt 251 . 
Monumentul a fost ridicat de neguţători, de meşteşugari şi de 
fete care se vînd pe bani 252 . Pe vremea mea, mai erau încă în 
vîrful monumentului cinci stîlpi de piatră unde puteai vedea 
după inscripţiile săpate cît clădise fiecare ; după socoteli, se 
părea că partea înălţată de curtezane era cea mai mare. Intr-ade¬ 
văr, trebuie spus că în Lydia toate fetele din popor se vînd pe 
bani spre a-şi agonisi zestre ; aceasta o fac pînă la măritiş. Cînd 
se mărită, îşi aleg însă singure bărbatul 253 . 

Monumentul de jur împrejur are şase stadii şi două plethre, 
iar în lăţime treisprezece plethre. Alături găseşti un lac întins, 
care, după cîte spun lydienii, nu seacă niciodată. Lacul se nu¬ 
meşte „al lui Gyges“ 254 . Aşa arată acest monument. 

XCIV Lydienii au moravuri destul de asemănătoare cu ale 
elenilor, afară numai de faptul că îngăduie fetelor să se vîndă 


60 


HERODOT 


pc bani. Ei sînt, pre cîte ştim, cei dinţii oameni care au bătut 
monedă de aur şi argint 255 , şi tot cei dinţii care au făcut negoţ 
cu de-amănuntul. Lydienii mai spun că jocurile de acum, întîl- 
nite atît la ei cit şi la eleni, ar fi tot născocirea lor. Mai adaugă 
că jocurile ar fi fost născocite la ei o dată cu colonizarea ţinutu¬ 
lui tyrrhenian, şi iată cam ce povestesc despre aceasta. Pe vre¬ 
mea domniei lui Atys, fiul lui Manes 256 , se iscă în toată Lydia 
o foamete cumplită ; o vreme, locuitorii au dus-o cum au dus-o, 
tîrîş-grăpiş, dar cum foametea nu mai avea sfîrşit, cercară să 
şi-o amăgească, întrecîndu-se care mai de care să scornească cîte 
ceva. Atunci s-au scornit jocul cu zarurile, cel cu arşice, jocul 
cu mingea şi cîte alte feluri de jocuri, afară de jocul de dame 257 ; 
la născocirea acestuia din urmă, lydienii recunosc că n-au nici 
un amestec. 

Cu jocurile ce le iscodiseră ei luptau împotriva foamei în 
felul următor : din două zile, una şi-o petreceau jucînd toată 
vremea jocuri de noroc, ca să-şi ia gîndul de la mîncare ; ziua 
următoare, mai luau cîte ceva în gură, întrerupînd jocul. Şi tot 
aşa au vieţuit timp de optsprezece ani. 

Cum însă urgia nu mai înceta, ci, dimpotrivă, se înteţea me¬ 
reu, atunci regele lor împărţi tot poporul lydian în două şi trase 
la sorţi care să rămînă şi care să părăsească ţinutul. El urma 
să rămînă în fruntea celor sortiţi să stea pe loc, iar căpetenie 
a celor ce plecau îl orîndui pe fiul său, Tyrrhenos. Cei cărora le 
căzu sorţul să plece din ţară, au coborît spre Smirna şi au făcut 
corăbii pe care încărcară tot ce le trebuia pentru călătoria pe 
mare. Apoi plecară pe mare în căutarea altui pămînt şi a mij¬ 
loacelor de trai ; după ce au trecut pe lingă nenumărate semin¬ 
ţii, au ajuns în cele din urmă şi la umbri, unde îşi ridicară 
oraşe în care mai locuiesc pînă azi. în loc de „lydieni“, îşi schim¬ 
bară numele după feciorul de rege care-i adusese pe aceste me¬ 
leaguri. Luîndu-şi dar numele acestuia, s-au chemat „tyrrhe- 
nieni“ 258 . 

Cît despre lydieni, ci căzuseră în robia perşilor 259 . 

XCV De aci încolo povestirea noastră îmi cere să arăt cine 
era acest Cyrus, care a răsturnat puterea lui Cresus, şi în ce fel 
au ajuns perşii stăpîni în Asia. 


ISTORII. CARTEA I 


61 


Aşa cum istorisesc unii dintre perşi - care nu cată să umfle 
faptele lui Cyrus, ci să spună numai adevărul curat - aşa voi 
scrie şi eu, deşi despre Cyrus aş putea să arăt încă 
trei feluri de povestiri deosebite între ele. 

în timpul stăpînirii asirienilor asupra Asiei de sus 259 bis , 
stăpînire care ţinea de cinci sute de ani, cei dintîi care au început 
să se ridice împotriva lor au fost mezii 26 °. Luptîndu-se pentru 
libertate cu asirienii, s-au dovedit plini de vitejie şi, scuturînd 
jugul robiei, şi-au dobîndit neatîrnarea. După pilda lor, şi cele¬ 
lalte neamuri 261 au trecut la fapte asemănătoare faţă de mezi. 

XCVI Toate aceste neamuri trăiau de sine stătătoare pe tot 
întinsul Asiei, cînd iată cum au căzut iarăşi sub puterea unui 
singur stăpîn : printre mezi trăia un om înţelept, pe nume 
Deiokes, fiul lui Phraortes. Acest Deiokes, din dorinţa de putere, 
chibzui următorul lucru : mezii locuiau răspîndiţi prin aşezări la 
sate ; Deiokes, încă mai înainte vreme om cu vază la el în sat, 
începu şi mai vîrtos, şi mai cu zel să împartă dreptatea ; el făcea 
acest lucru într-o vreme cînd pe tot cuprinsul Mediei dom¬ 
nea o adîncă lipsă de respect faţă de legi, ştiind bine că 
nedreptatea este duşmana dreptăţii. Mezii din satul unde locuia 
Deiokes, văzînd cum se purta, l-au ales judecător ; el, cu gîndul 
aţintit la putere, se vedea a fi cumpănit şi drept. Mergînd tot aşa 
înainte, şi-a atras asupra-i multe laude de la consătenii săi, îneît 
pînă şi oamenii din alte sate aflară că Deiokes este singurul 
bărbat care judecă după dreptatea cea bună; cînd auziră 
aceasta, toţi cîţi mai înainte înduraseră apăsarea unor hotărîri 
nedrepte au alergat bucuros la Deiokes să le facă şi lor dreptate. 
Pînă la urmă nu se mai duceau la nimeni altul. 

XCVII Mulţimea care venea să-l caute pe Deiokes creştea 
mereu, oamenii aflînd unul de la altul că pricinile îşi găsesc 
dreaptă dezlegare. Cînd Deiokes luă aminte că totul atîrna 
numai de el, nu mai voi să se aşeze pe locul unde înainte vreme 
împărţea dreptatea 262 , şi spuse răspicat că nu va mai judeca pri¬ 
cinile. Pentru el doară, zicea, nu era nici o socoteală să-şi lase 
treburile lui şi să tot judece de dimineaţa pînă seara neînţelege¬ 
rile altora. 

Cum furtişagurile şi nelegiuirile bîntuiau ţinutul cu mult mai 
aprig decît înainte, mezii se strînseră laolaltă şi ţinură sfat asupra 

celor ce aveau de făcut. După cîte cred eu, au vorbit mai ales 
prietenii lui Deiokes : „Nu mai putem îndura, spuneau ei, să 
locuim această ţară în fdul cum o ducem acuma ! Haideţi să ne 
alegem un rege dintre noi ! Astfel ţara va fi bine ocîrmuită, iar 
noi ne vom putea căta de treburi, fără a mai fi tulburaţi într-una 
din pricina neorînduielii“. Şi tot vorbind astfel, singuri s-au 
pătruns de adevărul că e bine să se lase cîrmuiţi de un rege. 

XCVIII îndată ce se întrebară pe cine să-şi pună ca rege, 
Deiokes a fost pomenit cu stăruinţă şi lăudat de fiecare om ; în 
urma acestor laude, toată adunarea se învoi ca Deiokes să le 
fie rege. El ceru atunci mezilor să-i ridice un palat vrednic de 
un rege şi să-i dea străji de apărare. Mezii au ascultat de po¬ 
runcă. I-au înălţat un palat mare şi întărit - pe locul arătat 
chiar de el în cuprinsul ţării - şi-i îngăduiră să-şi aleagă după 
plac, din mijlocul lor, oameni care să-l păzească. 

Cum puse mîna pe putere, Deiokes îi sili pe mezi să zidească 
o cetate şi să se îngrijească numai de ea, fără să-şi mai bată 
prea mult capul cu celelalte aşezări. 

Mezii ascultară şi de data aceasta. Deiokes ridică o cetate 
cu ziduri mari şi groase, numită azi Ecbatana, aşezînd zidurile 
cercuri-cercuri, unul într-altul 263 . întăritura a fost în aşa fel 
clădită, că fiecare zid nu-1 depăşeşte pe cel din faţă decît prin 
înălţimea meterezelor. E adevărat că aşezarea locului se potri¬ 
veşte oarecum unei asemenea zidiri, fiind o colină dreaptă, dar, 
în mare măsură, întăritura a fost meşteşugită dinadins în acest 
fel. Numărul zidurilor de înconjur este de şapte 264 , iar la mijloc 
se afla palatul regal şi tezaurele. Cel mai lung din toate este 
zidul care are de jur împrejur cam aceeaşi lungime cu cel care 
împrejmuieşte Atena 265 . Meterezele primului cerc sînt albe, ale 
celui de-al doilea negre ; meterezele cercului al treilea sînt pur¬ 
purii, ale cercului al patrulea albastre şi ale cercului al cincilea 
portocalii. Astfei, meterezele tuturor cercurilor au fost zugrăvite 
în culori osebite ; cele două din urmă au unul metereze argintate, 
iar celălalt aurite. 

XCIX Deiokes înălţă aceste ziduri atît pentru a-şi păzi viaţa, 
cît şi pentru a închide palatul ce i se durase. Apoi porunci 
norodului să se aşeze cu casa împrejurul zidului de afară. După 



ISTORII. CARTEA t 


68 


ce toţi îşi clădiră casele, Deiokes a fost cel dintîi stăpînîtor care 
a statornicit rînduiala ca nimănui să nu-i fie iertat să pătrundă 
la rege, ci toate treburile să se facă prin mijlocirea curtenilor. 
Nimeni nu mai putea privi faţa regelui. Pe lingă asta, rîsul şi 
scuipatul de faţă cu el erau socotite pentru oricine o necu¬ 
viinţă 266 . Deiokes s-a pus la adăpostul acestor rînduieli, de teamă 
ca cei de o vîrstă cu el, crescuţi laolaltă şi de spiţă la fel de 
bună - oameni cu nimic mai prejos în privinţa bărbăţiei - să 
nu-1 pizmuiască şi să nu uneltească cumva împotrivă-i, tot vă- 
zîndu-1 mereu. Oamenii, neavînd prilej să-l vadă, putea să pară 
în ochii lor drept plămădit din alt aluat decît ei. 

C După ce aşeză această rînduială şi îşi întări puterea, re¬ 
gele se dovedi un straşnic păzitor al dreptăţii. Oamenii îi tri¬ 
miteau la palat pricinile în scris, iar el le judeca şi pe urmă tri¬ 
mitea înapoi hotărîrile. Aşa făcea cu judecăţile, dar şi în alte 
privinţe a adus orînduieli bune ; dacă afla că cineva a săvîrşit 
o faptă rea, trimitea îndată după el şi îl pedepsea pe potriva 
greşelii ; pe tot întinsul ţării ce o stăpînea roiau oameni care 
erau ochii şi urechile lui. 

CI Deiokes s-a mulţumit să adune la un loc numai norodul 
mezilor şi să domnească peste el 267 . Triburile mezilor sînt urmă¬ 
toarele : buşii, paratacenii, struhaţii, arizanţii, buzii, magii 268 . 
Atîtea sînt triburile lor. 

Cil Deiokes avu un fiu, pe Phraortes, care la moartea tată¬ 
lui îi moşteni domnia, după ce acesta stăpînise vreme de cinci¬ 
zeci şi trei de ani. Ceea ce moştenise, adică numai împărăţia 
mezilor, nu i-a fost de ajuns, şi merse cu război împotriva per¬ 
şilor, pe care îi învinse cel dintîi şi-i făcu primii supuşi ai me¬ 
zilor. Pe urmă, avînd la îndemînă aceste două neamuri, puter¬ 
nice amîndouă, plănui să se întindă peste Asia, trecînd de la un 
neam la altul, pînă ce ajunse să se lupte cu asirienii, şi anume 
cu acei asirieni care stăpîneau Ninive 269 şi se aflau odinioară 
în fruntea tuturor. Dar în vremea aceea asirienii erau lipsiţi de 
sprijin, deoarece aliaţii lor îi părăsiseră în urma unei răscoale 270 ; 
altfel, în alte privinţe, le mergea încă foarte bine. în războiul 
ornit împotriva acestora, pieriră atît Phraortes, la capătul unei 

domnii de douăzeci si doi de ani, cit şi o mare parte din oastea 
lui 271 . 

Cili După moartea lui Phraortes, urmă la tron Cyaxares, 
fiul lui şi nepotul lui Deiokes. Despre acesta se spune că era şi 
mai viteaz încă decît strămoşii lui. El cel dinţii îşi împărţi oştirea 
ce-o avea în Asia pe corpuri de oaste, şi tot el aşeză pentru 
prima oară în cete osebite pe fiecare în parte - lăncierii, arcaşii, 
călăreţii ; pînă la el, oastea era un fel de amestecătură care lupta 
fără rînduială. Tot Cyaxares s-a luptat cu lydienii atunci cînd în 
toiul luptei ziua s-a preschimbat în noapte 272 , şi tot el a fost 
acela care a adus sub stăpînirea sa întreaga Asie de sus, de din¬ 
colo de fluviul Halys 273 . 

Adunîndu-şi toţi supuşii, porni să treacă Ninive prin foc şi 
sabie, cu gînd de a-1 răzbuna pe taică-său şi plin de dorinţa de 
a cuceri cetatea. însă, pe cînd asedia Ninive, după ce într-o cioc¬ 
nire îi învinsese pe asirieni, năvăliră asupră-i o mare mulţime 
de sciţi înarmaţi, în frunte cu regele lor Madyes, fiul lui Pro- 
tothyes. Sciţii s-au năpustit spre Asia, alungînd pe cimmerieni 
din Europa 274 , şi, tot ţinîndu-se strîns pe urma fugarilor, au 
ajuns astfel pînă în ţara mezilor 275 . 

CIV Pentru un drumeţ sprinten, de la Lacul Meotis 276 pînă 
la fluviul Phasis şi ţara colchidienilor e cale de treizeci de zile ; 
din Colchida nu mai ai mult ca să treci dincolo în Media. între 
aceste ţinuturi se află un singur neam, saspirii 277 ; cînd treci şi 
de ţara lor, intri în Media. Sciţii totuşi n-au năvălit prin această 
parte, ci au făcut un ocol pe un drum mult mai lung, mai spre 
miazănoapte, avînd în dreapta munţii Caucazului 278 . Pe aceste 
meleaguri mezii, înfruntînd pe sciţi şi fiind învinşi, îşi pierdură 
puterea, iar sciţii s-au întins peste toată Asia. 

CV Din Asia, ei luară calea Egiptului. Cînd au pătruns în 
Palestina syriană 279 , Psammetihos, regele Egiptului, ieşindu-lc 
înainte, îi înduplecă prin daruri şi rugăminţi să nu înainteze mai 
departe. Sciţii au făcut cale întoarsă şi iată-i sosiţi în oraşul 
Ascalon din Syria 280 ; mulţimea cea mare a sciţilor trecu pe aci 
fără să căşuneze vreun rău, dar un pilc de oameni de-ai lor, 
rămas mai la urmă, au prădat templul Afroditei Urania 281 . 

Templul acesta, după cîte am aflat în urma cercetărilor mele, este 
cel mai vechi din toate cîte i s^au înălţat acestei zeiţe ; chiar şi 
cel din Cipru 282 e făcut după chipul şi asemănarea acestuia, după 
însăşi mărturia ciprienilor, iar cel din Kythera a fost înălţat de 
fenicienii veniţi tot de prin aceste părţi ale Syriei. Pe sciţii care 
jefuiseră templul din Ascalon cît şi pe urmaşii lor zeiţa îi pedepsi 
pe veci cu o boală femeiască. Adevărul e că sciţii mărturisesc 
deschis că din această pricină li se trage boala, iar călătorii care 
vin în Sciţia au prilejul să vadă cu ochii lor starea acelora pe 
care sciţii îi numesc „enarei“ 883 . 

CVI Sciţii au fost stăpînii Asiei timp de douăzeci şi opt de 
ani, şi toate s-au năruit în urma silniciei şi a nepăsării ce au 
dovedit-o. în afară de tributul obişnuit, storceau de la fiecare 
comunitate în parte un bir pe care tot ei îl hotărau ; pe deasupra, 
mai şi jefuiau ce se nimerea să aibă oamenii, cutreierînd ţinutul 
în lung şi în lat. în cele din urmă, Cyaxares, împreună cu mezii, 
poftindu-i la un mare ospăţ şi îmbătîndu-i, i-a ucis pe cei mai 
mulţi dintre sciţi. Şi aşa au luat mezii din nou puterea ; întinzîn- 
du-şi stăpînirea peste aceleaşi meleaguri de mai înainte, au cu¬ 
cerit Ninive 284 (cum au făcut de au luat oraşul am s-arăt în 
altă povestire 285 ), şi au supus pe asirieni, afară de cei din partea 
Babilonului. După întîmplările pe care le ştim, Cyaxares muri ; 
domnia lui a ţinut patruzeci de ani, cu răstimpul cît au stăpînit 
şi sciţii. 

CVII Domnia trecu apoi la Astyages, fiul lui Cyaxares. 
Acestuia i se născu o fiică căreia îi dădu numele de Mandana. 
Astyages avu un vis în care i se păru că-şi vede fata făcînd atît 
de mult ud, îneît i-a umplut tot oraşul şi apoi a înecat chiar 
toată Asia. Cerînd să i se desluşească visul de la acei magi care 
sînt tălmacii viselor, s-a îngrozit cînd a aflat ce va să însemne 
fiecare lucru în parte. Ca urmare, cînd Mandana a ajuns la vîrsta 
măritişului, temîndu-se de vedenia din vis, n-a dat-o după nici 
unul din mezii vrednici de casa lui, ci după un persan, numit 
Cambyses, pe care-1 ştia de familie bună şi potolit din fire, so- 
cotindu-1 însă cu mult mai prejos decît un med de stare mijlo- 

CVIII în primul an de căsnicie al Mandanei cu Cambyses, 
Astyages avu în vis o altă vedenie ; se făcea că de sub pîntecul 
fiicei sale creştea o viţă şi că viţa se întindea peste toată Asia. 
în urma acestei vedenii, după ce cercetase din nou tîlcuitorii de 
vise, trimise să-i aducă din Persia pe fiica sa, care tocmai sta 
să nască. La sosirea ei, o puse sub pază bună, avînd de gînd 
să-i nimicească rodul pîntecelui. Pasă-mi-te, după vedenia ce-o 
avusese, magii tîlcuitori de vise îi prevestiră că cel născut din 
fiica sa avea să domnească în locul lui. 

Ca să ocolească năpasta, de îndată ce se născu Cyrus, Astya¬ 
ges îl chemă pe Harpagos, o rudă a sa şi cel mai de credinţă 
dintre mezi, omul care veghea peste toate bunurile lui, zicîndu-i : 
„Harpagos, lucrul ce voi să-ţi dezvălui nu-1 privi cu uşurătate ; 
cată să nu mă înşeli, iar mai tîrziu, dacă cumva alţii vor avea 
mai multă trecere decît mine în ochii tăi, vezi să nu-ţi aduci 
singur pierzania. Ia pruncul născut de Mandana, du-1 la tine 
acasă şi curmă-i viaţa ; apoi îngroapă-1 cum te taie capul". 
Harpagos răspunse : „O rege, niciodată n-ai avut prilej să bagi 
de seamă în purtarea omului ce-ţi stă în faţă vreun semn de 
necredinţă ; voi avea grijă ca şi de aci înainte să nu-ţi greşesc 
cu nimic. De ţi-e voia ca aşa să se întîmple, datoria mea este să 
te slujesc cum se cuvine". 

CIX Acesta a fost răspunsul lui Harpagos. Cînd însă i-a fost 
încredinţat copilul gătit pentru moarte, plecă spre casă plîngînd. 
De îndată ce ajunse, începu să-i povestească soţiei sale toate cîte 
i le spusese Astyages, iar femeia îl întrebă : „Şi acum ce ai de 
gînd să faci ?“ Atunci el răspunse : „Nu voi urma poruncii lui 
Astyages. Chiar dacă are de gînd să-şi iasă din minţi şi să înne¬ 
bunească mai rău decît a înnebunit pînă acum, eu unul tot nu 
mă voi pleca voinţei lui, nici nu voi săvîrşi o faptă atît de tică¬ 
loasă ! Nu voi ucide copilul din mai multe pricini : şi pentru 
că mi-e rudă de sînge, şi pentru că Astyages este bătrîn şi lipsit 
de copii de parte bărbătească. Dacă la moartea lui domnia va 
trece în mîinile acestei fiice, pe al cărui fiu îl răpune acum prin 
mîna mea, ce-mi mai rămînc de aşteptat decît primejdii cum¬ 
plite ? Dar pentru propria mea tihnă, acest copil trebuie să 

piară ; ucigaşul să fie însă unul din oamenii lui Astyages şi nu 
din oamenii mei...“ 

CX Aşa grăi Harpagos şi pc dată şi trimise după un păzitor 
de vite al lui Astyages, numit Mitradates, pe care-1 ştia că-şi 
mină cirezile prin păşuni şi prin munţi unde mişunau fiarele 
sălbatice, foarte potrivite pentru ceea ce urmărea. Văcarul trăia 
tot cu o roabă ca şi el ; numele femeii cu care trăia era Kyno 287 
pe limba elenilor, Spako pe a mezilor ; căci mezii zic Spaka la 
căţea. 

Poalele munţilor pe unde văcarul îşi păştea vitele se întind 
la miazănoapte de Ecbatana, spre ţărmurile Pontului Euxin. Prin 
aceste meleaguri, de-a lungul hotarului saspirilor, ţara mezilor 
este foarte muntoasă, înaltă şi păduroasă ; tot restul Mediei este 
numai cîmpie întinsă. 

Văcarul veni în grabă la chemarea lui Harpagos. La sosirea 
lui, Harpagos îi vorbi aşa : „Astyages îţi porunceşte să iei prun¬ 
cul acesta şi să-l laşi în locul cel mai neumblat din munţi - ca 
astfel să se prăpădească mai repede. Şi mi-a mai poruncit să-ţi 
atrag luarea-aminte că dacă nu-1 vei ucide, ci îl vei scăpa de 
pieire într-un fel oarecare, te aşteaptă un sfîrşit înfiorător. Am 
şi eu poruncă să văd dacă l-ai lepădat". 

CXI După ce auzi cuvîntul lui Harpagos, văcarul luă copilul, 
apucă îndărăt pe acelaşi drum şi se întoarse la grajdurile unde-i 
era sălaşul. între timp, femeia lui - care, fiind grea, îşi aştepta 
ceasul naşterii în fiecare zi - născu, prin voinţa zeilor, tocmai 
în vremea cînd văcarul fusese dus la oraş. Amîndoi erau îngri¬ 
joraţi unul pentru celălalt ; el, ros de gîndul cum va naşte ne¬ 
vasta, ea, întrebîndu-se de ce o fi trimis Harpagos după bărbatul 
ei, căci Harpagos nu obişnuia aşa ceva. 

La înapoierea acasă, de îndată ce se găsi iarăşi faţă-n faţă 
cu nevasta, femeia, uitîndu-se la el de parcă nu mai crezuse să-l 
mai vadă vreodată, fu cea dintîi care-1 întrebă pentru ce îl che¬ 
mase Harpagos cu atîta zor. El răspunse : „Vai, femeie, ce-am 
văzut şi ce-am auzit mergînd la oraş, mai bine n-aş mai fi văzut 
şi nu s-ar mai fi întîmplat stăpînilor noştri. întreaga casă a lui 
Harpagos era cuprinsă de jale şi eu am intrat înăuntru înmăr¬ 
murit. Cînd am păşit pragul, zăresc în faţa mea, culcat pe jos. 

un copilaş care se zbatea şi ţipa cit îl lua gura, împodobit cu aur 
şi scutece frumos colorate. Harpagos, cum m-a văzut, mi-a po¬ 
runcit să iau pruncul cît mai repede, să pornesc cu el la drum 
şi să-l las acolo unde muntele este cît mai călcat de fiare, spu- 
nînd că Astyages este cel ce-mi dă această poruncă. M-a şi 
ameninţat cumplit de nu voi face întocmai. Eu, luînd plodul în 
braţe, l-am adus cu mine, în credinţa că e al unuia dintre ai 
casei. Nicidecum nu mi-ar fi trecut prin cap al cui era. M-am 
cam mirat eu, totuşi, cînd l-am văzut împodobit cu aur şi straie 
de preţ, cît şi de bocetul netăinuit care umplea casa lui Harpa¬ 
gos. în curînd, pe drum, iată că aflu toată povestea de la un 
slujitor - care, ducîndu-mă în afară de oraş, îmi înmînase prun¬ 
cul -, cum că ar fi copilul Mandanei, fiica lui Astyages, şi al 
lui Cambyses, fiul lui Cyrus, şi că Astyages porunceşte să fie 
omorît. Şi acuma, uite copilul". 

CXII Rostind acestea, văcarul dezveli copilul şi i-1 arătă. 
Femeia, cînd văzu copilaşul cît era de mare şi frumos, 
izbucni în plîns şi, cuprinzînd cu braţele genunchii bărba¬ 
tului, îl rugă din suflet să nu cumva să-l lepede. Dar băr¬ 
batul îi spuse că nu putea nicidecum face altfel, căci iscoade tri¬ 
mise de Harpagos să-l pîndească aveau să roiască în jurul lui şi 
că el însuşi urma să piară în chip groaznic, dacă nu va îndeplini 
porunca. Deoarece nu putea să-l înduplece, femeia mai făcu o 
încercare zicînd : „Văd că nu te pot îndupleca să nu-1 lepezi ; 
atunci, fă cel puţin aşa cum îţi spun eu : dacă trebuie numaidecît 
ca pruncul lepădat să fie văzut, află că am născut şi eu un copil, 
dar l-am născut mort. Ia-1 pe acesta şi pune-1 unde ştii, iar pe 
copilul fiicei lui Astyages să-l creştem ca şi cum ar fi al nostru. 
Astfel, nici tu n-ai să fii vreodată prins că ai păcătuit faţă de 
stăpîn, şi nici pentru noi nu se vor dovedi greşite cele ce am pus 
la cale. Copilaşul nostru mort va avea parte de un mormînt re¬ 
gesc, iar cel ce ne rămîne nu-şi va mai pierde viaţa". 

CXIII Văcarul găsi că femeia, în împrejurările de faţă, vor¬ 
bea foarte cuminte şi, fără să mai stea pe gînduri, făcu ce-1 în¬ 
văţase. Pe copilul adus să-l dea pradă morţii îl încredinţă soţiei 
sale ; luînd în schimb propriu-i copil mort, îl aşeză în coşuleţul 
în care-1 adusese pe celălalt şi-l găti cu toate podoabele aces- 

tuia ; apoi, ducîndu-1 pe cel mai pustiu dintre munţi, îl lăsă 
acolo. Cînd se împliniră trei zile de cînd lepădase copilul, văcarul 
se duse la oraş, lăsînd de pază în locul lui pe unul din oamenii 
care umblau cu vitele. Înfăţişîndu-se lui Harpagos, îi spuse că e 
gata să-i arate leşul copilului. Harpagos trimise în cercetare pe 
cei mai de credinţă din străjile sale, se încredinţă prin ochii lor, 
şi înmormîntă copilaşul văcarului. Acest prunc, prin urmare, a 
fost băgat în pămînt, iar pe cel rămas în viaţă, numit mai tîrziu 
Cyrus 288 , l-a crescut nevasta văcarului, care-1 luase de suflet, 
punîndu-i un nume oarecare, dar nu Cyrus 289 . 

CXIV Cînd copilul împlini zece ani, o întîmplare dezvălui 
cine este. 

El se juca în satul în care erau şi grajdurile ; se juca chiar 
în drum cu alţi copii de vîrsta lui. Copiii, în joacă, l-au ales de 
rege pe cel căruia lumea îi zicea „feciorul văcarului". El orîndui 
pe unii să-i ridice un palat, pe alţii să-i fie străji, unul din copii 
era „ochiul regelui" 29 °, pe altul l-a cinstit cu slujba de crainic 
al poruncilor regeşti ; şi aşa mai departe, dădu fiecăruia cîte o 
însărcinare 291 . 

Unul din copiii care se jucau laolaltă, fiul lui Artembares, om 
cu mare vază printre mezi, n-a vrut să îndeplinească porunca 
dată de Cyrus 292 . Acesta puse atunci pe ceilalţi copii să-l prindă 
şi, cum copiii îi dădură ascultare, Cyrus îl bătu pe băiat cu 
biciul pînă la sînge. Copilul, îndată ce scăpă din mîinile lui, cu 
atît mai mînios, cu cît era încredinţat că suferise pe nedrept 
pedeapsa umilitoare pe care o îndurase, coborî în oraş la taică- 
său şi se plînse de cele păţite de la Cyrus, fără să-i zică „Cyrus" 
(căci nu acesta-i era atunci numele), ci de la feciorul văcarului 
lui Astyages. 

Artembares, aşa înfuriat cum era, se duse la Astyages, luînd 
şi băiatul cu el ; el povesti înjosirea prin care trecuse şi-i zise : 
„O rege, iată cum sîntem batjocoriţi de un rob de-al tău, de 
feciorul văcarului !“ — arătînd totodată umerii fiului său. 

CXV După ce luă aminte şi văzu, Astyages, dorind să răz¬ 
bune copilul din consideraţie pentru Artembares, trimise după 
văcar şi după feciorul acestuia. Cînd amîndoi i se înfăţişară, 
Astyages, uitîndu-se la Cyrus, grăi : „Cum de-ai îndrăznit tu, fiul 

unui astfel de am, să te porţi cu atîta necuviinţă faţă de fiul 
acestuia - om de frunte la curtea mea ?“ Copilul răspunse aşa : 
„Stăpîne, tot ce-am făcut am făcut pe bună dreptate. Copiii din 
sat, printre care se amestecase şi el, m-au ales în joacă să le fiu 
rege, căci le-am părut a fi cel mai vrednic pentru treaba asta. 
Toţi ceilalţi copii au adus la îndeplinire poruncile mele, numai 
ăsta nu a ascultat de loc şi nu voia să le ia in seamă, neascultare 
pentru care şi-a şi luat pedeapsa. Dacă pentru aceasta mi se cu¬ 
vine vreo osîndă, sînt gata s-o primesc". 

CXVI în timp ce copilul rostea aceste cuvinte, Astyages în¬ 
cepu încetul cu încetul să-l recunoască : i se păru că trăsăturile 
'feţei aduc cu ale sale, că şi răspunsul se potrivea mai degrabă 
unui om liber şi demn, apoi şi răstimpul de cînd îl dăduse pier¬ 
zaniei pe pruncul Mandanei părea să fie cit vîrsta-i de acum. 
Izbit de toate acestea, regele rămase cîtăva vreme fără grai 293 ; 
venindu-şi cu greu în fire, abia de izbuti să vorbească, dornic 
să-l îndepărteze pe Artembares, ca să-l ia de-o parte pe văcar 
şi să-l cerceteze între patru ochi. „Artembares, zise el, voi face 
în aşa fel încît nici tu, nici fiul tău să nu aveţi de ce să vă 
plîngeţi". Pe Artembares îl trimise acasă, iar pe Cyrus, la po¬ 
runca lui, slugile îl duseră în palat. Cînd văcarul rămase singur 
faţă în faţă cu el, Astyages îl întrebă de unde luase copilul şi 
cine i l-a dat. Văcarul îl încredinţă că el e tatăl copilului şi că 
cea care i-a dat naştere se mai află încă în casa lui. Astyages însă 
îi spuse că rău chibzuieşte dorind să ajungă la chinuri grozave, şi 
totodată, pe cînd zicea acestea, le şi făcu semn străjilor să-l 
ridice. Văcarul însă, pe cînd era dus la cazne, dezvălui toată 
povestea aşa cum se petrecuse. Începînd cu începutul, povesti 
totul din fir a păr, fără să mai mintă - şi sfîrşi prin rugăminţi, 
cerînd îndurare. 

CXVÎI Lui Astyages, după ce văcarul îi dezvălui adevărul, 
nu-i mai păsă de el, în schimb îşi întoarse toată mînia spre Har- 
pagos şi dădu poruncă străjilor să-l cheme pe dată. Cînd Harpagos 
i se înfăţişă, Astyages îl întrebă : „Harpagos, dc ce moarte l-ai 
făcut să piară pe copilul născut din fiica mea, pe care ţi l-am 
încredinţat ?“ ; iar Harpagos, văzîndu-1 pe văcar în casă, nu o luă 
pe un drum mincinos, ca să nu fie prins şi dovedit, ci grăi astfel : 

„O rege, în clipa cînd am luat copilul m-am gîndit, cumpănind 
lucrurile, cum să fac pentru a-ţi împlini voia şi, totuşi, fără a mă 
face vinovat faţă de tine, să nu ajung un ucigaş nici în ochii fiicei 
tale, nici în ai tăi. Atunci am ales această cale : am chemat pe 
văcarul pe care-1 vezi, i-am dat copilaşul şi i-am spus că tu eşti 
acela cc-i porunceşti să-l ucidă. Vorbind aşa nu minţeam, că tu 
doar ai hotărît astfel. îi încredinţez deci copilul, cum spuneam, 
şi-l învăţ să-l lepede pe un munte necălcat de picior omenesc 
unde să rămînă de veghe pînă ce va fi murit. L-am ameninţat 
cumplit de nu va aduce întocmai la îndeplinire poruncile. După 
ce omul a făcut ce-i poruncisem - şi copilul s-a săvîrşit din viaţă 
- am trimis pe cei mai credincioşi din eunucii mei 294 , m-am 
încredinţat [de cele petrecute] prin ochii lor, şi am îngropat leşul. 
Aşa s-au petrecut lucrurile, rege, în împrejurarea aceasta, şi 
iată de ce moarte a avut parte copilul..." 

CXVIII Harpagos grăise doar curatul adevăr. Astyages însă, 
ascunzîndu-şi mînia ce i-o purta în urma celor întîmplate, mai 
întîi îi spuse şi lui Harpagos încă o dată povestea ce-o auzise 
cu urechile lui de la văcar, iar pe urmă, după ce termină istori¬ 
sirea, încheie spunînd că băiatul trăieşte şi că ce se făcuse ră- 
mînea bine făcut. „De cele ce s-au petrecut cu copilul, zicea 
regele, îmi părea nespus de rău, şi nu-mi venea la îndemînă să 
fiu privit cu ochi răi de fiică-mea. Cum lucrurile au luat o în¬ 
torsătură cît nu se poate mai bună, trimite-1 pe fiul tău la băiatul 
ce mi s-a întors acasă, iar tu, vino diseară la mine la cină, căci 
am de gînd să aduc jertfele ce se cuvin în cinstea zeilor care 
mi-au scăpat copilul". 

CXIX Cînd auzi- acestea, Harpagos se închină pînă la pămînt 
şi se bucură foarte ; greşeala din trecut luase o întorsătură bună, 
norocul îi surîdea şi fusese poftit la cină. Drumul spre casă îl 
făcu în mare grabă. Harpagos avea un singur fecior, care abia 
împlinise treisprezece ani ; trimise de îndată copilul la curte şi-i 
porunci să facă tot ce-i va spune regele. Iar el, peste măsură 
de bucuros, îi povesti şi nevestei ce se întîmplase. 

Astyages, de îndată ce copilul lui Harpagos sosi la el, îl în¬ 
junghie şi-l tăie în bucăţi; carn?a P puse parte la fript şi parte 

la fiert, apoi, rostuindu-le frumos, ţinu bucatele gata de adus la 
masă. 

Sosi şi vremea cinei. O dată cu alţi oaspeţi se înfăţişă şi 
Harpagos. Pentru toţi ceilalţi şi pentru sine, Astyages dăduse 
porunci să li se aşeze în faţă mese încărcate cu carne de berbec, 
iar în faţa lui Harpagos, toate rămăşiţele fiului său, afară de 
cap, mîini şi picioare. Aceste bucăţi erau puse de-o parte într-un 
coş acoperit cu grijă. 

Cînd regelui i se păru că Harpagos s-a săturat cu ce mîncase, 
îl întrebă de i-au plăcut bucatele cu care se ospătase. La răs¬ 
punsul lui Harpagos că i-au plăcut foarte mult, slujitorii care 
fuseseră însărcinaţi cu aceasta, au adus capul acoperit al copilului 
şi mădularele ; stînd în faţa lui Harpagos, îl îmbiau să deschidă 
coşul şi să ia ce doreşte. Harpagos le dădu ascultare şi, desco¬ 
perind coşul, văzu rămăşiţele fiului său... Atunci cînd le văzu 
nu se pierdu însă cu firea, ci ştiu să se stăpînească. Astyages îl 
întrebă dacă ştia din carnea cărui animal s-a ospătat. Harpagos 
răspunse că ştie, şi că pentru el este bine ori ce-ar face regele 
lui. Cu aceste cuvinte, luînd carnea rămasă, o duse acasă, unde, 
pe cît socotesc, avea de gînd să îngroape tot ce putuse aduna 295 . 

CXX Aceasta a fost, prin urmare, pedeapsa hotărîtă de As¬ 
tyages pentru Harpagos. Apoi, tot socotindu-se ce să facă cu 
Cyrus, regele îi chemă pe aceiaşi magi ce-i tălmăciseră visul aşa 
cum am spus. îndată ce sosiră, Astyages îi întrebă cum i-au tăl¬ 
măcit vedenia. Ei repetară aidoma cele de odinioară, ţinînd-o în- 
tr-una că băiatul trebuia să domnească dacă a apucat să rămînă 
în viaţă şi nu a pierit mai înainte vreme. Astyages luă iarăşi 
cuvîntul, zicîndu-le : „Copilul trăieşte şi e teafăr. Cum locuia 
la ţară, copiii din sat l-au ales rege. El a înfăptuit toate cîte le 
săvîrşesc regii cu adevărat : a domnit, statornicindu-şi strajă în 
armată, paznici la uşi, purtători de solii şi aşa mai departe. 
Acuma ce mai credeţi că se va întîmpla ?“ Atunci magii grăiră : 
„Dacă copilul a scăpat cu viaţă şi a domnit fără să fie pus de 
cineva la cale, fii fără grijă din partea lui şi liniştcşte-te ; a doua 
oară nu va mai domni. Şi altă dată s-a mai întîmplat, după cîte 
ştim, ca prevestirile să se îndeplinească în mic ; nu mai vorbim 
de vise care duc la lucruri cu totul lipsite de însemnătate" 296 . 

Astyages răspunse aşa : „Şi eu, magilor, sînt cu totul de 
aceeaşi părere ; copilul, o dată ce a purtat numele de rege, visul 
s-a împlinit - şi pentru mine copilul nu mai înseamnă nici o 
primejdie. Cu toate acestea, chibzuiţi bine şi daţi-mi sfatul pe 
carc-1 credeţi cel mai potrivit şi pentru casa mea şi pentru voi !“ 
La acest îndemn, magii spuseră : „O rege, şi pentru noi e de 
mare însemnătate ca puterea ta să rămînă neştirbită. Altminteri, 
trecînd la acest copil, care este persan, s-ar înstrăina, iar noi, 
care sîntem mezi, vom fi supuşi şi, după aceea, nu ne vom mai 
bucura de nici o vază din partea perşilor, fiind doar nişte străini ; 
dimpotrivă, cîtă vreme rămîi tu mai departe în scaun, care eşti 
unul de-ai noştri, avem şi noi partea noastră de putere şi ne 
bucurăm de mare cinstire din parte-ţi. Aşa că trebuie, fără pre- 
cupeţire, să fim cu ochii în patru pentru tine şi ooîrmuirea ta. 
Dacă am vedea acum vreo pricină oarecare de teamă, ţi-am 
spune totul fără ascunziş. Deoarece însă visul s-a dovedit a fi 
fără însemnătate, sîntem pe pace şi te sfătuim să urmezi pilda 
noastră. Cu toate acestea, înlătură pe acest copil din ochii tăi şi 
trimite-1 îndărăt în Persia, la părinţii lui“. 

CXXI Plin de bucurie la auzul acestor cuvinte, Astyages îl 
chemă pe Cyrus şi-i grăi astfel : „Fătul meu, greşit-am faţă de 
tine, luîndu-mă după deşertăciunea unui vis, dar ursita ta cea 
bună te-a scăpat cu viaţă ; acum, pleacă cu inima uşoară în Per¬ 
sia, unde te trimit însoţit de oamenii mei. Acolo vei găsi un 
tată şi o mamă care nu seamănă de loc cu văcarul Mitradates 
şi nevasta lui“. 

CXXII După ce vorbi astfel, Astyages îşi luă rămas bun de 
la Cyrus. Reîntors în casa lui Cambyses 297 , părinţii îl primiră şi 
de îndată ce-au aflat cine era, îl copleşiră cu mîngîieri dragi, ca 
unii care crezuseră că băiatul pierise abia născut. Apoi îl cer¬ 
cetară în ce chip scăpase cu viaţă. Cyrus le povesti cum pînă 
atunci nu bănuise nimic şi că trăise în cea mai adîncă neştiinţă 
- aflînd abia pe drumul spre casă toată păţania lui. Ştiuse doar 
că este feciorul văcarului lui Astyages şi aflase de curînd toată 
povestea de la însoţitorii ce-1 aduseseră din Ecbatana. Mai po¬ 
vesti că fusese crescut de soţia văcarului, pe care nu mai con¬ 
tenea s-o laude, şi în tot ce spunea pomenea într-una de Kyno. 

Părinţii, ţinînd seama de acest nume, pentru ca scăparea cu 
viaţă a fiului lor să pară în ochii perşilor şi mai mult drept un 
fel de minune dumnezeiască, răspîndiră zvonul că o căţea îl 
hrănise pe Cyrus cînd fusese lepădat 298 . De aici se trage această 
legendă atît de cunoscută. 

CXXIII Cînd Cyrus ajunsese la vîrsta bărbăţiei - dovedin- 
du-se cel mai viteaz şi mai iubit dintre cei de-o seamă cu el - 
Harpagos căuta să-i cîştige bunăvoinţa, trimiţîndu-i mereu da¬ 
ruri, din dorinţa de a se răzbuna pe Astyages. Cum nu avea nici 
o dregătorie în ţară, nu întrevedea putinţa să urzească singur 
pedepsirea lui Astyages, dar văzînd cum creşte Cyrus, încerca să 
şi-l facă prieten, împletind suferinţele lui Cyrus cu ale sale. 

Mai înainte de a trece la fapte, unelti următoarele : cum 
Astyages se purta aspru faţă de mezi, Harpagos, ducîndu-se la 
fiecare din fruntaşii mezilor în parte, izbuti să-i încredinţeze că 
ar trebui să-l ridice în scaun pe Cyrus şi să-l răstoarne pe 
Astyages. Cînd sfîrşi cele ce urzise şi se simţi gata, Harpagos, 
dornic să-şi dezvăluie planul şi lui Cyrus, care trăia în Persia, 
cum nu avea alt mijloc, deoarece drumurile erau păzite, închipui 
un şiretlic. Meşteşugi un iepure cu dibăcie şi-i spintecă burta 
fără să-i smulgă un fir de păr, iar după ce-1 pregăti astfel, băgă 
înăuntru o scrisoare în care aşternuse cele ce dorea. Apoi, cusu 
la loc burta iepurelui şi-l dădu împreună cu nişte plase vînăto- 
reşti celui mai credincios dintre slujitorii săi, trimiţîndu-1 în 
Persia, ca şi cum ar fi fost un vînător. Omul avea poruncă să-i 
spună din gură lui Cyrus cînd îi va înmîna iepurele că trebuie 
să-l deschidă chiar el, cu mina lui, şi fără să mai fie cineva de 
faţă cînd va face aceasta. 

£XXIV Zis şi făcut. Primind iepurele, Cyrus îl spintecă şi, 
găsind înăuntru scrisoarea, o luă şi o citi. Iată ce stătea scris : 
„Fiu al lui Cambyses, zeii veghează asupră-ţi, altfel n-ai fi ajuns 
să te bucuri de atîta noroc. Răzbună-te acum pe Astyages, uci¬ 
gaşul tău. Dac-ar fi fost după voia lui, ai fi fost un om mort ; 
trăieşti numai datorită zeilor şi mie. îmi închipui c-ai fost încu- 
noştiinţat încă de multă vreme de toate cîte s-au întîmplat, cum 
s-au petrecut lucrurile cu tine şi ce-am pătimit eu din partea 
lui Astyages, fiindcă în loc să te fi omorît, te dădusem văcarului. 

Tu acum, de vrei să m-asculţi, ai să ajungi stăpînul întregii ţări 
cîrmuite de Astyages. Caută de-i ridică pe perşi la răscoală şi 
porneşte împotriva mezilor... Fie că voi fi eu alesul lui Astyages 
să-ţi ţinem piept, fie oricare altul dintre fruntaşii mezilor, toate 
se vor îndeplini după pofta inimii tale. Toţi sînt gata să se le¬ 
pede de rege şi, trecînd de partea ta, vor încerca să-l răstoarne 
pe Astyages. De vreme ce totul este pregătit la noi, treci la fapte 
- şi fără întîrziere". 

CXXV De îndată ce află ce se pusese la cale, Cyrus chibzui 
cum ar fi mai cuminte să-i îndemne pe perşi la răscoală ; după 
multă socoteală, iată ce i se păru mai nimerit - şi ceea ce, de 
altfel, şi înfăptui. Ticlui o scrisoare în care scrise ce crezu de 
cuviinţă, porunci să se strîngă perşii laolaltă, apoi, desfăşurînd 
sulul şi dîndu-i citire, grăi : „Astyages mă pune căpetenie peste 
perşi 2 ". Acum, zise el, bărbaţi ai Persiei, vă dau poruncă să vă 
strîngeţi aici de faţă şi fiecare să aducă o coasă“. Iată ce le vorbi 
Cyrus. 

Perşii se împart în numeroase triburi. Cele chemate de Cyrus, 
pe care le-a îndemnat să se ridice împotriva mezilor, triburi de 
care ascultă toţi ceilalţi perşi, sînt următoarele : pasargazii, 
marafienii, maspienii. Din aceştia, pasargazii sînt cei mai 
aleşi 300 ; de ei ţine şi neamul Ahemenizilor, de unde se trag şi 
regii perseizi 301 . Tot perşi mai sînt şi următorii : pantialeenii, 
derusienii, germanienii, toţi plugari ; alte triburi însă sînt no¬ 
made - daii, marziii, dropicii, sagarţii. 

CXXVI în Persia se afla un ţinut plin de ciulini, măsurînd 
cu totul cam optsprezece sau douăzeci de stadii ; cînd toţi oa¬ 
menii se adunară, aducînd coase, aşa cum li se spusese, Cyrus îi 
puse să cureţe locul într-o singură zi. Du#ă ce perşii au sfîrşit 
munca ce le fusese cerută, Cyrus le dete o nouă poruncă : să se 
înfăţişeze iarăşi a doua zi, bine îmbăiaţi.' 

Pînă atunci, el strînse toate caprele, oile şi vitele tatălui său 
in acelaşi loc, le tăie şi le pregăti ca să ospăteze oastea perşilor. 
Pe urmă, aşa cum trebuia, se îngriji de vin şi de pîine. 

A doua zi, perşii se înfăţişară şi Cyrus îi pofti să şadă pe 
iarba cîmpului, într-o poiană, şi-i ospătă din belşug. După ospăţ, 
Cyrus îi întrebă : ce le-a plăcut mai mult, cum au petrecut ziua 

de ieri, sau cea de azi ? Răspunsul a fost că deosebirea era ca 
de la cer la pămînt. Ziua din ajun a fost un chin, de dimineaţă 
pînă seara, iar cea de azi o fericire. La auzul acestui cuvînt, 
Cyrus le dezvălui tot ce pusese la cale, şi zise : „Bărbaţi ai per¬ 
şilor, iată soarta voastră : de vreţi să m-ascultaţi, asemenea bu¬ 
nuri şi multe altele încă vă stau la picioare, fără a fi nevoiţi să 
îndepliniţi o muncă de robi ! Dacă nu vreţi să-mi daţi ascultare, 
vă aşteaptă necazuri nesfîrşite la număr, asemenea celor de ieri. 
Acuma, ascultaţi-mă dară, şi veţi fi liberi ! Pe cît se pare, eu 
însumi născut sub o stea norocoasă, am fost menit să iau în 
mîinile mele scăparea voastră de sub jug ; nu vă socot întru 
nimic mai prejos de mezi, nici în îndeletnicirile războinice, nici 
în altele. Dacă aşa stau lucrurile, sculaţi-vă la luptă, cît mai 
repede, împotriva lui Astyages“. 

CXXVII Perşii, care de multă vreme îndurau cu greu stăpî- 
nirea mezilor, cînd văzură că au o căpetenie, începură, plini de 
bucurie, lupta pentru libertate. Astyages, îndată ce află de fap¬ 
tele lui Cyrus, îi trimite un sol să-l cheme la curte. Cyrus porunci 
solului să-l vestească pe Astyages că va veni la Ecbatana chiar 
mai repede decît ar fi dorit Astyages. La auzul veştilor, Astyages 
îi înarmă pe toţi mezii, iar în fruntea lor, ca orbit de zei, îl puse 
pe Harpagos, uitînd cu desăvîrşire cum îl lovise odinioară. Cînd 
mezii care luptau împotriva perşilor s-au ciocnit cu ei, unii din 
rîndurile lor, care nu erau părtaşi la conspiraţie, se bătură, alţii 
trecură de bună voie de partea perşilor, iar cei mai mulţi se pre¬ 
făcură dinadins înfricoşaţi şi o luară la fugă. 

CXXVIII La vestea ruşinoasei destrămări a oştirii lui, Astya¬ 
ges strigă, ameninţînd pe Cyrus : „Nici Cyrus nu va avea de ce să 
se bucure !“ Fără să^giai spună nimic altceva, mai întîi de toate 
trase în ţeapă pe magii tălmăcitori de vise, care îl sfătuiseră să-l 
lase pe Cyrus să plece, iar pe urmă îi înarmă pe toţi mezii cîţi 
mai rămăseseră în cetate, tineri şi bătrîni. Ducîndu-i la luptă şi 
bătîndu-se cu perşii, a fost înfrînt. Astyages a fost prins de viu, 
pierzîndu-şi şi mezii cîţi îi mai avea de partea lui 302 . 

CXXIX Pe cînd Astyages se afla în robie, Harpagos, apro- 
piindu-se de el, făcea haz pe socoteala lui şi-l batjocorea. între 

alte vorbe grele ce i le spuse, îl mai întrebă - în schimbul cinei 
la care-1 poftise Astyages, cînd îi dăduse să mănînce din carnea 
fiului său - cum i se parc robia în locul domniei ? Dar Astyages, 
privindu-1 drept în ochi, îl întrebă la rîndu-i dacă fapta lui Cyrus 
era cumva pusă de el la cale. Harpagos răspunse că deoarece el 
îi scrisese, pe bună dreptate se socoteşte făptaşul celor întîm- 
plate. „Atunci - căută să-1 lămurească Astyages - eşti cel mai 
nechibzuit şi cel mai nedrept dintre oameni : cel mai nechibzuit, 
deoarece, dacă într-adevăr cele ce s-au petrecut au fost pregătite 
de tine, ai dat domnia altuia, cu toate că ţi-a stat în putere să 
ajungi tu însuţi rege ; cel mai nedrept, fiindcă, din pricina unui 
ospăţ, i-ai adus pe mezi în stare de robie. Dacă ai crezut că tre¬ 
buia să-i treci altuia domnia în loc să o fi păstrat pentru tine 
însuţi, mai cu dreptate ar fi fost ca acest bun să treacă asupra 
unui med, dccît în mîna unui pers. Acuma însă, mezii, c^re nu 
purtau nici o vină pentru cele întîmplate, au ajuns robi, din stă- 
pîni ce fuseseră, iar perşii, altădată sclavii mezilor, iată-i astăzi 
ajunşi stăpîni!“ 

CXXX Aşa s-a sfîrşit domnia lui Astyages, la capătul unei 
cîrmuiri de treizeci şi cinci de ani ; mezii au fost supuşi de perşi 
datorită cruzimii regelui lor, ei, care domniseră peste ţinutul 
Asiei de sud, dincolo de fluviul Halys, vreme de o sută douăzeci 
şi opt de ani, afară de timpul stăpînirii scite. Ceva mai tîrziu, 
ei se căiră că au primit să se supună, şi s-au răsculat împotriva 
lui Darius 303 ; răsculaţii au fost însă din nou învinşi în luptă 
şi, în cele din urmă, supuşi pentru totdeauna. Deocamdată, pe 
vremea lui Astyages, perşii şi Cyrus, ridicîndu-se împotriva me¬ 
zilor, au ajuns de aci încolo stăpînii Asiei. Cît priveşte pe Astya¬ 
ges, Cyrus nu-i făcu nici un alt rău, ci îl ţinu pe lîngă el pînă 
ce-şi sfîrşi zilele. 

Astfel dar se născu şi fu crescut Cyrus ; apoi, aşa cum am 
povestit mai sus, odată ajuns rege, l-a răsturnat pe Cresus care 
avusese cel dintîi vină. După răsturnarea lui Cresus, se făcu stă- 
pîn peste întreaga Asie. 

CXXXI Perşii, după ştiinţa mea, au' următoarele datini : nu 
numai că nu obişnuiesc să înalţe statui, temple şi altare, ci, dim¬ 
potrivă, socot că cei ce le ridică sînt curat nebuni ; şi aceasta, 
13 — Herodot — Istorii voi. I 

cred eu, pentru că ei nu şi-au închipuit niciodată pe zei ca fiind 
înzestraţi cu fire omenească, aşa cum o fac elenii 304 . 

Ei obişnuiesc să aducă jertfe lui Zeus 305 , suindu-se pe cele 
mai înalte piscuri de munte, înţelegînd sub numele de Zeus toată 
roata cerului. Aduc jertfe soarelui, lunii, pămîntului, focului, 
apei şi vînturilor. Din timpuri străvechi, acestor singure zeităţi 
aduc ei jertfă 306 , dar pe urmă au învăţat de la asirieni şi 
arabi să-i jertfească şi Afroditei Urania 307 . Asirienii numesc 
această zeitate Mylitta, arabii Alilat, iar perşii Mithras 308 . 

CXXXII. Iată care este ritualul jertfei aduse zeităţilor po¬ 
menite mai sus. Ei nu ridică altare, nici nu aprind focuri atunci 
cînd vor să jertfească zeilor, nu se folosesc de libaţii, nici de 
cîntec de fluier, nici de cordele sacre, nici de boabe de orz. 
Cînd cineva doreşte să facă o jertfă oricăruia dintre zei îşi 
duce animalul de sacrificiu într-un loc neprihănit şi-l invocă pe 
zeu, purtînd în jurul animalului o cunună, de obicei împletită 
din ramuri de mirt. Celui ce aduce sacrificiul nu-i este îngăduit 
să ceară să-i meargă bine numai lui singur, aparte de ceilalţi ; el 
se roagă pentru binele regelui şi al tuturor perşilor, căci el însuşi 
e cuprins în întregul neam al perşilor. După ce taie victima în 
bucăţele, fierbe carnea şi, împrăştiind pe jos o iarbă cît mai 
fragedă, îndeosebi trifoi, aşază deasupra toate bucăţile de carne. 
Cînd treaba s-a isprăvit, un mag 309 , care-i de faţă, cîntă theo- 
gonia 31 °, căci cel puţin după cîte spun ei, litania pe care o cîntă 
este o theogonie ; legea lor le cere să nu facă nici o ceremonie 
de sacrificiu fără a fi de faţă un mag. Cel care a adus jertfa 
mai rămîne puţin timp, apoi îşi ia carnea şi face cu ea ce do¬ 
reşte. 

CXXXIII Perşii socot că trebuie să cinstească mai mult de- 
cît oricare alta ziua lor de naştere. în această zi găsesc de cu¬ 
viinţă să aştearnă masă mult mai bogată decît în celelalte zile ; 
cei cu stare pun înaintea oaspeţilor, la masa zilei lor de naş¬ 
tere, un bou, un cal, o cămilă şi un măgar, fripţi întregi la cup¬ 
tor ; săracii se mulţumesc cu vite mărunte. 

La masă nu au multe feluri de mîncarc, în schimb se aduc 
multe dulciuri, şi nu toate o dată. Din pricina asta, spun per¬ 
şii, se scoală elenii flămînzi de la masă cînd stau şi mănîncă, 

fiindcă după masă nu li sc aduce mai nimic ; dacă li s-ar 
aduce ceva bun, n-ar mai conteni cu masa. Perşii sint obişnuiţi 
să bea foarte mult vin ; nu le este însă îngăduit să vomite 
sau să urineze in faţa altcuiva. Acestea dar sînt obiceiurile lor 
de viaţă. Pe de altă parte, obişnuiesc să chibzuiască beţi asu¬ 
pra celor mai de seamă lucruri ; ceea ce au găsit cu cale să 
hotărască, le este adus spre chibzuială şi a doua zi, cînd sînt 
treji, de stăpînul casei în care se aflau cînd s-au sfătuit ; dacă 
şi cînd sînt treji găsesc că e cuminte ce-au hotărît, se ţin de 
hotărîre, iar de nu, o înlătură ; iar dacă cumva au ţinut sfat 
treji asupra unui lucru, îl hotărăsc apoi numai cînd se îmbată 3U . 

CXXXIV Cînd perşii se întîlnesc pe drum, se poate băga 
de seamă după următorul semn dacă cei ce s-au întîlnit sînt 
din aceeaşi stare : în loc să se salute cuvintînd, se sărută pe 
gură. Dacă unul din doi este într-o stare doar cu ceva mai 
joasă, sărutul este dat pe obraz, iar dacă se află mult mai 
jos pe scara societăţii, cade în genunchi şi se închină cu frun¬ 
tea la pămînt în faţa celuilalt. 

Din toţi străinii de peste hotar, după ei înşişi, perşii îi pre¬ 
ţuiesc mai mult pe cei care locuiesc cît mai aproape de ei, apoi 
pe vecinii acestora, şi tot aşa, îşi drămuiesc preţuirea după 
depărtarea ce-i desparte de alţii. Cel mai mic preţ în ochii lor 
îl au neamurile care locuiesc cel mai departe de ei, căci perşii 
se socot în toate privinţele mai presus de toţi oamenii din lume, 
iar despre ceilalţi, cred că se apropie de desăvîrşire numai în 
măsura pe care am arătat-o mai sus, şi că cei mai depărtaţi 
de ei sînt şi cei mai de nimica. 

Pe vremea stăpînirii mezilor, neamurile regatului îşi întin¬ 
deau autoritatea unul asupra altuia. Mezii îi stăpîneau pe toţi 
şi aveau grijă mai ales de cei care locuiau in nemijlocita lor 
apropiere ; aceştia, la rîndul lor, le purtau de grijă vecinilor, 
iar vecinii se îngrijeau de cei ce urmau. Treaba mergea după 
aceeaşi socoteală după care perşii îşi cinstesc vecinii. Fiecare 
neam avea o altă treaptă în ocîrmuire şi însărcinarea de a 
veghea asupra altora S12 . 

CXXXV Dintre toţi oamenii din lume, perşii sînt cei mai 
repede gata să primească obiceiuri străine. Astfel, poartă îm- 

brăcămintea mezilor, părîndu-li-se mai frumoasă decît a lor, 
aşa cum, de altfel, poartă la război platoşe egiptene. încearcă 
orice fel de plăceri de care aud vorbindu-se - pînă şi dragos¬ 
tea cu băieţii, cum au învăţat de da eleni. Fiecare din ei ia în 
căsătorie mai multe soţii legiuite şi, pe deasupra, îşi mai cum¬ 
pără un număr şi mai mare de ţiitoare. 

CXXXVI După vitejia arătată în luptă, deosebită virtute 
bărbătească dovedeşte şi cel ce poate să se laude cu cît mai 
mulţi copii. Celor ce au foarte mulţi copii, regele le trimite 
daruri în fiecare an ; părerea perşilor e că mulţimea face pu¬ 
terea. Educaţia copiilor începe de la cinci ani şi ţine pînă la 
douăzeci, îndreptîndu-se numai în trei laturi : călăria, trage¬ 
rea cu arcul şi rostirea adevărului. Mai înainte de a împlini 
cinci ani, copilul nu se înfăţişează în ochii tatălui său, ci tră¬ 
ieşte numai în cămările femeilor. Obiceiul s-a împămîntenit 
pentru a nu se pricinui vreo durere tatălui, dacă copilul ar 
muri de mic. 

CXXXVII Eu unul laud acest obicei, şi-l mai laud şi pe 
cel pe care-1 voi spune îndată : pentru o singură greşeală, nici 
regele însuşi n-are dreptul să osîndească la moarte pe cineva 
şi nici oricărui alt pers nu-i este îngăduit pentru o singură 
greşeală să dea o pedeapsă de neîndreptat vreunui rob din 
casa lui. Dacă însă, după ce-a stat şi a chibzuit, stăpînul gă¬ 
seşte că vinovatul a mai săvîrşit şi alte greşeli - mai nume¬ 
roase şi mai mari decît serviciile pe care le-a adus - abia 
atunci este în drept să-şi dea drumul mîniei. Perşii susţin cu 
tărie că la ei nimeni pînă acum nu şi-a ucis tatăl sau mama ; 
de cîte ori s-a întîmplat aşa ceva - cînd faptele au fost luate 
în cercetare cu de-amănuntul - s-a dezvăluit fără greş că era 
vorba de copii bănuiţi numai a fi ai celui ucis sau de copii 
rod al păcatului. Căci, pretind ei, este împotriva firii ca un 
părinte adevărat să fie ucis de mîna propriului său fiu. 

CXXXVIII Ceea ce nu le e îngăduit să facă, nu le e îngă¬ 
duit nici să vorbească. Cel mai ruşinos lucru cu putinţă pentru 
ei este minciuna, apoi să facă datorii ; multe sînt pricinile pen- 

tru care văd ei aşa lucrurile, dar mai ales pentru că - zic ei - 
cel care împrumută este nevoit fără doar şi poate să şi mintă. 

Dacă vreunul din cetăţeni e lovit de lepră sau de boala 
albă 313 , n-are voie să intre în oraş, nici să se amestece printre 
oameni. Credinţa lor este că cel care pătimeşte aşa ceva a pă¬ 
cătuit împotriva soarelui ; chiar şi orice străin atins de aceste 
boli este izgonit îndărăt peste hotare ; şi tot din această pri¬ 
cină nu rabdă în ţara lor nici porumbeii albi, ci-i omoară 3U . 
Nu-şi fac micile trebuinţe, nici nu scuipă în undele vreunei ape 
curgătoare, nu-şi spală nici măcar mîinile în gîrlă - şi nici nu 
suferă ca altqneva s-o facă, căci ţin apele curgătoare în mare 
cinstire. 

CXXXIX Iată şi o altă ciudăţenie ce se poate vedea în 
Persia - de care localnicii nu-şi dau seama, dar care nouă nu 
ne-a scăpat din vedere. Numele lor - care e dat fie după în¬ 
suşirile trupeşti, fie după cele sufleteşti - se sfîrşesc toate în 
aceeaşi literă, şi anume în cea numită de dorieni san, şi de io- 
nieni sigma 315 . Dacă vei lua bine seama, ai să vezi că într-a- 
devăr numele perşilor se sfîrşesc toate în litera s, nu unele da şi 
altele ba, ci toate la fel, deopotrivă. 

CXL Cele de mai sus, văzute cu ochii mei, le pot spune 
despre perşi fără să greşesc. Asupra celor ce urmează vorbesc 
însă ca despre nişte lucruri tăinuite, fără a şti dacă sînt chiar 
aşa ; şi anume e vorba de morţi. Leşul unui pers nu este în¬ 
gropat mai înainte de a fi fost sfîşiat de păsări sau de cîini. 
Ştiu fără umbră de îndoială că aşa fac magii, căci o fac fără 
a se feri de ochii oamenilor ; perşii învelesc în ceară leşul ipe 
care-1 bagă în pămînt 316 . Magii se deosebesc mult de ceilalţi 
oameni şi mai ales de preoţii din Egipt : aceştia din urmă se 
feresc ca de-o nelegiuire să ucidă vreo vieţuitoare, afară doar 
de cele pe care le aduc ca jertfă ; magii, dimpotrivă, omoară 
cu mîna lor tot felul de fiinţe, nu însă cîinele 317 şi omul, ba 
încă se întrec care mai de care, ucigând fără alegere furnici, 
şerpi, precum şi orice altă tîrîtoare sau zburătoare 318 . Dar să 
lăsăm această datină aşa cum a fost rînduită ea de la început, 
şi să ne întoarcem la firul povestirii noastre. 

CXLI Ionienii şi eolienii, de îndată ce lydienii au fost cu¬ 
ceriţi de perşi, au trimis o solie la Sardes, să se înţeleagă cu 
Cyrus, rugîndu-1 să-i primească ca supuşi întocmai aşa cum îi 
fuseseră lui Cresus. Cyrus, după ce ascultă cuvintele solilor, le 
spuse o poveste : „A fost odată un om care cînta din fluier - 
zicea regele ; şi cum cînta el, tot privind la peştii care se zben¬ 
guiau în mare, credea că peştii vor veni pe uscat. Gînd se văzu 
înşelat în aşteptări, a pus mîna pe-o plasă în care a prins mul¬ 
ţime mare de peşte şi a tras plasa la mal. Privindu-i cum se 
zbăteau, le grăi peştilor aşa : «Ia mai conteniţi cu săltatul, doar 
cînd vă cîntam din fluier nici gînd n-aveaţi să ieşiţi afară şi 
să-mi dănţuiţi !»“ 319 Cyrus le spuse dinadins această poveste 
ionienilor şi eolienilor, deoarece, mai înainte vreme, cînd el 
însuşi îi rugase, prin solii ce-i trimisese la ei, să se despartă 
de Cresus, ionienii nici nu voiseră să audă de aşa ceva, pe 
cînd acuma, după cele întîmplate, se arătau gata să asculte de 
Cyrus. Povestea, regele o spunea cu sufletul plin de mînie. Io¬ 
nienii, cînd auziră cum stau lucrurile de la cei întorşi în oraşele 
Ioniei, fiecare cetate a lor se apucă să se înconjure cu ziduri 32 °, 
iar locuitorii se adunară cu toţii la Panionion, afară doar 
de milesieni. Numai cu milesienii Cyrus încheiase un legămînt 
de prietenie, întocmai celui care-i legase pe milesieni de regele 
Lydiei. Ceilalţi, învoindu-se cu toţii, s-au hotărît să trimită o 
solie la Sparta, ca să-i roage pe spartani să le ia apărarea. 

CXLII Ionienii 321 despre care este vorba şi care stăpînesc 
Panionion şi-au aşezat oraşele sub cel mai frumos cer pe care-1 
ştim şi pe pâmîntul cu cele mai blînde anotimpuri ; nu fac 
cît ţinutul Ioniei, nici ţările aşezate la miazănoapte, nici cele de 
la miazăzi, nici cele de la răsărit, nici cele de la apus - asupra 
unora abătîndu-se frigul şi umezeala, asupra altora arşiţa şi us¬ 
căciunea. Locuitorii Ioniei nu vorbesc una şi aceeaşi limbă, ci 
fiecare grăieşte altfel. Miletul este cea dintîi aşezare dinspre 
miazăzi, urmată de Myus şi Pricne 322 ; aceste oraşe sînt aşe¬ 
zate în Caria şi au aceeaşi limbă. Vin la rînd oraşele din Ly- 
dia : Efesul, Colofonul, Lcbcdos, Tcos, Clazomenai şi Foceea 323 . 
Oraşele înşirate acum nu se potrivesc nicidecum ca limbă cu 
cele pomenite mai sus, dar între ele se aseamănă 324 . Apoi, mai 
rămîn încă trei oraşe ioniene - dintre care două întemeiate 

în insulele Samos şi Chios, iar al treilea ridicat pe ţărmul con¬ 
tinentului : Erythrai 325 . Cei din Chios şi din Erythrai vorbesc 
aceeaşi limbă, pe cînd samienii au un grai numai al lor. Iată, 
prin urmare, care sînt cele patru feluri de graiuri ale ionienilor. 

CXLIII Dintre ionienii aceştia, milesienii erau oarecum la 
adăpost de primejdie, în urma tratatului încheiat, iar ionienii, 
locuitori ai insulelor, n-aveau nici ei de ce să se teamă, căci 
fenicienii 325 bls nu erau încă supuşi de perşi, iar perşii nu cu¬ 
noşteau încă, pe acea vreme, meşteşugul de a umbla pe mare. 

Ionienii din Asia s-au despărţit de grosul ionienilor numai 
din următoarea pricină 326 : pe vremea cînd tot poporul elenilor 
era slab, ramura ionică era cea mai neînsemnată din neamurile 
care-1 alcătuiau şi nu se bucura de nici o preţuire. într-adevăr, 
afară de Atena, nici o altă aşezare a lor nu era vestită. Ceilalţi 
ionieni, ba chiar şi atenienii, fugeau de numele de „ionian“ şi 
nu le plăcea să li se spună astfel ; pe cît mi se pare mie, pînă şi 
astăzi cei mai mulţi din ei se ruşinează de acest nume 327 . Dim¬ 
potrivă, cele douăsprezece oraşe despre care am vorbit se făleau 
cu numele de „ionian“ şi au înălţat un templu numai pentru ele 
singure, căruia i-au pus numele de „Panionion“ 328 . Ele luară 
hotărîrea să nu împartă lăcaşul lor de închinare cu nimeni dintre 
ceilalţi ionieni (şi, de altfel, nimeni, afară de cei din Smyrna, 
n-a cerut să fie primit să se închine acolo). 

CXLIV Tot aşa se petrec lucrurile şi cu dorienii din ţinutul 
zis astăzi „Pentapolis“ - mai înainte vreme, „Hexapolis" ; ei se 
feresc cu străşnicie să mai primească la templul Triopic 329 
pe alţi dorieni din vecinătate 330 - ba chiar şi dintr-ai lor au 
înlăturat de la ceremonii pe cei care încălcaseră rînduielile sanc¬ 
tuarului. La jocurile date în cinstea lui Apollo Triopianul, se 
statorniciseră odinioară, ca răsplată pentru învingători, trepiede 
de aramă ; cei care le primeau aveau datoria să nu le scoată din 
templu, ci să le închine pe loc zeului. Un om din Halicarnas 331 , 
pe nume Agasicles, cîştigînd întrecerea, trecu peste obiceiul pă- 
mîntului şi, luînd trepiedul acasă la el, îl bătu în peretele casei. 
De aceea, cele cinci oraşe - Lindos, Ialyssos, Cameiros 332 , 
Cos 333 şi Cnidos au înlăturat din comunitatea templului pe cel 

de-al şaselea oraş, Halicarnasul. Aceasta a fost, aşadar, pedeapsa 
dată locuitorilor din Halicarnas 334 . 

CXLV Părerea mea este că ionienii au întemeiat confede¬ 
raţia de douăsprezece oraşe şi n-au mai vrut să primească şi pe 
alţii, deoarece şi atunci cînd locuiau în Pelopones aşezările lor 
tot în număr de douăsprezece erau, aşa cum, de altfel, au şi 
rămas pînă azi în mîinile aheilor, care i-au alungat pe ionieni 335 , 
şi anume : mai întîi Pellene, în faţa Sicyonului, pe urmă Aigira 
şi Aigai - pe unde curge tîul Crathis 336 , care nu seacă nici¬ 
odată şi de la care şi-a tras numele şi un rîu din Italia ; Bura 
şi Helike, unde s-au adăpostit ionienii biruiţi în luptă de ahei ; 
Aigion, Rhypes, Patrai, Pharai, Olenos, prin care îşi rostogoleşte 
apele marele rîu al Peirosului; Dyme şi Tritaia, singurele din 
aceste oraşe înlăuntrul continentului. 

CXLVI Aceste douăsprezece aşezări 337 aparţin astăzi aheilor, 
odinioară însă erau ale ionienilor. 

Iată pentru ce şi ionienii din Asia au întemeiat douăsprezece 
oraşe ; ar fi o nerozie să spui că aceşti ionieni sînt mai presus 
decît ceilalţi sau că au o obîrşie mai vestită ; printre ei, de alt¬ 
fel, se află o parte destul de însemnată de abanţi din Eubeea 338 , 
care n-au nimic comun cu locuitorii din Ionia, nici măcar nu¬ 
mele ; cu aceşti ionieni s-au mai amestecat şi minyenii din 
Orchomenos 339 , cadme’eni, driopi, focidieni răzvrătiţi, moloşi, 
pelasgi din Arcadia, dorieni din Epidauros 340 şi multe alte nea¬ 
muri. Chiar cei plecaţi din prytaneul 341 atenienilor, şi care se 
ţineau a fi cei mai de seamă, nu şi-au luat cu ei femei cînd au 
pornit să întemeieze aceste colonii, ci şi-au luat femei cariene, 
pe ai căror părinţi i-au ucis. în urma omorului săvîrşit, femeile 
s-au legat cu jurămînt, pe care l-au lăsat şi fiicelor lor, ca nici¬ 
odată să nu stea la masă cu soţul lor şi niciodată să nu-i zică 
pe nume 342 ; toate acestea, deoarece ionienii, ucigaşii părinţilor, 
ai bărbaţilor şi ai fiilor ce-i avuseseră, le luaseră de neveste după 
înfăptuirea acestei nelegiuiri. 

CXLVII Întîmplarea s-a petrecut la Milet. Unii dintre io¬ 
nienii din Asia şi-au ales rege dintr-o spiţă lyciană, coborîtoare 
din Glaucos 34S , fiul lui Hippolohos, alţii şi-au ales drept cîrmu- 

itori pe cauconii din Pylos, care se trag din Codros 344 , fiul lui 
Melanthos, iar alţii îşi aleseră cîrmuitorii din urmaşii ambelor 
dinastii. Cum ei ţin la numele lor mai mult decît oricare din 
ceilalţi ionieni, n-au decît să treacă, dacă le place, drept adevă¬ 
raţii ionieni. Adevărul e că ionieni sînt toţi cei care îşi trag 
obîrşia din Atena şi sărbătoresc Apaturiile 345 ; toţi ionienii ţin 
sărbătoarea Apaturiilor, numai locuitorii Efesului şi ai Colofo- 
nului, nu. Ei sînt singurii dintre ionieni care n-o ţin, fiind în¬ 
lăturaţi de la această sărbătoare în urma unui omor întîmplat 
cîndva. 

CXLVIII „Panionion" este un loc sfînt de pe muntele My- 
cale 346 , aşezat spre miazănoapte şi închinat de obştea ionienilor 
lui Poseidon Heliconios 347 . Mycale e o limbă de pămînt muntos 
care se întinde spre partea de unde bate zefirul, în faţa insulei 
Samos. Ionienii din cele douăsprezece oraşe se adună aci pentru 
a celebra ceremoniile religioase care au primit numele de „Pa- 
nionia“. Nu numai numele sărbătorilor ioniene se sfîrşeşte astfel, 
în aceeaşi literă, ci şi numele sărbătorilor tuturor elenilor, aşa. 
cum se întîmplă şi cu numele perşilor 348 . 

CXLIX După oraşele ioniene, iată acum şi pe cele eoliene : 
Kyme sau Phriconis, Lerisai, Neon Teichos, Temnos, Killa, No- 
tion, Aigiroessa, Pitane, Aigaiai, Myrina, Gryneia 349 . Acestea 
sînt cele mai vechi oraşe eoliene, în număr de unsprezece ; unul 
din ele şi anume Smyrna 35 °, a fost smuls de către ionieni ; căci, 
pe continentul asiatic, oraşele eoliene erau şi ele tot douăspre¬ 
zece ca număr. Ţinutul pe care s-a nimerit să-l colonizeze eolienii 
este mai mănos decît al ionienilor, dar nu se bucură de anotim¬ 
puri atît de blînde. 

CL Iată cum au pierdut eolienii Smyrna : ei primiseră în 
cetatea lor pe nişte locuitori din Colofon, înfrînţi într-o răzvră¬ 
tire şi pe urmă alungaţi din patrie. Nu după mult timp, fugarii 
din Colofon, pîndind pe smyrnieni - cînd aceştia celebrau o ser¬ 
bare în cinstea lui Dionysos în afara zidurilor cetăţii - au închis 
porţile şi s-au făcut stăpîni pe cetate. Toţi eolienii sărind într-a- 
jutor, au ajuns la o învoială : ionienii urmau să dea îndărăt 
toate bunurile casnice, iar eolienii părăseau cetatea. După îm- 

plinirea celor hotărîte, cei din Smyrna au fost împărţiţi între ce¬ 
lelalte oraşe eoliene care i-au primit în sînul lor. 

CLI Acestea sînt oraşele de pe continent ale eolienilor, fără 
să le mai socotim şi pe cele de pe muntele Ida 351 , căci acestea 
se află mai la o parte. în privinţa oraşelor de pe insule, cinci se 
află în Lesbos (al şaselea, care se află tot în Lesbos, şi anume 
Arisba, a fost cucerit de locuitorii Methymnei, deşi erau de ace¬ 
laşi sînge cu arisbienii) 352 ; un alt oraş a fost întemeiat în Tene- 
dos, iar un altul în pîlcul de insuliţe numit „o sută de insule“ 353 . 
Cei din Lesbos şi cei din Tenedos, ca şi ionienii din insule, nu 
erau pîndiţi de nici o primejdie. Dar celelalte cetăţi hotărîră 
într-un glas să-i urmeze pe ionieni în tot ce-ar face aceştia. 

% 

CLII De îndată ce-au ajuns la Sparta (căci solia fusese tri¬ 
misă în mare pripă), trimişii ionienilor şi ai eolienilor au ales, 
spre a vorbi în numele tuturora, pe trimisul Foceei, care se 
numea Pythermos. Pythermos - pentru ca spartanii să se adune 
‘în număr cît mai mare cînd or auzi de aşa ceva - s-a înfăşurat 
într-un veşmînt de porfir 354 şi, cînd s-a aflat în faţa lor, a rostit 
o cuvîntare lungă 355 , în care le cerea să vie într-ajutorul eleni¬ 
lor din Asia. Dar spartanii nu-i dădură ascultare, şi hotărîră să 
nu-i ajute pe ionieni. Solii se întoarseră acasă. Spartanii, cu toate 
că respinseseră solia ioniană, trimiseră totuşi o corabie cu cinci¬ 
zeci de vîsle 356 care, pe cîte socot, trebuia să ia seama la ce se 
petrecea între Cyrus şi ionieni. 

Ajunsă la Foceea, solia din Sparta l-a trimis la Sardes pe cel 
mai de frunte dintre soli, numit Lacrines, pentru a duce lui Cyrus 
cuvîntul spartanilor, şi anume : să nu cuteze să se atingă de 
vreun oraş elen - căci ei nu vor trece fapta cu vederea. 

CLIII Cînd solul sfîrşi ce avea de spus, se zice că Cyrus i-a 
întrebat pe cîţiva eleni care stăteau lîngă el, cine erau aceşti la- 
cedemonieni şi cît erau ei de numeroşi 357 de se-ncumetau să-l 
înfrunte astfel. După ce se dumiri, vorbi către solul spartanilor : 
„Nu m-am temut niciodată de astfel de oameni care au în mij¬ 
locul oraşului un loc hărăzit 368 pentru adunări unde se amăgesc 
unii pe alţii prin jurăminte mincinoase 359 . De voi fi sănătos, nu 
păsurile ionienilor le vor da de vorbit, ci ale lor înşile". 

Cyrus zvîrlea aceste cuvinte ameninţătoare ţintind pe toţi 
elenii, deoarece ei ţin tîrguri unde se cumpără şi se vinde ; căci, 
la perşi, nu se pomeneşte să se facă schimb la piaţă, şi nici n-au 
măcar un loc pentru aşa ceva 3C0 . Apoi, Cyrus încrcdinţă paza 
oraşului Sardes unui bărbat pers, Tabalos, iar lui Pactyes, un ly- 
dian, îi dete însărcinarea să ducă în Pcrsia comorile lui Cresus 
şi ale celorlalţi lydieni 361 ; el însuşi se întoarse la Ecbatana, 
luîndu-1 şi pe Cresus cu el, deocamdată neţinînd cîtuşi de puţin 
seama de ionieni. Nori negri se iveau, în schimb, dinspre părţile 
Babilonului, ale bactrienilor, saccilor şi egiptenilor ; regele avea 
de gînd să meargă chiar el împotriva acestora, în fruntea ar¬ 
matelor, iar împotriva ionicnilor să trimită o altă căpetenie 
de oşti. 

CLIV Cînd Cyrus părăsi Sardesul, Pactyes răsculă pe lydieni 
împotriva lui Tabalos şi a lui Cyrus. Coborînd pe ţărmul mării, 
cum avea în mînă tot aurul luat din Sardes, tocmi lefegii şi ho¬ 
tărî pe locuitorii de pe coastă să lupte alături de el. Năpustin- 
du-se asupra Sardesului, îl împresură pe Tabalos care se închise 
în acropole. 

CLV Cyrus, aflînd pe drum ce se petrecea, îi spuse lui Cre¬ 
sus : „Cresus, care fi-va oare capătul tulburărilor prin care trec ? 
Lydienii, pe cît se vede, nu se vor astîmpăra să-mi tot dea de 
lucru şi să-şi dea şi lor totodată. Mă întreb dacă n-ar fi cel mai 
bine să-i aduc în stare de robie. Pare-mi-se că m-am purtat ca 
unul care, după ce a omorît un părinte, i-a cruţat copiii 362 ; în 
timp ce te duc cu mine ca rob, tu care-ai fost pentru lydieni mai 
mult decît un tată, le las lydienilor oraşul pe mînă şi apoi mă 
mai mir că se răzvrătesc împotrivă-mi !“ Cyrus spunea ce gîndea. 
Iar Cresus îi răspunse cu aceste cuvinte, de teamă ca Cyrus să 
nu dărîme Sardesul, nelăsînd nici piatră pe piatră : „O rege, tot 
ce spui e cu temei ; totuşi, nu-ţi da frîu liber mîniei şi nu ni¬ 
mici o cetate străveche care nu-i cu nimic vinovată nici de ce 
s-a petrecut mai înainte vreme, nici de cele ce se întîmplă acum. 
Pentru trecut, eu port toată vina care apasă asupra capului meu. 
Pentru clipa de faţă, vinovat este Pactyes, căruia tu i-ai încre¬ 
dinţat Sardesul 363 , deci asupra lui şă cadă mînia ta. Iartă-le 
lydienilor şi, ca pe viitor să nu se mai răzvrătească şi să nu-ţi 

mai dea prilej de temere, rînduieşte-le ce te voi sfătui eu : trimite 
vorbă că nu le mai dai voie să aibă arme de luptă ; dă-le po¬ 
runcă să poarte tunici pe sub mantie şi să se încalţe cu coturni, 
spune-le că doreşti să-şi înveţe copiii cîntul la citară, cîntul din 
strune şi negoţul cu de-amănuntul 364 . Foarte curlnd, o rege, îi 
vei vedea cu ochii tăi cum se vor schimba într-un fel de muieri 
din bărbaţi ce sînt, aşa îneît nu vor mai fi o primejdie pentru 
tine şi nici nu se vor mai scula cu răzvrătire împotrivă-ţi“. 

CLVI Cresus îl sfătuia pe Cyrus la toate cîte le-aţi aflat, 
găsindu-le mai uşor de îndurat pentru lydieni decît să fie vîn- 
duţi ca robi, ştiind că dacă nu-i va înfăţişa vorbe cu temei, nu 
va izbuti să-l înduplece să-şi mute gîndul. Pe de altă parte, se 
temea ca nu cumva în viitor lydienii, răsculîndu-se din nou îm¬ 
potriva perşilor, să nu-şi atragă singuri nimicirea, chiar dacă ar 
fi ieşit deocamdată din încurcătură. 

Cyrus însă se arătă bucuros de sfatul primit şi, potolindu-şi 
mînia, făgădui să-i dea ascultare lui Cresus. Chemînd la el pe 
un med, Mazares, îi porunci să încunoştiinţeze pe lydieni de cele 
ce-1 învăţase Cresus şi să-i ia ca robi pe toţi ceilalţi care, uniţi 
cu lydienii, merseseră împotriva Sardesului ; cît despre Pactyes, 
să i-1 aducă viu cu orice preţ. 

CLVII După ce dădu aceste porunci, aflîndu-se pe drum, 
Cyrus îşi urmă călătoria spre ţinuturile perşilor. Pactyes - cum 
auzi că o oştire era pe cale să se apropie de el - se înspăimîntă 
şi se grăbi să fugă la Kyme. Medul Mazares se îndreptă spre 
Sardes numai cu o parte din oastea lui Cyrus, atîta doar cîtă 
avea la îndemînă ; cum nu mai găsi aici pe nici unul din oa¬ 
menii lui Pactyes, îi sili mai întîi pe lydieni să îndeplinească 
hotărîrile lui Cyrus ; şi, într-adevăr, în urma poruncilor lui Cyrus, 
lydienii şi-au schimbat cu totul felul de viaţă. Apoi Mazares tri¬ 
mese la Kyme soli cu poruncă ca Pactyes să-i fie predat. 

CLVIII Locuitorii din Kyme găsiră însă cu cale să-l întrebe 
pe zeul preamărit de Branchizi ce era de făcut. Se afla în acele 
locuri un oracol din vremuri străvechi, pc care obişnuiau să-l 
consulte toţi ionienii şi eolienii ; locul se găseşte în ţinutul Mile¬ 
tului, deasupra portului Panormos. Kymeenii, aşa cum spuneam, 

trimiseră la Branchizi oameni care să cerceteze oracolul asupra 
celor ce trebuiau să facă cu Pactyes pentru a fi pe placul zeilor. 
La întrebarea pusă de ei, răspunsul a fost să-l dea pe Pactyes în 
mîna perşilor. Cînd kimeenii luară cunoştinţă de răspunsul adus, 
se pregătiră să-l predea. în timp ce mulţimea cetăţenilor era 
gata să meargă pe această cale, un cetăţean fruntaş, şi anume 
Aristodicos, fiul lui Heracleides, arătîndu-se neîncrezător în 
oracol 305 şi bănuind pe cei trimişi că strîmbaseră adevărul, ii 
opri pe kymeeni să treacă la fapte, pînă cînd alţi soli, dintre care 
urma şi el să facă parte, nu vor fi mers să întrebe a doua oară 
oracolul despre soarta lui Pactyes. 

CLIX Ajunşi la Branchizi, Aristodicos, în numele soliei, în¬ 
trebă oracolul zicînd : „Doamne, venit-a la noi, cerînd ocrotire, 
lydianul Pactyes, fugind de-o moarte năprasnică ce-1 pîndeşte din 
partea perşilor. Perşii îl cer - poruncind kymeenilor să-l predea. 
Noi însă - cu toate că ne temem de puterea perşilor -, pînă în 
clipa de faţă n-am îndrăznit să dăm pe mîna lor pe cel care ne 
cere ocrotire, mai înainte de a-ţi cunoaşte fără greş gîndul despre 
cele ce trebuie să facem.Aşa întrebă Aristodicos, dar zeul le 
dădu kymeenilor acelaşi răspuns, adică îi sfătui să-l predea pe 
Pactyes perşilor. Atunci Aristodicos, cu precugetare, făptui cele 
ce urmează : dînd ocol templului, alungă vrăbiile şi alte păsări 
cîte se mai găseau pe acolo din cuiburile ce şi le făcuseră sub 
streaşină templului 366 . Pe cînd îşi ducea la îndeplinire fapta, se 
spune că s-a auzit un glas din adîncul templului care i-a vorbit 
astfel lui Aristodicos : „Tu, cel mai nelegiuit între oameni, cum 
de îndrăzneşti să faci aşa ceva ? Cutezi să alungi de la templul 
meu pe cei pe care-i ocrotesc ?!“ Fără să se sfiască, Aristodicos 
a răspuns la întrebare : „Stăpîne, văd cît ştii de bine să aperi 
pe cei care s-au pus sub ocrotirea ta, şi kymeenilor le porunceşti 
să-l dea pe mîna duşmanilor pe cel care le cere ocrotire ?“... „Da, 
aşa poruncesc - cuvlntă iarăşi zeul - pentru ca voi, săvîrşind o 
nelegiuire, să pieriţi cît mai repede şi pe viitor să nu mai veniţi 
să întrebaţi oracolul meu ce aveţi de făcut cu cei care vă cer 
ocrotirea**. 

CLX Cînd kymeenii au auzit răspunsul ce le-a fost adus, 
l-au scos afară din oraş pe Pactyes şi l-au trimis la Mytilene, de- 

oarece nu voiau să piară dacă l-ar fi predat, dar nici să fie îm¬ 
presuraţi dacă l-ar fi ţinut la ei. Mytilenienii, cărora Mazares 
le cerea printr-o solie să i-1 dea pe Pactyes, tocmai se pregăteau 
s-o facă în schimbul unei anumite sume de bani, n-aş putea 
spune fără greş cît, fiindcă tîrgul nu s-a mai făcut ; kymeenii, de 
îndată ce auziră de tocmelile celor din Mytilene, trimiţînd o 
corabie la Lesbos, l-au dus pe Pactyes în Chios. Acolo, smuls cu 
silnicie de la altarul Athenei Poliuchos 367 , a fost predat [perşi¬ 
lor] de locuitorii din Chios. Predarea se făcea în schimbul unei 
bucăţi de pămînt, numită a lui Atarneus. Acest ţinut, zis al lui 
Atarneus, se află în Mysia, în faţa Lesbosului 368 . Perşii, punînd 
mina pe Pactyes, îl aruncară în temniţă, dorind să-l înfăţişeze 
lui Cyrus. Şi a trecut pe urmă vreme îndelungată în care nici un 
locuitor din Chios, aducînd jertfă vreunuia din zei, n-a mai îm¬ 
prăştiat peste capetele victimelor boabe din orzul crescut în locul 
acesta, numit al lui Atarneus, nici n-a copt turte sacre din grîul 
venit de acolo, iar lumea înlătura de la ceremoniile religioase 
orice lucru adus de acolo. 

CLXI După ce locuitorii din Chios l-au predat pe Pactyes, 
Mazares porni cu război împotriva celor care -luptaseră alături 
de Pactyes la împresurarea lui Tabalos, şi astfel izbuti să ia ca 
robi pe cei din Priene, trecu prin foc şi sabie împreună cu oa¬ 
menii săi întreaga cîmpie a Meandrului în lung şi lat, şi tot aşa 
făcu şi cu Magnesia 369 . Apoi, destul de curînd, muri bolnav. 

CLXII După moartea lui Mazares, îi urmă la comanda tru¬ 
pelor Harpagos, sosind din Asia de sus ; şi acesta era med de 
neam, şi anume acelaşi Harpagos pe care Astyages, regele mezi- 
lor, îl ospătase cu o masă nelegiuită, adică cel care-1 ajutase pe 
Cyrus să pună mina pe domnie. Harpagos, pus căpetenie peste 
oşti de către Cyrus, cum ajunse în Ionia porni la cucerirea cetă¬ 
ţilor, ridicînd movile de pămînt 370 ; de îndată ce-i silea pe lo¬ 
cuitori să se închidă după zidurile cetăţii, obişnuia să-i ţină ase¬ 
diaţi, înălţînd sub ziduri grămezi de pămînt. 

CLXIII Cel dintîi oraş din Ionia pe care puse mîna a fost 
Foceea. Locuitorii de aci sînt cei dintîi eleni care au făcut lungi 
călătorii pe mare şi au descoperit Marea Adriatică, Tyrrhenia 371 , 

Iberia 372 , Tartessosul 373 ; în călătoriile lor pe mare, ei nu se 
slujeau de corăbii rotunde 374 la înfăţişare, ci de pentecontere. 
Cînd au sosit la Tartessos, cîştigară prietenia regelui de aci, 
numit Arganthonios, care a domnit la Tartessos optzeci de ani 
şi a trăit o sută douăzeci. Foceenii se vîrîră într-atît sub pielea 
bătrînului, încît acesta mai întîi îi pofti să-şi lase Ionia lor şi 
să se aşeze oriunde ar fi vrut în ţara lui, iar apoi, cum nu putuse 
să-i înduplece, cînd a aflat de la ei despre primejdia medă care 
creştea într-una 375 , le dădu bani să-şi ridice un zid de jur îm¬ 
prejurul oraşului. Şi le-a dat bani din belşug ; căci lungimea 
zidului măsoară un număr mare de stadii, iar zidul a fost ridicat 
în întregime numai din pietre mari, meşteşugit potrivite între ele. 

CLXIV Acestea sînt împrejurările care au dus la clădirea 
zidului Foceei. Harpagos, înaintînd cu armata ce-o avea, îi îm¬ 
presură pe foceeni, trimiţîndu-le vorbă că s-ar mulţumi ca lo¬ 
cuitorii să se învoiască să dărîme doar un singur meterez al zidu¬ 
lui 376 şi să închine o singură locuinţă 377 . Foceenii, care aveau 
groază de sclavie, cerură un răgaz de o zi ca să chibzuiască îna¬ 
inte de a da răspunsul ; pentru ziua îngăduită, îl rugau pe Har¬ 
pagos să-şi îndepărteze oştirea de sub zidurile lor. Harpagos le 
răspunse că-şi dă bine seama ce au de gînd să facă, dar că totuşi 
le va îngădui să ţină sfat. Aşadar, în ziua cînd Harpagos îşi în¬ 
depărtase oastea, foceenii îşi traseră penteconterele pe apă, în- 
cărcară femeile şi copiii, toate lucrurile casnice cîte le aveau, şi, 
pe deasupra, statuile din temple şi alte odoare, afară de cele din 
bronz, marmură şi de picturi. După ce au încărcat tot ce mai 
rămăsese, se urcară şi ei pe corăbii şi se îndreptară spre Chios. 
Iar perşii ocupară Foceea deşartă de locuitori 378 . 

CLXV Foceenii, după ce locuitorii din Chios n-au vrut să 
le vîndă pe bani insulele numite Oinusse 379 - de teamă ca nu 
cumva acestea să ajungă un nod de negoţ, iar propria lor insulă 
să înceapă a fi ocolită din această pricină - porniră mai departe 
spre Kyrnos 38 °. Aici, cu douăzeci de ani în urmă, ascultînd de 
îndemnurile unui oracol, întemeiaseră ei o colonie, pe nume Ala- 
lia 381 . Arganthonios, pe vremea aceea, era mort de mult. în 
drum spre Kyrnos, mai întîi se abătură la Foceea, unde răpu- 
seră străjile perşilor care păzeau oraşul încredinţat lor de Har- 

pagos ; apoi, după ce terminară treaba aceasta, au pus blesteme 
înfricoşătoare pentru oricine ar fi părăsit ceata care pleca pe 
mare ; fără a se mulţumi numai cu blestemele, au zvîrlit în mare 
şi un bulgăr de fier înroşit în foc, jurînd că nu se vor întoarce 
la Foceea mai înainte ca fierul înroşit să se fi ridicat deasupra 
valurilor. Dar, pe cînd erau în drum spre Kyrnos, mai mult de 
jumătate din ei au fost cuprinşi de jale şi dor după oraşul şi 
ţinutul unde crescuseră şi, călcînd jurămintele făcute, s-au întors 
îndărăt la Foceea. Cei care şi-au ţinut cuvîntul, desfăşurîndu-şi 
pînzele, au apucat calea mării, plecînd din insulele Oinusse. 

CLXVI Cînd au ajuns la Kyrnos, au locuit aici vreme de 
cinci ani, alături de cei sosiţi înaintea lor, şi întemeiară sanc¬ 
tuare. Cum se ţineau numai de prădăciuni şi de jafuri pe la toţi 
vecinii, tyrrhenienii şi carthaginezii 382 se înţeleseră între ei să 
pornească împotriva foceenilor, fiecare cu cîte 60 de corăbii. 
Foceenii îşi înarmară şi ei corăbiile, în număr de şaizeci, şi ieşiră 
în îrttîmpinarea duşmanului în apele mării numită Sardoniană 383 . 
Încăierîndu-se într-o bătălie navală, foceenii cîştigară un 
fel de biruinţă „cadmeeană“ 384 ; patruzeci din corăbiile lor au 
fost nimicite, iar cele douăzeci cîte au mai rămas nu mai erau 
de întrebuinţat, căci li se strîmbaseră ciocurile. Foceeni se în¬ 
toarseră pe mare la Alalia, îşi luară femeile, copiii şi avutul cît 
puteau corăbiile să poarte şi, părăsind Kyrnosul, se îndreptară 
spre Rhegion 385 . 

CLXVII Carthaginezii şi tyrrhenienii, pe oamenii care se 
aflau pe corăbiile nimicite şi-i împărţiră între ei ca robi ; [locui¬ 
torii din Agylla] 386 căpătară cea mai mare parte dintre robii 
foceeni, pe care, ducîndu-i în afară de oraş, îi uciseră cu pietre. 
De atunci, la agyllieni, oricine şi orice ar fi trecut pe lîngă locul 
unde zăceau trupurile foceenilor, ajungea strîmb, schilod, slăbă¬ 
nog, fie că era vorba de vite mici, dc vite de jug sau de oameni. 
Agyllienii, dornici să-şi ispăşească păcatul, au trimis la Delfi. 
Pythia le porunci să facă ceea ce, de altfel, mai săvîrşesc încă 
şi azi : în cinstea celor ucişi aduc sacrificii bogate şi ţin jocuri 
gimnice şi alergări de cai. Aşa fu soarta acestei părţi dintre 
foceeni. Ceilalţi însă, care au fugit la Rhegion, plecînd de aici 
mai departe, au pus mîna pe o aşezare orăşenească din ţinutul 

Oinotriei 387 , care acum se numeşte Hyele 388 . Ei colonizară ora¬ 
şul. după ce-au aflat de la un om din Poseidonia 389 că Pythia 
le poruncise prin oracolul dat să ridice doar un sanctuar în 
cinstea unui erou cu numele Kyrnos 39 °, nu să se aşeze în insula 
cu acest^nume. Iată dar care a fost soarta Foccei din Ionia. 

CLXVIII Locuitorii din Teos se purtară şi ei tot cam ca 
foceenii. Cînd Harpagos, cu ajutorul unui val de pămînt, le-a 
cucerit întăritura zidurilor, urcîndu-se cu toţii în corăbii, apu¬ 
cară pe mare spre Tracia şi aici întemeiară oraşul Abdera ; 
oraşul mai fusese o dată întemeiat, înainte de sosirea teenilor, 
de Timesios din Clazomenai, dar acesta n-a apucat să se bucure 
de linişte, căci a fost izgonit de traci ; acum Timesios este cin¬ 
stit de locuitorii din Abdera ca un ercu. 

CLXIX Foceenii şi teenii au fost singurii dintre ionieni care 
n-au vrut să rabde jugul robiei şi şi-au părăsit ţara. Ceilalţi 
ionieni, afară de milesieni, îl înfruntară bărbăteşte pe Harpa¬ 
gos, ca şi cei ce-au plecat, şi se purtară vitejeşte, fiecare luptînd 
pentru patria lui ; dar, fiind înfrînţi şi oraşele lor cucerite, au 
rămas fiecare în ţara lui şi s-au supus poruncilor date. Cît pri¬ 
veşte pe milesieni, aşa cum am arătat mai sus, deoarece făcu¬ 
seră un jurămînt de credinţă faţă de Cyrus, au trăit în linişte, 
în acest chip a fost Ionia robită pentru a doua oară. Cînd 
Harpagos i-a supus pe ionienii de pe continent, cei din insule, 
înspăimîntaţi de soarta acestora, s-au închinat de bunăvoie pu¬ 
terii lui Cyrus. 

CLXX Cu toată nenorocirea care se abătuse peste ei, ionie¬ 
nii se mai strîngeau totuşi în adunările de la Panionion. Aflu 
că Bias din Priene 391 le-a înfăţişat o povaţă foarte cuminte, 
pe care, dac-ar fi ascultat-o, le-ar fi stat în putere să ajungă 
cei mai fericiţi dintre eleni ; el i-a sfătuit ca, strîngînd laolaltă 
un singur pîlc de corăbii, să-şi întindă pînzele şi să pornească 
pe mare spre Sardinia, iar acolo să întemeieze un singur oraş 
entru toţi ionienii ; astfel, scăpînd de jugul robiei, urmau să 
trăiască în bunăstare, stăpînind cea mai mare din toate insu¬ 
lele şi poruncind ei altora 392 ; dacă aveau să rămîie pe loc, pe 
viitor, zicea el, nu mai întrezărea nici un fel de libertate pen- 

tru ei. Acesta a fost îndemnul lui Bias din Priene, după pră¬ 
buşirea ionienilor. 

Şi mai înainte încă de a fi fost cuceriţi, Thales din Milet, 
un bărbat care la obîrşia sa era fenician 393 , le dăduse de ase¬ 
menea o povaţă minunată atunci cînd i-a sfătuit pe ionieni să-şi 
rînduiască o singură adunare, al cărei scaun urma să fie la 
Teos (căci Teosul se află drept în inima Ioniei) ; aceasta nu 
însemna de fel că celelalte oraşe şi-ar fi pierdut dreptul de 
a-şi vedea singure de treburile lor, numai că ar fi fost socotite 
un fel de deme. Iată care au fost îndemnurile date ionienilor 
de către cei doi oameni de seamă. 

CLXXI Harpagos, după ce a cucerit Ionia, a pornit cu război 
împotriva carienilor, caunienilor şi lycienilor 394 , sporindu-şi 
oastea cu ionieni şi eolieni. Dintre cei înşiraţi mai sus, carienii 
au venit pe continent pornind din insule ; în vechime, fiind 
supuşii lui Minos şi numindu-se lelegi 395 , ei stăpîneau insulele 
fără a plăti tribut, după cîte am putut afla din auzite despre 
vremi atît de îndepărtate ; totuşi, ori de cîte ori Minos le-ar 
fi cerut, îi dădeau oameni pentru corăbiile ce le-avea. Cum 
Minos îşi întindea stăpînirea peste nenumărate ţinuturi şi se 
arăta norocos în luptă, neamul carienilor ajunse şi el, pe acea 
vreme, să se bucure între toate celelalte neamuri de o faimă 
fără pereche. 

Carienilor li se datorează trei descoperiri de care s-au folosit 
şi elenii : ei sînt cei care au arătat cum să se prindă de coifuri 
smocurile de păr şi cum să se împodobească scuturile cu semne 
deosebite ; tot ei sînt cei ce-au pus întîiaşi dată toartă de curea 
la scuturi ; pînă atunci, toţi cîţi obişnuiau să se folosească de 
paveze le purtau fără curele pe dinăuntru 396 , mînuindu-le nu¬ 
mai prin nişte chingi de piele petrecute pe după gît şi umărul 
stîng 397 . Mult mai tîrziu după aceea, ionienii şi dorienii îi alun¬ 
gară din insule pe carieni, care astfel ajunseră pe continentul 
asiatic. Aşa povestesc cretanii că s-a întîmplat cu carienii ; dar 
spusele carienilor nu se potrivesc cu ale cretanilor ; ei se socot 
a fi un neam băştinaş de pe continent care a purtat totdeauna 
numele ce-1 are şi acum. Ca mărturie, ei arată un străvechi 
sanctuar al lui Zeus Carianul la Mylasa 398 , unde sînt îngăduiţi 
atît mysienii cît şi lydienii ca rude ale carienilor ; căci Lydos 

şi Mysos, după spusele lor, erau fraţii lui Car. Numai aceştia, 
prin urmare, sînt îngăduiţi în templu, în timp ce pe alţii, de alt 
neam, măcar că au ajuns să vorbească aceeaşi limbă cu carienii, 
nu-i îngăduie. 

CLXXII Caunienii, în schimb, care într-adevăr îmi par 
băştinaşi, zic că s-ar trage din Creta. Cît priveşte limba lor, 
sau ei s-au dat după limba carienilor, sau carienii după ei (n-am 
cum să judec fără greş) ; ca moravuri însă, se deosebesc mult 
de ceilalţi oameni, chiar şi de carieni. De pildă, lor li se pare 
foarte nimerit să se adune la un loc după vîrstă şi după prie¬ 
teşug, ca să bea împreună, cete-cete de bărbaţi, femei şi copii. 
Odinioară, ei ridicaseră sanctuare şi pentru divinităţi străine, 
dar pe urmă, răzgîndindu-se, se hotărîră să cinstească numai pe 
zeii lor strămoşeşti. Toată tinerimea caunică, îmbrăcîndu-şi ar¬ 
mele, se duse cu alai pînă la fruntariile Calyndei 3 ", izbind în 
aer cu lăncile şi strigînd într-una că-i alungă pe zeii străini. 
Iată ce fel de obiceiuri au. 

CLXXIII Lycienii îşi trag obîrşia din Creta (căci odinioară 
întreaga Cretă era sub stăpînirea barbarilor). Fiii Europei, Sar- 
pedon şi Minos, s-au luat la ceartă în Creta pentru domnie ; 
Minos, ieşind biruitor, l-a alungat atît pe Sarpedon, cît şi pe 
cei care-1 sprijineau ; cei izgoniţi au trecut în Asia, în ţinutul 
Milyadei, căci ţinutul locuit astăzi de lycieni nu e altceva decît 
vechea Milyada 40 °, iar locuitorii purtau pe vremea aceea nu¬ 
mele de solymi. Atîta timp cît peste ei domni Sarpedon, ei şi-au 
păstrat numele adus cu ei [din Creta], şi anume termili, aşa 
cum, de altfel, mai sînt încă şi acum numiţi lycienii de către 
vecinii din jur. Dar după ce Lycos, fiul lui Pandion - alungat 
la rîndu-i de frate-său Aigeus - sosi de la Atena la Sarpedon, 
în ţara termililor, după numele acestui Lycos, cu vremea s-au 
numit şi ei lycieni 401 . Obiceiurile lor sînt în parte cretane, în 
parte cariene. Totuşi, au un obicei aparte, în care nu se potri¬ 
vesc cu nimeni : numele şi-l iau după mamă, şi nu după tată. 
Dacă cineva îl întreabă, de pildă, pe un vecin cine este, acesta 
îi răspunde povestindu-i cine a fost mama sa, şi-i va înşirui 
bunicile din partea mamei. Dacă o femeie cetăţeană de drept 
trăieşte cu un sclav, copiii sînt socotiţi oameni liberi ; iar dacă 

un cetăţean liber, fie el chiar fruntaş în cetate, âre de soţie o 
femeie străină sau o ţiitoare, copiii nu se bucură de nici o 
vază 402 . 

CLXXIV Carienii au fost cuceriţi de Harpagos, fără să fi 
săvîrşit vreo faptă deosebită nici ei, şi nici elenii care locuiesc 
în acest ţinut. Printre alţi eleni, s-au aşezat aici şi cnidienii, 
nişte colonişti spartani, într-un ţinut care înaintează în mare ; 
numele ţinutului, care se află în prelungirea Chersonesului din 
oraşul Bybassia 403 este Triopion 404 . Această limbă de pămînt 
se află în întregime sub stâpînirea cnidienilor, afară de un mic 
loc înconjurat de apa mării, mărginit către miazănoapte de Gol¬ 
ful Keramic 405 , iar spre miazăzi de marea Symei şi a Rhodo- 
sului. Locul, fiind atît de îngust, abia dacă are cinci stadii, căci 
cnidienii, pe timpul cînd Harpagos cucerea Ionia, tocmai se 
apucaseră să-l taie, cu gîndul să-şi prefacă ţinutul într-o insulă. 
Intr-adevăr, tot ce rămînea despărţit de continent era numai al 
lor, căci ţinutul Cnidosului se sfîrşeşte chiar acolo unde începe 
uscatul continentului ; tocmai pe aci urma să fie străpuns istmul. 
Pentru această lucrare, cnidienii foloseau multă mînă de lucru; 
dar cum la spartul pietrii lucrătorii se răneau cu aşchii peste 
tot, şi îndeosebi la ochi, mai mult decît era firesc, loviţi parcă 
înadins de o putere de sus - cnidienii trimiseră la Delfi oameni 
care să întrebe ce anume piedică le stă în cale. Pythia, chiar 
după spusele cnidienilor, dădu acest răspuns în trimetri iam¬ 
bici 406 : 


Să nu întăriţi istmul, nici să nu-1 săpaţi. 

Zeus, de-ar fi vrut, în ostrov l-ar fi prefăcut. 


Cnidienii, în faţa acestui răspuns al Pythiei, şi-au întrerupt 
săpatul şi, fără nici un fel de împotrivire, s-au închinat lui 
Harpagos care înainta asupra lor cu armată. 

CLXXV La miazănoapte de Halicarnas, în inima uscatului, 
locuiau pedasienii ; ori de cîte ori ei sau vecinii din jur aveau 
să păţească ceva rău, preotesei din templul Athenei îi creştea 
o barbă lungă, ceea ce s-a întîmplat de trei ori. Dintre toţi 
locuitorii Cariei, numai ei i-au ţinut piept o bucată de vreme 

lui Harpagos şi i-au pricinuit multă bătaie de cap întărindu-se 
pe un munte numit Lyda. în cele din urmă însă, au fost izgo¬ 
niţi de aici. 

CLXXVI Lycienii, la rîndul lor, cînd Harpagos îşi mina 
oştirea spre cîmpia Xanthosului 407 , îl înfruntară şi, în bătălia 
care s-a încins - o mînă de oameni luptînd împotriva unui pu¬ 
hoi - ei săvîrşiră minuni de vitejie ; copleşiţi însă şi împinşi 
în cetate, îşi adunară la un loc în cetăţuie femeile, copiii, avu¬ 
tul şi sclavii, şi pe urmă le dădură foc ; cetăţuia se mistui în 
flăcări. După această ispravă, legîndu-se prin jurăminte înfri¬ 
coşătoare, porniră să înfrunte duşmanul şi au pierit cu toţii 
vitejeşte, pînă la unul, pe cîmpul de luptă. Dintre xanthienii 
care se mai numesc astăzi lycieni, afară de optzeci de familii, 
restul sînt numai venetici ; aceste optzeci de familii s-au nime¬ 
rit, pe acea vreme, să fie afară din oraş şi doar aşa au scăpat 
cu viaţă. Iată cum s-a făcut Harpagos stăpîn peste Xanthos. 
Tot aşa a cucerit şi Caunosul ; locuitorii din Caunos au urmat 
în multe privinţe pilda lycienilor. 

CLXXVII în timp ce Harpagos pustia Asia de jos, Cyrus 
însuşi trecea prin foc şi sabie părţile de sus ale Asiei, supunînd 
rînd pe rînd toate neamurile, fără a scăpa vreunul din vedere. 
Vom trece sub tăcere pe cele mai multe dintre ele, dar vom 
aminti de neamurile care i-au dat cel mai mult de furcă şi sînt 
cele mai vrednice de pomenire. 

CLXXVIII Cînd Cyrus sfîrşi cucerirea întregului conti¬ 
nent 408 , îşi îndreptă atacurile împotriva asirienilor. în Asiria 
se află multe oraşe destul de însemnate 409 , dar cel mai vestit 
şi mai puternic, care după căderea Ninivei ajunsese cetatea de 
scaun 410 , era Babilonul. Iată care este înfăţişarea acestui oraş. 

Oraşul se află aşezat într-o cîmpie întinsă, e pătrat 411 , şi 
fiecare latură are o întindere de o sută douăzeci de stadii, toate 
laturile la un loc însumînd patru sute optzeci de stadii 412 . 
Aceasta este întinderea Babilonului. Oraşul întrece în frumu¬ 
seţe toate celelalte oraşe despre care avem cunoştinţă. Mai întîi, 
este înconjurat de un şanţ adînc şi lat, plin cu apă ; urmează 
un zid de întărire lat de cincizeci de coţi „regeşti" şi înalt de 

două sute de coţi ; cotul „regesc" este mai lung cu trei degete 
decît cel obişnuit 413 . 

CLXXIX Se cuvine să mai adaug, după cele spuse mai sus, 
la ce-a fost folosit pămîntul scos din şanţ şi cum a fost durat 
zidul. Pe măsură ce se săpa şanţul, pămîntul scos din groapă 
era prefăcut în cărămizi ; cînd făceau un număr destul de mare 
de cărămizi, le ardeau în cuptoare ; pe urmă, întrebuinţînd în 
loc de tencuială smoală fierbinte şi la fiecare al treizecilea rînd 
de cărămizi aşternînd straturi de rogojină, au întărit mai întîi 
marginile şanţului, iar pe urmă au ridicat în acelaşi fel şi 
zidul 414 . 

Sus, pe coama zidului, au clădit la margine nişte turnuri 
cu o singură încăpere 415 , cu faţa întoarsă unul spre altul. Locul 
lăsat deschis între turnuri era larg cît să întoarcă un car cu 
patru cai. în zid, de jur împrejur, sînt deschise o sută de porţi 416 , 
cu totul de aramă, avînd atît uşorii, cît şi pragul de sus tot de 
aramă. Mai era şi un alt oraş, departe de Babilon cale de opt 
zile, şi anume Is 417 . Te aci trece un rîu nu tocmai mare. Tot 
Is se cheamă şi rîul. Acest rîu se varsă în fluviul Eufrat. Cînd 
izvorăşte, odată cu apa, rîul azvîrle în sus şi o mare cantitate 
de ţiţei ; de aci a fost adusă şi smoala pentru zidul de la 
Babilon. 

CLXXX în felul acesta s-a clădit întăritura oraşului Babi¬ 
lon. Oraşul se împarte în două : el este tăiat drept pe la mijloc 
de un fluviu mare,, adînc şi repede, numit Eufrat, care vine 
din Armenia şi se varsă în Marea Erythreei. Prin urmare, zidul 
dinafară se prelungeşte şi de-o parte şi de alta, pînă la mar¬ 
ginile fluviului 418 ; din acest loc, zidul coteşte îndărăt, urmînd 
ambele maluri ale fluviului, dar nu mai este făcut decît din 
cărămizi arse 419 . 

Oraşul are numeroase case cu trei sau patru caturi 420 şi 
este străbătut de străzi drepte, care se taie de-a curmezişul cu 
cele ce duc spre fluviu. în faţa fiecărei străzi în parte, în zidul 
care mărginea fluviul, se aflau nişte portiţe, de asemenea de 
aramă şi tot atîtca la număr cîte erau şi străzile ; portiţele dă¬ 
deau tot spre fluviu. 

CLXXXI Zidul de care am pomenit este un fel de pavăză 
a oraşului; pe dinăuntru se întinde un alt zid, care nu-i cu 
nimic mai prejos decît celălalt, atîta doar că e mai îngust 42i . 
în fiecare din cele două părţi ale oraşului se află la mijloc un 
mănunchi de clădiri întărite : într-o parte, palatele regeşti în¬ 
conjurate de un zid mare şi puternic 422 ; în cealaltă, un sanc¬ 
tuar cu porţi de aramă al lui Zeus Belos 42:} , care mai putea fi 
văzut încă pe vremea mea 424 , alcătuind un pătrat cu latura de 
două stadii. în mijlocul sanctuarului se ridică un turn trainic, 
avînd şi în lungime şi în lăţime cîte un stadiu ; pe acest turn 
se înalţă un altul, apoi pe acesta din urmă încă unul, şi tot 
aşa pînă la opt turnuri. Urcuşul pînă-n vîrf se face pe dinafară, 
pe o scară răsucită care înconjoară toate turnurile 425 ; cam pe 
la mijlocul urcuşului se află un popas şi locuri unde se pot 
aşeza ca să se odihnească cei ce urcă. în ultimul turn se află 
un mare templu în care se găseşte un pat larg, frumos aşternut, 
lîngă care stă o masă de aur. înăuntru nu-i aşezată nici o sta¬ 
tuie şi nici o făptură omenească nu-şi petrece aici nopţile, afară 
doar de cîte o femeie din împrejurimi, pe care zeul a ales-o 
dintre toate ; aşa cel puţin spun chaldeenii, care sînt preoţii 
acestui zeu. 

CLXXXII Aceiaşi preoţi chaldeeni spun un lucru pe care 
mie parcă nu-mi vine să-l cred, şi anume că zeul însuşi vine 
adesea în templu, unde se întinde pe pat, aşa cum, de altfel, 
se întîmplă şi la Theba în Egipt, după spusele egiptenilor (căci 
şi acolo o femeie îşi petrece noaptea în templul lui Zeus the- 
banul 426 şi se zice că nici una, nici alta, din cele două femei, 
n-au nici un fel de legături cu vreun bărbat muritor), de ase¬ 
menea şi la Patara, în Lycia, ori de cîte ori se află de faţă 
preoteasa zeului 427 ; căci în acele locuri oracolul nu răspunde 
mereu ; dar cînd preoteasa e acolo, atunci se închide cu zeul 
peste noapte înăuntrul templului. 

CLXXXIII în sanctuarul Babilonului se mai află în partea 
de jos şi un alt templu 428 , unde este o mare statuie de aur, 
înfăţişîndu-1 pe Zeus şezînd 429 , iar alături de statuie o masă 
mare, făurită toată din aur ; treptele şi tronul statuii tot de 
aur sînt ; după spusele chaldeenilor, toate la un loc trag opt 

sute de talanţi aur 430 . în afara templului, vezi un altar de aur ; 
dar mai este şi un alt altar mare, pe care sînt sacrificate vite 
împlinite ca vîrstă ; căci pe altarul de aur nu este îngăduit să 
fie jertfite decît animale de lapte. Pe altarul cel mare, chalde- 
enii ard în fiecare an şi tămîie în valoare de o mie de talanţi, 
atunci cînd ţin sărbători în cinstea acestui zeu. 

Pe timpul lui Cyrus, în sfîntul lăcaş de care vorbesc, se mai 
afla încă o statuie uriaşă înfăţişînd un om, toată de aur, înaltă 
de doisprezece coţi ; eu n-am mai apucat s-o văd, mă mulţu¬ 
mesc numai să vă spun cele ce ştiu de la chaldeeni ; Darius, 
fiul lui Hystaspes, care-şi pusese în gînd să ia statuia, n-a cu¬ 
tezat totuşi să se atingă de ea ; dar Xerxes, fiul lui Darius, 
s-a făcut stăpîn pe ea şi l-a omorît pe preotul care-1 oprea să 
clintească statuia. Acestea sînt odoarele sanctuarului din Ba- 
bilon ; dar acolo mai pot fi văzute şi multe alte prinoase aduse 
de muritorii de rînd. 

CLXXXIV Aceasta este înfăţişarea Babilonului ; oraşul a 
avut, negreşit, mulţi regi la cîrmă, de care voi pomeni în istoria 
Asiriei 431 ; ei au înfrumuseţat zidurile şi sanctuarele oraşului ; 
în şirul lor se numără şi două femei. Cea care a domnit mai 

întîi, cu cinci generaţii înaintea celei de-a doua, se numea Se- 

miramida 432 . Ea a ridicat în cîmpie nişte diguri de pămînt 
vrednice de văzut ; mai înainte vreme, Eufratul ieşea din albie 
adesea, înecînd cîmpia toată. 

CLXXXV Regina care a domnit după Semiramida se numea 
Nitocris 433 ; mai înţeleaptă decît înaintaşa ei, a lăsat în urmă-i 
monumente pe care le voi înşira pe rînd şi, văzînd cît a crescut 
puterea mezilor şi cît de ameninţătoare ajunsese - mezii cuce¬ 
rind de la asirieni mai multe oraşe, printre care şi Ninive - a 

luat împotriva lor măsuri de apărare cît a putut mai bine 434 . 

Mai întîi, Eufratul, care trece prin mijlocul oraşului, din 
drept cum era, l-a făcut să curgă pieziş şi cotit, punînd să se 
sape canale în partea de miazănoapte a oraşului, în aşa fel 
incit cursul fluviului trece de trei ori printr-un anumit tîrg al 
Asiriei. Numele tîrgului străbătut de Eufrat este Ardericca ; 
pînă şi acuma încă, cei ce pleacă de pe ţărmurile Mediteranei 
spre Babilon, coborînd fluviul Eufrat în trei zile, trec de trei 

ori pe lîngă această localitate. Regina a pus deci să se facă o 
lucrare de proporţii uriaşe ; de asemenea a mai ridicat nişte 
întărituri de pămînt de-a lungul ambelor maluri ale fluviului, 
vrednice şi ele de văzut pentru grosimea şi înălţimea lor. 

Mult mai sus de Babilon 435 , la mică depărtare de fluviu, a 
mai săpat un lac unde să se adune apele, poruncind să se sape 
intr-una, pînă cînd se va da de apă ; ca lăţime, malul lacului 
are un perimetru care măsoară patru sute douăzeci de stadii. 
Cu pămîntul scos prin săpături a înălţat, în schimb, malurile 
fluviului, ridicînd de-a lungul lor un val de pămînt. Cînd să¬ 
pătura a fost gata, a pus să se aducă piatră, ridicînd şi un pa¬ 
rapet de jur împrejurul lacului. 

Regina a făcut amîndouă lucrările, cotirea fluviului şi lacul 
pe locul unde odinioară se întindeau numai mlaştini, pentru ca 
fluviul, fiind frînt în coturi, să curgă mai lin şi drumul coră¬ 
biilor spre Babilon să ajungă şi el cotit, iar la sfîrşitul drumu¬ 
lui de apă să fie nevoie de un lung înconjur al lacului. Ea a 
făcut lucrările în acea parte a ţării unde se deschideau trecă¬ 
tori şi pe unde trece cea mai scurtă cale din Media 436 , ca nu 
cumva mezii, venind tot mereu în Asiria, să prindă ceva de 
veste din ce punea la cale. 

CLXXXVI Săvârşind aceste săpături, regina ridica totodată 
şi o stavilă 437 ; din ele însă mai trase un folos : fiind împărţit 
în două şi fluviul tăindu-1 pe la mijloc - sub regii care domni¬ 
seră mai înainte - cînd voia cineva să treacă dintr-o parte 
într-alta a oraşului era nevoit să ia o barcă ; după socotinţa 
mea, lucrul era destul de sicîitor. Regina s-a gîndit şi la asta. 
Pe vremea cînd a săpat lacul pentru strînsul apelor, legată de 
această lucrare, a mai lăsat în urmă-i încă una care să amin¬ 
tească de numele ei. A pus să se taie lespezi uriaşe de piatră 
şi, cînd le-a avut gata pregătite şi albia pentru viitorul lac a 
fost săpată, a întors toată apa fluviului în groapa deschisă ; 
pe cînd lacul se umplea, vechea albie a fluviului, golită acum de 
apă, a secat. Atunci, regina a pardosit marginile fluviului pe 
bucata care străbătea oraşul, cum şi coborîşurile de la portiţe 
spre fluviu, cu cărămidă arsă, aşa cum ai clădi un zid. Pe de 
altă parte, tocmai pe la mijlocul oraşului, a ridicat un pod din 
piatra scoasă din săpături, legînd între ele pietrele prin scoabe 

de fier şi plumb. Peste pod se întindeau, de cum se lumina de 
ziuă, nişte blăni pătrate de lemn, pe care babilonienii puteau 
să treacă ; noaptea însă, blănile erau ridicate, ca nu cumva 
oamenii să hoinărească dintr-o parte în cealaltă a fluviului şi 
să se fure unii pe alţii. în cele din urmă, cînd lacul săpat s-a 
umplut cu apa fluviului şi cînd lucrul la pod s-a isprăvit, regina 
a întors Eufratul în vechea lui matcă. Astfel se părea că mlaş¬ 
tina secată va aduce foloase în viitor, iar pentru cetăţeni se 
durase un pod. 

CLXXXVII Aceleiaşi regine îi dădu prin gînd o viclenie 
năstruşnică : deasupra porţii celei mai umblate a oraşului, sus 
de tot, sprijinit de stîlpii porţii, a poruncit să i se construiască 
mormîntul, pe care înscrise următoarele rînduri, care glăsuiau 
aşa : „Dacă vreunul din regii Babilonului care vor domni după 
mine se va găsi cîndva în mare strîmtoare de bani, să-mi des- 
chiză mormîntul şi să ia bănet cît va voi ; totuşi, în alte îm¬ 
prejurări, dacă nu se află la mare strîmtoare, să nu care cumva 
să-l deschiză, că nu va fi spre binele lui“. 

Acest mormînţ a rămas neatins pînă pe vremea cînd domnia 
a ajuns în mîinile lui Darius. Lui Darius îi era ciudă să treacă 
pe sub acele porţi şi să nu se folosească de banii închişi acolo, 
care parcă îl pofteau să-i ia. De trecut însă nu trecea niciodată 
pe acolo, ca să nu aibă leşul deasupra capului. Deschizînd 
mormîntul, nu găsi totuşi nici un ban, ci numai rămăşiţele lui 
Nitocris şi o altă inscripţie, glăsuind astfel : „Dacă n-ai fi fost 
nesăţios după bani şi neruşinat în lăcomia după cîştig, n-ai fi 
deschis raclele celor morţi" 438 . Aşa se spune că era această 
regină. 

CLXXXVIII Cyrus merse cu război împotriva feciorului 
acestei regine, care purta numele de Labynetes, ca şi tatăl 
său 4S9 , şi cîrmuia peste asirieni 44 °. Marele rege nu porneşte la 
război pînă nu are adunate de acasă şi merinde şi vite ; el 
aduce cu sine pînă şi apă din fluviul Choaspes, care trece prin 
dreptul Susei, singurul fluviu din care bea regele ; regelui nu-i 
este îngăduit să bea din nici un alt fluviu. Apa din Choaspes, 
după ce se fierbe, este dusă în ulcioare de argint pe un număr 

nesfîrşit dc căruţe cu patru roţi, trase de catîri, care-1 însoţesc 
de fiecare dată pe rege ori încotro ar merge. 

CLXXXIX Pornind împotriva Babilonului, Cyrus ajunse la 
fluviul Gyndes 441 , ale cărui izvoare se află în munţii matieni- 
lor 442 Fluviul trece prin ţinutul dardanilor 443 şi se varsă în 
alt fluviu, Tigru, care, rostogolindu-şi apele dc-a lungul oraşu¬ 
lui Opis, se varsă în Marea Erythreei. Cînd Cyrus încerca să 
treacă acest fluviu, adică Gyndcsul, apă care se poate trece nu¬ 
mai cu barca, unul din caii sfinţi, albi la culoare 444 , din ne- 
astîmpăr, sări în apă şi încercă să treacă înot ; şuvoiul apei 
însă îl tîrî şi-l trase la fund, înghiţindu-1. Cyrus se mînie straş¬ 
nic pe fluviu, pentru că-1 înfruntase, şi se lăudă că-1 va face 
atît de mic şi de neputincios, îneît, pe viitor, pînă şi femeile îl 
vor trece lesne, fără să-şi ude măcar genunchii. 

După ce-şi strigă ameninţarea, amînînd războiul împotriva 
Babilonului, Cyrus îşi împărţi oastea în două, apoi o răsfiră 
de-a lungul unor semne trase cu funia, semne după care urmau 
să fie săpate cîte o sută optzeci de canale pe ambele maluri 
ale Gyndesului, brăzdînd ţinutul în lung şi-n lat. La sfîrşitul 
pregătirilor, porunci oamenilor să înceapă să'păturile. Ţinînd 
seama de mulţimea de oameni care lucrau, săpatul a fost dus 
la bun sfîrşit, totuşi, cu munca asta s-a pierdut toată vara. 

CXC După ce Cyrus s-a răzbunat pe fluviul Gyndes, îm- 
părţindu-i apele în trei sute şaizeci de canale 445 , la ivirea pri¬ 
melor semne de împrimăvărare în anul următor, îşi urmă ca¬ 
lea spre Babilon. Babilonienii îl întîmpinară cu armele. Nici 
nu se apropie bine de oraş că babilonienii îl şi atacară, însă 
fură înfrînţi în luptă şi siliţi să se tragă după zidurile oraşului. 
Dar, cum ştiau prea bine încă dinainte vreme că Cyrus nu se 
va astîmpăra, ba, dimpotrivă, văzîndu-1 cum se leagă de fiecare 
neam în parte, fără osebire, ei îşi căraseră în cetate merinde 
pentru mai mulţi ani. Deocamdată nu duceau nici o grijă de 
împresurare, pe cînd Cyrus se afla în încurcătură din pricina 
timpului care se tot scurgea fără ca lucrurile să meargă înainte. 

CXCI Pină la urmă, fie că cineva i-a venit în ajutor cu un 
sfat bun, văzîndu-1 la grea cumpănă, fie că singur s-a gîndit 

la ce avea de făcut, iată ce-a săvîrşit : aşezîndu-şi grosul oşti¬ 
rii la intrarea în oraş a fluviului, adică acolo pe unde fluviul 
ffetrunde în oraş, iar restul în spatele oraşului, adică acolo pe 
unde fluviul iese din oraş, le porunci oamenilor ca, de îndată 
ce vor vedea că rîul se poate trece cu piciorul, să pătrundă în 
oraş prin albia lui. După aceste rînduieli şi porunci, el plecă, 
luînd cu sine pe ostaşii cei mai nevrednici. Ajuns lîngă lacul 
de strînsoare, ceea ce regina făcuse odinioară cu fluviul şi lacul, 
refăcu şi Cyrus, după pilda ei. Folosind un canal, regele în¬ 
drumă apele fluviului spre lacul care acum era ca o mlaştină, 
şi astfel, scăzînd apele fluviului, făcu ca vechea albie să poată 
fi trecută cu piciorul. 

După ce s-ă terminat lucrarea, perşii, care aşteptau să dea 
năvală, intrară în Babilon, urmînd albia Eufratului 446 ; apa, 
scăzută, abia de le ajungea pînă la coapse. 

Dacă babilonienii ar fi prins dinainte de veste sau ar fi 
băgat de seamă cele ce săvîrşea Cyrus, i-ar fi lăsat 446 bis pe 
perşi să pătrundă în oraş şi i-ar fi zdrobit pînă la unul ; ei 
n-aveau decît să închidă toate portiţele care dădeau spre fluviu 
şi, urcîndu-se pe zidurile care se înălţau de-a lungul malurilor 
fluviului 447 , i-ar fi putut prinde pe duşmani ca într-un năvod. 

Dar perşii se năpustiră asupra lor prin surprindere. Din 
pricina întinderii oraşului, cum povestesc cei de prin partea 
locului, marginile Babilonului căzuseră de mult pradă vrăj¬ 
maşului şi locuitorii din inima oraşului încă habar n-aveau că 
erau în mîna perşilor ; cum se mai nimerise să fie la ei şi o 
zi de sărbătoare, o duceau numai într-o petrecere, dănţuind tot 
timpul, pînă ce aflară de nenorocirea care-i ajunsese. în acest 
chip a fost luat Babilonul pentru prima oară 448 . 

CXCII Voi arăta prin mai multe dovezi cît este de mare 
bogăţia Babilonului. Printre altele, iată, de pildă : întreg pă- 
mîntul cîrmuit de marele rege este împărţit [în satrapii], pen¬ 
tru cheltuiala lui şi a oştirii sale, in afara tributului obişnuit. 
Din cele douăsprezece luni cîte sînt intr-un an, vreme de patru 
luni regele este întreţinut de regiunea Babilonului, iar în cele¬ 
lalte opt, de tot restul Asiei, în afara de această regiune. Prin 
urmare, în privinţa rodniciei, pămîntul asirian face cît o treime 
din Asia. Cîrmuirea acestui ţinut (satrapie, cum zic perşii) este 

Cea mai de seamă dintre toate ; aici, lui Tritantaichmes, fiul 
lui Artabazos, care primise de la rege această satrapie, fiecare 
zi îi aducea un venit de o întreagă artabe de argint (artabe 
este o măsură persană care depăşeşte cu trei hoinice medimna 
attică) 149 . Satrapul mai avea în stăpînire proprie o herghelie 
de cai, afară de cei de război ; armăsarii pentru prăsilă erau 
în număr de opt sute, iar iepe, în număr de şaisprezece mii, 
deci douăzeci de iepe la un armăsar. De asemenea, se creşteau 
cîini de India 450 în număr atît de mare, îneît patru tîrguri 
întinse de la şes erau ţinute să aibă numai grija hranei pentru 
haitele de cîini, fiind scutite de orice alte dări. Acestea erau 
drepturile de care se bucura satrapul Babilonului. 

CXCIII Pămîntul Asiriei primeşte puţină ploaie, iar rădă¬ 
cina griului se nutreşte în felul următor : recolta creşte şi bobul 
se coace numai prin stropire cu apă din fluviu ; fluviul nu se 
revarsă aici peste ogoare ca în Egipt, ci apa este cărată cu 
braţele de la fluviu sau scoasă cu ajutorul unui soi de cumpene. 
întregul ţinut al Babilonului, întocmai ca şi Egiptul, este brăz¬ 
dat de o reţea de canale. Cel mai mare dintre aceste canale, în¬ 
dreptat spre răsăritul soarelui de iarnă 451 , poate fi umblat de 
corăbii ; pornind de la Eufrat, canalul leagă Eufratul de celălalt 
fluviu, anume Tigrul, pe malurile căruia se ridica cetatea Ninivei. 

Din toate ţările cîte le cunoaştem, aceasta este cea mai 
prielnică creşterii roadelor Demetrei... 451 bis ; localnicii nici nu 
încearcă să crească în pămîntul acesta arbori, nici smochinul, 
nici viţa de vie, nici măslinul. Dar pentru culturile de cereale 
pămîntul este atît de mănos, îneît de obicei aduce de două 
sute de ori cît ai semănat, iar în anii doesebit de buni - chiar 
şi de trei sute de ori. Frunzele de grîu şi de orz sînt adesea 
late de patru degete ; măcar că ştiu despre mei şi susan că 
ating înălţimea unui arbust, nu voi mai aminti acest lucru, 
cunoscînd prea bine că pentru cei care n-au fost în ţara Babi¬ 
lonului nici cele ce-am spus despre bucatele cîmpului nu vor 
găsi prea multă crezare. 

Babilonienii nu se folosesc de untdelemn de măsline, ci de 
uleiul pe care-1 storc din susan. Pe tot întinsul cîmpiei cresc 
palmieri, din care cei mai mulţi poartă rod. Din rodul palmie¬ 
rilor, o parte se mănîncă, iar din cealaltă se scoate un fel de 

vin şi miere. îngrijesc palmierul aşa cum se îngrijeşte smochi¬ 
nul ; ei împreunează rodul acelor palmieri, cărora elenii le zic 
„bărbăteşti**, cu rodul palmierilor care fac curmale, pentru ca 
musculiţa, pătrunzînd în curmală, să-i ajute să se coacă şi să 
n-o lase să cadă ; căci palmierii bărbăteşti poartă în fructul 
lor astfel de muscuiiţe, întocmai ca şi smochinii sălbatici 452 . 

CXCIV Urmează să vorbesc despre ceea ce, după oraş cel 
puţin, se înfăţişează ochilor mei drept cea mai mare minune 
din ţara asta. 

Bărcile cu care localnicii coboară fluviul spre Babilon cint 
rotunde şi făcute în întregime din piele 45S , căci, atunci cînd 
făuresc coastele din nuiele de salcie tăiate din ţinutul Armeniei, 
care se află mai sus de Asiria, le învelesc pe dinafară cu piei 
tăbăcite, care alcătuiesc un fel de fund, fără a mai rotunji pupa 
sau a mai ascuţi prora. Bărcile iau astfel înfăţişarea unor scu¬ 
turi ; pe dinăuntru căptuşesc cu paie fiecare barcă, iar apoi, 
încărcîndu-le cu mărfuri, le dau drumul să plutească la vale. 
în acest chip se transportă numeroase vase pline cu vin adus 
din Fenicia 454 . 

Barca este cîrmuită de doi oameni care stau în picioare şi 
care se ajută fiecare de cîte o vîslă : unul trage spre sine vîsla, 
iar celălalt o împinge. Aceste bărci nu sînt deopotrivă de mari, 
ci cînd foarte mari, cînd ceva mai mici ; cele mai mari cară 
poveri pînă la cinci mii de talanţi 455 . în fiecare barcă se află 
cîte un măgar viu, iar în cele mai mari chiar mai mulţi. După 
ce luntraşii ajung plutiş la Babilon şi îşi desfac încărcătura, 
scot în vînzare şi pereţii vasului, şi paiele din bărci, strigînd în 
piaţă cît îi ţine gura. Pieile însă le încarcă pe spinarea măga¬ 
rilor şi se întorc cu ele cu tot în Armenia - căci, să mai urce 
cu barca îndărăt, în susul fluviului, nu e nicicum cu putinţă, 
curentul apei fiind prea repede. Iată de ce nu-şi fac oamenii 
bărcile din lemn, ci din piele. Cînd ajung îndărăt în Armenia 
- tot mînîndu-şi măgarii pe la spate -, îşi făuresc alte bărci 
în acelaşi chip. Acestea aveam să vă spui despre înfăţişarea 
bărcilor din acest ţinut. 

CXCV Ca îmbrăcăminte, babilonienii poartă o tunică de in 
care le ajunge pînă la călcîi, peste aceasta îşi trag o altă tunică, 

de lină, şi pe urmă se înfăşoară cu o mantie uşoară, albă la 
culoare. încălţămintea care se poartă în partea locului seamănă 
cu embadele beoţiene 455 bis. Părul şi-l poartă în plete, încins 
cu mitră, iar trupul şi-l ung în întregime cu miresme. Fiecare 
poartă cu sine un sigiliu şi un toiag lucrat dc mînă ; în vîrful 
fiecărui toiag se află un chip, fie măr, trandafir, crin, pajură 
sau orice alt semn, căci după datină nu le e îngăduit să poarte 
un toiag fără un anume semn 456 . Iată care le este găteala. 

CXCVI La ei sînt statornicite următoarele rînduieli de 
viaţă. Cea mai înţeleaptă, după socotinţa mea, era una pe care 
am aflat că o au şi veneţii, un neam illyric 457 . în fiecare sat, 
o dată pe an, se ţinea următoarea sărbătoare : cîte fete erau 
de măritat, toate erau strînse la un loc şi, în jurul lor, se aşezau 
roată o mulţime de bărbaţi. Ridicîndu-le pe tind în picioare, 
un crainic le scotea în vînzare pe fiecare în parte ; începutul 
se făcea cu cea mai frumoasă dintre toate, apoi, după ce fata 
era vîndută la mezat pe bani buni, era strigată alta, care venea 
la rînd, ca frumuseţe, după prima. Vînzarea se făcea în vede¬ 
rea căsătoriei. Tinerii babilonieni în vîrstă de însurătoare, cîţi 
erau bogaţi, întreeîndu-se unii pe alţii, îşi cumpărau la mezat 
cele mai frumoase fete ; tinerii din popor, şi ei buni de însurat, 
care n-aveau ce face cu o înfăţişare frumoasă, luau fetele mai 
urîte, dar totodată şi ceva bani. Căci, de îndată ce isprăvea 
cu vînzarea celor frumoase, crainicul obişnuia să ridice pe cea 
mai slută, sau chiar pe una schiloadă - dacă era vreuna - 
şi-i striga numele, întrebînd cine voia s-o ia de nevastă, oferind 
totodată şi cea mai mică sumă de bani - pînă cînd o dădea 
celui care primea s-o ia şi pentru banii aceia puţini. Banii pro¬ 
veneau din vînzarea frumoaselor, şi astfel cele frumoase le mă¬ 
ritau pe cele slute şi pe cele schiloade. Nimănui nu-i era în¬ 
găduit să-şi dea fata după cine vrea 458 , dar nici să ducă acasă 
fata cumpărată fără a-şi găsi pe cineva care să dea chezăşie 
pentru el ; cumpărătorul trebuia să găsească mai întîi chezaşi 
c-o va lua de nevastă şi abia după aceea putea s-o ducă la el 
acasă ; dacă cei doi nu se potriveau, legea zicea ca banii să 
fie daţi îndărăt. în schimb, era îngăduit oricui să ia parte la 
tîrg, chiar dacă venea dintr-un alt sat. 

Prin urmare, aceasta era cea mai înţeleaptă din rînduielile 
de odinioară ale babilonienilor, care însă nu mai dăinuie astăzi. 
De curînd au născocit altceva, pentru ca fetele lor să nu îndure 
trai rău din partea bărbaţilor şi nici să nu fie înstrăinate în 
alte oraşe 459 ; de oînd au căzut sub jugul robiei şi, asupriţi de 
vrăjmaş, şi-au prăpădit averea, tot omul din popor, ajuns la 
mare nevoie, îşi lasă fetele să se vîndă pe bani. 

CXCVII Iată acum o altă rînduială, a doua la rînd în pri¬ 
vinţa înţelepciunii ce-o dovedesc : pe bolnavi îi scot în piaţa 
publică, căci pe la ei nu sînt medici 46 °. Oamenii, tot trecînd 
prin faţa bolnavului, îi dau sfaturi cu privire la boală, fie că 
au zăcut chiar ei de acelaşi rău ca şi bolnavul, fie că i-au văzut 
pe alţii suferind ; apropiindu-se de bolnav, în afară de sfaturi, 
îl îndeamnă să facă ceea ce au făcut la rîndul lor ca să scape 
de aceeaşi boală sau i-au văzut pe alţii că fac. Nu este iertat 
să treci tăcînd din gură pe lingă un bolnav şi să nu-1 întrebi de 
ce boală zace. 

CXCVIII Leşurile le ung cu miere ; încolo tînguirile şi bo¬ 
cetele de moarte sînt aproape la fel cu cele din Egipt. 

Ori de cîte ori un soţ babilonian s-a împreunat cu nevasta 
lui, se aşază lingă un vas în care ard mirodenii ; nevasta, de 
cealaltă parte a vasului, face şi ea acelaşi lucru. Cînd mijeşte 
de ziuă, se spală amîndoi ; căci, pînă nu s-au spălat, nu le este 
îngăduit să se atingă de vreun vas. Acelaşi obicei îl păzesc şi 
arabii. 

CXCIX Dar cel mai ruşinos din obiceiurile cîte le au babi¬ 
lonienii este acesta : fiecare femeie din ţinut are datoria, o 
dată în viaţa ei, să stea în templul Afroditei şi să se dea unui 
bărbat străin 4C1 . Multe din ele, mîndre de averea lor, socotind 
înjositor să se amestece în gloată, aşteaptă în faţa templului 
în care acoperite cu coviltir ; în urma lor se află o grămadă de 
slugi. Dar cele mai multe fac aşa : în număr mare, cu capul 
încins de un curmei de sfoară 462 , se aşază pe jos în incinta 
sacră a templului Afroditei ; unele vin, altele se duc. Printre 
femei se deschid în toate părţile cărări mărginite cu frînghii, 
pe unde trec într-yna bărbaţii care aleg. Cînd o femeie s-a 

aşezat în acest loc, nu sc mai poate întoarce acasă pînă ce vre¬ 
unul dintre străini, zvîrlindu-i bani in poală, nu se împreună cu 
ea în afara templului 4C3 . Atunci cînd îi azvîrle banii, bărbatul 
trebuie să rostească : „Chem pentru tine pe zeiţa Mylitta“. Asi- 
rienii numesc Mylitta pc Afrodita. Banii aruncaţi pot fi cit de 
puţini ; bărbatul n-are de ce să se teamă că va fi respins ; legea 
nu îngăduie acest lucru, căci banii devin sfinţiţi. Femeia ur¬ 
mează pe cel dinţii bărbat care i-a aruncat bani şi nu înlătură 
pe nimeni. După ce s-a împreunat cu acel bărbat, dezlegată 
de orice îndatorire faţă de zeiţă, se întoarce acasă, şi din clipa 
aceea n-o mai poţi ademeni nici chiar de-ai acoperi-o cu aur 464 . 
Cele frumoase la faţă şi bine făcute se întorc repede acasă, dar 
cele slute aşteaptă mult şi bine, nefiind în stare să împlinească 
cerinţa legii ; sînt unele care aşteaptă pînă şi trei, patru ani. 
în unele părţi din Cipru se află o rînduială asemănătoare cu 
aceasta. 

CC Acestea sînt rînduielile de viaţă statornicite la babilo¬ 
nieni. Printre ei se află trei triburi care nu mănîncă nimic alt¬ 
ceva decît peşte, pe care, după ce l-au prins, îl usucă la soare 
şi pe urmă îl pun în nişte piuliţe, îl pisează, apoi îl cern prin 
nişte pînză rară. Fiecare mănîncă peştele după plac, fie fră- 
mîntîndu-1 într-un fel de cocă groasă, fie punîndu-1 la cuptor 
ca pe o pîine. 

CCI Cînd şi acest neam a fost supus de Cyrus, pe marele 
rege îl cuprinse dorinţa să-i aducă sub ascultarea sa şi pe mas- 
sageţi. Neamul massageţilor se spune că este şi mare şi viteaz, 
locuind spre partea unde răsar zorile şi soarele, dincolo de flu¬ 
viul Araxes, în faţa issedonilor 465 ; unii mai spun că acest 
neam ar fi scit la obîrşia lui. 


CCII Araxes 466 , după unii se zice că ar fi mai mare decît 

Istrul 467 , după alţii, mai mic. De-a lungul său, după cîte se 

spun, sînt presărate o sumedenie de insule care se apropie ca 
mărime de Lesbos ; pe aceste insule, oamenii, care vara se 
hrănesc cu tot soiul de rădăcini dezgropate din pămînt, îşi strîng 
deoparte grămezi de fructe coapte, culese din pomi, şi cu aceste 

fructe se hrănesc în timpul iernii. Se mai zice că ei ar fi des- 

coperit şi un pom purtător de nişte fructe pe care - după ce 
se strîng laolaltă pe ginţi şi aprind un foc mare în jurul căruia 
se aşază - le aruncă în jar şi apoi se îmbată criţă de mireasma 
lor, aşa cum se îmbată elenii cu vin, însă numai trăgînd pe nări 
mirosul răspîndit din fructul care arde aruncat pe jăratic ; cu 
cît aruncă mai multe asemenea fructe, cu atît se îmbată mai 
tare, pînă cînd, sculîndu-se în picioare, se apucă de dănţuit şi 
de cîntat. Aşa se spune c-ar fi felul lor de trai. 

Fluviul Araxes curge din ţinutul matienilor 468 , de unde vine 
şi Gyndesul, cel care a fost despărţit de Cyrus în trei sute 
şaizeci de canale ; Araxes se varsă prin patruzeci de guri, din 
care toate, afară de una singură, se pierd în mlaştini şi smîrcuri, 
pe unde se zice că sălăşluiesc nişte oameni care mănîncă peşte 
crud, iar ca îmbrăcăminte folosesc pielea de focă. Una din gu¬ 
rile Araxesului dă însă fără nici o piedică în Marea Caspică. 

CCIII Marea Caspică este de sine stătătoare, fără a mai 
da în cealaltă mare ; căci marea brăzdată de corăbiile elene 469 , 
ca şi cea de dincolo de coloanele lui Heracles, numită Atlan- 
tis 47 °, şi Marea Erythree 471 nu sînt de fapt decît una şi aceeaşi 
mare. în schimb, Caspica este o mare aparte 472 , avînd o lun¬ 
gime de cincisprezece zile, dacă o străbaţi într-o corabie cu 
vîsle 473 , iar ca lăţime, acolo unde e mai lată, opt zile. în ţinu¬ 
turile care se întind la apus de coastele acestei mări, se răsfiră 
coama Caucazului, cel mai mare şi mai înalt dintre toţi munţii, 
în Caucaz trăiesc numeroase neamuri de tot soiul, cele mai 
multe hrănindu-se cu fructe şi rădăcini sălbatice. La aceste 
neamuri se spune că s-ar găsi nişte arbori ale căror frunze sînt 
aşa fel, încît, dacă localnicii le macină şi le amestecă cu apă, 
dobîndesc vopsele cu care-şi zugrăvesc tot felul de chipuri pc 
haine ; chipurile zugrăvite nu ies la spălat, ci se tocesc numai 
odată cu ţesătura hainei, ca şi cum ar fi fost şi ele de la început 
ţesute. Se mai spune că aceşti oameni se împreunează în văzul 
lumii, ca dobitoacele. 

CCIV Prin urmare, spre apus, marea aceasta, numită Cas¬ 
pica, este străjuită de Caucaz ; spre răsăritul zorilor şi soare- 
răsare se întinde cît vezi cu ochii o cîmpie nesfîrşită. Din 

această cîmpie nemărginită, cea mai mare parte o stăpînesc mas- 
sageţii, împotriva cărora avea de gînd Cyrus să pornească. 

Multe şi nenumărate pricini îl aţîţau şi-l împingeau la acest 
război ; mai întâi, naşterea lui, credinţa ce-o avea că este mai 
presus decît orice muritor ; in al doilea rînd, norocul care-i 
surîsese mereu în toate luptele ce le purtase ; căci, într-adevăr, 
ori încotro şi-ar fi întors Cyrus armele, acelui neam îi era peste 
putinţă să scape. 

CCV Pe vremea aceea, după moartea soţului ei, peste mas- 
sageţi domnea o regină ; Tomyris îi era numele. Cyrus trimise 
crainici s-o peţească, sub cuvînt că doreşte să-i fie soţie. Dar 
Tomyris, simţind numaidecît că Cyrus n-o dorea pe ea, ci 
domnia asupra massageţilor, nu-i îngădui să intre în ţară. Cyrus, 
după aceasta, cind văzu că nu i se prinsese vicleşugul, înaintînd 
spre Araxes, porni pe faţă război cu massageţii ; el puse să se 
dureze poduri de legătură peste fluviu pentru trecerea oştilor 474 , 
iar pe corăbiile care treceau de la un mal la celălalt ridică nişte 
turnuri de apărare. 

CCVI Pe cînd Cyrus se îndeletnicea cu aceste pregătiri, 
Tomyris, trimiţîndu-i un crainic, îi spuse aşa : „O rege al me- 
zilor, încetează cu cele ce ai început, căci nu poţi şti dacă, să- 
vîrşindu-le, vor fi spre binele tău. Oprindu-te, cîrmuieşte mai 
departe peste ai tăi - şi rabdă ca şi noi să domnim peste su¬ 
puşii ce-i avem sub stăpînire. Dar parcă văd că n-ai să vrei 
să dai ascultare sfaturilor noastre şi că ai să alegi orice, numai 
liniştea nu. Dacă ţii cu orice preţ să te măsori cu massageţii, 
ei bine, fie, lasă truda prin care te tot căzneşti să durezi poduri 
peste fluviu, şi pătrunde pe pămîntul nostru după ce ne vom 
fi depărtat de fluviu cale de trei zile. Sau, de crezi că e mai 
bine să ne primeşti pe noi la voi acasă, fă tu însuţi acelaşi 
lucru“. 

Auzind acestea, Cyrus chemă la el pe fruntaşii perşilor şi, 
după ce adună sfatul, supuse judecăţii lor faptele, sfătuindu-se 
cu ei ce trebuie să facă. Părerile tuturor se potriviră ; fruntaşii 
dădeau sfaturi ca Tomyris şi oştirea ei să fie primită în ţinutul 
pers. 

15 * 

CCVII Atunci însă, Cresus din Lydia, care era de faţă, 
arătă partea slabă a acestei hotărîri şi înfăţişă cu totul altă pă¬ 
rere zicînd 475 : „O rege, ţi-am spus-o şi mai înainte 476 ; deoa¬ 
rece Zeus m-a dăruit ţie, orice neajuns ar ameninţa casa ta, 
mă voi strădui, după puterile mele, să-l întorn din drum ; ne¬ 
norocirile prin care am trecut, aşa amare cum au fost, mi-au 
slujit totuşi de învăţătură. Dacă te crezi nemuritor şi crezi că 
porunceşti unor oşti tot nemuritoare, atunci nu mai are nici un 
rost să-ţi descopăr ce gîndesc ; dacă însă recunoşti că eşti doar 
un om, care domneşte tot peste oameni muritori, cugetă mai 
întîi că roata norocului din viaţa omenească, tot învîrtindu-se, 
nu îngăduie ca mereu unii şi aceiaşi să se bucure de fericire. 
Prin urmare, cu privire la cele despre care este vorba, eu am 
o părere cu totul deosebită decît cei de faţă. Dacă vom primi 
ca duşmanul să intre în ţara noastră - iată care ar fi primejdia 
ce te paşte. O dată învins, se prăbuşeşte şi toată împărăţia ta ; 
căci este de aşteptat că massageţii, învingători, n-o vor lua în¬ 
dărăt la fugă, ci vor năvăli asupra pămînturilor ce le stăpîneşti. 
De eşti învingător, victoria nu va avea atîta răsunet ca atunci 
cînd, trecînd în ţara lor, i-ai birui pe massageţi şi i-ai pune pe 
fugă ; părerii pe care o resping, mă voi mai împotrivi şi cu 
următorul temei : după ce vei fi învins pe oştenii care te vor 
înfrunta, vei avea putinţa să pătrunzi pînă în inima împărăţiei 
reginei Tomyris. în afară de cele spuse, aş mai adăuga că este 
lucru de ruşine şi de neîndurat ca Cyrus, fiu al lui Cambyses, 
să dea îndărăt în faţa unei femei şi să-i lase liberă înaintarea. 
Părerea mea este că trebuie să trecem dincolo şi să înaintăm pe 
măsură ce massageţii vor da îndărăt, apoi, să se facă încercarea 
de a-i doborî, săvîrşind cele ce vă învăţ eu acum. După cîte 
am auzit, massageţii nu cunosc nimic din desfătările care-i 
bucură pe perşi şi habar n-au de bunurile care-ţi fac viaţa plă¬ 
cută. Pentru astfel de oameni, tăiaţi fără cruţare cît de mulţi 
berbeci, gătiţi-le gustos carnea şi apoi întindeţi o masă de ospăţ 
în tabăra noastră ; mai puneţi pe masă din belşug cratere cu 
vin curat şi tot felul de alte bunătăţi ; după ce veţi face aceste 
toate, lăsaţi în urma voastră partea cca mai slabă a oştirii, iar 
restul oamenilor s-o ia îndărăt spre fluviu, de unde a venit. 
De nu mă înşel în socoteli, duşmanii, văzînd atîtea bunătăţi, 

se vor năpusti asupra lor şi nouă nu ne mai rămîne altceva 
decît să ne arătăm vrednicia". 

CCVIII Acestea au fost părerile care se ciocniră. Cyrus, 
înlăturînd-o pe cea dinţii, a dat ascultare părerii lui Cresus, şi 
a trimis vorbă reginei Tomyris să se retragă, deoarece el urma 
să pornească împotriva ei trecînd fluviul. Ea se retrase într-ade- 
văr, aşa cum făgăduise de la început. Cyrus îl lăsă pe Cresus 
în grija propriului său fiu, Cambyses, căruia hotărîse să-i treacă 
domnia, şi-l sfătui în fel şi chip pe Cambyses să-l cinstească şi 
să se poarte cit nu se poate mai bine cu Cresus, dacă cumva 
lupta împotriva massageţilor n-ar fi ieşit cu izbîndă ; după 
aceste sfaturi, îi trimise pe amîndoi în Persia, iar el trecu flu¬ 
viul în fruntea oastei sale 477 . 

CCIX După ce trecu dincolo de Araxes, la venirea nopţii, 
Cyrus avu în somn, pe pămîntul massageţilor, următoarea ve¬ 
denie : în vis, se făcea că-1 vede pe cel dintîi născut al lui 
Hystaspes cu aripi crescute la umeri, dintre care uila îşi arunca 
umbra peste Asia, iar cealaltă peste Europa. Hystaspes, fiu al 
lui Arsames din neamul Ahemenizilor, avea ca prim-născut pe 
Darius, atunci în vîrstă de cel mult douăzeci de ani ; Darius 
fusese lăsat în Persia, deoarece nu atinsese încă anii de oaste 4 ' 8 . 
Cînd s-a trezit, Cyrus a fost pus pe gînduri de ce va să însemne 
visul. Cum i s-a părut că are o deosebită însemnătate, chemîn- 
du-1 pe Hystaspes şi luîndu-1 singur deoparte, îi spuse : „Hys¬ 
taspes, fiul tău a fost dovedit că unelteşte împotriva mea şi a 
domniei mele 479 ; cum n-am nici o umbră de îndoială asupra 
faptului, te voi lămuri şi pe tine. Zeii îmi poartă de grijă şi-mi 
arată mai dinainte primejdiile ce mă pîndesc. în noaptea tre¬ 
cută, pe cînd dormeam, am văzut în vis pe cel mai mare dintre 
fiii tăi purtînd aripi pe umeri, din care una adumbrea Asia, iar 
cealaltă Europa. După acest vis, nu mai e la mijloc nici o în¬ 
doială că unelteşte împotriva mea. Prin urmare, în ce te pri¬ 
veşte, ia-o îndărăt în Persia pe drumul cel mai scurt şi fă aşa 
ca - după ce voi fi supus ţinuturile astea şi mă voi fi întors 
acasă - să-uni poţi înfăţişa băiatul pentru a-1 cerceta". 

CCX Cyrus rostea acestea fiind încredinţat că Darius unel¬ 
tea împotrivă-i. Zeii însă îi dădeau mai dinainte de ştire că el 
însuşi avea să-şi găsească sfîrşitul pe meleagurile unde se afla 480 , 
iar puterea lui regească urma să treacă la Darius. Hystaspes 
răspunse cu aceste cuvinte : „O rege, ferească-ne 2 eii să se afle 
pe pămînt vreun pers care să uneltească împotriva ta, iar dacă 
totuşi se află, facă-1 să piară cît mai repede ; tu eşti cel care-ai 
făcut din perşi oameni liberi, din sclavi ce erau ; tu i-ai făcut 
să poruncească tuturor, în loc să primească porunci de la alţii. 
Dacă o vedenie te vesteşte că fiul meu pune la cale să-ţi răs¬ 
toarne domnia, îl încredinţez în mîinile tale să faci cu el ce 
vrei“. După acest răspuns, Hystaspes, trecînd îndărăt fluviul, 
luă drumul Persiei pentru a-şi păzi fiul să nu facă vreun rău lui 
Cyrus. 

CCXI Cyrus, în schimb, înaintă cale de o zi de la ţărmu¬ 
rile Araxesului şi făcu ceea ce-1 sfătuise Cresus. După aceasta, 
împreună cu cea mai aleasă parte a oştirii sale, Cyrus coborî 
îndărăt spre Araxes, lăsind în urmă partea care nu era bună 
de nimic ; năvălind asupra acestora cam o treime din oastea 
massageţilor, îi trecură prin sabie, deşi oamenii s-au apărat ; 
massageţii, îndată ce zăriră masa întinsă, cum tocmai îşi dobo- 
rîseră potrivnicii, se aşezară la ospăţ şi se puseră pe benchetuit ; 
ghiftuiţi de mîncare şi băutură, nu trecu mult şi adormiră 481 . 
Perşii, întorcîndu-se, au ucis un mare număr dintre ei şi au 
prins de vii un număr şi mai mare, printre alţii şi pe fiul reginei 
Tomyris - care se afla în fruntea oştirii massagete - pe nume 
Spargapises. 

CCXII Regina, înştiinţată de ce se petrecuse cu oştirea şi cu 
fiul ei, trimiţînd un crainic la Cyrus, îi spuse următoarele : „Cy¬ 
rus, om nesăţios de sînge, nu te făli cu cele întîmplate - dacă, 
datorită rodului viţei de vie, care şi pe voi cînd beţi fără mă¬ 
sură vă înnebuneşte într-atîta încît vinul vi se coboară în picioare, 
iar spre gură urcă vorbe urîte - dacă, zic, printr-o astfel de 
otravă l-ai învins cu înşelăciune pe fiul meu, şi nu în luptă 
dreaptă ! Acum nu fac deoît să te sfătuiesc de bine, şi ascultă 
vorbele mele : dă-mi fiul îndărăt şi părăseşte nevătămat acest 
ţinut, măcar că ţi-ai bătut joc de a treia parte din oştirea mas- 

săgeţilor. De nu vei face cele ce-ţi spun, mă jur pe soare, stă- 
pînul massageţilor, că te voi sătura eu de sînge, oricît de 
nesătul ai fi 1“ 

CCXIII Cyrus, cînd primi înştiinţarea, n-o luă în seamă, 
Iar Spargapises, fiul reginei Tomyris, cînd se trezi din beţie şi-şi 
dădu seama de nenorocirea în care se afla, rugîndu-se de Cyrus 
să fie dezlegat din lanţuri, dobîndi ceea ce-1 rugase, dar de în¬ 
dată ce se văzu dezlegat şi cu mîinile libere, îşi curmă firul 
vieţii. 

CCXIV în acest fel se sfîrşi Spargapises. Tomyris, cînd văzu 
că Cyrus nu-i dă ascultare, strîngîndu-şi toate oştile cîte le avea, 
porni la luptă împotriva lui Cyrus. Socot că această bătălie, din 
toate cîte s-au dat vreodată între barbari, a fost cea mai sălba¬ 
tică. După cîte am aflat, iată cum s-a desfăşurat : la început, se 
spune că, păstrînd oarecare depărtare între ei, au zvîrlit unii în 
alţii cu săgeţi ; apoi, cînd n-au mai avut nici o săgeată, s-au 
încăierat, dînd năvală cu lăncile şi săbiile. Multă vreme s-au tot 
luptat ei aşa, fără ca vreunul să dea semne că slăbeşte în puteri ; 
în cele din urmă, massageţii au biruit. 

Cea mai mare parte din oastea lui Cyrus a fost nimicită pe 
acele locuri, iar Cyrus însuşi şi-a găsit acolo sfîrşitul, după ce 
domnise douăzeci şi nouă de ani 482 . Tomyris, umplînd un burduf 
cu sînge de om, puse să fie căutat leşul lui Cyrus printre mor¬ 
manele de perşi morţi şi, cînd îl găsi, îi muie capul în burduf ; 
ocărind mortul, îi vorbea aşa : „Deşi sînt încă în viaţă şi te-am 
biruit în luptă, tu totuşi m-ai ucis, prinzîndu-mi fiul prin înşe¬ 
lăciune ; acuma însă, precum te-aiti ameninţat, mi-a venit mie 
rîndul să te satur de sînge 1“ Din nenumăratele povestiri despre 
moartea lui Cyrus, am ales-o pe cea care mi s-a părut cea mai 
vrednică de crezare 483 . 

CCXV Massageţii se îmbracă ca sciţii 484 şi duc un fel de 
viaţă asemănător ; ei se luptă atît călare, cît şi pe jos (căci sînt 
meşteri în amîndouă felurile de luptă), sînt buni arcaşi, buni 
aruncători cu suliţa şi poartă de obicei sagaris 485 . Ei folosesc 
numai aurul şi arama. Pentru vîrfurile de suliţe, de săgeţi şi sa¬ 
garis, întrebuinţează numai arama ; chivărele, cingătorile şi piep- 

tarele şi le împodobesc cu aur. Iar în ce priveşte caii, şi lor Ie 
apără pieptul cu platoşe de aramă, iar frîul, zăbala şi căpăstrul 
le înfrumuseţează cu aur ; nu întrebuinţează niciodată fierul şi 
argintul. De altfel, în ţara lor nu se găseşte nici urmă de fier sau 
argint, pe cînd aurul şi arama se află din belşug. 

CCXVI Iată care sînt obiceiurile lor. Fiecare ia de nevastă o 
singură femeie, dar trăiesc totuşi cu toate* după plac ; acest obi¬ 
cei pe care elenii spun că-1 au sciţii, nu-1 aflăm la sciţi, ci la mas- 
sageţi. Cînd un massaget pofteşte o femeie, îşi anină tolba cu 
săgeţi de căruţa ei 486 , şi se împreună cu ea fără sfială şi fără 
teamă. La ei, hotarul vieţii nu e mai dinainte hotărît ; cînd ci¬ 
neva ajunge foarte bătrîn, se adună toate rudele şi-l jertfesc, jert¬ 
find o dată cu el şi vite ; carnea o pun la fiert şi apoi se ospă¬ 
tează. Acest sfîrşit îl privesc ca pe cel mai fericit ; dacă cineva 
moare de boală, nu-1 mănîncă, ci-1 îngroapă, plîngîndu-1 pentru 
nenorocirea că n-a apucat să fie jertfit. De însămînţat nu însă- 
mînţează nimic, ci trăiesc din tăierea vitelor şi prinsul peştelui, 
pe care-1 au din belşug în apele Araxesului ; sînt mari băutori 
de lapte. Dintre zei se închină numai soarelui, căruia îi jertfesc 
cai. Temeiul care-i face să aducă această jertfă este următorul : 
celui mai iute dintre toţi zeii îi sacrifică pe cea mai ageră dintre 
toate vieţuitoarele. 

Pe coasta de miazănoapte a Africii, pustie de altfel, în partea 
răsăriteană a deşertului nord-african, în urma revărsărilor Nilului 
a apărut una din cele mai mănoase ţări ale lumii antice. Egip¬ 
tul, numit pe drept cuvînt de Herodot „darul fluviului'“ 1 * . 

De timpuriu, pămîntul udat de Nil a atras luarea aminte a 
oamenilor, a stîrnit interesul şi adesea lăcomia statelor mai 
puternice. 

In preajma războaielor medice, un imperiu de temut ame¬ 
ninţa Egiptul. în tendinţa sa nestăvilită de a cuceri lumea cunos¬ 
cută pe atunci, marele imperiu persan - cu care urma să-şi mă¬ 
soare puterile mica Elladă - s-a năpustit şi asupra ţârii scăldate 
de apele Nilului, aducînd-o sub jugul stăpînirii sale. 

„Cambyses, fiul lui Cyrus şi al Cassandanei - zice Herodot s 
- porni cu oaste împotriva Egiptului" 1 . Prin această propoziţie, 
povestitorul războaielor medice integrează cartea a Il-a în cu¬ 
prinsul Istoriilor sale. Această carte, dăruită ulterior cu numele 
muzei Euterpe, este închinată în întregime Egiptului. Larga di¬ 
gresiune constituită de cartea a Il-a - 7rapevlM)xy) - este justi¬ 
ficată, după afirmaţia autorului, prin faptul că Egiptul „are cele 
mai multe minunăţii de admirat decît orice altă ţară, şi ne înfă¬ 
ţişează. lucruri mai presus de puterea cuvîntului, faţă de oricare 
altă parte a lumii“ 3 . 

în compoziţia cărţii se disting două părţi. Prima parte (capi¬ 
tolele 11-XCVHl) cuprinde date geografice şi descrierea obiceiu¬ 
rilor egiptene, avînd ca fir călăuzitor interesul pentru curiozităţile 
de tot soiul întîlnite în această ţară la fiecare pas. Curioase sînt 


1 Cartea a Il-a. cap. V : Stopov tou iroTajjLou. 

- Ibidem, cap. II ; vezi şi nota 4 la această carte. 

3 Ibidem, cap. XXXV. 

fenorrienele naturii, fauna şi flora Egiptului, iar obiceiurile oame¬ 
nilor de aici, care se socot printre cei mai vechi de pe pâmînt 1 , 
te umplu de uimire, istoriseşte Herodot. 

Partea a Il-a (capitolele XCIX-CLXXXII) cuprinde istoria 
Egiptului, pentru întocmirea căreia Herodot şi-a propus ea orien¬ 
tare cronologia dinastiilor egiptene. Datorită mijloacelor insufi¬ 
ciente de informare, în special neputinţa utilizării izvoarelor 
scrise locale, istoria Egiptului, aşa cum apare la „părintele isto¬ 
riei, constituie o atractivă versiune populară a istoriei egiptene, 
fără prea mare fundament ştiinţific. Pentru a înţelege faptele 
povestite de Herodot şi pentru fixarea în timp a evenimentelor 
pomenite, sînt necesare cîteva lămuriri. 

Revărsarea Nilului şi aluviunile rămase după retragerea ape¬ 
lor au făcut din solul Egiptului un pâmînt extrem de roditor, 
care a favorizat dezvoltarea timpurie a agriculturii, primul şi 
cel mai important izvor de bogăţii din această ţară. Planta pa¬ 
pirus, care creştea în cantitate mare, a oferit material de scris - 
papirusul, iar cultivarea \iinului a dezvoltat devreme meşteşugul 
ţesutului. Vasele de vin găsite în morminte constituie o mărturie 
grăitoare a cultivării viţei de vie ; s-au descoperit vase de lut 
arse, din epoci depărtate, vase de aramă şi de faianţă egipteană, 
care dovedesc o oarecare perfecţionare în arta olăritului. Dese¬ 
nele de pe vase, reprezentînd animale (ca boi, măgari, berbeci 
cu coarne ramificate, capre şi altele) vorbesc despre creşterea 
animalelor. Munţii Egiptului au oferit numeroase cariere de 
piatră pentru construcţii, precum şi diferite metale, în special 
arama, care au fost folosite pentru făurirea uneltelor. Mormin¬ 
tele au dat la iveală unelte din epoca de bronz, ca : ferâstraie, 
cuţite, dălţi, tesle, sape, sule, ace etc. 

Numeroasele unelte folosite în slujba omului au ridicat pro¬ 
ductivitatea muncii, dînd mai mare belşug de bunuri; acest lu-, 
cru a făcut posibilă concentrarea mijloacelor de producţie in mîi- 
nile unei minorităţi şi aservirea marii mase a populaţiei de către 
această minoritate. Date fiind condiţiile favorabile pentru pro¬ 
ducerea bunurilor necesare traiului, in Egipt, procesul de dife¬ 
renţiere în clase şi, o dată cu el, apariţia statului, a început mai 
devreme decît în alte părţi ale lumii. 


1 Ibiclem, cap. II-IV. 

în procesul de formare a statului egiptean, au apărut la în¬ 
ceput mai multe organizaţii prestatale, independente şi chiar 
vrăşmaşe între ele, numite de istoricii antici greci nome. Cu 
timpul, din nevoia de apărare împotriva triburilor străine atrase 
de bogăţiile Egiptului, şi mai ales pentru dominarea masei aser¬ 
vite, precum şi din necesitatea creării unui sistem unitar de iri¬ 
gaţie pentru întreaga ţară, aceste organizaţii politice prestatale 
s-au unificat, formînd două state, Egiptul de Jos, pe cursul infe¬ 
rior^ al Nilului, şi Egiptul de Sus, pe cursul superior. Veacuri de-a 
rîndul, între aceste două state s-au dat lupte îndîrjite pentru do¬ 
minaţie. în cele din urmă, Egiptul de Sus a supus Egiptul de Jos, 
creîndu-se astfel un singur stat unitar în mileniul al lV-lea î.e.n. 
(3300-3200 î.e.n.). 

Din lipsa unor date cronologice sigure, istoria Egiptului se 
determină după dinastii. Istoricul Manethon, care a trăit în se¬ 
colul al lll-lea î.e.n., autorul unei istorii a Egiptului în limba 
greacă, vorbeşte de treizeci de dinastii de faraoni. în mod obiş¬ 
nuit* istoriografia modernă împarte istoria Egiptului în istoria 
Regatului Timpuriu, a Regatului Vechi, a Regatului Mijlociu şi 
a Regatului Nou. 

Conform tradiţiei antice egiptene, primul rege care ar fi uni¬ 
ficat întreg Egiptul şi a pus bazele primei dinastii centralizate 
şi ale instituţiilor regale, a fost Menes 1 . Primul rege din timpul 
căruia apar inscripţii cu denumirea anilor este Horus-Luptătorul, 
probabil acelaşi cu Menes. După Manethon, primele două dinas¬ 
tii erau originare din oraşul Thinis 2 , din Egiptul de Sus. în 
timpul dinastiilor thinite, care au domnit în mileniul al IV-lea şi 
începutul mileniului al lll-lea î.e.n., regele atotputernic întrupa, 
în concepţia egiptenilor antici, divinitatea pe pămînt; el porun¬ 
cea forţelor naturii, împiedica bolile, ocrotea poporul. în gene¬ 
ral, în perioada Regatului Timpuriu, regii din Egiptul de Sus se 
intitulau Horus, după divinitatea pe care o adorau. în timpul di¬ 
nastiei a ll-a, unul din regi îşi ia numele zeului Seth, duşmanul 
lui Horus, venerat în Egiptul de Jos, iar un 1 altul şi 'numele lui 
Horus şi al lui Seth, ceea ce oglindeşte anumite schimbări 

1 Herodot, op. cit., cartea a II-a, cap. XCIX. 

2 Lingă Abydos. 

survenite în relaţiile dintre cele două state, ajungîndu-se la uni¬ 
ficarea lor într-un singur stat şi cu un singur monarh. 

Divinizarea regilor servea clasei dominante pentru consolida¬ 
rea orînduirii existente, şi a îmbrăcat în aureola divinităţii pute¬ 
rea exploatatorilor *. 

în mileniul al 111-lea, în locul dominaţiei absolute a regilor 
de drept divin, a luat fiinţă o puternică organizaţie politică cu 
capitala la Memfis 1 2 , cunoscută în istorie sub denumirea de 
Regatul Vechi 3 sau Vechiul Imperiu Memfit (între anii 
3000-2400 î.e.n.). In cursul existenţei acestui imperiu, drepturile 
nelimitate ale monarhilor sînt ştirbite treptat de marii demnitari 
şi de preoţi, iar relaţiile sociale şi vechile instituţii sînt clătinate 
din temelii de revoltele populare. După Manethon, Regatul Vechi 
cuprinde dinastiile 111-Vili, iar după istoricii moderni, în acest 
regat se disting trei perioade. în prima, domnesc dinastiile lll-IV, 
în care monarhia absolută se desfăşoară încă din plin, faraonul 
întruchipînd pe Horus-Ră pe pămînt. Faraonii acestei perioade 
au început expediţii pentru cucerirea unor regiuni de o mare im¬ 
portanţă economică; ei au ocupat peninsula Sinai, bogată în ză¬ 
căminte de aramă, şi Nubia, pentru minele ei de aur. Din ase¬ 
menea expediţii, faraonii se întorceau cu numeroase turme de 
vite şi cu prizonieri pe care-i transformau apoi în robi, întărind 
astfel orînduirea sclavagistă în Egipt. Din aceste dinastii fac 
parte faraonii în timpul cărora s-au construit marile piramide, 
Hufu (în greacă Keops), Hafra (Kephren) şi Menkaura (Myke- 
rinos), pomeniţi de Herodot în capitolele CXXIV-CXXXlll ale 
cărţii a 11-a. Pentru înălţarea acestor piramide, care mai pot fi 
văzute şi azi la Gizeh, lingă Cairo, s-au folosit blocuri enorme 
de piatră, care au fost cărate şi ridicate de mii şi mii de sclavi 
şi oameni liberi sărăciţi, exploataţi pînă la sînge. 

Perioada a doua, cuprinzând dinastiile V-Vl, se caracterizează 
prin creşterea autorităţii preoţilor şi a nomarhilor, (conducătorii 
nomelor), în dauna autorităţii faraonului. Faraoni vestiţi din 
această perioadă au fost Pepi 1, Nerenrâ (probabil acelaşi cit 

1 Vezi Istoria universală, voi. I, pp. 137 şi urm. 

2 Pe locul oraşului Cairo de azi. 

3 Vezi Istoria universală . voi. I, pp. 151 şi urm. 

Moeris t ) şi Pepi al 11-lea. în această perioadă, „gospodăria re¬ 
gală'“ sau „casa regelui“ se opunea „casei personale“ a marilor 
demnitari şi „averii zeului", de care beneficiau marii preoţi. 
Marii latifundiari şi preoţii ocupau totodată funcţii importante la 
curte şi în stat. în afară de ei, marea masă a populaţiei libăre 
stâpînea pămînturile în obşte ; oamenii din obşte, exploataţi de 
demnitari şi de rege, trăiau în mizerie; înrobirea populaţiei de 
rînd era un fenomen obişnuit în acea vreme. Desenele din mor¬ 
minte, precum şi documentele scrise, vorbesc de sclavii indigeni 
şi străini, în special etiopieni, şi de numeroşi oameni care mun¬ 
ceau pe latifundiile regelui, ale demnitarilor sau ale templelor 1 2 . 
Agricultura s-a dezvoltat faţă de epocile anterioare, reţeaua de 
irigaţie s-a înteţit, iar uneltele s-au perfecţionat, făurindu-se, pe 
lingă.cele vechi, pluguri trase de boi, seceri, sape cu tăiş din silex 
etc. Se cunoaşte în această perioadă o mare diviziune a muncii : 
pe pereţii mormintelor sînt înfăţişaţi agricultori, grădinari, păs¬ 
tori, vînâtori, crescători de păsări, pescari, arămari, aurari, cera- 
mişti, cioplitori în piatră, ţesători, tîmplari, dulgheri şi alţii, care 
lucraseră pentru demnitarii îngropaţi în acele morminte. Mun¬ 
cile se făceau în „detaşamente" sub ameninţarea biciului. Tot în 
această vreme s-a intensificat schimbul în natură. 

A treia perioadă, cuprinzînd dinastiile a VlI-a şi a Vlll-a, se 
caracterizează prin revoltele populare ce au avut loc împotriva 
instituţiilor de stat sclavagiste şi a prerogativelor regale, sfîrşitui 
conducerii regale, care se considera de „drept divin"" şi îngrădirea 
prin legi a prerogativelor regale. Nomarhii, reuşind să se elibe¬ 
reze de sub autoritatea faraonului, se transformă într-o nobilime 
ereditară, transmiţînd prin moştenire fiilor lor nomele, averile, 
rangurile şi funcţiile. Lupta de clasă dusă de cei asupriţi împo¬ 
triva exploatatorilor a zguduit din temelii Regatul Vechi. Răs¬ 
coalele interne şi mi graţia indo-europenilor au dus la dezmem¬ 
brarea Regatului Vechi. Din pricina invaziei străinilor, curtea 
regală şi-a mutat reşedinţă, de la Memfis, în partea mijlocie a 
Egiptului, la Heracleopolis, iar mai tîrziu, la Teba. 

Epoca ce ţine de la sfîrşitui mileniului al 111-lea, pînă 
prin 1600 î.e.n. şi cuprinde, după Manethon, dinastiile 1X-X.II, 


1 Herodot, op. cit., cartea a Il-a, cap. CI. 

2 Vezi Istoria universală, voi. I, pp. 155 şi urm. 

poartă denumirea de Regatul Mijlociu caracterizat prin fărâmi¬ 
ţarea Egiptului în regiuni ,pe jumătate independente. Sub dinas¬ 
tiile a IX-a şi a X-a, heracleopolitane, are loc o puternică creştere a 
puterii nomarhilor, care şi-au întărit poziţiile, sprijiniţi, se pare. 
de mase mai largi ale poptdaţiei libere. Faraonul este acum pri¬ 
mus inter pares, iar guvernatorii districtelor, în special nomarbii 
din Egiptul de Sus, devin un fel de vice-regi, care deţin condu¬ 
cerea armatei, a treburilor judecătoreşti şi religioase. Dezmem¬ 
brarea Egiptului în nome, prin care s-a vădit slăbirea autorităţii 
faraonului, a dus la ascuţirea luptei de clasă. Pentru înăbuşirea 
tulburărilor şi pentru restabilirea conducerii unitare a reţelei de 
irigaţie, care pricinuise în timpul dezmembrării mari prejudicii 
economiei, s-a simţit nevoia reunificării Egiptului, care s-a reali¬ 
zat sub dinastiile a X-a şi a Xl-a tebane, prin supremaţia Egip¬ 
tului de Sus, cu capitala la Teba. Faraonii din aceste dinastii, sub 
presiunea nomarhilor şi a maselor, inaugurează un regim politic 
supus legilor ; poporul, deşi încă asuprit, are totuşi acum dreptul 
de a participa la riturile religioase, ceea ce constituia o condiţie 
a obţinerii unor drepturi civile şi politice. Mulţi din faraonii aces¬ 
tor dinastii se pun sub protecţia zeului Amon şi a zeiţei Sen, de 
unde si numele faraonilor, Amenemhet, - „Amon este înainte", 
Senusret - „Sen puternicâ“, ultimul numit de Herodot Sesostris 1 2 3 4 . 
De la ei au rămas vestite construcţii ca labirintul şi îndiguirea 
lacului Moeris, atribuite de Herodot, în mod greşit, dodecarhiei s . 
Realizările măreţe ale regimului „legal" au creat un Sesostris le¬ 
gendar, întruchipînd un mare cuceritor, pe seama căruia versiu¬ 
nea populară, urmată de Herodot *, a pus isprăvi săvîrşite de 
mai mulţi faraoni. 

Caracteristic epocii Regatului Mijlociu este dezvoltarea tot 
mai intensă a sclavagismului. Robii care munceau pe latifundiile 
faraonului, ale marilor demnitari şi ale templelor, proveneau din 
populaţia ruinată şi săracă, dar mai ales din prizonierii aduşi cu 
ocazia expediţiilor din Nubia, peninsula Sinai şi Syria. Ei erau 
supuşi la o cruntă exploatare, ceea ce a dus la adîncirea contra- 


1 Vezi Istoria universală , voi. I, pp. 261 şi urm. 

2 Cartea a Il-a, cap. CII-CX. 

3 Ibidem, cap. CXLVIII-CXLIX. 

4 Ibidem, cap. CII-CX. 

dicţiilor de clasă. Un papirus, numit învăţătura lui Ipuver, vor¬ 
beşte despre o răscoală de mari proporţii, de prin 1750 î.e.n., a 
păturilor de jos împotriva exploatatorilor; răsculaţii au alungat 
pe bogaţi din palate, au aruncat pe cîmp mumiile faraonilor, 
au ocupat templele şi au împiedicat aducerea jertfelor. 

De răscoala sărăcimii libere şi a sclavilor, care au subminat 
statul egiptean, s-au folosit triburile asiatice care roiau în acea 
vreme la graniţele nord-estice ale Egiptului şi care s-au infiltrat 
pe nesimţite în Deltă; aceste triburi sînt cunoscute sub numele 
de hicsoşi. 

De la sfîrşitul dinastiei a Xll-a, pînâ la începutul dinastiei a 
XV 111-a (secolele XVIII-XVI î.e.n.), unele izvoare nu mai pome¬ 
nesc nici un nume de faraon, în schimb altele dau foarte multe 
nume, ceea ce înseamnă că, în acest interval, au existat uzurpa¬ 
tori locali, no mar hi, care au domnit concomitent. Pe la sfîrşitul 
veacului al XVHI-lea î.e.n., hicsoşii au cucerit aproape ântreg 
Egiptul, cu excepţia Tebei şi încă a cîtorva nome, ajungînd la 
conducerea statului. Dinastiile XV-XVII sînt reprezentate de hic¬ 
soşi, cu reşedinţa la Avaris, în estul Deltei, creînd o situaţie de 
semidependenţă micilor monarhi locali care domneau conco¬ 
mitent. 

Invazia hicsoşilor reprezintă sfîrşitul epocii Regatului 
Mijlociu. 

Ultima perioadă din istoria Egiptului, denumită Regatul 
Nou 1 , începe o dată cu izgonirea hicsoşilor (secolul al XVl-lea 
î.e.n.) şi ţine aproximativ o mie de ani (pînă în 525 î.e.n.), în- 
globînd epoca noului imperiu teban (din secolul al XVl-lea pînă 
în secolul al Xll-lea î.e.n.) şi epoca renaşterii saite (secolele 
Xl-Vl î.e.n.), care cuprind dinastiile XVIII-XXX. 

Hicsoşii au stăpînit Egiptul un secol şi jumătate (1729-1580 
î.e.n.), exploatînd crunt populaţia egipteană. Egiptenii, sub con¬ 
ducerea faraonului din Teba, care-şi păstrase independenţa, prin 
lupte îndîrjite reuşesc în cele din urmă să-i alunge pe hicsoşi, 
restabilind independenţa şi totodată unitatea ţării, sub conduce¬ 
rea centralizată a faraonului teban. 

Epoca noului imperiu teban se caracterizează prin numeroase 
războaie de expansiune pentru anexarea regiunilor învecinate ale 


1 Vezi Istoria universală, voi. I, pp. 323 şi urm. 

Asiei de vest. Astfel, pe timpul faraonului Tutmes al 111-lea 
(1525-1491 î.e.n.) a fost alipită Egiptului întreaga Syrie, pînâ 
la hotarele Asiei Mici, şi pînă la cursul superior al Eufratului, 
în felul acesta, prestigiul şi influenţa Egiptului au crescut consi¬ 
derabil în faţa celorlalte state, ca Asiria, Babilon, hittiţii care tri¬ 
miteau daruri, unele chiar tribut, faraonilor egipteni. Pe timpul 
dinastiilor a XlX-a şi a XX-a, faraoni vestiţi, ca Ramses al 11-lea 
şi Ramses al 111-lea (despre care vorbeşte Herodot sub numele 
de Rampsinitos 1 ), ridică Egiptul la o putere şi înflorire politică 
neatinsă pînă atunci. Dar numeroasele războaie de cucerire au 
secătuit în cele din urmă resursele interne, împingînd într-o 
neagră mizerie marea masă a populaţiei, asupra căreia cădea 
întreaga povară a campaniilor. De aceea, sub dinastiile urmă¬ 
toare, XXI-XXV, Egiptul slăbeşte din nou, în favoarea unei alte 
puteri de temut din Asia, anume a hittiţilor; prin tratatul de 
pace dintre egipteni şi hittiţi, încheiat în 1296 î.e.n.. Egiptul 
pierde, în favoarea acestora din urmă, o parte din stăpînirea sa 
în Asia de vest. în cursul secolelor al Xlll-lea şi al Xll-lea î.e.n., 
Egiptul îşi pierde treptat renumele de mare putere, din pricina 
răscoalelor din Syria şi chiar din Egipt, precum şi datorită atacu¬ 
rilor triburilor libyene de la vest şi ale insularilor din Marea 
Egee. Astfel, în cursul secolului al Xl-lea î.e.n., Egiptul este 
din nou împărţit în trei : Delta, cu faraonii din Bubastis şi 
Thanis, Egiptul Mijlociu, cu capitala la Heracleopolis, şi Egiptul 
de Sus, condus de preoţii lui Amon-Râ din Teba şi de regii 
etiopieni, reduşi de Herodot, în mod greşit, la unul singur, care 
purta numele de Sabacos 2 . Pe la mijlocul secolidui al X-lea (945 
î.e.n.), sub dinastia a XXll-a, Egiptul de Jos cade temporar sub 
stăpînirea libyenilor. Pe la sfîrşitul secolului al Vllî-lea î.e.n., un 
rege etiopian a cucerit întreg Egiptul, cu excepţia Deltei, stâ- 
pînită în acea vreme de un faraon din Thanis. în secolul al V 11-lea 
î.e.n., se înteţesc atacurile asiriene împotriva Egiptului, iar în 
anul 663 î.e.n., Egiptul este anexat temporar la imperiul asirian. 
O dată cu acest an începe dinastia a XXVI-a saită, avînd capi¬ 
tala la Sais. Faraonii dinastiei a XXVI-a, întemeiată de Psamme- 
tihos I, fiul lui Nechao, au eliberat Egiptul de sub stăpînirea 

• 1 Cartea a Il-a, cap. CXXI. 

2 lbidem, cap. CXXXVII-CXXXIX. 


NOTIŢA ISTORICA. CARTEA A II-A 


127 


etiopiană. Urcarea lui Psammetihos pe tron s-a făcut în detri¬ 
mentul dodecarhiei pomenite de Herodot in cartea d 11-a, capi¬ 
tolul CXLVII. Acest faraon a dus lupte cu asirienii, asediind 
şi cucerind Aşdodul (Azolos 1 2 ), în alianţă cu Gyges, regele Ly- 
diei. Această victorie a consfinţit prăbuşirea stăpînirii asiriene 
în Egipt şi a favorizat restabilirea unităţii întregii ţări. 

Din dinastia saită fac parte faraonii Nechao al 11-lea (Ne- 
cos -) care a organizat o călătorie în jurul Africii, Psammetihos 
al II-lea (probabil acelaşi cu Psammis 3 ), Uhaibrâ (Apries 4 5 ) şi 
Ahmes (Amasis' 1 ). Aceşti faraoni, departe de a se considera de 
origine divină, provin, în parte, din păturile de jos ale popu¬ 
laţiei libere, cum este, de pildă, Ahmes (Amasis 6 ). 

Dinastia saită, purtînd numeroase războaie, a ridicat pentru 
un timp prestigiul Egiptului în faţa celorlalte state antice ; cu¬ 
ceririle egiptene au atins din nou malurile Eufratului. Sub această 
dinastie, grecii au pătruns pentru prima oară în Egipt; pentru 
serviciile de arme aduse de piraţii ionieni şi carieni, faraonii 
le-au dăruit în schimb pămînt de locuit de-a lungul braţului Pe- 
lusiac al Nilului, terenuri cunoscute pînâ tîrziu cu numele de 
„Lagăre 7 “. Dar înflorirea Egiptului este de scurtă durată. O 
nouă putere îi ameninţă independenţa : marele imperiu persan, 
care în anul 525 î.e.n. pune stăpînire pe Egipt, eveniment cu 
care începe Herodot 8 digresiunea asupra acestei ţări şi cu care 
se încheie istoria antică a Egiptidui, aşa cum este relatată de el. 

Epoca Regatului Nou se caracterizează, pe plan economic, 
printr-o creştere uriaşă a forţelor de producţie. Arama, apoi 
bronzul sînt înlocuite treptat cu fierul, din care se făureau unelte 
mai rezistente şi mai tăioase, ca topoare, dălţi, sape, răzuit o are, 
arme şi altele, care au ridicat mult productivitatea muncii. în 
această epocă, pe lingă dezvoltarea continuă a agriculturii, cu- 

1 Cartea a Il-a, cap. CLVII. 

2 lbidetn, cap. CLVIII-CLIX. 

3 lbidetn, cap. CLX. 

4 lbidetn, CLXI şi urm. 

5 lbidetn, cap. CLXII şi urm. 

6 lbidetn, cap. CLXXII-CLXXIV. 

7 lbidetn, cap. CLIV. 

8 lbidetn, cap. II. 

nosc o mare înflorire meşteşugurile, ca topirea fierului şi confec¬ 
ţionarea uneltelor de fier, ţesutul, prelucrarea faianţei şi a sticlei. 
timplăria, prelucrarea pieilor, diversele construcţii etc. Bogăţia 
produsetor de tot felul dezvoltă schimbul de produse cu alte 
ţări, în special \cu Ciprul, cu [Asia Mică şi \cu Mesopotamia. Egip¬ 
tenii importau în special materii prune, aramă din Cipru, fier 
din Asia Mică, dar şi obiecte de preţ, veşminte şi uleiuri, din 
Mesopotamia. Exporturile egiptene, constind mai ales din stofe 
de in şi piei brodate, statui de metale preţioase şi sticlărie. { erau 
cunoscute pe toate pieţele lumii antice. Începînd din secolul al 
X-lea î.e.n., mărfurile se plăteau exclusiv cu anumite monede 
de argint. 

In urma dezvoltării economiei, stratificarea socială s-a inten¬ 
sificat ; preoţii, marii demnitari, precum şi marii proprietari de 
ateliere concentrează în mîinile lor tot mai multe domenii şi 
mijloace de producţie, în dauna obştii săteşti, care cunoaşte în 
această epocă un puternic proces de dezmembrare. Caracteristic 
pentru epoca Regatului Nou este şi transformarea preoţimii şi a 
militarilor în caste ereditare închise, ceea ce oglindeşte tendinţa 
claselor exploatatoare de a-şi întări poziţiile. Lupta de clasă se 
manifestă printr-o serie de răscoale, despre care vorbesc docu¬ 
mentele antice, dar care sînt înăbuşite sîngeros de aparatul de 
stat al exploatatorilor. 

în complexitatea acestor fapte şi în succesiunea numeroase¬ 
lor dinastii pe care le oferă istoria Egiptului, orientarea este 
dificilă şi pentru un cercetător modern, cu mijloacele ştiinţifice 
de care dispune. Nu e de mirare deci să găsim la Herodot - cu 
toate intenţiile sale bune de a prezenta cronologic faptele - in¬ 
versări de epoci; de pildă, Moeris din dinastia a Vl-a, Sesostris 
din dinastia a Xll-a, Rampsinitos din dinastia a XlX-a, preced, 
lui Keops, Kephren şi Mykerinos, care aparţin dinastiilor a IlI-a 
şi a IV-a. De asemenea, la Herodot apar nume de faraoni ne¬ 
atestate în documente, ca Anysis şi Sethos 1 , sau nume ca Phe- 
ron 2 şi Proteus 3 , care nu desemnează anumite persoane, ci con¬ 
stituie doar denumiri populare pentru titlul de rege. 


1 Cartea a Il-a, cap. CXXXVII şi CXLI. 

2 Ibidem, cap. CXI. 

3 Ibidem, cap. CXII şi urm. 

Practica producerii bunurilor necesare traiului i-a dus pe 
egipteni de timpuriu la anumite generalizări cu caracter ştiinţific. 
Măsurarea pămintidui şi construirea reţelei de irigaţie, precum 
şi ridicarea piramidelor au dus la dezvoltarea geometriei şi a 
mecanicii. Calculele numeroase necesare în diversele construcţii, 
cit şi în administrarea averilor regelui şi a demnitarilor, au dez¬ 
voltat matematicile; egiptenii cunoşteau sistemul zecimal. Prac¬ 
tica creşterii animalelor, precum şi navigaţia, i-a făcut să observe 
mişcarea astrelor, reuşind să alcătuiască o hartă a cerului şi să 
stabilească unul dintre cele mai vechi sisteme calendaristice 
(încă din anul 4241 î.e.n.). Prelucrarea metalelor şi făurirea 
uneltelor i-au făcut pe egipteni să cunoască proprietăţile fizice şi 
chimice ale materiei. Cunoscînd de timpuriu scrisul, hieroglifele 
egiptene fiind printre cele mai vechi sisteme de scriere, ei au 
reuşit să dezvolte o cultură proprie, în care predomină carac¬ 
terul religios şi popular. S-au dezvoltat în special artele plastice. 
Ca orice popor antic, egiptenii adorau forţele naturii, soarele, 
apele şi animalele, ridicîndu-le temple şi aducîndu-le jertfe. Cre¬ 
dinţa în nemurirea sufletului a creat la egipteni meşteşugul ne¬ 
întrecut de a prepara mumiile, precum şi construcţiile funerare 
măreţe, ca piramidele şi labirintul. Despre toate aceste „minuni“ 
ale Egiptului, Herodot vorbeşte plin de entuziasm, ca unul care 
s-a minunat la faţa locului de ceea ce a putut să creeze geniul 
uman. , 

Tot în legătură cu istoria Egiptului, necesită anumite lămu¬ 
riri denumirile regilor. 

Faptul că numele faraonilor apar la Herodot cu unele dife¬ 
renţe fonetice faţă de felul în care ele au fost interpretate şi 
transcrise din hieroglife de ştiinţa modernă nu prezintă nimic 
neobişnuit. Pe de o parte, Herodot a scris numele regilor aşa 
cum le-a auzit de la egipteni, încercînd să le adapteze fonetis¬ 
mului şi flexiunii greceşti — fapt obişnuit, de altfel, în toate tim¬ 
purile şi la toate popoarele —, pe de altă parte, hieroglifele nu 
notează decît consoanele, lectura vocalelor este convenţională şi 
a fost stabilită arbitrar de învăţaţii moderni. 

Credem că e necesară încă o scurtă lămurire în legătură cu 
sursele de informare ale lui Herodot pentru cartea a Il-a. Iz¬ 
voarele de informaţie pentru ţara Egiptului sînt foarte variate ; 
Herodot a avut la dispoziţie opera unor scriitori anteriori lui şi 

a făcut el însuşi o călătorie în Egipt, de unde a cules date ca 
martor ocular ( auT07TO}<; ) sau din auzite ( âxof) ), după infor¬ 
maţiile localnicilor. 

Cea mai preţioasă lucrare utilizată de Herodot este Perie- 
gesis a lui Hecataios din Milet. Logograful milesian a vizitat 
Egiptul înaintea lui Herodot şi a descris multe din fenomenele 
caracteristice acestei ţări. Cu toate acestea, Herodot nu-l men¬ 
ţionează decît o singură dată 1 , şi atunci pentru a lua în derîdere 
pretenţia ,<acestuia de a avea pe un zeu de strămoş. Este sigur 
însă că Herodot s-a servit de opera lui Hecataios. Afirmaţia că 
Egiptul este un dar al Nilului 2 îi aparţine lui Hecataios ; pă¬ 
rerea că Egiptul propriu-zis se reduce la Deltă este tot a lui 
Hecataios şi tot pe el îl critică Herodot sub numele general de 
ionieni 3 ; cînd combate pe cei care pretind că Nilul izvorăşte 
din ocean, ceea ce ar explica revărsarea fluviului, la Hecataios 
face aluzie 4 ; de asemenea, intenţia lui Herodot de a-l face pe 
Hecataios ridicol, scriind că el personal n-a văzut insula Hemmis 
nici plutind, nici mişcîndu-se 5 , este vizibilă. 

Nu-i mai puţin adevărat că Herodot preia pasaje întregi de 
la logograful din Milet, fără a face vreo menţiune critică ; aşa 
este, de pildă, pasajul în care Herodot fixează oraşul Patumos în 
Ar abia 6 , cînd, de fapt, acest oraş se află pe braţul răsăritean al 
Nilului. Pentru Hecataios, care reducea Egiptul numai la Deltă, 
Patumos cădea în afara Egiptului, dar această localizare nu se. 
mai potrivea la Herodot, care considera Egipt întreg pământul 
udat de Nil 7 . 

Herodot, de altfel ca şi alţi scriitori antici, a ţinut mai de¬ 
grabă să nu i se aducă învinuirea de a fi fost incomplet, decît 
aceea de a fi împrumutat unele date de la alţii. 

Cele mai multe informaţii au fost însă culese de Herodot 
în timpul călătoriei sale în Egipt. După propria-i mărturisire, 
istoricul a vizitat Egiptul pînâ la Elefantina : „...mergînd să văd 

1 Cartea, a Il-a, cap. CXLIII. 

2 Ibidem, cap. V. 

3 Ibidem, cap. XV-XVI. 

4 Ibidem, cap. XXI, XXIII. 

5 Ibidem, cap. CLVI 

® Ibidem, cap. CLVIII. 

7 Ibidem, cap. XVIII. 

cu ochii mei pină la Elefantina, iar de aci mai departe, mi-am 
alcătuit uneori povestirea din auzite“ *. 1 

Cei care pun la îndoială călătoria lui Herodot în Egipt se 
sprijină, în argumentare, pe numeroasele erori ce apar pînă fi 
în materialul cules — după cîte afirmă — la faţa locului. 

Dar pricina inexactităţilor nu trebuie pusă pe seama relei- 
credinţe a istoricului; el spune adevărul cînd susţine că a văzut 
Delta, Naucratis, Sais, Bubastis, Memfis, Heliopolis, că a ajuns 
la piramide fi la sfinx, că a intrat în labirint fi a stat pe malu¬ 
rile lacului Moeris. Adeseori însă împrejurările au putut să-i lase 
impresii eronate despre unele lucruri. Astfel, pentru că a vizitat 
labirintul fi lacul Moeris în perioada revărsării Nilului, a rămas 
încredinţat că în mijlocul lacului se află două piramide 2 , cînd, 
în realitate, monumentele văzute de Herodot erau soclurile a 
două statui de pe ţărmul lacului. Delta a vizitat-o în timpul 
inundaţiei, de aceea Herodot n-a putut să-fi dea seama de munca 
pe care o depun agricultorii de aci după retragerea apelor ; con¬ 
cluzia lui este că viaţa acestor oameni apare mai ufoarâ decît a 
tuturor plugarilor din lume 3 . Regiunile pe care le-a vizitat erau 
lipsite de vii; constatarea a generalizat-o pentru întreaga ţară 4 . 
Cum regiunile din sus de Memfis le-a văzut într-un anotimp se¬ 
cetos, Herodot afirmă că în Egipt nu plouă de loc 5 . 

Observaţiile lui Herodot sînt adesea incomplete, superficiale, 
fi, datorită interesului său, ca al oricărui călător, faţă de tot ce 
iese din comun, în detrimentul altor fapte. Curiozităţile locale, 
practicile neobifnuite din viaţa de fiecare zi a egiptenilor l-au 
atras în mod deosebit 6 . 

Pentru datele culese din auzite ( axof )) - acestea sînt, în 
special, informaţiile despre istoria Egiptului - Herodot a ajuns 
în contact cu diferite persoane. Precizările „egiptenii spun", 
„după cum povestesc preoţit 1 , întîlnite la fiecare pas, sînt destul 
de vagi fi nu dau o idee clară despre informator fi condiţia lui 
socială. Opera lui Herodot dă singură lămuririle necesare în 

* Ibidern, cap. XXIX. 

2 lbidem, cap. CXLIX. 

3 lbidem, cap. XIV. 

4 lbidem, cap. LXXVII. 

5 lbidem, cap. XIV. 

6 lbidem, cap. XXXV-XXXVI. 

acest sens. în capitolele XXXV-XXXVI . şi LXXV11- 
XCIV, Herodot prezintă citeva aspecte din viaţa egiptenilor; 
printre altele, el afirmă că egiptenii îşi fac plinea din mei 
(olyra), consumă ulei de proastă calitate, femeile nu au decît 
o singură haină de îmbrăcat etc. Aceste constatări nu se pot 
referi decît la păturile de jos ale populaţiei care erau crunt ex¬ 
ploatate. Se poate presupune că Herodot n-a cunoscut clasele de 
sus, că n-a ajuns în contact decît cu poporul de rînd, cu per¬ 
soane mai puţin învăţate, cu personalul ajutător al templelor şi 
nu cu marii preoţi. De aici caracterul popular şi sacerdotal al 
unor informaţii. Pentru oamenii simpli, inscripţiile şi celelalte 
documente scrise erau puţin accesibile. Tălmacii 1 de care s-a 
servit i-au interpretat adesea greşit, adesea fantezist, spusele 
egiptenilor. Multe informaţii apoi provin de la grecii stabiliţi în 
Egipt. Aşa se explică toate legendele egiptene legate de greci: 
astfel, povestea trecerii lui Paris şi Elenei prin Egipt 2 , legenda 
lui Perseus, fiul Danaei, după afirmaţiile locuitorilor din Hemmis 
etc. sînt cu siguranţă din sursă greacă locală şi nu egipteană 3 . 

Cu tot caracterul popular, în genere neştiinţific, al relatărilor 
date de informatori lui Herodot, cartea a Il-a a Istoriilor consti¬ 
tuie pînă azi una din cele mai preţioase monografii antice de¬ 
spre Egipt. Pentru a exprima valoarea literară a cărţii, puterea 
de a captiva şi pe cititorul modern prin nenumăratele curiozităţi 
descrise, prin informaţiile interesante şi mai ales prin frumuseţea 
povestirii, cuvintele sînt neputincioase. Sâ-l lăsăm pe însuşi He¬ 
rodot să vorbească. 

1 Ibidem, cap. CXXV. 

2 Ibidem, cap. CXIII. 

3 Pentru explicaţii mai ample în privinţa compunerii operei, vezi Stu¬ 
diul introductiv, iar pentru Egipt în general, vezi E. Matie, Miturile Egiptu¬ 
lui antic, Editura Ştiinţifică, Bucureşti. 



I După moartea lui Cyrus 1 , urmă la domnie Cambyses â , 
fiul lui Cyrus şi al Cassandanei, fiica lui Pharnaspes 3 , la moartea 
căreia Cyrus ţinu mare doliu, poruncind totodată tuturor su¬ 
puşilor săi s-o jelească. Fiu al acestei femei şi al lui Cyrus, Cam¬ 
byses îi privea pe ionieni şi pe eolieni ca pe nişte sclavi moşteniţi 
de la părintele său. El porni cu oaste împotriva Egiptului 4 , che- 
mînd sub arme, printre alţi supuşi, şi pe elenii de sub stăpî- 
nirea sa. 

II Egiptenii, înainte de domnia lui Psammetihos 5 , se cre¬ 
zuseră cei dintîi dintre toţi oamenii. Dar, de cînd Psammetihos, 
ajuns rege, vru să ştie care or fi fost primii oameni, de atunci 
egiptenii sînt încredinţaţi că frigienii s-au născut înaintea lor, 
dar că, faţă de ceilalţi, tot ei [rămîn primii]. Psammetihos, 
deoarece în cercetările sale nu putea găsi nici o ieşire din acest 
impas, iată ce pune la cale : încredinţează unui păstor doi prunci 
nou-născuţi ai unor oameni luaţi la întîmplare, ca să-i crească 
la o stînă, poruncindu-i ca nimeni să nu rostească nici un cuvînt 
faţă de ei ; copiii să stea într-o colibă goală, cu desăvîrşire sin¬ 
guri, iar păstorul să le mîne înăuntru la timp nişte capre. [Nu- 
mail după ce-i va sătura de lapte să se îndeletnicească şi cu 
alte treburi. Acestea au fost măsurile şi poruncile lui Psammeti¬ 
hos, pentru că voia să afle care va fi prima vorbă pe care o vor 
rosti copiii după ce vor trece de vîrsta gînguritului fără noimă. 
Aşa s-a şi-ntîmplat. După ce se scurseră doi ani de cînd păstorul 
îi îngrijea astfel, deschizînd o dată uşa şi intrînd la ei, amîndoi 
copiii se tîrîră înainte-i şi rostiră bekos 6 , cu mîinile întinse spre 
el. Cînd auzi pentru prima oară vorba asta, ciobanul rămase 
nepăsător ; dar cum o repetau într-una, ori de cîte ori venea 
la ei ca să-i îngrijească, îl înştiinţă pe stăpîn şi, la porunca aces- 

tuia, îi înfăţişă copiii. Psammetihos, auzindu-i cu urechile lui, 
căută să afle care dintre oameni folosea cuvîntul bekos; în urma 
cercetării, află că frigienii zic aşa la pune 7 . în acest fel, încre¬ 
dinţaţi prin dovada faptelor, egiptenii au căzut la învoială că 
frigienii sînt mai vechi decît ei 8 . 

Că aşa s-au petrecut lucrurile, am auzit-o de la preoţii lui 
Hephaistos 9 din Memfis 10 . Elenii spun însă, printre multe alte 
basme, că Psammetihos, tăind limba unor femei, astfel a rînduit 
el felul de trai al pruncilor, pe lîngă aceste femei. Aşadar, de¬ 
spre creşterea copiilor cam acestea le spuneau. 

III Dar am mai auzit eu şi multe altele la Memfis, stînd de 
vorbă cu preoţii lui Hephaistos. Pentru aceleaşi lucruri, am mers 
chiar şi pînă la Teba n , ba şi pînă la Heliopolis 12 , mînat de 
dorinţa de a afla dacă cei de aici se vor potrivi în povestiri cu 
cei din Memfis ; căci heliopolitanii trec drept cei mai înţelepţi 
dintre egipteni. Din cîte poveşti am auzit din gura lor, pe cele 
sfinte nu-s doritor să le înşir, afară doar de numele zeilor, so¬ 
cotind că toţi oamenii cunosc deopotrivă legendele despre zei. 
Numai dacă şirul povestirii mă va sili, voi aminti totuşi unele 
din ele. 

IV Despre cele legate de viaţa omenească, mi-au povestit cu 
toţii la fel, şi anume că egiptenii au fost cei dintîi dintre toţi 
oamenii care au născocit anul şi l-au împărţit în douăsprezece 
părţi, ţinînd seama de anotimpurile lui. Au făcut această des¬ 
coperire - spuneau ei - [călăuzindu-se] după stele 13 . După pă¬ 
rerea mea, egiptenii se arată astfel mult mai isteţi la minte decît 
elenii u , care din doi în doi ani mai adaugă cîte o lună, ca anul 
să se pGtrivească cu anotimpurile. Egiptenii 15 , în schimb, împăr¬ 
ţind anul în douăsprezece luni de cîte treizeci de zile, mai 
adaugă la fiecare an în parte numai cinci zile peste numărul obiş¬ 
nuit, aşa încît, la ei, crugul anotimpurilor, în rotaţia sa, cade me¬ 
reu la fel. Mai povesteau că tot egiptenii, cei dintîi, au pus 
nume 16 celor doisprezece zei 17 , şi că elenii dc la ei le-au luat ; 
tot egiptenii au ridicat pentru prima oară zeilor altare, statui şi 
temple şi au săpat în piatră chipuri de animale. Că aşa s-au 
petrecut cele mai multe din cîte-am înşiruit mai sus, le-au do¬ 
vedit prin fapte. Primul rege-om 18 care a domnit peste Egipt 

a fost - după spusa lor - Min. Pe timpul acestuia, în afară de 
ţinutul Tebei, întreg Egiptul era numai o mlaştină şi, din pă- 
mînturile care se întind acum mai jos 19 de lacul Moeris, nici o 
bucată nu ieşea deasupra apei ; pînă la acest lac, de la ţărmu¬ 
rile mării, călătoria în susul fluviului ţine şapte zile. 

V Părerea ce mi-am făcut-o este că ei spun adevărul despre 
ţara lor. Căci este limpede pentru orice om cu judecată, chiar 
fără a fi auzit nimic mai dinainte, ci numai privind, că Egiptul, 
spre care elenii se îndreaptă cu corăbiile 20 , este pentru egipteni 
un pămînt dobîndit şi un dar al fluviului 21 ; şi toată ţara ce se 
întinde mai sus de lacul Moeris, cale de trei zile pe apă 22 — 
ţară despre care însă spusele preoţilor nu se potrivesc nici pînă 
azi - este un alt pămînt [apărut] în acelaşi fel. 

Natura solului egiptean este următoarea : dacă te îndrepţi 
pe mare spre Egipt şi te afli la o depărtare de o zi de coastă, 
de arunci sonda în apă, vei scoate mîl de la o adîncime numai 
de unsprezece coţi. Faptul arată cît de departe se aşterne mîlul 
cărat de fluviu. 

VI De-a lungul mării, coasta Egiptului se întinde pe o lun¬ 
gime de şaizeci de shoine 23 , căci, după socoteala noastră. Egip¬ 
tul se întinde de la Golful Plinthinetic 24 pînă la lacul Serbo- 
nis 25 , lingă care se află muntele Casios 26 . De la acest lac por¬ 
neşte deci numărătoarea celor şaizeci de shoine. Toţi oamenii 
cîţi duc lipsă de pămînt îşi măsoară pămîntul cu cotul, cei mai 
puţin nevoiaşi, cu stadiul, cei avuţi, cu parasanga 27 , iar cei foarte 
bogaţi, cu shoina. O parasangă are treizeci de stadii, iar shoina, 
care e o măsură egipteană, are şaizeci de stadii. Astfel, coasta 
Egiptului măsoară cu totul trei mii şase sute de stadii 28 . 

VII De aici şi pînă la Heliopolis 29 , spre inima ţării, Egiptul 
se lăţeşte, fiind în întregime un şes întins, mustind de apă şi plin 
de smîrcuri. Pentru cel care merge de la mare în sus, spre Helio¬ 
polis, drumul este cam tot atît de lung 30 ca şi cel care duce de 
la altarul celor doisprezece zei din Atena 31 la Pisa 32 şi la tem¬ 
plul lui Zeus Olympianul 33 . Dacă cineva ar măsura aceste două 
drumuri, ar găsi o deosebire neînsemnată între ele, de abia cinci¬ 
sprezece stadii, care face să nu fie chiar la fel de lungi ; căci 

drumului de ,1a Atena la Pisa îi mai lipsesc doar cincisprezece 
stadii pînă la o mie cinci sute, pe cînd drumul de la mare la 
Heliopolis împlineşte întocmai acest număr. 

VIII Pentru călătorul care merge de la Heliopolis în sus, 
Egiptul se îngustează într-una. Pe o parte se întinde lanţul mun¬ 
tos ad Arabiei 34 , de la miazănoapte spre miazăzi şi vîntul Notos 
ţinînd-o într-una în sus către Marea numită Roşie 35 . în acest 
lanţ se află carierele din care s-a scos piatra pentru piramidele 
de la Memfis 36 . Aici 37 , contenind, muntele coteşte spre ţinutul 
despre care a fost vorba 38 . în partea în care are cea mai mare 
întindere, după cîte am aflat, muntele ţine, de la răsărit pînă la 
apus, două luni de mers. Capătul cel mai dinspre răsărit al ma¬ 
sivului produce tămîie 39 . Aşa se înfăţişează, prin urmare, acest 
munte. 

în partea Egiptului dinspre Libya se întinde un alt munte 
pietros - în care se află piramidele - acoperit de nisip, îndreptat 
in acelaşi fel ca şi înălţimile munţilor Arabiei, care se răsfiră spre 
miazăzi. De la Heliopolis mai departe, ţinutul se îngustează într- 
atît, de parcă n-ar mai fi Egiptul, ci, cale de paisprezece 40 zile 
de mers pe apă, Egiptul este îngust. Pămîntul între munţii amin¬ 
tiţi este un şes şi, după cîte mi s-a părut, nu poate avea mai 
mult de două sute de stadii lărgime în locul unde este cel mai în¬ 
gust 41 , şi anume între muntele Arabiei şi muntele aşa-numit al 
Libyei. De aci înainte Egiptul se lăţeşte iarăşi. 

Aceasta-i, prin urmare, înfăţişarea ţinutului. 

IX De la Heliopolis pînă la Teba, urcuşul pe fluviu ţine nouă 
zile, patru mii opt sute şaizeci de stadii de drum 42 , adică optzeci 
şi una de shoine. Acestea sînt, la un loc, stadiile Egiptului puse 
cap la cap. Coastele mării, cum am arătat încă mai înainte 43 , 
au trei mii şase sute de stadii ; urmează să mai arăt depărtarea 
de la mare spre inima ţării, pînă la Teba : sînt şase mii o sută 
douăzeci de stadii 44 , iar de la Teba pînă la oraşul numit Ele- 
fantina 45 mai sînt o mie opt sute de stadii. 

X Cea mai mare parte din ţinutul despre care am vorbit mi 
s-a părut şi mie că, aşa cum spuneau şi preoţii, este pentru egip¬ 
teni un pămînt dobîndit. Partea dintre şirurile de munţi amin- 

tite, munţi care sc întind din sus de oraşul Memfis, mi s-a părut 
a fi fost cîndva un golf dc mare, la fel ca şi împrejurimile Tro- 
iei 4C , ale Teuthraniei 47 , ale Efesului /,8 ) la fel cu cîmpia Mean- 
drului 49 , dacă se cuvine să ascmuicşti ce e mic cu ceea ce este 
mare j0 . Căci dintre rîurile care prin milul cărat de apele lor au 
clădit aceste ţinuturi, nici unul nu e vrednic să fie asemuit nici 
măcar cu una din gurile Nilului — fluviu cu cinci guri 51 — în pri¬ 
vinţa belşugului de apă. E adevărat insă că mai sînt şi alte flu¬ 
vii care, fără să fie de mărimea Nilului, s-au dovedit totuşi de 
mare însemnătate prin lucrurile mari ce le-au înfăptuit; aş putea 
pomeni numele cîtorva, printre altele, mai ales cel al fluviului 
Acheloos Acesta, curgînd prin Acarnania 53 şi ieşind la mare, 
a legat dc continent jumătate din insulele Echinade 54 . 

XI în Arabia, nu departe de Egipt, se află un golf care se 
înfige în uscat din Marea Roşie 55 , lung şi oarecum îngust, aşa 
cum am să vi-1 înfăţişez îndată : în lungime, drumul pe apă, pen¬ 
tru cel care porneşte din fundul golfului spre largul mării, ţine 
cale de patruzeci de zile, dacă se foloseşte de vîsle, iar în lăţime, 
partea unde golful se lărgeşte cel mai mult poate fi străbătută 
într-o jumătate de zi 56 . Golful are zilnic flux şi reflux. Părerea 
mea e că şi Egiptul a fost odată un asemenea golf, întinzîndu-se 
de la Marea de miazănoapte 57 pînă spre Etiopia 5 ®, în timp ce 
Golful Arabic (despre care voi vorbi) se îndreaptă de la Marea 
de miazăzi 59 spre Syria ; în chipul acesta, capetele celor două 
golfuri, înaintînd unul spre altul 60 , lăsau între ele doar o limbă 
îngustă de pămînt. Dacă Nilului i s-ar năzări să-şi abată cursul 
spre acest golf Arabic, cine l-ar opri oare ca în vreo douăzeci de 
mii de ani, tot vărsîndu-se în el, să nu-1 astupe cu mîlul cărat ? 
Credinţa mea este că l-ar putea împotmoli chiar şi în zece mii de 
ani. Cum să nu fi fost atunci cu putinţă ca, in răstimpul pînă la 
naşterea mea, un golf, fie el chiar cu mult mai mare decit acesta, 
să fi fost. umplut de nămolul cărat de un fluviu atît de puternic 
şi neobosit ? 61 


XII Pentru faptele privitoare la Egipt, eu îi cred pe cei care 
le povestesc. Eu însumi sînt pe deplin încredinţat că aşa este, 
văzînd cum pămîntul Egiptului intră mai adînc în mare decit 
ţărmul învecinat 62 . cum pe munţii din împrejurimi se pot vedea 

scoici 63 , cum eflorescenţele sărate sînt atît de puternice, incit 
macină pînă şi piramidele, în sfîrşit, cum singurul loc din Egipt 
unde se află nisip este tocmai muntele 64 acesta din sus de Mem¬ 
fis ; în afară de aceasta, Egiptul nu seamănă nici cu ţinutul Ara- 
biei, cu care se învecinează, nici cu Libya, nici cu Syria (părţile 
dinspre mare ale Arabiei sînt locuite de syrieni), ci este un pă- 
rnînt negru 65 şi crăpat, ca unul alcătuit din nămolul şi aluviunile 
cărate din Etiopia de fluviu. în schimb, ştim că Libya are un 
pămînt mai roşcat şi mai nisipos, iar Arabia şi Syria au un pă- 
mînt mai lutos şi mai pietros. 

XIII Preoţii mi-au mai dat şi următoarea mărturie preţioasă 
despre această ţară, şi anume că pe vremea regelui Moeris 66 , ori 
de cîte ori creştea fluviul cu cel puţin opt coţi 67 , îneca Egiptul 
din jos de Memfis. Cînd am auzit eu acestea de la preoţi, încă nu 
trecuseră nouă sute de ani de la moartea lui Moeris 68 . Acuma 
însă, dacă- fluviul nu creşte cu cel puţin şaisprezece 69 sau măcar 
cu cincisprezece coţi, nu mai acoperă ogoarele. 

Dacă însă ţinutul acesta va urma să se înalţe şi să se lă¬ 
ţească în aceeaşi măsură ca şi pînă acum, NMul, nemaiajungînd 
să-l acopere, pare-mi-se că egiptenii care locuiesc mai jos de lacul 
Moeris, atît cei din celelalte ţinuturi, cît mai ales cei din aşa- 
numita Deltă, vor avea parte pe viitor de aceeaşi soartă care-i 
paşte, după spusele lor, pe eleni. într-adevăr, cînd au aflat că 
toată ţara elenilor este udată numai de ploi şi nu de revărsarea 
rîurilor, ca ţara lor, egiptenii au zis că, dacă elenii vor fi vreo¬ 
dată înşelaţi în marea lor nădejde 70 , vor avea de îndurat o 
foamete cruntă. Această vorbă vrea să spună că, dacă în loc 
de ploaie cerul le va trimite secetă, elenii vor pieri de foame ; 
căci din altă parte, decît de la Zeus, nu aveau de unde să mai 
aştepte apă. 

XIV Aceste preziceri ale egiptenilor despre eleni sînt îndrep¬ 
tăţite. Acum însă voi arăta cum stau lucrurile şi cu egiptenii. 
Dacă, după cum am spus mai înainte 71 , ţinutul din jos 72 de 
Memfis (căci acesta este cel care se ridică) ar continua să se 
înalţe în aceeaşi măsură ca în trecut, ce altceva [le-ar mai ră- 
mîne] acelora dintre egipteni care locuiesc aici, decît să flămîn- 
zească, dacă nici ploaia de la Zeus nu le va uda pămîntul şi nici 

fluviul nu va mai putea să se reverse peste cîmpii ? 73 Căci, fără 
doar şi poate, dintre toate neamurile şi chiar dintre ceilalţi locui¬ 
tori ai Egiptului, astăzi nimeni nu culege mai lesne ca ei rodul 
pămîntului ; ei nu se ostenesc să taie brazde cu plugul, nici nu 
sapă, nici nu fac vreuna din muncile cu care se trudesc la cîmp 
ceilalţi oameni 74 , ci, ori de cîte ori fluviul, umflîndu-şi de la sine 
apele, le udă cîmpiile, şi după ce lc-a udat se retrage din nou, 
atunci fiecare îşi seamănă ogorul şi mină porcii 75 peste el ; după 
ce afundă cu porcii cît mai adînc sămînţa în pămînt, din acel 
moment aşteaptă doar secerişul ; iar după ce-şi calcă apoi griul 
la arie tot cu porcii, aşa îl cară. 

XV Dacă vrem să împărtăşim părerile ionienilor privitoare la 
Egipt, care susţin că numai Deltei i se cuvine numele de Egipt 
- zicînd că de el ţine doar coasta mării de la aşa-numitul turn 
de observaţie al lui Perseus 76 , pînă la ocnele de sare de la Pe- 
lusion 77 , în total patruzeci de shoine, şi că, de la ţărmul mării 
spre inima ţării, Egiptul se întinde pînă la oraşul Kercassoros 78 . 
acolo unde Nilul se desparte în două braţe, curgînd şi spre Pelu- 
sion şi spre Canobos 79 , iar despre celelalte părţi ale Egiptului 
zicînd că unele ţin de Libya, iar altele de Arabia - dacă ne-am 
folosi deci de această părere, am putea dovedi că ţara egipteni¬ 
lor nici n-a existat mai înainte vreme. Căci Delta, după cum spun 
chiar egiptenii, şi aşa mi se pare şi mie că stau lucrurile, s-a 
alcătuit din aluviuni şi, ca să zic aşa, a apărut de curînd. Dacă 
însă n-au avut nici un fel de ţară 80 , ce le-o fi venit să se creadă 
cei mai vechi oameni de pe lume 81 ? N-avea nici un rost să 
recurgă la încercarea cu copiii, din dorinţa de a afla ce cuvînt 
vor rosti mai întîi 82 . Dar eu unul nu cred că egiptenii s-au năs¬ 
cut o dată cu Delta, ţinut pe care ionienii îl numesc „Egipt“, ci 
că ei s-au ivit de cînd lumea, iar ţara crescîndu-le mereu, unii 
din ei au rămas în ţinuturile de baştină, în timp ce alţii au coborît 
mai jos. Nu-i mai puţin adevărat că, în vechime, ţinutul Tebei se 
numea „Egipt“, avînd un hotar de şase mii o sută douăzeci de 
stadii de jur împrejur. 

XVI De sînt exacte cunoştinţele mele despre toate acestea, 
atunci ionienii au o părere greşită despre Egipt 83 ; şi chiar de 
este dreaptă părerea ionienilor 84 , eu tot aş putea dovedi că nici 

elenii şi nici ionienii 85 înşişi nu ştiu să numere atunci cind spun 
că întreg pămîntul are trei părţi : Europa, Asia şi Libya 86 . Ei ar 
trebui să socotească Delta Egiptului ca o a patra parte, de 
vreme ce ea nu ţine nici de Asia, nici de Libya 87 ; după această 
părere a lor 88 , nu se poate susţine că Nilul desparte Asia de 
Libya 89 ; spre vîrful Deltei formate de fluviu, Nilul se desface 
în braţe, încît, de fapt, ţara cuprinsă la mijloc se află între Asia 
şi Libya. 

XVII Şi acum, să lăsăm la o parte părerea ionienilor ; cit 
despre mine, aş avea de spus aci următoarele : Egipt este în¬ 
tregul ţinut locuit de egipteni, aşa cum Cilicia 90 este ţinutul 
locuit de cilicieni, iar Asiria 91 , de asirieni. Ştim că Asia şi Libya 
n-au, la drept vorbind, nici un alt hotar afară de fruntariile 
Egiptului. Dacă vom lua de bună părerea elenilor, vom socoti 
că întreg Egiptul, începînd de la cataracte 92 şi de la oraşul Ele- 
fantina 93 , se împarte în două părţi cuprinse sub cele două de¬ 
numiri : căci o parte din Egipt ar ţine de Libya, iar cealaltă de 
Asia. Nilul, de la cataracte, curge spre mare, tăind Egiptul în 
două. Pînă la oraşul Kercassoros, Nilul curge într-o singură 
albie, dar din jos de oraşul acesta se împarte în trei braţe : unul 
se îndreaptă spre răsărit şi acesta se cheamă gura Pelusiacă ; al 
doilea o ia spre apus şi se numeşte gura Canobică ; iar al treilea, 
prin care Nilul se varsă de-a dreptul, este aşa : pornind din păr¬ 
ţile de sus, atinge vîrful Deltei, iar de aci, despicînd Delta pe 
la mijloc, răzbeşte la mare ; [prin acest braţ] se revarsă o parte 
însemnată din apa fluviului, şi braţul este unul din cele mai ves¬ 
tite : numele lui este gura Sebennitică. Din gura Sebennitică se 
desprind alte două braţe care se îndreaptă spre mare, ale căror 
nume sînt gura Saitică şi cea Mendesiană 94 . Gura Bolbitină şi 
cea Bucolică nu sînt guri naturale, ci săpate. 

XVIII In sprijinul părerii mele, că Egiptul este numai atît 
de mare cît arăt în această povestire, vine ca mărturie şi un 
oracol al lui Ammon 95 despre care am aflat abia după ce-mi 
făurisem părerea despre Egipt. Cei din oraşele Marea ^ şi 
Apis 97 , care locuiesc în părţile Egiptului vecine cu Libya şi care 
se socot libyeni şi nu egipteni - neîmpăcîndu-se cu ceremoniile 

care însoţesc jertfele, şi dorind să nu mai fie opriţi de la tăierea 
vacilor 98 - au trimis soli la Ammon să-i arate că ei n-au nimic 
de-a face cu egiptenii, de vreme ce locuiesc în afara Deltei şi 
grăiesc o altă limbă decît ci. Ei cercau de la zeu dezlegarea de 
a mînca din toate. Dar zeul nu le îngădui să facă acest lucru, 
zicînd că Egipt este întregul ţinut pe care-1 acoperă Nilul cînd 
se revarsă şi că egipteni sînt acei care, locuind mai jos de oraşul 
Elefantina ", beau din acest fluviu. Aşa a grăit oracolul. 

XIX Nilul, cind se umflă, se revarsă nu numai peste Deltă, 
ci şi peste o parte din ţinuturile aşa-numite Libyan şi Arabic, 
depăşindu-şi amîndouă malurile cale de două zile, uneori mai 
mult încă, alteori ceva mai puţin. Despre natura fluviului n-am 
putut afla nimic, nici de la preoţi, nici de la nimeni altcineva. 
Eram totuşi dornic să aflu de la ei pentru ce anume, înccpînd 
de la solstiţiul de vară, Nilul creşte, umflîndu-se într-una, vreme 
de o sută de zile, iar după ce numărul acesta de zile s-a împlinit, 
scade iarăşi, retrăgîndu-se de pe locurile înecate, şi scăzut rămîne 
toată iarna, pină la următorul solstiţiu de vară. Despre acestea 
toate n-am putut afla nimic de la egipteni, cînd i-am întrebat 
ce putere are în el Nilul de se poartă tocmai pe dos decît cele¬ 
lalte rîuri. Am făcut şi cercetări, vrînd să ştiu rostul celor ce 
v-am spus, precum şi din ce pricină, din toate rîurile, singur 
Nilul nu stîrneşte adieri dinspre el. 

XX Unii eleni, care doreau să-şi facă fală de învăţaţi, au 
dat despre această revărsare a apei trei lămuriri, dintre care pe 
două nu le socot vrednice să le pomenesc decît doar în treacăt. 
După una din ele 10 °, umflarea fluviului ar fi pricinuită de vîn- 
turile etesiene 101 , care împiedică Nilul să se verse în mare. Ade¬ 
sea însă vînturile etesiene n-au bătut şi totuşi Nilul s-a revărsat. 
In afară de aceasta, dacă vînturile etesiene ar fi pricina revăr¬ 
sării, ar trebui ca şi alte rîuri care curg împotriva vînturilor 
etesiene să păţească la fel ca Nilul în împrejurări asemănătoare 
- ba chiar cu atît mai mult, cu cît, fiind mai mici, au cursul 
mai slab. Şi în Syria sînt multe fluvii, multe şi în Libya, cu care 
nu se petrece de loc ceea ce se întîmplă cu Nilul. 

17 — Herodot — Istorii voi. I 

XXI A doua desluşire 102 este şi mai puţin ştiinţifică decît 
cea pomenită mai înainte şi, ca să spunem aşa, mai uimitoare ; 
ea susţine că Nilul prezintă aceste fenomene datorită faptului 
că el ar izvorî din Ocean, iar Oceanul curge în jurul întregului 
pămînt. 

XXII A treia 103 , şi cea mai ispititoare dintre lămuriri, este 
şi cea mai neîntemeiată 104 , căci, de fapt, nici ea nu spune 
nimic cînd pretinde că Nilul se formează din topirea zăpezilor ; 
el curge din Libya prin mijlocul [ţării] etiopienilor şi apoi intră 
în Egipt. Cum ar fi cu putinţă oare să se nască din zăpezi, de 
vreme ce curge din ţinuturile cele mai calde spre altele mai 
reci ? ! Pentru un om în stare să chibzuiască astfel de lucruri, 
există nenumărate mărturii că nici nu pare măcar cu putinţă ca 
un asemenea fluviu să se formeze din zăpezi. Cea dintîi şi cea 
mai puternică dovadă sînt vânturile calde care bat din aceste 
regiuni ; a doua dovadă e faptul că în părţile acelea nu se vede 
niciodată nici ploaie, nici gheaţă ; or, după ninsoare trebuie 
numaidecît să şi plouă într-un răstimp de cinci 105 zile, astfel 
încit, dacă ar ninge în acele regiuni, ar şi ploua. A treia dovadă 
sînt oamenii de acolo, negri la culoare din pricina arşiţei ; de 
asemenea, şoimii şi rîndunelele nu părăsesc ţinutul, trăind aici 
tot lungul anului, iar cocorii, care fug de gerurile din Sciţia, vin 
să-şi petreacă iarna tocmai pe aceste meleaguri. Aşadar, dacă ar 
ninge cît de cît în această regiune pe care o străbate şi din care 
izvorăşte Nilul, nu s-ar mai întîmpla nimic din toate acestea, 
cum o cere necesitatea [minţii]. 

XXIII Cît despre cel care vorbeşte de Ocean 106 , întrucît se 
întemeiază pe o legendă neguroasă, părerea lui nici nu merită 
să fie discutată ; eu unul nu ştiu să fie un fluviu Ocean ; cred 
însă că Homer sau vreunul din poeţii dinaintea lui i-a născocit 
numele şi l-a pus în poezie. 

XXIV Dacă, după critica altor păreri, se cuvine să-mi în¬ 
făţişez şi propria-mi părere despre aceste lucruri anevoie de 
lămurit, voi arăta pricina pentru care, după mine, apele Nilului 
cresc vara. Soarele, abătut în timpul iernii din vechiul lui 
drum 107 de vînturilc reci, ajunge în Libya de sus 108 . Ca să 

lămurim pe scurt, am spus totul : regiunea de care acest zeu 109 
se apropie cel mai mult, trecînd pe deasupra ei, e firesc să fie 
şi cea mai săracă în apă, iar rîurile care o brăzdează, să sece. 

XXV Ca să desluşim lucrurile mai pe larg, iată ce se pe¬ 
trece : străbătînd Libya de sus, soarele pricinuieşte următoarele : 
cum văzduhul în părţile acelea este tot mereu senin, iar regiunea, 
caldă şi lipsită de vinturi reci no , soarele, trecînd pe deasupra, 
săvîrşeşte ceea ce obişnuieşte să facă vara 111 , cînd străbate mij¬ 
locul cerului : atrage apa la sine, apoi, după ce a atras-o, o în¬ 
grămădeşte în părţile cele mai de sus ua , de unde o iau vînturile, 
împrăştiind-o sub formă de boare. Intr-adevăr, vînturile din 
părţile acestea, Sudicul şi Libyanul, sînt, dintre toate vînturile, 
cele mai aducătoare de ploaie 113 . Totuşi, nu cred că soarele 
lasă să cadă pe pămînt toată apa pe care o soarbe într-un an 
din Nil, ci bănuiesc că-şi opreşte o parte şi în jurul său 114 . 
Cînd iarna se îmblînzeşte, soarele se urcă iarăşi în mijlocul ceru¬ 
lui şi, începînd de atunci, soarbe deopotrivă apa din toate rîurile. 
Pînă atunci, acestea primesc din belşug apă de ploaie, ţinuturile 
străbătute de albia lor fiind udate de ploi şi brăzdate de şuvoaie, 
de aceea şi curg umflate. Cînd vine vara însă, pentru că ploile 
le lipsesc şi apa le e sorbită de soare, ele scad. Nilul însă, fiind 
lipsit de ploi şi absorbit de soare, singur dintre [toate] rîurile, 
comparat cu el însuşi, curge în acest anotimp 115 cu mult mai 
scăzut decît vara. în timpul verii, el se evaporează, la fel ca 
toate celelalte ape, în vreme ce iarna el singur este absorbit 
[de soare]. De aceea socot că soarele este pricina acestor în- 
timplări 116 . 

XXVI Acelaşi corp ceresc, după părerea mea, este pricina 
uscăciunii aerului de aici, fiindcă pîrjoleşte totul în calea lui ; 
astfel, în Libya de sus e veşnic vară. Dacă cumva poziţia zo¬ 
nelor s-ar schimba şi în partea cerului, unde sălăşluiesc acum 
vîntul de miazănoapte şi iarna, ar fi aşezarea Notos-ului şi a 
nămiezii, iar unde se află vîntul de miazăzi, ar fi vintul de 
miazănoapte, dacă acestea ar fi aşa, atunci soarele, izgonit din 
mijlocul cerului de către iarnă şi de vîntul de miazănoapte, ar 
trece peste Europa de sus aşa cum trece astăzi peste Libya de 
sus ; în sfîrşit, dacă ar străbate Europa toată, socot că ar face 

să se întîmple cu Istrul întocmai ceea ce se întîmplă astăzi 
cu Nilul. 

XXVII în privinţa faptului că dinspre Nil nu bate vîn- 
tul m , îmi pare firesc ca din regiunile prea calde să nu bată, 
de vreme ce, de obicei, vîntul bate dinspre locurile reci. 

XXVIII Dar acum să lăsăm toate acestea, aşa cum sînt şi 
cum au fost de la început. Izvoarele Nilului 118 , nimeni din cei 
cu care am stat de vorbă - fie ei egipteni, libyeni sau eleni 
- nu s-au lăudat că le cunoaşte, afară doar de grămăticul ave¬ 
rilor sfinte din templul zeiţei Athena U9 , din oraşul egiptean 
Sais. Acesta insă mi s-a părut că glumeşte zicînd că le cunoaşte 
întocmai. El povestea 120 că între Syene t21 , oraş din Te- 
baida 122 , şi Elefantina 123 , se află doi munţi cu piscuri ascuţite, 
munţi care poartă numele - unul Crofi 124 , altul Mofi 12;> . 
Izvoarele Nilului, care ar fi fără fund, ţîşnesc dintre aceşti 
munţi ; jumătate din apă curge spre Egipt şi spre miazănoapte, 
iar cealaltă jumătate spre Etiopia şi spre miazăzi. Despre fap¬ 
tul că izvoarele fluviului sint fără fund, grămăticul zicea că 
Psammetihos, regele Egiptului, a ajuns s-o dovedească. Porun¬ 
cind să se împletească o funie de mai multe mii de coţi, îi dădu 
drumul în adîncuri dar nu-i atinse fundul. Dacă acest grămătic 
vorbeşte despre lucruri întimplate cu adevărat 126 , s-ar părea, 
după cîte am înţeles, că între munţi apa face o viitoare pu¬ 
ternică şi repede, iar din pricina vîrtejurilor care se izbesc de 
munţi, funia aruncată nu poate da de fund. 

XXIX De la nimeni altul n-am mai putut afla nimic, şi, 
pentru a dobîndi orice altă ştire, mi-am întins cit mai departe 
cercetările, mergînd să văd cu ochii mei pînă la Elefantina, iar 
de aci mai departe, mi-am alcătuit povestirea din auzite. 

Dacă de la oraşul Elefantina o apuci în sus, ţinutul urcă 
mereu ; prin aceste locuri vasul trebuie să înainteze legat de 
amîndouă laturile, aşa cum ai mina un bou 127 . Dacă se rup 
cumva frînghiile, vasul e purtat la vale de puterea curentului. 
Ţinutul acesta [povîrnit] ţine cale de patru zile pe apă ; pe 
aici, Nilul curge în cotituri întocmai ca Meandrul ; douăspre¬ 
zece sînt shoinele pe care trebuie să le parcurgi în acest chip ; 

in cele din urmă răzbeşti la cîmp deschis, unde Nilul scaldă o 
insulă ; numele ei este Tahompso 128 . în părţile din sus de 
Elefantina şi pe jumătate din insulă locuiesc etiopieni ; cealaltă 
jumătate a insulei este locuită de egipteni. De treci de insulă, 
dai de un lac mare 129 , pe malurile căruia locuiesc etiopienii 
nomazi ; după ce-ai trecut de el 130 , ajungi iarăşi la albia Nilu¬ 
lui, care dă în acest lac ; pe urmă, luînd-o mereu înainte de-a 
lungul rîului, îţi urmezi drumul pe jos calc de patruzeci de 
zile, căci pe aci Nilul e plin de stînci ascuţite şi multe creste 
de piatră se înalţă deasupra apei, din care pricină drumul pe 
apă nu e cu putinţă. După ce-ai străbătut acest ţinut, timp de 
patruzeci de zile pe uscat, trebuie să iei un alt vas pentru o 
călătorie pe apă de douăsprezece zile, şi abia la capătul ei ajungi 
într-un oraş mare, cu numele Meroe 131 . Se spune că Meroe 
este oraşul de scaun al celorlalţi etiopieni. Cei de aci venerează 
numai pe Zeus şi pe Dionysos 132 , cărora li se închină cu mare 
cinstire ; au şi un oracol al. lui Zeus 133 . Război fac numai cînd 
Zeus le-o porunceşte prin oracole şi numai acolo unde el le 
porunceşte 134 . 

XXX Îndepărtîndu-te de acest oraş, vei ajunge la auto- 
moli 13S , în tot atîta vreme ca de la Elefantina la capitala etio¬ 
pienilor 136 . Aceşti automoli se numesc Asmah ; cuvîntul acesta 
în limba elenă înseamnă „cei care stau de-a stînga regelui" l57 . 
Două sute patruzeci de mii de războinici egipteni trecuseră la 
etiopieni din următoarea pricină 138 : pe vremea regelui Psam- 
metihos luaseră fiinţă nişte străji, una în oraşul Elefantina, că¬ 
tre etiopieni, alta în Daphnele Pelusiace, către arabi şi asiri- 
eni S39 , o a treia, în Marea, către Libya. Pînă în zilele mele 
perşii mai au cete de străjeri în aceleaşi locuri ca pe vremea 
lui Psammetihos. într-adevăr, şi în Elefantina 140 şi în Daphne 141 
se află oşteni persani de pază. Egiptenii care slujiseră trei ani 
fără să fi fost schimbaţi de cineva, după ce s-au sfătuit, se 
învoiră cu toţii între ei să-l părăsească pe Psammetihos şi să 
fugă în Etiopia. Dar Psammetihos, prinzînd de veste, îi urmări, 
iar, cînd îi ajunse, îi rugă în fel şi chip să se răzgîndească şi 
să nu-şi părăsească zeii strămoşeşti, copiii şi soţiile. Se spune 
că atunci unul dintre ei a răspuns, arătîndu-si părţile bărbă- 

ţiei, că pretutindeni unde vor fi acestea vor avea şi femei şi 
copii. 

Cînd au ajuns în Etiopia, se predară regelui etiopienilor. 
Iar acesta îi răsplăti astfel : cum printre etiopieni erau cîteva 
cete de răzvrătiţi, regele porunci egiptenilor să-i izgonească pe 
aceştia şi pe urmă să le ia pămînturile în stăpînire. După ce 
egiptenii s-au aşezat printre etiopieni 142 , s-au mai cioplit în- 
trucîtva etiopienii, deprinzînd unele moravuri egiptene. 

XXXI Pînă acum, deci, Nilul este cunoscut, în afara cursu¬ 
lui său din Egipt, pe o lungime de patru luni de drum pe apă 
şi pe uscat. Căci, dacă socotim bine, tocmai atîtea luni ţine 
drumul de la Elefantina pînă la automolii aceştia 143 . 

[Fluviul] curge dinspre amurg şi soare-apune. Cum este el 
dincolo de ţara automolilor nimeni nu mai poate spune întoc¬ 
mai ; căci ţinutul acesta e pustiu din pricina arşiţei. 

XXXII Dar am aflat şi următoarele ştiri de la nişte cyre- 
nieni 144 care spuneau că, ducîndu-se la oracolul lui Ammon 145 , 
au ajuns să vorbească cu Etearhos 146 , regele ammonienilor 147 ; 
cum din una în alta au adus vorba şi despre Nil - anume că 
nimeni nu-i cunoaşte izvoarele -, atunci Etearhos le-a povestit 
cum au venit odinioară la el nişte nasamoni. Acesta este un 
neam libyan ; locuieşte în Syrta 148 şi o parte din ţinutul din¬ 
spre răsărit de Syrta, pe o întindere nu prea mare. La sosire, 
nasamonii, fiind întrebaţi dacă au ceva ştiri noi despre pustiu¬ 
rile Libyei, au povestit că pe la ei s-au ivit nişte tineri viteji, 
fii ai unor oameni de vază, care, odată ajunşi la vîrsta bărbă¬ 
ţiei, au pus la cale unele fapte nemaipomenite ; printre altele, 
au tras la sorţi pe cinci dintre ei ca să cerceteze pustiurile Li¬ 
byei şi să afle ceva mai mult încă decît cei care cunoşteau cele 
mai multe lucruri despre el. 

Coasta Libyei dinspre marea de miazănoapte, începînd din 
Egipt pînă la capul Soloeis 149 , unde e hotarul Libyei, e toată 
locuită de libycni şi de multe neamuri libyene, afară de ţinutul 
unde s-au aşezat elenii şi fenicienii. în ţinuturile din sus de 
mare şi de oamenii care sălăşluiesc pe coastă, Libya este plină 
de fiare sălbatice ; în părţile mai de dincolo 150 de locul unde 
mişună fiarele, e numai nisip, iar pămîntul, cît se poate de se- 

ceţos şi cu totul pustiu. Tinerii aceia, trimişi de tovarăşii lor 
cu destulă apă şi merinde, au trecut mai intîi prin ţinuturi lo¬ 
cuite, pe care, după ce le-au străbătut, au ajuns la locul cu 
fiare sălbatice ; de aci, au inaintat prin pustiu croindu-şi drum 
spre adierea zefirului apoi, după ce au străbătut o mare întin¬ 
dere de pămint nisipos, peste multe zile văzură deodată o cîm- 
pie cu pomi. Apropiindu-sc, au mincat din poamele care atir- 
nau din pomi ; în timp ce culegeau fructe, se repeziră la ei nişte 
bărbaţi mărunţi, mai scunzi decit oamenii mijlocii, care, prin- 
zîndu-i, i-au dus [cu sila] ; nici nasamonii nu le ştiau de loc 
limba, nici cei care îi duceau, pe a nasamonilor. [Piticii] i-au 
dus prin nişte mlaştini foarte întinse, pe care, trccindu-le, au 
aiuns într-o aşezare unde toţi locuitorii erau la fel de stat cu 
cei care ii aduseseră şi negri Ia culoare. Pe lingă aşezare curgea 
un rîu mare lr>1 , şi curgea dinspre apus spre răsărit, iar în el 
se arătau crocodili 132 . 

XXXIII Acum cred însă că v-am împărtăşit destul din po¬ 
vestirea lui Etearhos Ammonianul ; aş mai spune numai că el 
susţinea - după cum, de altfel, pretind şi cyrenienii - că nasa¬ 
monii s-au întors acasă, şi că oamenii la care ajunseseră ei erau 
cu toţii vrăjitori. In privinţa rîului care trecea pe acolo, şi 
Etearhos era de acord că ar fi Nilul, şi pe bună dreptate. Nilul, 
într-adevăr, curge din Libya, tăind-o pe la mijloc. Şi după apro¬ 
pierea pe care o fac, judecind cele necunoscute după cele cu¬ 
noscute 153 , Nilul şi Istrul pornesc de la aceeaşi depărtare 154 . 
Fluviul Istru, izvorînd din ţara celţilor de lingă oraşul Pyrene 15j , 
curge, tăind Europa în două ; celţii se află dincolo de Coloa¬ 
nele lui Heracles 156 şi se învecinează cu kynesienii 157 , locui¬ 
torii Europei cei mai îndepărtaţi dinspre soare-apune ; Istrul, 
străbătînd toată Europa, se varsă în Pontul Euxin la Istria loS , 
colonie a Miletului. 

XXXIV Istrul, curgînd printr-un ţinut locuit, este cunoscut 
de mulţi, în timp ce despre izvoarele Nilului nimeni nu poate 
vorbi, deoarece, pe acolo pe unde curge el, Libya este nelocuită 
şi pustie. Cît despre cursul fluviului, am spus tot ce s-a putut 
afla după cele mai întinse cercetări ; gurile fluviului se află în 
Egipt, acolo unde Egiptul se află faţă în faţă cu partea mun- 

toasă a Ciliciei. De aici pînă la Sinope de pe ţărmul Pontului 
Euxin sînt, în linie dreaptă, cinci zile de drum pentru un dru¬ 
meţ sprinten 159 . Cetatea Sinope se află de cealaltă parte a mă¬ 
rii, în faţa gurii Istrului. Prin urmare, cred că Nilul, care trece 
prin întreaga Libye, este tot atit de lung ca Istrul. Dar găsesc 
că am spus destule despre Nil. 

XXXV Acum voi povesti mai pe larg despre ţara Egiptului, 
pentru că are cele mai multe minunăţii de admirat decît orice 
altă ţară, şi ne înfăţişează lucruri mai presus de puterea cuvin- 
tului faţă de oricare altă parte a lumii. Iată de ce voi stărui 
mai mult asupra acestei ţări. Egiptenii, trăind sub un altfel de 
cer şi alături de un fluviu atît de osebit de celelalte, şi-au sta¬ 
tornicit şi obiceiuri şi legi care în multe privinţe se bat cap în 
cap cu cele ale altor neamuri. La ei, femeile merg la tîrg şi 
desfac marfa, în timp ce bărbaţii, stind acasă, ţes 160 ; ceilalţi 
oameni ţes împingînd urzeala în sus, iar egiptenii în jos. Băr¬ 
baţii poartă poverile pe cap, femeile pe umeri. Femeile urinează 
din picioare, iar bărbaţii lăsindu-se jos. îşi fac nevoile în casă, 
în schimb mănîncă afară, în stradă, zicînd că aceste trebuinţe, 
necuviincioase, trebuiesc făcute în taină, iar cele neruşinoase, 
pe faţă. Nici o femeie nu se face preoteasă 161 vreunui zeu sau 
vreunei zeiţe, cultul tuturor zeilor şi zeiţelor fiind lăsat pe seama 
bărbaţilor. Nu există nici o îndatorire pentru băieţi să-şi între¬ 
ţină părinţii, dacă nu vor ; întreaga îndatorire revine fetelor, 
chiar dacă n-o fac de bunăvoie. 

XXXVI în alte părţi, preoţii zeilor poartă părul lung, în 
Egipt însă şi-l tund de tot. Alte neamuri au obiceiul, în semn 
de jale, să-şi radă capul 162 , mai ales rudele apropiate ; egiptenii 
insă, raşi de obicei 16;î , cînd se întîmplă să le moară cineva, îşi 
lasă să le crească părul şi barba. Ceilalţi oameni îşi duc traiul 
aparte de animale, dar egiptenii trăiesc laolaltă cu ele. Alţii se 
nutresc cu grîu şi orz ; pentru egipteanul care se hrăneşte cu 
aceste cereale, este o mare ruşine ; ei îşi fac mîncarea din 
durah 164 , căruia unii ii zic „zeiâ“. Frămîntă aluatul cu picioa¬ 
rele, lutul cu mîinile şi tot cu mîinile ridică şi bălegarul. Alţii 
îşi lasă membrul viril aşa cum este, afară de cei care au luat 
obiceiul de la egipteni 105 ; egiptenii insă se taie împrejur. Băr- 

baţii poartă fiecare cîtc două haine, femeile numai citc una. 
Ochiurile şi odgoanele pînzelor [de la corăbii] alţii le leagă 
pe dinafară, egiptenii pe dinăuntru. Elenii scriu literele şi so¬ 
cotesc cu ajutorul pietricelelor, purtind mina de la stingă spre 
dreapta ; egiptenii însă scriu de la dreapta spre stînga ; şi fă- 
cînd aşa, spun totuşi că ei scriu spre dreapta, iar elenii spre 
stînga 166 . Se folosesc de două feluri de scriere, una se cheamă 
„hieratică 11 , cealaltă ,,demotică“ 1#7 . 

XXXVII Întrecîndu-i pe toţi oaimenii în frica fără margini 
faţă de zei, ei au următoarele obiceiuri 168 : beau din cupe de 
aramă, spălîndu-le zilnic, nu unul da, şi altul ba, ci cu toţii. 
Poartă haine de in mereu proaspăt spălate, îngrijindu-se foarte 
mult de aceasta. Se taie împrejur pentru curăţenie, căreia îi dau 
întîietate faţă de frumuseţe. Preoţii îşi rad întreg corpul din 
două în două zile, pentru ca să nu se afle pe ei vreun păduche 
sau vreo altă spurcăciune atunci cînd slujesc zeilor. Preoţii 
poartă numai haine de in şi sandale de papirus ; alte veşminte 
nu le este îngăduit să poarte, nici altă încălţăminte. Ei se spală 
cu apă rece de două ori pe zi şi de două ori in fiecare noapte 169 . 
Săvîrşesc ei şi alte ceremonii de cult, mii, ca să zic aşa. Au 
în schimb parte şi de multe foloase : nici nu mănîncă din avutul 
lor, nici nu cheltuiesc nimic ; capătă în schimb pîini sfinte 
coapte anume pentru ei, precum şi o mulţime de carne de vită 
şi de gîscă, care se împarte zilnic din belşug fiecăruia ; ba li 
se mai dă chiar şi vin de struguri. Peşte însă nu le este îngă¬ 
duit să pună în gură. Egiptenii nu seamănă de loc bob 1,0 în 

ţara lor, iar pe cel care creşte întîmplător nu-1 mănîncă nici 

crud, nici fiert. Preoţilor le este oprit pînă şi să-l vadă, bobul 
trecînd drept legumă spurcată. Fiecare zeu are nu numai un 

singur preot, ci mai mulţi, din care unul este mare preot 171 ; 

dacă moare vreunul, este ales în loc fiul său. 

XXXVIII Ei socot că boii sînt ai lui Epaphos 172 şi de 
aceea îi aleg cu multă grijă astfel : dacă se vede pe vită fie 
şi un singur fir de păr negru, o privesc drept un animal în¬ 
tinat 173 . Controlul îl face unul din preoţi, pus anume pentru 
aceasta, vita stînd sau în picioare, sau culcată pe spate ; sco- 
ţîndu-i limba, preotul o caută dacă e curată de semnele pome- 


150 


HERODOT 


nite [în cărţile sfinte] şi pe care le voi înşira în altă parte 174 ; 
apoi, caută bine dacă părul de pe coadă e crescut cum trebuie. 
Dacă boul e curat de toate acestea, este „însemnat", preotul 
înfăşurîndu-i în jurul coarnelor fîşii de papirus de care lipeşte 
apoi nişte pămînt argilos pe care îşi pune pecetea inelului ; 
abia atunci pot oamenii să-şi ia vita. Cel care jertfeşte o vită 
fără pecete e pedepsit cu moartea. 

XXXIX în felul acesta se desfăşoară cercetarea animalului. 
Ceremonialul de jertfă şi l-au hotărît în felul următor; ducînd 
vita „însemnată" la altarul de sacrificiu, aprind rugul, apoi, după 
invocarea zeului, turnind vin peste rug şi peste animalul de 
jertfă, îl înjunghie. După aceea, îi taie capul, iar trupul îl ju¬ 
poaie de piele ; urmează o ploaie de blesteme asupra căpăţî- 
nei 175 , pe care o dau la o parte. Dacă prin apropiere e vreun 
tîrg şi prin partea locului se nimeresc să locuiască neguţători 
eleni, ducînd căpăţîna la tîrg, le-o vînd lor. Pe unde nu se gă¬ 
sesc eleni, localnicii aruncă căpăţîna în fluviu. Blestemele le în¬ 
grămădesc asupra căpăţînilor, zicînd : dacă vreun rău îi pîn- 
deşte cumva fie pe ei, cei care aduc jertfa, fie întregul Egipt, 
toate relele să cadă asupra acestei căpăţîni. Toţi egiptenii folo¬ 
sesc întocmai aceleaşi obiceiuri pentru toate animalele de jertfă, 
atît cu privire la căpăţînile victimelor cornute, cit şi la libaţia 
cu vin. Din această datină se trage faptul că nici un egiptean 
nu mănîncă vreodată din căpăţîna unei vietăţi 176 , oricare ar 
fi ea. 


XL Scoaterea măruntaielor la animalele de jertfă şi arderea 
se deosebesc de la animal la animal. Urmează să vorbesc despre 
divinitatea pe care ei o socot cea mai mare şi căreia îi închină 
cea mai mare sărbătoare m . Cînd jupoaie un bou, după ce-au 
înălţat rugi, îi golesc întreg pîntecele, lăsîndu-i doar mărun¬ 
taiele şi seul ; apoi ii retează picioarele, şalele, umerii şi gru¬ 
mazul. Odată gata, umplu restul trupului cu pîine curată, cu 
miere, stafide, smochine, tămîie, mir şi alte mirodenii. După 
ce l-au umplut astfel, îl ard 178 , turnind deasupra untdelemn din 
belşug. Jertfa o aduc în urma unui post îndelungat, iar cit timp 
ard animalele de jertfă, cu toţii îşi dau lovituri 179 . După ce 

contenesc cu loviturile, întind o masă marc şi se ospătează cu 
rămăşiţele jertfei. 

XLI Toţi egiptenii sacrifică boi şi viţei curaţi, vaci insă e 
oprit să jertfească 18 °, căci ele sînt animale închinate zeiţei Isis. 
Statuia lui Isis, cu chip de femeie, are coarne de vacă 1H1 , aşa 
cum o înfăţişează elenii pe Io. Fără osebire, egiptenii cinstesc 
vacile mult mai mult dccît pe toate celelalte dobitoace. De 
aceea nici un egiptean şi nici o egipteancă n-ar săruta pe gură 
vreun elen, nici nu se va folosi de cuţitul vreunui elen, nici de 
higările sau de căldarea lui, şi nici nu se va atinge de carnea 
unui bou curat, dar tăiat cu cuţitul unui elen 182 . Ei îşi îngroapă 
astfel vitele moarte : vacile le aruncă în fluviu, iar boii îi în¬ 
groapă fiecare în locuri dinafara oraşului, lăsînd la iveală un 
corn, sau chiar pe amîndouă, în chip de semn. Cînd trupul a 
putrezit şi s-a împlinit sorocul, în fiecare oraş vine o barcă din 
insula numită Prosopitis 183 . Insula se află în Deltă şi numără 
nouă shoine de jur împrejur. Pe această insulă, numită Proso¬ 
pitis, se găsesc numeroase aşezări orăşeneşti ; numele oraşului 
din care vin bărcile să ridice oasele boilor este Atarbehis, unde 
se înalţă şi un templu sfînt al Afroditei 184 . Din acest oraş se 
răspîndesc în bărci mulţi oameni, unii în anumite oraşe, alţii 
în altele, ca să dezgroape oasele boilor, pe care apoi le iau cu 
ei şi le îngroapă laolaltă intr-un singur loc. Tot ca pe boi în¬ 
groapă şi celelalte vite moarte. Aşa le cere obiceiul pămîntului 
cu privire la aceste practici ; de ucis, nu ucid niciodată o vită 185 . 

XLII Toţi cîţi ctitoresc vreun templu lui Zeus Tebanul 186 
sau sînt din noma Tebei nu se ating de oi, ci jertfesc numai 
capre. Nu toţi egiptenii cinstesc deopotrivă pe aceiaşi zei, afară 
doar de Isis şi Osiris, despre care spun că este Dionysos ; pe 
aceştia toată lumea îi cinsteşte la fel. Cei ce se adună în templul 
lui Mendes 187 sau sînt din noma mendesiacă 188 , dimpotrivă, 
ferindu-se de tăierea caprelor, jertfesc oi. Tebanii şi ceilalţi care 
cruţă de la jertfă oile zic că acest obicei s-a statornicit astfel 
la ei ; Heracles 189 a vrut cu tot dinadinsul să-l vadă pe Zeus, 
dar Zeus nu voia să se lase văzut de el. în cele din urmă, de¬ 
oarece Heracles prea stăruia, Zeus născoci următorul vicleşug : 
jupuind un berbec, îşi puse pe faţă capul tăiat al berbecului şi, 

îmbrăcîndu-i pielea, i se arătă astfel lui Hcracles. De atunci, 
egiptenii fac statuia lui Zeus cu faţa de berbec, iar după egip¬ 
teni s-au luat şi ammonienii, care sînt o colonie de egipteni şi 
de etiopieni, vorbind o limbă asemănătoare şi cu a unora şi cu 
a altora. Părerea mea este că ammonienilor li se trage numele 
ca un fel de poreclă după Zeus. Căci egiptenii îi zic Amun 190 
lui Zeus. 

Tebanii, prin urmare, nu sacrifică berbecii, ci sînt sacri pen¬ 
tru ei din această pricină ; doar într-o singură zi a anului, la 
sărbătoarea lui Zeus, cînd, tăind un singur berbec şi jupuindu-1, 
îmbracă statuia lui Zeus aşa cum el însuşi se îmbrăcase, şi apoi 
aduc lingă ea o altă statuie, înfăţişînd pe Heracles. După să- 
vîrşirea acestor pregătiri, toţi din jurul victimei se bat în piept, 
jeluind moartea berbecului, şi apoi îl îngroapă într-o raclă 
sfinţită. 

XLIII Despre Heracles am auzit că ar fi unul din cei doi¬ 
sprezece zei 191 ; despre celălalt Heracles, pe care-1 dunosc ele¬ 
nii, n-am auzit să se pomenească ceva în vreo parte a Egiptului. 
Că nu egiptenii au luat numele lui Heracles de la eleni, ci mai 
degrabă aceştia de la egipteni, şi anume elenii care au dat nu¬ 
mele de Heracles fiului lui Amphitryo, am multe dovezi că 
aşa stau lucrurile, printre care şi faptul că amîndoi părinţii aces¬ 
tui Heracles, Amphitryo şi Alcmena, se trag din moşi-strămoşi 
din Egipt 192 . Din aceeaşi pricină egiptenii tăgăduiesc că ar 
cunoaşte atît numele lui Poseidon, cît şi pe cel al Dioscurilor 193 , 
şi nici nu i-au primit pe aceşti zei printre ai lor. Dacă ei ar fi 
împrumutat cumva de la eleni numele vreunei zeităţi, ar fi păs¬ 
trat cu atît mai vîrtos amintirea acestor zei, de este adevărat, 
după cîte cred eu şi întrucît părerea mea nu e greşită - că ei 
înşişi călătoreau pe atunci pe mări, cînd se iviseră şi cîţiva 
corăbieri eleni. Aşa că egiptenii ar trebui, fireşte, să cunoască 
mai degrabă numele acestor zeităţi, decît pe cel al lui Heracles. 
Dar la egipteni Heracles este un zeu străvechi ; după cum spun 
chiar ci, cu şaptesprezece mii de ani înaintea domniei lui Ama- 
sis 194 , din cei opt zei s-au născut cei doisprezece, printre care 
îl numără şi pe Heracles. 

XLIV Dorind să culeg ştiri cit mai limpezi despre acestea, 
anume de unde se trage el, am plecat cu corabia şi la Tyrul 
Feniciei 195 , aflînd că acolo se găseşte un preacinstit templu al 
lui Heracles 196 . L-am văzut bogat împodobit cu multe alte 
odoare, printre care înăuntru se înălţau doi stilpi, unul de aur 
curat, celălalt din piatră de smarald 197 , care noaptea strălu¬ 
cea cu o puternică lucire. Ajungînd să stau de vorbă cu preoţii 

zeului, i-am întrebat cită vreme trecuse de la ctitorirea templu¬ 
lui. Şi n-am găsit pe nici unul care să împărtăşească părerea 
elenilor ; ei ziceau că templul zeului a fost zidit o dată cu în¬ 
temeierea Tyrului, iar de cînd e locuit Tyrul, să fi tot trecut 

două mii trei sute de ani. Am mai văzut la Tyr şi un alt templu 

închinat lui Heracles, sub numele de Heracles Thasianul 198 . 
[De aici] am ajuns şi în Thasos, unde am găsit un nou templu 
al lui Heracles, întemeiat de fenicienii care, pornind pe mare 
în căutarea Europei au pus temelia aşezării din Thasos ; 
acestea toate s-au petrecut cu cinci generaţii mai înainte de a 
se fi născut în Ellada Heracles 20 °, fiu al lui Amphitryo. Cerce¬ 
tările de faţă arată fără umbră de îndoială că Heracles este 
un zeu străvechi. Şi sînt încredinţat că foarte bine fac aceia 
dintre eleni 201 care au ridicat două temple lui Heracles, adu- 
cîndu-i celui denumit Olympicul jertfe ca unui nemuritor, iar 
celuilalt - ca unui erou - doar prinoasele cuvenite morţilor. 

XLV Elenii mai spun şi multe alte lucruri fără nici o soco¬ 
tinţă. Printre altele, ei obişnuiesc să mai povestească despre 
Heracles 202 şi că, la sosirea lui în Egipt, egiptenii, punîndu-i 
o cunună pe cap, l-au dus cu mare alai să-l sacrifice lui Zeus ; 
iar Heracles, care pînă atunci stătuse liniştit, cînd îl suiră pe 
rug, adunîndu-şi toate puterile, i-a ucis pe toţi. Mie mi se pare 
că elenii care povestesc acestea nu cunosc cîtuşi de puţin firea 
egiptenilor şi obiceiurile lor. La ei nu e îngăduit să se jertfească 
nici măcar animale, afară de porci, boi, viţei - care sînt curaţi 
- şi de gîşte. Prin urmare, cum ar putea ei aduce jertfe ome¬ 
neşti ? Ba, mai mult, Heracles fiind singur, şi încă om, cum 
zic chiar ei, cum ar fi avut oare putere să omoare mai multe 
mii de oameni ? Iar eu, care am sporovăit atîtea despre acestea 
toate, cer îndurare şi de la zei şi de la eroi. 

XLVI Egiptenii despre care este vorba nu jertfesc nici 
capre, nici ţapi din următoarea pricină : mendesienii 203 socot 
că Pan 204 este unul din cei opt zei 205 [străvechi] şi spun că 
aceşti opt zei s-au născut înaintea celor doisprezece. Pictorii şi 
sculptorii îl înfăţişează în lucrările lor pe zeul Pan, ca şi elenii, 
cu cap de capră şi picioare de ţap, fără să-şi închipuie totuşi 
că arată astfel, ci că e aidoma celorlalţi zei ; de ce îl înfăţi¬ 
şează aşa, nu-mi face plăcere s-o spun. Mendesienii cinstesc 
toate caprele, şi pe ţapi încă mai mult decît pe capre. Păstorii 
lor de capre sînt foarte respectaţi. Cinstirea se îndreaptă mai 
ales spre unul din ţapi, la moartea căruia se aşterne cernire 
adîncă peste toată noma mendesiacă. în limba egipteană „ţap‘‘ 
şi „Pan“ se zice „Mendes“ 206 . în această nomă, pe timpul meu, 
s-a întîmplat ceva groaznic : un ţap s-a împerecheat cu o femeie 
în văzul tuturor şi intîmplarea a ajuns în gura lumii 207 . 

XLVII Egiptenii socotesc porcul animal spurcat 208 . Din 
pricina asta, dacă cineva se atinge, fie şi în treacăt, de un porc, 
se scaldă, scufundindu-se în fluviu cu haine cu tot, aşa cum era 
îmbrăcat. Pe de altă parte, porcarii, măcar că sînt egipteni de 
neam, dintre toţi locuitorii Egiptului, sînt singurii care nu pot 
intra într-un templu ; nimeni nu vrea să le dea fiica în căsă¬ 
torie, nici să ia în căsătorie pe cineva de la ei ; porcarii se 
căsătoresc numai între ei. Egiptenii cred că nu este îngăduit 
să jertfească porci altor divinităţi decît Selenei şi lui Diony- 
sos 209 , şi numai într-un anumit timp, anume cînd străluceşte 
luna plină. Atunci, aducînd jertfă de porci, mănîncă şi carne 
de porc. Pentru ce anume se feresc cu groază să sacrifice porci 
la alte sărbători, nu însă şi la această sărbătoare, este o vorbă 
spusă de egipteni în privinţa aceasta - pe care, deşi o ştiu, 
n-ar fi totuşi cuviincios din parte-mi s-o spun. 

Sacrificiul de porci în cinstea Selenei 210 se face astfel : cînd 
preotul aduce jertfa, adunînd la un loc vîrful cozii, splina şi 
praporul, le acopere cu totul cu osînza scoasă din pîntecul vic¬ 
timei, şi apoi le arde în foc ; restul de carne îl mănîncă in 
ziua cu lună plină în care jertfesc victimele ; intr-o altă zi nu 
le mai este îngăduit nici măcar s-o guste. Egiptenii săraci, din 
cauza vieţii strîmtorate ce-o duc, îşi fac din aluat purcei pe 
care-i coc, şi pe aceştia ii aduc ca jertfă. 

XLVIII în ajunul 211 sărbătoririi lui Dionysos, fiecare om, 
tăind un porc înaintea porţii, îl dă chiar porcarului care i-1 
vînduse să-l ducă cu sine. Cealaltă parte a sărbătorii diony- 
siace, afară de dansuri, egiptenii o petrec aproape în totul la 
fel ca elenii 212 . în loc de phallusuri ,213 , ei au născocit alte 
lucruri, şi anume nişte păpuşi mari de-un cot, trase de sfori, 
pe care le poartă femeile prin sate, mişcîndu-lc mădularul băr¬ 
bătesc, nu cu mult mai mic decît restul trupului ; în fruntea 
lor merge un cîntăreţ din flaut, iar ele îl urmează preamărind 
pe Dionysos. Pentru ce mădularul bărbătesc este înfăţişat atît 
de mare şi din tot trupul numai el se mişcă, umblă o poveste 
sfîntă în legătură cu acest fapt 214 . 

XLIX Pare-mi-se că însuşi Melampus 213 , fiul lui Amytheon, 
nu era străin de acest ritual, ci, dimpotrivă, îl cunoştea. Căci 
Melampus este acela care a împămîntenit la eleni numele lui 
Dionysos 2l() , jertfa [adusă zeului) şi procesiunea phallusuilui. El 
i-a învăţat întocmai ce să facă, fără însă a le descoperi pe 
de-antregul tîlcul sacrificiului, dar înţelepţii, care au venit după 
el, le-au desluşit mai pe larg 217 . Melampus este deci cel care 
a orînduit procesiunile phallice 218 în cinstea lui Dionysos şi tot 
de la el au deprins elenii obiceiurile pe care le ţin şi astăzi. Eu 
acuma aş susţine că Melampus, ajungînd un bărbat învăţat, şi-a 
însuşit şi meşteşugul ghicitului, şi, printre multe alte lucruri, 
pe care le-a aflat din Egipt, a adus elenilor şi cele privitoare 
la cultul lui Dionysos, cu schimbări neînsemnate. într-adevăr, 
nu pot să spun că ceremoniile religioase în cinstea zeului săvîr- 
şite în Egipt şi cele din Ellada se potrivesc din jocul întîmplă- 
rii ; căci, altfel, ele ar fi fost întocmai şi la eleni şi n-ar fi 
fost aduse abia de curînd. Iarăşi mă feresc să spun că egipte¬ 
nii ar fi luat de la eleni cutare sau cutare rînduială. Mai de¬ 
grabă cred că Melampus a aflat cele legate de cinstirea lui 
Dionysos de la Cadmos 219 din Tyr, şi de la tovarăşii lui sosiţi 
din Fenicia, în ţinutul ce-i zicem azi Beoţia 22 °. 

L Mai toate numele 221 de zei' au venit în Ellada din 
Egipt. Făcînd cercetări, dacă într-adevăr provin de la barbari, 
aflu că aşa stau lucrurile. Cred, aşadar, că ele ne-au sosit mai 
cu seamă din Egipt. Căci afară de numele lui Poseidon şi al 

Dioscurilor, cum am arătat şi mai înainte 222 , şi de cel al Herei, 
şi al Hestiei 223 , şi al zeiţei Themis 224 , şi al Hanţelor 225 , şi al 
Nereidelor 226 , egiptenii au de cînd lumea în ţara lor numele 
celorlalţi zei. Vă împărtăşesc ceea ce spun egiptenii înşişi. Cît 
despre acei zei ale căror nume [egiptenii] spun că nu le cunosc, 
mi se pare că ei şi-au primit numele de la pelasgi, afară doar 
de Poseidon, zeu pe care [elenii] l-au cunoscut de la libyeni. 
Căci nimeni nu ştia dintru-nceput numele lui Poseidon decît 
numai libyenii, care-1 cinstesc pe zeu din totdeauna. Cultul eroi¬ 
lor 227 nu este obişnuit în Egipt. 

LI Aceste datini, cît şi altele încă, despre care voi vorbi 
mai departe, elenii le-au luat de la egipteni 228 ; dar să facă 
statuile lui Hermes cu mădularul bărbătesc ridicat, nu de la 
egipteni au învăţat, ci de la pelasgi 229 ; atenienii au fost cei 
dintîi eleni care şi l-au însuşit, iar după atenieni s-au luat şi 
ceilalţi eleni. Atenienii 230 însă se numărau de mult printre 
eleni atunci cînd au ajuns pelasgii să locuiască în aceeaşi ţară 
împreună cu ei 231 , de unde şi pelasgii au început să fie socotiţi 
eleni. Cine a pătruns în misterele Cabirilor 232 pe care le să- 
vîrşesc samothracii - care la rîndul lor le-au împrumutat de la 
pelasgi - acela pricepe ce spun eu, pentru că aceşti pelasgi, 
care ajunseseră să se aşeze la un loc cu atenienii, au locuit 
odinioară 233 în oraşul Samothrake 234 şi de la ei au învăţat 
cei din Samothrake misterele. Atenienii, luîndu-se după pelasgi, 
au fost cei dintîi dintre eleni care au făcut statuile lui Her¬ 
mes 235 cu mădularul bărbătesc ridicat în sus ; pelasgii au lă¬ 
murit acest obicei printr-o istorie sacră ; asemenea lucruri care 
se văd la sărbătoarea misterelor din Samothrake. 

LII După cîte ştiu eu din cele auzite la Dodona 23 °, înainte 
vreme pelasgii aduceau tot felul de jertfe, Înălţînd rugi zeilor, 
fără însă să-i dea vreunuia dintre ei porecle şi nume, deoarece 
nu auziseră încă de ele. îi numeau doar zei [Oeot], pentru că 
divinităţile, după ce au orinduil [ Qevxec; ] 21,7 toate lucrurile din 
lume, le-au luat pe toate sub oblăduirea lor prin bună împăr¬ 
ţeală. Abia după o trecere îndelungată de vreme au aflat ei 
numele celorlalţi zei, veniţi din Egipt ; cît despic numele lui 
Dionysos, l-au aflat cu mult mai tîrziu, iar consultarea oraco- 

lului de la Dodona asupra numelor [zeilor] s-a petrecut după 
ani şi ani ; acest oracol e socotit cel mai vechi dintre oracolele 
elenilor, şi pe vremea aceea chiar era singurul. Cînd pelasgii 
au întrebat oracolul din Dodona dacă să ia sau nu numele de 
zei de la barbari, oracolul lc-a răspuns să le ia. De atunci ei 
aduceau jertfe, folosindu-se şi de numele zeilor ; iar elenii, după 
aceea, le-au luat de la pclasgi. 

LIII De unde anume se trage fiecare zeu, dacă au fost toţi 
din vecii vecilor, cum erau la înfăţişare, nu se ştia pînă mai 
icri-alaltăieri, ca să zic aşa. Mă gîndesc că Hesiod şi Homer 
sînt numai cu vreo patru sute de ani - şi nu mai mulţi - mai 
bătrîni decît mine 238 ; ei sînt totuşi cei care au alcătuit în 
Ellada theogonia 23!) , care au dat zeilor porecle, le-au împărţit 
cinstirile de care se bucură şi meşteşugurile ce le cunosc, şi tot 
ci ne-au înfăţişat chipul divinităţilor. Cît despre poeţii 240 care 
se spune că ar fi trăit înaintea acestor doi bărbaţi, eu socot că 
s-au născut abia după ei. Primele lucruri de aci le povestesc 
preotesele din Dodona ; ultimele, cu privire la Hesiod şi Ho¬ 
mer, le spun după socotinţa mea. 

LIV Despre oracole, anume cel din Ellada şi cel din Li- 
bya 241 , egiptenii dau următoarea desluşire : preoţii lui Zeus 
Tebanul mi-au povestit că două femei închinate templului [lui 
Zeus] au fost răpite din Teba de fenicieni ; după cîte s-a aflat, 
una din ele a fost vîndută în Libya, iar cealaltă la eleni. Aceste 
femei au întemeiat pentru prima oară oracole la popoarele mai 
sus pomenite. La întrebarea mea de unde aflaseră ei că faptele 
ce povestesc se petrecuseră întocmai aşa, mi-au răspuns că le-au 
căutat îndelung pe aceste femei, dar n-au putut să le mai dea de 
urmă 242 ; abia mai tîrziu au aflat despre ele cele ce-mi po¬ 
vestiseră. 

LV Cele de mai sus le-am auzit de la preoţii din Teba, 
iar cele ce urmează le ştiu de la preotesele din Dodona : doi 
porumbei negri, luîndu-şi zborul din Teba egipteană, au ajuns 
unul în Libya, iar celălalt la ele. Acesta din urmă, aşezîndu-se 
pe un stejar 243 , a rostit cu glas omenesc că acolo ar trebui să 
ia fiinţă un oracol al lui Zeus, iar locuitorii au înţeles că este 

o poruncă cerească şi s-au grăbit să-i dea ascultare. Celălalt 
porumbel, care se oprise la libyeni, le-a poruncit acestora să 
întemeieze oracolul lui Ammon ; de fapt, acest oracol este tot 
al lui Zeus. Acestea mi le-au spus preotesele din Dodona, din¬ 
tre care pe cea mai în vîrstă o cheamă Promeneia, pe cea mij¬ 
locie, Timarete, iar pe cea mai tînără, Nicandra. Spusele lor au 
fost întărite şi de mărturia celorlalţi dodonieni din slujba tem¬ 
plului. 

LVI Dar iată care-mi este părerea în această privinţă. Dacă 
într-adevăr fenicienii le-au răpit pe femeile închinate templului 
şi le-au vîndut, pe una din ele în Libya, iar pe cealaltă în 
Ellada, părerea mea este că femeia aceasta din urmă, din Ellada 

- ţinut care mai înainte vreme se numea Pelasgia - a fost 
vîndută la thesproţi 244 ; ajungînd roabă aici, i-a ridicat lui Zeus 
un altar sub un stejar crescut acolo, cum era şi firesc ca una 
care la Teba slujise la un altar al lui Zeus să se fi gîndit la el 
şi pe meleagurile străine unde ajunsese. După aceea, cînd a de¬ 
prins şi limba elenă, a întemeiat şi un oracol. Atunci abia a 
povestit cum sora ei fusese vîndută în Libya de aceiaşi feni¬ 
cieni care o vînduseră şi pe ea. 

LVII Părerea mea este că dodonienii le-au zis acestor femei 
„porumbei 1 * 245 , pentru că, fiind străine, lor li se părea că ciri¬ 
pesc ca păsările. De la o vreme, zic ei, porumbelul a vorbit cu 
grai omenesc, adică atunci cînd femeia a glăsuit pe înţelesul 
lor ; atîta vreme cît vorbise o limbă străină, lor li se păruse 
că ciripeşte ca o pasăre, căci altfel în ce chip ar putea oare 
vorbi cu glas omenesc un porumbel ? Spunînd că porumbelul era 
negru, ei lasă să se înţeleagă că femeia era egipteancă. 

Oracolul din Teba egiptenilor şi cel din Dodona se întîmplă 
să semene foarte între ele. Darul de a prevesti viitorul după 
jertfe tot din Egipt a venit. 

LVIII Cît despre serbări populare, alaiuri şi procesiuni reli¬ 
gioase, egiptenii sînt cei dintîi oameni care le-au creat datina 

- şi de la ei le-au învăţat şi elenii. Ca dovadă despre aceasta 
îmi slujeşte faptul că sărbătorile egiptene par rînduite de multă 
vreme, pe cînd cele elene, abia de curînd. 

LIX Egiptenii nu ţin o singură sărbătoare pe an, ci mai 
multe. Sărbătoarea cea mai însemnată şi la care se adună cea 
mai mare mulţime de popor o ţin în oraşul Bubastis 246 , în 
cinstea Artemidci 247 ; o a doua o ţin în oraşul Busiris 248 , în 
cinstea zeiţei Isis ; aici se află cel mai mare templu al lui Isis, 
iar acest oraş al Egiptului se înalţă chiar în inima Deltei. Isis, 
în limba elenă, înseamnă Dcmcter. A treia sărbătoare adună 
poporul în oraşul Sais 249 pentru a cinsti pe Athena ; a patra 
se ţine la Hcliopolis 25 °, în cinstea Soarelui ; a cincea, în oraşul 
Buto 251 , în cinstea Latonei 252 ; iar cea de a şasea, în Papre- 
mis 253 , în cinstea lui Ares 254 . 

LX Iată cum străbat ei calea pînă la oraşul Bubastis. Băr¬ 
baţi şi femei călătoresc împreună în bărci, în fiecare barcă în- 
ghesuindu-se la un loc multă lume de ambele sexe. Unele femei 
au castaniete din care bat tot timpul, alţii zic din flaut cît ţine 
drumul, iar restul, femei şi bărbaţi, cîntă şi bat din palme. Ori 
de cîte'ori ajung în drumul lor la un oraş, oricare ar fi el, apro- 
piindu-şi barca de ţărm, iată ce fac : unele femei fac ceea ce am 
spus, altele chiuie din răsputeri şi-şi bat joc de femeile din acel 
oraş, altele dănţuiesc, iar altele, sculîndu-se în picioare, îşi dau 
poalele peste cap. Şi tot aşa fac la fiecare oraş de pe malul 
fluviului 255 . 

Cînd ajung la Bubastis, încep sărbătoarea, aducînd mari 
jertfe. La serbarea aceasta se bea vin de struguri mai mult decît 
în tot restul anului. După spusele localnicilor, să se tot strîngă 
laolaltă acolo ca la şaptezeci de mii de bărbaţi şi femei, fără 
să mai punem la socoteală şi copiii. Acestea se petrec la Bu¬ 
bastis. 

LXI Felul cum o sărbătoresc pe Isis în oraşul Busiris l-am 
descris mai înainte 256 . După jertfă, toţi şi toate - mai multe 
mii de oameni - se bat cu pumnii în piept. în cinstea cui se 
bat, n-am dezlegare să spun 257 . Carienii care locuiesc în Egipt 2a8 
se întrec chiar cu măsura, ăjungînd să-şi ‘ cresteze pînă şi frun¬ 
tea cu custura ; prin aceasta se dau pe faţă că sînt străini şi 
nu egipteni. 

18 * 

LXII Cînd egiptenii se adună într-o anumită noapte în ora¬ 
şul Sais ca să aducă jertfe, atunci aprind cu toţii, sub cerul 
liber, jur-împrejurul casei, nenumărate candele. Candelele sînt 
nişte vase scunde, pline cu sare şi untdelemn, pe care pluteşte 
feştila ; ele ard toată noaptea, iar numele sărbătorii este „Săr¬ 
bătoarea candelelor aprinse". Egiptenii care nu se pot duce la 
această sărbătoare, stînd de veghe în noaptea sacrificiului, 
aprind şi ei cu toţii candele, aşa încît ele ard nu numai la Sais, 
ci în tot Egiptul. Pentru ce pricină se aprind luminile şi se aduce 
aleasă cinstire în această noapte, se povesteşte o legendă 
sfîntă 259 . 

LXIII Cei care se adună în Heliopolis şi Buto aduc numai 
jertfe. Dar în Papremis, ca şi în alte oraşe, alături de jertfe 
se fac şi slujbe religioase ; la scăpătatul soarelui, cîţiva preoţi 
îşi fac de lucru pe lingă statuia zeului, în timp ce alţii, cei mai 
mulţi, aşteaptă la intrarea templului cu ciomege de lemn în 
mînă. Alţi oameni, mai bine de o mie, stau învălmăşiţi în faţa 
lor de partea cealaltă şi rostesc rugăciuni, ţinînd şi ei fiecare 
ciomege în mînă. Statuia, care se află într-un mic chivot de 
lemn poleit cu aur, este dusă din ajun într-un alt sfînt lăcaş. 
Cei cîţiva preoţi, rămaşi lingă statuie, trag o căruţă cu patru 
roate care poartă chivotul cu statuia, iar ceilalţi, care aşteaptă 
în faţa propileelor, îi împiedică să intre în templu. Cei care 
stau şi se roagă [de partea cealaltă], sărind în ajutorul zeului, 
îi ciomăgesc pe ceilalţi, care se apără [la rîndul lor]. Şi atunci 
să vezi încăierare cu ciomegele : îşi sparg capetele, ba, după 
cîte cred eu, mulţi chiar mor din pricina rănilor. Egiptenii însă 
ziceau că nu moare nici unul. Cei din partea locului povestesc 
că sărbătoarea se ţine din următoarea pricină : în acest templu 
locuia odată mama lui Ares. Zeul, care crescuse departe de ea 
şi ajunsese la vîrsta bărbăţiei, veni la templu s-o vadă 26 °. Cum 
nu-1 mai văzuseră pină atunci, slugile mamei sale nu l-au lăsat 
să intre, ci l-au alungat. El însă, întorcîndu-se cu oameni din- 
tr-un alt oraş, a bătut bine slugile şi a pătruns pînă la mama 
lui. De la această întîmplare se spune ca se trage obiceiul bătăii 
cu ciomegele în ziua sărbătorii lui Ares. 

LXIV Tot egiptenii au introdus cei dinţii ţinerea cu asprime 
a obiceiului de a nu se împreuna cu femeile*în templu şi de 
a nu intra în templu venind de la femei, fără să se fi spălat 
mai întîi 261 . în schimb, la celelalte popoare, aproape la toate 
chiar, afară de egipteni şi de eleni, oamenii se împreunează toc¬ 
mai în temple şi bărbaţii, sculîndu-se de lingă femei, intră fără 
să se fi spălat în templu, socotind că oamenii sînt la fel cu ce¬ 
lelalte animale : tot soiul de animale [zic ei] şi neamul păsă¬ 
rilor se văd împreunîndu-se în lăcaşurile zeilor şi în curţile lor ; 
dacă aceasta n-ar fi pe placul zeului, animalele n-ar face-o. 

Aceştia, sprijiniţi pe asemenea temeiuri, săvîrşesc lucruri cu 
care eu nu mă pot împăca. 

LXV Printre alte datini sfinte, egiptenii mai ţin cu toată 
grija şi următoarele : 

Deşi învecinat cu Libya 2C2 , Egiptul nu are prea multe so¬ 
iuri de animale ; dar atîtea cîte sînt, şi cele care trăiesc în 
preajma omului, şi celelalte toate, le socotesc ca sfinte 263 . Dacă 
aş arăta pricina pentru care nu se ating de ele ca să le jertfească, 
aş aluneca cu povestirea spre lucruri sfinte, de care dinadins 
mă feresc să pomenesc. Chiar şi pe cele pe care doar în treacăt 
le-am arătat, le-am spus numai fiindcă n-am avut încotro. 

Iată datina păstrată la ei cu privire la animale. Dintre lo¬ 
cuitorii Egiptului, sînt aleşi atît bărbaţi, cit şi femei care să 
poarte de grijă fiecărui soi de animale în parte ; cinstea aceasta 
o trec din tată în fiu. Locuitorii de la oraşe, cînd se înalţă rugi 
vreunui zeu căruia îi e închinat un anumit animal, fiecare în¬ 
deplineşte următorul ritual : îşi tund copiii pe cap, ori de tot, 
ori numai jumătate, ori numai pe o treime a capului, pun părul 
într-un taler de balanţă, iar în celălalt arginţi - şi, cit trage 
părul, atîta dăruiesc îngrijitoarei animalelor 264 . îngrijitoarea 
cumpără cu banii primiţi peşte, pe care-1 taie bucăţi şi-l dă de 
mîncare animalelor. Prin urmare, aşa li se dă hrana. Dacă 
cineva ucide vreunul din aceste animale, dacă a făcut-o cu bună 
ştiinţă, e osîndit la moarte, iar de a ucis fără voia lui - ispă¬ 
şeşte plătind răscumpărarea pe care o hotărăsc preoţii. Cel. care 
însă cu voie sau fără de voie omoară pasărea ibis sau vreun 
erete, trebuie negreşit să moară. 

LXVI Deşi sînt multe animale de casă, numărul lor ar fi 
şi mai mare, dacă nu s-ar întîmpla cu pisicile cele ce voi po¬ 
vesti îndată. După ce fată, pisicile nu se mai apropie de mo¬ 
tani ; ei, cînd vor să se împerecheze, nu mai izbutesc. De aceea 
motanii se folosesc de un şiretlic : fură puii de la pisici, îi duc 
cu ei şi-i omoară, fără însă să-i mănînce. Pisicile, lipsite de puii 
lor şi dorindu-şi alţii, umblă astfel iar după motani ; pisica e 
un animal foarte iubitor de pui. 

Cînd se întîmplă vreun foc, cu pisicile se petrec lucruri mai 
presus de fire : egiptenii, aşezîndu-se din loc în loc, păzesc pi¬ 
sicile, fără să le pese că arde ce s-a aprins. Dar pisicile, strecu- 
rîndu-li-se printre picioare sau sărind peste oameni, se aruncă 
în foc. Asemenea întîmplare aduce mare jale printre egipteni, 
în casele unde o pisică moare de moarte bună, toţi ai casei îşi 
rad numai sprîncenele ; acolo însă unde moare un cîine, îşi rad 
capul şi tot trupul 265 . 

LXVII Pisicile moarte sînt duse în oraşul Bubastis, în lă¬ 
caşuri sfinte, unde sînt îngropate după ce au fost îmbălsămate. 
Pe cîini îi îngroapă fiecare în oraşul său în racle sfinţite. Ca 
şi pe cîini, îi îngroapă şi pe ichneumoni 266 . Pe şoarecii de cîmp 
şi pe ereţi îi duc în oraşul Buto, iar păsările ibis, la Hermo- 
polis 207 . Pe urşi, care sînt rari, şi pe lupi 268 , care sînt ceva mai 
mari decît vulpile, îi îngroapă chiar pe locul unde i-au găsit 
zăcînd morţi. 

LXVIII Iată acum şi felul de a fi al crocodililor. Vreme de 
patru luni pe an, în lunile cele mai friguroase, ei nu mănîncă 
nimic. Deoarece are patru picioare, crocodilul trăieşte şi pe us¬ 
cat şi în apă. Ouăle şi le depune pe malul apei, unde le şi clo¬ 
ceşte. Cea mai mare parte a zilei şi-o petrece pe uscat, dar 
toată noaptea stă în fluviu, deoarece apa este mai caldă decît 
aerul şi decît rouă dimineţii. Dintre toate vieţuitoarele pe care 
le cunoaştem, crocodilul creşte cel mai mult faţă de mărimea de 
la care a pornit ; într-adevăr, el face ouă nu cu mult mai mari 
decît cele de gîscă şi puiul iese pe măsura oului. Crescînd apoi 
într-una, puiul ajunge şi de şaptesprezece coţi, ba chiar şi mai 
mult. Ochii îi sînt ca de porc, are însă dinţi mari şi colţi pe 
măsura trupului. Crocodilul c singurul animal care nu arc limbă 

şi care nu-şi mişcă falca dc jos 2#fl , ci, dimpotrivă, este singurul 
animal care-şi aduce falca dc sus spre cea dc ja*s. Are şi gheare 
foarte puternice, iar pe spinare o piele cu solzi de nestrăpuns. 
Orb în apă, în aer are vederea foarte ageră. Cum îşi petrece 
viaţa în apă, toată gura i se umple pe dinăuntru cu lipitori 270 . 
Alte păsări şi animale îl ocolesc, cu pluvianul 271 însă trăieşte 
în bună tovărăşie, ca unul ce-i este de folos. Cînd crocodilul 
iese din apă la mal şi îşi ţine gura căscată (căci aşa obişnuieşte 
să facă adesea, înspre partea de unde bate zefirul), pluvianul, 
vîrîndu-i-se atunci în gură, îi ciuguleşte lipitorile. Trăgind fo¬ 
loase de pe urma lui, crocodilul se bucură şi nu-i face nici un 
rău. 


LXIX Parte din egipteni cred că crocodilii sînt sfinţi 272 , 
alţii însă, dimpotrivă, ii socot duşmani. Locuitorii de prin păr¬ 
ţile Tebei şi ale lacului Moeris cred cu tărie că sînt animale 
sfinte. Fiecare din ei creşte cîte un crocodil pe care-1 îmblîn- 
zeşte şi căruia îi pune la urechi cercei de piatră colorată sau 
de aur, şi brăţări la labele dinainte ; acestor crocodili li se dă 
o hrană deosebită, pînă şi carnea animalelor jertfite, şi cît tră¬ 
iesc, o duc cum nu se poate mai bine. După moarte, sînt îmbăl¬ 
sămaţi şi aşezaţi în morminte sfinţite 273 . In schimb, locuitorii 
din preajma oraşului Elefantina nu-i socotesc nicidecum sfinţi, 
ba îi şi mănîncă. Ei nici nu le zic ,,crocodili", ci „hampsii" 274 . 
„Crocodili" le-au zis ionienii, după asemănarea ce-o au la în¬ 
făţişare cu şopîrlele 275 ce trăiesc la ei pe sub ziduri. 

LXX Multe şi felurite sînt chipurile în care se vînează cro¬ 
codilul. Dar n-am să-l arăt decît pe acela care mi se pare cel 
mai vrednic de pomenit. De cîrligul unei undiţe se agaţă o spi¬ 
nare de porc şi se lasă nada în mijlocul fluviului. între timp, 
pe malul apei, vînătorul aduce un purcel viu de lapte pe care-1 
bate [ca să guiţe]. Crocodilul, auzind guiţatul, se ia după el, 
iar cînd dă de momeală, o înfulecă. Atunci, oamenii îl trag la 
mal şi, cum l-au scos pe uscat, vînătorul îi astupă cît mai iute 
ochii cu lut. Făcînd astfel, îi poate veni uşor de hac, pe cînd 
altminteri ar avea mult de furcă. 

LXXI în noma Papremis, hipopotamii sînt şi ei ţinuţi drept 
animale sfinte 276 , dar nu şi la ceilalţi egipteni. Iată acum în¬ 
făţişarea lor. Hipopotamul are patru picioare, cu copita despi¬ 
cată ca la bou, un bot cîrn şi răsfrînt, coamă ca de cal, colţi 
ascuţiţi, ieşindu-i afară din gură, coadă şi nechezat de cal ; ca 
mărime întrece un bou uriaş ; pielea ii este atît de groasă şi 
tare, încît [localnicii], după ce o usucă, îşi fac din ea vîrfuri de 
suliţă şlefuite. 

LXXII în fluviu se găsesc şi vidre 277 , pe care de asemenea 
le socot sfinte. Dintre peşti, îi cred sfinţi pe aşa-numitul lepi- 
dotos 278 şi ţiparul 279 , zicînd că sînt vietăţi închinate Nilului, 
iar dintre păsări [e socotit] sfînt cravanul 28 °. 

LXXIII Mai este şi o altă pasăre sfîntă, pe nume Phoe- 
nix 281 . Eu n-am văzut-o decît zugrăvită, dar chiar şi în Egipt 
se iveşte foarte rar, la cinci sute de ani o dată, după cîte spun 
heliopolitanii 282 . Egiptenii susţin că ea soseşte atunci cînd îi 
moare părintele. Dacă seamănă într-adevăr cu chipul zugrăvit, 
atunci ca mărime şi ca înfăţişare este cam aşa 283 : parte din 
penele de pe aripi sînt aurii, iar parte roşii ; încolo aduce foarte 
mult cu o pajură, şi la chip şi la mărime. Această pasăre, zic 
ei, povestind lucruri ce nu pot să le cred, are următorul obicei : 
pornind din Arabia, îşi cară tatăl învelit în smirna pînă la 
templul Soarelui, unde îl şi îngroapă. De cărat, îl cară astfel : 
mai întîi, face din smirnă un ou atît de mare cît poate să-l 
ducă; apoi încearcă dacă poate să-l poarte. După această în¬ 
cercare îşi vîră tatăl înăuntru, după ce a scobit oul pe dinăun¬ 
tru, apoi cu altă smirnă astupă gaura pe unde l-a băgat în ou 
pe tată-său. Chiar cu tatăl păsării vîrît înăuntru, greutatea oului 
rămîne aceeaşi. După ce l-a învăluit bine, îl duce în Egipt, la 
templul Soarelui. După spusele lor, asemenea obiceiuri are 
pasărea. 

LXXIV Prin preajma Tebei sint nişte şerpi sfinţi, care nu 
fac nici un râu omului, micuţi la înfăţişare şi cu două coarne 
în creştetul capului 284 . Cind mor, sînt îngropaţi în templul lui 
Zeus, pentru că - zic egiptenii - şi ei sînt vietăţi închinate lui 
Zeus. 

LXXV în Arabia, foarte aproape de oraşul Buto 285 , este 
un ţinut pe meleagurile căruia am umblat ca să aflu despre 

şerpii înaripaţi - >86 . Ajuns acolo, am văzut puzderie de oase şi 
de şire de spinare, peste putinţă de descris. Se vedeau ridicate 
mormane din scheletele [şerpilor] şi mai mari, şi mai mici, ba 
chiar şi mărunte de tot, şi erau multe la număr. 

Ţinutul acesta în care sînt îngrămădite oasele şerpilor, este 
o fîşic îngustă de pămînt, gituită între munţi, deschizîndu-se 
spre un şes larg ; acest şes dă în cimpia Egiptului. Umblă 

vorba că, o dată cu primăvara, şerpii înaripaţi zboară din 
Arabia 287 spre Egipt, dar că păsările ibis, întimpinindu-i în 
această trecătoare, nu-i lasă să pătrundă în ţinut, ci îi omoară. 
Din această pricină - spun arabii - cinstesc egiptenii ibisul 

atît de mult şi egiptenii mărturisesc la fel, că de aceea ţin ei 

aceste păsări în aşa mare cinste. 

LXXVI Iată care este înfăţişarea păsării ibis : neagră ca tă¬ 
ciunele peste tot 288 , are picioare de cocor şi ciocul foarte 
coroiat ; ca mărime, se potriveşte cu cristeiul. Aşa arată ibişii 
cu pene negre 289 care se luptă cu şerpii. Cei care trăiesc în 
preajma omului, de îi împiedică pînă şi mersul - căci ibişii sînt 
de două feluri - au capul pleşuv 290 şi guşa golaşă, pene albe, 
în afară de cap, gît, vîrful aripilor şi al cozii (părţile înşirate 
sînt negre tăciune). La picioare şi la plisc seamănă cu ce¬ 
lălalt soi. 

Şarpele seamănă la chip cu hidra 291 . Are aripi, însă fără 
pene, la fel cu ale liliacului. Dar găsesc că am vorbit destul 
despre animalele sfinte. 

LXXVII Dintre egipteni, cei care locuiesc în partea cul¬ 
tivată 292 a ţării, păstrează [mai mult] decît toţi oamenii amin¬ 
tirea trecutului ; mai ales, ei sînt cu mult cei mai învăţaţi din 
cîţi am ajuns să cunosc. Iată felul de viaţă pe care-1 duc : prin 
vărsături silite şi prin purgaţii 293 , se curăţă trei zile la rînd în 
fiecare lună, căutîndu-şi astfel de sănătate. Credinţa lor este că 
toate bolile le vin oamenilor din hrana cu care se nutresc. De 
altfel, după libyeni 294 , egiptenii sînt cei mai sănătoşi oameni 
din lume, din pricina climei, cred eu, deoarece la ei nu se 
perindă anotimpurile. într-adevăr, bolile dau peste om din 

schimbările de tot felul, mai ales ale anotimpurilor. Ei mănîncă 
pîine făcînd-o din durah 295 pe care o numesc kyllestis 296 . Beau 
o băutură din orz ; viţă de vie nu au în ţară 297 . Pe unii peşti îi 
mănîncă cruzi, uscîndu-i la soare, iar pe alţii păstraţi în sara¬ 
mură. Dintre păsări, mănîncă crude, dar puse mai înainte la 
sare, prepeliţe, raţe şi păsări mici. Celelalte păsări sau peşti 
care se mai găsesc la ei, în afară de cele care trec drept sfinte, 
le mănîncă ori fripte, ori fierte. 

LXXVIII La petrecerile bogătaşilor, după ce ospăţul s-a 
terminat, un om face ocolul mesei cu o raclă în care e o păpuşă 
de lemn, lucrată şi zugrăvită atît de meşteşugit că închipuie 
aidoma un mort 298 . Păpuşa nu-i mai mare decît un cot sau 
doi. Arătîndu-i-o fiecăruia din oaspeţi, omul îi îndeamnă : 
„Aruncă-ţi ochii la aceasta, apoi bea şi te veseleşte ; după moarte 
şi tu vei fi la fel“. Aşa obişnuiesc ei să facă la ospeţe. 

LXXIX [Egiptenii], ţinîndu-se numai de datinile lor strămo¬ 
şeşti, nu mai împămîntenesc altele. Au ei şi alte datini vrednice 
de pomenit, dar mai ales un cîntec unic, Linos, care se cîntă şi 
in Fenicia, şi în Cipru, cît şi în alte părţi ; cîntecul poartă nume 
deosebite de la neam la neam 2 ", dar se pare că este acelaşi pe 
care-1 cîntă elenii sub numele de Linos. între multe altele care 
m-au minunat despre Egipt, m-am întrebat de unde vor fi luat 
ei numele de Linos. Se pare că egiptenii l-au cîntat din totdea¬ 
una. „Linos“ în egipteană se cheamă „Maneros“ 309 Egiptenii 
povesteau că acesta a fost singurul copil al primului rege al 
Egiptului şi că, răpit de o moarte prea timpurie, a fost cinstit 
de egipteni cu asemenea cintări de jale, iar cîntecul acesta a 
fost cel dintîi şi singurul 301 care s-a ivit la ei. 

LXXX Egiptenii se mai potrivesc cu elenii şi într-o altă 
privinţă, dar numai cu spartanii ; tinerii, cînd se intîlnesc cu 
oamenii mai in vîrstă, îi lasă să treacă şi se feresc din drum, iar 
la intrarea lor, se scoală de pe scaun. Cît priveşte obiceiul ce-1 
voi spune îndată, nu se mai potrivesc cu nici unii dintre eleni : 
cînd se întilnesc pe stradă, în loc să-şi dea bineţe unul altuia, 
se înclină, coborîndu-şi mîna pînă la genunchi. 

LXXXI Egiptenii îmbracă nişte cămăşi de in cu ciucuri la 
poale - pe care le numesc calasyris 302 . Peste ele se înfăşoară 
cu un fel de manta albă de lînă aruncată pe umeri. în temple 
însă nu intră în veşminte de lînă, nici nu sînt înmormîntaţi cu 
ele, căci nu e îngăduit. Această practică este aidoma cu cele 
orfice şi bacchice 303 , care vin din Egipt 304 , cît şi cu cele pitha- 
goreice 30r \ Nimănui din cei care iau parte la aceste mistere 
nu-i este îngăduit de legile sfinte să fie îngropat în veşminte de 
lînă. Se povesteşte în legătură cu acestea o legendă sfîntă. 

LXXXII Iată şi alte lucruri descoperite de egipteni : cărui 
zeu îi este închinată fiecare lună şi fiecare zi, ce-i e dat omului 
să i se întîmple după ziua în care s-a născutesde ce moarte va 
avea parte şi de ce fire. De asemenea învăţOTuri s-au folosit şi 
acei eleni care s-au indeletnicit cu poezia 300 . [Egiptenii] au găsit 
mai muîte semne prevestitoare decît toţi ceilalţi oameni la un 
loc, pentru că, în clipa cînd se arată vreun semn, iau seama şi 
înseamnă în scris ceea ce urmează, iar dacă cumva mai tîrziu 
se mai petrece ceva asemănător, sînt încredinţaţi că urmarea va 
fi aceeaşi. 

LXXXIII Ghicitul la ei este rinduit în felul următor : dintre 
oameni, nimănui 307 nu-i este hărăzit acest dar, ci numai unora 
dintre zei. în Egipt poţi găsi oracolul lui Heraoles, al lui Apollo, 
al Athenei, al Artemidei, al lui Ares, al lui Zeus, dar cel care 
se bucură, printre toate oracolele, de cea mai mare preţuire este 
al Latonei din oraşul Buto. Oracolele n-au peste tot aceeaşi rîn- 
duială, ci se deosebesc unele de altele. 

LXXXIV Meşteşugul tămăduirii bolilor a fost aşezat în felul 
următor : fiecare lecuitor se îngrijeşte de un singur fel de boală, 
nu de mai multe. Pentru fiecare boală există tămăduitori 308 : 
unii lecuiesc ochii, alţii capul, alţii dinţii, alţii pîntecele, alţii 
alte boli ascunse. 

LXXXV Iată acum ceva şi despre bocetele şi înmormîntările 
lor. La cei cărora le moare, dintre ai casei, un om care se bucură 
de consideraţie, toate femeile casei îşi ung capul cu lut, ba chiar 
şi faţa, apoi, lăsînd mortul acasă, ele umblă prin oraş şi, sufle¬ 
cate pînă la brîu şi cu sînii dezgoliţi, îşi bat pieptul ; împreună 

cu ele merg toate femeile - rubedenii. Pe de altă parte, bărbaţii 
se bat şi ei ou pumnii în piept, de asemenea suflecaţi pin da brîu. 
Abia după ce au îndeplinit acest obicei, îl duc la îmbălsămare. 

LXXXVI Pentru această îndeletnicire sînt oameni de meserie 
care practică acest meşteşug. Cînd li se aduce un mort, aceştia 
arată celor care l-au adus nişte modele de mumii în lemn, care, 
prin zugrăveli, seamănă leit cu morţii ; [rudelor] le spun că 
mumia cea mai costisitoare înfăţişează pe acel 309 al cărui nume 
aş săvîrşi un păcat să-l rostesc într-o asemenea împrejurare ; 
apoi le arată că a doua este mai prejos decît cea dintîi, şi mai 
ieftină, iar a treia costă cel mai puţin. După aceste lămuriri, îi 
întreabă după c^e model vor să-şi îmbălsămeze mortul. Apoi, 
dacă s-au înţeles 'din preţ, cei cu mortul pleacă, iar cei rămaşi 
în atelier, iată cum fac îmbălsămarea cea mai scumpă : cu aju¬ 
torul unui fier încovoiat, scot mai întîi prin nările [mortului] o 
parte din creier, iar o altă parte o scot turnînd înăuntru nişte 
leacuri. Pe urmă, spintecînd mortul pe sub coaste cu o piatră 
tăioasă din Etiopia, scot tot ce se află în pîntece, îl curăţă bine 
şi după ce varsă înăuntru vin de palmier, mai presară şi miro¬ 
denii pisate. în sfîrşit, după ce umplu pîntecele cu smirnă curată 
şi măcinată, cu scorţişoară şi alte balsamuri, afară de tămîie, îl 
cos iarăşi la loc. Cînd au isprăvit cu asta, continuă îmbălsă¬ 
marea, ţinînd trupul în natron 310 timp de şaptezeci de zile. Mai 
mult de atîta nu-i îngăduit să fie ţinut. La împlinirea celor şapte¬ 
zeci de zile, spălînd leşul, îl înfăşoară în întregime cu feşi tăiate 
dintr-un fel de pînză subţire 311 , unsă cu un lipici 312 pe care 
egiptenii îl folosesc de obicei în loc de clei. Rudele, luîndu-1 
apoi de aici, fac o raclă de lemn cu chip dc om în care, cînd e 
gata, închid mortul şi o păstrează cu sfinţenie într-o cameră fu¬ 
nerară, aşezînd-o drept în picioare lîngă zid. 

LXXXVII în felul acesta se face îmbălsămarea cea mai cos¬ 
tisitoare. Pentru cei ce vor una mai modestă, ca să scape de o 
cheltuială prea mare, îmbălsămarea se face în felul următor : 
[meşterii], după ce îşi umplu clistirul cu ulei din lemn de ce¬ 
dru 313 , îl vîră în pîntecul mortului, fără să-l mai taie şi fără a-i 
mai scoate maţele, împingînd uleiul prin şezut şi împiedicîndu-1 
să se scurgă afară. După aceea, ţin mortul în natron cîte zile 

trebuie, iar in ultima zi dau drumul din pintcce uleiului de cedru 
băgat mai înainte înăuntru. Uleiul arc aşa de mare putere îneît 
topeşte maţele şi măruntaiele şi le scoate afară o dată cu el. 
Natronul, la rîndul lui, mistuie carnea şi din leş nu mai rămîne 
decît pielea şi oasele. După ce-au isprăvit de făcut aceasta, îm- 
bălsămătorii înapoiază mortul in starea în care se află, fără să-i 
mai facă ceva. 

LXXXVIII Al treilea fel de îmbălsămare, cea pentru morţii 
cei mai săraci, iată cum se face : după ce i se bagă în pîntece 
o licoare din buruiana de curăţenie syrmaia, mortul este ţinut 
în natron şaptezeci de zile, apoi este înapoiat celor ce l-au adus. 

LXXXIX Femeile oamenilor de vază, cînd se sfîrşesc din 
viaţă, nu sînt duse de îndată la îmbălsămat, nici cele prea fru¬ 
moase sau cele care se bucură de un mare renume ; abia după 
ce au trecut trei sau patru zile sînt date celor ce se îndeletnicesc 
cu îmbălsămatul. Obiceiul s-a statornicit de teamă ca nu cumva 
îmbălsămătorii să necinstească femeile. Umblă zvonul că unul din 
ei ar fi fost prins asupra faptului, necinstind trupul unei femei 
moarte de curînd, şi că a fost pîrît chiar de tovarăşul lui de 
muncă. 

XC Dacă vreun egiptean, sau chiar vreun străin, răpit de un 
crocodil sau de fluviul însuşi, este găsit mort, locuitorii oraşului 
în care a fost scos la mal sînt cu străşnicie ţinuţi să-l îmbălsă¬ 
meze, să-i dea toată grija, iar apoi să-l înmormînteze cît mai 
frumos cu putinţă în morminte sacre. De el n-are voie să se 
atingă nimeni - rudă sau prieten - afară doar de preoţii Ni¬ 
lului, care-1 înmormîntează cu mîna lor, deoarece îl privesc mai 
presus decît un leş omenesc. 

XCI Egiptenii se feresc de obiceiurile elene, dar, ca să spun 
pe scurt, şi de obiceiurile tuturor celorlalte neamuri. 

Cam toţi ceilalţi egipteni ţin această rînduială. în noma 
Tebei, aproape de Neapolis 314 , se află însă un oraş mare cu nu¬ 
mele de Hemmis y15 , în care poate fi văzut un sanctuar în patru 
colţuri închinat lui Perseus 316 , fiul Danaei. Jur împrejurul lui 
cresc palmieri. Propileele sanctuarului, ridicate din piatră, sînt 

foarte mari ; lingă ele se înalţă două statui uriaşe tot de piatră. 
In această împrejmuire se găseşte un templu, iar în templu e 
aşezată o statuie a lui Perseus. După spusele locuitorilor din 
Hemmis, Perseus li se arăta eînd într-un loc, cînd într-altul al 
ţinutului lor, adesea şi în templu, ba uneori se mai găseşte şi 
cîte o sandală de-a lui 317 - mare de doi coţi - care, ori de cîte 
ori se iveşte, bunăstarea se lasă peste tot Egiptul. Acestea sînt 
spusele lor, iar în cinstea lui Perseus ţin următoarele obiceiuri 
elene : organizează jocuri atletice care cuprind întreceri de tot 
felul, dind premii în animale, haine şi piei. La întrebarea mea, 
de ce numai lor li se arată Perseus şi de ce, spre osebire de 
ceilalţi egipteni, numai ei au întemeiat jocurile atletice, răspunsul 
a fost că Perseus se trage din oraşul lor ; Danaos 318 şi Lyn- 
keus 319 au plecat pe mare în Ellada, fiind şi ei de baştină tot 
din Hemmis ; urmărind spiţa acestora, [povestitorii] au coborît 
pînă la Perseus 320 . Eroul, la rîndul lui, a ajuns în Egipt din pri¬ 
cina pe care o spun şi elenii, ca să aducă din Libya capul Gor- 
gonei 321 . Cu acest prilej, spuneau ei, a venit şi pe la Hemmis, 
unde şi-a recunoscut toate rudele, căci numele oraşului, pe care-1 
ştia de la mama lui, îi era cunoscut înainte de a fi ajuns în 
Egipt. Jocurile gimnice le ţin după porunca lui Perseus. 

XCII Toate aceste obiceiuri le ţin egiptenii care locuiesc mai 
sus de lacuri. Cei aşezaţi în ţinutul mlăştinos 322 ' au aceleaşi 
datini ca şi ceilalţi egipteni, printre altele, fiecare trăieşte cu 
cîte o singură femeie 323 , ca şi elenii. Totuşi, pentru înlesnirea 
traiului zilnic, şi-au găsit şi alte mijloace : cînd fluviul creşte şi 
îneacă cîmpiile, din apă cresc nenumăraţi crini cărora egiptenii 
le zic lotuşi 324 . După ce îi culeg, îi usucă la soare şi pe urmă, 
pisîndu-le miezul, care seamănă cu măciulia macului, fac din el 
un fel de pline pe care o coc la foc. Bună de mîncat e şi rădă¬ 
cina acestui lotus, care, de obicei, este dulce, rotundă, mare cit 
un măr. Mai este şi un alt soi de crini asemănători cu tranda¬ 
firii 325 ; aceştia cresc tot în fluviu. Rodul lor, care se aseamănă 
foarte mult cu fagurele de viespi, creşte pe o altă tulpină 326 , 
ieşită din rădăcină. în fruct se fac o sumedenie de seminţe cit 
sîmburele de măslină, care se pot mînca şi crude şi uscate. Pa¬ 
pirusului 327 , care încolţeşte în fiecare an, smuls din mlaştină, i 
se taie partea de sus pentru alte întrebuinţări 328 , iar partea de 

jos, care a rămas cam de un cot, o mănîncă crudă sau o vînd. 
Cei care vor să-l facă şi mai bun la mîncat, îl coc mai întîi in¬ 
tr-un ouptor încins şi aşa îl mănîncă. Unii locuitori trăiesc nu¬ 
mai cu peşti, pe care ii prind, le scot măruntaiele, îi usucă la 
soare şi apoi îi mănîncă uscaţi. 

XCIII Bancuri de peşte nu prea se găsesc în rîuri 32!) , ci 
numai în lacuri unde iată ce fac : cînd le vine vremea să se 
împerecheze, înoată roiuri întregi spre mare ; în faţă merg băr- 
bătuşii, lăsînd lapţii pe urma lor, iar femeiuştile, venind din 
urmă, înghit lapţii şi astfel zămislesc 9;}0 . După ce acestea au 
rămas grele în apele mării, peştii înoată înapoi, fiecare spre 
looul lui obişnuit. Dar acuma nu se mai află în frunte bărbătuşii, 
ci conducerea a trecut femeiuştilor. în timp ce înoată în fruntea 
alaiului, fac şi ele ceea ce făcuseră şi bărbătuşii, şi anume lasă în 
urmă dîre de icre în grămăjoare mici, pe care bărbătuşii, ţinîn- 
du-se după ele, le înghit. Cîte icre, aitîţia peştişori. Din icrele 
care scapă neînghiţite ies peştii care încep să crească. 

Peştii prinşi în drumull lor spre mare se vede că sînt loviţi 
pe partea stîngă a capului, pe cînd dimpotrivă, la cei pignşi la 
reîntoarcere, loviturile se văd pe partea dreaptă. Aceasta li se 
întîmplă pentru că în drumul spre mare ei înoată pe lingă malul 
sting, iar la înapoiere, se aţin pe lîngă acelaşi mal, de care se 
apropie şi se freacă cît mai mult, ca să nu greşească drumul din 
pricina curentului. Cînd Nilul începe să vină mare, apa din flu¬ 
viu, în revărsarea ei, umple gropile din luncă şi adîncăturile, 
mai întîi pe cele de lîngă fluviu 331 . Abia s-au acoperit cu apă, 
că toate şi mişună, dintr-o dată, de o puzderie de peştişori. De 
unde anume ies peştişorii, eu unul îmi închipui lucrurile în felul 
următor :_cu un an înainte, cînd apele Nilului scad, peştii, după 
ce şi-au lăsat icrele în mîl, pleacă şi ei o dată cu ultimele ape. 
Pe urmă, la împlinirea răstimpului sorocit, cînd Nilul vine iarăşi 
mare, din aceste icre 3132 ies de îndată peştişorii amintiţi. Aşa 
stau lucrurile cu peştii. 

XCIV Egiptenii care locuiesc în ţinutul mlăştinos întrebuin¬ 
ţează un ulei din boabe de ricin 33,3 căruia îi zic „kiki“. Iată cum 
îl fac : de-a lungul malurilor apelor curgătoare şi ale bălţilor 
seamănă ricinii care în Ellada cresc sălbatici, de la sine. Aceste 

semănături aduc un rod bogat, dar urît mirositor. După cules, 
unii îl storc, după ce mai întîi l-au măcinat, alţii îl fierb, după 
ce mai întîi l-au prăjit, iar uleiul ce curge din el îl adună la un 
loc ; uleiul este gras şi tot atît de bun pentru ars în candele ca 
şi cel cfe măsline, numai că are un miros greu. 

XCV împotriva ţînţarilor, care sint foarte numeroşi, au năs¬ 
cocit următoarele : pe locuitorii din sus de lacuri îi apără foişoa- 
rele 334 în care se urcă să doarmă, pentru că ţînţarii nu pot zbura 
aşa de sus din pricina vînturilor. Cei din ţinutul mlăştinos, în 
loc de foişoare, au găsit alte căi de apărare : tot omul îşi face 
rost de o plasă, cu care ziua prinde peşte iar noaptea o foloseşte 
astfel : aşază plasa de jur împrejurul patului în care se odihneşte, 
apoi, strecurîndu-se sub ea, se culcă. Ţînţarii, dacă omul ar 
dormi învelit numai în manta sau într-un cearceaf, l-ar pişcă prin 
ele, dar prin plasă nici măcar nu mai încearcă. 

XCVI Corăbiile pe care egiptenii îşi cară mărfurile le fac din 
lemn de acant 335 , foarte asemănător la înfăţişare cu lotusul din 
Cyrenş 336 . Lacrima lui este guma. Tăind din acant scînduri cam 
de doi coţi, ei le aşază ca pe nişte cărămizi 337 , construind co¬ 
rabia astfel : de jur împrejurul unor căpriori lungi şi trainici bat 
scînduri de doi coţi. După ce înjghebează astfel scheletul coră¬ 
biei, întind peste căpriori, de-a curmezişul, nişte grinzi. De cri- 
vace nu se folosesc. Pe dinăuntru întăresc încheieturile fvasului] 
cu papirus. Pe urmă făuresc o singură cîrmă şi pe aceasta o trec 
prin bîrna carenei. Catargul îl cioplesc din acant şi pînzele le 
fac din papirus. Aceste corăbii nu pot pluti în susul fluviului 
decît numai dacă sînt minate de un vînt puternic ; altfel ele sînt 
trase de pe ţărm. Fluviul îl coboară astfel : de corabie se prinde 
o plută 338 din crengi de tamarisc legate laolaltă cu o împleti¬ 
tură de trestie, cît şi o piatră găurită, grea cam de doi talanţi. 
Pluta, prinsă cu un odgon de partea din faţă a corăbiei, e lăsată 
în voia apei, iar piatra e legată cu un alt odgon dL spatele co¬ 
răbiei. Luată de şuvoiul apei, pluta alunecă repede şi trage după 
ea „baris“-ul (aşa se cheamă corăbiile de felul acesta), iar piatra 
din spate, trăgînd înapoi şi ajungînd pe fund, frînează mersul 
corăbiei. Egiptenii au multe corăbii de felul acesta, şi unele pot 
căra o încărcătură de mai multe mii de talanti. 

XCVII Cînd Nilul sc revarsă peste cîmpii, numai oraşele se 
mai zăresc deasupra apei, de-ţi vine să crezi că ai în faţă insu¬ 
lele din Marea Egee. Intr-adevăr, toate celelalte ţinuturi ale 
Egiptului se prefac într-un fel de mare şi numai oraşele răsar 
deasupra apei. Cînd se petrece aşa ceva, oamenii nu mai umblă 
in bărci pe albia fluviului, ci o iau de-a dreptul prin cîmpie. 
Dacă cineva ar merge cu barca de la Naucratis 339 la Memfis, 
apucă chiar pe lingă piramide, deşi nu acesta este drumul obiş¬ 
nuit, ci prin vîrful Deltei, şi pe lingă oraşul Kercassoros. Iar de 
treci cu barca prin cîmpie spre Naucratis, venind de la mare şi 
de la gura Canobică, vei ajunge la oraşul Anthylla 340 şi la aşa- 
zisul oraş al lui Arhandros 341 . 

XCVIII Din acestea, Anthylla, un oraş vestit, este hărăzit 
totdeauna soţiei celui cg domneşte peste Egipt, pentru cheltuielile 
ei cu încălţămintea. Aceasta se întîmplă de cînd Egiptul a căzut 
sub perşi. Celălalt oraş, îmi pare că-şi trage numele de la gine¬ 
rele lui Danaos, Arhandros, fiul lui Phthios al lui Ahaios, pen¬ 
tru că se numeşte Arhandropolis 342 . Poate să mai fie şi un alt 
Arhandros, oricum însă, numele nu este egiptean. 

XCIX Pînă aci am povestit ceea ce am văzut, ce mi s-a părut 
şi ce am cercetat eu însumi, dar de aici înainte încep să poves¬ 
tesc istoriile egiptene din auzite ; la ele se va mai adăuga şi 
cîte ceva din cele văzute de mine. 

Preoţii spuneau că Min 343 , întîiul rege al Egiptului, a 
făcut prima îndiguire a oraşului Memfis. [Pînă la Min], fluviul 
curgea pe lîngă muntele nisipos dinspre Libya. Min însă, stăvi¬ 
lind 344 mai sus de Memfis, cale cam de o sută de stadii, cotul 
dinspre miazăzi al fluviului, i-a secat vechea albie şi a silit 
fluviul să curgă drept printre lanţurile munţilor 345 . încă pînă 
astăzi acest cot al Nilului este cu mare grijă ţinut de perşi să 
curgă departe de vechea matcă, perşii ridicînd zăgazuri în fiecare 
an. Dacă fluviul, rupînd cumva zăgazurile, ar trece iarăşi în 
vechea-i albie, întregul Memfis s-ar afla în primejdia de a fi 
acoperit de ape. După ce Min, primul lor rege, a prefăcut în 
uscat partea zăgăzuită, a întemeiat chiar aici oraşul acesta, care 
acum poartă numele de Memfis. (Memfis, prin urmare, se află 
aşezat în partea îngustă a Egiptului). în afara oraşului, în partea 
19 — Horodot — Istorii voi. I 

dinspre miazănoapte şi asfinţit, a mai săpat un lac care răspunde 
în fluviu (spre răsărit, oraşul e mărginit chiar de Nil) ; tot în 
acest oraş a mai durat acel templu al lui Hephaistos 346 , mare 
şi vrednic de pomenit peste măsură. 

C Preoţii mi-au înşirat din cărţile lor numele altor trei sute 
treizeci de regi, urmaşii lui Min. în atîtea generaţii, au fost 
optsprezece bărbaţi etiopieni şi o femeie băştinaşă, toţi ceilalţi 
au fost bărbaţi egipteni. Numele acestei femei care a domnit 
era Nitocris 347 , ca şi cel al reginei Babilonului. Preoţii povesteau 
cum această femeie, pentru a-şi răzbuna fratele pe care l-au 
omorît egiptenii, pe cînd le era rege, iar după ce l-au omorît i-au 
dat ei domnia - ca să-4 răzbune [-ziceam-], a pus la cale, 
printr-un vicleşug, pieirea multor egipteni. După ce a clădit sub 
pămînt o sală uriaşă 348 [pentru ospeţe], sub cuvînt că vrea s-o 
ia în folosinţă (altceva urmărea ea însă în mintea ei), alegînd 
dintre egipteni pe care-i ştia ea mai vinovaţi de omorul săvîrşit, 
se prefăcu că-i pofteşte la un ospăţ şi, în timpul mesei, printr-un 
uriaş canal tăinuit, slobozi peste ei apele fluviului. Acestea sînt 
faptelg care se povestesc despre Nitocris şi, afară de acestea, 
că, după isprava ce-a săvîrşit-o, s-a năpustit într-o încăpere 
plină de cenuşă, ca să scape de pedeapsă. 

CI Preoţii nu mi-au mai povestit despre nici un monument 
lăsat de ceilalţi regi ; nici o strălucire nu-i legată de numele lor, 
afară doar de al ultimului dintre ei, anume Moeris 349 . Acesta 
a lăsat ca amintire a domniei lui propileele 350 lui Hephaistos, 
îndreptate spre miazănoapte ; a săpat şi un lac, despre care voi 
arăta mai încolo 351 cîte stadii are jur împrejur ; în lac a ridicat 
nişte piramide, despre a căror înălţime voi pomeni de asemenea 
cînd voi descrie şi întinderea lacului. Aceste monumente le-a 
vlâsat el, iar dintre ceilalţi regi nici unul [n-a mai lăsat] nimic. 

Cil Pc aceştia trecîndu-i deci sub tăcere, voi vorbi despre 
regele care le-a urmat şi al cărui nume era Sesostris 352 . 

Acesta - povesteau preoţii -, plecînd cu nişte corăbii de 
război din golful Arabic, a fost cel dintîi care i-a supus pe lo¬ 
cuitorii aşezaţi pe coastele Mării Roşii şi a tot înaintat pe apă 
pînă a dat de o mare care nu mai putea fi trecută din lipsă de 

adîncime 3o3 . De aici, cind s-a reîntors în Egipt, după spusa 
preoţilor, şi-a strîns oaste numeroasă... 354 dintre supuşi, şi, luîn- 
du-i cu el, începu să străbată uscatul în lung şi în lat, supunînd 
toate popoarele care-i stăteau în cale. La acele neamuri pe care 
le-a aflat încleştate în luptă şi însufleţite de un aprig dor de li¬ 
bertate, a ridicat stele 355 care glăsuiesc prin inscripţii despre 
numele lui şi al patriei sale, şi cum aceste neamuri au fost su¬ 
puse de puterea sa ; la cei pe ale căror oraşe se făcuse stăpîn 
fără'luptă, supunîndu-le lesne, la aceştia a săpat pe stele inscrip¬ 
ţii cu acelaşi cuprins, cum făcuse şi la acele neamuri care se 
purtaseră vitejeşte, numai că a mai săpat şi părţile ruşinii feme¬ 
ieşti, vrînd să arate lumii că erau lipsiţi de bărbăţie. 

Cili Săvârşind intr-una asemenea fapte, străbătea continentul, 
pînă cînd, trecind din Asia în Europa, îi supuse şi pe sciţi şi pe 
traci. La aceste popoare cred eu că se află hotarul cel mai în¬ 
depărtat pînă unde a ajuns oastea egipteană, căci numai în ţinu¬ 
turile acestora se mai întâlnesc stele înălţate [de egipteni], iar 
mai departe urma lor nu se mai vede. De aici, după cucerirea 
acestor meleaguri, s-a întors din drum. Cînd a ajuns la fluviul 
Phasis 35(i , de aici încolo nu mai pot să spun fără greş dacă în¬ 
suşi regele Sesostris a desprins din oştirea sa o parte pe care a 
lăsat-o să se statornicească acolo, sau dacă unii dintre ostaşi, 
osteniţi de rătăcirea îndelungată, au rămas de bună voia lor pe 
malurile fluviului Phasis. 

CIV Oricum, colchidienii 357 par a fi de viţă egipteană. 
Spun [aceasta] după ce eu însumi îmi făcusem o părere înainte 
de a fi auzit de la alţii. Cum mă preocupa faptul, am început 
să întreb la amindouă popoarele : colchidienii îşi aduceau mult 
mai bine aminte de egipteni, decît egiptenii de colchidieni. în 
schimb, egiptenii spuneau că, după cîte cred ei, colchidienii ar^ 
coborî într-adevăr din oştirea lui Sesostris. Aşa îmi închipui şi 
eu, pentru că cei din Colchis sînt negri la culoare şi cu părul 
creţ 358 . (Totuşi aceasta e o dovadă îndoielnică, căci şi alţii arată 
astfel). Dar alături de cele de mai sus, dovada de căpetenie e 
faptul că, dintre toţi oamenii, numai colchidienii, egiptenii şi 
etiopienii se taie împrejur, de cînd e lumea lume. Fenicienii şi 
syrienii din Palestina mărturisesc pînă şi ei că au luat acest 

obicei de la egipteni. Iar syrienii din părţile rîului Thermodon 359 
şi Parthenios 36 °, ca şi vecinii lor, macronii 361 , mărturisesc că 
obiceiul l-au luat de curînd de la colchidieni. Aceştia sînt sin¬ 
gurii oameni, aşadar, care se taie împrejur, şi e limpede că o fac 
luîndu-se după egipteni 362 . Cit despre egipteni şi etiopieni, nu 
ştiu care de la care să fi luat obiceiul, căci este într-adevăr stră¬ 
vechi. O mărturie însemnată că cei care au avut legături cu 
Egiptul de aici l-au învăţat văd şi în faptul că dintre fenicieni, 
cei care au strinse legături cu elenii au pierdut obiceiul pe care-1 
deprinseseră de la egipteni în această privinţă şi nu-şi mai taie 
împrejur pruncii nou-născuţi. 

CV Cît despre colchidieni, să vă arăt acum şi alte asemă¬ 
nări cu egiptenii. Numai ei şi egiptenii lucrează inul la fel ; în¬ 
tregul lor fel de viaţă şi limba 363 li se aseamănă. Inului din 
Colchis, elenii îi zic „sardonic" 364 , iar cel adus din Egipt se 
cheamă „egiptean". 

CVI Stelele 365 pe care Sesostris, regele Egiptului, le-a ridicat 
în diferite ţări, cele mai multe nu se mai văd dăinuind. în Syria 
Palestinei 366 însă am văzut eu însumi cîteva, şi am luat seama 
şi la inscripţiile despre care am vorbit şi la semnul închipuind 
ruşinea de femeie. Aşijderea, şi în părţile Ioniei se văd două 
chipuri 367 tăiate în stîncă ale acestui bărbat, unul pe drumul ce 
duce din Efes 368 spre Foceea, iar celălalt pe drumul de la 
Sardes 369 spre Smyrna 37 °. Amândouă înfăţişează un bărbat 
înalt de cinci spithame 371 , ţinînd în dreapta o suliţă, iar în 
stînga un arc şi cu restul echipamentului, tot cam aşa : căci este 
în parte egiptean, în parte etiopian 372 . De la un umăr la altul, 
peste piept, se află săpate cuvinte egiptene în scriere sacră care 
spun : „Această ţară am dobîndit-o eu cu puterea braţelor 
mele" 373 . Cine şi de unde era - n-o arată aici, ci a spus-o în 
altă parte. Din această pricină, văzîndu-i chipul, unii îşi închi¬ 
puie că ar fi al lui Memnon :m , dar sînt foarte departe de 
adevăr. 

CVII Mai povesteau preoţii că pe acest Sesostris egipteanul 
- cînd s-a întors în ţară, aducînd cu sine mulţi prinşi de război 
de la popoarele cărora le cotropise pămîntul - după ce sosi la 

Daphnelc Pelusiace 375 , fratele său, căruia Sesostris îi încredin¬ 
ţase în lipsă Egiptul, l-a chemat atît pe el, cît şi pe copiii lui, 
la un mare ospăţ 376 ; [fratele] îngrămădi vreascuri de jur îm¬ 
prejurul casei şi, cînd termină de ridicat grămezile de lemne, le 
aprinse. Cînd Sesostris luă seama la ce şe petrece, se sfătui pe 
dată cu soţia sa (pentru că la ospăţ el îşi adusese totodată şi 
soţia). Ea îl povăţui să culce peste rugul în flăcări doi din cei 
şase copii pe care-i aveau şi, făcîndu-şi astfel din trupurile lor 
o punte peste foc, să scape ei cel puţin călcînd peste copii. Se¬ 
sostris făcu întocmai, şi aşa, doi dintre copii îi pieriră în foc în 
acest chip, dar ceilalţi au fost mîntuiţi împreună cu tatăl lor. 

CVIII După ce Sesostris s-a întors în Egipt şi s-a răzbunat 
pe fratele său, iată cum s-a folosit de mulţimea prinşilor aduşi 
din ţările subjugate : pietrele cărate pe vremea acestui rege pen¬ 
tru sanctuarul lui Hephaistos, nişte pietre de o mărime uriaşă, 
ei le-au tîrît ; şi toate canalele care brăzdează astăzi Egiptul 
aceştia le-au săpat prin muncă silnică, făcînd, fără voia lor, din 
Egipt - care mai înainte vreme se străbătea lesne cu caii şi că¬ 
ruţele 377 de la un cap la altul - o ţară lipsită de aceste mij¬ 
loace. Căci din acel timp, Egiptul, deşi e în întregime numai un 
şes lin, nu mai are drumuri de cai şi căruţe. Pricina acestei stări 
de lucruri sînt nenumăratele canale care se întretaie în fel şi 
chip. Iată acum de ce a brăzdat regele astfel ţara cu canale 378 : 
acei egipteni care nu locuiau în oraşele întemeiate pe lîngă flu¬ 
viu, ci în cele din inima ţării, ori de cîte ori fluviul scădea, du¬ 
ceau lipsă cumplită de apă, neavînd de băut decît apă sălcie 
scoasă din fîntîni. Aşa a ajuns Egiptul să fie tăiat de canale. 

CIX Tot acest rege - mai spuneau preoţii - a împărţit pă- 
mîntul 379 între toţi egiptenii, dînd fiecăruia cîte un ogor pă¬ 
trat 38 °, deopotrivă de mare. De aici şi-a scos el veniturile, orîn- 
duind ca în fiecare an să i se plătească o anumită dare 381 . Dacă 
se-ntîmpla ca fluviul să roadă o parte din ţarina cuiva, omul 
venea la rege şi-i spunea ce păţise. Iar regele trimitea oameni 
să vadă şi să măsoare cu cît se micşorase lotul, pentru ca darea 
cuvenită să fie plătită potrivit cu pămîntul rămas. Părerea mea 
este că aici se află începuturile geometriei, care, de aici, a trecut 

apoi în Ellada. Ceasornicul solar 382 , arătătorul solar şi cele 
douăsprezece părţi ale zilei elenii le-au învăţat de la babilonieni. 

CX Acest rege' a fost singurul egiptean care a domnit şi 
peste etiopieni 383 . El a lăsat ca amintire în faţa templului lui 
Hephaistos două statui de piatră de cîte treizeci de coţi 384 , a 
sa şi a soţiei sale, şi statuile celor patru copii ai lor, de douăzeci 
de coţi fiecare 385 . Preotul lui Hephaistos, multă vreme după 
aceea, nu l-a lăsat pe Darius persanul să-şi înalţe statuie în faţa 
acestora, zicînd că el nu săvîrşise fapte atît de mari ca Sesos- 
tris egipteanul. Căci Sesostris, printre multe alte popoare la fel 
de mari ca acelea cucerite de Darius, îi supusese şi pe sciţi, pe 
cînd Darius pe sciţi nu i-a putut înfrînge. Aşadar, n-ar fi fost 
drept să-şi ridice statuie în faţa celor ale lui Sesostris, fără să-l 
fi întrecut în fapte. După cîte spun preoţii, Darius i-a împărtăşit 
părerea în această privinţă £l86 . 

CXI După moartea lui Sesostris - mai povesteau ei - i-a 
urmat în scaun fiul său Pheron 387 . El n-a purtat nici un război, 
dar s-a întîmplat să orbească din următoarea pricină : odată, 
cînd fluviul se umflase peste măsură, pînă la optsprezece coţi, 
încît acoperise ogoarele, stîrnindu-se şi un vînt vijelios, fluviul 
se acoperi de valuri ; atunci regele, spun preoţii, cuprins de o 
trufie nebunească, apucă o lance şi o aruncă în mijlocul vîrteju- 
rilor fluviului. După care faptă, îndată se îmbolnăvi de ochi şi 
orbi. Vreme de zece ani a fost el orb, dar în al unsprezecelea 
i-a sosit veste de la oracolul din oraşul Buto 388 că i s-a împlinit 
sorocul de ispăşire şi că va putea iar să vadă, dacă se va spăla 
pe ochi cu udul unei femei care n-a trăit dccît cu bărbatul ei si 
alţi bărbaţi n-a cunoscut. 

Mai întîi regele făcu încercarea cu propria sa soţie, apoi, cum 
nu vedea de îoc mai bine, încercă pe rînd cu mai multe. în clipa 
în care şi-a recăpătat vederea, strînse într-un oraş numit azi 
Erythrebolos 389 pe toate femeile cu care făcuse încercarea, în 
afară de una singură — aceea cu al cărei ud spălîndu-se a văzut. 
După ce le-a adus aici, le-a dat foc cu oraş cu tot, iar el o luă 
de soţie pe cea cu al cărei ud spălîndu-se îşi recîştigasc vederea. 
Scăpînd de boala de ochi, a trimis felurite daruri la toate tem¬ 
plele mai vestite; vrednice de pomenit şi de văzut sînt mai ales 

darurile închinate templului Soarelui, şi anume : două obe¬ 
liscuri 390 de piatră, fiecare dintr-o singură bucată, lungi de cîte 
o sută de coţi şi late de oîte opt coţi. 

CXII După acest rege - spuneau ei mai departe - a urmat 
la tron un bărbat din Mcmfis, al cărui nume, în limba elenă, ar 
fi Proteus 391 . Şi acum poate fi văzută la Memfis o incintă sacră 
închinată lui, foarte frumoasă şi bogat împodobită ; incinta este 
aşezată la miazăzi de templul lui Hephaistos. In preajma acestui 
sfînt lăcaş locuiesc fenicieni din Tyr şi întregul loc se cheamă 
„Tabăra tyrienilor“ 392 . în incinta închinată lui Proteus se află 
un templu, numit al Afroditei celei Străine 393 ; eu am ajuns să 
cred că acest templu era al Elenei, fiica lui Tindar, şi asta nu 
numai pentru că am auzit că Elena a stat o vreme la Proteus, 
ci şi pentru că este numit al Afroditei celei Străine ; din cele¬ 
lalte temple cîte îi sînt închinate Afroditei, nici unul nu-i este 
închinat sub porecla de „Străină". 

CXIII Cînd i-am întrebat despre Elena, preoţii mi-au răs¬ 
puns aşa : Alexandros 394 , răpind-o pe Elena din Sparta, a plecat 
pe mare spre ţara lui. Cînd a ajuns în Marea Egee, nişte vînturi 
potrivnice îl împing în Marea Egiptului, iar de aici (căci vînturile 
tor nu-i erau prielnice) ajunge în Egipt 395 , şi anume în acea 
parte a Egiptului unde este acuma gura Nilului numită Cano- 
bică 396 şi la Sărătorii 397 . Pe ţărmul mării se afla - şi mai dăi¬ 
nuie încă şi azi - un templu al lui Heracles 398 în care, dacă se 
adăposteşte un sclav, al oricui ar fi el, şi îşi pune peceţile 
sacre* 99 care-1 închină zeului, nu e îngăduit să te mai atingi de 
el. Acest obicei se păstrează pînă în zilele mele, tot aşa ca la 
început. Prin urmare, sclavii lui Alexandros, aflînd de datina 
legată de templu, se despărţiră [de stăpân] şi, punîndu-se sub 
ocrotirea zeului, îl învinuiau pe Alexandros, vrînd să-i facă rău, 
dînd în vileag cuvînt cu cuvînt tot ce se întîmplase cu Elena şi 
cu ocara adusă lui Menelaos. Ei au adus aceste învinuiri faţă de 
preoţi şi de dregătorul însărcinat cu paza acestei guri [a Nilului], 
dregător al cărui nume era Thonis 40 °. 

CXIV După ce i-a ascultat, Thonis a trimis în mare grabă 
lui Proteus la Memfis o solie care să-i vorbească aşa : „A sosit 

un străin, teucru 401 de neam, care a săvîrşit în Ellada o currl- 
plită nelegiuire : el a venit în această ţară minat de vînturi, după 
ce a ademenit pe soţia gazdei sale şi a răpit-o împreună cu bo¬ 
găţii nesfârşite la număr. Ce să facem acum, să-l lăsăm să plece 
nepedepsit, sau să-i luăm ceea ce a adus cu el ?“ La aceasta, 
Proteus trimite răspuns printr-un sol zicînd : „Pe acest străin, 
oricine ar fi el, care a săvîrşit faţă de gazda sa fapte atît de 
nelegiuite, luaţi-1 şi aduceţi-1 înaintea mea, să-l văd cum se va 
dezvinovăţi**. 

CXV Thonis, aflând porunca, îl prinde pe Alexandros şi-i 
opreşte corăbiile. Apoi, şi pe el şi pe Elena îi duce la Memfis 
împreună cu avuţiile şi, afară de ei, şi pe sclavii care se puseseră 
sub ocrotirea zeului. Cînd toţi fură de faţă, Proteus îl întrebă pe 
Alexandros cine era şi de unde pornise cu corăbiile pe marc. 
Acesta îi spuse din ce neam se trage, care era numele patriei 
sale, lămurindu-1 desluşit şi de unde pornise cu corăbiile. După 
aceea, Proteus îl mai întrebă de unde o luase pe Elena. Fiindcă 
Alexandros se ferea de un răspuns limpede şi pentru că ocolea 
adevărul, sclavii de sub ocrotirea zeului, care erau şi ei de faţă, 
l-au dovedit mincinos, istorisind toată povestea nelegiuirii. La 
sfîrşit, Proteus rosti următoarele în faţa lor, zicînd : „Dacă n-aş 
ţine mult să nu omor pe nici unul din străinii care vin în ţara 
mea împinşi de vînturi, m-aş răzbuna eu pe tine în locul ele¬ 
nului, o tu cel mai mîrşav dintre bărbaţi, care, bucurîndu-te de 
ospitalitatea lui, ai săvîrşit cea mai nelegiuită faptă : [n-ai şo¬ 
văit] să te apropii de soţia gazdei tale. Şi aceasta nu ţi-a fost 
destul, ci, după ce-ai ademenit-o, pleci cu ea [pe furiş], răpind-o. 
Şi nici acestea nu ţi-au fost de ajuns, ci, la plecare, ai mai şi 
prădat casa gazdei tale. Aşadar, de vreme ce doresc foarte mult 
să nu ucid nici un străin, [te las slobod să pleci]... 402 . Dar nu 
voi răbda să duci de aici această femeie, nici averile, ci le voi 
păstra pentru gazda ta din Ellada pînă va dori el însuşi să vină 
să le ia. Vă poruncesc atît ţie, cît şi tovarăşilor tăi de drum, ca 
în trei zile să plecaţi din ţara mea unde-oţi şti, altminteri veţi fi 
socotiţi duşmani**. 

CXVI Aşa a ajuns - după spusele preoţilor - Elena la 
curtea lui Proteus. Pare-mi-se că şi Homer ştia de această le- 

gendă, dar cum nu era atît de potrivită pentru epopee ca cea 
de care s-a slujit, a lăsat-o dinadins la o parte, arătînd totuşi că 
legenda aceasta o ştia şi el. E vădit că aşa stau lucrurile, de¬ 
oarece el descrie în lliacla (şi nicăieri altundeva nu se dezminte) 
lunga pribegie a lui Alexandros, cum a fost el dus de valuri în 
altă parte, abătîndu-se din drum, împreună cu Elena pe care-o 
ducea cu sine, şi cum a ajuns în Sidonul Feniciei. De acest 
lucru se pomeneşte în locul unde e vorba de „Isprăvile lui Dio- 
medes“ ; iată cum sună versurile 403 : 

[Ea, după asta,-n cămara cu dulce miros se pogoară,] 

Pînze o grămadă pe-acolo erau înflorate-n tot felul ; 

Lucrul de mîn-al femeilor sidoniene, pe care 
Paris acasă Ia el le-adusese de unde-i Sidonul, 

Cînd adusese aşijderi pe mare pe mîndra Elena 
Cea din părinte mărit. 

Faptul e pomenit şi în Odiseea, în aceste versuri 404 : 

Fiica lui Zeus avea deci astfel de leacuri grozave, 

Fără de seamăn, pe care în dar Polydamna le-aduse. 

Soaţa lui Thonis, pe nume, venind din Egipt de departe, 

Unde ţărîna cea rodnică dă buruieni de tot felul, 

Unele vindecă boala, iar multe pe om îl omoară. 

Iată versurile rostite de Menelaos către Telemahos : 

Zeii-n Egipt mă opriră, arzînd de dorinţa plecării. 

Pentru că am uitat să le-nalţ hecatomba întreagă. 

Din aceste versuri se vede bine că Homer ştia despre tre¬ 
cerea lui Alexandros prin Egipt ; Syria se învecinează cu Egip¬ 
tul, iar fenicienii, cărora le aparţine Sidonul, locuiesc în Syria. 

CXVII După aceste versuri (şi acest crîmpei) se vede foarte 
limpede şi fără umbră de îndoială că Cypriile 405 nu sînt ale 
lui Homer, ci ale altui poet. Căci în versurile Cypriilor se spune 
că Alexandros, atunci cînd a adus-o pe Elena, a sosit la Troia 
venind din Sparta numai în trei zile, bucurîndu-se de un vînt 
prielnic şi de o mare liniştită 406 . în lliada însă, Homer spune că 
[Alexandros] a rătăcit îndelung cînd a adus-o. 

CXVIII Dar acum rămîneţi cu bine, Homer şi versuri ale 
Cypriilor. Cînd, după aceea, i-am întrebat pe preoţi dacă sînt 
sau nu basme cele spuse de eleni despre războiul cu Troia, mi-au 
răspuns, zicînd că au cunoştinţă de fapte chiar din istorisirile 
lui Menelaos, şi anume că, după răpirea Elenei, pe pământul 
teucrilor a sosit o mare oştire de-a elenilor, care sărise în aju¬ 
torul lui Menelaos ; de îndată ce oştirea a coborît pe uscat şi 
şi-a aşezat tabăra, a trimis la Troia soli, printre care se număra 
Menelaos însuşi. Solii, după ce-au ajuns la zidul cetăţii, au ce¬ 
rut-o înapoi pe Elena, avuţiile pe care Alexandros le luase ho¬ 
ţeşte, precum şi despăgubire pentru nedreptăţile săvîrşite. Tro¬ 
ienii, şi atunci şi mai tîrziu, cu sau fără jurămînt, au spus ace¬ 
laşi lucru, anume că Elena nu era la ei, nici averile reclamate, 
ci că toate acestea se aflau în Egipt ; prin urmare, nu era cu 
dreptate ca ei să fie urmăriţi pentru ceea ce oprise Proteus, re¬ 
gele egiptean. Dar elenii, crezînd că-şi rid de ei, au încercuit 
oraşul pînă l-au cucerit. Dar cum nici după cucerirea cetăţii 
Elena nu se ivea nicăieri şi primiră aceeaşi lămurire ca la în¬ 
ceput, abia atunci elenii, dînd crezare vorbelor dintâi, l-au trimis 
chiar pe Menelaos la Proteus. 

CXIX Cînd Menelaos sosi în Egipt şi urcă fluviul pînă la 
Memfis, arătînd [lui Proteus] adevărata faţă a lucrurilor, se 
bucură de o bună găzduire ; apoi o luă cu el pe Elena teafără 
şi nevătămată, împreună cu toate averile lui. Menelaos, deşi a 
avut parte de această primire, s-a făcut vinovat faţă de egip¬ 
teni 407 ; cînd să pornească la drum, timpul nepriincios l-a ţin¬ 
tuit pe loc ; deoarece vremea rea nu mai contenea, a pus la cale 
o faptă nelegiuită : a luat doi copii ai unor oameni din partea 
locului şi i-a adus jertfă 408 . Apoi, cum ceea ce făptuise s-a des¬ 
coperit, urît de oameni şi urmărit, a plecat fugind cu corăbiile 
spre Libya 409 . încotro se va mai fi îndreptat de acolo, egiptenii 
nu mai puteau spune. Unele din aceste întâmplări, ziceau ei, le 
ştiau din povestirile altora, altele, petrecute chiar la ei, le po¬ 
vesteau ca unii care le cunoşteau bine. 

CXX Iată ce ziceau preoţii egipteni. Cît despre mine, le dau 
toată dreptatea în legătură cu povestea ce mi-au spus-o despre 
Elena, mai adăugând că, dacă Elena ar fi fost într-adevăr la 

Troia, locuitorii ei ar fi înapoiat-o [negreşit] elenilor, cu sau fără 
voia lui Alexandros. Căci Priam n-ar fi fost atît de smintit, şi 
nici celelalte rubedenii din casa lui, încît să vrea să-şi primej¬ 
duiască propria lor fiinţă, copiii lor, chiar cetatea însăşi, numai- 
pentru ca Alexandros să trăiască cu Elena. Dacă cumva în pri¬ 
mele timpuri [ale războiului] aşa vor fi văzut lucrurile, după ce 
au pierit atîţia troieni în ncsfîrşitele lupte cu elenii, şi cum nu 
era bătălie în care să nu fi murit doi, trei sau chiar mai mulţi 
din feciorii lui Priam (de-ar fi să ne încredem în mărturia 
poeţilor epici), într-un timp cînd se petreceau asemenea gro¬ 
zăvii, am tot dreptul să cred că însuşi Priam de-ar fi trăit cu 
Elena, şi tot ar fi dat-o înapoi 410 aheilor, numai să înlăture 
nenorocirile abătute atunci [asupra Troiei], Domnia nici măcar 
nu i se cuvenea lui Alexandros, aşa încît la bătrîneţea lui Priam 
povara ei să cadă pe umerii lui, ci, la moartea lui Priam urma 
să ia domnia Hector, care era şi mai vîrstnic, şi mai vrednic 
decît el. Şi fireşte, lui Hector nu i-ar fi venit la socoteală să dea 
mînă liberă fratelui său care încălcase dreptatea, asta mai ales 
într-o vreme cînd, din pricina acestuia, mari nenorociri se abă¬ 
tuseră şi pe capul lui şi pe al celorlalţi troieni. Troienii însă 
n-aveau de unde s-o dea îndărăt pe Elena şi, deşi spuneau ade¬ 
vărul, elenii nu-i credeau ; după cîte socot eu, toate acestea s-au 
întîmplat deoarece puterea zeiască hotărîse ca, prin pieirea lor 
într-un măcel fără cruţare, să dea o pildă oamenilor, arătând 
că, pentru nelegiuirile mari, mari sînt şi pedepsele hărăzite de 
zei 411 . Acestea le-am spus aşa cum le-am gîndit. 

CXXI După Proteus, povesteau preoţii, a urmat la domnie 
Rampsinitos 412 , care a lăsat, drept amintire în urma lui, pro- 
pileele templului lui Hephaistos 4ts , cele îndreptate spre asfin¬ 
ţit. în faţa propileelor a înălţat două statui mari de douăzeci şi 
cinci de coţi, dintre care pe cea dinspre miazănoapte egiptenii 
o numesc „Vara“, iar pe cea dinspre miazăzi, „Iarna“ 4l4 . Celei, 
pe care o numesc „Vara“ i se închină şi-i aduc daruri, cu cea 
numită „Iarna“ se poartă tocmai dimpotrivă. Acest rege - po¬ 
vesteau preoţii - avea o atît de mare bogăţie în bani 415 , că nici 
unul din oîţi regi i-au urmat n-au putut să-l întreacă şi nici 
măcar să-l ajungă. Voind el să-şi pună comoara la adăpost, şi-a 
clădit o încăpere de piatră cu unul din ziduri dînd în afara pala* 

tului 416 . Cel care făcea lucrarea, punîndu-i gînd rău, meşteşugi 
în aşa fel ca una din pietre să poată fi lesne scoasă 417 din zid 
de doi bărbaţi, ba chiar de unul singur. Cînd încăperea fu gata, 
regele îşi aduse comorile acolo. După cîtăva vreme, arhitectul, 
simţindu-şi sfîrşitul aproape, îşi chemă copiii (căci avea doi) şi 
le lămuri cum, prevăzător pentru ei, ca să aibă o viaţă îmbel¬ 
şugată, clădise cu vicleşug vistieria regelui. Desluşindu-le tot ce 
privea scoaterea pietrei, le spuse cît era de mare, adăugind tot¬ 
odată că, dacă vor ţine seama întocmai de spusele lui, ei vor 
fi [adevăraţii] vistiernici ai averilor regelui. Apoi îşi dădu sufle¬ 
tul. Feciorii lui nu peste mult timp se puseră pe treabă. Venind 
noaptea la palat şi găsind piatra în zidul clădirii, au scos-o 
lesne din loc şi au cărat cu ei mult bănet. Cînd întîmplător 
regele deschise încăperea, se miră foarte văzînd cîţi bani lip¬ 
seau din vase 418 , dar nu avea pe cine să arunce vina, peceţile 
fiind neatinse şi vistieria încuiată. Pentru că şi a doua şi a treia 
oară, cînd a deschis-o, banii i se păreau tot mai puţini (căci 
hoţii nu conteneau să fure într-una), iată ce făcu : porunci să se 
făurească nişte capcane, pe care le aşeză în jurul vaselor cu bani. 
Hoţii veniră ca mai înainte ; unul din ei pătrunse în vistierie şi, 
cum se apropie de vas, se şi prinse în capcană. Cum îşi dădea 
bine seama în ce primejdie se află, îl chemă îndată pe fratele 
său şi-i lămuri ce se petrecuse. Apoi îi porunci să intre cît mai 
degrabă şi să-i reteze capul, ca nu cumva, fiind văzut şi recunos¬ 
cut cine este, să-l piardă şi pe el. Gîndindu-se că fratele său are 
dreptate, celălalt, ascultîndu-1, făcu întocmai, apoi, potrivind pia¬ 
tra la loc, plecă acasă, ducînd şi capul fratelui său. Cînd se crăpă 
de ziuă şi regele intră în încăpere, fu cuprins de mirare văzînd 
în capcană trupul hoţului fără cap, încăperea neatinsă şi nici o 
altă intrare sau ieşire. în plină încurcătură, iată ce făcu : spîn- 
zură 419 de un zid leşul hoţului ; punînd apoi lingă el paznici, le 
porunci să prindă şi să-i aducă pe oricine l-ar vedea bocind mor¬ 
tul sau văitîndu-se de milă. Cînd leşul fu spânzurat, mama ho¬ 
ţului fu cuprinsă de o cruntă durere ; vorbind cu fiul care îi mai 
rămăsese în viaţă, îi porunci să facă ce-o şbi şi ce-o putea numai 
să ia de acolo trupul fratelui lui şi să-l aducă acasă, ameninţîn- 
du-1 că, dacă nu va face aşa, ea însăşi se va duce la rege şi-l va 
pîrî că la el se află banii. Cum maică-sa era supărată foc pe el - 
singurul copii rămas în viaţă - şi cum, orice îi spunea, nu reuşea 



ISTORII. CARTEA A II-A 


18 & 


S-o convingă, el puse la cale un şiretlic : făcu rost de nişte 
măgari, umplu cîteva burdufuri cu vin pe care le puse pe spina¬ 
rea măgarilor, apoi ii mină intr-acolo. Cînd ajunse în preajma 
celor care păzeau leşul spînzurat, trăgînd de gîturile a două-trei 
burdufuri, le desfăcu legăturile. Cînd vinul începu să curgă, îşi 
dădu cu pumnii în cap ţipînd în gura mare, de parcă nu mai 
ştia spre care măgar să se întoarcă mai întîi. Paznicii, îndată ce 
văzură vinul curgînd din belşug, dădură cu toţii fuga în drum cu 
ulcioare in mină să le umple cu vinul ce gîdgîia, oa unii peste 
care dăduse norocul. Omul îi ocăra, prefăcîndu-se mînios pe 
toţi. Cum paznicii umblau să-l împace, el, de la o vreme, s-a 
prefăcut că se potoleşte şi că supărarea i-a trecut. In cele din 
urmă mină măgarii afară din drum şi le potrivi încărcătura. Din 
vorbă in vorbă, cum unul din paznici glumi cu el şi-l făcu să 
rîdă, ajunse de le dărui unul din burdufuri. Paznicii, cu gîndul 
numai la băutură, se tolăniră în iarbă, acolo unde erau, şi-l 
luară şi pe el alături, stăruind să rămînă să bea împreună. El 
se lăsă înduplecat şi rămase pe loc. Cum, în timpul băuturii, 
îi vorbeau prieteneşte, le mai dărui un burduf. îmbuibîndu-se 
cu băutură, paznicii se îmbătară criţă şi, răzbiţi de somn, ador¬ 
miră chiar acolo unde băuseră. Omul, la lăsarea nopţii, desprinse 
trupul fratelui său [de pe zid] şi, în bătaie de joc, rase obrazul 
drept 420 al tuturor paznicilor. Punînd apoi leşul pe unul din 
măgari, plecă acasă, împlinind astfel voia maică-si. 

Regele, cînd auzi că trupul hoţului fusese furat, se mînie 
foarte. Dorind cu tot dinadinsul să fie găsit, oricine ar fi el, 
cel care făptuise acestea, făcu un lucru pe care mai că nu-mi 
vine să-l cred : şi-a dus fata într-o casă de desfnîu, poruncindu-i 
să primească fără alegere orice bărbat, dar mai înainte de a se 
lăsa în voia lui, să-l silească pe fiecare să-i povestească fapta 
cea mai dibace şi cea mai nelegiuită pe care o săvîrşise în 
viaţă. Pe cel care avea să povestească isprava cu tîlharul, pe 
acela să-l prindă şi să nu-1 lase să-i scape. 

Pe cînd fata făcea întocmai cum îi poruncise taică-său, 
hoţul, înţelegînd ce se ascundea în purtarea ei şi vrînd să-l 
întreacă în şiretenie pe rege, iată ce făcu : tăie din umăr mîna 
unui om mort de curînd şi plecă cu ea sub mantie. Ducîndu-se 
apoi la fata regelui şi fiind descusut şi el ca şi ceilalţi, îi po¬ 
vesti că cea mai nelegiuită faptă o săvîrşise cînd a tăiat capul 

fratelui său prins în capcana din vistieria regelui, iar cea mâi 
iscusită, dnd, îmbătîndu-i pe paznici, a desprins leşul spînzu- 
rat al fratelui său. Fata, cum îl auzi, îl şi prinse, dar, pe 
întuneric, hoţul i-a întins mina de mort. Ea, apucînd mîna, o 
ţinea bine, crezînd că-1 ţinea chiar pe el de mînă ; dar hoţul, 
lăsîndu-i braţul, o luă la sănătoasa, zbughind-o pe uşă afară. 
Cînd şi acestea au fost aduse la ştirea regelui, Rampsinitos s-a 
simţit copleşit de marea dibăcie şi de îndrăzneala omului. Pînă 
la urmă, trimise veste în toate oraşele că, dindu-i iertarea sa, 
va primi strălucit pe acel om, dacă va veni în faţa lui. Hoţul, 
încrezîndu-se, se înfăţişă înaintea lui, iar Rampsinitos fu cuprins 
de atîta admiraţie, că-i dădu de nevastă pe fiica aceasta, ca 
unuia care ştia mai multe decît toţi oamenii ; egiptenii într-a- 
devăr întrec în deşteptăciune pe alţii - [spuse regele] - dar 
el îi întrecea şi pe egipteni 421 . 

1 

CXXII După aceea, mai povesteau preoţii, acest rege a 
coborît de viu acolo unde elenii socot că e Hadesul 422 . în 
Hades a jucat zaruri 423 cu Demetra şi cînd ciştiga, cînd 
pierdea ; apoi s-a întors din nou pe pămînt, avînd în dar de la 
ea un ştergar de aur. Preoţii spuneau că, după această coborîre 
a lui Rampsinitos, deoarece faraonul se întorsese înapoi, la 
egipteni se ţine o sărbătoare, pe care o ştiu şi eu, pentru că se 
ţinea încă pe vremea mea. Cu toate acestea, n-aş putea spune 
dacă au statornicit-o chiar din pricina asta. Chiar în ziua săr¬ 
bătorii, preoţii ţes o mantie 424 , apoi, legîndu-1 bine cu o faşă 
la ochi pe unul dintre ei, îl mînă cu mantia pe umeri pe drumul 
ce duce spre templul Demetrei, iar ei se întorc înapoi. Preotul 
legat la ochi, zic ei, este călăuzit mai departe de doi lupi 425 
pînă la templul Demetrei, care se află la o depărtare de două¬ 
zeci de stadii de oraş, iar de la templu, tot lupii îl aduc îndărăt 
în acelaşi loc. 

CXXIII Să dea crezămînt spuselor egiptenilor cel care le 
socoteşte vrednice de crezare. Cît despre mine, în toată povesti¬ 
rea mea, nu fac decît să scriu cum am auzit spusele unuia şi 
ale altuia. 

Egiptenii spun că Demetra şi Dionysos 426 sînt stăpînii ce¬ 
luilalt tărîm. Tot egiptenii sînt primii care au spus şi acest 



lucru, anume că sufletul omului este nemuritor 427 şi că, după 
moartea trupului, el intră într-o altă vietate, care urmează să se 
nască. După ce a pribegit prin toate animalele de uscat, de apă 
şi prin zburătoare, intră iarăşi in trupul unui om care tocmai se 
naşte, această peregrinare petrecîndu-se într-un răstimp de trei 
mii de ani 428 . Ştiu că unii dintre eleni s-au folosit de această în¬ 
văţătură, unii mai devreme, alţii mai tîrziu, ca şi cum ar fi a lor 
proprie. Numele acestora, deşi le cunosc, totuşi nu le scriu 429 . 

CXXIV Pînă pe vremea domniei lui Rampsinitos, spuneau 
preoţii, în Egipt domnea buna rînduială şi un mare belşug. 
După el însă, ajungînd rege Keops 43 °, peste ţară s-au abătut 
tot felul de rele. Keops, după ce a închis mai întîi toate tem¬ 
plele, i-a oprit pe egipteni să mai aducă jertfe 431 , apoi le-a 
poruncit tuturor egiptenilor să munceasă pentru el. Pe unii i-a 
folosit la căratul pietrei de la carierele de piatră 432 din muntele 
Arabiei, pînă la Nil ; o dată trecute cu plutele 433 peste fluviu, 
altora le-a dat în grijă să le ia în primire şi să le care 434 pînă 
la aşa-zisul munte al Libyei 435 . [La aceste corvezi] au muncit 
fără întrerupere cîte o sută de mii de oameni 436 , timp de trei 
luni fiecare miriadă. Zece ani s-au scurs în care poporul a 
muncit greu la făcutul drumului 437 pe unde se cărau pietrele, 
lucrare, după părerea mea, cu nimic mai prejos decît însăşi 
piramida (căci drumul e lung de cinci stadii, lat de zece braţe, 
iar în locul unde este cel mai înalt, atinge chiar şi o înălţime 
de opt braţe) ; a fost făcut din piatră şlefuită şi împodobită 
cu tot felul de chipuri săpate. Prin urmare, zece ani s-au scurs 
cu acest drum, cît şi cu cămările subpămîntene, [clădiri] pe 
care le-a hărăzit să-i fie mormînt, într-un ostrov în care a tras 
un canal din Nil 438 . Numai pentru ridicarea piramidei au 
trebuit douăzeci de ani. Piramida are patru feţe, fiecare din ele 
numărînd opt plethre în lungime, în înălţime de asemenea [e 
făcută] din piatră şlefuită şi împreunată cum nu se poate mai 
bine ; nici una din pietre nu-i mai mică de treizeci de picioare. 

CXXV Această piramidă a fost ridicată în felul următor : 
în chip' de trepte, pe care unii le numesc crestături, alţii 
altare 439 ; după ce făceau mai întîi o treaptă de acest fel, ridi¬ 
cau apoi restul pietrelor cu ajutorul unor maşinării 440 făcute 

din scurtături de lemne, înălţîndu-le de la pămînt pe primul 
rînd de trepte. Cînd piatra era săltată aici, o puneau pe a 
doua maşinărie aşezată pe primul rînd al treptelor, de unde 
era ridicată pe al doilea şir de trepte [şi aşezată] pe o altă 
maşinărie ; căci se aflau tot atîtea maşinării cîte şiruri de 
trepte, fie că una şi aceeaşi maşină, uşor de purtat, o mutau pe 
fiecare treaptă cînd ridicau piatra 441 . Eu sînt dator să vă 
vorbesc despre amîndouă chipurile cu putinţă, aşa cum mi-au 
fost pomenite. Mai întîi au fost desăvîrşite părţile de sus ale 
piramidei, apoi, coborînd, părţile următoare şi abia la urmă 
de tot au isprăvit şi părţile de la pămînt şi cele mai de jos. 
Pe piramidă s-a săpat în scriere egipteană cît hrean 442 , cîtă 
ceapă şi cît usturoi au trebuit pentru hrana lucrătorilor ; şi 
dacă îmi aduc bine aminte, tălmaciul cînd mi-a citit inscripţia 443 , 
mi-a spus că se cheltuiseră o mie şase sute de talanţi de argint. 
Dacă acestea sînt adevărate, cîţi alţi talanţi trebuie să se fi chel¬ 
tuit pentru fierul cu care au lucrat, pentru hrana şi îmbrăcămintea 
lucrătorilor, în vremea care s-a scurs numai cu lucrările de 
zidărie, un alt timp apoi, de asemenea îndelungat, după cîte 
cred, cu cioplitul şi căratul pietrelor, cu săpăturile de sub pă¬ 
mînt ; n-a fost de loc un timp scurt. 

CXXVI Keops ajunse în aşa hal de nemernicie, încît, sleit 
de atîtea cheltuieli, şi-a dus fata într-o casă de desfrîu, porun- 
cindu-i să-i agonisească o anumită sumă de bani ; nu mi-au 
spus cît anume ; fata, nu numai că ascultă de porunca tatălui 
ei, ci, deosebit de asta, i-a încolţit gîndul să lase şi ea un monu¬ 
ment. Aşa că se ruga de fiecare bărbat care intra la ea să-i 
dăruiască cîte o piatră. Din aceste pietre se spune că a fost 
ridicată piramida aşezată în mijlocul celor trei 444 , în faţa pi¬ 
ramidei celei mari. Fiecare latură a ei este de o plethră şi 
jumătate. 

CXXVII Acest Keops, după cîte îmi spuneau egiptenii, a 
domnit cincizeci de ani. După moartea lui, i-a urmat la tron 
fratele său, Kephren 445 , care s-a purtat i ntru totul aidoma cu 
înaintaşul său. Printre altele, şi el a înălţat o piramidă, care 
însă nu atinge mărimea celei a lui Keops. Chiar şi eu le-am 
măsyraţ 440 „, Aici lipseşte încăperea subpăminteană 447 şi nici 

nu pătrunde în ea vreun canal care să aducă apă din Nil, aşa 
cum curge în cealaltă piramidă, printr-un şanţ anume făcut, ce 
înconjoară ostrovul în care se spune că zace însuşi Keops. Fâ- 
cîndu-i temelia din piatră de Etiopia de mai multe culori 448 , 
a ridicat-o alături de cea marc, faţă de care este cu patruzeci 
de picioare mai scundă. Amindouă se află pe aceeaşi colină, 
înaltă de cel mult o sută de picioare 449 . Kephren, spuneau 
egiptenii, a domnit cincizeci şi şase de ani. 

CXXVIII Toate acestea fac la un loc o sută şase ani, 
timp în care egiptenii au fost bîntuiţi de tot soiul de rele, iar 
templele, care fuseseră închise, nu s-au mai deschis atîta amar 
de vreme. Egiptenii, din ură pentru ci, nu prea vor să rostească 
numele acestor regi, ba şi piramidelor le spun după numele 
păstorului Philitis 45 °, care îşi păştea pe atunci turmele prin 

locurile acelea. 

CXXIX După Kephren 451 mi-au spus că a domnit peste 
Egipt Mykerinos 452 , fiul lui Keops. Acestuia nu i-au fost pe 
plac faptele tatălui său ; [de aceea] a deschis templele si a 

îndemnat poporul ajuns la capătul suferinţei să-şi vadă de 
munca cîmpului şi să aducă iarăşi jertfe. Dintre toţi regii, el 
le-a făcut oamenilor cele mai drepte judecăţi. De aceea este 

cel mai lăudat dintre toţi regii cîţi au domnit pînă acum peste 

Egipt. Printre altele, nu numai că făcea judecata după dreptate, 
dar dacă cineva se arăta nemulţumit cu hotărîrea dată, îl îm¬ 
păca, dăruindu-1 cu bunuri dintr-ale sale. Mykerinos, care era 
bun faţă de supuşii săi şi n-avea altă grijă decît binele lor. a 
fost lovit de un şir întreg de nenorociri, care au început o dată 
cu moartea fiicei sale, singurul copil la casa lui. Fiind peste 
măsură de îndurerat de pierderea ce-1 lovise şi vrînd să-şi în- 
mormînteze fiica mai strălucit decît era obiceiul, a făcut o 
vacă din lemn 433 , scobită pe dinăuntru şi poleită cu aur pe 
dinafară, în care şi-a închis fiica moartă. 

CXXX Această vacă n-a fost pusă în pămînt, ci, încă pe 
vremea mea, oricine o mai putea vedea ; se află în oraşul Sais, 
aşezată în palatele regelui, într-o sală bogat împodobită. Lingă ea, 
în fiecare zi se ard miresme de tot felul şi în fiecare seară i şe 

aprinde alături o candelă care arde toată noaptea. Intr-o altă 
încăpere, aproape de cea cu vaca, se află statuile ţiitoarelor lui 
Mykerinos, după spusele preoţilor din Sais. Intr-adevăr, acolo 
se află nişte coloşi de lemn, cam douăzeci la număr, închipuind 
nişte femei goale 454 . Cine vor fi fost ele, nu ştiu altceva decît 
ce mi s-a spus. 

CXXXI Despre această vacă şi despre coloşi, unii povestesc 
că lui Mykerinos i-ar fi căzut' dragă însăşi fiică-sa 455 , pe care 
a necinstit-o împotriva voinţei ei. Se spune că, după aceea, 
fata şi-ar fi făcut seama de durere, spînzurîndu-se, iar el a 
înmormîntat-o în această vacă ; că mama ei ar fi tăiat mîinile 
slujnicelor care o dăduseră pradă tatălui ei şi că şi astăzi chi¬ 
purile lor sînt mărturie a osîndei pe care au îndurat-o în viaţă. 
Dar toate astea la un loc - după credinţa mea - sînt curate 
scorneli, atît cele privitoare la fată, cît şi cele privitoare la 
mîinile coloşilor. M-am încredinţat chiar cu ochii mei că mîinile 
au căzut de scurgerea vremii ; şi pe timpul meu ele mai puteau 
fi încă văzute la picioarele statuilor. 

CXXXII Vaca este acoperită cu o ţesătură de purpură din 
care ies numai gîtul şi capul, poleite cu un strat gros de aur. 
între coarne se află un disc de aur închipuind soarele. Vaca 
nu stă în picioare, ci îngenuncheată, iar ca mărime este cam 
cît o vacă vie, mare de statură. O dată pe an e scoasă din 
încăpere, anume cînd egiptenii se bat cu pumnii în piept pentru 
zeul 456 pe care nu-1 numesc într-o asemenea împrejurare. 
Atunci însă scot şi vaca la lumină, deoarece se spune că fata, 
în ceasul morţii, l-a rugat pe taică-său, Mykerinos, ca, o dată 
pe an, s-o lase să vadă soarele. 

CXXXIII După nenorocirea cu fiică-sa, acest rege a fost 
lovit de o a doua nenorocire ; din oraşul Buto îi veni un oracol 
care-1 vestea că mai avea numai şase ani de trăit, iar în al 
şaptelea se va sfîrşi. Copleşit de mîhnire, trimise la oracol 
vorbe învinuitoare, plîngîndu-se că tată] şi unchiul său, deşi 
închiseseră templele şi uitaseră de zei, ba încă mai şi făcuseră 
să piară atîţia oameni, au trăit totuşi vreme îndelungată, pe 
CÎnd el, om evlavios, trebuie să moară atît de timpuriu. De la 

bracol îi veni un al doilea răspuns, zicînd că tocmai de aceea 
i se scurtaseră zilele, fiindcă ,nu făcuse ceea ce trebuia să facă. 
Egiptului îi era dat să îndure neajunsuri vreme de o sută cinci¬ 
zeci de ani.. Cei doi regi dinaintea lui au înţeles aceasta, el 
insă nu. Gind auzi răspunsul, Mykerinos, ca unul a cărui soartă 
era de-acum pecetluită de hotărîrca zeului, şi-a făcut rost de 
multe candele, pentru ca, aprinzîndu-le de cum se-nopta, să 
bea şi să petreacă zi şi noapte fără întrerupere ; şi aşa rătăcea 
mereu pe lacuri io7 , prin păduri şi pe oriunde afla că s-ar găsi 
locuri cit mai potrivite de petrecere. El se purta aşa pentru 
că voia să dovedească oracolul de minciună, anuime să iasă 
doisprezece ani în loc de şase, făcînd din noapte zi. 

CXXXIV Şi el a lăsat o piramidă, mult mai mică însă deoit 
a tatălui său, tot cu patru laturi, construită pînă la jumătate din 
piatră de Etiopia 458 , fiecărei laturi lipsindu-i douăzeci de 
picioare ca să împlinească trei plethre 459 . Unii eleni spun 
fără nici un temei că piramida ar fi a curtezanei Rhodopis 4G0 . 
Pare-mi-.se că ei vorbesc fără să ştie cine a fost Rhodopis. (Alt¬ 
minteri nici n-ar pune pe seama ei ridicarea unei asemenea 
piramide care a înghiţit nenumărate mii de talanţi - ca să zic 
aşa). In afară de aceasta, Rhodopis era vestită pe timpul dom¬ 
niei lui Amasis, şi nicidecum pe timpul lui Mykerinos. Rhodopis 
a trăit cu foarte mulţi ani în urma regilor care au lăsat aceste 
piramide 461 . Ea era de neam trac, sclava lui Iadmon, fiul lui 
Hephaistopolis, un bărbat din Samos, şi tovarăşă de sclavie a 
lui Esop, fabulistul. Căci şi acesta a fost sclavul lui Iadmon, 
cum se va adeveri îndată prin cele ce urmează : cînd locuitorii 
din Delfi au dat de veste în nenumărate rînduri la porunca 
unui oracol [să vină] cel ce se crede în drept să primească 
banii de răscumpărare pentru uciderea lui Esop 462 , nu s-a în¬ 
făţişat nimeni altul decît fiul fiului lui Iadmon, un alt Iadmon, 
şi i-a ridicat. Aşadar şi Esop a fost al lui Iadmon. 

« 

CXXXV Rhodopis a ajuns în Egipt adusă de samianul 
Xanthos. Ea venise aici să-şi facă meseria de curtezană, şi a 
fost răscumpărată cu bani grei de un bărbat din Mytilene, 
Charaxos, fiul lui Scamandronymos, şi fratele poetei Sappho 469 
în felul acesta a fost scăpată Rhodopis din robie. Ea a rămas 

şi după aceea tot în Egipt şi, cum era plină de farmec, a cîştigat 
o mare avere, cît să poată îndestula pe Rhodopis, totuşi nu atît 
de mare pentru o asemenea piramidă. Şi azi, oricine doreşte, 
poate vedea a zecea parte 404 din avutul ,ei ; nu trebuie să i se 
pună pe seamă o avere [mult prea] mare. Rhodopis a vrut să 
lase în Ellada o amintire despre ea, făcînd ceva ce nu i-a mai 
dat altuia în gînd să facă şi să dăruiască vreunui templu ; 
această danie a închinat-o templului din Delfi pentru pomeni¬ 
rea ei. Dintr-a zecea parte a averii ei, făcu atîtea frigări de 
fier 465 pentru fript boii, pe cît i-a ajuns a zecea parte, şi le-a 
trimis la Delfi. Ele se află şi azi grămadă în dosul altarului 
ridicat de locuitorii din Chios 466 chiar în faţa templului. 

E un fel de datină ca în Naucratis să se afle cele mai fru¬ 
moase curtezane. Şi totuşi, aceasta, despre care tocmai este 
vorba, a ajuns într-atît de vestită încît toţi elenii au aflat de 
numele Rhodopei. Mai tîrziu după Rhodopis, una cu numele 
Archidike ajunse şi ea cunoscută în toată Ellada, dar nu făcu 
atîta vîlvă ca cea dintîi. Charaxos, după ce-o slobozi din scla¬ 
vie pe Rhodopis, se întoarse la Mytilene 467 , unde Sappho l-a 
batjocorit cu asprime în unul din poemele ei. Dar să sfîrşim 
acum cu Rhodopis. 

CXXXVI După Mykerinos, mi-au spus preoţii, peste Egipt 
a ajuns rege Asychis 468 , cel care a făcut în cinstea lui Hephai- 
stos propileele îndreptate spre soare-răsare ; ele sînt cu mult 
cele mai frumoase şi mai mari. Toate propileele au chipuri 
măiestru săpate în piatră şi mii de alte podoabe, acelea însă 
stau cu mult mai presus. Pe timpul lui, îmi spuneau preoţii, 
negoţul dudnd mare lipsă de bani, la egipteni a ieşit o lege 
să nu poţi lua bani cu împrumut decit dacă laşi ca zălog mumia 
tatălui tău. La această lege s-a mai adăugat apoi rînduiala că 
cel care dă banii cu împrumut ia, totodată, în stăpînire şi în¬ 
tregul mormînt 409 al datornicului. Celui care lăsa un asemenea 
zălog şi care nu se mai gîndea să întoarcă împrumutul i se 
dădea următoarea osîndă : cînd îşi va da sfîrşitul, să n-aibă 
parte de înmormîntare, nici în mormîntul părinţilor lui, nici 
în alt mormînt, şi să n-ajungă să mai fie înmormîntat vreunul 
dintre ai lui. 

Acest rege, vrînd să-i întreacă pe toţi regii cîţi au fost 
înaintea lui, a lăsat spre pomenire o piramidă de cărămidă 470 , 
pe care se văd săpate în piatră cuvinte care spun : „Nu mă 
dispreţui faţă de piramidele de piatră. Sînt mai presus de ele, 
precum este Zeus faţă de alţi zei. Căci [oamenii], scormonind 
fundul lacului cu un par, cit lut s-a prins de par, l-au adunat 
la un loc, au făcut din el cărămizi şi aşa m-au înălţat pe 
mine“ 471 . Acestea le-a lăsat, în urma lui, Asychis. 

CXXXVII După el a domnit un bărbat orb din oraşul 
Anysis, cu numele tot de Anysis 472 . Pe timpul domniei lui, 
etiopienii, cu regele lor Sabacos 473 , au năvălit în Egipt cu oştire 
multă. Orbul acesta fugi şi se ascunse în mlaştini 474 , iar etio¬ 
pianul rămase rege peste Egipt vreme cam de cincizeci de ani, 
în care s-a purtat cum am să vă povestesc îndată : orice greşeală 
ar fi săvîrşit vreun egiptean, nu voia să dea pedeapsa 
cu moartea nici unuia dintre ei, ci, măsurînd fiecăruia osînda 
după greutatea faptei, îl pedepsea pe vinovat să care o anumită 
cantitate de pămînt aproape de oraşul său de baştină. Şi astfel 
vatra oraşelor se făcea tot mai înaltă. Pentru prima oară locurile 
fuseseră înălţate' prin pămîntul îngrămădit de către cei care au 
săpat canale 475 sub domnia lui Sesostris, iar a doua oară, 
pe vremea etiopianului ; astfel au ajuns foarte înalte. Cu toate 
că şi alte oraşe din Egipt şi-au înălţat temelia, cel mai mult 
s-a ridicat totuşi, după părerea mea, oraşul Bubastis, în care 
se află şi un sanctuar al zeiţei Bubastis 476 , întru totul vrednic 
de pomenit. Mai sînt ele şi alte sanctuare, mai mari, mai costi¬ 
sitoare, dar nici unul nu încîntă ochiul mai mult ca acesta. 

CXXXVIII „Bubastis" în elineşte înseamnă Artemis. Iată 
cum .arată sanctuarul. în afară de locul pe unde pătrunzi înăun¬ 
tru, ce mai rămîne este o insulă ; două canale din Nil se în¬ 
dreaptă spre sanctuar fără să se împreune, mergînd alături unul 
de altul pînă la intrarea sanctuarului, de unde unul o ia la 
stînga, iar altul la dreapta, ocolindu-1 ; fiecare este lat de o sută 
de picioare şi umbrit de copaci. Propileele sînt înalte de zece 
braţe şi împodobite cu chipuri de şase coţi, vrednice de po¬ 
menit. Sanctuarul, găsindu-se aşezat în inima oraşului, poate 
fi văzut de sus, din toate părţile, de cel care face ocolul 

[oraşului]. Deoarece oraşul a cîştigat în înălţime, iar sanctuarul 
n-a fost clintit din locul unde a fost zidit de la început, de sus, 
poate fi privit [din toate părţile]. Sanctuarul este împrejmuit 
cu un zid 477 , în care sînt săpate multe chipuri, iar înăuntru 
se află o dumbravă sfîntă, cu copaci foarte înalţi sădiţi în jurul 
unui mare templu în care se află statuia zeiţei. în lung şi în 
lat, sanctuarul măsoară în întregul lui cîte un stadiu. Mai jos 
de intrare se întinde un drum pardosit cu piatră pînă la o 
depărtare de trei stadii şi mai bine ; drumul trece prin piaţa 
publică, apucă spre răsărit şi are în lăţime cam patru plethre. 
De o parte şi de alta a drumului se înalţă copaci care se lovesc 
cu fruntea de cer ; acest drum duce spre sanctuarul lui Hermes. 
Iată, prin urmare, cum arată clădirea sanctuarului [zeiţei 
Artemis]. 

CXXXIX Sorocul plecării etiopianului [din Egipt], adăugau 
preoţii, s-a împlinit astfel : el a luat hotărîrea să fugă în urma 
acestui vis avut în somn : se făcea că un bărbat sta lingă el -şi 
îl.sfătuia să-i adune la un loc pe toţi preoţii din Egipt şi să-i 
taie în două pe la brîu. în urma acestui vis, etiopianul mărtu¬ 
risea că zeii îi trimiteau această amăgire, pentru ca, săvîrşind o 
nelegiuire faţă de cele sfinte, să-şi atragă asupră-şi cine ştie ce 
nenorocire de la zei şi de la oameni ; că el însă nu va face aşa 
ceva, ci, cum i se împlinise şi timpul dat să domnească peste 
Egipt, mai bine va pleca. într-adevăj^ pe cînd se afla încă în 
Etiopia, oracolul de care ascultau etiopienii ii prevestise că 
arc de domnit peste Egipt vreme de cincizeci dc ani. Aşadar, 
cum se împlinise vremea, iar arătarea din vis il tu’burase cum¬ 
plit, Sabacos plecă de bunăvoie din Egipt. 

CXL îndată ce etiopianul 478 a părăsit Egiptul, orbul îşi 
recăpătă domnia, î itorcîndu-se îndărăt din bălţile unde stătuse 
cincizeci de ani, în care timp locuise pe o insulă ce singur şi-o 
înălţase din cenuşă şi pămînt. Căci ori dc cite ori egiptenii îl 
căutau, adueîndu-i de-ale mîncării, fără ştirea etiopianului, aşa 
cum fusese hotărît f> căruia în parte, el le cerea să-i aducă în 
dar şi cenuşă. înainte de Amyrtaios ’ 79 nimeni n-a fost în stare 
să găsească această insulă, ci, mai bine de şapte sute dc ani, 
ţoţi regii ciţi au domnit înaintea lui Amyrtaios n-au putut s-o 

descopere. Numele acestei insule este Elbd 48 °, şi măsoară de-a 
lungul şi de-a latul zece stadii. 

CXLI După Anysis a domnit preotul lui Hephaistos, pe 
nume Sethos 481 . Acesta îi dispreţuia pe războinicii egipteni, 
nebâgîndu-i în seamă, sub cuvînt că n-ar avea nevoie de ei ; ba le 
mai şi aduse tot felul de ocări, între altele le luă îndărăt ogoa¬ 
rele cu care fuseseră dăruiţi sub regii de mai înainte, fiecare 
cu cîte douăsprezece arure 482 de pămînt din cel mai bun. Cînd, 
mai tîrziu, regele arabilor şi al asirienilor, Sanacharibos 483 , a 
pornit cu oaste 484 împotriva Egiptului, războinicii egipteni n-au 
mai vrut să sară în ajutor. Preotul 485 , aflîndu-se la mare strim- 
toare, intră în sanctuar şi i se plînse statuii de primejdia ce-1 
ameninţa. în timp ce se tînguia, aţipi şi în vis i se păru că 
zeul îi stă în faţă şi-l îmbărbătează, încredinţîndu-1 că nu va păţi 
nici un rău dacă se va împotrivi oastei arabilor, pentru că el 
însuşi îi va trimite ajutoare. încrezător în vis, regele luă dintre 
egipteni pe cine voia să-l urmeze şi-şi aşeză tabăra la Pelusion 
(acesta este cheia Egiptului). Din tagma războinicilor nu-1 urmă 
nici un bărbat, ci numai mici negustori, meseriaşi şi vînzătorii 
de prin pieţe. Duşmanii ajunşi aici 486 ... nişte şoareci de cîmp 
năpustindu-se puzderie în timpul nopţii asupra lor, unora le-au 
ros tolbele, altora coardele arcurilor şi curelele scuturilor, aşa 
îneît a doua zi, văzîndu-se lipsiţi de arme, vrăjmaşii au luat-o 
la goană şi mulţi dintre ei au şi pierit 487 . Pînă astăzi, în 
templul lui Hephaistos se află statuia acestui rege 488 cu un 
şoarece pe mînă, glăsuind astfel printr-o inscripţie : „Oricine se 
uită la mine, să-i cinstească pe zei“ 489 . 

CXLII Pînă la acest loc al povestirii noastre cuvîntul l-au 
avut egiptenii şi preoţii, arătîndu-mi că de la primul lor rege 
pînă la acest preot al lui Hephaistos - care a domnit cel din 
urmă - sînt trei sute patruzeci şi una de generaţii, şi că în 
acest răstimp au fost' tot atîţia mari preoţi şi regi 49 °. Trei 
sute de generaţii fac zece mii de ani ; căci trei generaţii fac 
o sută de ani. Celelalte patruzeci şi una generaţii care au trecut 
peste trei sute fac o mie trei sute patruzeci de ani. In toţi 
aceşti unsprezece mii trei sute patruzeci 491 de ani nu s-a arătat 
— spuneau ei — nici un zeu 492 cu chip de om ; dar nici mai 

înainte vreme şi nici după aceea, în timpul celorlalţi regi Cate 
au mai domnit peste Egipt, nu s-a mai ivit aşa ceva. în acest 
răstimp [ziceau ei], soarele a răsărit de patru ori altfel ca de 
obicei : de două ori a răsărit de acolo unde asfinţeşte acuma şi 
tot de două ori a apus acolo unde răsare 493 . Dar nu s-.au schim¬ 
bat în Egipt, în urma celor întâmplate, nici cele legate de pământ, 
nici cele privitoare la fluviu, la boli sau la moarte. 

CXLIII Pe vremuri, cînd logograful Hecataios 494 îşi făcea 
la Teba spiţa neamului, legînd-o de un zeu la al şaisprezecelea 
strămoş, preoţii lui Zeus s-au purtat cu el tot aşa ca şi cu mine, 
care nu mi-am făcut spiţa neamului meu : ducîndu-mă înlăuntrul 
templului, care este uriaş, mi-au arătat, numărîndu-i, nişte coloşi 
de lemn, atâţia la număr cîţi am spus mai sus 495 . Fiecare 
mare preot, încă în viaţă fiind, îşi aşază acolo statuia. Tot nu¬ 
mărîndu-i şi arătîndu-mi-i, preoţii m-au lămurit că între aceştia 
era legătura de la tată la fiu, şi, trecînd în şir pe la fiecare, de la 
statuia celui care murise cel mai de curînd, mi le-au înfăţişat pe 
toate. Cînd Hecataios şi-a făcut spiţa neamului, urcînd-o pînă 
la un zeu pe care-1 privea drept cel de-al şaisprezecelea strămoş 
al său, preoţii i-au împotrivit acest şir de străbuni, după numă¬ 
rătoarea lor, nevoind să primească drept adevărată spusa lui că 
un om s-ar putea trage dintr-un zeu. Ei i-au opus această genea¬ 
logie, zicînd că fiecare dintre coloşi înfăţişează un piromis născut 
dintr-un alt piromis, şi ei i-au arătat, pînă la trei sute patruzeci 
şi cinci de coloşi, fiecare piromis născut dintr-un alt piromis, fără 
să le fi legat obîrşia de vreun zeu sau de vreun erou. Piromis 
înseamnă în elineşte „om bun şi de ispravă" 49C . 

CXLIV Prin urmare - îmi dovediră preoţii -, toţi aceia pe 
care-i înfăţişau aceste statui erau oameni, foarte departe de a fi 
fost zei. Dar înainte de aceşti bărbaţi, peste Egipt domniseră 
într-adevăr zeii 497 , trăind împreună cu oamenii ; unul din zei 
ţinea întotdeauna puterea în mină. Cel din urmă care a domnit 
peste ţară a fost Horos 498 , fiul lui Osiris, căruia elenii îi zic 
Apollo. Acesta, după ce a răsturnat pe Typhon 4 ", a fost cel din 
urmă zeu domnitor al Egiptului. „Osiris“ în limba elenă înseamnă 
Dionysos. 

CXLV La eleni, Heracles, Dionysos şi Pan trec drept cei 
mai noi zei ; la egipteni, dimpotrivă, Pan 500 este socotit un zeu 
străvechi şi făcînd parte din şirul celor aşa-numiţi „primii opt 
zei“. Heracles 501 este cuprins in şirul următorilor „doisprezece 
zei , iar Dionysos, între cei care vin într-al treilea rînd şi care 
s-au născut din cei doisprezece. 

Am arătat mai înainte cîţi ani s-au scurs 502 — după chiar 
spusele egiptenilor - de la Heracles pînă la regele Amasis. De la 
Pan [pînă la Amasis] s-a scurs mai mult decît atîta, în schimb de 
la Dionysos, mai puţin ; de la acesta din urmă pînă la regele 
Amasis se numără cincisprezece mii de ani. Acestea toate egip¬ 
tenii zic că le ştiu în chip temeinic, deoarce ţin mereu socoteala 
şi înseamnă într-una răbojul anilor 503 . De la Dionysos, cel 
despre care se spune că s-a născut din Semele, fiica lui Cadmos, 
sînt cel mult o mie şase sute de ani 504 pînă la mine. De la 
Heracles, fiul Alcmenei, sînt ca la nouă sute de ani. De la Pan, 
fiul Penelopei (căci din această femeie şi din Hermes spun elenii 
că s-a născut Pan), pînă la mine sînt ani mai puţini decît de la 
războiul troian, deci cel mult opt sute. 

CXLVI în legătură cu aceste două tradiţii, e la îndemîna 
oricui să-şi aleagă pe cea care-i pare mai aproape de adevăr. 
Eu unul mi-am spus părerea despre ele... Dacă aceşti zei s-ar 
fi făcut vestiţi şi ar fi îmbătrînit şi ei în Ellada 505 - adică atît 
Dionysos, cel născut din Seimele, oît şi Pan, cel născut din Pe- 
nelopa - aşa cum se povesteşte despre Heracles, fiul lui Amphi- 
tryo, s-ar putea spune şi despre ei că au fost oameni, purtînd 
numai numele unor zei mai vechi decît ei. Cît despre Dionysos, 
elenii povestesc că, îndată după naştere, Zeus l-a cusut în coapsa 
sa şi l-a dus la Nysa 506 , care se află mai sus de Egipt, în Etio¬ 
pia. Cu privire la Pan nu se pricep să spună încotro a apucat-o 
după ce s-a născut. Eu m-am dumirit însă că elenii au aflat 
numele acestor zei mai tîrziu decît pe ale altora, şi că Ie urcă 
spiţa neamului numai pînă la vremea cînd au aflat despre ei. 

CXLVII Tot ce-am scris pînă aici sînt povestiri auzite chiar 
din gura egiptenilor. Acum voi arăta cele ce s-au petrecut în 
această ţară, atît după mărturia egiptenilor, cît şi a altor neamuri, 

care se potriveşte întocmai cu a lor. La ele voi mai adăuga şi 
cîte ceva din ce-am văzut cu ochii mei. 

Egiptenii, deşi îşi cîştigaseră libertatea 507 după moartea 
preotului lui Hephaistos care le fusese rege, totuşi (fiindcă ei 
nu puteau trăi nici o clipă fără rege) şi-au ales doisprezece 
regi, împărţind întreg Egiptul în douăsprezece părţi 508 . 

Aceştia, legîndu-se între ei prin căsătorii, au domnit, păzind 
următorul legământ : să nu se nimicească unii pe alţii, să nu 
caute vreunul să tragă foloase în paguba altuia, să păstreze me¬ 
reu între ei cea mai bună prietenie. Ei au făcut acest legămînt 
pe care l-au păzit cu străşnicie, pentru că încă de la început, 
îndată după suirea lor pe tron, un oracol le-a prevestit că acela 
dintre ei care va face libaţii cu o cupă de aramă în templul lui 
Hephaistos - căci ei obişnuiau să se întrunească în toate templele 
- acela va stăpîni peste tot Egiptul. 

CXLVIII Ei au mai hotărît să lase împreună pe urma lor 
un monument. Potrivit acestei hotărîri, au clădit un labirint 509 , 
ceva mai sus de lacul Moeris 51 °, lîngă oraşul zis al Crocodili¬ 
lor 511 . Labirintul - şi eu l-am văzut - este mai presus de puterea 
cuvîntului. Dacă ai pune la un loc toate clădirile elenilor şi lu¬ 
crările lor de artă, s-ar vedea că au costat mai puţină muncă şi 
cheltuială decît acest labirint. Cît de renumite sînt ele templele 
din Efes 512 şi din Samos 513 , piramidele le întreceau totuşi în 
faimă şi fiecare din ele face singură cît mai multe clădiri măreţe 
din Ellada la un loc ; labirintul însă întrece pînă şi piramidele 514 . 
Are douăsprezece curţi acoperite, cu porţile faţă în faţă, şase 
spre miazănoapte şi şase spre miazăzi, aşezate una lîngă alta 515 . 
Pe dinafară sînt înconjurate de unul şi acelaşi zid. înăuntru se 
află două şiruri de încăperi, unul sub pămînt, iar altul înălţat 
deasupra lor ; încăperile sînt trei mii la număr, la fiecare cat 
cîte o mie cinci sute. Odăile de sus le-am văzut şi le-am străbă¬ 
tut eu însumi, şi deci vorbesc despre ele ca despre lucruri văzute 
chiar cu ochii mei 516 ; despre cele de jos, ştiu numai din auzite. 
Căci egiptenii care erau puşi de pază n-au vrut în ruptul capului 
să mi le arate, zicînd că acolo se află mormintele regilor care 
au pus temeliile labirintului şi cele ale crocodililor sfinţi. Aşa că 
despre catul de jos nu povestesc decît ce-am prins şi eu din 
auzite. Odăile de sus însă le-am văzut cu ochii mei [şi pot spune] 

că sînt mai presus decît tot ce a ieşit vreodată din mina omului. 
Trecerile prin încăperi şi ocolurile prin curţi, neînchipuit de în¬ 
tortocheate, ne înfăţişau mii de minunăţii, cînd treceam din 
curte în cămări şi din cămări în nişte porticuri, iar din porticuri 
în alte încăperi, şi din cămări în alte curţi. Acoperişul tuturor 
acestora este din piatră ca şi zidurile, care sînt peste tot împo¬ 
dobite cu chipuri săpate ; fiecare curte are în jur coloane din 
pietre albe, desăvîrşit îmbinate între ele. în unghiul de la capătul 
labirintului se înalţă o piramidă 517 de patruzeci de braţe 518 pe 
care sînt cioplite chipuri uriaşe de animale. Drumul la piramidă 
duce pe sub pămînt. 

CXLIX Faţă de labirint, care este atît de minunat, lacul 
Moeris, lingă care este clădit labirintul, îţi stîrneşte o uimire şi 
mai mare încă. Lacul are de jur împrejur trei mii şase sute de 
stadii 5W , care fac şase sute de shoine, adică tot atîta rit ţărmul 
dinspre mare al Egiptului. Lacul este lunguieţ,. îndreptat spre 
miazănoapte şi spre miazăzi, atingînd, acolo unde este cel mai 
afund, o adîncime pînă la cincizeci de braţe. Că este făcut şi 
săpat de mîna omului 520 , o dovedeşte el însuşi : pe undeva, 
aproape de mijlocul lacului, au fost înălţate două piramide care 
întrec oglinda apei, fiecare cu cîte cincizeci de braţe, clădirea 
lor intrînd sub apă cu încă pe atîta 521 . Pe amîndouă piramidele 
se află cîte un colos de piatră şezînd pe tron. Prin urmare, pira¬ 
midele sînt înalte de cîte o sută de braţe fiecare, iar o sută de 
braţe fac tocmai un stadiu de şase plethre ; un braţ are şase 
picioare sau patru coţi ; piciorul are patru palme, iar cotul, 
şase 522 . Apa din lac nu vine dintr-un izvor (căci prin partea 
locului ţinutul este foarte sărac în apă), ci este adusă din Nil 
printr-un canal 523 . Timp de şase luni apa curge din Nil spre 
lac 524 , iar alte şase luni de la lac îndărăt în Nil 525 . Cînd vine 
timpul ca apa să se scurgă din lac, vreme de şase luni, pescuitul 
sporeşte vistieria regească cu cîte un talant de argint pe zi, iar 
atunci cînd apele năvălesc în lac, numai cu douăzeci de mine. 

CL Cei din partea locului ziceau că lacul ar răspunde pc 
sub pămînt în Syrta Libyei, pătrunzînd în inima uscatului spre 
asfinţit, de-a lungul muntelui 526 care se află mai sus de Memfis. 
Pentru că nu vedeam nicăieri pămîntul scos din această groapă 

- ceea ce mă punea pe gînduri - i-am întrebat pe cei care lo¬ 
cuiesc cel mai aproape de lac unde ar putea fi mormanul de 
pămînt scos prin săpături. Ei mi-au spus unde a fost cărat, şi eu 
m-am încrezut fără greutate în spusele lor, mai ales că aflasem 
din auzite că şi în oraşul Ninive din Asiria s-a întîmplat ceva 
asemănător. Nişte hoţi s-au gîndit să fure uriaşele comori ale Iui 
Sardanapalos, regele Ninivei, păzite în nişte vistierii sub pămînt. 
Hoţii, începînd de la locuinţele lor, au săpat pe sub pămînt 
pînă la palatele regeşti, călăuzindu-se după măsurători, iar gră¬ 
mada de pămînt ce-o scoteau din săpături, cum se făcea noapte, 
o şi cărau la fluviul Tigru care curge prin împrejurimile Ninivei ; 
[şi tot aşa au săpat ei mereu] pînă au izbîndit ce-au vrut. Ceva 
asemănător am auzit că s-a petrecut şi cu săparea lacului din 
Egipt, cu singura deosebire că nu s-a lucrat noaptea, ci la lumina 
zilei. Egiptenii care săpau cărau pămîntul în Nil, iar fluviul, 
inghiţindu-1, îl împrăştia. Aşa se spune că s-a săpat acel lac. 

CLI Cei doisprezece regi trăiau astfel în bună înţelegere. O 
dată însă, pe eînd aduceau jertfe în templul lui Hephaistos, şi, 
în ultima zi a sărbătorii, doreau să înceapă libaţiile, marele preot 
le aduse cupele de aur din care obişnuiau să facă libaţiile ; gre¬ 
şind însă socoteala, el aduse unsprezece cupe în loc de douăspre¬ 
zece, cîţi regi erau. în această împrejurare, Psammetihos, care 
se afla la capătul şirului şi rămăsese fără cupă, îşi scoase coiful, 
care era de bronz 527 , îl întinse şi se sluji de el pentru libaţie. 
Coifuri purtau şi toţi ceilalţi regi, iar intîmplarea făcea ca şi 
atunci să le aibă pe cap. Psammetihos şi-a întins [deci] coiful 
[pentru libaţie] fără vreun gind rău. Cugetînd însă regii la fapta 
lui Psammetihos cît şi la oracol - care le prevestise că acela 
dintre ei va să fie singur rege, peste tot Egiptul, care va face 
libaţii cu o cupă de aramă - amintindu-şi ci prin urmare de 
oracol, n-au socotit totuşi de cuviinţă să-l omoare pe Psamme¬ 
tihos, deoarece, stînd şi cercctîndu-1, şi-au dat seama că el n-a 
făcut-o dinadins ; au hotărît însă să-l surghiunească în mlaş¬ 
tini 528 , despuindu-1 de cea mai mare parte din putere [şi i-au 
poruncit] să nu cumva să iasă din mlaştini ca să ţină vreo legă¬ 
tură cu restul Egiptului. 

CLII Pc acest Psammetihos - care şi mai înainte fugise, 
surghiunindu-se în Syria de teama etiopianului Sabacos 529 , uci¬ 
gaşul tatâlui său Necos 530 - l-au adus îndărăt egiptenii din 
noma Sais 5:u , atunci cînd etiopianul părăsise ţara în urma ve¬ 
deniei ce-o avusese in vis 53a . Mai tîrziu, pe timpul cînd domnea, 
iată că este silit pentru a doua oară de cei unsprezece regi, din 
pricina coifului, să se surghiunească in mlaştini. Zicîndu-şi în 
sinea lui că regii prea s-au purtat neomeneşte cu el, în minte îi 
încolţi gindul să se răzbune pe cei care-1 izgoniseră. După ce 
trimise să întrebe oracolul Latonci din oraşul Buto - căci aici 
îşi au egiptenii oracolul cel mai vrednic de încredere - primi 
răspunsul că răzbunarea îi va veni dinspre mare, cînd vor ieşi 
din valuri nişte oameni de bronz. O mare neîncredere puse 
atunci stăpînire pc el că s-ar putea să-i vină vreodată într-aju- 
tor oameni de bronz 533 . Dar nu după prea mult timp, soarta 
îi împinse pe ţărmurile Egiptului pe ionieni şi pe carieni, care 
vînturau mările cu gînduri de prădăciune. Ei au coborît pe uscat 
în armuri de bronz. Unul din egipteni, cum nu mai văzuse nici¬ 
odată înainte oameni înarmaţi în bronz, alergă în mlaştini la 
Psammetihos şi-l vesti că nişte oameni de bronz veniţi dinspre 
mare prădau ţinutul. Acesta, dîndu-şi seama că se împlinea ora¬ 
colul, legă prieteşug cu ionienii şi carienii şi, făgăduindu-le mare 
răsplată, îi înduplecă să treacă de partea lui. După ce-i îndu¬ 
plecă, cu egiptenii care erau de partea lui şi cu aceste ajutoare, 
izbuti să-i răstoarne pe cei unsprezece regi. 

CLIII Psammetihos, ajungînd stăpîn peste întreg Egiptul, a 
făcut pentru tenvplul lui Hephaistos din Memfis propileele 
dinspre miazăzi ; pentru templul lui Apis 534 , în care poposeşte 
Apis cînd se arată, a făcut în faţa propileelor o curte încon¬ 
jurată toată de coloane şi împodobită cu multe chipuri. în loc 
de coloane, nişte statui 535 uriaşe de doisprezece coţi sprijineau 
[acoperişul] curţii. Apis, în limba elenă, înseamnă Epaphos 536 . 

CLIV Psammetihos le-a dăruit ionienilor şi carienilor care-1 
ajutaseră pămînturi unde să se statornicească, unii în faţa altora, 
de-o parte şi de alta a Nilului. Aceste locuri s-au numit „Ta¬ 
bere' 1 537 . Iată deci că le-a dăruit locurile pomenite, şi încă multe 
altele cîte le mai făgăduise, ba chiar le-a mai încredinţat şi nişte 

copii de egipteni ca să-i înveţe limba elenă. Din cei care au 
învăţat atunci elineşte se trag tălmacii 538 de astăzi din Egipt. 

Ionienii şi carienii au trăit vreme îndelungată în locurile 
acelea. Locurile cu pricina se află aproape de mare, ceva mai 
la vale de oraşul Bubastis, către gura Nilului, aşa-numita Pelu- 
siacă 539 . Mai tîrziu însă, regele Amasis i-a strămutat de aici la 
Memfis 54 °, punîndif-i pe ei străji, în locul egiptenilor. De la 
aşezarea acestora în Egipt, datorită legăturilor cu ei, abia 
de-atunci am început să ştim şi noi, elenii, întocmai, toate cîte 
s-au petrecut în ţara Egiptului, începînd cu domnia lui Psam- 
metihos şi după el. Aceşti eleni au fost primii oameni de altă 
limbă pe care egiptenii i-au primit să se aşeze printre ei 541 . 
Pînă pe vremea mea se mai puteau vedea încă, pe locul de unde 
fuseseră ei mutaţi [de Amasis], calele 542 corăbiilor şi ruinele 
caselor lor. în acest chip a dobîndit, aşadar, Psammetihos 
Egiptul. 

CLV Măcar că am pomenit de mai multe ori pînă acum de 
oracolul din Egipt 543 , voi vorbi iarăşi despre el, aşa după cum 
merită. Acest oracol din Egipt este un sanctuar al Latonei, ridi¬ 
cat într-un mare oraş lîngă gura Sebennitică a Nilului 544 ..., pe 
calea care duce de la ţărmul mării spre fluviu în sus. Numele 
oraşului în care se află oracolul este Buto 545 , precum am arătat 
şi mai înainte. în oraşul acesta se mai află încă un sanctuar al 
lui Apollo şi al Artemidei. Templul Latonei, în care se află adă¬ 
postit oracolul, este mare şi cu un portic înalt de zece braţe. 
Acum am să vorbesc despre ceea ce mi s-a părut a fi cea mai 
mare minunăţie din cîte pot fi aici văzute. Jn acest lăcaş sfint 
se găseşte un templu al Latonei, durat dintr-un singur stei de 
piatră, fiecare zid fiind deopotrivă cu celălalt în înălţime şi-n 
lungime, numărînd patruzeci de coţi 54,i . Acoperişul este alcătuit 
dintr-o altă piatră, cu streaşină 547 de patru coţi. 

CLVI Acest templu este cel mai minunat lucru din cîte 
mi-au fost date să văd în preajma sanctuarului pomenit, iar în 
al doilea rînd vine insula Hemmis 548 . Aceasta se află aşezată 
intr-un lac adine şi întins, în apropierea sanctuarului din Buto. 
După spusele egiptenilor, insula este plutitoare 549 . Eu însă 
n-am văzut-o nici plutind, nici mişeîndu-se. Cînd am auzit aşa 

ceva, m-am întrebat cu mirare dacă într-adevăr o insulă poate 
să plutească. Pe ea se află un mare templu al lui Apollo, pre¬ 
cum şi trei altare ; de asemenea, aici cresc sumedenie de pal¬ 
mieri şi mulţi alţi arbori roditori şi neroditori. Egiptenii spun 
că insula e plutitoare, povestind următoarea legendă 550 : în 
această insulă, care mai înainte vreme nu plutea, Leto - una 
din cele opt zeităţi 551 apărute dintru-nceput, care-şi avea lo¬ 
cuinţa în oraşul Buto, unde se află şi oracolul pomenit - l-a 
primit pe Apollo în grija ei de la Isis şi l-a scăpat, ascunzîndu-1 
în insula astăzi numită „plutitoare", tocmai atunci cînd a sosit 
Typhon care scotocea peste tot în dorinţa de a da de fiul lui 
Osiris 552 . Se spune că Apollo şi Artemis sînt copiii lui Dionysos 
şi ai lui Isis ; Leto le-a fost doică şi cea care i-a scăpat. în egip¬ 
teană, Apollo se numeşte Horos 553 , Demeter - Isis, iar Arte¬ 
mis - Bubastis. Din această poveste, şi nu din alta, a luat 
Eshil 554 , fiul lui Euphorion, ceea ce voi arăta îndată : singur 
el dintre toţi poeţii de mai înainte a înfăţişat-o pe Artemis ca 
fiică a Demetrei. Aşa s-a întîmplat că insula s-a făcut plutitoare. 
Astfel povestesc ei lucrurile. 

CLVII Rsammetihos a domnit peste Egipt cincizeci şi patru 
de ani 555 , dintre care vreme de douăzeci şi nouă de ani a stat 
cu oştile lingă Azotos 5r ’ 6 , un mare oraş din Syria pe care l-a îm¬ 
presurat pînă l-a cucerit. Dintre toate oraşele despre care avem 
cunoştinţă, acest Azotos s-a împotrivit cel mai îndelungat unei 
împresurări. 

CLVIII Fiul lui Psammetihos a fost Necos 557 , care de ase¬ 
menea a domnit peste Egipt. El, cel dintîi 558 , s-a apucat să sape 
canalul care duce la Marea Roşie şi pe care a continuat apoi să-l 
sape Darius persanul 559 . Lungimea lui este de patru zile de mers 
pe apă, iar în lăţime a fost săpat aşa ca două trireme să poată 
pluti alături minate de vîsle. Apa care-1 umple vine din Nil, 
pătrunzînd în canal ceva mai sus de oraşul Bubastis ; [trece] pe 
lîngă oraşul arab Patumos 56 °, răspunde în Marea Roşie. Mai 
întîi au fost săpate părţile din cîmpia egipteană dinspre Arabia. 
Dincolo de cîmpie, spre inima ţării, în faţa Memfisului, se răs¬ 
firă coamele muntelui 561 în care se află carierele de piatră. Ca¬ 
nalul ţrece pe lîngă poalele acestui munte de la apus pînă deparţe 

spre răsărit, apoi se îndreaptă spre nişte chei ale muntelui, iar 
de aici o apucă spre miazăzi 562 şi spre vîntul Notos, pînă la 
Golful Arabic 563 . Drumul cel mai drept şi mai scurt pentru a 
străbate calea de la marea de miazănoapte pînă la cea de 
miazăzi, care se mai cheamă şi ,,Roşie“, începe de la muntele 
Casios, care face hotar între Egipt şi Syria ; de la acest munte 
pînă la Golful Arabic sînt numai o mie de stadii 564 . Acesta este 
drumul cel mai scurt. Dacă o iei pe canal 565 , faci mult mai mult, 
pentru că are tot felul de cotituri. Pe timpul domniei lui Necos, 
la săpatul lui au pierit o sută douăzeci de mii de egipteni 566 . 
Necos a curmat lucrările la jumătate, fiind oprit de un oracol 
care îl vestea că se muncea fără rost pentru un „barbar“. Egip¬ 
tenii zic „barbari“ la toţi cîţi nu vorbesc aceeaşi limbă cu ei ° 67 . 

CLIX Înţrerupînd deci lucrările la canal, Necos s-a apucat 
de isprăvi războinice. El porunci să se facă trireme 568 , unele 
pentru marea de miazănoapte, altele, în Golful Arabic, pentru 
Marea Roşie 569 . Calele lor şi acum mai pot fi văzute. De aceste 
corăbii Necos s-a folosit cum a avut nevoie ; pe uscat, regele 
s-a ciocnit cu syrienii la Magdolos 570 şi i-a învins, iar după 
bătălie a luat un însemnat oraş din Syria, Cadytis 571 . Veşmin¬ 
tele în care s-a nimerit să fie îmbrăcat cînd a izbîndit i le-a 
dăruit lui Apollo, trimiţîndu-le Branchizilor din Milet 572 . Apoi, 
după o cîrmuire de şaisprezece ani 573 cu totul, se săvîrşi din 
viaţă, lăsîndu-i domnia fiului său Psammis 574 . 

CLX Pe vremea cînd în Egipt domnea acest Psammis, au 
sosit nişte soli din Eleea 575 care se lăudau că întrecerile lor 
de la jocurile olympice se desfăşoară după rînduielile cele mai 
drepte şi mai frumoase 576 decît ale tuturor oamenilor. Părerea 
lor în această privinţă era că nici egiptenii, măcar că treceau 
drept cei mai înţelepţi dintre oameni, n-nr fi putut născoci ceva 
mai bun. Cum au sosit în Egipt, eleenii au spus pentru ce au 
venit. Atunci regele îi chemă laolaltă pe acei dintre egipteni 
cărora le mersese vestea că sînt cci mai înţelepţi. După cc s-au 
adunat, egiptenii se rugară de eleeni să le spună toate rînduielile 
hotărîte de ei pentru întreceri. Cînd au sfîrşit de dat toate lămu¬ 
ririle, eleenii adăugară că veniseră să vadă dacă egiptenii ar 
putea cumva găsi ceva mai cu dreptate decît acestea. După ce 

s-au sfătuit împreună, egiptenii îi întrebară pe eleeni dacă la ei 
iau parte la întreceri şi concetăţeni de-ai lor. Răspunsul a fost 
că la jocuri poate lua parte, deopotrivă, oricine doreşte, fie că-i 
de la ei, fie dintre ceilalţi eleni. Atunci egiptenii le-au spus că, 
statornicind această rinduială, călcaseră în picioare orice fel de 
dreptate, căci nu era nicidecum cu putinţă să nu părtinească pe 
vreun jucător din oraşul lor în paguba unuia străin. Iar dacă 
voiau să ţină cu adevărat calea dreptăţii şi dacă pentru aceasta 
veniseră în Egipt, ei îi povăţuiau să rînduiască întreceri numai 
pentru străini, şi să nu îngăduie nici unui eleen să ia parte la 
ele. Acestea au fost îndemnurile egiptenilor către eleeni. 

CLXI Psammis a domnit în Egipt numai şase ani 577 . El 
porni cu război împotriva Etiopiei 578 şi muri la scurtă vreme 
după aceea. La domnie urmă Apries 579 , fiul lui Psammis. Acesta, 
după strămoşul său Psammetihos, a fost cel mai fericit din şirul 
vechilor regi. în timpul domniei sale de douăzeci şi cinci de 
ani 58 °, purtă un război împotriva Sidonului şi lovi pe mare pe 
regele Tyrului 581 . Dar fiindcă îi era dat ca norocul să-şi întoarcă 
faţa de la el, [necazurile] au început dintr-o întîmplare pe care 
o voi istorisi mai pe larg în povestirile despre Libya 582 , iar 
acuma doar pe scurt. Trimiţînd o mare oştire împotriva cyrenie- 
nilor, Apries suferi o grea înfrîngere. Egiptenii, învinovăţindu-1 
de cele petrecute, se răsculară împotriva lui, crezînd că Apries 
cu bună ştiinţă îi trimisese la pieire sigură, ca un mare. număr 
dintre ei să fie măcelăriţi, iar el să domnească cu braţ şi mai 
tare peste egiptenii rămaşi. Privind deci cu ochi răi aceste în- 
tîmplări, cei care se întorseseră din război şi prietenii celor că¬ 
zuţi se răsculară pe faţă împotriva regelui. 

CLXII La această veste, Apries trimise la ei pe Amasis 588 , 
ca să-i potolească vorbindu-le. Ajuns la ei, Amasis se străduia 
să-i înduplece pe egipteni să nu se răscoale, dar, în timp ce vor¬ 
bea, unul din egiptenii care se afla în spatele lui îi puse un 
coif pe cap şi, punîndu-i-1, spuse că i-1 pune ca semn al dom¬ 
niei 584 . Lui Amasis nu-i veni rău la socoteală fapta ostaşului, 
după cum a şi dovedit-o. 

După ce răzvrătiţii l-au ales rege al egiptenilor, se pregăti 
de îndată să-i conducă împotriva lui Apries. Aflînd despre 

acestea, Apries trimise la Amasis un bărbat de vază din rîndu- 
rile egiptenilor care se aflau în preajma sa, pe nume Patarbe- 
mis, cu porunca să i-1 aducă de viu pe Amasis. îndată ce ajunse 
la Amasis, Patarbemis îl pofti să-l urmeze, dar Amasis (tocmai 
se întîmpla să fie călare) se ridică în scări şi, dînd drumul unui 
vînt, îi zise solului să i-1 ducă lui Apries. Cu toate acestea, 
Patarbemis tot mai încercă încă să-l înduplece să vină la rege, 
care trimisese după el. Amasis îi răspunse că se pregătea mai 
demult s-o facă şi că Apries nu avea de ce să se plîngă : se va 
înfăţişa înaintea lui el însuşi şi îi va aduce şi pe alţii. Din spu¬ 
sele lui Amasis şi la vederea pregătirilor ce le făcea, Patarbemis 
înţelese foarte bine ce avea de gînd şi atunci plecă în mare 
grabă vrînd să-l înştiinţeze cît mai repede pe rege de cele ce 
se petreceau. îndată ce sosi la Apries fără să-l fi adus pe Ama¬ 
sis, regele, nemaichibzuind, ci lăsîndu-se pradă mîniei, porunci 
să i se taie nasul şi urechile. Ceilalţi egipteni cîţi mai erau de 
partea lui, văzînd că cel mai vrednic dintre ei fusese înjosit 
într-un chip atît de ruşinos, fără să mai zăbovească, trecură de 
partea celorlalţi şi se predară lui Amasis. 

CLXIII Cînd mai află şi ştirea asta, Apries chemă sub arme 
oştile ajutătoare şi porni împotriva egiptenilor. In preajma sa 
avea ca ajutoare la vreo treizeci de mii de ionieni şi de carieni 
şi se mai afla încă în stăpînirea palatelor regale de la Sais, pa¬ 
late mari, vrednice de văzut. Cei din jurul lui Apries au pornit 
împotriva egiptenilor, iar cei din jurul lui Amasis împotriva 
străinilor ; în împrejurimile oraşului Momemfis 585 se întîlniră 
şi unii şi alţii faţă-n faţă, pregătindu-se să-şi încerce puterile. 

CLXIV Egiptenii sînt împărţiţi în şapte tagme 586 , şi 
anume : preoţii, războinicii, văcarii, porcarii, negustorii, tălma¬ 
cii şi cîrmacii de vase. Acestea sînt tagmele egiptenilor, iar nu¬ 
mele li se dă după îndeletnicirea lor. Războinicii lor se cheamă 
„calasyrieni" şi „hermotybieni“ 587 ; ei aparţin nomelor înşirate 
mai jos - căci întreg Egiptul a fost împărţit în nome. 

CLXV Iată care sînt nomele hermotybienilor : Busiris, Sais, 
Hemmis 588 , Papremis, insula numită Prosopitis şi jumătate din 
Natho 589 . Din aceste nome fac parte hermotybienii, cam o sută 

şaizeci de mii 590 , cînd ating numărul cel mai ridicat. Dintre ei 
nici unul nu-şi alege vreun meşteşug, ci-şi închină viaţa numai 
meseriei armelor. 

CLXVI Iată acum nomele calasyrienilor : Teba, Bubastis, 
Afthis, Tanis, Mendes, Scbennis, Athribis, Farbaithis, Thmuis, 
Onufis, Anysis, Myccforis 591 (această ultimă nomă se află într-o 
insulă in faţa oraşului Bubastis). în aceste nome locuiesc cala- 
syrienii, care sînt, cînd ating numărul cel mai mare, la vreo 
două sute cincizeci de mii de oameni. Nici acestora nu le este 
îngăduit să practice vreo meserie oarecare, ci se îndeletnicesc 
numai cu meşteşugul războiului, pe care-1 deprind din tată-n fiu. 

CLXVII Nu sînt în stare să-mi fac o părere sigură dacă şi 
această rînduială 592 elenii au învăţat-o cumva de la egipteni 
- văzind cum şi tracii, şi sciţii, şi perşii, şi lydienii, şi aproape 
toţi barbarii socot pe cei care învaţă meserii, cît şi pe urmaşii 
acestora, ca cei mai de jos dintre cetăţeni, iar pe cei ce se depăr¬ 
tează de munca braţelor îi socot oameni de seamă, îndeosebi 
pe cei care se îndeletnicesc cu meşteşugul armelor. Acest fel de 
a vedea lucrurile şi l-au însuşit toţi elenii şi mai ales spar¬ 
tanii 593 ; corintienii însă îi dispreţuiesc cel mai puţin pe meş¬ 
teşugari 594 . 

CLXVIII Războinicii, afară de preoţi 595 , sînt singurii egip¬ 
teni care se bucură de următoarele semne de cinstire : fiecăruia 
dintre ei i s-au împărţit douăsprezece arure de pămînt scutite 
de orice dări. Arura este un pătrat cu latura de o sută de coţi 
egipteni. Cotul egiptean este cît cel din Samos. Aceste loturi de 
pămînt au fost împărţite tuturor războinicilor. De alte privilegii 
se bucură cu schimbul, niciodată aceiaşi. Cîte o mie de calasyrieni 
şi o mie de hermotybieni fac în fiecare an slujba de strajă re¬ 
gească. Cît ţine slujba de străjer regesc, afară de arure, oamenii 
mai capătă zilnic, fiecare în parte, cîte o măsură de cinci mine 
pîine coaptă, două mine de carne de vacă şi patru arystere 596 
de vin. Acestea s-au dat întotdeauna celor ce stau de strajă. 

CLXIX Pornind să se întîlnească, Apries în fruntea oştilor 
de ajutor; iar Amasis în fruntea tuturor egiptenilor, cînd au 

ajuns la oraşul Momemfis s-au încăierat. Străinii s-au luptat 
bine, dar, cum erau cu mult mai puţini la număr, au fost dobo- 
riţi. Se spune că Apries era adine încredinţat că nici măcar un 
zeu n-ar putea pune capăt domniei lui 597 , într-atît de nezdrun¬ 
cinată i se părea suirea lui în scaunul domniei. Dar în toiul 
luptei, înfrînt şi prins de viu, a fost dus în oraşul Sais, în casele 
care cu puţină vreme înainte fuseseră ale lui, iar acum erau 
palatele regale ale lui Amasis. Aici, în palatele regale, a trăit 
el o bucată de vreme, şi Amasis s-a purtat bine cu el. In cele 
din urmă însă, egiptenii dojenindu-1 pe rege că nu se poartă 
cu dreptate, hrănindu-1 pe cel mai mare duşman al lor şi al lui, 
fu silit să-l dea pe Apries pe mîna egiptenilor. Aceştia l-au sugru¬ 
mat 598 şi apoi l-au îngropat în mormintele strămoşeşti. Ele se 
află în sanctuarul Athenei, foarte aproape de templu 5 ", cum 
intri, pe mîna stingă. Locuitorii oraşului Sais au înmormîntat 
înăuntrul sanctuarului pe toţi regii care şi-au tras obirşia din 
această nomă. Şi astfel, chiar dacă monumentul funerar al lui 
Amasis este mai departe de templu decît cel al lui Apries şi al 
străbunilor lui, se află totuşi şi el în curtea aceluiaşi templu. Ca 
înfăţişare, este un portic mare, de piatră, împodobit cu coloane, 
întruchipînd palmieri, şi cu alte ornamentaţii bogate. înăuntrul 
porticului dai de două porţi [monumentale] 60 °, înăuntrul cărora 
se află mormîntul. 

CLXX Mormîntul aceluia 601 al cărui nume nu se cuvine 
sâ-1 pomenesc într-o astfel de împrejurare se găseşte tot la Sais, 
şi anume în sanctuarul Athenei, în dosul templului, întinzîndu-se 
de-a lungul întregului zid. în incintă se mai află nişte obeliscuri 
mari de piatră, lîngă ele este un lac rotund cu marginea de pia¬ 
tră frumos împodobită şi bine lucrată ; ca mărime, după cîte 
mi s-a părut, este cam la fel cu lacul numit ,,roată“ 002 din 
Delos. 

CLXXI Noaptea, lîngă acest lac, egiptenii prezintă prin 
jocuri mimice patimile zeului, jocuri pe care egiptenii le numesc 
„mistere". Ştiu amănunţit cum se desfăşoară fiecare, dar e mai 
bine să tac 00:} . Şi despre serbările de iniţiere în riturile Deme- 
trei, pe care elenii le numesc „thesmophorii", şi despre ele e mai 
bine să nu vorbesc, afară de ce-i îngăduit de legea sfintă să se 
spună despre ele. Fiicele lui Danaos au adus din Egipt aceste 


ISTORII. CARTEA A II-A 


209 


mistere pe care le-au dezvăluit femeilor pelasge ; mai tîrziu, 
după cotropirea 604 întregului Pelopones de către dorieni, practica 
misterelor s-a pierdut, păstrindu-se numai la arcadieni, singurii 
dintre peloponesicni care au rămas pe loc şi n-au apucat dru¬ 
mul bejeniei. 

CLXXII După acest sfîrşit al lui Apries, a ajuns rege Ama- 
sis, de baştină din noma Sais, din oraşul care se cheamă Siuf 60S . 
La început, egiptenii îl dispreţuiau pe Amasis şi nu le prea păsa 
de el, deoarece era om din popor şi dintr-un neam cîtuşi de 
puţin strălucit. Mai tîrziu însă, Amasis i-a cîştigat de partea lui 
prin înţelepciunea ce a dovedit-o, fără nici o silnicie. Avea el, 
printre alte bogăţii mii, şi un căzănel de aur pentru spălat picioa¬ 
rele, în care atît Amasis cît şi oaspeţii ce-i avea la masă se spă¬ 
lau de obicei pe picioare. Sfărîmînd în bucăţi căzănelul, Amasis 
a făcut din el o statuie a unui zeu şi a aşezat-o în locul cel mai 
potrivit din oraş. Egiptenii veneau cu miile la statuie şi îi ară¬ 
tau mare cinstire. Cînd Amasis află ce făceau cei din cetate, 
chemîndu-i pe egipteni, le destăinui adevărul, spunîndu-le cum 
statuia era făcută dintr-un cazan de spălat picioarele, în care 
înainte vreme egiptenii vărsau, urinau şi se spălau pe picioare, 
iar acuma i se închină cu mare smerenie. Tot aşa şi el, vorbi 
regele mai departe, s-a schimbat la fel ca şi cazanul ; chiar dacă 
mai înainte era un om din popor, acum este regele lor şi le ceru 
să-l cinstească şi să se poarte cu el după dreapta cuviinţă 606 . In 
acest chip îi cîştigă pe egipteni de partea lui, îneît ei socotiră 
că e cu dreptate să-l slujească. 

CLXXIII Treburile ţării le îndeplinea astfel : de cum se 
crăpa de ziuă, pînă cînd piaţa se umplea de lume, lucra cu tra¬ 
gere de inimă la treburile ce i se înfăţişau ; de aici încolo însă 
se punea pe băut, îşi necăjea oaspeţii cu care bea, arătîndu-se 
a fi un om chefliu şi poznaş. Mîhniţi de această purtare, prie¬ 
tenii îl dojeneau, spunindu-i : „O rege, nu te porţi cum trebuie 
faţă de tine însuţi cînd cobori atît de jos... Ar trebui ca tu, om 
preamărit, care stai pe un tron preamărit, să vezi ziua toată de 
treburile ţării, şi numai astfel egiptenii ar rămîne încredinţaţi 
că sînt cîrmuiţi de un om mare, iar faima ta n-ar avea decît 
de cîştigat. Deocamdată, purtarea ta nu-i de loc potrivită pentru 

un rege“. Răspunsul a sunat aşa : „Cei care au arc, cînd vor să 
se folosească de el, îl întind, iar după ce s-au folosit, îl lasă slo¬ 
bod. Dacă arcul ar sta tot timpul numai încordat, ar plesni, iar 
la nevoie n-ar mai fi bun de nimic. Tot aşa-i şi cu omul : dacă 
s-ar încăpăţîna să robotească toată vremea şi să nu-şi mai în¬ 
găduie ceva timp liber pentru vreo desfătare, pe nesimţite ar 
ajunge fie un nebun, fie un tîmpit. Eu, ştiind acestea prea bine, 
fac parte dreaptă amîndurora". Iată ce răspunse el prietenilor. 

CLXXIV Se spune că Amasis, încă de pe vremea cînd era 
un simplu cetăţean, iubea băutura şi gluma şi nu se trecea cu 
firea la treabă. La beţie şi petreceri, cînd îi lipseau banii, se 
ducea şi fura de unde nimerea. Unii, învinuindu-1 că s-a făcut 
stăpîn pe banii lor, cum nu voia să recunoască, îl duceau adesea 
la oracolul 607 de prin partea locului [unde se aflau] ; de multe 
ori oracolele îl dovedeau de hoţ, de multe ori îl şi scăpau. Ajuns 
rege, iată ce făcu : de templele zeilor care-1 recunoscuseră 
nevinovat de furt nu s-a îngrijit de loc, n-a dăruit nimic pentru 
împodobirea lor, nici n-a intrat vreodată să aducă jertfe acestor 
zei, socotindud cu totul nevrednici, pentru că dăduseră oracole 
mincinoase. în schimb, zeilor care l-au dovedit hoţ, ca unora 
care se arătaseră cu adevărat a fi zei şi nu umblau cu oracole 
mincinoase, le-a purtat toată grija. 

CLXXV Regele acesta a ridicat la Sais, în cinstea Athenei, 
nişte propilee vrednice de admirat, întrecîndu-i pe toţi [înain¬ 
taşii] cu înălţimea şi mărimea lor, de asemenea şi cu mărimea 
şi calitatea pietrelor întrebuinţate. Pe de altă parte, a mai 
ridicat şi nişte coloşi uriaşi, cît şi nişte sfincşi 608 cu cap de 
bărbat, uimitor de înalţi. Tot din porunca lui s-au adus pentru 
reparaţia [templului] şi alte steiuri de piatră de o mărime neobiş¬ 
nuită. Pe unele din ele le-a adus din carierele de piatră de la 
Memfis, iar pe cele mai mari din oraşul Elefantina, care se afla 
cale de douăzeci de zile pe apă departe de Sais. Pe lîngă acestea, 
o altă lucrare îmi stîrneşte cea mai mare uimire, şi anume o clă¬ 
dire dintr-o singură piatră pe care a adus-o din Elefantina ; 
numai căratul ei a ţinut trei ani, muncă la care au ostenit două 
mii de oameni de meserie vîslaşi, şi toţi aceştia erau cîrmaci 609 . 
Pe dinafară, lungimea acestei încăperi măsoară douăzeci şi unu 



ISTORII. CARTEA A II-A 


211 


de coţi, lăţimea, paisprezece, iar înălţimea, opt 6l0 . Acestea sint 
măsurile dinafară ale clădirii dintr-o singură piatră. Pe 
dinăuntru, are în lungime optsprezece coţi şi douăzeci de degete, 
în lăţime, doisprezece coţi şi în înălţime, cinci 6l1 . Această încă¬ 
pere se află la intrarea sanctuarului. Iată de ce se spune că n-au 
mai tras-o în curtea sanctuarului : arhitectul, pe cînd încăperea 
era tîrîtă [spre templu], ostenit şi plictisit de o treabă care-i 
luase atîta amar de vreme, a oftat din greu 612 . Amasis, pus 
pe gînduri, nu mai îngădui ca încăperea să fie trasă mai de¬ 
parte. Unii mai zic că un om din cei care o mişcau cu nişte pîr- 
ghii ar fi fost strivit sub greutatea ei şi că de aceea n-a mai fost 
mişcată din loc. 

CLXXVI Amasis a dăruit toate celelalte temple de seamă 
[din Egipt] cu odoare nepreţuite, vrednice de văzut pentru 
mărimea lor, printre care la Memfis o statuie colos, culcată pe 
spate, 613 în faţa templului lui Hephaistos. Lungimea ei este de 
şaptezeci şi cinci de picioare. Pe acelaşi soclu sînt puşi în picioare 
alţi doi coloşi din piatră de Etiopia, fiecare înalt de cîte două¬ 
zeci de picioare, unul de o parte, celălalt de alta a celui mai 
mare. La Sais se mai află şi un alt colos de piatră, la fel de 
mare, culcat tot aşa ca şi cel din Memfis. Amasis a mai desă- 
vîrşit şi clădirea sanctuarului lui Isis din Memfis, clădire uriaşă 
şi prea vrednică de văzut. 

CLXXVII Se zice că Egiptul n-a fost niciodată mai fericit 
şi mai înfloritor decît sub domnia lui Amasis, atît prin rodnicia 
dăruită de fluviu cîmpiilor, cît şi prin ceea ce dăruia pămîntul 
oamenilor. în ţară se aflau pe atunci în total douăzeci de mii 614 
de oraşe locuite. Tot Amasis a hotărît următoarea lege pentru 
egipteni : orice egiptean este dator să dovedească în fiecare an 
nomarhului din ce trăieşte 615 ; cel care nu se supune acestei 
rînduieli, cît şi cel care nu dovedeşte că ar trăi din cîştiguri 
curate, să fie pedepsiţi cu moartea. Solon atenianul, luînd din 
Egipt legea aceasta, a împămîntenit-o 616 şi la Atena, unde dăi¬ 
nuieşte încă pînă astăzi, fiind socotită o lege desăvîrşită. 

CLXXVIII Amasis s-a arătat un mare prieten al elenilor 617 
şi pe mulţi i-a îndatorat ; celor veniţi în Egipt le-a dăruit 

pentru aşezare oraşul Naucratis 618 , iar celor dintre ei care nu 
aveau de gînd să se statornicească aici, dar treburile lor de negoţ 
îi mînau totuşi pe meleagurile egiptene, le-a dăruit pămînturi 
unde puteau să ridice zeilor altare şi sanctuare. Dintre acestea, 
cel mai mare sanctuar, totodată şi cel mai vestit şi cel mai căutat, 
numit Hellenion 619 , a fost înălţat pe cheltuiala comună a acestor 
oraşe : din partea ionienilor - Chios, Teos, Foceea şi Clazome- 
nai, din partea dorienilor - Rhodos, Cnidos, Halicarnessos şi 
Phaselis, iar din partea eolienilor, singur numai oraşul Mytilene. 
Sanctuarul aparţine, prin urmare, oraşelor mai sus pomenite şi 
aceleaşi oraşe hotărăsc pe cei care răspund de treburile negusto¬ 
reşti 62 °. Celelalte oraşe 621 care doresc să ia parte la viaţa tem¬ 
plului o fac fără nici un drept ; afară de aceasta, egineţii au 
înălţat numai pe cheltuiala lor un sanctuar lui Zeus, samie- 
nii un altul pentru Hera, iar milesienii pe cel al lui Apollo 622 . 

CLXXIX Naucratis era odinioară singurul nod de negoţ, 
altul nemaigăsindu-se în Egipt. Dacă cumva vreun neguţător 
intra pe vreo altă gură a Nilului, era pus să jure că n-o făcuse 
dinadins şi, după ce jura, trebuia să se îndrepte cu corabia pe 
mare spre gura Canobică 623 ; sau, dacă cumva nu era cu putinţă 
să facă acest drum mergînd împotriva vînturilor neprielnice, era 
nevoit să-şi care marfa în bărci, ocolind Delta, pînă cînd ajun¬ 
gea tot la Naucratis. De atit de mari privilegii se bucura oraşul 
Naucratis. 

CLXXX Cînd amficţyonii 624 au socotit la trei sute de ta- 
lanţi cheltuiala pentru ziditul templului de azi din Delfi (căci 
cel vechi, aflat mai înainte în acelaşi loc, fusese din întîm- 
plare 625 mistuit de flăcări), locuitorilor din Delfi le-a căzut să 
acopere a patra parte din cheltuială. Atunci delfienii, pofnind 
din oraş în oraş, au strîns bani şi, ocupîndu-se cu aceasta, au 
adus din Egipt o sumă însemnată. Amasis le-a dăruit o mie de 
talanţi de piatră acră ° 26 , iar elenii aşezaţi în Egipt, douăzeci 
de mine. 

CLXXXI Amasis a făcut cu cyrenienii legămînt de prietenie 
şi ajutor 627 de arme. A găsit, totodată, cu cale să-şi ia şi o soţie 
de acolo, fie că-i plăcu o elenă, fie ca să-şi dovedească şi altfel 

prietenia faţă de cyrenieni. A luat deci de nevastă, după unii, 
pe fiica lui Battos ° 28 , născut din Arkesilaos, iar după alţii, pe 
a lui Critobulos, un om cu mare vază în cetate. Pe fată o chema 
Ladike. 

Ori de cîte ori Amasis se culca lingă ea, nu era cituşi de 
puţin în stare să se arate bărbat, deşi lingă alte femei bărbăţia 
nu-i lipsea. Cum starea aceasta se repeta într-una, Amasis îi 
vorbi aşa acestei Ladike : „Ascultă, femeie, m-ai legat cu far¬ 
mece şi află că nu-i chip să scapi de moartea cea mai cumplită 
de care a murit vreodată o femeie !“ Iar Ladike, fiindcă Ama¬ 
sis nu se lăsa înduplecat cu toate jurămintele ei de nevinovăţie, 
se rugă în cugetul ei Afroditei [făcînd un legămînt că], dacă 
în acea noapte Amasis ar izbuti să se bucure de ea (căci aceasta 
era singura ei scăpare) îi va trimite zeiţei o statuie la Cyrene. 
îndată ce făcu acest legămînt, Amasis se uni cu ea. Şi de atunci 
mereu, ori de cîte ori venea la ea, Amasis se bucura de ea ; şi 
apoi a iubit-o foarte mult. Ladike dărui zeiţei ceea ce făgăduise : 
porunci să se facă o statuie şi o trimise la Cyrene. Statuia se mai 
afla încă neatinsă şi pe vremea mea, aşezată afară din cetatea 
cyrenienilor. Pe Ladike, după ce Cambyses a cucerit Egiptul şi 
a aflat chiar din gura ei cine este, a trimis-o nevătămată îndărăt 
la Cyrene 629 . 

CLXXXII Amasis a trimis prinoase şi în Ellada : la Cyrene, 
o statuie de aur a Athenei şi un chip zugrăvit înfăţişîndu-1 chiar 
pe el ; Athenei din Lindos îi închină două statui de piatră 630 şi 
un pieptar de in 631 vrednic de văzut ; pe de altă parte, la Samos 
[trimise] pentru Hera două statui de lemn ce-1 înfăţişau tot pe 
el, care mai stăteau încă şi pe vremea mea în templul cel mare, 
în dosul uşilor. Samosului i-a făcut aceste daruri în urma prie¬ 
teniei ce-1 lega de Policrates fiul lui Aiakes 632 ; Lindosului 633 , 
nu din vreo legătură de prietenie, ci pentru că se spunea că 
templul Athenei din Lindos a fost ctitorit de fiicele lui Da- 
naos 634 , care s-au oprit pe ţărmul acesta cînd au fugit de fiii 
lui Aigyptos. Iată prinoasele închinate de Amasis. El a fost cel 
dintîi cuceritor al Ciprului 635 şi primul care a silit pe ciprioţi 
să-i plătească tribut. 

în economia operei lui Herodot, cartea a IlI-a expune apo¬ 
geul puterii persane, care coincide cu suirea pe tron a lui Darius, 
fiul lui Hystaspes (în anul 522 î.e.n.). După înăbuşirea răscoa¬ 
lelor izbucnite la începutul domniei sale în diferite regiuni ale 
regatului persan, Darius a trecut la o reorganizare sistematică a 
imensului teritoriu aflat sub cîrmuirea Ahemenizilor. Măsurile 
administrative şi fiscale luate de Darius sînt amintite de Hero¬ 
dot în această carte *. In cap. LXXXIX, Herodot observă că pe 
vremea lui Cyrus şi Cambyses populaţiile înrudite cu perşii nu 
erau impuse La tributuri fixe, ci numai \la „daruri“ ; în timpul 
domniei lui Darius, datorită întăririi statului sclavagist persan, 
s-a trecut la sistemul tributului fix, în genere foarte ridicat 1 2 ; 
înăsprirea impunerilor fiscale necesare întreţinerii aparatului de 
opresiune persan şi politicii de cotropire i-au atras lui Darius 
porecla de „negustor". Pentru coloniile greceşti integrate în sa¬ 
trapia loniei, stăpînirea persană devine deosebit de apăsătoare 
în privinţa îngrădirii libertăţilor politice şi a pretenţiilor fiscale. 
Împreună cu alte populaţii învecinate, ionienii şi eolienii aveau 
îndatorirea să plătească vistieriei regale suma de 400 de talanţi 3 . 

Aşa cum s-a arătat în Studiul introductiv 4 , vecinătatea unor 
societăţi sclavagiste de tip deosebit - cum erau societatea scla¬ 
vagistă greacă şi societăţile sclavagiste asiatice incluse în regatul 
abemenid oferea climatul prielnic izbucnirii unui conflict 
armat. Regatul hibrid stăpînit de Darius nu putea să dăinuie 
decît înăbuşind răscoale şi strivind vecini periculoşi. Contactul 
care se stabilise între greci şi Orient în secolele Vll-Vl î.e.n. 

1 Cap. LXXXIX-XCIV. Vezi Istoria universală, voi. II, p. 10 şi urm. 

2 lbidem, p. 16. 

3 Herodot, Istorii, cartea a IlI-a, cap. XC. 

* Vezi p. XVI. 

reprezenta o contribuţie însemnată la cunoaşterea reciprocă a 
structurii orînduirii sclavagiste din lumea greacă şi din cea asia¬ 
tică. Polisurile greceşti, care din punct de vedere economic şi 
politic evoluaseră spre forme de organizare socială superioare 
celor existente în regatele asiatice, unde clasa dominantă, prin 
politica sa de oprimare şi exploatare, sufoca dezvoltarea nor¬ 
mală a celorlalte pături de oameni liberi 1 , reprezentau o stavilă 
pentru perşii ajunşi în bazinul estic al Mediteranei. Perşii nu 
cunoşteau arta navigaţiei şi erau lipsiţi de o flotă puternică, 
încurajarea negoţului fenician şi consolidarea flotei de război a 
Feniciei 2 nu erau măsuri suficiente pentru a înlătura pe greci 
din complexul de legături pe care îl creaseră timp de mai multe 
veacuri cu regiunile din vestul Mediteranei, din Africa şi de pe 
ţărmul Mării Negre. Cucerirea Greciei insulare şi continentale 
devenea o necesitate pentru consolidarea stăpînirii persane în 
Marea Mediterană. Prilejul de a înlesni perşilor primul pas în 
Mediterana l-a oferit Samosul, condus de Polycrates, ,tir an care, 
după mărturia lui Herodot, dorea să-şi întindă dominaţia peste 
o sumă de insule şi peste lonia (cap. CXXII) ; cucerirea Samo- 
sului de către perşi ' este povestită de Herodot în cap. 
CXXXIX-CXLIX ale cărţii a 111-a. 

Depăşirea ţărmului apusean al Asiei de către regatul persan, 
prima luare de contact cu grecii insulari, prin .atacul întreprins 
asupra Cărnosului, constituie evenimentul principal al povestirii 
lui Herodot cuprinsă în cartea a Ill-a, în măsura în care Hero¬ 
dot şi-a considerat lucrarea o „istorie“ a războaielor medice. 

Independent de acest criteriu, cartea a IIl-a rămîne una din 
cele mai de seamă lucrări ale lui Herodot în domeniul istoriei 
persane, căci tratează pe larg despre domnia lui Cambyses 
(529-523 î.e .n.), succesorul lui Cyrus, şi venirea la putere a lui 
Darius, fiul lui Hystaspes. 

Ca istorie a Persiei, cartea a Ill-a este o continuare directă 
a capitolului I din cartea a 11-a. Dacă se face abstracţie de ma¬ 
rele excursus, echivalent cu „descrierea Egiptului“ (cap. 
1I-CLXXX11 din cartea a Il-a), capitolul 1 din cartea a Ill-a 
se leagă logic de primul capitol al cărţii a Jl-a. Descrierea 

1 Vezi Studiul introductiv, p. VII. 

2 lbidern, p. XVI 

Egiptului, care fusese concepută de Herodot, ca o monografie, 
a fost intercalată de Herodot în Istoria Persiei înainte de a po¬ 
vesti cucerirea Egiptului de către Cambyses. Cum diviziunea în 
cărţi nu aparţine lui Herodot l 2 , această dispoziţie a materialului 
apare firească. 

Herodot nu s-a străduit însă să obţină o unitate de compo¬ 
ziţie între cartea a ll-a şi a 111-a. Astfel, vorbind despre Amasis 
în ultimele capitole ale cărţii a ll-a, Herodot \nu pomeneşte 
nimic despre atitudinea pe care a avut-o Amasis în faţa expan¬ 
siunii persane ; în cap. XXVIII al cărţii a lll-a, istoricul vor¬ 
beşte pe larg despre semnele de recunoaştere ale boului Apis, 
iar în cartea a ll-a, cap. XXXVIII, se mulţumeşte cu o simplă 
trimitere la cartea a lll-a (xa eyto ev Aoytp epeco ). Exemplele 
de acest fel se pot înmulţi. Spre deosebire de motivarea expe¬ 
diţiei lui Darius împotriva sciţilor s , în enumerarea cauzelor 
care l-au determinat pe Cambyses să pornească împotriva Egip¬ 
tului nu este amintită expediţia egipteanului Sesostris în Asia 3 . 
Motivarea invaziei persane ■ în Egipt rămîne strict în domeniul 
anecdoticei. 

Cartea a lll-a conţine cîteva digresiuni. Principalele sînt : 
a) istoria Samosului, cap XXIX-LX; b) sfîrşitul tiraniei lui 
Polycrates, cap. CXX-CXXVIII; c) povestea lui Demokedes 
din Crotona, care conţine şi povestea pătrunderii primelor nave 
persane în interiorul Mediteranei, cap. CXX1X-CXXXV11. 

Istoria Samosului este digresiunea cea mai marcantă, 'justi¬ 
ficată de rolul pe care l-a jucat politica dusă de tiranul Polycra¬ 
tes faţă de perşi. Herodot a cunoscut bine topografia şi istoria 
insulei, întrucît el a 'poposit vreme îndelungată aici 4 . 

In ce priveşte ascensiunea puterii persane, care sub Camby¬ 
ses (525 î.e.n.) atinge Egiptul pînâ la sud de Elefantina, iar sub 
Darius chiar. Indusul, istoria dispune astăzi de »o excelentă veri¬ 
ficare a povestirii lui Herodot : inscripţiile egiptene şi ma¬ 
rile inscripţii rupestre săpate de Darius la anumite intervale ale 

1 Vezi Studiul introductiv, p. LXIX. 

2 Vezi cartea a IV-a, cap. I. 

3 Vezi cartea a Il-a, cap. CIII-CIV. 

4 Vezi Studiul introductiv p. LIX. 

domniei sale 1 . Concordanţa sau lipsa, de concordanţă dintre 
relatările lui Herodot ţi mărturiile epigrafice au fost semnalate 
în notele care însoţesc cartea a 111-a. Din lista răsculaţilor îm¬ 
potriva Ahemenizilor, inclusă în marea inscripţie de la Behistun, 
Herodot menţionează numele uzurpatorului Gaumata, sprijinit în 
anul 522 î.e.n. de \cercurile politice rivale casei Ahemenizilor, 
înfrîngerea răzvrătirii lui Oroites ţi, probabil, a doua răscoală 
a Babilonului împotriva lui Darius. Celelalte vicisitudini care 
au însoţit primii ani ai domniei lui Darius sînt trecute sub tă¬ 
cere, eventual menţionate prin cuvintele : oîSsovtojv sti tcov 
7rpaY(i.<xT(ov, „apele nu se liniţtiseră încă '“ 2 3 . Herodot este însă 
departe de a poseda capacitatea critică necesară unei analize ori- 
cît de sumare a cauzelor de ordin politic care au determinat 
răscoalele împotriva Ahemenizilor. El nu a putut să găsească nici 
explicaţia succesului lui Darius, care în mod abil a ţtiut să-ţi 
atragă de partea sa pe cei mai de seamă reprezentanţi ai marilor 
proprietari de sclavi, interesaţi în garantarea integrităţii drep¬ 
turilor aproape nelimitate de care se bucurau sub pavăza regelui 8 . 

In cartea a 111-a, la cap. CXXXIV, Herodot \expune intenţia 
lui Darius de a merge împotriva sciţilor ţi îndemnul soţiei sale 
Atossa să pornească o expediţie împotriva grecilor. Ulterior, 
în desfăţurarea evenimentelor, convorbirea dintre Darius ţi 
Atossa, care a determinat, după Herodot, prima cercetare per¬ 
sană a litoralului grec, va fi dată uitării; numai hotărîrea lui 
Darius de a ataca pe sciţi este pusă în aplicare. Dacă n-ar fi 
izbucnit marea răscoală ionică, s-ar părea, din relatarea lui He¬ 
rodot, că Darius nici nu se mai interesa de greci, neţtiind bine 
nici unde era situată Atena. 

Aceeaţi carte - afară de o expunere destul de fidelă a eve¬ 
nimentelor care au determinat suirea pe tron a lui Darius, res¬ 
tauratorul puterii Ahemenizilor - conţine detalii preţioase asu¬ 
pra organizării regatului persan, completate prin alte observaţii 
incluse în cartea a V-a. Din expunerea lui Herodot reiese că sa¬ 
trapiile (ap/_ac) şi districtele financiare (voptot) se supra- 


1 Vezi Istoria universală, voi. II, p. 9 şi urm. 

2 Cartea a IlI-a, cap. CXXVII. 

3 Istoria universală, voi. II, p. 16 

puneau, insă nu se identificau 1 . Deosebit de însemnată ca măr¬ 
turie istorică este observaţia că sub Darius populaţiile înrobite 
erau lovite şi de alte corvezi, independent de tributul impus 
nomosului (districtul financiar ) 2 . Se cuvine să fie semnalat 
şi cap. CXXV1I1, în care este amintită funcţia „grămăticului re¬ 
gesc" (spion oficial), precum şi procedeul de legătură instaurat 
de Darius între rege şi satrapi. 

Deoarece fragmentele rămase de le Hecataios din Milet cu 
privire la Asia 3 prezintă o mare analogie cu înşiruirea neamu¬ 
rilor incluse în regatul persan, făcută de Herodot, este de pre¬ 
supus că în cartea a IlI-a Herodot a folosit opera lui Heca¬ 
taios, aşa cum a procedat şi în cartea a 11-a. 

Cartea a lîl-a se distinge prin bogăţia informaţiilor despre 
Asia Anterioară. Informaţiile din cartea a 111-a despre aceste 
regiuni şi istoria lor se complinesc cu ştirile din cartea a Il-a 
referitoare la compoziţia etnică a oştilor lui Darius. 

1 Vezi nota 215 la cartea a IlI-a. 

2 Cap. CXVII. 

3 Fr. 164-265 Muller. 

I Asupra acestui Amasis se sculă cu oaste Cambyses, fiul 
lui Cyrus ; pe lingă alte seminţii peste care domnea, dintre 
eleni 1 ducea cu sine pe ionieni şi pe eolieni 2 . Iată care a fost 
pricina 3 [războiului] : Cambyses, trimiţînd un sol în Egipt, ceruse 
în căsătorie pe fiica lui Amasis - şi o ceruse după sfatul unui egip¬ 
tean ; îndemnul acestuia pornise din ură faţă de Amasis, deoa¬ 
rece regele, din cîţi medici se aflau în Egipt, tocmai pe el îl 
despărţise de nevastă şi copii şi-l dăduse pe mina perşilor, atunci 
cînd Cyrus îi ceruse lui Amasis un medic pentru ochi, anume pe 
cel mai iscusit din cîţi erau în Egipt 4 . Egipteanul, plin de obidă, 
stăruia cu sfatul pe lingă Cambyses, îndemnîndu-1 să-i ceară lui 
Amasis fata : dacă acesta i-ar fi dat-o, ar fi fost peste măsură de 
mîhnit, iar de nu, şi-ar fi făcut un duşman din Cambyses. 

Amasis, căruia nu-i venea de loc la socoteală creşterea puterii 
perşilor şi în sufletul lui era înspăimîntat, nu îndrăznea nici s-o 
dea nici să n-o dea ; ştia el foarte bine că nu avea Cambyses de 
gînd să-i ia fata de soţie, ci numai ca ţiitoare 5 . Cumpănind lucru¬ 
rile, iată ce făcu. Regele dinaintea lui, Apries, avea o fiică înaltă 
la trup şi neasemuit de frumoasă 6 , singura care mai rămăsese din 
neamul ei ; numele fetei era Nitetis 7 . Pe această fată o găti 
Amasis cu veşmînt bogat, scule de aur şi apoi o trimise la perşi, 
dînd-o drept fiica lui. 

După cîtăva vreme, pe cînd Cambyses o mîngîia, sărutînd-o, 
şi o chema după numele tatălui ei, numai ce fata îi spune : „O 
rege, nu-ţi dai seama că ai fost amarnic înşelat de Amasis, care 
m-a pornit către tine împodobindu-mâ cît mai frumos şi dăruin- 
du-mă ţie ca şi cum aş fi chiar fiica lui ? Adevărul este că sînt 
fiica lui Apries, cel ucis de Amasis, al cărui stăpîn era cînd Ama¬ 
sis s-a răsculat alături de egipteni..." Mărturisirea aceasta, cît 

22 * 

şi faptul în sine îl minară pe Cambyses, fiul lui Cyrus, spre 
Egipt, mîniat peste măsură 8 . Aşa povestesc perşii. 

II Egiptenii, dimpotrivă, fac din Cambyses unul de-ai lor, 
spunînd că el s-a născut tocmai din această fiică a lui Apries ; 
că Cyrus ar fi fost cel care a trimis la Amasis după fată, şi nu 
Cambyses 9 . Spunînd acestea cu bună ştiinţă, nu grăiesc drept. Nu 
era nicidecum cu putinţă să ie fi rămas ascuns (dacă cineva 
cunoaşte aşa cum se cuvine rînduielile de viaţă persane, apoi 
aceia sînt egiptenii), mai întîi că legea persană nu îngăduie unui 
fecior din flori să domnească cînd mai trăieşte încă unul legiuit, 
în al doilea rînd, că acest Cambyses era fiul Cassandanei 10 , 
născută din Pharnaspes, din neamul Ahemenizilor, şi nu al unei 
egiptence. 

Egiptenii însă răstălmăcesc adevărul pentru a se arăta în¬ 
rudiţi cu casa lui Cyrus. Aşa stau lucrurile. 

III Mai umblă şi următoarea poveste, căreia însă eu unul 
nu-i dau crezare. Una din soţiile perşilor, intrînd întîmplător la 
soţiile lui Cyrus, o văzu pe Cassandana înconjurată de copiii ei, 
chipeşi şi bine făcuţi 11 ; femeia, admirîndu-i peste măsură, nu 
mai contenea să-i laude. Atunci Cassandana, soţia lui Cyrus, îi 
spuse : „Cu toate că sînt mama unor astfel de copii, Cyrus nu 
mă preţuieşte, în schimb, ţine în mare cinste pe venetica din 
Egipt“. Ea vorbea aşa, fiind adînc mâhnită din pricina lui Nite- 
tis. Deodată, cel mai vârstnic dintre copii, Cambyses, grăi : 
„Iacă, mamă, tocmai de aceea, cînd voi ajunge la vîrsta bărbă¬ 
ţiei, voi răsturna Egiptul cu susul în jos şi cu josul în sus !“ 
Băiatul, cînd rostea acestea, n-avea mai mult de zece ani şi 
femeile rămaseră încremenite de uimire. Cambyses a ţinut însă 
minte întîmplarea şi iată de ce, cînd s-a făcut mare şi s-a suit pe 
tron, ar fi pornit cu oaste împotriva Egiptului. 

IV In ajutorul acestei expediţii s-a întîmplat să vină şi o altă 
împrejurare pe care o voi povesti îndată. Printre oştenii lefegii 
cared slujeau pe Amasis 12 se afla un bărbat din Halicarnassos, 
pe nume Phanes, priceput la un sfat bun şi oţelit în războaie. 
Acest Phanes, avînd o oarecare pricină de nemulţumire din 
partea lui Amasis, fugi din Egipt pe o corabie, cu gîndul de a 

intra în vorbă cu Cambyses. Cum Phanes se bucura de mare vază 
printre lefegii şi cum ştia o mulţime de lucruri cu de-amănuntul 
despre Egipt, Amasis dădu poruncă să fie urmărit, făcînd tot ce-i 
sta în putinţă ca să pună mina pe el. Pe urmele fugarului trimise 
o triremă cu cel mai credincios dintre eunucii săi ; acesta îl prinse 
în Licya, dar după ce l-a prins, nu l-a mai dus înapoi în Egipt, 
căci Phanes îl trase pe sfoară prin viclenia sa 13 ; ameţindu-i cu 
băutură pe cei care-1 păzeau, fugi la perşi. 

Sosind la curtea lui Cambyses, care tocmai se pregătea să 
năvălească în Egipt şi nu ştia pe unde-i mai bine s-o pornească, 
cum să străbată pustiul, îl înştiinţă pe rege de toate treburile lui 
Amasis şi îl lămuri pe unde s-o ia, sfătuindu-1 astfel : să trimită 
o solie la regele arabilor 14 cu rugămintea să-i îngăduie şi să-i 
asigure trecerea. 


V Numai pe aci se cunosc căi deschise spre Egipt 15 . Incepînd 
din Fenicia, pînă la hotarele oraşului Cadytis 16 , ţinutul e în stă- 
pînirea syrienilor palestinieni 17 ; de la Cadytis însă - după pă¬ 
rerea mea un oraş ceva mai mic decît Sardesul - şi pînă la Ieny- 
sos 18 , punctele de schimburi comerciale presărate pe ţărmul 
mării sînt în puterea regelui Arabiei ; de la Ienysos pînă la lacul 
Serbonis 191 - pe lîngă care muntele Casios 20 îşi răsfiră coamele 
pînă spre mare - ţărmul intră iar în stăpânirea syrienilor 21 ; 
dacă treci de lacul Serbonis, în care legenda spune că s-ar fi 
ascuns Typhon 22 , de aici încolo începe Egiptul. Tot ce se găseşte 
între oraşul Ienysos, muntele Casios şi lacul Serbonis, ţinut destul 
de întins, căci ţine cale de trei zile, este de o uscăciune cumplită. 

VI Voi vorbi acum de un fapt despre care puţini din aceia 
ce-au ajuns în Egipt pe mare îşi pot da seama. Din tot cuprinsul 
Elladei 23 şi, afară de asta, şi din Fenicia, se aduc în Egipt de 
două ori pe an o mulţime de vase pline cu vin 24 ; cu toate 
acestea, ca să zic aşa, nu poţi vedea prin părţile locului nici un 
singur ulcior de vin 25 . La ce oare, s-ar putea întreba cineva, au 
fost ele folosite ? Vă voi desluşi îndată. Fiecare demarh 26 are 
datoria să adune toată olăria din oraşul lui şi s-o trimită la 
Memfis, de unde ulcioarele - umplute cu apă - sînt duse 27 mai 
departe pînă în meleagurile Syriei, lipsite de apă. 28 Astfel aceste 

oale golite şi aduse în Egipt, sînt trimise rînd pe rînd în 
Syria. 

VII Perşii, de îndată ce-au pus mina pe Egipt, au înlesnit 
în acelaşi fel trecerea spre Egipt, îndestulând drumul cu apă 
după cum s-a arătat mai sus. Pe acea vreme, nu se afla pe acolo 
pe nicăieri apă la îndemînă ; Cambyses, urmând sfatul oaspetelui 
său din Halicarnassos, trimise soli la arab 29 şi, cerîndu-i asigu¬ 
rarea unui drum fără primejdii, o dobîndi ; amîndoi regii schim¬ 
bară apoi între ei zăloguri de credinţă. 

VIII Arabii 30 îşi păzesc jurămintele de credinţă mai mult ca 
oricare alt popor. Iată cum se leagă ei prin jurământ : între cei ce 
vor să-şi jure credinţă, se aşază la mijloc un altul care crestează 
cu o piatră ascuţită palmele celor ce jură, în dreptul degetelor 
celor mari ; după aceea, smulgând din haina fiecăruia cîteva fire, 
le moaie în sînge şi mânjeşte şapte 31 pietre aşezate la mijloc ; în 
timp ce săvârşeşte acest ritual, cheamă cu glas mare pe Dionysos 
şi pe Urania 32 . Cînd mijlocitorul a terminat, cel care face jură¬ 
mântul înfăţişează pe rând prietenilor săi pe străin sau pe cetă¬ 
ţean, dacă jurământul e făcut faţă de un cetăţean, iar prietenii se 
prind şi ei chezaşi că jurămintele vor fi ţinute. 

Arabii au credinţa că nu există alţi zei decît singur Dionysos 
şi Urania ; părul şi-l taie întocmai cum se tundea Dionysos zic ei, 
adică rotunjit şi cu tîmplele rase. Lui Dionysos îi zic Orotal, 33 
iar Uraniei, Alilat 34 . 

IX După ce regele arabilor s-a legat prin jurămînt de prietenie 
faţă de Solii lui Cambyses, iată ce măsuri a luat : umplînd cu apă 
burdufuri din piele de cămilă 35 , le încărcă pe toate cămilele vii 
cite le avea, şi, cînd fu gata, mină cămilele în pustiu şi aşteptă 
acolo oastea lui Cambyses. Aceasta este povestea cea mai de 
crezut din cîte se spun ; totuşi, trebuie să dau seama şi de o alta, 
mai puţin convingătoare, deoarece şi asta umblă din gură în 
gură : în Arabia se găseşte un mare fluviu al cărui nume este 
Corys 30 ; fluviul se varsă în marea numită Erythreea. Se spune 
că regele arabilor a dus apa în pustiu de la acest fluviu, mî- 
nînd-o printr-un fel de maţ întins în lungime, pe care l-a făcut 
din piei de bou crude şi alte soiuri de piei, cusute cap la cap, iar 

în pustiu a săpat nişte zăcători mari pentru strinsul şi păstrarea 
apei 37 . De la fluviu pînă la deşert este cale de douăsprezece 
zile de drum. Se zice că apa era minată pe trei căi, în trei locuri 
osebite. 

X Psammenitos, fiul lui Amasis, aşezindu-şi tabăra la gura 
Pelusiacă a Nilului, îl aştepta pe Cambyses 38 ; căci acesta nu 
l-a mai apucat în viaţă pe Amasis cînd s-a năpustit asupra 
Egiptului ; după patruzeci şi patru de ani de domnie, Amasis 
murise, ani în care nu i se întâmplase nici un neajuns prea mare. 
La moartea sa, Amasis a fost îmbălsămat şi pus în mormîntul pe 
care el îl ridicase în templu 39 . 

Cînd peste Egipt domnea Psammenitos 40 , fiul lui Amasis, 
mare minune s-a întâmplat pentru egipteni : la Teba egipteană a 
căzut ploaie, unde nicicînd înainte vreme nu picase vreun strop, 
cum mărturisesc tebanii înşişi, şi nici după aceea, pînă în zilele 
noastre, n-a mai plouat 4l . Intr-adevăr, în Egiptul de sus nu plouă 
de loc ; dar atunci o bură de ploaie a stropit puţin la Teba. 

XI Perşii, după ce-au străbătut deşertul, îşi aşezară tabăra 
în faţa egiptenilor, gata de luptă. Atunci lefegiii regelui egip¬ 
tean, toţi eleni şi carieni 42 , înverşunaţi pe Phanes că adusese 
oştire străină .împotriva Egiptului, ca să se răzbune, iată ce le 
dădu prin cap : Phanes îşi lăsase copiii în Egipt; lefegiii, adu- 
cîndu-i în tabără în văzul părintelui lor, aşezară un crater drept 
la mijloc între cele două tabere ; apoi, tîrînd unul câte unul pe 
fiecare copil, îi junghiară deasupra vasului 4a ; după ce sfîrşiră 
de ucis toţi copiii, turnară vin şi apă ; apoi băură din amestec 
pe rînd 44 , şi aşa porniră la luptă. Bătălia care s-a încins a fost 
crîncenă ; după ce-a căzut mulţime mare din amîndouă % părţile, 
egiptenii o luară la fugă. 

XII Am văzut un lucru foarte ciudat pe care mi l-au arătat 
localnicii : din osemintele celor căzuţi în această bătălie, zăcînd 
despărţite (căci oasele perşilor au fost date într-o parte şi ale 
egiptenilor în alta, aşa cum au fost alese de la început), tigvele 
perşilor sînt dntr-atît de slabe, dncît, de-ai vrea, le-ai putea găuri 
doar cu o pietricică ; în schimb, cele ale egiptenilor sînt aşa de 
tari, că de-abia le-ai sparge izbindu-le cu un bolovan. Pricina 

acestui lucru, după spusele lor, ar fi următoarea - şi 
m-am încredinţat uşor că au dreptate : egiptenii, încă din copilă¬ 
rie, încep să-şi radă capetele 45 , iar oasele capului lăsate în 
bătaia soarelui se întăresc ; de aceea ei nici nu chelesc ; într- 
adevăr, printre egipteni vezi mai puţin oameni pleşuvi decât ori¬ 
unde. Iată de ce au ţestele capului aşa de tari. Pe de altă parte, 
perşii au ţeasta slabă pentru că de mici copii îşi umbresc capul, 
purtînd tiare de lină. Că aşa este, am văzut cu ochii mei ; la 
Papremis 46 , unde zac capetele celor ucişi de libyanul Inaros, 
o dată cu Achaimenes, fiul lui Darius 47 - am văzut ceva asemă¬ 
nător cu ce se găseşte la Pelusion. 

XIII Egiptenii, cînd fură înfrînţi în bătălie, o luară la goană 
în neorînduială. După ce s-au închis în Memfis, Cambyses tri¬ 
mise în susul fluviului o corabie mytileniană care ducea un 
purtător de cuvînt persan, cu însărcinarea să-i poftească pe egip¬ 
teni la o înţelegere. Aceştia însă, cum au zărit corabia intrând 
în Memfis, revărsîndu-se în pâlcuri dese din cetăţuie, sfărîmară 
corabia, sfîşiară oamenii în bucăţi, iar rămăşiţele le luară cu 
ei în cetăţuie 48 . După această întâmplare, egiptenii, fiind împre¬ 
suraţi, se văzură siliţi să se predea. Pe de altă parte, libyenii, 
vecinii lor, cuprinşi de spaimă - luând pildă de la cele petrecute 
în Egipt - s-au închinat fără împotrivire. Ei se învoiră să plă¬ 
tească un bir şi trimiseră daruri. Cei din Cyrene 49 şi Barca 50 , 
temîndu-se ca şi libyenii, făcură la fel. Cambyses primi cu bună¬ 
voinţă darurile sosite de la libyeni, dar se arătă foarte nemulţu¬ 
mit de cele ale cyrenienilor, pentru că erau puţine, după cîte 
cred eu - căci cyrenienii nu trimiseseră decât cinci sute de mine 
de argint ; luînd banii chiar cu mîna lui, regele îi azvîrli prin¬ 
tre solcfaţi. 

XIV într-a zecea zi după căderea Memfisului, Cambyses, 
aşezîndu-1 în batjocură într-o suburbie a oraşului pe regele 
Psammenitos - care nu domnise decît şase luni - împreună cu 
alţi fruntaşi egipteni, a pus la grea încercare sufletul acestuia, fă¬ 
când precum urmează : după ce i-a îmbrăcat fiica în port de 
roabă, o trimise după apă cu un ulcior, împreună cu ea trimiţînd 
şi alte fete pe care le-a ales dintre cele ale fruntaşilor, îmbrăcate 
la fel cu fiica regelui, 

Cînd fetele trecută prin faţa părinţilor lor, văicărindu-se 
şi hohotind de plîns, ceilalţi părinţi le răspunseră cu vaiete şi 
gemete, văzînd ce indurau. Psammenitos însă, cu toate că privi 
şi înţelese, îşi plecă doar ochii în jos. După ce au trecut fetele 
care cărau apă, în al doilea rînd, Cambyses trimise, alături de 
alte două mii de tineri de vîrsta lui, legaţi de gît cu un ştreang 
şi cu zăbale în gură, pe fiul lui Psammenitos. Tinerii erau minaţi 
la moarte, să ispăşească pieirea mytilenienilor din Memfis şi a 
vasului lor ; pedeapsa era dată de judecătorii regeşti, 51 care 
hotărîseră ca pentru fiecare om să piară în schimb cîte zece 
egipteni din floarea ţării. Psammenitos, şi de astă dată, îi 
văzu cum treceau şi înţelese că fiul lui era dus la moarte ; ceilalţi 
egipteni care-1 înconjurau, se tînguiau şi erau la pămînt de atâta 
jale ; el însă făcu acelaşi lucru ca atunci cînd trecuse fiică-sa. 

După ce convoiul se pierdu din ochi, s-a întîmplat ca în faţa 
lui Psammenitos, fiu al lui Amasis, şi a celorlalţi egipteni aşezaţi 
în marginea oraşului să răsară un om, altădată tovarăşul de 
ospeţe al regelui, trecut de vîrsta tinereţii, acum însă scăpătat şi 
nemaivînd nimic mai mult decît are un cerşetor ; omul întindea 
mîna să capete milostenia de la ostaşi. Psammenitos, cum îl zări, 
izbucni într-un plîns zgomotos şi-şi chemă pe nume tovarăşul, 
izbindu-se cu pumnii în cap. Pe acolo însă erau nişte paznici 
care-1 înştiinţau de îndată pe Cambyses de tot ce se întîmplă cu 
Psammenitos la trecerea fiecăruia. Cambyses, mirat de ce se pe¬ 
trecea, trimise un sol să-l cerceteze pe egiptean ; solul grăi aşa : 
„Psammenitos, stăpînul tău Cambyses întreabă de ce, cînd ai 
văzut pe fiică-ta ajunsă atît de rău şi pe fiul tău păşind spre 
moarte, nici n-ai strigat, nici nu te-ai plîns, dar l-ai cinstit pe 
cerşetor, care, precum am aflat de la alţii, nici măcar nu-i rudă 
cu tine ?“ Acestea au fost cuvintele solului, iar regele îi răspunse 
aşa : „O fiu al lui Cyrus, nenorocirile care m-au lovit sînt prea 
mari ca să mai pot plînge ; starea jalnică a tovarăşului meu este 
însă vrednică de plîns : el ajunge în pragul bătrîneţelor, prăbuşit 
din tot belşugul şi fericirea de care s-a bucurat, căzut în cea 
mai cumplită sărăcie". 

Cînd spusele lui Psammenitos au ajuns la urechea lui Cam¬ 
byses, i s-au părut pline de miez. Precum povestesc egiptenii, 
Cresus chiar a lăcrămat (căci acesta îl urmase pe Cambyses în 
războiul din Egipt) ; li s-au umplut ochii de lacrimi şi perşilor 

care erau de faţă. Pe Cambyses însuşi îl cuprinse mila şi pe dată 
dădu poruncă să fie lăsat în viaţă fiul lui Psammenitos dintre cei 
osîndiţi la pieire, iar regele să fie ridicat din marginea oraşu¬ 
lui şi adus la el. 

XV Cei trimişi să aducă băiatul nu-1 mai găsiră viu, căci 
fusese cel dintâi ucis ; pe Psammenitos însă l-au luat şi l-au 
dus la Cambyses. De atunci îşi petrecu restul vieţii neavînd 
de îndurat nici un neajuns. Dacă ar fi izbutit să cîştige încrede¬ 
rea că nu va urzi ceva, ar fi dohîndit chiar cârmuirea Egiptului ; 
căci perşii au obiceiul să cinstească osul domnesc ; merg chiar 
pînă acolo că încredinţează fiilor domnia, chiar dacă părinţii 
s-au răsculat împotriva lor. Că într-adevăr aşa obişnuiesc să 
facă, se poate dovedi din nenumărate alte pilde, printre altele, 
cea a lui Thannyras, fiul libyanului Inaros, care a primit puterea 
ce-o avusese tatăl său ; mai e şi pilda lui Pausiris 5ă , fiul lui 
Amyrtaios : şi acesta a primit domnia tatălui său. Cu toate 
acestea, nimeni altul n-a făcut mai mult rău perşilor decît Ina- 
ros şi Amyrtaios. Cît priveşte pe Psammenitos, deoarece s-a ţinut 
numai de ticăloşii, şi-a primit răsplata : el a fost prins răsculind 
pe egipteni şi - cînd a fost dovedit de Cambyses - s-a omorît 
pe loc, bînd sînge de taur 53 . Astfel s-a sfîrşit Psammenitos. 

XVI De la Memfis, Cambyses plecă spre Sais, cu gîndul să 
facă ceea ce a şi făcut ; cînd ajunse la palatul lui Amasis, dădu 
poruncă pe dată ca leşul lui Amasis să fie scos afară din criptă. 
După ce porunca îi fu îndeplinită, Cambyses îşi puse oamenii 
să biciuiască leşul, să-i smulgă părul, să-l împungă, să-l 
batjocorească în fel şi chip. în curînd însă, oamenii care pîngă- 
reau leşul ajunseră la capătul puterilor, deoarece mortul, fiind 
îmbălsămat, se ţinea tare şi nu se putea smulge nimic din el ; 
atunci Cambyses porunci să fie ars, hotărîre cu totul nelegiuită 54 , 
căci perşii socot focul drept o divinitate 55 ; arderea morţilor, 
într-adevăr, nu intră nici în obiceiurile perşilor, nici în ale egip¬ 
tenilor ; nu intră în ale perşilor din pricina care s-a spus : ei 
zic că nu se cuvine să se facă parte unui zeu de leşuri omeneşti ; 
nici în al egiptenilor, care au credinţa că focul este un fel de 
fiară însufleţită, în stare să înghită tot ce apucă, stingîndu-sc 
doar o dată cu ceea ce a înghiţit, cînd s-a săturat de pradă. La 

ei este o mare nelegiuire să se dea vreun leş fiarelor ; de aceea 
îşi Îmbălsămează morţii, ca nu cumva mortul să fie ros de 
viermi 50 . 

Cambyses dădu, prin urmare, porunci care încălcau deopo¬ 
trivă obiceiurile celor două neamuri. Totuşi, după cîte spun egip¬ 
tenii, nu Amasis ar fi fost cel care a pătimit toate acestea, ci 
un oarecare alt egiptean, de aceeaşi statură cu regele 57 . Perşii, 
batjocorindu-1 pe acesta, şi-au închipuit că batjocoresc pe Ama¬ 
sis. In Egipt, se povesteşte că Amasis, înştiinţat de un oracol 
de cele ce aveau să i se întîmple după moarte şi vrînd să oco¬ 
lească urmările, a îngropat în cripta lui, chiar lîngă intrare, pe 
acest om atunci cînd a murit - adică pe cel ce a fost biciuit -, 
cît despre sine, a lăsat cu limbă de moarte fiului său să-l aşeze 
in ungherul cel mai depărtat al criptei. Aceste hotărîri ale lui 
Amasis privitoare la mormînt şi la acest om nu mi se par a fi cî- 
tuşi de puţin adevărate, dar egiptenii înfrumuseţează astfel lu¬ 
crurile ca să iasă tot pe-a lor. 

XVII După această ispravă, Cambyses plănui trei expediţii : 
împotriva carthaginezilor, a ammonienilor 58 şi a etiopienilor 
macrobi 59 , cei care locuiesc în părţile Libyei, pe lîngă ţărmurile 
mării de miazăzi. 

Stând şi chibzuind, a hotărât că e potrivit să trimită împotriva 
carthaginezilor un pîlc de corăbii şi să lovească în ammonieni 
cu o parte aleasă a pedestrimii ; la etiopieni însă, a pornit mai 
întîi iscoade, care, sub cuvînt că duc daruri regelui lor, trebuiau 
să vadă dacă nu cumva la aceşti etiopieni se află cu adevărat 
aşa-zisa „masă a Soarelui" 60 , şi, afară de asta, să mai ia seama 
la ce se mai găsea pe acolo. 

XVIII Iată ce se zice că este „masa Soarelui". într-o mar¬ 
gine a oraşului dai de o pajişte încărcată cu cărnuri fierte din 
toate dobitoacele cu patru picioare ; pe pajişte, în timpul nopţii, 
carnea este aşezată de acei dintre cetăţeni cărora de fiecare 
dată le vine rîndul să îndeplinească această treabă, iar ziua, 
poate să se ospăteze după voie, orice trecător. Băştinaşii spun 
că de fiecare dată pămîntul însuşi scoate la iveală aceste bună¬ 
tăţi. Aşa se vorbeşte că ar fi ceea ce se cheamă „masa Soarelui". 

XIX Cambyses, îndată ce găsi cu cale să-şi pornească 
iscoadele, trimise să-i aducă din oraşul Elefantina 61 cîţiva 
ichthyophagi 62 , din cei care ştiau limba etiopiană ; între timp, 
pînă la chemarea ichthyophagilor, Cambyses porunci ca flota să 
purceadă împotriva Carthaginei. Fenicienii însă nu se învoiră să 
plece, zicind că ei sînt legaţi [de Carthagina] prin jurăminte grele 
şi că ar săvîrşi o adevărată nelegiuire dacă s-ar lupta cu pro¬ 
priii lor copii 63 . Fenicienii dîndu-se în lături, cîţi mai rămaseră 
nu erau în stare să ducă singuri lupta. în felul acesta, carthagi- 
nezii scăpară de jugul perşilor. Cambyses nu crezu că e cuminte 
să-i silească pe fenicieni, deoarece aceştia se închinaseră de 
bunăvoia lor perşilor 64 şi toată oştirea cîtă lupta pe mare atîrna 
de fenicieni. Cei din Cipru se supuseseră şi ei perşilor 65 şi luaseră 
parte la războiul împotriva Egiptului. 

XX Cînd ichthyophagii se înfăţişară lui Cambyses, venind 
de la Elefantina, regele îi trimise la etiopieni, învăţîndu-i ce 
trebuie să spună şi încredinţîndu-le daruri, anume un veşmînt de 
purpură 66 , un colan răsucit de aur, brăţări, un vas de alabastru 
plin cu mir 67 şi un vas cu vin de palmier 68 . Etiopienii, la care 
trimisese Cambyses, se zice că sînt cei mai înalţi şi mai frumoşi 69 
dintre toţi oamenii ; de asemenea, se spune că se deosebesc de 
ceilalţi oameni în obiceiuri, mai ales în privinţa alegerii regelui, 
purcezînd în felul următor : pe cetăţeanul pe care-1 socot cel mai 
înalt şi puternic pe potriva staturii, pe acesta îl socot vrednic 
să le fie domn. 

XXI De cum sosiră ichthyophagii la aceşti oameni, după ce 
încredinţară darurile aduse regelui lor, grăiră aşa : „Cambyses, 
regele perşilor, în dorinţa de a fi prietenul şi aliatul tău, ne-a 
trimis cu porunca să intrăm în înţelegere cu tine şi îţi dăruieşte 
aceste lucruri de care el însuşi se slujeşte bucuros". Etiopianul, 
pricepînd că veniseră că iscoade, le răspunse cu aceste cuvinte : 
„Regele perşilor nu v-a trimis să-mi aduceţi aceste daruri dornic 
din toată inima să-mi fie prieten, nici voi nu grăiţi adevărul ; 
aţi venit doar să iscodiţi împărăţia mea, şi acel om nu este cu 
cugetul curat ; căci, dacă ar umbla cu bună dreptate, n-ar rîvni 
la ţara altora, pe lîngă cea pe care o are, nici n-ar duce în ro¬ 
bie oameni din partea cărora n-a îndurat nici un neajuns. Acum 

însă, iată, duceţi-i acest arc şi spuneţi-i că regele etiopienilor 
il sfătuieşte pe regele perşilor să pornească cu război împotriva 
etiopienilor macrobi, copieşindu-i cu numărul, şi abia atunci 
cînd perşii vor fi în stare să întindă cu aceeaşi uşurinţă ca şi 
noi arcuri de mărimea acestuia 70 ; pină atunci să înalţe rugi de 
mulţumire zeilor că n-au sădit în mintea fiilor etiopienilor pofta 
de a mai înnădi şi alte ţinuturi la cele pe care le au“. 

XXII După ce termină ce avea de spus, slobozi arcul şi îl 
înmînă celor trimişi ; apoi, luînd veşmântul de purpură, întrebă 
ce era şi cum fusese făcut. Cînd ichthyophagii i-au spus adevărul 
despre purpură şi vopsit, el le răspunse că erau nişte oameni 
vicleni, după cum viclene erau şi veşmintele lor. Apoi în¬ 
trebă la ce sînt bune colanul de aur împletit şi brăţările. 
Ichthyophagii, lămurindu-1 că se purtau ca podoabe, regele etio¬ 
pienilor a ris ; prefăcîndu-se încredinţat că aşa erau lanţurile la 
perşi, adăugă că la etiopieni lanţurile sînt mai trainice. în al 
treilea rînd îi întrebă ce este mirul ; solii îi vorbiră despre 
felul cum se face şi cum trebuie să te ungi cu el, iar regele re¬ 
petă aceleaşi lucruri pe care le spusese şi despre haină. Cînd 
ajunse la vin şi află de -pregătirea lui, peste măsură îneîntat de 
băutură, întrebă ce mănîncă regele şi cam cît dăinuie cea mai 
îndelungată viaţă a unui persan. Solii răspunseră că mănîncă 
pîine, iar apoi îi desluşiră ce este grîul 11 , adăugind că vîrsta cea 
mai înaintată la care poate ajunge cineva este cea de optzeci de 
ani. Etiopianul, faţă de lămuririle date, zise că nu se miră nici¬ 
decum că perşii trăiesc aşa puţini ani, cînd mănîncă numai gu¬ 
noaie ; părerea lui era că nici n-ar putea trăi atîţia ani dacă 
nu s-ar ţine cu băutura, adică cu vinul ; în această privinţă recu¬ 
noştea că perşii erau cei mai tari. 

XXIII Ichthyophagii, întrebând la rîndul lor pe rege despre 
lungimea vieţii şi despre felul de trai al băştinaşilor, [aflară] că 
cei mai mulţi dintre ei ajung vârsta de o sută douăzeci de ani, 
ba unii o şi depăşesc ; mîncarea lor era carne fiartă, şi ca 
băutură beau lapte. Iscoadele, arătîndu-şi uimirea cu privire 
la numărul anilor, se spune că au fost duşi la un izvor în care 
scăldîndu-se au ieşit atît de lucioşi de parcă s-ar fi muiat în unt¬ 
delemn ; după baie, răs-pîndeau o mireasmă de toporaşi. Iscoadele 

mai povesteau că apa izvorului e aşa de uşoară, că nimic nu poate 
pluti pe deasupra ei, nici lemnul, nici altceva mai uşor decît 
lemnul, ci toate lucrurile cad la fund. Acest soi de apă, dacă 
ceea ce spun ichthyophagii despre ea este adevărat, s-ar putea 
să fie pricina că localnicii trăiesc aşa de mult, deoarece ei o folo¬ 
sesc în orice împrejurare. Pleoînd de la izvor, povestesc mai de¬ 
parte iscoadele, au fost îndreptaţi spre temniţa unde erau închişi 
bărbaţii, toţi încătuşaţi în lanţuri de aur. La această ramură a 
etiopienilor, din cîte metale se află pe pămînt, cel mai rar şi 
cel mai de preţ este arama. După ce au sfîrşit de văzut temniţa, 
li s-a arătat şi aşa-zisa „masă a Soarelui". 

XXIV După aceasta, la urmă, ichthyophagii fură plimbaţi 
prin faţa raclelor localnicilor, care se zice că sînt făcute din 
cristal de stîncă 72 , în următorul fel : după ce leşul a fost mumi- 
fiat, fie aşa cum fac egiptenii, fie în vreun alt chip, etio¬ 
pienii îl acoperă în întregime cu un strat de gips pe care zugră¬ 
vesc chipul răposatului, străduindu-se să semene cît se poate mai 
bine ; apoi îl aşază într-o coloană din piatră străvezie scobită 
pe dinăuntru. Piatră de acest fel se scoate din belşug în partea 
locului şi se lucrează foarte lesne. Mortul, aşezat drept la mij¬ 
locul coloanei, se vede bine de tot, nu răspîndeşte vreun miros 
neplăcut şi nu stârneşte scârbă ; dimpotrivă, mumia se înfăţişează 
la vedere în toate privinţele aidoma cu mortul. 

Rudele cele mai apropiate ţin coloana timp de un an la casa 
lor, aducîndu-i prinoase din tot ce au şi felurite jertfe ; după un 
an o duc afară din casă şi o aşază în împrejurimile oraşului 7S . 

XXV Iscoadele, după ce văzură toate, s-au întors îndărăt. 
Cînd îi povestiră de-a fir-a-păr cele ce ştiau, Cambyses. 
cuprins de mînie, de îndată şi porni împotriva etiopienilor, fără 
a se îngriji de hrană şi fără să cugete că avea să-şi poarte oa¬ 
menii tocmai la capătul pămîntului. Regele era într-atît de turbat 
şi scos din minţi 74 , încît porni la război de cum auzi spusele 
ichthyophagilor, hotărînd totuşi ca elenii care se aflau de faţă 
să rămînă pe loc 75 ; în schimb, luă cu el toată pedestrimea. 
Purces la drum, ajunse .la Teba 76 , unde despărţi din grosul oşti¬ 
rii cam cincizeci de mii de oameni 77 ; acestora le porunci să 
robească pe ammonieni şi apoi să dea foc oracolului lui Zeus. El, 

în fruntea oştirii cită mai rămăsese, se îndreptă împotriva etio¬ 
pienilor. înainte însă ca oastea să fi străbătut a cincea parte a 
drumului, dintr-o dată soldaţii se treziră că nu mai aveau nimic 
din merindele ce le luaseră cu ei. După hrană, duseră curînd 
lipsă şi de animalele de povară, căci le mîncară. Dacă măcar 
acum Cambyses, văzînd ce se întîmplă, şi-ar fi dat seama de 
nebunia ce făcea, şi-ar fi minat oastea înapoi şi, cu toată greşeala 
de la început, s-ar fi arătat un om cuminte ; dar, fără a sta şi a 
chibzui, el mergea mereu înainte. Oştenii, cită vreme mai avură 
ce scormoni în pământ, o mai duseră cum putură, mîncînd ier¬ 
buri ; oînd însă ajunseră în pustiu 78 , cîţiva din ei săvîrşiră un 
lucru înfiorător : trăgînd la sorţi, mîncară pe unul la fiecare zece 
oameni din şirurile lor. Cambyses, aflînd ce se petrecea, de teamă 
ca oamenii să nu se mănînce între ei, se lăsă în cele din urmă 
de războiul împotriva etiopienilor şi făcu cale întoarsă spre Teba ; 
pierderile în oameni erau foarte mari. De la Teba, coborî spre 
Memfis, unde îngădui elenilor să ia drumul mării 79 . Aşa a păti¬ 
mit oastea îndreptată împotriva etiopienilor 80 . 

XXVI Intre timp, perşii trimişi să lovească pe ammonieni, 
însoţiţi de călăuze la ieşirea din oraşul Teba, se ştie bine că 
au ajuns la oraşul Oasis 81 , care se află în stăpînirea samienilor 
din tribul aischrionic 82 ; locul este depărtat de Teba cale de 
şapte zile prin deşert. Ţinutul acesta se cheamă pe limba 
elenilor „insula fericiţilor “ 83 . Pînă aici se ştie că a ajuns oastea ; 
ce va mai fi fost de aici înainte, afară doar de ammonieni 
înşişi şi de cei ce au aflat ceva de la ei, nimeni altul nu mai 
poate da vreo veste despre acei oşteni. Perşii n-au ajuns la 
ammonieni, dar nici de întors nu s-au mai întors îndărăt. Iată 
ce povestesc ammonienii : oînd perşii au pornit din Oasis împo¬ 
triva lor prin mijlocul deşertului şi au ajuns ca la jumătatea 
drumului dintre ţinutul lor şi Oasis, abia prînziseră, că un vînt 
cumplit şi năprasnic se abătu asupră-le dinspre sud ; uraganul, 
ridicînd mormane uriaşe de nisip, i-a îngropat, şi din asta li s-a 
tras pieirea 8i . Aşa spun ammonienii că s-a întâmplat cu acel 
corp de oaste. 

XXVII Cind Cambyses ajunse la Memfis, egiptenilor li 
s-a arătat Apis 85 , pe care elenii îl numesc Epaphos 86 . Ori de 

cîte ori se arată Apis, egiptenii se gătesc cu cele mai frumoase 
veşminte ce le au şi se pun pe petreceri 87 . Regele, văzând ce 
făceau egiptenii, răstălmăci lucrurile, închipuindu-şi că ei ţin 
sărbătoarea pentru că îi mersese lui aşa de rău ; chemă atunci 
la sine pe demnitarii Memfisului 88 şi cînd aceştia i se înfăţişară 
îi întrebă de ce mai înainte vreme, cînd se afla el la Memfis, 
egiptenii n-au făcut niciodată aşa ceva, şi abia acum se veselesc, 
la întoarcerea sa, după ce-şi pierduse grosul armatei ? Dregătorii 
îl lămuriră că li se arătase un zeu care nu obişnuia să se ivească 
decît la răstimpuri îndelungate şi că ori de dte ori se arată, 
atunci toţi egiptenii se bucură şi încep să petreacă. Cambyses 
îi ascultă, apoi îi învinui că mint şi, ca pe nişte mincinoşi ce 
credea că sînt, îi osîndi la moarte. 

XXVIII După uciderea demnitarilor, chemă şi preoţii în faţa 
lui ; preoţii spunînd aceleaşi lucruri, Cambyses le răspunse că 
vrea să se încredinţeze dacă e adevărat sau ba, că o divinitate 
care coboară în rîndurile oamenilor 83 li se arătase cumva 
egiptenilor ; spunînd aceste cuvinte, dădu poruncă preoţilor 
să i-1 aducă pe Apis. Preoţii porniră cu toţii să i-1 aducă. Apis. 
adică Epaphos, este viţelul unei vaci care nu mai este în stare 
să poarte în pîntecele ei alt rod. Egiptenii povestesc că asupra 
vacii coboară din cer o rază şi că din această rază zămisleşte 
ea pe Apis 90 . Viţelul, Apis cum este el numit, are următoarele 
semne : este negru, pe frunte poartă o pată albă pătrată 91 , pe 
spinare chipul unei pajuri 92 , perii de la coadă sînt îndoiţi ca 
număr, iar sub limbă are un gîndac. 

XXIX Cînd preoţii îl aduseră pe Apis, Cambyses, parcă 
scos din minţi, trase pumnalul şi, vrînd să-l lovească pe Apis în 
pîntece, nud atinse decît în coapsă. Izbucnind în rîs, zise 
către preoţi : „O capete seci, se află oare astfel de zei, cu 
sînge în vine şi carne, care pot fi loviţi de tăiuşul fierului 93 ? 
Tocmai un astfel de zeu cred că e potrivit pentru egipteni I Dar 
să ştiţi că n-aveţi de ce să vă bucuraţi că v-aţi bătut joc de 
mine“. După aceste cuvinte, dădu în seama celor puşi anume 
pentru asemenea treabă 9,4 să-i bată cu vergile pe preoţi şi să 
omoare pe orice egiptean prins că mai îndrăznea să ţină sărbă¬ 
toarea. 

într-adevăr, serbarea se sparse pentru egipteni, iar preoţii 
îşi primiră pedeapsa. Cit despre Apis, rănit la coapsă, se stinse 
după ce zăcu o vreme în templu 95 . După ce muri în urma 
rănii, preoţii, cu toată opreliştea lui Cambyses, îl îngropară pe 
ascuns 90 . 

XXX Dacă ar fi să dăm crezare egiptenilor 97 , Cambyses, 
care nici mai înainte nu era prea întreg la minte, înnebuni de-a 
binclea în urma sacrilegiului săvîrşit. Cea dintîi faptă crudă 
a fost uciderea fratelui său Smerdis, frate dintr-un tată şi-o 
mamă, pe care, pizmuindu-1, îl trimisese îndărăt din Egipt în 
Persia, fiindcă fusese singurul persan în stare să întindă ca la 
două degete arcul adus de ichthyophagi din partea regelui Etio¬ 
piei 98 ; dintre ceilalţi perşi nimeni altul nu mai izbutise aşa ceva. 
Smerdis se reîntoarse în Persia, cînd, iată ce văzu în vis Cam¬ 
byses : se făcea că un sol sosit din Persia îl vesteşte că Smerdis, 
şezînd pe tronul regesc, atinge cerul cu creştetul. în urma visu¬ 
lui, Cambyses temîndu-şi soarta, ca nu cumva frate-său să-l 
ucidă ca să ajungă rege în locu-i, trimise în Persia pe Prexaspes, 
omul lui cel mai de încredere dintre perşi, ca să-l sfîrşească pe 
Smerdis. Acesta, sosit la Susa 93 , îl omorî pe Smerdis, sau momin- 
du-1 la o vînătoare - cum spun unii - sau pe ţărmurile Mării 
Roşii 100 unde-1 înecă - cum ipovestesc alţii. 

XXXI Aşa spun egiptenii că s-a făptuit cea dintîi din 
mîrşăviile lui Cambyses. A doua a fost uciderea surorii sale, 
careul însoţise în Egipt şi cu care trăia, deşi îi era soră bună 101 . 
Iată cum o luase de soţie : niciodată în obiceiurile perşilor nu 
fusese îndătinat ca bărbaţii să se însoţească cu surorile lor ; 
totuşi, Cambyses se îndrăgosti de una din surorile lui 102 şi dorea 
cu orice preţ s-o ia de soţie ; cum îşi dădea socoteală că voia 
ceva neobişnuit, chemă la sine pe judecătorii regeşti şi-i întrebă 
dacă nu cumva ştiu vreo lege care să îngăduie celui ce doreşte să 
se căsătorească cu propria-i soră. Judecătorii regeşti sînt nişte 
bărbaţi aleşi între toţi perşii : ei îşi îndeplinesc îndatoririle 
pînă la sfîrşitul vieţii, afară dacă se dovedeşte că umblă pe căi 
nedrepte. Ei judecă pricinile la perşi şi tălmăcesc străvechile 
legiuiri părinteşti ; toate neînţelegerile se lămuresc în faţa lor. 

La întrebarea pusă de Cambyses, judecătorii i-au dat un 
răspuns şi drept, dar şi plin de prevedere - zicînd că nu găsesc 
vreo lege care să îngăduie unirea fratelui cu sora, însă ştiu de 
o altă lege, după care regele perşilor poate să facă tot ce-ar 
dori. In felul acesta, nici n-au încălcat legea de frica lui Cam¬ 
byses, iar pe de altă parte, ca să nu se piardă ei singuri cu 
mina lor apărînd cu orice preţ această lege, au găsit o alta, po¬ 
trivită celui ce voia să-şi ia surorile de nevastă. Atunci, Camby¬ 
ses se căsători cu cea pe care o iubea, iar după cîtva timp luă 
de nevastă o altă soră. Pe aceasta mai mică, care îl şi însoţise 
în Egipt, a găsit cu cale s-o ucidă. 

XXXII Despre moartea reginei, ca şi în jurul morţii lui 
Smerdis, umblă două zvonuri : elenii povestesc ca, în timp ce 
Cambyses ar fi pus să se lupte împreună un pui de leu şi un 
căţel, această soţie a lui privea şi ea lupta. Căţelul era gata să 
fie doborît, cînd un alt căţel, frate cu cel dinţii, rupîndu-şi 
zgarda, îi sări în ajutor ; fiind doi, în felul acesta căţeii veniră 
de hac puiului de leu. în timp ce Cambyses privea cu mare plă¬ 
cere cele ce se petreceau, tovarăşa lui izbucni în plâns. Cambyses 
- băgîndu-i de seamă lacrimile - o întrebă de ce plînge. Atunci 
femeia îi răspunse că a podidit-o plânsul văzînd cum un căţel a 
sărit să-şi răzbune fratele ; amintindu-şi de Smeridis, s-a gândit in 
sinea ei că pe el nu se găsea nimeni să-l răzbune. Elenii spun 
că pentru această vorbă Cambyses ar fi pus să fie ucisă ; egip¬ 
tenii însă povestesc că, pe cînd cei doi stăteau la masă, femeia, 
luînd o lăptucă în mină, îi rupse foile una cîte una şi apoi îşi 
întrebă soţul : „E mai frumoasă lăptuca cu sau fără foi ?“„Cu 
foi !“ răspunse bărbatul ; la care regina ar fi zis : „Faptele tale 
seamănă aidoma cu ce am făcut eu cu lăptuca, întrucât ai des¬ 
puiat casa lui Cyrus !“ Cambyses, orbit de mînie, sări atunci la 
ea şi, cum femeia purta în pântec un prunc, lepădă şi muri. 

XXXIII Aceste fapte nebuneşti le-a săvîrşit Cambyses faţă 
de rudele sale apropiate, fie din pricina pingăririi lui Apis, 
fie din alte pricini, aşa cum se abat, de obicei, multe ne¬ 
norociri asupra oamenilor. Se mai spune, de altfel, că din naştere 
Cambyses era atins de o boală grea, căreia unii îi spun „boala 
sfîntă“ )03 . E foarte cu putinţă ca, pătimind’ de această îngrozi¬ 
toare boală trupească, să nu fi fost întreg nici la minte. 

XXXIV Trec acum la cele pe care Cambyses, în nebunia 
lui, le-a isăvîrşit cu privire la ceilalţi perşi. Se zice că într-o 
zi ar fi spus lui Prexaspes - pe care, de altfel, îl preţuia mult 
(el era cel care îi purta soliile, iar fiul său îi era paharnic, 
cinste de asemenea deosebită) - se zice că i-ar fi spus aşa . 
„Prexaspes, cam ce fel de om cred perşii că aş fi eu ? Ce gîndesc 
ei oare despre mine ?“ Curceanul răspunse : „O stăpîne, în toate 
celelalte eşti peste măsură de lăudat, dar oamenii spun că prea 
mult îţi place băutura ! ‘ 104 Aşa grăi Prexaspes despre părerea 
perşilor ; regele, foc de supărat, îi întoarse vorba : „Cum, perşii 
spun oare că, supus vinului, bat cimpii şi nu-s întreg la cap ? 
Atunci văd bine neadevărul celor spuse de ei altă dată !“ E 
drept, odinioară, în timp ce stătea înconjurat de fruntaşii perşi şi 
de Cresus, Cambyses pusese acestora întrebarea ce fel de om li se 
părea că este el faţă de tatăl său, Cyrus ; perşii îi răspunseseră 
că era mai presus de tatăl lui, căci avea sub stăpînirea sa tot 
ce aparţinuse tatălui şi, afară de asta, dobîndise Egiptul şi 
Marea Roşie. Aşa vorbiseră atunci perşii. Cresus însă - care era 
de faţă şi căruia nu-i plăcuse felul perşilor de a judeca lucrurile 
- a spus regelui la riadul său : „Cit despre mine, fiu al lui 
Cyrus, eu nu te văd a fi deopotrivă cu tatăl tău : n-ai încă un 
fiu asemenea celui pe care 1-a lăsat el !“ Cambyses se bucurase 
auzind cuvintele lui Cresus şi-i lăudase judecata. 

XXXV Amintindu-şi de toate acestea şi chinuit de furii, 
Cambyses îi zise lui Prexaspes : „Ei bine, află acum tu singur 
dacă perşii spun adevărul sau, vorbind aşa, nu ştiu nici ei ce ros¬ 
tesc... Dacă izbutesc să ochesc în inimă pe fiul tău care stă în 
picioare în faţa uşii, înseamnă că perşii vorbesc prostii ; dacă 
dau greş, este limpede că ei au dreptate şi că eu nu-s în toate 
minţile". In timp ce rostea cuvintele de mai sus, regele îşi în¬ 
tinse arcul şi-l lovi pe copil... Băiatul căzu jos, iar Cambyses 
dădu poruncă să i se spintece pieptul şi să i se cerceteze rana : 
cum săgeata s-a găsit înfiptă drept în inimă, regele, rîzînd şi 
înveselit peste măsură, grăi către tatăl copilului : „Ei bine, 
Prexaspes, sper că te-ai încredinţat pe deplin că nu eu sînt nebu¬ 
nul, ci perşii nu ştiu ce spun. Acum, spune-mi, rogu-te, pe care 
alt om l-ai mai văzut trăgînd la ţintă cu arcul aşa de bine ?“ 
Prexaspes, văzând că regele nu era în toate minţile şi temîndu-se 

pentru sine însuşi, răspunse : „Stăpîne, cred că nici zeul 105 n-ar 
fi ţintit aşa de frumos". 

Astea-s isprăvile din acea vreme ale lui Cambyses. Altă 
dată, luînd fără nici o pricină întemeiată doisprezece perşi - de 
asemenea dintre fruntaşi - i-a îngropat de- vii cu capul în jos. 

XXXVI Cambyses săvîrşind asemenea fapte, Cresus, lydia- 
nul, se crezu îndreptăţit să-i atragă luarea aminte cu următoarele 
cuvinte : „O rege, nu te lăsa cu totul în voia tinereţii şi a 
mîniei 106 , ci învaţă să te înfrânezi şi să te stăpîneşti... Minunat 
lucru este prudenţa şi înţeleaptă e prevederea. Tu dai pierza¬ 
niei nişte oameni care sânt din neamul tău, osîndindu-i fără 
temei, ucizi pînă şi copii... Dacă urmezi pe calea aceasta, ia 
seama ca nu cumva perşii să se ridice împotriva ta. Tatăl tău. 
Cyrus, mi-a dat multe îndrumări pentru tine şi m-a însărcinat 
să-ţi deschid ochii şi să te întorc pe calea cea bună atunci cind 
voi găsi de cuviinţă" 107 . Cresus, prin aceste sfaturi, îşi arăta 
numai bunăvoinţa faţă de Cambyses ; regele însă îi răspunse aşa : 
„Cum, ai îndrăzneala să-mi dai sfaturi tocmai tu, care ţi-ai 
cirmuit aşa de măiestrit propria-ţi ţară şi care l-ai povăţuit aşa 
de bine pe tatăl meu, îndemnîndu-1 să treacă dincolo de fluviul 
Araxes şi să pătrundă în ţinutul massageţilor, cînd ei erau gata 
să treacă în ţinuturile noastre ? Pe de o parte, cîrmuind prost 
treburile ţării tale, te-ai pierdut pe tine însuţi ; pe de alta, l-ai 
nimicit pe Cyrus care ţi-a dat ascultare. Dar n-ai să te mai 
bucuri, căci de multă vreme îţi căutam eu ţie pricină !“ Zicînd 
acestea, puse mîna pe arc să tragă în el. Cresus însă, repezindu-se 
spre uşă, ieşi în fugă afară. Regele, nemaiavînd cum să-l atingă, 
porunci slugilor să-l prindă şi să-l ucidă. Slujicorii, cunoscînd 
firea lui Cambyses, îl ascunseră pe Cresus, făcîndu-şi următoarea 
socoteală : dacă se va căi cumva Cambyses şi ar ajunge să-l 
dorească iarăşi pe Cresus, ci, scoţindu-1 la iveală, vor primi 
o răsplâîă bună pentru că îi cruţaseră viaţa ; dacă nu-1 va mustra 
cugetul şi nu-I va cuprinde dorul după el, vor avea şi atunci 
vreme să-l sfîrşească. într-adevăr, nu mult timp după aceea, lui 
Cambyses i se făcu dor de Cresus şi slujitorii, prânzind de veste, 
îl înştiinţară că lydianul trăia încă. Cambyses spuse că era peste 
măsură'de fericit că Cresus se află în viaţă, dar că acelora care 

îi cruţaseră viaţa n-o să le meargă bine, ci vor fi ucişi. Şi regele 
se ţinu de cuvînt. 

XXXVII Cambyses săvîrşi, aşadar, multe asemenea fapte 
de nebunie împotriva perşilor şi a celor cc-i erau aliaţi. Pe 
cînd se găsea la Mcmfis, deschise pînă şi morminte vechi şi 
cercetă morţii 108 ; între altele, a pătruns intr-un templu al lui 
Hephaistos şi a rîs cu hohote cînd a văzut statuia zeului - căci 
seamănă grozav de mult cu acei pataici 10!> pe care fenicienii îi 
aşază la prora triremelor lor. Pentru cine n-a avut prilejul să-i 
vadă, am să dau o lămurire : pataicii sînt asemenea piticilor. 
Cambyses a intrat pînă şi în templul cabirilor 110 , unde nu este 
iertat de lege să intre nimeni altul deoît preotul ; statuile de 
acolo le-a mai şi ars, după ce le-a luat în rîs şi bătaie de joc. 
Aceste statui sînt aidoma cu cele ale lui Hephaistos ; despre ca- 
biri se spune doar că ar fi copiii zeului. 

XXXVIII Pentru mine nu mai există nici o îndoială că 
regele era curat nebun ; altminteri n-ar fi cutezat el să-şi 
bată joc, cum şi-a bătut, de cele sfinte şi de datinile strămo¬ 
şeşti. Dacă s-ar găsi cineva care să-i pună pe toţi oamenii din 
lume să-şi aleagă cele mai bune datini din cîte se află pe pă- 
mînt, fiecare - după o chibzuire îndelungată - le-ar alege tot 
pe-ale lui ; într-atît sînt încredinţaţi toţi că obiceiurile lor 
sînt cu adevărat cele mai bune. Nu este deci cu putinţă ca alt¬ 
cineva deoît un nebun să ia în rîs astfel de lucruri. Că într-a- 
devăr aşa judecă cu privire la legiurile lor toţi oamenii, se 
poate dovedi, printre numeroase alte mărturii, şi prin următoarea 
încercare : pe timpul domniei lui Darius, regele, chemindu-i la 
sine pe elenii care se găseau în preajma lui, îi întrebă in schim¬ 
bul cărei sume de bani s-ar arăta gata să-şi mănînce părinţii 
cînd aceştia vor muri ; ei răspunseră că nici în ruptul capului 
n-ar face aşa ceva. Darius chemă apoi pe acei indieni cărora le 
zice callaţi m , şi care-şi mănîncă părinţii şi îi întrebă - elenii 
fiind de faţă şi lămuriţi prin tălmaci de cele ce se vorbeau - 
cam pentru ce sumă de bani ar primi să-şi ardă părinţii 
săvîrşiţi din viaţă. Indienii începură să se văicărească cu glas 
mare şi-l rugară pe rege să rostească pe dată vorbe aducătoare 
de noroc. Iată prin urmare care este' firea lucrurilor ; Pindar, 

după cîte judec eu, a avut deplină dreptate cînd a zis că ,.legea 
strămoşească este stăpîna tuturor" 112 . 

XXXIX în timp ce Cambyses se lupta în Egipt, lacedcmo- 
nienii porniră şi ei cu război împotriva insulei Samos şi a lui 
Polycrates 113 , fiul lui Aiakes, care pusese stăpânire pe Samos, 
după ce-1 răsculase. Dintru început, Polycrates, împărţindu-şi 
stăpîhirea în trei 114 , domni împreună cu fraţii săi, Pantagnotos 
şi Syloson ; apoi însă, ucigîndu-1 pe primul şi alungind pe Sylo- 
son, care era mai tînăr, se făcu stăpîn peste toată insula şi, 
odată stăpân, încheie prieteşug cu Amasis, regele Egiptului 115 ; 
acestuia îi trimise daruri şi primi în schimb altele de la el. 
După puţină vreme, puterea lui Polycrates crescu iute şi faima 
ei se răspîndi atît în Ionia cît şi în restul Elladei. Oriunde-i 
poftea inima să-şi îndrepte armele totul îi mergea de minune, 
în slujba sa stăteau cincizeci de pentecontere 116 şi o mie de 
arcaşi ; prădăciunile ce le făcea se abăteau asupra tuturor, fără 
alegere. „Unui prieten - obişnuia el să spună - îi faci mai mare 
plăcere cînd îi dai înapoi ceea ce i-ai luat, decît dacă nu-i iei 
de la început nimic". 

Stăpînirea lui Polycrates se întinse peste multe insule şi 
peste multe cetăţi de pe uscat 117 ; printre altele, învingindu-i 
pe mare pe lesbienii care-săriseră în ajutorul milesienilor lls 
cu toată puterea lor, îi făcu robi. Aceştia au fost cei care sub 
povara lanţurilor au săpat întregul mare şanţ care înconjoară 
zidul din Samos. 

XL Lui Amasis însă nu-i scăpa faptul că lui Polycrates îi 
mergea aşa de bine şi norocul acestuia îl puse pe gînduri. Cum 
tiranului îi sunîdea norocul din ce în ce mai mult, Amasis îi 
scrise într-o scrisoare următoarele cuvinte pe care i le trimise 
în Samos : „Amasis grăieşte astfel către Polycrates : plăcut lucru 
este să afli că unui prieten şi aliat toate îi merg din plin, mie 
însă marile talc izbînzi nu-mi plac, căci ştiu prea bine cît de 
pizmaşă este divinitatea Eu, pentru mine însumi şi pentru cei 
cărora le port de grijă, doresc mai degrabă în unele împrejurări 
izbîndă, iar într-altcle, înfrângere - ca astfel să trec prin viaţă 
gustînd şi din binele şi din amarul ei, decît să mă bucur de 
noroc în toate. într-adevăr, din cîte am auzit, nu ştiu pe nimeni 

căruia să-i fi mers totul strălucit şi care pînă la urmă să nu fi 
sfîrşit prost, nimicit cu desăvârşire. Tu, acum, ascultă-mă pe 
mine şi, pentru binele de care te bucuri, fă ce te sfătuiesc eu : 
caută să găseşti care anume lucru ar avea mai mult preţ în 
ochii tăi şi care, dacă s-ar pierde, ţi-ar îndurera mai cumplit 
inima ; acel lucru ia-1 şi zvîrle-1 în aşa fel, îneît niciodată oa¬ 
menii să nu mai dea de el. Iar dacă şi după această încercare 
norocul tău tot nu va fi întrerupt de necazuri, atunci cată de 
îndreaptă lucrurile tot aşa cum te-am învăţat". 

XLI După ce Polycrates citi aceste cuvinte şi rămase în¬ 
credinţat în mintea lui că Amasis îi dădea un sfat bun, se gîndi 
mult după care din sculele lui de preţ ar simţi mai multă pă¬ 
rere de rău dacă s-ar întîmpla s-o piardă ; gîndindu-se bine, in 
cele din urmă găsi ; el purta un inel cu pecete făcut dintr-o piatră 
de smaragd prinsă în aur. Inelul ieşise din mina meşterului 
Theodoros din Samos, fiul lui Telecles 120 . Hotărând să se des¬ 
partă de acest inel, iată ce făcu : se urcă pe o penteconteră 
încărcată cu oameni şi apoi porunci ca vasul să se îndrepte spre 
larg. Cînd se îndepărtă simţitor de coasta insulei, scoţîndu-şi 
inelul de pe deget, în văzul tuturor celor din jur, îl azvîrli în 
mare. După aceea se îndepărtă şi, ajuns acasă, cunoscu ce este 
mîhnirea. 

XLII A cincea sau a şasea zi după cele petrecute, iată 
ce se întâmplă : un pescar, prinzînd un peşte mare şi frumos, 
socoti de cuviinţă să-l înfăţişeze în dar lui Polycrates ; adueîn- 
du-şi ploconul pînă la porţile palatului, spuse că doreşte să 
meargă să-l vază pe Polycrates. După ce tiranul îi încuviinţă 
cererea, pescarul, dîndu-i peştele, rosti următoarele : „O rege, 
cînd am prins un astfel de peşte, n-am socotit că se cade să-l 
duc la târg, măcar că trăiesc numai de pe urma braţelor mele. 
Am crezut că e potrivit numai pentru tine şi rangul tău ; iată de 
ce ţi l-am adus ţie, ca să-l primeşti în dar". Polycrates, bucurîn- 
du^se la auzul acestor cuvinte, îi răspunse aşa : „Ai făcut foarte 
bine ce ai făcut, şi-ţi sânt îndoit recunoscător - şi pentru cuvinte, 
şi pentru dar ; te poftesc să vii la mine la cină". Pescarul, foarte 
măgulit de cinstea ce i-o arăta tiranul 121 , se duse acasă ; între- 
timp, slugile, cînd au despicat peştele, găsiră în măruntaie 

inelul lui Polycrates ; înmînîndu-i inelul, îi spuseră cum l-au 
găsit. Acesta, rămînînd încredinţat că se întâmplase o minune 
cerească, scrise pe un sul de papirus toate oîte le făcuse el şi 
cele ce i se întâmplaseră şi, după ce termină de scris, trimise 
sulul în Egipt. 

XLIII Amasis, cînd a citit scrisoarea ce i sosise din 
partea lui Polycrates, a priceput că era cu neputinţă unui muri¬ 
tor să abată pe un semen al său de la soarta ce-1 aşteaptă 122 şi 
că Polycrates, norocos în toate, care găsea pînă şi ce zvîrlise, 
n-avea s-o sfârşească bine. De îndată îi trimise la Samos un sol 
cu vestea că înţelege să desfacă prieteşugul ce-i lega. Amasis 
se purta astfel fiindcă nu voia să-l doară în suflet, aşa cum s-ar 
fi cuvenit pentru un prieten ce-i era şi aliat, atunci cînd neno¬ 
rociri mari şi grele s-ar abate asupra lui Polycrates. 

XLIV împotriva acestui Polycrates, norocos întru toate, îşi 
îndreptară armele lacedemonienii, la chemarea acelor samieni 
care, ceva mai tîrziu, au întemeiat cetatea Cydonia din Creta 123 . 

Polycrates, cu cîtva timp mai înainte, trimisese o solie la 
Cambyses, fiul lui Cyrus, care strîngea oaste ca să cotropească 
Egiptul, cu rugămintea să trimită şi la el în Samos să ceară 
oşti 124 . Cambyses, luând cunoştinţă de dorinţa lui Polycrates, plin 
de bucurie, grăbi spre Samos o solie care să-l roage pe Poly¬ 
crates să-i trimită în întîmpinare corăbii cu oaste atunci cînd 
se va îndrepta spre Egipt. Polycrates, alegînd dintre cetăţeni 
pe cei pe care-i bănuia cu osebire că ar fi în stare să se răscoale, 
îi trimise pe patruzeci de trireme 125 , împărtăşindu-i lui Cambv- 
ses voinţa sa de a nu-i mai vedea niciodată înapoi. 

XLV Unii zic că samienii trimişi de Polycrates n-ar fi ajuns 
în Egipt, ci că, pe cînd se aflau în apele insulei Carpathos, 
s-au sfătuit între ei şi au găsit că cel mai nimerit e să nu 
meargă mai departe. După alţii, ei ar fi ajuns în Egipt, de 
unde însă au izbutit să fugă, deşi erau păziţi. Apropiindu-se ei 
iarăşi de Samos, Polycrates le ieşi înainte însoţit de corăbii 
şi-i înfruntă într-o bătălie pe mare. Cum pribegii care se în¬ 
torceau se spune că au fost învingători, ei coborîră pe insulă, 
dar acolo fură înfrânţi într-o luptă pe uscat, în urma căreia au 

plecat pe mare spre Sparta. Sint şi unii care povestesc că, 
dimpotrivă, cei rcîntorşi din Egipt l-ar fi învins pe Polycrates, 
dar spusele acestora le cred lipsite de temei. Este neîndoielnic 
că ci n-ar fi avut nevoie să se roage de spartani să le sară în 
ajutor, dacă ar fi fost singuri in stare să-l răpună pe Polycra¬ 
tes. Atară de asta, cum s-ar putea crede că Polycrates, care 
avea în slujba sa numeroasă oştimc de mercenari tocmiţi, şi 
arcaşi dintre localnici, să fi fost învins de acei samieni care 
se reîntorceau, atît de puţini la număr 127 ? Cît despre acei din¬ 
tre cetăţeni care se aflau sub stăpînirca lui Polycrates, tiranul 
lc ţinea copiii şi nevestele la un loc, ca ostateci, închişi în 
adăposturile corăbiilor 128 , gata să-i ardă cu adăposturi cu tot 
dacă aceştia, trădîndu-1, ar ti trecut de partea celor care se 
întorceau. 

XLVI Cînd samienii alungaţi de Polycrates sosiră la Sparta, 
înfăţişindu-se arhonţilor 12!) , vorbiră îndelung, ca unii care-şi 
sprijină ruga cu toată hotărârea. După prima înfăţişare, spar¬ 
tanii le atraseră samienilor luarea aminte că au uitat tot ce 
aceştia au spus la început şi că n-au înţeles nimic din cele ce-au 
urmat 130 . După aceea, la a doua înfăţişare, samienii n-au mai 
grăit nimic alt, decît doar, aducînd cu ei un sac, ziseră : „Sacul 
nu mai are făină". Arhonţii răspunseră că şi cuvîntul sac era 
de prisos. Cu toate acestea, găsiră cu cale să le dea ajutorul 
cerut 131 . 

XLVII Ca urmare, spartanii se pregătiseră şi porniră înar¬ 
maţi împotriva insulei Samos, după c.îte spun samienii, plătind 
o datorie de recunoştinţă, căci odinioară şi samienii îi ajuta¬ 
seră cu corăbii împotriva messenienilor 132 . Dacă dăm crezare 
spartanilor, aceştia spun că n-au pornit războiul numai ca să 
răzbune pe cei care le ceruseră ajutorul, ci mai ales din dorinţa 
de a pedepsi furtul craterului pe care ei i-1 trimiseseră lui 
Cresus 133 , şi al pieptarului trimis lor în dar de Amasis, regele 
Egiptului 134 . Acest pieptar, pe care samienii îl răpiseră un an 
înainte de isprava asemănătoare cu craterul, era din pînză de 
in, înflorit în ţesătură cu nenumărate chipuri, împodobit cu aur 
şi bumbac. Fiecare fir în parte din acest pieptar stîrneşte ui¬ 
mire, căci, deşi subţire, în împletitura lui intră alte trei sute 

şaizeci de fire de tort, care toate pot fi văzute cu ochiul li¬ 
ber 135 . Pieptarul este aidoma celui închinat de Amasis zeiţei 
Athena de la Lindos 136 . 

XLVIII Corintienii ajutară şi ei cu multă rîvnă să se por¬ 
nească războiul împotriva Samosului, căci şi faţă de ei samienii 
făptuiseră o nelegiuire, anume cu o generaţie 137 înaintea aces¬ 
tui război, cam pe aceeaşi vreme cînd se întîmplase şi furtul 
craterului, Periandros, fiul lui Kypselos, trimisese lui Alyattes, 
la Sardes 138 , trei sute de băieţi ai fruntaşilor din Corcyra ca să 
fie scopiţi. Corintienii primiră însărcinarea să ducă băieţii în 
Lydia. Făcînd un popas la Samos, samienii au aflat dedesubtu¬ 
rile călătoriei spre Sardes şi, mai întîi, i-au învăţat pe băieţi să 
atingă cu mina sanctuarul zeiţei Artemis i39 , iar după aceea n-au 
mai îngăduit ca cei puşi sub ocrotirea zeiţei să mai fie smulşi 
din sanctuar ; corintienii, încetînd atunci să le mai dea de 
mîncare băieţilor, samienii au înfiinţat o sărbătoare, pe care o 
ţin pînă azi încă, cu aceleaşi rituri. Atîta vreme cît băieţii au 
rămas sub ocrotirea lor, ei alcătuiră coruri de fete şi flăcăi, şi, 
cînd fură gata, decretară prin lege că, de îndată ce se lasă noap¬ 
tea, corurile aveau îndatorirea să ducă cu sine plăcinte cu susan şi 
miere 140 - aşa ca băieţii corcyrienilor, smulgîndu-le plăcintele 
din mînă, să aibă ce mînca. Lucrurile s-au repetat pînă cînd 
corintienii, paznicii tinerilor corcyrieni, şi-au luat tălpăşiţa, lă- 
sîndu-i pe aceştia la voia întîmplării. Pe băieţi i-au adus îna¬ 
poi la Corcyra marinari samieni 141 . 

XLIX Dacă, la moartea lui Periandros 142 ar fi domnit 
cumva buna înţelegere între corintieni şi corcyrieni, corintienii 
n-ar fi luat parte la războiul împotriva Samosului tocmai din 
această pricină. Aşa cum stăteau însă lucrurile, şi atunci, ca 
mereu de altfel de cînd colonizaseră Corcyra 143 , se aflau în 
mare duşmănie cu cei din insulă. Iată de ce corintienii le pur¬ 
tau pică samienilor. Se spune că numai din răzbunare i-ar fi 
trimis Periandros la Sardes pe băieţii aleşi din casele fruntaşe 
din Corcyra ca să fie scopiţi ; duşmănia a fost dezlănţuită de 
corcyrieni, care săvîrşiseră faţă de el o faptă cumplită. 

L După ce Periandros o ucisese pe Melissa 144 , soţia sa, o 
altă întîmplare nefericită, pe care am s-o povestesc îndată, veni 
să se adauge celei dintîi. 

Tiranul avusese cu Melissa doi băieţi 145 ; unul se făcuse 
de şaptesprezece, iar celălalt de optsprezece ani. Chemînd la 
sine pe aceşti copii, bunicul lor din partea mamei, Procles, care 
era tiran în Epidauros, le-a arătat o mare dragoste, cum era 
şi firesc să arate faţă de feciorii fiicei sale. Cînd veni ceasul 
despărţirii, bunicul le spuse, pornindu-i la drum : „Băieţi, ştiţi 
voi oare cine este ucigaşul mamei voastre ?“ Băiatul mai mare 
n-a luat de loc în seamă aceste cuvinte, cel mai mic însă, care 
se numea Lycophron, se mîhni aşa de mult auzindu-le, încît, 
după ce sosi la Corint, nu mai grăi nici un cuvînt către tatăl 
său, pe care-1 ştia de ucigaşul maică-sii, nici nu-i mai răspun¬ 
dea cînd acesta îi vorbea, ci rămase cu desăvîrşire mut la în¬ 
trebările tiranului. Pînă la urmă, ieşindu-şi cu totul din fire, 
Periandros l-a izgonit de acasă. 

LI După ce-şi alungă fiul, Periandros începu a trage de 
limbă pe cel mai mare, cam ce le spusese bunicul lor. Băiatul 
îi povestea într-una cît de bine şi prietenos îi primise bunicul ; 
totuşi, de acele cuvinte pe care Procles le rostise la plecarea 
lor, nu-şi mai amintea nimic, deoarece le uitase. 

Periandros însă îşi zise că era peste poate ca bunicul să 
nu le fi băgat ceva în caip şi-l hărţuia într-una pe băiat cu în¬ 
trebările ; în cele din urmă, acesta îşi aduse aminte de cu¬ 
vintele lui Procles şi i le împărtăşi. Tiranul trecu la răboj cele 
ce aflase şi - cum voia să se arate neînduplecat - trimise 
un crainic, acolo unde se afla fiul cel alungat, cu poruncă ca 
gazdele să nu-1 mai primească în casa lor. Băiatul, cînd era 
alungat dintr-o casă, se ducea la alta, dar era gonit şi de 
acolo, fiindcă Periandros ameninţa pe cei care-1 primeau şi le 
punea în vedere să-l dea afară. Izgonit de pretutindeni, el tre¬ 
cea din casa unui prieten în casa altuia, şi aceştia, cu toată 
teama, îl primeau, încă privindu-1 ca pe fiul lui Periandros, 

LII în cele din urmă, Periandros dădu de ştire că acela 
care l-ar primi pe Lycophron în casa lui sau ar sta de vorbă 
cu el va trebui să plătească în bani o pedeapsă sacră închL 

nată lui Apollo, hotărînd şi la cit se ridica plata. Din acea 
clipă, adică de la strigarea poruncii, nimeni nu mai voi să 
stea de vorbă cu Lycophron, nici să-l mai primească în casă ; 
de altfel, băiatul crezu că nu e nimerit să încalce opreliştea ; 
răbdînd din răsputeri, se învîrtea de colo pînă colo, cutreierînd 
pe sub portice. în cea de-a patra zi, lui Periandros, zărindu-1 
murdar şi lihnit de foame, i se făcu milă de el. Mai potolin- 
du-şi supărarea, se apropie de băiat şi-i vorbi aşa : „Fiule, ce 
crezi tu că este mai de dorit : s-o duci mereu ca acuma, sau 
să moşteneşti puterea şi avuţiile pe care le am eu astăzi, dacă 
te arăţi ascultător faţă de tatăl tău ? Tu, care eşti fiul meu, 
menit să domneşti peste Corintul cel fericit 146 , ţi-ai ales o 
viaţă de pribegie pentru că te împotriveşti şi te arăţi cu mînie 
tocmai faţă de cine se cuvine cel mai puţin s-o faci ! Dacă o 
nenorocire s-a întîmplat în casa noastră, în urma căreia supă¬ 
rarea ţi-a încolţit în suflet împotriva mea - nenorocirea mie 
mi s-a întîmplat şi asupra mea a căzut, cu atît mai mult cu 
cît eu sînt făptaşul. Acum - după ce ai simţit pe pielea ta dacă 
e mai bine să stîrneşti pizmă decît milă, ai învăţat ce înseamnă 
să faci pe supăratul faţă de părinţi şi cei mai mari ca tine - 
întoarce-te acasă“. Periandros căuta prin astfel de cuvinte să-l 
înduplece pe copilandru, dar Lycophron nu răspunse nimic 
altceva tatălui său decît doar că era acum dator să plătească 
zeului despăgubirea sacră pentru că intrase în vorbă cu el. Pe¬ 
riandros, înţelegînd că ura băiatului este neîmpăcată şi de 
neînvins, îl alungă din ochii lui, trimiţîndu-1 pe o corabie la 
Corcyra, care pe vremea aceea se afla sub stăpînirea lui 147 . 
După ce-şi îndepărtă băiatul, Periandros făcu război socrului 
său Procles, pe care-1 socotea drept adevăratul vinovat al amă¬ 
răciunilor prin care trecea. Cucerind Epidaurul, prinse pe Pro¬ 
cles şi-l luă prizonier. 

LIII Timpul se scurse. Periandros începu să îmbătrînească 
şi să-şi dea seama că nu mai este în stare să aibă sub ochii lui 
şi să urmărească îndeaproape toate treburile ţării. Atunci, tri¬ 
mise la Corcyra să-l cheme îndărăt pe Lycophron, cu gîndul de 
a-1 face părtaş la domnie, căci în fiul lui mai mare 148 nu avea 
nici o nădejde, ştiindu-1 cam slab de minte. 

Lycophron nu-1 învrednici pe sol cu vreun răspuns. Pcrian- 

dros însă, ţinînd să-l recîştige, trimise iarăşi după el, de astă 
dată pe sora băiatului, adică chiar pe fiica sa, cu gîndul că îi 
va da fetei mai multă ascultare. Sosind la Corcyra, fata îi vor¬ 
bea aşa : „Copil drag, vrei mai degrabă ca puterea să încapă 
pe mîini străine şi casa părintească să se destrame, decît, ple- 
cînd de aici, să fii tu stăpîn ? Hai, întoarcc-te acasă şi încetează 
dc a te pedepsi singur. îndărătnicia ta e rău sfetnic ; nu căta 
să îndrepţi răul cu rău înaintea dreptăţii cîştigate prin ju¬ 
decată, mulţi pun buna învoială ; pe de altă parte, mulţi îna¬ 
intea noastră, urmărind bunuri din partea mamei, le-au pierdut 
pe ale tatălui. Puterea unui tiran este un lucru şubred ; mulţi 
tinjesc după ea, şi pe urmă nu uita că bătrînul a trecut de 
floarea vîrstei. Nu lăsa altora cele ce sînt ale tale“. Ea, învă¬ 
ţată de taică-său, îi spunea lui Lycophron cuvintele cele mai ni¬ 
merite ca să-l înduplece, dar băiatul, în răspunsul ce-1 dădu, 
zise că nu se va întoarce niciodată la Corint atîta vreme cît 
îl va şti pe taică-său în viaţă. Cînd fata aduse această iveşte, 
Periandros trimise pentru a treia oară un crainic, hotărît fiind 
să meargă el la Corcyra, şi-l pofti pe fiul lui să vină la Corint, 
ca să primească din mîinile lui domnia. Băiatul, arătîndu-se 
gata de a primi schimbul, Periandros se pregăti să se îmbarce 
pentru Corcyra, iar băiatul pentru Corint. Corcyrienii însă, 
aflînd despre înţelegerea dintre cei doi, ca nu cumva Perian¬ 
dros să vină în ţara lor, l-au ucis pe tînăr 15 °. în urma acestui 
omor a vrut Periandros să se răzbune pe corcyrieni. 

LIV Spartanii sosiră cu multe corăbii şi împresurară Sa- 
mosul 151 . în cursul unui atac împotriva zidului înconjurător, 
năvălind asupra turnului care se ridică spre mare 152 , în faţa in¬ 
trării într-o margine a oraşului lo3 le ieşi înainte însuşi Polycra- 
tes, ajutat de o oaste numeroasă, iar spartanii fură respinşi, 
între timp, din partea turnului de sus 154 , care se înalţă pe mu¬ 
chea unui deal, ieşiră la luptă mercenarii şi o mulţime de ce¬ 
tăţeni chiar din cetatea Samosului. încăierîndu-se cu spartanii, 
după puţină vreme o luară îndărăt la goană ; spartanii îi sfîr- 
tecară în bucăţi. 

LV Dacă în ziua aceea toţi spartanii cîţi au fost atunci de 
faţă ar fi .urmat pilda lui Archias şi Lycopes, Samosul ar fi 

căzut. Archias şi Lycopes au fost singurii care, urmărind îndea¬ 
proape pe samieni, i-au fugărit pînă dincolo de ziduri ; tăin- 
du-li-se însă lîntoarcerea, aceştia au pierit în cetatea samieni- 
lor. Eu însumi am întâlnit la Pitane pe un alt Archias, ne¬ 
pot al celui dinţii (căci ţinea de acelaşi dem), fiu al lui Samios, 
fiul lui Archias, care preţuia pe samieni mai mult decît pe 
toţi ceilalţi străini, şi care povestea că tatălui său i s-a dat 
numele de Samios, deoarece bunicul lui, Archias, murise ca un 
viteaz la Samos. El mai povestea că-i preţuia pe samieni din 
pricină că samienii l-au îngropat pe bunicul său cu mare cin¬ 
ste io6 pe cheltuiala statului lo7 . 

LVI Spartanii, împlinindu-se patruzeci de zile de cînd îm¬ 
presurau Samosul, cum nu înaintau de fel, se întoarseră îndă¬ 
răt în Pelopones. S-a zvonit, dar fără nici un temei io8 , că Po- 
lycrates ar fi bătut o mulţime de bani de plumb poleiţi cu aur, 
că, amăgindu-i pe spartani, le-ar fi dat aceşti bani şi că numai 
astfel aceştia s-au hotărît să plece, primind banii. Aşa s-a des¬ 
făşurat primul război pe care spartanii dorieni 1;>9 l-au făcut în 
Asia. 

LVII Acei dintre samieni care luptaseră împotriva lui Po- 
lycrates, băgînd de seamă că spartanii sînt pe cale să-i pără¬ 
sească, au plecat şi ei pe mare spre insula Siphnos 16f) . Ei n-a¬ 
veau nici un ban, iar pe acea vreme treburile în Siphnos erau 
deosebit de înfloritoare ; localnicii erau cei mai avuţi dintre 
insulari, deoarece pe insula lor se aflau mine de aur şi argint 
intr-atâta de bogate, înoît numai din a zecea parte a bogăţiilor 
ce le scoteau au închinat la Delfi un tezaur care nu-şi găseşte 
perechea printre cele mai bogate de acolo 161 ; în fiecare an, ei 
îşi împărţeau frăţeşte cîştigul scos din mine. Pe vremea cînd 
au făcut tezaurul, au întrebat oracolul dacă se vor bucura timp 
îndelungat de bunurile ce le aveau acum la îndemînă. Pythia le 
dădu următorul răspuns : 


Cînd pritaneul în Siphnos alb aveţi să-l vedeţi, 
Şi cînd agora cu marmură albă s-o împodobi, 

Fi-va atunci nevoie de-un om cu mintea întreagă, 
Care să strige : feriţi-vă de capcana de lemne 
Şi de un roşu crainic... 


La vremea aceea se nimerise ca piaţa publică şi pritaneul 
siphnienilor să fie gata împodobite cu marmură de Păros 162 . 

LVIII Cei din Siphnos însă n-au fost în stare să înţeleagă 
oracolul nici atunci cînd a fost dat, nici cînd au sosit sa- 
mienii. Samienii, de cum s-au apropiat de ţărmurile insulei, 
au pornit înaintea lor o singură corabie, care ducea o depută¬ 
ţie în oraş. în vechime, toate vasele erau vopsite cu roşu 163 , 
şi tocmai acesta era lucrul de care Pythia îi prevenise pe cei 
din Siphnos : să se ferească de oastea de lemn şi de crainicul 
roşu. Solii, cînd sosiră, îi rugară pe localnici să le împrumute 
zece talanţi ; siphnienii însă nu se învoiră să dea împrumutul 
şi atunci samienii începură să le prade ogoarele. La această 
veste, cei din Siphnos puseră de îndată mina pe arme şi, în- 
căierindu-se cu duşmanii, fură înfrînţi în luptă. Samienii tăiară 
multora dintre ei calea spre oraş. în aceste împrejurări, învin¬ 
gătorii cerură de la siphnieni o sută de talanţi. 

LIX în schimbul acestor bani, samienii cumpărară de la 
hermioni insula Hydrea, în apropierea Peloponesului, pe care o 
dădură troizenilor 164 pe seamă, iar ei înşişi întemeiară Cydonia 
în Creta 1C5 , deşi nu-şi îndreptaseră cu aceste gînduri pînzele 
spre Creta, ci numai din dorinţa de a-i alunga din insulă pe 
zacynthieni. Totuşi, samienii rămaseră pe meleagurile acelea 
vreme de cinci ani, propăşind într-atît, îneît incintele sacre care 
se mai văd şi azi în Cydonia şi templul zeiţei Artemis-Dictys 166 , 
ei le-au zidit. într-al şaselea an însă, egineţii îi învinseră într-o 
luptă pe mare 167 şi îi făcură robi cu ajutorul cretanilor ; egi¬ 
neţii retezară prorele navelor samiene, care înfăţişau un cap 
de porc mistreţ 168 , şi le închinară în dar Athenei, în templul 
ce-1 are la Egina l69 . Egineţii făcură toate acestea fiindcă aveau 
o veche răfuială cu samienii : pe vremea domniei la Samos a 
lui Amphicrates 17 °, samienii au fost cei dintîi care au cotropit 
Egina, pricinuind locuitorilor multe pagube, deşi la rîndul lor 
au îndurat destule. Aceasta a fost pricina duşmăniei. 

LX Dacă m-am întins mai mult decît ar fi trebuit asupra 
samienilor, am făcut-o pentru că ei au săvîrşit trei din cele 
mai mari lucrări făcute cîndva de eleni m . Intr-un munte 
înalt 172 de 150 de orgyii, au săpat, începînd de la poalele 
muntelui, un tunel cu două guri. Tunelul are în lungime şapte 
stadii, este înalt şi lat de opt picioare. De-a lungul întregului 
tunel e săpat un alt şanţ, adine de douăzeci de coţi şi lat de 
trei picioare ; pe calea aceasta, prin nişte ţevi, se aduce pînă la 
oraş apă curgătoare de la o fîntînă bogată în izvoare 173 . Tune¬ 
lul a fost făcut de arhitectul Eupalinos din Megara, fiul lui 
Naustrophos. Aceasta este însă numai una din cele trei lucrări ; 
cea de-a doua este un dig înaintînd în mare în jurul portului 174 , 
cu o adîncime de douăzeci de orgyii şi o lungime de mai bine 
de două stadii ; cea de-a treia este un templu, cel mai mare 
din toate cîte le-am văzut vreodată 175 ; cel dinţii arhitect al 
acestei clădiri a fost un localnic, Rhoicos, fiul lui Phileus 176 . 
Din pricina acestor lucrări m-am întins ceva mai mult asupra 
samienilor. 

LXI Pe cînd Cambyses, fiul lui Cyrus, îşi pierdea vremea 
prin Egipt şi înnebunea tot mai rău, doi magi, fraţi între ei, 
se răzvrătiră împotriva lui 177 . Pe unul din ei, Cambyses îl lăsase 
ca intendent al palatelor regeşti. Tocmai acesta a fost cel care 
s-a răzvrătit, după ce a aflat de moartea lui Smerdis, de felul 
cum era tăinuit omorul şi cit de puţini perşi ştiau de el, în 
vreme ce mulţimea îl credea pe Smerdis încă în viaţă. în aceste 
împrejurări, punînd la cale ce voi povesti îndată, a uneltit îm¬ 
potriva puterii regeşti. Magul avea un frate, care, cum am 
spus mai sus,, se răsculase o dată cu el, foarte asemănător la 
chip cu Smerdis *' H , fiul lui Cyrus, pe care-1 ucisese Cambyses, 
tocmai fiindcă-i era frate ; acesta, nu numai că semăna leit la 
înfăţişare cu Smerdis, dar purta şi acelaşi nume, adică tot Smer¬ 
dis. Magul Patizeithes 179 îl încunoştinţă dar pe fratele său de 
toate cîte avea să urzească în folosul lui şi-l ridică pe tron. 
După această ispravă, trimise crainici în toate părţile, precum 
şi în Egipt, ca să dea oştilor de ştire că de aici înainte aveau 
să-i dea ascultare lui Smerdis, fiul lui Cyrus, şi nu lui Cambyses. 

LXII Toţi ceilalţi crainici vestiră schimbarea, iar cel rîn- 
duit să meargă în Egipt, întîlnind pe Cambyses şi oastea lui în 

Agbatana 180 Syriei, dădu glas poruncilor magului aşezîndu-se 
în mijlocul taberei. Cambyscs auzi cuvintele crainicului şi, în¬ 
credinţat că spunea adevărul şi că el fusese trădat de Prexaspes 
(anume că, trimis de el pentru a-1 ucide pe Smerdis, Prexaspes 
nu înfăptuisc omorul), uitîndu-se în ochii acestuia, grăi : „Pre¬ 
xaspes, aşa mi-ai îndeplinit porunca ?“ Iar sfetnicul îi răspunse: 
„Doamne, nu poate fi adevărat că Smerdis, fratele tău, s-ar fi 
răzvrătit împotrivă-ţi şi nici nu-i cu putinţă să mai ai pe viitor 
vreo pricină de sfadă cu acest om, nici mare, nici mică ; cu 
însumi, după ce am săvirşit cele ce mi-ai poruncit, l-am îngro¬ 
pat chiar cu mîinile astea. Dacă însă cumva morţii învie, apoi 
aşteaptă-te să se scoale din mormînt şi medul Astyages ; dacă 
lucrurile merg ca mai înainte, din partea fratelui tău nu te va 
mai supăra nimeni şi nimic. Acum, părerea mea este să-l ur¬ 
mărim pe crainic şi, după ce-1 vom ajunge, să-l cercetăm din 
partea cui ne porunceşte în faţa tuturor să dăm ascultare rege¬ 
lui Smerdis". 

LXIII La auzul acestor cuvinte ale lui Prexaspes, care-i 
plăcură regelui, crainicul fu urmărit pe dată şi adus înapoi. Cînd 
sosi, Prexaspes îl întrebă precum urmează : „Omule, spui că 
vii ca trimis din partea lui Smerdis, fiul lui Cyrus ; după ce 
ai să ne dezvălui adevărul, umblă sănătos. Acuma, care din 
două : însuşi Smerdis ţi s-a înfăţişat în faţa ochilor şi ţi-a dat 
poruncile acestea sau vreunul din cei ce-1 slujesc ?“ Solul răs¬ 
punse : „Eu pe Smerdis, fiul lui Cyrus, nu f-am mai văzut nici¬ 
odată de cînd regele Cambyses a purces spre Egipt ; mie porun¬ 
cile mi le-a dat magul pe care Cambyses l-a lăsat să-i vegheze 
palatul ; acesta mi-a spus însă că Smerdis fiul lui Cyrus este 
cel care mi-a poruncit să grăiesc faţă de voi cele ce ştiţi". So¬ 
lul nu spunea altceva decît curatul adevăr. Atunci Cambyses 
zise : „Prexaspes, tu, ca un om de treabă ce eşti, ai înfăptuit 
poruncile date şi, desigur, eşti în afară de orice învinuire. Dar 
cine oare dintre perşi s-a răzvrătit împotriva mea, însuşindu-şi 
numele lui Smerdis ?“ Prexaspes îi răspunse : „Eu, o rege, cred 
că am prins firul lucrurilor. Cei care s-au ridicat împotrivă-ţi 
sînt magii, adică Patizeithes, pe care l-ai lăsat să aibă grijă de 
casa ta, şi fratele lui, Smerdis". 

LXIV De cum auzi Cambyses numele de Smerdis, fu izbit de 
adevărul celor grăite de Prexaspes şi al visului ce-1 avusese - 
cînd în somn i se păruse că-i venise veste că Smerdis şade pe 
tron şi atinge cerul cu creştetul capului. Dîndu-şi seama că za¬ 
darnic îl făcuse pe fratele său să piară, începu să-l plîngă amar; 
după ce-şi plînse şi ochii din cap şi gemu din greu asupra în¬ 
tregii nenorociri care se întîmplase, sări pe cal cu gîndul să se 
năpustească cu oastea ce o avea asupra magului din Susa. In 
clipa cînd se avînta în şa, vîrful tecii în care era băgat pum¬ 
nalul 181 ce purta se desprinse şi căzu. Tăiuşul, rămas gol, îi 
străpunse coapsa. Rănit tocmai în acelaşi loc unde el însuşi îl 
lovise cîtva timp mai înainte pe Apis, zeul egiptenilor, şi înţe- 
legînd că era lovit de moarte, Cambyses întrebă care era nu¬ 
mele localităţii în care se afla. Cei din jurul lui îi răspunseră : 
Agbatana. Să ne aducem aminte că lui Cambyses încă mai îna¬ 
inte vreme oracolul din oraşul Buto îi prezisese că-şi va sfîrşi 
zilele în Agbatana. Regele înţelesese atunci că se vă săvîrşi din 
viaţă de bătrîneţe la Agbatana în Media, în mijlocul tuturor 
avuţiilor lui ; oracolul însă pomenise de Agbatana Syriei. De 
îndată ce află numele oraşului, copleşit de mîhnirea pricinuită 
de mag şi de durerea rănii, se cuminţi ca prin farmec. Inţele- 
gînd ce voia să spună oracolul, strigă : „Aici e scris să moară 
Cambyses, fiul lui Cyrus !“ 

LXV Atît grăi el atunci. Ceva mai tîrziu, cam după două¬ 
zeci de zile, porunci să fie chemaţi cei mai de‘ vază din perşi, 
cîţi se aflau acolo, şi le spuse următoarele : „Perşi, mă văd silit 
de împrejurări să vă dezvălui cel mai tăinuit lucru din toate 
cite mă privesc. Pe cînd eram încă în Egipt, am avut în vis 
o vedenie, n-aş mai fi avut-o ! Se făcea că un sol venit de acasă 
m-a vestit că Smerdis, aşezat pe tronul regesc, atingea cerul 
cu capul. Tcmîndu-mă ca nu cumva să fiu despuiat de putere 
de frate-meu, am trecut la fapte cu prea multă grabă şi prea 
puţină înţelepciune. Din nefericire, nu-i dat omului să ocolească 
ceea ce e hărăzit să se întimple. Necugetatul de mine l-am şi 
trimis pe Prexaspes la Susa să-l ucidă pe Smerdis. După ce 
această cumplită nenorocire s-a săvîrşit, trăiam liniştit, fără 

teamă că, după înlăturarea lui Smerdis, s-ar mai putea ivi alt¬ 
cineva care să se scoale împotriva mea. M-am înşelat cumplit 
asupra celor ce aveau să vină. Am ajuns ucigaş de frate, fără să 
fi fost nevoie, şi cu toate acestea tot n-am scăpat să fiu lipsit 
de domnie... căci era vorba despre magul Smerdis, pe care cerul 
mi l-a arătat în vedenia din vis că avea să se răzvrătească îm¬ 
potrivă-mi. Totuşi, fapta am săvîrşit-o, iar voi să cugetaţi bine 
că Smerdis, fiul lui Cyrus, nu mai e printre voi. Deocamdată 
magii au uzurpat domnia, magul pe care l-am lăsat să vegheze 
peste bunurile palatului şi cu fratele lui, Smerdis. Acel care ar 
fi trebuit cu osebire să mă răzbune acum, cînd am avut de răb¬ 
dat sfruntarea neruşinată a magilor - acela a pierit de o soartă 
crudă chiar de mina celor mai de aproape. Pentru că el nu mai 
este, nu-mi rămîne altceva de făcut, o perşi, decît datoria din 
urmă : să vă încredinţez vouă ultimele mede dorinţe acum cînd 
viaţa mi se stinge. Las cu limbă de moarte, în grija voastră a 
tuturor, şi mai ales a acelor Ahemenizi care sînt de faţă, în 
numele zeilor ocrotitori ai acestui regat 182 , să nu îngăduiţi 
cumva ca stăpînirea să se întoarcă iarăşi la mezi. Dacă prin 
viclenie au dobîndit-o, apoi tot prin viclenie să le-o smulgeţi 
din mîini ; iar dacă prin putere o păstrează, atunci trebuie să 
le fie smulsă cu o putere şi mai vîrtoasă. Dacă veţi îndeplini 
cele ce vă cer, pămîntul să vă dea roadă bogată, femeile şi 
turmele să zămislească mereu şi pururea să vă bucuraţi de liber¬ 
tate ! De veţi scăpa însă stăpînirea şi nici nu vă veţi strădui 
s-o păstraţi - vă blestem ca cele ce v-am urat să iasă tocmai pe 
dos ! Şi afară de acest blestem, facă-se ca sfîrşitul fiecărui pers 
să fie aşa cum a fost al meu !“ Rostind aceste cuvinte, Camby- 
ses îşi plîngea nefericita lui soartă. 

LXVI Perşii, cînd îşi văzură regele plîngînd, îşi sfîşiară cu 
toţii hainele şi se puseră pe bocet şi tînguire. După aceasta, 
osul rănitului începu să se macine, coapsa să putrezească repede, 
şi astfel se sfîrşi cu Cambyses, fiul lui Cyrus 183 , care domnise 
cu totul şapte ani şi cinci luni, fără să lase nici un fel de urmaş, 
nici parte bărbătească, nici femeiască. O mare îndoială puse 
stăpînire pe sufletele celor care fuseseră de faţă : nu puteau 
crede în ruptul capului că magii au pus mîna pe putere 184 . 
Bănuiala lor era că de ciudă plăsmuise Cambyses tot ce le spusese 

despre moartea lui Smerdis, numai ca să stîrnească duşmă¬ 
nia întregului popor împotriva fratelui său. Ei rămaseră, prin 
urmare, încredinţaţi că regele care se suise pe tron nu era altul 
decît Smerdis, fiul lui Cyrus, căci şi Prexaspes făgăduia cu în- 
dîrjire că l-ar fi ucis pe Smerdis ; după moartea lui Cambyseş, 
lui Prexaspes nu-i venea de loc la îndemînă să mărturisească 
că-1 ucisese pe fiul lui Cyrus cu propria-i mînă. 

LXVII Pe de altă parte, magul, după sfîrşitul lui Cambyses, 
domni nestingherit şapte luni - dîndu-se drept cel cu care se 
potrivea şi la nume, adică Smerdis, fiul lui Cyrus -, luni care 
mai lipseau lui Cambyses să împlinească tocmai opt ani de 
domnie. în acest răstimp, magul dărui pe toţi supuşii săi cu 
mari binefaceri, aşa că, la moartea lui, o mare jale cuprinse pe 
toţi cîţi se aflau în Asia, afară doar de perşi. Prima lui grijă 
fu să trimită la fiecare neam, din cele pe care le stăpînea, crai¬ 
nici cu vestea că erau scutite de oaste şi de plata birurilor pe 
trei ani. Această scutire o vesti de îndată ce luă puterea în 
mînă. 

LXVIII în luna a opta fu însă dovedit astfel : Otanes, fiu 
al lui Pharnaspes 185 , era, prin neamul şi averea sa, deopotrivă 
cu ce/ mai sus-puşi dintre perşi. în sufletul acestui Otanes în¬ 
colţi cel dintîi bănuiala că magul nu era Smerdis, fiul lui Cyrus, 
ci acela care într-adevăr şi era. Bănuiala lui se înfiripase vă- 
zînd că regele nu ieşea niciodată din cetăţuie 185 bis şi că nu 
chema înaintea lui pe nimeni din perşii mai de seamă. Ros de 
bănuieli asupra regelui, iată ce făcu. Pe fiica lui, Phaidima, o 
avusese de soţie Cambyses. Pe aceeaşi fiică o avea acum de 
soţie şi magul, care trăia cu ca aşa cum, de altfel, trăia cu toate 
celelalte neveste ale lui Cambyses 186 . 

Otanes, trimiţînd o iscoadă la fiică-sa, o cercetă lîngâ cine 
dormea şi o întrebă dacă acesta era Smerdis, fiul lui Cyrus, 
sau era cumva altcineva. Ea îi trimise îndărăt răspuns că nu 
ştie, că nu avusese niciodată prilejul să-l vadă pe Smerdis, fiul 
lui Cyrus, şi că nici nu ştia cine putea fi ccl cu care trăia. Ota¬ 
nes trimise atunci a doua oară la ea întrebînd-o : „Dacă tu 
însăţi nu cunoşti pe Smerdis, fiul lui Cyrus, caută să afli de la 
Atossa cine este acela cu care trăiţi amîndouă, şi ea, şi tu ; 

fără doar şi poate, ea trebuie să-şi cunoască fratele". Fata iarăşi 
trimise răspuns : „Nu e cu putinţă să stau de vorbă cu Atossa, 
nici să dau ochii cu vreuna din celelalte femei care locuiesc 
laolaltă cu mine, căci de îndată ce acest bărbat a luat în mină 
domnia, oricine ar fi el, ne-a despărţit, aşezîndu-ne pe fiecare 
în altă parte a palatului". 

LXIX Cînd auzi Otanes toate acestea, lucrurile începură 
să se lămurească tot mai mult în ochii lui. El trimise a treia 
oară Phaidimei veste, care grăia aşa : „Fiica mea, tu, născută 
dintr-un neam mare, eşti datoare să treci prin primejdia pe care 
tatăl tău îţi porunceşte s-o înfrunţi. Dacă cumva acest om nu 
este Smerdis, fiul lui Cyrus, ci acela pe care-1 bănuiesc eu, fi¬ 
indcă se culcă cu tine şi are în mîinile lui tronul Persiei, nu tre¬ 
buie lăsat să se bucure în tihnă de viaţă, ci trebuie pedepsit 
aşa cum se cuvine. Iată acum ce ai tu de făcut : cînd se va 
culca cu tine şi vei băga de seamă că a adormit adine, pipăie-i 
urechile. Dacă se va dovedi că are urechi, poţi fi sigură că tră¬ 
ieşti cu Smerdis, fiul lui Cyrus ; dacă nu are, atunci să ştii că 
este magul Smerdis". Phaidima îi răspunse zicînd că, dacă va 
făptui ce-i cerea, va trece printr-o primejdie cumplită. Dacă 
s-ar întîmpla ca bărbatul să nu aibă urechi şi ar prinde-o că îl 
pipăie, ştie bine c-o aşteaptă pieirea. Totuşi ea va face aceasta. 
Aşa făgădui Phaidima tatălui ei că-i va îndeplini porunca. 

Ce se întâmplase ? Cyrus, tatăl lui Cambyses, pe cînd mai 
domnea încă, îi tăiase urechile acestui mag pentru o învinuire 
destul de grea 187 . Phaidima, fiica lui Otanes, îndeplini tot ce-i 
făgăduise tatălui ei : cînd. ii veni rîndul să se culce cu magul 
(căci la perşi femeile se duc pe rînd la bărbatul lor), se duse în 
iatacul lui şi îi împărtăşi culcuşul. Foarte lesne îşi dădu seama 
că omul n-avea urechi şi, de îndată ce se lumină de ziuă, ii şi 
trimise veste tatălui ei despre cele aflate 188 . 

LXX Otanes, luînd deoparte pe Aspathines 189 şi pe Go- 
bryas - fruntaşi ai perşilor, oameni pe care-i socotea cei mai 
vrednici de încredere - le dezvălui toată întîmplarea. Aceştia 
îşi aveau şi ei bănuielile lor că aşa stau lucrurile şi, atunci cînd 
Otanes le vorbi, îl încuviinţară pe deplin : hotărîră apoi ca fie¬ 
care să se întovărăşească cu persul in care ar fi avut mai multă 

încredere. Astfel, Otanes îl aduse pe Intaphernes ; Gobryas, pe 
Megabyzos ; Aspathines, pe Hydarnes. Ei erau şase la număr 
cînd sosi la Susa Darius, fiul -lui Hystaspes, venind din Persia, 
unde tatăl lui era satrap 190 . La sosirea lui, cei şase perşi soco¬ 
tiră că e bine să-l atragă şi pe el în urzeala lor. 

LXXI Cei şapte, adunîndu-se laolaltă, îşi jurară credinţă 
şi ţinură sfat. Cînd îi veni rîndul lui Darius să-şi spună cuvîn- 
tul, acesta le spuse tovarăşilor săi următoarele : „Eu credeam 
că sînt singurul care ştie că cel care domneşte este magul, în 
timp ce Smerdis, fiul lui Cyrus, a murit. De aceea am venit cît 
am putut mai degrabă, ca să pun la cale moartea magului. Cum 
se întîmplă ca nu numai eu, ci şi voi să cunoaşteţi adevărul, 
cred că trebuie să ne punem de îndată pe lucru, fără nici o 
zăbavă... ; orice întîrziere nu poate fi decît spre răul nostru“. 
Faţă de aceste cuvinte, Otanes zise : „O, fiu al lui Hystaspes, 
te tragi dintr-un tată cu inimă vitează şi se pare că nu vrei să te 
arăţi mai prejos de tatăl tău. Totuşi, în această încercare, nu te 
pripi cu atîta nesocotinţă, ci cată să faci lucrurile mai cu chib¬ 
zuială ; trebuie ca numărul nostru să sporească şi abia atunci 
să trecem la fapte“. După ce vorbi Otanes, Darius luă cuvîn- 
tul : „Bărbaţi cîţi sînteţi de faţă, dacă veţi urma calea arătată 
de Otanes, să ştiţi bine că vă aşteaptă un greu sfîrşit ; căci se 
va găsi unul care să dezvăluie magului ce-am pus noi la cale, 
ademenit de cîştigul unei răsplăţi. Ar fi fost cel mai cuminte 
dacă, de îndată ce v-aţi înţeles între voi, aţi fi săvîrşit pe dată 
cele hotărîte ; de vreme ce aţi crezut cu cale să vă împărtă¬ 
şiţi taina la mai mulţi şi mi-aţi încredinţat-o şi mie - sau tre¬ 
cem chiar astăzi la fapte, sau să ştiţi că, dacă mai lăsăm să 
treacă şi ziua de astăzi, nimeni altul nu mi-o va lua înainte, ci 
chiar eu vă voi pîrî magului !“ 

LXXII Atunci Otanes, văzîndu-1 pe Darius împins de atîta 
rîvnă, zise : „Pentru că ne sileşti la atîta grabă şi nu îngădui 
nici un fel de amînare, haide, spune-ne acum tu singur în ce 
fel am putea pătrunde în palat şi pune mina pe magi. Ştii, fi¬ 
reşte, măcar din auzite, dacă n-ai văzut chiar cu ochii tăi, că 
din loc în loc sînt puse străji. Cum vom face să străbatem 
printre ele ?“ - „Otanes, răspunse Darius, multe sînt lucrurile 

care nu se pot lămuri prin vorbe, ci prin fapte; altele, în schimb, 
cu vorba par uşor de făcut, dar din ele nu se alege nimica. Fiţi 
pe pace ! Nu c nicidecum greu să trecem de străjile care păzesc 
palatul. Pe de o parte, fiind oameni de rangul ce-1 avem, n-o 
să se găsească nimeni care să ne oprească, fie dintr-un simţâ- 
mînt de respect, fie de frică ; pe de alta - am o pricină minu¬ 
nată prin mijlocirea căreia putem pătrunde, spunînd că tocmai 
am sosit din Persia şi că doresc să mă înfăţişez regelui cu veşti 
de la tatăl meu. Acolo unde e nevoie să fie spusă o minciună, 
zică-se. Toţi muritorii urmărim unul şi acelaşi ţel, atît cei care 
mint, cit şi cei care obişnuiesc să spună adevărul. Unii mint din 
dorinţa de a se face crezuţi prin minciunile lor şi de a trage 
astfel foloase ; alţii spun numai adevărul, tot pentru a trage 
folos din sinceritatea lor, ca să dobîndească şi mai multă încre¬ 
dere. Deci, urmînd căi diferite, ţintim spre acelaşi scop 191 . 
Dacă nu s-ar urmări un cîştig oarecare, cel ce spune adevărul 
ar putea tot aşa de bine să şi mintă, iar cel care minte să ros¬ 
tească adevărul. Dintre oamenii de strajă la porţi, cine ne va 
lăsa să intrăm de bunăvoie nu va avea pe viitor decît de cîşti- 
gat ; în schimb, cel care va încerca să ni se împotriveăscă, să 
fie pe dată socotit duşman. Apoi, pătrunzînd în palat, să ne 
vedem de treabă". 

LXXIII Gobryas, luînd atunci cuvîntul, zise : „Dragi prie¬ 
teni, cînd oare se va mai ivi pentru noi un prilej atît de nime¬ 
rit de a mai pune mîna pe putere, sau, dacă nu ne vom dovedi 
în stare de izbîndă, să ne jertfim viaţa ? Gîndiţi-vă bine că 
noi, de viţă persană, sîntem cîrmuiţi de un mag med, care n-are 
nici măcar urechi ! Acei dintre voi care v-aţi aflat lingă Cam- 
byses cînd era bolnav, vă aduceţi fără îndoială aminte de cu¬ 
vintele încărcate de blestem pe care, dîndu-şi sufletul, le-a rostit 
regele împotriva acelor perşi care n-ar încerca să recapete stă- 
pînirea. Pe acea vreme n-am dat crezare spuselor lui Camby- 
ses, ci gîndeam că numai împins de pizmă vorbeşte aşa. Acum 
însă, îmi dau votul să-l ascultăm pe Darius şi să nu ne mai 
despărţim după această consfătuire decît pentru a ne duce chiar 
acum drept la mag“. Aşa glăsui Gobryas şi toţi fură de păre¬ 
rea lui v 

LXXIV în timp ce fruntaşii perşi se sfătuiau, s-a întîmplat 
ca magii, vorbindu-se între ei, să hotărască să şi-l,facă pe Pre- 
xaspes prieten, fiindcă acesta avusese de suferit o cruzime ne¬ 
maipomenită din partea lui Cambyses, care-i ucisese fiul cu 
săgeata, şi pentru că era singurul care ştia de moartea lui Smer- 
dis, fiul lui Cyrus, pe care-1 omorîse cu propria-i mină ; afară 
de aceasta, Prexaspes se bucura de mare trecere în ochii perşi¬ 
lor. Din aceste pricini, ei îl chemară pe Prexaspes şi îi cerură 
să le fie prieten, legîndu-i credinţa prin jurăminte că va păstra 
numai pentru sine, fără a mai dezvălui altcuiva taina înşelă¬ 
ciunii lor faţă de perşi ; în schimb, făgăduiau că-i vor da da¬ 
ruri nesfîrşite. Prexaspes se învoi la toate, iar magii după ce 
crezură că l-au cîştigat de partea lor, îi mai făcură şi o a doua 
rugăminte, anume ca ei să-i strîngă pe toţi perşii din cetate sub 
zidul care înconjoară palatul, iar el, adică Prexaspes, suindu-se 
pe un turn, să strige cu glas mare că stăpînirea e în mîinile lui 
Smerdis, fiul lui Cyrus, şi a nimănui altcuiva. Magii cereau 
acest lucru deoarece cuvîntul lui Prexaspes avea o mare greu¬ 
tate printre perşi şi pentru că adeseori el îşi spusese faţă de 
toată lumea părerea că Smerdis, fiul lui Cyrus, trăieşte - tăgă- 
duind cu îndîrjire că fusese ucis. 

LXXV Prexaspes, răspunzînd că e gata s-o facă şi pe asta, 
magii strînseră pe perşi, îl suiră pe Prexaspes într-un turn şi-l 
îndemnară să vorbească mulţimii. El însă, uitînd de bunăvoie 
ce-i ceruseră ei, începînd să vorbească despre Ahaimenes, făcu 
genealogia casei lui Cyrus 192 ; după aceasta, cînd ajunse să 
vorbească despre Cyrus, ca încheiere, aminti cît bine răspîndisc 
Cyrus peste Persia ; terminînd înşiruirea faptelor marelui rege-, 
destăinui adevărul, mărturisind că pînă atunci îl ţinuse ascuns ; 
tăinuirea o săvîrşise fiindcă n-ar fi fost bine pentru el să spună 
adevărul asupra celor petrecute ; acuma însă, în împrejurarea 
de faţă, era de datoria lui să dezvăluie totul. Şi unde începu să 
povestească cum el, silit de Cambyses, l-a ucis pe Smerdis, fiul 
lui Cyrus, şi că cei ce cîrmuiesc sînt magii. Apoi - aruneînd 
tot soiul de blesteme asupra perşilor dacă nu şi-ar da osteneala 
să cucerească înapoi puterea şi să plătească magilor ce li se 
cuvenea - se azvîrli cu capul în jos la picioarele turnului. Aşa 



pieri Prexaspes, om care toată viaţa lui s-a bucurat de preţui¬ 
rea celor din jur 19:j . 

LXXVI întretimp, cei şapte, de îndată ce luară hotărîrea 
de a-i lovi pe magi fără zăbavă, porniră la drum după o scurtă 
rugă înălţată zeilor, fără să ştie ceva despre cele săvîrşite de 
Prexaspes. Cînd se aflau la jumătatea drumului, aflară ce se 
petrecuse cu Prexaspes. Atunci, ferindu-se din drum, s-au sfă¬ 
tuit iarăşi ce e de făcut : cei care erau de partea lui Otanes, 
ţineau cu orice preţ ca fapta să se amine şi să nu se treacă la 
îndeplinirea ei atunci cînd fierberea era aşa de mare ; cei de 
partea lui Darius voiau să se meargă cu orice preţ înainte, la 
înfăptuirea celor hotărîte, şi lucrurile să nu mai fie lăsate pe 
altă dată. Pe cînd se sfătuiau ei cu aprindere, iată că se ivesc 
şapte perechi de ereţi gonind două perechi de vulturi pe care-i 
jumuleau de pene şi-i ciupeau. Văzînd acestea, cei şapte fură 
cu toţii de părerea lui Darius şi apoi, îmbărbătaţi de prezice¬ 
rea păsărilor, porniră asupra palatului 194 . 

LXXVII La intrare, se întîmplă întocmai cum prevăzuse 
Darius. Străjile se arătară pline de respect faţă de nişte frun¬ 
taşi ai perşilor, nebănuindu-i de fel în stare de ce avea să ur¬ 
meze, iar conjuraţii trecură înainte, de parcă ar fi fost împinşi 
de o putere cerească ; nimeni nu-i întrebă nimic. Cînd însă 
ajunseră în curte, se izbiră piept în piept cu eunucii care duc 
poruncile regelui ; eunucii îi cercetară cu ce păsuri veneau la 
palat ; totodată, în timp ce-i descoseau, ocărau pe paznici cu 
tot felul de ameninţări fiindcă îi lăsaseră pe perşi să intre, iar 
pe cei şapte îi opriră să treacă mai departe. Conjuraţii, îmbăr- 
bătîndu-se atunci unul pe altul, îşi traseră hangerele din teacă, 
îi străpunseră chiar unde se găseau pe toţi eunucii care li se 
împotriveau, şi astfel işi croiră drum spre odăile bărbaţilor. 

LXXVIII Se întîmplase că amîndoi magii erau înăuntru şi 
se sfătuiau ce să facă după destăinuirea lui Prexaspes. Cînd 
văzură zăpăceala eunucilor şi-i auziră ţipînd, alergară împreună 
să vadă ce se întîmplă şi, cînd îşi dădură seama de cele ce se 
petrecuseră, se întoarseră în pripă să pună mina pe arme. Unul 
din ei apucă să înşface arcul, celălalt se repezi la suliţă ; pe 

dată încăierarea se şi încinse. Celui care pusese mina pe arc şi 
săgeţi, potrivnicii fiind prea aproape de el şi încolţindu-1, 
arcul nu i-a fost de nici un folos. Celălalt însă, se apără cu 
suliţa şi-d lovi pe Aspathines la coapsă, iar pe Intaphernes în 
ochi ; în urma acestei răni, Intaphernes îşi pierdu ochiul, dar 
totuşi nu muri. 

Aşadar, unul din magi îi răneşte pe aceştia doi ; celălalt, 
cum arcul nu-i fusese de nici un folos, fugi într-o cămară care 
dădea în odăile bărbaţilor, cu gîndul să zăvorască uşa. Doi 
din cei şapte, anume Darius şi Gobryas, se năpustiră pe urmele 
lui. Gobryas apucă pe mag de mijloc, iar Darius, aplecat asu¬ 
pra lor, nu ştia ce să facă, de teamă ca nu cumva, în întuneric, 
să-l străpungă pe Gobryas. Acesta, văzîndu-1 că nu se mişcă, 
îl întrebă ce mai aşteaptă, iar la răspunsul lui Darius că se teme 
ca nu cumva să-l rănească - Gobryas strigă : „înfige spada 
chiar de-o fi s-o treci prin amîndoi !“ Darius îl ascultă, lovi 
cu pumnalul şi avu norocul să-l nimerească pe mag. 

LXXIX După uciderea magilor, le tăiară capetele şi lăsară 
pe loc pe acei care fuseseră răniţi, atît din pricina slăbiciunii 
lor, cit şi pentru a face ei paza cetăţuii. Ceilalţi cinci, ţinînd în 
mînă capetele magilor, alergară în goana mare afară din palat, 
strigînd cît îi ţinea gura şi făcînd o zarvă nemaipomenită ; apoi 
chemară pe ceilalţi perşi şi, arătînţlu-le capetele, le povestiră 
fapta ce-o săvîrşiseră. In acelaşi timp, uciseră, fără alegere, pe 
toţi magii cîţi le ieşiră în cale. Perşii, cînd aflară isprava celor 
şapte şi înşelăciunea magilor, se crezură îndreptăţiţi să facă la 
fel şi ei : trăgîndu-şi jungherele din teacă, omorîră pe toţi ma¬ 
gii care le ieşeau în cale. Dacă nu s-ar fi lăsat noaptea, n-ar 
mai fi rămas în viaţă nici un mag. [De atunci] perşii serbează 
în fiecare an această zi, mai presus de oricare alta, încingînd 
o mare petrecere căreia i-au dat numele de „Magophonia". Cînd 
perşii prăznuiesc această zi, nici unui mag nu-i este îngăduit să 
se arate la lumină, ci stau cu toţii pe la casele lor, de dimineaţă 
pînă seara 195 . 

LXXX După ce zarva se potoli şi sc împliniră cinci zile din 
ziua omorului, cei care se răzvrătiseră împotriva magilor ţinură 
sfat despre felul cum se înfăţişau lucrurile. Cu acest prilej s-au 

rostit cuvîntări de necrezut pentru unii eleni, dar care nu-i mai 
puţin adevărat că s-au rostit. 

Otanes dădu sfatul ca treburile ţării să fie aduse în faţa 
obştii perşilor, şi ţinu următoarea cuvîntare : „Părerea mea este 
că nu e bine ca unul singur din noi să ajungă stăpîn. Acest 
lucru nu e nici plăcut, nici potrivit. Ştiţi foarte bine pînă unde 
a mers trufia lui Cambyses şi cu toţii aţi încercat pe pielea 
voastră trufia magului. Cum poate oare monarhia să fie o orîn- 
duire nimerită cînd în monarhie este îngăduit unuia să facă tot 
ce vrea, fără să fie tras la răspundere ? Fie el şi cel mai desă- 
vîrşit dintre oameni, pus în acest loc de frunte tot s-ar abate 
de la firea obişnuită. Trufia i se zămisleşte în suflet pe urma 
bunurilor ce le arc la îndemînă, iar pizma este dintru început 
înnăscută în om. Cel ce-ar lua puterea în mină, cu aceste două 
racile în suflet ajunge cu desăvîrşire rău ; plin de înfumurare şi 
invidie, săvîrşeşte nelegiuiri fără număr. Cu toate acestea, e 
limpede că un monarh ar trebui să fie lipsit de simţămîntul piz¬ 
mei, înconjurat cum este de tot ce-i pofteşte inima ; faţă de 
cetăţeni însă, se întîmplă ca purtarea lui să fie tocmai alta decît 
ar trebui. Tiranul îi invidiază pe toţi cei de neam bun cîţi au 
mai rămas încă în viaţă, nu se simte bine decît alături de cei 
mai netrebnici dintre cetăţeni, îşi pleacă cu nesaţ urechea la 
defăimări. Un tiran e omul cel mai nestatornic cu putinţă : de-i 
arăţi o admiraţie potrivită, se supără că nu l-ai cinstit îndea¬ 
juns, ca pe un stăpîn ce este ; dacă cineva i se închină cu prea 
mare rîvnă, de asemenea se supără, zicînd că omul e un lingu¬ 
şitor. Vă voi spune însă acum ceea ce este şi mai rău : tiranul 
clatină rînduielile strămoşeşti, îşi bate joc de femei, ucide fără 
judecată pe oameni. Să nu uităm că puterea poporului poartă 
cel mai frumos nume de pe lume : isonomia 196 . în al doilea 
rînd, nu săvîrşeşte nici una din încălcările pe care le-nfăptuiesc 
tiranii. Ea împarte dregătoriile ţării prin tragere la sorţi, cel care 
are pe seamă o dregătorie răspunde de faptele sale 197 - şi toate 
hotărîrile se iau in sfatul obştesc. Eu zic, aşadar, să înlăturăm 
monarhia şi să ridicăm poporul; mulţimea face puterea". Aceasta 
a fost părerea înfăţişată de Otanes. 

LXXXI Megabyzos îi îndemnă în schimb la oligarhie, spu- 
nînd cele ce urmează : „Cuvintele lui Otanes cu privire la 

desfiinţarea monarhiei mi le însuşesc pe deplin. Cit despre ridi¬ 
carea poporului la putere - aici se abate de la o judecată sănă¬ 
toasă. Nimic nu-i mai smintit şi mai neobrăzat decît o mulţime 
netrebnică ; intr-adevăr, ar fi peste putinţă de îndurat ca oa¬ 
menii care cată să scape de trufia unui tiran să îngenuncheze 
sub cea a unei mulţimi dezlănţuite. Tiranul măcar, cînd face 
ceva, ştie ce vrea ; mulţimea însă nu poate s-o ştie. Şi cum ar 
putea şti, cînd niciodată n-a fost învăţată, nici n-a dat cu ochii 
de ce e bun şi cuviincios ! Ea se repede fără socotinţă la tre¬ 
burile ţării, împingîndu-le înainte asemenea unui şuvoi năval¬ 
nic. Aibă parte de ocîrmuirea norodului doar cei ce poartă gind 
rău perşilor ; noi însă, alegîndu-ne o adunare alcătuită din băr¬ 
baţii cei mai destoinici, acestora să le încredinţăm puterea. In 
rindurile lor ne vom afla şi noi - şi este de aşteptat că din par¬ 
tea celor mai cuminţi bărbaţi vor veni şi cele mai cuminţi ho- 
tărîri“. Aceasta a fost părerea lui Megabyzos 198 . 

LXXXII în al treilea rînd, Darius îşi spuse şi el părerea 
zicînd : „în cele rostite de Megabyzos cu privire la mulţime 
cred că se cuprinde mult adevăr, nu însă şi în cele spuse despre 
oligarhie. Din cele trei feluri de ocirmuiri pe care le-am cer¬ 
cetat, şi mă gîndesc la cea mai desăvîrşită înfăţişare a lor, adică 
la cea mai bună democraţie, oligarhie şi monarhie, cred că 
aceasta din urmă este cu mult cea mai potrivită. Se pare că 
nimic nu-i <mai bun decît un bărbat destoinic ; călăuzit de ve¬ 
deri sănătoase, ar putea să ocîrmuiască mulţimea fără greş şi, 
mai presus de toate, faţă de răuvoitori ar şti să păstreze taina 
hotărîrilor luate. în oligarhie, unde mulţi se întrec în înţelep¬ 
ciune pentru binele obştesc, e cu neputinţă să nu izbucnească 
o puternică duşmănie personală. Fiecare în parte năzuind să 
fie în frunte şi părerile lui să biruie, se ajunge la o cumplită 
dihonie, de aici se trece la răzvrătiri, iar de la răzvrătiri, la 
vărsări de sîngc care împing lucrurile tot spre monarhie. Prin 
această schimbare, se dovedeşte pe deplin cu cit este monarhia 
cel mai bun fel de stăpînire. Acuma, să zicem că poporul ar lua 
în mină puterea - este iarăşi peste putinţă să nu săvîrşească 
tot felul de ticăloşii ; cînd ticăloşia îşi scoate însă capul la 
iveală, nu-i urmează dezbinare şi ură între netrebnici, ci, dim¬ 
potrivă, prietenii foarte strinsc 1!lf) ; căci cei care împilează ţara 

o fac prin bună înţelegere. Lucrurile merg tot aşa înainte, pînă 
cînd se găseşte cineva care să se ridice în fruntea poporului şi 
să-i ţină în frîu pe astfel de oameni. Urmarea e că un aseme¬ 
nea conducător este admirat de popor şi, cînd este admirat, 
nu întîrzie să ajungă şi rege. Prin aceasta iarăşi se dovedeşte că 
monarhia este cel mai bun fel de ocîrmuire. Dar, ca să nu lun¬ 
gesc vorba, de unde ne vine oare nouă libertatea ? Cine ne-a 
dat-o ? Oare democraţia, oligarhia, sau monarhia ? Credinţa 
mea este că dacă am fost mîntuiţi de un singur bărbat 20 °, da¬ 
tori sîntem să păstrăm acelaşi fel de stăpînire. Afară de aceasta, 
să nu îngăduim să se strice rînduielile noastre strămoşeşti sub 
care ne-a mers aşa de bine ; căci n-o să dăm doară de şi mai 
bine !“ 

LXXXIII Acestea au fost cele trei păreri, iar din cei şapte 
bărbaţi, patru se alăturară celui din urmă. Otanes, cel care 
stăruia să se statornicească în Persia egalitatea în drepturi, cînd 
îşi văzu înfrîntă părerea, luă din nou cuvîntul în mijlocul celor¬ 
lalţi şi zise : „Tovarăşi de luptă, este limpede că unul din noi 
trebuie să ajungă rege, fie că sorţii vor cădea pe cineva dintre 
noi, fie că ne-am întoarce spre obştea perşilor, căreia i-am lăsa 
în seamă alegerea, fie printr-un oarecare alt mijloc. Eu, din 
partea mea, n-am să fac nici o împotrivire ; n-am poftă nici 
să poruncesc, nici să mă supun. Mă lepăd de domnie dacă vă 
legaţi că nu voi primi porunci de la nici unul din voi, nici eu, 
atît cît voi trăi, nici urmaşii rmei în veci“. După aceste cuvinte 
ale lui Otanes, cum ceilalţi şase s-au învoit cu cele cerute, Ota¬ 
nes nu le mai puse nici o piedică, ci se ţinu deoparte. Pînă în 
ziua de azi, această casă [adică a lui Otanes] mai dăinuieşte 
încă, fiind singura familie de perşi care se bucură de libertate, 
se supune stăpînirii numai cît pofteşte, fără a încălca vreodată 
legile ţării 201 . 

LXXXIV Cei şase cîţi mai rămăseseră se sfătuiră între ei 
care ar fi chipul cel mai drept să-şi aleagă un rege ; mai întîi 
luară hotărîrca ca, dacă stăpînirea regească ar ajunge în mîi- 
nile vreunuia din ei, lui Otanes şi celor născuţi din el să li se 
dea pe veci, în fiecare an, ca o cinstire cu totul aparte, haina 
medică 202 , precuim şi toate darurile care au cea mai mare 

preţuire la perşi. Ei se hotărîră să-l dăruiască pe Otanes cu toate 
aceste semne de vază pentru că el fusese cel dinţii care pusese 
la cale fapta ce săvîrşiseră şi el îi strînsese pe toţi laolaltă. 
Acestea sînt cele asupra cărora s-au înţeles că se cuvin lui Ota¬ 
nes îndeosebi, şi iată acum ce hotărîră şi pentru sine : oricare 
din cei şapte are dreptul să pătrundă oricînd vrea în palatul 
regesc, fără să fie mai dinainte vestit, afară doar dacă se în- 
tîmplă ca regele să fie culcat cu vreuna din femeile lui ; regelui 
nu-i este îngăduit să-şi ia soţii decît din neamul conjuraţilor 203 . 
Cu privire la puterea regească, hotărîră ca acela al cărui cal va 
necheza cel dintîi la răsăritul soarelui 204 , cînd ei vor ieşi călări 
afară din oraş, a aceluia să fie domnia. 

LXXXV Darius avea un om la cai, foarte isteţ, cu numele 
de Oibares 205 . Cînd cei şapte plecară fiecare la ale lui, Darius 
îi spuse grăjdarului : „Oibares, noi am crezut că e bine să-l 
recunoaştem de rege pe acela al cărui cal, călărit de stăpînul 
lui, va necheza cel dintîi o dată cu răsăritul soarelui. Acuma, 
de ai tu vreun meşteşug, vezi de potriveşte lucrurile în aşa fel 
ca cinstea să ne vină nouă şi nimănui altcuiva'". Oibares răs¬ 
punse aşa : „Stăpîne, dacă ţine numai de atît ca tu să fii ori 
să nu fii rege, poţi să ai deplină încredere şi să mergi cu inima 
uşoară, căci nimeni altul nu va fi rege în locul tău ; am eu far¬ 
mecele mele". Darius cuvîntă iarăşi : „Dacă într-adevăr ştii 
vreun mijloc bun, zise el, a şi sosit timpul să te apuci de treabă 
fără zăbavă, căci încercarea ce ne aşteaptă are loc chiar mîine..." 
Cînd auzi acestea, Oibares îşi şi făcu pregătirile de trebuinţă : 
cum se lăsă noaptea, luă dintre iepe pe aceea pe care armă¬ 
sarul lui Darius o îndrăgea cel mai mult şi, dueînd-o afară din 
oraş, o priponi acolo ; apoi aduse şi calul lui Darius. Oibares 
purtă armăsarul în jurul iepei, apropiindu-1 tot mai mult, iac 
la urmă îl lăsă slobod s-o încalece. 

LXXXVI Cum începu să se crape de ziuă, cei şase, după 
cum fusese înţelegerea, se înfăţişară călări ; cînd călăreţii stră¬ 
bătură marginea oraşului şi ajunseră la locul unde fusese pri¬ 
ponită iapa în timpul nopţii, calul lui Darius, repezindu-se îna¬ 
inte, necheză straşnic ; o dată cu nechezatul calului, un fulger 
brăzdă cerul senin şi se auzi un bubuit de tunet 200 . Aceste 

împrejurări, parcă potrivite de o mină anume, înclinară cumpăna 
de partea lui Darius şi-l arătară drept neîndoielnicul cîştigător ; 
ceilalţi, sărind jos de pe cai, se închinară pînă la pămînt în faţa 
lui Darius ca înaintea unui rege 207 . 

LXXXVII După unii, acestea au fost vicleşugurile lui Oi- 
bares, după alţii iată cum s-au petrecut lucrurile (amîndouă 
poveştile vin însă tot din gura perşilor) : Oibares, după ce ar 
fi atins cu mîna părţile dinapoi ale iepei, şi-a ţinut mîna ascunsă 
în nădragi 208 ; cînd, o dată cu răsăritul soarelui, caii scoşi din 
grajduri erau gata de plecare - Oibares, scoţîndu-şi mîna, a 
ridicat-o spre nările calului lui Darius ; armăsarul, mirosind-o. 
a început să sufle şi să necheze. 

LXXXVIII Aşa a fost rînduit rege Darius, fiul lui Hystas- 
pes ; afară de arabi, toţi locuitorii Asiei se aflau sub stăpînirea 
lui. Ei fuseseră supuşi mai întîi de Cyrus, iar pe urmă de Cam- 
byses 20f> . Singuri arabii nu încăpuseră niciodată sub jugul per¬ 
san, ci ajunseseră aliaţii perşilor, îngăduindu-i lui Cambyses 
liberă trecere spre Egipt ; fără bunăvoia arabilor, perşii n-ar fi 
putut vreodată să pătrundă în Egipt 210 . Darius îşi luă două 
soţii de neam mare, anume pe Atossa 211 şi pe Artystona 212 , 
amîndouă fiice ale lui Cyrus ; Atossa fusese înainte vreme soţia 
lui Cambyses, propriul ei frate, iar apoi soţia magului ; Arty¬ 
stona era fecioară. Mai tîrziu se căsători şi cu fiica lui Smerdis, 
fiul lui Cyrus, al cărei nume era Parmys ; în afară de aceste 
femei, avea de soţie şi pe fiica lui Otanes, cea care l-a dat pe 
mag în vileag 213 . Totul fu strîns sub puterea sceptrului lui. Una 
din cele dintîi griji ale lui Darius a fost să cioplească în piatră 
un chip care înfăţişa un bărbat călare ; sub chip a săpat urmă¬ 
toarele : „Darius, fiul lui Hystaspes, mulţumită isteţimii calului 
său (urma numele calului) şi a lui Oibares, grăjdarul său, a 
dobîndit tronul Persiei“ 214 . 

LXXXIX După ce săvîrşi cele de mai sus în Persia, Da¬ 
rius înfiinţă douăzeci de guvernăminte pe care perşii le numesc 
satrapii * 15 . După ce le înfiinţă şi le rîndui satrapi 216 , aşeză 
birurile ce trebuia să-i plătească fiecare neam în parte şi sta¬ 
tornici vecinii de pe lîngă aceste neamuri ; apoi, depăşind vecinii 

apropiaţi, le subordonă fiecăruia în parte alte neamuri mai 
îndepărtate 217 . 

Guvernămintele şi vărsarea anuală a birurilor 218 le rostui 
în felul următor : acelora dintre ele care-şi plăteau darea în 
argint, le porunci să plătească în talanţi de Babilon, iar celor 
ce plăteau în aur, în talanţi euboici 2l9 . Talantul babilonic face 
cît şaptezeci de mine euboice 22 °. Pe vremea domniei lui Cyrus 
şi apoi sub cea a lui Cambyses, stăpînirea nu aşezase încă nici 
un bir, ci fiecare aducea daruri. Din pricina acestei statorni¬ 
ciri a birurilor şi din alte asemenea pricini, perşii spun că Da- 
rius a fost un negustor, Cambyses un despot, iar Cyrus un pă¬ 
rinte ; cel- dinţii pentru că din toate scotea bani, al doilea, fi¬ 
indcă era aspru şi nepăsător, iar cel -de-al treilea, fiindcă era 
blînd la fire şi se ostenea numai spre binele lor. 

XC De la ionieni, magnesienii din Asia, eolieni, carieni şi 
lycieni, milyeni, pamfylieni (căci aceştia plăteau la un loc tri¬ 
butul) - Darius scotea patru sute de talanţi de argint. Toţi 
aceştia alcătuiau împreună primul district 221 . De la mysieni, 
lydieni, lasoni, de la cabali şi hygennei, lua cinci sute de talanţi ; 
aceştia alcătuiau al doilea district 222 . Locuitorii de pe ţărmul 
drept al Hellespontului, cînd intri în strîmtoare, frigienii, tracii 
din Asia, paflagonii, mariandynii şi syrienii plăteau un bir dc 
trei sute şaizeci de talanţi şi alcătuiau laolaltă al treilea dis¬ 
trict 223 

De la cilicieni, regele primea trei sute şaizeci de cai albi, 
unul pe fiecare zi, şi cinci sute de talanţi de argint. Din aceşti 
bani, o sută patruzeci erau cheltuiţi pentru călărimea care păzea 
pămîntul cilician, iar restul de trei sute şaizeci mergeau în vis¬ 
tieria lui Darius. Cilicia era al patrulea district 224 . 

XCI De la oraşul Posideion 225 - pe care l-a întemeiat 
Amphilochos, fiul lui Amphiaraos 226 , pe fruntariile dintre Ci¬ 
licia şi Syria - începînd dc aci şi pînă în Egipt, afară doar de 
ţinutul arabilor (care era iertat de bir 227 ), tributul se ridica la 
trei sute cincizeci de talanţi. Acest district, al cincilea, cuprinde 
întreaga Fenicie, Syria, numită a Palestinei, precum şi insula 
Cipru. Egiptul, părţile Libyci învecinate cu Egiptul, Cyrene şi 
Barca (aceste ţinuturi erau rînduite în districtul Egiptului, al 

şaselea) trimiteau şapte sute de talanţi, fără să mai pun la soco¬ 
teală banii scoşi din vînzarca peştelui din lacul Moeris 228 . Dis¬ 
trictul Egiptului vărsa deci şapte sute de talanţi, afară de ve¬ 
nitul proyenit din peşte, şi o anume măsură de grîne. Grînele 
datorate, oîntărind o sută douăzeci de medimne, erau împărţite 
perşilor care locuiau în fortăreaţa Albă din Memfis 229 , precum 
şi oştilor ce-i însoţeau. Sattagizii şi gandarii, dadicii şi aparyţîi 
aduceau cu toţii în devălmăşie o sută şaptezeci de talanţi ; aceş¬ 
tia alcătuiau al şaptelea district 23 °. De la Susa şi din restul re¬ 
giunii kissienilor, mai veneau vreo trei sute de talanţi ; pe aici 
se întindea al optulea district 231 . 

XCII Babilonul şi restul Asiriei 292 trimiteau regelui o mic 
de talanţi în argint şi cinci sute de tineri eunuci 233 . Aceste ţinu¬ 
turi alcătuiau al nouălea district. Ecbatana, toată Media, pari- 
canii şT orthocoribanţii, cel de-al zecelea district, trimiteau patru 
sute cincizeci de talanţi 234 ; caspii, pausicii, pantimaţii şi da- 
reiţii, cel de-al unsprezecelea 235 , trimiteau şi ei împreună două 
sute, iar locuitorii din Bactria, pînă la aigli, adică al douăspre¬ 
zecelea district, trei sute 236 . 

XCIII Din Pactyike şi din Armenia, cît şi de la neamurile 
învecinate acestor regiuni, pînă la Pontul Euxin, Darius lua 
patru soite de talanţi ; aici era al treisprezecelea district 237 . De 
la sagarţi, sararigi, thamanei, uţi, mycieni şi locuitorii insulelor 
din Marea Erythree, în care regele-i aşază pe cei surghiuniţi, lua 
un tribut de şase sute de talanţi ; aceştia se aflau într-al pai¬ 
sprezecelea district 238 . Saocii şi caspii aduceau şi ei două sute 
cincizeci de talanţi, alcătuind al cincisprezecelea district 239 . 
Părţii, chorasmii, sogdienii şi arii vărsau vistieriei trei sute de 
talanţi ; ei erau al şaisprezecelea district 24 °. 

XCIV Paricanii şi etiopienii din Asia 241 aduceau patru sute 
de talanţi ; acesta era al şaptesprezecelea district. De la ma- 
tieni, saspiri, alarodieni 242 se luau două sute de talanţi ; acesta 
era al optsprezecelea district. Moschii, tibarenii, macronii, mos- 
synicii şi marsii 243 erau impuşi la trei sute de talanţi ; acesta 
era al nouăsprezecelea district. Dintre toate populaţiile pe care 
le cunoaştem, indienii 244 sînt cu mult cei mai numeroşi şi erau, 
25 — Herodot — Istorii voi. I 

faţă de ceilalţi, mai greu loviţi de biruri, anume cu trei sute 
şaizeci talanţi pulbere de aur. Acesta era al douăzecilea district. 

XCV Dacă argintul în talanţi babilonici se preţuieşte după 
greutatea talantului eub'oic, ajungem la nouă mii cinci sute patru¬ 
zeci de. talanţi 245 ; aurul fiind socotit de treisprezece ori mai 
scump ca argintul 24C , pulberea de aur face, în talanţi euboici, 
patru mii şase sute optzeci de talanţi. Dacă adunăm toate aces¬ 
tea la un loc, tributul plătit anual lui Darius se ridica la pai¬ 
sprezece mii cinci sute şi şaizeci de talanţi euboici 247 , fără să 
mai punem la socoteală şi sume mai mărunte. 

XCVI Acesta era tributul vărsat lui Darius de Asia şi de o 
mică parte a Libyei 248 ; mai tîrziu însă se adăugară şi alte tri¬ 
buturi din insule şi de la locuitorii Europei care se întind pînă 
la hotarele Thessaliei 249 . 

Iată cum îşi strînge regele aceste dări în vistierie 250 : ar¬ 
gintul topit este turnat în nişte vase mari de lut; spărgîndu-se 
apoi pereţii vasului, argintul este dezghiocat din învelişul de lut. 
Cînd regele are nevoie de bani, bate atîta monedă cîtă îi trebuie 
de fiecare dată. 

XCVII Prin urmare, aceasta era întocmirea satrapiilor şi a 
birurilor 251 . Numai ţinutul Persiei n-a fost trecut pe lista ţărilor 
lovite de biruri : într-adevăr, perşii locuiesc într-o ţară scutită 
de dări 252 . Populaţiile care urmează nici ele n-au fost silite la 
vreun tribut, însă erau datoare să aducă daruri : anume este 
vorba de triburile etiopiene învecinate cu fruntariile Egiptului 253 
şi pe care le-a înfrînt Cambyses cînd a pornit împotriva etiopie¬ 
nilor macrobi, triburi ce trăiesc prin preajma cetăţii sfinte a 
Nysei 254 şi ţin sărbătorile lui Dionysos. Aceşti etiopieni, precum 
şi vecinii lor, seamănă aceleaşi grîne 255 ca şi calanţii 256 din 
India ; bordeiele şi le sapă sub pămint 257 . Şi unii şi alţii adu¬ 
ceau, şi aduc încă şi astăzi, la fiecare trei ani, două hoinice de 
aur curat, două sute de trunchiuri de lemn de abanos, cinci copii 
etiopieni, douăzeci de colţi de elefanţi 258 . 

Colchidienii 259 şi vecinii lor [care se intind] pînă la poalele 
Caucazului - căci numai pînă la acest munte se întinde puterea 
perşilor - s-au îndatorat de bunăvoie la daruri ; mai spre miază- 



ISTORII. CARTEA A III-A 


271 


noapte, dincolo de Caucaz, nimeni nu se mai sinchiseşte de 
perşi. Aceste populaţii, pe vremea mea, mai aduceau încă tot la 
cinci ani darurile pe care le hotărîseră, o sută de băieţi şi o sută 
de fete. Arabii, la rândul lor, aduceau în fiecare an câte o mie 
de talanţi de tâmîic. Iată care sînt darurile închinate de aceste 
neamuri în afară de tribut. 

XCVIII Iar aurul acela atît de mult, din care indienii trimit 
regelui praful despre care s-a vorbit, şi-l agonisesc în felul ur¬ 
mător : în părţile de răsărit ale Indiei se întinde o mare de 
nisip 260 ; din cîţi oameni ştim, şi despre care putem spune ceva 
fără şovăială, indienii sînt cei mai îndepărtaţi dintre locuitorii 
Asiei, care-şi au sălaşurile spre revărsatul zorilor şi soare-răsare. 
Aceste ţinuturi ale Indiei sînt pustii din pricina nisipurilor. în 
India este un furnicar de oameni care nu vorbesc toţi aceeaşi 
limbă ; unii din ei sânt păstori nomazi, alţii nu, unii locuiesc în 
partea mlăştinoasă a fluviului şi se hrănesc cu peşte crud, pe 
care-1 prind în bărci de trestie 261 ; fiecare luntre este făcută din 
partea crescută între două noduri de trestie 262 . Aceşti indieni 
poartă haine din scoarţă de rogoz ; după ce retează şi bat ro¬ 
gozul din fluviu, îl împletesc ca pe o rogojină şi împletitura o 
poartă ca şi cum ar fi o platoşă. 

XCIX Alţi indieni, locuind mai la răsărit de aceştia, sînt 
nomazi şi mănâncă carne crudă ; ei se numesc padei 263 . Se zice 
că moravurile lor ar fi următoarele : dacă vreunul din ei se 
îmbolnăveşte, fie bărbat, fie femeie, pe bărbat îl ucid ceilalţi 
bărbaţi care-i sînt prieteni mai de aproape, sub cuvînt că dacă-1 
macină boala, carnea lui ar fi prăpădită pentru ospăţ. Degeaba 
tăgăduieşte omul că i e rău, prietenii tot nu-1 cred, îl omoară şi 
pe urmă se veselesc la un mare praznic. Dacă o femeie boleşte, 
de asemenea femeile mai legate sufleteşte de ea fac acelaşi lucru 
ca şi bărbaţii. Pe cel care îmbătrâneşte îl jertfesc şi-l mănîncă la 
un praznic. Puţini mai apucă bătrîneţele, căci înainte de a-i 
scădea puterile, cel lovit de boală este ucis. 

C La alţi indieni găseşti altfel de trai : nu ucid nici o vietate, 
nu seamănă, n-au obiceiul să-şi ridice case ; ei se hrănesc cu 
buruieni ; în ţara lor creşte de la sine din pămînt o iarbă cu 

grăunţele învelite într-o păstaie, mari cit bobul de mei 264 ; strîn- 
gînd boabele, le fierb cu teci cu tot şi le mănîncă. Cel care cade 
bolnav pleacă în pustie şi zace ; nimănui nu-i pasă nici dacă a 
murit, nici dacă boleşte. 

CI La toţi aceşti indieni despre care am vorbit, împreuna¬ 
rea dintre bărbat şi femeie se petrece în văzul lumii, de parcă 
ar fi vite ; culoarea pielii este aceeaşi la toţi, foarte asemănă¬ 
toare cu a etiopienilor 2(i5 . Sămînţa lor, pe care o slobozesc în 
femei, nu este albă ca a celorlalţi bărbaţi, ci neagră, după cum 
le e şi pielea ; tot aşa este şi sămînţa etiopienilor. Aceşti indieni 
locuiesc departe de Persia, spre soare-răsare, şi nu dau nici un 
fel de ascultare regelui Darius. 

Cil Alte neamuri de indieni locuiesc în vecinătatea cetăţii 
Caspatyros şi a Pactyikei 266 ; ei vieţuiesc mai spre miazănoapte 
decît ceilalţi indieni şi felul lor de trai se aseamănă cu al bac- 
trienilor 267 . Aceştia sînt cei mai războinici dintre indieni şi cei 
care merg în căutarea aurului, căci prin părţile locului se întinde 
pustia stearpă din pricina nisipului. Prin întinderile pustii şi ni¬ 
sipoase forfotesc nişte furnici, ceva mai mici decît cîinii, dar mai 
mari deoît vulpile 2C8 . La curtea regelui Persiei pot fi văzute 
cîteva, prinse la vînătoare pe aici 269 . Aceste furnici, săpîndu-şi 
casa sub pămînt, ridică grămezi de pămînt, aşa cum fac şi fur¬ 
nicile din Ellada şi în acelaşi chip ; la înfăţişare seamănă foarte 
mult cu cele din Ellada. Nisipul ridicat de ele este amestecat 
cu firişoare de aur. După acest nisip merg oamenii în pustie, în- 
hămînd fiecare trei cămile, la dreapta şi la stingă animale de 
partea bărbătească pe care le mină din hăţuri, iar la mijloc o 
cămilă de parte femeiască ; pe cămila din mijloc încalecă chiar 
omul 27 °, avînd însă grijă să înhame o cămilă fătată de curînd şi 
pe care o desparte de puii ei. Cămilele, în ce priveşte iuţeala, 
nu sînt mai prejos deoît caii, afară de asta sînt în stare să care 
poveri mult mai grele. 

Cili Nu voi mai descrie ce înfăţişare arc cămila, pentru că 
elenii o cunosc ; voi vorbi numai despre cîteva lucruri pe care 
ei nu le ştiu. Cămila are la picioarele dindărăt cîte două coapse 

şi doi genunchi ; părţile bărbăteşti trec printre picioarele dinapoi 
şi sînt întoarse spre coadă 271 . 

CIV în felul acesta, şi înhămînd animalele aşa cum am spus, 
indienii se duc să caute aurul, socotindu-se să-l strîngă oînd va 
fi arşiţa mai cumplită. în timpul arşiţei, furnicile se fac nevăzute 
sub pămînt. Prin acele ţinuturi, ccl mai tare frige soarele de 
dimineaţă, şi nu cum se întîmplă pe aiurea, la amiază ; căldura 
ţine cît timp se ridică soarele pe cer, pînă la ceasul oînd la noi 
se sparge tîrgul. în tot timpul acesta, soarele frige mult mai 
tare ca la nămiezi în Ellada, aşa îneît se zice că locuitorii sînt 
atunci nevoiţi să se stropească cu apă. La amiază, în India, căl¬ 
dura este la fel ca şi în alte părţi. Cînd coboară spre apus, 
soarele are la ei aceeaşi putere ca într-alte părţi de dimineaţă ; 
pe măsură însă ce asfinţitul se face tot mai rece, la scăpătatul 
soarelui este de-a dreptul frig 272 . 

CV Cînd indienii, ducînd cu ei desagi, ajung la ţintă, îşi 
umplu desagii cu nisip şi apoi o iau îndărăt la sănătoasa, cît pot 
de repede ; căci, după cîte spun perşii, furnicile, adulmecîndu-i 
după miros, se iau după ei. Ca iuţeală sînt neîntrecute, aşa că, 
dacă indienii nu le-ar lua-o cu mult înainte la drum, pînă cînd 
se strîng ele la un loc, nici unul din ei n-ar mai scăpa cu viaţă. 
Cămilele de parte bărbătească (care la fugă sînt mai încete de- 
cît cele de parte femeiască şi de-abia se mai tîrăsc) sînt dez¬ 
legate pe rînd 273 ; cea din mijloc în schimb, cu gîndul la puii 
pe care i-a părăsit, nu slăbeşte nici o clipă pasul. După spusele 
perşilor, astfel îşi dobîndesc indienii cea mai mare parte din 
aurul lor ; o alta, mult mai neînsemnată, o scot din minele dc 
aur de prin partea locului. 

CVI Ţările de la marginile lumii care sînt locuite au cele 
mai bune produse, aşa cum Ellada se bucură în schimb de cele 
mai plăcute anotimpuri 274 . într-adevăr, după cum am spus ceva 
mai sus, spre răsărit, India este ultima ţară locuită ; acolo, vie¬ 
ţuitoarele cu patru picioare şi zburătoarele sînt cu mult mai 
mari decît în alte ţinuturi, afară doar de cai ; aceştia sînt în¬ 
trecuţi în mărime de cei din Media, cunoscuţi sub numele dc 
tai niseenj 275 . Tot aici se află şi aur din belşug 276 , parte scos 

prin săpături, parte cărat de apele rîurilor şi parte dobândit aşa 
cum am arătat. Tot în această ţară cresc nişte tufe sălbatice care 
rodesc lină 277 , mult mai frumoasă şi mai mătăsoasă decît cea 
tunsă de pe oi ; indienii culeg lina de pe aceşti copăcei pentru 
îmbrăcăminte. 

CVII Spre miazăzi, cea mai îndepărtată ţară locuită este 
Arabia ; din toate ţările lumii, numai aici se fac tămîia, smirna, 
casia, scorţişoara şi ledanul 278 . Toate acestea, afară de smirnă, 
arabii le dobîndesc cu mare anevoie. Tămîia o strâng arzînd 
styraxul 279 pe care în Ellada îl aduc fenicienii ; aşa capătă ei 
tămîie, prin arderea styraxului, căci copacii producători de tă- 
mîie sînt păziţi de nişte şerpi înaripaţi, mititei şi tărcaţi, care 
stau grămadă în jurul fiecărui copac. Toţi şerpii aceştia nă¬ 
vălesc în cete asupra Egiptului ; nimic altceva nu-i alungă de¬ 
parte de copaci decît fumul styraxului. 

CVIII Arabii spun că toată ţara lor ar mişuna de aceşti şerpi, 
dacă nu s-ar întâmpla cu ei ceva asemănător cu ceea ce ştim că 
se intîmplă cu viperele. într-adevăr, pronia cerească, fiind înţe¬ 
leaptă - cum e şi firesc să fie - a rînduit ca acele vieţuitoare 
fricoase şi care se mănîncă să fie toate foarte puioase - ca nu 
cumva, mîncate într-una, să ajungă să li se stingă neamul ; iar, 
in schimb, cele rele şi vătămătoare să nască pui puţini 28 °. Aşa, 
de pildă, iepurele, vînat de orice fiară, de păsări şi de om, este 
într-atîta de puios, încît singur din toate animalele zămisleşte 
din nou înainte de a fi fătat ; în pîntecele iepuroaicei se pot afla 
deodată un pui cu blăniţă, un altul fără, altul de-abia plămădit în 
mitră, şi ea e pe cale să mai zămislească unul. Aşa e soiul acestui 
animal 281 . Iată însă leoaica. Ea, care este fiara cea mai puter¬ 
nică şi mai îndrăzneaţă, fată doar o dată în viaţă un singur pui, 
căci atunci când fată leapădă, o dată cu fătul, şi mitra. Pricina 
acestui fapt este următoarea : puiul de leu, pe cînd se mai află 
încă în pîntecele maică-sii şi începe să mişte, avînd cele mai 
ascuţite gheare dintre toate fiarele, sfîşie pereţii mitrei ; şi, cu cit 
creşte, o rupe, zgiriind-o tot mai adînc. Cînd vine sorocul naş¬ 
terii, n-a mai rămas din mitră nici o fărîmă nevătămată. 

CIX De asemenea, dacă cumva năpîrcile şi şerpii zburători 
din Arabia s-ar înmulţi după cum le este firea, traiul pe pămînt 
n-ar mai fi cu putinţă pentru oameni ; în clipele însă cînd ele se 
împerechează şi şarpele bărbătesc îşi sloboade sămînţa, şerpoaica 
îşi împlîntă colţii în gîtul lui şi, înhăţîndu-1 strîns, nu-i dă drumul 
pină nu i-a mîncat gîtul de tot. Partea bărbătească piere aşa cum 
am povestit. Femeiuşcă plăteşte şi ea uciderea bărbatuşului, cum 
veţi vedea îndată : puii îşi răzbună părintele încă în pîntecul ma¬ 
mei, căci îi rod mitra şi pe urmă îşi croiesc drum afară, mîncîn- 
du-i în întregime măruntaiele. 

Ceilalţi şerpi, care nu sînt vătămători oamenilor, fac ouă 282 
şi scot puzderie de pui. Viperele sînt răspândite în lumea în¬ 
treagă ; şerpii înaripaţi se găsesc însă grămădiţi numai în Arabia 
şi nicăieri în altă parte ; de aceea şi par aşa de mulţi. 

CX Aşadar, în acest fel strâng arabii tămîia ; iată acum cum 
fac pentru casia 283 ; pornesc în căutarea ei după ce-şi acoperă 
tot trupul şi faţa - afară de ochi - cu piei de vită şi alte ani¬ 
male. Casia se găseşte prin bălţi nu prea adînci 284 ; în jurul băl¬ 
ţii, şi chiar într-ânsa, roiesc nişte jivine înaripate, foarte asemă¬ 
nătoare la înfăţişare cu liliecii ; ele scot nişte ţipete înfiorătoare 
şi sînt grozav de puternice la luptă. Oamenii adună casia apărîn- 
du-şi bine ochii de aceste lighioane. 

CXI Culesul scorţişoarei e şi mai nemaipomenit. Unde creşte 
scorţişoara şi în ce fel de pămînt, localnicii nu sînt în stare s-o 
spună, afară doar de unii, care, după o tradiţie vrednică de cre¬ 
zare, spun că ea creşte chiar prin ţinuturile unde a fost crescut 
Dionysos. Ei povestesc cum acele coji răsucite, pe care noi am 
învăţat de la fenicieni să le numim cinnamonă (scorţişoară) 28 \ 
sînt purtate în cioc de nişte păsări mari ; păsările le cară ca să-şi 
facă cuibul pe care-1 lipesc cu lut de pereţii stîncoşi ai munţilor, 
acolo unde nu poate călca picior de om. Ca să ajungă la ele, iată 
ce meşteşugesc arabii : după ce taie în bucăţi cît mai mari 
hoituri de bou şi măgar, ca şi de alte vite de jug, le duc în acele 
pustietăţi, unde le pun cît mai aproape de cuiburi ; iar ei se în¬ 
depărtează şi pândesc mai în lături. Păsările, repezindu-se în jos, 
înhaţă carnea din zbor şi o duc la cuib 286 ; cuiburile, nefiind în 
stare să ţină greutatea, se prăbuşesc la pământ, iar oamenii stau 

la pîndă şi în chipul acesta adună scorţişoara, care, odată adu¬ 
nată, ajunge şi pe meleaguri străine. 

CXII în ce priveşte ledanul, căruia arabii îi zic ladan, se 
adună intr-un chip care-i mai minunat dedt toate : venind 
dintr-un loc puturos, are o mireasmă îmbătătoare. El se găseşte, 
într-adevăr, prins de barba caprelor şi a ţapilor de care se 
lipeşte, fiind un fel de răşină vîseoasă lăsată de un arbust. Se 
întrebuinţează la pregătirea multor parfumuri şi arabii o folosesc 
mai ales ca mirodenie de ars. 

CXIII Cît am vorbit despre plantele aromate e de ajuns ; 
toată ţara Arabiei răspîndeşte de pe urma lor o mireasmă minu¬ 
nată. Tot acolo găseşti două soiuri de oi, care merită să te 
uimească şi care nu se mai află nicăieri altundeva. Unul din ele 
are cozile lungi, cam de trei coţi, care, dacă ciobanul le-ar lăsa 
să se tîrască după oi, s-ar acoperi de răni tot frecîndu-se de pă- 
mînt. Numai că fiecare cioban se pricepe la dulgherie : ei meş¬ 
teresc un fel de roabe pe care le pun sub cozile oilor ; fiecare 
oaie are, prin urmare, coada legată de cîte o roabă. Celălalt soi 
de oi are cozile late, ajungînd şi pînă la un cot lăţime 287 . 

CXIV Acolo unde partea de miazăzi a bolţii cereşti se în¬ 
clină spre soare-apune, acolo se întinde ţara Etiopiei, ultima din 
ţările locuite. Ea este foarte bogată în aur, în elefanţi uriaşi 288 , 
in tot soiul de copaci sălbatici, lemn de abanos şi are bărbaţii 
cei mai înalţi şi mai frumoşi 289 din lume, cărora le este hărăzită 
viaţa cea mai îndelungă. 

CXV Acestea sînt părţile cele mai îndepărtate ale Asiei şi 
ale Libyei. Despre ultimele ţinuturi ale Europei, care se întind 
spre apus, nu pot spune nimic cu temei 29 °. Eu unul nu pot crede 
să fie vreun fluviu numit de barbari Eridanul, care s-ar vărsa 
în Marea Nordului, şi de pe ale cărui maluri se zice că s-ar 
aduce chihlimbarul, nici nu ştiu nişte insule Cassiterite, de unde 
ne-ar veni cositorul 291 . Mai întii, însuşi numele „Eridan“ mărtu¬ 
riseşte că este elen şi nu barbar 292 , plăsmuit de vreun poet oare¬ 
care ; apoi, pe de altă parte, cu toată silinţa ce mi-am dat, mi-a 
fost peste putinţă să aflu de la vreun om că a văzut cu ochii lui 

vreo mare care scaldă ţărmurile Europei prin acele meleaguri. 
Tot ce ştim e că chihlimbarul şi cositorul ne vin de acolo. 

CXVI Spre nordul Europei, aurul pare să se găsească mai 
din belşug ; cum ajung să-l dobîndească, iarăşi n-aş putea să 
spun fără greş ; se zice totuşi că este răpit de la nişte zgripţori 
de către arimaspi, oameni cu un singur ochi 2<j:{ . Nu sînt însă de 
loc încredinţat că se nasc oameni cu un singur ochi, care în toate 
celelalte privinţe să fie la fel cu toţi oamenii. Oricum ar fi, se 
vede că marginile lumii, care închid celelalte ţinuturi şi le strîng 
ca intr-un inel, cuprind tot ce nouă ni se parc a fi mai bun şi 
mai rar 294 . 

CXVII în inima Asiei se află o oîmpie încinsă din toate păr¬ 
ţile de un lanţ de munţi, străpuns doar de cinci păsuri 295 . Odi¬ 
nioară, această cîmpie aparţinea chorasmilor 296 , întinzîndu-se 
chiar pe hotarul lor, precum şi pe cel al hyrcanilor 297 , părţilor, 
sarangilor 299 şi thamaneilor ; de cînd însă perşii au pus mina pe 
putere, cîmpia a căzut sub stăpînirea marelui rege. Din şirul de 
munţi care înconjoară cîmpia izvorăşte un mare fluviu al cărui 
nume e Akes 2 ". Fluviul, înainte vreme despărţit în cinci braţe, 
uda pămînturile neamurilor mai sus pomenite, rostogolindu-şi 
apele prin trecătorile ce dau spre fiecare din ele. De cînd însă 
aceste neamuri au trecut sub stăpînirea marelui rege, iată ce-au 
păţit. Regele, zăgăzuind trecătorile din munţi, a pus de s-au ridi¬ 
cat la fiecare trecătoare nişte stăvilare ; apele fiind împiedicate 
•să mai treacă, cîmpia aflată în mijlocul lanţului muntos, din 
pricina prisosului apelor fluviului care acum nu mai avea ieşire 
pe nicăieri, s-a prefăcut într-o mare. Oamenii, de multă vreme 
deprinşi să se folosească de apa fluviului, nemaiavînd cum să 
facă acest lucru, s-au văzut loviţi de o cumplită pacoste. Iarna 
mai ploua şi pe la ei, cum plouă şi pe la alţii ; vara în schimb, 
cînd semănau meiul şi susanul, duceau mare lipsă de apă. 

Oînd n-au mai putut răbda seceta, dueîndu-se în Persia, băr¬ 
baţi şi femei, s-au aşezat în faţa porţilor palatului regesc şi s-au 
pus pe vaiete şi bocete. Drept urmare, regele a poruncit să se 
deschidă numai porţile care dădeau spre pămînturile acelora din¬ 
tre ei care aveau mai grabnică nevoie ; cînd pământul lor s-a îm¬ 
bibat şi a mustit de apă, porţile s-au închis din nou, iar regele 

a dat poruncă să se deschidă altele la rînd, pentru alte triburi 
rămase în suferinţă, care se vor fi tînguit cel mai tare. După 
cîte ştiu, marele rege stoarce mari sume de bani oînd deschide 
stăvilarele, afară de birul obişnuit 30 °. Aşa stau lucrurile pe acolo. 

CXVIII Din cei şapte bărbaţi care s-au sculat împotriva ma¬ 
gului, unuia - şi anume lui Intaphernes 301 - i s-a tras moartea 
îndată după răscoală, pentru că a săvîrşit cu semeţie următoarea 
faptă : odată voia să intre în palat ca să stea de vorbă cu regele 
asupra unor treburi ; după cum se ştie, se întocmise rînduiala ca 
cei şapte care se răsculaseră împotriva magului să aibă liberă in¬ 
trare la rege, fără să-l mai întrebe dacă-i primeşte, afară doar 
dacă s-ar fi întîmplat ca regele să fie în pat împreună cu vreuna 
din soţiile lui. Intaphernes, prin urmare, cum făcea parte din 
ceata celor şapte, se crezu în drept să nu mai înştiinţeze pe rege 
şi vru să intre înăuntru. Straja de la poartă şi slujbaşul care lăsa 
lumea înăuntru nu-i îngăduiră să treacă nici în ruptul capului, 
zicînd că regele era culcat cu o femeie. Atunci, năzărindu-i-se că 
oamenii minţeau, iată ce ispravă făcu Intaphernes : trăgîndu-şi 
paloşul din teacă, tăie străjerilor urechile şi nasul, înşiră bucăţile 
de-a lungul căpăstrului de la calul lui şi apoi, trecîndu-le căpăs¬ 
trul pe după grumaz, le dădu drumul aşa legaţi. 

CXIX Slujitorii se înfăţişară regelui şi-i spuseră pricina pă¬ 
ţaniei lor. Darius, temîndu-se ca nu cumva fapta să fi fost săvîr- 
şită cu învoiala celor şase 302 , trimise după fiecare în parte şi-i 
ispiti îndeaproape dacă încuviinţează cele întîmplate. După ce 
se încredinţă că faptul fusese săvîrşit de Intaphernes fără vreun 
amestec al celorlalţi, puse mîna pe Intaphernes, pe copii, cît şi 
pe toate rudele lui apropiate, avînd mari bănuieli că el şi nea¬ 
murile lui uneltesc împotrivă-i. După ce-i prinse, îi trimise în 
lanţuri la moarte. 

Soţia lui Intaphernes însă tot alerga în sus şi în jos în faţa 
porţilor palatului regesc, plîngînd şi tînguindu-se într-una. Cum 
femeia nu-şi mai ostoia plînsul, lui Darius i se făcu milă de ea şi 
îi trimise vorbă : „Femeie, regele Darius îţi îngăduie să scapi 
din ghearele morţii pe unul din familia ta care zace în lanţuri, 
pe oricare anume ai să alegi tu“. După ce stătu şi se gîndi, ea 
răspunse aşa : „Dacă regele îmi dăruieşte viaţa unuia singur, voi 

alege dintre toţi pe fratele meu“. Aflînd răspunsul, Darius, uimit 
de aceste cuvinte, îi trimise o altă întrebare zicînd : „O, femeie, 
regele te întreabă ce gînd ai avut în minte cînd ţi-ai lăsat în voia 
sorţii bărbatul şi copiii şi ai hotărît să-ţi rămînă în viaţă fratele, 
care-ţi este şi mai străin decît copiii şi mai puţin drag decît 
soţul ?“ Ea răspunse atunci aşa : „O rege, dacă va voi cerul, 
poate voi mai avea alt bărbat şi alţi copii ; cum însă tatăl şi 
mama mea nu mai trăiesc, este peste putinţă să mai am vreodată 
alt frate 303 . Iată cum am judecat eu oînd am spus cele ce-am 
spus“. Lui Darius i se păru că femeia vorbise cu mult miez şi 
dădu drumul şi celui pe care-1 ceruse ea şi celui mai vîrstnic 
dintre feciorii ei - plăcîndu-i cum gîndise ; pe ceilalţi însă îi 
ucise pînă la unul. Aşadar, după cum am povestit, chiar de la 
început pieri unul din cei şapte. 

CXX Cam pe vremea bolii lui Cambyses s-au mai petrecut 
si următoarele întâmplări. Un pers, Oroites, rânduit de Cyrus să 
fie satrap la Sardes 304 , îşi pus'e în gînd să înfăptuiască o nele¬ 
giuire : fără să fi păţit ceva sau să fi auzit vreo vorbă nepotri¬ 
vită din partea lui Polycrates, tiranul Samosului, fără măcar să 
fi dat vreodată ochii cu el, se hotărî să-l prindă şi să-l piardă. 
După spusele mai multora, ura lui Oroites s-a aprins din urmă¬ 
toarea pricină : aşteptând odată la poarta regelui împreună cu 
un alt pers, anume Mithrabates, satrapul din Daskyleion 30 °, din 
vorbă în vorbă au ajuns să se certe. Cum tot îşi cîntăreau vred¬ 
nicia, Mithrabates îi spuse mustrător lui Oroites : „Te numeri 
tu oare printre bărbaţi, cînd n-ai fost în stare să cucereşti pentru 
regele nostru insula Samos, vecină cu satrapia ta ? Şi totuşi este 
foarte lesne să pui mâna pe insulă dacă a putut fi cucerită de 
unul din băştinaşi - care şi acum o stăpîneşte - sprijinit în răs¬ 
coala pusă la cale doar de cincisprezece oameni“ 306 . Se zice că 
atunci Oroites, mihnit adînc de aceste cuvinte pline de ocară, 
a hotărît în inima lui, nu atît să se răzbune pe cel care le rostise, 
ci mai ales să-l nimicească cu desăvîrşire pe Polycrates, din pri¬ 
cina căruia îşi atrăsese asemenea mustrare. 

CXXI Alţii, mai puţini la număr, povestesc că Oroites ar fi 
trimis un sol la Samos să întrebe ceva (nu se spune ce anume). 
Polycrates se afla întîmplător în camera bărbaţilor lungit pe un 

pat, de faţă fiind şi Anacreon din Teos 307 . Fie că dinadins n-a 
dat nici o Însemnătate întrebărilor lui Oroites, fie că a fost doar 
o întîmplare, cînd intră trimisul lui Oroites să-i vorbească, Poly- 
crates, care se nimerise să stea cu faţa la perete, nici nu s-a 
întors, nici nu i-a răspuns. 

CXXII Acestea ar fi fost deci cele două pricini care i-ar fi 
adus lui Polycrates moartea ; liber fiecare s-o creadă pe care vrea. 

Adevărul este că Oroites, aflindu-se în Magnesia pe malurile 
fluviului Meandru 308 , a trimis la Samos cu o solie pe Myrsos, 
fiul lui Gyges, un lydian, deoarece cunoştea gîndurile lui Poly¬ 
crates. Polycrates - după oiţe ştim noi, afară de Minos din Cnos- 
sos sau de vreun alt stăpînitor al mărilor care va fi fost înaintea 
lui Minos - este cel dintîi elen care şi-a pus în minte să se facă 
stăpînul mărilor 309 . în epoca aşa-zisă a „vîrstei oameni¬ 
lor" 309 bis , Polycrates este cel dinţii care şi-a făcut mari speranţe 
cu privire la stăpânirea Ioniei şi a insulelor. 

Oroites, aflând deci de gîndurile lui Polycrates, îi trimise o 
solie prin care îi spunea : „Oroites grăieşte către Polycrates ast¬ 
fel : mi-a ajuns la ureche că tu pui la cale fapte mari, dar că 
puterile tale băneşti nu sînt pe măsura lor. Acuma, de vei face 
ce te sfătuiesc cu, va fi bine şi de tine şi mă vei mîntui şi pe 
mine. Regele Cambyses urzeşte moartea mea ; despre aceasta am 
primit veşti neîndoielnice 310 . Tu vino şi scoate-mă de unde sînt, 
şi pe mine şi comorile ce le am pe mînă, ia-ţi partea cuvenită, iar 
restul îmi rămîne mie. Cu aceste bogăţii vei putea ajunge stăpî¬ 
nul întregii Ellade. Dacă n-ai încredere în privinţa banilor, tri¬ 
mite pe omul tău cel mai de credinţă şi îi voi arăta aceluia ceea 
ce am“. 

CXXIII Auzind aceste cuvinte, Polycrates se lăsă ispitit şi se 
Învoi bucuros ; cum era însufleţit de dorinţa de a avea bani cît 
mai mulţi, trimise mai întîi în Magnesia pe Maiandrios, fiul lui 
Maiandrios, cetăţean al Samosului, care-i era şi grămătic ; acesta, 
scurtă vreme după întimplările ce le povestesc, a închinat în în¬ 
tregime templului Hcrci minunata mobilă din încăperile pentru 
bărbaţi ale palatului lui Polycrates. Oroites, aflînd că trebuia să 
sosească un trimis care să vadă starea avuţiilor, iată cum se pre¬ 
găti : umplând cu pietre opt lăzi pină aproape de gură, presără 

un strat de aur pe deasupra pietrelor şi apoi, înnodind bine legă¬ 
tura lăzilor, le ţinu gata la vedere. Maiandros veni, le văzu şi 
înştiinţă pe Polycrates. 

CXX1V Polycrates, cu toate rugăminţile ghicitorilor de la 
curte şi ale prietenilor săi, se pregăti să plece chiar el în Mag- 
nesia. Afară de aceasta, fiica lui avusese, pe cînd dormea, urmă¬ 
torul vis : se făcea că tatăl ei, ridicat sus, în slăvile cerului, era 
scăldat de Zeus şi uns de soare cu miresme. După acest vis, fata 
încercă tot ce-i stătea în putere ca să-l oprească pe taică-său să 
plece la Oroites ; tiranul era gata suit pe o penteconteră şi fata 
tot ii mai striga încă prevestirile de rău. Atunci el o ameninţă că, 
dacă se va întoarce teafăr, o va lăsa multă vreme să rămînă fe¬ 
cioară. Ca răspuns, ea înălţă rugi să se împlinească ameninţarea 
lui : mai bucuroasă era să rămînă cit de multă vreme fecioară 
decît să-şi piardă părintele. 

CXXV Polycrates totuşi, neţinînd seama de sfaturile nimă¬ 
nui, porni pe mare spre Oroites, duoînd cu sine o ceată întreagă 
de prieteni, pfintre care se găsea şi medicul Demokedes, fiul lui 
Calliphon, cetăţean al Crotonei, cel mai priceput pe acea vreme 
dintre toţi cei din tagma lui. 

De îndată ce puse piciorul pe pămîn.ul Magnesiei, Polycrates 
muri de o moarte grozavă, nevrednică de el şi de înaltele lui 
năzuinţe. Lăsînd la' o parte pe tiranii Syracusei - nici unul din 
ceilalţi tirani ai elenilor nu este vrednic să fie apropiat de Poly¬ 
crates ca strălucire. După ce-1 ucise înti-un chip care nici nu se 
poate povesti, Oroites îi răstigni leşul. în schimb, le dădu dru¬ 
mul tuturor samienilor care-1 însoţiseră pe tiran, atrăgîndu-le 
luarea-aminte să-i poarte recunoştinţă, deoarece datorită lui ajun¬ 
seseră liberi'; cît despre străinii saa sclavii care-1 însoţiseră pe 
Polycrates, îi păstră, sub cuvînt că ii sociate în rîndurile robilor. 
Polycrates, atîrnat de cruce, împlini cu prisosinţă vedenia din vi¬ 
sul fiică-sii : era scăldat de Zeus ori de căte ori ploua şi uns de 
soare cînd îi mustea trupul umflat an . 

Un asemenea sfîrşit a curmat şirul intîmplărilor norocoase 
din viaţa lui Polycrates, aşa cum îi preiisese, de altfel, Amasis, 
regele Egiptului. 

CXXVI Nu după multă vreme însă, urgia cerească, răzbunîn- 
du-1 pe Polycrates, îl lovi şi pe Oroites. După moartea lui Camby- 
ses, cit ţinu domnia magilor, Oroites, rămas la Sardes, nu le fu 
de nici un folos perşilor, cărora mezii 312 le răpiseră puterea. In 
aceste vremuri ttilburi îl ucise pe Mithrabates, satrapul din Das- 
kyleion, cel care odinioară îi făcuse mustrări pentru Polycrates, 
şi după Mithrabates şi pe Cranaspes, fiul acestuia, amîndoi băr¬ 
baţi de seamă printre perşi. In multe chipuri îşi dovedi Oroites 
trufia : aşa, de pildă, sosind odată la el un trimis 313 al lui Da- 
rius cu veşti care nu-i erau tocmai pe plac, puse să-l pîndească 
la drumul mare şi-l ucise cînd se întorcea acasă. După săvîrşirea 
omorului, îl făcu nevăzut cu cal cu tot. 

CXXVII Darius, îndată ce se făcu stăpîn pe tron, dorea din 
tot sufletul să se răzbune pe Oroites pentru nelegiuirile săvîrşite, 
dar mai ales pentru uciderea lui Mithrabates şi a fiului său. 
Cu toate acestea, nu socoti cuminte să trimită de Ia început o 
oştire împotriva lui, şi din pricină că apele nu se liniştiseră încă, 
domnia fiind nouă, şi pentru că aflase că Oroites era foarte pu¬ 
ternic 314 ; într-adevăr, pe satrap îl păzea o strajă alcătuită din 
o mie de perşi şi avea sub stăpînirea sa districtele Frigiei, Lydiei 
şi Ioniei. In asemenea împrejurări, iată ce făcu Darius : chemîn- 
du-i la sine pe fruntaşii perşilor le vorbi aşa : „O bărbaţi perşi, 
care din voi s-ar lega faţă de mine să împlinească o faptă care 
cere mai degrabă iscusinţă deoît număr şi putere 315 ? Căci acolo 
unde se cere iscusinţă, nu încape silă. Care dintre voi ar putea 
sau să mi-1 aducă de viu pe Oroites sau să-l ucidă ? Omul acesta 
n-a fost niciodată de folos perşilor şi a săvîrşit mari fărădelegi ; 
i-a făcut să piară pe doi dintr-ai noştri, i-a omorît şi pe cei tri¬ 
mişi de mine cu poruncă să se înfăţişeze la curte. Mai înainte 
ca el să le facă perşilor vreun rău şi mai mare trebuie să-I lovim 
de moarte". 

CXXVIII Acestea-s cuvintele lui Darius. Pentru rege săriră 
de îndată treizeci de bărbaţi, fiecare doritor să-i împlinească 
voia. Cum se sfădeau între ei, Darius îi potoli şi îi îndemnă să 
tragă la sorţi. Sorţii căzură pentru Bagaios, fiul lui Arhontes. 
După ce ieşi la sorţi, Bagaios făcu precum urmează : ticluind o 
mulţime de scrisori care priveau tot felul de treburi, puse pe ele 

sigiliul lui Darius ; apoi, luîndu-le cu sine, plecă la Sardes. So¬ 
sind aici şi fiind dus în faţa lui Oroites, rupînd peceţile, des¬ 
făcu pe rînd fiecare sul şi-l dădu spre citire grămăticului re¬ 
gesc 316 ; căci toţi satrapii au pe lingă ci grămătici regeşti. în 
timp ce înrnîna scrisorile, Bagaios trăgea cu coada ochiului la 
străji să vadă dacă sînt semne că oamenii ar fi gata să se răz¬ 
vrătească împotriva lui Oroites. Văzîndu-i că arată mare cinstire 
pentru scrisori şi mai ales faţă de cuprinsul lor, mai înmînă una 
în care stăteau scrise următoarele : „Perşi, regele Darius vă 
opreşte de a mai sta de strajă lui Oroites**. Soldaţii, la auzul 
acestor cuvinte, puseră jos suliţele 317 . Bagaios, îmbărbătat de 
supunerea soldaţilor faţă de porunca scrisă, îndrăzni atunci să-i 
dea grămăticului şi pe cea din urmă în care stătea scris : „Regele 
Darius porunceşte perşilor din Sardes să-l ucidă pe Oroites'*. 
Străjile, de îndată ce auziră acestea, îşi traseră cuţitele şi-l uci- 
seră pe satrap pe loc. Astfel îl ajunse pe Oroites persanul urgia 
cerurilor 318 , răzbunîndu-1 pe Polycrates din Samos. 

CXXIX Averile lui Oroites fură ridicate şi aduse la Susa. 
Nu mult mai tîrziu se întîmplă ca regele Darius, aflîndu-se la o 
vînătoare, să-şi sucească piciorul sărind jos de pe cal. Scrîntitura 
fusese aşa de grozavă, că osul de la gleznă îi ieşise din înche¬ 
ietură. Socotind că are la îndemînă medici egipteni 319 , vestiţi ca 
cei mai neîntrecuţi în meşteşugul tămăduirii, se dădu la început 
pe mina lor. Aceştia însă, încercând să-i pună cu sila piciorul la 
loc, îi făcură şi mai rău. Şapte zile şi şapte nopţi, durerile neslă- 
bindu-1 de loc, somnul nu se lipi de Darius ; în ziua a opta, mer- 
gîndu-i tot mai prost, cineva, care mai înainte vreme se vede 
că auzise la Sardes despre dibăcia lui Demokedes din Crotona, 
îi vorbi regelui despre el. Darius dădu poruncă ca Demokedes 
să-i fie adus cît mai repede cu putinţă. Medicul, găsit printre 
robii lui Oroites *- unde fusese dat uitării - fu adus în faţa tu¬ 
turor, tîrîndu-şi lanţurile de picioare şi îmbrăcat în zdrenţe. 

CXXX îndată ce se înfăţişă curţii, Darius îl întrebă dacă sti- 
pînea arta vindecării. El nu dezvălui totuşi cine este, de teamă 
ca nu cumva, dîndu-se cu totul pe faţă, să nu mai fie lăsat să 
se întoarcă vreodată în Ellada. Darius însă îşi dădu bine seama 
că omul, deşi cunoscător, se prefăcea — şi porunci celor ce-1 

aduseseră să-i mai aducă în odaie bice şi ţepi. Elenul fu atunci 
ceva mai deschis şi spuse că nu ştia prea bine meşteşugul leacu¬ 
rilor, dar că tot se pricepea niţel, fiindcă odinioară umblase mult 
pe la un medic. După aceea, cum Darius se lăsă pe mina lui, De- 
mokedes, începu să-i facă ohlojeli elenice şi, folosindu-se de mij¬ 
loace liniştitoare după cele dureroase, făcu mai întîi ca regele să-şi 
redobindească somnul şi în scurt timp îl vindecă cu totul, după ce 
Darius îşi pierduse orice nădejde să mai fie vreodată zdravăn 
de picior 320 . După ce s-a vindecat, Darius îl dărui cu două pe¬ 
rechi de obezi de aur, iar Demokedes îl întrebă dacă dinadins îi 
îndoia răul, fiindcă îl făcuse bine. Lui Darius, plăcîndu-i cuvîn- 
tul, îl trimise pe elen la soţiile lui. Eunucii care îl însoţeau le 
spuseră femeilor că el scăpase viaţa regelui. Atunci fiecare din 
ele, scoţînd cu un talger bani din lada cu aur, îl copleşiră pe De¬ 
mokedes cu daruri atit de bogate, că sluga care umbla în urma 
lui, un anume Skiton, adunînd staterii 321 ce râdeau pe de lături 
din talger, îşi agonisi o adevărată avere în aur. 

CXXXI Iată cum, după ce plecase din Crotona, legase De¬ 
mokedes prietenie cu Polycrates. La Crotona, mereu sîcîit de un 
tată arţăgos şi mînios din fire, nemaiputînd răbda, şi-a luat lu¬ 
mea în cap şi s-a dus la Egina. Statornicindu-se aici, chiar din 
primul an de practică, îi întrecu pe cei mai buni medici, deşi era 
lipsit de scule şi de toate cele trebuincioase în meseria lui. în al 
doilea an. egineţii îl plătiră cu un talant din vistieria cetăţii 322 ; 
în al treilea, atenienii îi dădură o sută de mine şi într-al patru¬ 
lea, Polycrates, doi talanţi 323 şi aşa ajunsese Demokedes la Sa- 
mos. Datorită lui, medicii din Crotona cîştigară o faimă deose¬ 
bită ; intr-o vreme, sc spunea chiar că medicii din Crotona sînt 
cei dint'i din Ellada in meseria lor, şi că după ei vin cei din Cy- 
rene 324 . Tot pe atunci argienii treceau drept cei mai neîntre¬ 
cuţi cîntăreţi 325 . 


CXXXII La Sura, după ce-1 tămădui pe Darius. Demokedes 
primi ca locuinţă un adevărat palat şi era mereu poftit să stea 
cu regele la masă. Tot ce visa avea la îndcmînă, afară de încu¬ 
viinţarea de a sc întoarce în Ellada. Rugîndu-se ie rege, dobîndi 
iertarea de la pedeapsa cu moartea pentru medicii 'egipteni care-1 
îngrijiseră pe Darius mai înainte vreme şi care fuseseră osindiţi 

să fie traşi în ţeapă pentru vina dc a se fi lăsat întrecuţi de un 
medic elen ; mai scăpă şi pe un ghicitor din Eleea care-1 urmase 
pe Polycrates şi care fusese dat uitării printre robi. într-un cu- 
vînt, Demokcdes se bucura de marc trecere pe lingă rege. 

CXXXIII La puţină vreme după toate acestea, au mai urmat 
şi alte întâmplări ; Atossei, fiica lui Cyrus şi soţia lui Darius, i-a 
ieşit un buboi la sin. Buboiul spărgîndu-se, puroiul săpa înainte. 
Cită vreme buboiul fusese mic, Atossa il ţinu ascuns şi, fiindu-i 
ruşine, nu spunea nimănui nimic. Cînd insă se simţi rău, trimise 
după Demokcdes şi i-1 arătă. Medicul îi făgădui că o va face 
sănătoasă, dar o puse să-i jure că şi ea va face pentru el ceea ce 
îi va cere - lăsînd să se înţeleagă că nu-i va cere nimic ce ar fi 
călcat buna cuviinţă. 

CXXXIV La cîtva timp după ce a căutat-o şi a vindecat-o, 
Atossa, învăţată de Dcmokedes, fiind în pat cu Darius, îi grăi 
aşa : „O rege, deşi ai o putere atît de mare, stai cu mîinile încru¬ 
cişate, nici nu aduci sub stăpînirea ta alte popoare, nici nu spo¬ 
reşti puterea perşilor. Este firesc ca un bărbat, cit e încă tînăr 
şi stăpin peste avuţii atit de mari, să strălucească printr-o is¬ 
pravă oarecare - aşa ca să ştie şi perşii că au de stăpin un ade¬ 
vărat bărbat. Din două pricini s-ar cuveni să înfăptuieşti aseme¬ 
nea lucruri : şi ca perşii să ştie că în fruntea lor stă un bărbat, 
şi ca ei să se macine in lupte, nemaiavînd astfel răgaz să ur¬ 
zească împotriva ta. Acum e ceasul prielnic, cit mai eşti încă în 
floarea vîrstei, pentru săvârşirea unei fapte mari ; o dată cu 
trupul, creşte mereu şi mintea omului, dar îmbătrînind, slăbeşte 
şi ea şi parcă este lipsită de vlagă în orice ar întreprinde 
omul' 1 32C . Aşa vorbi Atossa după cum o învăţase medicul elen. 
Iar regele îi răspunse zicind : „Draga mea, ai spus tocmai ceea 
ce îmi pusesem eu însumi în gind să fac. Tocmai chibzuisem să 
durez un pod intre uscatul asiatic şi celălalt uscat ca să pornesc 
cu război in ţinuturile sciţilor ; in scurt timp, cele ce am in minte 
se vor împlini". Atossa luă însă din nou firul vorbei şi zise : 
„Gîndeşte-te mai bine şi lasă-te deocamdată de gîndul ae a în¬ 
cepe mai întîi războiul cu sciţii ; pe aceştia, oricînd îţi va fi voia, 
îi vei aduce sub sceptrul tău. De hatîrul meu porneşte împotriva 
Elladei, doresc şi eu, după toate cîte mi s-au spus, să am sluji- 

toare din Sparta, din Argos, din Attica şi Corint 327 . Ai la curtea 
ta pe omul cel mai nimerit din lume ca să te lămurească despre 
Ellada şi să-ţi slujească de călăuză, omul care ţi-a pus piciorul 
la loc...“ Darius îi răspunse : „Femeie, dacă părerea ta este să 
ne încercăm puterile mai întîi asupra Elladei, cred că cel mai 
cuminte ar fi să trimitem mai întîi la eleni iscoade dintre perşi, 
împreună cu cel despre care vorbeşti, care, aflînd şi văzînd cu 
ochii lor tot ce este pe acolo, să ne spună apoi şi nouă. Şi după 
ce voi fi luminat pe deplin, îmi voi purta armele împotriva lor“. 

CXXXV Acestea grăi Darius. Aşa cum zise, aşa şi făcu. în¬ 
dată ce se lumină de ziuă, chemă la el cincisprezece fruntaşi 
perşi şi le dete porunci ca sub călăuzirea lui Demokedes să cu¬ 
treiere coastele mărilor Elladei, avînd însă mare grijă ca nu 
cumva să le scape elenul, ci să-l aducă înapoi cu orice preţ. 
După ce le dădu aceste porunci, îl chemă chiar pe Demokedes 
şi-l rugă ca, după ce-i va fi călăuzit pe perşi şi le va fi arătat 
toată Ellada, să se întoarcă înapoi. îl îndemnă de asemenea să 
ia cu sine toată averea lui cită putea încărca şi s-o ducă în dar 
tatălui şi fraţilor săi, făgăduindu-i că-i va dărui în schimb lu¬ 
cruri şi mai de preţ. Afară de aceasta, îi mai făgădui să adauge 
o corabie încărcată cu tot soiul de bogăţii care îl va însoţi pe 
drum. După cîte cred, Darius împărtăşea lui Demokedes cele ce 
spunea fără nici un gînd ascuns. Demokedes însă, temîndu-se că 
e pus la încercare, nu se grăbi să primească toate oîte i le dăruia 
regele, ci spuse că-şi va lăsa pe loc lucrurile ca să le aibă la în¬ 
toarcere ; totuşi, primi să ia cu sine corabia de care Darius îi 
spusese c-o pregăteşte în vederea darurilor ce urma să le dea 
fraţilor săi. Regele, învăţindu-î şi pe Demokedes aceleaşi lucruri 
ca pe ceilalţi, îi porni spre un port la mare. 

CXXXVI Coborînd ei cu toţii în Fenicia, anume la Sidon, 
pregătiră numaidecât două trireme şi un mare vas de negoţ în¬ 
cărcat cu tot felul de lucruri de preţ. Tcrminîndu-şi pregătirile, 
s-au îndreptat spre Ellada. Ţinîndu-se cit mai aproape de coastă, 
luară bine_ seama la crestăturile ţărmurilor şi le însemnară în 
scris, iar după ce văzură cea mai mare parte a ţării şi oraşele 
cele mai vestite, ajunseră in Italia, la Tarcnt. Aici, din bună¬ 
voinţă faţă de Demokedes, Aristophilidcs, regele tarentinilor 328 , 

scoase oîrmelc de la corăbiile medice 929 şi-i băgă la închisoare 
pe perşi, ca pe nişte spioni, cum, de altfel, şi erau. în timp ce 
perşii o păţiseră, Demokedes plecă la Crotona ; îndată ce Aris- 
tophilides îl ştiu ajuns acasă, le dădu drumul perşilor şi le dete 
îndărăt şi tot ce luase de pe corăbiile lor. 

CXXXVII Perşii însă, pornind din Tarent pe mare şi luîn- 
du-i urma lui Demokedes, ajunseră la Crotona unde, găsindu-1 
pe elen prin piaţă, puseră mina pe el. Unii crotoniaţi, temîn- 
du-se de puterea perşilor, se arătau gata să li-1 dea, alţii însă 
se împotriviră şi-i loviră pe perşi cu ciomegele, în timp ce aceştia 
căutau să-i înduplece zicînd : „Oameni buni din Crotona, luaţi 
seama la ceea ce faceţi ! Ne smulgeţi un om care este robul 
fugar al marelui rege. Credeţi voi oare că regele Darius va 
răbda această ocară ? Vă aşteptaţi ca pentru faptele voastre să 
vă meargă bine dacă ni-1 răpiţi ? împotriva cărui alt oraş vom 
porni eu armele dacă nu împotriva voastră ? Care altă cetate 
căuta-vom oare s-o robim mai întîi ?“ Cu toată ameninţarea lor, 
perşii nu izbutiră să-i înduplece pe crotoniaţi ; după ce-1 pier¬ 
dură ipe Demokedes şi după ce li s-a luat şi vasul cu mărfuri pe 
care-1 duceau cu ei, plecară pe mare îndărăt spre Asia, şi nici 
n-au mai căutat să facă alte cercetări asupra Elladei cînd au 
trecut pe acolo, lipsiţi fiind de călăuza lor. Cînd au ajuns în 
larg,- atîta doar îi rugă Demokedes, să-i spună lui Darius că 
era logodit cu fata lui Miilon 390 pe care urma s-o ia în căsătorie. 
Numele luptătorului Milon se bucura de multă preţuire în ochii 
regelui 391 şi, după socotinţa mea, numai din această pricină a 
grăbit Demokedes nunta, cheltuind şi o groază de bani, numai 
ea să se arate în ochii lui Darius om cu mare trecere şi la el 
acasă. 

CXXXVIII Perşii, cînd ieşiră din apele Crotonei, fură zvîr- 
liţi de vînt cu corăbiile lor cu tot pe coastele Iapygiei 392 . Luaţi 
acolo ca robi, un anume GUlos, tarentin de neam, însă surghiunit 
de ai lui, îi răscumpără şi îi duse înapoi la regele Darius. Re¬ 
gele, în schimbul supuşilor săi, se arătă gata să-i împlinească 
orice dorinţă ; Gillos, povestindu-i suferinţele prin care trecuse, 
îi ceru să-i asigure reîntoarcerea la Tarent. Totuşi, ca să nu se 
işte tulburare în Ellada dacă din pricina lui o flotă numeroasă 

s-ar fi îndreptat împotriva Italiei, spuse că ar fi fost de ajuns 
dacă numai cnidienii 3i> ' 3 s-ar fi străduit- să-i înlesnească întoar¬ 
cerea, gîndindu-se că prin mijlocirea lor, buni prieteni cu taren- 
tinii, ar fi dobândit uşor putinţa de a se întoarce. Darius, ascul- 
tîndu-1 cu bunăvoinţă, îi îndeplini voia : trimiţînd un sol la 
cnidieni, le porunci să-l pună iarăşi pe Gillos în drepturile lui de 
cetăţean la Tarent. Cei din Cnidos se supuseră lui Darius, dar 
tarentinii nici nu vrură să audă de aşa ceva, iar cnidienii se do 1 
vediră prea slabi ca să-i silească cu armele. 

Aşa s-au petrecut lucrurile. Aceştia au fost cei dinţii perşi 
care au venit din Asia în Ellada - şi ei au fost trimişi ca iscoade 
în scopul pe care l-am arătat. 

CXXXIX După aceasta, din toate oraşele elene şi barbare, 
Darius se făcu mai întîi stăpîn pe Samos 334 , din următoarea 
pricină : pe vremea cînd Cambyses, fiul lui Cyrus, se războia 
împotriva Egiptului, stoluri de eleni merseră şi ei în Egipt, unii, 
cum era şi firesc, pentru negoţ, alţii, pentru a lupta ca lefegii şi 
cîţiva, minaţi de dorinţa să cunoască ţara aceasta ; printre aceştia 
din urmă se număra şi Syloson, fiul lui Aiakes 3S5 , frate cu Poly- 
crates şi surghiunit din Samos. 

Iată ce întâmplare norocoasă îi ieşi în cale acestui Syloson : 
înfăşurat într-o mantie de lînă purpurie, se plimba prin piaţa 
Memfisului. Darius, care pe atunci făcea parte din straja lui 
Cambyses şi nu era încă un om de mare vază, zărindu-1, îi plăcu 
grozav mantia şi, apropiindu-se de el, îi ceru să i-o vîndă. Sy¬ 
loson însă, văzînd cît de aprig îşi doreşte Darius mantia, parcă 
împins de o putere cerească, spuse : „Mantia n-o am de vînzare ; 
ţi-o dăruiesc oricum, dacă ţii cu orice preţ să fie a ta !“ Darius 
îi mulţumi călduros şi luă haina. 

CXL Syloson îşi dădu numaidecît seama că-şi pierduse man¬ 
tia prosteşte. Dar timpul trecu, Cambyses muri, cei şapte se -răs- 
culară împotriva magului şi, dintre aceşti şapte, Darius luă dom¬ 
nia, cînd numai ce află şi Syloson că sceptrul încăpuse chiar pe 
mina omului căruia odinioară îi dăduse ol haina pe care acesta 
o rîvnise. Mergînd la Susa, se aşeză in poarta palatului regal 
şi spuse că era un binefăcător al lui Darius. Păzitorul porţii au- 
zindud, se duse şi-l anunţă pe rege. Darius, foarte mirat, zise 

către paznic : „Cine să fie oare elenul acesta care să-mi fi făcut 
inie vreun bine şi eu să-i fi rămas îndatorat, cînd abia de cu- 
rînd cîrmuiesc împărăţia ? N-am avut de-a face cu nici un elen 
şi nici nu mă ştiu dator faţă de vreunul. Totuşi, lăsaţi-1 să intre 
înăuntru, să văd şi eu ce vrea să zică cu vorbele astea". 

Paznicul îl aduse pe Syloson în palat. Cînd se află în faţa re¬ 
gelui, tălmacii îl întrebară cine era şi prin ce faptă se poate 
numi binefăcător al regelui. Syloson povesti atunci toată întîm- 
plarea cu mantia - adăugind că el era cel care o dăduse. La 
auzul acestor cuvinte, Darius strigă : ,,0, cel mai mărinimos din¬ 
tre ®ameni, tu eşti oare acela care, pe cînd n-aveam nici o pu¬ 
tere. rni-ai făcut un dar oricît de neînsemnat ? Recunoştinţa mea 
în schimb va fi aceeaşi, ca şi cum astăzi aşi fi primit un dar de 
preţ. Pentru bucuria ce mi-ai făcut-o odinioară, îţi dăruiesc cu 
prisosinţă aur şi argint, ca să nu te căieşti vreodată că ai făcut 
un bine lui Darius al lui Hystaspes". „Rege, răspunse Syloson, 
nu-mi da nici aur, nici argint... ; scapă însă, pentru a mi-o în¬ 
credinţa mie, patria mea, Samosul, pe care acum, după uciderea 
fratelui meu Polycrates de către Oroites, o stăpîneşte un rob 
de-al nostru. Dă-mi-o, fără vărsare de sînge şi fără luare în 
robie". 

CXLI Darius, dîndu-i ascultare, trimise o oştire în frunte cu 
Otanes, unul din cei şapte, cu poruncă să îndeplinească tot ce 
i-ar fi cerut Syloson. Otanes coborî la ţărmul mării de unde 
porni expediţia. 

CXLII în vremea aceea la Samos puterea se afla în mîinile 
lui Maiandrios, fiul lui Maiandrios, care fusese lăsat de Poly¬ 
crates să-i ţină locul 3 ''' 8 . Maiandrios ar fi dorit să fie cel mai 
drept om între oameni, dar dorinţa lui n-a putut fi împlinită. 
Cînd a fost înştiinţat de moartea lui Polycrates, iată ce făcu : 
mai întii a pus să se ridice un altar în cinstea lui Zeus Elibera¬ 
torul 33 ' 7 , ridicînd de jur împrejur o incintă care şi astăzi se mai 
vede încă într-o parte mărginaşă a oraşului. Apoi, cînd sfîrşi 
construcţia, porunci să fie chemată adunarea tuturor cetăţenilor 
şi rosti următoarea cuvîntare : „Mie,, după cîte ştiţi şi voi, mi-au 
fost încredinţate şi sceptrul şi toată puterea lui Polycrates. 
Atîrnă numai şi numai de mine să fiu acum stăpînul vostru. Eu 

însă, pe oît îmi stă în putere, nu voi face ceea ce nici eu nu văd 
cu ochi buni la altul. Felul cum Polycrates se făcuse stăpîn peste 
cei deopotrivă cu el nu mi-a plăcut cîtuşi de puţin, cum nu 
mi-ar plăcea nici la altul care ar face aşa ceva. Polycrates şi-a 
împlinit soarta, dar eu mă lepăd de putere în faţa voastră şi 
hotărăsc să ne bucurăm cu toţii de aceleaşi drepturi. Cred totuşi 
că mi se cuvin oîteva cinstiri deosebite : mai întîi, să mi se pună 
deoparte din averea lui Polycrates şase talanţi 3318 , apoi, în afară 
de asta, îmi opresc pentru mine şi pentru urmaşii mei, pe vecie, 
cinstea preoţiei lui Zeus Eliberatorul, căruia chiar eu i-am ridi¬ 
cat un sanctuar şi în numele căruia vă dau înapoi libertatea". 
Acestea le împărtăşi Maiandrios samienilor în cuvîntarea sa. 
Unul din ei se sculă însă şi zise : „Tu, om de rînd, o adevărată 
năpastă, nu eşti nicidecum vrednic să domneşti peste noi ! Vezi 
mai bine de dă socoteală de banii pe care i-ai avut în seamă !" 

CXLIII Cel care rostise aceste cuvinte era un cetăţean de 
vază, anume Telesarhos. Maiandrios înţelese atunci că, dacă ar 
fi lăsat puterea din mină, în locul lui s-ar fi ridicat alt tiran. 
Prin urmare se răzgîndi să mai plece din fruntea cetăţii. După 
ce se închise în cetăţuia oraşului 339 , trimise după fiecare fruntaş 
în parte, sub cuvînt că doreşte să dea seama de mînuirea bani¬ 
lor. Gînd aceştia i se înfăţişară, îi prinse şi-i puse în fiare. Astfel 
fură aruncaţi în închisoare fruntaşii Samosului. 

La cîtăva vreme după aceea, Maiandrios căzu bolnav. Frate- 
său Lycarestes, crezînd că avea să moară, îi ucise pe toţi cei 
închişi, ca să pună mai uşor mîna pe cîrmuirea Samosului. Pc 
cît se pare, samienilor nu le plăcea să fie liberi. 

CXLIV Cînd perşii care-1 aduceau îndărăt pe Syloson ajun¬ 
seră în Samos, nimeni nu li s-a împotrivit ; cei care erau de 
partea lui Maiandrios, precum şi Maiandrios însuşi, se arătară 
gata să plece din insulă în urma unei învoieli pecetluite cu o 
libaţie. Otanes primind condiţiile şi, făcînd libaţia, cei mai de 
vază dintre perşi, adueîndu-şi nişte jilţuri :?1 °, se aşezară în faţa 
cetăţuii. 

CXLV Tiranul Maiandrios avea un frate cam slab de minte 
al cărui nume era Harileos ; acesta, pentru o vină oarecare, 

fusese aruncat în temniţă. Prinzînd de veste ce se petrecuse, tre- 
cîndu-şi capul printre gratiile temniţei şi văzîndu-1 pe perşi aşe¬ 
zaţi paşnic pe jilţuri, începu să strige, zioînd că voia să vorbească 
cu Maiandrios. Frate-său, auzindu-1, porunci paznicilor să-l dez¬ 
lege şi să i-1 aducă. Cum se găsi în faţa lui Maiandrios, Hari- 
leos începu să-l mustre şi să-l ocărască, îndemnîndu-1 să-i atace 
pe perşi. El vorbea aşa : „Ticălosule, pe mine, fratele tău, care 
cu nimic n-am greşit ca să fiu aruncat în lanţuri, m-ai legat şi ai 
socotit că-s bun de închisoare ! Cînd însă dai de nişte perşi care 
te alungă din ţara ta şi te lasă fără adăpost, nu îndrăzneşti să 
le-o plăteşti, oricît de lesne ar fi să pui mina pe ei. Dacă ţie 
ţi-e frică de ei, dă-mi lefegii pe seamă şi le voi arăta eu perşilor 
ce înseamnă să fi venit aici. Cît despre tine, sînt gata să te scot 
din insulă". 

CXLVI Acestea au fost spusele lui Harileos ; Maiandrios 
le luă de bune, după mine nu pentru că era aşa de neghiob să-şi 
închipuie că puterile lui erau în stare să se măsoare cu ale mare¬ 
lui rege, oi mai degrabă din pizmă faţă de Syloson, ca acesta să 
nu se facă atît de lesne stăpîn peste un oraş înfloritor şi neatins 
de urgia războiului. Prin întărîtarea perşilor, Maiandrios ur¬ 
mărea să slăbească dt mai mult puterea statului din Samos şi 
abia astfel să le predea cetatea, ştiind el foarte bine că, dacă 
perşii ar fi păţit ceva, nu le-ar fi iertat-o nioiodată «amienilor. 
Mai ştia de asemenea că, oridnd ar fi vrut, avea slobodă ieşire 
din insulă, căci îşi făcuse o trecere tainică ce ducea de sub ce- 
tăţuie la malul mării 341 ; şi Maiandrios plecă din Samos. Cît 
despre Harileos, înarmînd pe toţi lefegiii şi deschizînd larg por¬ 
ţile, îi repezi asupra perşilor care nici nu se aşteptau la aşa ceva, 
încredinţaţi fiind că toate erau în bună rînduială. Lefegiii, căzînd 
asupra perşilor, începură să ucidă tocmai pe aceia din ei care 
erau însoţiţi de sdavi ce le purtau jilţurile şi se bucurau de 
mare vază. In timp ce făceau treaba asta, restul oştirii persane 
sări intr-ajutor ; respinşi, lefegiii fură siliţi să se închidă în 
cetăţuie. 

CXLVII Otanes, căpetenia oştirii persane, martor al gro¬ 
zăviei prin care trecuseră perşii, îşi aduse aminte de poruncile 
date de Darius cînd îl trimisese în Samos, adică să nu ucidă 

şi să nu ia în robie pe nici un locuitor şi să-i încredinţeze ne¬ 
vătămată insula lui Syloson, dar socoti că este mai bine să le 
uite. Aşadar, trimise vorbă ostaşilor să ucidă fără alegere pe 
cine le-ar cădea în mină, bărbat sau copil. Parte dintre ostaşi 
luară atunci cu asalt cetăţuia, iar ceilalţi trecură prin ascuţişul 
săbiei pe oricine le ieşea în cale, fie în templu 342 , fie afară din 
templu. 

CXLVIII Maiandrios, fugind din Samos, se îndreptă spre 
Lacedemonia. Cînd ajunse acolo, puse oamenii să-i care de pe 
corabie tot avutul, se îngriji să-i găsească adăpost, apoi iată ce 
făcu : în timp ce slujitorii lui frecau de zor nişte potire de aur 
şi argint pe care le scosese la vedere, el, ducîndu-se să stea de 
vorbă cu Cleomenes, fiul iui Anaxandridas, care atunci era re¬ 
gele Spartei, îl aduse la locuinţa sa. Cînd Cleomenes zări po¬ 
tirele, rămase fermecat şi plin de uimire în faţa frumuseţii lor. 
Maiandrios îl pofti să-şi aleagă din ele după plac. Cu toate că 
Maiandrios stărui de vreo două, trei ori, Cleomenes dovedi că 
era un om deosebit de cinstit, căci nu se crezu îndreptăţit să 
primească cele cu care era îmbiat 34C '. Dîndu-şi seama că, momiţi 
de darurile lui Maiandrios, alţi cetăţeni i-ar fi putut da acestuia 
ajutorul după care umbla, Cleomenes se duse drept la efori şi le 
spuse că cel mai bun lucru pentru Sparta ar fi fost izgonirea 
acestui străin din Pelopones, ca nu cumva să-l îndemne la rele 
pînă şi pe el sau pe vreun alt spartan. Eforii il ascultară şi 
dădură de veste prin crainici că Maiandrios era izgonit. 

CXLIX Perşii, prinzînd Samosul, pustiit de bărbaţi, ca în- 
tr-o plasă, îl cuceriră şi îl încredinţară lui Syloson. La cîtăva 
vreme după aceasta, Otanes, în urma unei vedenii avute în vis 
şi a unei boli care l-a lovit la părţile bărbăteşti, aduse din nou 
locuitori pe insulă. 

CL Pe vremea cînd Darius îşi porni corăbiile spre Samos, 
babilonienii, după îndelungă pregătire, se răzvrătiră 344 . Cît dăi- 
nuise domnia magului şi urzeala celor şapte, în tot timpul acesta 
plin de mari tulburări, ei ,se pregătiseră să facă faţă unei îm- 
presurări şi cu toate acestea nimeni nu prinsese de veste. 

Cînd s-au hotărît să sc răscoale pe faţă, iată ce au făcut : 
afară de mamele lor, fiecare îşi alese, din cite femei avea la 
casa lui, după voie, numai pe una singură, iar pe toate celelalte, 
adunându-le la un loc, le sugrumară. Fiecare îşi păstrase cîte o 
femeie care să-i facă de miîncare 345 , iar celelalte îşi găsiră 
moartea, ca în felul acesta să se cruţe merindele. 

CLI Darius, aflînd despre răscoală, îşi strînse toată oastea 
şi purcese împotriva lor ; înaintînd asupra Babilonului, îl îm¬ 
presură ; locuitorii arătau însă că nici nu le pasă. Suindu-se pe 
turnurile întăriturilor, dănţuiau în bătaie de joc şi-l ocărau pe 
Darius şi oştirea lui. Unul din ei le zvîrli vorba asta : „Ce mai 
aşteptaţi, perşilor, şi nu faceţi cale întoarsă ? Ne veţi lua ce¬ 
tatea cînd vor făta catârii !“ Aşa vorbi un babilonian, care-şi 
închipuia că niciodată un catîr n-ar putea să fete. 

CLII Trecu un an şi şapte luni. Darius şi întreaga lui oştire 
nu mai puteau de inimă rea că nu erau în stare să cucerească 
Babilonul ; orice vicleşug, orice mijloc întrebuinţase Darius, toate 
dăduseră greş. Nu izbuti să-l cucerească nici atunci oînd, prin¬ 
tre alte şiretlicuri, îl încercă şi pe acela prin care odinioară iz- 
bîndise Cyrus ; babilonienii vegheau pretutindeni cu străşnicie, 
aşa că degeaba îi împresura. 

CLIII între timp, după douăzeci de zile de împresurare, lui 
Zopyros 346 , fiul lui Megabyzos, care fusese unul din cei şapte 
care-1 alungaseră pe mag, i s-a întâmplat o minune : i-a fătat o 
cabîrcă din vitele lui de povară 347 . îndată ce i se dădu de ştire, 
nevenindu-i să creadă, se duse chiar el să vadă mînzul, după ce 
mai întîi opri pe cei ce-1 văzuseră să sufle cuiva vreo vorbă de¬ 
spre întâmplare. Apoi stătu şi chibzui ce era de făcut. Luîndu-se 
după cuvintele acelui babilonian care spusese la începutul îm- 
presurării că „atunci vor fi cucerite zidurile cînd vor făta catîrii 1 ' 
şi judecând după această spusă, Zopyros socoti că sosise ceasul 
căderii Babilonului. El era încredinţat că din porunca cerurilor 
vorbise babilonianul şi îi fătase şi lui catîrca. 

CLIV îndată ce-i încolţi în minte gîndul că ursita hotărise 
căderea Babilonului 348 , se duse la Darius şi-l întrebă dacă ţinea 

mult să se facă stăpîn peste Babilon. La răspunsul regelui că 
punea mare preţ pe această izbândă, chibzui iarăşi cum să facă 
să cucerească el oraşul şi isprava să fie numai a Ini, căci la perşi 
faptele mari se răsplătesc cu cinstiri tot mai mari. Frămîntîndu-şi 
mintea, găsi că nu era altă cale să se facă stăpân pe cetate decît 
să fugă la babilonieni după ce s-ar fi sluţit. Atunci, socotind că 
faptul n-avea deosebită însemnătate, se ciunti fără nădejde de 
îndreptare : după ce-şi tăie nasul şi urechile, îşi ciopârţi părul şi 
se brăzdă cu lovituri de bici, se înfăţişă lui Darius. 

CLV Darius se îngrozi văzîndu-l ciuntit astfel pe unul din 
cei mai de seamă din oamenii săi ; sărind ca ars de pe tron, 
începu să strige şi-l întrebă pe Zopyros : cine şi pentru ce îl 
schilodise ? Acesta grăi : „Afară de tine nu se află om pe pămînt 
destul de puternic care să-şi îngăduie să se poarte astfel cu 
mine... Nimeni altul, o rege, n-a înfăptuit cele ce vezi decît 
eu singur, cu mîna mea, adînc rănit în străfundul inimii mele 
că asirienii 949 îşi bat joc de perşi". Darius atunci îi luă vorba 
din gură : „Nenorocitule, împodobeşti cu cel mai frumos nume 
o faptă grozav de urîtă cînd zici că din pricina împresuraţilor 
te-ai pocit fără leac ! De ce oare, om smintit ce eşti, dacă tu 
te-ai ciuntit, duşmanii noştri s-or închina mai repede ? Nu 
cumva oare ţi-ai ieşit din minţi cînd te-ai adus în starea asta ?“ 
Zopyros îi răspunse : „Dacă ţnaş fi dezvăluit cele ce aveam de 
gînd, negreşit că nu m-ai fi lăsat ; aşa că m-am luat numai după 
capul meu. Acuma, dacă nu ne vei lipsi de ajutorul tău, vom 
lua Babilonul. Eu, aşa cum mă vezi, mă voi strecura în cetate 
ca fugar şi le voi spune că ceea ce am păţit s-a întâmplat din 
porunca ta. Nădejdea mea este că, după ce îi voi încredinţa, 
voi ajunge căpetenia oştirii lor. Tu, într-a zecea zi de cînd eu 
voi fi pătruns în cetate, alege din oştenii tăi o mie de oameni 
a căror pierdere nu înseamnă mare pagubă şi aşază-i în faţa 
porţilor Semiramidei. La o săptămână din ziua a zecea, pune-mi 
la îndemînă alte două mii în faţa porţilor lui Ninos. Cînd şi 
săptămîna se va sfîrşi, lasă să treacă încă douăzeci de zile şi 
mai aşază alţi patru mii de oameni în dreptul porţilor chalde- 
iene. Nici primii, nici aceştia din urmă să nu aibă asupra lor 
altă armă de apărare decît sabia. Numai atit să aibă. După a 
douăzecea zi, porunceşte întregii oştiri să lovească zidurile cetăţii 

de jur împrejur, toate deodată, şi cată ™ai ales să am Ia 
îndemînă oştire persană în faţa porţilor lui Belos şi Kissos 3S0 . 
Nu mă îndoiesc că babilonienii, văzînd că săvîrşcsc fapte mari, 
îmi vor lăsa totul pe mină, pînă şi zăvoarele porţilor ; pe urmă, 
cc rămâne de făcut e treaba mea şi a perşilor". 

CLVI După ce se înţelese cu regele, se furişă spre porţile 
Babilonului, întorcând privirea într-una şi ferindu-se, ca şi cum 
într-adevăr ar fi fost un fugar. Oamenii, aşezaţi de pază sus pe 
turnuri, de cum îl zăriră, se dădură repede jos şi, crăpînd puţin 
una din porţi, l-au întrebat cine era şi ce căuta. El le răspunse 
că era Zopyros şi că-şi căuta scăpare la ei. Paznicii porţilor, 
cum auziră acestea, îl duseră în faţa sfatului babilonienilor. 
Ajuns în adunare, Zopyros se jelui cu glas mare şi spuse că cele 
ce-şi făcuse cu mina lui le pătimise de pe urma lui Darius, pen¬ 
tru că-1 sfătuise să despresoare cetatea cînd nici o oale de iz- 
bîndă nu mai putea fi întrezărită. „Acuma, urmă el, o, babilo¬ 
nieni, am venit la voi spre binele vostru cît mai mare şi spre 
răul lui Darius şi al oastei lui. Doar n-o să-l las să doarmă 
liniştit pe cel care m-a batjocorit în aşa hal ; cunosc eu cu 
de-amănuntul toate tertipurile pe care le-a pus el la cale". 

CLVII Aşa vorbi Zopyros. Babilonienii, cînd văzură pe unul 
din cei mai de vază bărbaţi ai perşilor ciuntit la nas şi la urechi, 
plin de sînge şi brăzdat de urmele biciului, nu stătură nici o 
clipă la îndoială că spunea adevărul şi că le venise într-ajutor. 
Ei se arătară gata să-i pună la îndemînă tot ce le-ar fi cerut. 
El le ceru căpetenia oştilor. După ce-o dobîndi, porni să facă 
ce se înţelesese cu Darius. Intr-a zecea zi, scoţînd în iureş oastea 
babilonienilor, înconjură mia de ostaşi pe care îl sfătuise pe Da¬ 
rius s-o trimită mai întîi, şi o nimici cu desăvîrşire. Văzînd ba¬ 
bilonienii că la faptă se arată aşijderea ca la vorbă, se bucurară 
foarte şi hotărîră să-i dea deplină ascultare. Omul nostru, aşa 
cum se înţelesese cu Darius, lăsând să mai treacă şi zilele urmă¬ 
toare, îşi alese iarăşi o mână de babilonieni pe care îi scoase la 
un nou atac, cînd nimici şi celelalte două mii de soldaţi ai lui 
Darius. Martor al acestor isprăvi, întreg Babilonul avea pe buze 
numai numele lui Zopyros, copleşindu-1 cu laude, iar el, pentru 

a treia oară, după sorocul hotărît, îi mină pe babilonieni la locul 
despre care a fost vorba mai înainte şi, înconjurîndu-i, ucise şi 
pe cei patru mii. După ce săvîrşi şi fapta asta, Zopyros ajunse 
totul pentru babilonieni, care trecură oastea numai sub porunca 
lui, şi-i încredinţară şi paza zidurilor de apărare. 

CLViII Abia cînd Darius, după cum le fusese vorba, începu 
să lovească cetatea de jur împrejur, se dezvălui şi viclenia lui 
Zopyros. Babilonienii, suiţi pe ziduri, ţineau piept oştirii lui 
Darius, cînd Zopyros - deschizînd larg porţile lui Kissos şi ale 
lui Belos - lăsă pe perşi să pătrundă în inima oraşului. Parte 
din babilonieni, care văzură ce se întîmplă, se adăpostiră în 
templul lui Zeus Belos 351 ; cei care însă nu băgaseră de seamă 
au rămas fiecare la locul lui pînă cînd s-au lămurit şi ei că fu¬ 
seseră trădaţi. 

CLIX Aşa căzu pentru a doua oară Babilonul 352 . Darius, 
după ce puse stăpînire pe oraş, dărîmă zidurile de apărare 353 şi 
smulse porţile de la locul lor. Cyrus, primul cuceritor al Babi- 
lonului, nu se gîndise să facă nici una, nici alta 354 . Darius, prin- 
zînd apoi cam la trei mii dintre cei mai de frunte bărbaţi ai 
cetăţii, îi trase în ţeapă, ingăduindu-le celorlalţi să locuiască în 
oraş ca mai înainte. Totodată, ca babilonienii să aibă femei şi 
să nu li se stingă neamul, Darius prevăzător, iată ce făcu : ba¬ 
bilonienii, cum s-a arătat la începutul acestei povestiri, îşi su¬ 
grumaseră femeile pentru a-şi cruţa merindele. Regele dădu po¬ 
runcă neamurilor învecinate să trimită femei în Babilon, hotă- 
rînd şi numărul datorat de fiecare neam, pînă se strînseră la un 
loc cincizeci de mii de femei. Din acestea se trag babilonienii 
de astăzi. 

CLX După părerea lui Darius, nici un alt pers, nici din 
vremurile de demult, nici din cele mai noi, nu l-ar fi putut în¬ 
trece pe Zopyros în măreţia faptelor sale, afară doar de Cyrus, 
căci nici un pers nu s-a socotit cîndva vrednic să se asemene cu 
acesta 3s, ’\ 

Se spune că Darius ar fi zis că „mai bine aş vrea ca Zopyros 
să nu fi păţit [grozăvia ce şi-a făcut-o cy mina lui] decît să 

domnesc peste douăzeci de Babiloanc, ncmaipunind la socoteală 
pe cel în fiinţă". Regele îl cinsti peste măsură pe Zopyros : îi 
hărăzi în fiecare an darurile socotite drept cele mai de preţ la 
perşi şi-i lăsă cîrmuirea Babilonului scutită de orice dări, pînă la 
sfîrşitul vieţii, afară de multe alte hatiruri. Acest Zopyros fu tatăl 
lui Megabyzos 35<i , cel care luptă în Egipt împotriva atenienilor 
şi a tovarăşilor lor, iar din acest Megabyzos se născu Zopyros 357 , 
cel care, lepădindu-se de perşi [se aşeză] la Atena [de bună- 
voia luil. 




CARTEA A IV-A 


MELPOMENE 




NOTIŢĂ ISTORICĂ 


In bogăţia de fapte, multiple şi diverse, care constituie con¬ 
ţinutul cărţii a IV-a, două mari evenimente ies in relief: expe¬ 
diţia lui Darius împotriva sciţilor şi expediţia lui Aryandes, sa¬ 
trapul Egiptului, împotriva Barcei. 

Ce loc ocupă aceste evenimente, în aparenţă fără legătură 
cu războaiele medice, în ansamblul operei ? 

Potrivit planului lui Herodot de a prezenta drumul perşilor 
în cucerirea lumii antice, cunoscute atunci, pîna la ciocnirea lor 
cu grecii, prezenţa acestor evenimente în istoria dintre greci şi 
„barbari“ este justificată; ele fac parte din aceleaşi acţiuni în¬ 
treprinse de perşi în vederea extinderii cotropirilor teritoriale 1 . 

Prima parte a cărţii (capitolele 1-CXLP/), denumită în lim¬ 
bajul lui Herodot SxuOtxoî, Xoyoi - „istorii scite“, conţine 
o serie de fapte grupate în jurul campaniei perşilor împotriva 
sciţilor din nordid Mării Negre. 

Cine sînt aceşti sciţi ameninţaţi de oastea lui Darius ? 

în mileniul al 11-lea î.e.n., documentele înregistrează o stră¬ 
mutare de populaţie din Asia Centrală spre apus ; pe la 1600 
î.e.n., încep migraţiile arienilor iranieni care, pornind din mij¬ 
locul Asiei, se îndreaptă mai întîi spre Mesopotamia, Syria, Asia 
Mică- unde scrierile cuneiforme îi atestă din secolul al XV-lea 
î.e.n. - apoi, prin nordul Mării Caspice, spre stepa din sudul 
Uniunii Sovietice de azi• Această mişcare de populaţie spre vest 
aduce un grup de iranieni în sud-estul şi nordul Mării Negre, 
unde istoria îi cunoaşte sub numele de sciţi 2 . 

Deşi sosiţi anterior, sciţii sînt atestaţi de resturile arheologice 
în sudid teritoriului de azi al U.R.S.S. abia din secolul alVII-lea 

1 Vezi nota 3 la această carte. 

2 Vezi şi notele 5 şi 12 la această carte. Despre originea etnică a sci¬ 
ţilor, vezi şi Istoria universală, v'ol. II, p. 132. 

27 — Herodot — Istorii, val. I 

î.e.n. ; râspîndirea lor în Europa răsăriteană, pînâ în Tracta, se 
termină în secolul al V 1-lea î.e.n. 

Pe vremea lui Herodot, sciţii ocupau un vast teritoriu în 
nordul Mării Negre, de la gurile Dunării pînă pe cursul inferior 
al Bugului, şi de la Nipru pînă la Marea Azov 1 

înainte de venirea sciţilor, regiunea nord-ponticâ. cuprinsă 
între Dunărea de Jos. Nistru, Don şi Cuban, era ocupată de 
cimmerieni 2 , care se aflau pe aceste meleaguri probabil din 
secolul al XV 1-lea î.e.n. La sosirea sciţilor - împinşi la rîndul 
lor de massageţi spre vest, peste fluviul Araxes 3 4 - cimmerienii, 
dezbinaţi, s-au măcelărit între ei, apoi şi-au îngropat pe malurile 
Nistrului morţii căzuţi *. Urmele cimmerienilor în regiunile pon¬ 
tice au fost atestate pînâ tîrziu în toponimie 5 . 

Incepînd din secolul al V 11-lea î.e.n., valurile de sciţi din 
nordul Mării Negre s-au râspîndit spre apus, unii prin nordul 
Carpaţilor spre 'actuala pustă ungară, alţii prin Car păţii răsări 
teni, pătrunzând în Transilvania de sud, între Mureş şi Olt, 
poate pînă spre Munţii Apuseni, alţii, însfîrşit, prin Muntenia, 
Oltenia, Banat, pînă spre Marea Adriatică 6 . 

Pentru infiltrarea sciţilor spre vest servesc drept mărturii 
numeroasele date arheologice. Agatirşii, despre care Herodot 
spune că locuiau la izvoarele rîului Mar'ts (Mureş) 7 şi că prac¬ 
ticau obiceiuri în parte trace 8 , în parte scite 9 , sînt rămăşiţele 
valului de sciţi desprins în secolul al VI 1-lea î.e.n. de cei de pe 
Nipru, val stabilit în Transilvania şi tracizat deja pe vremea lui 
Herodot 

Sciţii nord-pontici, în preajma expediţiei lui Darius, erau or¬ 
ganizaţi în patru marii triburi : sciţii nomazi {oi vo(j.aSeţ), 

1 Vezi Istoria universală, voi. II, p. 129. 

2 Herodot, op. cit., cartea a IV-a, cap. XI-XII. Vezi şi nota 6 la 
aceeaşi carte. 

3 Ibidem, cap. XI. 

4 Ibidem. 

5 Ibidem, cap. XII. 

6 Vezi Istoria Romîniei, voi. I, Ed. Acad. R.P.R., 1960, p. 155 şi urm. 

7 Op. cit., cap. XLVIII. 

8 Ibidem, cap. CIV. 

9 Ibidem. 

1° Vezi şi nota 25 Ia această carte. 

nomazii regali ("ol paaiAetoi ) t sciţii agricultori (ol yetopyol 
fi sciţii plugari (ol âpor^peţ) 1 . Cercetătorii moderni înclină 
să considere numai pe sciţii nomazi ca sciţi adevăraţi veniţi din 
Asia, iar triburile sedentare (agricultori şi plugari), drept băşti¬ 
naşi de origine etnică diferită, peste care s-au suprapus triburile 
năvălitoare, asimilîndu-le. Organizarea societăţii scite din timpul 
lui Herodot se afla în stadiul uniunii de triburi sub forma demo¬ 
craţiei militare, pe baza căreia se năşteau treptat condiţiile de 
formare ale unui stat de tip sclavagist, ale viitorului stat centra¬ 
lizat al lui Atheas (secolul al IV-lea î.e.n.). 

Sciţii năvălitori au adus cu ei o cultură materială avansată. 
Herodot relatează în cartea a IV-a că sciţii plugari cultivau 
griul şi pentru vînzare; comerţul se făcea probabil prin inter¬ 
mediul grecilor. Săpăturile arheologice, în special din marea 
gorodişte Kjimenka (aproape de Nicopole) au scos la iveală se¬ 
ceri de fier şi rîşniţe, care dovedesc gradul de dezvoltare a agri¬ 
culturii din acea vreme. Oasele găsite în morminte, oase de vite 
cornute, mari şi mici, de cai şi de păsări, vorbesc despre creşterea 
animalelor, preocuparea de căpetenie a sciţilor nomazi. 

Locuinţele sciţilor sedentari constau din colibe de lut, din care 
s-au păstrat cîteva resturi. Sciţii nomazi şi regali îşi duceau viaţa 
în căruţe acoperite cu coviltire, cu patru sau şase roţi, împărţite 
în două sau trei mici încăperi şi trase de două-trei perechi de 
boi fără coarne. Femeile şi copiii trăiau mai mult în aceste 
căruţe, în timp ce bărbaţii le însoţeau călare pe cai. 

înfăţişarea şi îmbrăcămintea sciţilor sînt cunoscute din repre¬ 
zentările de pe vasele de aur şi de argint găsite în morminte. 
Herodot exagerează caracterul războinic al sciţilor. 

Deosebirile de inventar dintre morminte - unele curgane sînt 
foarte bogate în obiecte, altele, în schimb, sînt cu totul lipsite 
- constituie o mărturie asupra procesului destul de avansat de 
diferenţiere socială. Cu toate acestea, pe vremea lui Herodot, 
prizonierii de război se pare că nu erau păstraţi, ci vînduţi în 
afara ţării; sclavia, în Sciţia propriu-zisâ, se afla în forma ei 
patriarhală. 


1 Vezi notele 67, 75, 61 şi 56 la cartea de faţă, precum şi Istoria uni¬ 
versală, voi. II, pp. 130 şi urm. 

27 * 

Religia sciţilor este cunoscută în special din relatările lui 
Herodot. Ca o trăsătură particulară a religiei scite este absenţa 
templelor, a unei caste speciale de preoţi şi a reprezentărilor an¬ 
tropomorfe despre zei- Zeul războiului era personificat, după 
cum arată Herodot, printr-un pumnal încovoiat înfipt în 
pâmînt. încercarea lui Herodot de a găsi corespondenţe ale zeilor 
greci în religia scită este cu totul greşită. întreaga cultură ma¬ 
terială a sciţilor se bazează pe o bogată prelucrare a fierului. 
Meşteşugul topirii metalelor şi al fierăriei, tipurile de ceramică 
scitică şi, în special, prelucrarea metalelor preţioase din care îşi 
făceau podoabe ce se remarcau prin stilul animalier i , tipurile 
de arme şi de harnaşament, precum şi ritul înmormîntârilor în 
curgane căptuşite cu piatră şi bîrne au imprimat culturii materiale 
scite un specific atît de pronunţat, încît cultura scită a făcut o 
adevărată epocă. Influenţa exercitată asupra populaţiilor vecine, 
ca alazoni, callipizi, auhaţi, catiari, paralaţi, neuri, melanhleni, 
budini, geloni etc., a fost atît de mare, încît tradiţia a legat pen¬ 
tru totdeauna existenţa acestor populaţii de numele sciţilor. 

Ţinîndu-se seama de neamurile vecine cu sciţii, enumerate 
de Herodot, şi de mărturiile descoperirilor arheologice, s-a con¬ 
statat 2 existenţa a patru zone de cultură materială, în epoca 
scită, în Europa răsăriteană : zona culturii materiale de silvo- 
stepă a Moldovei, Ucrainei, R.S.F.S. Ruse, reprezentate de tri¬ 
buri de origine diferită ; zona culturii materiale de stepă pro- 
priu-zis scită, pe Bugul inferior, Niprul inferior şi stepele Mării 
Azov, reprezentată de sciţi nomazi şi cultivatori ai pământului; 
zona culturii materiale a triburilor sindo-meotice din regiunea 
Cuban şi partea răsăriteană a Mării Azov, unde se simte pătrun¬ 
derea treptată a sarmaţilor (secolele 111-11 î.e.n.) şi zona culturii 
materiale a sarmaţilor, în stepele de lingă Urali şi Volga. Toate 

1 Chipurile animalelor sînt înfăţişate totdeauna în mişcare, înlănţuite în 
luptă, cu dinţii rînjiţi etc. 

2 Vezi N. N. P o g r e b o v a.CocTJHHHe npofijieM CKHtţ)o-capMaTCKofi 
apxeo^orHH k KOH(})epeiimtH HHMK. AK. CCCP, 1952. (Stadiul cerce¬ 
tării problemelor de arheologic scito-sarmatică la data conferinţei organizată 
în 1952 de Istitutul de istoria culturii materiale al Academiei de Ştiinţe a 
U.R.S.S.) în „Probleme privind arheologia scito-sarmată", Izd. An. SSSR, 1954, 
p. 3-38. 

aceste zone de cultură aveau elemente comune, datorită legă¬ 
turilor istorice dintre ele. 

Expediţia lui Darius împotriva sciţilor din nordul Pontului 
Euxin a avut loc în jund anului 514 î.e.n. Aşa cum este povestită 
de Herodot, expediţia s-a desfăşurat în cursul unei singure veri 
în care oastea persană a cutreierat teritoriile populaţiilor scitice 
şi nescitice dintre Dunăre şi Volga, pe un spaţiu a cărui stră¬ 
batere ar necesita, cu mijloacele de atunci, ani întregi. Acest fapt 
a stîrnit multe discuţii printre învăţaţi; veracitatea naraţiunilor 
lui Herodot în legătură cu acest itinerariu fantastic a devenit 
pentru specialişti subiect de discuţii şi de controverse. 

Unii critici au Socotit întreg pasajul din Herodot în care este 
vorba de campania scită cu totul fără noimă, susţinînd nu numai 
absurditatea relatărilor lui, dar negînd şi eventuala intenţie a lut 
Darius de a parcurge un asemenea drum i . 

In sprijinul acestei teze, alţi învăţaţi 2 au demonstrat că pen¬ 
tru expediţia lui Darius nu există decît izvoare greceşti, care au 
putut falsifica datele, ţinînd seama că perşii erau pe atunci duş¬ 
manul cel mai de temut al Elladei, că rîndurile 21-30 din 
coloana a V-a a inscripţiei rupestre de la Behistun nu se referă 
la campania scită, ci la expediţia lui Darius împotriva saccilor 
din răsăritul Mării Caspice. 

Contrar acestor păreri, cei mai mulţi oameni de ştiinţă au 
recunoscut că această expediţie constituie un fapt care s-a pe¬ 
trecut în realitate şi încearcă să aducă unele precizări faţă de 
felul în care este relatată campania de Herodot. 

Astfel, unii 3 considerînd imposibilă parcurgerea unui teri¬ 
toriu atît de vast în timpul unei singure veri, rectifică pe autorul 
grec, susţinînd că expediţia nu s-a extins asupra spaţiului uriaş 
indicat de Herodot, ci că ea s-a mărginit la ţinuturile dintre 
Dunăre şi Nistru. 

1 Despre expediţia lui Darius împotriva sciţilor, vezi R. H e n n i n g, 
Darius Feldzug ins Skytbenland (514 v. Chr.), în „Terrae Incognitae", I, 
Leiden, 1936. Vezi şi nota 3 la cartea a IV-a. 

2 W. H i n z, Der Sakenzug des Dareios, în „Zeitschrift d. d. morgenlăn- 
dischen Gesellschaft", 1939, pp. 364 şi urm. 

3 G. Glotz, Histoire grecque, II, Paris, 1938, pp. 17 şi urm. şi 
H. Bengtson, Griecbiscbe Geschicbte, Munchen, 1950, p. 128. 

în sfîrşit, alţii 1 socot nu numai că expediţia lui Darius a 
avut loc, dar câ ea s-a soldat chiar cu succes, oprind expansiunea 
sciţilor spre sud şi vest şi fixînd imperiului persan o graniţă 
sigură pe Dunăre. 

Astăzi, în general, se crede că naraţiunea lui Herodot în legă¬ 
tură cu subiectul în discuţie conţine un sîmbure de adevăr. Fie 
câ expediţia a durat mai mult decît o vară, fie că ea a avut 
un cîmp de bătaie mult mai restrîns decît cel descris de Herodot, 
prezenţa lui Darius în nordul Mării Negre şi urmărirea sciţilor 
sînt considerate fapte reale, acceptate aproape de toţi oamenii 
de specialitate. 

în legătură cu scopul urmărit de Darius în această campanie, 
s-au iscat de asemenea discuţii. Unii au văzut în expediţia scită 
o măsură de prevedere, asigurarea spatelui frontului în vederea 
atacului îndreptat împotriva Elladei ; alţii au considerat campa¬ 
nia ca o acţiune de intimidare, alţii ca o acţiune cu scop co¬ 
mercial pentru obţinerea controlului asupra bazinului pontic şi, 
în sfîrşit, o companie de sine stătătoare dusă în cadrul poli¬ 
ticii expansioniste a statidui ahemenid. Adevărul, în această 
privinţă, este greu de precizat. Toate motivele luate în discuţie 
pot fi socotite ca egal valabile şi poate toate au contribuit la 
determinarea „marelui rege“ să-i atace pe sciţi 2 . 

în drumul său pînă la Dunăre, Darius a supus toate popu¬ 
laţiile care i-au stat în cale. Printre acestea se numără şi geţii, 
„cei mai viteji dintre traci“ 3 . 

Cunoştinţele lui Herodot despre strămoşii noştri sînt foarte 
sumare. Olbiopolitanii, care i-au furnizat informaţiile, nu ştiau 
prea mult despre locuitorii de pe valea îstrului. Singurii greci 
care ar fi putut procura istoriografului date mai ample despre 
locuitorii de pe malul sting al Dunării ar fi fost cei din Histria. 
Dar Herodot nu a vizitat această colonie pontică. Din această 
cauză, el nu cunoştea decît pe geţii dintre Dunăre şi Balcani, 
„înainte de a ajunge la Istru - relatează autorul 4 - [Darius] îi 

1 M. Rost o w t z c w, îranians and Grcccks in South Rnssia, Oxford, 
1922, pp. 84 şi urm., şi R. V u 1 p e, Hhtoire ancicnne de la Dobroudja, Bucu¬ 
reşti, 1938, pp. 52-53. 

2 Vezi şi nota 3 la cartea a IV-a. 

3 Herodot, op. cit. t cartea a IV-a, cap. XCI1I. 

4 Cwtcşt a IV-a, cap. XCIII. 

supune mai întîi pe geţii care se cred nemuritori 1 . - „Regiunile 
de dincolo de lstru - spune el în altă parte 1 - sînt stăpînite de 
albine“, din pricina cărora nu poţi să pătrunzi in acele locuri. 

Cu multă vreme înaintea lui Herodot, în nordul Dunării lo¬ 
cuiau daco-geţii, triburi trace care au populat Dacia începînd 
din epoca bronzului; se pare că ei erau organizaţi într-o formă 
prestatalâ compusă din uniuni de triburi care se aflau în stadiul 
democraţiei militare, avînd în frunte un rege şi o reşedinţă în¬ 
tărită numită dava ; ocupaţia lor de căpetenie era creşterea 
vitelor şi agricultura. De asemenea, apicultura era foarte râspîn- 
ditâ ; cunoşteau şi prelucrarea metalelor, iar legăturile comerciale 
cu grecii din coloniile dobrogene constituiau cele mai sigure căi 
de pătrundere a civilizaţiei eline 2 . Se pare că au avut şi unele 
cunoştinţe în legătură cu scrisul 3 4 . In privinţa organizării armatei, 
un rol de seamă l-a jucat influenţa scită. 

Nu numai Herodot, dar nici alţi scriitori antici nu ştiau 
mai mult despre vechii locuitori ai Daciei. Cel care a lăsat pri¬ 
mele ştiri precise despre regatul geţilor din nordul Dunării a fost 
Ptolemeus al lui Lagos, viitorul rege al Egiptului *. 

Expediţia lui Darius împotriva sciţilor s-a încheiat - aşa 
cum relatează Herodot 5 - cu eşecul perşilor. Lâsînd în urmă 
echipamentul greu, oamenii sleiţi de puteri şi animalele de po¬ 
vară, Darius s-a grăbit să ajungă cît mai repede la podul de vase 
de peste lstru. Sciţii s-au ţinut pe urmele perşilor, încercînd să le 
taie retragerea. O dată fluviul trecut, Darius a traversat Traci a, 
făcînd un popas la Sestos în Chersones, de unde el, cu o parte 
din oştire, s-a întors în Persia, iar o altă parte a lăsat-o în Eu¬ 
ropa sub comanda generalului Megabazos. 

1 Cartea a V-a, cap. X. 

2 Vezi V. Pâr van, Getica, II şi Istoria universală, voi. II, p. 128. 

3 C. Daicoviciu, Dacii au cunoscut scrisul, în „Flacăra", nr. 1, 1958. 

4 Informaţiile lui Ptolemeus sînt păstrate la doi scriitori greci : la 

S t r a b o, rewypatpixd cartea a Vil-a, cap. III şi urm., ed. Didot, îngrijită de 
C. Muller şi F. Diibner, Paris, 1853, şi la Arrian, ltinerarium Alexandri, 
cap. XVI, în Reliqua Arriani et scriptorum de rebus Alexandri Magni, ed. 
Didot, îngrijită de C. Muller, Paris, 1877. 

5 Cartea a IV-a, cap. CXL-CXLIV. 


308 


P. VANŢ 


Acestea sînt ultimele evenimente ale campaniei scite relatate 
de Herodot. Dacă exprimă sau nu adevărul 4 , ele au stîrnit de 
asemenea mari dezbateri între cercetătorii moderni. Azi, majori¬ 
tatea învăţaţilor consideră datele furnizate de Herodot în privinţa 
sfîrşitului expediţiei scite conforme cu realitatea. 

Concomitent cu evenimentele nord-pontice, are loc expediţia 
lui Aryandes, satrapul persan din Egipt, împotriva Barcei, 
colonia greacă de pe coasta Libyei. 

In jurul acestei expediţii, Herodot grupează toate faptele 
povestite în partea a doua a cărţii (capitolele CXLV-CCV). Cum 
evenimentele din această secţiune a cărţii au drept cîmp de des¬ 
făşurare Libya, ele sînt cunoscute în cuprinsul operei sub numele 
de Ai(3uxoi Xoyoi „istorii libyene“. 

încă din timpurile străvechi, corăbierii greci, pornind din 
Pelopones, au atins coasta nord-africană. Încă din secolul al 
VlII-lea î.e.n. insula Plateea (azi Bomba) a început să fie popu¬ 
lată de greci. în 639 î.e.n., un grup de dorieni, majoritatea din 
insula Thera, parte din Rhodos, au debarcat pe coasta de nord 
a continentului african, statornicindu-şi aşezările lingă un izvor 
ce ţîşnea dintre două coline. Numele izvorului era Cyra, iar co¬ 
lonia care s-a întemeiat atunci a căpătat numele de Cyrene, după 
numele izvorului. Aşa s-a născut vestita Cyrene, care i a jucat un 
mare rol în istoria grecilor din Libya. Numele întemeietorului 
coloniei a fost Battos, în limba localnicilor însemnînd „rege u 2 , 
iar al fiului său, Arkesilaos. După aceşti întemeietori ai cetăţii, 
toţi regii care au ajuns în fruntea Cyrenei s-au numit Battos sau 
Arkesilaos. 

Pe timpul lui Battos al 11-lea, cyrenienii au ajuns în conflict 
cu libyenii; venind noi şi noi colonişti greci şi neajungîndu-le 
pâmîntul, locuitorii oraşului Cyrene s-au extins şi asupra terenu¬ 
rilor vecine libyene. Libyenii, în frunte cu Adicran, nemulţumiţi 
de fapta cyrenienilor, au cerut ajutorul lui Apries, faraonul Egip¬ 
tului. în lupta dintre cyrenieni şi libyeni, care a avut loc în 
57 H570 î.e.n. la Ir as a 1 2 3 , armata egipteană a suferit o înfrîngere, 

1 Vezi P. Alexandrescu, Retragerea lui Darius din expediţia sci¬ 
tică, în „Studii şi cercetări de istorie veche", VII, 3-4, 1956. 

2 Vezi această carte, cap. CLV. 

3 Cartea a Il-a, cap. CLXI şi cartea a IV-a, cap. CLIX. 

fapt care a adus mare prestigiu cetăţii greceşti. Mai tîrziu, rela¬ 
ţiile de duşmănie dintre egipteni şi cyrenieni s-au schimbat ; se 
povesteşte că faraottul Amasis a legat prietenie cu cyrenienii, 
aducîndu-şi de la ei chiar o soţie, pe Ladike *. 

La rîndul ei, Cyrene a întemeiat o altă colonie, cu numele 
Barca, pe timpul lui Arkesilaos al II-lea, în urma unor certuri 
fraterne din familia conducătoare 1 2 . împotriva acestei cetăţi va 
porni Aryandes cu oaste. 

Pe timpul lui Battos al Ill-lea, la Cyrene începe să se afirme 
tot mai mult pe teren politic o partidă democratică sclavagistă, 
în lupta sa pentru îngrădirea prerogativelor regale, a adus un 
legiuitor din Mantineea, pe Demonax, care a delimitat autori¬ 
tatea regelui, a împărţit populaţia în trei triburi 3 , trecînd o 
bună parte din drepturile regelui pe seama adunării poporului. 

Dar pe timpul lui Arkesilaos al 111-lea, care nu era mulţu¬ 
mit de constituţia lui Demonax, s-a iscat un mare conflict între 
rege şi cetăţeni. în urma unor acte de violenţă comise, Arkesi¬ 
laos s-a refugiat la socrul său, la Barca, dar a fost ucis de 
barceeni. Mama sa, Pheretima, ca să se răzbune pe locuitorii ora¬ 
şului Barca pentru uciderea fiului său, a recurs la ajutorul 
satrapului Aryandes. 

Campania împotriva Barcei, contrar celei din Sciţia, s-a în¬ 
cheiat cu dezastrul celor atacaţi: barceenii, înfrînţi, au fost de¬ 
portaţi aproape de marele rege, dîndu-li-se spre aşezare ţinutul 
Bactriana. 

Expediţia lui Aryandes a fost îndreptată împotriva unei 
singure cetăţi şi, în aparenţă, fiind solicitat. E sigur însă că sa¬ 
trapul Egiptului n-a întreprins expediţia fără încuviinţarea 
..marelui rege“. Speranţele nutrite de perşi - după cum remarcă 
Herodot 4 - au fost să-şi extindă stâpînirea şi la vest de Egipt, 
asupra Libyei. 

De ce totuşi perşii s-au mulţumit să pedepsească Barca şi 
n-au înaintat în Libya, Herodot nu spune nimic în acest sens. 
Vaga aluzie făcută de Herodot 5 la slăbirea oştirii persane, pe 

1 Cartea a Il-a, cap. CLXXXI-CLXXXII. 

2 Vezi această carte, cap. CLX. 

3 lbidem, cap. CLX-CLXI. 

4 lbidem, cap. CLXVII. 

5 lbidem, cap. CCIII. 

urmele căreia se luaseră libyenii, hârţuind-o şi pricinuindu-i pa¬ 
gube, ne îndreptăţeşte să credem că au existat motive serioase 
pentru care expediţia s-a încheiat aci şi cu acest rezultat. 

în mijlocul relatării conflictului dintre barceeni şi Pheretima, 
ajutată de perşi, Herodot intercalează treizeci şi trei de capitole 
(CLXVII-CC) în care descrie populaţiile din Libya, aşa cum 
în expediţia scită le descrisese pe cele din Sciţia. 

Majoritatea faptelor cuprinse în cartea a IV-a sînt culese de 
Herodot în timpul călătoriilor sale prin Samos, Byzantion, Cal- 
cedonia, Sestos, Perinthos, Apollonia, Olbia, Cyrene. Dacă a 
avut, în special pentru datele geografice şi etnografice, şi anu¬ 
mite izvoare scrise, azi nu se ştie nimic sigur. Fragmentele neîn¬ 
semnate rămase din opera lui Hecataios din Milet nu ne permit 
să constatăm în ce măsură s-a servit în compunerea cărţii a IV-a 
istoricul nostru de lucrarea acestui logograf. 

Pentru toate aceste fapte, Herodot rămîne pînâ azi cel mai 
preţios izvor antic, în care, pe lîngâ bogăţia informaţiilor, gă¬ 
sim şi farmecul unui mare şi talentat povestitor. 


I După căderea Babilonului 1 , Darius porni cu oaste împo¬ 
triva sciţilor Cum Asia avea o populaţie înfloritoare şi aici se 
îngrămădeau bogăţii uriaşe, Darius fu cuprins de dorinţa de a-i 
pedepsi 3 pe sciţi, sub cuvînt că ei, cei dintîi, începuseră vrăj¬ 
măşia cînd au năvălit în Media şi i-au doborît în luptă pe cei 
care li s-au împotrivit. După cum am arătat mai înainte 4 , sciţii 
au stăpînit Asia de sus 5 vreme de douăzeci şi opt de ani. Ei au 
năvălit în Asia, urmărindu-i ipe cimmerieni 6 , şi au pus capăt 
domniei mezilor care, înainte de sosirea sciţilor, fuseseră stăpînii 
Asiei. 

Pe sciţii care trăiseră douăzeci şi opt de ani departe de casă 
şi care s-au înturnat după atîta amar de vreme, i-a aşteptat o 
încercare tot atât de grea ca şi cea din Media 7 ; ei au dat peste 
o oaste destul de numeroasă, ieşită întru întîmpinarea lor. Pasă¬ 
mite, nevestele sciţilor, fiindcă bărbaţii le-au fost plecaţi de acasă 
vreme îndelungată, începuseră să trăiască cu robii 8 lor. 

II Sciţii scot ochii la toţi robii din pricina laptelui pe care-1 
beau 9 , făoînd următoarele : după ce iau nişte ţevi de os, foarte 
asemănătoare cu fluierele, şi le vîră în partea dinapoi a iepelor, 
suflă în ele cu gura. în timp ce unii suflă, alţii mulg. Ei spun că 
fac aşa, deoarece vinele iepei se umflă cînd se suflă în ele, iar 
ugerul coboară. După ce termină mulsul, toarnă laptele în ciubere 
adînci de lemn şi, aşezînd în jurul lor [pe sclavii orbi], îşi bat 
laptele ; partea din lapte care se ridică deasupra, punînd-o la o 
parte, o socot mai bună, iar pe cea care se lasă la fund, mai slabă 
decît cealaltă. Din aceste pricini orbesc sciţii pe oricine ar 
prinde ; ei nu sînt plugari, ci nomazi. 

III Aşadar, din aceşti robi şi din nevestele [sciţilor] a răsărit 
un tineret care, după ce şi-a aflat obîrşia, s-a ridicat împotriva 
sciţilor ce se întorceau de la mezi. Mai întîi au îngrădit ţinutul, 
săpînd un şanţ lat 10 care se întindea de la munţii Tauriei pînă 
la lacul Meotis pe unde este cel mai lat ; apoi, ţinînd piept sci¬ 
ţilor care căutau să pătrundă aici, s-au luptat cu ei. Cum se tot 
încăierau mereu şi sciţii nu erau în stare să-i dovedească, unul 
din ei a vorbit aşa : „Bărbaţi sciţi, ce-avem noi oare de făcut ? 
Dacă ne luptăm cu robii noştri şi ne ucid ei, ne împuţinăm, iar 
dacă-i omorîm noi pe ei, pe viitor vom stăpîni peste mai puţini. 
Acuma, cred că ar fi nimerit să lăsăm suliţele şi săgeţile şi, 
luînd fiecare în mînă biciul calului, să ne apropiem de ei. Atîta 
timp cît ne vedeau cu arme, se socoteau deopotrivă cu noi şi 
din părinţi deopotrivă. Cînd însă or să ne vadă cu biciul în mînă 
în loc de arme, dîndu-şi seama că ne sînt sclavi şi pătrunzîndu-se 
de acest lucru, nu vof mai arăta împotrivire". 

IV Ascultînd aceste cuvinte, sciţii au făcut întocmai. Ceilalţi, 
înmărmuriţi de ce se petrecea, uitară de luptă şi dădură bir cu 
fugiţii. Aşa au domnit sciţii peste Asia şi, alungaţi de mezi, s-au 
întors iarăşi în ţara lor în acest fel. Iată pentru ce Darius, dornic 
să se răzbune, a început să stângă oaste împotriva lor. 

V După cîte spun sciţii, cel mai tînăr dintre toate neamurile 
pămîntului este neamul lor n , care s-a născut astfel 12 : mai întîi. 
în ţinutul acesta, pe atunci pustiu, s-a ivit un om cu numele de 
Targitaos 13 . Părinţii acestui Targitaos - spun ei, povestind lu¬ 
cruri cărora eu nu le pot da crezare, dar aşa povestesc ei - ar 
fi fost Zeus şi o fiică a fluviului Borysthenes. O atare obîrşie a 
avut deci Targitaos, iar el, la rîndul lui, a avut trei fii : pe 
Lipoxais, pe Arpoxais şi pe Colaxais u , cel mai tînăr. Pe timpul 
domniei acestora, au căzut în Sciţia din cer nişte lucruri de aur ; 
un plug, un jug, o bardă cu două tăişuri şi o cupă 15 . Primul dintre 
ei care le-a văzut, anume fratele cel mai vîrstnic, s-a apropiat cu 
gîndul să le ia, dar aurul, cînd a ajuns la cl, s-a prefăcut în flăcări. 
După plecarea lui, a venit al doilea, dar şi lui i s-a întîmplat 
acelaşi lucru. Aurul, arzînd cu văpăi, l-a îndepărtat deci pe cei 
doi ; dar cînd s-a apropiat al treilea, cel mai tînăr, aurul s-a 
stins, iar el l-a putut duce cu sine acasă. Faţă de această intim- 

plare, fraţii mai mari s-au înţeles între ei să-i lase întreaga îm¬ 
părăţie celui mai tînăr. 

VI Din Lipoxais se trag acei sciţi care se cheamă auhaţi ; 
din cel mijlociu, Arpoxais, cei cu numele de catiari şi traspieni ; 
iar din cel mai tînăr dintre ei, regele lor, cei care se numesc 
paralaţi 16 . Cu toţii la un loc poartă numele de scoloţi, după 
numele unui rege de-al lor. Sciţi le-au zis elenii. 

VII Aşa povestesc sciţii despre obîrşia lor ; de cînd s-au ivit 
ei pe pământ, anume de la Targibaos, întîiul lor rege, şi pînă la 
venirea lui Darius în ţinuturile lor, sînt cu totul nici mai mult, 
nici mai puţin de o mie de ani 17 . Iar aurul acesta sfînt îl păzesc 
cu străşnicie sciţii regali şi în fiecare an se apropie de el, căutînd 
să-l îmblînzească prin jertfe mari. Dacă cel care are în paza lui 
aurul sfînt adoarme sub cerul liber, în ziua sărbătorii, sciţii îi 
prezic că nu va apuca sfîrşitul anului. Pentru primejdia prin care 
trece i se dăruieşte atîta pămînt cît poate înconjura călare într-o 
singură zi 18 . 

Fiindcă împărăţia era întinsă, Colaxais a împărţit-o în trei, 
pentru cei trei fii ai lui. Una din părţi, tocmai cea în care se păs¬ 
trează aurul sfînt, a potrivit-o să fie cea mai mare. Sciţii mai 
spuh că ţinuturile dinspre vîntul de miazănoapte, aflate deasupra 
locuiuorilor din sus de această ţară, nu e cu putinţă să le vezi 
sau să pătrunzi prea departe în ele din pricina fulgilor împrăş¬ 
tiaţi pe aici ; căci şi pămîntul şi văzduhul este plin de pene 19 
care iţi întunecă vederea. 

VIII Aşa povestesc sciţii despre ei înşişi şi despre ţinutul din 
sus de ei. Iată însă ce spun şi elenii care locuiesc în Pont : He- 
racies, pe cînd mina vacile lui Geryon 20 , a ajuns în această parte 
a lumii, pe atunci pustie, astăzi locuită de sciţi. Geryon sălăşluia 
în afara Pontului, avîndu-şi lăcaşul în insula pe care elenii o 
numesc Erythreia, cea din faţa Gedeirei 21 , iar Gedeira se află 
dincolo de Coloanele lui Heracles, pe ţărmul Oceanului. Merge 
vorba, fără să fie însă dovedită în fapt, că Oceanul, după ce iz¬ 
vorăşte la soare-răsare, înconjoară cu apele lui tot pămîntul. 
Aşadar, cînd Heracles a ajuns de aici pe meleagurile numite 
acum Sciţia, apucîndu-1 viscolul şi gerul, s-a acoperit cu pielea 

de leu şi a adormit. în vremea asta, iepele de la carul lui, care 
păşteau deshămate, s-au făcut nevăzute printr-o minune ce¬ 
rească. 

IX Cînd s-a deşteptat, Heracles a început să şi le caute şi, 
străbătând toate coclaurile, a ajuns în cele din urmă pe pămîntul 
numit Hylaia 22 . Aici el a dat într-o peşteră peste o făptură ju¬ 
mătate fată, jumătate viperă 23 : de la brîu în sus era femeie, 
iar de la brîu în jos, şarpe. Văzînd-o şi minunîndu-se, Heracles 
a întrebat-o dacă nu cumva i-a văzut iepele rătăcite. Ea i-a răs¬ 
puns că intr-adevăr iepele se află la ea, dar că n-are de gînd 
să i le dea înapoi mai înainte de a se împreuna cu ea. învoin- 
du-se pentru acest preţ, Heracles i-a fost bărbat. Femeia însă 
amîna mereu să-i înapoieze iepele, vrînd să trăiască cu Heracles 
cît mai multă vreme, iar el ardea de nerăbdare să şi le ia şi să 
plece. Pînă la urmă, dîndu-i-le, i-a spus : „Iepele acestea rătăcite 
pînă aici eu ţi le-am scăpat, iar tu m-ai răsplătit : cu tine am 
zămislit trei feciori. învaţă-mă acum ce trebuie să fac cu ei cînd 
vor ajunge mari, să-i aciuiez oare pe aici (unde sînt eu stăpîna 
locurilor) sau să-i trimit la tine ?“ Aceasta l-a întrebat ea pe 
Heracles, la care, spun sciţii că el ar fi răspuns : „Cînd vei vedea 
copiii ajunşi la vîrsta bărbăţiei, n-ai să greşeşti dacă vei face 
acestea : ipe acela dintre ei pe care-1 vei vedea întinzînd aşa 
acest arc, şi încingîndu-se cu cingătoarea aceasta în chipul urmă¬ 
tor, pe acela să-l faci moşteanul locurilor. Dar pe cel care nu va 
trece de încercările ce ţi le las în seamă, să-l izgoneşti din ţară. 
Dacă mă vei asculta, de mare bucurie ai să ai parte, şi vei îm¬ 
plini şi poruncile mele“. 

X Atunci, întinzînd unul din arcuri (pentru că pînă în acea 
vreme Heracles purta două), şi arătîndu-i cum se prinde cingă¬ 
toarea, Heracles i-a dat [femeii] arcul şi cingătoarea care avea 
în vîrful cataramei o cupă de aur 24 , iar după ce i le-a dat, a 
plecat. Ea, cînd copiii pe care i-a născut au ajuns bărbaţi, le-a 
dat următoarele nume : unuia din ei Agathyrsos, următorului 
Gelonos, iar celui mai tinăr Skythes 25 . Aducîndu-şi atunci aminte 
de povaţa [lui Heracles], a săvîrşit cele poruncite de el. Doi din¬ 
tre copiii ei, Agathyrsos şi Gelonos, neizbutind să treacă încer¬ 
carea la care au fost supuşi, au plecat din ţară, alungaţi fiind de 



mama lor ; în schimb, cel mai tînăr dintre ei, Skythes, trecînd-o 
cu bine, a rămas pe loc. Din Skythes, fiul lui Heracles, se trag 
regii de totdeauna ai sciţilor, iar după cupa de la brîu, pînă şi azi 
sciţii poartă cupe la cingători 26 . Ca Skythes să rămînă [în ţară] 
a uneltit chiar mama lui. Acestea le povestesc elenii care locuiesc 
în Pont 27 . 

XI Mai umblă şi o altă poveste care este aşa ; de cînd am 
auzit-o, acesteia îi dau cel mai mult crezare : sciţii nomazi, care-şi 
au leagănul în Asia 28 , împinşi prin lupte de massageţi, şi-au stră¬ 
mutat sălaşurile, trecînd peste fluviul Araxes 29 pe pămîntul cim- 
merian 30 ; într-adevăr, pămîntul locuit astăzi de sciţi se spune 
c-ar fi fost înainte vreme al cimmerienilor. La sosirea sciţilor, 
cimmerienii, cum se abătea asupra lor o oaste mare, s-au adunat 
să se sfătuiască. Dar părerile lor au fost împărţite şi amîndouă 
sprijinite cu tărie ; cea mai nimerită era a regilor 31 ; părerea 
poporului era că ar fi mai cuminte să părăsească locul şi că n-ar 
trebui să-şi primejduiască viaţa ţinînd piept puhoiului ; dimpo¬ 
trivă, regii credeau de cuviinţă să lupte pentru ţară eu năvălitorii. 
Dar ascultare n-au vrut să dea nici poporul regilor nici regii 
poporului. Poporul hotărîse să-şi părăsească ţara fără împotrivire, 
lăsînd-o pe mina duşmanului ; regii însă au găsit că e mai bine 
să-şi afle hodina după moarte în glia strămoşească şi să nu 
fugă cu poporul, punînd în cumpănă bunătăţile de care se bucu¬ 
raseră aici faţă de cîte neajunsuri vor avea de îndurat dacă fug 
din ţară. 

După ce au luat această hotărîre, [regii] împărţindu-se în 
două tabere, deopotrivă la număr, s-au pornit să se bată unii cu 
alţii. $i, omorîndu-se toţi între ei, gloata cimmerienilor i-a în¬ 
gropat lîngă fluviul Tyras 32 (unde încă se mai poate vedea mor- 
mîntul lor). După ce i-au înmormântat, poporul a părăsit ţinutul. 
Sciţii, cînd au intrat, au ocupat ţara pustie. 

XII Pînă acuma se mai află în Sciţia ziduri cimmeriene 33 
„trecători" cimmeriene 34 , ba şi un loc cu numele de Cimmeria, 
precum şi aşa-numitul Bosforul Cimmerian 3S . Se vede că cim¬ 
merienii au fugit în Asia de răul sciţilor 36 şi s-au aşezat în pro¬ 
montoriul unde se află astăzi oraşul grec Sinope 3f7 . Tot atît de 
limpede e şi faptul că sciţii, urmărindu-i, s-au pomenit pe 

pămîntul Mediei, rătăcind drumul ; cimmerienii fugari s-au ţinut 
într-una pe lingă coasta mării, iar sciţii i-au urmărit avînd mereu 
Caucazul în dreapta, pînă cînd, abătîndu-se sipre inima uscatului, 
au pătruns pe pămîntul mezilor s ®. Iată, prin urmare, o altă po¬ 
veste răspîndită deopotrivă şi la eleni şi la barbari. 

XIII Aristeas 59 însă, fiul lui Caystrobios, un bărbat din Pro- 
connesos 40 , şi poet epic, povestea că, îndrumat de luminile lui 
Phoibos, a ajuns pînă la issedoni 41 , că mai sus de issedoni locu¬ 
iesc arimaspii 42 , nişte oameni cu un singur ochi, iar mai sus de 
ei se află griffonii, paznicii aurului 43 ; dincolo de griffoni locu¬ 
iesc hyperboreii 44 care se întind pînă la mare ; toţi aceştia, afară 
de hyperborei, începînd cu arimaspii, s-au tot ridicat împotriva 
vecinilor lor şi astfel issedonii au fost goniţi din ţară de ari- 
maspi, sciţii de issedoni, iar cimmerienii, care locuiau la marea 
de miazăzi 45 , împinşi de sciţi, şi-au părăsit ţara. 

Astfel, nici Aristeas nu se potriveşte cu sciţii când e vorba de 
ţara aceasta. 

XIV Am arătat de unde era Aristeas, poetul care a vorbit 
despre aceste întâmplări. Acum voi povesti legenda pe care am 
auzit-o despre el în Proconnesos şi în Cyzicos 46 . Se zice că Aris¬ 
teas, care nu era mai prejos, ca neam, faţă de nici unul din 
cetatea lui, intrînd în atelierul unui piuar, la Proconnesos, s-a 
săvîrşit din viaţă ; piuarul, închizîndu-şi atelierul, a plecat să 
ducă vestea neamurilor mortului. Cînd s-a răspîndit în cetate 
vestea că Aristeas ar fi murit, sosi, spre tăgada celor ce se spu¬ 
neau, un om din Cyzicos, venind din oraşul Artake 47 , spunînd 
că l-a întîlnit pe Aristeas intrînd în Cyzicos şi a stat de vorbă 
cu el. în timp ce călătorul ţinea morţiş că spune adevărul, rudele 
mortului s-au înfăţişat la piuar cu cele de trebuinţă pentru a-1 
duce de acolo. Cînd au deschis odaia, nu-1 mai aflară pe Aris¬ 
teas nici mort, nici viu. După aceea, şapte ani mai tîrziu, ivin- 
du-ise iarăşi la Proconnessos, a scris acele poeme pe care azi 
elenii le numesc Arimaspeu; după alcătuirea lor, a pierit pen¬ 
tru a doua oară. 

XV Asemenea lucruri povestesc despre Aristeas aceste oraşe. 
Iată ce ştiu că le-a fost dat să li se întîmple şi metapontienilor 48 

din Italia, la două sute .patruzeci de ani 49 de la a doua pieire a 
lui Aristeas, aşa cum, după socotinţa mea, am aflat în Proconnes- 
sos şi Metapontum. Mctapontienii spun că Aristeas însuşi, ară- 
tîndu-sc în ţara lor, lc-a poruncit să ridice un altar lui Apollo 
şi alături să înalţe o statuie care să aibă numele lui Aristeas din 
Proconnessos : Apollo, zicea Aristeas, i-a cercetat numai pe ci, 
dintre toţi italioţii, iar el, cel care acum era Aristeas, îl însoţise 
pe zeu ; atunci însă, cind era în tovărăşia zeului, avea chip de 
corb 50 . Zicînd acestea, s-a făcut nevăzut. Mctapontienii, trimi- 
ţînd oameni de-ai lor la Delfi, l-au întrebat pe zeu ce-ar putea 
să fie cu năluca acestui om. Pythia le-a poruncit să asculte de 
nălucă ; de vor asculta, numai de bine vor avea parte ; iar ei, 
primind aceste sfaturi, le urmară. Şi acuma încă se mai află la 
Metapontum o statuie cu numele lui Aristeas alături de altarul 
lui Apollo ; în jurul ei au fost sădiţi dafini, iar altarul se înalţă 
în piaţa pub'lică. Dar cred că am vorbit destul despre Aristeas. 

XVI Ce se află mai sus de ţinutul despre care tocmai încep 
să vorbesc, de bună seamă că nimeni nu ştie sigur. Mi-e cu nepu¬ 
tinţă ’să aflu ceva veşti de la cineva care să poată spune că a 
văzut acele locuri chiar cu ochii lui. Nici măcar Aristeas, de care 
am pomenit cu puţin mai sus, nici măcar el n-a putut spune, în 
poemele pe care le-a plăsmuit, că- ar fi pătruns mai departe de 
issedoni, ci despre ţinuturile de dincolo de aceştia a povestit 
doar din auzite, zicînd că le ştie numai din spusele issedonilor. 
Totuşi, pe cît mi-a stat în putinţă să culeg şi eu din auzite ştiri 
cît mai de departe şi mai de încredere, pe toate le voi înşira. 

XVII [Incepînd] de la portul borystheniţilor 51 (care, din 
întreaga Sciţie, este aşezat cel mai la mijloc pe coastele mării 52 ), 
de acolo, primul neam de locuitori sînt callipizii 59 , nişte 
eleno-sciţi ; mai sus de ei sălăşluieşte o altă seminţie, care 
poartă numele de alazoni 54 ; alazonii şi callipizii, în alte 
privinţe, au aceleaşi obiceiuri ca sciţii, dar, pe deasupra, ei sea¬ 
mănă şi se hrănesc cu cereale, precum şi cu ceapă, usturoi, linte 
şi mei 55 . Mai sus de alazoni locuiesc sciţii plugari 56 , care sea¬ 
mănă griu nu pentru hrana lor, ci ca să-l vîndă. Şi mai spre mia¬ 
zănoapte de aceştia locuiesc neurii 57 , iar ţinutul care se întinde 

spre borta vîntului de miazănoapte,' după cîte ştiu eu, este nelo¬ 
cuit de oameni. 

Aceste noroade se înşiră de-a lungul fluviului Hypanis 58 , la 
apus de Borysthenes 59 . 

XVIII Dacă cumva treci peste Borysthenes, pornind de 
la mare, mai întîi dai de Hylaia 60 , iar mai sus de acest tinut lo¬ 
cuiesc sciţii agricultori 61 , cărora elenii de pe lingă fluviul Hy¬ 
panis le zic borystheniţi, iar lor înşile îşi zic olbiopoliţi 62 . 
Aceşti sciţi agricultori locuiesc în părţile dinspre răsărit, cale 
de trei zile de drum, întinzîndu-se pînă la fluviul cu numele 
Panticapes 69 iar înspre miazănoapte, cale de unsprezece zile 61 , 
pe Borysthenes în sus. Dincolo de ei, pînă hăt departe, se întinde 
un deşert, iar dincolo de pustietate locuiesc androfagii 65 , un 
neam de oameni cu totul aparte şi deosebit de sciţi. Ţinutul de 
mai sus de ei este cu desăvîrşire pustiu 66 şi, după cîte ştiu, nelo¬ 
cuit de nici o seminţie omenească. 

XIX Cînd treci de fluviul Panticapes, la răsărit de aceşti 
sciţi agricultori locuiesc sciţii nomazi 67 , care nici nu seamănă, 
nici nu ară ; această parte este lipsită în întregime de copaci, 
afară de Hylaia. Nomazii despre care este vorba sînt răspîndiţi 
spre răsărit, cale de paisprezece 68 zile, într-un ţinut care se în¬ 
tinde pînă la fluviul Gerrhos 69 . 

XX Dincolo de Gerrhos se află acele locuri numite „sălaşu- 
rile regilor" 70 , precum şi sciţii cei mai viteji şi cei mai numeroşi, 
care-i socotesc pe ceilalţi sciţi drept robii lor. Aceştia ajung spre 
miazăzi pînă la Taurida 71 , spre răsărit pînă la valea săpată de 
feciorii sclavilor orbi 72 şi pînă la tîrgul numit Cremnoi 79 de 
lîngă lacul Meotis ; cîteva triburi de-ale lor ating chiar fluviul 
Tanais 74 . Spre miazănoapte, mai sus de sciţii regali 75 sălăşluiesc 
melanhlenii 76 , o altă seminţie care nu este scită. Mai în sus de 
melanhleni încep mlaştinile şi pustietatea 77 , fără suflare ome¬ 
nească, după cîte ştim. 

XXI Dacă treci de fluviul Tanais, nu mai eşti în Sciţia, ci 
intri pe primul din loturile de pămînt ale sauromaţilor 78 , care, 
începînd din înfundătura lacului Meotis, îşi au aşezările cale de 


ISTORII. CARTEA A IV-A 


8l9 

cincisprezece zile spre miazănoapte 79 , într-un ţinut cu desăvîr- 
şire lipsit de pomi, fie roditori, fie sălbatici. Deasupra 
acestora, pe un al doilea lot, locuiesc budinii 80 , într-un ţinut 
pe de-antregul acoperit cu tot soiul de păduri 81 . 

XXII Mai departe de budini, spre miazănoapte, vine mai 
întîi un pustiu intins cale de şapte zile 82 , iar după pustiu, în 
faţa celui ce-o ia mai spre răsărit 817 , apar sălaşurile tissageţi- 
lor 84 , popor numeros şi aparte, care trăieşte din vînat. în veci¬ 
nătatea tissageţilor, pe aceleaşi meleaguri, sînt aşezările iurci- 
lor 8j . Şi ei trăiesc din vînat, pe care-1 prind astfel : omul stă 
la pîndă suit într-un copac, căci sînt copaci peste tot locul ; 
fiecare vînător are la îndemînă un cal învăţat să se culce 
pe burtă, ca să se facă cît mai mic, şi un cîine ; cind din vîrful 
copacului zăreşte vînatul, vînătorul trage cu arcul şi apoi, in- 
căleoînd pe cal, îl urmăreşte, iar dinele se ţine pe urmele lui. 
Şi mai sus de aceştia, dacă drumeţul o ţine mereu spre răsărit 
întîlneşte alţi sciţi 86 , care s-au răsculat împotriva celor regali 
şi s-au strămutat în ţinutul acesta. 

XXIII Pînă la ţara sciţilor acestora, ţinutul de care 
am pomenit este în întregime pămînt şes şi mănos 87 , dar dincolo 
de el începe să fie pietros şi sterp. După ce străbaţi o bucată 
bună din ţinutul presărat cu stînci, la poalele unor munţi înalţi 83 
se ivesc aşezările unor oameni despre care se spune că sînt cu 
toţii pleşuvi din naştere 89 , şi bărbaţii şi femeile deopotrivă ; ei 
au nasul turtit şi fălci puternice ; vorbesc o limbă deosebită, 
însă poartă îmbrăcăminte scită şi trăiesc din rodul unor copaci. 
Numele pomului din care se hrănesc este acela de „pontic" 90 ; el 
este cam cît un smochin de mare şi poartă un fruct la fel cu bo¬ 
bul,'dar are şi sîmbure. Cînd rodul s-a copt, îl storc prin nişte 
pînze ; din fruct curge un must gros şi negru ; numele lui este 
„ashi" 91 ; pe acesta îl sug şi îl beau amestecat cu lapte, iar 
din rămăşiţele de poame zdrobite fac nişte turte pe care le mă- 
nîncă. Vite nu prea au : prin partea locului nu se află păşuni 
bune. Fiecare locuieşte cu ai săi sub un copac, iarna, acoperindu-1 
cu o velinţă de lînă albă 92 , iar vara fără învelitoare. De aceşti 
oameni nu se leagă nimeni (se spune că sînt sfinţi). Arme de 
luptă nu poartă. Ei sînt cei care judecă pricinile vecinilor ", iar 

dacă vreun fugar se aciuează pe la ei, nimeni nu-i face nici un 
rău. Numele lor este acela de argipei 94 . 

XXIV Pină la neamul acesta de oameni pleşuvi sînt bine 
cunoscute şi ţinutul şi seminţiile de dincoace de ei. Ştiri nu-i 
greu să capeţi, fie de la unii sciţi care ajung pînă la ei, 
fie de la elenii din portul Borysthenes şi din alte porturi ale 
Pontului. Sciţii care pătrund pînă acolo îşi pun la cale treburile 
cu ajutorul a şapte tălmaci în şapte limbi 95 . 

XXV Pînă la argipei locurile sînt dar cunoscute, însă ce o 
mai fi dincolo de oamenii pleşuvi nimeni nu mai ştie să spună 
sigur ; munţi înalţi şi de neumblat se ridică în cale şi nimeni 
n-a izbutit încă să-i treacă 96 . Oamenii pleşuvi povestesc - 
lucruri pe care eu nu le cred - că în munţi ar locui nişte oameni 
cu picioare de capră 97 , iar dacă treci de aceştia, dai de alţi oa¬ 
meni care dorm cîte şase luni pe an 98 . Acest lucru, nu pot să-l 
cred nici în ruptul capului. Ţinutul dinspre răsărit de pleşuvi 
este în schimb foarte bine cunoscut, căci îl locuiesc issedonii". 
Cit despre ţinutul care se întinde către miazănoapte, din sus de 
oamenii pleşuvi şi de issedoni, nimic altceva nu se ştie decît ceea 
ce povestesc aceştia. 

XXVI Cu privire la issedoni se spune că au următoarele 
datini : Cînd unui om îi moare tatăl, toate rudele îi aduc oi ; 
după ce le înjunghie şi le spintecă, taie în bucăţi şi pe părin¬ 
tele mort al gazdei, apoi, amestecînd toată carnea la un loc, 
o mănîncă la ospăţ 10 °. Iar capul mortului, după ce-1 rad şi-l 
curăţă bine, îl poleiesc cu aur şi, după aceea, i se închină ca unui 
idol, aducîndu-i an de an jertfe bogate 101 . Fiul săvîrşeşte toate 
acestea în cinstea părintelui său, aşa cum fac şi elenii pomenirea 
morţilor 102 . Altfel, şi despre ei se spune că sînt oameni drepţi 103 , 
iar femeile şi bărbaţii se bucură deopotrivă de aceleaşi drep¬ 
turi 104 . 

XXVII Prin urmare şi aceşti locuitori sînt cunoscuţi. 
Mai sus de ei, după cîte spun issedonii, se află însă oamenii 
cu un singur ochi şi griffonii păzitori de aur 105 . Sciţii îi pomenesc 
aflînd de ei de la issedoni, iar noi ceilalţi din tată în fiu îi 

ştim de la sciţi şi-i cunoaştem sub numele scit de arimaspi, căci 
în limba scită arima înseamnă „unu“, iar spu înseamnă „ochi“ 106 . 

XXVIII în tot ţinutul acela despre care am vorbit sînt ierni 
aşa de grele, că vreme de opt luni gerul este de neîndurat 107 ; 
în acest răstimp, dacă ai turna apă, n-ai izbuti să moi lutul ; 
ca să-l prefaci în noroi, eşti nevoit să faci focul. Şi marea şi 
întreg Bosforul cimmerian îngheaţă 108 , iar sciţii care locuiesc 
în afara şanţului 10J pornesc în cete pe sloiurile de gheaţă 110 
[după pradă] şi căruţele şi le mină de cealaltă parte, la sinzi m . 
Aşa trec cele opt luni de iarnă. în celelalte patru luni, acolo 
tot frig e. Iarna de pe aici e cu totul altfel în stihiile ce le 
dezlănţuie deoît iernile dintr-altă parte. Cînd e firesc să plouă 112 , 
nu plouă mai de loc ; vara însă ploile nu mai contenesc. 
Atunci oînd aiurea tună, pe aici nu se aud tunete, dar vara se 
stîrnesc vijelii puternice. Dacă, din întîmplare, tună vreodată şi 
în timpul iernii, lumea se minunează ca de un semn, după cum şi 
dacă se cutremură pământul fie vara, fie iarna, sciţii socot că 
e o minune. Caii, deprinşi, îndură uşor o asemenea iarnă, catîrii 
şi măgarii însă n-o pot îndura de fel ; totuşi, pretutindeni în 
altă parte caii lăsaţi în ger pier degeraţi, pe cînd măgarii şi 
catîrii rabdă la frig. 

XXIX Eu cred că şi soiul de vite de pe aici, lipsit de coarne, 
tot din pricina asprimii frigului n-are coarne. O mărturie în 
sprijinul părerii mele este şi versul lui Homer care spune în 
Odiseea aşa : 

Libya-apoi, unde repede mieii poarfă corniţe 113 , 

vorbă plină de tîlc, căci în ţările calde coarnele mijesc repede, 
dar în locurile cu frig aspru vitelor nu le ies coarnele de loc, 
ori, dacă ies, le cresc anevoie 114 . 

XXX Aşadar, acestea se întâmplă pc acolo din pricina fri¬ 
gului. Mă "tot mir (povestirea mea de la început s-a tot abătut 
din drum), de ce în tot ţinutul Eleei 115 nu se pot zămisli catîri, 
cu toate că nici locurile nu sînt reci, nici nu se cunoaşte vreo 

altă pricină. Eleenii sysţin că clinţc-yn blestem 116 nu se prăsesc 

la ei catîri. într-adevăr, cînd le vine iepelor vremea împerecherii, 
ei le mînă în ţinuturile vecine 117 şi după ce măgarii vecinilor 
le gonesc pînă ce iepele au prins rod în pîntece, abia atunci le 
aduc înapoi acasă. 

XXXI Cît despre fulgii de care zic sciţii că e plin văzduhul 
şi din_ pricina cărora nu poţi nici să vezi, nici să străbaţi mai 
departe pămîntul, iată ce cred eu. Dincolo de acest ţinut, ninge 
pururea, mai puţin vara decît iarna, după cum e şi firesc. 
Oricine a văzut de aproape căzînd ninsoare deasă pricepe ce 
spun : ninsoarea seamănă în adevăr cu nişte fulgi. Din pricina 
unei astfel de ierni, ţinuturile dinspre miazănoapte sînt nelo¬ 
cuite. Eu cred, aşadar, că sciţii şi vecinii lor vorbesc de zăpadă, 
asemănînd-o cu fulgii. 

XXXII Am arătat ce se spune despre locurile acestea atît de 
îndepărtate. Despre hyperborei ll8 , sciţii nu ne dau nici o 
ştire 119 , nici alţi locuitori de prin partea locului, afară, poate, 
de issedoni. Dar, după părerea mea, nici aceştia nu spun nimic, 
altminteri sciţii ar fi vorbit [despre hyperborei], aşa cum vor¬ 
besc, de pildă, despre oamenii cu un singur ochi. Doar în He- 
siod 120 se află cîte ceva despre hyperborei ; se mai află şi în 
Epigonii lui Homer 121 , dacă într-adevăr Homer a făcut această 
epopee. 

XXXIII Mult mai multe veşti 122 ne dau despre ei cei din 
Delos ; aceştia povestesc că la sciţi au ajuns prinoase tocmai de 
la hyperborei, învelite în paie ; de la sciţi, trecînd din vecin 
în vecin, prinoasele au fost purtate tot spre apus pînă la Adria- 
tica 123 , iar de aici trimise mai departe spre miazăzi ; dodonie- 
nii 124 ar fi fost, dintre eleni, cei dintîi la care au ajuns prinoa¬ 
sele. De la ei au fost îndreptate în jos spre Golful Malic 125 şi 
pe urmă au trecut marea în Eubeea 120 ; aici, oraş după oraş, 
le-au trimis pînă la Carystos 127 , de unde însă au ocolit Andro- 
sul 128 . Cei din Carystos le-au dus la Tenos 129 , iar cei din Tenos, 
la Delos 13 °. 

Se spune că aceste prinoase au ajuns la Delos în felul urmă¬ 
tor : la început, hyperboreii au trimis două fecioare cu prinoasele; 
după spusele delienilor, fetele se numeau Hiperohe şi Laodike ; 

o dată cu ele, ca să le ocrotească, hypcrborcii au trimis ca înso¬ 
ţitori şi cinci cetăţeni de-ai lor, [însoţitori] care astăzi 'sînt cu¬ 
noscuţi sub numele de perferi 131 , şi care la Delos se bucură de 
mare cinstire. Fiindcă trimişii hyperboreilor nu s-au mai întors 
acasă şi pentru că acestora nu le venea de loc la socoteală să se 
întîmple de fiecare dată ca cei trimişi să nu le mai vină înapoi, 
[s-au hotărît] să ducă numai pînă la hotarele ţării prinoasele în¬ 
velite în paie şi să le încredinţeze vecinilor, cu rugămintea ca ei să 
le trimită mai departe la un alt neam. Prinoasele trimise astfel au 
ajuns, după spusele lor, pînă la Delos. Eu însumi ştiu un obicei 
care se apropie oarecum de aceste rituri sfinte : femeile trace şi 
peoniene 132 , cînd aduc jertfă Artemidei Regina 133 , se folosesc 
întotdeauna de paie de grîu. Şi ştiu [foarte bine] că ele aşa fac. 

XXXIV în cinstea acelor fecioare hyperboreene care şi-au 
aflat sfîrşitul la Delos, atît fetele cît şi băieţii dalienilor îşi tund 
părul. Fetele, înainte de nuntă, după ce-şi retează o şuviţă de 
păr, o răsucesc pe un fus şi apoi o pun pe mormîntul hyperbore- 
enelor (mormîntul se află în curtea sanctuarului Artemidei 134 , pe 
stînga, cum intri, iar deasupra lui a crescut un măslin) ; băieţii 
din Delos, la rîndul lor, înfăşurînd cîteva fire de păr pe tulpina 
unei anume buruieni, le aşază şi ei pe mormînt. 

XXXV De această cinstire din partea locuitorilor din Delos 
se bucură fecioarele hyperboreene 135 . Delienii mai povestesc că 
Arge şi Opis, tot nişte fecioare hyperboreene 136 , .trecînd pe la 
aceleaşi popoare, sosiseră şi ele la Delos mai înainte încă decît 
Hiperohe şi Laodike. Acestea din urmă sosiseră cu tributul pe 
care îl hotărîseră în cinstea zeiţei Eilethyia 137 pentru naştere 
uşoară 138 ; iar Arge şi Opis veniseră chiar o dată cu zeii 139 . 
[Cei din Delos] spun că acestora le sînt hărăzite din partea lor 
şi alte cinstiri : femeile adună bani în numele lor, invocîndu-le 
într-un imn pe care l-a făurit licianul Olen 14 °. De la ei aflîndu-1 
insularii şi ionienii, îl cîntă invocînd pe Opis şi Arge şi adunînd 
bani (acest Olen, venit din Licia, a compus şi alte imnuri vechi 
care se cîntă la Delos) ; cenuşa rămasă de la coapsele arse pe 
altare, o iau şi o presară peste mormîntul lui Opis şi Arge. Mor¬ 
mîntul fecioarelor se află în spatele Artemisionului 141 , cu faţa 
spre răsărit, foarte aproape de sala de oaspeţi a keenilor 142 . 

XXXVI Dar cu acestea închei cele ce aveam de spus despre 
hyperborei. Nu mai Înşir despre Abaris 143 - care se spunea că 
era hyperborean - povestea că ar fi făcut înconjurul lumii cu să¬ 
geata ce-o avea, fără să mănînce ceva. 

Dacă e adevărat că unii oameni sînt hyperborei, atunci tre¬ 
buie să se afle şi alţii, hypernotieni 144 . Pe mine unul mă apucă rî- 
sul cînd văd cum mulţi descriu marginile pămîntului fără nici o 
noimă 145 ; aceştia desenează Oceanul curgînd jur împrejurul pă¬ 
mîntului, care la rîndu-i este rotund de parcă ar fi strunjit, iar 
Asia o fac cît Europa de mare. Eu voi arăta pe scurt cît de în¬ 
tinsă este şi una şi cealaltă şi ce înfăţişare are fiecare 146 în 
descriere. 

XXXVII Perşii locuiesc în Asia, ajungînd pînă la ţărmurile 
Mării de miazăzi, aşa-numita Erythree 147 . Mai sus de ei, spre 
miazănoapte, se află mezii, mai sus de mezi, saspirii, iar mai sus 
de saspiri, colchidienii, care se mărginesc cu Marea de miază¬ 
noapte, în care se varsă rîul Phasis 148 . Acestea sînt cele patru 
seminţii 149 care se întind de la o mare la alta. 

XXXVIII De aici, spre apus, prelungindu-se din uscat, înain¬ 
tează în mare două limbi de pămînt despre care voi da unele 
lămuriri. Una din ele se întinde spre miazănoapte, începînd de 
la Phasis, de-a lungul Pontului Euxin şi al Hellespontului, pînă 
la capul Sigeion din Troada 15 °, iar spre miazăzi, aceeaşi limbă 
de pămînt înaintează în mare din Golful Myriandric 151 , aflat în¬ 
spre Fenicia, pînă la capul Triopion 152 . în această peninsulă 
locuiesc treizeci de seminţii de oameni. Aceasta este una din cele 
două peninsule. 

XXXIX Cealaltă limbă de pămînt 15S ', începînd din ţara per¬ 
şilor, se întinde pînă la Marca Erythree, [cuprinzînd] pămînt per¬ 
san 154 , apoi, în continuare, se află Asiria, iar după Asiria, Ara- 
bia ; ea se sfîrşeşte - adică, de fapt, nu se sfârşeşte 15s , dar aşa 
e obiceiul să se spună - în Golful Arabic, pînă la care Darius 
a tras canalul din Nil 156 . Din Persia pînă în Fenicia ţinutul este 
un şes nesfârşit : începînd din Fenicia, peninsula se întinde în 
apele acestei mări 157 prin dreptul Syriei, Palestinei şi Egiptului, 
unde se isprăveşte. Ea cuprinde numai trei neamuri 158 . 

XL Acestea sînt ţinuturile Asiei dinspre perşi către apus. 
Locurile de dincolo de perşi, de mezi, de saspiri şi de colchi- 
dieni, spre auroră şi soare-răsare, sînt mărginite dintr-o parte de 
Marea Roşie 159 , iar dinspre miazănoapte, de Marea Caspică 160 
şi fluviul Araxes 161 , care curge spre răsărit. Asia e locuită pînâ 
în India. De aci însă, spre răsărit, e numai pustiu şi nimeni nu 
poate spune despre ceva de acolo cum o fi 162 . 

XLI Aceasta este înfăţişarea şi întinderea Asiei. Cît despre 
Libya 163 , ea face parte din cea de-a doua peninsulă, căci se află 
în prelungirea Egiptului 1(i4 . Spre Egipt, această peninsulă este 
îngustă : de la marea aceasta pînă la Marea Erythree 165 sînt o 
sută de mii de coţi, care ar face cam o mie de stadii 16 °. Din¬ 
colo de gîtuitură însă, limba de pămînt ce a primit numele de 
Libya se lăţeşte foarte mult. 

XLII Eu unul mă mir de cei care au hotărnicit şi împărţit 
uscatul în Lybia, Asia şi Europa, pentru că deosebirile dintre ele 
nu sînt mici de loc. Căci dacă în lungime Europa are o întin¬ 
dere cît amândouă celelalte la un loc, ca lăţime însă, după păre¬ 
rea mea, nu e vrednică nici măcar să fie asemănată cu ele 167 . 

E vădit în schimb că Libya este înconjurată de apă, afară de 
partea unde se află hotarul dinspre Asia. Necos, regele egipte¬ 
nilor, este, după cunoştinţa noastră, cel dintîi care a dovedit 
acest adevăr. Acesta, după ce a întrerupt săparea canalului care 
duce din Nil la Golful Arabic 168 , a trimis nişte fenicieni cu 
corăbii, poruncindu-le ca la întoarcere să treacă prin Coloanele 
lui Heracles 169 pînă vor ajunge iarăşi în Marea de miază¬ 
noapte 170 şi pe acolo să ajungă în Egipt. Fenicienii, pornind 
deci din Marea Erythree, îşi urmau drumul pe Marea de mia¬ 
zăzi 171 ; cum sosea toamna, ei coborau pe uscat şi se apucau 
de semănat pămîntul Libyei prin locurile unde se nimereau să 
fi ajuns de fiecare dată, rămînînd acolo pînă la seceriş. După 
seceratul griului porneau din nou pe mare şi, cînd s-au împlinit 
doi ani, în cel de-al treilea, trecînd prin Coloanele lui Heracles, 
s-au întors în Egipt 172 . Ei povesteau lucruri pe care eu nu le 
cred - le-or fi dînd poate alţii crezare - anume că, în timp ce 
făceau înconjurul Libyei, aveau soarele de-a dreapta lor 173 . 



326 


HERODOT 


XLIII Aşa a fost cunoscută Libya pentru prima oară. Apoi, 
carthaginezii 174 sînt cei care le întăresc mărturia, deoarece 
Sataspes fiul lui Teaspis, un Ahemenid, n-a săvîrşit înconjurul 
Libyei cînd a fost trimis pentru această ispravă, ci, înspăimîntat 
de lungimea călătoriei pe apă şi de pustietăţi, s-a întors din 
drum fără să fi dus la bun sfîrşit încercarea la care l-a supus 
maică-sa. 

El necinstise o fecioară, pe fiica lui Zopyros al lui Megaby- 
zos 175 . Cînd urma să fie tras în ţeapă de regele Xerxes din 
această pricină, mama lui Sataspes, soră cu Darius, s-a rugat de 
iertare, legîndu-se să-i dea ea o pedeapsă mai aspră decît 
regele : tînărul va fi silit să facă înconjurul Libyei pînă ce, făcîn- 
du-i ocolul, o să ajungă din nou în Golful Arabic. Xerxes în- 
voindu-se, Sataspes se duse în Egipt de unde luă o corabie şi 
corăbieri şi porni spre Coloanele lui Heracles ; lăsîndu-le în 
urmă, trecu pe la capul Libyei al cărui nume este Soloeis 176 şi 
se coborî spre miazăzi. Străbătînd astfel luni în şir o nesfîrşită 
întindere de apă, cînd văzu că înainte tot mai mult era, făcînd 
cale întoarsă, sosi înapoi în Egipt. De aici, înfăţişîndu-se regelui 
Xerxes, începu a-i povesti că în locurile cele mai depărtate tre¬ 
cuse cu corabia pe lingă nişte oameni pitici 177 , înveşmîntaţi în 
frunze de palmier, care, de cîte ori se apropiau cu corabia de 
ţărm, o luau la fugă spre munţi, părăsindu-şi aşezările l78 . Oame¬ 
nii lui, intrînd în oraşe, le luau numai cîteva vite, fără să facă 
nici o pagubă. Pricina pentru care n-au ajuns pînă la capătul 
drumului în jurul Libyei - spunea el - era următoarea : corabia 
n-a mai putut merge înainte, ci a fost ţintuită locului. Xerxes, 
încredinţat că nu spune adevărul şi fiindcă nu dusese la capăt 
încercarea hotărîtă, l-a tras în ţeapă, după cum fusese osînda 
dintîi. Un eunuc al acestui Sataspes, îndată ce a aflat că stă- 
pînul său s-a sfîrşit, a fugit cu averi uriaşe în Samos, unde a 
pus mîna pe ele un om din Samos, al cărui nume, deşi îl ştiu, 
îl tăinuiesc de bunăvoie. 

XLIV Dar cea mai mare parte a Asiei a fost descoperită de 
Darius. Acesta, vrînd să afle unde se varsă în mare fluviul 
Indus, al doilea dintre toate fluviile care au crocodili 179 , trimite' 
cu corăbii, printre alţii în care avea încredere că vor spune ade¬ 
vărul, şi pe Skylax 180 din Caryanda 181 . Oamenii aceştia, 

pornind din oraşul Caspatyros şi din ţinutul Pactyike 182 , au mers 
pe fluviu în jos, mereu spre răsărit 183 , pînă la ţărmul mării ; 
apoi, luînd-o în larg spre apus, au ajuns, după treizeci de luni, 
tocmai în locul 184 de unde regele egiptenilor îi pornise să în¬ 
conjoare Libya pe fenicienii despre care am pomenit mai sus 185 . 
Darius i-a supus pe indieni 186 , după împlinirea acestui ocol, şi 
luă în folosinţă această mare 187 . Astfel s-a descoperit că, afară 
de părţile răsăritene, Asia are o mare asemănare cu Libya 188 . 

XLV Despre Europa nimeni nu s-a încredinţat pe deplift 
dacă spre răsărit şi spre miazănoapte este cumva înconjurată 
de apă ; ca lungime, se ştie că este cît amîndouă celelalte con¬ 
tinente la un loc 189 . 

Nu pot să mă dumiresc pentru ce pămîntul, unul singur 
fiind, poartă trei nume care sînt nume de femei - şi de ce i s-au 
rînduit ca hotare Nilul 19 °, fluviul egiptean, şi Phasis 191 din 
Colchida (sau, după cîte vorbesc alţii 192 , fluviul Tanais de la 
Meotis şi Porţile Cimmeriene) ; de asemenea, nu pot afla cum 
îi chema pe cei care au statornicit această împărţire şi de unde 
le-or fi pus aceste nume. 

Mare parte din eleni spun că Libya îşi trage numele de la 
Libya 193 , o femeie de prin partea locului, iar Asia 194 , de la 
soţia lui Prometeus. Lydienii însă socot că acest nume e lydian, 
spunînd că Asia şi-a luat numele de la Asias, fiul lui Cotys al 
lui Manes 195 , şi nu după Asia, soţia lui Prometeus ; de la Asias 
vine şi numele tribului Asias din Sardes 196 . Despre Europa nu 
ştie nimeni nici dacă este cumva înconjurată de apă, nici de 
unde şi-a luat acest nume 197 , nici cine ar putea să fie cel care 
i l-a dat, afară doar dacă nu vom spune că continentul şi-a luat 
numele de la Europa din Tyr 198 ; înainte vreme era fără nume, 
ca şi celelalte două. Dar se ştie că Europa din Tyr era de fel 
din Asia şi că n-a ajuns pînă la pămîntul numit de eleni Europa, 
ci a trecut doar din Fenicia în Creta şi din Creta în Licia 199 . 
Dar, cu acestea, destul despre asemenea lucruri ; ne vom folosi 
şi noi de numele îndătinate. 

XLVI Ţărmurile Pontului Euxin, spre care îşi îndrepta Da¬ 
rius ostile, afară de sciţi, sînt locuite de cele mai neînvăţate 
neamuri din lume. Nici un neam din cele din Pont nu-1 putem 

socoti mai răsărit în înţelepciune, nici nu cunoaştem vreun om 
învăţat de pe aici, decît doar neamul sciţilor şi pe Ana- 
charsis 200 . 

La neamul scit, un singur lucru, dar cel mai de căpetenie 
din toate lucrurile omeneşti, e rînduit în chipul cel mai înţelept 
pe care-1 cunoaştem ; în alte privinţe însă, n-am de ce să-i laud. 
Iată în ce stă lucrul acesta atît de însemnat : este cu neputinţă 
să le scape cineva cînd vine cu oaste împotriva lor, şi nimănui 
nu-i stă în putere să dea de ei dacă ei înşişi nu vor să se arate. 
Căci sciţii n-au nici cetăţi, nici ziduri întărite, ci toţi îşi poartă 
casa cu ei şi sînt arcaşi călări, trăind, nu din arat, ci din creşte¬ 
rea vitelor, şi locuiesc în căruţe 201 ; [mă întreb atunci], cum să 
nu fie ei de nebiruit şi cu neputinţă să te apropii de ei ? 

XLVII Acest fel de apărare şi l-au ales sciţii, pentru că pă- 
mîntul le e prielnic, iar rîurile le vin şi ele într-ajutor. Ţara lor, 
o cîmpie întinsă, este acoperită de păşuni şi bine scăldată de 
ape ; prin ea curg rîuri, nu cu mult mai puţine la număr 
decît canalele din Egipt. Le voi pomeni numai pe cele mai ves¬ 
tite şi pe care se poate umbla dinspre mare în sus : Istrul, cu 
cinci guri 202 , apoi Tyras 203 , Hypanis 204 , Borysthenes 205 , Panti- 
capes 206 , Hypakyris 207 , Gerrhos 208 şi Tanais 209 . Iată acum 
care este cursul lor. 

XLVIII Istrul, cel mai mare dintre toate fluviile pe care le 
cunoaştem, curge şi vara şi iarna mereu deopotrivă de mare, 
fiind dintre fluviile Sciţiei cel dintîi dinspre apus. Pricina că Is¬ 
trul a ajuns cel mai mare fluviu este faptul că şi alte rîuri se 
varsă în el. Iată rîurile care îi sporesc apele : prin ţinutul Sci¬ 
ţiei 210 curg cinci mari cursuri de apă. Pe unul sciţii îl numesc 
Porata 211 , elenii Pyretos, iar celelalte sînt : Tiarantos 212 , Ara- 
ros 219 , Naparis 214 şi Ordessos 215 . Rîul pomenit mai întîi 216 , bo¬ 
gat în apă, avîndu-şi cursul spre răsărit 217 , îşi împreună apele 
cu Istrul. Al doilea pomenit, Tiarantos, curge ceva mai spre apus 
şi este mai mic. Araros, Naparis şi Ordessos, curgînd între aces¬ 
tea două, se varsă şi ele în Istru. Ateste rîuri, izvorîte din pă- 
mînt scit, măresc apele Istrului. Venind de la agatirşi 218 , fluviul 
Maris 219 îşi uneşte de asemenea undele cu ale Istrului 22 °, 

XLIX Din creştetul Munţilor Haemus 221 , îndreptîndu-şi 
cursul spre miazănoapte, se varsă în Istru şi alte trei rîuri mari : 
Atlas, Auras şi Tibisis. Athrys, Noes şi Artanes 222 , trecînd prin 
Tracia şi pe la tracii crobyzi 223 , se varsă şi ele tot în Istru. De 
la ipeonieni şi din muntele Rhodope 224 , rîul Skios, despicînd în 
două lanţul Munţilor Haemus, se aruncă in acelaşi fluviu. Rîul 
Angros 225 , săpîndu-şi albia din Illyria spre miazănoapte, se varsă 
pe cîmpia Triballîbă 226 în rîul Brongos 227 , iar Brongosul în Is¬ 
tru ; astfel, Istrul înghite deodată aceste două mari rîuri. Din 
ţinutul de mai sus de ombrii 228 , un rîu Carpis 229 şi altul Al- 
pis 23 °, curgînd şi acestea spre vîntul de miazănoapte, se varsă şi 
ele în Istru. Căci Istrul, începînd de la celţi - cei mai îndepăr¬ 
taţi locuitori din Europa spre asfinţitul soarelui după kyneţi 231 
- străbate întreaga Europă. După ce a trecut prin toată Europa, 
se aruncă în coasta Sciţiei 232 . 


L Aşadar, Istrul ajunge să fie cel mai mare dintre fluvii pen¬ 
tru că aceste rîuri, despre care am vorbit, şi multe altele, îşi ada¬ 
ugă apele la ale lui. Gînd însă am pune singure alături, o apă 
lingă alta [fără afluenţi], Nilul îl întrece pentru că lui nu i se 
adaugă nici un rîu şi nici un izvor care să-i sporească apele 233 . 
Istrul curge mereu la fel de bogat, şi vara şi iarna, din următoa¬ 
rea pricină, după cîte cred eu : iarna rămîne aşa cum este de 
obicei, poate ceva mai umflat decît îi este înfăţişarea, căci pe 
vreme de iarnă în acest ţinut nu plouă aproape de loc, însă ninge 
într-una. Vara, în schimb, zăpada care cade în timpul iernii din 
belşug, se topeşte scurgîndu-se de pretutindeni în Istru. Apa din 
zăpezi, vărsîndu-se în fluviu, îl face să crească şi, o dată cu ea, 
se adaugă şi apa ploilor multe şi bogate, căci vara plouă. Cu cît 
soarelle soarbe din Istru mai multă apă vara decît iarna, cu atît 
sînt mai îmbelşugate în timpul verii faţă de iarnă apele care se 
unesc cu Istrul. Această cumpănire formează un echilibru încît el 
apare întotdeauna la fel. 

LI Una din apele curgătoare de la sciţi este deci Istrul. După 
el vine Tyras, care izvorăşte de la miazănoapte, porneşte dintr-un 
lac 254 mare care desparte Sciţia de Neurida 235 ; la gura lui sînt 
aşezămintele de eleni, care se numesc tyriţi. 

LII Al treilea fluviu, Hypanis, izvorăşte din Sciţia şi curge 
dintr-un mare lac 236 în jurul căruia pasc cai albi sirepi. Pe bună 
dreptate, lacul acesta se cheamă „muma Hypanisului“. Începîn- 
du-şi deci cursul de aici, fluviul Hypanis curge, ca la cinci zile 
cale pe apă, îngust 237 şi cu apă dulce, iar de aici, cale de patru 
zile dinspre mare, se amărăşte cumplit, căcidn el se varsă un iz¬ 
vor cu apă amară, într-atîta de amară, că, deşi neînsemnat de pu¬ 
ţină, strică totuşi apele Hypanisului, rîu mare între cele mici 23S . 
Acest izvor se află la hotarul dintre ţara sciţilor plugari şi a ala- 
zonilor 239 . Numele izvorului şi al ţinutului de unde curge este 
în limba scită Exampaios 24 °, în elină „Căile sacre". Tyrasul şi 
Hypanisul îşi apropie albia unul de altul la alazoni ; de aici, fie¬ 
care făcînd o cotitură, se îndepărtează unul de altul lăţind us¬ 
catul dintre ele. 

LIII Cel de-al patrulea fluviu este Borysthenes, care, după 
Istru, este cel mai mare dintre ele şi, după părerea mea, fluviul 
cu cele mai mănoase cîmpii, nu numai printre rîurile sciţilor, ci 
şi printre toate celelalte, afară doar de Nilul Egiptului. Alături 
de acesta din urmă, este cu neputinţă să pui vreun alt rîu. Faţă 
dc celelalte însă, Borysthenes este cel mai îndestulător ; de-a lun¬ 
gul lui se află păşuni frumoase şi bogate pentru turme ; peşte dă 
mult, de col mai bun soi, iar apa lui este foarte bună de băut şi 
curge limpede pe lingă ape mîloase ; bucatele pe malurile lui sînt 
minunate, iar iarba, acolo unde pămîntul nu e semănat, creşte 
uimitor de înaltă ; la gura fluviului sarea se alege de la sine în 
grămezi uriaşe de bulgări. Pentru saramură el dă nişte peşti 
uriaşi, fără oase, cărora le zic antacei 241 ; [afară de acestea] se 
mai află multe alte lucruri vrednice de admirat. Pînă la ţinutul 
Gerrhosului 242 , cale de patruzeci de zile de drum pe apă 249 , se 
ştie că fluviul curge dinspre miazănoapte, dar mai în sus, pe la 
ce neamuri trece, nimeni nu poate spune. Se pare că pînă să 
ajungă în ţinutul sciţilor agricultori străbate un deşert 244 . Aceşti 
sciţi au aşezăminte pe malurile lui cale de zece zile pe apă 245 . 
Numai despre izvoarele acestui singur fluviu, ca şi despre izvoa¬ 
rele Nilului, nu pot da amănunte 246 , dar îmi închipui că nici 
vreun alt elen nu le poate da. Cînd Borysthenes se apropie de 
mare, Hypanisul îşi uneşte apele cu ale lui, dînd în acelaşi liman 
mlăştinos 247 . Locul dintre cele două fluvii, fiind ca un ic, poartă 

numele de capul Hippolaos, iar aici s-a înălţat un sanctuar al 
Demetrci 248 . în faţa sanctuarului, pe Hypanis, locuiesc borysthe- 
niţii. Atîta am avut de spus despre aceste rîuri. 

LIV După ele, cel de-al cincilea este un alt rîu cu numele 
Panticapes 249 . Şi acesta curge dinspre miazănoapte, izvorînd din- 
tr-un lac, iar între el şi Borystlienes locuiesc sciţii agricultori 250 ; 
pătrunde apoi în Hylaia 251 şi, după ce trece de ca, se împreună 
cu Borysthenes. 

LV Al şaselea este fluviul Hypakyris 252 care-şi începe cursul 
dintr-un lac ; fluviul străbate prin mijlocul ţării sciţilor no¬ 
mazi 2oS> şi se varsă lîngă oraşul Carkinitis 254 , lăsînd la dreapta 
Hylaia şi aşa-numita „Cale a lui Ahile“ 255 . 

LVI Al şaptelea rîu, Gerrhosul, se ramifică din Borysthenes 
chiar în locul unde este Borysthenes cunoscut ; deoarece se 
desprinde din acest loc, poartă acelaşi nume ca şi ţinutul, adică 
Gerrhos. în drumul său spre mare, taie ţinutul sciţilor nomazi 
de cel al sciţilor regali. Se varsă în Hypakyris. 

LVII Al optulea este fluviul Tanais, care curge foarte de 
departe, izvorînd dintr-un lac întins 256 , şi se varsă într-altul şi 
mai mare încă, numit Meotis, care desparte pe sciţii regali de 
sauromaţi. în acest Tanais îşi rostogoleşte apele un alt rîu, Hy- 
gris 257 după nume. 

LVIII De asemenea ape vestite au parte sciţii. Din toate so¬ 
iurile de iarbă cîte le ştim bune de păşunat pentru vite, cea din 
Sciţia face să crească îndeosebi fierea 258 ; oînd sînt despicate 
vitele lor, se poate vedea că aşa este. 

LIX în felul acesta băştinaşii au din belşug cele trebuincioase 
vieţii 259 . Gît despre datinile lor, iată care sînt : ei cinstesc numai 
pe următorii zei : pe Histia 260 , mai presus de toţi, apoi pe Zeus 
şi Gaia, ţinînd-o pe Gaia drept soţia lui Zeus ; după aceştia, pe 
Apollo şi Afrodita Cerească 261 , pe Heracles 262 şi pe Ares. Aces¬ 
tor zei H se închină toţi sciţii, iar cei care sînt numiţi sciţi regali 
aduc jertfe şi lui Poseidon. în limba scită, Histia se numeşte 

Tabiti 263 , iar Zeus, pe drept cuvînt, după părerea mea, „Papa- 
ios“ 264 , Pămîntul - Api 265 , Apoilo - Goitosyros 266 , Afrodita 
Cerească - Argîmpasa 267 , Poseidon - Thagimasadas 268 . Statui, 
altare şi temple 269 n-au obiceiul să ridice, decît lui Ares ; aces¬ 
tuia obişnuiesc. 

LX La toţi sciţii s-a statornicit un singur fel de jertfă 27 °, ori¬ 
care ar fi animalele jertfite, săvîrşindu-se în felul următor : ani¬ 
malul de jertfă rămîne în picioare, împiedicat cu o funie la pi¬ 
cioarele din faţă ; preotul jertfitor care stă în spatele victimei, 
trăgînd de un capăt al funiei, o trînteşte la pămînt. în timp ce 
animalul cade, el strigă cu glas mare pe zeul căruia îi închină 
jertfa, şi apoi aruncă un laţ în jurul gîtului victimei ; vîrînd apoi 
în laţ un băţ, îl răsuceşte pînă o sugrumă, fără să aprindă focul, 
fără să facă alte pregătiri şi fără să aducă libaţii. După ce a su¬ 
grumat animalul de jertfă şi l-a jupuit de piele, se pregăteşte să 
fiarbă carnea. 

LXI Pentru că în ţara sciţilor lipsa lemnului este cumplită, 
iată cum au născocit ei să fiarbă carnea : după ce jupoaie anima¬ 
lele, despoaie carnea de pe oase şi pe urmă pun carnea în nişte 
căldări de prin partea locului, dacă se întâmplă să aibă, foarte 
asemănătoare cu craterele din Lesbos, numai că sînt mult mai 
mari. După ce-au zvîrlit carnea în aceste vase, o fierb la focul 
făcut cu oasele animalelor jertfite. Cînd n-au vreo căldare la în- 
demînă, vîră toată carnea într-un burduf făcut din pîntecele vic¬ 
timelor, toarnă apă peste carne şi aprind dedesubt un foc de 
oase. Oasele ard de minune, iar burdufurile cuprind cît se poate 
de bine carnea curăţită de oase. în felul acesta un bou se va 
fierbe singur şi tot aşa şi celelalte animale de jertfă, fiecare 
pe sine. După ce fierbe carnea, ccl care a adus jertfa, scoţînd mai 
întîi cîteva bucăţi de carne şi măruntaie, le aruncă înaintea 
lui 271 . Sciţii sacrifică tot soiul de vite, dar mai ales cai 272 . 

LXII Aşa sacrifică ci celorlalţi zei şi acestea sînt animalele 
de jertfă ; pentru Ares însă, sacrificiul se petrece altfel. în fie¬ 
care ţinut 27:7 , lingă scaunul dregătorilor, i-au ridicat lui Ares cîte 
un sanctuar în acest fel : snopi de vreascuri sînt strînşi laolaltă 
într-un morman cam de trei stadii în lung şi în lat, dar mai puţin 

în înălţime 274 . Partea de deasupra alcătuieşte un fel de podiş în 
patru muchii ; trei din părţile lui sînt ca o rîpă dreaptă, se poate 
urca numai pe o singură parte 275 . în fiecare an sciţii mai grămă¬ 
desc peste movilă încă o sută cincizeci de căruţe cu crengi, căci se 
surpă mereu din pricina ploilor. în vîrful acestei grămezi, în fie¬ 
care despărţămînt al ţării se înfige un vechi pumnal de fier 27C , 
care îl închipuie pe Ares 277 . Acestui pumnal îi aduc în fiecare 
an jertfă de vite şi cai, ha şi pe acestea i le jertfesc în număr mai 
mare deoît celorlalţi zei. De asemenea, cînd [la război] prin 1 
duşmanii de vii, la o sută de oameni jertfesc unul, dar nu în 
chipul cum ucid animalele, ci altfel : după ce toarnă libaţii de 
vin pe capul victimelor, înjunghie oamenii deasupra unui vas şi 
pe urmă, suind vasul pe mormanul de crengi, varsă sîngele 
peste pumnal. 

în timp ce acestea se petrec sus, iată ce se mai întîmplă jos, 
lîngă sanctuar. Tăind toţi umerii drepţi, cu mîini cu tot 278 , ale 
victimelor înjunghiate, le aruncă în văzduh şi, cînd au isprăvit 
de făcut sacrificiul, se îndepărtează din acel loc. Mina zace pe 
unde s-a nimerit să cadă, iar trupul într-altă parte. 

LXIII Acestea sînt, prin urmare, jertfele îndătinate la sciţi. 
Ei nu folosesc niciodată porci şi nici măcar să-i crească în ţară 
la ei nu vor 279 . 

LXIV La război, iată ce rînduieli păzesc : cînd un bărbat scit 
doboară pentru prima oară un duşman, el bea din sîngele lui. 
Capetele tuturor celor ucişi în luptă le aduce regelui 28 °, căci nu¬ 
mai aducînd un cap e părtaş la prada făcută ; dacă nu aduce, 
nu i se cuvine nimic. Iată cum jupoaie un scit capul : tăind pie¬ 
lea de jur împrejur pe după urechi, o apucă şi o smulge de pe 
ţeastă ; după aceea, răzuind-o bine de carne cu o coastă de bou, 
o frământă în mîini şi cînd a izbutit s-o înmoaie, îşi face din ea 
un fel de ştergar. Atîrnîndu-1 de frîul calului pe careul încalecă, 
se făleşte grozav. Cine are cele mai multe ştergare este socotit 
cel mai viteaz bărbat. Mulţi din ei îşi fac din pieile jupuite şi 
mantale de purtat, cosind pieile împreună, ca la cojoc. Mulţi alţii, 
smulgînd cu unghii cu tot pielea de pe mîna dreaptă a leşului 
duşmanului, îşi fac din ea capac la tolbă. Pielea de om era 281 
fireşte şi grasă şi lucioasă, aproape cea mai strălucitoare din toate 
29 — Herodot — Istorii voi. 1 

pieile, datorită albeţii ei. Mulţi jupoaie chiar omul întreg, îi în¬ 
tind pielea pe nişte bucăţi de lemn şi o poartă cu ei călare. 

LXV Acestea le sînt datinile. Căpăţînile însă, nu chiar ale 
tuturor duşmanilor, ci numai ale celor mai huliţi, iată cum le lu¬ 
crează : după ce [fiecare scit] retează toată partea pînă din jos 
de sprîncene, o curăţă ; dacă e om sărac, se mulţumeşte s-o îm¬ 
brace pe deasupra cu o piele netăbăcită de bou şi aşa se foloseşte 
de ea ; dacă e un om avut, după ce o acoperă cu piele de bou 
crudă, iar pe dinăuntru o poleieşte cu aur, se foloseşte astfel de 
ea ca de un pocal 282 . Acest lucru sciţii îl fac pînă şi cu rudele 
lor, dacă se întîmplă să se işte certuri între ei şi dacă vreunul iz¬ 
buteşte să-şi dovedească duşmanul în faţa regelui 283 . Cînd vin 
oaspeţi pe care gazda îi preţuieşte, le arată aceste capete, poves- 
tindu-le cum cei ucişi, deşi rude, i-au căutat pricină, şi cum i-a 
biruit el, vorbind de aceasta ca de o ispravă. 

LXVI O dată pe an, fiecare cîrmuitor 284 al unui ţinut, în 
ţinutul său, amestecă într-un crater vin eu apă şi din el beau 
sciţii care au ucis vreun duşman ; cei care nu se pot mîndri cu o 
asemenea faptă nu gustă din această băutură, ci rămîn la o parte 
copleşiţi de dispreţ. Aceasta este pentru ei cea mai cumplită 
ruşine. Cei care, în schimb, au doborît duşmani mai mulţi, beau 
din două cupe deodată. 

LXVII Sciţii au mulţi prezicători care ghicesc din mai multe 
nuiele 285 de salcie în felul următor : după ce adună la un loc 
mănunchiuri groase de nuiele, aşezîndu-le pe jos, le dezleagă 
şi, răsfirîndu-le una cîte una, rostesc cuvinte magice ; pe cînd 
rostesc vrăjile lor, strîng iarăşi nuielele şi din nou le aşază cîte 
una. Acest fel de a ghici l-au moştenit ei din moşi strămoşi. 
Enareii 286 , bărbaţii-femei, spun că darul de-a ghici le-a fost hără¬ 
zit de Afrodita. Ei ghicesc în coajă de tei ; după ce despică coaja 
în trei, ghicitorul dă răspunsurile, tot răsucindu-şi-o şi desrăsu- 
cind-o de pe degete. 

LXVIII Cînd regele sciţilor cade bolnav, trimite după trei 
vrăjitori, cei mai vestiţi dintre ci, care vrăjesc cum am arătat 
mai sus. Aceştia, îndeobşte, cam atîta spun, anume că cutare 
sau cutare - (arătîndu-1 pe nume pe cetăţeanul de care vorbesc) 

- a jurat strîmb pe vatra regelui 287 ; sciţii au obiceiul să jure pe 
vatra regească atunci cînd vor să se lege prin cel mai grozav 
jurămînt. 

îndată se aduce prins cel despre care spun ei că a jurat 
strîmb ; o dată de faţă, ghicitorii il învinovăţesc că în vrăjile 
lor se arată cum a jurat strîmb pe vatra regelui, pricină din care 
zace regele bolnav. Omul tăgăduieşte, spunînd că n-a jurat, şi se 
aprinde de mînic. Fiindcă tăgăduieşte, regele trimite după alţi 
vrăjitori, încă pe atâţia la număr. Dacă şi aceştia, cercetînd ora¬ 
colul, dovedesc că omul e vinovat de jurămînt mincinos, pîrîtului 
i se taie capul pe dată, iar avutul lui şi-l împart între ei primii 
vrăjitori. Dacă, dimpotrivă, al doilea rînd de ghicitori îl dezvi¬ 
novăţesc, sînt aduşi rînd pe rînd alţi ghicitori şi, dacă pînă la 
urmă cei mai mulţi dintre ei îl găsesc nevinovat, hotărîrea este 
să piară chiar primii ghicitori. 

LXIX Iată chipul în care sciţii ucid pe vrăjitori : după ce 
încarcă un car de vreascuri 288 şi înjugă la dl boii, vracii sînt ur¬ 
caţi în mijlocul vreascurilor, cu picioarele împiedicate, cu mîinile 
legate la spate şi cu căluş în gură 289 : pe urmă, dau foc la 
vreascuri şi gonesc boii înnebuniţi de spaimă. Se întîmplă adesea 
ca boii să ardă împreună cu osîndiţii, dar mulţi boi pot să şi 
scape, alegîndu-se numai cu arsuri, după ce le-a ars oiştea. ■ 

Sciţii ard pe vrăjitori în felul pomenit mai sus şi pentru alte 
pricini, numindu-i „vrăjitori mincinoşi". Celor pe care-i ucide, 
regele nu le lasă în viaţă nici copiii, ci le omoară toate vlăstarele 
de parte bărbătească ; pe fete însă le cruţă. 

LXX Cînd sciţii se leagă prin jurăminte faţă de cineva, fac 
astfel : turnînd vin într-o cupă mare de pămînt, îl amestecă cu 
sîngele celor care se jură 29 °, înţepîndu-i cu o sulă sau crestin- 
du-le puţin trupul cu o custură ; în cupă moaie apoi un pumnal, 
săgeţi, un topor şi o suliţă. După săvîrşirea acestor pregătiri, 
rostesc rugăciuni îndelungi, iar la sfîrşit beau din cupă şi cei care 
s-au legat prin jurămînt 291 şi acei dintre însoţitorii lor care se 
bucură de vază deosebită 292 . 

LXXI Mormintele regilor 293 se află la gerrhieni, adică acolo 
pînă unde Borysthenes este navigabil 294 . Cînd le moare regele, 

sciţii sapă în pămînt pe aceste meleaguri o groapă mare, pătrată. 
După ce au pregătit groapa, iau leşul - trupul este mai dinainte 
învelit cu un strat de ceară, iar pîntecele deschis şi curăţat bine, 
umplut apoi cu căprişor pisat, cu mirodenii, cu sămînţă de pă¬ 
trunjel şi anason, şi cusut apoi la loc - şi îl duc într-o căruţă la 
un alt neam. 

Cei care primesc leşul purtat cu alai, întocmai cum au făcut 
şi sciţii regali, îşi taie niţel din ureche, îşi tund părul în jurul 
capului, îşi fac crestături în jurul braţului, îşi zgîrie fruntea şi 
nasul, iar mina stingă şi-o străpung eu săgeţi 295 . De aici, duc în 
căruţă leşul regesc mai departe, la un alt neam dintre cele supuse 
lor ; alaiul este însoţit de cei pe la care a trecut mai înainte. 
După ce-au făcut ocol, petrecînd leşul pe la toate neamurile, 
ajung pe meleagurile gerrhienilor care, dintre neamurile stăpînite 
de sciţi, sînt cei mai depărtaţi şi unde se află locul mormintelor. 
Apoi, după ce aşază leşul in mormînt, pe un pat de verdeaţă, 
înfig suliţe de-o parte şi de alta a mortului, apoi sprijină de ele 
nişte bîrne de lemn şi la urmă le acoperă cu rogojini, iar în locul 
rămas liber in mormînt îngroapă, după ce i-au sugrumat, pe una 
din ţiitoarele regelui, pe paharnic, pe bucătar, pe grăjdar, o slugă, 
un crainic, cai şi din toate celelalte lucruri ce-i mai bun, precum 
şi cupe de aur (căci nu întrebuinţează arama şi argintul 296 ). Cînd 
sînt gata, cu toţii laolaltă înalţă deasupra o movilă, întrecîndu-se 
cu însufleţire să iasă cît mai mare 297 . 

LXXII Cînd s-a împlinit anul, iată ce mai fac : alegînd din 
ceata celorlalţi slujitori pe cei mai destoinici (aceştia sînt sciţi 298 
din naştere, căci pe rege îl slujesc toţi cei cărora le porunceşte el, 
la sciţi negăsindu-se robi cumpăraţi), dintre aceşti slujitori, după 
ce sugrumă cincizeci şi, [împreună cu ei], cincizeci de cai din cei 
mai frumoşi 2 ", scoţîndu-le măruntaiele şi curăţindu-le bine pîn¬ 
tecele, îl umplu cu paie şi-l cos la loc. Proptind apoi oblu pe doi 
ţăruşi o jumătate de roată cu scobitura în sus şi cealaltă jumătate 
a roţii pe alţi doi ţăruşi, înfig în acest fel în pămînt o mulţime 
de ţăruşi ; pe urmă, străpung caii de-a lungul trupului pînă la 
grumaz cu nişte ţăpuşe groase şi îi aburcă pe roţi. Roţile dinainte 
sprijină partea din faţă a cailor, iar cele din spate le ţin pîntecele 
prin dreptul coapselor, aşa că amîndouă perechile de picioare 
rămîn atîrnate în aer. Cailor le pun frîu şi zăbală ; frîul îl trag 

înainte şi-l leagă de nişte pari. Pe cei cincizeci de tineri sugru¬ 
maţi li pun pe fiecare pe cîte un cal, suindu-1 astfel : fiecare 
mort este străpuns de-a lungul şirei spinării cu cîte un arac, pînă 
fa gît, iar capătul de jos al aracului, ceva mai lung, se îmbucă 
în parul care trece prin trupul calului. După ce aşază roată în 
jurul mormîiîtului asemenea călăreţi, [sciţii] se îndepărtează. 

LXXÎII Âşa îşi inmormîntează ei regii. Cît priveşte pe cei¬ 
lalţi sciţi, când mor, rudele cele mai apropiate ale mortului îi 
poartă în căruţe pe la prieteni. Fiecare din cunoscuţi primeşte şi 
ospătează alaiul, iar mortului îi pun dinainte bucate, la fel ca şi 
celorlalţi. Oamenii de rînd sînt purtaţi de colo pînă colo tot aşa, 
timp de patruzeci de zile, şi abia pe urmă sint îngropaţi 300 . 

După înmormântare, sciţii se purifică în chipul următor 901 : 
îşi freacă mai întîi cu alifie capul, apoi îl spală ; iar pentru trup, 
iată ce fac : după ce înfig în pământ trei prăjini sprijinite în vîrf 
una de alta, îşi întind peste prăjini, de jur împrejur, pături de 
lînă, împreunîndu-le cît mai bine ; apoi, într-o albie aşezată pe 
jos înăuntrul parilor şi păturilor, aruncă pietre înroşite la foc. 

LXXIV Le creşte în ţară şi cînepă 902 , care e foarte asemănă¬ 
toare cu inul, afară de grosime şi mărime. în această privinţă, 
cînepa întrece cu mult inul ; ea creşte şi de la sine, şi semănată. 
Tracii îşi fac din cînepă haine care aduc foarte mult cu cele de 
in ; cine nu e prea obişnuit cu ea, nici n-ar putea deosebi dacă e 
vorba de in sau de cînepă ; iar cine n-a văzut niciodată cînepa, 
îşi închipuie chiar că hainele sînt de in. 

LXXV Sciţii iau, aşadar, sămînţă de cînepă, se strecoară sub 
cortul făcut din pături şi aruncă sămînţa peste pietrele încinse. 
Sămînţa aruncată [peste pietre] scoate un fum parfumat şi se face 
atîta abur, îneît nici o baie elinească de abur n-ar putea s-o în¬ 
treacă. Ameţiţi de dogoarea aburului 303 , sciţii se apucă să urle. 
Aceasta ţine loc de baie, căci trupul nu şi-l spală cu apă nici¬ 
odată. Femeile lor, în schimb, macină, frecând de nişte pietre col¬ 
ţuroase lemn de chiparos, de cedru, de tămîie 304 , picurînd apă 
şi apoi, rumeguşul acesta formînd cu apa o cocă groasă, şi-l în¬ 
tind peste tot trupul şi pe faţă. De îndată le învăluie mireasma 

plăcută a rumeguşului, iar a doua zi, cînd dau jos coca, pielea 
rămîne curată şi de o prospeţime strălucitoare. 

LXXVI Şi sciţii se feresc cumplit de obiceiuri străine 305 , şi 
de datinile altor neamuri, dar mai cu seamă de cefe elineşti, cum 
s-a dovedit [întîi] cu Anacharsis 306 şi a doua oară, cu Skyles. 
Anacharsis, după ce-a cutreierat multe ţări şi a dat nenumărate 
dovezi de înţelepciune, s-a întors pe meleagurile scitice. Cum tre¬ 
cea cu corabia prin Hellespont, s-a oprit la Cyzicos ; fiindcă îi 
găsi pe locuitorii din Cyzicos ţinînd cu mare alai o sărbătoare 
în cinstea Mamei zeilor 307 , Anacharsis i-a făcut o făgăduinţă 
sfîntă acestei zeiţe, anume că, dacă se va întoarce teafăr şi sănă¬ 
tos acasă la el, îi va aduce şi el jertfe cum vedea că săvîrşesc 
cyzicienii şi va împămînteni şi o noapte de priveghere. Ajuns cu 
bine în Sciţia, afundîndu-se în aşa-numita Hylaia (un ţinut de-a 
lungul „Căii lui Ahile“, din întîmplare împădurit în întregime 
cu copaci de toate soiurile 308 ) — intrînd deci în inima codrului, 
Anacharsis ţinu toată rînduiaia sărbătorii în cinstea zeiţei, avînd 
cu sine o tobă şi nişte statui mărunte atîrnate [pe piept] 309 . Un 
scit, văzîndu-1 ce făcea, se duse de-1 pîrî la regele Saulios ; regele, 
mergînd şi el pînă acolo, cum îl văzu pe Anacharsis cu ce se în¬ 
deletniceşte, trase cu arcul şi-l ucise. Pînă şi astăzi, dacă cineva 
întreabă de Anacharsis, sciţii răspund că nu-1 cunosc, din pricină 
că a călătorit prin Ellada şi a deprins obiceiuri străine. După 
cîte am aflat eu de la Tymnes, epitropul 310 lui Ariapeithes, 
Anacharsis îi era unchi după tată lui Idanthyrsos, regele sciţilor ; 
totodată, era fiul lui Gnuros al lui Lycos, al lui Spargapeithes 3n . 
Dacă, prin urmare, Anacharsis se trăgea din neamul acesta, să se 
ştie că a murit de mina fratelui său, căci Idanthyrsos era fiul lui 
Saulios - şi tocmai acest Saulios este ucigaşul lui Anacharsis. 

LXXVII Totuşi, am auzit şi o altă legendă, povestită de pe- 
loponesieni, că Anacharsis, trimis de regele sciţilor, ar fi ajuns 
să înveţe în Ellada ; cînd s-a întors acasă, ar fi spus în faţa celui 
ce-1 trimisese că toţi elenii nu mai ostenesc însuşindu-şi tot felul 
de învăţături, afară de spartani, dar că aceştia erau singurii în 
stare să vorbească şi să răspundă cu măsură. Această poveste 
este însă curată născocire de-a elenilor înşişi ; omul nostru a 
pierit aşa cum am arătat mai înainte. 

LXXVIII Aşa a pătimit Anacharsis din pricina obiceiurilor 
străine şi a legăturilor sale cu elenii ; cu foarte mulţi ani mai 
tîrziu, Skyles, fiul lui Ariapeithes, a avut aceeaşi soartă. 

Ariapeithes, regele- sciţilor, printre alţi fii, l-a avut şi pe 
Skyles. Pe acesta l-a născut o femeie din Istria 3 ’ 12 , şi nu o băşti¬ 
naşă ; chiar mama lui l-a învăţat limbă şi carte elinească 31:7 
După o bucată de vreme, Ariapeithes se sfîrşi, răpus de vicle¬ 
şugul lui Spargapcithes, regele agatirşilor. Skyles moşteni şi dom¬ 
nia şi pe soţia tatălui său 314 , al cărei nume era Opoia. Opoia 
era din partea locului şi îi născuse şi ea lui Ariapeithes un fiu, 
pe Oricos 315 . 

Măcar că domnea peste sciţi, lui Skyles nu-i era pe plac felul 
lor de trai, ci trăgea mai mult spre obiceiurile elineşti, datorită 
educaţiei în care fusese crescut. Iată ce obişnuia să facă. Ori de 
cîte ori îşi mina oastea de sciţi spre cetatea borystheniţilor (bo- 
rystheniţii aceştia zic că sînt milesieni) 316 , cum ajungea la ei, 
Skyles îşi lăsa grosul oştirii la marginea oraşului, iar el, după ce 
intra în cetate şi [poruncea] să se închidă porţile, lepăda îmbră¬ 
cămintea scită şi-şi lua straie elineşti ; îmbrăcat ca un elen, se 
plimba prin piaţă, neînsoţit de străji sau de altcineva (între timp 
porţile erau bine păzite ca nu cumva vreunul din sciţi să-l vadă 
în asemenea veşminte) ; şi în alte privinţe trăia ca un elen şi 
aducea zeilor jertfe după datinile elene. Cînd trecea o lună, sau 
mai bine, pleca, imbrăcînd iarăşi straiele scite. Aşa făcea adesea, 
ba îşi mai şi durase un palat la Borysthenes, unde ţinea şi o 
soţie pe care o luase de pe acolo. 

LXXIX Cum îi era scris să i se întîmple o nenorocire, ceasul 
rău s-a ivit în următoarea împrejurare 317 . îi încolţi dorinţa să 
fie iniţiat în cultul lui Dionysos-Bacchus ; tocmai se pregătea să 
înceapă ceremonia iniţierii, cînd îi fu trimis un mare semn pre¬ 
vestitor. în cetatea borystheniţilor avea un palat mare şi bogat, 
despre care am pomenit şi ceva mai înainte, împrejmuit de toate 
părţile cu sfineşi şi zgripţori de marmură albă. Pe acest palat 
Zeus îşi aruncă trăsnetul, şi palatul arse ţ)înă în temelii, dar, cu 
toate acestea, Skyles nu-şi întrerupse iniţierea. 

Sciţii îi învinuiesc pe eleni pentru cinstirea lui Bacchus ; ei 
spun că este împotriva firii să-ţi închipui un zeu care să-i îm¬ 
pingă pe oameni la nebunie 318 . 

După ce Skyles a fost iniţiat în cultul bacchic, unul dintre 
borystheniţi se apucă să clevetească în faţa sciţilor zicînd : „Voi 
sciţilor, ne luaţi în rîs că ne lăsăm scoşi din minţi la praznicul 
lui Dionysos şi că zeul pune stăpînire pe noi ; dar iată că acum 
zeul l-a prins în mreajă şi pe regele vostru ; şi el s-a lăsat cu¬ 
prins de vraja lui Bacchus şi şi-a pierdut minţile din pricina zeu¬ 
lui. Dacă nu-mi daţi crezare, urmaţi-mă, şi am să vi-1 arăt“. 
Fruntaşii sciţilor se luară după el şi borysthenitul, suindu-i pe 
furiş pe un foişor, îi lăsă acolo. Ceva mai tîrziu, când Skyles 
trecu cu ceata lui Dionysos şi sciţii dl văzură cuprins de nebunia 
sfîntă 319 li se strînse inima de mîhnire. Plecînd din oraş, spuseră 
întregii oştiri cele ce văzuseră. 

LXXX Cînd, după cele întîmplate, Skyles s-a întors la viaţa 
sa obişnuită, sciţii, în frunte cu fratele său Octamasades, născut 
din fiica lui Teres 32 °, s-au răsculat împotrivă-i. Regele, dîndu-şi 
seama de ce i se pregăteşte şi din ce pricină se făceau toate 
acestea, fuge în Tracia 321 . Octamasades, prinzînd de veste, porni 
cu oastea împotriva Traciei. După ce ajunse pe malul Istrului 322 , 
a fost întâmpinat de traci şi, cînd era să se încingă o încăierare, 
Sitalkes trimise o solie la Octamasades şi-i spuse aşa : „La ce 
bun să ne măsurăm puterile ? Tu eşti fiul surorii mele şi ţii în 
puterea ta pe fratele meu 32S> . Dă-mi-1 înapoi pe fratele meu, iar 
eu ţi-1 dau pe Skyles. Nici eu, nici tu să nu ne mai primejduim 
viaţa încercînd norocul armelor". Aceste vorbe i le trimise Sital¬ 
kes prin crainic. într-adevăr, un frate de-al lui Sitalkes pribegise 
la Octamasades. Octamasades se învoi, îl dădu pe mîna lui Si¬ 
talkes pe unchiul său din partea mamei şi-l dobîndi în schimb 
pe fratele său Skyles. Luîndu-şi fratele cu sine, Sitalkes se în¬ 
depărtă, iar Octamasades îi tăie pe loc capul lui Skyles 324 . Cu 
atîta dîrzenie ţin sciţii la datinile lor şi atât de aspru îi pedep¬ 
sesc pe cei care deprind obiceiuri străine. 

LXXXI Cît să fie la număr neamul sciţilor — mi-a fost cu 
neputinţă să aflu întocmai ; am auzit felurite vorbe despre nu¬ 
mărul lor. Ca să fie numai sciţi, ori ieşeau prea mulţi la soco¬ 
teală, ori prea puţini 325 . Totuşi, un lucru mi-au arătat şi mie 
să-l văd. între fluviul Borysthenes şi Hypanis se întinde un petic 
de pămînt, al cărui nume este Exampaios, despre care am 

pomenit puţin mai înainte 326 , cind am spus că aici se află un izvor 
cu apă amară care, vărsîndu-se în Hypanis, îi face apa rea de 
băut. în acest ţinut este aşezat un vas de bronz 327 de şase ori 
mai mare decît craterul de la gura Pontului, pe care l-a închinat 
Pausanias, fiul lui Cleombrotos 328 . Pentru cine încă n-a văzut 
craterul din Pont, dau următoarele lămuriri : în vasul de bronz 
de la sciţi încap lesne şase sute de amfore 329 , iar bronzul este 
gros de şase degete. Vasul, după cîte povestesc băştinaşii, a fost 
făurit din vîrfuri de săgeţi. Vrînd regele lor, pe nume Ariantas, 
să cunoască numărul sciţilor, a poruncit ca fiecare scit să aducă 
cîte un vîrf de săgeată 3yo ; cel care nu va aduce, la fi pedepsit 
cu moartea. S-a adus atunci o mare mulţime de vîrfuri şi regele 
a hotărît să facă un lucru vrednic de lăsat urmaşilor spre amin¬ 
tirea lui : din vîrfuri a turnat acest vas de bronz şi l-a închinat 
[zeilor] în acest ţinut, în Exampăios. Atîta doar am aflat despre 
numărul sciţilor. 

LXXXII Ţara sciţilor minunăţii nu are, afară de faptul că 
fluviile ei sînt cu mult cele mai mari şi cele mai numeroase [din 
lume]. Voi mai adăuga ce este încă vrednic de mirare, pe lîngă 
fluvii, şi nesfîrşita întindere a stepei : lîngă fluviul Tyras, oamenii 
arată, întipărită pe o stîncă, urma piciorului lui Heracles 331 , care 
seamănă cu o urmă de picior omenesc, dar e lungă de doi coţi. 

Aşa se înfăţişează această urmă. Să mă întorc acum la firul 
povestirii pe care mă pregăteam de la început să-l depân 332 . 

LXXXIII în timp ce Darius se pregătea împotriva sciţilor 
şi trimitea în toate părţile soli cu poruncă - pentru unii să-i 
adune pedestrime, pentru alţii, să-i pregătească corăbii, iar pen¬ 
tru alţii, să lege printr-un pod Bosforul tracic - Artabanos, fiul 
lui Hystaspes şi fratele lui Darius, îl îndemna să-şi mute gîndul 
de la războiul cu sciţii, adueîndu-i aminte că este peste putinţă 
să pui mîna pe sciţi 33e . Cum văzu însă că povaţa lui înţeleaptă 
n-a găsit nici o ascultare, Artabanos s-a ferit să mai stăruie, iar 
Darius, cînd toate pregătirile fură gata, şi-a pornit oştirea la 
drum, plecând din Susa 394 . 

LXXXIV în acel timp, unul din perşi, Oiobazos, se rugă de 
Darius să-i lase acasă pe uniri din cei trei feciori pe care-i avea 

şi care tustrei plecau la război. Darius îi răspunse că, pentru un 
prieten ce-i era, şi cum cererea nu depăşea măsura, îi va lăsa pe 
toţi copiii. Oiobazos nu mai putea de bucurie, trăgînd nădejde 
că feciorii săi fuseseră scutiţi de oaste ; Darius însă le porunci 
celor ce sînt puşi pentru asemenea treburi 335 să-i ucidă pe toţi 
fiii lui Oiobazos. Şi aşa, ucişi de mina gîdelui, -aceştia au rămas 
intr-adevăr acasă. 

LXXXV Darius, pornind la drum din Susa, sosi în ţinutul 
Calkedoniei 336 , pe Bosfor, unde un pod lega cele două maluri ; 
de aici se urcă într-o corabie, îndreptîndu-se spre stîncile Cya- 
nee 337 , despre care elenii spun că erau rătăcitoare odinioară ; 
suindu-se pe o stîncă 338 , Darius privea cu nesaţ Marea Pontului, 
vrednică de a fi privită. Dintre toate mările, este intr-adevăr cea 
mai minunată. In lungime atinge unsprezece mii o sută de stadii, 
iar în lăţime, acolo unde este mai întinsă - trei mii trei sute de 
stadii 339 . Gura acestei mări e largă de patru stadii 340 ; în lun¬ 
gime, strîmtoarea alcătuită de această gură, numită Bosfor, peste 
care fusese aruncat podul, este de o sută douăzeci de stadii S41 . 
Bosforul se întinde ,pînă la Propontida. Propontida, avînd cinci 
sute de stadii lăţime şi o mie patru sute de stadii lungime 342 , 
dă în Hellespont, care este îngust numai de şapte stadii şi lung 
de patru sute 343 . Hellespontul, la rîndul lui, se deschide într-o 
mare largă, cea pe care o numim Egee. 

.lXXXVI Iată cum s-au făcut aceste măsurători. îndeobşte, 
un vas străbate, într-o zi lungă [de vară], cel mult şaptezeci de 
mii de braţe, iar noaptea, şaizeci de mii 944 . Aşadar, din strîm- 
toare 345 pînă Ia Phasis (căci aceasta este cea mai mare lungime 
a Pontului 946 ) drumul cu corabia ţine nouă zile şi opt nopţi ; 
acestea, în total, dau un milion una sută zece mii de braţe, iar 
aceste braţe fac unsprezece mii una sută de stadii 347 . De la 
Sindike 348 pînă la Themiskyra 349 , care sc află pe fluviul Ther- 
modon 350 - Pontul Euxin pe aici este cel mai lat 351 - drumul 
ţine trei zile şi două nopţi, adică arc trei sute treizeci de mii de 
braţe, deci trei mii trei sute de stadii. în acest chip am măsurat 
eu Pontul Euxin, Bosforul şi Hellespontul, care sînt întocmai 
cum le-am înfăţişat. Lingă Pontul Euxin se mai întinde un lac 

care dă în Pont, nu mult mai mic dccît marea, şi care poartă 
numele de Maietis şi „marna" Pontului 352 . 

LXXXVII După ce-a privit îndelung Pontul, Darius s-a în¬ 
tors îndărăt la podul pe cate-1 făcuse arhitectul Mandrocles din 
Samos. După ce a stat să privească şi Bosforul, a ridicat acolo 
două stele 353 de marmură albă, săpînd, în asiriană pe una, iar 
pe cealaltă în elină 934 , numele tuturor neamurilor pe care le adu¬ 
sese cu sine ; şi Darius le adusese pe toate cîte se aflau sub stă- 
pînirca lui. Cu călăreţi cu tot, dar fără cei de pe corăbii, numărul 
ostaşilor se ridica la şapte sute de mii 355 ; se mai strînseseră 
încă şi şase sute de corăbii 956 . Ceva mai tîrziu, locuitorii By- 
zantionului, aducînd stelele în oraş, le-au folosit ca podoabă pen¬ 
tru altarul Artemidei Orthosia 357 , afară de o singură piatră pe 
care au lăsat-o lingă templul lui Dionysos în Byzantion 358 ; 
această piatră este acoperită în întregime cu scriere asiriană. Lo¬ 
cul din Bosfor unde Darius a durat podul, făcînd socoteala, cred 
că trebuie să fi fost tocmai la jumătatea drumului dintre Byzan¬ 
tion şi sanctuarul de lingă gura strîmtorii 359 . 

LXXXVIII După aceasta, Darius, bucuros foarte de podul 
de vase, l-a răsplătit înzecit 960 cu tot felul de daruri pe arhi¬ 
tectul care-1 durase, pe Mandrocles din Samos. Cea dinţii chel¬ 
tuială pe care o făcu Mandrocles din darurile primite a fost 
pentru zugrăvirea unei cadre închipuind întreaga muncă de le¬ 
gare a podului peste Bosfor, pe regele Darius aşezat la loc de 
cinste şi armata lui treoînd podul. Cînd fu gata, arhitectul o în¬ 
chină templului Herei 361 , adăugind şi următoarele stihuri : 

Peste Bosforul în peşte bogat durînd pod Mandrocles, 

Herei închină acum puntea aceasta de vas[e]. 

Sie-şi cunună şi-a dobîndit, samienilor - fală, 
înfăptuind, cum vedeţi, chiar al lui Darius gind. 


LXXXIX Acestea au fost, aşadar, lăsate ca pomenire de 
cel care durase podul. 

După ce-1 copleşi cu daruri pe Mandrocles, Darius trecu 
în Europa, dînd mai întîi poruncă ionienilor să se îndrepte, pe 
mare, pînă la fluviul Istru, iar cînd vor fi ajuns la Istru, să 

lege malurile fluviului printr-un pod şi să-l aştepte acolo. în- 
tr-adevăr, ionienii, eolienii şi hellespontienii erau în fruntea 
corăbiilor. 

Oştirea de pe corăbii trecu deci pe la stîncile Cyanee şi 
se îndreptă întins spre Istru ; de la ţărmul mării, urcă fluviul 
cale de două zile 362 şi începu să lege malurile printr-un pod la 
cotul fluviului unde se răsfiră gurile Istrului. Cît despre Darius, 
după ce trecu Bosforul pe podul de vase, străbătu pămîntul 
Traciei şi, ajungînd la izvoarele rîului Tearos 363 , făcu un popas 
de trei zile. 

XC Despre Tearos, locuitorii din împrejurimi spun că ar fi 
cea mai minunată dintre apele curgătoare, fiind bună de leac 
pentru tot felul de boli, dar mai ales tămăduitoare de riie la 
oameni şi la cai. Rîul are treizeci şi opt de izvoare, care ţîşnesc 
din aceeaşi stâncă ; unele din ele sînt reci, altele calde. Dru¬ 
mul pînă la ele, fie de la oraşul Heraion cel de lîngă Perin- 
thos 364 fie de la Apollonia 365 Pontului Euxin, este la fel de 
lung, anume cale de două zile, pornind dintr-o parte sau 
dintr-alta 366 . 

Acest Tearos se varsă în rîul Contadesdos 367 , Contadesdo- 
sul în Agrianes 368 , Agrianesul în Hebros 369 , iar acesta din 
urmă, în mare, prin preajma oraşului Ainos 37 °. 

XCI Sosind la acest rîu, Darius, după ce-şi aşeză tabăra, 
fermecat de [însuşirile] rîului, ridică şi aici o stelă pe care 
săpă cuvintele următoare : „Izvoarele rîului Tearos dau apa cea 
mai bună şi mai minunată dintre toate apele din lume ; la aceste 
izvoare, purtîndu-şi oştirea asupra sciţilor, a sosit cel mai bun 
şi cel mai minunat dintre toţi oamenii, Darius al lui Hystas- 
pes, regele perşilor şi al pământului întreg' 1 . Acestea au fost 
scrise acolo 371 . 

XCII Pornind de aici mai departe, Darius a ajuns la un 
alt rîu, după nume Artescos 372 , care udă ţinutul odrysilor 373 . 
Cînd a ajuns la acest rîu, iată ce s-a apucat să facă : arătind 
oştirii un loc anume, porunci ca fiecare om care va trece pe 
alături să pună în locul arătat cîte o piatră. Cum oştenii i-au 

îndeplinit vrerea, cind au pornit mai departe, au lăsat în urmă 
mormane uriaşe de pietre. 

XCIII înainte de a ajunge la Istru 374 , [Darius] îi supune 
mai întîi pe geţii 375 care se cred nemuritori, căci tracii care au 
în stăpînirea lor SaiLmydessos 376 şi oare locuiesc la miazănoapte 
de Apollonia şi de oraşul Mesambria 377 - numiţi skyrmiazi 378 
şi nipsei 379 - i s-au închinat lui Darius fără nici un fel de 
împotrivire. Geţii însă, care luaseră 'hotărirea nesăbuită 380 [de 
a-1 înfrunta], au fost robiţi pe dată, măcar că ei sînt cei mai 
viteji şi cei mai drepţi dintre traci. 

XCIV Iată în ce chip se socot ei nemuritori 381 : credinţa 
lor este că ei nu mor, ci că cel care piere se duce la Zamolxis 
- divinitatea lor 382 - pe care unii îl cred acelaşi cu Gebelei- 
zis 383 . Tot în al cincilea an aruncă sorţii, şi întotdeauna pe 
acel dintre ei pe care cade sorţul ii trimit cu solie la Zamolxis, 
încredinţîndu-i de fiecare dată toate nevoile lor 384 . 

Trimiterea solului se face astfel : cîţiva dintre ei, aşezîndu-se 
la rînd, ţin cu vîrful în sus trei suliţe, iar alţii, apucîndu-1 de 
mîini şi de picioare pe cei trimis la Zamolxis, îl leagănă de 
cîteva ori şi apoi, făcîndu-i vînt, îl aruncă în sus peste vîrfu- 
rile suliţelor. Dacă, în cădere, omul moare străpuns, rămîn în¬ 
credinţaţi că zeul le este binevoitor ; dacă nu moare, atunci îl 
învinuiesc pe sol, hulindu-1 că este un om rău ; după ce aruncă 
vina pe el, trimit pe un altul. Tot ce au de cerut îi spun solu¬ 
lui cît mai e în viaţă. Cînd tună şi fulgeră, tracii despre care 
este vorba trag cu săgeţile în sus, spre cer, şi îşi ameninţă 
zeul 385 , căci ei nu recunosc vreun alt zeu afară de al lor 388 . 

XCV După cîte am aflat de la elenii care locuiesc în Helles- 
pont şi în Pont 387 , acest Zamolxis, fiind om [ca toţi oamenii], 
ar fi trăit în robie la Samos ca sclav 388 al lui Pythagoras, fiul 
lui Mnesarhos 389 . Apoi, cîştigîndu-şi libertatea, ar fi dobîndit 
avuţie multă şi, dobîndind avere, s-a întors bogat printre ai 
lui. Cum tracii duceau o viaţă de sărăcie cruntă şi erau lipsiţi 
de învăţătură, Zamolxis acesta, care cunoscuse felul de viaţă 
ionian şi moravuri mai alese 390 decît cele din Tracia, ca unul 
ce trăise printre eleni şi mai ales alături de omul cel mai înţe- 

lept al Elladei, lingă Pythagoras, a pus să i se clădească o sală 
de primire unde-i găzduia şi-i ospăta pe cetăţenii de frunte ; 
în timpul ospeţelor, îi învăţa că nici el, nici oaspeţii lui şi nici 
urmaşii acestora în veac nu vor muri, ci se vor muta numai 
intr-un loc unde, trăind de-a pururea, vor avea parte de toate 
bunătăţile. In tot timpul cit îşi ospăta oaspeţii şi le cuvinta ast¬ 
fel, pusese să i se facă o locuinţă sub pămînt. Cînd locuinţa 
îi fu gata, se făcu nevăzut din mijlocul tracilor, coborînd în 
adîncul încăperilor subpămîntene, unde stătu ascuns vreme de 
trei ani. Tracii fură cuprinşi de părere de rău după el şi-l jeliră 
ca pe un mort. In al patrulea an se ivi însă iarăşi în faţa tra¬ 
cilor şi aşa îi făcu Zamolxis să creadă în toate spusele lui. Iată 
ce povestesc [elenii] c-ar fi făcut el. 

xcyi Cît despre mine, nici nu pun la îndoială, nici nu cred 
pe deplin cîte se spun despre el şi locuinţa lui de sub pămînt ; 
de altfel, socot că acest Zamolxis a trăit cu multă vreme mai 
înaintea lui Pythagoras. Fie că Zamolxis n-a fost decît un om, 
fie c-o fi fost [intr-adevăr] vreun zeu de prin părţile Geţiei, 
îl las cu bine. Aşadar, geţii care duc astfel de viaţă, fiind su¬ 
puşi de perşi, urmară şi ei grosul oştirii. 

XCVII Cînd Darius, împreună cu pedestrimea pe care-o 
avea, ajunse la Istru, unde trecură cu toţii pe malul celălalt, 
Darius porunci ionienilor să strice podul de vase şi să vină 
după el pe uscat, ei şi oştirea de pe corăbii. Ionienii tocmai se 
pregăteau să desfacă podul şi să-i împlinească voia, cînd Coes, 
fiul lui Erxandros 391 şi căpetenia mytilenienilor, îi spuse lui 
Darius - întrebîndu-1 mai întîi dacă i-ar fi pe plac să asculte 
părerea unuia care ar dori să i-o arate - următoarele : „O rege, 
ai de gînd să-ţi mii oştirea într-o ţară unde nu vom da peste 
nici o arătură şi peste nici un oraş locuit ; lasă mai bine podul 
să rămînă pe loc şi pune-i pe cei care l-au durat să-i stea de 
strajă. Dacă, dînd de sciţi, vom isprăvi lucrurile după gîndul 
nostru, ne slujeşte la întoarcere, iar dacă n-om izbuti să-i gă¬ 
sim, întoarcerea ne va fi ferită de primejdii. Nu mi-a fost nici- 
cînd teamă că am putea fi înfrînţi de sciţi în luptă, ci mai de¬ 
grabă să nu păţim ceva rătăcind la voia întîmplării, neputîndu-i 
afla. S-ar putea bănui că, spunînd toate acestea, îmi apăr pielea 

ca să rămîn pc loc. Eu însă, o rege, supunînd judecăţii tuturor 
gîndul care mi se parc cel mai de folos pentru tine, eu tc voi 
urma şi n-aş dori să fiu lăsat aici“. Darius se arătă foarte 
bucuros de povaţă şi-i răspunse aşa : „Străine din Lesbos, cînd 
mă voi întoarce teafăr la casa mea, să mi te înfăţişezi negre¬ 
şit ca să-ţi răspund cu bună răsplată la sfatul bun pe c5re 
mi-1 dai“. 

XCVIII Zicînd acestea, făcu şaizeci de noduri la o curea 
şi, chemînd la sfat pe tiranii ionienilor, le grăi aşa : „Bărbaţi 
ionieni, aflaţi că mi-am schimbat gîndul ce vi l-am arătat mai 
înainte cu privire la pod ; acum, luaţi această curea şi faceţi 
cum vă spun : de îndată ce mă veţi vedea purces împotriva 
sciţilor, începînd chiar din acea clipă, dezlegaţi în fiecare zi 
cîte un nod ; dacă în acest răstimp nu m-am întors şi vor fi tre¬ 
cut atâtea zile cîte noduri, luaţi calea mării către ţara voastră 392 . 
Pînă atunci, de vreme ce m-am răzgîndit, faceţi bună strajă 
lingă puntea de vase, dîndu-vă toată osteneala să rămînă ne¬ 
vătămată şi să fie apărată cum trebuie ; făcînd întocmai, mă 
îndatoraţi mult“. După ce le vorbi aşa, Darius se grăbi să por¬ 
nească mai departe. 

XCIX înainte de ţara sciţilor, lingă mare, se întinde Ţra- 
cia ; de la un golf care pătrunde în acest ţinut, începe Sciţia 
pe care Istrul o străbate spre vărsare, îndreptîndu-şi gurile spre 
soare-răsare 393 . Pentru a măsura întinderea ţării sciţilor, am 
să-mi încep desluşirile pornind de la Istru pe lingă coastele 
mării 394 . 

Trecînd de Istru şi pînă la oraşul numit Carkinitis 395 , spre 
•miazăzi şi vîntul Notos se întinde partea Sciţiei scăldată de 
apele mării 396 . Dincolo de oraşul acesta, neamul taurilor 397 
locuieşte aceeaşi ţară care dă spre mare, ţinut muntos 398 şi 
prelungit în largul Pontului Euxin, pînă la Chersonesul zis 
Traheea 3 ", care atinge marea dinspre vîntul de răsărit 40 °. 

Prin urmare, două dinfre hotarele Sciţiei, anume cel din¬ 
spre miazăzi şi cel dinspre răsărit, sînt mărginite de a|>ele 
mării 40;l , aşa cum este şi ţara Atticii ; şi intr-un chip foarte 
asemănător cu aceasta din urmă, taurii sînt aşezaţi în Sciţia 
aşa cum ar sălăşlui în capul Sunion 402 al Atticii un alt neam, şi 

nu atenienii, dacă, începînd de la Thoricos 403 pînă la demul 
Anaphlystos 404 , acest cap ar intra ceva mai adine în mare ; 
aceasta o spun în măsura în care e îngăduit să asemeni lucru¬ 
rile mici cu cele mari. Cam aşa este înfăţişarea Tauridei. Pen¬ 
tru cine n-a trecut cu corabia de-a lungul coastelor Atticii, voi 
da o altă pildă [lămuritoare] : [Taurida este] ca şi cum în 
Iapygia 405 un alt neam decît al iapygilor ar locui capătul [pe¬ 
ninsulei], tăind-o în două 406 , începînd de la Brundisium pînă la 
Tarent. Vorbind despre acestea două, e ca şi cînd aş vorbi 
despre multe altele la fel, cu care seamănă Taurida. 

C Din Taurida, mai în sus de tauri 407 şi în ţinuturile care 
se întind spre Marea de răsărit 408 , locuiesc iarăşi sciţi, precum 
şi la apus de Bosforul Cimmeric şi de ţărmurile lacului Meotis, 
pînă la fluviul Tanais, care se varsă în înfundătura acestui lac. 

Acum, dacă am porni în sus de Istru spre inima uscatului, 
Sciţia este mărginită mai întîi de agatirşi 409 , şi apoi de 
neuri 4l0 , de androfagi 411 şi, în cele din urmă, de melan- 
hleni 412 . 

CI Aşadar, Sciţia, avînd înfăţişarea unui pătrat 41S , cu două 
din laturi scăldate de valurile mării, partea care intră în inima 
uscatului şi cea care se întinde de-a lungul ţărmurilor mării 
sînt deopotrivă de mari. Căci de la Istru la Borysthenes este 
cale de zece zile, iar de la Borysthenes pînă la Meotis, alte 
zece 414 ; pe de altă parte, de la ţărmul mării spre inima ţării, 
pînă la melanhleni, care locuiesc mai sus de sciţi, drumul ţine 
douăzeci de zile 415 . După socoteala mea, într-o zi poţi face 
pînă la două sute de stadii 416 . Sciţia ar avea atunci de-a 
curmezişul patru mii de stadii, iar de-a dreptul, apucînd prin 
mijlocul ţării, alte patru mii de stadii 417 . Aşa este de mare 
această ţară. 

Cil Sciţii, gîndindu-se că singuri nu se pot bizui să ţină 
piept într-o luptă deschisă numeroasei oşti a lui Darius, au 
trimis solii la vecinii lor. Regii acestora se şi adunaseră ca să 
chibzuiascâ [ce-i de făcut], deoarece vine împotrivă-le puhoiul 
unei oştiri uriaşe. Acolo se întîlniseră regii taurilor, ai agatir- 

şilor, ai neurilor, ai androfagilor, ai melanhlenilor, ai geloni- 
lor 418 , ai budinilor şi ai sauromaţilor 419 . 

CUI Dintre aceştia, taurii au următoarele obiceiuri : ei jert¬ 
fesc Fecioarei 420 pe străinii naufragiaţi şi pe elenii care le cad 
în mină în largul mării. Sacrificiul îl fac precum urmează : După 
ce isprăvesc ritualul de începere a jertfei, îi izbesc cu o măciucă 
în cap. Unii spun că trupurile le prăvălesc în jos de pe o stîncă 
(căci templul se află pe o margine de prăpastie), iar capetele 
le înfig în pari ; alţii, de aceeaşi părere în privinţa capetelor, 
spun totuşi că trupurile nu sînt prăvălite de pe stîncă, ci în¬ 
gropate în pămînt. După spusele taurilor înşişi 421 , această di¬ 
vinitate căreia ei îi aduc jertfe ar fi Ifigenia, fiica lui Aga- 
memnon. 

Cît despre duşmanii pe care-i prind, iată ce le fac : după 
ce le taie capetele, le duc acasă, le înfig într-o ţeapă lungă de 
lemn ridioîndu-le oît mai sus deasupra casei, cel mai adesea dea¬ 
supra hornului. Ei zic că, în felul acesta, capetele cocoţate 
veghează toată casa. Ei trăiesc din tîlhăria pe mare şi din pră- 
zile de război. 

CIV Agatirşii însă sînt bărbaţii cei mai gingaşi şi poartă 
mereu podoabe de aur 422 . Femeile le au de-a valma, ca să se lege 
între ei ca fraţii, şi astfel, înrudiţi fiind cu toţii, să nu mai fie 
roşi de pizmă şi ură între ei. în ce priveşte celelalte obiceiuri, 
se apropie de traci. 

CV Neurii 423 au aceleaşi obiceiuri ca sciţii. Cu o generaţie 
înainte de năvălirea oştilor lui Darius, s-a întîmplat să fie ne¬ 
voiţi să-şi părăsească ţara întreagă din pricina şerpilor 424 . Ţa¬ 
rinile lor au început să mişune de şerpi, ba mai mulţi [şerpi] 
încă i-au năpădit din sus, din pustiuri, pînă cînd, văzîndu-se 
copleşiţi, s-au strămutat la budini 425 , părăsindu-şi ţara. Oame¬ 
nii aceştia lasă bănuiala că ar fi vrăjitori. Sciţii şi elenii aşezaţi 
în Sciţia spun că, o dată pe an, fiecare neur se preschimbă în 
lup 426 pe cîteva zile şi apoi se face iar cum a fost ; celor ce 
povestesc astfel de lucruri nu pot să le dau crezare, măcar că ei 
aşa spun, ba se şi jură pentru asta. 

CVI Androfagii 427 au cel mai sălbatic fel de viaţă din 
lume ; nici dreptatea nu ştiu ce este, nici nu practică vreo lege. 
Ei sînt nomazi, poartă îmbrăcăminte la fel ca sciţii, dar vorbesc 
o limbă aparte 428 . Dintre neamurile despre care v-am vorbit, 
carne de om numai ei singuri mănîncă. 

CVII Melanhlenii 429 poartă toţi veşminte negre, de unde 
li se trage şi numele ; au obiceiuri scite. 

CVIII Budinii alcătuiesc un neam mare şi numeros ; ei au 
ochii foarte albaştri şi sînt roşcaţi 43 °. La ei s-a întemeiat un 
oraş de lemn, iar numele oraşului este Gelonos 431 . Fiecare la¬ 
tură a gardului împrejmuitor are treizeci de stadii în lungime ; 
gardul este înalt şi făcut cu totul din lemn. Şi casele şi sanctua¬ 
rele sînt tot din lemn. într-adevăr, aici se află nişte sanctuare 
ale unor zei eleni, împodobite, ca la eleni, cu statui, cu altare 
şi cu temple de lemn ; tot la doi ani ţin sărbători în cinstea lui 
Dionysos şi urmează rînduiala bacchică, căci gelonii sînt, ca 
origine, acei eleni care, alungaţi din locurile de negoţ [de pe 
ţărmul mării] s-au aşezat la budini. Vorbesc o limbă în parte 
scită, în parte elinească. 

CIX Budinii însă n-au aceeaşi limbă ca gelonii, nici trai 
asemănător ; budinii, fiind băştinaşi, sînt nomazi, şi din toţi 
cei de prin partea locului numai ei mănîncă ciocălăi de pin 432 . 
Gelonii, dimpotrivă, lucrează pămîntul, consumă cereale şi au 
grădini ; nici la înfăţişare, nici la culoarea pielii nu se asea¬ 
mănă cu budinii. Şi pe budini elenii îi numesc geloni, dar gre¬ 
şesc dîndu-le acelaşi nume. 

Ţara lor este în întregime acoperită de păduri de tot felul, 
în desişul codrilor dai de un lac întins şi bogat în apă 433 , în¬ 
conjurat cu mlaştini şi trestii. în acest lac prind ei vidre, cas¬ 
tori, precum şi alte vietăţi cu botul lat 434 , ale căror blănuri 
sînt cusute pe marginea şubelor ; părţile bărbăteşti ale jivinelor 
acestora sînt bune de leac la bolile de mitră 435 . 

CX Cît despre sauromaţi 4:}0 , iată ce se povesteşte. Pe vre¬ 
mea cînd elenii s-au luptat cu amazoanele 4:17 (sciţii le numesc pe 

amazoane oiorpata, iar cuvîntul înseamnă în clină „ucigaşe de 
bărbaţi", căci sciţii spun o'ior la „bărbat", iar pată - „a 
ucide") 438 , atunci se zice că elenii, învingători în bătălia de la 
Thermodon 439 , au plecat pe mare, ducînd cu ei, pe trei corăbii, 
atîtea amazoane cîte izbutiseră să prindă.' Ajunşi în largul mă¬ 
rii, amazoanele săriră asupra bărbaţilor şi-i măcelăriră. Ele însă 
nu se pricepeau la corăbii şi nu ştiau să minuiască nici cîrma, 
nici pînzcle şi vislelc ; după ce i-au ucis pe bărbaţi, au fost pur¬ 
tate la întîmplare în voia valurilor şi vinturilor. Şi aşa au ajuns 
pe ţărmurile lacului Meotis, la Cremnoi 440 ; Cremnoi se află 
în ţinutul sciţilor liberi. Dîndu-se jos aici de pe corăbii, ama¬ 
zoanele s-au aşternut la drum spre aşezările omeneşti. Cum dă¬ 
dură de o herghelie de cai, puseră mina pe ea şi, călare, înce¬ 
pură să prade pămînturile sciţilor. 

CXI Sciţii nu puteau de fel să se dumirească ce se petre¬ 
cea : nu le cunoşteau nici limba, nici portul, nici neamul şi se 
întrebau uimiţi de unde puteau să vină. Ei îşi închipuiau că 
ele sînt bărbaţi, toţi în fragedă vîrstă 441 , şi de aceea începură 
să lupte împotriva lor. Cînd însă, după o luptă, au rămas în 
puterea lor cîteva leşuri, atunci abia şi-au dat seama că erau 
femei. Ţinînd sfat, au hotărît să nu le mai omoare, ci să tri¬ 
mită spre tabăra lor pe cei mai tineri dintre ei, socotind să fie 
cam deopotrivă la număr cu ele ; flăcăii trebuiau să-şi aşeze 
corturile în apropierea femeilor şi să facă întocmai ce aveau şi 
ele să facă : dacă i-ar fi alungat, să nu lupte, ci să fugă din faţa 
lor 442 ; cînd ele s-ar fi oprit, să se întoarcă şi să-şi aşeze iarăşi 
tabăra cît mai aproape [de a lor]. Sciţii au luat aceste hotărîri 
cu gîndul să aibă copii de la ele. 

CXII Tinerii trimişi au făcut întocmai cum li s-a spus. Cînd 
amazoanele s-au lămurit că ei nu veniseră să le facă vreun 
rău, i-au lăsat în pace. Din zi în zi taberele se apropiau tot 
mai mult una de alta. Tinerii, ca şi amazoanele, de altfel, nu 
aveau nimic altceva decît armele şi caii ; ei duceau acelaşi fel 
de viaţă ca şi ele, trăind de pe urma vînatuilui şi a jafului. 

CXIII Pe la amiazi, iată ce făceau amazoanele : împrăşti- 
indu-se una cîte una, sau două cîte două, se îndepărtau de 

tabără, risipindu-se ca să-şi facă nevoile. Sciţii, băgînd de seamă, 
s-au apucat să facă la fel. Unul [o dată] o opri pe o amazoană 
care se plimba singuratică ; amazoana nu l-a alungat, ci s-a 
lăsat în voia lui. Cum nu putea să-i vorbească (căci nu se în¬ 
ţelegeau unul cu altul), ea îi dădu de înţeles, prin semne făcute 
cu mîna, să vină şi a doua zi în acelaşi loc, aducînd şi pe un 
altul, arătîndu-i tot prin semne să fie doi că şi ea va mai aduce 
o tovarăşă. Tînărul, cînd se întoarse la ai lui, le povesti celor¬ 
lalţi întîmplarea. în ziua următoare se duse la locul întîlnirii 
împreună cu un al doilea tînăr ; aici o găsiră pe amazoană 
aşteptînd cu încă una. Ceilalţi tineri, cînd aflară cum mergeau 
lucrurile, s-au dat şi ei în vorbă cu restul amazoanelor. 

CXIV Apoi, împreunîndu-şi taberele, locuiră laolaltă, fie¬ 
care tînăr luîndu-şi de soţie [amazoana] pe care o avusese pen¬ 
tru prima oară. 

Bărbaţii n-au fost în stare să înveţe limba nevestelor lor, 
dar femeile au deprins-o pe a bărbaţilor. Cînd au ajuns să se 
înţeleagă între ei, bărbaţii grăiră astfel către amazoane : „Noi 
avem părinţi, avem şi avere. Haideţi să nu mai ducem felul 
acesta de trai, ci să ne rostuim viaţa întoreîndu-ne la neamuri ; 
voi veţi rămîne nevestele noastre şi niciodată nu ne vom lua 
altele“. La aceasta, femeile răspunseră aşa : „Noi n-am putea 
să trăim cu femeile de pe la voi. Deprinderile noastre nu sînt 
aceleaşi cu ale lor. Noi tragem cu arcul, aruncăm suliţa, călă¬ 
rim, n-am învăţat îndeletnicirile la care se pricep femeile, iar 
cele de pe la voi nu fac nimic din cîte am înşirat aici, ci, ocu- 
pîndu-se de treburi muiereşti, ele rămîn în căruţe, fără să 
meargă la vînătoare şi nicăieri altundeva. Aşa că n-am putea 
să ne împăcăm cu ele. Dacă totuşi ţineţi să rămînem nevestele 
voastre şi să dovediţi că vă purtaţi după buna dreptate, duce- 
ţi-vă la părinţii voştri, luaţi-vă partea de avere 443 şi întoarce- 
ţi-vă să locuim împreună noi în de noi“. 

CXV Voinicii le-au dat ascultare şi au făcut întocmai. După 
ce şi-au luat partea cuvenită de avere, s-au întors înapoi la 
amazoane. Atunci femeile le-au vorbit aşa : „Noi sîntem mun¬ 
cite de frică şi nelinişte cită vreme trebuie să locuim în ţinutul 
acesta, şi pentru că v-am despărţit de părinţii voştri, şi pentru 


ISTORII. CARTEA A IV-A 


353 


multele stricăciuni cu care v-am lovit ţara. Dar dacă ne soco¬ 
tiţi vrednice să ne păstraţi de soţii, alături de noi, faceţi ce vă 
cerem : haideţi să plecăm de pe meleagurile acestea, să trecem 
dincolo de fluviul Tanais şi să ne aşezăm acolo“. 

CXVI Tinerii s-au învoit şi la aceasta. Trecind peste Ta¬ 
nais, s-au aşternut la drum spre soare-răsare cale de trei zile 
de la malurile Tanaisului şi de trei zile de la lacul Meotis spre 
miazănoapte. Cînd au ajuns la locul unde stau pînă astăzi, s-au 
statornicit aici. De atunci femeile sauromaţilor duc un fel de 
viaţă asemenea cu al străbunelor lor, merg la vînătoare călare, 
şi împreună cu bărbaţii lor, şi fără bărbaţi, ba merg şi la război, 
şi portul îl au întocmai ca bărbaţii. 

CXVII Sauromaţii vorbesc limba scită 444 , dar pocită încă 
din vremurile de demult, pentru că amazoanele nu izbutiseră 
s-o înveţe bine. în ce priveşte căsătoria, iată ce lege au : nici 
o fată nu se mărită pînă nu ucide vreun duşman ; unele din ele 
sfîrşesc bătrîne înainte de a se fi măritat, neputînd să împli¬ 
nească datina. 

CXVIII Solii sciţilor, înfăţişîndu-se la sfat înaintea regilor 
noroadelor despre care am vorbit, arătară cum persul, după ce 
adusese sub ascultarea lui toate ţările din partea cealaltă a 
uscatului 445 şi legase printr-un pod de vase strîmtoarea Bosfo¬ 
rului, a trecut spre uscatul cestălalt ; după ce a trecut şi a su¬ 
pus puterii sale şi pe traci, făureşte [acum] un pod peste flu¬ 
viul Istru, vrînd să aducă sub stăpînirea lui şi aceste ţinuturi 
toate. „Voi, prin urmare, să nu priviţi cu linişte la pierzania 
noastră ocolind lupta ci, într-o inimă şi un gînd, să-l înfruntăm 
pe năvălitor. Nu veţi face asta ? Noi, la grea strîmtoare, sau 
ne vom părăsi ţara, sau, rămîmînd pe loc, vom cădea la o în¬ 
voială [cu vrăjmaşul]. Ce altceva am putea oare face dacă voi 
n-aţi vrea să ne săriţi în ajutor ? Dar, după aceea, nici vouă 
n-o să vă vină bine la socoteală ; persul n-a pornit mai cu seamă 
împotriva noastră decît a voastră ; şi nici nu va răbda ca, în- 
genunchindu-ne pe noi, pe voi să vă cruţe. Vă dăm acum o do¬ 
vadă de neclintit pentru vorbele noastre : dacă persul ar fi pornit 
războiul numai împotriva noastră, însetat de răzbunare pentru 

înfrîngerea de odinioară 446 , ar fi trebuit să pornească doar îm¬ 
potriva ţării noastre, iar de toţi ceilalţi să nu se atingă ; în felul 
acesta ar fi arătat lumii întregi că se răfuieşte [numai] cu sciţii 
şi că n-are nimic împotriva altora. Dar el, de îndată ce a păşit 
pe' această parte a uscatului 447 , îi supune de-a valma pe toţi 
cîţi îi întîlneşte în cale : în puterea lui au şi căzut tracii ceilalţi, 
cît şi vecinii noştri cei mai apropiaţi, geţii". 

CXIX Cînd sciţii sfîrşiră ce aveau de spus, regii veniţi din 
partea neamurilor [mai sus pomenite] ţinură sfat ; părerile lor 
fură împărţite. Gelonul, budinul şi sauromatul, căzînd la învo¬ 
ială, au primit să dea ajutor sciţilor, însă agatirsul, neurul, an- 
drofagul şi regii melanhlenilor şi ai taurilor le-au răspuns sciţi¬ 
lor aşa : „Dacă n-aţi fi fost voi cei dintîi care v-aţi îngăduit să 
încălcaţi dreptatea faţă de perşi şi să porniţi războiul, cerînd 
ceea ce cereţi acum, ni s-ar părea că vorbiţi cu dreptate şi, ple- 
cîndu-ne urechea la rugămintea voastră, v-am face pe voie. Voi 
însă, cînd aţi năvălit pe pămîntul perşilor, i-aţi stăpînit fără de 
noi, atîta vreme cît v-a îngăduit-o zeul, iar perşii, cum acelaşi 
zeu îi aţîţă acum, după faptă vă aduc răsplată. Cît despre noi, 
nici pe vremuri n-am săvîrşit vreo fărădelege faţă de aceşti 
oameni şi nici acum nu vom începe să-i nedreptăţim noi cei 
dintîi. Dacă totuşi [regele pers] va veni asupra noastră şi va 
începe el cel dintîi vrăjmăşia, nici noi nu vom sta nepăsători. 
Dar pînă nu vom vedea aceasta, nu ne mişcăm de pe locurile 
noastre ; rămînem încredinţaţi că perşii nu vin împotriva noas¬ 
tră, ci împotriva celor vinovaţi de [întîia] nedreptate". 

CXX Cînd au aflat sciţii răspunsul adus [de la regi], s-au 
sfătuit să nu se împotrivească perşilor făţiş, într-o luptă piept 
la piept, de vreme ce aceste neamuri nu înţelegeau să le vină 
în ajutor, ci, tot retrăgîndu-se şi strccurîndu-sc înapoi, să astupe 
toate fîntînile şi izvoarele pe lingă care vor trece, să strice iarba 
pămintului, despărţindu-se în două cete. Uncia din ele, peste 
care domnea Scopasis, urma să i se alăture sauromaţii ; dacă 
regele pers s-ar fi îndreptat într-acolo, ei trebuiau să dea îndă¬ 
răt, retrăgîndu-se drept spre fluviul Tanais, pe lîngă lacul Meo- 
tis, iar cînd persul ar fi făcut calc-ntoarsă, să-l urmărească hăr- 
ţuindu-1. Acestei cete, care făcea parte din pămîntul sciţilor 

regali 448 , i-a căzut în seamă să facă drumul despre care a fost 
vorba. Cît despre celelalte două părţi ale sciţilor regali, cea 
mare, cîrmuită de Idanthyrsos 449 , şi a treia, cîrmuită de Taxa- 
kis 45 °, unindu-se la un loc şi alăturîndu-li-se gelonii şi budinii, 
urmau şi aceştia să se retragă, ţinîndu-se la o zi depărtare de 
perşi, iar în retragere să îndeplinească cele hotărîte 451 : în pri¬ 
mul rînd, să se retragă direct spre ţinuturile celor care le refu¬ 
zaseră alianţa, pentru ca şi aceştia să fie tîrtîţi în război ; dacă nu 
ridicaseră armele de bunăvoie împotriva perşilor, să le ia măcar 
de nevoie ; după aceea, să se întoarcă în ţara lor şi să înceapă 
chiar lupta, dacă, stînd şi judecind, aşa ar fi socotit de cuviinţă. 

CXXI După aceste hotărîri, sciţii merseră în întîmpinarea 
oştilor lui Darius, trimiţînd ca înaintaşi pe cei mai buni dintre 
călăreţii lor. Căruţele în care locuiau copiii şi femeile lor le 
porniră pe toate la drum împreună cu grosul turmelor, afară 
de aceea ce le trebuia pentru hrană ; oprindu-şi doar atîta, trimi- 
seră tot ce mai aveau împreună cu căruţele, poruncindu-le s-o 
ţină mereu spre miazănoapte. 

CXXII Pe cînd convoiul se îndepărta, înaintaşii sciţilor au 
dat de perşii care se aflau la trei zile depărtare de Istru ; de 
cum i-au găsit, şi-au aşezat tabăra la o zi depărtare de perşi, 
pustiind toate roadele pămîntului. Perşii, cînd văzură ivindu-se 
călărimea sciţilor, s-au luat pe urmele călăreţilor, care dădeau 
însă mereu înapoi ; apoi (deoarece perşii se îndreptau către 
ceata singuratică 452 ), au urmărit-o către răsărit drept spre Ta- 
nais. Cînd sciţii au trecut dincolo de Tanais, perşii, trecînd şi 
ei fluviul, îi urmăriră mai departe, pînă ce, străbătînd de la un 
capăt la altul pămînturile sauromaţilor, au ajuns pe meleagurile 
budinilor. 

CXXIII Atîta vreme cît perşii rătăciseră prin ţinuturile 
Sciţiei şi Sauromaţiei, n-au putut face nici o stricăciune, pămîn- 
tul fiind nedesţelenit 453 ; cînd însă au pătruns pe pămîntul 
budinilor, au dat peste oraşul cu construcţii de lemn 454 pe care 
budinii îl părăsiseră şi-l goliseră de tot ce avea ; perşii i-au 
dat foc. După această ispravă, s-au luat mereu înainte pe ur¬ 
mele sciţilor, pînă ce, trecînd de acele locuri, au ajuns în pustiu. 

Acest pustiu - unde nu locuieşte ţipenie de om - se întinde 
mai sus de ţara budinilor, fiind lung cit şapte zile de drum 455 . 
Mai sus de întinderile pustii locuiesc tissageţii 456 , din ţinutul 
cărora izvorăsc patru fluvii mari, care, după ce udă ţara meoţi- 
lor 457 , se varsă în lacul Meotis. Aceste fluvii se cheamă Lycos, 
Oaros, Tanais şi Syrgis. 

CXXIV Cînd Darius sosi la marginile pustiului, încetîn- 
du-şi alergătura, îşi aşeză oastea Ungă fluviul Oaros. După 
ce-şi orîndui oamenii, începu să ridice opt întărituri uriaşe 458 , 
la aceeaşi depărtare una de alta, anume cam la şaizeci de sta¬ 
dii cel mult ; dărîmăturile lor au rămas pînă pe vremea mea. 
în timp ce el se îndeletnicea cu aceasta, sciţii pe care-i urmărea, 
făcînd un ocol prin ţinuturile de miazănoapte, s-au întors în 
Sciţia 459 . Cum ei se făcuseră cu totul nevăzuţi şi nu se mai 
arătau perşilor, Darius lăsă zidurile acelea neisprăvite şi, fă- 
cind şi el cale-ntoarsă, o apucă spre apus 46 °, închipuindu-şi că 
atîţia erau sciţii toţi şi că fugiseră înspre asfinţit. 

CXXV Purtîndu-şi oştirea în pas grăbit, cum ajunse în 
Sciţia, dădu peste celelalte două cete ale sciţilor 461 ; cînd le 
întîlni, începu iarăşi urmărirea sciţilor, care se ţineau însă la 
depărtare de o zi. 

Cum Darius nu-şi încetinea mersul, sciţii, aşa cum se înţe- 
leseseră, se retrăgeau mereu spre pămînturile acelora care le 
refuzaseră ajutorul, mai întîi spre ţara melanhlenilor. După 
ce sciţii şi perşii îi răscoliră pe melanhleni prin năvala lor, sciţii 
se îndreptară spre ţinuturile androfagilor ; după ce fură tulbu¬ 
raţi şi aceştia, sciţii apucară spre Neurida ; cînd şi neurii fură 
la rîndul lor călcaţi, sciţii plecară, retrăgîndu-se spre ţara aga- 
tirşilor 462 . Agatirşii însă, văzînd pînă şi pe vecinii lor cei mai 
apropiaţi luînd-o la fugă înspăimîntaţi în faţa sciţilor, fără să 
mai aştepte ca sciţii să ajungă la ei, trimiţînd un crainic, dă¬ 
dură sciţilor de veste să nu le calce hotarul, prevenindu-i că, 
dacă vor încerca totuşi să pătrundă în ţinuturile lor, vor avea 
să se lupte mai întîi cu ei. De îndată ce trimiseră această solie, 
agatirşii şi ieşiră cu armele la hotare, punîndu-şi în gînd să ţină 
piept năvălitorilor. Melanhlenii, androfagii şi neurii însă, atunci 
cînd perşii o dată cu sciţii năvăliseră peste ei, nici nu s-au gîndit 

să pună mîna pe arme şi, uitînd cum se grozăviseră, au luat-o 
înspăimîntaţi la goană, ţinînd-o tot spre miazănoapte, împinşi 
spre pustiu. Sciţii n-au mai ajuns pînă la agatirşi, fiindcă aceş¬ 
tia nu le-au îngăduit 463 ; din ţara neurilor au cotit-o înapoi 
spre propria lor ţară 464 , împreună cu perşii. 

CXXVI Cum această stare de lucruri nu mai contenea, 
Darius, trimiţînd un călăreţ la Idanthyrsos, regele sciţilor, îi 
vorbi astfel : „Om nechibzuit, de ce tot fugi cînd poţi să faci 
una din două ? Dacă în cugetul tău te simţi în stare să înfrunţi 
puterea mea, opreşte-te o dată locului, pune capăt rătăcirilor 
şi primeşte lupta ; dacă recunoşti că eşti mai slab, curmîndu-ţi 
o dată fuga şi adueîndu-i stăpînului tău în dar pămînt şi apă 465 , 
vino să stăm de vorbă“. 

CXXVII La acestea, Idanthyrsos, regele sciţilor, grăi aşa : 
„Iată cum stau lucrurile cu mine, rege pers : eu n-am fugit de 
frică în faţa nimănui, nici mai înainte şi nici acum nu fug de 
frica ta. Nu mă port altfel decît sînt deprins să mă port şi în 
timp de pace. Că nu încep pe dată lupta cu tine, te lămuresc 
eu numaidecît : noi nu avem nici cetăţi, nici semănături pentru 
care să ne încăierăm mai repede cu voi în luptă, de teamă să 
nu ni se ia sau să nu ni se strice. Dacă însă trebuie cu orice 
preţ şi cît mai grabnic să ajungem aici, avem [de apărat] mor¬ 
mintele 466 părinţilor noştri ; ei bine, dacă le găsiţi, încercaţi să 
le pîngăriţi şi veţi afla voi atunci dacă ne vom lupta cu voi 
pentru ele sau nu ne vom lupta. Pînă atunci însă, dacă nu vom 
socoti de cuviinţă, n-o să ne batem. Astea am avut de spus 
despre război. Iar ca stăpîni ai mei, eu îi recunosc numai pe 
Zeus, strămoşul 467 meu, şi pe Histia 468 , crăiasa sciţilor. Cît 
despre tine, în loc să-ţi dăruiesc pămînt şi apă, îţi voi trimite 
astfel de daruri cum ţi se cuvin ţie ; pentru vorba că «tu eşti 
stăpînul meu», atîta îţi spun : «du-te, jelindu-te 469 »“. Acesta 
a fost răspunsul din partea sciţilor. 

CXXVIII Crainicul se întoarse cu răspunsul la Darius. Regii 
sciţilor 47 °, auzind cuvîntul „robie", s-au umplut de mînie. Partea 
de oaste alipită cu cea a sauromaţilor, pe care o conducea Sco- 
pasis, o trimiseră la ionieni, ca să ajungă la o înţelegere cu ei, 

la acei ionieni care strâjuiau podul de peste Istru. Ceilalţi sciţi, 
care rămîneau pe loc, hotărîră să nu-i mai poarte pe perşi de 
colo pînă colo, ci să-i lovească ori de cîte ori se vor îndeletnici 
cu procurarea merindei 471 . Pîndindu-i, aşadar, pe oamenii lui 
Darius cînd umblau după mîncare, făcură precum hotărîseră. 
Călărimea ciocnindu-se cu călărimea, cea a sciţilor o respingea 
de fiecare dată pe cea persană ; călăreţii perşilor fugind în neo- 
rînduială, cădeau peste pedestrimea care le sărea într-ajutor ; 
sciţii însă, după ce hărţuiau călărimea, se întorceau, temîndu-se 
de pedestrime 472 . Sciţii au dat asemenea atacuri şi în timpul 
nopţii. 

CXXIX Spre paguba sciţilor care atacau tabăra lui Darius 
şi în ajutorul perşilor, lucru nespus de uimitor, era zbierătul 
măgarilor şi înfăţişarea catîrilor. Pe pămîntul Sciţiei, aşa cum 
am arătat ceva mai sus 473 , nu se prăsesc nici măgari, nici catîri ; 
în tot ţinutul Sciţiei, din pricina gerurilor, nu se găseşte nici 
urmă de măgar sau de catîr. Măgarii, cu zbieretele lor, iscau 
tulburări în rîndurile călărimii scite ; foarte adesea, în cursul 
iureşului asupra perşilor, de îndată ce caii auzeau zbierătul mă¬ 
garilor, se speriau, dădeau înapoi şi, de uimire, ciuleau urechile, 
căci pînă atunci nu mai auziseră asemenea strigăt, nici nu mai 
văzuseră aşa dihănii. Această întîmplare le ajuta oarecum [per¬ 
şilor] în desfăşurarea luptelor. 

CXXX Sciţii, văzînd adesea nelinişte în tabăra perşilor, ca 
să-i facă să zăbovească cît mai îndelung în Sciţia, unde să fie 
chinuiţi de tot felul de lipsuri, iată ce au făcut : lăsînd în urmă 
o parte din turmele lor cu păstori cu tot, ei se trăgeau într-alt 
ţinut ; perşii, venind, dădeau [peste turme], puneau mîna pe ele, 
şi pentru asemenea ispravă le mai venea inima la loc. 

CXXXI Măcar că aceasta se întîmpla deseori, pînă la urmă 
Darius se văzu în mare încurcătură ; regii sciţilor, care aflaseră 
de grijile lui, îi trimiseră un crainic care-i aducea lui Darius în 
dar o pasăre, un şoarece, o broască şi cinci săgeţi 474 . Perşii îl 
întrebară pe cel cu darurile care le era tîlcul ? Omul zise că 
fusese însărcinat numai să le înmîneze şi să se întoarcă înapoi 
cît mai repede ; ceru perşilor să dezlege singuri, dacă erau ageri 

la minte, ce vor să spună darurile 473 . Auzind povaţa, perşii se 
adunară la sfat. 

CXXXII Părerea lui Darius era că sciţii i se închinau de 
bunăvoie, ei, pămîntul şi apa ; tălmăcirea lui se sprijinea pe 
faptul că şoarecele trăieşte sub pămînt, hrănindu-se din aceleaşi 
roade ca şi omul, că broasca trăieşte în apă, pasărea seamănă mai 
ales cu calul 476 , iar săgeţile, că îi închinau puterea lor. Aşa 
înţelese Darius rostul darurilor. Potrivnică acestei păreri fu cea 
a lui Gobryas 477 , unul din cei şapte bărbaţi care-1 răsturnaseră 
pe mag 478 ; după tălmăcirea lui, darurile aşa grăiau : „Dacă nu 
veţi zbura în înaltul cerului, o perşi, preschimbaţi în păsări sau 
dacă nu vă veţi ascunde sub pămînt, preschimbaţi în şoareci, sau 
dacă nu veţi sări în bălţi, preschimbaţi în broaşte, înapoi n-o 
să vă întoarceţi, căci veţi pieri de aceste săgeţi“. Aşa desluşiră 
perşii ce voiau să grăiască darurile. 

CXXXIII Partea aceea din oştirea sciţilor, care mai îna¬ 
inte 479 fusese aşezată de pază de-a lungul coastelor lacului 
Meotis, iar acum primise însărcinarea să ajungă la o înţelegere 
cu ionienii de la Istru, de cum ajunsese la pod, spuse următoa¬ 
rele : „Ionieni, venim să vă aducem libertate, dacă vreţi să ne 
daţi ascultare. Am aflat că Darius v-a cerut să străjuiţi podul 
numai şaizeci de zile 480 şi, dacă nu se arată în acest răstimp, 
să plecaţi în ţara voastră. Acum, dacă vreţi să faceţi acest lucru, 
veţi fi curaţi de orice vină şi din partea lui, şi din partea noastră. 
Rămîneţi pe loc numai pînă se împlineşte sorocul hotărît mai 
dinainte, iar pe urmă plecaţi fără zăbavă". Sciţii, după ce ionienii 
au făgăduit că aşa vor face, au luat-o înapoi în mare grabă. 

CXXXIV După ce darurile îi fură trimise lui Darius, sciţii 
care rămăseseră pe loc se rînduiră în faţa perşilor, călărime şi 
pedestrime 481 , ca să pornească lupta. Cînd sciţii erau gata aşe¬ 
zaţi în linie de bătaie, ţîşni un iepure printre cele două tabere ; 
din grămada sciţilor, care cum vedea iepurele, alerga pe urmele 
lui. Cum sciţii făceau un tărăboi nemaipomenit şi strigau cît îi 
ţinea gura, Darius întrebă ce-i zarva din rîndurile duşmanilor. 
Aflînd că urmăreau un iepure, grăi atunci aşa către cei cu care 
obişnuia să-şi împartă gîndurile : „Oamenii ăştia au faţă de noi 

un adînc dispreţ 482 şi acuma văd că Gobryas a tîlcuit bine da¬ 
rurile scite. Cum de aici înainte mă alătur şi eu părerii lui, 
avem nevoie de o povaţă bună ca să ne putem întoarce acasă 
teferi". La aceste cuvinte Gobryas răspunse : „O rege, mai că 
ştiam din auzite că pe oamenii ăştia nu poţi pune mina ; de 
cînd am sosit aici, îmi dau şi mai bine seama de asta, văzîndu-i 
cum îşi bat joc de noi. Acum, eu cred că ar fi bine ca de îndată 
ce se lasă noaptea, după ce vom fi aprins focurile cum obişnuiam 
să facem şi altă dată, amăgindu-i pe ostaşii care sînt prea slă¬ 
biţi pentru osteneala drumului, şi priponind toţi măgarii, s-o şi 
pornim la drum, mai înainte ca sciţii să aibă vreme să se îndrepte 
spre Istru ca să strice podul sau ca ionienii să ia o hotărîre care 
ne-ar duce la pieire". 

CXXXV Acestea fură sfaturile lui Gobryas ; de cum se făcu 
noapte, Darius şi trecu la înfăptuirea lor. El părăsi chiar pe 
locul taberei pe oamenii sleiţi de puteri şi pe cei de care-i păsa 
mai puţin dacă vor pieri, precum şi toţi măgarii priponiţi ; rostul 
părăsirii măgarilor şi al oştenilor slăbiţi era ca măgarii să zbiere ; 
cît despre oameni, ei erau părăsiţi din pricina slăbiciunii lor ; în 
faţă însă, fură amăgiţi că el, însoţit de ostaşii în putere, trebuia 
să-i lovească pe sciţi, pe cînd ei urmau să apere în acest timp 
tabăra. Dînd aceste lămuriri celor lăsaţi în urma lui şi poruncind 
să se aprindă focuri, Darius se îndreptă cu mare zor spre Istru. 
Măgarii, despărţiţi de grosul armatei, se puseră pe zbierete mai 
rău ca oricînd ; sciţii, auzindu-i, nu se îndoiră nici o clipă că 
perşii se aflau tot acolo 483 . 

CXXXVI Făcîndu-se ziuă şi cei părăsiţi, înţelegînd că fuseseră 
înşelaţi de Darius, lc întinseră mina sciţilor şi le povestiră cele 
întîmplate ; sciţii, cum aflară de cele ce se petrecuseră, adunîndu-şi 
oştile în mare grabă - (pe cele două cete 484 din oastea scită, şi pe 
cea singuratică 485 , pe sauromaţi, budini şi geloni 48c ) - se luară 
pe urmele perşilor drept spre Istru. Cum oştirea perşilor era 
alcătuită în mare parte din pedestrime şi nu cunoştea drumurile, 
căci nu erau drumuri tăiate, iar sciţii erau călări şi ştiau cum să 
scurteze drumul, fără să se întîlnească unii cu alţii, sciţii au 
ajuns la pod Cu mult înaintea perşilor. 

Aflînd că perşii nu ajunseseră încă, [sciţii] le spuseră ionieni- 
lor care se aflau pe vase : „Bărbaţi ai Ionici, zilele cîte v-au fost 
hotărîte la număr au trecut, şi nu faceţi bine că mai aşteptaţi 
încă. Dacă mai inainte vreme aţi rămas locului de teamă, acum 
grăbiţi-vă să desfaceţi podul şi plecaţi bucuroşi că sînteţi li¬ 
beri 487 , purtînd în inimile voastre recunoştinţă zeilor şi sciţilor. 
Cît despre stăpînul vostru de odinioară, îi vom pregăti o astfel 
de soartă, îneît nu va mai porni cu război împotriva nimănui“. 

CXXXVII Faţă de aceste cuvinte, ionienii ţinură sfat. Mil- 
tiades din Atena 488 , strateg şi tiran al Chersonesului 489 din 
Hellespont, fu de părere ca ei să dea ascultare sciţilor şi să 
libereze Ionia 490 . Histiaios din Milet 491 a fost însă de părere 
potrivnică, spunînd că deocamdată numai datorită lui Darius 
fiecare din ei era tiranul unei cetăţi 492 ; dacă puterea lui Darius 
va fi nimicită, nici el nu va mai fi în stare să-şi păstreze stă- 
pînirea asupra Miletului, nici vreun altul peste celelalte cetăţi ; 
căci fiecare oraş va alege mai degrabă ocîrmuirea democratică, 
decît jugul tiraniei 493 . Dintr-o dată, cunoscînd părerea lui His¬ 
tiaios, toţi trecură de partea lui, deşi mai înainte o îmbrăţişa¬ 
seră pe a lui Miltiades. 

CXXXVIII Cei a căror părere a tras în cumpănă şi care se 
bucurau de mare trecere în ochii regelui erau următorii : tiranii 
elenilor din Hellespont 494 , Daphnis din Abydos 495 , Hippodos 
din Lampsacos 496 , Herophantos din Parion 497 , Metrodoros din 
Proconnesos 498 , Aristagoras din Cyzicos 499 şi Ariston din Byzan- 
tion 50 °. Aceştia erau tiranii din Hellespont. Din Ionia [se aflau 
de faţă] Strattis din Chios 501 , Aiakes din Samos 502 , Laodamas 
din Foceea 503 şi Histiaios din Milet, cel care se împotrivise 
îndemnului lui Miltiades. Din Eolida 504 , singurul om de vază 
care se afla de faţă era Aristagoras din Kyme 5 ° 5 . 

CXXXIX Aceştia toţi, după ce împărtăşiră părerea lui His¬ 
tiaios 506 , au hotărît, faţă de împrejurări, să înfăptuiască şi să 
răspundă cele ce urmează : din pod, să desfacă numai partea 
dinspre sciţi, anume ca la o zvîrlitură de praştie, ca să pară că 
fac ceva, deşi, de fapt, nu făceau nimic, şi ca sciţii să nu încerce 
să treacă cu de-a sila Istrul peste pod, iar în timpul desfacerii 

capului de pod dinspre Sciţia, să spună că vor face tot ce este 
pe placul sciţilor. Acestea au fost adăugiri făcute la părerea 
[lui Histiaios] ; după aceea, în numele tuturor, el le răspunse 
sciţilor grăind : „Bărbaţi sciţi, sosiţi cu poveţe bune şi veniţi 
tocmai la vreme. Precum v-aţi silit să ne puneţi pe calea cea 
bună, şi noi la rîndul nostru sîntem gata oricînd să vă plătim cu 
bine. După cum vedeţi, podul am şi început să-l desfacem şi ne 
vom da toată sîrguinţa, căci sîntem dornici să fim iliberi. Dar 
pînă stricăm noi poduil, ar fi nimerit ca voi să plecaţi în cău¬ 
tarea perşilor şi, găsindu-i, să vă răzbunaţi pe ei şi pentru noi, 
şi pentru voi, aşa cum li se cade“. 

CXL Sciţii, încrezîndu-se pentru a doua oară în ionieni că 
spun adevărul 507 , s-au întors să-i caute pe perşi şi nu izbutiră 
să dea nicăieri de urma lor. Vinovaţi de această greşeală erau 
chiar sciţii care nimiciseră prin acele locuri păşunile pentru cai 
şi astupaseră izvoarele. Dacă n-ar fi făcut aşa, le-ar fi fost lesne 
să-i găsească pe perşi atunci cînd voiau. Acum însă, chiar ceea 
ce li se păruse o socoteală minunată, tocmai asta le-a venit de 
hac. Sciţii, cutreierînd acea parte a ţării lor pe unde se mai găseau 
apă şi nutreţ pentru cai, pe acolo îşi căutau duşmanii, în cre¬ 
dinţa că şi aceştia se vor întoarce prin asemenea locuri. Perşii 
însă se retrăgeau păzind urma ce o făcuseră mai înainte [la 
ducere], - ba chiar şi aşa, abia anevoie găsiră podul. Cum ajun¬ 
seră în miez de noapte şi dădură de podul desfăcut 508 , îi apucă 
spaima ca nu cumva ionienii să-i fi părăsit. 

CXLI în ptreajma lui Darius se afla un egiptean, Cu glasul 
cel mai răsunător din lume ; Darius îi porunci acestui om să 
se ducă pe malul Istrului şi să-l strige pe Histiaios din Milet. 
Egipteanul aşa făcu, iar Histiaios, auzind chemarea dintîi 50!) , 
aduse toate corăbiile pentru trecerea oştii şi legă podul la ioc. 
în felul acesta putură perşii să scape 510 . 

CXLII Sciţii care-i căutau au pierdut urma perşilor pentru 
a doua oară 511 şi de atunci zic ei de ionieni că, dacă sînt oameni 
liberi, sînt cei mai josnici şi mai lipsiţi de bărbăţie din toţi 
oamenii, şi dacă, dimpotrivă, îi socoţi sclavi, sînt robii cei mai 


ISTORII. CARTEA A IV-A 


363 


iubitori de stăpîn şi cei mai puţin dornici sâ fugă ! Acestea sînt 
ocările care au fost aruncate de sciţi ionienilor. 

CXLIII Darius, străbătind Tracia, a ajuns la Sestos în Cher- 
sones 512 . De aici, el trecu cu corăbiile în Asia, iar în Europa 
lăsă în fruntea oştilor pe Megabazos 513 , un pers, căruia o dată 
Darius îi arătase o deosebită cinste cînd spusese, în faţa perşilor, 
această vorbă : pregătindu-se Darius o dată să mănînce nişte 
rodii, cum deschise prima rodie, fratele lui, Artabanos, îl întrebă 
ce şi-ar dori să aibă atît de mult, cîţi sîmburi într-o rodie ; 
regele răspunse că ar dori să aibă atîţia Megabazi mai degrabă, 
decît Ellada supusă. Zicînd acestea în faţa perşilor, îi arătase 
marea sa preţuire. Iar acum pe el îl lăsă căpetenie peste opt¬ 
zeci 514 de mii de oameni din oastea lui. 

CXLIV Acelaşi Megabazos, cu vorba ce urmează a lăsat 
o amintire de neşters printre hellespontini : fiind la Byzantion, 
află că cei din Calkedon întemeiaseră o colonie în acel ţinut, 
cu şaptesprezece ani mai devreme decît byzantinii 515 ; cînd află 
aceasta, zise că fără îndoială calkedonienii trebuie să fi fost 
orbi 516 pe vremea aceea, altfel nu şi-ar fi ales locul cel mai 
rău pentru aşezare, cînd le stătea la îndemînă unul cu mult mai 
frumos, dacă n-ar fi fost orbi. Acest Megabazos, fiind lăsat, prin 
urmare, în fruntea oştilor din ţinut, aduse sub stăpînirea sa pe 
toţi hellespontinii care nu erau de partea mezilor 517 . 

CXLV El săvîrşea deci aceste fapte ; în acelaşi timp, o altă 
parte însemnată din oştire purcese împotriva Libyei 518 , pentru 
o pricină pe care o voi arăta de îndată, după ce mai întîi voi 
povesti următoarele : 

Urmaşii fiilor celor care odinioară se suiseră pe corabia 
Argo 519 , alungaţi acum de pelasgii care răpiseră din Brauron 
pe femeile atenienilor 52 °, alungaţi fiind, zic, din Lemnos de aceşti 
pelasgi, s-au îndreptat pe mare spre Lacedemona 521 ; [aici], 
aşezîndu-se pe Tayget 52 ' 2 , aprinseră focuri. Spartanii, văzîndu-i, 
trimiseră un sol ca să-i cerceteze cine erau şi de unde veneau. 
Solului care i-a întrebat, ei i-au răspuns că sînt minyeni 523 , 
coborîtori din eroii care umblaseră pe mare cu corabia Argo ; 

aceşti eroi, oprindu-se pentru un popas pe insula Lemnos, au 
ajuns să le fie strămoşi. 

Spartanii, auzind povestea obîrşiei minyenilor, trimiseră 
pentru a doua oară să-i întrebe cu ce gînduri veniseră în ţinut 
şi de ce aprinseseră focuri. Ei răspunseră că, fiind goniţi de 
pelasgi, veneau la străbunii lor, căci aşa era şi drept, şi că 
cereau să locuiască împreună cu spartanii, avînd şi ei parte de 
cinstiri şi dobîndind la sorţi cîte un petic de pămînt. Spartanii 
găsiră cu cale să-i primească pe minyeni după voia acestora. 
Ceea ce i-a îndemnat cu osebire pe spartani la această învoire 
a fost călătoria Tindarizilor 524 pe vasul Argo. După ce-i pri¬ 
miră pe minyeni, le dădură pămînt şi îi împărţiră pe triburi. 
Minyenii de îndată se încuscriră cu ei, dînd, la rîndul lor, altor 
spartani de soţii pe femeile pe care le aduseseră din Lemnos. 

CXLVI Nu trecu însă multă vreme şi minyenii prinseră a 
se sumeţi, cerînd să fie părtaşi la ocîrmuirea regească şi săvîrşind 
tot soiul de nelegiuiri. Ca urmare, spartanii hotărîră să-i omoare ; 
prinzîndu-i pe toţi, îi aruncară în închisoare. La Sparta, osînda 
de moarte se împlineşte numai noaptea, niciodată ziua. Cînd 
tocmai se făceau pregătiri pentru uciderea minyenilor, nevestele 
lor, cetăţene şi fiicele fruntaşilor spartani, cerură îngăduinţa să 
intre în închisoare ca fiecare să mai vorbească o dată cu soţul 
ei. Spartanii le lăsară să intre fără să le dea prin gînd că tocmai 
ele ar putea urzi vreun vicleşug. Femeile, după ce-au pătruns 
înăuntru, iată ce-au făcut : toată îmbrăcămintea pe care o purtau 
au dat-o bărbaţilor, iar ele au îmbrăcat straiele acestora. Minyenii, 
îmbrăcaţi cu haine femeieşti, ieşiră afară din temniţă, trecînd 
drept femei. Scăpînd în acest fel, s-au aşezat din nou pe mun¬ 
tele Tayget. 

CXLVII Chiar pe vremea aceea, Thcras, fiul lui Autesion, 
fiu al lui Teisamenes, fiu al lui Thersandros, fiu al lui Polynei- 
kes 525 , tocmai se pregătea să plece din Sparta ca să întemeieze 
o colonie. Acest Theras era din neamul lui Cadmos, fratele mamei 
fiilor lui Aristodemos, adică [unchiul] lui Eurysthenes şi Pro- 
cles 526 ; pe cînd aceşti copii erau incă nevîrstnici, Theras ţinuse 
în mîinile lui puterea regească la Sparta ca epitrop [al lor]. Cînd 
epoţii s-au făcut mari şi au luat ei domnia, Theras, căruia acum 

îi venea greu să se lase cîrmuit de alţii, după ce gustase din 
dulceaţa cîrmuirii, spuse că el nu mai rămînc la Sparta, ci că va 
pleca pe o corabie la cci dc un singe cu el 527 . 

Pe insula care se numeşte acuma Thcra, una şi aceeaşi cu 
cea care înainte vreme se numea Calliste 528 , trăiau urmaşii lui 
Membliaros, fiul lui Poikiles, bărbat din Fcnicia. într-adevăr, 
Cadmos, fiul lui Agenor, cînd umbla în căutarea Europei 523 , se 
oprise pe insula numită astăzi Thera. Făcînd aici un popas, fie 
câ-i plăcuse locul, fie c-o fi avut şi altceva în gînd, lăsă în 
această insulă, printre alţi fenicieni, şi pe o rudă de a sa, anume 
pe Membliaros. Aceşti fenicieni locuiseră insula numită Calliste, 
mai înainte dc sosirea lui Theras din Sparta, timp de opt ge¬ 
neraţii 5:;0 . 

CXLVIII Theras porni, aşadar, spre aceştia, avînd [cu sine] 
o ceată de oameni aleşi din [toate] triburile 531 , cu gînd să rămînâ 
împreună cu cei de pe insulă, fără să-i alunge, ci să trăiască în 
bună înţelegere. Cum tocmai atunci minyenii fugiseră din închi¬ 
soare şi se aşezaseră pe muntele Tayget, iar spartanii ţineau sfat 
ca să-i dea pierzării, Theras îi rugă să nu facă vărsare de singe, 
luînd asupra lui să-i scoată din ţinut. Spartanii învoindu-se cu 
Theras, acesta se îndreptă spre urmaşii lui Membliaros, cu trei 
triecontere 532 . Cu sine nu-i ducea însă pe toţi minyenii, ci nu¬ 
mai o mică parte, căci cei mai mulţi dintre ei apucaseră spre 
paroreaţi 533 şi cauconi 534 , pe care, alungîndu-i din ţara lor, 
şi-au împărţit între ei pămîntuil în şase loturi ; ceva mai tirziu, 
minyenii au întemeiat acolo următoarele oraşe : Lepreon 535 , 
Makistos 536 , Phrixai 537 , Pyrgos 538 , Epion 5a9 , Nudion 54 °. Pe 
timpul meu, eleenii au nimicit cele mai multe din aceste 
oraşe 541 . Cit despre insulă, ea şi-a luat numele de. Thera, după 
numele celui care o colonizase. 

CXLIX Fiul lui Theras îi spuse tatălui său că nu vrea să se 
îmbarce împreună cu el, dar taică-său îi răspunse că-1 lasă ca pe 
o oaie în mijlocul lupilor 54,2 ; de la vorba asta i s-a tras tînărului 
numele de Oiolycos 543 , nume care, de altfel, i-a şi rămas. Din 
Oiolycos s-a născut Egeus, de la care îşi trag numele Egizii, 
trib mare din Sparta. Cum oamenilor din acest trib 544 nu le 
trăiau copiii, au înălţat, după sfatul unui oracol, un sanctuar 

închinat Eriniilor 545 , lui Laios 546 şi Oedip 547 ; după aceea, 
odraslele le-au rămas în viaţă. Acelaşi lucru li s-a întîmplat şi 
la Thera urmaşilor acestor oameni 548 . 

CL Pînă într-acest loc al povestirii mele, spartanii înfăţi¬ 
şează lucrurile la fel ca şi thereenii, dar de aici înainte, numai 
thereenii spun că evenimentele s-au petrecut precum urmează : 
Grinnos, fiul lui Aisanios, care cobora din acest Theras şi era 
regele insulei Thera 549 , sosi le Delfi, aducînd cu sine o heca¬ 
tombă 550 din oraşul său ; regele era însoţit de mai mulţi cetă¬ 
ţeni, printre care se afla şi Battos, fiul lui Polynestes, din neamul 
lui Euphemos 551 , un minyan. Lui Grinnos, regele thereenilor, 
care întreba oracolul despre alte treburi, Pythia îi răspunse să 
întemeieze o cetate în Libya. El însă îi întoarse vorba zicînd 
aşa : „Eu, slăvite stăpîn 552 , sînt prea bătrîn şi prea greoi ca să 
mai pornesc la drum ; porunceşte tu unuia din cei mai tineri să 
înfăptuiască cele ce ceri“. In timp ce spunea aceste cuvinte, arăta 
înspre Battos. Deocamdată, atîta s-a întîmplat. După ce s-au 
întors acasă, n-au mai ţinut seama de oracol, neştiind măcar 
unde se află Libya pe faţa pămîntului 553 şi neîndrăznind să tri¬ 
mită o colonie în necunoscut. 

CLI Şapte ani de-a rîndul după aceste întîmplări, în Thera 
nu căzu picătură de ploaie, ani în care se uscară toţi copacii de 
pe insulă, afară doar de unul singur. Thereenii întrebînd iarăşi 
oracolul, Pythia le aduse din nou aminte de colonia din Libya. 
De vreme ce nu aveau nici o altă scăpare din năpastă, trimiseră 
soli în Creta să cerceteze dacă nu cumva vreunul din cretani 
sau din străinii care locuiau în insulă ajunsese vreodată în Li¬ 
bya 554 . Solii, cutreierînd coastele Cretei, ajunseră şi la cetatea 
Itanos 555 , unde intrară în vorbă cu un neguţător de purpură, 
numit Corobios, care le spuse că, împins de vinturi, ajunsese la 
ţărmurile Libyei şi la insula Plateea 556 a Libyei. Momindu-1 cu 
o răsplată în bani, solii l-au dus [cu ei] la Thera. Din Thera 
plecară la început în recunoaştere o mînă de oameni ; după ce 
Corobios le-a arătat drumul pînă la insula Plateea, ei îl lăsară 
aci pe Corobios, cu hrană la îndemînă pentru cîteva luni, iar ei 
plecară în grabă să-i vestească pe thereeni despre insulă. 

CLII Cum aceştia n-au dat semne de viaţă mai mult timp 
decît fusese prevăzut, Corobios ducea lipsă de toate, cînd întim- 
plarea abătu spre Plateea o corabie samiană care mergea în 
Egipt şi al cărei stăpîn era Colaios. Samienii, aflînd de la Co¬ 
robios toată povestea lui, îi lăsară merinde pentru un an. Cit 
despre ei, ieşind in larg în apele insulei, deşi erau nerăbdători 
să ajungă în Egipt, tăiau valurile mării împinşi într-una de vîntul 
de răsărit ; cum puterea vîntului nu slăbea de loc, samienii 
trecură dincolo de Coloanele lui Hcracles 557 şi, minaţi de pronia 
cerească, ajunseră la Tartessos 558 . Acest loc de negoţ era pe 
vremea aceea cam neumblat, aşa că samienii, întoreîndu-se 
acasă, s-au pomenit cu cel mai mare cîştig de pe urma mărfurilor 
dintre toţi elenii pe care îi cunoaştem bine, afară doar de Sostra- 
tos, fiul lui Laodaimas din Egina 559 . Cu acesta nimeni nu se 
poate lua la întrecere. Samienii, scoţînd din cîştigurile lor a 
zecea parte, anume şase talanţi, făcură un vas de bronz în felul 
unui crater din Argos 560 ; de jur împrejurul vasului sînt capete 
de griffoni ieşind în relief. Vasul l-au închinat templului 
Herei 561 , sprijinindu-1 pe trei statui uriaşe de bronz, de cîte 
şapte coţi, [statui înfăţişate] stînd în genunchi. De la această 
împrejurare se trage începutul marii prietenii 502 care de atunci 
îi leagă pe cyrenieni şi thereeni de locuitorii Samosului. 

CLIII Thereenii, după ce-1 lăsară pe Corobios în insulă, se 
întoarseră la Thera şi dădură de veste că puseseră temelia unei 
aşezări într-o insulă pe coasta Libyei. Thereenii hotărîră atunci 
să trimită [în colonie] cîte un frate la doi fraţi 563 , prin tragere la 
sorţi, precum şi bărbaţi din toate cele şapte despărţăminte ale 
insulei. în fruntea acestora, căpetenie şi rege, urma să plece 
Battos. Astfel dar trimiseră ei două pentecontere 564 la Plateea. 

CLIV Acestea le spun thereenii ; în restul povestirii, spusele 
thereenilor se potrivesc cu ale cyrenienilor 505 . Cît despre cele 
privitoare la Battos, cyrenienii spun cu totul altceva decît the¬ 
reenii, căci iată ce povestesc : 

în Creta se află un oraş, Oaxos, în care domnea odinioară 
regele Etearchos ; acesta, avînd o fiică numită Phronime, a 
cărei mamă murise, îşi luă de soţie o altă femeie. Aceasta, după 
ce intră în casă, dovedi şi cu fapta că era o maşteră pentru 

31* 



368 


HERODOT 


Phronime, făcîndu-i numai zile amare şi scornind cîte toate pe 
seama ei. în cele din urmă, învinuind-o că nu e fată cinstită, 
îşi convinse bărbatul că asta aşa era. Etearchos, încredinţat de 
nevasta lui, puse la cale o faptă nelegiuită împotriva fiicei sale. 
La Oaxos se afla un neguţător din Thera, numit Themison. 
Etearchos, chemîndu-1 ca oaspete în casa lui, îi smulse jurămîntul 
că-1 va sluji în tot ce-i va cere. După ce-1 puse să jure, îi dădu 
fata pe mînă, cu porunca s-o ducă cu el departe şi s-o azvîrîe 
în mare. Themison, furios de înşelătoria jurămîntului şi rupînd 
legăturile de prietenie,- iată ce făcu : luînd cu sine copila, plecă 
cu corabia, iar cînd se află în largul mării, ţinînd să îndepli¬ 
nească jurămîntul faţă de Etearchos, legînd-o pe Phronîme cu 
funii, o cufundă în mare şi apoi, după ce o trase pe punte [plecă 
mai departe] şi ajunse la Thera. După un timp oarecare, Polym- 
nestos, om de vază printre thereeni, o luă ca ţiitoare. 

CLV Vremea trecu şi Phronime născu un fiu cu vorbe 
greoaie şi gîngav, căruia, după cîte zic thereenii şi cyrenienii, i 
s-a pus numele de Battos ; credinţa mea este însă că a avut alt 
nume, care a fost schimbat în ,,Battos“ cînd a sosit în Libya, 
căpătîndu-şi porecla în urma oracolului ce i s-a dat la Delfi şi 
a cinstei pe care a primit-o. într-adevăr, libyenii zic battos la 
rege. Din această pricină, socot eu, Pythia proorocindu-i, l-a 
numit aşa în limba libyană, ştiind că va fi rege în Libya. Cînd 
a ajuns bărbat în toată firea, Battos se duse la Delfi să vadă 
ce-i cu graiul lui. La întrebarea ce-o puse, Pythia îi răspunse 
aşa : „Battos, venit-ai pentru vocea ta ; dar stăpînul Phoebos 
Apollo te trimite să întemeiezi o aşezare în Libya cea bogată 
în turme de mioare" 566 , [sau] cum ar veni pe elineşte, dacă ar fi 
vorbit în această limbă : „O rege, venit-ai pentru vocea ta“... 
Battos răspunse la rîndul lui : „Stăpîne, într-adevăr venit-am la 
tine să cercetez oracolul despre bilbîiala mea, tu însă prin oracol 
îmi vorbeşti despre alte lucruri peste putinţă, poruncindu-mi să 
colonizez Libya. Cu ce putere [te întreb], cu ce oameni ?“ Dar 
cu toate cîte le spuse, nu izbuti să smulgă Pythiei alt răspuns ; 
cum mereu stăruia în profeţia de mai înainte, Battos, lăsînd-o 
în mijlocul proorocirilor ei, plecă la Thera. 

CLVI După aceea însă nenorocirile 507 se ţinură lanţ şi de 
capul lui Battos, şi de al celorlalţi thereeni. Neştiind de unde lc 
veneau pacostele, thereenii trimiseră la Delfi să vadă ce era 
cu necazurile care îi copleşeau. Pythia le profeţi că, dacă îm¬ 
preună cu Battos vor întemeia Cyrene în Libya, le va merge 
mai bine. în urma acestui oracol, thereenii îl porniră la drum pe 
Battos cu două pentecontcre. După ce aceştia au mers pe mare 
pină în Libya, pentru că altceva nu puteau să facă, s-au întors 
înapoi la Thera. Thereenii insă au azvînlit în ei [cu pietre], cînd 
au dat să coboare, şi nu le îngăduiră să pună piciorul pe pămînt, 
ci îi siliră să plece înapoi 568 . Aceştia, de nevoie, s-au înturnat pe 
mare şi au întemeiat o colonie în insula care se află în preajma 
Libyei, al cărei nume, aşa cum s-a spus mai înainte, este Pla- 
teea. Se zice că insula este tot atît de mare ca şi oraşul de astăzi 
al cyrenienilor. 

CLVII La doi ani după aşezarea în această [insulă], cum 
nu le mergea cîtuşi de puţin mai bine, lăsînd acolo doar pe unul 
de-ai lor, ceilalţi plecară cu toţii le Delfi ; sosind la locul ora¬ 
colului, îl cercetară, spunînd că locuiesc în Libya, şi- cu toate că 
locuiesc acolo, treburile nu le merg de loc mai bine. Pythia, la 
aceste cuvinte, le răspunse aşa : 

Libya-n turme bogată 569 de-o ştii mai bine ca mine, 

Tu care-acolo n-ai fost, pe cînd eu printr-însa umblat-am, 

Peste măsură mă miră propria-ţi deşteptăciune. 


La auzul vorbelor Pythiei, Battos şi tovarăşii săi plecară pe 
mare îndărăt. Era limpede că zeul nu le dădea dezlegare mai 
înainte de a se fi aşezat chiar în Libya. Ajungînd în insulă şi luîn- 
du-1 cu ei şi pe cel 570 pe care-1 lăsaseră aici, s-au aşezat de astă 
dată pe pămîntu! Libyei, în faţa insulei, într-un loc numit 
Aziris 571 . Ţinutul este închis din două părţi de nişte coline îm¬ 
pădurite, de toată frumuseţea, iar pe la poalele uneia din ele 
curge un rîu 572 . 

CLVIII Pe aceste meleaguri locuiau ei de şase ani, cînd 
într-al şaptelea, libyenii, făgăduindu-le că îi vor duce într-un loc 
şi mai bun, îi făcură să-şi părăsească [colonia], Libyenii însă, 

după ce-i scoaseră de aici, îi minară tot spre apus, şi pentru ca 
elenii să nu vadă, în trecerea lor, locul cel mai frumos din toate, 
au măsurat în aşa fel ceasurile de mers ziua, încît să treacă 
[pe acolo] noaptea. Numele acestui loc este Irasa 573 . In cele din 
urmă, ducindu-i pînă la un izvor 574 zis al lui Apollo, grăiră către 
ei : „Bărbaţi ai Elladei, aici e locul potrivit să-l locuiţi ; pe aici 
cerul este găurit" 575 . 

CLIX Pe vremea cînd trăia Battos întemeietorul, care a 
domnit patruzeci de ani, şi fiul său Arkesilaos, care a domnit 
şaisprezece, cyrenienii rămaseră tot atîţia la număr ca la în¬ 
ceput 576 , cînd fuseseră trimişi să [întemeieze] colonia. Sub cel 
de-al treilea rege, poreclit Battos cel Fericit 577 , Pythia, prin ora¬ 
colele ce le dădea, îi îndemna pe toţi elenii să treacă marea ca 
să se aşeze în Libya, la un loc cu cyrenienii. Cyrenienii, într-a- 
devăr, chemau oameni să le împartă pămînt. Oracolul Pythiei 578 
grăia astfel : 

Cine tîrziu va sosi in Libya cea mult dorită, 

După-mpărţirea pămîntului - zic cu - căi-se-va foarte. 

După ce la Cyrene se adună o mare mulţime de oameni, 
libyenii de prin împrejurimi şi regele lor, al cărui nume era 
Adicran, cînd îşi văzură împărţită o însemnată întindere de 
pămînt, socotindu-se jefuiţi de ţarina [strămoşească] şi batjo¬ 
coriţi de cyrenieni, trimiseră soli în Egipt şi se închinară regelui 
Egiptului, Apries 579 . Acesta, după ce adună o mulţime de oaste 
egipteană, o trimise împotriva Cyrenei. Cyrenienii însă, ieşin- 
du-le în întîmpinare spre ţinutul Irasei, se ciocniră cu ostaşii 
egipteni în preajma izvorului Theste şi ieşiră învingători din 
încăierare. Egiptenii, care pînă atunci nu-şi mai încercaseră pu¬ 
terile cu elenii şi nu-i prea luaseră în seamă, au fost nimiciţi în 
aşa măsură, încît puţini dintre ci se mai înturnară în Egipt. 
Pentru acest măcel, de carc-1 învinuiau pe Apries, egiptenii se 
răzvrătiră împotriva lui. 

CLX Acest Battos avu un fiu,, anume pe Arkesilaos 580 ; la 
începutul domniei sale, Arkesilaos avu mari neînţelegeri cu fraţii 
săi 581 , pînă cînd aceştia, părăsindu-1, se strămutară într-un alt 

ţinut al Libyei şi, înţelegîndu-sc între ei, întcmeiară oraşul care 
şi astăzi se cheamă Barca 582 , tot ca pe vremuri. Pe cînd înte- 
meiau oraşul, îi dezbinară pe libyeni de cyrenieni. Ceva mai 
tîrziu, Arkesilaos porni cu oaste împotriva acelor libyeni care îi 
primiseră [fraţii] şi care se răsculascră împotrivă-i. Libyenii, 
temindu-se de el, s-au grăbit s-o ia la fugă spre libyenii dinspre 
răsărit. Arkesilaos se luă pe urmele fugarilor pînă cînd, gonindu-i 
mereu, ajunse la Leucon 583 din Libya, unde libyenii se hotărîră 
să-l atace. în ciocnirea care a urmat, biruinţa libyenilor asupra 
cyrenienilor fu atît de mare, că şapte mii de hopliţi 584 cyrenieni 
căzură pe cîmpul de luptă. în urma acestei înfrîngeri, Arkesilaos, 
bolnav şi otrăvit cu o băutură, fu sugrumat de fratele său Lear- 
chos 585 ; dar şi pe Learchos îl ucise printr-un vicleşug soţia lui 
Arkesilaos, al cărei nume era Eryxo. 

CLXI După acest Arkesilaos, urmă la domnie fiul său Battos, 
care era şchiop şi slăbănog de picioare 586 . Cyrenienii, faţă de 
nenorocirea 587 ce-i lovise, au trimis la Delfi să întrebe cum ar 
fi mai bine să-şi orînduiască treburile ca să aibă parte de un trai 
fericit. Pythia îi sfătui să-şi aducă din Mantineea Arcadiei 588 
un reformator. Cerură, aşadar, cyrenienii, iar mantineenii le-au 
dat pe unul dintre cei mai de vază cetăţeni, al cărui nume era 
Demonax 589 . Acesta, sosind da Cyrene şi lămurindu-se cum 
stau lucrurile, mai întîi alcătui trei triburi 59 °, împărţindu-i astfel : 
o parte o alcătui din thereeni şi perieci 591 , alta, din peloponesieni 
şi cretani, iar pe a treia, din toţi cei veniţi din insule. Pe urmă, 
alegînd deoparte pentru rege pămînturile care-i reveneau de drept 
şi dregătoria preoţească, toate celelalte puteri de care mai îna¬ 
inte se bucuraseră numai regii le împărtăşi poporului. 

CLXII Sub domnia acestui Battos, aşa au rămas lucrurile, dar 
sub fiul său, Arkesilaos 592 , s-au iscat mari tulburări din pricina 
onorurilor. Arkesilaos, fiul lui Battos cel Şchiop şi al Phereti- 
mei, spuse că el nu se va ţine de rînduielile lui Demonax din 
Mantineea şi ceru drepturile de care se bucuraseră strămoşii 
săi. Ca urmare, urzi o răscoală, fu învins şi fugi la Samos 593 , în 
timp ce mama sa fugi în Salamina Ciprului 594 . Pe acea vreme, 
stăpîn al Salaminei era Evelthon, cel care a închinat la Delfi 
un vas de ars tămîie vrednic de a fi văzut, aşezat în tezaurul 

corintienilor. Pheretima, după ce sosi la curtea lui Evelthon, îi 
cerea într-una o oştire care să-i aducă îndărăt la Cyrene. Evel¬ 
thon îi dăruia de toate, afară de armată. Femeia, primind daru¬ 
rile, zicea că sînt frumoase, negreşit, şi acestea, dar mai frumos 
ar fi să-i dea oştirea cerută. Şi acest lucru îl spunea mereu, după 
fiecare dar ce i se aducea. Pînă la urmă, Evelthon îi trimise 
în dar un fus de aur şi o furcă, pe care se afla şi un caier de lină. 
Cum Pheretima rosti iarăşi aceeaşi vorbă, Evelthon zise că astfel 
de daruri sînt potrivite pentru femei şi nu o oştire. 

CLXIII în vremea aceea, Arkesilaos, aflîndu-se la Samos, 
strîngea pe oricine găsea, [cu făgăduinţa] unei împărţiri de ogoare; 
cînd izbuti să adune oaste multă, Arkesilaos se duse la Delfi ca 
să întrebe oracolul despre întoarcerea lui. Pythia îi proroci aşa : 
„Loxias 595 vă hărăzeşte să domniţi la Cyrene vreme de opt 
generaţii, sub patru Battos şi patru Arkesilaos ; mai mult decît 
atît vă sfătuieşte să nu încercaţi [a rămîne], Cît despre tine, 
o dată întors la tine acasă, stai liniştit ; de vei găsi cuptorul 
plin de amfore, vezi de nu le arde, ci lasă-le să se risipească 
in vînt ; dacă însă vei aprinde focul, nu intra în ţara împresurată 
de ape. Altminteri ai să pieri şi tu şi cel mai mîndru dintre 
tauri“ 596 . 

CLXIV Acestea au fost prorocirile Pythiei către Arkesilaos. 
Iar el, luînd cu sine pe cei din Samos, s-a întors la Cyrene, şi, 
după ce s-a făcut stăpîn pe putere, nu şi-a mai adus aminte de 
oracol, ci a căutat să se răzbune pentru fuga sa pe toţi cîţi se 
răsculaseră împotriva sa. Unii din aceştia au plecat pentru tot¬ 
deauna din ţară, iar pe alţii, punînd mina Arkesilaos, îi trimise 
la pieire în Cipru 597 ; pe aceştia din urmă îi scăpară cnidic- 
nii 598 , căci fură aruncaţi de vînt pe coastele lor, şi-i trimiseră 
în Thera 5 ". Alţi cîţiva cyrenieni, care îşi găsiseră adăpost 
într-un turn înalt al unui anume Aglomathos, cetăţean fără nici 
o dregătorie în stat, fură arşi dc vii de Arkesilaos, care îngră¬ 
mădi lemne în jurul turnului. Dindu-şi pe dată scama că ora¬ 
colul pomenise tocmai de cele ce făptuise - deoarece Pythia nu-i 
îngăduise să dea foc amforelor găsite într-un cuptor - se în¬ 
depărtă de bunăvoie de oraşul cyrenienilor, temîndu-se de 
oartea ce-i fusese prevestită, căci socotea că locul împrejmuit 

de apă 600 era chiar Cyrene. De soţie avea pe o rudă de-a lui, 
o fiică a regelui din Barca, al cărui nume era Alazeir 001 . El se 
duse la acesta, dar aici, ciţiva barceeni şi ciţiva pribegi din 
Cyrene, zărindu-1 şi recunoscîndu-1 oînd sc plimba prin piaţă, îl 
uciseră pe el şi pe socrul lui, Alazeir. Aşadar, Arkesilaos, nesoco¬ 
tind oracolul cu sau fără voie, îşi împlini ursita. 

CLXV Mama sa Pheretima, pe cînd Arkesilaos se afla la 
Barca, pregătindu-şi picirca chiar cu mina lui, se bucura la 
Cyrene de puterea [regală] a fiului ei, avînd grijă de treburile 
obşteşti şi stînd de faţă la sfatul senatului. îndată ce află de 
moartea fiului ei întîmplată la Barca, fugi să-şi afle adăpost în 
Egipt. Ea se bizuia pe ajutorul pe care i-1 dăduse cîndva Arke¬ 
silaos lui Cambyses, fiul lui Cyrus ; căci tocmai acesta era acel 
Arkesilaos care predase Cyrene în mîinile lui Cambyses şi sc 
învoise să-i plătească tribut c0 ". Ajungînd în Egipt, Pheretima 
se înfăţişă lui Aryandes 603 cerîndu-i s-o răzbune, lăsînd să se 
creadă că fiul ci a murit din pricina dragostei pe care le-o pur¬ 
tase perşilor G04 . 

CLXVI Aryandes acesta fusese satrap peste Egipt, orînduit 
de Cambyses şi, ceva mai tîrziu după întîmplările povestite acum, 
a pierit, vrînd să se arate deopotrivă cu Darius. Ştiind bine şi 
vâzînd că Darius doreşte să lase pe urma lui ceva care să nu 
mai fi fost făcut de nici un alt rege, Aryandes îl imită pînă cînd 
îşi căpătă răsplata. Darius, după ce rafinase aurul cît mai curat 
cu putinţă, bătuse monedă.' Aryandes, cîrmuitorul Egiptului, 
făcu acelaşi lucru cu argintul 605 ; pînă în ziua de astăzi argintul 
„aryandic“ este cel mai curat. Darius insă, aflînd fapta lui 
Aryandes, învinuindu-1 de alte gînduri, că ar umbla să se răscoale 
împotriva lui, îl ucise 60s . 

CLXVII Pe acea vreme însă, făcîndu-i-se acestui Aryandes 
milă de Pheretima, îi puse la îndemînă toată oastea 607 cită se 
afla în Egipt, pedestrime şi corăbii. în fruntea oastei de pe¬ 
destraşi orîndui pe Amasis, un marafian 608 , iar peste corăbii, 
pe Badres, din neamul Pasargazilor 609 . înainte de a-şi porni 
oştirea, Aryandes, trimiţînd un crainic la Barca, cercetă cine 
era ucigaşul lui Arkesilaos ; dar barceenii luară cu toţii omorul 

asupra lor, [zicînd] că au avut de îndurat multe şi mari rele de 
pe urma lui Arkesilaos. Cînd acest răspuns ajunse la urechile lui, 
Aryandes încuviinţă plecarea oştilor împreună cu Pheretima. 
Această pricină nu era decît o amăgire de ochii lumii în privinţa 
expediţiei ; căci după credinţa mea, oastea fusese trimisă ca să 
supună Libya 610 . 

Neamurile Libyei sînt multe şi felurite, dar numai cîteva 
erau sub ascultarea marelui rege, iar celor mai multe nici nu le 
păsa de Darius. 

CLXVIII Iată acum, la rînd, aşezarea neamurilor libyene. 
Începînd de la hotarul Egiptului, adyrmachizii 611 sînt cei dintîi 
locuitori ai ţării ; ei au în nenumărate privinţe obiceiurile egip¬ 
tene, dar portul le e la fel cu al celorlalţi libyeni. Femeile lor 
poartă la fiecare gleznă brăţări de aramă, îşi lasă părul lung şi, 
cînd prind pe ele vreun păduche, îl strivesc la rîndul lor 612 în 
dinţi şi pe urmă îl scuipă. Asemenea obicei au numai aceşti 
lybieni ; tot ei sînt singurii lybieni care-i înfăţişează regelui pe 
fetele de măritat ; dacă vreuna îi e cumva pe plac, regele îi ia 
fecioria. Adyrmachizii despre care este vorba se întind de la 
hotarul Egiptului pînă la portul care se numeşte Plynos 613 . 

CLXIX După aceştia urmează la rînd gyligamii 614 , care lo¬ 
cuiesc în ţinutul dinspre apus pînă la insula Afrodisias 615 . 
Aproape de coasta cuprinsă între aceste hotare, se află insula 
Plateea 616 pe care au colonizat-o cyrenienii, iar pe uscat dai de 
porturile lui Menelaos 617 şi Aziris 618 , unde s-au aşezat cyrenie¬ 
nii ; de aici începe să crească silfiul 619 şi se întinde din dreptul 
insulei Plateea pînă la gura Syrtei 62 °. Obiceiurile băştinaşilor 
sînt aproape ca ale celorlalţi. 

CLXX Lingă gyligami, se întind spre apus asbystii 621 care 
locuiesc deasupra Cyrenci. Asbystii nu ajung la ţărmul mării, 
căci de-a lungul lui s-au aşezat cyrenienii. La minatul carelor cu 
patru cai sînt neîntrecuţi între libyeni ; cit despre obiceiuri, se 
străduiesc să-şi însuşească cît mai multe de la cyrenieni. 

CLXXI Mai spre apus de asbysti se află aushisii 622 ; aceştia 
îşi au sălaşul deasupra oraşului Barca şi sînt răspîndiţi pînă la 

coasta mării în preajma Evesperidelor C23 . Cam prin dreptul 
jumătăţii ţinutului aushisilor locuiesc bacalii 624 , un neam puţin 
la număr, care ajung la mare în dreptul Tauheirei 625 , oraş din 
pămîntul Barcei. Obiceiurile lor sînt aceleaşi ca ale libyenilor de 
la miazănoapte de Cyrene. 

CLXXII Către apus de aceşti aushisi, vin la rînd nasa- 
monii 626 , neam bogat la număr, care în timpul verii, lăsîndu-şi 
turmele lîngă ţărmul mării, urcă în ţinutul zis Augila 627 ca să 
culeagă curmale ; pe acolo sînt palmieri din belşug, cu coroană 
stufoasă, şi toţi roditori. 

Acest neam face şi vînătoare de lăcuste, pe care le usucă la 
soare. Ie pisează şi, presărîndu-şi cu ele laptele, îl beau. Au 
obiceiul ca fiecare să-şi ia mai multe neveste, cu care au legă¬ 
turi în comun, într-un chip foarte asemănător cu ceea ce se pe¬ 
trece la massageţi 628 : ei se unesc cu femeile după ce mai în- 
tîi înfig un par în faţa locuinţei. Cînd, la nasamoni, un bărbat 
se însoară pentru prima oară, datina cere ca mireasa, în noaptea 
nunţii, să se culce pe rînd cu toţi oaspeţii ; fiecare din cei care 
s-au culcat cu ea îi dă după aceea darul care se întîmplă să-l 
fi adus de acasă. Iată cum se leagă ei prin jurământ şi cum ghi¬ 
cesc viitorul : jurămîntul îl fac atingînd cu mîna mormintele 
oamenilor care au trecut drept cei mai drepţi şi cei mai buni 
dintre ei ; pentru ghicit, se duc la mormintele străbunilor lor 
şi adorm deasupra lor după ce au înălţat rugăciuni ; dacă în 
somn li se arată vreo vedenie, o tălmăcesc. Iată cum se leagă 
ei în frăţia de credinţă ; unul dă să bea din pumnul său, iar el 
bea din pumnul celuilalt ; dacă n-au la îndemînă nici un fel de 
băutură, adună praf de pe jos şi îl ling. 

CLXXIII Vecini de hotar cu nasamonii sînt psyllii 629 . 
Aceşia au fost nimiciţi în următoarele împrejurări : vîntul de 
miazăzi, sufîînd într-una, le-a secat apa din zăcători şi, aflîn- 
du-se ţara lor toată în fundul Syrtei, a rămas lipsită de apă 63 °. 
Oamenii, sfătuindu-se între ei, porniră la război împotriva vîn- 
tului (spun numai cele ce povestesc libyenii) şi, cînd au ajuns în 
mijlocul nisipurilor, vîntul de miazăzi, începînd [mai tare] să 
sufle, i-a îngropat în nisip. După pieirea lot, au pus nasamonii 
mîna pe ţinut 631 . 

CLXXIV Mai sus de nasamoni, spre vîntul de miazăzi, pe 
unde mişună fiarele, trăiesc gamfasanţii 632 , care fug de toţi oa¬ 
menii şi de tovărăşia oricui. Ei n-au nici un fel de armă de 
luptă şi nici nu ştiu să se apere. Ei trăiesc [aşa cum am spusl 
deasupra 633 nasamonilor. 

CLXXV De-a lungul mării, spre soare-apune, urmează 
makii ° 34 , care-şi rad părul, lăsînd să crească doar un moţ în 
creştet, şi-şi rad amîndouă tîmplele pină la piele ; la război, 
poartă pavăză din piei de struţ 635 . Prin ţinutul lor curge fluviul 
Kinyps 636 care, izvorînd din aşa-zisa colină a Haritelor 637 , se 
varsă în mare. Această colină a Haritelor este acoperită cu pă¬ 
dure deasă, deosebindu-se cu totul de Libya cea golaşă, despre 
care am vorbit mai înainte ; de la mare pînă aici sînt două sute 
de stadii 638 . 

CLXXVI Dincolo de aceşti maki se află gyndanii 639 , ale 
căror femei poartă [fiecare] un mare număr de brăţări de piele 
în jurul gleznelor, după oîte se zice, din următoarea pricină : 
[femeia] îşi pune cîte o brăţară pentru fiecare bărbat cu care a 
avut legături ; cea care are cele mai multe e deosebit de pre¬ 
ţuită, ca una care a fost iubită de cei mai mulţi bărbaţi. 

CLXXVII O limbă de pămînt care înaintează în mare [por¬ 
nind din ţinuturile] acestor gyndani este locuită de lotofagi 640 
care trăiesc hrănindu-se doar cu fructe de lotus 641 . Fructul lo¬ 
tusului este de mărimea boabei de fistic, iar dulceaţa lui amin¬ 
teşte de curmală. Din acest fruct lotofagii fac şi vin. 

CLXXVIII După lotofagi, de-a lungul ţărmului mării, vin 
la rînd mahlii 642 care, şi ei, mănîncă lotus, dar, ce e drept, mai 
puţin decît cei despre care s-a vorbit mai înainte. Ei se întind 
pînă la un mare fluviu, al cărui nume este Triton 613 ; acest 
fluviu se varsă într-un lac întins, Tritonis * 44 , în mijlocul căruia 
«e află o insulă numită Phla 645 . Se spune că, după o profeţie, 
această insulă trebuia să fie colonizată de lacedemonieni. 

CLXXIX Se mai povesteşte de asemenea şi următoarea le¬ 
gendă : Iason, după ce i s-a terminat de făcut corabia Argo la 

poalele Pelionului, punînd pe corabie, afară de o hecatombă, şi 
un scaun de bronz cu trei picioare, a pornit în jurul Pelopone- 
sului, vrînd să ajungă la Delfi. 

Pe cînd se afla pe drum, plutind spre capul Malea 646 , l-a 
prins vîntul de miazănoapte, care l-a abătut spre Libya. Mai 
înainte de a fi zărit uscatul, Iason se pomeni în apele puţin 
adinei ale lacului Tritonis. .Aflîndu-se în mare încurcătură cum 
să iasă de acolo, i s-a arătat Triton 047 , care i-a cerut lui Iason 
să-i închine lui trepiedul, spunîndu-i că, în schimb, va pune pe 
corăbieri pe calea cea bună şi-i va lăsa să plece teferi. Iason 
Învoindu-se, Triton le arătă ieşirea din apele joase [ale lacului] 
şi aşeză trepiedul în propriul lui sanctuar ; după aceea profeţi 
chiar de pe trepied, dezvăluindu-le tovarăşilor lui Iason tot ce 
avea să li se întîmple, şi le mai spuse că, atunci cînd vreunul 
din urmaşii celor care fuseseră tovarăşi de drum pe Argo va 
lua cu sine trepiedul, atunci va trebui negreşit ca în jurul la¬ 
cului Tritonis să se ridice o sută de cetăţi elene. Cînd au auzit 
despre profeţie, libyenii din împrejurimi au ascuns trepiedul ° 48 . 

CLXXX Dincolo de aceşti mahli se află ausii 649 ; aceştia, 
ca şi mahlii, locuiesc în jurul lacului Tritonis, despărţiţi de 
mahli prin rîul Triton. Mahlii îşi lasă chica să le crească la 
spate, iar ausii, în faţă. Pe timpul unei sărbători care are loc 
în fiecare an în cinstea Athenei, fetele de pe la ei, împărţindu-se 
în două tabere, se bat între ele cu pietre şi ciomege, zicînd că 
săvîrşesc datina strămoşească în cinstea unei zeiţe născute pe 
meleagurile lor, pe care noi o numim Athena 65 °. Fetele care mor 
de pe urma rănilor trec drept „fecioare neadevărate“. înainte 
de a lăsa fetele slobode să lupte, iată ce mai fac pe cheltuială 
comună : împodobind de fiecare dată pe fata cea mai fru¬ 
moasă 651 , cu coif corintian, cu armură elinească şi ureînd-o pe 
un car de război, o plimbă de jur împrejurul lacului. Cu ce şi-or 
fi împodobit ei fetele mai înainte de a se fi pripăşit pe la ei 
elenii, n-aş putea spune, dar bănuiesc că le găteau cu arme 
egiptene ; căci, pe cît socot, şi scutul şi coiful le-au venit eleni¬ 
lor din Egipt 652 . Athena - zic băştinaşii - este fiica lui Po- 
seidon 653 şi a lacului Tritonis 654 ; avînd o supărare 055 oarecare 
împotriva tatălui ei, s-a încredinţat lui Zeus, iar Zeus a înfiat-o. 
Aşa povestesc ei. Femeile le au în comun ; nu locuiesc împreună, 

ci se împerechează cu ele ca vitele. Cînd pruncul unei femei se 
face mai măricel, In luna a treia de la naştere se -adună la un 
loc toţi bărbaţii şi, cui îi seamănă copilul, al aceluia socot că 
este 656 . 


CLXXXI Aceştia, despre care am pomenit, sînt nomazii 
libyeni de pe coasta mării. Deasupra acestora, spre inima usca¬ 
tului, începe Libya, pe unde mişună fiarele, iar dincolo de ţi¬ 
nutul plin de fiare, se întinde un val de nisip care porneşte 
tocmai de la Teba Egiptului 057 şi ajunge pînă la Coloanele lui 
Heracles 658 . De-a lungul acestui val, la depărtare de cel mult 
zece zile unele de altele, se află nişte dîmburi de sare bolovă¬ 
noasă, înalte ca nişte coline, şi din vîrfurile fiecărei coline ţîş- 
neşte din inima sării o apă rece şi dulce 659 ; prin împrejurimi 
locuiesc oameni care sînt ultimii dinspre pustiu, dincolo de ţi¬ 
nutul cu jivine. 

Cei dintîi, începînd de la Teba cale de zece zile 660 de mers, 
sînt ammonienii 661 , avindu-şi sanctuarul legat de [cultul] lui 
Zeus Tebanul 662 ; căci şi la Teba, cum am spus mai înainte 66S , 
[ca şi aici], se află o statuie a Zeului înfăţişat cu cap de berbec. 
Ei mai au şi o altă apă de izvor 664 ; în revărsatul zorilor apa 
este călduţă, cînd tîrgul este în toi, ceva mai rece, iar spre 
amiazi se face chiar rece de tot ; atunci îşi udă şi grădinile. Pe 
măsură ce ziua scade, apa îşi pierde din răceală ; pînă la scă¬ 
pătatul soarelui, s-a făcut iar căldicică şi se încălzeşte mereu cu 
cît se apropie de miezul nopţii ; atunci clocoteşte de-a binelea. 
Cum trece de miezul nopţii, începe iar să se răcească, pînă spre 
ziuă 665 . Izvorul acesta poartă numele de „Fîntîna Soarelui'* 666 . 

CLXXXII După ammonieni, de-a lungul valului de nisip, 
cale de alte zece zile 667 , se înalţă o [altă] colină de sare, ca şi 
la ammonieni, precum şi un izvor de apă ; şi în jurul acestei 
coline locuiesc oameni. Numele ţinutului este Augila 668 . Prin 
părţile acestea vin adesea nasamonii ca să culeagă curmale 669 . 

CLXXXIII De la Augila, cale de alte zece zile, dai de încă 
o colină de sare şi de apă şi de mulţi palmieri roditori 67 °, ca 
şi în celelalte oaze, de altfel. Şi oameni locuiesc prin părţile 
locului, numiţi garamanţi 671 , un neam foarte puternic ; ei cară 

pămînt de acoperă sarea şi aşa îşi fac semănăturile 672 . Cea 
mai scurtă cale... pînă la lotofagi [trece pe la ei] 6TS , drumul 
ţinînd cam treizeci de zile 674 . Pe la ei se găsesc şi boi care pasc 
de-a-ndaratelea. Iată de ce umblă ei aşa : coarnele lor sînt în¬ 
covoiate înainte G75 , de aceea sînt nevoiţi să pască dind mereu 
îndărăt. Mergînd înainte, n-ar putea [să pască], fiindcă li s-ar 
înfige coarnele în pămînt. încolo, nu se deosebesc de loc de 
ceilalţi boi, afară de aceasta, de grosimea şi de tăria pielii 076 . 

Aceşti garamanţi 677 vînează din care cu patru cai 678 , troglo¬ 
diţi etiopieni. Troglodiţii etiopieni 679 sînt cei mai iuţi la picior 
dintre toţi oamenii despre care am auzit vorbindu-se. Ei mă- 
nîncă şerpi, şopîrle şi tot soiul de tîrîtoare. Au o vorbire care 
nu seamănă cu nici un alt grai, ci scot nişte ţipete ca de liliac 68 °. 

CLXXXIV De la garamanţi, după alte zece zile de drum, 
găseşti o altă movilă de sare şi apă ; oamenii care locuiesc prin 
preajmă se numesc ataranţi 681 ; dintre toţi oamenii pe care-i 
ştim, sînt singurii care nu poartă nume 682 ; laolaltă, au numele 
de ataranţi, dar unul de altul nu se deosebesc prin nici un fel 
de nume. Oamenii aceştia blestemă soarele cînd ajunge la nă- 
miezi şi îi aruncă tot felul de ocări, pentru că [zic ei], prin 
arşiţa lui îi arde şi pe ei, şi ţara lor 683 . 

De mai mergi încă zece zile, apare un alt dimb de sare şi 
apă şi oameni care locuiesc în jur. Vecin cu dîmbul de sare se 
înalţă un munte al cărui nume este Atlas 684 . Muntele este în¬ 
gust, rotunjit din toate părţile şi atît de înalt - se spune - încît 
nu i se poate vedea vîrful ; într-adevăr, norii nu-1 părăsesc nici¬ 
odată, nici vara, nici iarna. Cei de prin partea locului spun că 
ar fi stîlpul care sprijină cerul 685 , iar numele acestor oameni se 
trage după cel al muntelui, căci se numesc atlanţi. Se mai zice 
că ei n-ar mînca nici un fel de vietate 686 şi că somnul lor e 
totdeauna fără vise. 

CLXXXV Pînă la aceşti atlanţi am putut să înşir numele 
celor care locuiesc de-a lungul valului de nisip, dar dincolo 
de aceştia nu mai ştiu. Spinarea de nisip se întinde pînă la Co¬ 
loanele lui Heracles şi chiar mai departe încă ; [şi pe aici], tot 
la zece zile de drum, se află cîte o baie de sare şi aşezări de 
oameni. Locuinţele tuturor acestor oameni sînt clădite din 

bolovani de sare 687 , căci pe aici Libya începe să fie lipsită de 
ploi ; altfel, dacă ar ploua, zidurile fiind de sare, ploaia le-ar 
surpa. Sarea care se iscoate prin partea locului este şi albă şi 
porfirie 688 . Dincolo de val - spre miazăzi şi inima Libyei — în¬ 
cepe ţinutul deşert, fără apă, fără fiare, fără ploi şi copaci, pe 
unde nu este nici un strop de umezeală 689 . 

CLXXXVI Şi aşa, pornind din Egipt şi pînă la lacul Tri- 
tonis 69 °, trăiesc libyenii nomazi care se hrănesc cu carne şi beau 
lapte 691 , dar nu se ating de carnea de vacă, din aceeaşi cre¬ 
dinţă ca şi egiptenii ° 92 , şi nici porci 633 nu cresc. Pînă şi femeile 
cyrenienilor socot că nu se cuvine să mănînce carne de vacă, 
arătînd astfel cinstire Isidei 694 din Egipt, ba mai ţin şi postu¬ 
rile şi sărbătorile zeiţei. Cît despre femeile barceenilor, pe lingă 
carne de vacă, ele nu bagă în gură nici carne de porc. Aşa stau 
lucrurile pe acolo. 

CLXXXVII Spre asfinţit de lacul Tritonis, libyenii nu mai 
sînt nomazi 695 , nu mai au aceleaşi obiceiuri şi nu le fac copiilor 
lor ceea ce obişnuiesc să le facă nomazii. Libyenii nomazi, chiar 
dacă nu toţi - acest lucru n-aş putea să-l spun negreşit - dar 
mulţi dintre ei fac următoarele : oînd copiii lor ajung pe la 
patru ani, le ard vinele din creştetul capului 696 cu lînă de oaie 
încă plină de grăsime, ba unii din ei, şi pe cele de pe tîmple, 
ca, în felul acesta, pe toată viaţa, să nu mai fie supăraţi de li¬ 
chidul care curge din cap ; de aceea, zic ei, sînt atît de sănă¬ 
toşi 697 . E drept, libyenii sînt cei mai sănătoşi din toţi oamenii 
pe care-i cunoaştem ; dacă cumva din această pricină, asta nu 
cutez s-o spun, dar nu e mai puţin adevărat că sînt cei mai 
sănătoşi. Dacă, în timp ce le ard vinele copiilor, aceştia încep 
să se zvircolească, le-au găsit ei leacul : îi stropesc cu ud de 
ţap 698 şi astfel îi izbăvesc. Eu unul nu fac decît să spun cele 
povestite de libyeni. 

CLXXXV1II Iată care e la nomazi rînduiala jertfelor. După 
ce încep sacrificiul, tăind o bucată din urechea vitei de jertfă, 
o aruncă peste pod e ", şi abia după aceea sucesc gîtul animalu¬ 
lui. Ei aduc jertfe numai Soarelui şi Lunii 700 ; acetfor [două] 
divinităţi le jertfesc toţi libyenii, însă cei care locuiesc în jurul 

lacului Tritonis îi jertfesc cu osebire Athenei, apoi lui Triton şi 
lui Poseidon. 

CLXXXIX Cit priveşte îmbrăcămintea şi egidele 701 statuilor 
Athenei, elenii le-au luat de la femeile libyene, afară doar de 
faptul că haina libyenelor este de piele şi că ciucurii 702 de la 
egidele lor nu sînt şerpi, ci cureluşe, încolo veşmîntul lor se 
potriveşte întru totul cu al zeiţei. Pînă şi numele mărturiseşte 
că haina cu care sînt împodobite statuile zeiţei Pallas vine din 
Libya ; într-adevăr, femeile libyene pun peste veşmîntul lor piei 
de capră curăţite de peri şi cu ciucuri pe margine, vopsite în 
roşu-aprins. De la aceste piei, [,,egei ; ‘] 703 , elenii au împrumutat 
denumirea de egide. Părerea mea este că pînă şi ţipetele ascu¬ 
ţite care însoţesc slujbele religioase acolo s-au ivit [ca datină] 
pentru prima oară ; căci libyenele practică foarte frumos acest 
obicei. Şi înhămatul a patru cai la un car tot de la libyeni l-au 
învăţat elenii 704 . 

CXC Nomazii îşi îngroapă morţii la fel ca elenii, afară de 
nasamoni. Aceştia ii îngroapă şezînd 705 , avînd grijă ca, în 
clipa cînd omul îşi dă sufletul, să-l pună pe şezut ca nu cumva 
să-l apuce moartea culcat 706 . Locuinţele lor sînt durate din beţe 
de asfodel împletite cu trestie şi pot fi mutate din loc în loc. 
Acestea le sînt obiceiurile. 

CXCI La apus de fluviul Triton, dincolo de ausi 707 , se află 
libyenii plugari 708 care locuiesc în case ; numele lor este acela 
de maxi 709 . Ei poartă păr numai pe partea dreaptă a capului, 
stînga o rad, iar corpul şi-l vopsesc în roşu cu chinovar. Ei zic 
că s-ar trage din bărbaţii veniţi de la Troia 710 . Ţara lor 711 şi 
restul Libyei care se întinde spre apus este mult mai bogată în 
animale sălbatice şi mai împădurită decît ţara nomazilor. Partea 
răsăriteană a Libyei, unde locuiesc nomazii, este joasă şi nisi¬ 
poasă pînă la fluviul Triton, dar, de la acest fluviu spre apus, 
ţinutul plugarilor e foarte muntos, împădurit şi plin de fiare 712 . 
Pe la ei se află şerpi uriaşi şi lei ; tot la ei se află elefanţi 71S , 
urşi, şerpi veninoşi, măgari cu coarne, dihănii cu cap de cîine, 
cum şi fără cap - după cîte spun libyenii - cu ochii aşezaţi pe 

piept, precum şi bărbaţi şi femei sălbatice 714 , pe Lingă o sume¬ 
denie de alte sălbăticiuni care nu-s fiare plăsmuite. 

CXCII La nomazi nu afli asemenea animale, ci alte soiuri, 
cum ar fi antilope 715 , gazele, bivoli şi măgari, nu din cei cu 
coarne, ci alt soi „nebăutori“ (căci intr-adevăr nu beau) 716 - 
oricii 717 , din ale căror coarne se fac braţe pentru lirele feni¬ 
cienilor 718 (animalul acesta este mare cit un bou), vulpi pitice, 
hiene, arici, berbeci sălbatici, dictyi 7l9 , şacali, pantere, boryi 72 °, 
crocodili de trei coţi care trăiesc pe uscat 721 , semănînd foarte 
mult cu şopîrlele, struţi, nişte şerpi mici cu cîte un corn fiecare 722 . 
Animalele de pe aici sint acestea şi cele care se găsesc prin alte 
părţi, afară de cerb şi mistreţ ; cerbul şi mistreţul lipsesc cu 
desăvîrşire din Libya 723 . Tot în acest ţinut se află trei feluri 
de şoareci ; unii sint numiţi ,,bipezi" 724 , alţii „zegeri" (e vorba 
de un cuvînt libyan care în limba elină ar însemna „coline") 
alţii „arici" 725 . Pe aici mai sînt şi nevăstuici care trăiesc în sil- 
fiu 726 , aidoma celor din Tartessos. Cam atîtea jivine sălbatice 
are pămintul libyenilor nomazi, după cît am putut afla cercetînd 
cu multă luare aminte 727 . 

CXCIII După libyenii maxi vin zavekii 728 , ale căror femei 
mînâ carele la război. 

CXCIV Dar dincolo de aceştia sint gyzanţii 279 , în ţinutul că¬ 
rora albinele fac multă miere, cu mult mai multă încă face - 
se spune - iscusinţa omului. Oamenii aceştia se vopsesc cu toţii 
cu roşu 730 şi mănîncă maimuţe, care mişună prin munţii lor 731 . 

CXCV Carthaginezii povestesc că, în faţa gyzanţilor, se 
află o insulă pe nume Kyrauis 732 , lungă de două sute de stadii, 
dar îngustă, pe care poţi trece lesne de pe uscat, plină de măs¬ 
lini şi viţă de vie ; pe insulă este un lac din apele căruia fetele 
localnicilor scot din mîl 733 firişoare de aur, cu nişte pene de 
pasăre muiate în păcură. Dacă acestea se întîmplă cu adevărat, 
nu ştiu ; scriu îşi cu ce se povesteşte. Poate să fie şi adevărat, 
de vreme ce am văzut chiar eu, cu ochii mei, la Zakynthos cum 
se scoate păcură din apele unui lac 7Si . Prin împrejurimi se află 
chiar mai multe lacuri, dar cel mai mare dintre ele este — ori- 

cum l-ai măsura - de şaptezeci de picioare şi adine de două 
braţe ; în apa_ lacului oamenii vîră o prăjină de vîrful căreia 
leagă o ramură de mirt şi apoi scot afară păcura prinsă de mirt, 
avînd miros de catran, dar altfel mai bună deoît cea de Pieria 7:J5 . 
Păcura este turnată într-o groapă săpată la marginea lacului. 
Gînd se adună îndeajuns, atunci este scoasă din groapă şi văr¬ 
sată în amfore. Ceea ce cade în lac, scurgîndu-se pe sub pămînt, 
iese la iveală în mare ; marea e la o depărtare de patru stadii 
de lac 7S0 . Astfel, şi cele [ce se spun] cu privire la insula din 
vecinătatea coastei Libyei ar putea fi adevărate 7S ' 7 . 

CXCVI Carthaginezii mai povestesc încă ceva : în Libya, 
dincolo de Coloanele lui Heracles, se găseşte un ţinut locuit 
de oameni 7; * 3 . Ori de cîte ori ajung carthaginezii acolo şi-şi des¬ 
carcă mărfurile, după ce le înşiră la rînd de-a lungul ţărmului, 
se urcă iarăşi pe corăbii şi fac să iasă fum. Băştinaşii, văzând 
fumul, se apropie de ţărmul mării, pun aur lîngă mărfuri, apoi 
se îndepărtează de acolo. Carthaginezii se dau atunci jos de pe 
corăbii, îl cîntăresc din ochi şi, dacă aurul li se pare potrivit 
cu marfa, îl iau cu ei şi se duc ; dacă nu li se pare îndeajuns, 
se suie din nou pe vasele lor şi aşteaptă ; ceilalţi, apropiindu-se, 
mai adaugă alt aur pe lîngă cel pe care îl puseseră, pînă cînd 
îi mulţumesc. Nu se înşală unii pe alţii ; ei nu se ating de aur 
mai înainte de a fi egalat, după socoteala lor, preţul mărfurilor, 
şi nici băştinaşii nu se ating de mărfuri mai înainte ca ei să fi 
luat aurul 739 . 

CXCVII Iată deci care sînt libyenii ale căror nume le pot 
înşira 74 °. Celor mai mulţi din ei, acum, .ca şi pe vremuri, de 
altfel, nici nu le pasă de regele mezilor. Aş mai avea încă de 
spus despre această ţară că e locuită numai de patru neamuri 
şi nu de mai multe 741 - pe cîte ştiu eu - şi anume, două băşti¬ 
naşe şi două nu ; libyenii şi etiopienii sînt băştinaşi, unii lo¬ 
cuind Libya de miazănoapte, iar ceilalţi la miazăzi. Fenicienii 
şi elenii sînt pripăşiţi 742 . 

CXCVIII Eu cred că Libya nu e destul de mănoasă ca să 
fie pusă alături de Asia şi Europa, afară doar de ţinutul Ky- 
nips 74S , care poartă acelaşi nume cu fluviul. în bogăţia roadelor 

Demetrei, ţarina este de o seamă cu cele mai rodnice pămînturi 
şi nu se aseamănă de fel cu restul Libyei ; pe aici pămîntul este 
negru, bine udat şi n-are a se teme nici de uscăciune, nici de 
înecul ploilor ; căci prin această parte a Libyei plouă. Bogăţia 
roadelor de grîne este la fel cu a ţării Babilonului 744 . Bun e şi 
pămîntul locuit de evesperiţi 745 ; cînd recolta este din cele mai 
bune, dă rod însutit, dar pămîntul Kynipsului dă de trei ori 
pe atît. i 

CXCIX Mai trebuie amintit că şi Cyrenaica, cel mai înalt 746 
ţinut din această parte a Libyei locuită de nomazi, se bucură 
de trei anotimpuri vrednice de luat în seamă : în primul rînd, 
se coc şi ajung numai bune de isecerat sau de cules roadele 
de pe ţărmurile mării ; cînd acestea sînt gata strînse, vine rin- 
dul culesului în regiunile din mijloc, care se întind mai sus de 
ţărmul mării, aşa-numitele „dealuri" 747 . După ce s-a terminat 
şi culesul roadelor de la mijloc, se coc abia cele din partea cea 
mai de sus a ţinutului, aşa încît, cînd primele roade sînt băute 
şi mîncate, cele din urmă abia se strîng. în acest chip anotimpul 
culesului ţine opt luni la cyrenieni. Dar cu acestea să ne 
oprim aici. 

CC Perşii care trebuiau s-o răzbune pe Pheretima 748 , por¬ 
niţi din Egipt sub conducerea lui Aryandes, ajunseră la Barca 
şi împresurară cetatea, cerând prin soli să le fie daţi pe mină 
cei vinovaţi de uciderea lui Arkesilaos ; cum însă întregul ora? 
era făptaş la omor, barceenii nici n-au primit să stea de vorbă. 
Atunci perşii au împresurat Barca vreme de nouă luni, săplnd 
şanţuri pe sub pămînt 749 , pînă la zidul de apărare, dînd tot¬ 
odată şi puternice asalturi. Şanţurile însă au fost descoperite de 
un meşter arămar, cu ajutorul unui scut de bronz 75 °. Meşterul 
a făcut astfel : purtînd scutul înăuntrul cetăţii de jur împrejurul 
zidului [cel mare], îl lipea mereu de pămînt ; pe alocuri pe 
unde-1 punea rămînea mut, dar pe unde se săpa, bronzul scutu¬ 
lui răsuna. Barceenii, săpînd atunci pe acolo din partea opusă, 
îi omorau mereu pe perşii care lucrau la săpături. Iată ce au 
născocit pentru şanţurile subpămîntene ; cît despre asalturi, 
barceenii le tot respingeau. 

CCI După ce s-au istovit vreme îndelungată şi mulţi au 
căzut din amîndouă părţile - şi mai ales din partea perşilor - 
Amasis, căpetenia oştirilor de uscat, urzi un vicleşug : dîndu-şi 
seama că barceenii nu pot fi cuceriţi cu puterea braţului, ci nu¬ 
mai prin viclenie, făcu aşa : punînd să se sape peste noapte o 
groapă lată, întinse peste ea nişte lemne subţiri, iar .peste po¬ 
deaua de lemne aşternu un strat de pămînt, potrivindu-1 la fel 
de înalt ca locul de primprejur. în revărsatul zorilor îi chemă pe 
barceeni să stea de vorbă ; ei primiră bucuros şi, pînă la urmă, 
căzură la învoială. Această învoială o făcură astfel, depunînd 
jurăminte deasupra gropii ascunse : că atîta vreme cît pămîntul 
[de sub picioare] va rămîne aşa cum este, atîta să dăinuiască şi 
jurămîntul ; barceenii făgăduiau să-i plătească marelui rege un 
tribut potrivit 751 , iar perşii să nu facă nici o altă daună bar- 
ceenilor. După pecetluirea jurămîntului, barceenii, încrezîndu-se 
în perşi, au ieşit din cetate şi au îngăduit să intre înăuntru 
zidurilor cine vrea dintre duşmani, deschizînd larg toate por¬ 
ţile. Perşii însă surpară puntea ascunsă şi năvăliră înăuntru. Ei 
au dărimat puntea pe care o făcuseră ca să nu-şi calce jură¬ 
mîntul 752 , căci se legaseră faţă de barceeni ca jurămîntul să ră- 
mînă în picioare atîta vreme cît va rămînea şi pămîntul aşa 
cum era atunci ; după dărîmare Insă, jurămîntul nu mai ră¬ 
mînea în picioare. 

CCII Pe cei mai vinovaţi dintre barceeni, după ce îi fură 
daţi pe mînă de perşi, Pheretima [puse] să-i tragă în ţeapă de 
jur împrejurul zidului cetăţii, iar femeilor acestora tăindu-le 
sînii 75S ', împodobi cu ei zidul. Ceilalţi barceeni porunci să fie 
lăsaţi pradă perşilor, afară doar de cei care făceau parte din 
familia Battiazilor şi nu erau părtaşi la omor. Acestora le în- 
credinţă Pheretima oraşul. 

CCIII Perşii, robind pe ceilalţi barceeni, făcură cale în¬ 
toarsă. Cînd au ajuns aproape de cetatea cyrenienilor, aceştia, 
ţinînd seama de spusa unui oracol, îi lăsară să treacă prin oraş. 
în timp ce oştirea îl străbătea, Badres 754 , capul oştirii de pe 
corăbii, porunci ca cetatea să fie cucerită, dar Amasis, capul 
celei de pe uscat, nu îngădui acest lucru ; el îi reaminti lui Ba¬ 
dres că fuseseră trimişi numai împotriva unui singur oraş elen. 

Barca. însă după ce trecuseră de Cyrene şi-şi aşezaseră tabăra 
pe colina lui Zeus Lycaios 755 , s-au căit că n-au cucerit şi Cy¬ 
rene. Atunci, încercară să pătrundă înăuntru pentru a două oară, 
dar cyrenienii nu-i mai lăsară. Atunci, în sufletele perşilor, deşi 
nici unul n-a avut de înfruntat vreo luptă, se cuibări spaima ; 
luînd-o deci la fugă, se opriră cam la şaizeci de stadii depăr¬ 
tare. Cînd tabăra fu gata aşezată în acel loc, sosi din partea 
lui Aryandes un sol care-i chema în ţară. Perşii, cerind de la 
cyrenieni să le dea merinde pentru drum, le primiră şi, luîn- 
du-le cu ei, plecară spre Egipt. De aici înainte însă, pînă cînd 
au ajuns în Egipt, libyenii, luîndu-se pe urmele lor, îi omorau 
pe cei care se răzleţeau şi pe cei care de-abia se mai tîrau, ca 
să le ia îmbrăcămintea şi armele. 

CCIV Această oaste a perşilor a pătruns cel mai adînc în 
Libya, pînă la Evesperides. Barceenii luaţi în robie au fo6t tîrîţi 
din Egipt în pribegie 756 în preajma marelui rege. Regele Darius 
le dărui pentru aşezare un tîrg în regiunea Bactrianei 757 ; acestei 
aşezări ei îi dădură numele de Barca ; şi pe vremea mea ea mai 
era încă locuită, în ţinutul Bactrianei. 

CCV Cît despre Pheretima, nici ea nu-şi sfîrşi cu bine viaţa. 
De îndată ce s-a întors din Libya în Egipt - după ce se răz¬ 
bunase pe barceeni - a avut o moarte cumplită : fu mîncată de 
vie de viermi, aşa că într-adevăr răzbunările crunte aduc asupra 
oamenilor mînia zeilor. 

Iată cît de cumplită şi de mare a fost răzbunarea Phere- 
timei, fiica lui Battos 758 , împotriva barceenilor. 


NOTE 

1 Grecii antici cuprindeau sub denumirea comună de „barbari" (Pap(5apot 
- cei caic vorbesc o limbă străină) toate populaţiile din Europa, Asia 
şi Africa, indiferent de gradul lor de civilizaţie, mareînd nu un sens 
peiorativ, ci numai o diferenţiere faţă de greci. Aci, Hcrodot se referă 
la perşi. 

2 E vorba de preoţii persani care cunoşteau în amănunt vechea istorie 
a Pcrsiei şi vegheau ca tradiţiile să nu se stingă. Hcrodot mărturiseşte 
făţiş că în aceste capitole de introducere urmează tradiţia persană. 

3 Er\threea este Marea Roşie. Sub denumirea de Marea Roşie, Hcrodot 

înţelege însă Golful Persic şi Oceanul Indian. Actuala Mare Roşie el 

o denumeşte Golful Arabic (’ApaPtoc; x6Â7roţ, vezi şi la cartea a II-a, 
nora 35). 

4 în textul grec : „pe ţărmurile acestei mări". E vorba de bazinul răsări¬ 
tean al Meditcranci. Herodot vorbeşte în calitate de locuitor al Ioniei. 

5 Cf. Thucydides, Istoria războiului peloponesiac, cartea I, cap. II : 

7) vuv r EXXa<; xaXou(iivY). 

6 Cf. H o m e r, Odiseea, cîntul XV, v. 545-560 şi urm., trad. 

G. Murnu, ESPLA, Bucureşti, 1956. 

7 în mitologia greacă, Io, fiica lui Inachos, iubită de Zeus şi transfor¬ 

mată în juncă, a rătăcit îndelung pînă a ajuns în Egipt unde a dat 
naştere unui fiu, Epaphos. Vezi notele 172 şi 536 la cartea a II-a. 

8 Aci sub înţelesul de „învăţaţii greci", of uşi celor persani, menţionaţi 
în capitolul precedent (vezi nota 2). 

9 Herodot. face această presupunere amintind indirect puterea maritimă 
la care ajunseseră cretanii şi isprăvile de piraterie curente în acele 
vremuri. Cf. Thucydides, op. cit., cartea I, cap. IV. Tradiţia 

1 greacă susţinea, de altfel, că Minos, vestitul rege al Cretei, era fiul 
fenicienei Europa.' 

10 Vasele greceşti de război aveau o construcţie specială, anume erau 

lungi şi înguste, deosebindu-se de corăbiile de transportat mărfuri, joase 
şi rotunjite (oXxaSec;). Vezi mai jos nota 374 cu privire la corăbiile 
fcnicicne de transport şi nota 453 referitoare la plutele care coborau 

Eufratul. 

11 Este vorba despre expediţia Argonauţilor conduşi de Iason, care a 
răpit din Colchida lina de aur. Colchida, străbătută de rîul Phasis (azi 
Rion), se afla în Caucaz, la ţărmul Mării Negre. Cf. H o m e r, 
Odiseea, cîntul XI, v. 96. 

12 Adică fiica regelui Colchidei, Aietes. 

13 După tradiţia greacă, copiii celor care au participat la expediţia din 
Colchida au luptat, la rîndul lor, împotriva Troiei. 

14 Alexandros (,,cel ce respinge oamenii' 4 ), este numele grec al lui Paris, 
fiul regelui Priam al Troiei. în lliada se întîlnesc amîndouâ numele ; 
în cînturile IV, V, VII, VIII şi XI din lliada, numele Alexandros apare 
în exclusivitate. După o legendă nu mai veche de secolul al V-lea 
î.e.n., numele de Alexandros a fost dat lui Paris de păstorii de pe 
muntele Ida, în urma respingerii unui atac asupra turmelor lor. 

15 Herodot reproduce aici, fără comentarii, „spusele învăţaţilor persani 4 *. 

16 E vorba de Elena, soţia lui Menelaos, regele Spartei. 

17 Ilion, altă denumire dată Troiei de greci. 

13 Este vorba de Cresus, regele Lydiei. 

19 Cf. Odiseea , cîntul I, v. 3. 

20 în textul grec : Tupavvog - tiran. Cuvîntul, care nu face parte din fon¬ 
dul de cuvinte al limbii greceşti, pare că este în vechea greacă un 
împrumut lydian. 

21 Actualmente Kizil Irmak, în Turcia (vezi harta de la sfîrşitul acestui 
volum). 

22 Syrienii erau locuitorii Cappadociei, aşa-numita Leuke Syria (Syria 
albă), situată la răsărit de fluviul Halys. Spre apusul fluviului se întin¬ 
dea Paflagonia. Vezi cartea I, cap. LXXII. 

23 Această afirmaţie nu este întru totul exactă. După cum reiese din 
cap. XIV şi urm. ale acestei cărţi, Mermnazii şi-au extins oarecum 
autoritatea asupra coloniilor greceşti din Asia Mică încă de pe vremea 
lui Gyges. Vezi şi Studiul introductiv, p. LXV. 

24 Cu privire la cimmerieni, vezi : Notiţa istorică şi nota 46 la această 
carte, precum şi nota 5 la cartea a IV-a. 

25 Heraclizii - patronimic grec - se pretindeau urmaşii lui Heraclcs San- 
don, zeul Soarelui. Dinastie lydiană. Această dinastie susţinea că-şi are 
obîrşia din zeul Soarelui, numit de lydieni Sandon (acelaşi cu zeul Bel 
al asirienilor), identificat de greci cu Hcracles. 

26 Candaules - numele, în lydiană, se pare că era un titlu pentru cape¬ 
tele încoronate, şi nu un nume propriu. Adevăratul nume al regelui 
era probabil Myrsilos. 

27 Atys, socotit fiul lui Manes, era o străveche divinitate orientală. Vezi 
mai jos notele 95 şi 256. 

28 în Catalogul populaţiilor care luptă alături de Troia, din cîntul al Il-Iea 
al lliadei, v. 864-866, sînt pomeniţi meonii, nu lydienii. Meonii erau 
însă un neam distinct de cel lydian ; fiind cuceriţi de lydieni, cu care 
s-au contopit ulterior, numele de meonian a fost dat uitării, nu schim¬ 
bat, cum susţine Herodot, care probabil urma o tradiţie populară, adică 
meoniană. 

29 Numele acestei sclave era Omphala ; după o altă legendă, Omphala 
era fiica Iui Iardanos şi regină în Lydia. Vîndut ca sclav de Hermes 
în Lydia, Hcracles s-a îndrăgostit de Omphala şi a uitat cu desăvîrşire 
de îndeletnicirile bărbăteşti. Plccînd de la o informaţie a lui 
H e 11 a n i c o s, fr. 102, ed. Didot, D. I. G h i c a, Istoriile lui 
Erodot, voi. I, p. 14, nota 2, presupune că aici c însă vorba de o 
sclavă a lui Iardanos, numită Malis, şi nu de Omphala. 

30 O generaţie, după socoteala lui Herodot, se schimbă cam în decurs 
de treizeci de ani (vezi cartea a Il-a, cap. CXLII). Prin urmare, de 
astă dată, durata unei generaţii este redusă la 22-23 de ani. 

31 P h. Legrand, op. cit. I, p. 7, interpretează cuvintele lui Hero¬ 
dot, credem, pe bună dreptate, ca referindu-sc la o perioadă timpuiâe 
a căsătoriei lui Candaulcs. 

32 In Bithynia exista un oraş cu numele de Daskyleion. Nu este exclus 
ca Gyges să fi fost un bithynian. 

33 Despre predestinare la Herodot vezi Studiul introductiv, p. LXXXIX. 

34 In greceşte xtOtov ; kithonul era de fapt o tunică subţire ca o cămaşă 
care se îmbrăca direct pe piele. 

35 Uşa camerei de culcare răminca peste noapte deschisă pentru aerisire. 
Se pare că încăperea de dormit n-avea ferestre. 

36 Cf. T h u c y d i d e s, op. cit., cartea I, cap. VI. 

37 Faptul că o regină primea curtenii osebit de soţul ei denotă obiceiuri 

evoluate. Regina este înfăţişată de Herodot ca o femeie nu numai 
frumoasă, ci şi deşteaptă, stăpînă pe sine. în realitate, lucrurile tre¬ 
buie să se fi petrecut altfel. Gyges era, pe cît se pare, iubit de regină 
- căci ea a fost cea care ulterior l-a îndemnat să-i ucidă soţul şi apoi 

să devină stăpînul Lydieî. Cf. P 1 u t a r h/EXX7)vixa (Probleme greceşti), 

cap. XLV. 

38 Pasaj considerat interpolat. Trimetrul de care pomeneşte Herodot : 
Ou (iot Ta ruyeco tou 7toXuxpuaou piXet (nu-mi pasă de comorile lui Gyges 
cel putred de bogat) fr. 22, ed. Diehl 3 , a fost păstrat printre frag¬ 
mentele care ne-au parvenit de la Archilochos. De curînd însă filologia 
clasică s-a îmbogăţit cu un fragment dramatic dintr-o tragedie ne¬ 
cunoscută, descoperit printre papirii de la Oxyrynchos, a cărui forţă 
dramatică şi suflu poetic ne fac să presupunem că tragedia trebuie 
să fi avut o reală valoare literară. Subiectul tragediei trata sfîrşitul 
lui Candaules, iar fragmentul descoperit conţine o tiradă rostită de 
regina Lydiei. Asemănarea detaliilor cu privire la scena din camera 
de dormit, pe care le citim în Herodot, cu cele cuprinse în fragmentul 
dramatic este izbitoare. Fragmentul dramatic a fost comentat de 
D. L. Page, A new chapter in the history of greek tragedy, 
Cambridge University Press, 1951. 

Cu privire la datarea tragediei căreia îi aparţinea fragmentul, 
tragedie cu totul necunoscută noua, dar care era citită încă în Egipt 
în secolul al II-lea î.e.n., s-au emis două ipoteze : sau această tragedie 
este foarte timpurie (prima jumătate a secolului al V-lea î.e.n), poate 
chiar anterioară operei lui Herodot, sau, dimpotrivă, foarte tîrzie, apar- 
ţinînd creaţiei tragice alexandrine. Examinînd fragmentul cu multă aten¬ 
ţie, atît din punctul de vedere al tehnicii dramatice, cît şi al măiestriei 
literare, D. L. Page s-a oprit la această ultimă soluţie, care pare că 
este şi cea bună. 

39 Oracolul întărea puterea ca monarh a lui Gyges, fără însă a aproba 
şi procedeul prin care fusese luată. Vezi sfîrşitul acestui capitol, despre 
felul cum au fost răzbunaţi Heraclizii, şi cap. XCI al acestei cărţi. 
Aceasca este prima consultare a unui oracol grec de către un rege 
lydian. în Lydia nu existau oracole. Procedeul cqnsulţării oracolelor 

a fost apoi folosit deseori de Cresus ; ştirile referitoare la aceste con¬ 
sultări au fost culese de Herodot chiar din Delfi. Referitor la încre¬ 
derea acordată de Herodot oracolelor, vezi Studiul introductiv, p. XCVII. 

40 Aluzia presupune existenţa unui alt motiv mai plauzibil în răsturnarea 
Heraclizilor : o conjuraţie condusă de Gyges. Vezi mai sus nota 37. 

41 Este vorba de Cresus, menit să ispăşească păcatul lui Gyges. Vezi 
cap. XCI, cartea I şi Studiul introductiv p. LXXXIX. Prin Gyges, care 
făcea parte din puternica familie a Mermnazilor, victorioasă asupra casei 
domnitoare a Heraclizilor, în Lydia s-a instaurat o dinastic energică, 
activă, care a ridicat regatul, în Asia Anterioară, la rangul de mace 
putere. 

42 La Delfi se aflau înălţate diferite clădiri care păstrau darurile cetă¬ 
ţenilor din oraşele greceşti. Una dintre aceste clădiri-tezaur aparţinea 
corintienilor. Pentru talant, a se vedea tabloul de măsuri şi greutăţi 
de la sfîrşitul voi. II al Istoriilor. 

43 Kypselos, fiul lui Eetion şi tatăl tiranului Periandros din Corint. Vezi 
cartea I, cap. XX-XXIII şi cartea a V-a, cap. XCII. Era originar din 
familia Bacchiazilor, celebră familie de tirani care iniţial a dat un 
puternic impuls cultural Corintului şi s-a bucurat de sprijinul maselor 
populare (vezi Studiul introductiv, p. XXII). Vezi şi Pausanias, 
Ilepi7,y7)ai(; Tvjc; f EXXaSo5 (Călătorie în Ellada), cartea a V-a, cap. II, 4. 

44 Gygade : adjectiv dorizat, reprodus desigur aşa cum era curent rostit 
la Delfi. 

45 Herodot nu cunoaşte sau trece peste alte fapte de arme ale lui Gyges. 
Vezi Notiţa istorică la cartea a Il-a, p. 127 şi nota 555 cu privire la 
ajutorul dat de Gyges Egiptului împotriva asirienilor. 

46 Herodot menţionează aici invazia cimmcriană în Asia Mică, petrecută 

cu aproximaţie între anii 655-650 î.e.n. într-o luptă cu năvălitorii a 
căzut însuşi regele Gyges, întemeietorul dinastiei Mermnazilor. Moartea 
lui Gyges a avut loc în anul 653/652 î.e.n. (Lehman n-H a u p t, Kim- 
merier , în Pauly-Wissowa, Real-Enziklopădie , col. 415-416). 

Căderea Sardesului, dacă ţinem seama de textul lui Herodot, a avut, 
prin urmare, Ioc după moartea lui Gyges, pe vremea urmaşului său 
Ardys. 

înaintea lui Herodot, în literatura greacă invazia a mai fost pome¬ 
nită şi de poetul elegiac Callinos din Efcs (fr. 2, 3, 

ed. Diehl 3 ). Vezi şi S t r a b o, recoypacpixa (Geografia), cartea a 
XlV-a, cap. I, 4 ; 1,40. Valul invadator s-a extins pînă în regiunea 
Smirnei, Efesului şi Colofonului. La Efes, cimmcricnii au prădat templul 
Artemidci. Vezi Callimachos, Imn către Artemis , v. 248 şi urm. 

Cu privire la cimmcrieni, vezi şi nota 275 Ia cartea I şi nota 6 
la cartea a IV-a. 

47 Despre raporturile dintre lydianul Alyattcs şi Cyaxares, vezi Notiţa 
istorică şi cartea I, cap. LXXIII-LXXIV. Vezi şi nota 207 la această 
carte. Cyaxares era regele mezilor, pe acea vreme în plină expansiune 
(vezi cartea I, cap. CLXXXV). 

48 Iniţial colonie eoliană. 

49 Supty^ (syrinx), naiul, în mitologia greacă instrumentul preferat al zeu¬ 
lui Pan. Cf. Homer, lliada, cîntul X, v. 13. 

50 în text Tirrpi'a.ţ (psctis sau magadis), era un fel de citară de prove¬ 
nienţă lydiană, mult mai evoluată decît phorminxul homeric, cu două¬ 
zeci dc coarde şi puţind cuprinde două octave. 

51 Prin urmare, muzica citaristică (adică muzica instrumentelor cu coarde) 

era îmbinată cu cea aulctică ; obiceiul lydian dc a conduce ostaşii la 

luptă în sunete dc instrumente pentru suflători a fost adoptat în Grecia 

continentală dc spartani. 

52 Aici avem dc semnalat o nepotrivire. într-adevâr, mai sus, Herodot a 

precizat că războiul purtat dc Alyattcs era o continuare a luptelor mai 
vechi duse dc tatăl său, Sadyattcs (cartea I, începutul cap. XVII). 
Dar la începutul cap. XVIII, textul în originalul grec sună în felul 
următor : „războiul ţinea dc unsprezece ani, purtat în acest fel de 

Alyattcs . Avem de-a face, pe cit se vede, cu o scăpare din vedere în 

redactarea materialului. în traducerea rominească am evitat-o printr-o 
exprimare impersonală : „Purtat în felul acesta... etc.“ 

53 Chiosul sprijinea Miletul şi datorită intereselor comune ce-1 lega de 
Milet în combaterea concurenţei comerciale a Samosului. 

54 E vorba de localitatea Erythrai de pe coasta Asiei Mici, aflată în faţa 

Chiosul ui, şi nu de Eretria din Eubcca (vezi şi nota 156 la cartea I). 

55 Pythia se adresează solilor vizîndu-1 pe Alyattes. 

56 Oracolele date dc Pythia nu constituiau, precum se vede, nici un 
secret. 

57 Vezi mai sus nota 43. 

58 Adică compatrioţii citaredului Arion, Methymna fiind un oraş din 
insula Lesbos. 

59 Citared : cîntăreţ care se acompaniază la citară, spre deosebire de 

citarist (instrumentist). Arion era un vestit citared de la sfîrşitul seco¬ 
lului al VlI-lea î.e.n., poet şi compozitor totodată ; el a ridicat ditiram¬ 
bul dionysiac la rangul de poezie cultă. 

60 Ditirambul era iniţial un imn în cinstea zeului Dionysos, intonat de 

corul dionysiac cu acompaniament de flaute. Conţinînd elemente din 
legenda zeului, ditirambul a devenit cu vremea semidramatic (cf. Aris- 
t o t e 1, Poetica, I, 1447 a, 14). Poezia ditirambică a contribuit în 

măsură hotărîtoare la naşterea dramei greceşti. în Grecia, răspîndirea 
ditirambilor a pornit din Corint (vezi şi nota 43 la această carte). 

60 bis Sicilia şi sudul Italiei, care purtau numele de Grecia Mare, fuse¬ 
seră colonizate de greci încă din secolul al Vftl-lea î.e.n. Vezi Studiul 
introductiv, p. XXI. 

61 Costumele în care citarezii se înfăţişau în faţa publicului erau deosebit 
de bogate. Moda era de provenienţă ioniană şi s-a perpetuat pînă tîr- 
ziu în Grecia, chiar şi în primele secole ale erei noastre. 

62 Nomosul era o cîntare liturgică monodică, însoţită de muzică instru¬ 
mentală (citară iniţial) ; nomosul se cînta îndeosebi în cinstea zeului 
Apollo. Denumirea de no?nos, „datină", „lege", dată ariei muzicale, 
se explică prin faptul că în compunerea nomosului se ţinea seama de 
anumite „reguli", care nu puteau fi încălcate. Nomosul orthian era o 
varietate ritmică a nomosului, atribuită poetului lesbic Terpandros. 

63 Promontoriul de sud al Laconiei. Astăzi capul Matapan. 

64 Statuia se afla într-un templu închinat zeului Poseidon. Vezi P a u s a- 
n i a s, op, cit., III, cap. 25. E 1 i a n, în lucrarea Ilepl £cocov laxopfat 
(Istoria animalelor), cartea a XlII-a, 45, relatează că monumentul putea 
fi încă văzut în secolul al III-lea e.n., purtînd următoarea inscripţie, 
pe care însă Herodot nu o menţionează : ,,Prin voia nemuritorilor, acest 
animal a salvat din Marea Siciliană pe Arion, fiul lui Cyclon“. 

Delfinul fiind animalul sacru al lui Poseidon, iar citaredul em¬ 
blema lui Apollo - în toată legenda lui Arion povestită aici de Hero¬ 
dot se ascunde probabil o încercare de a lega cultul lui Poseidon de 

cel al lui Apollo. 

65 în seriile de monede greceşti din epoca arhaică exista un tip de mo¬ 
nedă care reprezenta un om călare pe un delfin. Acest tip comun 
Tarentului, Corintului şi Methymnei este inspirat din tradiţia mitica 
despre Taras, fiul zeului Poseidon, salvat în chip miraculos de un del¬ 
fin. Legenda lui Arion este un decalc după cea a lui Taras (Ambro- 
s o 1 i-R i c c i, Monete Greche, Milano, 1917, pp. 233-235). 

66 Acest capitol întăreşte ipoteza că Herodot a cules ştiri despre Merm- 
nazi chiar din povestirile preoţilor de la Delfi. Darurile închinate de 
Alyattes au fost descrise şi de P a u s a n i a s, op. cit X, 16. 

67 Este vorba de lipirea bucăţilor de fier prin forjare. Glaucos din Chios 

a fost cel mai renumit meşter fierar din secolul al VH-lea î.e.n. In 

orice caz, Glaucos a trăit cu mult înaintea lui Alyattes. Despre pro¬ 
gresele culturii materiale în Grecia din secolul al VH-lea î.e.n. şi 

cauzele care au determinat aceste progrese vezi Studiul introductiv, p. XXX. 

68 Cresus s-a suit pe tronul Lydiei aproximativ în anul 560 î.e.n. 

69 Oraşul era astfel declarat inviolabil, iar frînghia avea rolul de a sta¬ 

bili un fel de legătură materială între templul protectoarei oraşului, 
zeiţa Artemis, şi zidurile ameninţate. Artemision-ul din Efes era cele¬ 
bru în antichitate. Vezi informaţia lui T h u c y d i d e s, op. cit., 

cartea a IlI-a, cap. CIV, cu privire la o consacrare asemănătoare făcută 
lui Apollo din Delos. Descrierea exactă a templului se găseşte în 

lucrarea Şapte monumente celebre ale arhitecturii antice, de G. C h i ţ u- 
lescu şi T. Chiţulescu, Editura Tehnică, Bucureşti, 1959, 
pp. 56-71. 

70 Oraşul vechi se afla aşezat la sud de rîul Caistros, care curgea prin 
mijlocul oraşului Efe$. 

71 Bias şi Pittacos, doi din cei „şapte înţelepţi" ai Greciei vechi, cărora 

li se atribuie precepte dintr-o culegere de scrieri sentenţioase de mare 
circulaţie în secolul al Vll-lea î.e.n. (vezi Schmid — Stahlin, 
Geschichte der griechischen Literatur, voi. I, Beck, Miinchen, 1929, 
pp. 371 şi urm.). După P1 a t o n, Protagoras, 343 a, „înţelepţi" 
erau numiţi următorii şapte : Thales, Solon, Periandros, Cleobulos, 
Hilon, Bias, Pittacos. 

72 Lydienii erau renumiţi pentru caii pe care-i creşteau şi arta călăritului. 

Vezi şi povestirea luptei între Cresus şi Cyrus, cartea I, cap. LXXX. 

73 Motivul întreruperii pregătirilor lydiene împotriva grecilor insulari tre¬ 
buie să fi fost în realitate legat de interesele orientale ale politicii 

duse de Cresus şi nu cel relatat în anecdota povestită de Herodot. 

74 De dincoace de Halys : adică la vest şi sud-vest de Halys, în direcţia 
c ţinuturilor ocupate de greci. Herodot vorbeşte din punctul de vedere 

al unui locuitor din Halicarnas. 

75 In mod efectiv, Cresus nu cucerise prin lupte teritoriile tuturor acestor 
neamuri aflate în orbita dc influenţă a Lydiei. în lumina celor spuse 
de Herodot în cartea I, cap. XXXV, se pare că Frigia, de pildă, era 
dependentă de Lydia ; relaţiile cordiale dintre casele domnitoare din 
cele două ţări nu îngăduie presupunerea unei cuceriri lydiene, ci ob¬ 
ţinerea unei dependenţe pe calc paşnică. 

76 Ţinutul chalibilor se afla însă la răsărit dc Halys. Vezi harta la sfîrşitul 
acestui volum. 

77 Această enumerare a neamurilor supuse lui Cresus include şi p<* lydicni, 
deci are un caracter pur geografic, fără a ţine seama dc ordinea cuce¬ 
ririlor lydiene. 

78 Textul aci este incert. 

79 In greceşte aocptjTat sofişti. Sensul iniţial al cuvîntului este acela de 
,,înţclept‘\ ,,învăţat“. Cf. cartea a IV-a, cap. XCVI. 

80 Aceeaşi informaţie este dată de P 1 u t a r h în Viaţa lui Solon (vezi 
Vieţi paralele , voi. I, Editura Ştiinţifică, Bucureşti, 1960). 

81 Adevărul istoric este cu totul denaturat. Nici Amasis, nici Cresus nu 

domneau în perioada de 10 ani, cît a lipsit Solon din Attica, şi anume 
între anii 591-581 î.e.n. Suirea pe tron a lui Amasis a avut loc în 569 
iar a lui Cresus în 560 (cu aproximaţie). Întîlnirea dintre Solon şî 
Cresus este, prin urmare, legendară, iar originea legendei trebuie pro¬ 
babil căutată în creaţiile populare tu caracter etiologic care au apro¬ 
piat două figuri celebre în prima jumătate a secolului al Vl-lea î.e.n. 
D. I. Ghica, urmînd o cronologie mai timpurie pentru domnia lui Cre¬ 
sus (după Rawlinson) şi adoptînd părerea că Solon a călătorit în Orient 
pentru a doua oară cînd Peisistratos a venit la putere (aprox. 560 î.e.n.) 
-- socoate totuşi posibilă această întîlnire. Vezi Istoriile lui Erodol. 
voi. I, p. 44, nota 9. Contrariu, P h. L e g r a n d, op. cit., p. 29. 

82 In greceşte cliţtptXoao^cov. înţelesul cuvîntului pare a fi aci acel de 
„a fi iubitor, dornic de a învăţa' 4 . In orice caz, textul lui Herodot este 
printre primele care conţin cuvîntul <piXoao<peîv 

83 Aceeaşi cinstire a fost dată luptătorilor de la Marathon. 

84 La templul Hcrei (Heraion), care era situat între Mycene şi Argos. 
Mama băieţilor era preoteasă la templu. Templul mai este menţionat 
o dată de Herodot, în cartea a Vl-a, cap. LXXXI. 

85 înţelesul textului este ambiguu : pe mamă ori pe zeiţă ? Se pare că pe 
aceasta din urmă. Desigur, băieţii îşi cinsteau cum se cuvine mama, 
însă motivul primordial care i-a îndemnat să săvîrşească o asemenea 
faptă trebuie să fi fost în primul rînd pietatea lor religioasă pentru 
care Herodot, cu formaţia ideologică ce-o avea, îi şi admiră. Vezi 
Studiul introductiv, p. LVIII. 

86 Cele două povestiri, a lui Tellos şi a lui Cleobis şi Biton au comun 
faptul că toţi aceşti oameni au murit proslăviţi de semenii lor. Ideea 
despre importanţa bunului nume _ în societate era curentă la greci încă 
de oe vremea lui Homer. 

87 La muzeul din Delfi, şi astăzi pot fi văzute două statui, datînd din 
secolul al Vl-lea î.e.n., înfăţişînd doi tineri. Sînt poate aceleaşi men¬ 
ţionate de Herodot şi descrise de Pausanias, op. cit., cartea 
a Il-a, cap. XX. în această privinţă, B. A. van Gronigen, Uexploit 
de Cleobis et Biton et la veracite d’Herodote, în ,,Mnemosyne“, XII, 
1944, Leida, Brill, pp. 34-43, atestă veridicitatea relatării lui Herodot 
cu privire la ridicarea monumentului lui Cleobis şi Biton de către 
argieni. 

88 Vezi Studiul introductiv, p. XCIV. 

89 Cf. Solon, fr. 22, ed. Diehl 3 

90 P 1 y t a r h, în Viaţa lui Solon (cap. XXV) aminteşte, printre altele, 
că Solon s-a ocupat şi cu reforma calendarului. Prin urmare, toate 
aceste calcule atribuite lui Solon nu trebuie să ni se pară curioase. 
Anul grec număra, după informaţia lui Herodot, 360 de zile. în reali¬ 
tate, pînă la sfîrşitul secolului al V-lea î.e.n., anul grec (lunar) avea 
354 de zile. Dacă însă, după cum arată Herodot, din doi în doi ani, 
fiecare an numărînd deci 360 de zile, se introducea o lună suplimen¬ 
tară — atunci durata medie a unui an ar fi devenit de 375 de zile. 
(Cf. Herodot, Istorii, cartea a Il-a, cap. IV şi nota 14). Luna inter¬ 
calată se introducea de trei ori în decursul unei perioade de opt ani 
(octoeteridă), anume în anul al treilea, al cincilea şi al optulea. 

91 Vezi Studiul introductiv, p. XCV. 

92 Această idee se află redată în tragedia greacă de mai multe ori. De 
pildă, E s h i 1, AgamemnorL, v. 928 ; E u r i p i d e s, Medeea , 
v. 1225 şi urm. 

93 Vezi începutul tragediei lui S o f o c 1 e s, Trahiniile (monologul 
Deianirei). 

94 în tot pasajul care se întinde de la mijlocul cap. XXXII pînă la sfîrşitul 
lui, raţionamentele lui Solon, aşa cum le vedem expuse de Herodot, 
nu sînt toate în directă legătură cu problema ,,cine este cel mai fericit 
om din lume“. Istoricul alunecă spre tratarea unei alte probleme, şi 
anume aceea a fericirii obişnuite. 

95 Atys era numele unei vechi divinităţi orientale a vegetaţiei şi a pămîn- 
tului şi trecea drept rege al Lydiei. Atys fusese ucis de un mistreţ. 
Herodot a introdus în povestirea sa această veche legendă, legînd-o de 
istoria lui Cresus. 

96 Dragostea părintească a lui Cresus era neîndoielnic dublată şi de grija 
de a avea urmaşi în linie directă. 

97 Frigia, după suirea pe tron a lui Cresus, era încorporată Lydieî sau 

dependentă de Lydia. Prin urmare, Adrastos aparţinea unei dinastii 
care nu mai domnea cu puteri depline (vezi mai sus şi nota 75). 

98 Nume caracteristice dinastici din Frigia. Un rege Midas - renumit 

pentru avuţiile sale şi lăcomia sa de nur - a fost satirizat de Lucian. 

Vezi Lucian din Samosate, Scrieri alese, trad. R. Hîncu, 
E.S.P.L.A., Bucureşti, 1960, pp. 136 ^i 187. 

99 Cresus se arată plin de prietenie pentru o dinastie ce-i era acum 

supusă. 

100 Mistreţul, ca fiară care ucide o divinitate a vegetaţiei, apare şi în alte 
legende greceşti şi orientale. Legenda lui Adonis, de pildă, Conţine 
aceleaşi elemente ca şi cea a lui Atys. 

101 După cum se vede, vînătoarca avea proporţiile unei adevărate lupte. 

102 Identificare cu ,,piaţa" (âyopa) din cetăţile greceşti. 

103 Numele Adrastos este probabil pus aici de Hcrodot în legătură cu nu¬ 
mele zeiţei Adrasteia, „destinul inevitabil", pomenită, între alţii, de 
E s h i 1 în Prometeu înlănţuit , v. 936. Totuşi, în Iliada, cîntul II, 
v. 828, este menţionat oraşul Adrasteia din Mysia, de unde era ori¬ 
ginar Adrastos, eroul ucis de Agamemnon (cîntul VI, v. 63). Numele 
fiind deci de origine mysiană, Hcrodot sau nu a cunoscut etimologia 
numelui, sau a făcut un joc de cuvinte în sprijinul concepţiei sale 
despre destin (vezi Studiul introductiv, p. LXXXIX). 

104 Identificare între tată şi fiu. Cf. identificarea între mamă şi fiu, car¬ 

tea I, cap. CCXIV. 

105 Este vorba de victoria perşilor asupra mezilor petrecută aproximativ 
în anul 550 î.c.n. (vezi cartea I, cap. CXXVII-CXXVIII). 

106 Crcsus era fratele soţiei lui Astyages, regele mezilor (vezi cartea I, 

cap. LXXIV). El era îngrijorat şi de progresul cuceririlor lui Cyrus 
(începute în anul 550 î.e.n.), dar şi de prejudiciile economice care ar 
fi rezultat pentru regatul lydian în urma cuceririlor persane. * 

107 La Abai, în Focida, se afla un vechi templu al lui Apollo, mai vechi 

decît cel de la Delfi ; şi templul din Abai avea un oracol. Despre 
templul de la Abai, vezi cartea a VUI-a, cap. XXVII. 

108 Dodona, localitate în Epir. Aici se afla unul din cele mai vechi ora¬ 
cole din Grecia, după toată probabilitatea preelenic. Răspunsurile de¬ 
pindeau de interpretarea dată de preoţii templului după ce ascultau 
fîşiitul frunzelor unor stejari bătrini. 

109 Amphiaraos, vestit profet argian. Potrivit tradiţiei, Amphiaraos l-a în¬ 

soţit pe Adrastos, unul din cei şapte care, la îndemnul lui Polyniccs, 
au organizat expediţia împotriva Thebei, şi a prezis sfîrşitul dezastruos 
al acestei expediţii. în cursul luptelor, ameninţat să fie ucis, Amphia¬ 
raos s-a refugiat pe malurile riului Ismenos, unde, spre a-1 salva, 

pămîntul îl înghiţi cu carul lui de război cu tot. Locul unde a dispărut 
profetul a devenit sediul unui oracol, dar cum nu se mai ştia precis 

unde se petrecuse dispariţia, nu mai puţin de trei oracole îşi disputau 
cinstea de a se numi „oracolul lui Amphiaraos". Cel mai renumit se 
afla la Oropos. Ţinînd seama de pasajul din cartea a VUI-a, 

cap. CXXXIV, aci se pare că este vorba de un sanctuar din apropierea 
Thebei ; vezi mai jos şi nota 121. 

110 Trophonios, fiul regelui Erginos din Orchomenos, a intrat în pămînt 
întocmai ca şi Amphiaraos, pătrunzînd însă prin gura unei peşteri. 
Peştera, devenită oracol, ca şi locul unde a dispărut profetul din Argos, 
se atla la Lebadeia, în Beoţia. 

111 Branchizii erau preoţii lui Apollo din faimosul templu înălţat la Didyme, 
în sudul Miletului. Aici se afla şi un oracol foarte preţuit în Ionia. 
Fondatorul oracolului era un anume Branchos, după legendă fitil unei 

33 — Herodot — Istorii voi. I 

milesiene şi al lui Apollo. Descendenţii lui Branchos rămăseseră din 
generaţie în generaţie preoţii oracolului. Templul lui Apollo Didymos 

a fost distrus cu prilejul invaziei lui Xerxes şi refăcut ulterior. 

112 Aici e vorba de oracolul lui Ammon-Zeus din deşertul Libyei. Despre 
originea comună a oracolelor din Libya şi de la Dodona, vezi cartea 
a Il-a, cap. LV. 

113 Aur alb - aur în aliaj cu argint şi de o densitate mai mică decît 

aurul epurat (80% aur, 20% argint). în antichitate, acest aliaj se 
numea electrum. După cum reiese dintr-un vers din Amigona lui Sofo- 
cles (v. 1036), Sardesul era renumit pentru fabricarea electrumului. 

114 Leul era socotit un animal sacru în Lydia, legat de cultul Cybelci şi 

al lui Heracles Sandon, zeul soarelui. Figuri de lei se găsesc şi pc 

monedele vechi lydiene. Leul închinat de Cresus la Delfi era aşezat 

pe un fel de postament alcătuit din drugii de aur, despre care este 
vorba cîteva rînduri mai sus. Vezi şi notele 25 şi 231 la această 
carte. 

115 Incendiul de la Delfi a avut loc în anul 548 î.e.n. (vezi cartea a Il-a, 
cap. CLXXX şi cartea a V-a, cap. LXII). 

116 Theophaniile erau sărbători de primăvară în cinstea Soarelui. 

117 în Samos au existat doi vestiţi meşteri cu numele de Thcodoros. Cel 

dintîi, Theodoros, fiul lui Rhoicos, a trăit în secolul al VlI-lea î.e.n. 

El era un mare artist în lucrări de bronz. Al doilea, Theodoros fiul 
lui Telecles, este meşterul giuvaergiu care a lucrat inelul cu piatra 
de smaragd, atît de scump lui Polycrates (vezi cartea a IlI-a, cap. XLI), 
deci contemporan cu Cresus. Avînd în vedere că în pasajul de faţă e 

vorba de un crater celebru, nu este exclus ca lucrarea să fi aparţinut 
totuşi primului Theodoros, unchi celui de-al doilea. Theodoros, fiul 
lui Rhoicos, era mult mai renumit decît nepotul său ; aceasta poate 

fi pricina pentru care Herodot nu precizează despre care Theodoros 

este vorba. Vezi şi Studiul introductiv, p. v XXXI. 

118 în text X £ ^l JiaTa : „bucăţi de metal fără formă, cel mai adesea fiind 

resturi din metalul turnat în formă 1 '. Cuvîntul înseamnă însă şi „vase 
pentru libaţii". 

119 In text, > ApTOx67TQ(;, adică: ,,cea care taie pîine". P 1 u t a r h, în 

Despre oracolele pythice, cap. XVI, povesteşte că această femeie 1-3 

înştiinţat pe Cresus că era în primejdie să fie ucis cu o pîine otrăvită. 

120 Lance cu vîrf la fiecare capăt ; unul din vîrfuri folosea la lovit, celă¬ 

lalt, la înfipt lancea în pămînt. 

121 Dacă ofrandele lui Cresus către Amphiaraos nu se mai găseau în seco¬ 

lul al V-lea î.e.n. în sanctuarul eroului, devenit divinitate subpămîn- 
teană (vezi nota 109 la această carte), faptul înseamnă că dintr-un 

motiv oarecare ele fuseseră transportate chiar în oraş, în marele templu 
al lui Apollo Ismenios. Ismenios este epitetul lui Apollo, după numele 
rîului Ismenos, de lîngă Theba. 

122 Staterii erau monede de aur care aveau curs în toată Grecia. Herodot 
nu specifică cu ce fel de stateri i-a dăruit Cresus pc delficni. 

123 Promantia, prioritate la consultarea oracolului ; atelia - scutire de dări ; 
procdria - dreptul de a sta în primele rînduri la spectacole şi sărbă¬ 
tori. 

124 în textul original, formulă de decret. 

125 In greceşte TroSaPpuc;- ,,cu mers uşor, graţios* 4 . Oracolul face aluzie 
la rafinamentul excesiv care începuse să se facă simţit în Lydia încă 
de pe vremea lui Crcsus. Vezi E u r i p i d e s, Troienele, v. 506-507. 

126 Hermosul era un nu plin de pietre care curgea prin cîmpia Sardesului 
şi se vărsa în golful Smirnei. Aflucntul lui era Pactolos, pomenit de 
Herodot în cartea I, cap. XCIII. 

127 In acest important pasaj, Herodot, opunînd pe spartani atenienilor, 

specifică în mod corect că primii erau o ramură dorică şi că ceilalţi 
formau o comunitate cu ionienii. Cînd vorbeşte însă despre substratul 
etnic al unora şi al altora, atenienilor le recunoaşte drept strămoşi pe 
pelasgi, iar spartanilor pe eleni (în gr. tocutoc yap 3jv Ta 7rpoxsxpi|jtiva, 
Wvtoc t 6 âpxatov to (jtiv rieXaayix6v, 8e "EXXtjvix&v 20vo<;). Cu privire 
la atenieni, redactarea lui Herodot este confuză, nefăcîndu-se aci distincţia 
foarte clară între pelasgi şi eleni, aşa cum se face la cap. LVII al cărţii I : 
,,neamul celor din Attica, fiind tot pelasgic, a învăţat o altă limbă abia 
atunci cînd s-a preschimbat într-un neam elen 4 *. Identificarea strămoşilor ce¬ 
lor din Sparta cu elenii se explică în felul următor : Ellada ( f EXXa<;) era 

numită iniţial numai o regiune din Phthiotida, patria lui Ahile, unde 

triburile doriene venite de la nord au poposit vremelnic. Numele de 

eleni (de la numele propriu Hellen, vezi mai jos nota 131), s-a extins 
ulterior la toate triburile greceşti, nu numai la cele doriene, cum speci¬ 
fică aici Herodot, mareînd opoziţia între eleni (greci) şi barbari (cf. 

primului paragraf al cărţii I). 

128 A doua oară, antiteza între atenieni şi spartani nu mai apare corectă. 
„Cei din Attica 44 , în concepţia lui Herodot, sînt desigur atenienii ; 
acestora, Herodot le opune acum pe dorieni în ansamblul lor, şi nu 
pe spartani în special. 

129 Conform mitologiei elenice, Deucalion, rege al Phthiei, era fiul lui 

Prometeu. Pe vremea sa ar fi avut loc potopul, care, după o legendă, 
a distrus pe toţi locuitorii Greciei. Deucalion şi soţia sa Pyrrha se 
salvară într-o corabie, după cîte pretinde legenda ; corabia s a oprit, 

după retragerea apelor, pe vîrful muntelui Parnas. Deucalion este tatăl 

lui Hellen şi bunicul lui Doros, strămoşul eponim al dorienilor. Deuca¬ 
lion era socotit totodată şi întemeietorul dinastiei thessaliene. 

130 Phthiotida era regiunea din sud-estul Thessaliei, cuprinzînd micul ţinut 
Ellada, patria lui Ahile. Vezi mai sus nota 127. 

131 Hellen, fiul lui Deucalion, avea trei fii, care treceau drept întemeie¬ 

torii principalelor seminţii greceşti : Doros, Xutos şi Aiolos. 

132 Histiaiotida se întindea în regiunea de la poalele Pindului. 

133 Cadmeenii sînt, de fapt, cum a demonstrat A. I. T i u m e n e v, 
nu o populaţie, ci o dinastie asiatică venită în Beoţia din Asia Mică. 
Articolul lui A. I. T i u m e n e v, Asupra problemei etnogenezei 
poporului grec, partea I, în „Vestnik drevnei istorii 44 , 1953, nr. 4. 

pp. 19-46, unde este discutată problema lui Cadmos, are o deosebită 
importanţă pentru elucidarea problemelor din capitolele LVI-LVII ale 
cărţii I. Cadmeenii n-au stat vreme îndelungată în Beoţia, ci au fost 
alungaţi de triburi sosite din sudul Thessaliei (vezi Thucydides, 
op. cit., cartea I, cap. XII). E posibil ca, însoţiţi de un grup de sus¬ 
ţinători, cadmeenii să se fi aşezat şi în Histiaiotida, regiune muntoasă 
şi ferită din calea invaziilor. O altă versiune pomeneşte prezenţa lor 
în sudul Illyriei. în această privinţă, vezi R. Vulpe, Les haches 
de bronza de type Albano-Dalmate, în ,,Istros“, I, 1934, fasc. 1, pp. 5§ 
şi urm. R. Vulpe îi considera pe cadmeeni drept fenicieni, însă ulterior 
s-a alăturat părerii că sînt eleni asiatici sau un neam asiatic elenizat. 

134 Este vorba de Pindul Macedoniei ; acelaşi nume însă îl purta şi un 
oraş din confederaţia Doridei, în regiunea muntelui Parnas. E posibil 
ca Herodot să fi avut în vedere această localitate, ţinînd scama de 
context (dorienii trec apoi din Dorida în Driopida ; vezi nota urmă¬ 
toare). 

135 Driopida, ţinut din Grecia centrală, vecin cu Dorida, integrat cu timpul 
în confederaţia Doridei ; cf. cartea a Vil-a, cap. XXXI, XLIII (vezi 
harta de la sfîrşitul volumului). In mod curios, Herodot nu menţio¬ 
nează în acest capitol ţinutul şi confederaţia Doridei de la care 
dorienii şi-au căpătat numele ; Dorida se află în sudul Thessaliei. Nu 
este exclus ca, scriind Driopida, el să fi înţeles în fapt Dorida, fără să 
săvîrşească o greşeală propriu-zisă. 

136 Asupra numelui acestei localităţi părerile sînt împărţite. Adoptăm lec- 
ţiunea Crestona, localitate din Tracia sudică, între Axios şi Strymon, 
la nord de peninsula Chalcidică, şi nu Crotona (Cortona), localitate 
situată în sudul Italiei. Crestonii erau un neam tracic. Vezi şi H e r o- 
d o t, cartea a V-a, cap. III ; cartea a Vll-a, cap. CXXIV, CXXVII ; 
cartea a VUI-a, cap. CXVI. 

137 Un text din Thucydides, op. cit., cartea a IV-a, cap. CIX, foarte 

important pentru interpretarea acestui pasaj din Herodot, atestă că 
tyrrhenienii pomeniţi aici de Herodot nu sînt etruscii din Italia, ci o 
populaţie de pe coasta Tracici, în vecinătatea cărora se aflau crestonii. 
S k u t s c h, articolul Elrusker, în Paul y-W i s s o w a, Real- 

Enzyklopadie, col. 734, este de părere că aceşti tyrrhenieni sînt aceiaşi 
cu cei sosiţi în Italia. Vezi mai jos nota 258 despre etrusci. în acelaşi 
articol, Skutsch discută şi lecţiunile Crotona şi Crestona la textul lui 
Herodot. 

138 Thessalia se afla la nord de Ossa şi Olympos ; în antichitate, regiunea 
se numea şi Pelasgiotis. 

139 Localităţi lingă oraşul Cyzicos, în regiunea Propontidei. Herodot nu¬ 
meşte Propontida, prin extensiune de sens, „Hellespont‘\ 

140 Colonizarea Propontidei de către atenieni este menţionată şi în cartea 
a Vl-a, cap. CXXXVII. 

141 Problema limbii vorbite de pelasgi a fost şi este încă mult dezbătută 
în lingvistica modernă. Contrar părerii lui P. Krctschmcr, care a promo¬ 
vat ideea neapartenenţei pclasgilor la familia indocuropenilor şi ulte¬ 
rior i-a numit „protoindocuropcni“, din ce în ce mai multe lucrări se 

străduiesc să dovedească caracterul îndoeuropean al limbii pelasgilor. 
în această direcţie cităm contribuţia adusă de lingvistul austriac 

W. Merlingen, Das „Vorgriecbische" und die sprachwissen- 

scbaftlicb-vorhistorische Grundlagen, Wien, 1955, pp. 3 şi urm. şi cea 
a lingvistului bulgar V 1. Gheorghiev, Hc JiejlOBaHHH no cpaBHH- 
TejibHn-HCTr pH^ecKOMy H3biK03HaHHio, Moscova, 1958, pp. 90 şi urm. 

142 Celebrul tiran al Atenei din secolul al Vl-lea î.e.n., care a adus o 

contribuţie importantă la democratizarea Atticci ; despre activitatea lui 
avem ştiri destul de complete datorită tratatului descoperit în 1891 
al lui A r i s t o t e 1, Constituţia atenienilor, cap. XIV şi urm. Vezi 

şi Studiul introductiv, p. XXIV. 

143 Despre tiranie, vezi Studiul introductiv, p. XXIII. 

144 Şi Hilon făcea parte dintre cei „şapte înţelepţi 44 (vezi nota 71 la 

această carte) ; efor la Sparta în anul 560 î.e.n. (vezi cartea a Vil-a, 
cap. CCXXXV), a fost unul dintre cei mai renumiţi bărbaţi de stat 

din Sparta, în prima jumătate a secolului al Vl-lea î.e.n. 

145 Aici este vorba de cele două mari grupări politice din Attica, în 

secolul al Vl-lea î.e.n., şi anume paralienii (locuitorii de pe lîngă 
coasta mării, a căror principală ocupaţie era negoţul) şi pedienii (locui* 
torii din cîmpie, în majoritatea lor mari proprietari de pămînt). Aceste 
grupări erau dezbinate de interese economice şi politice diferite. în 
fruntea paralienilor se afla puternica familie a Alcmeonizilor, repre¬ 
zentată de Megacles, iar în fruntea pedienilor, care aveau un program 
oligarhic, Lycurgos, din familia Aristoloizilor. Interesele economice ale 
paralienilor erau mai mult de ordin agrar (cf. H c r o d o t, cartea 

a Vl-a, cap. CXXVI şi A r i s t o t e 1, op. cit., cap. XIII, 4). 

146 E vorba de gruparea diacrienilor (ţărani munteni), care trăiau aproape 
numai din păstorit. Din punct de vedere politic, prin programul de 
revendicări pe care-1 susţinea, era gruparea politică cea mai revoluţio¬ 
nară şi dinamică. Peisistratos este caracterizat de Aristotel drept „cel 
mai apropiat de popor“ (SrjţioTLXcorocroc;) {op. cit. la nota precedentă). 

147 Ecclesia (adunarea poporului), în secolul al Vl-lea î.e.n., la Atena ; 
după reformele soloniene, care marchează începutul democratizării con¬ 
stituţiei atenienilor, ecclesia a căpătat puteri sporite, pe care le pre¬ 
luase în parte de la areopag. Vezi Grecia antică, p. 178. 

148 în text : ev tji 7rpo<; Msyapea^ yevofjtivy) aTpavyjyfy). Anacronism. Pe 
vremea Iui Peisistratos nu exista titlul de aTpaT7)yo<; - strateg. La 
Aristotel, op. cit., cap. XIV, 1, în loc de aTpaT7)yi7) găsim 7t6Xe- 
pLOţ (ev rep Ttpix; Meyapeag 7roXep.w) - războiul (în războiul împotriva 
megarienilor). Datarea războiului între Atena şi Megara în anul sau 
anii imediat premergători tiraniei lui Peisistratos (aproximativ 560 
î.e.n.) nu este potrivită. Acest război, pornit din contradicţii economice 
care ţinteau cucerirea Salaminei, a avut loc cu cel puţin 30 de ani 
mai devreme, înainte chiar de arhontatul lui Solon. E adevărat ca 
P 1 u t a r h, în Viaţa lui Solon, cap. VIII, pomeneşte de participarea 
tînărului Peisistratos la acest război, ceea ce ar confirma faptul în 
sine. 

149 Nysaia era portul Megarei, unit cu oraşul, întocmai cum a fost unit 
ulterior Pireul cu Atena, 

150 „Lăncierii“ (8opo<p6poi) erau străji personale ; la Roma, echivalentul 
lor erau lictorii purtători de fascii. 

151 Adică cele două adunări : ecclesia şi bule (adunarea bătrînilor), cit şi 

magistraţii în funcţie. 

152 Megacles se afla într-o situaţie critică trecătoare. Ulterior s-a împăcat 
cu partizanii săi, în majoritatea lor paralieni. 

153 Cf. A r i s t o t e 1, op. cit., cap. XIV, 4, unde este reprodusă toată 

această poveste a instaurării celei de a doua tiranii a lui Peisistratos. 

154 Demele - aşezările rurale, opuse lui - oraşul. Organizarea 

lor din punct de vedere administrativ a fost realizată sub Cleisthenes 
(sfîrşitul secolului al V-lea î.e.n.). Locuitorii demelor aderau în marea 
lor majoritate la politica lui Peisistratos, care proteguia economia 
rurală a Atticei. Vezi Aristotel, op. cit., cap. XVI, 5. 

155 Vezi cartea a V-a, cap. LXXI. Alcmeonizii, eupatrizi cu mare prestigiu 

politic, erau învinovăţiţi de a fi omorît pe Kylon şi partizanii săi, în 

urma unei tentative a acestora de a pune mina pe putere. Kylon ur¬ 
mărea să răstoarne regimul aristocratic din Attica. Omorul fusese să- 

vîrşit în templul Eumenidelor, după ce Kylon ceruse ocrotire puterii 
zeiţei Athena, şi, prin urmare, crima era privită drept un sacrilegiu. 
Pe vremea uciderii lui Kylon, Megacles era arhonte. Oraşul Atena a 
fost ulterior purificat de Epimenides din Creta, la cererea lui Solon. 

156 Oraş din insula Eubeea, aşezat în faţa coastei attice. Vezi mai sus 

şi nota 54. 

157 Hippias era fiul cel mai mare al lui Peisistratos, iar Hipparhos - 

cel mai mic. Amîndoi fiii duceau o politică activă alături de 'tatăl lor, 

politică pe care de altfel au şi continuat-o după moartea acestuia. 

158 Deşi era aristocrat, Lygdamis, sprijinit de masele populare, urmărea 

să alunge regimul aristocratic din Naxos. Insula a ajuns ulterior sub 

stăpînirea lui Peisistratos şi cîrmuirea lui Lygdamis. Vezi mai departe 
cap. LXIV. 

159 Pasajul are o notă critică cu privire la tiranie, în spiritul poeziei lirice 

vechi din secolul al Vll-lea î.e.n., îndeosebi a celei solonicne (cf. şi 
cartea a IlI-a, cap. CXLIII). Despre atitudinea lui Herodot faţă de 

tiranie vezi Studiul introductiv, p. LXII. 

160 Astăzi Harvati. Localitatea era situată la poalele muntelui Hymcttos, 
spre nord-est, unde cîmpia Mesogaiei se unea cu cea a Atticei. In 
aceste cîmpii se afla masată populaţia rurală care simpatiza pe Peisis¬ 
tratos. 

161 XP Y 3 <T l JL0 ^ w< ^T 0 ^ ivrjp: un om cu darul divinaţiei sau un interpret al pro¬ 
feţiilor făcute de alţii. Astfel de profeţii în secolul al Vl-lea î.e.n. 
circulau în popor grupate în lucrări cu pretenţii literare. Această litera¬ 
tură, elaborată cu scopuri de propagandă politică, era apreciată de 
Herodot, care reproduce adesea oracole şi prevestiri (vezi Studiul intro¬ 
ductiv, p. XCIX). 

162 Ton : peşte de mare. Cuvîntul este folosit figurat, după o veche le¬ 
gendă greacă. 

163 Cf. Aristotel, op. cit., cap. XV. 

164 Adică resursele locale ale Atticei ; e vorba de diferite feluri de taxe 
şi impozite care, după instaurarea tiraniei, loveau mai ales aristocraţia 

(vezi şi Thucydides, op. cil., cartea a Vl-a, cap. LIV). E posi¬ 
bil ca Herodot să se refere şi la veniturile scoase din exploatarea 
minelor de argint de la Laurion. Vezi cartea a VH-a, cap. CXLIV. 

165 Actualul Struma din Bulgaria. Proprietăţile de aici ale lui Peisistratos 
erau tot mine de argint. Cf. A r i s t o t e 1, op. cit., la nota 163 de 
mai sus, cu privire la banii strînşi mai înainte vreme de Peisistratos 
din regiunea muntelui Pangaion. Vezi şi Thucydides, op. cit.. 
cartea a IV-a, cap. CV. 

166 Lygdamis era, de fapt, numai susţinut de Peisistratos, nu instaurat tiran 
al insulei. Vezi mai sus nota 158. 

167 După instaurarea puterii lui Peisistratos, neamul Alcmeonizilor a pără¬ 
sit Attica. 

168 Spartanii, în secolul al Vl-lea î.e.n., terminaseră cele două mari cam¬ 
panii împotriva Messeniei, pe care o încorporaseră statului lor ; popu¬ 
laţia messeniană fusese înrobită. 

169 Această pereche de regi a domnit aproximativ între anii 600 şi 560 
î.e.n. La Sparta exista o dualitate a puterii regale, reprezentată prin 
doua casc domnitoare : Euripontizii şi Hagiazii. Leon făcea parte din 
familia Hagiazilor (cf. cartea a Vil-a, cap. CCIV). Vezi Grecia antică, 
p. 117. 

170 Personalitatea lui Lycurg este legendară. 

171 Marea insulă a Cretei fusese colonizată tot de dorieni, care au întîlnit 
aici urmele civilizaţiei cretane din mileniul al II-lea î.e.n. Cf. A r i s t o- 
t e 1, Politica , II, cap. VII, 1271 b. Constituţiile dorice posedau nu¬ 
meroase trăsături caracteristice organizării tribale care au dăinuit vreme 
îndelungată la ramura dorică, chiar după cucerirea definitivă a Pelo- 
ponesului şi a unor insule mari (Creta, Rhodosul). 

172 Cf. P 1 u t a r h, Viaţa lui Lycurg, cap. XXIX. 

173 Enomotia era, în secolul al V-lea î.e.n., cea mai mică unitate de in¬ 
fanterie a armatei spartane, compusă numai din 32 de oameni. Pentru 
vremurile despre care vorbeşte Herodot e un anacronism. Vezi Grecia 
antică, p. 121, 

174 Triecade - unităţi sociale, alcătuite din 30 familii sau de 30 per¬ 
soane. S-a presupus că triecadele erau şi unităţi militare. 

175 Syssitiile erau mesele luate în comun de cetăţeni în acele cetăţi care 
posedau constituţii de tip doric. La Sparta, ele se numeau phiditii 
(P 1 u t a r h, op. cit., cap. XVI). Vezi şi Grecia antică, p. 121. 

176 Eforatul - instituţie politică la Sparta, explicată de PI ut arh (Viaţa 

lui Cleomenes, cap. VIII) ca rezultatul unei uzurpări a drepturilor re¬ 
gale ; eforatul era suprema autoritate în statul spartan. In număr de 
cinci, eforii erau aleşi în fiecare an. La origine, eforii fuseseră locţiitorii 
regelui plecat în război ; cu prilejul războaielor cu messenienii, eforii 
au profitat de ocazie şi au uzurpat multe din prerogativele regale. In 
secolul al IlI-lea î.e.n., Cleomenes, doritor să-şi făurească un regat 
după model elenistic, a desfiinţat eforatul (P 1 u t a r h, op. cit., 

cap. V). 

177 Gerusia - sfatul bătrînilor, era principala instituţie a Spartei : diri- 
guia treburile comunităţii şi îndeplinea funcţiile de tribunal suprem şi 
de consiliu militar. Gerusia era alcătuită din reprezentanţii celor mai 

reacţionare familii aristocratice dorice. Eforatul se desprinsese din 
gerusia (vezi Grecia antică, pp. 117-118). 

178 Arcadia era o regiune muntoasă din centrul Peloponesului. Şi împotriva 
Arcadiei spartanii au dus lupte îndelungate, întocmai ca împotriva 
Messeniei (regiune în sud-vestul Peloponesului), încununate însă de 
mai puţin succes (A r i s t o t e 1, op. cit., II, cap. VI, 1270 a). în 
Arcadia, elementul doric a pătruns foarte puţin, munţii acestui ţinut 
devenind refugiul populaţiei aheiene asuprite de doricni. Dialectul 
arcadian este urmaşul limbii vorbite de ahei ; acest dialect se înrudeşte 
îndeaproape cu cel cipriot. 

179 Lucrurile s-au întîmplat conform spuselor oracolului, însă tocmai pe 
dos faţă de ceea ce înţeleseseră spartanii. 

180 Cultul Athenei Alea în Arcadia era străvechi, premergător invaziei 

doriene ; templul acestei zeităţi la Tegeea este descris de P a u s a n i a s, 
op. cit., cartea a VUI-a, cap. XLVII. 

181 Acest al doilea război purtat de spartani în Arcadia (aproximativ 
550 î.e.n.) este un fapt istoric cert. Despre regele spartan Anaxandridss, 
Herodot vorbeşte în cartea a V-a, cap. XXXIX, iar despre regele Aris¬ 
ton, tatăl lui Dcmarates, în cartea a Vl-a, cap. LXI. 

182 După tradiţia spartană, Orestes fusese rege al Spartei, unde se îna- 

poiase cu statuia zeiţei Artemis pe care o aducea din Taurida. Arca- 

dienii susţineau însă că Orestes, venind din Taurida, ajunsese în ţinutul 
lor. Povestea despre aducerea oaselor lui Orestes la Sparta, unde ulte¬ 
rior a fost divinizat, are o semnificaţie politică deosebit de impor¬ 
tantă : prin cinstirile aduse fiului lui Agamemnon şi al Clitemnestrci, 

o tindaridă, spartanii dorieni tindeau totuşi spre împăcarea aheilor 
supuşi, implicit spre o aplanare a conflictului cu Arcadia, unde se co¬ 

masaseră aheii. 

183 ’AyaOoEpyof - cei care duc la îndeplinire acţiuni frumoase. 

184 Călărimea era garda personală a regilor spartani, formată din trei sute 

de oameni. Şi aici avem însă de-a face cu un anacronism, căci Herodot 

vorbeşte despre o stare de lucruri contemporană lui. 

185 Este vorba numai de o întrerupere temporară a ostilităţilor. In timp 
de armistiţiu se putea circula fără prea mare greutate dintr-o cetate 
elenică în alta. 

186 Prelucrarea fierului, în plin secol al Vl-lea î.e.n., după cum rezultă 

din mărturia lui Herodot, stîrnca încă mirare în unele regiuni ale 
Peloponesului. Din punct de vedere arheologic, fierul este atestat în 
Grecia mult mai de timpuriu (secolele XI-X î.e.n.), vezi Istoria uni¬ 
versală, voi. I, p. 645. 

187 Vezi H e s i o d, Munci şi zile, v. 167-171 : 

,,Oh 1 - de nu mi-ar fi dat să trăiesc în vîrsta de-a cincea I 
Dc-aşi fi murit mai înainte sau de mă năşteam mai pe urmă I 
Neamul de-acum e de fier şi oamenii cle-azi, stricăciunii 
Daţi, de durere şi trudă, şi ziua şi noaptea, avea-vor 
Parte, iar zeii le-or da necurmat doar mîhnirc şi grijă.“ 

188 Străinii nu aveau în Tegeea (ca şi în Sparta) dreptul de a încheia 
astfel de tranzacţii. Vezi Grecia antică, p. 123. Cu toate că Lychas 

se dădea drept o victimă a concetăţenilor săi, fierarul tegeean ţinea 
totuşi seama că străinul venea din Sparta, oraş învrăjbit cu Tegeea. 

189 Thornax - localitate în nord-estul Spartei: Pausanias, op. cit., 
III, 10, vorbeşte la rindul lui despre această intîmplare, specificînd 
însă că aurul era destinat statuiei lui Apollo din Amyclai. Nu este 
exclus ca aurul, sau însăşi statuia lui Apollo, să fi trecut ulterior la 
Thornax. 

190 în text : £co8ta, care înseamnă nu numai figuri de animale, ci si de 
plante. Craterul a fost văzut de Herodot în templul Herei din Samos. 
Vezi cartea I, cap. CCXIII şi cartea a II-a, cap. IV şi CXLVIII. 

191 în tot acest capitol e vizibil că Herodot înclină să accepte versiunea 
celor din Samos. 

192 Neînţelegerea adevăratului sens al oracolelor era adesea dată ca motiv 
principal în producerea unor nenorociri (vezi şi Studiul introductiv, 
p. LXXXIX). 

193 *Avod;upun fel de pantalon strimt, asemănător celui în care sînt 

înfăţişaţi dacii de pe columna lui Traian. Perşii, munteni în majori¬ 
tatea lor, nu purtau pantalonul larg adoptat de orientali în general. 

Vezi şi D. I. G h i c a, op. cit., I, p. 119. 

194 X e n o f o n, Cyropaedia, cartea, I, 2, 3 ; a V-a, 2, 16 şi a Vll-a, 5. 

195 Vezi cartea a VITa, cap. LXXII. Grecii numeau syrieni pe cappa- 

docieni, căci această populaţie, înainte de a ocupa regiunea muntoasă 
a Cappadociei, locuise în ţinuturile Syriei. 

196 în limba greacă a secolului al V-lea, perşii erau în mod curent numiţi 
mezi. Vezi nota 517 la cartea a IV-a. 

197 Cilicia, astfel descrisă de Herodot, este mult mai largă decît hotarele 

Ciliciei de mai tîrziu, întinzîndu-se la nord de munţii Taurus şi la 
vest de fluviul Eufrat (vezi harta de la sfîrşitul volumului). Izvoarele 
Halysului erau presupuse mult mai spre sud decît sînt în realitate. 

198 Vezi nota 468 la această carte. 

199 Distanţa dintre gura Halysului şi marea insulei Cipru (respectiv de la 
vărsarea Halysului şi pînă la cea a Kydnosului.) este de aproximativ 
600 km şi, în consecinţă, imposibil de străbătut pe jos în cinci zile 
(cf. cartea a II-a, cap. XXXIV). 

200 în acest capitol Herodot reia relatarea motivelor care l-au determinat 
pe Cyrus să intre în Cappadocia. Herodot nu mai pomeneşte acum di 
grija lui Cresus cu privire la expansiunea persană (vezi cap. XLVI), 
în schimb, revine la propriile pretenţii de expansiune ale lui Cresus 
(vezi şi nota 106 la această carte). Discuţia cu privire la motivarea 
dată de Herodot evenimentelor istorice se află în Studiul introduc¬ 
tiv, p. XC. 

201 Astyages era fratele soţiei lui Cresus numită Aryenis. Vezi mai jos 

nota 207. 

202 Ceva mai departe (în cap. CVI), Herodot, povestind invazia în Asia 

a sciţilor, menţionează că au fost alungaţi din Media tocmai de acest 

Cyaxares. Prin urmare, în capitolul de faţă ar fi vorba de o revenire 

în Media a unui grup de sciţi, aparţinînd celor alungaţi. Aici avem 
de-a face cu o anticipare în povestire. 

203 Această poveste, sub altă formă, se repetă în capitolul CXIX al cărţii t, 
în care se relatează pedepsirea lui Harpagos de către Astyages. Motivul 
nu era străin nici mitologiei greceşti (mitul lui Thyestes, cel al lui 
Tantalos). 

204 Bătălia a avut loc la 28 mai 585 î.e.n. Ph. Legrand optează însă pen¬ 
tru data 610 î.e.n. (P h. Legrand, op. cit., cartea I, p. 73, 
nota 2). 

205 Syermesis pare că nu era un nume propriu, ci un titlu, ca, de pildă, 
faraonul la egipteni, sau candaules la lydieni. Vezi nota 26 la cartea 
aceasta. Cf. cartea a VH-a, cap. XCVIII. 

206 Vezi cap. LXX VII şi CLXXXVIII din cartea I. Labynetes este una 

şi aceeaşi persoană cu regele babilonian Nabonides (Nabunaid - vezi 
Notiţa istorică, p. 11). Acest Labynetes a fost învins de Cyrus cînd 

Babilonul a căzut sub puterea persană (în anul 539 î.e.n.). Adevărul 
istoric e că, pe vremea războiului mcdo-lydian, Labynetes nu putea 
să domnească încă. Numele nu reprezintă însă în nici un caz transcrierea 
numelui lui Nabucodonosor - care a preluat domnia Babilonului în 
anul 604 î.e.n., predecesor de scurtă durată a lui Nabonides - cum s-a 
crezut de unii cercetători. 

207 Alyattes, părintele lui Cresus. Prin urmare, Aryenis, sora lui Cresus, 

lua în căsătorie pe Astyages, fiul lui Cyaxares, viitorul rege al Mediei. 
Cum se va vedea în cele ce urmează, Astyages a devenit bunicul lui 

Cyrus. 

208 Podurile peste Halys se' aflau nu departe de Sinope, aproape de lito¬ 
ralul Mării Negre. 

209 Herodot vrea să spună că în acest ultim caz, debitul de apă al fluviu¬ 
lui fiind acelaşi ca la început, la reîntoarcere era de presupus că 
lydienii urmau să presteze o muncă egală cu cea dintîi. 

210 Pteria era regiunea unde la sfîrşitul mileniului al II-lea î.e.n. înflorise 

puterea hittită, cu marele centru Bogaz-Kioi. în epoca greco-romană, 

numele Pteria era dat chiar pentru aşezarea orăşenească care fusese 

Bogaz-Kioi. 

211 Lydienii îşi rezervau cinstea de a lupta numai călare. Ca trupe pe¬ 

destre, angajau de obicei mercenari greci sau carieni. Vezi şi cap. XXVII 
al cărţii I ; cf. M i m n c r m o s, fr. 13, ed. Diehl 3 : „Lydienii care 
luptă călare". 

212 Sînt trei localităţi cu numele Telmessos în Asia Mică : în Lydia, Lycia 

şi Caria. Nu se ştie despre care din cele trei este vorba. Cea mai 

renumită era cea din Lycia. Telmessicnii pretindeau că neamul lor 
coboară din Apollo. Locuitorii oraşului Telmessos îşi făcuseră o deose¬ 
bită faimă ca tălmaci de vise. Cf. Cicero, De divinatione 

(Despre divinaţie), I, 42. 

213 Anticipare, ca atîtca altele presărate de-a lungul povestirii hcrodotice, 

de pildă, cea din cartea I, cap. LXXXIII. 

214 în cartea a V-a, cap. CI, Herodot menţionează în această cîmpie şi 

apele rîului Pactolos, în care era nisip aurifer (cf. şi cartea I, 
cap. XCIII). O străveche legendă povesteşte că în apele acestui rîu 

fusese aruncat regele frigian Midas, blestemat de Dionysos ca tot ce 
atingea să se transforme în aur. 

215 E vorba de muntele Dindymon, din Frigia. 

216 E vorba de Cybele, Dea Mater a frigienilor, socotită divinitate protec¬ 
toare a muntelui. Cybele era socotită totodată şi divinitatea tutelară 
a Frigiei. 

217 Vezi cap. CXXIII şi urm. din această carte. Acelaşi personaj. 

218 în planul strategic al acestei bătălii, rolul cavaleriei persane era să 

intervină abia la urmă, în toiul zăpăcelii generale, care se sconta că 

avea să cuprindă oştirea lydiană 

219 Prin urmare, lui Crcsus, deşi asediat de perşi, îi rămînea totuşi o posi¬ 
bilitate să comunice cu exteriorul. Această posibilitate o avea probabil 
prin vestul cetăţii. 

220 Capitolul LXXXII deschide o largă paranteză care prelungeşte inutil 
povestirea asediului Sardesului. 

221 Thyreea era o parte din regiunea de coastă, numită Kynuria, la sud 

de Argolida. Kynuria, aflîndu-se între hotarele Lacomei şi Argolidei, 
a fost veşnic un măr al discordiei. Vezi T h u c y d i d e s, op, cit., 

cartea a V-a, cap. XLI. 

222 Capul din faţa insulei Cythera. Regiunea despre care este aci vorba 

se află în sud-estul Peloponcsului, la sud de bazinul fluviului Eurotas. 

223 Grup de insule minore în jurul Cytherei, astăzi Cerigo. 

224 P a u s a n i a s, op. cit., cartea a Il-a, cap. XXXVIII, 5, confirmă 

faptul pomenit de Herodot. 

225 La căderea nopţii, argienii n-au putut să vadă pe ultimul supravieţuitor 
al spartanilor. 

226 în semn de doliu. 

227 Vezi Thucydides, op. cit., cartea a V-a, cap. XLI, cu privire 

la aceeaşi problemă ; in anul 420 î.e.n., luptele pentru Thyreea între 

Argos şi Sparta continuau încă. 

228 Vezi acelaşi motiv al luptei individuale la Titus Livius, De la 

fundarea Romei, Editura Ştiinţifică, Bucureşti, 1959, cartea I, cap. XXIV 
şi urm. (povestea Horaţilor şi a Curiaţilor). Despre moartea lui Othrya- 
das, în literatura greacă au circulat diverse versiuni ; Pausanias, 

op. cit., cartea a Il-a, cap. XX, povesteşte că Othryadas ar fi fost 

ucis mai tîrziu de Perilaos, fiul lui Alkenor. 

229 Mard - cf. capitolul CXXV al acestei cărţi, paragraful cu privire la 

triburile perşilor. Marzii erau un trib nomad. 

230 Rege din dinastia Heraclizilor, răsturnată de cea a Mermnazilor. Vezi 
tot in această carte, cap. VII. 

231 Vezi nota 25 la această carte. Leul era socotit animal sacru în Lydia, 

închinat lui Heracles Sandon (zeitatea Soarelui), cît şi cultului Cybelei. 
Ph. Legrand, op. cit., cartea I, p. 83, nota 4, remarcă că nu 

este exclus ca plimbarea leului în jurul zidurilor cetăţii să însemne 

de fapt consacrarea oraşului divinităţii Heracles Sandon. Sardesul avea 
şi pe monede bătută efigia unui leu. 

232 Cu privire la a doua cucerire a Sardesului în acelaşi chip (în anul 213 
î.e.n.), vezi P o 1 y b i o s, Istoria, cartea a VlI-a, cap. XV. 

233 Adică şi partea de jos şi cea de sus, inclusiv acropola oraşului. Nu 
se ştie dacă acropola (cetăţuia oraşului) era sau nu inclusă în zidul 
de incintă al cetăţii. 

234 în anul 546 î.e.n. Cf. X e n o f o n, op. cit., VIII, 2. 

235 Se pare că numărul de paisprezece (de două ori şapte) avea in antichi¬ 
tatea orientală o oarecare însemnătate, legată de cultul Soarelui, cum 
se poate vedea şi cîteva rînduri mai jos, cînd pe rugul lui Cresus sînt 
urcaţi paisprezece tineri lydieni (de două ori cîte şapte). Vezi 
O. G r u p p e, Griech'tsche Mythologie, voi. II, p. 939. 

236 Idee remarcabilă, aparţinînd desigur lui Herodot. împrejurările in care 
se afla Cresus explică oarecum atribuirea acestei idei regelui lydian. 

237 Vezi Studiul introductiv, p. XCII. 

238 Adică porţile incintei orăşeneşti care fusese cucerită de perşi. Perşii 
îşi aveau taberele în afara acestei incinte. 

239 D. I. G h i c a, op. cit., cartea I, p. 159, nota 2, face observaţia 
0 că Herodot a urmat în capitolul XC o altă tradiţie decît cea din 

cap. LXXXVII. Pentru mentalitatea antică nu e însă ciudat ca un 
adorator al unei zeităţi să-i reproşeze o atitudine neleală. Prin urmare, 
este inutil să se considere povestirea lui Herodot lipsită de unitate. 

240 Vezi capitolul XIII, cartea I. în realitate, Gyges era al patrulea stră¬ 
moş al lui Cresus : Gyges, Ardys, Sadyattes, Alyattes, Cresys. 

241 Epitet pentru Apollo : Aoi;ia<; în limba greacă înseamnă „oblic 4 *, „echi- 
voc“. Epitetul Loxias, pentru zeul Apollo, aminteşte desigur echivocul 
oracolelor pythice. Cf. S o f o c 1 e s, Oedip rege, v. 410, 813. 

242 în textul grec Motpat Parcele : Clotho, Lachesis, Atropos ; în mito¬ 
logia greacă, Parcele erau socotite divinităţile care hotărau soarta fie¬ 
cărui om şi care întrerupeau firul vieţii. 

243 Ellada (în gr. ( f EXXa<;) ca şi în cap. XXVII al acestei cărţi, denumire 

ce include totalitatea elenilor, atît a celor din Europa, cît şi a celor 

din Asia Mică. 

244 Vezi cap. LII şi nota 121 la cartea I şi cap. LIX la cartea a V-a. 

245 Din tonul de siguranţă cu care vorbeşte Herodot despre aceste „vaci 

de aur 44 din Efes, probabil un dar al lui Cresus pentru marele templu 
al zeiţei Artemis, rezultă că ele erau foarte cunoscute în antichitate. 

246 Templul Athenei de la Delfi se afla în faţa templului lui Apollo 

(7rpo vaco'. De aici epitetul de Athena Pronaia. Vezi şi Pausanias, 
op. cit., cartea a X-a, cap. VIII. 

247 Cf. cartea a Vl-a, cap. XIX, unde se povesteşte jefuirea acestui templu 
de către perşi în anul 494 î.e.n. 

248 în cap. XLVIII din cartea I, Branchizii, care fuseseră consultaţi 

de Cresus (cf. cap. XLVI), sînt înfăţişaţi în rindul celor ce n-au putut 
da răspunsuri exacte. Totuşi, după cum se vede din acest capitol, şi 
ei au primit daruri de o mare valoare din partea regelui Lydiei. 

249 Aceeaşi informaţie la P1 u t a r h. Viaţa lui Themistocles, cap. XXXII. 

250 „Mărăcinele 44 era un instrument dc tortură cu ţepi. 

251 Mormîntul lui Alyattes a fost descoperit pe malul drept al rîuluî Her- 
mos, lingă ruinele vechiului Sardes. în interiorul movilei se află o 
cameră sepulcrală căptuşită cu blocuri de marmură. Descrierea lui Hero¬ 
dot, care a văzut monumentul, este corectă. Despre monument, vezi 
Perro t-C h i p i e z , Histoire de Vart , V, pp. 265-274. 

252 Despre acest obicei caracteristic orînduirii comunei primitive, vezi cita¬ 
tul din Fr. Engels, la nota 461, 

253 Rămăşiţă de matriarhat. Vezi M. O. K o s v e n. Introducere în istoria 
culturii primitive , Editura Ştiinţifică, Bucureşti, 1957, p. 106. 

254 Astăzi se numeşte Mermerghiol - (în turceşte) „lacul cu marmură". In 
jurul acestui lac, pomenit şi în lliada , cintul XX, v. 392, se află pînă 
astăzi ruinele mormintelor regilor Lydici. S t r a b o, op. cit. cartea a 
XlII-a, cap. IV, descriind lacul, specifică faptul că pe malurile lui se 
ridica şi un templu al lui Artemis. Blocurile de marmură de la care îşi 
trage astăzi numele „lacul lui Gyges" provin de la acest templu. 

255 Informaţia lui Herodot este exactă. Lydienii şi frigienii au bătut cele 
mai vechi tipuri de monedă cunoscute in istoria numismaticii, imitate 
ulterior şi de greci (secolul al VlI-lea î.e.n.). Apariţia monedei in aceste 
regiuni a fost determinată de necesităţile comerţului deosebit de extins 
- vezi Corneliu Secăşanu, Numismatica antică , Monetc gre¬ 
ceşti, Bucureşti, 1939, p. 24. 

256 Rege legendar al Lydiei, socotit fiu al pămîntului (conceput ca divini¬ 
tate feminină) şi al lui Zeus. Pentru numele Atys, vezi mai sus nota 95. 

257 în greceşte 7reaaof pietricele ovale cu care se juca un joc similar 
jocului de dame. Jocul este menţionat şi în Odiseea, cîntul I, v. 107. 

258 în acest paragraf este vorba despre cunoscuta tradiţie antică care se 
referă la originea lydiană a etruscilor (tyrrhenienii). Vezi discuţia la 
S k u t s c h, loc cit., col. 731-732. Vezi şi VI. G e o r g h i e v, Despre 
originea etruscilor , VDI, 1952, 4, pp. 133-141 şi HccJieAOBaHHH no 
cpaBHHTejibHO— HCTopnqecKOMy H3biK03HaHHio, Moscova, 1958, pp. 
184 şi urm. 

VI. Gheorghiev socoteşte pe etrusci indo-europeni, originari din Troada. 
Cînd Herodot spune că lydienii au ajuns „la umbri", nu trebuie înţeles 
teritoriul Umbriei clasice, ci un teritoriu mult mai vast, cuprinzînd 
aproape toată Italia centrală, unde unitatea de cultură preetruscă a fost 
dovedită din punct de vedere arheologic. în cartea a IV-a, cap. XLIX, 
Herodot numeşte umbrice pînă şi regiunile lombarde. 

259 Cu această ultimă remarcă se încheie prima parte a cărţii I. Cuceritorii 
ionienilor au fost la rîndul lor cuceriţi de perşi. Urmează istoria per¬ 
şilor cu care ionienii au venit de aici înainte în contact direct. 

259 bis Prin Asia de sus, Herodot înţelege regiunile din sudul lacului Van 
şi nordul Mesopotamiei. 

260 Realitatea istorică este că asirienii n-au dominat niciodată în mod abso¬ 
lut triburile mezilor. în timpul regelui asirian Aşşurbanipal (669-626 
î.e.n.), triburile mede s-au reunit sub o singură conducere şi n-au mai 
acceptat nici un fel de amestec asirian în treburile lor. Vezi mai jos 
nota 267 şi Notiţa istorică, p. 8. Succesiunea asirienî, mezi, perşi în 
dominaţia Asiei de sus (r) <$cvco ’Actit]) era un loc comun în istoriografia 
veche greacă, întîlnit şi în Ilepaixa (Persica) a lui Ctesias. Vezi F. J a- 
k o b y, Ktesias, în Paul y-W i s s o w a, Real-Enziklopădie , col. 2041. 

261 Evreii, egiptenii, babilonienii. 

262 Obiceiul era oriental, foarte des pomenit în poveştile Orientului. 

263 Ctesias, Ilepaixa (Persica excerpta, la F o t i o s, BipXto0Y)XY] Biblio - 

iheca, 365) a descris pe larg aşezarea Ecbatanei (gr. ’ÂypaTava ) 

actualmente Hamadan, la graniţa dintre Iran şi Irak. Ph. Legrand, 
op. cit., cartea I, p. 110, presupune că descrierea Ecbatanei, aşa cum 

poate fi citită la Herodot, provine dintr-un izvor atenian, grec în orice 
caz. D. I. Ghica, op. cit., cartea I, p. 179, nota 2, urmînd pe Rawlin- 
son, crede că Ecbatana, pomenită de Herodot, nu este actualul Hama- 
dan, ci ruinele de la Takti-Soleiman, aproape de ţărmul Mării Negre, 
care corespund mai bine descrierii lui Herodot. 

264 Cf. nota 235 ; vezi şi cap. CLXXXI la această carte. 

265 60 de stadii probabil, dacă e vorba numai de incinta acropolei, nu de 
marea incintă a oraşului. Marea incintă ateniană avea aproximativ 175 
de stadii ; de cifra aceasta s-ar apropia cifra dată de D i o d o r, XVII, 
110, cînd vorbeşte despre incinta Ecbatanei : 150 de stadii. 

266 D. I. Ghica, op. cit., cartea I, p. 181, traduce greşit pe #7raot 

-„faţă de oricine", adică rîsul şi scuipatul sînt considerate la perşi o 
necuviinţă faţă de oricine, nu numai faţă de rege. 

267 Unificarea triburilor de mezi şi întărirea puterii lor a început de fapt 
încă de pe timpul regelui asirian Asarhaddon (681-669 î.e.n.), prede¬ 
cesorul lui Aşşurbanipal. Vezi Notiţa istorică, p. 8. 

268 Tribul magilor era cel mai de vază din toate. Din acest trib se alegeau 

preoţii unui colegiu sacerdotal, aşa cum la evrei se alegeau din tribul 
leviţilor. Sub dinastia Sassanizilor, magii au devenit organizatorii reli¬ 
giei oficiale perse, mazdeismul. P. Masson şi Louise Morin, 
Mitologia Persiei vechi, în Mythologie Generale, publicată de 

F. G u i r a n d, Larousse, Paris, 1935, p. 288. 

269 Herodot includea ţinutul Babilonului în Asiria, de aceea se simte aci 

dator să precizeze : asirienii din Ninive. Vezi Notiţa istorică, p. 4. 

270 Este vorba de marile tulburări interne care au dus la destrămarea rega¬ 
tului asirian al lui Aşşurbanipal, în jurul anilor 635-630 î.e.n. Despre 
sfîrşitul regatului asirian, vezi Notiţa istorică p. 7. 

271 Ştire transmisă numai de Herodot. Izvoarele orientale nu vorbesc nimic 
de acest dezastru al mezilor în lupta cu asirienii. 

272 Cf. cartea I, cap. LXXIV şi nota 204. 

273 Adică la răsărit de fluviul Halys. 

274 Cf. mai sus nota 46. Vezi cap. XIV şi XVI din cartea I, cît şi cartea 
a IV-a, cap. XI-XV. 

275 Informaţia lui Herodot referitoare la năvălirea sciţilor în Asia ,,pc 
urmele cimmcrienilor“ (sfîrşitul secolului al VlII-lea, circa 705 î.e.n) 
nu este întru totul exactă, ţinînd seama de datele inscripţiilor 
cuneiforme. Drumul pe unde au năvălit sciţii în Asia (regiunea răsăriteană 
din masivul Caucazului, dc-a lungul coastei răsăritene a Caspicei) nu 
corespunde celui pe unde au venit cimmerienii (regiunea centrală din 
masivul Caucazului), lucru pe care, de altfel, Herodot îl menţionează 
mai jos, în cap. CIV. Vezi Lehman n-H a u p t, loc. cit., col. 405. 
Invazia scită în ţinuturile centrale ale Asiriei a început în jurul anilor 
630-625 î.e.n., cu treizeci de ani aproximativ înaintea căderii Ninivei 
sub mezi (vezi cap. CVI, cartea I şi nota 284). Despre sciţi („aşguzai", 
„iskuza", în inscripţiile cuneiforme) şi regele lor Protothyes (Bartatua), 
tatăl acestui Madyes (Matycs, la Strabo), pomenesc inscripţiile cunei¬ 
forme din timpul lui Asarhaddon (681-669 î.e.n). L e h m a n n-H a u p t, 
loc. cit., col. 404. Aceşti „sciţi" se pare că erau „sacii", împinşi la rîndul 

lor de massageţi (cartea a IV-a, cap. XI). Vezi nota 2 la cartea a IV-a 
şi Notiţa istorică, pp. 5-6. 

276 Marea de Azov. 

277 Vezi mai jos, cap. CX, precum şi cartea a IV-a, cap. XXXVII. 

278 Adică prin nordul masivului Caucaz şi pc ţărmul răsăritean al Mării 
Caspice. 

279 Hcrodot includea în Syria anumite părţi din Palestina (Iudeca şi ţinutul 
filistenilor). Vezi cartea a IlI-a, cap. V şi cartea a Vil-a, cap. LXXXIX. 

280 Oraş al filistenilor din Palestina, între Gaza şi Azot, la şaptezeci de km 
de Ierusalim. 

281 Divinitate reprezentată ca fiind jumătate femeie, jumătate peşte, numită 
în Ascalon Derketo. Cf. D i o d o r, cartea a 11-a, cap. IV. 

282 La Paphos. Cf. P a u s a n i a s, cartea I, cap. XIV, 7 (vezi cap. CXXX1 
la această carte cu privire la o Afrodită Uranic de la perşi). R. Dussaud 
a contestat însă contingenţa între Afrodită din Paphos şi zeitatea din 
Ascalon, dcmonstrînd că Afrodită din Paphos nu era de origine semită, 
ci o străveche divinitate indo-europeană, bine ilustrată în aria miceniană 
(în ,,Revue d’histoire de la religion“, 1916). 

283 Asupra caracterului acestei boli s-au făcut diferite presupuneri (cf. şi 
cartea a IV-a, cap. LXVII). Era probabil vorba de o efeminare excesivă 
în înfăţişarea fizică la unii bărbaţi aparţinînd triburilor scite. G. D u m e- 
z i 1, Les „enarees " scythiques et la grossesse de Narte Hamyc, în „Lato- 
mus“, V, 1946 (Mei. Heuten), pp. 2^9-255, explică că Herodot a cone¬ 
xat aici o tradiţie scitică autentică despre ,,pcdeapsa“ venită din partea 
Afroditei, cu jefuirea templului de Ia Ascalon, fapt istoric sigur. 

284 Căderea Ninivei sub mezi a avut loc în anul 612 sau 607-606 î.e.n. 
Babilonul însă nu a fost cucerit de mezi, căci marele oraş reuşise ante¬ 
rior anului 612 să se desprindă de sub dominaţia asiriană, în timpul lui 
Nabopalassar, rege chaldean, care, dimpotrivă, se aliase cu Cyaxares în 
lupta împotriva Ninivei (cf. cartea I, cap. CLXXVIII şi nota 410). 

285 Vezi Studiul introductiv, p. LXVII. 

286 Rangul lui Cambyscs nu era totuşi al unui nobil de rînd. Cambyses era 
rege al Anzanului, aşa cum fusese şi tatăl său, Cyrus, după numele căruia 
a fost chemat şi băiatul regăsit. Vezi mai jos nota 289. Regatul Anza¬ 
nului depindea însă de puterea dinastiei mede. Vezi Notiţa istorică, p. 9. 

287 Kyno înseamnă căţea. Numele Spako, după Herodot, este med. Despre 

legenda legată de numele Spako, vezi cap. CXXII, cartea I. O legendă 
asemănătoare s-a ivit în jurul naşterii lui Romulus şi Remus. Copiii 
Rheei-Silvia au fost crescuţi de o femeie numită Lupa , pretind 

cei care interpretează datele despre copilăria întemeietorului legendar 
al Romei. Desigur, legenda alăptării unui personaj celebru de o căţea 
sau o lupoaică este mai veche decît interpretarea raţionalistă a celor 
care văd în animalul (la origine sacru) o femeie purtînd numele anima¬ 
lului respectiv. Legenda are la bază un element totemic şi este comună 
neamurilor indo-europene. 

288 Cf. povestea lui Romulus şi Remus la T i t u s-L i v i u s. De la \undarea 
Romei , cartea I, cap. IV. 

289 Numele Cyrus , a fost dat copilului după bunicul sau, tatăl lui Camby- 
ses, cînd copilul a fost recunoscut. Numele purtat mai înainte vreme de 
Cyrus este necunoscut lui Herodot. 

290 Spionii, sau chiar inspectorii oficiali ai marelui rege, care roiau pe tot 
cuprinsul regatului persan, purtînd porecla dc ,,ochii şi urechile regc- 
lui“ ; cf. mai sus cap. C. 

291 Copilul, în joacă, îndeplinea toate funcţiile regeşti şi se înconjura de 
demnitari obişnuiţi curţii. 

292 Băiatul lui Artembares nu făcea parte din ceata micilor tovarăşi de 
joacă ai lui Cyrus, avînd un alt rang social. Herodot nu povesteşte 
cum de-a ajuns să se amestece cu ceilalţi copii, dar o dată intrat în 
cercul lor, copiii i-au pretins, cum era şi firesc, să se joace la fel cu toţi. 

293 Recunoaşterea, după cum se vede din povestire, nu se petrece după 

semne exterioare. Cyrus este izbit de isteţimea băiatului, isteţime care 

apoi atrage atenţia asupra fizionomiei lui (nu invers, în ordinea în care 
relatează textul). Este al treilea fel de „recunoaştere", după clasificarea 
lui A r i s t o t e 1, în Poetica , XVI, 1455 a. 

294 Cf. cap. CXIII, unde este vorba de „gărzi" (8opu<p6poi) şi nu de 

eunuci. în faţa regelui, Harpagos schimbă într-adins persoana celor tri¬ 
mişi să se asigure de moartea copilului. Eunucii erau socotiţi în antichi¬ 
tate slujitori de perfectă încredere. 

295 în legătură cu povestea lui Harpagos, vezi mai sus nota 203. 

296 întreg acest pasaj vorbeşte despre credinţele celor vechi cu privire la 

traducerea în realitate a prezicerilor. Uneori, în viaţă, susţineau magii, 

faptele prezise se adeveresc pe o scară foarte redusă. Acest lucru, cre¬ 
deau ei, se întîmplă mai ales cu prezicerile din vise. 

297 Cyrus, de fapt, nu se întoarce în casa tatălui său, unde nu locuise 

niciodată. Aci nu-i vorba decît dc un anumit mod de exprimare. 

298 Cf. J u s t i n, Epitomata , I, 4 şi mai sus, la această carte, notele 287, 
288. Cîinele, la popoarele antice din Iran, era socotit un animal sacru, 
consacrat lui Ormuz (Ahurumazda). 

299 Vezi mai sus nota 286. Regatul lui Cyrus, care purta numele Anzan, 
se întindea parte în actuala Persie, parte în Elam (vezi harta de la 
sfîrşitul volumului). Prin urmare, cele povestite aci de Herodot nu s-au 
putut petrece în acest fel, Cyrus fiind el însuşi rege. 

300 Tribul pasargazilor era cel mai de vază ; din acest trib descindea fami¬ 
lia lui Cyrus, Ahemenizii, căreia, de altfel, îi aparţinea, prin altă ramură, 
şi urmaşul lui la tron, Darius. Triburile următoare, înşirate aci, sînt 
probabil cele asupra cărora Cyrus şi-a extins puterea la începutul 
domniei sale. Teritoriul populat de aceste triburi, cuprins între Oxas şi 
Oceanul Indian, era destul de întins. Afirmaţia lui Herodot că toţi 
aceştia erau perşi este puţin sigură. 

301 Este vorba dc dinastia lui Perseus din Argos ; cf. cartea a VH-a, cap. 
LXI şi cap. CL. Apropierea de nume, Perseus , Persia , este eronată. 
Despre Perseus, vezi şi cartea a Il-a, cap. XCII. 

302 Lupta între Cyrus şi Astyages nu s-a desfăşurat aşa de simplu cum o 
înfăţişează Herodot. Coroborînd ştirile din operele lui Ctcsias, Strabo, 
Nicolac din Damasc, se ştie că această luptă a durat timp de trei ani. 

cu succese alternative. Astyages a capitulat, în cele din urmă, fiind tră¬ 
dat. Capitularea lui Astyages a avut loc în anul 550 î.e.n. 

303 Informaţia (unică în literatura istorică antică), dată aci de Herodot, este 
exactă. Marea inscripţie săpată în stînca de la Behistun confirmă că 
această răscoală a avut într-adevăr loc în primii ani de domnie a lui 
Darius. Şeful răscoalei era un anume Phraortes, care se pretindea coborîtor 
din neamul lui Cyaxares. Prins în cele din urmă, Phraortes a fost ucis 
în chinuri groaznice, iar revolta reprimată cu cruzime. Concomitent cu 
răscoala mezilor, Darius a înăbuşit şi o răscoală a babilonienilor. 

304 Religia vechilor perşi nu era antropomorfică, ca a grecilor, explică aici 
Herodot. într-adevăr, religia perşilor vechi se baza pe principiul dualis¬ 
mului binelui şi al răului, fiind o religie care adora principii abstracte. 
Această religie s-a contopit însă cu credinţe despre elementele naturii 
şi cu un străvechi cult al focului. 

305 Identificare între denumirea divinităţii persane Diaus (- Cer) şi Zeus 
al grecilor. Zeul suprem al perşilor, întruchipînd principiul binelui, era 
Ormuz (Ahurumazda), căruia se credea că îi aparţine creaţia cerului, 
dar nu se confundă cu el. Aceeaşi identificare poate fi întîlnită şi la 
Diogenes Laertios, Biol (pt,Xocr6<pcov (Vieţile filozofilor), 
I, 8 ; Ahriman, întruchiparea principiului răului şi întunericului, este, 
în schimb, identificat cu Hades (ibidem). 

306 Vezi mai sus nota 304. în religia perşilor, cultul focului avea prepon¬ 
derenţă asupra celorlalte elemente ale naturii. Atar (focul), în mitologia 
persană, a devenit fiul lui Ormuz şi sprijinitorul tatălui său în lupta 
acestuia cu Ahriman. 

307 Vezi mai sus nota 281. 

308 Mithras, la perşi, era zeitatea soarelui şi adevărului, susţinătoare a 
lui Ormuz, principiul binelui. Afrodita, zeiţă a fertilităţii şi a apelor, 
sub numele de Anaita , avea un cult ataşat celui al lui Mithras. Herodot 
face aici greşeala de a extinde numele divinităţii soarelui, Mithras, şi 
asupra divinităţii adiacente, Anaita. 

309 Mag, aici sinonim cu preot. Interesante sînt informaţiile despre magi 
care se desprind din Diogenes Laertios, op. cit., cartea I 
cap. I, 2, 8, 9 ; în multe privinţe, cele relatate de Herodot se potrivesc 
cu textul din Diogenes Laertios. 

310 Theogonia despre care vorbeşte Herodot nu era o cîntare referitoare 
la naşterea zeilor, ci o invocare a genealogiei lui Ormuz sau a lui 
Mithras (poate şi a altor divinităţi), în genul unei litanii. 

311 Cf. T a c i t u s, Despre originea şi ţara germanilor , cap. XXI, 2. 

312 Textul e incert aci. 

313 Boli de piele : lepra - ulceraţii grave ale pielii ; boala albă, vitiligo 
- pete albe pe suprafaţa pielii provenite din lipsă de pigmenţi. Această 
din urmă boală se credea că loveşte pe cei năpăstuiţi de divinitatea 
soarelui. 

314 Lacună în text, sensul nefiind cu siguranţă cel dat aici. 

315 Sunetul s sau ş final, în numele perşilor, apare numai în transcrierea 

greacă. Nu este exclus ca, în pronunţare, pe vremea lui Herodot, să fî 

subzistat ceva dintr-o consoană finală siflantă (ipoteză formulată de 
P h. L e g r a n d, op. cit . cartea I, p. 139, nota 1). Cît priveşte pe san 

(dorian) şi -sigma (ionian), iniţial, transcriau două sunete diferite : sari 
- şin (fenician), sigma - samech (fenician). San corespundea lui /. 
Deoarece grecii nu-1 aveau în alfabetul lor pe san a căzut în desue¬ 
tudine, iar sigma s-a generalizat. 

316 Obiceiul relatat de Herodot, cu privire la îngroparea leşului învelit în 
ceară, este arhaic, păstrat pe vremea lui numai pentru personajele de 
vază. în Persia, cadavrul era expus în vîrful unui rug sau al unui turn, 
pînă era sfîşiat de vulturi. Rugul purta numele de „rugul tăcerii". Hero¬ 
dot poate contaminează un obicei med cu unul pers. Altfel nu se poate 
explica „învelirea cu ceară" în lumina celor spuse mai sus (sfîşierea cada¬ 
vrului). 

317 Clinele era socotit animal sacru. Vezi mai sus nota 298. 

318 Este vorba mai ales dc vieţuitoarele dăunătoare socotite a fi în slujba 
lui Ahriman, divinitatea răului, opusă lui Ormuz. 

319 Povestirea din acest capitol figurează în seria povestirilor moralizante 
atribuite lui Esop. Vezi, de pildă, Corpus Fabularum Aesopicarum , I, 
ed. A. Hausrath, Teubner, 1959, nr. 11. 

320 Pînă la această dată, oraşele Ioniei, neavînd de ce se teme, nu posedau 
fortificaţii puternice exterioare. 

321 Perşii nici nu denumeau altfel totalitatea grecilor decît „ionieni" (yauna), 
incluzînd în această denumire atît pe cei din Asia Mică, cît şi pe cei din 
Grecia continentală. 

322 Oraşele Myus şi Priene se aflau, primul, la sud de gura Meandrului, al 
doilea, la nord. Ruinele acestor aşezări, din cauza aluviunilor cărate de 
Meandru, se găsesc astăzi la o distanţă apreciabilă dc malul mării. 

323 Efesul se afla la gura fluviului Caistros ; Efesul a fost cea mai veche 
şi mai importantă colonie ionică. Colofonul a fost fundat, ceva mai spre 
nord de Efes, de milcsieni. Lebedos se află între Colofon şi Teos ; 
Teosul, iniţial colonie eoliană (a locuitorilor din Orchomenos), a devenit 
cu timpul, prin amestecul populaţiei, tot un oraş ionian. Clazomenai, la 
nord de Teos, este o colonie a Colofonului, iar ultimul oraş al acestei 
liste, Foceea, se află la intrarea nordică a golfului Smyrna. Oraşul a fost 
colonizat o dată de foceeni şi ulterior, din nou, de atenieni. Enumerarea 
lui Herodot, după cum se vede, porneşte de la sud spre nord. 

324 Nu ne putem da seama dc natura acestor diferenţe. Pe inscripţii n-a 
rămas nici o urmă în sensul celor spuse de Herodot. 

325 Erythrai - vezi mai sus nota 54. 

325 bis Herodot face aici aluzie la faptul că perşii s-au folosit de flota 
oraşelor comerciale feniciene împotriva oraşelor greceşti (vezi Studiul 
introductiv, p. XVI). 

326 Motivul migraţiei ioniene a fost de o natură cu totul alta decît cea invo¬ 
cată aici de Herodot, şi anume mişcările de triburi care au avut loc în 
Grecia continentală, la sfîrşitul mileniului al Il-lea î.e.n., determinate de 
inegalitatea creşterii forţelor de producţie. Vezi Grecia antică , p. 86. 

327 Vezi mai sus şi cap. CXLVIII. Cu privire la aversiunea atenienilor faţă 
de numele de „ionian", Herodot se referă la faptul că grecii de pe coasta 
Asiei se amestecaseră cu triburi localnice ; avem, poate, de-a face şi cu o 

aluzie la supunerea acestor greci de către perşi în anul 499 î.e.n, în urma 
marii răscoale a Ioniei (vezi Studiul introductiv p. XXVI). 

328 Cu privire la Panionion, vezi mai jos, cap. CXLV1II. 

329 Triopionul era un cap care înainta departe în marc, în regiunea oraşului 
Cnidos. Templul de aci (Triopicul) era centrul confederaţiei dorice din 
Asia Mică. Numele derivă din acela al unui fondator legendar, Triopas. 
Vezi P a u s a n i a s, op. cit., carea a X-a, cap XI. Vezi mai jos şi nota 404. 
Nu se ştie cu siguranţă cărei divinităţi îi era închinat templul. Probabil 
lui Apollo. 

330 Adică pe cei din insulele Carpathos, Syme, Calymna şi Nisyros. 

331 Oraş situat în faţa Cnidosului, în partea nordică a Golfului Keramic ; 
Halicarnasul era oraşul natal al lui Herodot. 

332 Toate aceste trei localităţi se află pe insula Rhodos ; la origine, ele erau 
vechi colonii fenicienc cucerite de argieni (care erau dorieni) şi ulterior 
de dorieni. Aceste oraşe au format o confederaţie la sfîrşitul secolului al 
V-lea î.e.n. 

333 Insulă la intrarea în Golful Keramic. 

334 Cauza adevărată a excluderii Halicarnasului din confederaţia doriană a 
fost faptul că oraşul avea o populaţie amestecată, în care predominau 
ionienii, şi nu dorienii. în Halicarnas se aflau, de asemenea, mulţi 
carieni care se înrudiseră cu grecii. Cf. Studiul introductiv, p. LVIII cu 
privire la familia lui Herodot. 

335 Aluzie la tradiţia care povestea că ionienii au locuit înainte de epoca 
marilor migraţii în nordul Peloponesului - de unde au fost siliţi să emi¬ 
greze în Asia Mică de către ahei, izgoniţi la rîndul lor din Laconia şi 
Argolida cu prilejul venirii dorienilor. 

336 Rîu din Ahaia, în nordul Peloponesului. Un rîu omonim (azi Crati) se 
află în Italia meridională, vărsîndu-se în golful Tarentului. 

337 Numărul doisprezece era probabil socotit sacru. Vezi cartea a H-a, 
cap. CIX. Toate aceste localităţi menţionate aici de Herodot se găsesc 
în Ahaia, pe coasta de nord a Peloponesului. 

338 Abanţii erau la origine un trib tracic aşezat din vremuri străvechi în 
Eubeea. Din Eubeea emigraseră în Chios, unde se amestecaseră cu local¬ 
nicii. 

339 „Minyenii" din Orchomenos (în Beoţia) erau renumiţi pentru bogăţiile 
ce le posedau, renume confirmat de săpăturile recente de la Orchomenos. 
Controversa ştiinţifică despre apartenenţa minyenilor la grupul eolic sau 
la cel ionian al grecilor dăinuie pînă astăzi. 

340 Cadmeenii - vezi mai sus nota 133. Aici însă, prin „cadmeeni", Hero¬ 
dot înţelege pe coloniştii din Priene, numită ulterior Cadmeea ; driopii, 
din regiunea Driopida (vezi mai sus nota 135), locuiau la poalele mun¬ 
ţilor Oeta ; focidienii, locuitori ai Focidei de pe continentul european ; 
moloşii şi pelasgii din Arcadia erau populaţii preelenice din Pelopones. 
Arcadia era regiunea muntoasă a Peloponesului, unde locuitorii îşi gă¬ 
seau refugiu în faţa năvălitorilor ; „dorienii" din Epidauros erau proba¬ 
bil ionieni, izgoniţi ulterior de dorieni. 

341 Prytaneul era locul (vatra) unde ardea focul sacru al oraşului pe altarul 
zeiţei Hestia. Cînd se întemeia o colonie, cei care plecau luau de aci 
foc pe care-1 duceau în viitoarea lor reşedinţă pentru a marca depen- 

denţa de locul de unde porneau. Herodot raportează aici obiceiul la 
acele vremuri cînd prytaneul, sediul administrativ al oraşului, nu putea 
să existe încă. 

342 Se pare că în acest obicei se strecura şi o superstiţie : dacă soţia ar 
fi chemat pe nume bărbatul ce-o luase în căsătorie, exista credinţa că 
ar fi atras asupra-i duhurile rele. Cu privire la această tradiţie, vezi şi 
Pausanias, op. cit., cartea a VH-a, cap. II şi III. 

343 H o m e r, lliada, cîntul II, v. 876 şi cîntul VI, v. 155, pomeneşte pe 
acest şef lycian. 

344 Codros, fiul lui Melanthos, originar din familia Neleizilor, care s-au 
refugiat în Attica cu prilejul invaziei triburilor dorice. Pentru întemeie¬ 
torul dinastiei Codrizilor în Attica, vezi cartea a V-a, cap. LXV. Cauconii, 
întocmai ca pelasgii şi lelegii, erau preelenici. în Grecia europeană, 
cauconii ocupau ţinutul Messeniei, adică regiunea Pylosului (sud-vestul 
Peloponesului) unde a înflorit puterea Neleizilor. 

345 Apaturiile erau o sărbătoare a fratriilor din Attica, timp în care se con¬ 
semnau în scripte numele noilor născuţi. Apaturiile ţineau trei zile în 
luna Pianepsion (în anotimpul de toamnă) : dorpia (cînd avea loc un 
mare banchet), anarrysis (aducerea jertfelor divinităţii comune) şi 
kureotis (înscrierea numelor). 

346 Munte situat pe teritoriul oraşului Priene, în nordul peninsulei (vezi 
harta). 

347 Poseidon din Helike, oraş menţionat de Herodot mai sus, la cap. 
CXLV, ca făcînd parte din confederaţia ioniană din Ahaia. Helike era 
centrul confederaţiei din Ahaia, fiind socotit sediu sacru .sub protecţia 
lui Poseidon. Aci se întrunea consiliul, confederaţiei (Panionion). Helike, 
în urma unui cutremur, a fost inundat de apele mării, iar templul lui 
Poseidon reconstruit în Asia, la Panionion (aproape de Priene). 

348 Herodot se gîndeşte la comunitatea denumirilor pentru sărbătorile gre¬ 

ceşti, nume terminate în - a (- a ) şi o compară cu cea a numelor per¬ 
şilor, terminate în — s (- O. Vezi mai sus, sfîrşitul cap. CXXXIX. 

Ph. Legrand, op. cit., cartea I, p. 147, nota 3, socoate această 

observaţie ca o notă marginală, introdusă ulterior în text. 

349 Aceste oraşe aparţin Eolidei asiatice, care se întindea în regiunea fertilă 

cuprinsă între gurile rîurilor Hermos şi Caicos, începînd din dreptul 
golfului Smyrna şi pînă la gura Evenosului. Enumerarea lui Herodot nu 
ţine seamă, de astă dată, de poziţia geografică a coloniilor eoliene, nici 
nu include toate aşezările eoliene de pe coasta Asiei Mici. Smyrna, prin¬ 
cipala şi cea mai veche colonie eoliană, este dinadins omisă din lista 

„celor unsprezece" oraşe. 

350 Pe vremea lui Herodot, Smyrna, iniţial oraş eolic, avea o populaţie 

ionică. 

351 Teritoriul Idei se întindea de la golful Adramyttion pînă spre Propon- 
tida, corespunzînd anticei Troada. 

352 Cele cinci cetăţi din Lesbos pomenite de Herodot fără să le mai denu¬ 
mească erau : Mcthymne, Antissa, Eresos, Pyrrha şi Mytilene. Despre 
Arisba nu se ştie unde era localizată (poate în apropierea Methymnei, 
dacă a fost cucerită de locuitorii Methymnei). 

353 Grup de insule mici aflate între coasta insulei Lesbos şi cea a Asiei 
Mici. Erau, de fapt, circa 40 la număr. Ele sint menţionate, printre alţi 
istorici, şi de Diodor din Sicilia, op. cit. t cartea a XlII-a, 
cap. LXXVII. 

354 în cadrul sobrietăţii generale care domnea la Sparta, un atare veşmînt 
putea într-adevăr să apară drept o curiozitate. 

355 Oratoria Ia eleni a înflorit pe coastele Asiei Mici, foarte de timpuriu, 

iar tradiţiile oratorice locale s-au contopit cu vremea în programul unei 
faimoase şcoli retorice numită „şcoala asiatică 1 *, care s-a dezvoltat în 

secolul I i.e.n. şi în secolele I—II e.n. 

356 Pentecontera era un vas care dispunea de cincizeci de vîsle, aşezate 

într-un singur şir pe ambele laturi ale corăbiei. Vasul avea dimensiuni 
foarte mari, însă era un vas uşor, care nu putea servi la operaţii de 
război. 

357 Referitor la concepţia perşilor despre puterea unui popor - cf. mai sus, 
cap. CXXXVI. 

358 Este vorba de piaţa publică (ayopa) în care se ţinea adunarea 

poporului (ecclesia). Cyrus vorbeşte aci despre oraşele greceşti în gene¬ 
ral. Avînd în vedere că mai jos Herodot pomeneşte şi de tranzacţiile 
comerciale, străine obiceiurilor persane, trebuie înţeles că Cyrus acope¬ 

rea cu dispreţul său şi aceste tranzacţii. 

359 Cyrus marchează opoziţia existentă între felul de viaţă al grecilor şi 

cel al perşilor. 

360 Fără o legătură stringentă cu cele de mai sus, Herodot aminteşte aci 

de schimbul vînzare-cumpărare din pieţele greceşti. Afirmaţia că perşii 
nu cunosc schimbul petrecut în pieţe nu este exactă. Xenof on vor¬ 

beşte în Anabasis, în nenumărate rînduri, de „pieţele** (âyopod) fie 
şi ocazionale, în care „cei zece mii“ îşi procurau alimente pe întinsul 

teritoriului persan. 

361 Herodot nu explică de ce Cyrus a încredinţat transportul acestor bogă¬ 
ţii unui lydian, care ulterior l-a şi trădat, de altfel. Numele lui Pactyes 
apare aci pentru prima dată în text. Bogăţiile din Sardes urmau proba¬ 
bil să fie transportate la Ecbatana. De notat diferenţa pe care o face 
Cyrus între încredinţarea atribuţiilor administrative şi cele fiscale. 
Pactyes, familiarizat cu problemele economice din Lydia, era însărcinat 
cu supravegherea despăgubirilor de război. 

362 Cuvinte atribuite unui vechi poet epic elen, şi anume lui Stasinos. Vezi 
Aristotel, Rbetorica, 1, 1376 a : vt)7uo<; oc; 7raTepa xrdvac; 7raîSa<; 
xaTaXef7rei (e prost cel care, ucigînd tatăl, îi cruţă copiii). 

363 Sardesul, din punct de vedere administrativ, fusese de fapt încredinţat 
lui Tabalos, cum s-a specificat mai sus, la cap. CLIII. Aici este vorba 
de o exprimare cu sens lărgit : Pactyes, care a avut pe mîna lui bogă¬ 
ţiile Sardesului. 

364 Ocupaţie care, cum s-a văzut mai sus, părea înjositoare în ochii perşilor. 
Totuşi, dacă recitim sfîrşitul cap. XCIV din cartea I, vedem că lydienii 
nu erau cîtuşi de puţin străini de ocupaţiile negustoreşti, nici mai 
înainte. 

365 Vezi Studiul introductiv, p. XCVIII. 

366 O atare impietate se pedepsea chiar cu moartea. 

367 Athena Poliuchos înseamnă Athena ocrotitoarea cetăţii (7 t6Xi<; Sxco). 

368 Acest ţinut a intrat ulterior în posesia oraşului lesbian Mytilene, care 
aducea de aci grînele ce-i lipseau. Cf. şi cartea a Vl-a, cap. XXVIII. 

369 E vorba de Magnesia de pe rîul Meandru, deosebită de cea de lîngă 
Sipylos, munte în Lydia. Magnesia de pe Meandru era una din puţinele 
colonii greceşti situate de la început ceva mai departe de ţărmul mării, 
la circa 50 km depărtare (vezi harta). 

370 Metoda aceasta de asediu aparţinea triburilor mede, care o învăţaseră 

de la asirieni. 

371 Etruria. 

372 Coasta de est a Spaniei pînă la fluviul Hebrus. 

373 Regiunea litoralului Spaniei cuprinsă între Gibraltar (Coloanele lui 
Heracles) şi Gades. Tartessos era un ţinut colonizat de fenicieni. 

374 In gr. cjTpiyYuXoc; - rotund, rotunjit. STpiyyuXat vrjec; - vase de 
transport folosite de fenicieni. 

375 Faptul presupune pentru locuitorii din vestul Mediteranei o informare 

precisă asupra evenimentelor politice din Orient. 

376 Ca semn de supunere. 

377 închinarea se făcea către regele Persiei. 

378 Ocuparea Foceei, părăsită de locuitorii ei, a avut loc in anul 542 î.e.n. 

379 Aceste insule se află între insula Chios şi coasta Asiei Mici. 

380 Corsica. în privinţa numelui grec de ,,Kyrnos“, vezi nota 390 la această 

carte. Diodor din Sicilia, op. cit., cartea a V-a, cap. CVI, 

susţine, contrar lui Herodot, că foceenii s-au oprit în Sardinia, nu în 
Corsica. 

381 Localitate pe coasta răsăriteană a insulei Corsica, ulterior Aleria. înte¬ 
meierea Alalieî a avut loc cu aproximaţie între 565 şi 560 î.e.n. 

382 Etruscii, stabiliţi în Italia, şi carthaginezii (fenicieni), stabiliţi pe coasta 
Africii, aveau întinse interese comerciale în b'azinul Mediteranei occi¬ 
dentale. Anterior sosirii foceenilor, etruscii colonizaseră Corsica, iar 
carthaginezii Sardinia. Era normal ca sosirea foceenilor şi incursiunile 
lor de jaf să nu le fie pe plac nici unora, nici altora. 

383 Marea Sardiniei. 

384 Aluzie la lupta fratricidă între Eteocles şi Polynices, descendenţi din 
Cadmos : cei doi fraţi, fii ai lui Oedip, s-au luptat pentru tronul The- 
bei şi s-au omorît reciproc. 

385 Rhegium, azi Reggio de Calabria, în sudul Italiei. 

386 Ulterior, latinizată, localitatea care aparţinea teritoriului etrusc din Ita¬ 
lia s-a numit Caere. 

387 Regiune din sudul Italiei, întinzîndu-se de la Rhegium pînă spre linia 
care unea Poscidonia de Heracleea. 

388 Hyclc, latinizată Velia, localitate în Lucania, pe coasta de vest a Ita¬ 
liei, la sud de Paestum. 

389 Ulterior, Poscidonia a devenit oraşul latin Paestum. 

390 Kyrnos, fiu al lui Heracles, născut în Argos, erou eponim al Corsicci. 

391 Vezi tot cartea I, cap. XXVII şi nota 71. 

392 Adică localnicilor, poate şi locuitorilor din insulele învecinate. 

393 Informaţia lui Herodot, ionian care a trăit la scurtă vreme după marele 

filozof antic materialist Thales din Milet, are toate şansele să fie exactă. 
Plutarh însă, în diatriba pe care a scris-o împotriva lui Herodot, Ilepl 
f Hpo86TOU xaxoY)0efa<; (Despre reaua-crcdinţă a lui Herodot), cap. XV, 
îl acuză şi în privinţa informaţiei asupra obîrşiei lui Thales de „rea- 

credinţă** faţă de unul din cei mai de seamă oameni ai Greciei antice. 

394 E vorba de locuitorii coas-tci de sud a Asiei Mici (vezi harta de la 

sfîrşitul volumului). Cu toată strădania oamenilor de ştiinţă, originea 
etnică a acestor populaţii râmîne încă necunoscută. Problema principală 
care se pune în legătură cu carienii îndeosebi, menţionaţi de Thucy- 
d i d c s, op. cit., cartea I, cap. VIII, gravitează în jurul întrebării 
dacă erau sau nu indo-europeni sau înrudiţi cu indo-europenii (preindo- 
europeni). In această privinţă, a se vedea I. A. T i u m e n e v, art. 
cit. la nota 133 din cartea I şi V 1. G h e o r g h i e v, HCCJie^OBaHHfl.... 
p. 164. Carienii, împreună cu lelegii, jucaseră un însemnat rol politic 
în regiunea Cycladelor şi a insulelor din apropierea Asiei Mici înainte 
de cucerirea acestor insule de către greci. Caunienii ocupau un mic 
teritoriu între Caria şi Lycia. Capitala lor era Caunos. 

395 Herodot este singurul autor antic care confundă pe carieni cu lelegii. 

Informaţia cu privire la dependenţa carienilor - pe vremea cînd ocupau 
majoritatea Cycladelor - de puterea dinastiei din Creta este, în schimb, 
corectă. Vezi şi Thucydides, op. cit., cartea I, cap. IV. 

396 Mina stingă a războinicului intra în această curea pînă la cot. 

397 Acesta era modul în care mînuiau scuturile eroii homerici. Vezi, de 
pildă, îliada, cîntul XI, v. 29. 

398 Mylasa era o localitate în Caria. Ulterior, în secolul al IV-lea î.e.n., 
Mylasa a ajuns capitala Cariei. 

399 Oraş în Caria, situat aproape de hotarul cu Lycia, pe rîul Calbis. 

400 Milyada era partea muntoasă din interiorul Lyciei. 

401 Informaţia lui Herodot este corectă. Lycieru era numele sub care grecii 
denumeau populaţia Lyciei, în vreme ce locuitorii îşi ziceau, în inscrip¬ 
ţiile din veacurile V-IV î.e.n., termili (sau tremili), cum susţine Hero¬ 
dot. Vezi VI. G h e o r g h i e v, op. cit., pp. 153 şi urm. Caracterul 
indo-european al limbii lyciene este astăzi bine stabilit. Lycos, fiul luî 
Pandion, era originar din Attica, de unde fusese alungat de unchiul 
său Aigeus, tatăl lui Theseus. 

402 Faptul povestit de Herodot denotă că această populaţie, prin descen¬ 
denţa matriliniară, păstra încă o puternică rămăşiţă a matriarhatului. 
Vezi M. O. K o s v e n, op. cit., p. 104. 

403 Oraş în Caria, în sud-vestul Asiei Mici. 

404 Cf. cap. CXLIV şi nota 329 la această carte. Triopionul este însă un 
singur promontoriu al limbii de pămînt ocupată de cnidieni, nu întreg 
ţinutul, cum susţine Herodot. 

405 Astăzi Golful Marmoric, la extremitatea sud-vestică a Asiei Mici. 

406 Toate celelalte oracole reproduse pînă acum de Herodot erau în hexa¬ 
metri. Vezi Studiul introductiv, p. XXXIII. 

407 E vorba de numele marelui rîu din Asia Mică, ale cărui ape se varsă 
în Mediterana, şi, totodată, numele unui oraş din Lycia. 

408 Aici este vorba de Asia Mică. 

409 Vezi nota 269 la această carte, în care se arată că Herodot integra 

Babilonul în regatul asirian. 

410 Informaţia nu este exactă ; după căderea Ninivei în anul 606 î.e.n., 
documentele cuneiforme atestă că dinastia domnitoare a plecat la Harran, 
şi nu la Babilon, care, de altfel, la aceasta dată, se desprinsese cu totul 
de sub dominaţia asiriană. 

411 Herodot se referă aici la teritoriul împrejurimilor Babilonului, cuprins 

de marele zid de centură (vezi mai jos nota 414), nu la întinderea 

propriu-zisă a oraşului, îngrădită de un zid mai îngust (menţionat la 
cap. CLXXXI). în imensa întindere a Babilonului antic au fost făcute 

săpături de către o misiune arheologică germană condusă de R. Kol- 
dewey, între 1896-1914, răstimp în care s-au scos la iveală rămăşiţele 
grandioaselor temple şi palate de odinioară. Rezultatele cercetărilor 
întreprinse, Koldewey le-a expus în lucrarea sa fundamentală, care pînă 
astăzi n-a fost încă depăşită, Das wiedererstebende Babylon (a treia 
şi ultima ediţie a fost publicată în 1925). Koldewey a pus un mare 
semn de întrebare cu privire la extinderea zidului exterior şi pe malul 
drept al Eufratului. Aşezările arabe din secolul al XlX-lea, de pe malul 
drept al Eufratului, s-au ridicat aproape numai din materialul scos de 
localnici din ruinele Babilonului ; este ciudat însă cum nu s-a putut 
găsi nici o urmă a marelui zid de centură, atît de bine păstrat pe malul 
stîng, a cărui construcţie corespunde, în mare, descrierii lui Herodot. 
în consecinţă, se poate trage concluzia că pătrată era numai incinta 
oraşului propriu-zis, iar marele zid de centură, aşa cum au dovedit 
săpăturile, forma numai laturile unui triunghi îndreptat cu vîrful spre 
răsărit (de unde venea ameninţarea medo-persă), avind baza pe cursul 
Eufratului, care tăia oraşul în două ; bineînţeles, baza acestui triunghi 
depăşea dimensiunile oraşului. Herodot, care nu a cunoscut înfăţişarea 
teritoriului rural al Babilonului, a confundat-o cu cea a teritoriului ur¬ 
ban. Pentru alte detalii, vezi G. şi T. C h i ţ u 1 e s c u, op, cit,, 

pp. 49-56. 

412 Cifra dată de Herodot este mult exagerată. Istoricul dă o cifră pe 

care i-a transmis-o o persoană fără nici o competenţă. Koldewey a mă¬ 
surat cu precizie ambele laturi ale marelui zid aflat în stingă Eufratu¬ 
lui. Cea mai lungă măsoară 4 500 m. Chiar dacă s-ar presupune că 

această latură aparţine perimetrului pătrat menţionat de Herodot, un 
atare perimetru nu însumează mai mult de 18 km, care corespund cu 

aproximaţie, la 100 de stadii ; datele reale nu se apropie de cele 

transmise de Herodot ; în această privinţă, Ph. Legrand, op. cit., 

p. 115; Andre Parrot, Archeologie Mesopotamienne, Albin 
Michel, Paris, 1946, p. 186 şi G. şi T. C h i ţ u 1 e s c u, op. cit., 
p. 50. 

413 Lungimea construcţiilor de fortificaţie, inclusiv şanţul protector, atingea 
aproape 30 de metri. 

414 Descrierea construcţiei marelui zid de centură (început de Nabucodono- 

sor) este în general exactă. Lucrările de dezgropare a zidului au dove¬ 
dit însă că numai partea exterioară era alcătuită din cărămizi arse, şi 

câ straturile de rogojini erau mult mai dese dccît susţine Herodot. 
Marele zid dc centură era realizat prin juxtapunerea a două ziduri. 
Cel dinafară, clădit din cărămizi arse, avea în lăţime 7,50 m şi era 
întărit cu o ieşitură lată dc 3,30 m. Cel interior, din cărămizi nearse, 
avea o lăţime de 7,12 m. Ambele ziduri aveau turnuri (vezi şi 
A. P a r r o t, op. cit., p. 187). 

415 Moov6xoXa - am tradus prin „turnuri cu o singură încăpere", deşi e 
posibil să fie vorba dc blocuri dc protecţie care depăşeau nivelul 
obişnuit al zidului, sau chiar simple turnuri in formă de creste. 

416 Cifră cu totul exagerată. După toate probabilităţile, Herodot, care a 
sosit la Babilon pe calea apei, adică pe Eufrat, n-a văzut personal 
marele zid, care se afla la o distanţă apreciabilă de oraş. 

417 Această localitate se numeşte astăzi Hi sau Ait. 

418 Vezi mai sus nota 411. în text se găseşte cuvîntul dyxoiveg - coate 

(zidul îşi prelungeşte coatele), pentru a sugera modul cum zidul dc 

centură atinge malurile fluviului. 

419 în gr. altiacta - zid fără mortar, numai din cărămizi arse. 

420 Afirmaţie puţin probabilă. K o 1 d e w e y, op. cit., pp. 100-101, a 

demonstrat că, dimpotrivă, la Babilon casele cu etaj erau relativ rare 
(citat după P h. L c g r a n d, op. cit., p. 71). 

421 Este vorba dc incinta interioară a Babilonului, zidită de Nabucodono- 

sor, incintă care avea într-adevăr forma unui pătrat, ceea ce explică 
greşeala lui Herodot cînd descrie incinta exterioară. Eufratul taie 

această incintă, ale cărei dimensiuni sînt 2 550 m pe 1 500 m, stră- 
bătînd laturile de nord-vest şi sud-est ale oraşului. Lăţimea întăriturii 
era de aproximativ 17 m. Pe malul sting al fluviului, între zidul incin¬ 
tei interioare şi al celei exterioare, se afla un spaţiu lipsit de aşezări 
omeneşti. Zidul incintei interioare era, la rindul lui, alcătuit din două 
ziduri juxtapuse, unul de 6,50 m şi celălalt de 3,72 m, ambele pre¬ 
văzute cu turnuri ; zidul era precedat de un chei lat, construit din 
cărămizi arse şi bitum, şi mărginit de un canal în care era adusă apă 
din Eufrat. Zidul incintei interioare se prelungea pe ambele maluri aie 
fluviului. 

422 Reşedinţa regală din Babilon se afla în partea stîngă a Eufratului, 

pe locul unde astăzi se află satul arab Qasr. Reşedinţa regală nu tre¬ 
buie confundată cu palatul de vară al lui Nabucodonosor, în afara 
incintei Babilonului, situat mult mai spre nord, în punctul numit Babii 
Complexul arhitectonic al reşedinţei regale includea trei fortăreţe ; el 

este rodul cîtorva campanii de construcţii succesive, din vremea lui 
Nabopatassar, Nabucodonosor şi Nabonides (625-539 î.e.n.). Aici s-au 
găsit numeroase săli, curţi, colonade, o decoraţie extraordinar de bogată 
şi frize de o rară valoare istorică şi artistică. Urmele vestitelor grădini 
suspendate ale Babilonului au fost găsite în nord-estul complexului, ca un 
ansamblu separat. în apropierea porţii zeiţei Iştar s-au găsit şi sistemele 
de irigaţie ale grădinilor. 

Reşedinţa regală era străjuită, spre nord, de poarta zeiţei Iştar, 
principala cale de acces în Babilon. Venind dinspre nord, călătorul 
pătrundea în Babilon pe un drum pavat cu dale de piatră, de-a lungul 
căruia se înşirau, de-o parte şi de alta, ziduri de cărămidă arsă, cu 

figuri de lei. Poarta zeiţei, datorită unei diferenţe de nivel, apărea 
încetul cu încetul în ochii celui care cobora spre sud. Poarta era in 
email de un albastru intens, înaltă de 12 metri şi ornamentată cu 
figuri de lei, dragoni şi tauri, distribuiţi simetric pe trei rînduri. După 
ce străbătea marele complex al palatului regal, drumul pavat cu dale 
de piatră se îndrepta spre sud către zigguratul Babilonului şi templul 
lui Bel-Marduk (Esagila), cotind-o apoi în unghi drept spre Eufrat. 

423 Principalul sanctuar al Babilonului (zigguratul) era în formă de turn, 
construit pe principiul cuburilor suprapuse, care cuprindea faimoasa 
,,casă a temeliei cerului şi pămîntului" (E-temen-an-ki), „turnul Babei 11 
(pomenit în Biblie , Geneza , XI, 1-9), şi marele templu al lui Bel- 
Marduk, „casa cu capul ridicat" (Esagila). în curtea pătrată a sanc¬ 
tuarului, în care se putea pătrunde prin patru porţi, în afară de templul 
lui Marduk, erau ridicate diferite alte temple, în cinstea unor divini¬ 
tăţi care reprezentau forţele naturii : Nusku - focul, Anu - cerul etc. 
Marduk era socotit „conducătorul zeilor" şi uzurpatorul puterii din 
mîna altei generaţii de zei. Marduk era asimilat de greci cu Zeus. 

Turnul Etemenanki era construit din şapte corpuri suprapuse, de 
formă pătrată, care se îngustau spre vîrf. Turnul avea o înălţime de 
91 m. Etajele erau ridicate din argilă şi cărămizi, principala scară 
exterioară care suia spre vîrful împodobit cu un mic templu, descris 
de Herodot, avind o lăţime de 9,35 m. Baza turnului, destul de bine 
conservată, s-a putut studia din punct de vedere arheologic (A. Par- 
rot, op. cit., p. 193). înfăţişarea impunătoare a acestei construcţii este 
cunoscută din descrierea lui Herodot, care a vizitat personal turnul, 
şi dintr-o imagine de pe o teracotă păstrată astăzi la Luvru (AO 6.555). 

Marca nedumerire în legătură cu textul lui Herodot este stîrnită de 
afirmaţia istoricului asupra poziţiei templului. Herodot afirmă că templul 
se găseşte de cealaltă parte a Eufratului, faţă de palatele regale, adică 
pe malul drept al fluviului. Anumiţi comentatori au presupus că Hero¬ 
dot s-a referit la un alt sanctuar, anume la cel din Borsippa, oraş pe 
malul drept al Eufratului, în sud-vestul Babilonului, posedînd, de ase¬ 
menea, un turn cu şapte etaje (Eur-meimin-an-ki - „casa celor şapte 
conducători ai cerului şi ai pămîntului") şi un templu al lui Bel-Nebo 
(Ezida). Explicaţia însă nu a satisfăcut, fiindcă evident, Herodot se 

referă la Etemenanki şi la Esagila. Comentatorii moderni ai lui Hero* 
dot sînt dispuşi actualmente să primească o altă versiune, datorită lui 

Eckhard Unger, Babylon, 1931, pp. 43 şi 103: între reşedinţa 
regală şi ziggurat trecea în vechime un canal foarte larg, semnalat 
de textele cuneiforme : Libilşegala sau Banitum. Unger bănuieşte că 
Herodot a luat acest canal drept un braţ sau chiar drept cursul Eu¬ 

fratului. 

424 A r r i a n, ’AvaPamţ ’AXei;av8poi> (Expediţia lui Alexandru) cartea 

a Vil-a, cap. XVII, 2, S t r a b o, op. cit., cartea a XVI-a, cap. I-V 
şi Diodor din S i c i 1 i a, op. cit., cartea a XVII-a, cap. CXII, 
3 susţin, de comun acord, că turnul Etemenanki şi Esagila au fost 
dărîmate de Xerxes în anul 479 î.e.n., cînd regatul babilonian a fost 
oficial desfiinţat. în lumina afirmaţiei lui Herodot, care spune că a 
vizitat personal aceste locuri, este evident că autorii citaţi mai sus au 

urmat o tradiţie care a exagerat mult dărîmările întreprinse de Xerxes, 
după cum şi Herodot, în cartea a IlI-a, cap. CLIX, exagerează dări- 
mările întreprinse de Darius. 

425 Afară de această scară monumentală, care măsura peste 9 metri în 

lăţime, turnul poseda încă două scări, tot în spirală. 

426 Marele templu de Ia Karnak al lui Ammon. Ammon a fost identificat 
de Herodot, ca şi Marduk, cu Zeus. 

427 Este vorba de Apollo, despre care se spunea în mitologia greacă că 

petrecea o parte a anului la Patara, localitate în Lycia, nu departe 

de coasta mării, iar restul timpului la Delfi. La origine, să nu uităm 

că Apollo era o divinitate orientală. 

428 Aşa cum s-a arătat mai sus, la nota 423, sanctuarul Babilonului re¬ 

prezenta un complex de temple. 

429 Identificare între Zeus şi Marduk. 

430 Această statuie a fost luată de Xerxes în anul 479 î.e.n., atunci cinci 
a cucerit în mod definitiv Babilonul ; răpirea statuii simboliza înrobirea 
Babilonului. Vezi Di o dor din S i c i 1 i a, op. cit., cartea a Il-a, 
cap. IX şî A r r i a n, op. cit., cartea a VH-a, cap. XVII. 

431 Vezi Studiul introductiv, p. LXVIII. 

432 Samu-ramat, mama regelui asirian Adad-Nirari (810-762 î.e.n.), regină 
care a jucat un ţol însemnat în istoria Asiriei şi Mesopotamiei. 

433 Confuzie foarte curioasă. O regină Nitocris, pe tronul Babilonului, n-a 

existat niciodată. Aici este pur şi simplu vorba de regele Nabucodono- 
sor (605-562 î.e.n.), al cărui nume în epoca Ahemenizilor suna în 
persană Nabukudragara . Confuzia cu un nume feminin, posibilă în 
greceşte, este poate anterioară lui Herodot. în cartea a Il-a, cap. C, 

apare pentru a doua oară numele Nitocris, atribuit de astă dată unei 

regine egiptene ; în capitolul amintit din cartea a Il-a, Herodot nu 
uită totuşi că şi pe o regină asiriană a chemat-o la fel, făcînd aluzie 
la capitolul de faţă. 

434 După ruinarea Ninivei, mezii au subjugat ţinuturile Elamului şi au 

atacat pe lydieni. Din cîte înţelegem însă, după Herodot, alianţa mezi- 
lor cu Babilonul, de pe vremea lui Cyaxares (vezi mai sus, cap. CVI), 
încetase la această dată. 

435 La Sippar, la nord de Babilon. 

436 Aci este vorba de porţiuni din Asiria anexate de mezi. 

437 Marile lucrări de întărire şi de ridicare a zidurilor incintei exterioare, 
executate de Nabucodonosor, nu mai sînt pomenite de Herodot în 
acest 'capitol. 

438 Această anecdotă este de origine elenă, şi nu orientală. 

439 Ultimul rege al Babilonului, un uzurpator, se numea Nabonides, nu 
Labynetes. Se ştie sigur că nu era fiul lui Nabucodonosor (respectiv : 
Nitocris), care domnise, e drept, numai puţin înaintea lui. în nici un 
caz acest rege nu putea fi fiul lui Labynetes, menţionat mai sus, în 
cap. LXXIII. 

440 Cf. nota 269. Babilonienii, deşi erau înrudiţi cu vecinii lor din nord, 
împotriva cărora s-au răsculat adesea, nu erau asirieni. Cucerirea Babi- 
Ionului de către perşi s-a întîmplat în anii 539-538 î.e.n. Politica lui 

Cyrus era continuarea aceleia a bunicului său Astyages, care dusese 
la rîndul său o intensă politică de cuceriri. 

441 Astăzi Diala. 

442 Vezi nota 468 la această carte. 

443 Dardanii - trib necunoscut din Asia Mică - care nu trebuie confundaţi 
cu dardanii traco-illyri din Balcani. 

444 La perşi exista obiceiul ca, în expediţiile războinice, opt cai albi să 

tragă un car gol, socotit carul Soarelui. în cartea a VH-a, cap. XL, 

acest obicei este din nou pomenit ; mai departe sînt menţionaţi şi alţi 
zece cai sacri, duşi de frîie (cf. cartea a VlII-a, cap. CXV). 

445 Cîte zile avea anul. Vezi şi nota 90 la această carte. 

446 După datele documentelor cuneiforme, la această dată, un asediu per¬ 
san asupra Babilonului nici n-a avut loc. Trădat de o parte a populaţiei 
oraşului, după o ultimă încercare de apărare făcută de fiul său Baltha- 
zar, Nabonides s-a predat lui Cyrus. Vezi Notiţa introductivă, p. 12. 

446 bis Lecţiune plauzibilă, adoptată de P h. L e g r a n d, op. cit., p. 185. 
Majoritatea manuscriselor au : „nu i-ar fi lăsat...“ etc. 

447 Cf. cap. CLXXX al acestei cărţi. 

448 Herodot pare să nu cunoască cuceririle anterioare ale Babilonului de 
către asirieni ; Babilonul abia tîrziu a scăpat de jugul asirian. Istoricul 
vorbeşte aici de prima cucerire a Babilonului de către perşi (539-538 
î.e.n.), dorind s-o pună în contrast cu cea a lui Darius al lui Hystaspes 
(circa 520-519 î.e.n.), pe care-o povesteşte în cartea a IlI-a, cap. CLIX. 

49 Comparativ cu medimna attică, artabe- ul persan avea aproximativ 55 kg. 

450 Nişte cîini de o mărime şi o forţă excepţională. 

451 Adică spre sud-est. 

451 bis Lacună în text. 

452 Teorie absolut falsă. Herodot ştia totuşi ceva. Pentru polenizarea flori¬ 
lor de smochin şi curmal, cei vechi foloseau o specie de viespi care 
grăbeau procesul de polenizare şi asigurau o recoltă bogată. (Cf. 
Aristotel, Ilepl £cowv taroptai (Historia animalium), cartea a V-a, 
cap. XXXII). 

453 Luntre rotunjite pentru transport. Vezi mai sus nota 374. Asemenea 

bărci mai sînt şi astăzi încă utilizate de localnici. D e 1 i t z s c h, Zu 

Herodots babylonische Nabrichten (Festschrift fur Sachau) 1915, 

pp. 90-91, a demonstrat că în realitate aceste ambarcaţii pluteau pe 
burdufuri din piele umflate şi nu erau căptuşite cu piei (citat de 

P h. L e g r a n d, op. cit., p. 72). 

454 Viţa de vie nu creşte în ţinutul Babilonului. Vinul se aducea tocmai 
din Fenicia (transportat pînă la Eijfrat pc uscat, iar de aci pe calea 
apei ajungea la Babilon). O altă interpretare : vin dc palmier (de 
cocos). 

455 Pentru materialele din care erau făcute aceste luntre, greutatea cc-o 
puteau transporta este, cu siguranţă, exagerată. Un talant attic cîntărea 
26 kg. 

55 bis Embadcle beoţiene : o încălţăminte grosolană, pe care o purtau 

mai ales bătrînii în Beoţia. 

456 Săpăturile de la Babilon au dat la iveală nenumărate asemenea toiege 
în formă cilindrică. Pe aceste toiege erau săpate uneori scene întregi 

din vechile legende chaldcene. Adesea se găseşte gravat numele pose¬ 
sorului, al tatălui său şi al unui zeu protector. 

457 Cf. cartea a V-a, cap. IX : veneţii, care populau litoralul Golfului 
Adriatic. 

458 Informaţia, întîlnită numai la Hcrodot, este foarte nesigură. 

459 Lacună în text, care face înţelesul pasajului obscur. 

460 Informaţie inexactă. La Babilon existau medici, cf. D e 1 i t z s c h, 
op. cit., p. 93 (citat de P h. L e g r a n d, op. cit,, p. 72). Probabil 
că este voba de cei săraci, care n-aveau cu ce plăti medicii. 

461 Femeile pe care, desigur, Hcrodot le-a văzut cu ochii lui în Babilon, 

umplînd incinta templului zeiţei Mylitta (Iştar), erau hierodulele 
(femei care-şi vindeau trupul în credinţa că slujesc cultul zeiţei fecun¬ 
dităţii). Dacă totuşi ştirea lui Hcrodot despre obligaţia oricărei femei 
de a trece prin templul Mylittei este exactă, faptul înseamnă că la 
Babilon, la începutul secolului al V-lea î.e.n. mai dăinuia încă tradiţia 
orientală că orice fată este datoare să-şi sacrifice virginitatea zeiţei 

fecundităţii. Iată ce spune Fr. Engels în această privinţă : „Acest hete- 
rism (raporturile sexuale extraconjugale ale unui bărbac însurat cu 
femei ncmăritate - n.n.) se trage de-a dreptul din căsătoria pe grupe, 
din jertfa expiatoare, prin care femeile, prostituîndu-se, îşi răscumpărau 
dreptul la castitate. A se da pentru bani era la început un act religios 
care se consuma în templul zeiţei amorului, iar banii reveneau la început 
vistieriei templului. Hierodulele Anaitei în Armenia, cele ale Afroditei 
în Corint, ca şi dansatoarele religioase de pe lingă templele din India... 
au fost cele dintîi prostituate. A se da bărbaţilor era la început o 

datorie pentru fiecare femeie ; mai tîrziu, această îndatorire a fost 

îndeplinită numai de aceste preotese, ca locţiitoare ale tuturor femeilor. 
La alte popoare, heterismul se trage din libertatea sexuală îngăduită 

fetelor înainte de căsătorie ; el este deci tot o rămăşiţă a căsătoriei pe 
grupe, dar transmisă nouă pe altă cale" (Originea familiei, a proprie - 
taţii private fi a statului, ediţia a IV-a, E.S.P.L.P., Bucureşti, 1957, 
pp. 67-68). 

462 în semn de supunere, hierodula însemnînd sclavă sacră. 

463 In textul grec tradiţional $;<*> - în afară de templu. Lucrul pare însă 

curios în lumina textului din cartea a Il-a, cap. LXIV. Traducătorii lui 
Herodot, inclusiv Legrand, propun însă - în ; este considerat 

ca o greşeală făcută 'de copişti. 

464 Aluzie la faptul că adesea hierodulele se măritau şi, o dată la casa 
lor, uitau cu desăvîrşire de viaţa anterioară. Poate că şi acest fapt a 
împins pe Herodot să facă presupunerea greşită pe care a prezentat-o 
în acest capitol cu privire la obligaţia oricărei femei de a trece o sin¬ 
gură dată prin templul Mylittei. 

465 Issedonii locuiau în regiunea sud-estică a munţilor Urali (vezi harta 
de la sfîrşitul volumului). Vezi nota 99 la cartea a IV-a. 

466 Descrierea ce urmează cu privire la fluviul Araxes este cu totul fante¬ 
zistă, reunind elemente disparate, care se potrivesc pentru Amu-Daria 
(numit în antichitate Oxos) şi pentru cursul inferior al Volgăi. Araxes, 
astăzi Erask, îşi are izvoarele în platoul Erzerumului. Herodot con¬ 
fundă regiunea izvoarelor Araxesului cu cea a izvoarelor Gyndesului 

(Diala) care se află in sud-vestul Mediei. Vezi mai jos nota 468. 

467 Dunărea. Cf. apropierea dintre Nil şi Dunăre din cartea a IV-a, cap. L. 

468 Matienii erau o populaţie nomadă răspîndită în Cappadocia şi Armenia 
răsăriteană (cf. cartea a IlI-a, cap. XCIV, unde matienii sînt pomeniţi 
în vecinătatea saspirilor). Din ţinuturile acestor matieni izvorăşte Araxe- 
sul (Erask) care se varsă în sud-vestul Mării Caspice. 

Herodot, în capitolele CLXXXIX şi CCI1 ale acestei cărţi, menţio¬ 
nează însă, pe cît se pare, alţi matieni, din regiunea izvoarelor Gyn- 
desului (Diala). Confundînd pe matienii armeni cu cei din bazinul 
Dialei, Herodot comite grava eroare de a plasa şi izvoarele Araxesului 
la aceştia din urmă. Vezi şi nota 242 la cartea a IlI-a. 

469 Adică : Marca Neagră şi Mediterană. 

470 Oceanul Atlantic. 

471 Vezi nota 3 la această carte pentru Marea Roşie. Observaţie corectă, 
repetată în cartea a IV-a, cap. XLII. Constatarea fusese făcută de 
fenicieni, care au înconjurat Africa cu mult înaintea lui Vasco da 
Gama. Vezi cartea a IV-a, cap. XLII. 

472 Iarăşi o observaţie corectă, care se opune părerilor eronate din antichi¬ 
tate că Marea Caspică ar comunica cu alte mări. 

473 Această unitate de măsură (corabia cu vîsle), pentru calcularea drumu¬ 
lui pe apă. este mult mai sigură decît cea a corăbiilor cu pînze întinse 
de vînt. 

474 Poduri de vase. 

475 Cresus joacă acum pe lîngă Cyrus rolul de sfătuitor, rol ce-1 avusese 
odinioară Solon pe lîngă el (vezi mai sus, cap. XXXII-XXXIII). 

476 Vezi mai sus, cap. LXXXIX ; cf. şi cartea a IlI-a, cap. XXXVI. 

477 Conştient de riscul expediţiei, Cyrus ia toate măsurile, inclusiv cele 
referitoare la succesiunea sa. Dacă a acceptat propunerea lui Cresus, 
regele a făcut-o pentru că şi-a dat seama de primejdia invadării pro¬ 
priului teritoriu de către massageţi, eventual învingători. 

478 Cf. X e n o f o n, Cyro'paedia , cartea I, cap. II, 13. Perşii erau obli¬ 

gaţi la prestarea serviciului militar de la vîrsta de 25 de ani în sus. 

479 Hystaspes făcea şi el parte clin familia Ahemenizilor. Strămoşul comun 

al lui Cyrus şi Hystaspes se numea Teispes. Hystaspes avusese putere 
regală asupra unei părţi a perşilor ca şi Cyrus de altfel, înainte de 

răsturnarea lui Astyagcs. 

480 Observaţie necorespunzătoare cu conţinutul visului. 

481 Massageţii nu cunoşteau vinul. întocmai ca şi sciţii, erau „băutori de 

lapte“ (cf. mai jos, cap. CCXVI). Caracteristică potrivită triburilor no¬ 
made de păstori. 

482 Catastrofa în care a pierit Cyrus s-a petrecut în anul 529 î.e.n. Prin 

urmare, cifra de 29 de ani pentru totalul domniei lui Cyrus trebuie 

înţeleasă ca totalizînd şi anii anteriori răsturnării lui Astyages, petre¬ 
cută în 550 î.e.n. ; cf. nota 105. 

483 Povestirea sfîrşitului lui Cyrus, aşa cum o găsim relatată de Herodot, 

este verosimilă. Totuşi, cadavrul regelui, înmormîntat la Pasargade, 
arată că trupul lui n-a rămas în mîinile massageţilor. 

484 Descrierea vieţii sciţilor ocupă un loc întins în prima parte a cărţii 

a IV-a. 

485 Sagaris - în Persia şi astăzi există un fel de secure numită în limba 
locului hatar , foarte asemănătoare cu baltagul. S-ar putea să fie vorba 
şi de toporişca cu două tăişuri, caracteristică popoarelor antice din 
Orient, râspîndită pînă în Creta arhaică. 

486 Despre viaţa nomadă a sciţilor, asemănătoare cu cea a massageţilor, 
cf. cartea a IV-a, cap. XLVI. 


CARTEA A Il-a. E UTER PE 

1 Cyrus a murit în anul 529 î.e.n. (vezi şi nota 482 la cartea I). 

2 Urcarea pe tron a lui Cambyscs, după cum arată X e n o t o n, 
Cyropaedia , în capitolul final, a fost însoţită de tulburări şi răscoale 
in aproape întregul imperiu persan, despre care Herodot nu pomeneşte 
nimic. 

3 Pharnaspes aparţinea tot familiei Ahemenizilor. Cf. cartea a IlI-a, cap. II. 

4 Expediţia lui Cambyscs în Egipt, după Diodor din Sicilia, 

Bibliotheca, cartea I, cap. LXVIII, a avut loc în al treilea an al olym- 
piadei a 63-a, adică în anul 525 î.e.n. După X e n o f o n, op. cit., 
cartea I, cap. I, 4 şi cartea a VlII-a, cap. VI, 20, Egiptul a fost cuce¬ 
rit şi alipit la imperiul persan de Cyrus. Herodot pomeneşte in cartea I, 
cap. CLIII de intenţia lui Cyrus de a porni o expediţie împotriva lui 
Amasis, faraonul Egiptului, care s-a aliat cu Cresus, regele Lydiei (vezi 
cartea I, cap. LXXVII). Cyrus însă n-a mai apucat să facă expediţia 

împotriva Egiptului. Vezi Istoria universală , voi. II, p. 7. 

5 Pentru domnia lui Psammetihos, vezi nota 555 la această carte. 

6 Bekâs este, după toate probabilităţile, un cuvînt onomatopeic care tedâ 
behăitul caprelor. H i p p o n a x, fr. 28, ed. Diehl 3 , spune că (3ex6c; 
înseamnă ,,pîine“ în dialectul cipriot. După Herodot, cuvîntul este fri- 
gian. S-ar putea ca etimologia să fie apropiată de germ. backen - .,a 
coace“, Backer - „brutar", deci, în acest caz, să fie un cuvînt indo- 
european. 

7 Cuvîntul bekos , cu sens de „pîine", este totuşi atestat de inscripţiile 

frigiene ; el circula şi în Cipru (vezi H i p p o n a x, fr. 75 : Ku7tp£cov 

Pexo£ cpayouat) cu acelaşi sens. 

8 După părerea grecilor antici, egiptenii ar fi fost cel mai vechi popor 
din lume. 

9 La egipteni, Phtah, zeul focului, adorat îndeosebi la Memfis, era 
reprezentat cu cap de crete. Herodot, în tot cursul istoriei sale, caută 
corespondenţe în panteonul grecesc pentru zeii altor popoare ; dacă 
găseşte unele puncte comune, cum e şi cazul de faţă, nu ezită să folo¬ 
sească numele grecesc în locul celui indigen. 

10 Memfis, în egipteană Mennefert - „poziţie frumoasă", a fost unul din 
cele mai vechi oraşe ale Egiptului ; oraşul era închinat zeului Phtah. 
Ruinele Memfisului se află pe malul stîng al Nilului, cam la 25 km 
spre sud de Cairo. 

11 Teba, în limba egipteană Nu - „oraşul lui Ammon", era închinată 
acestui zeu. Templul lui Ammon din oraş este pomenit de Herodot 

sub numele de templul lui Zeus. Atît Memfis cît şi Teba au jucat, 
în diferitele epoci ale istoriei egiptene, un însemnat rol politic. 

12 Cuvîntul Heliopolis, în greceşte, traducînd din egipteană, Ein-Râ - 
,,Casa lui Râ“, înseamnă „oraşul Soarelui" ; oraşul a fost un vestit 
centru religios şi cultural, bine cunoscut la greci; vezi şi Strabo, 
op. cit., cartea a XVII-a, cap. I, 29. Ruinele oraşului se află la 9 km 
depărtare de Cairo, la răsărit de unghiul deltei Nilului. 

13 Aristoteles, Tlepl oupavou (Despre cer), II, 12, adevereşte 
că primii astronomi au fost egiptenii şi babilonienii. Intr-adevăr, egip¬ 
tenii sînt .primii care au perfecţionat datele astronomice pe care le-au 
preluat de la chaldeeni. 

14 Grecii, în special atenienii, se foloseau de un calendar bazat pe anul 
lunar de 354 de zile, 8 ore, 48', 38", spre deosebire de anul solar 
real, format din 365 de zile, 5 ore, 48', 48". Pentru corectarea acestui 
calendar, care rămînea în urma mişcării de revoluţie a pămîntului, 
atenienii adăugau din cînd în cînd cîte o lună suplimentară (ep.poXip.o<;) 
Vezi şi nota 90 la cartea I. Nu se ştie exact cîte zile avea această 
lună şi dacă luna se intercala sau nu cu regularitate din doi în doi ani. 

15 Egiptenii, după Diodor din Sicilia, op. cit., cartea I, 
cap. XI, aveau anul format din 360 de zile şi împărţit în trei anotim¬ 
puri de cîte 4 luni, fiecare lună fiind de 30 de zile. Intr-un an. calen¬ 
darul lor rămînea în urma mişcării pămîntului cu 5 zile, 5 ore, 48', 48". 
De aceea, după cum spune istoricul sicilian, ei adăugau la ultima lună 
a fiecărui an cîte 5 zile, iar din 4 în 4 ani încă o zi suplimentară. 
Ziua adăugată în anii bisecţi se pare că nu era luată în consideraţie 
decît doar în calendarul preoţilor. în realitate, se pare că anul egiptean 
rămînea în urmă faţă de anul calendarului iulian numai cu un sfert 
de zi. Ptolemeu Evergetul s-a străduit să corecteze şi această diferenţă 
(în anul 238 î.e.n.). 

16 In textul grec : „porecle" ; se pare că primele nume ale zeilor au 
exprimat anumite trăsături de caracter specifice fiecărui zeu în parte, 
de aci „poreclele" la care se referă şi Herodot. 

17 Cei 12 zei egipteni (principalii) nu coincid cu cei 12 zei eleni. Posei- 
don, de exemplu, nu era cunoscut de egipteni. 

18 După regii-zei (vezi cartea a Il-a, cap. CXLIV), primul rege-om 

(piromis) a fost Menes. După tabelele cronologice ale egiptenilor, îr 
prima perioadă a dinastiilor ar fi domnit zeii, în a doua, semizeii, 
apoi oamenii. Min (Menes) domneşte' aproximativ pe la 2000 î.e.n. 
Tradiţia pretinde că, pe timpul acestuia, s-au introdus scrierea şi cul¬ 

tul zeilor şi s-a organizat administraţia. Domnia lui se pierde in 
legendă. 

Perioada domniei „zeilor" s-ar put£a să fie de fapt perioada în 
care au dominat preoţii, iar apariţia primului rege-om să fie rezultatul 
victoriei maselor împotriva castei preoţilor. In orice caz, tradiţia arată 
limpede că dinastiile regilor-oameni coincid cu mari reforme sociale 

şi cu apariţia legislaţiei scrise în Egiptul antic. Vezi şi Notiţa istorică 
la această carte, p. 121 şi urm. 

19 „Mai jos" înseamnă mai la nord de lacul Mocris, unde odinioară se 

întindea marea ; prin depunerea aluviunilor cărate de Nil s-a format 

pămînt tic locuit. Prin termenul „mai jos“ Herodot desemnează nordul 
Egiptului, iar prin „mai sus", sudul. 

20 „Egiptul spre care elenii se îndreaptă cu corăbiile" este Delta Nilului 
şi, probabil, ţinutul pînă la Memfis. 

21 Prin retragerea apelor şi prin ridicarea terenului datorită aluviunilor. 
Despre Scopov tou TroTafzou, vezi Studiul introductiv, p. XLVIII şi 
LXXIX şi Notiţa istorică Ia această carte, p. 130. 

22 Nu se ştie cit socotea Herodot durata unei zile de navigaţie, de aceea 
şi punctul terminus indicat aici este foarte vag. După unii cercetători, 
el ar corespunde regiunii oazei Faium. 

23 Sboina - vezi mai jos, nota 522. 

24 Golful Plinthinctic se află pe coasta nordică a Egiptului. 

25 Lacul Serbonis (azi balta Sebakct-Barduil) se află la răsărit de Delta 
Nilului. Herodot îl mai menţionează în cartea a IlI-a, cap. V. 

26 Muntele Casios (azi El-Kas sau Raş-Kasorîm) se află la răsăritul Deltei 
Nilului, aproape de lacul Serbonis. 

27 Parasanga - vezi mai jos, nota 522. 

28 Shoina (atur) are 20 000 de coţi, iar un cot 0,525 m, deci o shoină 
avea 10 500 metri. Un stadiu are 600 de „picioare". 

29 Vezi nota 12 la această carte. 

30 Distanţa în linie dreaptă este de 160 km. Herodot evaluează drumul 
la 1 500 de stadii, adică aproximativ 160 km. Herodot calculează aici 
destul de exact. 

31 Altarul celor doisprezece zei din Atena, ridicat de Peisistratizi, se afla 
în centrul Atenei, în agora, între Acropole şi Pnyx ; era un punct de 
reper pentru grecii antici de la care se măsurau distanţele. 

32 Pisa, oraş în Elida - în vestul Peloponesului -, aproape de Olympia. 

33 Templul lui Zeus din Olympia. 

34 „Lanţul muntos al Arabiei" - este vorba de muntele numit azi Djebel 
Mokkatem, între Nil şi Marea Roşie, paralel cu coasta mării. 

35 Herodot înţelege aici, prin denumirea de Marea Roşie, actualul Golf 
Persic sau Oceanul Indian. Vezi şi nota 3 la cartea I. 

36 Vezi, în această carte, cap. CXXIV şi urm., privitor la construcţia pira¬ 
midelor din Memfis. 

37 Adică la Memfis. 

38 Adică în direcţia Golfului Arabic (cotul făcut de munţi se află în 
dreptul oraşului Memfis). 

39 Herodot se referă la una din cele mai însemnate bogăţii ale Arabiei ; 

el confundă însă părţile apusene ale Peninsulei Arabice cu regiunea 

situată între Nil şi Marea Roşie. 

40 în cele mai multe ediţii figurează cifra 4 nu 14. în traducere, noi am 
urmat ediţia Stein, unde apare 14. Chiar în ediţiile cu lecţiunea „patru 
zile", notele indică posibilitatea de a modifica acest număr în 14, pentru 
că lungimea teritoriului „îngust" al Egiptului este cu siguranţă mai mare 
de patru zile de drum. 

41 Se pare că Herodot exagerează lărgimea acestui teritoriu. 

42 Adică s-ar merge cîte 540 stadii zilnic. Socotit astfel în etape zilnice., 

drumul în sus pe Nil, de la mare la Elefantina (6 120-f-l 800 = 7 920 

stadii, vezi sfîrşitul capitolului), ţine, după Herodot, 15 zile, iar coborî- 

35 — Herodot — Istorii voi. I 

tul de la Elcfantina la Sais (vezi cartea a Il-a, cap. CLXXV) necesită 
20 zile. Această inconsecvenţă poate fi explicată astfel : pe Nil exista 
un serviciu fluvial foarte rapid, întreţinut de perşi pentru afacerile 
de stat. La acest serviciu se referă Herodot cînd spune că distanţa 
de la Heliopolis la Teba se parcurge în 9 zile (şi 9 nopţi) ; totodată, 
transporturile de mărfuri şi de călători se făceau mult mai încet ; după 
afirmaţiile lui Herodot, distanţa de la Elefantina la Sais, în bărci de 
comerţ, se parcurgea în cel puţin 20 de zile. Este vorba deci de două 
sisteme diferite de transport. 

43 Tot în cartea a Il-a, cap. VI. 

44 Cifra de 6 120 stadii este dată - se parc - cu aproximaţie, pentru că, 
după cele afirmate de Herodot la sfîrşitul capitolului VII, ar trebui să 
fie 6 360. Anume, de la mare pînă la Heliopolis, Herodot susţinuse că 
sînt 1 500 stadii (cap. VII), iar de la Heliopolis pînă la Teba, 4 860 
stadii, ceea ce dă în total 6 360 şi nu 6 120. 

45 Oraşul Elefantina era situat în insula cu acelaşi nume formată de Nil 
(azi Djeziret-Assuan). Insula se afla în dreptul oraşului Syene, deci la 
prima cataractă a Nilului. 

46 Troia, vestitul oraş antic de pe coasta Asiei Mici, asediat de greci şi 
cîntat în poemele homerice. în cîmpia lui curgeau rîurile Simois şi Sca- 
mândru. 

47 Teuthrania, ţinut în Asia Mică prin care curgea rîul Caicos. 

48 Efesul, oraş în Lydia, Asia Mică ; pe lîngă Efes curgea rîul Caisttos. 

49 Meandrul, rîu al Cariei, Asia Mică, vestit prin cotiturile lui (de unde 
denumirea „meandre"). 

50 Aceeaşi expresie în cartea a IV-a, cap. XCIX. 

51 în capitolul XVII apar numele celor cinci guri ale Nilului. 

52 Acheloos, azi Aspropotamos, în Grecia, curge prin Etolia, Acarnania 
şi se varsă în Marea Ionică în faţa insulei Cefalonia. 

53 Acarnania, ţinut în Grecia centrală, la nord-vest de Pelopones. 

54 Prin depunerea mare de aluviuni. Insulele Echinade se află în dreptul 
gurii fluviului Acheloos. 

55 Herodot înţelege prin „Marea Roşie" Oceanul Indian, iar golful „Mării 
Roşii" este ceea ce numim noi azi Marea Roşie. 

56 Evaluarea este greşită, întrucît Marca Roşie este mai lată decît cale 
de o jumătate de zi de navigaţie. Trebuie însă ţinut seama că posibili¬ 
tăţile antice de calcul erau limitate. 

57 Marea de miazănoapte, faţă de poziţia Egiptului, este Marea Medi- 
terană. 

58 Etiopia, ţară în Africa, la sud de Egipt. 

59 Marea de miazăzi este Oceanul Indian, respectiv Golful Persic. 

60 „Golful egiptean", imaginat de Herodot, cuprindea Delta Nilului şi o 
parte destul de mare din valea Nilului. Herodot vrea să spună că cele 
două golfuri, Egiptean şi Arabic, înaintau unul spre altul, din sens 
invers. 

61 Cum este Nilul. Pasajul întreg este confuz. Herodot vrea să spună ca 
Egiptul odinioară a fost un golf marin pe care l-au împotmolit în aşa 
măsură aluviunile aduse de Nil, îneît a devenit pămînt de locuit. Ceea 
ce s-a întîmplat cu Golful Egiptean, după Herodot, ar putea să se 

întîmple şi cu Golful Arabic, dacă, admiţînd prin absurd, Nilul şi-ar 
abate cursul spre acest golf. 

62 Afirmaţie justă. 

63 Ceea ce vrea să spună că Egiptul a fost odinioară un fund de marc. 
Aceeaşi teorie a fost reluată atît de Plutarh, cit şi de Strabo. 

64 In cap. VIII al acestei cărţi, Herodot totuşi spune că mai există un 
munte înspre Libya, „acoperit cu nisip". 

65 Pămîntul „ncgru“ al Egiptului, în contrast cu pămîntul roşcat al ţărilor 
vecine, a fost remarcat şi de V e r g i 1 i u s, Georgica , cartea a IV-a, 
v. 291-292. Egiptenii - de asemenea - îşi numesc ţara lor Hem (Ham), 
sau Hemi, adică ,,negru“, iar după numele ţării, ei se cheamă harnici. 

66 Pentru domnia lui Moeris, vezi nota 68 şi nota 349 la această carte. 

67 Afirmaţie contestabilă. 

68 Moeris, dacă este, cum se presupune, unul şi acelaşi cu Amenemhet al 
III-lea, a trăit mai devreme decît îşi imaginează Herodot. După Hero¬ 
dot (cartea a Il-a, cap. CXLV), Moeris a trăit cu două generaţii înainte 
de războiul troian, care a avut loc, probabil, în secolul al XH-lea î.e.n. 

69 în muzeul din Vatican se află o statuie a zeului Nilului, însoţită de 
un grup de 16 figuri de copii, care reprezintă cei 16 coţi cu care Nilul 
trebuie să crească pentru a se revărsa peste cîmpii. 

70 „înşelaţi în marea lor nădejde" - despre căderea ploilor care condi¬ 
ţionează rodul pămîntului. 

71 în capitolul precedent. 

72 „Din jos“ de Memfis înseamnă la nord de Memfis. Herodot se orien¬ 
tează după cursul Nilului : cursul inferior al Nilului sau „de jos" se 
află la nord de Memfis. 

73 Zicala „Nilul este rivalul ploii" constituia în antichitate o temă lite¬ 
rară tratată printre alţii de Aristofan, Thesmophoriile, v. 855-856 ; 
Euripides, Elena , v. 1-3; Isocrates, Busiris, XIII etc. (vezi 
S. Sauneron, Un theme litteraire de V antiquite classique : „Le NU 
et la plute ", în „Bulletin de l’Institut franţais d’Archeol. Orientale 44 , 
Cairo, LI, pp. 41-48, articol comentat în „Ann. Phil.“, XXIII, 1952, 
p. 213). 

74 Herodot exagerează : egiptenii din părţile acestea folosesc şi ei unelteie 
agricole ; în plus, revărsarea apei le dă mult de lucru. 

75 Folosirea porcilor în Egipt pentru afundarea seminţelor în pămînt şi pen¬ 
tru călcatul grîului este atestată de diferite monumente. Pe monumente 
figurează şi alte animale cu acelaşi rol, de pildă oile. 

76 Turnul lui Perseus se afla, după Strabo, op. cit., cartea a XVII-a, 
cap. I, 18, la răsărit de gura Bolbitină a Nilului. 

77 Salinele de la Pelusion se găseau probabil la apus de gura Pelusiacă a 
Nilului. 

78 Kercassoros se afla pe ţărmul stîng al Nilului, în punctul unde Nilul sc 
ramifică în braţele care formează Delta. 

79 Canobos, localitate la gura Canobică a Nilului, cam la 25 km nord-vest 
de Alexandria. 

80 Adică înainte de formarea Deltei, care este relativ recentă. 

81 Dacă egiptenii ar fi apărut o dată cu Delta, după cum susţin ionienii, 
n-ar fi avut nici un rost să se creadă cei mai vechi oameni. Herodot, prin 
acest raţionament, vrea să dovedească absurditatea tezei ionienilor. 

82 Deoarece cuvîntul rostit de copii nu putea fi egiptean ; vezi cap. II din 
această carte. 

83 Anume că Egiptul este format numai din Deltă. Critică indirectă la 
adresa lui Hecataios din Milet. Vezi Studiul introductiv, p. LXXXIII şi 
Notiţa istorică la această carte, p. 130. 

84 Prin afirmaţia ,,chiar de este dreaptă părerea ionienilor" nu trebuie să 
înţelegem că Herodot admite posibilitatea de a fi considerată justă 
limitarea Egiptului la Deltă, ci că şi în cazul, admis prin absurd, că 
unii ar considera justă această limitare, părerea ionienilor tot ar fi 
defectuoasă, pentru că ei nu cunosc numărul exact al continentelor. 

85 Prin „ionieni", în acest pasaj, Herodot înţelege pe logografii anteriori lui, 
în special pe Hecataios din Milet, cu care polemizează mereu, fără să-l 
numească decît o singură dată (în cartea a Il-a, cap. CXLIII). în această 
privinţă, H. D i e 1 s, Herodot und Hecataios , în „Hermes", XXII, 1887. 

86 Subînţelegînd că Nilul desparte Asia de Libya. Prin Libya, Herodot 
înţelege partea de nord a Africii, la apus de Egipt. 

87 Pentru că gura Pelusiacă o desparte de Asia, iar gura Canobică de 
Libya. 

88 Părere după care pămîntul se împarte în trei continente. Cf. cartea 
a IV-a, cap. XLII. 

89 Cum credeau grecii în general. 

90 Cilicia, ţinut în sudul Asiei Mici. 

91 Prin Asiria, Herodot înţelegea şi Asiria propriu-zisă, adică nordul Meso- 
potamiei, şi ţinutul Babilonului, stăpînit vremelnic de asirieni. 

92 Se înţelege : de la prima cataractă a Nilului, adică de la cataracta cea 
mai sudică. 

93 Elefantina - vezi nota 45 la această carte. Pe insula Elefantina s-au 
aflat în antichitate temple vestite, ale căror ruine se mai văd şi astăzi. 
Aici era şi limita sudică a Imperiului Roman (vezi T a c i t u s, Annales, 
cartea a Il-a, cap. LXI). 

94 Gurile Nilului (naturale şi artificiale) sînt în total 7, de la răsărit spre 
apus : Pelusiacă sau Bubastică, Thanitică sau Saitică, Mendesiană, Buco¬ 
lică, Sebennftică, Bolbitină şi Canobică sau Naucratică. 

95 Oracolul lui Ammon - vezi cap. XLII şi LIV şi urm., precum şi 
nota 145 la această carte. 

96 Oraşul Marea era situat în afara Deltei, la apus de gura Canobică, 

aproape dc lacul Mareotis. Fiind un însemnat punct strategic, aşa se 
explică menţinerea unei armate considerabile în acest oraş şi sub 

dinastiile egiptene şi pe vremea dominaţiei persane (vezi la această 

carte cap. XXX). Oraşul Marea mai era vestit şi prin vinurile sale alese. 

97 Oraşul Apis era situat tot aproape de lacul Mareotis, nu departe de 
Naucratis. 

98 Vacile, la egipteni, erau socotite animale sacre şi nu puteau fi tăiate 

pentru mîncare. 

99 Mai jos dc Elefantina, înseamnă mai la nord de acest oraş. Elefantina 
era considerat graniţa dinspre sud a Egiptului, de unde începea apoi 

Etiopia. 

100 Aci face aluzie la părerea lui Thalcs din Milet (cf. D i o d o r, op. cit., 
cartea I, cap. XXXVIII). 

101 Vinturile etesiene bat dinspre nord-vest în timpul verii. Prin urmare, 

direcţia lor este contrară cursului Nilului. 

102 A doua soluţie pare a fi a lui Euthymencs din Massilia, perieget care 
a trăit la sfîrşitul secolului al Vl-lea î.e.n. 

103 A treia explicaţie aparţine lui Anaxagoras (cf. D i o d o r, loc. cit.), ex¬ 
primată şi de Eshil, fr. 300, Wecklein, Partis 1 auctarium, Frag¬ 

menta, Berlin, 1893. 

104 ,,Mai neîntemeiată" pentru că, după Herodot, nu poate exista zăpadă 
in sudul Egiptului. De fapt, această explicaţie era cea mai apropiată 
de adevăr. 

105 O afirmaţie greşită ; nu există o asemenea obligativitate. 

106 Aci Herodot se referă iarăşi la Hecataios. 

107 Drumul „vechi" al soarelui este, după Herodot, de la răsărit la apus, 
prin mijlocul cerului, drum ce pare descris de soare la solstiţiul de 
vară. 

108 „Libya de sus" înseamnă aici „mai de sud". 

109 Soarele. 

110 Vînturi reci care ar împiedica evaporarea apelor. 

111 în Libya, spre deosebire de alte regiuni, e vară veşnică. 

112 Probabil în părţile cele mai de sud ale continentului african, şi nu în 
văzduh. 

113 E vorba de vînturile de sud şi de sud-vest - în realitate, aceste vînturi 
sînt aducătoare de ploi numai pentru ţărmurile nordice ale Mediteranei, 
deci pentru $udul Europei, nu şi pentru cele sudice ale Mediteranei, 
deci pentru Egipt. Herodot le cunoştea doar efectul de la el din Grecia. 

114 După Thales, focul nu este altceva decit o altă formă a apei ; conform 
acestei teorii, soarele şi alte corpuri cereşti se nutresc cu vapori. Acesta 
ar fi motivul, după Herodot, al păstrării unei părţi din apă în jurul 
soarelui. 

115 Adică iarna. 

116 Explicaţia este cu totul nesatisfăcătoare. Herodot ar fi trebuit să-şi dea 
seama că teza lui era valabilă şi pentru alte fluvii. 

117 Herodot consideră apele Nilului mult mai calde decît aerul din jur, 
pentru că provin din regiunile sudice. Acesta ar fi, prin urmare, motivul 
că dinspre Nil nu adie vîntul (vezi şi cap. XIX). 

118 Cuvîntul „Nil" este semitic şi înseamnă „fluviu". Numele egiptean 
al fluviului era Flapi. Vezi şi G. H. W a i n w r i g h t, Herodotos, II 28 
and the sources of the Nile, în „Journal of Hellenic Studies", LXXIIT, 
1953, pp. 104-107. 

119'Athena este identificată aci cu zeiţa egipteană Neith. 

120 Locul de unde izvorăşte Nilul a fost necunoscut pînă în a doua jumă¬ 
tate a secolului al XlX-lea. Grămăticul din Sais exprimă o opinie stră¬ 
veche ; pe timpul cînd egiptenii nu cunoşteau locurile mai sus dc cata¬ 
ractele Nilului, se credea că la cataracte se află izvoarele subterane ale 

fluviului şi că o parte a debitului de apă apucă spre nord (Egipt), iar 
alta spre sud (Etiopia). 

121 Syene, oraş situat pe malul drept al Nilului (actualul Assuan). A fost 
oraş de graniţă spre Etiopia ; aici se afla o garnizoană militară egip¬ 
teană. 

122 Tebaida, după Herodot, înseamnă uneori noma Tebei Egiptului (vezi 
mai jos cap. XLII), alteori întreg Egiptul de Sus (sud), ca în acest 
capitol şi ca în cap. XV). 

123 Elefantina - vezi nota 45 la această carte. 

124 Crofi, probabil Ker-hapi sau Ker-fi care înseamnă „viitoarea Nilului**. 

125 Moft este Mu-hapi sau Mu-fi care înseamnă ,,apa Nilului". 

126 Herodot se referă aci la ceea ce i-a povestit grămăticul din Sais privitor 
la experienţele lui Psammetihos. 

127 Adică un bou condus de doi oameni, care-1 ţin de funie, unul din 
dreapta, altul din stînga. 

128 Tahompso se presupune că este insula Djerar, cam la 120 km spre sud 
de Syene. 

129 Probabil e vorba de o simplă lăţire a Nilului, unde apele curg liniştite. 

130 Contrar obiceiului său, Herodot nu indică durata traversării lacului. 

131 Meroe, veche capitală etiopiană, situată între a 5-a şi a 6-a cataractă a 
Nilului. în secolul al Vl-lea (sau în secolul al IV-lea ?) î.e.n., capitala a 
fost mutată de la Napata la Meroe, cetate situată într-o regiune fertilă, 
vestită şi prin producţia de fier. După indicaţiile lui Herodot şi săpă¬ 
turile arheologice, Meroe a fost fundată în anul 538 î.e.n. Aceasta este 
data la care se opreşte G. A, W a i n w r i g h t, The date of the rise 
of Meroe , în „Journal of Egyptian Archaeology", Londra, XXXVIII, 1952. 

132 Adică pe Ammon şi Osiris. 

133 Celebrul oracol al lui Ammon de la Napata, unde zeul era reprezentat 
cu cap de berbec. Vezi mai jos şi nota 145. 

134 O inscripţie publicată de G. Mas per o în „Annuaire de la Soci^te 
pour l’encouragement des Etudes grecques", 1877, pp. 124-125, con¬ 
firmă textul lui Herodot. 

135 Automolii - „dezertorii", erau urmaşii războinicilor egipteni care au tre¬ 
cut la etiopieni în timpul domniei lui Psammetihos. 

136 Adică Meroe-Napata. 

137 în egipteană, smk, vocalizat în (a) - sm (a) h cu k (h) aspirat, în¬ 

seamnă într-adevăr „stînga". Explicaţia etimologică dată de Herodot nu 
este însă sigură. 

138 Explicaţia pare adevărată ; sub fnraonuî Apries s-a întîmplat ceva simi¬ 
lar. Numărul transfugilor este, în orice caz, exagerat. 

139 în locul numit azi Tell-Defenneh. 

140 Elefantina se afla, după cum s-a arătat, la frontiera sudică a Egiptului, 
spre Etiopia. 

141 Daphne (sau Daphnelc Pelusiace), oraş în nordul Egiptului, aproape dc 
Delta Nilului. 

142 Ei s-au stabilit în ţinutul roditor numit Scnnaar, nu prea departe de 
Chartum. 

143 Adică 112 zile» atît cît durează străbaterea Nilului cu corabia. 

144 Cyrenienii - locuitorii oraşului Cyrcnc, colonie grecească pe coasta 
Africii, fundată în secolul al VlII-lca î.c.n. de colonişti din insula 
Thera. Despre colonizarea Cyrcnei, vezi cartea a IV-a, cap. CLV1II-CLJX. 

145 Oracolul lui Ammon de la Napata a fost vestit pînă pe vremea scriito¬ 
rului latin Juvenalis (secolul I c.n.) ; el era situat în oaza care astăzi se 
cheamă Sivah ; ruinele templului se văd pînă în zilele noastre. Ammon 
era - se pare - socotit o divinitate pastorală. Cu privire la reprezen¬ 
tarea lui cu coarne de berbec, vezi, în această carte, cap. XLII. Acesta 
pomenit aci a fost oracolul cercetat şi de Alexandru cel Mare. Despre 
legenda întemeierii lui, vezi, tot în această carte, cap. LIV şi urm. 

146 Etearhos - probabil elcnizarea numelui libyan Jaharca. 

147 Ammonieni, populaţie antică din Libya. 

148 E vorba de Syrta Mare, azi golful Sidra, la Marea Mediterană, pe 
coasta Libyei ; Herodot nu cunoştea Syrta Mică, azi golful Gabes, pe 
aceeaşi coastă. 

149 Capul Soloeis este un promontoriu al Libyei pomenit de Herodot şi in 
cartea a IV-a, cap. XLIII ; după unii, el ar fi capul Spartei de azi, nu 
departe de Tanger, după alţii - mai puţin sigur - ar corespunde actualu¬ 
lui Cantin, care se află dincolo de Gibraltar, tot pe coasta africană. 

150 Probabil spre sud-vest. 

151 Deşi Herodot presupune că acest rîu este Nilul, s-ar putea să fie vorba, 
după toate probabilităţile, de fluviul Niger, ţinînd seamă de direcţia şi 
distanţa drumului parcurs. 

152 Cei vechi credeau că crocodilii trăiesc numai în Nil. Aici, unii învăţaţi 
socot că este vorba de fluviul Niger, în care trăiesc de asemenea cro¬ 
codili. 

153 Expresie luată după Solon. 

154 Afirmaţie gratuită : Herodot nu are puncte de reper pentru a dovedi 
că Istrul şi Nilul pornesc de la aceeaşi distanţă. Despre Istru, vezi 
cartea a IV-a, cap. XLVIII-L. Singura apropiere reală ce se poate face 
între Nil şi Istru este faptul că ambele fluvii taie în două continentul pe 
care-1 străbat. Şi unul şi altul izvorăsc însă din mijlocul continentului 
respectiv. Părerea lui Herodot, împărtăşită, de altfel, şi de Aristoteles, 
că Istrul izvorăşte din marginile apusene ale Europei (vezi mai jos, cap. 
XXXIII), era curentă în antichitate. 

155 ,,Oraşul Pyrene“ constituie o confuzie, în informaţiile lui Herodot, cu 
munţii Pirinei, socotiţi de el greşit ca aflîndu-se la izvoarele Dunării. 
Cf. A r i s t o t e 1, Meteo poXoyixa I, 13, despre muntele Pyrene. 

156 ,,Coloanele lui Heracles“ sau strîmtoarea Gibraltar, cu cei doi munţi 
(coloane) Calpe şi Abyla. 

157 Kynesienii (în cartea a IV-a cap. XLIX, Herodot îi. numeşte kyneti), 
populaţie situată probabil în sud-vestul Peninsulei Iberice. 

158 Istria, veche colonie milesiană din Dobrogea, la 60 km spre sud de bra- 
^ ţul Sf. Gheorghe al Dunării. Istria (sau, după denumirea latină, Histria) 

se poate socoti că se află la gurile Dunării, pentru că laguna Sinoe pc 
care e aşezată continuă caracterele geografice ale Deltei, iar teritoriul său 
se întindea pînă în Deltă (Peuce), după cum atestă horothesia lui Labc- 
rius Maximus. Vezi cap. LXXVII şi nota 312 la cartea a IV-a. 

159 Vezi cartea I, cap. LXXII şi nota 199 la cartea I ; aprecierea de aici este 
de asemenea greşită. 

160 Vezi S o f o c 1 e s, Oedip la Colona, v. 337 şi urm; nu este exclus ca 
Sofocles să fi luat aceste observaţii de la Herodot. 

161 Probabil că în cartea I, cap. CLXXXII şi cartea a Il-a, cap. LIV şi LVI, 
unde Herodot vorbeşte de femei în slujba unui templu egiptean, este 
vorba de sclave (hierodule) în serviciul zeului, şi nu de preotese. 

162 Vezi şi cartea I, cap. LXXXII - tăierea părului la locuitorii din Tyr. 

163 Vezi cartea a Il-a, cap. LXV şi LXVI şi cartea a IlI-a, cap. XII. 

164 în gr. oXupa ,,olyra“ este Triticum dicoccum , aşa zisa „floare fara¬ 
onică" sau durahul, Sorghum vulgare . 

165 Vezi mai jos, cap. XXXVII şi CIV. 

166 în textul grec un joc de cuvinte : egiptenii spun că grecii, care duc mina, 
cînd scriu, de la stînga la dreapta (dorb twv apiaxspcov £7rl xa Se^^a) scriu 
spre stînga (hvxp'iGTZptx) iar ei, care scriu de la dreapta spre stînga 
(a7ro tcov Se^trnv £7rl Ta aptaTepa) scriu spre dreapta (Imăs^ta).Este un fel 
de a răspunde la întrebarea cine este „stîngaci", cel care porneşte de la 
la stînga sau cel care se îndreaptă spre stînga. 

167 Scrierea hieroglifică şi scrierea demoticâ, prima fiind folosită în special 
de preoţi, a doua, după cum indică numele, avînd caracter popular. 

168 Observaţiile următoare se referă la curăţenia egiptenilor, într-adevăr ex¬ 
cepţională pentru acele vremuri. 

169 în hieroglife, diagrama care reprezenta noţiunea de preot era un om care 
se spală. 

170 Bobul, în Egiptul antic, după cum arată Herodot, era socotit o plantă 

impură ; cu toate acestea, s-a găsit bob în mormintele antice egiptene. 

171 Preoţii unei divinităţi erau organizaţi în trepte ierarhice. 

172 Epaphos este numele grec al zeului Apis, după cîte susţine Herodot în 
cartea a Il-a, cap. CLIII. Cultul lui Apis a avut o mare răspîndire sub 
dinastia a XXVI-a egipteană. La greci, Epaphos era socotit fiul lui Zeus 
şî al lui Io. 

173 „Animalul întinat" - P 1 u t a r h, în ITepl v IatSoc; xai ’Oaipukx; 

(Despre Isis şi Osiris), cap. XXXI, spune că boii care urmau să fie sacri¬ 

ficaţi lui Apis erau roşii şi fără nici o pată neagră sau albă. 

174 S-ar părea că pasajul promis de Herodot pentru prezentarea mai detaliată 
a animalului de jertfă în cinstea lui Apis este cel din cartea a IlI-a, 
cap. XXVIII. Unii comentatori insă consideră promisiunea neîmpli¬ 
nită, pentru că în locul citat este vorba numai despre boul care încar¬ 
nează pe Apis, şi nu de animalul jertfit acestui zeu. 

175 Obiceiul acesta pare a fi străin şi împrumutat relativ tîrziu de egipteni. 

176 Herodot se înşeală : egiptenii se fereau să mănîncc numai din capul 
asupra căruia s-au făcut imprecaţii. 

177 Despre sărbătoarea în cinstea lui Isis, aşa cum era celebrată la Busiris, 
vezi mai jos, cap. LXI. 

178 Arderea animalelor de jertfă era iniţial străină Egiptului ; se parc că 
egiptenii au împrumutat obiceiul de la alte neamuri. Vezi A. E r m a n, 
Die Religion der Aegypter, Berlin-Leipzig, 1934, p. 337. 

179 Loviturile date cu pumnii în piept erau semne de marc jale la egipteni. 

180 Interzicerea sacrificării vacilor în Egipt este atestată, printre alţii, şi de 
Porphyrios şi Sf. Ieronymus. Ultimul este de părere că vaca nu se sacri¬ 
fica în Egipt din pricina rarităţii vitelor. Deci, sub interzicerea religioasă 
se ascundea, ca în atîtea alte cazuri, un scop practic. 

181 Vaca divinizată de egipteni era Hathor, care era sincretizată cînd cu zeiţa 
Nut (cerul), cind cu Isis, fiica acesteia. Coarnele de vacă apar ca atribut 
al zeiţei Isis numai în cazul contaminării ei cu Hathor, dar la origine nu-i 
sînt ptoprii. Divinitatea cu coarne personific^ productivitatea naturii. 
Acestei divinităţi îi corespundea la greci figura Dcmetrei, zeiţa fertili¬ 
tăţii. Isis, ca soră a lui Osiris-Dionysos şi mamă a lui Horos, ocupa un 
loc important în panteonul egiptean. Vezi, în această carte, cap. LIX. 

182 Pentru că grecii consumă carne de vacă. 

183 Insula Prosopitis se află între gura Canobică şi cea Scbennitică a Nilului. 

184 Afrodita este identificată la egipteni cu Hathor, în cazul sincretismului 
divinităţilor syriene cu cele egiptene. 

185 Decît la sacrificii făcute zeilor. 

186 Zeus Tebanul este Ammon-Râ, marea divinitate care avea şi un oracol în 
Teba Egiptului. Uneori zeul era înfăţişat cu o figură de berbec. 

187 Mendes este numele divinităţii egiptene Mandu sau Munt, reprezentată 
cu cap de erete. Herodot identifică această divinitate cu zeul Pan. 

188 Noma (districtul) Mendesia se afla în nord-estul Deltei. 

189 Heracles, ca zeitate egipteană, trebuie socotit fie zeul Şu, fiul lui Râ şi 
al lui Hathor, fie Khonşu, fiul lui* Ammon şi al lui Nut. 

190 După Manethon (la Plutarh, Ilepi. ’TatSoc; xai ’OafptSoţ, 9) 
Ammon sau Amun înseamnă „cel ascuns*'. 

191 Vezi, tot în cartea a Il-a, cap. CXLV, despre cei doisprezece zei. 

192 Alcaios, tatăl lui Amphitryo, şi Electryon, tatăl Alcmenei, erau fiii Iui 
Perseus, care se credea că descinde din Aigyptos, prin Lynceus, şi din 
Danaos, fratele lui Aigyptos, prin Hipermnestra, iar aceştia sînt socotiţi 
originari din Egipt, după legendă. 

193 Dioscurii, Castor şi Pollux, erau fiii lui Zeus şi ai Ledei. Dioscurii erau 
divinităţi importante în religia elenă şi se bucurau de o adoraţie specială 
din partea navigatorilor. In cetăţile elene de pe ţărmul Pontului Euxin, 
Dioscurii apar ca divinităţi principale, probabil prin influenţa divinităţilor 
similare traco-dace (zei călăreţi, cu semnificaţie solară ca la indieni şi 
iranieni). Cf. P î r v a n, în „Dacia", I, 1924, pp. 278-279. 

194 Pentru domnia lui Amasis, vezi mai jos nota 583. 

195 Tyrul, capitala Feniciei, situată pe litoralul Syriei. 

196 Cunoscut sub numele de Melkart, în Fenicia. 

197 Desigur, imitaţie de smarald, eventual un fel de cristal verde, sau o 
rocă verde. 

198 „Thasianul", după numele oraşului Thasos, din^ insula cu acelaşi nume, 
situată în Marea Egee. 

199 Europa, după legendă, fiica lui Agenor, sora lui Cadmos, era iubită de 
Zeus, care, preschimbîndu-se în bou, a răpit-o, dueînd-o în spinare. 

200 Heracles, fiul lui Amphitryo, era, conform mitologiei elene, contemporan 
cu fiii lui Oedip, descendenţi din Cadmos, fratele lui Thasos şi al 
Europei (vezi cartea a V-a, cap. LIX). 

201 Sicyonienii, de pildă (vezi Pausanias, op. cit., cartea a Il-a, cap. X, 1). 

202 Este vorba de legenda lui Hcraclcs şi Busiris pe care a povestit-o Phe- 
recydes din Leros şi probabil Panyasis, ruda lui Herodot, autorul unei 
Heracleide. 

203 Mendesienii, locuitorii nomei Mendes, în Egipt. 

204 Pan, în noma mendesiacă, corespundea lui Osiris. Pan este şi numele 
grecesc al zeului Min din Hemmis. 

205 Despre cei opt zei, vezi, tot în această carte, cap. CXLV. 

206 Numele „Mendes“ provine din Be-nb-dd - „berbec", nu ţap, cum susţine 
Herodot. De la zeitatea Mendes (cu cap de berbec, nu de ţap) şi-a luat 
numele şi noma. Confuzia provine din faptul că Herodot identifică pe 
Mendes cu Pan şi nu cu Ammon. Vezi, tot în această .carte, cap. XLII 
şi nota 145, precum şi nota 187. 

207 Această întîmplare este pomenită şi de Pindar, într-un fragment citat 
de S t r a b o, în cartea a XVII-a a Geografiei sale. 

208 Porcul era considerat animal necurat şi la evrei, mahomedani şi alte 

popoare orientale ; motivul invocat era hrana acestui animal, nu tot¬ 

deauna curată ; adevărul este că în ţinuturi calde, carnea de porc, prea 
grasă, poate fi dăunătoare sănătăţii. 

209 Dionysos = Osiris. Osiris, ca şi Dionysos, a murit şi a înviat, a fost 

închis într-o ladă şi aruncat în apă. Prin Selcne = Luna, Herodot nu¬ 

meşte fie pe zeiţa Mehempet, fie pe Isis. 

210 Plutarh, Despre Isis şi Osiris, 18, arată motivul acestei datini: 

capul lui Osiris, închis într-o ladă, a fost găsit de Typhon, cînd urmărea 
un porc, şi aceasta s-a întîmplat pe timp de lună plină. 

211 Ajunul : în gr. Tfj SopTriy] Cuvîntul 8op7i£a(-7)) de la 8op7rov 

„odihna de seară", desemna prima zi de sărbătoare la ionieni, cînd toţi 
membrii unei ginţi se întruneau să cinrze împreună. Cuvîntul mai desem¬ 
nează şi „ajunul unei sărbători", pentru că la egipteni, ca şi la evrei şi 
alte popoare, ziua începea o dată cu asfinţitul soarelui, deci sărbătoarea 
începea totdeauna din seara ajunului. 

212 Iată şi alte fapte comune în cultul lui Dionysos la greci, şi în cel al lui 
Osiris la egipteni : iedera este planta sacră a celor doi zei ; thyrsosul 
(un toiag) apare, de asemenea, în ambele culte, cu deosebirea că cel 
egiptean avea în vîrf o floare de lotus, iar cel elen, un con de brad. 

213 Phallusurile erau embleme ale fecundităţii purtate la sărbătoarea lui 
Dionysos. 

214 Povestită de Plutarh în lucrarea citată. Caracter phallic avea şi cultui 
zeului Hem sau Pan ; Herodot contaminează în acest capitol elemente 
ale cultului lui Osiris cu cel al lui Hem. 

215 Melampus, fiul lui Amytheon, este un personaj legendar, vestit vrăjitor 
din Argos. Legenda povesteşte cum servitorii lui au ucis odată doi 
şerpi, dar Melampus i-a îngropat cu cinste, şi le-a crescut puii. Odată, 
pe cînd dormea, aceşti pui l-au lins pe ochi şi pe urechi ; de atunci lui 
Melampus i-a rămas darul de-a ghici viitorul. Se credea că Melampus 
a împămîntenit în Grecia unele culte asiatice. Vezi Herodot, cartea a 
VII-a, cap. CCXXI şi a IX-a, cap. XXXIV. 

216 Heroclot credea că Dionysos nu era pentru greci un zeu indigen, deoarece 
cultul lui n-ar fi fost introdus atît de tîrziu. Cultul dionysiac, de¬ 
monstrează Herodot, prin orgiile sale, nici nu este în armonie cu obi¬ 
ceiurile grecilor. 

217 Orficii, de pildă, printre care neuitat a rămas numele lui Onomacritos. 
Vezi Studiul introductiv, p. XXXV. 

218 Procesiuni în cinstea lui Dionysos, la care se purta phallusul şi roade 
ale pămîntului. Vezi Aristofan, Aharnanienii, v. 241 şi urm. 

219 Tradiţia greacă susţinea că Melampus a trăit cu cinci generaţii după 
Cadmos din Tyr. Cadmos cu ai săi a venit în Grecia din Fenicia, ţinut 
vecin Egiptului. în Fenicia, cultul zeului Dionysos era, desigur, cunoscut. 
Vezi nota 133 la cartea I. 

220 Numele Beoţia n-a apărut decît după războiul troian, vezi T h u c y d i- 
d e s, op. cit., cartea I, cap. XII. 

221 Herodot înţelege, aici şi în alte locuri, prin ovoţjia „desemnarea 1 *, 
„corespondenţa în trăsături* 1 şi nu sensul strict al acestui cuvînt (adică 
„nume", „cuvînt**). 

222 La cap. XLIII, din această carte. 

223 Mai tîrziu, Herei şi Hestiei le-au fost asimilate zeiţele egiptene Satis şi 
Anubis. 

224 Themis, -fiica lui Uranos şi Gaia, zeiţa justiţiei, care prezidau ordinea 
în toate lucrurile - după cum spunea mitologia elenilor. 

225 Haritele sau Graţiile erau fiicele lui Zeus şi ale Eurynomei : Aglaia, 
Euphrosyne şi Thalia. 

226 Nereidele sînt nimfele mării, fiicele lui Nereus. 

227 Eroii, la greci, erau socotiţi fiinţele născute dintr-un zeu şi un pămîn- 
tean, după moartea lor fiind consideraţi semizei. 

228 Diodor din Sicilia, op. cit., cartea I, cap. XCVI, afirmă acelaşi 
lucru, anume că Orfeu a introdus din Egipt în Grecia majoritatea cere¬ 
moniilor legate de mistere şi cunoştinţele despre infern : pedeapsa celor 
răi în Tartar, răsplata celor buni în Cîmpiile Elysee, legenda apelor 
Infernului. După Diodor, toate acestea sînt de provenienţă egipteană. 

229 Vezi şi Cicero, De natura deorum, III, 22. 

230 Referitor la originea atenienilor vezi cartea I, cap. LVII şi nota 127. 

231 După S t r a b o, op. cit., cartea a IX-a, cap. II, pelasgii coborau din 
Beoţia. Teoria lui Herodot cu privire la atenieni expusă aici nu se potri¬ 
veşte cu cea din cartea I, cap. LVII. Inconsecvenţa nu se poate explica 
decît dacă se admitz că Herodot avea în vedere un val pelasgic inva¬ 
dator, străin Atticei. 

232 Cabirii, străvechi divinităţi pelasgice, erau consideraţi fii ai lui Hephaistos 
şi erau cinstiţi în special în insulele Samothrake, Lemnos şi Imbros. Miste¬ 
rele Cabirilor aveau iniţial la bază cultul focului ; ulterior ei au fost asimi¬ 
laţi cu Dioscurii ; uneori aceste mistere au căpătat un caracter afrcdisiac. 
Cf. B. Hemberg, Die Kabiren, Uppsala, 1956. Vezi şi nota 110 la 
cartea a IlI-a. 

233 în textul grec 7rpoT£pov ^ mai înainte, se referă la epoca anterioara lui 

Herodot, nu la epoca dinaintea stabilirii lor în Attica ; după S t r a b o, 
op. cit., cartea a X-a, cap. II, 17, pelasgii au ajuns la Samothrake şi 
Lemnos venind din Attica. 

234 Samothrake, insulă aproape de vărsarea fluviului Hebrus (Mariţa) în 
Marea Egee. 

235 Hermes, fiul lui Zeus şi al Maiei, era socotit mesagerul zeilor, zeul co¬ 
merţului, al întrecerilor gimnice ; el conducea şi sufletele morţilor în 
Infern. 

236 Dodona, oraş în Epir, vestit în antichitate prin oracolul său. 

237 Etimologie cu totul fantezistă, prin apropierea rădăcinii Os - ,,a aşeza", 

de cuvîntul - „zeu". 

238 După cum arată Herodot, reiese că poeţii Homer şi Hesiod au fost 
contemporani. 

239 Herodot greşeşte atribuind numai celor doi poeţi fixarea theogoniei, a 

originii zeilor, în Grecia. 

240 Herodot se referă probabil la Orfeu, Musaios, Linos, Olympos etc. 
nume legendare ale poeziei vechi greceşti. 

241 Oracolul Dodonei şi oracolul lui Ammon. 

242 O asimilare voit făcută. Nu e vorba de preoţii cu care Herodot a stat 
de vorbă, ci de predecesorii lor. 

243 Socotit copac sacru la Dodona. Cei care consultau oracolul atîrnau nişte 

tăbliţe de plumb, pe care erau scrise întrebări, de crengile stejarului din 

apropierea templului şi peste cîteva zile veneau şi citeau răspunsul pe 
verso. 

244 Thesproţii - populaţie care a locuit pe coasta Epirului, în faţa insulei 
Corfu. 

245 După o explicaţie a lui Hesychios (lexicograf grec din Alexandria, 
secolul al V-lea e.n., care a scris un „Glossar") cuvîntul neksvxţ, în 
dialect epirot şi thessalic, înseamnă şi „femeie bătrînă". Nu era greu 
să sc facă confuzie cu omonimul său 7reXEia<; - „porumbel". Vezi şi 
D. M. P i p p i d i. Sur un procedă critique d’Herodot, în „ Revista cla¬ 
sică" XI-XII (1939-1940). 

246 Bubastis sau Pi-Bastit, azi Tell-Basta, aproape de Zagazig, era situat 
în partea de răsărit a Deltei Nilului. 

247 Artemis corespunde în egipteană zeiţei Bastit, imaginată cu cap de 
pisică. 

248 Busiris, adică Pi-Osiri, probabil actualul Abusir, pe malul sting al gurii 
Scbennitice a Nilului. 

249 Sais corespunde actualului Sâ-cl-Hagar, unde era adorată zeiţa Neitk 
(Athena), reprezentată uneori cu lancea şi bufniţa alături (oraşul era 
situat aproape de gura Canobică a Nilului). 

250 Heliopolis, sau Pi-Râ (oraşul lui Râ), era situat puţin mai la nord de 
locul unde se află azi Cairo, în locurile numite Tell-Hasan. 

251 Buto sau Pi-Uto (oraşul zeiţei Uto), pobabil actualul Ebtu, era situat 
între Sais şi lacul Burlos. 

252 Latona (Leto) era probabil zeiţa egipteană Maut, zeiţa maternităţii, una 
din cei opt zei primari (vezi cartea a Il-a, cap. CLV). 

253 Despre Papremis se ştiu puţine lucruri ; s-ar putea ca el să nu fi fost 
chiar un oraş, căci ruinele lui nu s-au găsit. Papremis era poate o tabără 
militară, situată în apusul Deltei. 

254 Ares corespunde zeului egiptean Mandu ; după alţi comentatori, zeului 

Seth, sau zeului Şu-Onuris, fiul lui Râ. 

255 Procesiunile acestea licenţioase s-ar potrivi mai degrabă cultului zeiţei 
Afrodita, dccit celui al Artemidei, la a cărei sărbătoare aveau loc. 

256 Vezi cap. XL din această carte. 

257 în cinstea doliului Isidei, care plîngca dispariţia lui Osiris, urmărit de 
duşmanul său Typhon. 

258 Vezi, tot în această carte, cap. CLI1, unde Herodot povesteşte cum 

Psammetihos s-a servit de ionieni şi caricni pentru a-şi relua domnia, 

dîndu-le apoi acestora pămînt de locuit, ca răsplată pentru serviciile 
aduse. 

259 Iluminaţia se făcea pentru ca zeiţa Ncith, asimilată de astă data cu 

Isis, să-l poată găsi pe Osiris, sau pentru a îndepărta spiritele rele. 

Deci este o legendă sacră a căutării lui Osiris. 

260 în acest pasaj, verbul aup.[i.tyvu[jLL nu are poate sensul de ,,a avea relaţii 
sexuale", ci „a se întreţine", ,,a sta de vorbă". La egipteni nu aveau loc 
acte sexuale în temple. Vezi nota 463 la cartea I. 

261 Vezi şi Levitic, XV, v. 18, cu privire la acest obicei respectat prin lege 
şi la evrei. 

262 Libya avea o faună bogată, vezi cartea a IV-a, cap. CXCI. 

263 Totuşi, nu toate animalele erau considerate sacre ; unele erau socotite 

sacre într-o regiune, altele, în altă regiune. 

264 Este vorba în primul rînd de copii bolnavi ; ceea ce descrie aici Hero¬ 
dot este un ritual religios de însănătoşire. 

265 La cap. XXXVI al acestei cărţi, dimpotrivă, se spune că, în semn de 

doliu, egiptenii îşi lăsau pârul lung, şi în mod obişnuit îşi purtau 

părul ras. 

266 Ichneumonul (Viverra ichneumon), numit azi în Egipt Nimo Faraâon 
- „pisica faraonului", seamănă cu o şopîrlă mare ; şi azi se mai pot 
vedea ichneumoni pe malul stîng al Nilului, între Gizeh şi Faium. 

267 Hermopolis, sau Şmunu (oraşul zeului Thoth), se afla unde este azi 
Aşmunein ; ruinele Hermopolisului se află pe malul stîng al Nilului, în 
regiunea Tebei. 

268 Lupii în Egipt erau rari fiindcă nu le pria clima caldă ; atîţia cîţi 

existau se pare că veneau din Syria. 

269 De fapt, crocodilul are limbă, dar ea este foarte puţin mobilă şi stă 

lipită de maxilarul inferior ; de asemenea, crocodilul îşi mişcă falca 

de jos, ca toate animalele. 

270 Herodot greşeşte : în Nil nu există lipitori. 

271 Pluvianul (trohilul), Hyas aegyptiacus , este o pasăre mică, neagră 
la cap. 

272 Crocodilul era socotit în Egiptul antic animalul sfînt al zeului Sobk 

sau Sebak. 

273 în labirintul . Egiptului (descris de Herodot în cartea a Il-a, 

cap. CXLVIII) s-au găsit într-adevăr morminte de crocodili. Vezi mai 
jos, pentru labirint, nota 509. 

274 Crocodilul în egipteană se numea msb, vocalizat, emsab ; c posibil să 
fie o legătură reală între acest cuvînt şi bampsai - şopîrle, reprodus 
de Herodot. 

275 Portughezii au numit la fel crocodilii găsiţi de ei în America : al legato 
- „şopîrlă", de unde denumirea de „aligator". 

276 Hipopotamul era sfînt pentru că era socotit încarnarea lui Seth, duş¬ 

manul lui Osiris. 

277 Herodot greşeşte : în Nil nu se găsesc vidre. 

278 Lyprinus lepidotus, despre care P 1 u t a r h, Moralia, 358, spune că 

nu se mînca, deoarece era închinat luî Osiris. 

279 Ţiparul este un peşte din familia murenidelor. 

280 Gîsca egipteană, „călifarul" sau „cravanul", întruchipa pe zeul Scb, 

tatăl lui Osiris. 

281 Pasărea Phoenix, în egipteană bynw care se vocalizează boyni(w) sau 
bennu. 

282 La Heliopolis exista un cult al păsării Phoenix. 

283 Descrierea păsării Phoenix făcută de Herodot nu corespunde nici unei 

picturi sau sculpturi egiptene a acestei păsări. Este posibil ca Herodot 
să fi luat acest pasaj de la Hecataios din Milet. Pasărea, în plastica 
egipteană, e reprezentată curent ca avînd pene cenuşii, nu frumos colo¬ 
rate cum susţine Herodot. 

284 Şarpele descris de Herodot este Cerastes aegyptiacus sau vipera cu 
corn ; e un şarpe extrem de veninos, contrar celor susţinute de 
Herodot. 

285 E vorba de oraşul Buto, situat aproape de lacul Timsah, şi nu de cel 
descris în capitolele LIX, LXV, CLV din această carte. 

286 Şarpele cu aripi pare a fi un animal fantastic care n-a cxisiat în reali¬ 
tate, deşi Herodot vorbeşte despre el de parcă l-ar fi văzut ; unii 
învăţaţi presupun că e vorba dc lăcuste uriaşe sau de lilieci. 

287 Vezi cartea a IlI-a, cap. CVII ; şerpii aceştia sc spunea că păzeau în 
Arabia arborii dc tămîie. 

288 Adevărul este că în Egipt era onorat ibisul alb, nu cel negru. 

289 Ibisul negru (Plegadis falcinellus) este dc fapt o altă pasăre dccît ccl 
alb, brun închis la culoare, cu reflexe verzi şi roşicticc. 

290 Ibisul pleşuv este Ibis religiosa, în egipteană bibi, consacrat zeului 
Thoth. 

291 Prin hidră, Herodot înţelege şarpele dc apă. Dc aici, hidra de Lemn. 

292 Spre deosebire de cei care locuiesc in ţinuturile mlăştinoase (vc^i 
cap. XCII din această carte). 

293 Purgaţia se făcea cu o plantă, aup(i.at7), ncidcntificată. Vezi nota 442 
la această carte. 

294 Vezi şi cartea a IV-a, cap. CLXXXVII. 

295 Vezi la cap. XXXVI al acestei cărţi olyra - „durah" şi nota 164. 

296 Kyllestis se chema în egipteană Klst, krst . 

297 Contradicţie cu cele afirmate tot în aceasta carte în cap. XXXVII (sfîr- 
şit) şi LX (sfîrşit). 

298 Aceste figurine imitau mumiile. 

299 ,,Linos“ are denumiri variate de la popor la popor ca : Adonis, Tam- 
mus, Atys, Bormos, Hylas. 

300 Maneros este un nume necunoscut în documentele egiptene. 

301 După Hcrodot, în Egipt se cînta un singur cîntec, probabil în genul 
bocetelor. S-ar putea însă ca lui Hcrodot, fiind străin, să i se fi părut 
toate cîntecelc egiptene la fel. 

302 Calasyris, probabil în egipteană Şal-ka-şar. 

303 Cultul zeului Dionysos (Zagrcus) se contopise cu doctrina orfică. Nu 
se ştie precis din ce constau practicile orficc şi cele bacchice. Se ştie 
doar că ele erau de două feluri, publice şi private : cele publice con¬ 
stau din anumite ceremonii şi procesiuni, cele private din orgii prece¬ 
date de post şi abstinenţă. Vezi şi nota 228 la" această carte şi Studiul 
introductiv, p. XXXIII şi urm. 

304 Vezi, tot în cartea a Il-a, cap. XLIX - cu privire la cultul lui Dionysos 
adus în Grecia de Melampus. 

305 Practica pithagoreică consta din pregătirea pentru orgiile orfice printr-un 
fel de post ; în afară de aceasta, pithagoreicii erau vegetarieni. Vezi 
şi nota 228 la această carte şi Studiul introductiv, p. XXXIV şi urm. 

306 Vechii poeţi greci orfici, ale căror nume sînt legendare, ca Orpheus, 
Melampus, precum şi un poet bine cunoscut ca H e s i o d, în v Epya 
xat T)|iipai (Munci şi zile). Vezi şi Studiul introductiv, p. XXXV şi 
urm. 

307 Adică la egipteni nu existau interpreţi ai oracolelor ca în Grecia, ci 
ei credeau că oamenii puteau afla voinţa zeilor direct, prin vise sau 
semne. 

308 Medicii, în Egipt, făceau parte din casta preoţilor ; P 1 i n i u s, His- 

toria naturalis, cartea a VH-a, cap. LVI, spune că egiptenii se conside¬ 

rau inventatorii medicinei. 

309 Este vorba de Osiris, îmbălsămat după legendă de Anubis, care a 

fost considerat inventatorul îmbălsămării. Diodor din Sicilia, 

op. cit., cartea I, cap. XCI, dă şi alte amănunte în legătură cu îmbălsă¬ 

marea : după ce meşterul făcea incizia după anumite prescripţii, fugea 
de lîngă cadavru, urmărit de blestemele celorlalţi lucrători şi lovit cu 
pietre (originea acestei practici este necunoscută). Apoi se scoteau 
măruntaiele, se spălau, iar pîntecele, umplut cu balsamuri pentru con¬ 
servare şi mirodenii, era cusut la loc ; corpul se ţinea în anumite sub¬ 
stanţe lichide un număr determinat de zile. Toate măruntaiele erau 
puse într-un fel de urne, care se puneau în mormînt alături de mumie. 

310 în gr. Xfxpov - ,,natron“, carbonat de sodiu (sodă). 

311 în gr. puaaoţ - probabil un fel de in foarte fin. 

312 în gr. xo(jl(jli - ,,gumă“, în egipteană gomi ; vezi cap. XCVI, cartea 
a Il-a. 

313 Probabil este vorba de luniperus oxycedrus şi nu de cedru. 

314 Neapolis, la Herodot Nsa ttoXk;- „oraşul nou“, este probabil acelaşi 
cu Kaivr) 7 t6Xl^- „oraşul nou“ de pe timpul Ptolemeilor, care azi se 
cheamă Keneh, pe malul drept al Nilului. Hemmis se află cam la 
140 km depărtare pe apă de acest oraş, deci nu este prea aproape. 

315 Hemmis este Khem-min, azi Achmim. • 

316 Perseus, în realitate zeul Menes, care avea porecla Peh-re-su, ceea ce 
putea fi apropiat de un grec de cuvîntul Perseus. 

317 Trecerea divinităţii peste pămîntul ţării şi fertilizarea solului drept 

urmare a acestei treceri era o idee răspîndită la popoarele semitice şi 
indo-europene. Sandala de doi coţi a zeului Perseus poate fi apropiată 

de cea a lui Heracles (vezi cartea a IV-a, cap. LXXXII). 

318 Danaos, fondatorul Argosului ; a avut 50 de fete, Danaidele, căsătorite 

cu cei 50 de feciori ai lui Aigyptos, fratele tatălui lor. Legenda Danai¬ 
delor a inspirat pe Eshil în una din tragediile lui timpurii, Rugă¬ 
toarele. 

319 Lynkeus, un argonaut, vestit pentru ochiul său ager, este fiul lui Aigyp¬ 
tos şi ginerele lui Danaos. 

320 în mitologia greacă, Perseus este socotit fiul Danaei, fiica lui Acrisios 
a lui Abas, iar Abas e fiul Hypermnestrci şi al lui Lynkeus. Hypermnes- 
tra este fiica lui Danaos ; Lynkeus, soţul ei, fiul lui Aigyptos. 

321 Gorgona, în mitologia elenă, era un monstru feminin cu şerpi în loc 

de păr, a cărei privire pietrifica ; pe Gorgona a ucis-o Perseus, care 
n-a privit-o în ochi, ci s-a uitat doar la chipul ei oglindit pe luciul 
scutului său. 

322 Ţinutul din apropierea Deltei. 

323 Cu toate acestea, egiptenii bogaţi aveau, în afară de soţia legitimă, 
şi haremuri. 

324 Nympbaea lotus ; egiptenii îl numeau seschen şi serpet. 

325 Nympbaea nelumbo , originar din India şi introdus relativ tîrziu în 
Egipt. 

326 Adică nu pe tulpina pe care apar florile, ceea ce este greşit. 

327 Cyperus papyrus , redat în greacă prin PuSXoţ şi 7ram>po<;; aceste dc« 
numiri sînt, poate, două forme dialectale ale aceluiaşi cuvînt egiptean 

328 Vezi cărţile a Il-a, cap. XXXVII, XXXVIII. XCVI ; a V-a, cap. LVIII ; 

a VH-a cap. XXV, XXXIV, XXXVI ; a VlII-a, cap. XXIX. 

329 Se pare că Herodot se refera în acest pasaj la canalele trase din Nil. 

330 A r i s t o t e 1, , Ilepl £cocov p. r p£cov, III, 5, califică această explicaţie 
drept eurjabjc; Xoyoţ - „poveste stupidă". 

331 De fapt, inundaţia începea în locurile cele mai joase, chiar dacă erau 

departe de Nil, apa ajungînd acolo prin canale. 

332 Peştii, în realitate, veneau o dată cu apa. 

333 Probabil Ricintis communis ; cuvîntul atXXtxu7rpiov poate fi alterarea 

cuvîntului o^aiXi xi>7rptov, plantă semnalată de Teophrastos, 
în Istoria plantelor , cartea a IX-a, cap. XV, 5, în Arcadia, dar care 

n-are nici o legătură cu ricinul. 

334 Foişoarelc şi terasele îi fereau de scorpioni, reptile ctc., mai puţin însă 
de ţînţari. 

335 ’AxaV'O-T) sau Acacia nilotica. 

336 Lotusul din Cyrenc sau Zizyphus spina-Christi. 

337 „Ca pc nişte cărămizi" - în construcţia clădirilor, adică mijlocului unei 

cărămizi îi corespund capetele alăturate ale cărămizilor din rîndul urmă¬ 
tor. Scheletul bărcii era format din oi, adică patru rinduri de 

pari, rinduri paralele două cîte două, care formau un dreptunghi. Pc 
partea exterioară a parilor se aşezau scîndurilc ca nişte cărămizi, apoi 
urmau nişte căpriori transversali ca să ţină scîndurilc. Aceşti căpriori 
se numeau £uya - „juguri". Peste căpriori se aşeza un alt rînd de 
scinduri. în interior, vasul se căptuşea cu papirus şi cu smoală. Pina 
la acest punct al construcţiilor, vasul avea forma unei cutii dreptunghiu¬ 
lare. La capete se adăugau apoi prora şi pupa. Aceste vase aveau o 
singură cîrmă. 

338 0upy) - este o plută avînd înfăţişarea unei grape. 

339 Naucratis, oraş situat pe malul sting al braţului Canobic al Nilului, 
aproape de Tell-Nebirch în Deltă. 

340 Anthylla, oraş din Delta Nilului, nu se ştie precis unde era situat. 

341 Arhandros, după Herodot, era ginerele lui Danaos şi fiul lui Phthios 
al lui Ahaios ; după Pausanias, op. cit., cartea a Il-a, cap. VI, 
Arhandros era chiar fiul lui Ahaios. 

342 Arhandropolis azi satul Şabur. 

343 Menes sau Min, Menis, Meinios, Menas, Minaios, Mnenas, în egipteană 
Mena sau Mina, face parte din primele dinastii (vezi Notiţa istorică 
la această carte) ale regilor-oameni, dinastiile thinite. Mormîntul acestui 
rege pare să fi fost găsit la Nagadeh, la 30 km nord de Teba. 

344 \A7roye<pup6cD - ,,a face un pod" - este folosit aici cu sensul de 
„a ridica un stăvilar". 

345 Acest pasaj se înţelege astfel : Nilul, înainte de lucrarea de zăgăzuire 

a lui Menes, curgea pe locul unde regele a ridicat oraşul Memfis, 
adică pe lîngă poalele munţilor nisipoşi dinspre Libya, deci spre apus. 
Menes a secat vechea albie şi a abătut cursul fluviului, silindu-1 să 

facă o cotitură ca la 100 stadii depărtare de vechea matcă. După unii 

cercetători, urme din vechiul curs pot fi văzute şi azi aproape de locul 
pe care se află piramidele. Nisipul însă l-a acoperit şi mulţi contestă 
posibilitatea regăsirii acestor urme. 

346 Hephaistos era identificat cu zeul egiptenilor Phtah. 

347 După Manethon, regina Nitocris (Net-aker-ti) a trăit către sfîrşitul celei 
de a Vl-a dinastii. Numele ei este confirmat de un papirus păstrat la 
muzeul din Torino. 

348 Privitor la construcţii subterane în Egipt, vezi, tot în această carte, 
cap. CXXIV şi CXXVII şi notele respective. 

349 Moeris, sau Merrhâ (Meri-Râ - „prieten al Soarelui") este un nume 

purtat de mai mulţi regi egipteni ; primul Moeris a fost, pe cît se pare, 

Papi I (Pepi) din dinastia a Vl-a, atestat într-o inscripţie din labirintul 

lăsat de cei 12 regi (vezi mai jos nota 509). Herodot se referă însă 
aici la Amenemhet al IlI-lea, din dinastia a XH-a, poreclit Moeris 
după numele locului de care s-a îngrijit ; în egipteana veche ; moer, 
mer-ur - „lac mare". 

350 Propileele sînt un şir de colonade şi curţi construite cele mai adeseori 
în faţa unui templu ; partea cea mai impresionantă în propileele egip- 

tene era o poartă monumentală, străjuită dc nişte construcţii speciale, 
pilonii. 

351 Vezi, tot în cartea a Il-a, cap. CXLIX. 

352 Sesostris (Seaosis, Sesothis, Sostris) sau Senosret, este, de asemenea, 
un nume comun mai multor regi ai Egiptului. Bine cunoscut este Senos¬ 
ret al III-lea din dinastia a XlI-a, care şi-a întins puterea spre sud 
(Etiopia), cit şi un alt Senosret din dinastia a XlX-a, sub care Egiptul 
a atins apogeul - înfloririi sale. Sub numele de Sesostris, Herodot a 
contopit isprăvile mai multor faraoni, printre care şi uncie săvîrşire 
de Ramses al II-lea (eventual şi al III-lea). Vezi Notiţa istorică, la 
această carte. Personajul lui Herodot este înfăţişat după legende popu¬ 
lare şi nu pare să aibă verosimilitate. Cf. şi D i o d o r din S i c i 1 i a, 
op. cit., cartea I, cap. LIII şi urm. 

353 Afirmaţie necontrolabilă prin altă ştire. v 

354 Aci urmează o lacună în text. 

355 Prin stele se înţelege pietre comemorative sau funerare. în Syria s-au 

găsit numerose stele comemorative de pe vremea lui Ramses al II-lea, 
de pildă cele de la gura rîului Nahr-el-Kelb. Ele sînt amintite şi de 
cîţiva istorici ai antichităţii, printre alţii şi de T a c i t u s, Annalcs , 

cartea a Il-a, cap. LX. 

356 Vezi nota 11 la cartea I. 

357 Colchidienii sînt aici consideraţi drept urmaşi ai soldaţilor lăsaţi in 

urmă de Sesostris în Colchida, ţinut pe coasta răsăriteană a Pontului 

Euxin, patria legendarei Medeea. Dar expediţiile lui Sesostris la Marea 
Neagră şi în Balcani sînt ireale ; nu există nici cea mai slabă indicaţie 
istorică ori arheologică asupra unei acţiuni egiptene atît de nordice. 
E o legendă deci originea egipteană a colchidienilor. 

358 Herodot dă egiptenilor epitetele de [xeXayxpocc; - ,,de culoare nea¬ 
gră/* şi ouXârpixe? - „cu părul creţ** (în comparaţie cu europenii, 
care sînt mai albi), dar nu în sensul că i-ar considera dc tip african. 

359 Syrienii care locuiesc lîngă rîurile Thermodon şi Parthenios sînt cappa- 

docienii. Vezi cartea I, cap. LXXII : ,,Cappadocienii sînt numiţi de 

eleni syrieni**. Rîul Thermodon, azi Termeli, se află în Cappadocia 
(în mijlocul Asiei Mici). 

360 Rîul Parthenios se află la hotarul dintre Bithynia şi Paflagonia. Nu¬ 
mele de azi al rîului este Chate-su sau Bartan ; turcii îl mai numesc 
şi Dolap. 

361 Macronii erau un popor ce locuia aproape de Trapezunt ; ei sînt men¬ 
ţionaţi de X e n o f o n, Anabasis , cartea a IV-a, cap. VIII, 1 ; Hero¬ 
dot îi mai pomeneşte în cartea a IlI-a, cap. XC1V şi cartea a VII-a, 
cap. LXXVIII. 

362 Herodot presupune că circumcizia, la toate aceste popoare, vine direct 
sau indirect de la egipteni. 

363 Afirmaţia nu este verosimilă. 

364 Cuvîntul ,.sardonic** poate să se refere la Sardinia sau Ia oraşul Sai- 

des din Asia Mică. S-ar putea însă să fie şi o transcriere greşită a 

unui cuvînt cu un complex sonor similar, dar mai puţin cunoscut de 
greci. 

365 Despre care s-a vorbit în cap. II din această carte. 

366 La Beryhos, în Palestina, s-au descoperit înainte de 1940 inscripţii 
amintind victoriile lui Ramses al Il-lca, dar fără semnul amintit de 
Herodot. 

367 Pe drumul de la Efes la Foccea, aproape de localitatea Karabel 
sau Karambcl, se află săpate în stîncă chipuri ale unuia şi aceluiaşi 
războinic, corespunzătoare întrucîtva descrierii lui Herodot. Basorelie¬ 
furile se pare că sînt hittite, înfăţişînd un zeu al războiului. Lancea 
purtată de personaj se află însă în mina stingă, iar arcul în dreapta ; 
pe piept nu are săpate hieroglife. Herodot sau nu a văzut aceste 
basoreliefuri pe care le-a descris din auzite, sau le-a privit doar în 
treacăt. 

368 Efes, oraş în Lydia, Asia Mică ; ruinele Efesului se găsesc azi aproape 
de Ajasluk. 

369 Sardes, capitala Lydiei, azi Şart. 

370 Smyrna, oraş al Ioniei, Asia Mică, azi Ismir. 

371 £7u0-afi.y] f măsură corespunzînd unei jumătăţi de cot (7T7jxuţ) 

vezi mai jos nota 522. 

372 Arcul era arma preferată a etiopienilor (cf. cartea a IlI-a, cap. XXI 
şi cartea a Vll-a, cap. LXIX), iar lancea a egiptenilor. 

373 în textul grec ,,a umerilor mei“. Cf. Diodor din S i c i 1 i a, 

op. cit., cartea I, cap. LV, 8. 

374 Memnon este un personaj legendar, fiu al Aurorei şi al lui Tithonos, 
regele Etiopiei. Memnon a venit cu armata în ajutorul Troiei şi a 
fost ucis de Ahile. Nu este exclus ca aci Herodot să aibă în vedere 
pe Ramses al II-lea (cel Mare) care purta epitetul de Mi-Amun. Cum 
s-a arătat la nota 367, arheologii înclină însă să vadă în basorelie¬ 
furile de la Karabel (datînd din prima jumătate a secolului al XlII-lea 
î.e.n.), opere ale glipticii hittite. 

375 Daphnele Pelusiace, vezi mai sus, nota 141. 

376 Povestea ce urmează n-are nici o bază istorică. Se presupune că este 
o transpunere pe plan uman a legendei lui Seth şi Osiris. 

377 Egiptul a cunoscut folosirea calului la tracţiune foarte tîrziu. Se poate 
ca acest animal să fi fost adus în Egipt abia pe vremea invaziei hic- 
soşilor (secolele XVIII-XVII î.e.n.). Pe vremea menţionată de Hero¬ 
dot, încă nu existau cai în Egipt. 

378 Canalele serveau atît la irigaţie, cît şi la trafic. 

379 Regele a împărţit pămintul arabil în loturi egale, percepînd impozite 
de la beneficiari ; în dinastiile de tip oriental, regele era considerat 
proprietarul de drept ai pămîntului, numai parte din uzufruct fiind 
acordat celor ce-1 luau în folosinţă. Scutire de impozite se acorda în 
semn de marc favoare. 

380 KXrjpog are aici doar accepţiunea de „ogor“ - lot. Herodot foloseşte 
cuvîntul în loc de ,,arura“ - ogor, care avea forma pătrată cu latura 
de 100 de coţi. 

381 Numai preoţii şi războinicii erau scutiţi de impozite, vezi, în această 
carte, cap. CLXVIII. 

382 Cadranul solar se numea, în limba greacă, nokoq , iar acul acestui 
cadran yvcofjicov. Polosul avea forma unei emisfere concave de metal ; 
din marginea inferioară a cavităţii se ridica gnomonul. Umbra lăsată 
de acest ac pe emisfera concavă indica orele zilei. Gnomon se numea 
însă şi o simplă vergea înfiptă într-o suprafaţă plană, pe care ora se 
citea după umbra vergelei. 

383 Adevărul este că au existat şi alţi regi egipteni care au domnit peste 
etiopieni. Nu-i mai puţin adevărat că Senosret al III-lea din dinastia 
a XH-a a fost primul rege care a pus baze solide dominaţiei egiptene 
în Nubia. 

384 După măsurătoarea lui Herodot, aceste statui trebuie să fi avut 13 me¬ 
tri înălţime (29 de coţi). Diodor din Sicilia, op. cit., car¬ 

tea I, cap. LVII, spune că Sesostris a ridicat aceste statui în cinstea 
zeului Phtah, pentru că l-a scăpat din primejdia despre care vorbeşte 
Herodot în cartea a Il-a, cap. CVII. Statuia lui Sesostris (Ramses 
al II-lea) a fost găsită în ruine la Mit Rahina, lîngă Memfis ; statuia 
soţiei iui nu a fost însă găsită. 

385 Statuile copiiilor trebuie să fi fost de aproximativ 10 metri. S-au găsit 
bucăţi dintr-una din aceste statui. 

386 Diodor din Sicilia, op. cit., cartea I, cap. LVIII, povesteşte 
şi el această întîmplare în legătură cu Darius. După Diodor, Darius 
ar fi răspuns preotului că speră să ajungă cu timpul la măreţia faptelor 
lui Sesostris. 

387 Pheron sau Pheros este probabil Phtah (Soarele) sau „Faraon", un titlu 
regal, şi nu un nume propriu-zis. Diodor din Sicilia, op. cit., 
cartea I, cap. LIX, menţionează că succesorul lui Sesostris este Sesoosis 
al II-lea. Pheron a fost identificat cu Amenemhet sau Menephtah al 
III-lea, faraonul sub care au ieşit izraeliţii din Egipt ; numele Pheron 
l-a auzit Herodot probabil de la un semit, pentru care „Faraon" era 
chiar numele regelui sub care au scăpat evreii din robie. Vezi şi 
interpretarea dată de V. Berard, L’OcLyssee d’Homere, Paris, 
1931, p. 255 : Pharos - faraon - „Dublul Palat", în egipteană 
paraouiaoui sau paron, transcris de semiţi şi de greci ca pharao , 
pheron ; este titlu de rege şi nu nume. 

In realitate, Pheron nu poate fi identificat cu nici un rege, pentru 
că nu este identificat precis nici Sesostris. Dacă Sesostris este cumva 
Ramses al II-lea, atunci Pheros e posibil să fie Menephtah, fiul şi 
succesorul lui Ramses al II-lea. Legenda lui Pheros a fost luată de 
Herodot după tradiţia egipteană. Elementele egiptene sînt prea nume¬ 
roase ca să fie vorba de o tradiţie greacă. 'In această privinţă, cf. 
H. de Meulenaere, La legende de Pheros II, în „Chroniquc 
d’Egypte", XXVIII, 1953, pp. 248-260. 

388 Oracolul din Buto, al Latonei, este menţionat mai pe larg tot în această 
carte, ia cap. CLV. 

389 Oraşul Erythrebolos (’EpOupî) poXog ) nu este menţionat de nici un 
alt autor ; Diodor din Sicilia, op. cit., cartea I, cap. LIX, 
vorbeşte de un oraş Hierabolos. S-ar putea să fie un oraş legendar. 

390 In locurile fostului Heliopolis sc mai poate vedea un obelisc ridicat 
de Scnosret I ; monumentul este parţial îngropat. 

391 Regele Proteus este ncidentificat. Poemele homerice pomenesc un Pro* 
teus, divinitate care locuia pe ţărmul Egiptului şi pe care a consultat-o 
Menelaos (vezi şi Herodot cartea a Il-a, cap. CXIX). S-ar putea ca 
Herodot să fi confundat numele unei divinităţi cu un nume de rege ; 
în „Tabăra tyrienilor" (vezi nota următoare) era cinstit zeul-peşte 
Dagon, la care se referă probabil Herodot cînd vorbeşte de Proteus 
V. B e r a r d, op. cit., p. 185, dă numelui Proteus următoarea inter 
pretare : Proteus, în egipteană Prouiti , Prouti - „Poarta Sublimă* 4 , 
titlu de faraon. 

392 „Tabăra tyrienilor** era un cartier locuit de fenicieni. Egiptenilor nu 
le plăcea să se amestece cu străinii. Vezi, tot în această carte, 
cap. CLIV, unde este vorba de ţinuturile acordate de Psammetihos ionie- 
nilor şi carienilor. 

393 „Afrodita Străină" este, se pare, zeiţa Afrodita a fenicienilor, numită 
Astarte. 

394 Alexandros, adică Paris fiul regelui Troieî, Priam. 

395 Trecerea Elenei prin Egipt este pomenită şi de H o m e r, Odiseea, 
cîntul IV, v. 384 şi urm. Stesichoros, marele poet liric anterior lui 
Herodot, susţine în Palinodia că Proteus a oprit-o pe Elena în Egipt, 
iar lui Paris i-a lăsat doar un fel de fantomă închipuind pe Elena. 

396 Gura Canobică şi-a primit numele, după cum spune mitologia greacă, 
de la Canobos, vîslaşul cîrmaci al lui Menelaos, care a murit aici. 
Egiptenii îi ziceau însă Şet-nu-fi - „ramura cea bună". A existat şi 
un oraş cu acelaşi nume. 

397 Tapetat - „sărătorii", probabil pentru conservarea peştelui. 
S t r a b o, op. cit., cartea a XVII-a, cap. III, 16, vorbeşte de asemenea 
sărătorii într-un grup de insule aproape de coasta Libyei. 

398 Unde s-a ridicat mai tîrziu localitatea Heracleion. 

399 Sclavii unui templu egiptean purtau o anumită pecete. 

400 Exista şi o localitate Thonis care şi-a căpătat numele - se pare - 
de la regele egiptean Thon, contemporan cu Menelaos, vezi Homei 
op. cit., cîntul IV, v. 228. 

401 Teucru : troian. 

402 Lacună în text. 

403 lliada, cîntul VI, v. 289 şi urm. ; „Isprăvile lui Diomedes" (Diomedia), 

este titlul cîntului V din lliada, extins şi la cartea a Vl-a. 

404 Odiseea, cîntul IV, v. 227 şi v. 351-352. Aceste pasaje nu apar în 
ediţiile poemelor homerice ; ele par a fi apocrife, interpolări ale 
copiştilor. 

405 Cîntece cypriote sau Cypriile - poem epic atestat de Aristotel, 

Poetica, cap. 23 şi atribuit unui anume Stasinos. In Cyprii se povestesc 

faptele de la plecarea grecilor la Troia, pînă la retragerea din luptă 
a lui Ahile. 

406 Cf. şi S o f o c 1 e s, Filoctet, v. 822. 

407 Plutarh, ITepl 'HpoSoTOU xaxo7)&e(a<;, cap. 12, referindu-sc la acest 
pasaj, îl învinuia pc Herodot de simpatie faţă de „barbari". 

408 Sholiastul lui Apollonios din Rhodos, Argonautica, I, 587, 
şi Eustathios, Comentariul la Odiseea, 167, spun că evrofjia - 
„victimele sacrificate morţilor" erau destinate să potolească vînturile, 
spre deosebire de teptlct - „victime jertfite zeilor olympieni". 

409 Herodot vorbeşte în cartea a IV-a, cap. CLXIX, despre un port înte¬ 
meiat de Menelaos pe coasta Libyei. 

410 Vezi şi lliada, cîntul III, v. 155-159, unde bătrînii Troici se sfătuiesc 
s-o trimită înapoi pe Elena. 

411 Una din manifestările credinţei lui Herodot într-un zeu drept şi răz¬ 
bunător (vezi şi Studiul introductiv, p. XCI şi urm.). 

412 Rampsinitos este numele mai multor faraoni din dinastiile a XlX-a şi 
a XX-a ; aici este vorba, probabil, de Ramses al III-lea, fiul lui Setnaht 

- întemeietorul dinastiei a XX-a (1200 î.e.n.). 

413 Mai mulţi Ramses au înfrumuseţat sanctuarul lui Hephaistos (Phtah). 

414 Egiptenii, în realitate, nu aveau statui alegorice, iar anul îl împărţeau 
în trei anotimpuri. 

415 în camera vistieriei templului construit de Ramses al III-lea din Me- 

dinet-Habu există inscripţii care vorbesc de bogăţia şi daniile acestui 
faraon. Ele au fost scrise, desigur, la porunca faraonului, după un 

obicei străvechi de-a se lăuda pretinsa generozitate a regelui. 

416 Această legendă seamănă cu povestea greacă a lui Agamedes şi Tropho- 
nios (vezi Pausanias, op. cit., cartea a IX-a, cap. XXXVII). 

417 în Egipt existau multe temple şi clădiri cu o piatră mobilă care servea 
de intrare tainică fie în clădire, fie într-o criptă a ei. 

418 în antichitate era obiceiul să se păstreze banii, aurul, argintul şi pie¬ 

trele scumpe în vase. 

419 Spînzurătoarea era una din cele mai ruşinoase pedepse ; spînzurarea 

cadavrelor servea drept pildă pentru ceilalţi, ca să se înfricoşeze de 

pedeapsă şi să nu încalce legea ; astfel, Amenhotep al II-lea (dinastia 
a XVIII-a, secolul al XVI-lea î.e.n.) a atîrnat de zidurile Tebei şi 

Napatei cadavrele prinţilor syrieni pe care-i luase prizonieri. 

420 Egiptenii erau în general raşi, dar, începînd cu dinastia a XlX-a (sfîrşi- 
tul mileniului al II-lea î.e.n.), au existat şi oameni cu barbă, în special 
printre gardieni, probabil străini la origine. 

421 Admiraţia egiptenilor pentru iscusinţa în înşelătorii a făcut ca grecii, 

prin cuvîntul aîyu7ma^£tv - „a egipteniza", să înţeleagă 7ravoupy£iv 

- „a fi în stare de orice". 

422 Infernul la egipteni se chema Amenthes şi era localizat undeva, de¬ 

parte, spre apus (P 1 u t a r h, Ilepl ’TatSog xal ’OauptSoc; , 30). 

423 Jocul cu zarurile era foarte obişnuit în Egipt ; unii învăţaţi cred că 

această legendă a coborîriî lui Rampsinitos în infern, unde a jucat 

zaruri cu Dcmctra, adică cu Isis, este varianta celei povestite de 

Plutarh (op. cit., 12) despre Hcrmcs şi Selene (Luna). 

424 Această mantie reprezenta la egipteni un simbol ai cursului vieţii ome¬ 
neşti ţesut de Parce. 

425 Herodot confundă şacalii cu lupii. Şacalii erau animale consacrate in¬ 
fernului şi divinităţilor din infern, printre care Anubis. Vezi mai sus 

nota 268 cu privire Ia lupi în Egipt. 

426 La egipteni Isis şi Osiris. 

427 Vechea credinţă egipteană că sufletul (ba) nu moare este confundată 
de Herodot cu doctrina idealistă despre metempsihoză. 

428 Herodot expune aci, cu oarecare confuzii, doctrina metempsihozei, aşa 

cum era formulată în Egipt. 

429 Herodot se referă aci la orfici : Phcrckydcs, Pythagoras, Empcdocles 
ctc. 

430 Keops, sau Kufu, faraon din dinastia a IV-a, cel care a ridicat pira¬ 
mida ce-i poartă numele (în mileniul al III-lea î.e.n.) ; regii dinastiei 
a IV-a (după Manethon) au domnit între anii 3124-2840 î.e.n. Pira¬ 
mida ridicată de Keops, precum şi cele ridicate de urmaşii săi, Kep- 
hren şi Mykcrinos, se mai pot vedea şi azi lîngă satul Giseh, în 
apropiere de Cairo. Vezi Notiţa istorică la această carte. 

431 Manethon spune la fel ca Herodot : Keops a fost un rege rău şi 

necredincios, dar la urmă s-a pocăit şi a redactat ,,cartea sacră". 

432 Blocurile de piatră necesare construcţiilor erau scoase din carierele de 

piatră prin lărgirea fisurilor naturale ale stîncii cu unelte de bronz 
introduse forţat în fisuri, sau cu bucăţi de lemn care se udau ca să 
se umfle. Instrumentele folosite erau : ferăstrăul pentru tăiatul pietrei, 

burghiul pentru găurit, spiţuri şi ciocane pentru fasonat, dalta pentru 

îmbucătăţit. Vezi D e m. C a t a n ă, Tehnica construcţiilor la vechii 
egipteni , în „Ştiinţă şi tehnică", nr. 11, 1956, p. 16. 

433 Transportul blocurilor de piatră pe fluviu se efectua cu ajutorul bărcilor 
de care era legat monolitul, scufundat în apă (aplicîndu-se principiul 
lui Arhimedes), pentru reducerea greutăţii. Vezi Dem. Catană, 
loc. cit. 

434 Transportul monoliţilor pe uscat se făcea cu ajutorul săniilor trase de 
boi sau de oameni, sau cu ajutorul pîrghiilor în locuri povîrnite. Vezi 
Dem. Catană, loc. cit. 

435 Munţii Libyei se întind pe malul stîng al Nilului ; pe malul drept se 
află munţii Arabiei. 

436 D i o d o r din S i c i 1 i a, op. cit., cartea I, cap. LXIII, descriind 
construcţia piramidei lui Keops, dă acelaşi număr de 100 de mii (adică 
10 miriade) ; P 1 i n i u s, Hist. Nat., cartea a XXXVI-a, cap. XVII, 
vorbeşte de 300 de mii de oameni care au lucrat la marea piramidă. 

437 Este vorba de rampa de acces de la Giseh, adică o şosea din piatră 
lustruită, pentru a putea transporta piatra pe un teren cu diferenţă de 
nivel. Vezi Dem. Catană, loc. cit. 

438 Inexact ; Herodot atribuie piramidei lui Keops ceea ce i s-a povestit 

probabil despre o altă piramidă, care se afla la un nivel mai puţin 
ridicat. 

439 Vezi Iliada, cîntul XII, v. 258 şi 444. Kp6aaou înseamnă de fapt 

pietre aşezate în formă de trepte, iar este diminutivul cuvîntu- 

lui Pco(jL<k - „soclu, estradă, piedestal". 

440 Această „maşinărie" de lemn este „ascensorul oscilant", un leagăn de 
lemn făcut din două fălci tăiate în segment de cerc, întărite prin tra¬ 
verse ; se păstrează şi azi în diverse muzee. Vezi Dem. Catană, 
loc. cit. 

441 „Ascensorul oscilant" în care se punea blocul de piatră funcţiona ast¬ 
fel : se apăsa pe un capăt al leagănului, celălalt se ridica şi se vîra 

sub el o ţepuşă sau o piatră ; leagănul bascula pînă îşi găsea echilibrul 

pe ţepuşă. Apoi se apăsa de celălalt capăt şi se introducea şi aici o 

altă ţepuşă. Peste ţepuşe, sub leagăn, se introducea apoi o platformă, 
pe care reîncepea operaţiunea cu introducerea ţepuşelor, peste ţepuşe 

iar platformă, peste platformă din nou ţepuşe, pînă se ridica leagănul 

la treapta următoare. Apoi la fel, de pe o treaptă pe alta, pînă la 
nivelul construcţiei. Vezi Dem. Catană, loc. cit., p. 17. 

442 Eup[i.at7) este, se pare, hrean sau o varietate a acestei plante, nuifiită 
Raphanus edulis. în cap. LXXXVII al acestei cărţi s-a vorbit de această 
plantă în întrebuinţarea ei ca purgaţie pentru pregătirea mumifierii. 

443 Inscripţia despre care vorbeşte Herodot nu se mai păstrează ; fiind 

făcută pe faţa exterioară a piramidei s-a tocit cu vremea. 

444 Aceste trei piramide pomenite de Herodot aci nu sînt cele trei care 

există azi grupate la un loc, anume piramidele lui Keops, Kephren şi 
Mykerinos de la Giseh, ci nişte piramide mai mici, care au dispărut. 
Ele se aflau la răsărit de piramida lui Keops ; alte trei piramide mici 
se înălţau şi spre sud de piramida lui Mykerinos. într-un templu vecin 
s-a descoperit o inscripţie în care era vorba despre o piramidă ridicată 
de Keops fiicei sale Hontsen. Vezi D. G h i c a, Istoriile lui Ero- 

dot , II, p. 341. 

445 Kephren sau Khâphra a fost, se pare, fratele lui Dedephra, succesorul, 

amintit de documente, al lui Keops, şi nu fratele lui Keops, cum 

spune Herodot ; face parte din dinastia a IV-a (din mileniul al III-lea 
î.e.n.) 

446 Lacună în care Herodot arăta probabil că nici în alte privinţe piramida 
Iui Kephren nu egala pe aceea a lui Keops. 

447 Herodot greşeşte ; săpăturile au descoperit şi sub piramida lui Kephren 
camere subterane sepulcrale şi mumia regelui. Herodot însă era de 
bună-credinţă, căci se pare că pe timpul lui intrarea piramidei era 
astupată. 

448 Piatra etiopică pestriţă este un granit roşu cu pete negre. S-au păstrat 

astfel de pietre în baza piramidei lui Kephren. Cf. P 1 i n i u s, Natura - 
lis Historia, cartea a XXXVI-a, cap. XVII. 

449 E curios că Herodot nu vorbeşte de Sfinx, care se afla în dreptul 
piramidelor încă de pe timpul dinastiei a Vlll-a. 

450 Nu se ştie ce semnificaţie mai adîncă include acest nume de ,,Philitis“. 
S-ar putea să reprezinte o aluzie la filisteni, care, pe timpul Rames- 
sizilor au ocupat nordul Egiptului, sau la dominaţia „regilor-păstori“ 
(hiesoşii). Vezi Notiţa istorică la această carte. 

451 „După Kephren" - vezi cap. CXXVII, a cărui continuare se află aici. 

452 Mykerinos (în egipteană Menkaura) face parte din dinastia a IV-a, 
(mileniul al III-lea î.e.n.). 

453 Vaca descrisă de Herodot este imaginea lui Isis ; sarcofagul în formă 
de vacă avea aceeaşi semnificaţie ca şi sarcofagul lui Osiris, divinitate 
protectoare a morţilor. Ea nu poate fi în nici un caz pusă în legătură 
cu un faraon din dinastia a IV-a. Nu este exclus ca Herodot să fi 
confundat pe Mykerinos cu Psammctihos al II-lea, care avea porecla 
„Menkaura" (593-588 î.e.n.). 

454 într-adevar, egiptenii aveau statui nude. Pentru nudul feminin, sculptura 

egipteană ne oferă splendide exemplare ; nu este vorba de reprezen¬ 

tări ideale de divinităţi, ci de statui naturaliste de regine şi de prinţese 
care au pozat nude ; nudurilc statuare masculine erau aproape tot atît 
de frecvente ca în Grecia antică. 

455 Probabil este vorba de o legendă care nu arc nimic dc-a face cu reali¬ 
tatea. Nu se ştie pentru care motiv Mykerinos (Psammetihos al II-lea ?) 
a avut această reputaţie. 

456 E vorba de Osiris. P 1 u t a r h, Xlept ’'I<n8o<; xal ’OaupiSoţ, 52, poves¬ 
teşte cum la sărbătoarea din Sais se făcea o procesiune cu vaca în 
jurul templului, ceea ce simboliza peregrinările lui. Isis în căutarea lui 
Osiris. 

457 Probabil că lacurile din Deltă erau special amenajate pentru distracţii. 
Lacurile şi împrejurimile lor erau locuri de petrecere - vînătoare în 
special -, dar şi de refugiu ; Mykerinos se ducea acolo să petreacă. 

458 Vezi mai sus nota 448. 

459 Adică fiecare latură fiind de trei plcthre fără 20 de picioare. Plethra 

fiind de 100 de picioare, cele trei plcthre fără 20 de picioare fac 
240 de picioare. Măsura dată de Herodot este ceva mai mică decît 
lungimea adevărată. 

460 Rhodopis - „obraji rumeni“ a fost o curtezană de origine tracă. în 

povestirea lui Herodot s-ar putea să se confunde, sub acest nume, două 
persoane : curtezana şi regina Nitocris, care a fost cea mai frumoasă 
femeie din timpul ei (după cum spune Manethon) şi care ar fi construit, 
se pare, a treia piramidă. 

461 Asupra argumentării lui Herodot că piramida nu putea aparţine Rho- 

dopei există discuţii ; In general, este considerată ca justă argumentarea 
lui Herodot. 

462 O legendă susţine că Esop ar fi fost ucis la Delfi în urma unei învi¬ 
nuiri false ; locuitorii, la porunca unui oracol, au fost siliţi să dea 
despăgubire pentru moartea lui. Motivul uciderii fabulistului diferă de 
la autor la autor. în fond, toate versiunile relatează cam acelaşi lucru : 
Cresus l-a trimis pe Esop la Delfi pentru a oferi acolo un mare sacri¬ 
ficiu, iar banii ce-i mai rămîneau urma să-i ofere delfienilor. Iscîndu-se 
ceartă la împărţirea banilor, Esop nu a mai dat banii, intenţionînd 
să-i ducă înapoi lui Cresus, lucru pentru care delfienii l-au ucis. 

463 Sappho, vestită poetă de la începutul secolului al Vl-lea î.e.n. ; a trăit 
la Mytilene. Sappho a avut trei fraţi : Larihos, Charaxos şi Erygios. 
Charaxos a rămas imortalizat în versurile poetei. Privitor la acest pasaj 
din Herodot vezi Eduard Will, Alcee , Sappho , Anacreon et 
Herodote, Note de chronologie litteraire, în „Revue de Philologie“, 
1951/11, p. 178. 

464 Se subînţelege : „poate să-şi dea seama de total, după a zecea parte \ 

465 Asemenea frigări de metal (opeXioxoi) au servit un timp ca unităţi 
de schimb. Probabil că şi aceste frigări de la Delfi erau un fel de uni¬ 
tăţi monetare. 

466 Chios, insulă aproape de coasta ionică a Asiei Mici. 

467 Mytilene, oraş din insula Lesbos, în Marea Egee. 

468 Numele Asychis este necunoscut în listele de faraoni. D i o d o r din 
S i c i 1 i a, op. cit., cartea I, cap. XCIV, vorbeşte de un Sasychis, 
succesor apropiat ai lui Mykerinos, care ar fi construit, de asemenea, 
o piramidă. S-ar putea ca sub acest nume să se ascundă Aseskaf, un 
urmaş al lui Menkaura, (dinastia a IV-a, mileniul al III-lea î.e.n.). 

469 Aci în text este care înseamnă „cameră mortuară, unde se 

păstrau mumiile". 

470 Nu se ştie unde a fost situată această piramidă. S-au găsit totuşi pira¬ 
mide de cărămidă lingă lacul Moeris la Ntasur, la sud de marile 
piramide. 

471 Pasaj ironizat şi parodiat de Aristofan, 'Păsările, v. 1142 şi urm. 

472 Numele Anysis este cu totul necunoscut în listele de faraoni. 

473 Regele Sabacos sau Sabaka (sfîrşitul secolului al VlII-lea î.e.n.). Invazia 
etiopiană a avut loc în Egipt în jurul anului 715 î.e.n. 

474 In timpul dominaţiei etiopiene peste Egipt (prima dată în secolul al 
VlII-lea î.e.n.), cînd monarhii erau etiopieni, în Deltă, cu ajutorul 
asirienilor, şi-au menţinut domnia şi cîţiva monarhi egipteni. 

475 Despre aceste canale, vezi, tot în această carte, cap. CVIII. 

476 Bubastis sau Paşt (Luna), asimilată de greci cu Artemis. Ruinele templu¬ 
lui de la Bubastis se mai găsesc şi azi în localitatea Tel-Başt. 

477 Cuvîntul od(i.aai7] înseamnă „perete de piatră" (vezi, tot în cartea a II-a, 
cap. LXIX), de cărămidă (cartea I, cap. CXX şi CXCI), dar şi „zid" 
care înconjoară o clădire (în pasajul acesta şi în cartea a Vl-a, 
cap. CXXXIV). 

478 La retragerea etiopienilor, regele acestora n-a mai fost Sabaka (cel 
de la sfîrşitul secolului al VlII-lea î.e.n.), ci Tanut-Amon, alungat de 
egipteni cu ajutor asirian (în prima jumătate a secolului al VH-lea 
î.e.n.). 

479 Amyrtaios a trăit în secolul al V-lea î.e.n. şi a luptat contra perşilor. 
Herodot greşeşte punînd un interval de 700 de ani între dominaţia 
etiopiană şi epoca lui Amyrtaios ; în realitate au fost mai puţin de 
300 de ani. 

480 Numele insulei nu apare în nici un alt text vechi ; nu se ştie unde a 
fost situată. 

481 Sethos nu apare în listele regilor date de Manethon sau de Diodor. 
După Herodot, el ar fi un contemporan al lui Sennacherib, regele asi¬ 
rienilor (705-681 î.e.n). în I s a i a, cap. 37, v. 9, se arată că pc 
tronul Egiptului, contemporan cu Asarhaddon, fiul lui Sennacherib, se 
afla un rege etiopian, Tirhata sau Terak (Taharka), bătut de Asarhaddon 
în 671 î.e.n. S-ar putea ca Herodot să facă aici o confuzie cu numele 
marelui preot al lui Phtah. 

482 Vezi tot în această carte, cap. CXLIX şi nota 522. 

483 Sennacherib a fost numai regele asirienilor, nicidecum şi al arabilor, 
în unele ediţii, cuvintele „şi al asirienilor" lipsesc cu totul, ca fiind 
o interpolare tîrzic. S-ar putea ca această confuzie a lui Herodot să se 
datoreze faptului că ambele popoare erau semite şi ca arabii se găseau 
în imediata vecinătate a egiptenilor. 

484 Expediţia a avut loc în jurul anului 700 î.e.n, 

485 Adică regele Sethos. 

486 Textul prezintă o lacună aci. 

487 S-ar putea ca adevărata cauză a retragerii lui Scnnachcrib să fi fost 

intr-adevăr o epidemic adusă de şobolani. în Fcnicia, şobolanul era 

socotit simbolul ciumei. 

488 Această statuie nu era a regelui Sethos, ci a preotului lui Horos, divini¬ 
tate căreia îi era consacrat şobolanul. 

489 Inscripţia nu s-a găsit pînă acum. 

490 Adică de la Min (Menes) pînă la Mocris au fost trei sute treizeci de 
regi, cărora le-au urmat cei unsprezece regi enumeraţi de Herodot (din¬ 
tre care etiopianul nu este pus la socoteală). 

491 In capitolul următor se spune că în acest timp au fost trei sute patru¬ 
zeci şi cinci de regi. Trei sute patruzeci şi uoa de generaţii, considerînd 
trei generaţii pe secol, reprezintă aproximativ 11 366 ani, deci socoteala 
lui Herodot este aproape aceeaşi. 

492 Tot în această carte, cap. CXLIV, Herodot vorbeşte totuşi de zei care 

au domnit peste Egipt ; înseamnă că aici vrea să spună că, conform 

legendelor egiptene, n-au existat zei întrupaţi în oameni care să fi dom¬ 
nit peste Egipt. 

493 Această absurditate poate fi atribuită faptului că Herodot n-a înţeles 
bine unele explicaţii date de preoţi. 

494 Hecataios din Milet, celebru logograf şi geograf care a trăit spre sfîrşitul 
secolului al Vl-lea î.e.n. 

495 în capitolul precedent - 341 coloşi ; să se remarce că, după această 

afirmaţie, lui Hecataios i s-au arătat 345 de statui, deci cu 4 în plus 

faţă de Herodot, care este mai tînăr şi a vizitat mai tîrziu Egiptul ; 
ar fi trebuit, invers, ca pe vremea lui Herodot numărul lor să fie 

crescut. Probabil, sub acţiunea vremii, să se fi distrus unele statui. 

496 Piromis înseamnă în egipteană numai „om“ şi nu, cum traduce Herodot, 
„om de treabă 11 . 

497 Aceeaşi părere expusă de Diodor din Sicilia, op. cit., cartea I, 

cap. XII, 44. Vezi şi Notiţa istorică la această carte. 

498 în mitologia egipteană există doi zei Horos, amîndoi zeii Soarelui, unul 
fratele, altul fiul lui Osiris. Horos, fiul lui Osiris, aparţine dinastiei 
zeilor care au domnit peste Egipt. Vezi Diodor, op. cit., cartea I, 
cap. XLIV, şi Pausanias, op. cit., cartea a Il-a, cap. XXX, 6. Hero¬ 
dot îl identifică cu Apollo. 

499 Typhon sau Seth, ucigaşul lui Osiris. 

500 Vezi, tot în această carte, cap. XLVI şi nota 204. 

501 Vezi, tot în această carte, cap. XLIII şi nota 191. 

502 Tot în cartea II, cap. XLII : 17 000 de ani. 

503 Calculele nu s-au făcut an de an, aşa cum susţine Herodot, ci începînd 
de la Amasis înapoi. Dacă între Cadmos şi Heracles au existat cinci 
generaţii (vezi cartea a Il-a, cap. XLIV), între Dionysos, nepotul lui 
Cadmos, şi Heracles, au existat numai trei generaţii. 

504 în unele ediţii ale textului lui Herodot apare cifra 1 000. 

505 Vezi, tot în această carte, cap, L, unde Herodot a spus că aproape toţi 

zeii greci vin din Egipt. 

506 Au existat mai multe oraşe cu acest nume : în Etiopia, Egipt, Arabia, 
Babilonia, Grecia etc. In limba veche egipteană, numele „Nysa“ poate 
fi legat de cuvîntul n-isi - „locuinţa Isidei“. 

507 Probabil Herodot se referă aci în special la clasa războinicilor cu care 
s-a purtat rău Sethos. 

508 înainte de Psammetihos I (întemeietorul dinastiei a XXVI-a saită, 663 
î.e.n.), Egiptul a fost împărţit chiar în mai mult de 12 mici regate. 

509 Herodot greşeşte, deoarece construcţia labirintului este anterioară dom¬ 
niei celor doisprezece regi ; inscripţiile găsite acolo amintesc de numele 
lui Lamaris (Moeris), adică Amenemhet al III-lea, din dinastia a XH-a 
(cel mai vestit faraon din Regatul Mijlociu, mileniul al II-lea î.e.n). 
Labirintul a fost clădit aproape de actualul oraş Medinet-el-Faium. 
S t r a b o, în op. cit., cartea a XVII-a, dă o descriere mult mai amplă 
a labirintului pe care l-a vizitat în persoană. 

510 Lacul Moeris (Mer-ur - „lac mare“) ocupa odinioară întreaga cîmpie 
în care e situat azi oraşul Medinet-el-Faium. Pe vremea lui Plinius cel 
Tînăr, acest lac, întreţinut în mare parte cu apă adusă prin canale din 
Nil, era secat şi redus la dimensiunile care pot fi văzute şi azi în actualul 
lac Birket-el-karun. 

511 Oraşul „Crocodililor 44 (Crocodilopolis) era situat la apus de lacul Moeris. 
Pe timpul regilor Ptolemei, acest oraş a primit numele de Arsinoe, după 
numele sorei şi soţiei lui Ptolemeu Filadelful (care a domnit între anii 
285-246 î.e.n.) 

512 Templul din Efes a fost distrus şi reconstruit de trei ori. A treia oara a 
fost reconstruit de arhitectul Eratostratos în anii 356 î.e.n., mai mare şi 
mai plin de splendoare decît clădirile anterioare. Templul a fost ridicat 
în cinstea Artemidei. Azi n-au mai rămas din el decît ruine. 

513 Templul Herei din insula Samos întrecea în mărime şi frumuseţe toate 
templele elene, afară de cel din Efes (vezi H e i o d o t, cartea a IlI-a, 
cap. LX). Azi au rămas ruinele templului Herei. 

514 Strabo, op. cit., cartea a XVII-a, cap. I, 37, dimpotrivă, nu considera 
construcţia labirintului superioară piramidelor. 

515 Strabo, op. cit., cartea a XVII-a, cap. I, 37, indică o altă împărţire a 
curţilor. După Herodot, se înţelege că aceste curţi, pentru a putea fi faţă 
în faţă, trebuiau să fie dispuse pe două rînduri de cîte şase. 

516 Destinaţia labirintului este foarte discutată. Unii scriitori antici, printre 
care şi Herodot, susţin că în camerele subterane erau înmormîntaţi regi 
ai Egiptului, ceea ce nu pare verosimil; săpăturile arheologice făcute 
aici n-au găsit nici un mormînt. învăţaţii moderni au presupus, unii, că 
aceste camere au servit ca lăcaş de închinare, alţii, ca palat al regilor, 
alţii că erau destinate studiilor astronomice, întrunirilor publice şi religi¬ 
oase. Adevărul nu se cunoaşte. 

517 Este vorba de piramida d: la Hauârah (din care se mai văd ruinele 
la Birket-el-karun). Cf. şi Strabo, op. cit cartea a XVII-a, cap. VIII 
11. Această piramidă a servit ca morminte faraonului Moeris (Amcnem- 
het al III-lea din dinastia a Xll-a). 

518 Braţul, ca măsură - vezi mai jos, nota 522. 

£1 9 Cam peste 400 dc km ; calculul este exagerat. în realitate, cam 148 km. 


NOTE. CARTEA A II-A 


467 


520 Lacul a fost săpat numai în parte ; numeroase canale îl legau de Nil. 
Partea din lac care se mai poate vedea şi azi este naturală. 

521 Este vorba nu de piramide, ci doar de soclul statuilor lui Amenem- 
het al IlI-lca (dinastia a XH-a), care totuşi nu erau în mijlocul lacului ; 
Herodot le-a văzut în perioada inundaţiei. 

522 Măsurile folosite de Herodot sînt : SaxruXoc; - „degetul" - 

cea mai mică unitate (aproximativ 2 cm) - ; patru degete fac o palmă - 
7raXon.<mr), iar trei palme fac o palmă întinsă -oTuO-afiT]; patru 7raXaicmf) 
fac un picior, 7rouc; ; —Tr/j/uc;, „cotul" este distanţa de la vîrful degetului 
marc pînă la cot (echivalînd cu 24 SaxTuXot;- un cot este egal cu un 
picior şi jumătate sau cu două CT7U&afXY) „palme întinse" ; opymoc 

- ,,braţul" - este distanţa ambelor braţe întinse, ceea ce este egal cu 

patru coţi, sau şase picioare, sau 96 de degete ; ^Xe^pov - plethra este 
distanţa de 100 de picioare; OTaSfoveste echivalentul a 6 plethre sau 
600 de picioare ; - „shoina" - e o măsură egipteană, 

echivalentă cu 60 de stadii ; 7rapaaayyy) - „parasanga" - este o 
măsură persană, echivalentă cu 30 de stadii greceşti ; âpoupa - „arura" 

- e o măsură agrară, i // l de plethră pătrată. 

523 S t r a b o, op. cit., cartea a XVII-a, cap. I, 4, 35, 37 şi D i o d o r, 
op. cit., cartea I, cap. LII, spun că acest canal pornea din Nil, lingă 
Heracleopolis, şi avea 80 de stadii lungime. Probabil este vorba de 
canalul Bahr-Yusuf de azi. 

524 In perioada inundaţiei. 

525 In perioada retragerii apelor. 

526 Este vorba de lanţul muntos al Libyei, orientat spre nord-sud, şi nu 
est-vest, cum spune Herodot. Herodot se referă, probabil, la o ramifi¬ 
caţie a muntelui în această direcţie. 

527 în Egipt, armurile de metal erau puţin obişnuite, prelucrarea fierului 
era încă necunoscută în această vreme, vezi Istoria Universală, voi. I, 
p. 582 ; coifurile se făceau mai ales din piele ; aşa se explică mirarea 
egiptenilor la vederea soldaţilor greci îmbrăcaţi în armură de bronz 
(vezi mai jos, cap. CLII). 

528 Mlaştinile pomenite şi în cap. XCII şi CXL din această carte. 

529 Sub numele de Sabacos, Herodot înglobează patru regi etiopieni : Sa- 
bacos, Şabataka, Taharka şi Tanut-Ammon. Vezi, tot în această carte, 
cap. CXXXVII-CXXXIX. Etiopianul Sabacos (Sabakha) a domnit la 
sfîrşitul secolului al VlII-lea î.e.n. Pentru pasajul acesta din Herodot, 
vezi şi D i o d o r din S i c i 1 i a, op. cit., cartea I, cap. LXVI. 

530 Necos (Nechao, în textele cuneiforme) este fiul lui Psammetihos I, 
urcat pe tron în 609 î.e.n., domnind pînă în 594 î.e.n. Acest monarh 
egiptean a fost întronat de Aşşurbanipal în Deltă (la Sais şi Memfis) 
în timpul dominaţiei etiopiene (663 î.e.n.). El este, de fapt, fondatorul 
celei de a XXVI-a dinastii, saite. A pierit ucis de Tanut-Ammon, un 
urmaş al lui Sabacos. 

531 Psammetihos fugise în regatul protectorului său. 

532 Vezi, tot în această carte, cap. CXXIX. 

533 Pentru că egiptenii, datorită căldurii, nu purtau armură, ci îmbrăcăminte 
de in şi piei. 

534 Apis (boul), în egipteană Hapis, reprezenta, în mitologia egipteană, în- 
carnaţia lui Osiris. Curtea lui Apis este descrisă pe larg de S t r a b o, 
op, cit., cartea a XVIII-a 555. Boul Apis avea o cameră somptuoasă, împrej¬ 
muită de o curte în care lumea intra să i se închine. Această curte se 
afla aproape de templul lui Phtah din Memfis, sau, cum spune Hero- 
dot, a lui Hephaistos. 

535 Statuile, puse probabil pe un piedestal, serveau drept coloane, întoc¬ 
mai ca în construcţia Erechteionului de pe Acropole. 

536 Numele Epaphos pare a fi, după Herodot, o variantă stîlcită a nume¬ 
lui Apis şi nu, cum spune E s h i 1, Prometeu , v. 848, un derivat al cu- 
vîntului grecesc CTracpeîv - >>a atinge'*. 

537 Cum erau şi „Taberele tyrienilor" care ocupau un cartier întreg din 
oraşul Memfis. Vezi, tot în această carte, cap. CXII. 

538 Vezi mai jos, cap. CLXIV, unde Herodot vorbeşte despre aceşti inter¬ 
preţi ca despre o adevărată castă socială. 

539 Braţul Pelusiac este cel mai răsăritean braţ al Nilului, azi aproape se¬ 
cat. Aşezarea coloniştilor în acest loc se explică prin importanţa lui 
strategică. 

540 La Memfis, în cartierul numit mai tîrziu Kocpix6v (Caricon). 

541 Probabil că este vorba numai de prima aşezare de greci în Egipt şi nu 
de orice stabilire de străini, pentru că însuşi Herodot vorbeşte de ty- 
rienii stabiliţi la Memfis (vezi, tot în această carte, cap. CXII). 

542 "OXxoi - „calele" - erau nişte butuci cilindrici pe care se trăgea 
nava din apă sau se împingea în apă. 

543 Adică despre cel mai important oracol din Egipt, despre oracolul La- 
toniei din oraşul Buto (vezi, tot în această carte, cap. LXXXIII). 

544 Aci e o lacună în text ; în rîndurile care lipsesc, Herodot preciza pro¬ 
babil locul sanctuarului în raport cu Nilul. 

545 Oraşul Buto este menţionat şi în cap. LIX, LXIII, LXXXIII şi CXXXIII 
din această carte. 

546 Fraza aceasta este încurcată, ca un sens obscur ; nu este exclus ca textul 
să fie corupt. 

547 7rapcopo<p(<;- „streaşină" - este explicată de P o 11 u x, op. cit., I, 

81, astfel : to tou 6p6<poo xal toG OT^yoix; - „partea dintre 

tavan şi acoperiş", cu alte cuvinte, partea acoperişului de la zid, unde 
se termină tavanul, şi pînă-n capăt, deci streaşină. 

548 Insula Hemmis este numită de Hecataios (fr. 284 Miiller) Hembis; 
în egipteană Khebt. 

549 Teophrastos, ITepl <pUT<î>v, IV, 13, S e n e c a, Quaesliones na- 

turales , III, 25, P 1 i n i u s, Historia naturalis , cartea a Il-a, cap. XCV, 

vorbesc şi ei despre insulele plutitoare ale Egiptului. Vorbind chiar de 
insula Hemmis, Hecataios, fr. 284 Miiller, spune : „este o insulă suspen¬ 
dată, şi pluteşte pe apă, şi e purtata pe apă". 

550 Legendă analogă cu cea a insulei Dclos, consacrată tot Latonei. 

551 Vezi, tot în această carte, cap. XLVI şi CXLV. 

552 Adică insula plutitoare îşi schimba mereu locul pentru a-1 ascunde pe 
Apollo (Horos) de Typhon. 

553 După greci, Horos al egiptenilor corespundea cu ApoIIo, Isis cu De- 
metra, Osiris cu Dionysos. In mitologia egipteană insă, ApoIIo nu avea 
ca soră pe Artemis, cum exagerează Herodot analogia. Artcmis egip¬ 
teana era Bubastis sau Paşt, una din cele opt divinităţi primordiale. 

554 Eshil, marele poet tragic, născut la Elcusis în Attica în anul 525 î.e.n. ; 
a murit la Gela în Sicilia, în anul 456 î.e.n. 

555 Domnia lui Psammctihos I a avut loc între anii 664-610 î.e.n. Psam- 

metihos a luptat în mod strălucit pentru eliberarea Egiptului, şi-a 

întors apoi armele împotriva asirienilor cu sprijinul lui Gygcs (Gugu), 
regele Lydiei. Asediul Aşdodului face parte din această campanie. Cf. 
şi D i o d o r din Sicilia, op. cit., cartea I, cap. LXVI. 

556 Azotos sau Aşdod, oraş al filistenilor, azi Esdud. După Diodor din 
Sicilia, asediul îndelungat al oraşului a creat în cele din urma nemul¬ 
ţumiri care au dus la dezertarea trupelor egiptene. 

557 Necos, în egipteană Nechao (după numele bunicului său), pomenit şi 
în Biblie I e r e m i a, XLVI, 2), vezi şi nota 530 la această carte. 

558 Sesostris, adică Ramses al Il-lea, ar fi fost, după unii autori antici, pri¬ 
mul faraon care a început săparea canalului. Lucrările au fost de fapt 
iniţiate de Seti I (1328-1300 î.e.n.). 

559 Fapt atestat de o inscripţie trilingvă, găsită între Suez şi lacurile 

Amare. 

560 Patumos sau Pi-tumu (Pi-tumon - „locul zeului Tumon"), azi Tell-el- 
Maşhuta, la 17 km spre vest de Ismailia. 

561 Este vorba de partea de nord a masivului muntos al Arabiei. 

562 Prin depresiunea Uâdy Tumilât, spre miază-zi. 

563 Herodot înţelege prin Marea Roşie, Golful Persic, iar prin Golful Ara¬ 
bic, actuala Mare Roşie. 

564 Exagerat ; se pare că 800 de stadii sînt mai aproape de realitate. 

565 Herodot are în vedere trecerea din Marea Mediterană în Marea Roşie 
prin canal şi pe cursul inferior al Nilului. 

566 Construirea canalului, la care au pierit, după Herodot, 120 de mii de 
oameni, urmărea, se pare, nu numai scopuri comerciale, ci şi militare, 
Nechao fiind un faraon care a dus o politică expansionistă. 

567 La fel cu grecii ; Herodot se miră că şi lor, grecilor, le poate da ci¬ 
neva epitetul de „barbar". Cf. nota 1 la cartea I. 

568 Trireme (vezi cartea I, notele 10 şi 356) egiptene s-au găsit pictate pe 

zidurile unui templu ridicat de Ramses al IlI-lea (dinastia a XX-a, 
Regatul Nou, secolul al XH-lea î.e.n.). Grecii au învăţat construcţia 
triremelor de la egipteni. Cf. Thucydides, op. cit., cartea I, 

cap. XIII. 

569 Necos a fost faraonul care a trimis din Golful Persic o expediţie feni¬ 
ciană pentru a face înconjurul Africii (vezi cartea a IV-a, cap. XLII). 

570 Magdolos sau Mageddo este oraşul în care Necos l-a omorît pe Iosias, 
regele Izraelului (Regii, II, 23), în anul 608 î.e.n. 

571 Oraş cunoscut şi sub denumirea Kadeş - probabil Gaza. 

572 Vezi cartea I nota 111. 

573 Domnia lui Nechao a fost între anii 609 şi 594 î.e.n. 

574 Psammis sau Psamtik, faraon renumit pentru o expediţie de represalii 

în Etiopia, este cunoscut sub numele de Psammctilios al II-lca 

(593-588 î.e.n.). 

575 Eleea, ţinut în vestul Peloponesului. 

576 D i o d o r din S i c i 1 i a, op. cit., cartea I, cap XCV, plasează 

această întîmplare pe timpul lui Amasis (Ahmes al II-lea, 569-525 

î.e.n.). 

577 Din anul 593 pînă în anul 588 î.e.n. 

578 în timpul acestei expediţii (începutul secolului al Vl-lea) mercenarii 
greci au gravat pe coloşii de la Abu-Simbel inscripţii cu litere greceşti. 
Această dată timpurie dă o marc importanţă acestor inscripţii, pentru 
că aparţin unei vremi cînd scrisul grec se manifesta rar. Cea mai re¬ 
centă comentare a inscripţiilor este făcută de A. B e r n a r d şi 
O. M a s s o n, Les Inscriptions d*Abou-Simbel, în „Rcvuc des Etudcs 
Grecques“ LXX, 1957, pag. 1-47. 

579 Apries (sau Uahabra) este identic cu faraonul Ofra amintit în Vechiul 
testament, I e r e m i a, cap. XXXVII vers. 8 şi 11 ; cap. XLIV vers. 30 ; 
pomenit şi de D i o d o r d i n S i c i 1 i a, op. cit., cartea I, cap. LXVIII 
şi a domnit între anii 588-566 î.e.n. 

580 După Manethon, Apries a domnit numai 19 ani (între 588-569 î.e.n.). 

581 Herodot povesteşte aici o reeditare a atacului lui Nechao al Il-lea asu¬ 
pra Palestinei şi Syriei pe la sfîrşitul secolului al Vll-lea î.e.n. Acest 
atac, pomenit tot în cartea a Il-a, cap. CLIX, era de fapt îndreptat 
împotriva Babilonului, cu care Egiptul îşi disputa Syria şi Palestina. 
După victoria de la Kadeş (Cadytis), Nechao al II-lea, care pătrun¬ 
sese pînă la Eufrat, a fost bătut de Nabucodonosor (încă tînăr pe acea 
vreme şi asociat la domnia tatălui său Nabopalassar), la Karkemiş 
(605 î.e.n.). Vezi Notiţa istorică la cartea a Il-a, p. 127. 

Apries a reluat atacurile tatălui său, luptînd mai departe împo¬ 
triva lui Nabucodonosor pentru aceleaşi regiuni. Diodor din Si¬ 
ci 1 i a, op. cit., cartea I, cap. LXVIII, vorbeşte de unele victorii ale 
lui Apries. Se pare că tyrienii şi sidonienii, în alianţă cu Apries, au 
luptat multă vreme împotriva lui Nabucodonosor, dar nu au reuşit să-şi 
menţină mult timp poziţiile avantajoase ; Apries n-a putut rezista arma¬ 
telor din Babilon şi în cele din urmă şi-a părăsit aliaţii. 

582 Vezi şi cartea a IV-a, cap. CLIX. 

583 Amasis sau Ahmes, după Manethon - v A|jlcocfi<; , despre care Diodor 
din S i c i 1 i a, cartea I, cap. LXVIII, spune că era avY)p Ificpocv’/]^ 
Atyu7mo<; - „un bărbat egiptean de seamă", a domnit între anii 
569-525 î.e.n. El este ultimul mnrc rege din dinastia saită. 

584 Vezi mai sus, la cap. CLI, unde, de asemenea, un coif serveşte ca un 
semn al regalităţii. 

585 Momemfis, azi Menuf era aşezat pe un canal între gura Canobică şi 
Lacul Marcotic. 

586 Prin care nu trebuie să se înţeleagă ,,caste“, cum probabil înţelegea 

Herodot (Cf. cartea a Vl-a, cap. LX), ci pături sociale. Alţi autori an¬ 
tici împart pe egipteni în alte categorii sociale : Diodor din 

S i c i 1 i a, op. cit., cartea I, cap. XXVIII, vorbeşte de trei pături 

(preoţii, ţăranii, meseriaşii) ; S t r a b o, op. cit., cartea XVII, îi 
împarte, de asemenea, în trei : soldaţii, agricultorii şi preoţii. 

587 Sensul acestor cuvinte este obscur : „calasyricni", după unii, înseamnă 
„soldaţi în floarea vîrstei", iar ,,hcrmotybicni“ ar fi soldaţi de mina 
a doua. 

588 Noma Hemmis sc afla în Deltă, nu în regiunea insulei cu acelaşi nume. 

589 Natho (Ncut) era situată între Busiris şi Bubastis ; azi Saragd. 

590 Cifra este exagerată, la fel şi cifra calasyricnilor, enunţată mai jos. 

591 în afară de noma Tcbei, celelalte nome nu sînt cunoscute cu precizie ; 
în orice caz, ele erau situate în partea de nord a Egiptului. 

592 Adică obiceiul de a considera o meserie ca nedemnă dc militari. 

593 La Sparta, învăţarea şi îndeletnicirea cu vreo meserie erau interzise 
cetăţenilor dc drept ; ele erau profesate numai de perieci. 

594 Şi sicyionienii, după S t r a b o , op. cit., cartea a VUI-a, cap. VII, 23. 

595 Vezi, tot în această carte, cap. XXXVII, despre privilegiile de clasă 

ale preoţilor. 

596 Arystera - măsură pentru lichide, care corespunde cotyl-ului grec (27 
centilitri). 

597 Despre îngîmfarea şi orgoliul lui Apries se vorbeşte şi în Vechiul tes¬ 
tament, E z e c h i e 1, XXIX, 3 şi I e r e m i a, XLIV, 30. 

598 Diodor din Sicilia, op. cit., cartea I, cap. LXVIII, relatează 
şi el moartea lui Apries, iar istoricul evreu Flavius Iosephus, 
cartea a X-a, cap. IX povesteşte cum Apries (Hofra) a fost prins şi 
ucis de Nabucodonosor. Nu este imposibil ca Nabucodonosor să se 
fi amestecat în cearta dintre cei doi rivali, sprijinindu-1 însă pe Amasis, 
care a devenit apoi un fel de supus al lui Nabucodonosor. 

599 to îpov este sanctuarul, to [i&fOLpov, nu 6 wjog, este templul. 

600 Aiţy. 'Oopriptaxa. - Nu se ştie nimic precis ce este o &up<x>(i,a, probabil 
porţi monumentale, în interior avînd anumite încăperi ; cuvîntul dă 
loc la multe interpretări : unii comentatori consideră că e vorba 
de două porţi, alţii, de porţi duble, adică porţi cu două canaturi. Am 
ales interpretarea lui L e g r a n d, op. cit., II, p. 186 şi nu cea a lui 
Panetsos, Herodot, Historia, Athena, 1939 (uşă cu două cana¬ 
turi). 

601 Al zeului Osiris. 

602 Lacul se poate vedea şi azi, dar nu mai are formă circulară, şi poartă 
numele Sa-el-Hagar. 

603 Herodot şi-a propus încă de la începutul cărţii (cap. III) să fie discret 
în problemele religioase. Vezi Studiul introductiv, p. XXXIII. 

604 în greceşte - „a emigra" ; s-a tradus liber prin „cotro¬ 

pire", „năvală" a străinilor care a provocat emigrarea ; dorienii au cobo- 
rît în Pelopones în secolele XII-XI î.e.n. 

605 Siuf - azi Es-Seffeh. 

606 Se pare că e vorba de o anecdotă străină Egiptului, pentru că lipsa 
de respect faţă de faraon, spălarea picioarelor, ridicarea statuii unui 
zeu într-o piaţă, sînt străine obiceiurilor egiptene. 

37 — Herodot — Istorii voi. I 

607 Cercetarea oracolelor pentru descoperirea hoţului este un obicei egip¬ 
tean. 

608 Sfinxul era o fiinţă legendară cu trup de animal şi cap de om ; ia 

greci, sfinxul avea cap de femeie, la egipteni, cap de bărbat. Şi azi 

se mai păstrează asemenea coloşi ; cel mai mare sfinx se poate vedea 
la Giseh, lingă Cairo. Sfinxul era simbolul sau chipul Soarelui - ca 
divinitate. 

609 Vezi, tot în această carte, cap. CLXVI. 

610 Masa cubică a acestui bloc de piatră era deci cam de 343 m 3 (ţinînd 

seama că 21 coţi = 11 m ; 14 coţi = 7,38 'm ; 8 coţi = 4,216 m). 

611 Vezi, tot în această carte, cap. CLV, unde este vorba de 40 de coţi. 

612 Oftatul şefului lucrărilor i s-a părut lui Amasis un semn rău-prevesti- 
tor. 

613 Există monumente, dar de dimensiuni mult mai mici decît cele indicate 

de Herodot, care reprezintă pe Osiris culcat intr-un pat funerar, între 

statuile surorilor lui, Isis şi Nephtys, aşezate vertical. 

614 Diodor din S i c i 1 i a, op. cit., cartea I, cap. XXXI, vorbeşte 

despre 18 mii de oraşe în Egipt, T e o c r i t, Idile, XVII, v. 82-8-*. 

de peste 33 de mii. 

615 Interpretarea dată de Herodot acestei legi este falsă : prezentarea sur¬ 
selor de cîştig în faţa monarhului se făcea nu din pricini morale, ci 

pentru fixarea impozitelor. 

616 Herodot greşeşte : Solon (născut aproximativ 640 î.e.n.) a dat aceste 
legi cu douăzeci de ani înainte de domnia lui Amasis (care a devenit 
rege în anul 569 î.e.n.). 

617 Probabil că din cauza simpatici lui Amasis pentru greci, tradiţia egip¬ 
teană l-a prezentat răuvoitor faţă de localnici (vezi, tot în această 
carte, cap. CXXIII). 

618 Pînă la Amasis, în afara mercenarilor, grecii n-au fost socotiţi decît 
oaspeţi toleraţi în Egipt. Naucratis era situat la vest de Delta Nilu¬ 
lui. 

619 Situat în partea de nord a oraşului Naucratis. 

620 Care aveau datoria să supravegheze şi să protejeze comerţul, să rezolve 
diferendele comerciale etc. ale cetăţenilor veniţi aici din oraşele greceşti 
amintite. 

621 „Celelalte oraşe" - Chios, insulă lingă coasta ionică a Asiei Mici, cu 
un oraş cu acelaşi nume ; Tcos, oraş al Ionici, azi ruinele de la Bc- 
drun ; Foceea, oraş pe coasta Ioniei, azi Fokia ; Clazomenai, oraş al 
Ioniei, azi S. Giovanni ; Rhodos, insulă aproape de Asia Mică ; Cnidos, 
oraş în Caria (Asia Mica), azi ruine aproape de Capul Erio ; Phasclis, 
oraş în Licia (Asia Mică), azi ruine aproape de Tekrova ; egineţii, 
locuitorii Eginci, insulă în Golful Saropic. 

622 Săpăturile au dezvăluit şi existenţa altor temple. 

623 Lîngă care se afla Naucratis (vezi, tot în cartea a Il-a, cap. CXXIX). 

624 Amficţyonii erau deputaţi ai cetăţilor greceşti unite într-o confederaţie 
politică şi religioasă, ale căror adunări se ţineau primăvara la Delfi, 
toamna la Anthela, aproape de Thermopyle. 

625 Alţi scriitori vechi ouq incendierea templului pe seama Peisistratizilor. 

626 In texte este cm>7rTY)pia şi se presupune a fi piatră acră (alumen) despre 

care P 1 i n i u s, Historia naturalis, cartea a XXX-a, cap. XV, spune 

că era de o calitate superioară în Egipt. Darul lui Amasis reprezintă 
aproximativ 25 mii de kg piatră acră. Piatra acră se găseşte din belşug 
în Egipt, în consecinţă darul n-avea o valoare excepţională. 

627 Contrar predecesorului său (vezi, tot în cartea a Il-a, cap. CLXI). 

628 Este vorba despre Battos al II-lea, zis „Fericitul* 4 , urcat pe tron în 

jurul anului 574 î.e.n. ; el a distrus armata lui Apries (vezi cartea 

a IVa, cap. CLIX). 

629 Cyrene, colonie greacă pe coasta Libyei, s-a supus lui Cambyses de 
bunăvoie (vezi cartea a IlI-a, cap. XIII). 

630 E vorba de statui ale zeiţei Athena. 

631 Vezi cartea a IlI-a, cap. XLVII. 

632 Vezi cartea a IV-a, cap. XXXIX şi urm. 

633 Lindos este unul din cele trei oraşe dorice din insula Rhodos. Din 

templul Athcnei din Lindos azi nu se mai văd dccît foarte puţine 
ruine. 

634 în mitologia elenă se credea că fiicele lui Danaos au introdus în 
Grecia „thesmophoriile 44 sau cultul Demctrei (vezi, tot în cartea a II-a, 
cap. CLXXI). în acest pasaj, Herodot vorbeşte de Danaide în legătură 
cu introducerea la Lindos a cultului zeiţei din Sais. Prin urmare, Amasis 
a trimis darul pomenit acestui templu, datorită faptului că a fost 
ctitorit de egiptence. 

635 în realitate, el este primul egiptean care a cucerit Ciprul, şi nu primul 
monarh din lume : înaintea lui, Ciprul a fost stăpînit de regele asirian 
Sargon ; unii monarhi ciprioţi au fost tributari lui Asarhaddon şi 
Aşşurbanipal. 


CARTEA A IlI-a. THALIA 

1 „Dintre eleni 44 - intenţia autorului este de a marca faptul că grecii 
nu intrau în categoria celorlalte popoare peste care Cambyses domnea 
cu adevărat. Grecii erau dependenţi de marele rege, nu subjugaţi în 
mod absolut. 

2 Amasis, aşa cum se arată în cartea a II-a, cap. CLXXVIII, era însufle¬ 
ţit de sentimente prieteneşti faţă de greci. Ionienii şi eolienii, aduşi 
cu sine de Cambyses, veniseră, desigur, împotriva voinţei lor, aşa cura 
mai tîrziu aveau să vină împotriva voinţei lor contingentele de ionieni 
tîrîte de Darius în Europa. 

3 Herodot întrebuinţează aici cuvîntul atxta - „cauză 44 , cu sensul de 
7rp6cpaai<; - „motiv 44 ; 7rp6<paai<; apare într-o conjunctură identică de 
idei în cartea a IV-a, cap. LXXIX. Herodot ştia foarte bine că Egiptul 
era unul din statele care stînjeneau expansiunea puterii persane, şi, 
ca atare, figura în programul de cuceriri persane încă de pe vremea 
lui Cyrus. Cf. cartea I, cap. CLIII, şi menţionarea tratatului de alianţă 
între Cresus şi Amasis, cartea I, cap. LXXVII. Vezi Studiul introduc¬ 
tiv, p. XI. 

4 Despre medicii egipteni şi priceperea lor, cf. cartea a Il-a, cap. LXXXIV. 
în cartea a IlI-a, la cap. CXXIX, se arată de asemenea că Darius avea 
medici egipteni la curtea lui. 

5 în greceşte 7raXXa>aj. La curtea Persiei se instituise obiceiul că numai 
localnicele puteau deveni soţii legitime ale regelui. Darius, cînd a ajuns 
rege, s-a căsătorit numai cu femei din neamurile aristocrate persane 
(vezi, tot în această carte, cap. LXXXIV). 

6 Cf. aceeaşi apreciere despre Phya, cartea I, cap. LX şi cartea a V-a, 
cap. XII. Idealul de frumuseţe feminină în Grecia veche era o femeie 
înaltă şi cu forme perfecte. Aristotel, Ilepl pyjropixTjs (Rhetorica), 
I, 5 : -97)Xe t&v Se apeT7) G<ifAaTo<; piv xaXXoc; vtal [iiyeOoţ. în privinţa 
frumuseţii copiilor mici, vezi cartea I, cap. CXII, iar pentru frumuse¬ 
ţea bărbătească, cartea a Vil-a, cap. XIX şi cartea a IX-a, cap. XCV1. 

7 Numele derivă de la zeitatea egipteană Neith sau Nith, menţionată în 
cartea a Il-a, de pildă, la cap. LXII. 

8 Versiunea persană reprodusă aici de Herodot nu poate sta în picioare. 
Dacă socotim intervalul scurs de la detronarea lui Apries şi invazia 
lui Cambyses în Egipt (adică aproximativ 570-528 î.e.n.), această fiică 
a lui Apries tot ar fi avut aproximativ 50 de ani. 

9 Versiunea egipteană, deşi tendenţioasă, este mai plauzibilă decît cea 
persană doar din punct de vedere cronologic. Egiptenii, făcînd din 
Cambyses un egiptean după mamă, căutau să-şi înşele întrucîtva propria 
lor obidă de a fi fost cuceriţi de un persan. 

10 Fecior din flori : adică fiul unei soţii nelegitime. Astfel de vlăstare 
ale regilor Persiei ocupau totuşi funcţii înalte la curtea Pcrsieî sau în 
administraţia regatului. Această regulă nu împiedica luptele pentru 
domnie şi fratricidul. Cassandana nu era totuşi singura soţie legitimă 
a lui Cyrus. Cf. X e n o f o n, Cyropaedia, cap. V, 19. După versiunea 
lui C t e s i a s, Persica excerpta , § II, mama lui Cambyses ar fi fost 
Amytis, fiica lui Astyages. 

11 Vezi mai sus, nota 6. 

12 Regii Egiptului aveau obiceiul încă de pe vremea lui Psammetihos să 
angajeze în solda lor mercenari carieni şi ionieni. Cf. cartea a Il-a, 
cap. CLII, CLIV, CLXIII şi cartea a IlI-a, cap. XI. De altfel, unele 
din cele mai vechi inscripţii greceşti în proză (datate la 581 î.e.n.) 
se află săpate în piatra postamentului coloşilor de la Abu-Simbel de 
mercenarii greci veniţi în Egipt (vezi nota 578 la cartea a Il-a). 

13 în text Gocplri - „înţelepciune**. Sensul de „viclenie** se află şi mal jos^, 
la cap. LXXXVI, şi în cartea a Il-n, cap. CLXXII. Vezi şi nota 79 la 
cartea I. 

14 în fapt, un rege al Arabici nu exista pe vremea lui Cambyses. Aici e 
vorba probabil despre o căpetenie a unei uniuni de triburi din regiunea 
pe unde urma să treacă armata lui Cambyses. 

15 Herodot se referă la pustiul Sinai şi istmul Suezului, singura cale de 
legătură între Syria şi Egipt, urmată în mod obişnuit de caravane. 

16 Oraşul mai este pomenit şi în cartea a Il-a, cap. CLIX, dar impresia 
care se degajă din pasajul cărţii a Il-a, unde se povesteşte o ciocnire 

între faraonul Necos (Nechao) şi syrieni, c că Hcrodot menţionează 
acolo un oraş din interiorul Syriei, şi nu un oraş de coastă. Numele de 
Cadytis apare numai la Hcrodot ; la Hccataios, Canytis (KdcvuTiS iztikiţ 
•Suptav (i.£yaX'/) fr. 261 Miillcr) este poate identic cu Cadytis. Etimo¬ 
logia numelui este ebraică : Kadişa - „oraşul sfînt“. Plecînd de la 
această etimologie, comentatorii lui Herodot s-au gindit la o identificare a 
Cadytisului cu Ierusalimul. Dacă această identificare se potriveşte întru- 
cîtva cu pasajul din cartea a 11-a, cap. CLIX, ca nu poate fi în nici 
un caz acceptată pentru cartea a IlI-a, cap. V, unde în mod evident 
este vorba despre un oraş de coastă. R a w 1 i n s o n, urmat de 
H. S t e i n, Herodotos, I, 5, p. 7, nota 2, înclină să vadă în Cadytis 
portul Gaza (ebr. Gazitah) ; cf. şi P o 1 y b i o s, Istoria, cartea 
a XVI-a, cap. XL. 

17 Syrienii palestinieni - cf. cartea I. cap. CV, cartea a Il-a, cap. CVI, 
cartea a IV-a, cap. XXXIX şi cartea a VII-a, cap. LXXXIX. Fenicia 
propriu-zisă se întindea, după Herodot, numai pînă în regiunea munte¬ 
lui Cârmei. De aici şi pînă spre Gaza, ţinutul ocupat de filisteni, este 
constant numit de Herodot Syria Palestinei , spre deosebire de Syria 
Arabiei. 

18 Oraş situat spre sud-vest de Cadytis (Gaza). Identificări cu localităţi 
moderne sînt imposibil de stabilit. în orice caz, Ienysosul era un impor¬ 
tant punct de comerţ, fiind la capătul drumului de caravane care lega 
Golful Persic de Mediterana, ca şi celelalte emporia , de altfel, despre 
care este vorba în text. 

19 Vezi nota 25 la cartea a Il-a. „Lacul** Serbonis era, în realitate, o în¬ 
tindere de mlaştini care avea o ieşire artificială spre Mediterană. 

20 Vezi nota 26 la cartea a Il-a. Numele muntelui are o origine semită : 
Kas (Kes) - „limită, graniţă 1 *. Prin urmare, imensa dună de nisip, care 
este în realitate muntele Casioş, era considerată hotar între Egipt şi 
Syria. Un alt munte cu acelaşi nume se află în nordul Syriei, în Anti- 
ochia, unde s-a ridicat sanctuarul marelui zeu syrian Casios. 

21 Afirmaţie curioasă, asupra căreia s-au încercat mai multe explicaţii. 
Vezi D. G h i c a, op. cit., cartea a I'II-a, p. 13, nota 3. Pe cine a 
vrut Herodot să înţeleagă prin aceşti „syrieni** nu se poate şti. 

22 în mitologia elenă, Typhon este un monstru, fiu al pămîntului (Gaia) 
şi al Tartarului. După o luptă înfricoşătoare cu Zeus, a fost învins prin 
puterea fulgerului şi azvîrlit în fundul Tartarului. Cf. H e s i o d, 
Theogonia, v. 820 şi Urm. Locul unde s-ar fi dat lupta era situat în 
regiunile unde au loc erupţii vulcanice, exalaţii dăunătoare sănătăţii 
(mlaştini, cum e lacul Serbonis, de pildă), călduri insuportabile şi vîn- 
turi calde. Typhon a fost identificat de greci cu principiul răului din 
mitologia egipteană. Set, opus lui Osiris. Cf. şi cartea a Il-a, cap. CXLIV. 

23 Herodot înţelege : din toate regiunile viticole ale Greciei. 

24 Vinul era probabil transportat şi din alte regiuni învecinate cu Fenicia. 
şi anume din Syria, unde, după o Informaţie a lui S t r a b o, re<0YP a 9 txc * 
(Geografia), cartea a XVI-a, cap. II, exista o localitate numită ulterior, 
în epoca elenistică, Laodikeea, care furniza Egiptului vinuri de bună 
calitate. 

25 Textul grec are aici două variante : x£i(j.£vov, adică ulciorul a fost 
„golit“ şi aşezat apoi pe jos, - această variantă, adoptată de noi, a 
fost tradusă prin cuvintele : „prin părţile locului". K£tv6v - „golit", 
a doua variantă, aparţine probabil unui sholiast care a dorit să fie 
cit mai explicit. 

26 Demarh - despre împărţirea Egiptului ir. vop.ot (districte administra¬ 
tive) şi guvernarea lor, vezi cartea a Il-a, cap. CLXIV şi CLXXVII. No¬ 
mele egiptene erau, la rîndul lor, divizate în unităţi administrative mi¬ 
nore, conduse de demarhi ; cuvîntul înseamnă „cel care conduce po¬ 
porul" (dintr-un sat, comună, district). 

27 Textul grec nu lasă precis să se înţeleagă cine face transportul, cine 
se îngrijeşte ca oalele să ajungă în Syria. Din această pricină am tra¬ 
dus impersonal. 

28 Adică in regiunea dintre Ienysos şi muntele Casios, despre care este 

vorba la sfîrşitul cap. V. 

29 Adică la conducătorul triburilor arabe. 

30 Herodot se referă la triburile arabe care ocupă peninsula Sinai şi sălăş¬ 
luiesc pînă în partea Syriei. 

31 La popoarele semitice, aflate sub influenţa ideilor religioase şi idealiste 

propagate de clasa dominantă, numărul 7 avea o mare importanţă, 

ca şi la alţi orientali, de altfel. Cf. nota 235 la cartea I. 

32 Dionysos şi Urania erau zeităţile Soarelui şi Lunii ; arabii aveau o 

religie care se baza pe observaţiile făcute asupra corpurilor cereşti şi 

mişcărilor acestora. Nu este exclus ca şi numărul 7 să reprezinte obser¬ 
vaţia existenţei celor şapte planete ale soarelui, cunoscute în antichi¬ 
tate. 

33 Orath-el sau Oroth-el - ,,zeul focului, al luminii". 

34 Alilat - vezi cartea I, cap. CXXXI, cu observaţia că în cartea I este 

vorba de o zeiţă a fecundităţii, pe cînd aci se pare că Alilat este o 

zeitate astrală (Luna), citată la rînd cu zeul focului, al luminii. 

35 Cf. cartea a Vil-a, cap. XXVI, unde este vorba de un burduf făcut 

din pielea satirului Marsyas. 

36 Acest fluviu n-a putut fi identificat. 

37 Despre exactitatea informaţiei lui Herodot, vezi A. M a u d e şi 

J. L. M y r e s, The desert pipe-line in Herodotus, III , 9, în „Classi- 

cal Review", 1946, p. 19. 

38 Cf. cartea a Il-a, cap. XVII şi CXLI. Gura Pclusiacă este gura cea 
mai aproape de hotarele Syriei şi de lacul Scrbonis. Astăzi, braţul 
Pelusiac este secat şi înlocuit printr-un canal care-şi are deschiderea 
în canalul de Sucz. 

39 Sanctuarul şi templul zeităţii Neith din Sais, reşedinţa celei de-a XXVI-a 
dinastii egiptene. 

40 Psammenitos a avut o domnie foarte scurtă. Mancthon, în şirul faraoni¬ 
lor celei de-a XXVI-a dinastii, aşa-numit.i saitâ, îl numeşte x YoL[iy.£r/zplzric; 
Psammccheritcs). 

41 Exagerare, in regiunea Tcbei cad ploi uşoare. 

4? Cf. cartea a Il-a, cap r CLII, precum şi nota 12 la cartea aceasta, 

43 Actul dc cruzime săvirşit de mercenari reprezenta totodată şi un ritual 
războinic : ritualul jurămîntului de credinţă ; cf. cartea a V-a, cap. CXIX, 
despre sacrificiile umane făcute de carieni unei divinităţi a războiului. 

44 Faptul că mercenarii beau din sîngele victimelor lor întăreşte părerea 
că s-a săvîrşit totodată şi un ritual războinic. Cf. cartea a IV-a, 
cap. LXX, despre un ritual similar la sciţi. Prin acest ritual, mercenarii 
se legau cu jurămint că vor lupta pînă la moarte. 

45 Cf. cartea a Il-a, cap. XXXVI. 

46 Vezi nota 253 la cartea a Il-a. Relativ la data cînd Hcrodot a vizitat 

cîmpul bătăliei de la Papremis, vezi Studiul introductiv, p. LX. 

47 Despre revolta lui Inaros, în Egiptul dc Sus, soldată cu înfrîngerea 

acestui patriot care a luptat şase ani împotriva perşilor, cf. cartea 

a Vll-a, cap. VII şi Thucydides, Istoria războiului peloponesiac , car¬ 
tea I, cap. CIV-CXII. Acest Inaros, pe care Herodot îl dă drept libyan, 
era un fiu al lui Psammetihos. Revolta lui Inaros a durat din anul 460 
şi pînă în 454 î.c.n. Inaros a avut în sprijinul său pe Amyrtaios, preten¬ 
dent la tronul Egiptului de Jos, care avea capitala la Sais, şi un con¬ 
tingent de atenicni, plecat din Cipru. Inaros a dobîndit la Papremis 
o mare victorie asupra perşilor, cînd a ucis chiar cu mîna lui pe 

Achaimenes, fiul Iui Darius şi fratele lui Xerxes ; pc acea vreme 

Achaimenes era învestit în funcţia de satrap al Egiptului. Inaros a fost 

doborît în cele din urmă de Megabizos, dus în Persia şi crucificat, dar 

Amyrtaios s-a menţinut încă multă vreme în regiunea bălţilor. Cf. cartea 
a Il-a, cap. CXL şi nota 479. 

48 Despre cetăţuia (acropolea) Memfisului, vezi mai jos, cap. XCI din 
această carte, unde este numită Xeuxov 'zziyoţ. Thucydides, 
op. cit., cartea I, cap. CIV descrie Memfisul într-un chip foarte ase¬ 
mănător cu Herodot. 

49 Istoria Cyrenaicei este descrisă de Herodot în cartea a IV-a, 
cap. CXLVII-CLXVII. 

50 Barca - vezi cartea a IV-a, ultimele capitole. Oraşul se găsea în ime¬ 
diata apropiere a Cyrenei. 

51 Judecătorii regeşti - cf. cap. XXXI al acestei cărţi, cartea a V-a, 
cap. XXV şi cartea a Vll-a, cap. CXCIV. In număr de 7, judecătorii 
regeşti formau un colegiu care făcea parte din sfatul marelui rege. 

52 Despre acest Pausiris, ca şi despre Thannyras, de altfel, nu se ştie 
nimic altceva decît ce spune aici Herodot. 

53 Sîngele de taur nu este dăunător organismului omenesc, dar în antichi¬ 
tate exista o credinţă universal răspîndită că cine bea sînge de taur 
moare. Cf. Aristofan, Cavalerii , v. 84. 

54 Informaţiile primite de Herodot cu privire la comportarea lui Cambyses 
cînd a intrat pentru prima oară în Sais sînt eronate, provenind dintr-o 
sursă care vorbea cu deosebită patimă despre perşi. înăsprirea purtării 
lui Cambyses faţă de egipteni şi pîngărirea cultului lor este logic po¬ 
vestită de Herodot după expediţia nefericită a monarhului persan împo¬ 
triva Etiopiei, dar nu coincide cu intrarea lui Cambyses în Sais. 

Inscripţiile hieroglife atestă că regele persan, dimpotrivă, a fost 
inclus în listele faraonilor egipteni, unde apare sub numele de Cambath 

sau Cambathet , la care se mai adaugă şi epitetul dc Ramsoth - „fiu 
al Soarelui**. Pe o coloană care astăzi se află în muzeul Vaticanului, 
provenind din templul zeiţei Neith (Athena) din Sais, se află o lungă 
inscripţie închinată lui Cambyses. Conform celor spuse de această in¬ 
scripţie, regele a reorganizat şi a redat deplină strălucire cultului zei¬ 
ţei, căzut în desuetudine. Calitatea informaţiei primită de Herodot se 
poate judeca şi după detaliul cu totul fals despre „părul mumiilor**. 

55 Vezi nota 304 la cartea I. 

56 Cf. cartea I, cap. CXL, şi cartea a Il-a, cap. LXXXVI şi urm. Despre 

dualismul dintre principiul binelui şi al răului la perşi, care formează 

substratul vechii religii persane, vezi notele 304, 305 la cartea I. Vechile 
credinţe abstracte au fost ulterior contopite sau chiar înlocuite printr-un 
sistem religios în care erau adorate elementele naturii, îndeosebi focul. 
Conform acestei credinţe, arderea unui cadavru echivala cu pîngărirea 

divinităţii focului. Focul, ca principiu creator, viu, era, pe de altă parte, 
venerat şi în Egipt în persoana zeului Phtah, care avea un templu uriaş 
la Memfis. De notat că perşii adorau focul ca element material, iar 
egiptenii ca un principiu însufleţit. 

57 Este firesc ca orgoliul egiptenilor, adînc jignit, să fi inventat această 
versiune. 

58 Ammonieni - vezi cartea a IV-a, cap. XII. 

59 Herodot, în cartea a Vll-a, cap. LXIX şi urm., vorbeşte despre două 
ramuri ale etiopienilor : cei din vest (libyeni) şi cei din est (asiatici). 
Libyenii. răspîndiţi în părţile sudice ale Libyei (cf. cartea a IV-a, 
cap. CXCVII), întinzîndu-se pînă în regiunile ecuatoriale, reprezentau 
un amalgam de triburi diferite a căror trăsătură comună era culoarea 
neagră a pielii. în cartea a Il-a, la cap. XXIX şi urm., Herodot vor¬ 
beşte despre libyenii (etiopieni) de la Meroe, care au suferit influenţa 
civilizaţiei egiptene, iar la cap. XXXII, despre libyenii din Africa cen¬ 
trală, descoperiţi de nasamoni. Etiopienii „macrobi" (cei cu viaţă 
lungă), ţinîndu-se seama de pasajele citate, în care nu sînt nicăieri 
pomeniţi, au fost plasaţi de comentatorii lui Herodot în regiunea orien¬ 
tală a Africii, aproximativ în Somalia. Prin urmare, după această ipo¬ 
teză, ei ocupau coasta africană care se întinde la sud de strîmtoarea 
Bab-el-Mandeb, în regiunea capului Guardafui. 

60 „Masa Soarelui**, în afară de Herodot, este menţionată şi de P o m p o- 

n i u s M e 1 a, Horografia , cartea a IlI-a, cap. XV, care însă pro¬ 

babil îl copiază pe Herodot. La originea acestei „mese** stă un mit 
despre bogăţia ţinuturilor etiopiene unde puterea soarelui face să crească 
o floră luxuriantă. încă în Iliada , cîntul I, v. 423 şi cîntul XXIII, v. 205 
şi în Odiseea, cîntul I, v. 22, se povesteşte cum zeii, doritori să se des¬ 
fete cu jertfe grase, se duceau în ţinutul etiopienilor, la marginea lumii, 
pe unde ar curge fluviul Okeanos. Interesantă este şi ipoteza lui Heeren 
(citată de D. G h i c a, op. cit., cartea a IlI-a, pp. 45-46, nota 5) ; 
Heeren crede că „masa Soarelui** reprezintă eventual un troc, cu străini 
sau cu alţi indigeni, aşa cum este, de pildă, descris de Herodot trocul 
dintre greci şi indigenii de dincolo de coloanele lui Heracles, în cartea 
a IV-a, a Istoriilor , cap. CXCVI. 

61 Elefantina - cf. cartea a Il-a, cap. XXVIII. Elefantina este oraşul egip¬ 
tean cel mai apropiat de etiopienii macrobi. 

62 Ichthyophagi - sub acest nume, care înseamnă ,,mîncători de peşte“, 

vechii autori greci înţelegeau pe locuitorii coastelor din apropierea 

strîmtorii Bab-el-Mandcb. Cf. P a u s a n i a s, op. cit., cartea I, 

cap. XXXIII, 4. Este foarte posibil ca ichthyophagii să fi cunoscut graiul 
etiopienilor macrobi, care locuiau coasta africană la sud de regiunile lor. 
Nu trebuie în nici un caz înţeles că ichthyophagii populau împrejurimile 
oraşului Elefantina. Interpreţii folosiţi de Cambyses erau găsiţi întîmplă- 
tor, sau locuiau la Elefantina. 

63 Carthagina era colonie feniciană. Ca atare, rcspectînd principiile coloni¬ 
zărilor, fenicienii nu puteau să se războiască cu „propriii lor copii" 
fără a comite un sacrilegiu. Cf. şi cartea a VlI-a, cap. LI şi cartea 
a VlII-a, cap. XXII. 

64 Data supunerii Tyrului (principalul oraş al Feniciei) de către perşi nu 

este cunoscută. X e n o f o n, Cyropaedia, cartea I, cap. I, 4 atribuie 

această cucerire lui Cyrus. Tot aşa P o 1 y b i o s, Istoria, cap. XVI, 

XL şi Flavius Josephus, Koltol ’ATrfcovot; (împotriva lui Apion), 
cartea I, cap. XXL 

65 Apropiind informaţia lui Herodot din cartea a Il-a, cap. CLXXXII, 
unde se povesteşte cucerirea insulei Cipru de Amasis, regele Egiptului, 
de informaţiile lui X e n o f o n, op. cit., cartea a IlI-a, cap. IV, 1 şl 
cartea a VlII-a, cap. VI, 1, se pare că ciprioţii s-au supus de bunăvoia 
lor perşilor, sau mai bine-zis s-au pus sub protectorat persan, pentru a 
scăpa de dominaţia egipteană. Evenimentul s-a petrecut în timpul dom¬ 
niei lui Cyrus. 

66 Veşmintele scumpe figurau printre darurile făcute de monarhii orientali. 
Traducerea romînească „veşmînt de purpură** respectă spiritul limbii 
romîne ; trebuie însă înţeles că veşmîntul trimis de Cambyses era vop¬ 
sit cu purpură, culoarea roşie extrasă dintr-o scoică mediteraneană. Tyrul 
avea specialitatea vopsitului stofelor în culori purpurii, care variau ca 
intensitate şi nuanţă. Pentru obţinerea efectului dorit, tyrienii utilizau 
diferite specii de scoici (vezi P 1 i n i u s, Historia naturalis, cartea 
a IX-a, cap. XXXVI). 

67 Vasul de alabastru, destinat în vechime parfumurilor, avea, de obicei, 
forma unui lecythos, adică a unui vas în formă de pară, strîmt la gît, 
fără toarte. Alabastrul este carbonat de calciu cristalizat, de o culoare 
galbenă sau albăstruie, străbătută de vinişoare ondulate. 

68 Despre vinul de palmier, vezi discuţia de la nota 454 de la cartea I. 

69 Cf. Biblia, Cartea lui Isaia, cap. XLV, verset 14 : „Aşa zice Iehova : 
Cîştigul Egiptului şi negoţul Etiopiei şi al sabeilor, bărbaţi mari de corp, 
vor trece la tine, Ierusalimule, şi ale tale vor fi...“ 

70 Despre perşi se ştie că erau arcaşi vestiţi. Vezi Ctesias, op. cit., 
§ 17. Arcurile etiopienilor macrobi, vînători de fiare tropicale, depă¬ 
şeau probabil ca mărime arcurile obişnuite, lucru de altfel mărturisit 
şi de Diodor din Sicilia, Bibliotheca, cartea a IlI-a, 
cap. VIII. 

71 In textul grec „cereale". Pîinea se făcea în mod obişnuit, în antichitate, 
din făină de ovăz. 

72 In gr. ueXoî; sau uaXoc;, un mineral care nu se ştie precis dacă e 
„cristalul de stîncă“, cum am tradus. Cristalul de stîncă nu se găseşte 
în aceste regiuni ale Africii. Unii comentatori opinează pentru blocuri 
de sare, confundate de greci, sau de informatorii grecilor, cu roca cris¬ 
talului de munte. Despre sticlă (cristal) nu poate în nici un caz fi vorba, 
mai ales că Herodot, cîteva rînduri mai jos, menţionează că acest mine¬ 
ral se scotea din pămînt. 

73 Vezi şi cartea a Il-a, cap. LXXXVI-LXXXVIII şi nota 309 referitor 
la mumiile egiptene. 

74 In greceşte Ip.p.av7)<; zz ed>v xal ou 9pev7jp7)<;, expresie pleonastică 
pentru sublinierea ideii. Procedeu utilizat şi de Sofocles - vezi 
de pildă, Antigona, v. 498 şi Electr a, v. 472. Cf. şi Herodot, 
Istorii, cartea a IlI-a, cap. XXXV, cartea a IV-a, cap. CLXI, cartea I, 
cap. XLII ş.a. 

75 Adică ionienii şi colienii menţionaţi in cap.- I al cărţii a IlI-a. Aceşti 
greci se pricepeau să lupte pe mare, nu în expediţii de tipul celei pre¬ 
gătite de Cambyses. 

76 După o informaţie -a lui Diodor din Sicilia, op. cit., cartea I, 
cap. XLVI, la Teba, Cambyses a jefuit templele. 

77 Numărul este cu siguranţă exagerat. Nu exista nici o raţiune ca regele 
Persiei să pornească împotriva libyenilor din sud cu efective atît de 
uriaşe. 

78 E vorba de pustiul Nubiei. Drumul pe care a mers Cambyses corespunde 
cu o linie dreaptă care taie marele cot al Nilului între a doua şi a 
cincea cataractă. Dacă şi pînă unde a mers Cambyses spre sud, nu 
se ştie cu siguranţă. Unele izvoare antice, printre care şi Diodor 
din Sicilia, op. cit., cartea I, cap. XXXIII, pretind* că regele 
persan a ajuns în ţinutul Meroe, unde a fondat oraşul cu acelaşi nume. 
Cambyses nu a putut în nici un caz atinge acest punct. Nu este însă 
exclus ca în vederile lui Cambyses să fi intrat cucerirea ţinutului mănos 
din vecinătatea actualului Khartum. 

79 Hotărîre foarte curioasă în împrejurările grele prin care trecea Cam¬ 
byses. 

80 Dacă comparăm spusele lui Herodot din acest capitol cu cele de la 
cap. XCVII al acestei cărţi, rezultă că expediţia lui Cambyses nu a 
fost cu totul infructuoasă. Cambyses a izbutit totuşi să aducă sub depen¬ 
denţa persană pe etiopienii din sudul oraşufui Elcfantina. 

81 Cuvîntul Oasis are o rădăcină egipteană, cu sensul de „loc plantat". 
In cazul de faţă Oasis desemnează însă o localitate. In Egipt existau 
şapte oaze renumite, dintre care cca mai cunoscută este Siva (Siuah). 
Localitatea (şi oaza) despre carc este vorba aici purta numele de 
’'Oaaic; (xcyiXT) - „Oaza cca marc", şi se afla nu departe de Teba. 
Oaza cea mare a fost identificată cu aşezarea egipteană de azi. El- 
Chargeh. In toate aceste oaze cultul lui Ammon din Teba era ţinut în 
mare cinste. 

82 Informaţia lui Herodot este unică, ca, de altfel, şi pomenirea tribului 
aischrionic din Samos, cf. nota 114 la această carte. D. Ghica 
op. cit., cartea a IlI-a, pp. 63-64, opinează pentru autenticitatea in¬ 
formaţiei. Ghica crede că nu este exclus, avînd în vedere intensele legă- 

turl comerciale dintre insulele greceşti şi Etiopia, ca neguţători samîeni 
să fî stabilit în aceste regiuni îndepărtate un punct de comerţ cu indi¬ 
genii. 

83 Pentru această denumire sînt două interpretări : a) „insula fericiţilor" 

- deoarece oaza este o adevărată insulă a fericirii în mijlocul deşertu¬ 
lui ; b) loc unde sălăşluiesc sufletele celor răposaţi, rai pămîntean. 
Intr-adevăr, credinţa despre existenţa pămîntească a „raiului", răspîn- 
dită printre greci în epoca clasică (secolul al V-lea î.e.n.), este de 
origine egipteană. Printre alte locuri unde era plasată de greci „insula 
fericiţilor" se află şi extremitatea sudică a Egiptului, pe unde se bănuia 
că trece fluviul Okeanos. 

84 Informaţia este îndoielnică. O întreagă armată, afară doar dacă oamenii 
au pierit de sete, nu poate fi îngropată în pustiul Nubiei. 

85 Vezi notele 174 şi 534 la cartea a Il-a. Apis era privit, în mitologia 
egipteană, ca reîncarnarea lui Osiris, avînd atribuţii speciale de prote¬ 
guire a morţilor. 

86 Vezi cartea a Il-a, cap. CLIII şi nota 172. Numele de Epaphos este 
explicat în E s h i 1, Prometeu înlănţuit, v. 849, de la verbul enoccpoLv 
„a atinge". între Apis şi Epaphos nu există nici o contingenţă. Herodot 
semnalează numai confuzia făcută de greci, fără să o discute. 

87 Cînd apărea un viţel identificat cu Apis, după patruzeci de zile de la 
naştere era dus în Nilopolis, un oraş în Egiptul de mijloc, iar de aci 
transportat pe Nil cu mare alai pină la Memfis. Aceste detalii sin* 
povestite de D i o d o r din S i c i 1 i a, op. cit., cartea I, cap. XXI şi 
cap. LXXXV. 

88 în greceşte CTrtTpo7rot adică „cei cărora li s-a dat în grijă guvernarea 
oraşului", prin urmare oameni numiţi de Cambyses, nu dregători din 
aparatul administrativ al Egiptului. 

89 în greceşte x^P 07 )® 7 ^ „care se poartă blînd cu oamenii", „care mă- 
nîncă din mîna omului", epitet aplicat mai ales animalelor domestice. 
Cambyses nu putea să conceapă că un zeu poate să se încarneze într-ur 
animal. Despre religia perşilor antici, care nu admitea chipuri, întru¬ 
chipări, vezi cartea I, cap. CXXXII. 

90 Despre natura acestei raze, vezi P1 u t a r h, Despre Isis şi Osiris cap. 
XLIII, unde se lămureşte că această rază provenea de la lună, adică 
de la Isis (mama lui Osiris). Divinitatea zeiţei Isis era socotită ca avînd 
o influenţă binefăcătoare asupra holdelor. 

91 Cf. P 1 u t a r h, op. cit., cap. LVI. Cu toate că informaţiile lui Herodot 
şi Plutarh concordă, monumentele care-1 reprezintă pe Apis îl arată cu 
un triunghi pe frunte, nu cu un pătrat ; aceasta este raţiunea pentru 
care Stein adoptă Iecţiunea Tpiycovov „triunghi" ; figura Iul Apia 

- Osiris este aceea a unui om cu cap de bou, ţinînd luna între coarnele 
uşor încovoiate. 

92 Un vultur, nu o pajură. Vulturul era emblema lui Osiris, îrţ calitatea 
acestuia de zeu al Soarelui. 

93 Vezi mai sus nota 56. Perşii nu admiteau nici măcar divinităţi cu chip 
şi însuşiri ţiţnaqe, cu atît mai puţin încarnarea unei divinităţi într-un 
animal. 

94 Cf. cartea a IV-a, cap. LXXXIV ; aici e probabil vorba de călăi per¬ 
sani, nu egipteni. 

95 în marea sală a sanctuarului construit la Memfis de Psammetihos, în 
cinstea lui Phtah ; c£. cartea a Il-a, cap. CLIII. 

96 întocmai ca şi sărbătorirea naşterii unui nou Apis, îngroparea celui mort 
se făcea cu mare fast. Animalele erau îngropate în aşa-zisul Sarapeion . 
templul lui Sarapis (Osar-hapi = Osiris-Apis), aparţinînd aceloraşi 
sanctuare din Memfis. Mormintele animalelor sfinte au fost descoperite 
de A. Mariette, celebrul arheolog francez, care a fost pionierul marilor 
descoperiri egiptene din secolul al XlX-lea. Despre uciderea lui Apis de 
către Cambyses cf. P 1 u t a r h, op. cit., XLIV. Plutarh susţine că Apis, 
o dată mort, a fost aruncat la cîini. 

97 Herodot recunoaşte că versiunea nebuniei lui Cambyses este dată de 
egipteni. Cambyses era într-adevăr un impulsiv, dar nu un dement, cum 
este înfăţişat de egipteni. 

98 Marea inscripţie de la Behistun confirmă uciderea acestui frate al lui 
Cambyses de către rege, însă înainte de expediţia în Egipt a lui Cam¬ 
byses. Numele de Smerdis este grecizat. Pe coloana I a inscripţiei de 
la Behistun, rîndul 10, numele lui original apare ca Bardiya. Versiunea 
oficială persană despre moartea lui Smerdis este următoarea : Smerdis era 
satrapul Persiei, în vreme ce capitala regatului condus de Cambyses se 
afla la Ecbatana. în Pcrsia, Smerdis a căutat să stîrnească nemulţumi-ri 
împotriva fratelui său, care pînă la urmă l-a ucis. Versiunea persană a 
fost relatată de C t e s i a s, Per sica excerpta § 8. Ctesias îl numeşte pe 
Smerdis : Tanyoxarkes, Cf. şi X e n o f o n, Cyropaedia, cartea a VlII-a 
cap. VII, 11. Mama celor doi fraţi era Cassandana, pomenită la cap. II 
al acestei cărţi. 

99 Susa încă nu era capitala regatului persan pe vremea uciderii lui Smer¬ 
dis. Vezi nota precedentă. Susa a devenit capitala regatului ahemenid 
abia pe vremea lui Darîus al lui Hystaspes. 

100 Vezi nota 3 la cartea I. 

101 Căsătoria între frate şi soră din acelaşi tată (mai rar din aceeaşi mamă), 
era permisă numai în Egipt. Ctesias, op. cit., § 91, susţine totuşi 
că orice fel de incest era permis şi la perşi. 

102 Probabil de Atossa, care a devenit pe urma soţia magului Smerdis şi 
ulterior soţia lui Darius. Vezi cap. LXVIII şi urm. ale acestei cărţi. 

103 Epilepsie. întreg acest capitol este edificator pentru exemplificarea ati¬ 
tudinii critice a lui Herodot, cnrc nu crede că Apis a insuflat nebunia 
lui Cambyses. Vezi Studiu introductiv, p. LXXXIV. 

104 Vezi cartea I, cap. CXXXIII despre înclinarea la beţie a perşilor. 

105 Un zeu care este maestru în trasul cu arcul - Prexaspes îl avea în ve¬ 
dere probabil pe Ormuz, străveche divinitate iraniană, care, întocmai 
ca Apollo la greci şi Mithra, zeul persan al Soarelui, al luminii şi ade¬ 
vărului, a fost de asemenea reprezentat cu arcul în mînă. Antropomorfi- 
* zarea lui Ormuz, care era un principiu abstract (vezi cartea I, nota 304) 
nu era însă dccît un artificiu statuar (cf. P. Mas son şi Louise 
M o r i n, articolul Mitologia Persiei vechi în Mythologie Generale, 
publicată de F. Guirand, Larousse, 1935, p. 289). 

106 Cf. cartea a VII-a, cap. CXIII. 

107 Vezi nota 476 la cartea I. 

108 Vezi cartea I, cap. CLXXXVII şi nota 438 despre un sacrilegiu asemă¬ 
nător săvirşit de Darius. 

109 Pataicii erau idoli adoraţi de fenicieni, plăsmuiţi din pămînt sau ciopliţi 
în piatră, lemn, os etc. Pataicii aveau o figură diformă, cu cap enorm 
şi picioare subţiri. Ca înfăţişare, semănau într-adevăr, aşa cum remarcă 
Herodot, cu Phtah „embrionul", denumit chiar Phtah „pataicul", re¬ 
prezentat ca un pitic cu capul mare şi picioare strîmbe. Identificarea 
între acest Phtah şi Hephaistos, divinitatea greacă a focului, care la 
rindul lui avea o înfăţişare diformă şi aceleaşi atribuţii de meşter 
făurar ca şi Phtah, a fost făcută de timpuriu. 

110 Cabirii sînt vechi divinităţi pelasgice (preelenicc ; vezi cartea a Il-a, cap. 
LI şi nota 232 la aceeaşi carte) care personificau principiul focului. 
Cultul lor a dăinuit în Beoţia şi în insulele populate de pelasgi, curn 
ar fi, de pildă, Lemnos şi Samothrake. Grecii i-au considerat drept fii 
ai lui Hephaistos, şi cum Hephaistos era identificat cu Phtah, Herodot 
îi consideră fiii ai lui Phtah. 

Cabirii pelasgici nu trebuie confundaţi cu cele opt divinităţi astrale 
ale fenicienilor, Kabirim ; apropierea între cabirii pelasgici şi cei feni¬ 
cieni a fost făcuta în literatura greacă abia în epoca bizantină, cînd 

cultul cabirilor dispăruse. 

111 Callaţii sînt pomeniţi şi la cap. XCVII al acestei cărţi; în dialectele 

indiene kala înseamnă negru. Obiceiuri canibalice sînt atribuite de 
Herodot şi padeilor indieni (cartea a IlI-a, cap. XCIX). 

112 Poemul căruia îi aparţinea acest citat s-a pierdut. Plato, Gorgias, 

484 b, citează însă cîteva versuri din acest poem în sprijinul teoriei 

despre „legea naturii". 

113 Despre Polycrates vezi Studiul introductiv, p. XXIV ; data cînd Polycrates 
s-a făcut stăpîn pe Samos (spre mijlocul secolului al VI î.e.n.) este ne¬ 
cunoscută. Despre Polycrates, vezi mai departe, cap. CXLII şi urm. ale 
acestei cărţi, unde este povestită şi moartea tiranului. 

114 Despre tripla diviziune administrativă a Samosului, vezi cap. XXVI, în 
care este pomenit tribul aischrionic din Samos şi nota 82 la această 
carte. 

115 Cf. cartea a Il-a, cap. CLXXXII. 

116 Pentecontera - vezi nota 356 la cartea I. Ceva mai jos, la cap. LXXIV 
al acestei cărţi, se spune însă că Polycrates ar fi trimis în ajutorul lui 
Cambyses trireme. 

117 Cf. Thucydides, Istoria războiului peloponesiac cartea I, cap. XIII, 

118 Lupta lui Polycrates cu Miletul nu este cunoscută, dar informaţia lui 
Herodot pare să fie exactă, dacă se ţine seama de rivalitatea comer¬ 
cială dintre Samos şi Milet. 

119 Vezi Studiul introductiv, p. XCIV. 

120 Vezi la cartea I, cap. LI şi nota 117. 

121 Nu trebuie uitat că vechile tiranii greceşti se sprijineau iniţial pe simpa¬ 
tia maselor populare. Tiraniile au dispărut cînd şi-au înstrăinat sim¬ 
patia maselor. Vezi Studiul introductiv, p. XXIII. 

122 Vezi Studiul introductiv, p. LXXXIX. 

123 Cydonia, pomenită de Herodot şi la cap. LIX al acestei cărţi, se afla 
aproape de Canea, în nord-vestul insulei Creta. Informaţia că Cydonia 
a fost colonizată de samieni este eronată, oraşul fiind o colonie eginetă. 
Vezi nota 167 la această carte. 

124 Vezi Studiul introductiv, p. XII. Pe cît reiese din povestirea lui Herodot, 
motivul care La împins pe Polycrates spre un astfel de demers au fost 
uneltirile împotriva sa din partea aristocraţiei locale. 

125 Numărul triremelor samiene este exagerat, mai ales dacă apropiem 
această cifră de informaţia lui T h u c y d i d e s, op. cit . cartea I, cap. XIV, 
că Polycrates avea puţine trireme în flota lui ; cf. Herodot, op. cit., 
cartea I, cap. CLXIII, şi cartea a IlI-a, cap. CXXIV, plecarea lui Poly¬ 
crates la Oroites. 

126 Insula Carpathos, astăzi Scarpanto, se află în nord-estul Cretei. Marea din 
jurul insulei se numea în antichitate Marea Carpathică. 

127 ,,Puţini la număr“ - afirmaţie care se contrazice cu numărul trirem:lor 
citat mai sus de Herodot. Trirema putea cuprinde pînă la 200 de oa¬ 
meni, fiind un tip de corabie mult mai mare decît pentecontera. 

128 In greceşte vecoaolxouţ ,,remize pentru corăbii**. 

129 Asimilare între arhonţii atenieni şi eforii spartani. Despre eforat, vezi 
nota 176 la cartea I ; cf. cartea a IX-a, cap. VII şi urm. 

130 Eforii spartani dezaprobau elocvenţa ionică folosit? de solii samieni. 

131 Povestea cu „sacul** şi „făina** nu are nici un rost în sprijinul cererii 

fugarilor samieni. Herodot a contaminat două intervenţii samiene la 
Sparta, deosebite între ele, despre care auzise probabil vorbindu-se la 
Samos, fără a ţine seama de realităţi. Un pasaj din Sextus Empi¬ 
ric u s, xara (xa0Y)^aTi>coL>g cartea a Il-a, cap. XXIII, dezleagă însă 
problema. Anecdota pomenită de Herodot se referă la o cerere de aju¬ 
tor în grîne pe care samienii au făcut-o spartanilor. în cazul acesta se 

• explică foarte bine de ce solii, criticaţi pentru prea marea lor volubili¬ 
tate verbală, s-au înfăţişat eforilor doar cu un sac de făină gol. 

Observaţia eforilor că rostirea cuvîntului „sac“ este de prisos, trebuie 

înţeleasă în felul următor : eforii socoteau că este suficient dacă văd 
sacul gol în mîinile solilor. 

132 Singura aluzie la războaiele din secolul al Vll-lea dintre Sparta şi Mes- 
senia făcută de Herodot (vezi şi Grecia antică, p. 123). în acest pasaj 
este vorba de al doilea război messenian. 

133 Vezi cartea I, cap. LXX. 

134 Faptul presupune existenţa unor legături dc prietenie între Sparta şi 
Amasis, regele egiptean, care-i simpatiza pe greci. Cf. cartea a Il-a, 
cap. CLXXVIII şi urm. 

135 Despre acest pieptar pomeneşte şi P 1 i n i u s, Historia naturalis, cartea 
a XlV-a, cap. I. Despre cultura bumbacului în Egipt, i b i d e m, 
cap. XIV. 

136 Localitate din insula Rhodos, cf. nota 332 la cartea I. 

137 „O generaţie** număra aproximativ 25-30 dc ani. Cu privire la cri¬ 
teriul cronologic în Istorii, vezi Studiul introductiv, p. XLII ; dacă se ad¬ 
mite că furtul craterului a avut loc pe vremea căderii Sardesului (cf. 
cartea I, cap. LXX, adică în anul 546 î.c.n.), expediţia spartanilor şi 
a corintienilor împotriva Samosului datează aproximativ din anul 

520 î.e.n. Este însă posibil, conform primei versiuni date în cap. 
LXX, din cartea I, ca expedierea craterului spre Lydia să fi avut lot 
înaintea căderii Sardesului şi, ca atare, expediţia spartanHor să dateze 
aproximativ din anul 525 î.e.n. 

138 Legătura dintre Periandros care a murit foarte bătrîn în anul 585 î.e.n 
şi Alyattes, părintele lui Crcsus, mort abia în 560 î.e.n., este cu totul 
fantezistă. Ea nu se poate admite decît dacă cronologia tiraniei lui Pe¬ 
riandros ar fi coborîtă cu cel puţin douăzeci de ani. In nici un caz nu 
se potriveşte cu „furtul craterului' 4 , care a avut loc pe vremea căderii 
Sardesului sub Cresus, 546 î.e.n. Vezi şi D. G h i c a, op. cit,, Thalia, 
pp. 113-114, nota 5. Despre Periandros, fiu al lui Kypselos, vezi nota 
43 la cartea I. 

139 In Samos exista celebrul templu al Hereî (Heraionul) pomenit, de alt¬ 
fel, de Herodot în cartea I, cap. LXX. Vezi Diogenes Laertios, 
Vieţile filozofilor , cartea I, cap. XCV. Callimachos, Imnul către 
Artemis, v. 228, pomeneşte totuşi şi de existenţa unui templu al zeiţei 
Artemis în Samos, în sud-vestul localităţii Hesion. 

140 în greceşte, xpcoxxa „prăjituri cu susan şi miere", o specialitate a 

Samosului, după cîte aflăm din Athenaios, Aa7tvo<yocpiaxa£ (Ban¬ 
chetul sofiştilor), XIV, 13. Numele acestor prăjituri mici şi gustoase 
era cnqaafioevxec; sau - „susânei". 

141 P1 i n i u s, Historia naturalis, cartea a XlX-a, cap. XXV, urmînd pe 
Plutarh, dă o altă versiune : băieţii au fost salvaţi şi duşi la ei acasă 
de locuitorii din Cnidos, la solicitarea samienilor. 

142 După celebra inscripţie cunoscută sub numele de Marmura din Păros, 
moartea lui Periandros a avut loc în 585 î.e.n. ; vezi‘mai sus nota 138. 

143 Cu privire la relaţiile dintre o colonie şi oraşul fundator, vezi mai sus, 
nota 63 Studiul Introductiv, p. XXII ; relaţiile dintre Corcyra şi Corint 
nu erau însă din cele mai bune. Din Thucydides, op. cit., cartea 
I, cap. XXV aflăm că pricina ostilităţii care s-a născut între Corcyra şi 
Corint a fost concurenţa comercială pe care colonia o făcea Corintului. 
In prima jumătate a secolului al VH-lea, corintienii au atacat Corcyra 
pe mare (aproximativ 664 î.e.n.), cînd a avut loc cea mai veche luptă 
navală cunoscută în istoria Greciei (Thucydides, op. cit., cartea I, 
cap. XIII). începutul războiului peloponesiac, aşa cum este descris de 
Thucydides, a avut drept pretext tot un conflict între corcyrieni şi co- 
rintieni. 

144 Diogenes Laertios, op. cit., cartea I, cap. XCIV, în biografia 
lui Periandros, menţionează că numele soţiei lui Periandros era Lissida, 
„Melissa" - „albină" - era o poreclă pe care i-o dăduse Periandros pentru 
hărnicia ei. Lissida era fiica lui Procles, tiran în Epidauros. Pausanias, 
op. cit., cartea a Il-a, cap. XXIV, susţine că la Epidauros putea fi văzut 
mormîntul Lissidei. Periandros, în urma unor calomnii care s-au dove¬ 
dit ulterior mincinoase, şi-a ucis soţia, însărcinată, lovind-o cu piciorul 
în pîntece. Convingîndu-se apoi de nevinovăţia ei, se spune că a rămas 
deznădăjduit toată viaţa. 

145 Pe Kypselos, după numele tatălui lui Periandros, şi pe Lycophron - 
(Diogenes Laertios, ibi d.). 

146 In greceşte KoptvOou X7js eu8a6(iovo<; Epitetul de euSatpicov lat. felix 
- „fericit**, însoţea în antichitate oraşele şi regiunile bogate. Ho m e r, 
îliada, cîntul II, v. 570, alătură Corintului epitetul a<pvei6<; - „rodnic** ; 
cf. şi Thucy dides op. cit., cartea I, cap. XIII, despre bogăţia Co¬ 
rintului. 

147 După cum s-a remarcat de către comentatorii lui Herodot, cap. LII şi 
LIII din cartea a IlI-a sînt scrise în spiritul şi în stilul tragediilor so- 
focleene. Proclamaţia dată de Periandros aminteşte pe cea a lui Creon, 
după cum neînduplecarea lui Lycophron, aminteşte neînduplecarea Anti- 
gonei. 

148 Kypselos. 

149 Expresie curentă în literatura greacă din secolul al V-lea ; cf. Thucy- 
dides, op. cit., cartea a V-a, cap. LXV : Stavoeîxat xaxiv xaxto Eaa&ai 
„cugetă să îndrepte răul prin rău“. 

150 După moartea lui Lycophron, Periandros a lăsat ca succesor în locul 
său pe Psammetihos, nepotul său de frate. Informaţia o deţinem de la 
Aristotel, Politica, V. 12. 

151 Ruinele vechiului oraş Samos se găsesc lingă actualul Ţigani, pe coasta 
sudică a insulei, ridicîndu-se în parte pe povîrnişurile muntelui Castro. 
Oraşul propriu-zis se întindea pe două dealuri, numite Apelos şi Asty - 
palaia ; pe acest din urmă deal se afla cetăţuia oraşului (xi> 7rpoaaxei,ov), 
de la care se întindea pînă la mare o întăritură puternică. Samosul era 
înconjurat de un zid puternic, cu lucrări de fortificaţie din loc în loc, 
refăcut în anul 411 î.e.n. 

152 Probabil un turn din zidul care unea cetăţuia de pe Astypalaia cu marea. 

153 TrpoaCTTCtov - suburbie în care se afla cetăţuia de pază a ora¬ 
şului. 

154 O altă fortificaţie se afla spre nordul oraşului. D. Ghica, care a locuit 
la Samos cu tatăl său, scriitorul Ion Ghica, şi care cunoaşte foarte bine 
topografia Samosului (vezi harta pe care o dă în Istorii , cartea a IH-a, 
p. 129) presupune că acest al doilea turn trebuie să fi fost situat în 
spatele dealului Ampelos. 

155 Pitane - în greceşte IIixavY) sau ITixavoa, unul din cele patru teme ale 
Spartei. Celelalte trei erau Mcsoa, Kynosura şi Limnai. 

156 Vezi cartea I, cap. XXIX şi notele 83 şi 86 la cartea I. 

157 După cum reiese din P 1 u t a r h, Mor alia, § 860 c, acestui Archias i s-a 
ridicat ulterior un monument pe cheltuiala statului samian : xa(pov elvat 
8y][/oata xaxeaxeuaapivov şi nu a fost îngropat cum susţine Hero¬ 
dot. Informaţia lui Plutarh este plauzibilă. Monumentul a fost ridicat, 
probabil, după alungarea tiraniei din Samos. Plutarh mai precizează că 
„alungarea tiranici** era şi scopul pentru care spartanii debarcaseră în 
insulă, iar povestea cu samienii o socoate drept născocire. 

158 Povestea relatată aici îşi are originea în faima de venalitate pe care 
şi-o creaseră conducătorii spartani. Thucydides, în diferite locuri 
ale Istoriei războiului peloponesiac, cum ar fi bunăoară cartea a V-a, 
cap. XVI, sau cartea a Vll-a, cap. XLV, pomeneşte de această venali¬ 
tate, pe care, de altfel, însuşi Clcomenes în povestirea lui Herodot din 
cap. CXLVIII al acestei cărţi o recunoaşte drept o realitate. Cf. şi 
cartea a V-a, cap. LI, privitor la acelaşi Clepmenes. 

159 In gr. AaxeSoafi/Sviot Acupiecc;. Epitetul de ,,dorian“ era o mîndrie 
pentru spartani, triburi dorice care pînă in secolul al Vl-lca î.e.n. cou- 
trolau tot sudul Pcloponcsului. 

160 Insula Siphnos este situată la apus de Păros. Insula avea mari bogăţii 
miniere. P a u s a n i a s, op. cit., cartea a X-a, cap. XI, 2, pretinde că 
minele de aur ale Siphnosului au fost inundate de apele mării ca 
pedeapsă divină, fiindcă siphnienii au refuzat, din zgîrcenie, să plă¬ 
tească o zecime din venitul minelor de aur tezaurului pe care-1 ridi¬ 
caseră la Dclfi. Despre rolul politic şi economic al oracolului de la 
Delfi vezi Studiul introductiv, p. XXXIII. 

161 Vezi nota precedentă. După ridicarea tezaurului, „zeul“, adică preoţii 
templului, ar fi dorit ca siphnienii să-i mai dăruiască şi alte zeciuieli, 
ceea ce, desigur, era exagerat. 

162 Vezi Studiul introductiv, p. XXX. în cartea a V-a, cap. LXII, Herodot 
aminteşte că Alcmeonizii şi-au luat asupra lor cheltuiala de a reface 
faţada templului. 

163 în gr. [i.iXry)Xicp£££ - „vopsite cu roşu de miniu“. Miniu este un oxid 
de plumb avînd o culoare roşie portocalie. Cf. H o m e r, lliada, cîntul 
II, v. 687 ; „corăbiile cu obrajii roşii" - p.tXT07uapy)0L 

164 Hermione şi Troizen sînt două localităţi în Argolida, aproape de coastă. 
Hydrea (azi Idra) este o insulă stîncoasă, în faţa coastelor Argolidei, 
ai cărei locuitori se ocupă cu pescuitul. 

165 Vezi nota 123 la această carte, şi mai jos, nota 167. 

166 Artemis-Dictys : Abm>va sau Abm>vva, adorată în părţile de vest ale 
Cretei, nu era o divinitate elenică. Templul pomenit aici de Herodol 
se afla ridicat pe muntele Tityros. 

167 Cf. S t r a b o, op. cit., cartea a VlII-a, cap. VI. Egineţii erau adevăraţii 
fondatori ai coloniei. Alungîndu-i pe samieni, nu făceau altceva decît 
să revendice drepturi străvechi. Samienii se aşezaseră nu chiar în Cydo- 
nia, care se afla la o depărtare de cîţiva km de coastă, ci în spaţiul 
rămas liber între aşezarea orăşenească propriu-zisâ şi ţărmul mării. 

168 Mistreţul, animal ataşat cultului zeiţei Artemis, era emblema navelor 
samiene. 

169 Templul Athenei la Egina este pomenit numai de Herodot, menţionarea 
lui lipsind din descrierea Eginei făcută de Pausanias. 

170 Acest Amphicrates a fost ultimul rege al Samosului, detronat în prima 

jumătate a secolului al Vll-lea de o mişcare aristocratică îndreptată 
împotriva sa. Regimul oligarhic care i-a succedat (geomorii) a devenit 

în curînd atît de urît de masele populare, îneît Polycratcs a izbutit cu 
uşurinţă, spre sfîrşitul secolului, să pună mîna pe putere. Vezi Studiul 

introductiv, p. XXII. 

171 Pentru acest capitol vezi Studiul introductiv, p. XXX, cf. A r i s t o t e 1, 
Politica, V. 11. 

172 Muntele Castro - vezi nota 151 la această carte. 

173 Lucrările prin care se aducea apa potabilă în Samos dintr-un rezervor 

natural aflat la 400 m NV de Castro, erau mult mai complicate şi mai 
vaste decît sînt sumar descrise aici de Herodot. Ele au slujit pentru 

aprovizionarea cu apă a oraşului pînă în epoca romană ; şi astăzi rămă¬ 

şiţele acestei lucrări sînt bine păstrate. 

174 Portul despre care este vorba aici se numeşte astăzi Ţigani, un mic sat 
de pescari. 

175 Templul se numea Heraion. Hera era principala divinitate adorată în 
insulă. Ca suprafaţă, acesta era unul dintre cele mai mari temple io- 
niene. Aşezarea Heraionului se află la aproximativ 5 km de oraş, 
aproape de izvoarele fluviului Imbrasos. Pausanias, op. cit., cartea 
a Vil-a, cap. IV, 4, leagă fundarea templului de legenda argonauţilor. 

176 Alături de Theodoros din Samos, cf. cartea I, cap. LI, Rhoicos este un 
al doilea meşter vestit din Samos în domeniul artelor plastice şi al 
construcţiilor (ve^i Grecia antică , p. 196). în afară de Pausanias, 
op. cit., cartea a VUI-a, cap. XV, numele lui Rhoicos este pomenit şi 
de P 1 i n i u s, Hist oria naturalis, cartea a XXXV-a, cap. XII. Theodo¬ 
ros şi Rhoicos au lucrat împreună la descoperirea procedeului turnării 
statuilor de bronz. Pausanias şi Plinius enumeră şi alte opete de artă 
ale acestui vestit arhitect, care era totodată şi un mare sculptor. 
Rhoicos a trăit în prima jumătate a secolului al Vll-lea î.e.n. 

177 Evenimentele povestite de Herodot în cap. LXI-LXII ale acestei cărţi, 
adică uzurparea puterii regale persane de către cei doi magi (cf. cartea I, 
cap. CXX, cu privire la felul cum priveau magii dominaţia persană) şi 
moartea lui Cambyses, au fost povestite, în afară de Herodot, şi de 
C t e s i a s, Persica excerpta , § 10 şi urm. Cea mai sigură confirmare a 
veracităţii acestor evenimente o dă însă marea inscripţie de la Behistun, 
col. I, § 10. Această inscripţie trilingvă datează din anul 517 (516 ?) 
î.e.n., din al cincilea an de domnie a lui Darius, şi se află săpată la o 
înălţime de 550 m de la baza unei stînci uriaşe. Pentru a fi citită, învă¬ 
ţaţii au imaginat diferite sisteme de suspendare, ajutîndu-se de efec¬ 
tele luminii solare. Behistunul se află între Babilon şi Ecbatana, pe una 
din principalele artere de comunicaţie, în munţii care separă Iranul de 
calea Tigrului şi Eufratului. Inscripţia, în persană, a fost descifrată dc 
marele orientalist Henry Rawlinson. Spre deosebire de Herodot, inscrip¬ 
ţia de la Behistun nu vorbeşte decît de un singur mag uzurpator, încolo 
relatarea evenimentelor coincide în linii generale. Magul este numit în 
inscripţie Gaumata, iar despre Cambyses se dă informaţia că s-a sinucis, 
în § 14, Darius menţionează că Gaumata a distrus templele persane şi 
a interzis religia perşilor. Herodot, în schimb, în cap. LXVII al acestei 
cărţi, menţionează marile uşurări fiscale pe care, din motive politice, 
magul le adusese în regatul persan care gemea sub impunerile grele 
cerute de Ahemenizî. Vezi Istoria universală, voi. II, p. 8. 

178 Despre această asemănare, povestită şi dc Ctcsias, inscripţia de la 
Behistun nu pomeneşte nimic, cum nu pomeneşte nici despre identitatea 
dc nume între falsul Smcrdis şi fiul lui Cyrus. 

179 O scholie Ia textul Iui Herodot menţionează că numele lui Patizeidies 
a fost citat şi dc Dionysos din Milet, însă sub forma IIav£ou07)q 
Deoarece inscripţia de la Behistun nu-1 pomeneşte, se crede că Patizeithes 
(Panzeithes) nu era decît un ajutor al lui Gaumata, nu fratele acestuia. 

180. Herodot este singurul autor grec care menţionează o Agbatana (Ecba¬ 
tana) syriană. în nord-estul lacului Tibcriada există totuşi o localitate 
Betana (în arabă El-Batanieh), menţionată dc Flavius Iosephus, 
Kaxa ’A7r£covo<; (împotriva lui Apion), cartea a II-a, cap. IX. Aceasta 

este poate Agbatana din textul lui Herodot ; o altă Betana se află lingă 
Cezareea, la poalele muntelui Cârmei. 

181 în greceşte to în realitate este acel dtxiv<4xY)g persan, un 

paloş încovoiat, scurt, de mărimea unui pumnal, foarte lat, care se purta 
prins de cingătoare pe dreapta. Vîrful acestui paloş era băgat într-o 
teacă care se deşuruba. Cf. Ctesias, op. cit., § 12. Ctesias, relatind 
moartea lui Cambyses în acelaşi fel ca şi Herodot, menţionează o 
(Jtaxatpaîn loc de 5 £ 905 . 

182 Cf. cartea a V-a, cap. CVI. In inscripţia de la Bchistun, Darius invocă 
pe Ormuz (Ahurumazda) şi pe zeii din neamul lui Ormuz ; cf. şi nota 
177, despre măsurile luate de Gaumata cu privire la religia persană. 

183 Cambyses a domnit între anii 529 şi 522 î.e.n. (521 ? î.e.n). Vezi No¬ 
tiţa istorică la cartea a IlI-a. 

184 Revolta magilor a fost ceea ce se cheamă o răscoală de palat ; revolta 
avea un substrat religios, magii fiind iniţial un trib med din care făceau 
parte preoţii magismului , o religie care a prins rădăcini adinei în rîn- 
durile mezilor şi care întîmpina o rezistenţă înverşunată în cercurile 
aristocratice persane (vezi mai sus, nota 177, sfîrşit). Din această pri¬ 
cină, Cambyses spune, în textul lui Herodot : ,,în numele zeilor ocroti¬ 
tori ai acestui regat, să nu îngăduiţi cumva ca stăpînirea să se întoarcă 
iarăşi Ia mczi“. Revolta magilor trebuie înţeleasă în lumina cuvintelor 
lui Cambyses şi ca o revoltă a mezilor împotriva hegemoniei perşilor. 
Vezi cartea I, cap. CXX, mai jos, la cartea a IlI-a, cap. L5QCIII şi 
Istoria universală , voi. II, p. 8. 

185 Otancs, fiul lui Pharnaspes regele Cappadociei, era cumnatul lui Cyrus 
şi unchiul lui Cambyses, prin sora sa Cassandana. Vezi cap. II al acestei 
cărţi. Inscripţia de la Behistun însă - document autentic -- în col. IV, 

§ 18, menţionează că Otanes (Utana) era fiul unui anume Thukhra 

185 bis Reşedinţa de vară, întărită cu ziduri de fortificaţie, se afla în apro¬ 
pierea Susei. 

186 Preluarea haremului unui rege detronat sau decedat era curentă în 
Persia. Aşa va face şi Darius cînd îl va alunga pe mag. Vezi mai jos 
cap. LXXXVIII al acestei cărţi. 

187 Pedeapsă obişnuită la curtea Persiei. Vezi automutilarea lui Zopyros, 
cap. CLIV al acestei cărţi. Cf. X e n o f o n, Anabasis , cartea I, cap. 
IX, 13. 

188 în inscripţia de la Behistun, col. I, § 13, Darius îşi asumă cinstea de a 
fi cel dinţii conspirator împotriva lui Gaumata şi nu Otanes. Cf. şi 
cap. LXXVIII din această carte. 

189 în aceeaşi inscripţie, col. IV, § 18, sînt menţionaţi conspiratorii care au 
fost alături de Darius la uciderea magului Gaumata. Lista corespunde 
exact celei transmise de Herodot, cu excepţia lui Aspathines. Totuşi, 
inscripţia de la Nakş-i-Rustem, ultima din cele patru mari inscripţii 
rupestre săpate de Darius, pomeneşte de Aşpacana, cel care purta tolba 
cu săgeţi a lui Darius, alături dc Gobryas (Gaubaruva) însărcinat cu 
aceeaşi fruncţie. 

190 Vezi cartea I, cap. CCIX. Hystaspes era tot un Ahemenid, dintr-o ra¬ 
mură care guverna în Persia. Cyrus se pare că avea toată încrederea 

în el. Darius, în raport cu cele relatate în cartea I, cap. CCIX, se afla 
acum în jurul a treizeci de ani. în Persia, Ahemenizii cărora le apar¬ 
ţinea Darius aveau puteri echivalente cu ale unui monarh. De aceea, 
chiar la începutul inscripţiei de la Behistun, § 4, Darius nu sc sfieşte 
să spună : „Opt din neamul meu au domnit înaintea mea. Eu sînt al 
nouălea*'. în realitate, Darius este cel dinţii din ramura Ahemenizilor 
care se urcă pe tronul regatului fundat de Cyrus cel Mare. 

191 Vezi Studiul introductiv, p. XXXIX despre influenţa sofisticii contemporane 
asupra lui Herodot. Contrariu, cartea I, cap. CXXXVIII : la perşi, 
minciuna era considerată ca un lucru deosebit de ruşinos. Despre apre¬ 
cierile lui Herodot asupra moralei, ca parte integrantă a suprastructurii, 
vezi Studiul introductiv, p. LXXXVI. 

192 Cf. cartea a Vil-a, cap. XI. 

193 Şi C t e s i a s, op. cit., § 13, pomeneşte de această întîmplare, numai că 
la Ctcsias numele lui Prexaspes este înlocuit cu cel de Izabates şi fap¬ 
tele sînt întrucîtva altfel povestite decît de Herodot. 

194 Unde se găsea acest palat în care a fost asasinat falsul Smerdis ? Mai 

sus, la cap. LXII, Herodot spune clar că era vorba de „cetăţuia** întă¬ 
rită din preajma Susei, reşedinţa de vară a regilor care aveau capitala 
la Susa. Inscripţia de la Behistun susţine însă că uciderea a avut loc 
într-o fortăreaţă, „Cikathauvatis**, într-un district din Media, anume 
Nisaia. Această din urmă informaţie se potriveşte mai bine cu ştirea pe 
care o citim chiar în Herodot, la sfîr^itul cap. LXIX al acestei cărţi : 
,,ei erau şase la număr cînd sosi la Susa Darius, fiul lui Histaspes. 
venind din Persia", sau, cu propriile cuvinte ale lui Darius, cap. LXXII : 
„am o pricină minunată prin mijlocirea căreia putem pătrunde, spunînd 
că tocmai am sosit din Persia şi că doresc să mă înfăţişez regelui cu 

veşti de la tatăl meu**. Cu toate că Susa era capitala Persiei, şi este 

de neînţeles cum Darius venea din Persia în Persia, Herodot în 
cap. LXIX susţine totuşi cu fermitate acest punct de vedere. Singura 
explicaţie posibilă este că Herodot a făcut aici o diferenţă între re¬ 
giunea Susei, Susiana propriu-zisă, înglobată şi ea în Persia, şi regiunea 
Persepolisului, al cărei nume Pars s-a generalizat apoi pentru un ţinut cu 
mult mai întins. 

195 Uciderea magilor este povestită şi de C t e s i a s, op. cit., § 14. 

196 Isonomia : egalitate în faţa legilor. 

197 Aristotel, Politica , I, 8; IV, 7, 3, confirmă că în cele mai multe 

din polisurile sclavagiste greceşti, unde triumfase democraţia sclavagistă, 
funcţiile obşteşti sc obţineau prin tragerea la sorţi. Cf. Retorica , I, 8. 

în Politica, II, 2 şi 12, Aristotel vorbeşte şi despre responsabilitatea 
funcţiilor în polisurile democratice sclavagiste. Despre semnificaţia 
acestor discuţii în general, vezi J. de R o m i 11 y, Le classement 
des constitutions d f Herodote â Aristote, în „Revue des etudes grecques", 
1959, pp. 81-99. 

198 Părerile profund reacţionare exprimate de Megabyzos reprezentau con¬ 
cepţia politică a celor mai retrograde pături ale aristocraţiei, atît din 
regatul persan, cit şi din polisurile greceşti. Sub haina acestor discursuri 
atribuite unor fruntaşi perşi din secolul al II-lca î.e.n., Herodot a stre¬ 
curat în Istorii dezbaterile pe tărîm ideologic din Grecia secolului al 


NOTE. CARTEA A III-A 


481 


V-lea î.e.n., cînd sub presiunea maselor cetăţenilor liberi, regimurile 
aristocratice sînt definitiv alungate de la conducere în multe regiuni ale 
' Greciei. Vezi Studiul introductiv, p. XXII. 

199 Acest capitol cuprinde faimoasele pasaje din Istorii, prin care. se 
exprimă concepţia reacţionară a teoriei ciclice despre succesiunea regi¬ 
murilor sclavagiste enumerate de Hcrodot. Referitor la concepţia cuprinsă 
în cele trei discursuri despre democraţie, oligarhie şi monarhie, vezi şi 
Studiul introductiv, p. XXXIX. 

200 Aci se face aluzie la Cyrus cel „marc", sau cel ,,bătrîn“, cum i-au spus 
istoricii greci întemeietorului regatului persan. 

201 Această situaţie a lui Otanes şi a familiei lui se datora legăturii de 
rudenie ce-o avea cu casa Ahemenizilor. Vezi nota 185 la cartea 
aceasta. 

202 Haina medică - vezi cartea I, cap. CXXXV. Costumul mezilor, lucrat 
din stofe fine, cu o croială largă, era un semn de distincţie. Regii perşi 
trimiteau adesea printre darurile lor şi o ,,haină medică", mai ales 
străinilor (X e n o f o n, Anabasis, cartea I, cap. II, 27), avînd semnifi¬ 
caţia unei înalte distincţii. 

203 Vezi nota 5 la această carte. 

204 C t e s i a s, op. cit., § 15, confirmă pe Herodot. Nechezatul calului era 
socotit un semn bun la popoarele primitive indo-europene. cf. Tac i- 
t u s, Germania , cap. X, 2. Nu trebuie uitat că la perşi, aşa cum, de 
altfel, aminteşte Herodot în cap. CLXXXIX al cărţii, I, caii albi erau 
socotiţi animale sacre, închinate soarelui. Cf. şi cartea a VUI-a, cap. 
CXXXVII. Soarele care răsare (Mithra) este unul din elementele na¬ 
turii adorate de perşi (vezi cartea I, cap. CXXXI şi notele 304, 308 de 
la cartea I). 

205 Inscripţia de la Behistun nu pomeneşte nimic despre povestea cu 
Oibares, care în tradiţia persană era cunoscut şi ca slujitor al lui Cyrus. 
îh limba persană numele este Ubara. Despre sensul acestui nume, 
âyaOayYeXog - „vestitorul cel bun", vezi Nicolae din Damasc, 
fr. 66 Miiller. 

206 Acest semn suplimentar era socotit ca o confirmare a nechezatului 
calului. Fulgerul şi tunetul erau semne curente de bun şi rău augur 
în antichitate. Şi X e n o f o n, Cyropaedia , cartea I, cap. VI, 1, scrie 
despre Cyrus : „după ce-a ieşit din casă, se spune că fulgere şi tunete 
i-au prevestit izbînda". Semn de rău augur : P 1 i n i u s, op. cit., cartea 
a Il-a, cap. LI. 

207 In gr. 7tpocrxuveov Cf. cartea a Il-a, cap. LXXX. 

208 Pantalonul pe care-1 purtau perşii, munteni de felul lor. Vezi nota 193 
la cartea I. 

209 Herodot nu povesteşte în cartea a IlI-a a Istoriilor decît prea puţin 
din situaţia tulbure găsite de Darius la suirea sa pe tron, după înde¬ 
lungata absenţă a lui Cambyses şi domnia magilor, anume, împotrivirea 
lui Oroîtes (cap. CXXVI şi urm.) şi răscoala Babilonului (cap. CL). In 
cartea I, cap. CXXX aminteşte în treacăt şi de marea răscoală a me¬ 
zilor. E drept că în cap. CXXVII al acestei cărţi, Herodot recunoaşte 
că lucrurile nu erau cîtuşi de puţin liniştite la începutul domniei lui 
Darius (oESeovrcov exi t&v TtpayfJtaTOJv) dar nu dezvoltă această idee. 

Inscripţia de la Behistun dă însă informaţii ample asupra primilor 
ani ai domniei lui Darius : col. IV, § 2 : ,,Regele Darius grăieşte : 

ceea ce am înfăptuit, am înfăptuit prin mila lui Ormuz, în 
toate privinţele. După ce regii s-au răsculat împotriva mea, am dat 
nouăsprezece bătălii ; prin mila lui Ormuz, i-am biruit şi am prins nouă 
regi". Urmează numele celor nouă regi învinşi de Darius : Gaumata 
(falsul Smerdis) ; Atrina din Susiana ; Naditabira , care se dădea drept 
Nabucodonosor, fiul lui Nabonides, monarh al Babilonului ; Martiya 
din Susiana ; Fravartis (Phraortes) din Media, care se dădea din nea¬ 
mul lui Cyaxares ; Citratakhma, care se pretindea tot din neamul lui 
Cyaxares, în ţinutul sagarţilor ; Frâda din Margiana ; Vahyazdâta, care 
şi el se dădea drept Smerdis, fiul lui Cyrus, care a răsculat o parte 

din perşi ; Arakha, un armean care se dădea drept Nabucodonosor, 
fiul lui Nabonides, a răsculat Babilonul. 

210 Pustiurile Arabiei n-au interesat niciodată pe regii Persiei, şi nici pe 

alţi monarhi, cu excepţia părţii numite Arabici Petraea (corespunzînd 
peninsulei Sinai) care a fost cucerită de romani pe vremea Iui Traian. 

211 Atossa - vezi cap. XXXI al acestei cărţi. Atossa fusese soţia propriu¬ 
lui ei frate, Cambyses. Cu Darius a avut patru fii, pe Xerxes, pe Ma- 
sistes (cartea a Vil-a, cap. LXXXII), pe Achaimenes (cartea a Vil-a, 
cap. XCVII) şi pe Hystaspes (cartea a VH-a, cap. LXIV). Ea avea cel 
mai mare rang printre soţiile lui Darius, iar primul ei născut, Xerxes, 
a fost şi moştenitorul tronului. 

212 Mult mai tînără ca sora ei, a fost iubită îndeosebi de Darius, care a 

făcut după chipul ei o statuie de aur (cartea a VH-a, cap. LXIX). Fiii 
ei erau Arsames şi Gobryas. 

213 Din această listă lipseşte fiica lui Gobryas, unul din cei şapte conjuraţi, 

pomenită însă în cartea a VH-a, cap. II ; ea era soţia lui Darius 

încă înainte ca acesta să devină rege. în urma pactului încheiat intre 
conjuraţi, nu reiese pentru ce Darius ar fi renunţat s-o introducă în 
haremul pe care şi l-a format după suirea sa pe tron. în cartea a Vll-a, 
cap. CCXXIV, Herodot menţionează şi pe o a şasea soţie a lui Darius. 

214 O astfel de inscripţie n-a fost nicăieri găsită. Herodot, de altfel, dă o 
informaţie ,,din auzite“. Personal n-a văzut inscripţia. S-a presupus de 
către unii comentatori ai acestui pasaj că povestea lui Oibares, care o 
circulat şi în legătură cu Cyrus, este legată de reprezentarea lui Ormuz 
sub înfăţişarea unui cal, animal sacru la perşi, consacrat soarelui. 

215 în persană : catrapatra. Satrapia (guvcrnămîntul) era o diviziune admi¬ 
nistrativă, diferită de dahyava - ,,provincie", adică unitatea etnică. 
Herodot, în capitolele care urmează, nu cnumcră, în fapt, nici satrapiile, 
nici „provinciile", ci diviziunile fiscale ale regatului persan, în număr 
de douăzeci, care se suprapuneau satrapiilor. Aşa, de pildă, în cartea 
a Vll-a, cap. L^XIV şi în cartea a IX-a, cap. CXIII, Herodot atestă câ 
bactrii şi saccii aparţineau aceleiaşi satrapii. în cartea a IlI-a, cap. 
XGII şi XCIII, bactrii sînt trecuţi în districtul XII, iar părţii în districtul 
XVI, care, de altfel, includea populaţii răspîndite pe o arie mai mare 
decît putea fi întinderea unei satrapii. Numărul dc neamuri înşirate de 
Herodot că făcînd parte din aceste districte se ridică la 66. vezi şi 
Ph Legând, H e r P d Q t e 7 Jiişţoires l ŢII, Ff otice, p. IU, pota 2. 

Descifrarea marilor inscripţii de la Behistun, Persepolis şi Nakş-i 
Rustem, unde se afla şi mormintul lui Darius, au dat la iveală liste 
asemănătoare celei înfăţişate de Herodot, liste alcătuite încă după cri¬ 
teriul etnic (dahyava). Numărul neamurilor supuse de Darius variază 
în aceste inscripţii după diferitele etape ale domniei : inscripţia de b 
Behistun cuprinde 23 de provincii, cea de la Persepolis 24, Persia in¬ 
clusiv. Lista de la Nakş-i-Rustcm sare la 29 de provincii. Marile inscripţii 
rupestre respectă criterii geografice şi istorice, care la Herodot lipsesc 
cu desăvîrşire. Aceste inscripţii au fost studiate de acad. V. V. Struvc. 
In importantul său articol Darius I şi sciţii de la Marea Neagră, publicat 
în „Vestnik drevnei istorii'*, 1949, 4, V. V. Struve a demonstrat că în 
primele două inscripţii predomină criteriul geografic, iar în cea de la 
Nakş-i-Rustem, criteriul istoric. 

216 In reorganizarea radicală pe care a infăptuit-o în Persia, Darius a ţinut 
seama ca satrapii să devină dependenţi de capitala întregului regat, să 
fie direct sub ordinele lui şi să aibă oarecare teamă de controlul regal. 
Anterior lui Darius, satrapii, din care unii erau localnici, aveau puteri 
nelimitate şi greu controlabile. Vezi Istoria Universală, voi. II, p. 14. 
De remarcat, după cum reiese mai jos din cap. CXXVII, că totuşi Da¬ 
rius nu şi-a putut impune dintru început autoritatea. Aşa cum se vede 
din capitolul citat, Oroites, satrapul Lydiei, controla districtele finan¬ 
ciare ale Frigiei, Lydiei şi Ioniei (respectiv districtele III, II şi I), deci 
avea o putere imensă şi Darius a stat mult pe gînduri ca să vadă cc 
era de făcut pentru a-1 doborî. Să se remarce că în cap. CXX al acestei 
cărţi Herodot face o distincţie clara între satrapia Lydiei şi cea a Fri 
giei (Daskyleion). 

217 Această împărţire este făcută din punct de vedere fiscal. Vezi nota 215 

de mai sus. într-un district fiscal (vojjl6<;) după cum reiese din 

acest pasaj obscur şi greu de tradus, nucleul cAtral îl forma un neam 
principal, căruia i se ataşau vecini (7uXy)at6xo)pot) şi „alte neamuri mai 
îndepărtate”. Despre o practică asemănătoare la mezi în subordonarea 
neamurilor mai îndepărtate celor mai apropiate, vezi cap. CXXXIV din 
cartea I. După sugestia lui H. S t e i n, op. cit., cartea a IlI-a, p. 102, 
nota 5 nu am tradus cuvintele uTreppatvcov zouţ npo prin : „să¬ 
rind, omiţînd pe unii vecini” ci, „depăşind vecinii apropiaţi”. Vezi şi 
Ph. E. Legrand, Herodote, Histoires, III, Paris, 1958, p. 138, 
nota 5. In primul district (voptoc;) punctul central îl formau ionienii ; la 
nord de ionieni se aflau colienii, la est de aceştia — magnesienii, spre 
sud-est de aceştia - carienii, şi mai spre sud-est - lycienii, milyenii şi 
pamfylienii (vezi harta). în districtul al Vl-lea (cap. XCI) ca punct cen¬ 
tral se găseau egiptenii, cărora le erau ataşaţi libyenii din împrejurimile 
hotarelor Egiptului, Cyrenaica şi Barca. 

218 Aci este vorba de satrapii , (4pX a 0 şi de birurile fixe pe care 

trebuiau să le plătească satrapiile organizate în districte fiscale (vop.o£) 
In afara acestor biruri epopot mai existau tot felul dz alte 
dări şi vămi, ca acelea pomenite în cap. XCI (vînzarea peştelui din 
lacul Moeris) sau în cap. CXVII (zăgăzuirea unui fluviu), din această 
carte. Populaţia regatului persan, eterogenă şi în mare parte vrăjmaşă 

guvernării centrale, după venirea la putere a lui Darius, care avea ne¬ 
voie de bani mulţi pentru reformele ce şi le propusese, gemea sub u 
povară fiscală deosebit de grea. Vezi Studiul introductiv, p. XV şi Istoria 
universală, voi. II, pp. 13-14. 

219 Această măsură fiscală nu se poate înţelege decît în lumina cap. CLXVI 
din cartea a IV-a, unde apare informaţia că abia pe vremea lui Darius 
a fost introdusă în Persia moneda de aur (daricul), care a circulat ală¬ 
turi de moneda de argint. Măsura prin care se stabilea ca unii să plă¬ 
tească în argint, „talanţi de Babilon“, iar alţii în aur, ,,talanţi euboici", 
era firească, deoarece ponderea „talantului babilonic" era mai mare de¬ 
cît cea a „talantului euboic" (raport de 4 : 3). Un darie (stater medic) 
de argint cîntărea, de pildă, 11,64 gr argint, iar un darie de aur 8,36 gr 
aur (după H. S t e i n, op. cit., cartea a IV-a, p. 103, nota 10). Talantul 
euboic era aproape egal cu cel persan, aşa îneît Herodot nu săvîrşeşte 
o greşeală scriind „talanţi euboici". 

220 Vezi tabelul de măsuri şi greutăţi la sfîrşitul volumului II. Mina euboică 
avea, după reforma soloniană, 606 gr, iar talantul babilonian cîntărea 
42,42 kg, aproximativ cu 7 kg mai mult decît cel euboic (care avea 
36,36 kg). 

221 NofJLoţ - „district financiar". D. G h i c a, op. cit., III, p. 212, 

traduce greşit pe vop.6<; prin „satrapie". Aşa cum s-a ară¬ 
tat mai sus, la nota 215, Herodot enumeră districtele financiare (vop.o£) 
nu satrapiile, pe care le numeşte în greceşte apx<*£. Cu privire 

la primul vofzo*;, vezi nota 217 la această carte. 

222 în acest al doilea district, populaţia principală de care depindeau 
celelalte erau lydienii. Lasonii şi cabalii, pomeniţi şi în cartea a Vil-a, 
cap. LXXVII, erau o populaţie de munteni, răspîndită prin munţii din¬ 
tre hotarul Lydiei şi al Lyciei ; hygenneii, sau, după o altă Iecţiunc, 
hytenneii, erau probabil locuitorii regiunii < ‘Yt£vvoc (Hytenna), un 
oraş din Pisidia, nu departe de coasta Pamfyliei. 

223 într-al treilea district, nucleul îl formau frigienii. In cap. CXXVII al 

acestei cărţi este : vopoţ Opuyto^. Oraşul cel mai de seamă al regiunii 
era Daskyleion, reşedinţă de satrapie (vezi cap. CXX al acestei cărţi). 
Populaţiile enumerate aci sînt populaţiile din nord-estul Asiei Mici, care 
se înşiră de-a lungul ţărmului sudic al Mării Negre. Prin „syrieni", 
Herodot înţelege pe cappadocieni, vezi cartea I, cap. VI şi cap. LXXII, 
precum şi nota 195 la cartea I ; cît despre „tracii" asiatici, originari din 

bazinul fluviului Strymon din Tracia, în cartea a Vll-a, cap. LXXV 

Herodot îi confundă cu „bithynii". 

224 Cilicia, mult mai largă în hotare decît Cilicia cunoscută de istoricii 

secolului al IV-lea şi al III-lca (vezi cartea I, cap. LXXII), furniza „caii 
sacri" (vezi nota 444 la cartea I şi nota 214 la cartea aceasta) pentru 
curtea regală din Susa. Suma tributului cilician, 500 de talanţi dc argint, 
este menţionată şi în cartea a V-a, cap. XLIX. 

225 Posideion - oraş la graniţa dintre Cilicia şi Syria (Fenicia), ceva mai 

la sud de Seleucia elenistică. Centru de export viticol, în special spre 

Egipt. 

226 Acest Amphilochos, fiu al profetului Amphiaraos (vezi nota 109 la car¬ 
tea I) şi al Eriphylci, după ce şi-a asasinat mama, care jucase un rol 

funest in dispariţia lui Amphiaraos, a luat parte la expediţia grecilor 
împotriva Troici şi a pierit într-o luptă pe teritoriul Ciliciei. 

227 Despre Arabia, vezi nota 210 la cartea aceasta. 

228 Vezi notele 217 (sfîrşit) şi 218. Despre lacul Mocris, nota 510 la cartea 
a Il-a şi cap. CXLIX din cartea a Il-a. 

229 Cf. Thucydides, op. cit., cartea I, cap. XXVII. AsWjv Tstx°S 
partea fortificată a Mcmfisului, era foarte întinsă, echivalînd aproape 
cu o treime a oraşului. 

230 Neamurile enumerate aici se afla la extremitatea răsăriteană a regatu¬ 

lui persan. Sattagizii (în persană, ţinutul Thatagus) se aflau în estul Ira¬ 
nului şi nordul Belucistanului ; gandarii, menţionaţi şi de Hecataios, fr. 
178 Miiller (Kandaharul din Afganistan îşi trage probabil numele de la 
vechiul Gandara), ocupau împrejurimile Kabulului modern. Cf. cartea 
a Vil-a, cap. LXVI ; dadicii şi aparyţii sînt necunoscuţi ; se bănuieşte 
că erau tot munteni din Hindukuş. 

231 în cartea a V-a, cap. XLIX, Susa mai este o dată numită capitala Kis- 

siei. Kissienii locuiau în nordul Susianei, în munţii care fac hotar între 

Susiana şi Media. 

232 în toate cele trei mari inscripţii rupestre despre care s-a amintit mai sus, 
Behistun, Persepolis şi Nakş-i-Rustem, Babilonia (Bâbiru) e întotdeauna 
separată de Asîria (Athura). Herodot însă, în cartea I, cum ar fi, de 
pildă, cap. CLXXVIII, integrează Babilonia în Asiria. 

233 H e 11 a n î c o s, fr. 109 Miiller, certifică că scopitul era o practică 
obişnuită la Babilon. 

234 Pentru descrierea Ecbatanei, vezi cartea I, cap. XCVIII ; Media cores¬ 
pundea geografic Irakului modern ; paricanii (hircanii ?) şi orthocoriban- 
ţii erau populaţii care locuiau în sudul şi sud-estul Mării Caspice. Pa¬ 
ricanii nu trebuie confundaţi cu tribul pomenit mai jos, în cap. XCIV, 
învecinat cu etiopienii din Asia. Orthocoribanţii (oameni cu căciuli as¬ 
cuţite) au fost identificaţi de V. V. Struve (în articolul Darius I şi sciţii 
de la Marea Neagra) cu saccii cu căciuli ascuţite, pomeniţi în inscripţiile 
rupestre de la Susa şi Nakş-i-Rustem. 

235 în al unsprezecelea district sînt enumerate populaţiile de pe coasta de 
vest şi sud-vest a Caspîcei. Caspii, care se întindeau în regiunea de la 
vărsarea Araxesului, nu pot fi în nici un caz aceiaşi cu caspii alăturaţi 
saccilor, în cel de-al cincisprezecelea district. 

236 Bactria, Bâkhtri, în inscripţiile rupestre, este una din cele mai cunos¬ 
cute regiuni ale regatului lui Darius, întinzîndu-se în ţinutul fluviului 
Oxos. Aiglii sau ugalii erau un trib din Sogdiana, care locuia în sudul 
fluviului Iaxartes. 

237 Pactyike - regiunea aceasta nu poate fi identică cu cea menţionată mai 
jos, la cap. Cil, în bazinul superior al Indusului. Această regiune parc 
să fi fost învecinată cu Armenia. Nu apare pe nici una din marile in¬ 
scripţii. în schimb, Armenia (Armina) apare în toate listele. 

238 Al patrusprezecelea district cuprindea triburi nomade din platoul Ira¬ 
nului. Sagarţii sînt pomeniţi în cartea I, cap. CXXV şi în cartea a 
VH-a, cap. LXXXV. Ei locuiau în nord-vestul podişului iranian şi du¬ 
ceau o viaţă semisălbatică ; sarangii şi thamaneii locuiau în jurul lacului 

Zareh (astăzi Seistan), la sud-vest de Kandahar. Numele de sarangi vine 
de la cuvîntul z^a - „lac, baltă". Aceste neamuri revin în povestirea 
lui Herodot in cap. CXVII al acestei cărţi ; uţii (în inscripţia de la 
Behistun, yutijâ) se întindeau spre ţărmurile Golfului Persic (Marea 
Erythree), iar mycienii (maka) locuiau în prelungirea uţilor, spre est. 
Numele Mekran, dat regiunii sudice a Iranului, de la ei se trage. Des- 
pre amplasamentul insulelor din Golful Persic (Marea Erythree) vezi 
harta. 

239 Saccii (saka) - triburile nomade din nordul Bactrianei, la est de lacul 

Arai, în ţinutul Turkestanului. Aceste triburi erau înrudite cu sciţii eu¬ 
ropeni, denumiţi de perşi tot saka. Saccii figurează în lista inscripţiei 
rupestre de la Nakş-i-Rustem. Data supunerii lor de către Darius a fost 
stabilită de V. V. Struve la 517 î.e.n., în articolul citat mai sus, Darius 
I fi sciţii de la Marea Neagră. Struve îi identifică cu triburile massa- 
gete, vecine saccilor, denumindu-i ,,saccii massageţi", şi nu cu „saccii 

amirgeni", pomeniţi de Herodot în cartea a VH-a, cap. LXIV. Pe aceştia 
din urmă îi identifică cu daii, populaţie din sud-estul Mării Caspice, 
care locuia în apropierea orthocoribanţilor. Vezi şi nota 234 la această 
carte. 

Despre caspii dintr-al cincisprezecelea district, nu se ştie nimic si¬ 
gur. Ph. Legrand, op. cit., p. 142, nota 1 îi identifică cu casperii 
pomeniţi de Ptolemaios (VII, 43-47). Regiunea unde locuiau ar fi, în 

acest caz, Pendjabul. Vezi nota 235 la această carte. 

240 Cel de-al şaisprezecelea district cuprindea populaţii numeroase şi bine 

cunoscute, care se aflau răspîndite în nordul podişului iranian şi în 
cîmpia din nordul Iranului. „Arii" din lista lui Herodot fipeiot 

nu sînt aceiaşi cu „arii" menţionaţi în cartea a VH-a, cap. LXII. 

care locuiau în Afganistanul de vest. Sogdiana avea ca oraş principal, 

Samarkandul. 

241 Despre paricani nu se ştie nimic din inscripţiile persane. Fiind citări 
alături de etiopienii din Asia - populaţie de coastă din regiunea aflată 
la vest de gura Indusului - se presupune că locuiau în partea de vest 
a Belucistanului modern, întinzîndu-se pînă la coastele mării. 

242 Aceşti matieni par să nu fie aceiaşi cu cei menţionaţi Ia cap. LXXII 
din cartea I. Maticnii pomeniţi în cartea I se aflau prin Cappadocia, 
pe cînd aceştia locuiau în regiunea muntoasă din nordul lacului Van. 
Saspirii, menţionaţi în cartea I, cap. CIV, cartea a IV-a, cap. XXXVII 
şi cartea a Vll-a, cap. LXXIX, locuiau în nordul Mediei, la sud de 
Colchida, în preajma Erevanului de azi. Despre alarodieni nu se ştie 
nimic. 

243 In al nouăsprezecelea district intrau o sumedenie de mici populaţii de 
munteni care plăteau dări neînsemnate. Moschii locuiau regiunea din¬ 
tre Cilicia şi Armenia de azi, în împrejurimile Erzcrumului ; tibarenii 
sînt asociaţi întotdeauna cu moschii, deci locuiau în aceeaşi regiune. In 
Biblie sînt numiţi, respectiv, meşek şi tublai : macronii (cf. cartea a Il-a, 
cap. CIV) ocupau vecinătatea Trcbizondci, iar mossynicii şi marsii, men¬ 
ţionaţi în cartea a Vll-a, cap. LXXVIII la rind cu moschii, erau ve¬ 
cini cu aceştia, ocupînd regiunea de coastă dintre Erzerum şi ţărmul 
sudic al Mării Negre. 

244 Mai jos, la cap. XCVIII al acestei cărţi, Herodot precizează că indienii 
nu erau triburi omogene. Cf. C t c s i a s, Indica excerpta, § 1. Prin 
„indieni", Herodot înţelege toate populaţiile Indiei, după părerea lui, 
ultima porţiune locuită în răsăritul Asiei. Darius îşi întinsese stăpînirea 
numai asupra indienilor din bazinul sudic al Indusului (vezi cartea a 
IV-a, cap. XLIV), dar tc\tul lui Herodot nu este destul de clar în 
această privinţă. 

245 Calcul care nu corespunde raportului de valoare stabilit mai sus în cap. 
LXXXIX, unde talantul babilonic (argint) era în raport de 4 : 3 cu 
cel cuboic. în cazul de faţă, suma totală de talanţi babilonici vărsată lui 
Darius de cele nouăsprezece districte (7 600 talanţi babilonici) stă în 
raport de 7,53 : 6 cu suma echivalentă în talanţi euboici (9 540 talanţi 
euboici) - după H. S t e i n, op. cit., cartea a IlI-a, p. 110. Vezi 
mai jos nota 247. 

246 Raportul dintre aur şi argint varia în antichitate ca şi în zilele noastre 
după raritatea aurului. în general, un gram aur echivala ca valoare cu 
10 gr argint. în acest capitol, raportul între aur şi argint este de 1 : 13. 
Această uşoară creştere se explică în două feluri : a) după vicisitudinile 
politice din epoca cînd a scris Herodot, b) se crede că Herodot a ţinut 
seama de titlul în aur, destul de ridicat al daricilor ; în cartea a IV-a, 
cap. CLXVI, Herodot ne informează că daricii erau bătuţi din aur cît 
maî curat posibil. 

247 Calculul lui Herodot se dovedeşte a fi superficial şi greşit. Dacă din 
14 560 talanţi euboici, cît calculează el suma la care se ridicau tributurile 
celor douăzeci de districte (nouăsprezece plătind în talanţi de argint, 
unul plătind în talanţi de aur), se scoate suma de 4680 talanţi euboici, 
cît pretinde Herodot că era echivalentul în argint al pulberii de aur 
livrate de indieni, pentru tributurile în talanţi de argint rămîn 9 880 ta¬ 
lanţi euboici. în acest caz, 9 880 talanţi euboici nu mai corespund to¬ 
talului de 7 600 talanţi (la acest total s-a ajuns scăzîndu-se cei 140 de 
talanţi folosiţi în Cilicia, vezi cap. XC), care este suma tuturor tributuri¬ 
lor vărsate de cele nouăsprezece districte. Diferenţa se ridică la 2 280 ta¬ 
lanţi argint. E posibil ca în această diferenţă Herodot să fi inclus dife¬ 
rite valori : caii furnizaţi de districtul al patrulea, vînzarea peştelui din 
lacul Moeris etc ; totuşi, valoarea acestor venituri suplimentare tot nu 
putea atinge această sumă enormă. 

248 Prin Libya, Herodot înţelege aici coasta Africii de nord, de la hotarele 
Egiptului pînă la Syrte. în capitolul CXVI al acestei cărţi, prin Libya, 
Herodot înţelege „Africa". 

249 Vezi cartea a IV-a, nota 494. în inscripţia de la Persepolis care men¬ 
ţionează pc ionienii ,,de pe uscat şi cei de pe mare" (yaună, tyaiy 
uşkakyă ută tyiay drayahya) V. V. Struve citeşte în continuare, împreună 
cu asirologul american G. G. Cameron : ută dahyavă tyă parodaraya 
- „şi ţările care se află peste mare", adică litoralul european al 
Hellespontului şi al Propontidei, unde locuiau populaţii trace, elenizate 
CV. V. Struv.e. op. cit., la nota 494, cartea a IV). Lectura aceast^ 
corespunde informaţiei date de ffojrodoţ fo acest capitol, 

250 Vistierii regeşti se aflau în diferite reşedinţe regale, sau capitale de 
mari satrapii, Susa, Ecbatana, Persepolis etc. A r r i a n, Expediţia 
lui Alexandru, cartea a IlI-a, cap. XVI, dă informaţia că Alexandru 
cel Mare, cînd a intrat în Susa, a găsit o sumă enormă în talanţî de 
argint. 

251 Identificare a satrapiilor cu districtele .fiscale. 

252 Cu toate acestea, în inscripţia de la Behistun - cea dintîl din şirul 

marilor inscripţii rupestre săpate de Darius - Pârsa, Persia era încă 

trecută în şirul satrapiilor care plăteau tribut. 

253 Vezi cartea a Il-a, cap. XXIX şi urm. E vorba de triburile nubiene 

nomade, care se întind la sud de Elefantina. 

254 Pasajul suscită o mare dificultate şi pare să fi fost corupt. Nu este 

sigur dacă traducerea dată de noi e corectă. Propunem şi varianta urmă¬ 
toare : „triburile etiopiene învecinate cu fruntariile Egiptului... şi acele 
triburi care trăiesc în preajma cetăţii sfinte a Nysei“. 

255 După o informaţie a lui A t h e n a i o s, AeiTuvoaoqjicrrat (Banchetul 
sofiştilor), 110 e, ar fi vorba de „orez" sau ,,mei“. 

256 Aceeaşi cu ,,calatii“ menţionaţi la cap. XXXVIII al acestei cărţi. 

257 Cf. cartea a IV-a, cap. CLXXXIII, unde este vorba de etiopienii tro¬ 

glodiţi. 

258 După cum observă P. Kretschmer, Numele elefantului, în 

„Anzeiger der Oesterreîchischen Akademie der Wissenschaften in Wien", 
Philos. Hist. Klasse, LXXXVIII, 1951, pp. 307-325, cuvîntul âXe<pag 
este întrebuinţat pentru întîia dată de Herodot cu sensul de „elefant". 
Pînă la Herodot, eklcpac, însemna numai „fildeşul". 

259 în inscripţia de la Nakş-i-Rustem, colchidieniî, harkâ , apar alături de 
maciya (matieni ?), menţionaţi în cap. XCIV al acestei cărţi. 

260 Herodot n-avea idee despre marea peninsulă a Indiei. Pustiul despre 
care vorbeşte aici, care se întinde, după părerea sa, în răsăritul Indiei, 
pare a fi pustiul din Rajputan, la vest de malul stîng al Indusului, în 
bazinul inferior al fluviului sau cel din regiunea Sindului (nord-vestul 
Indiei). 

261 Regiunea de la vărsarea Indusului. Locuitorii erau ichthyophagi (vezi 
cap. XIX al acestei cărţi). Bineînţeles, aceşti ichthyophagi nu sînt aceiaşi 
cu ichthyophagii africani. 

262 Se presupune, că aici este vorba despre un soi de bambus uriaş care 

creşte în bazinul inferior al Indusului, aşa-numitul Kana. C t e s i a s, 

Indica excerpta, § 6 : „aşa-numita trestie indică:., de o grosime atît de 
mare, îneît doi oameni abia dc-i pot cuprinde trunchiul cu braţele". 

263 în greceşte tuoc8oc7oi. Despre padei nu se ştie nimic sigur, nici cine 
erau, nici unde se aflau aşezările lor. 

264 Dacă această plantă e cumva orezul - cum cred unii comentatori - 
nu e cîtuşi de puţin sigur. 

265 Nu absolut neagră. 

266 Pactyicii sînt menţionaţi la începutul cap. XCIII. Pactyika corespundea 
Afganistanului d^ nord-est, în munţii Hindukuş. Caspatyros se crede 
aproape sigur că era Kabulul modern. Hecataios, fr. 179 Miiller, dă 

numele exact al acestei localităţi : Kaa7ta7topo<; nfAiţ TavSapix^ 
- „Cetatea caspilor". 

267 Aceşti „indieni", pe care Herodot nu-i numeşte, sînt numiţi de P1 i- 
n i u s, op. cit., cartea a IX-a, cap. CXI, Dardae ; ei locuiau la nord- 
vest de Kaşmir, pe cursul superior al Indusului. 

268 Povestea care urmează despre aceste „furnici" ale deşertului indian este 
relatată de mai mulţi autori antici, printre care de Mcgasthenes, 
fr. 39 Miiller, P 1 i n i u s, op. cit., cartea a Xl-a, cap. LVI etc. Este 
vorba de o veche legendă indiană, pe care Herodot a scris-o aşa cum 
a auzit-o, avînd totuşi un simburc de adevăr. In Tibet se află un soi 
de şobolani uriaşi de cîmp, care se hrănesc cu furnici. JE posibil ca 
acest distrugător de furnici să fi fost confundat cu furnicile înseşi. După 
alte presupuneri, e vorba de un patruped, cu înfăţişarea unei mici pan¬ 
tere, care trăieşte în găuri pe care le sapă în pămînt, unde hibernează 
patru luni pe an. 

269 Herodot povesteşte după relatări străine. El personal n-a văzut parcul 
zoologic de la Susa. 

270 în cartea a VH-a, cap. LVI, indienii, în armata lui Xcrxes, nu călăresc 
pe cămile, ci pe cai. Cămila este un animal obişnuit în Turkcstan, nu şi 
în India. 

271 Această descriere a conformaţiei cămilei este falsă. Aristotel, 
Uepl £cocov taTopfat (Istoria animalelor), cartea a Il-a, cap. I, corec¬ 
tează aceasta greşeală a lui Herodot : xaî. yovo 8’ ex et (*] xafxtXoc;) 
ev exaaxco tw ax£Xei £v (Cămila are la fiecare picior un singur 
genunchi) etc. Părerea despre cei doi genunchi ai cămilei provine din 
faptul că glezna animalului, foarte sus situată, pare un adevărat genunchi. 
Cu privire la organele genitale ale masculului, e adevărat că masculii 
sînt retromingenţi. 

272 Această descriere a climei Asiei Centrale, fantezistă, bineînţeles, pro¬ 
vine din ideea pe care o avea Herodot despre forma pămîntului (plană) 
şi mersul soarelui (pe o suprafaţă concavă). După o atare concepţie 
cosmografică (cf. şi cartea a Il-a, cap. XXIV) în India soarele arde 
tare dimineaţa, iar seara, abia de-şi mai aruncă razele pînă în ţinuturile 
Răsăritului. 

273 în greceşte 7rapaXue<j0aL. Traducerea acestui verb e controversată, şi, 
de aceea, a fost diferit tradus : de pildă, „a slăbi în puteri" şi nu 
„a fi dezlegat". 

274 Despre „ordinea" în natură -ca rezultat al grijii providenţiale - vezi 
Studiul introductiv, p. LXXXIX. Cf. cartea I, cap. CXLII şi CXLIV. 

275 Cf. cartea a Vil-a, cap. XL. Nisea era o regiune învecinată cu Behis- 
tunul. 

276 Afirmaţia nu este întru totul exactă, deşi e adevărat că India avea 
în antichitate renumele unei ţări a aurului. In India, aur se găseşte 
în masivul Himalaiei. 

277 Arbuşti de bumbac. 

278 Plante cu răşini aromatice şi scoarţă aromată. Tâmîie, în gr. XtPocvcoxoc; 
provine din răşina unui conifer, Jeniperus thurifera, în gr. Xf^avoţ; 
despre casia (xaa(y)) vezi nota 283 la această carte ; prin cuvintul 

„scorţişoară" s-a tradus cuvîntul grec xtvva[i.cov ; ledanul, în gr. 
X 7 ]Savov sau XaSocvov, este un exudat aromatic al unei plante Cistus 
ladaniferus , care creşte în Cipru, Creta şi sudul Europei, nu numai în 
Arabia, cum susţine Herodot. 

279 Styraxul este guma care curge din scoarţa coniferului producător de 
tămîie. Tămîia nu este decît un reziduu provenit din arderea styraxului 
(sau storaxului) - care, în mod obişnuit, se foloseşte în Orient pentru 
împrospătarea aerului. 

280 Despre această concepţie, vezi Studiul introductiv, p. LXXXIX. 

281 Cf. Aristotcl, Istoria animalelor , cartea a Il-a, cap. XXXIII ; 
iepuroaica fată de trei, patru, chiar cinci ori pe an, dar superfoetaţie 
nu există. 

282 De observat că Herodot crede că şerpii vătămători sînt vivipari, iar 
cei nevătămători, ovipari. Ca şi pentru lei, descrierea înmulţirii viperelor 
prin pui vii este fantezistă. 

283 Casia (Kaafo)), ca şi cinnamonul (x'vva(i.cov), menţionate la nota 278, 
nu sînt de fapt scorţişoara pe care o avem astăzi în comerţ provenită 
din sudul Irtdiei şi Ceylon, ci varietăţi ale arbustului cunoscut sub de¬ 
numirea Laurus cinnamonum. 

284 Informaţia nu este exactă. Dimpotrivă, arbuştii soiurilor de scorţişoară 
cresc în locuri uscate şi calde. S-ar putea totuşi să fie vorba de un soi 
de scorţişoară achu, cu o scoarţă gălbuie, mult mai puţin aromată decît 
scoarţa roşiatică a scorţişoarei propriu-zise. 

285 Fenicienii erau renumiţi pentru comerţul lor cu aromatice, şi numele 
de „cinnamon", care se explică printr-o rădăcină ebraică, a intrat în 
limba greacă prin intermediul lor. Toate numele plantelor aromate care 
au intrat în limba greacă au rădăcini semitice. 

286 Povestea îşi are originea în folclorul arab, unde păsări uriaşe cară 
bucăţi de carne. Păsările uriaşe joacă un rol de seamă în poveştile 
Orientului. 

287 Cele spuse de Herodot în acest capitol despre cele două specii de oi 
pe care le descrie - bineînţeles fără exagerările în legătură cu coada 
- sînt adevărate. Aceste specii sînt şi azi răspîndite în Asia Mică, 
Arabia, Persia, Afganistan ctc. Discuţia asupra veracităţii acestui capi¬ 
tol, la C. H. B e n c d i c t, Herodotus confirmed once again , în 
„Classical Journal", XXXVI, 1940, pp. 168-169. 

288 Vezi nota 258 la cartea aceasta. 

289 Vezi nota 69 la cartea aceasta. 

290 Herodot a cunoscut ţinuturile apusene ale Europei, despre care a 
scris, numai din relatările călătorilor, îndeosebi fenicieni, care ajun¬ 
seseră in Spania şi chiar trecuseră dincolo de Gibraltar. 

291 Scepticism de data aceasta neîntemeiat. Eridanul (numele antic al Padu- 
lui), este menţionat pentru prima oară în literatura greacă de H c s i o d, 
Tbeogonia, v. 338. Drumurile pe care ajungea chihlimbarul în sudul 
Europei, transportat de pe coastele Mării Baltice, erau diferite : chih¬ 
limbar se transporta şi prin Europa de răsărit, principalele puncte de 
trafic fiind porturile greceşti de pe ţărmurile Pontului Euxin, şi prin 
cea de apus, unde la gura Padului se aflau importante centre de des- 

facere. P 1 i n i u s, op. cit., cartea a XXXVI-a, cap. III, aminteşte 
şi de un al treilea drum, care străbătea Europa centrală prin Pannonia, 
terminîndu-se la Marea Adriatică. 

Insulele Cassiteritc - „insulele cositorului" - sînt un grup de mici 
insule, astăzi numite Scilly, în sud-vestul Angliei, în faţa Cornwales-ului. 
Identificarea insulelor Cassiteritc a variat în antichitate, multă vreme 
neştiindu-sc cu siguranţă unde se aflau. Fenicienii, care erau principalii 
deţinători ai secretului poziţiei acestor insule, aveau tot interesul să 
nu-1 divulge. Astfel, S t r a b o, op. cit., cartea a IlI-a, cap. XXV, 
povesteşte cum căpitanul unei corăbii feniciene, simţindu-se urmărit de 
un vas roman, a preferat să-şi distrugă corabia decît ^ă se afle poziţia 
Cassiteritelor. Diodor din Sicilia, op. cit ., cartea a V-a, 

cap. XXI-XXII, ştie în plus că exploatarea masivă a minelor de cositor 
se făcea chiar în Cornwalcs, de unde, prin Gallia, cositorul ajungea 

în porturile greceşti din sudul Galliei, îndeosebi la Massalia. Regiunea 
de sud-vest a Angliei este bogată în cositor, ca şi insulele Scilly, de 
altfel, care serveau probabil drept bază de comerţ şi pentru produsele 
Cornwales-ului. Diodor plasează însă Cassiteritele în apropierea coastei 
Spaniei, unde de asemenea se găseşte cositor. 

292 Herodot are dreptate cînd afirmă că etimologia cuvintului ’EpiSavot; 
este greacă. Cuvîntul conţine rădăcina * sreu - ,,a curge". 

293 Vezi cartea a IV-a, cap. XIII şi notele 42 şi 43 la cartea a IV-a. Hero¬ 
dot are în vedere probabil minele din Altai, căci pentru Herodot, Asia 
din nordul Caspicei este tot Europa. 

294 Ideca este legată de cea de la începutul cap. CVI, „Ţările de la mar¬ 

ginile lumii care sînt locuite au cele mai bune produse ctc.“, adică se 
integrează în concepţia mistică a lui Herodot despre o dispoziţie pro¬ 
videnţială a naturii globului pămîntcsc. Să se remarce totuşi că aici 
expresia este atenuată prin cuvintele „tot ce ni se pare a fi mai bun 
şi mai rar". 

295 Despre aşezarea acestei cîmpii, comentatorii lui Herodot nu pot să 

dea nici un fel de ştire, deoarece populaţiile mai jos înşirate nu for¬ 

mează o grupare, ci sînt răzleţite unele de altele ; cf. notele următoare. 

296 Menţionaţi la cap. XCIII al acestei cărţi ; chorasmii se întindeau între 
Persia şi Afganistan. 

297 Hyrcanii nu figurează în lista neamurilor tributare perşilor. Sînt totuşi 

menţionaţi în cartea a VH-a, cap. LXII. 

298 în lista lui Herodot, părţii fac parte din districtul XVI, împreună cu 

chorasmii (cap. XCIII), iar sarangii din cel de-al XlV-lea. în inscripţia 
de la Behistun însă, părţii şi sarangii sînt grupaţi laolaltă. Despre thama- 
nei, vezi nota 238 la cartea aceasta. 

299 Necunoscut. Probabil un rîu sau un fluviu care cobora din masivul 

Elbruzului. 

300 Vezi cap. LX^tXIX la cartea aceasta şi nota 218. 

301 Numele lui Intaphernes figurează în inscripţia de la Behistun, printre 
cele ale conspiratorilor împotriva magului Gaumata (circa 520 î.e.n.). 
Acelaşi Intaphernes este poate cel care reprimă a doua răscoală a 
Babilonului. Vezi nota 344 la această carte. 

302 Situaţia politică a lui Darius, relaţiile care au existat între rege şi cei¬ 
lalţi conspiratori au fost analizate de V. V. Stf uvc în articolul 
Herodot şi tendinţele politice din Persia sub domnia lui Darius # publicat 
în ,,Vestnik drevnei istorii", 1948, pp. 12-35. In acelaşi articol sînt 
analizate şi reprimările marilor răscoale din timpul domniei lui Darius. 
Concluzia la care ajunge Struve este că Herodot a văzut personal şi 
a citit cu ajutorul unui interpret marea inscripţie de la Nakş-i-Rustem. 

303 Textual, aceleaşi idei la S o f o c 1 e s, în Antigona # v. 909-913. 
O corelaţie există neîndoielnic între textul lui Herodot şi cel al lui 
Sofocles, dar nu se poate preciza anterioritatea unuia sau a celuilalt. 

304 Adică în satrapia Lydiei. 

305 Despre Daskyleion, vezi nota 32 la cartea I şi nota 223 la această 
carte. Oraşul, deşi se află în Bithynia, era reşedinţa unei mari satrapii, 
al cărei ţinut principal era teritoriul Frigiei. Ulterior, Daskyleionul a 
devenit reşedinţa satrapului Mysiei. 

306. Despre modul cum Polycrates a izbutit să pună mina pe putere în 
Samos, vezi cap. XXXIX al acestei cărţi şi notele respective. 

307 Vestitul poet ionian din secolul al Vl-lea î.e.n. care s-a făcut cunoscut 

în toată Grecia prin versurile erotice pe care le-a scris. Prietenia ce-1 

lega de Polycrates a fost bine cunoscută în antichitatea greco-romană. 

308 Magnesia de pe Meandru se afla în districtul ionic (cf. cap. XC al 
acestei cărţi), în dreptul insulei Samos, ceva mai la sud de Efes. Acest 
oraş nn trebuie confundat cu Magnesia din apropierea Smyrnei. 

309 Vezi Studiul introductiv, p. XVI. Despre puterea maritimă a lui Polycrates 
cf. T h u c y d i d e s, op. cit., cartea I, cap. XIII. Thalassocraţia cre- 
tană este menţionată de Thucydides, la cap. IV al cărţii I. 

309 bis Herodot face distincţia între ,,virsta zeilor", perioada mitologică, 

şi „vîrsta oamenilor", perioada de cînd datează ştirile istorice propriu- 
zise. 

310 Afirmaţia lui Oroites nu era chiar lipsită de temei. Oroites era un 
simpatizant al magilor şi Darius a căutat să-l distrugă. Vezi şi începutul 
cap. CXXVI al acestei cărţi. 

311 Cf. sfîrşitul lui Clcomencs povestit de Plutarh în Viaţa lui Cleo- 
menes. 

312 Aluzie clară la faptul că magii nu făceau altceva decît jocul cercurilor 
mede din regat. Oroites, deşi era pers, a căutat să tragă un profit per¬ 
sonal în vremea dominaţiei magilor. 

313 în greceşte &yy(x.p^ioc > - ,,curier". 

314 Nu se ştie nimic despre data doborîrii lui Oroites de către Darius. In 

pragul domniei lui, aşa cum stă mărturie inscripţia de la Behistun, 

Darius a trebuit să facă faţă unor numeroase revolte, dintre care cea 

mai puternică a fost a Medici, pomenită în treacăt de Herodot în car¬ 
tea I, cap. CXXX. Ţinînd scama de ordinea povestirii lui Herodot, 

Oroites a fost omorît înainte dc reprimarea răscoalei Babilonului de 
către Intaphernes. în lista dc nouă provincii răsculate împotriva lui 
Darius, care poate fi citită la începutul coloanei a Il-a a inscripţiei de 
la Behistun, Lydia nu figurează. E posibil ca o răscoală făţişă a lui 
Oroites împotriva lui Darius nici să nu fi existat. Trebuie notat că 

Darius îi întinde o cursă Iui Oroites, nu porneşte cu armată împotriva 
sa. Cu privire la Oroites, vezi şi nota 216 la această carte. 

315 Cf. lliada, cîntul X, v. 290-291 (trad. Murnu) : „Cine ar putea jurui 

că va duce la capăt o treabă, / Dacă ar primi un dar mare ? De-ajuns 
o să-i fie răsplata... 44 ■ îl* 

316 Funcţionar regal ataşat pe lingă persoana satrapului, care l^ea totodată 
sarcina să supravegheze acţiunile satrapului. 

317 Semn de mare respect. 

318 „Urgia cerurilor 44 : în greceşte Ttaetq. Despre Ttau;, vezi Studiul 
introductiv, p. XCIV. 

319 Vezi nota 4 la această carte. 

320 Povestea lui Demokedes din Crotona este relatată şi de D i o C b r y- 
sostomos, Orationes, LXXVII. In această Oratio, Dio indică şi 

4 ^ care a fost mijlocul liniştitor : cataplasme şi comprese. 

321 In cartea a Vil-a, cap. XXVIII : stater darie. 

322 Medicii plătiţi din fondurile publice ale cetăţii aveau datoria să îngri¬ 
jească pe oricare cetăţean bolnav. Cf. Aristofan, Acbarnienii , 

v. 1029. 

323 Sumele acestea, fie că erau calculate în talanţi eginetici, fie în talanţi 
attici, sînt atit de exagerate, îneît este imposibil să fie reale. 

324 Afirmaţia lui Herodot este valabilă pentru timpul anterior apariţiei 
şcolii lui Hippocrates, dezvoltată în Cos. 

325 De suplinit : „din flaut 44 . Asocierea artei medicale cu cea muzicală, 
deşi pare curioasă la prima vedere, este lesne de explicat : grecii vechi, 
îndeosebi cei din Pelopones, erau profund încredinţaţi că muzica are 
proprietăţi terapeutice, slujind la vindecarea bolilor psihice. Cf. Aris- 
t o t e 1, Politica, VII, 7 : „unii oameni sînt complet stăpîniţi de aceste 
zguduiri sufleteşti (mila, teama, entuziasmul) ; totuşi, sub influenţa 
melodiilor sacre, cînd ascultă melodii care Ie răscolesc sufletul, îi ve¬ 
dem dintr-o dată potoliţi, ca şi cînd ar fi găsit un leac (Carpeta) şi o 
uşurare purificatoare (xaOapa^) 44 . 

326 Atossa emite o teorie curentă în vechea medicină greacă. S t o b a i o s, 
Florilegium , CXV, 592, reproduce un pasaj din Democrit : „o dată 
cu creşterea trupului cresc şi puterile cugetului, îmbătrînind trupul, 
îmbătrînesc şi ele 44 . Cf. A r i s t o t e 1, Politica, II, 7 şi L u c r e t i u s, 
De natura rerum, cartea a IlI-a, v. 445-446 : 

Praeterea gigni pariter cum corpore et una 
crescere sentimus pariterque senescere mentem. 

327 Dorinţa exprimată de Atossa nu se potriveşte de loc cu ignoranţa lui 
Darius despre aşezarea Atenei (vezi cartea a V-a, cap. CV). 

328 Acest Aristophilides este numit „rege 44 ( paatXeijq), şi nu „tiran 44 
(Tupavvoc;), deoarece Tarentul, colonie spartană, avea o constituţie de 
tip spartan, cu „regi 44 ereditari. 

329 Corăbiile medice - pentru termenul medic în loc de persan , vezi 

nota 517, la cartea a IV-a. 

330 Milon era un atlet celebru în secolul al Vl-lea î.e.n., originar din Cro¬ 
tona. Pausanias, Călătorie în Ellada , cartea a Vl-a, cap. XIV, 

ne informează că a fost de şapte ori învingător la jocurile olympice 
şi de şase ori la cele pythice. în legătură cu Milon au circulat diferite 
povestiri reproduse la Athenaios, Banchetul sofiştilor, cartea 
a X-a,,412. 

331 Darixi^p^u avea cum să cunoască pe Milon decît tot din povestirile 
lui Demokedes. 

332 Iapygia este regiunea care corespunde promontoriului din sudul Italiei 
între golful Tarentului şi Marea Adriatică. 

333 Cnidosul, ca şi Tarentul, era tot o colonie spartană. 

334 Samosul, foarte aproape de coasta Ioniei, unde se aflau puternicile 
satrapii ale Lydiei şi Frigiei, era firesc să cadă cel dintîi pradă expan¬ 
siunii persane. 

335 Cînd acesta plecase în Magnesia - vezi cap. XXXIX al acestei cărţi, 
unde Herodot menţionează că Syloson a fost alungat la instaurarea 
tiraniei lui Polycrates. 

336 Vezi cap. CXXIII al acestei cărţi, despre misiunea aceluiaşi Maiandrios 
pe lîngă Oroites. 

337 Templul lui Zeus Eliberatorul, ’EXeuOeptoc;, se afla într-o suburbie 
din vestul oraşului Samos. 

338 Maiandrios nu era un om bogat şi nu făcea parte din aristocraţia Sa- 

mosului. Din această pricină a crezut de cuviinţă să-şi prevaleze suma 
de şase talanţi din averea lui Polycrates. în nici un caz nu era un 
,,rob“, cum îl numeşte plin de dispreţ Syloson, mai înainte, la cap. CXL. 

339 Astypalaia. Vezi nota 151 la această carte. 

340 în greceşte &p6vog - „scaun cu spătar înalt“. Obicei curent în cercurile 

înalte persane. Cf. mai jos, cap. CLV : Darius asistă aşezat pe tron 
la asediul Babilonului. 

341 Despre arta construirii tunelurilor la Samos în secolul al Vl-lea î.e.n., 
vezi cap. LX al acestei cărţi. 

342 Dacă Herodot scrie simplu - „templu", subînţelege Heraionul, 

marele templu al Herei. ' 

343 Despre renumele de venali pe care-1 dobîndiseră conducătorii Spartei, 
vezi nota 158 la această carte. 

344 Răscoala Babilonului, povestită de Herodot în capitolele care urmează, 

pare să corespundă celei de-a doua răscoale a Babilonului, menţionată 
de Darius în col. III a inscripţiei de la Behistun, § 13 şi 14. Prima 
răscoală a Babilonului, reprimată de Darius însuşi, este povestită în 
col. I, § 16 şi urm. şi col. II, § 1. A doua răscoală a iost înfrîntă de 
Intaphcrncs. în acest caz însă datarea inscripţiei de la Behistun în 
anul 520 î.e.n., făcută de V. V. Struvc, apare totuşi ceva prea timpurie, 

deşi nu c mai puţin adevărat că Intaphcrncs, conspiratorul, citat de 

Darius în col. IV, § 18 al inscripţiei de la Behistun este pers, iar 
Intapherncs, cuceritorul Babilonului, col. III, § 14, este med . Această 
diferenţă dă de gîndit, poate nu c vorba de una şi aceeaşi persoană. 

345 în greceşte atTOTUO',6^ - „care să le facă pîinc“. 

346 Ctcsias, în Persica excerpta, § 22, care susţine că cele povestite 

de Herodot s-ar fi petrecut pe vremea lui Xerxcs, face din Zopyros 
satrapul Babilonului, ucis de răsculaţi, iar din Megabyzos, fiul acestui 

satrap, eroul intîmplării povestite dc Herodot ; vezi, mai departe, 
nota 356. 

347 Fenomenul e rar, dar posibil. 

348 Vezi Studiul introductiv, p. XC. 

349 Confuzia curentă la Herodot între asiricni şi babilonieni - vezi şi 
nota 269 la cartea I. 

350 Oraşul avea o sută de porţi (vezi cartea I, cap. CLXXIX). Porţile Semi- 
ramidei se parc ca erau în partea dc nord-vest a oraşului. Cele ale 
lui Ninos şi cele chaldeene în sud, iar cele ale lui Belos în sud-vest ; 
porţile kissiene se aflau în răsărit. In mod precis săpăturile au dezvăluit 
numai patru porţi, şi anume : a zeiţei Iştar (la nord), a lui Chişşu 
(Marduk) şi Zababa (Minurta) (la est), a lui Uras (la sud). Poarta 
lui Iştar, lîngă care se aflau grădinile Semiramidci, este cu siguranţă 
„poarta Semiramidei 44 menţionată de Herodot (după Andre Parrot, 
Archeologie Mesopotamienne, Albin Michel, Paris, 1946, p. 180). 

351 Despre acest templu şi aşezarea lui, vezi cartea I, cap. CLXXXI şl 
nota 423 la cartea I. 

352 Prima oară Babilonul a fost cucerit de Cyrus (vezi cartea I, cap. CXCI). 

Ţinînd seama de inscripţia de la Behistun (vezi mai sus nota 344) 

aceasta era de fapt a treia cucerire a Babilonului, cînd un anume Araka 
(un armean), dîndu-se drept Nabucodonosor, fiul lui Nabonides, a 
răsculat la scurtă vreme pe babilonieni împotriva lui Darius, după ce 

acesta reprimase răscoala lui Naditabira, care şi el se dădea drept fiul 

lui Nabonides. împotriva lui Araka a fost trimis Vindafra (Intaphernes). 

353 Informaţia trebuie privită cu îndoială. Darius a dărîmat poate o aparte 

a marelui zid care înconjura Babilonul, însă nu l-a dărîmat cocrtplet. 
Este de neînţeles altfel cum a susţinut oraşul asediul împotriva lui 
Xerxes. De observat că Herodot se contrazice singur, căci în 

cap. CLXXVIII al cărţii I mărturiseşte că marele zid înconjura încă 
oraşul şi pe vremea sa (7ueplO&t ). 

354 Contrar, Flavius Iosephus, K<xt<x s Att£cdvo<;, cartea I, cap. XX, 
citind pe Berosos, susţinea că Cyrus a dărîmat zidurile exte¬ 
rioare ale cetăţii, menţionate în cap. CLXXVIII, CLXXXI ale cărţii I, 
din Istoriile lui Herodot, ceea ce desigur era o exagerare, dacă nu o 
inexactitate. 

355 După moartea sa, calităţile fizice şi sufleteşti ale lui Cyrus au fost 
idealizate în Orient (cf. cartea I, cap. XCV şi CXXII, precum şi car¬ 
tea a IlI-a, cap. LXXV ; vezi şi X e n o f o n, Cyropaedia, cartea I, 
cap. II). 

356 T h u c y d i d e s, op. cit., cartea I, cap. CIX, de comun acord cu 
C t e s i a s, Persica excerpta § 32-33, relatează că acest Megabyzos, 
fiu al lui Zopyros, guvernatorul Babilonului, a luat de soţie pe Amytis, 
fiica lui Xerxes, şi a jucat un rol politic şi militar deosebit de însemnat 
pe vremea lui Xerxes. El a fost cel care a înăbuşit revolta lui Inaros 
în Egipt. Vezi nota 47 la această carte. 

357 Cf. C t e s i a s, op. cit., § 43, despre dezertarea şi moartea acestui 
Zopyros. O fiică a lui Zopyros, fiul lui Megabyzos, este pomenită de 
Herodot în cartea a IV-a, cap. XLIII. 

CARTEA A IV-a. MELPOMENE 


1 Vezi, în cartea a IlI-a, cap. CL şi nota 344. 

2 Expediţia lui Darius împotriva sciţilor, după toate probabilităţile, nu 
a avrtt loc înainte de 514 î.e.n. Aceasta este data fixată de 
V. V. S t r u v e, Raia noxoaa JX apun I Ha ckh(J)ob JlpHqepHOMopHH 
(Data expediţiei lui Darius împotriva sciţilor de la Marea Neagră), în 
„ GoopHHK Aksa- B. iX- TpeKOB ", Moscova, 1952, pp. 37 şi urm. 
în privinţa planului lui Darius de a ataca pe sciţi, vezi cartea a IlI-a, 
cap. CXXXIV. Sciţii, un grup de triburi nomade care vorbeau o limbă 
iraniană, sînt cunoscuţi în istorie de la începutul mileniului I î.e.n., 
pe întinsul teritoriu de la Marea Neagră pînă în stepele Asiei Cen¬ 
trale. în secolul al Vll-lea î.e.n., după invazia cimmerienilor, sciţii au 
pătruns în Asia Anterioară. La început, „sciţi" s-au numit numai cei 
din tribul de pe cursul inferior al Volgăi. De aici, ei au trecut pe 
malul apusean al Volgăi, în Caucazul de Nord ; prin Daghestanul de 
azi şi prin trecătoarea Derbent, sciţii au pătruns în teritoriul actualului 
Azerbaidjan. Apoi ei au întreprins expediţii în diferite regiuni ale 
Asiei Anterioare. După monumentele orientale, sciţii au întemeiat un 
regat, probabil în şesul dintre Kura şi Arax, sau, după alţi cercetători, 
pe teritoriul Nana, în regiunea lacului Urmia. Vezi Notiţa istorică la 
cartea I, p. 6. 

3 Despre scopul expediţiei lui Darius împotriva sciţilor părerile au fost 

împărţite. M. Rostowtzew, îranians and Greeks in South 
fljussia, Oxford, 1922, pp. 84-85, susţine că atît expediţia lui Darius 
împotriva sciţilor, povestită de Herodot în cartea a IV-a, cît şi cea a 
lui Ariaramnes, povestită de Ctesias (fr. 29 Miiller, § 16), au avut 
drept scop asigurarea securităţii dinspre flancul drept şi spatele frontu¬ 
lui în viitoarea expediţie pe care perşii o preconizau împotriva Gre¬ 
ciei ; Ph. Legrand, op. cit., p. 9, în notiţa introductivă la car¬ 
tea a IV-a, admite posibilitatea ca Darius să fi avut acest gînd, dar 
crede că Herodot nu l-a întrevăzut ; după afirmaţia lui Herodot însuşi, 
expediţia a pornit sub pretextul pedepsirii sciţilor pentru că au stăpînit 
Asia Anterioară timp de douăzeci şi opt de ani, dar, indirect, Herodot 
arată că ea avea drept scop expansiunea teritorială (vezi, tot în cartea 
a IV-a, cap. CXVIII, unde solii sciţi amintesc popoarelor vecine de 
primejdia care le ameninţă şi pe ele o dată cu trecerea lui Darius pe 
litoralul european). Campania persană în Sciţia este considerată de 
cercetătorul romin P. Alexandrescu, op. cit., p. 321 ca o 
acţiune de sine stătătoare în cadrul politicii de expansiune a perşilor. 
Motivele care l-au determinat pe Darius să pornească împotriva sciţilor 
pot fi multiple. Pot fi considerate ca egal valabile şi motivele comer¬ 
ciale şi cele expansioniste, cît şi cele strategice, în vederea ulterioarei 

campanii împotriva grecilor. 

4 în cartea I, cap. CVI. 

5 Asia de sus, ^adică nord-estul Asiei Mici. Pe lingă izvoarele scrise, 

greceşti şi cuneiforme, descoperirile arheologice recente din Kurdistanul 
iranian, în regiunea Sakkîz, confirmă teza răspîndirii sciţilor în Asia 

Mică unde au pătruns, prin apropierea Derbentului, de-a lungul ţărmu¬ 
lui apusean al Mării Caspice (vezi mai jos şi cap. XII din această 
carte). Sciţii s-au îngrămădit în regiunea lacului Urmia sau, dup£ alţii, 
în şesul dintre Kura şi Arax. Cu toate acestea, cercetătorii sovietici 
sînt înclinaţi să admită penetraţia scită în Asia Mică ji prin Caucazul 
Central (contrar părerii lui Herodot), prin defileul Darial şi pasul Mos- 
dok, adică direct pe urmele dmmerienilor (vezi nota următoare). Despre 
această problemă, B. B. Piotrowski, CKH(j)H H /IpeBHHH Boctok, 
(Sciţii şi vechiul Orient) în „CoBeTCKaa Ap xeoJiorHfl** , XIX, şi 
E. I. K r u p n o v, O noxo^ax ckh(J)ob qepe3 KaeKa3 (Cu privire 
la expediţiile militare scitice în Caucaz), în culegerea „Probleme pri¬ 
vind arheologia scito-sarmată", Izd. An. SSSR, 1954, pp. 186-194. 
Vezi şi nota 275 la cartea I. 

6 Cimmerienii sînt o populaţie indo-europeană coborîtă în Asia Anterioară 
din regiunile Chersonesului Tauric. La sfîrşitul secolului al VlII-lea 
î.e.n. sînt alungaţi de sciţi din nordul Mării Negre, trecînd prin păsu¬ 
rile Caucazului Central şi de-a lungul litoralului caucazian al Mării 
Negre. Unii învăţaţi moderni socot însă că drumul dmmerienilor nu 
putea fi pe la Suhumi şi Batumi, unde coastele Mării Negre sînt 
abrupte, învecinîndu-se direct cu piscurile Caucazului ; cimmerienii au 
fost nevoiţi să se abată spre Darial şi Mosdok. între 730-720 î.e.n. 
se aflau în Transcaucazia de vest sau în partea de est a Asiei Mici. 
în anii 720-710 î.e.n. cimmerienii au înfrînt pe Rusa I, regele Urartului. 
Statul Urartu n-au reuşit să-l distrugă, dar au pus stăpînire pe partea 
de răsărit a Asiei Mici. Astfel, ei fac prădăciuni în toată Asia Mică, 
ruinează oraşul Sinope şi ocupă ţărmul mării pînă la rîul Halys ; în 
primele decade ale secolului al VH-lea î.e.n., dmmerienii sînt semnalaţi 
ca făcînd prădăciuni în unire cu trerii, o populaţie tracă (vezi nota 31 
la această carte). învinşi de Asarhaddon, aliat cu sciţii (în anul 678 
î.e.n.), în anul 676 (aproximativ) cimmerienii încep să-şi dezlănţuie atacu¬ 
rile împotriva Frîgiei, ieşind învingători,; pe vremea lui Aşşurbanîpal, 
care repurtează o mare victorie asupra lor, gimmerienii sînt tot mai 
insistent împinşi spre apus, timp în care atacă Lydia (între anii 655 şi 
652 î.e.n.) şi cetăţile greceşti din Ionia, provocînd pagube însemnate, 
în anul 620 î.e.n. cimmerienii sînt alungaţi din Sinope, iar la începutul 
secolului al Vl-lea, din Antandros, ultimul lor punct de sprijin. După 
începutul secolului al Vl-lea, acţiunile cimmeriene nu s-au mai produs. 

7 Pentru încercarea (7rovo^ ) suferită în Media, vezi cartea I, cap. CV. 

8 Existenţa „robilor'* la sciţi, atestă începuturile unei diferenţieri sociale. 
Herodot, în cartea a IV-a, cap. LXXII, atestă că sciţii nu aveau sclavi 
„cumpăraţi**. Pornind de la această afirmaţie, s-au dus multe discuţii 
în legătură cu organizarea societăţii scite. în ultimul timp, scitologii 
sovietici împărtăşesc părerea că societatea scită din timpul lui Hero¬ 
dot se afla în stadiul democraţiei militare, pe baza căreia se înfiripa 
treptat un stat de tip sclavagist. în privinţa apariţiei formelor de stat 
la sciţii din nordul Mării Negre, părerile sînt foarte împărţite. Cea 
mai timpurie datare a formelor de stat scit este aceea din secolele V-IV 
î.e.n.). Vezi B. N. G r a k o v, CkhcJdckhh TepaKJie (Heracles 
scitic), KSIIMK, XXXIV, 1950. 

9 Motivul indicat de Herodot pentru orbirea sclavilor de către sciţi pare 
absurd. Poate a existat un amănunt în prepararea laptelui, omis de 
Herodot, care ar justifica acest act ; mai degrabă orbirea sclavilor se 
făcea din alte motive, să nu fugă, de pildă, sau să nu se răscoale. 
Motivarea ^e care o dau doi cercetători americani acestui obicei sinistru, 
anume cruzimea stăpînilor originari din stepele asiatice, nu ni se pare 
de loc convingătoare (E. M. O ’ N e i 1 şi W. C. H e 1 m b o 1 d, 
Herodotus IV, 2, în „Classical Philology“, Chicago, XLVII, 1952, 
pp. 157-160). în schimb, foarte preţioasă este observaţia făcută de 
H. Stein la acest capitol. Plecînd de la o notiţă a scholiastului lui 
Aristofan, Cavalerii , v. 963, care dă următoarea explicaţie : 
{jLoXyov ocvtI tou TixpXov. f Hpo8oTO<; 8e loTopeî toxjq (jLoXyoix; toutoin; 
£7ravG> tt)<; XxufHa q eIvocl. - „ mulgător în loc de orb ; Herodot po¬ 
vesteşte că aceşti mulgători au fost odinioară ai Sciţiei". Stein trage 
concluzia că e posibil ca în acest pasaj să fie o simplă neînţelegere a 
unui cuvînt scit din partea lui Herodot. Este de neînţeles, remarcă Stein, 
la ce ar fi putut fi întrebuinţaţi aceşti robi în afară de mulsul iepelor. 
Dacă însă cuvîntul scit pe care Herodot l-a tradus prin orb însemna 
în realitate mulgător, pasajul se clarifică, ca şi eroarea comisă de Hero¬ 
dot (Stein, op. cit., IV, p. 4, nota 2). De remarcat că mărturia lui 
Herodot nu mai este susţinută de nici un alt izvor. în schimb, notiţa 
scholiastului poate fi apropiată în mod fructuos pentru susţinerea tezei 
lui Stein de următoarele versuri ale lui H o m e r din Iliada . cîntul XIII, 
v. 3-6, unde se foloseşte termenul hippemologi - „mulgători de iepe" : 

„...iar el cată cu ochi luminoşi mai departe 
Ţări şi noroade să vază, pe traci care-nstrună sirepii, 

Pe hippemol(o)gii slăviţi, băutorii de lapte , pe mysii 
Care de-aproape se bat şi pe abii cei plini de dreptate". 

(trad . G. Mur nu) 

în această privinţă *cf. V. F. Haidukevici, Regatul Bosporan , 
Moscova-Leningrad, 1949, cap. I, p. 16. 

10 Acest şanţ, orientat probabil nord-sud, tăia, după cît reiese din rela¬ 
tarea lui Herodot, peninsula Kcrci. în acest caz înseamnă că sciţii, 
întorcîndu-se din Asia, au străbătut Bosforul cimmerian. Ţinînd seama 
că în capitolele XX şi XXVIII ale acestei cărţi Herodot fixează acest 
şanţ ca hotar răsăritean al sciţilor regali din ţinutul Gcrrhosului. 
înseamnă că Herodot nu avea nici cea mai vagă idee de existenţa 
peninsulei Crimeea. Nu e mai puţin adevărat că Herodot, care nu dă 
nici un fel de detaliu asupra drumului de întoarcere al sciţilor, nu po¬ 
meneşte nimic despre trecerea sciţilor peste Bosforul cimmerian care îi 
era cunoscut. Pentru valurile din Crimeea, vezi V. D. B 1 a v a t s k i. 
OuepKH BoeHHoro j\ej \a h ayTUMHhix rocv^apcTBa CeBepHoro 
npH l iepHOMopHH, Moscova, 1954, p. 101. 

11 Iustinus, Epitome, II, 1, spune tocmai contrariul: Scytharum gen - 
tem semper babitam fuisse antiquissimam , quamquam inter Scytbas et 

Aegyptios diu contentio de generis vetustate fuerit (Neamul sciţilor a 

fost socotit totdeauna foarte vechi, cu toate că între sciţi şi egipteni a 
avut loc o îndelungată dispută în legătură cu vechimea neamului). 

12 în legătură cu originea sciţilor, Herodot înfăţişează în această carte 
trei versiuni : a) legenda lui Targitaos şi a celor trei fii ai săi (cap. V 
şi urm.) ; b) legenda de origine grecească despre Hcracles şi nâpîrca 
(cap. VIII şi urm.) ; c) venirea sciţilor din Asia, urmată de aşezarea 

lor în nordul Mării Negre, după alungarea cimmerienilor (cap. XI şi 
urm.). Primele două versiuni vin în sprijinul caracterului autohton al 
sciţilor. Ultima este deosebit de valoroasă din punct de vedere ştiinţi¬ 
fic. Astăzi se ştie în mod sigur că sciţii sînt indo-europeni veniţi în 

nordul Mării Negre din preajma ţinuturilor răsăritene ale Caspicei. Dru¬ 
mul migraţici scite a trecut prin nordul Caspicei şi bazinul inferior al 

Volgăi. încă din secolul trecut savantul ceh S a f a r i k, CjiaBflHCKH 
flpeBHOCTH (Antichităţi slave) I 2 , 1848, pp. 27-28, observînd rădă¬ 
cini iraniene în onomastica scită, a fost printre primii cercetători care 
au susţinut originea indo-europeană a sciţilor. Aceeaşi teză a fost îm¬ 
brăţişată ulterior şi în ştiinţa rusă şi sovietică, ca, de pildă, de 
V. F. Miller, K Bonpocy o npoHCXOKAeiwH ckhc|}ob (Cu pri¬ 
vire la problema originii sciţilor), în „Izvestiia o zaniatiiah VII 
arheologiceskogo sezda v Iaroslave“ 20, VIII, 1887, nr. 11, pp. 9 
şi urm., A. I. S o b o 1 e v s k i, PyccKO-CKH(ţ)CKHe stio^u (Studii 
ruso-scite), IORIS, XXVII, 1924, pp. 321 şi urm., M. I. Ros- 
towtzew, op. cit., şi Skythien und der Bosporus, Leipzig-Berlin, 
1931. Rostowtzew este de părere că sciţii erau indo-europeni cu infil¬ 
traţii mongole. în mod exagerat, el susţinea că sciţii şi, alături de sciţi, 
sarmaţii, populaţii de limbă şi cultură iraniană, după ce au subjugat 
populaţiile nord-pontice, au răspîndit în Europa sud-estică o cultură 
scită unitară , rezultată din încrucişarea elementelor de cultura iraniene, 
greceşti şi autohtone. Problema suprapunerii triburilor scite peste cele 
autohtone din Pont a fost studiată şi de E 11 i s H. M i n n s, în lucra¬ 
rea sa fundamentală Scytbians and Greeks, Cambridge, 1913, cap. V. 
împărţirea pe care o face Minns între triburile citate de Herodot ţine 
seama de diferenţierile etnice arătate de Herodot însuşi. Desigur, atri¬ 
buirea acestor triburi ramurii arice a indo-europenilor, şi mai ales ugro-r 
finicilor, turco-tătarilor etc. încercată de Minns, azi nu mai este valabilă, 
dar, în general, Minns a făcut observaţii interesante şi demne de luat 
în seamă asupra mozaicului etnic pomenit în cartea a IV-a a Istoriilor 
lui Herodot. Azi, majoritatea învăţaţilor sînt de acord asupra originii 
indo-europene a sciţilor, anume asupra caracterului lor iranian. 

în istoriografia sovietică, punctul de vedere al diversităţii etnice a 
triburilor citate de Herodot, a celor aşa-zise „scitice" inclusiv, este 
actualmente adoptat de majoritatea cercetătorilor. Vezi de pildă 
„M. I. Artamonov, Bonpocbi hctophh ckhcJjob b coEeTCKOH 
HayKe (Problemele istoriei sciţilor în ştiinţa sovietică), în „Vestnik 
drevnei istorii", 1947, 3, pp. 76—77 şi LV. Fabritius, . Zio 
nu TâH hh npo Tonorpacj)H3auHK) mieMeH Ckhc})hh (Contribuţii 
la problema topografierii triburilor Sciţiei), în „Arheologhiia", V, 1951. 

într-o lucrare ulterioară, Artamonov revine însă la teza unităţii etnice 
a triburilor scite, K Bonpocy o nponcxo^eHnH Gkhi|)ob (Cu pri¬ 
vire la problema originii sciţilor), VDI, 1950, 2 pp. 45 şi urm. In ace¬ 
laşi articol, Artamonov interpretează versiunea lui Herodot cu privire 
la invazia scită din Asia ca o simplă deplasare de triburi spre Ucraina 
de sud a sciţilor de dincolo de Volga, bazîndu-se în argumentare pe 
faptul că drumul sciţilor prin nordul Caspicei nu a fost confirmat din 
punct de vedere arheologic. Această teză nu este însă admisă în cercu¬ 
rile ştiinţifice din Uniunea Sovietică. Problema unităţii sau lipsei de 
unitate a triburilor scitice rămîne deocamdată nerezolvată. 

13 Targitaos este un nume legendar pe care învăţaţii au încercat să-l apro¬ 
pie de numele diferitelor localităţi ca Targoviţa, Tarascea (din regiunea 
Kievului), Tarchan în Crimeea etc. Nu se cunoaşte nimic precis în 
această privinţă. Etimologia numelui este iraniană : tighra - „ascuţit", 
tava - „puternic". Tighratava înseamnă „tare ca săgeata". Vezi M i n n s, 
op. cit., p. 39 şi M a x Vasmer, JJntersuchungen iiber die alte sten 
Wohnsitze der Slaven, I, Die Iranier in Siidrussland, Leipzig, 1923, p. 17. 

14 Legenda celor trei fii ai lui Targitaos : Lipoxais, Arpoxais şi Colaxais, 

oglindeşte existenţa a trei triburi scite. Se pare că există o identitate 

între terminaţia - xais şi sanscritul shaya - „rege".. 

15 Aceste obiecte constituiau, la iranieni, simbolul următoarelor trei cate¬ 
gorii sociale : plugul şi jugul - simbolul agricultorilor, barda - simbo¬ 
lul războinicilor, iar cupa - simbolul preoţilor. 

16 Auhaţii, catiarii, traspienii şi paralaţii se pare că sînt triburi scite ; 

ultimele două nu sînt pomenite decît de Herodot ; despre primele două 

vorbeşte şi P 1 i n i u s, Historia naturalis, cartea a IV-a, cap. LXXXVIII, 

fixînd teritoriul auhaţilor la izvoarele Hypanisului (Bugului) ; în car¬ 
tea a Vl-a, cap. L, însă, Plinius îi fixează pe auhaţi în Caucaz, iar pe 
catiari, la nord de Iaxartes, ceea ce pledează pentru integrarea acestor 
triburi în rîndul sciţilor veniţi din Asia. 

17 Această cifră, atît de rotundă, este puţin probabilă. Poate că ea a fost 
scoasă dintr-o listă de regi, fiecare rege reprezentînd o generaţie. 

18 Asemenea recompensă se dădea la sciţi pentru o slujbă în care-cineva 
îşi risca viaţa. 

19 Vezi, tot în această carte, cap. XXXI, unde Herodot spune că „aceşti 
fulgi" sînt în realitate fulgi de zăpadă. 

20 Geryon, uriaş cu trei corpuri, care - după cum se credea în mitologia 
greacă - locuia într-o insulă dincolo de Gibraltar. Aducerea vacilor lui 
Geryon a fost una din cele 12 munci îndeplinite de Heracles la cererea 
oracolului din Dclfi şi la porunca regelui Myccnei, Eurystheus, ca 
ispăşire pentru crimele comise şi pentru a-şi dobîndi nemurirea. De 
atunci există denumirea „Coloanele lui Heracles" dată strîmtorilor pe 
care azi le numim Gibraltar. 

21 H e c a t a i o s, fr. 349 Miiller, plasează reşedinţa lui Geryon aproape 
de Abracia (vezi şi Arrian, ’AvaPacn^ ’AXe^avSpou, II, 16). Gedeira 
este o denumire mai veche a oraşului Cadix sau Gades, din Peninsula 
Iberică. 

22 Hylaia este o fîşie împădurită pe coasta dintre limanul Niprului şi 
istmul Perecop. Vezi şi cap. XVIII, XIX, LXXVI la această carte. 


NOTE. CARTEA A IV-A 


501 


23 Această [XLÎ;o7rap0£vo<; reprezintă - după Rostowtzew - o divinitate a 
cimmerienilor (Rostowtzew, Iranians and Greeks in South Russia , 
p. 73). Rostowtzew încearcă să interpreteze această legendă şi cea a lui 
Heracles astfel : peste populaţia cimmeriană care adora o zeitate femi¬ 
nină, s-a suprapus o populaţie care adora un zeu războinic. Explicaţia 
lui Rostowtzew nu poate fi susţinută prin argumente ştiinţifice. 

24 Această cupă trebuie să fi avut o anumită semnificaţie şi, pe de altă 
parte, să fi fost o piesă a cataramei de la centură. 

25 Agathyrsos, Gelonos şi Skythes, cei trei fii - după legendă - ai lui 
Heracles şi ai năpîrcii, sînt în realitate numele a trei populaţii : agatirşii 
locuiau aproximativ în Transilvania de azi, gelonii - între Don şi Volga, 
iar sciţii au populat întreg teritoriul de la agatirşi pînă la geloni. 

26 Din desenele de pe vase, nu reiese însă că sciţii purtau o cupă la cen¬ 
tură sau 1a încheietorile centurilor. Totuşi nu este exclus să fi purtat, 
ţinînd seamă de prezenţa în desene a unei anumite cupe (rhyton) ţinută 
în mîini. Astfel, placa de aur de la Kul-Oba reprezintă doi sciţi înge¬ 
nuncheaţi care beau dintr-un rhyton ; însemnate sînt mai ales acele ka- 
mennîe babî - „babe de piatră", reprezentînd războinici sciţi care au 
totdeauna un rhyton în mînă ; chiar monumentele similare cu reprezen¬ 
tări feminine din epoca migraţiilor sînt caracterizate printr-o cupă pe 
care respectiva figură o ţine în mîini. 

27 Această legendă a obîrşiei sciţilor, în versiunea elenă, o povesteşte şi 
Diodor din Sicilia, cu excepţia că la Diodor apare Zeus în locul lui 
Heracles. Amîndouă legendele greceşti sînt ulterioare legendei locale 
care consideră pe Targitaos strămoşul lor. 

28 B. N. Grako v-M e 1 i u k o v a (vezi N. N. P o g r e b o v a, Stadiul 
de cercetare a problemelor de arheologie scito-sarmatică la data confe¬ 
rinţei organizată în 1952 de Institutul de istoria culturii materiale al 
Academiei de Ştiinţe a U.R.S.S., în „Probleme privind arheologia scito- 
sarmată", Izd An. SSSR, 1954, pp. 3-38) sînt de comun acord că sciţii, 
sarmaţii, saccii şi massageţii fac parte din grupul nord-iranian al indo- 
europenilor ; locurile lor de baştină sînt stepele Eurasiei, în Asia de 
mijloc, prin preajma lacului Arai ; deci ei înşişi sînt de origine iraniană 
făcînd parte din grupul nord-iranian, şi nu trebuie să se creadă, ca in 
trecut, că ei ar fi numai purtătorii culturii persane a Iranului din timpul 
Ahemenizilor. 

29 Fluviul Araxes mai este pomenit în cartea I, cap. CCI (vezi nota 466 
la cartea I) ; Araxes din cartea a IV-a se referă aproape sigur la 
Volga, pentru că Araxes din cartea I forma limita sudică a massageţilor, 
spre imperiul persan, pe cînd Araxes din cartea a IV-a formează hota¬ 
rul dinspre nord al massageţilor. 

30 „Cimmeria" se afla pe ţărmul nordic al Mării Negre, întinzîndu-se 
aproximativ în partea de sud a Bugului şi Marea Azov ; ţinutul era 
locuit de triburi de origine etnică diferită. 

31 Este vorba de casta „regală" sau aristocratică ; aci e o dovadă că şi la 
cimmerieni exista o diferenţiere socială. Pare inexplicabil ca cimme- 
rienii, care au fugit prin trecătorile apusene ale Caucazului în faţa inva¬ 
ziei scite, să-şi fi îngropat „regii" pe malurile Nistrului. Singura lămu¬ 
rire plauzibilă a acestui pasaj este că o parte din cimmerienii dislocaţi 

de sciţi s-au îndreptat spre Tracia, de unde, ulterior şi în unire cu tri¬ 
buri trace (trerii), au invadat Asia Mică şi prin nord-vest. Acestor in¬ 
vadatori nu le-a fost greu să facă joncţiunea cu cimmerienii din Sinope. 
Trerii sînt citaţi alături de cimmerieni în fragmentele liricilor ionieni 
din secolul al VH-lea, ca, de pildă, fr. 4, ed. Diehl 3 , C a 11 i n o s. 
Despre o parţială expansiune cimmeriană spre vest, cf. V. Pârvan, 
Getica , p. 5. 

32 Tyras este denumirea dată în antichitate Nistrului. 

33 „Ziduri cimmeriene" - este vorba probabil despre oraşul cimmerian, 
pomenit şi de S t r a b o, op. cit., cartea a Xl-a, cap. II, 5, care se afla 
pe locul actualului Eski Krim. Numele Crimeea ar putea să provină din 
„Cimmeria“. 

34 „Trecători cimmeriene“ - probabil trecătorile Ieni-Kale ale Bosforului 
Cimmerian. 

35 „Bosforul Cimmerian" - strîmtoarea Kerci de astăzi. 

36 Vezi nota 6 la această carte. 

37 Sinope - oraş fundat de milesieni pe coasta sudică a Mării Negre, 
în Asia Mică. 

38 Urfhărirea cimmerienilor de către sciţi şi drumul descris de Herodot au 
stîrnit multe discuţii printre învăţaţi. Unii susţin că direcţia indicată de 
Herodot este cu totul greşită, că, în general, migraţiile popoarelor 
nomade au avut loc numai dinspre răsărit spre apus. Alţii, dimpotrivă, 
susţin că în acest pasaj sînt greşeli numai de precizie ; în această pri¬ 
vinţă vezi nota 6 la această carte. 

39 Aristeas a trăit, după notiţa din lexiconul Suda, pe timpul olympiadei 
a 50-a (576 î.e.n. şi urm.). 

40 Proconnesos, azi Marmara, insulă în Propontida. 

41 Issedoni, vezi mai jos nota 99. 

42 Arimaspii, după etimologia dată de Herodot, nume de populaţie care 

se traduce în limba scită „cu un singur ochi" : arima înseamnă „ochi", 
iar spu, „unu" (vezi cartea a IV-a, cap. XXVII şi * cartea a IlI-a, 
cap. CXVI). Poemul epic al lui Aristeas se intitulează An- 

maspea. Arimaspii, populaţie din Asia Centrală, sînt pomeniţi de 
Ioannes Tzetzes, yikii^zq VII, 689, de P a u s a n i a s, op. cit „ 
cartea I, cap. XXIV, 6, de E s h i 1, Prometeus , v. 703, care dau ace¬ 
leaşi informaţii ca şi Herodot. Vezi M i n n s, op. cit., p. 112. 

43 Griffonii, „paznicii aurului", erau probabil aceiaşi mongoli ca cei pome¬ 

niţi ca avînd „un singur ochi" în cronicile chineze. Originea legendei 
cu aurul păzit de griffoni îşi are poate substratul în traficul aurului 
cărat de caravane din interiorul Asiei (minele din Altai şi din nord- 
estul Indici) spre apus (spre Rusia de mai tîrziu). Vezi despre ei şi 
P a u s a n i a s, op. cit., cartea I, cap. XXIV, 6, E s h i 1, Prometeus , 

v. 703. Vezi M î n n s, op. cit., p. 113. 

44 Hyperborcenii, care se întind pînă la o marc (poate Oceanul îngheţat 
de Nord) este un nume geografic vag, dat în mod colectiv unor popu¬ 
laţii necunoscute, presupuse ca locuind dincolo de limitele teritoriale 
cunoscute pe atunci. Despre hypcrboreeni şi neamurile pomenite ante¬ 
rior, vezi şi Stephanos Bizantinul, la cuvîntul r Y7repp6peoi. 

45 ,,Marea de miazăzi 4 * - aici este vorba de Pontul Euxin, deşi în 

cap. XXXVI Herodot denumeşte aceeaşi mare (3op7)t7) &aXaaaa 
„marea de miazănoapte 14 , privind-o din puncte cardinale diferite. Să se 
observe că la cap. XIII se dă o nouă versiune a cauzei migraţiei sciţilor 

asiatici. în cap. XI se spune că sciţii au plecat din Asia Centrală împinşi 

de massageţi. 

46 Cyzicos - oraş în Propontida. 

47 Artake era aproape de Cyzicos, azi Artakieh. 

48 Metapontienii sînt locuitorii oraşului Metapontum, colonie grecească din 
sudul Italiei. 

49 Această cifră a fost dedusă de Herodot probabil după analele sau 

fastele din Metapontum, pe care a avut prilejul să le cunoască atunci 

cind s-a stabilit în sudul Italiei, la Thurium. 

50 Legenda incarnaţiei lui Aristeas în corb pare să provină din teoria 
metempsihozei propagată de pitagoreici in Magna Graecia (Iţalia de 
sud). 

51 „Portul boryshcniţilor 44 este probabil Olbia, lingă satul actual Porutino, 
pe malul drept al limanului Bugului, la sud-vest de Nikolaev, aproape 
de gura fluviului Borysthenes (Nipru). 

52 Este vorba de Marea Neagră. 

53 Callipizii mai sînt atestaţi de Hcllanicos, contemporan cu Herodot (fr. 
172 Muller) şi de Eudoxios, contemporan cu Plato. Faptul că Strabo 
nu-i pomeneşte de loc a pricinuit multe discuţii printre învăţaţi, .şi anume 
dacă a; existat sau nu acefst popor. V. Pârjva'n, Getica , cap. II,j p. 41, 
îi apropie, cu rezervă, pe callipizi de Kap7ri&oci , carpii, din părţile 
Moldovei. Şi D. D e t s c h e w, Die thrakischen Sprachreste, Wien 1947, 
p. 224, îi pune pe calligizi în legătură cu carpii. Herodot îi situează la 
gurile Bugului, aproape de Olbia. Sînt denumiţi eleno-sciţi, datorită influ¬ 
enţei civilizaţiei greceşti exercitată asupra lor de coloniile elene de pe 
coasta Mării. Pentru callipizi ca eleno-sciţi, cf. şi N. V. Ş a f r a n s k a i a. 
Despre mixeleni, în „Analele romîno-sovietice. Istorie 44 , 1957, 2, p. 5. 
După părerile cele mai recente, callipizii erau un trib scit influenţat de 
cultura elenă. Majoritatea scitologilor sovietici sînt de acord cu locul 
în care-i fixează Herodot. Vezi M. I. A r t a m o n o v, Originea sla¬ 
vilor , I, 1950 p. 32 şi I. V. F a b r i t i u s, Contribuţii la problema topo - 
grafierii triburilor Sciţiei , în „Arheologia 44 , voi. V. 1951. 

54 Alazonii sînt tot atît de puţin cunoscuţi ca şi callipizii (cf. H e 11 a n î- 
c o s, fr. 172 Muller) , B. N. G r a k o v, Gkh(J)H (Sciţii), Kiev, 
1947, îi fixează la nord de callipizi, pe Nipru şi Bug, anume unde 
Bugul se apropie de Nistru ; la fel I. V. F a b r i t i u s, loc. cit. şi 
I. M. A r t a m o n o v, op. cit. Unii i-au identificat cu lasonii, pomeniţi de 
Herodot în cartea a IlI-a, cap. XC, apropiere cu totul greşită. 

55 Şi astăzi meiul se cultivă în mare cantitate în sudul U.R.S.S. 

56 Sciţii plugari, apoTvjpec; locuiau, după M. I. A r t a m o n o v, op. cit., 
p. 32, în silvo-stepă, în Podolia, fiind legaţi de grupul podolic de tumuli 
din nord-vestul Nistrului ; B. N. G r a k o v, loc, cit., e de acord cu 
această localizare ; I. V. F a b r i t i u s, loc, cit., aşază pe sciţii plugari 
pc Bugul superior. 

57 Neurii sînt atestaţi şi de Ephoros, Plinius, Pomponius Mela, Ammianus 
Marcellinus. Ptolemeus vorbeşte de „nauari" (cartea a IlI-a, cap. V, 25), 
referindu-se, poate, la acelaşi neam. Se pare că neurii au locuit în re¬ 
giunile Galiţiei, Poloniei, Volîniei, pînă la Smolensk. M. I. A r ta¬ 
in o n o v, op. cit., p. 32, îi aşază în Galiţia nordică şi Volînia, legîn- 
du-i de monumentele culturii Vîsoţkaia. Legenda vîrcolacilor, specific 
slavă, pomenită de Herodot în legătură cu neurii, ar putea fi un indiciu 
al eventualului caracter balto-slav al neurilor ; situaţia topografică ple¬ 
dează în acelaşi sens. 

58 Hypanis este Bugul de astăzi. 

59 Borysthenes este Niprul. 

60 Hylaia (vezi mai sus, nota 22), regiune locuită de tauro-sciţi. Şi astăzi 
regiunea prezintă oarecare resturi de vegetaţie arborescentă. 

61 Sciţii agricultori, în gr. yetopyof , sînt aşezaţi de B. N. G r a k o v, 

loc. cit., pe ambele maluri ale Niprului, iar de I.V. F a b r i t i u s, 

loc. cit., pe rîul Inguleţ. 

62 Olbiopoliţi - locuitorii oraşului Olbia, de pe malul drept ai Bugului. 
Săpăturile arheologice nu au atestat la Olbia numele de „borystheniţi", 
ci numai pe acela de „olbiopoliţi". Olbiopoliţii numeau „borystheniţi“ 
numai pe sciţii agricultori. 

63 Panticapes, după Herodot (vezi cartea a IV-a, cap. LIV) este afluentul 

dinspre stînga al Niprului, dar în partea indicată aici, azi, nu există 

nici o apă care să-i corespundă. Numele „Panticapes 11 apare în Cher- 
sonesul Tauric, anume în peninsula Kerci, unde a existat şi o colonie 
a Miletului, numită Panticapaion. M i n n s, op. cit., p. 29, propune cu 
rezerve identificarea Pantîcapesului cu Konka, o derivaţie a Niprului pe 
malul drept. Panticapesul este identificat uneori şi cu Inguleţul. 

64 Cf. cartea a IV-a, cap. LIII, unde Herodot afirmă că Borysthenes este 
navigabil cale de 40 de zile. 

65 Androfagii, „mîncători de oameni' 1 - o populaţie necunoscută, pe care 

B. N. G r a k o v, loc. cit., încearcă să-i localizeze în dreapta Niprului. 
Porecla „mîncători de oameni" nu implică neapărat caracterul canibalic, 
ci probabil că le-a fost dată pentru că, la rare ocazii, în riturile lor 
religioase, a existat obiceiul consumării cărnii umane. 

66 Ephoros, fr. 76. Miiller, vorbeşte, de asemenea, de două pustiuri 

între care îşi aveau aşezările androfagii. 

67 Sciţii nomazi sînt fixaţi de M. I. Artamonov, loc cit., p. 32, în 

regiunea Niprului de jos, în Peninsula Carkinitică şi apusul Crimeiî, 
fiind consideraţi autohtoni, deosebiţi de sciţii veniţi din Asia. Ei se 
disting prin înmormîntarea în gropi acoperite cu lemn şi piatră. 

B. N. G r a k o v, loc. cit., îi fixează în stînga Niprului, pînă la rîul 
Gerrhos (azi probabil Molocinaia) ; I. V. F a b r i t i u s, loc cit., fixează 
pe sciţii nomazi, împreună cu sciţii regali, în regiunea Mării Azov, pe 
Niprul inferior. Vezi şi Ephoros, fr. 76 Miiller. 

68 Indicaţia „paisprezece" zile de drum nu se potriveşte de loc cu dimen¬ 
siunile date de autor în această carte Ia cap. CI. Criticii de text propun 
„patru" în loc de „paisprezece". 

69 Gerrhos este identificat cu actuala Molocinaia, care acum se varsă în 
Neotida, dar în antichitate s-ar putea să fi fost un afluent al Niprului, 
cum spune Herodot cartea a IV-a, cap. LVI) despre Gerrhos. 

70 „Salaşurile regilor** indică o regiune ce aparţinea clasei dominante a 
cuceritorilor sciţi, care socoteau populaţia sedentară supusă lor ; ştiinţa 
modernă înclină să vadă în „sciţii regali** triburi cu adevărat scitice, iar 
pe cei sedentari („plugari** şi „agricultori**) îi consideră ca avînd o 
apartenenţă etnică diferită. 

71 Taurida sau Chersonesul Tauric - azi Crimeea. 

72 Vezi cap. III al acestei cărţi şi nota 10. 

73 Cremnoi este poate Taganrogul de azi, la Marea Azov. 

74 Tanais, azi Donul. 

75 Sciţii „regali**, după M. I. A r t a m o n o v, op. cit., p. 32, s-au întins 
de la Dunăre nu pînă la Don - cum zice Herodot -, ci numai pînâ la 
Nipru, pentru că dincolo de Nipru nu mai apar morminte formate din 
gropi mari în pămînt, care caracterizează pe aceşti sciţi ; începînd din 
secolul al IV-lea î.e.n., sciţii „regali** practică înmormîntarea în cata¬ 
combe de pămînt, ceea ce se explică prin încrucişarea sciţilor regali cu 
autohtonii, cu sciţii agricultori şi cu borystheniţii ; B. N. Grakov, 
loc. cit., aşază pe sciţii regali în Crimeea de nord, de la Nipru pînă la 
Marea Azov şi Don. 

76 Melanhlenii (MeXayxXoavotr ) - numele înseamnă „oameni cu haine 
negre**. Despre locurile ocupate odinioară de melanhleni există doar 
vagi presupuneri ; după unii învăţaţi, ei erau aşezaţi între Don şi Desna, 
după alţii, în părţile oraşelor Novgorod, Orei, Moghilev, Kursk ; alţii 
îi fixează în Estonia şi Livonia etc. B. N. Grakov, loc. cit., îi fixează 
în pădurile Rusiei centrale, iar după M. I. A r t a m o n o v, op. cit., 
p. 32, melanhlenii, împreună cu gelonii, budinii şi androfagii, ar putea 
fi consideraţi strămoşii direcţi ai slavilor. 

77 Unii învăţaţi socot că Herodot face aluzie aci la regiunea lacurilor 
Ladoga şi Onega, ipoteză care nu prezintă temeiuri serioase. 

78 Sauromaţii sau sarmaţii, după E p h o r o s, fr. 76 Miiller, ocupau 
regiunea dintre Don şi Volga. După K. F. S m i r n o v, Bonpocbi H3y- 
qeHHH capMaTCKHX mieMeH h hx KyjibTypbi b cobctckoh apxeoJiorHH 
(Probleme ale studierii triburilor sarmatice şi ale culturii lor în arheolo¬ 
gia sovietică), în „Probleme privind arheologia scito-sarmată“, Izd. An. 
SSSR, 1954, pp. 195-219, teritoriul de bază al formării triburilor sar- 
mate au fost stepele de peste Don, regiunea Volga, Ural, unde s-a dez¬ 
voltat o cultură milenară, înrudită cu cultura mormintelor căptuşite cu 
bîrne din epoca bronzului. Din secolul al III-lea î.e.n., apar tot mai 
intens elemente sarmate în nord-vestul Caucazului (contrar părerilor 
anterioare că aci ar fi centrul lor de origine) ; înmormîntarea lor în 
poziţie diagonală este pusă de autor în legătură cu roxolanii care s-au 
răspîndit dincolo de Volga în ultimele secole înaintea erei noastre. 
Săpăturile arheologice descoperă mereu urme sarmate între Don şi 
Bugul de sud. 

79 Pînă la latitudinea Kamîşinului (W e s t b e r g, în „Klio“, IV, p. 184). 
După cum se arată în cap. LVII al acestei cărţi, ei se întindeau şi 
la răsărit de Lacul Meotis. 

Budinii, despre care, în cap. CVIII al acestei cărţi, Herodot spune ca 
erau de statură înaltă, cu ochii albaştri şi părul roşu, au fost socotiţi 
de unii ca fiind de rasă gotică sau germană ; dimpotrivă, după M. I. A r- 
t a m o n o v, op. cit., p. 32, ei fac parte din strămoşii slavilor pe care 
B. N. G r a k o v, loc . cit., îi fixează în locurile de azi ale R.S.S.A. Tă¬ 
tare, în regiunea Kama şi lîngă Urali. La fel M i n n s, op. cit., p. 104. 
La vest de Volga, spre Kamişin. 

în regiunea munţilor din preajma oraşului Ulianovsk, se pare. 
în regiunea Kama (R.S.S.A, Tătară). 

Tissageţii sînt, după unii, o ramură înrudită cu massageţii ; ,,tissageţi“ 
înseamnă, se pare, „geţi mici“, iar „massageţi“, „geţi mari“. După alţii, 
ca B. N. G r a k o v, loc. cit.., ei au populat, alături de geloni şi budini, 
regiunea Kama şi pădurile de lîngă Urali ale R.S.S.A. Tătare. 

Iurcii se pare că au fost o ramură de turcomani nomazi care au ajuns 
pînă la Urali. B. N. G r a k o v, loc. cit., îi aşază tot în regiunea Kama 
şi în pădurile de lîngă Urali, în R.S.S.A. Tătară. 

Aceşti sciţi se aflau in preajma munţilor Urali, în vecinătatea tissageţilor. 
S-a tradus pămînt „mănos 4 * în loc de „jos“ pentru că adj. ^aO^yatoţ 
se opune aici atributului Xi&coSt]*; - „pietros 44 , „nefertil 44 . 

Este vorba, se pare, de partea meridională a munţilor Urali. M i n n s, 
op. cit., p. 108, crede că munţii pomeniţi de Herodot ar fi primele 
coame ale munţilor Altai. 

Pleşuvi din naştere, după cum afirmă Herodot, n-au fost nici o seminţie 
de oameni. Ori aceşti oameni aveau păr puţin, ori obişnuiau să se radă 
pe cap pentru curăţenie. Poate că Herodot se referă la strămoşii başki- 
rilor şi calmucilor. 

Pomul „pontic 44 pare a fi Primus padus, un soi de cireş, folosit şi azi 
de calmuci, în felul descris de Herodot. 

„Ashi 44 ( &(T/u ) este un cuvînt apropiat de acela care denumeşte, la 
turci şi la tătari, noţiunea de „acru 44 (vezi şi M i n n s, op. cit., p. 109) ; 
acelaşi cuvînt la tătarii din Kazan desemnează băutura lor naţională. 
Este vorba de o stofă groasă care era folosită de tătari pentru corturi. 
Poate că aci este vorba numai de o castă considerată sacră, cu drepturi 
supreme, care făcea judecăţile şi îndeplinea şi alte funcţii, şi nu de 
întreaga populaţie. 

Argipeii - numiţi şi orgimpei, arimfei - sînt, se pare, aceeaşi populaţie 
cu arimaspii (vezi nota 42), argipeii fiind denumirea dată de greci 
( âpyos - „alb 44 , înizoc; - „cal 44 ), iar arimaspii, numele persan 
(arim - „alb 44 , - aspi - ,,cal“). Vezi şi P 1 i n i u s, op. cit., cartea a Vl-a, 
cap. XXXV. 

Unii au socotit aceste şapte limbi ca aparţinînd următoarelor populaţii : 
sciţi, sauromaţi, budini, geloni, tissageţi, iurci şi argipei. Cum aceste 
populaţii nu sînt aşezate în liriic dreaptă, presupunerea este puţin pro¬ 
babilă. 

Dacă admitem că Herodot cnumcră populaţiile pomenite pornind din¬ 
spre sud spre nord, aceşti munţi ar avea direcţia vest-est şi ar constitui 
o limită spre miazănoapte, ceea ce nu corespunde realităţii. Probabil că 
Herodot porneşte dinspre sud-vest spre nord-est, iar munţii amintiţi tre- 

buie să aibă direcţia nord-sud, în care caz ci ar putea fi identificaţi cu 
Uralii. M i n n s, op. cit., pp. 108-109, îi identifică cu munţii Altai. 

97 Este probabil vorba de o îmbrăcăminte din piele de capră. 

98 Deşi Herodot nu crede, informatorii lui au spus adevărul. Sciţii pro¬ 
babil că auziseră despre fenomenul nopţilor boreale. 

99 Issedonii, pe care M i n n s, op. cit., p. 110, ii socoatc, la origine, c 
populaţie tibetană, au locuit, se parc, intre Uralii meridionali şi rîU 
Irtiş, unde un aflucnt al Tobolului, Issetul, parc a le păstra numele. 

100 Acest obicei îl mai atribuie Herodot şi massageţilor, vezi cartea 1 
cap. CCXVI. 

101 Vezi, tot în această carte, cap. LXV, unde Herodot vorbeşte despre 
acelaşi obicei la sciţi. 

102 Pomenirea morţilor la greci, exprimată aici sub termenul de yev£ctiv 
se celebra, o dată pe an, la aniversarea naşterii mortului ; afară de 
yev£aia exista şi vexoaiot , pomelnic la comemorarea morţii celui în - 
gropat. 

103 Ca şi despre argipei. Idealizare a vieţii triburilor nomade, frecventă în 
literatura greacă antică. 

104 Rămăşiţă a matriarhatului, cînd femeia avea deplină autoritate. Croni¬ 
cile vechi chinezeşti pomenesc de existenţa matriarhatului în Tibet şi 
Asia Centrală (M i n n s, op. cit., p. 110). 

105 în vecinătatea munţilor Altai, regiune auriferă, s-au descoperit urme 
arheologice şi s-au cules legende despre oameni cu un ochi şi griffoni, 
păzitorii aurului. Este vorba de monştrii din mitologia localnicilor, prin 
care aceştia voiau să înspăimînte alte populaţii doritoare la rîndul lor 
să exploateze aurul. Grecii cunosc aceste legende în special din poemul 
lui A r i s t e a s, Arimaspeta. 

106 Eustathios (la Dionysios Periegetul, 31) dă aceeaşi 
etimologie, cu excepţia că împarte altfel cuvîntul, anume : ari - „un“, 
maspos - ,,ochi“ ; cuvîntul are totuşi rădăcini iraniene, care-i dau sen¬ 
sul de ,,iubitori de cai“ (aryama + aspa) şi nu ,,oameni cu un singur 
ochi“. 

107 într-adevăr, în nordul Mării Negre şi astăzi iernile sînt mult prea aspre 
faţă de o latitudine care e relativ mică (aceeaşi cu a Lyonului). Ovidius 
şi Pseudo-Hippocrates descriu în culori şi mai întunecoase iernile din 
jurul acestei mări. 

108 Pe lingă ţărm, într-adevăr, marea îngheaţă şi azi. 

109 în peninsula Kerci. ,,Şanţul“ e cel menţionat în cap. III şi XX ale 
acestei cărţi. 

110 Şi azi blocurile de gheaţa cărate de Don şi îngrămădite în strîmtoare se 
prind, sub suflarea vîntului rece şi formează o masă compactă peste 
care se poate trece uşor. 

111 Sinzii se aflau în peninsula Taman şi în regiunea oraşului Anapa. Vezi 
mai departe cap. LXXXVI şi nota 331, precum şi V. D. Blavatski. 
CHHflCKan apxeoJiorHqeeKan 9Kcne;ţHij;HH 1951 roaa (Expediţia ar¬ 
heologică din anul 1951 în regiunea sinzilor), în „Vestnik Akademii 
Nauk SSSR“, nr. 10/1951, pp. 67-69. 

112 Adică primăvara şi toamna, cum se întîmplă în Grecia. 

113 Odiseea, cîntul IV, v. 85. Versul acesta lipseşte din majoritatea edi¬ 
ţiilor poemelor homerice. 

114 Herodot greşeşte ; s-a constatat tocmai contrariul, anume că frigul favo¬ 
rizează creşterea coarnelor (vezi renii), iar căldura nu. 

115 Eleea se află în Pelopones, în partea de nord-vest. 

116 P 1 u t a r h/EXXvjvixd (Probleme greceşti), 52, explică cum regele Oino- 
maos, mare iubitor de cai, a interzis creşterea catîrilor, care dăuna rasei 
cabaline. 

117 Probabil le minau în Arcadia, vestită în antichitate pentru rasa de 
măgari. Obiceiul de a mina iepele în alt ţinut este atestat şi de P a u s a- 
n i a s, op. cit., cartea a V-a, cap. V, 2. 

118 Se pare că în acest pasaj Herodot atacă un autor care a admis existenţa 
hyperboreenilor. Diodor din Sicîlia, op. cit., cartea a Il-a, 
cap. XLVII spune că Hecataios a pomenit de ei, iar Herodot îl dispre¬ 
ţuieşte. 

119 înseamnă că Aristeas se înşală cînd spune că ştirile despre hyperboreeni 
le are de la sciţi. 

120 Probabil într-o scriere pierdută, cum ar fi o ITepfoSoc; ^r\c, , pen¬ 
tru că în cele păstrate nu apare nici o aluzie la hyperboreeni. 

121 Poemul Epigonii, atribuit în mod eronat lui Homer de Pausanias, trata, 
în hexametri, acelaşi subiect ca E s h i 1 în Cei şapte împotriva Thebei. 
Poemul aparţine Ciclului theban. Azi nu se păstrează din Epigonii de- 
cît un singur vers. 

122 Mai tîrziu s-au scris mai multe lucruri despre hyperboreeni. De exemplu, 
Hecataios din Abdera, contemporan cu Alexandru cel Mare, a scris o 
lucrare despre ei. Ei au fost situaţi de diverşi scriitori în diferite părţi 
ale lumii : la miazănoapte de sciţi, în Alpii Italiei (de către Poseido- 
nios), în Gallia (Heraclides Ponticus), într-o insulă lîngă celţi, probabil 
în Britannia (Hecataios din Abdera). Vezi mai sus şi nota 44. 

123 Itinerariul acesta pare foarte curios, dacă ţinem seama că Herodot, după 
informaţiile lui Aristeas, îi plasează pe hyperboreeni în Nordul cel mai 
îndepărtat, pornind de la sciţi. Pausanias, op. cit., cartea I, 
cap. XXXI, 2, descrie o altă cale pe care au venit aceste ofrande : de la 
hyperboreeni la arimaspi, de la aceştia la issedoni, apoi la sciţi, care 
le-au dus la Sinope, de unde au ajuns în Attica. Anumiţi învăţaţi sînt 
de părere că aceste daruri erau trimise lui Apollo de către triburile 
pelasgice din Italia, care aveau aceeaşi religie ca grecii, iar grecii, vă- 
zînd că vin dinspre Adriatica, le-au pus pc seama hyperboreenilor, 
despre care, după cum s-a văzut, nu ştiau precis unde locuiesc, decît 
că e un popor nordic - Ecaterina Dunăreanu - Vulpe, 
L’espansione delle civilta italiche verso Voriente Danubiano nella prima 
sta del ferro (Expansiunea civilizaţiei italice spre Orientul dunărean în 
prima epocă a fierului). (Cf. şi Dechelette, Mânu el, II, 1, 
pp. 19-21 !n „Ephemeris Dacoromâna 44 , III, 1925, pp. 102 şi urm.) 
arată că transmiterea darurilor hyperboreenilor este un exemplu de mo¬ 
dul în care se făcea comerţul în antichitate, corespunzînd primei epoci a 
fierului. Drumul parcurs de aceste daruri explică liniile de comerţ dintre 
regiunile de la nord de Carpaţi şi cele de la Marea Adriatică. Herodot 
spune că darurile au fost purtate spre apus pînă la Adriatica şi de acolo 

au fost aduse la Delos ; din nordul Sciţici, aceste ofrande s-ar fi putut 
aduce mai direct la Delos prin Fosforul tracic şi Hellespont. Calea m- 

dicată de Herodot coincide cu linia de comunicaţie de la nordici la 

greci, prin^ intermediul veneţilor ; este calea Emona-Carnutum spre Ma¬ 
rea Baltică, drum pe care s-au găsit urme de obiecte ale primei epoci 
a fierului italic. 

124 Dodona - localitate în Epir, azi Mitsikeli. In antichitate era vestită prin 
oracolul de la templul lui Apollo. 

125 Golful Malic - pe coasta sudică a Laconici. 

126 Eubeea - insulă Ia est de Attica. 

127 Carystos — localitate pe coasta sudică a Eubcei, azi Caristo. 

128 Andros - azi Andro, una din insulele arhipelagului Cyclades. 

129 Tenos - azi Tino, tot o insulă din Cyclades. 

130 Delos — de asemenea una din insulele Cyclades, vestită prin templul 

lui Apollo. 

131 Se pare că numele de „perferi", Trepcpepeeţ este de origine veche 

italică, înrudit cu perferre latin şi înseamnă „purtători". Dacă 

ofrandele veneau cumva din Italia (vezi nota 123, sfîrşit) etimologia 
este întrucîtva motivată, deşi cuvîntul poate fi tot atît de bine de ori¬ 
gine greacă. 

132 Paeoniene - femei din Paeonia, ţinut situat la nord de Macedonia. 

133 Tracii numeau pe Artemis, Bendis. La sfîrşitul secolului al V-lea î.e.n. 

la Pireu s-a instituit o sărbătoare în cinstea lui Bendis, la care se pur¬ 
tau şi se treceau făclii din mînă în mînă (Xap.7ra87)90p£a — 

„purtarea luminilor"), ceea ce poate fi socotit o reminiscenţă a transmi¬ 
terii din mînă în mînă a ofrandelor venite de la hyperboreeni. 

134 Ch. Picard şi Replat, în „Bul. de Corespondence hellenique", 
1924, pp. 263 şi urm., au recunoscut locul şi planul acestui sanctuar 
descris de Herodot. 

135 Callimachos, Imnul către Apollo din Delos, v. 280 şi urm., vor¬ 
beşte despre aceeaşi cinstire acordată de delieni fetelor hyperboreene. 

136 Despre aceste fecioare care erau socotite nişte divinităţi hermafrodite 
vorbeşte şi Pausanias, op. cit., cartea I, cap. XLIII, 4 (numindu-le 
Upis şi Hecaerge) şi Callimachos, op. cit., v. 291, care mai 
adaugă pe Loxo. Despre caracterul hermafrodit al lui Opis şi Arge, 
vezi L. Radermacher, Die Mădchen aus dem Hyperboreerland , 
în „Rheinisches Museum", XCIII, 1950, pp. 325-329. Observaţiile lui Ra¬ 
dermacher cu privire la caracterul hermafrodit al fecioarelor hyperbo¬ 
reene sînt confirmate de găsirea unui idol hermafrodit. 

137 Eileithyia sau Ilithia - divinitatea care uşura naşterile şi se credea că 
a ajutat-o şi pe Latona la naştere. 

138 Aceste cuvinte au fost diferit interpretate : uşurarea durerilor naşterii 
se referă la femeile hyperboreene, în general, la fecioarele care adu¬ 
ceau jertfe, sau la zeiţa Latona ? Această din urmă ipoteză este cea 
mai plauzibilă. Latona sau Leto, potrivit mitologiei elene, este mama 
zeilor Apollo şi Artemis. Urmărită de Hera, Latona nu e nicăieri pri¬ 
mită să nască, numai insula Delos cea plutitoare i-a oferit adăpost. Aici 
a născut Latona pe Apollo, zeul soarelui, şi pe Artemis. 

139 ,,Zeii“ : Apollo şi Artemis ; alţi comentatori consideră acest cuvînt 
referindu-se Ia Latona şi Eileithyia. 

140 Olen din Licia, poet legendar prehomeric, vestit pentru imnurile pe 
care le-a scris în cinstea lui Apollo. 

141 Artemision este sanctuarul zeiţei Artemis ; vezi şi mai sus, nota 134. 

142 Keenii, adică locuitorii insulei Keos. Aproape toate insulele şi oraşele 
mari ale Elladei aveau anumite săli destinate călătorilor străini, pentru 
ospeţe religioase. Pausanias, op. cit., cartea a V-a, cap. XV, 
vorbeşte de sala de ospeţe a keenilor la Olympia, unde se ospătau în¬ 
vingătorii la jocurile olympice. 

143 Abaris este pomenit şi de Plato, Strabo, Iamblichos, Celsus, fără să se 
dea prea multe lămuriri despre el. în notiţa din lexiconul Suda este 
înfăţişat ca un poet de origine scită care aparţinea cercurilor poeziei 
apollinice. După o legendă Abaris a zburat din Grecia pînă la hyper- 
boreeni cu ajutorul unei săgeţi magice care-i fusese dăruită de Apollo. 
Lui Abaris i se atribuie o Tbeogonie şi Katharmoi (farmece, descîn- 
tece). 

144 Herodotr vrea să spună că aşa cum se dădea un nume geografic oame¬ 
nilor presupuşi dincolo de limitele geografice cunoscute spre nord, era 
firesc să se facă acelaşi lucru pentru oamenii care vor fi locuit dincolo 
de limitele cunoscute spre sud. 

145 Herodot atacă aici pe Hecataios care, mai aproape de adevăr, atribuie 
pămîntului o formă rotundă sau circulară, înconjurat de apă din roate 
părţile, anume de Ocean. 

146 Cu toate acestea, în cele ce urmează Herodot nu descrie decît Asia. 
iar din Asia, pe timpul lui Herodot, nu se cunoştea decît o parte, ex¬ 
tremităţile nordice şi răsăritene nefiind încă explorate. 

147 Marea de miazăzi, Erythreea, indică aici Oceanul Indian împreună cu 
Golful Persic (spre deosebire de capitolul XIII al acestei cărţi, unde 
„Marea de miazăzi" indica Pontul Euxin). 

148 Rîul Phasis, sau actualul Rion, se varsă în extremitatea estică a Mării 
Negre, în Caucaz. Vezi harta. 

149 Aceste patru seminţii sînt acelea pe la care treceau mărfurile din Asia 
în Grecia prin Colchida. 

150 Capul Sigeion (pe ţărmul vestic al Asiei Mici) pe care se afla un oraş 
cu acelaşi nume, este format dintr-o ramificaţie a muntelui Ida, aproape 
de Troia. La vreo doi kilometri dc acest cap se revărsau rîurile Scaman- 
drul şi Simoisul din cîmpia Troiei. 

151 Probabil golful Alexandretta. 

152 Situat pe ţărmul Cariei, aproape de Cnidos. Conturul descris în acest 
capitol corespunde celui al Asiei Mici. 

153 Este aproape sigur vorba de Peninsula Arabică, în care însă Herodot 
înglobează Syria şi Fenicia. 

154 Pasajul parc corupt, pentru că e greu să admitem că Herodot a consi¬ 
derat Peninsula Arabică drept pămînt persan. 

155 Pentru că în continuarea Peninsulei Arabice se află Libya (vezi cartea 
a IV-a, cap. XLI). 

156 Vezi cartea a Il-a, cap. CLVIII, unde Herodot vorbeşte despre acest 
canal şi felul cum a fost săpat de Darius. Canalul a fost început de 

faraonul Necos, dar a fost lăsat neisprăvit dc teama ce i-a inspirat-o 
un oracol în legătură cu puterea babilonienilor. Canalul avea o direcţie 
perpendiculară pe istmul de Suez. 

157 Marca Mcditerană. 

158 Aceste trei neamuri sînt, probabil, fenicienii, syrienii şi arabii. 

159 Vezi nota 147 la această carte. 

160 Marea Caspică avea, după Herodot şi alţii, forma alungită dinspre apus 
spre răsărit. 

161 Fluviul Araxcs mai este menţionat dc Herodot în cartea I, cap. CCI1 
şi cartea a 111-a, cap. XXXVI ; vezi şi nota 466 la cartea I şi nota 
29 la această carte. Aici este vorba despre Araxcs din Armenia. Direc¬ 
ţia fluviului este bine indicată. 

162 Vezi şi cartea a IlI-a, cap. XCVIII. Este vorba, probabil, de deşertul 
Gobi. 

163 Herodot înţelege prin Libya toată Africa de nord, la apus de Egipt. 

164 Herodot se referă la limba de pâmint dintre Marea Mcditerană şi Marea 
Roşie, unde astăzi se află istmul de Suez. 

165 Adică de la Marea Meditcrană la Marca Erythrec (aici Herodot prin 
,,Marea Erythrce“ înţelege actuala Mare Roşie) ; vezi şi cartea a Il-a, 
cap. CLVIII. 

166 Aceeaşi distanţă o dă şi P1 i n i u s, op. cit., cartea a V-a, cap. XI. 

Dimensiunea este aproape exactă, dc la Suez pînă la Port Said sînr 
128 km, adică 1 036 stadii. 

167 Pentru cunoştinţele geografice din antichitate, Europa părea mai mare, 
îndeosebi „în lăţime**, decît Asia şi Africa. Asia era cunoscută în ră¬ 
sărit pînă la India, iar spre nord-est existau cunoştinţe vagi despre 
populaţiile Asiei Centrale. în Africa era cuprins numai Egiptul cu 
coasta Mediteranei ; Europa era cunoscută in sud şi est, dar limitele ei 
nordice şi apusene erau socotite mult mai depărtate decît sînt în reali¬ 
tate. Regiunile din nordul Mării Negre şi Mării Caspice pînă spre Don 
erau integrate tot în Europa. 

168 Despre încercarea lui Necos de a săpa un canal din Nil la Marea 
Roşie, vezi cartea a Il-a, cap. CLVIII. 

169 Coloanele lui Heracles, azi strîmtoarea Gibraltar. 

170 Marea de miazănoapte în raport cu Africa este Marea Meditcrană. 

171 Marea de miazăzi este Oceanul Indian. 

172 Probabil că expediţia fenicienilor a început în vara anului 613 î.c.n. 
(domnia lui Necos începe în anul 616 î.e.n.) ; în anul 611 au ajuns 
la Gibraltar, după ce au făcut înconjurul Africii prin sud. 

173 Cît timp a durat călătoria fenicienilor din „Golful Arabic** spre sud, 
pe lingă coasta orientală a Africii, răsăritul soarelui îl aveau de-a stînga 
lor. Faptul că la un moment dat soarele de dimineaţă le-a apărut de-a 
dreapta - fenomen ciudat pentru Herodot - dovedeşte că fenicienii au 
făcut într-adevăr înconjurul. Africii înainte de Vasco da Gama ; îndată 
ce au trecut de Capul Bunei Speranţe, răsăritul soarelui, lucru firesc, 
li s-a arătat în dreapta. 

174 Data expediţiei carthagineze nu se poate fixa ; Sataspes, despre care 
Herodot vorbeşte în continuare, a făcut înconjurul Africii în sens con- 

trar expediţiei fenicienilor, adică a pornit din Marea Mediterană spre 
coloanele lui Heracles. 

175 Pomenit şi în cartea a IlI-a, cap. CLIII. Zopyros al lui Megabyzos este 

cel care a asigurat luarea Babilonului. | 

176 Capul Soloeis - azi Capul Spartei, sau poate Capul Cantin. 

177 în cartea a Il-a, cap. XXXII, Herodot pomeneşte de asemenea de un 
neam de pitici din Africa Centrală. Poate este vorba de strămoşii boşi¬ 
manilor de astăzi. 

178 în gr. ttoXslc; ; de fapt erau simple aşezări de triburi sălbatice. 

179 ,,Primul“ fluviu cu crocodili este Nilul ; despre Gange, Herodot nu 
ştia nimic. 

180 Celebrul perieget din secolul al Vl-lea î.e.n., căruia i se atribuia un 
7r£pL7tXoi>(;, întocmit la îndemnul lui Darius. 

181 Caryanda a fost un port într-o insulă din faţa Cariei (Asia Mică). 

182 Caspatyros şi Pactyike, menţionate şi în cartea a IlI-a, cap. Cil, co¬ 
respund, se pare, cu Kabul şi regiunea Afganistanului de nord-est de 
astăzi. Vezi nota 266 la cartea a IlI-a. 

183 Direcţia aceasta nu corespunde cursului fluviului Indus. Poate este vorba 
despre afluentul Indusului, Cofes (azi Kabul) care curge spre răsărit. 
Skylax, trecînd de acest rîu în Indus, a crezut că şi fluviul Indus are 
cursul îndreptat spre răsărit. 

184 Din golful Suez. 

185 Mai sus, adică în cap. XLII. 

186 Pe indienii ce locuiau pe cursul inferior al Indusului. 

187 Golful Arabic. 

188 Adică Asia este la fel cu Libya (vezi cap. XLII), înconjurată de apă 
„din toate părţile" (7teptppuTO<;). 

189 Vezi mai sus cap. XLII. 

190 Hotarul dintre Asia şi Libya, opinie combătută însă în cartea a Il-a, 
cap. XVI şi urm. 

191 Care constituie hotarul dintre Europa şi Asia (vezi mai sus 

cap. XXXVIII). 

192 Este părerea lui Hecataios (fragm. 164, 165 Miiller) şi a lui Hippo- 
crates - Ttepl iepcov (despre aer) 13. 

193 După Andron din Halicarnas, Libya era fiica Oceanului şi sora Asiei 
şi a Europei - explicaţie ce ţine de domeniul mitologiei. 

194 După o altă variantă a legendei, Asia a fost mama, şi nu soţia lui 

Prometeus. Se pare că originea cuvîntului Asia este semitică - azu în¬ 
seamnă „răsărit". 

195 Vezi şi cartea I, cap. VII şi cap. LXXXIV unde se completează această 
genealogie ; Manes este tatăl lui Atys, iar Atys este tatăl lui Lydos, 
strămoşul lydienilor, după legendă. 

196 Chiar oraşul Sardes se mai numea Asia (vezi Stephanos Bizantinul : 

’Aata 7r6Xi£ AuStaţ 7uapa TjJioiXcp - „Asia, oraş al Lydiei, lîngă 

muntele Tmolos". 

197 După unii, numele Europa este de origine semită şi anume derivă de 
la ereb - „apus". 

198 După diferite legende, existau trei Europe : una era fiica Oceanului, 
alta, Europa din Tyr, prinţesă feniciană, fiica lui Agcnor, iar a treia 
era tracă. 

199 Licia, în Asia Mică. Europa din Tyr, mama lui Minos şi a lui Sarpedon, 
a ajuns aici împreună cu fiul său Sarpedon (vezi cartea I, cap. CLXXIII), 
spune legenda. 

200 Anacharsis - un scit din tribul sciţilor regali, figură legendară, consi¬ 
derat şi unui din cei şapte înţelepţi. C f. E p h o r o s, fr. 76 Miillcr. 
Vezi notiţa din lexiconul Suda. Lui Anacharsis i se atribuia poemul 
epic cu caracter moral N6p.tp.a Exufhxa - „Obiceiuri scite“. 

201 Această afirmaţie se referă numai la sciţii nomazi ; umblînd mereu în 
căutare de hrană şi păşuni, îşi petreceau aproape toată vremea în căruţe, 
din care săpăturile arheologice au descoperit unele resturi. Cînd făceau 
popasuri, locuiau în corturi de pîslă, avînd o vatră la mijloc. Sciţii se¬ 
dentari (agricultori şi plugari) aveau locuinţe stabile. Săpăturile de la 
grădiştea (gorodiştea) Kamenka, de pildă, din anul 1949, au dat la 
iveală şapte locuinţe cu o formă tipică ; partea principală a locuinţei, 
oviformă, era orientată nord-sud ; uşa se afla uneori spre nord, alteori 
spre sud ; unde uşa era spre nord, intrarea avea o tindă, din care se 
trecea în camera principală de 12-14 m lungime, 7-11 m lăţime ; mai 
existau şi trei cămăruţe laterale ; în mijloc, nişte gropi mici rotunde 
şi ovale serveau de vatră. Pe lîngă locuinţă s-au găsit rămăşiţe ale 
uneltelor meşteşugăreşti de topit şi turnat bronzul, cuptoare, bucăţi de 
metal, zgură de cupru, obiecte de bronz, de plumb, de argint, obiecte 
de fier ca topoare, ace, cuie, crampoane, scoabe, obiecte de ceramică, 
roţi, seceri etc. mărturie a stadiului de viaţă şi de civilizaţie a sciţilor. 
Vezi B. N. Grakov, O paâoTe CTeriHOH cKwcţîCKOH SKcne^HUHH 
(Despre lucrările expediţiei scitice de stepă) în„KpaTKHe Coo6meHHH,“ 
voi. XXXVII, 1951, pp. 131-136, şi KaMeHCKoe ropoflHiue (goro¬ 
diştea KaMenica) în «MaTepHajibi HecJieflOBaHHH no apxeojioruH 
C.C.C.P,* nr. 36, Moscova, 1954. 

202 Cea mai veche ştire despre gurile Dunării o găsim la Herodot în acest 
pasaj, precum şi în capitolele LXXXIX şi XCIX ale acestei cărţi. Şti¬ 
rea din acest pasaj : „Istrul cu cinci guri“ - este foarte importantă, 
constituind o mărturie despre existenţa şi configuraţia geografică a Del¬ 
tei dunărene în secolul al V-lea î.e.n., împotriva ipotezelor apărute 
în literatura noastră geografică - ipoteze bazate în special pe relată¬ 
rile lui Herodot, cartea a IV-a, cap. XCIX, cu privire la existenţa unui 
golf marin în locul Deltei actuale. în sprijinul afirmaţiilor lui Hero¬ 
dot despre existenţa gurilor Dunării vin şi alte informaţii antice, ca. de 
pildă, E p h o r o s, fr. 77 Muller, S t r a b o, op. cit., cartea a VH-a, 
cap. III (care vorbeşte de şapte guri, arătînd şi numele lor), P 1 i n i u s, 
op. cit., XXXVII etc. Despre discuţia privind existenţa Deltei dună¬ 
rene în antichitate şi despre încercarea de a identifica gurile Dunării 
cu braţele actuale, vezi G h. I. N ă s t a s e, „ Peuce ", contribuţie la 
cunoaşterea geografică-fizicâ şi omenească a Deltei Dunării in antichi¬ 
tate . în „Bul. S.R.R. de geografie", voi LI, Bucureşti. 

203 Tyras, numele antic al Nistrului. 

204 Hypanis, numele antic al Bugului. 

205 Borysthenes, numele antic al Niprului. 

206 Panticapes, vezi nota 63 la această carte. 

207 Hypakyris, indentificat, cu rezerve, de M i n n s, op. cit. p. 17 şi de 
M. V a s m e r, Untersuchungen liber die ăltesten Wohnsitze der Slaven , 
/, Die lranier in Siidrussland, Leipzig, 1923, p. 69, cu Kalanciakul de 
azi, „Rîul cu raci 44 , care se varsă în golful Pcrekopului. 

208 Gerrhos, probabil Molocinaia ; Herodot însă face din Gerrhos (vezi 

mai jos cap LVI) un afluent al Hypakyrisului (vezi şi M i n n s, op. cit., 

pp. 29-30 şi V a s m e r, op. cit., p. 68). 

209 Tanais, numele antic al Donului. 

210 în concepţia lui Herodot, la răsărit de Carpaţi şi de agatirşi. 

211 Porata (Pyretos) este Prutul. 

212 Tiarantos, după majoritatea comentatorilor, este Şiretul. 

213 Araros este, probabil, Buzăul care, în acest caz, va fi avut două numiri, 
una scită, Araros, şi alta tracă, Musaeus sau Buzaeus - vezi V. P â r v a n, 
Nume de rîuri daco-scitice , 1923, Radu Vulpe, Piroboridava , 
Bucureşti, 1931. 

214 Naparis este probabil Ialomiţa. 

215 Ordessos este şi după asemănarea numelui Argeşul (M i n n s, op. cit., 

p. 28). V. P â r v a n, Getica, II, p. 42, susţine că Ordessos e o formă 

modificată de Herodot, că de fapt, şi în antichitate Argeş se pronunţa 
aproape ca azi (Argesis). Cf. tot V. P â r v a n, op. cit., şi Dacia : 
Civilizaţiile străvechi, 1957, p. 103. în enumerarea celor cinci afluenţi 
din stînga Dunării care străbat teritoriul de azi al patriei noastre, He¬ 
rodot începe şi termină cu două nume identificabile : Porata-Pyretos — 
„Prutul 44 şi Ordessos - „Argeşul 44 , amîndouă situate la extremităţile 
unei regiuni de stepă („scitice 44 ). Al doilea rîu, „ceva mai spre apus şi 
mai mic 44 , Tiarantos, este Şiretul, nume care coincide şi fonetic cu 
Sar at-Ser etos (atestat şi sub această formă). în ce priveşte celelalte 
trei, expresia lui Herodot 8i(5c (jtecrou toutcov Î6vt zq a produs 
încurcătură şi a devenit punct de plecare pentru controverse. Luată 
literal, expresia ar însemna sau că cele trei rîuri ar curge între Prut 
şi Şiret, ceea ce pe teren nu se verifică, sau că Tiarantos ar fi egal 
cu Oltul, ceea ce ne-ar obliga să identificăm Şiretul cu Araros. S-ar 
putea ca expresia 8lol piaou toutcov £6vte£ (verbul E6 vte<; neînsemnînd 
neapărat „curgînd 44 cum ar fi peovxeţ, ci, mergînd 44 ) să aibă un sens 
vag şi să se refere Ia dimensiunile rîurilor, „ţinîndu-se printre ele 44 ca 
mărime, iar nu la poziţia lor. Oltul, după toate probabilităţile, nu poate 
fi avut în vedere printre cele cinci rîuri, pentru că nu este rîu „scitic 41 , 
fiind cu totul în afara stepelor pe care le parcurg celelalte rîuri. Pentru 
apele Romîniei, cf. V. P â r v a n, Getica , II, p. 42. 

216 Adică Prutul. 

217 7rp6<; picov nu înseamnă aici „curgînd spre răsărit 44 , ci mai de¬ 

grabă, aşa cum am tradus „avînd cursul spre răsărit 44 , adică în 
comparaţie cu celelalte ape enumerate aci, Prutul este situat cel mai 
spre răsărit. 

218 Din Transilvania de astăzi, căci agatirşii locuiau în podişul Transilvaniei. 

219 Maris este Mureşul, prelungit de Herodot pînă la Dunăre prin cursul 
Tisei inferioare. 

220 Pentru ştirile lui Herodot privind patria noastră vezi şi M. Simach? 

şi T h. Cristescu, Ştirile geografice ale lui Herodot despre ţinu¬ 

turile noastre, Buzău, 1942. 

221 Haemus este numele antic al Munţilor Balcani. 

222 Atlas, Auras şi Tibisis, Athrys, Nocs şi Artanes sînt rîuri greu de iden¬ 
tificat. Unii dintre aceşti afluenţi puşi de Herodot în dreapta Dunării 
sînt, se pare, în stînga, astfel : Tibisis pare a fi Tibiscum, „Timiş", 
Atlas ar putea fi Aluta - „Oltul". Celelalte sînt neidentificate ; cel 
mult se poate admite o corespondenţă fonetica între Athrys şi Iaterus- 
„Iantra". 

223 S t r a b o, op. cit., cartea a Vil-a, cap. V, 12 îi consideră pe tracii 

crobyzi, geţi de lîngă Tomis ; Ovidius însă nu-i pomeneşte. Ei erau 

geţi din Dobrogea meridională, cf. Z. W e i s s, Die Dobrudscba im 
Altertum, pp. 23, 25-26, care crede că Strabo a extins numele crobyzi- 
lor la toţi geţii dobrogeni dinspre coastă. 

224 Rhodope, adică actualul Despotdog. Skios (în unele manuscrise, Kios) 
este latinul Oescus etc. sau Isker de azi, vezi şi Thucyidcs, op. cil., 
cartea a Il-a, cap. XCVI. 

225 Angros, de fapt Margus, este Morava Iugoslaviei de azi, sau poate 

Ibar, cu confluentul său Morava. 

226 Cîmpia Triballică, menţionată ulterior şi ca ţară, se întindea probabil 

pe vremea lui Herodot pînă în valea Moravei ; ca centru avea Oescus, 
în faţa Corăbiei. Prima provincie întemeiată de romani în aceste re¬ 

giuni se numea praefectura Moesiae et Treballiae. cuprinzînd toată 
Moesia superior de mai tirziu, pînă la est de Oescus. Triballii au jucat 
un rol important în secolele al V-lea şi al Vl-lea î.e.n. în luptă cu ei a 
căzut regele Sitalkes al odrysilor şi împotriva lor au dus lupte grele 
Filip al II-lea şi Alexandru cel Mare. 

227 Brongos identificat cu Margus (Bargus), este Morava Bulgariei. 

228 Ombrii sau umbrii locuiau în Italia centrală, vezi şi cartea I, cap. XCIV. 

229 Carpis în simetrie cu Alpis sînt munţi deveniţi fluvii la Herodot, care 

n-avea de loc cunoştinţe precise despre Europa centrală şi occidentală 

(vezi un caz similar cu Pirineii, cartea a Il-a, nota 155). 

230 Alpis - vezi nota precedentă. 

231 „Kynesii" sau kyneţii (vezi şi cartea a H-a, cap. XXXIII, unde sînt nu¬ 
miţi xuvYjatoi) nu sînt decît Cynetes din Algarve, în sud-vestul 
Peninsulei Iberice. 

232 Expresia folosită aci de Herodot sc referă probabil la cursul Dunării 
cînd ajunge la Porţile de Fier. 

233 Pe timpul lui Herodot, ba chiar pînă la începutul secolului al XlX-lea, 
nu se cunoştea cursul superior al Nilului, unde, de fapt, primeşte 
afluenţi, dintre care cel mai important este Atbara. 

234 Tyras (Nistrul) nu izvorăşte dintr-un lac, dar ideea că Nistrul, ca şi 

Bugul, ar izvorî dintr-un lac trebuie să reflecte ştirea vagă că în direc¬ 

ţia din care veneau aceste ape se afla imensa regiune a mlaştinilor 
Rakitno, la nord de Volînia, străbătută de rîul Pripet. 

235 Despre neuri s-a vorbit mai sus, în cap. XVII. Vezi şi nota 57. 

236 Hypanisul (Bugul) izvorăşte din Podolia, dintr-o regiune plină de bălţi, 
şi nu dintr-un lac. 

Vezi cartea a Il-a, cap. XIX, Cil, unde Ppaxoţ îngust" are sensul de 
„puţin adînc“. 

O altă interpretare a acestui pasaj : 7 tot!X!J.6v ev âXtyotcri [xeyav - „unul 
din puţinele rîuri mari". 

Vezi cap. XVII şi nota 54. 

Exampaios - „Calea Sacră“ ţinut între Hypanis şi Borysthenes, vezi 
mai departe şi cap. LXXXI ; cf. M. V a s m e r, op. cit., p. 13, dă urmă¬ 
toarea etimologie iraniană a acestui nume : în limba ossetă : * ăfsand 
„sacru" în avestă : spăntav + * pabayo - „drum" - în avestă : pavayo 
(ultimul cu sens de „loc de păşune necălcată"). 

Trebuie să fie vorba de morun ori de nisetru, sau de ambele specii 
luate împreună. In Nipru, morunul ajunge la dimensiuni foarte mari. 
Gerrhos, vezi nota 208 la această carte. 

Niprul este navigabil de la Smolensk în jos, pe o distanţă de 2 400 km, 
dar în antichitate cu siguranţă că distanţa navigabilă a fost mai mică, 
probabil de la mare cel mult pînă la cataractele de la Zaporojie. 

Este vorba, probabil, de acelaşi deşert semnalat în capitolul XVIII al 
acestei .cărţi. 

în cap. XVIII, Herodot vorbeşte de unsprezece zile. 

Despre fluviul Nipru (Borysthenes) se ştie azi că izvorăşte la nord-est 
de Smolensk, la vreo 200 km de la acest oraş, iar despre Nil se ştie 
că izvorăşte din două lacuri mari ale Africii, numite Albert Nianza şi 
Victoria Nianza. 

Adică în limanul Niprului. 

Unele manuscrise dau cuvîntul Mv]Tp6g altele ATjpLTjxpoţ. Este 
vorba, probabil, de „Mama" zeilor, identificată cu Kybele. Kybele 
figurează des pe monedele din Olbia. 

Panticapes - vezi cap. XVIII şi nota 63 la această carte. 

Vezi nota 61 la această carte. 

Vezi mai sus, cap. XVIII şi notele 22 şi 60. 

Hypakyris - vezi nota 207 la această carte. 

Sciţii nomazi - vezi nota 67 la această carte. 

Carkinitis, oraş nu departe de gura Kalanciakului ; se crede că era aşe¬ 
zat la estuarul Donguslav, la vest de Eupatoria pe promontoriul cu ace¬ 
laşi nume. M i n n s, op. cit., p. 17 şi M. V a s m e r, op cit., p. 70. 
Să se observe că etimologia cuvîntului Carkinitis („oraşul cu raci") este 
identică cu aceea a Kalanciakului („fluviul cu raci"). Vezi M. Vasmer, 
op. cit., p. 70 

„Calea lui Ahile" este o fîşie subţire de pâmînt, în faţa coastei Hylaiei 
între istmul Perekop şi Eupatoria, care azi poartă numele de „Kosa 
Tendra" şi „Kosa Djarilgaci". S t r a b o, op. cit., cartea a VH-a, 307 
spune că în partea apuseană a „Căii lui Ahile" se afla o pădure consa¬ 
crată iui Ahile. în această regiune, Ahile era socotit zeul tutelar ai 
multor colonii greceşti. 

Tanais (Donul) izvorăşte dintr-un lac, Ivan-Ozero, nu prea mare. Hero¬ 
dot confundă poate Donul cu Volga, şi în pasajul de faţă, în acest caz, 
lacul vizat ar fi mlaştinile de pe platoul Valdai. 

Hygris este neidentificat ; poate este Doneţul, cel mai important afluent 
al Donului. 

258 Fierea, adică bila, care este necesară digestiei. Herodot crede că bila 
cre ş t^ datorită păşunilor bogate în pelin Cf. O v i d i u, Pontica, III, 

259 Această frază reia constatarea făcută la începutul cap. XLVII : Sciţia, 
udată de atîtea ape mari, avea păşuni frumoase pentru animale, condiţia 
principală de existenţă pentru păstorii nomazi. 

260 Histia sau zeiţa focului, a vetrei, corespunzînd zeiţei latine Vesta. 

261 Afrodita Cerească, adică Luna. 

262 Heracles (la sciţi) este menţionat de Herodot în capitolele VIII, IX şi 
mai apoi în LXXXII din această carte. 

263 Histia sau Tabiti - în general, Herodot încearcă să găsească anumite 

corespondenţe între zeii altor popoare şi cei greceşti. Tabiti era socotită 
zeiţa focului şi a vetrei. Rădăcina cuvîntului parc a fi iran. tap - ,,a 

arde“. Vezi M. V a s m c r, op. cit., p. 16. 

264 Zeus -Papaios — cuvîntul este onomatopeic sau include rădăcina papa 

- „a apăra 11 (M. V a s m e r, op. cit., p. 15). în avestă, păpăracah - 
„apărînd“. 

265 Pămîntul — Api — Api este cuvînt iranian identic cu latinul ops, opis , 

o altă denumire pentru Ceres, Tellus „pămînt** (M. Va s m e r, op. cit., 
p. 11). în avestă, api „apă“. 

266 Goitosyros sau Oitosyros - este un epitet scitic al lui Apollo, al Dianei 
şi al lui Mithras ; sensul epitetului este obscur, poate înrudit cu cuvîntul 
iranian gaitha-sura - „bogat în posesiuni 4 *. Vezi şi M. V a s m e r, 
op. cit., p. 13. 

267 Argimpasa sau Artimpasa, nume obscur, corespunde Dianei sau Sele- 

nei la greci. Pentru acest nume se dau două etimologii : iran. * argind 

- „apărător 1 * + pasu - „sită 4 * şi avest. : * artem - „drept 44 + baja - 
„a împărţi** (vezi M. V a s m e r, op. cit., p. 12). 

268 Tagimasadas sau Tamimasadas înseamnă în limba scită „zeul marii 44 . 
Etimologie obscură. 

269 Vezi mai departe, cap. LXII, unde se vorbeşte despre aceste statui, 
altare şi temple. 

270 Cu excepţia jertfelor umane în cinstea lui Ares (vezi mai departe, 
cap. LXII şi urm.). 

271 Orice jertfă începea prin aruncarea unei părţi din prinoase ; acest act 
semnifica închinarea victimei către divinitatea care se socotea că se află 
la faţa locului în timpul ritualului de jertfire. Cu privire la cazanele de 
bronz eurasiatice, vezi R. Vulpe, în „Dacia**, VII-VIII, 1937-1940, 
pp. 59 şi urm. De curînd, săpăturile de la Avrămeni (lingă Botoşani) 
au dat la iveală un cazan de bronz de formă conică, cu un singur picior 
şi două toarte verticale (despre care s-a publicat un articol în „Mate¬ 
riale arheologice privind istoria veche a R.P.R.**, voi. I, p. 9, de 
N. Niţu). Pentru cazanele de bronz din Romînia, cf. şi V. Pârvan, 
Getica, I, pp. 90 şi urm., pentru cele din Sciţia, M i n n s, op. cit., pp. 79 
şî urm. şi Rostowtzew, îranians and Greesks... şi Skythien und 
der Bosporus. Cu privire la cazanele de bronz eurasiatice, vezi, de ase¬ 
menea, R. Vulpe, Les fouilles de Calu (Săpăturile de ia Calu), în 
„Dacia**, VII-VIII, 1937-1940, pp. 59 şi urm. 

272 Vezi şi despre massageţi acelaşi lucru, cartea I, cap. CCXVI. 

273 împărţirea în districte (âpxa£) la un popor nomad ar putea părea 

curioasă. Este vorba de limite teritoriale pînă unde un grup putea să 
se întindă cu păşunatul, dar şi de organizarea populaţiilor sedentare 
locale dependente de acele triburi. . 

274 Intr-o regiune lipsită de păduri, această grămadă de lemne atît de 
mare ar putea părea neverosimilă, dar lemnele erau aduse din silvo-stepă. 

275 în tumulii săpaţi în sudul Uniunii Sovietice s-a constatat de fapt această 
configuraţie descrisă de Herodot. 

276 în greceşte dbavcba)*; : pumnal de fier cu două tăişuri, cu garda cor- 
diformă şi antene la miner. Obiceiul de a se închina unei arme este 
foarte răspîndit la popoarele vechi de stepă, pînă tîrziu. Cf. A m m i a n u s 
Marcellinus, cartea a XXXI-a, cap. II, 23, despre acelaşi rit la 
alani. Akinakesuri s-au descoperit şi pe teritoriul R.P.R. Akinakesul- 
emblemă de la Medgidia este de provenienţă scită. Bine conservat aki- 
nakesul de la Comarna (Reg. Iaşi), publicat de N. N i ţ u, loc cit., şi 
reprezentativ cel de la Bîrseşti (Vrancea), descoperit în 1957, aflat 
actualmente la Muzeul naţional de antichităţi. Recent s-a mai găsit un 
akinakes la Ferigele, lîngă Horezu, în munţii Olteniei, cf. Al. Vulpe, 
Cimitir din prima epocă a fierului la Ferigele , în „Materiale şi cerce¬ 
tări arheologice", V, 1959, pp. 363 şi urm. 

277 Ca zeu al războiului. 

278 Pentru ca victima să nu se poată răzbuna după moarte. 

279 O afirmaţie în. acelaşi sens despre Egipt, unde, de asemenea, porcul era 
considerat un animal spurcat, dar unde existau totuşi porci şi porcari, 
ba o dată pe an se ofereau jertfe de porci lui Dionysos şi Selenei (vezi 
cartea a Il-a, XLVII). 

280 Vorbind de „rege" la singular, nu e clar dacă e vorba de unul din 
regii celor trei districte, sau de regele suprem (cel din fxeytaTr) ^aat- 

- „regatul cel mai mare"). 

281 Acest pasaj este foarte discutat ; unele ediţii au impf. âpa, altele, 
optativul eîv) #pa. Se pare că textul este corupt aci. 

282 Acest obicei era foarte răspîndit şi la alte popoare, în special la cele 
germanice ; potrivit concepţiilor mitice ale vechilor germani, una din 
fericirile rezervate eroilor în raiul lui Odin era putinţa de a bea din 
craniul duşmanilor. 

283 într-un proces judecătoresc. 

284 „Cîrmuitor" - în gr. vo'jiapxr^ ; atribuţiile lui nu sint cunoscute, se 
poate însă deduce că Ia sciţi exista o organizaţie administrativă, bazată 
pe un regim de democraţie militară. Vezi nota 8 la această carte. 

285 Ammianus Marcellinus, cartea a XXXI-a, cap. II, descrie 
acelaşi obicei la alani. Fiecare nuia purta, probabil, un semn ; ghicitul 
se făcea după felul în care cădeau beţişoarcle unele faţă de altele, prin 
aşezarea lor la întîmplare. 

286 Enareii (androgini), pomeniţi şi în cartea I, cap. CV, erau vraci. Cf. 
Pse^udo - Hippocrates, 7iepl dc£pcov 29, 106 : xaXeuvrat 8 k ol 
TOtouTOL avavSpi eec, - „Unii ca aceştia se cheamă lipsiţi de bărbăţie". 
Etimologia iranică : anarya - „lipsit de bărbăţie". M. Vasmer, op. cit., 
p. 13. Enarei s-ar putea să însemne „scopiţi" nu „androgini". 

287 In gr. este pluralul : tou; PaaiX7)£a<; igt ' kxq , deoarece se considera că un 
rege trebuie să aibă mai multe vetre. 

288 Este vorba de o căruţă de vreascuri încărcată cu vîrf ; vracii erau fie 
urcaţi în vîrful grămezii, legaţi şi cu căluş în gură, fie vîrîţi între 
vreascuri şi acoperiţi cu ele, ca să-i cuprindă mai repede flăcările. 

289 Căluşul li se punea pentru ca să nu poată rosti imprecaţii. 

290 Originea acestui obicei răspîndit la multe popoare vechi trebuie căutată 
în timpurile străvechi în care antropofagia rituală şi jertfele umane erau 
înrădăcinate în moravurile popoarelor. 

291 Aceasta pentru întărirea jurămîntului ; de acest pasaj poate fi apropiată 
o scenă de pe o placă de aur, unde doi sciţi beau din acelaşi vas (vezi 
Rostowtzew, lranians and Greeks p. 106 şi pl. XXIII, 3). 

292 Care erau garanţii * jurămîntului, cf. cartea a III-a, cap. VIII, despre 
jurămintele la arabi. 

293 Mormintele sciţilor şi ale cimmerienilor de vază apar şi azi ca movile 
înalte (tumuli), găsite în sudul Uniunii Sovietice, în ţara noastră, pe 
lingă Dunăre, şi în teritoriul fostei Tracii. 

294 Vezi tot la cartea a IV-a, cap. LIII şi nota 243. 

295 Toate acestea în semn de doliu. 

296 Totuşi în mormintele regilor sciţi s-au descoperit şi obiecte de aramă 
şi de argint. 

297 Mormintele scite mai pot fi văzute şi astăzi ca nişte movile mari de 
pămînt (tumuli), în sudul Uniunii Sovietice, iar în ţara noastră, de la 
Carpaţi, de-a lungul Dunării. 

Săpăturile arheologice au dovedit exactitatea informaţiilor lui Hero- 
dot. Inventarul mormintelor regilor sciţi a fost publicat de E. M i n n s, op. 
cit., cap. VIII (vezi, printre altele, de pildă, mormîntul regal de la 
Certomlîk, pp. 155-165). In acest mormînt s-au găsit numeroase obiecte 
de aur, schelete de cai cu şa şi frîie, arme caracteristice etc. Stilul ani¬ 
malier este foarte bogat reprezentat. Certomlîkul se află în ţinutul Nipru- 
lui mijlociu, adică tocmai în regiunea despre care vorbeşte Herodot. Ma¬ 
joritatea mormintelor descoperite prin săpături în sudul părţii europene a 
U.R.S.S. au căptuşeala de piatră, în timp ce Herodot spune că era din 
bîrne de lemn. Se pare că într-adevăr se foloseau şi bîrnele peste piatra 
solidă necesară susţinerii construcţiei, dar lemnul, fiind un material slab, 
s-a macerat cu vremea. 

298 Adică toţi sciţii sînt consideraţi supuşii regelui, pe care îl slujesc ; din 
rîndurile lor se aleg oamenii cei mai destoinici care sînt omorîţi pentru a 
fi înmormîntaţi cu regele, deci nu poate fi vorba de sclavi cumpăraţi. 

299 Acest obicei de a îngropa pe un om de vază împreună cu caii lui a 
existat, de altfel în trecut şi' la alte popoare, în toate timpurile. 

300 Ducerea mortului pe la rude imită în mic peregrinările regelui mort pe 
la diferitele triburi. 

301 în cele ce urmează, Herodot amestecă anumite practici religioase cu 
altele de igienă. 

302 Cunoscută de Herodot probabil de la traci. 

303 în acest pasaj, Herodot confundă două lucruri : practicarea băii cu aburi, 
pentru curăţenie, şi o scenă finală a funeraliilor, îmbătarea cu vaporii 
stupefianţi ai seminţei de cînepă, cu care ocazie sciţii scoteau nişte 

„urlete" (probabil un soi de bocete), crezînd că în felul acesta vor în¬ 
depărta de la ei sufletul mortului. 

304 Articole pe care şi le procurau probabil de la grecii din Pont. 

305 Ca şi egiptenii, vezi cartea a Il-a, cap. XCI. 

306 Vezi nota 200 la această carte. 

307 Cybele, care avea un sanctuar pe muntele Dindymon, aproape de oraşul 
Cyzicos, sanctuar ridicat de argonauţi. Vezi S t r a b o, op. cit., cartea 
a XlI-a, cap. VIII, 11. 

308 Şi deci oferea un bun loc de refugiu. Vezi cap. XIX şi LV ale acestei 
cărţi. 

309 Care reprezentau pe Cybele şi pe Attys, divinitate însoţitoare a Cybelei. 
Cf. P o 1 y b i o s, op. cit., cartea a XXII-a, cap. XX. 

310 „Epitrop", cu sens de om de încredere, era omul de afaceri al lui 
Ariapeithes la Olbia. Acest Tymnes e posibil să fi fost grec (cf. cartea 
a V-a, cap. XXXVII ; cartea a Vll-a, cap. XCVIII) sau jumătate grec. 

311 Iată deci genealogia regilor sciţi pomenită aici de Herodot. 

Anacharsis 

Spargapeithes Lycos —> Gnuros ^ 

Saulios Idanthyrsos —► Ariapeithes. 
Idanthyrsos este cel care a luptat împotriva lui Darius. Regatul acestei 
dinastii se afla în regiunea Olbiei. 

312 Istria - colonie milesiană, aproape de gurile Istrului (în Dobrogea), 
vezi şi cartea a Il-a, cap. XXXIII şi nota 158 la cartea a Il-a. 

313 Cu siguranţă că i-a insuflat şi gustul şi curiozitatea pentru cultul religios 
grec. Pe teritoriul comunei Vadul (Caraharman), la sud de Istria, s-a 
descoperit un inel de aur cu o inscripţie, scrisă în caractere greceşti şi 
purtînd în cîmpul principal o figură feminină, avînd în stînga inscripţia 
SKTAEQ (vezi V. Canarache, Monetele sciţilor din Dobrogea, 
în „SCIV“, 1950, 1, pp. 216-217). 

314 Adică pe soţia legitimă a tatălui său, pe Opoia, şi nu pe mama lui, care 
era elenă din Istria. Obiceiul acesta era foarte răspîndit în antichitate. 

315 Prin urmare, Oricos cu Skyles erau fraţi după tată (fiii lui Ariapeithes), 
şi mai aveau încă un frate, Octamasades, despre care va fi vorba mai 
jos. 

316 Unde, probabil, Skyles, istrian după mamă, era primit cu mai multă sim¬ 
patie. 

317 Despre concepţia mistică a lui Herodot, vezi Studiul introductiv, p. XXXV. 

318 Ceva asemănător practicau totuşi şi ei : delirul provocat de aburii 
seminţei de cînepă (vezi mai sus, cap. LXXV). 

319 Delirul care-i cuprindea pc cei care-1 sărbătoreau pe Bacchus. 

320 Tercs este un rege trac (odrys) stăpînitor în regatul odrys format în 
secolul al V-lca în Dobrogea. Cf. T h u c y d i d e s, op. cit., cartea a 
Il-a, cap. XXIX şi Herodot, op. cit., cartea a Vll-a, cap. CXXXVI1. 
Herodot vorbeşte despre el pentru prima dată aici, iar mai jos despre 
Sitalkes, fără să menţioneze că Sitalkes este fiul lui Teres. Probabil că 
Herodot presupune cunoscute aceste detalii. In schimb, în cartea a Vll-a, 
cap. CXXXVII, spune uto SiTaXxeo tou Tr)pea> ©pvjtxcov (âaaiXeoţ ,,de 
către Sitalkes, fiul lui Teres, regele tracilor". 

321 Skyles s-a refugiat în Tracia, adică în sudul Dunării, sperind că va fi 
bine primit, deoarece regele Traciei îl duşmănea pe Octamasades 
din pricină că acesta primise la el pe un frate al său care ii disputa 
domnia. Este vorba dc certuri dinastice în legătura cu încercările de 
abateri de la un sistem dc succesiune, după care prioritatea nu apar¬ 
ţinea descendenţei directe, ci celei agnatice. Cf. R. V u 1 p c, Prioritatea 
agnaţilor la succesiunea tronului in Macedonia şi Tracia, în ,,în memo¬ 
ria lui V. Pârvan“, Bucureşti, 1934, pp. 313 şi urm. 

322 La frontiera apuseană a Sciţiei, pînă la care îşi întinsese Tcres, regele 

odryssilor, stăpinirca ; acest episod din luptele dinastice ale regatului 
scit l-a aflat Herodot, probabil, la Olbia, dc la Tymncs, omul dc în¬ 

credere al lui Ariapeithes ; aceste lupte, după toate probabilităţile, au 
avut loc spre sfîrşitul secolului al V-lca î.c.n. Vezi P. Alexan¬ 

dre s c u, Retragerea lui Darius din expediţia scitică, în „Studii şi cer¬ 
cetări de istoric veche 44 , VII, nr. 3-4, 1956. 

323 Probabil că este vorba de Spardakos (sau Sparadokos) al cărui fiu Seuthes 

trebuia să-i urmeze la tron lui Sitalkcs (Thucydides, op. cit. y cartea 
a Il-a, cap. XCVII, şi cartea a IV-a, cap. CI). Pentru relaţiile dintre 

aceşti principi, în legătură cu succesiunea tronului odrys, cf. R. V u 1 p c, 
op. cit., pp. 313 şi urm. 

324 Aceste evenimente trebuie să se fi petrecut în primii ani ai domniei lui 

Sitalkes, care a murit în anul 424 î.e.n. (Thucydides, op. cit., 

cartea a Il-a, cap. XCVII, şi cartea a IV-a, cap. CI). 

325 Socotelile erau atît de diferite pentru că unii ii numărau numai pe sciţi, 
alţii includeau în numărul sciţilor alte populaţii mai puţin cunoscute 
care, pentru greci, treceau drept scite (vezi Thucydides, op. cit., 
cartea a Il-a, cap. XCVII). 

326 în cap. LI al acestei cărţi. 

327 Vasul despre care se vorbeşte aici trebuie să fi fost turnat în mod tot 
atît de primitiv şi de grosolan ca toate cazanelc scitice descoperite pînă 
acum. Despre tehnica turnării vaselor de bronz, cf. R. V u 1 p e, Les 
fouilles de Calu, pp. 13-68. 

328 Pausanias, fiul lui Cleombrotos, este învingătorul lui Mardonius la Pla- 
teea (479 î.e.n.) la sfîrşitul războaielor medice. După ce a cucerit Byzan- 
tion, în anul 477 î.e.n., în amintirea acestei victorii, Pausanias a aşezat 
la gura Pontului (Bosforul Tracic), în cinstea lui Poseidon, un vas de 
bronz cu o inscripţie. 

329 Amforă, vas cu două torţî, cam de 20 1 capacitate. 

330 în cap. III al acestei cărţi Herodot atestă cît de mult foloseau sciţii arcul 

şi săgeata. Săgeţile scite sînt piramidale, cu trei muchii, cu trei ari¬ 
pioare şi cu tub de înmănuşare ; au vîrfurile, aripioarele şi muchiile 
foarte fin ascuţite. S-au găsit tiparele lor în U.R.S.S. - cf. F. S t i t e 1- 
m a n, Moule des pointes de fleebe en bronze (Tiparul vîrfurilor de 
săgeată de bronz), în „Apxeo/iorHH 44 , I, 1947, p. 164. S-au găsit 

foarte multe săgeţi de acest fel, datînd din secolele IV-III î.e.n., la 
Poiana — cf. Radu şi Ecaterina Vulpe, Les fouilles de Poiana 
(Săpăturile de la Poiana), în „Dacia 44 , III-IV, 1927-1932, p. 334 ; idem, 
Activitatea şantierului arheologic Poiana-Tecuci, 1950, în „Studii şi cer¬ 
cetări de istorie veche 14 , II, 1951, 1, p. 187 etc. 


F. VANŢ 


22 


331 Legendele despre Heracles în Sciţia sînt de proveninenţă grecească 
(vezi mai sus cap. VIII-X). Legenda unor urme uriaşe este răspîndită la 
diferite popoare (vezi cartea a Il-a, cap. XC1, despre un caz asemănă¬ 
tor în Egipt) avînd o anumită semnificaţie (fertilizarea pămîntului, de 
pildă). 

332 Adică la istoria expediţiei lui Darius, a cărei relatare a fost întreruptă 
la cap. IV al acestei cărţi, pentru a descrie ţara sciţilor şi moravurile 
acestora. 

333 Vezi, tot în această carte, cap. XLVI şi CXXXIV şi cartea a VH-a, 
cap. X, despre imposibilitatea de a pune mina pe sciţi. 

334 Capitala imperiului persan pe vremea lui Darius. 

335 Noi am tradus cuvintele xouţ kni toutov inzGTZonaq - „celor ce sînt 

puşi pentru asemenea treburi". Textul mai poate fi interpretat şi aşa 
cum traduce D. Ghica op. cit., cartea a IV-a, p. 116. Ghica nu con¬ 
sideră neutru pronumele toutcov (cazul gen. pl.), cum l-am socotit n oi, 
ci masculin, referindu-se la fiii lui Oiobazos, prin urmare el traduce 

„ofiţerilor superiori peste fiii lui Oiobazos". 

336 Calkedonul (forma veche : Calkedonia, cum scrie Herodot) era o colo¬ 

nie a Megarei, întemeiată în anul 674 î.e.n. lingă Bosfor, pe coasta 
asiatică. Azi, pe ruinele Calkedonului, se află satul turcesc Kadi-Kioi. 
în legătură cu alegerea de către calkedonieni a unei poziţii anodine 

cînd aveau la îndemînă poziţia excelentă, de care au profitat mai tîrziu 
întemeietorii cetăţii Byzantion, V. B e r a r d, Les Pbenicienes et VOdyssee, 
Paris, 1927, I, pp. 91 şi urm., spune că atunci cînd s-a fundat Calkedo¬ 
nul, mult înainte de data transformării sale în colonie dorică, în secolul 
al VH-lea î.e.n., corăbiile erau uşoare şi cu fundul plat şi erau trase 
noaptea pe uscat ; de aceea, ele aveau nevoie de plajă, iar nu de porturi 
adinei, ca acela de la Byzantion. Dorienii din secolul al Vll-lea n-au 
făcut decît să preia o aşezare care exista mai de mult, înfiinţată de 
fenicieni. Fapt este că numele oraşului este semit, ca şi Carcbedon, nu¬ 
mele Carthaginei, în izvoarele greceşti. 

337 „Stîncile Cyanee" sau „Simplegade" - despre care mitologia spune, în 

legătură cu expediţia argonauţilor, că se ciocneau între ele, pentru a-i 

opri pe navigatori - se află la intrarea Bosforului, una aproape de 
coasta Europei, alta aproape de coasta Asiei ; azi se numesc Urek-Iaki 
(vezi şi S t r a b o, op. cit., cartea a Vll-a, 331, P i n d a r, Pytbica, 
IV, v. 371, Apollonios din Rhodos, Argonautica , II, v. 318L 

338 Unele manuscrise au, în loc de ârcl pup - „pc o stîncă", ipqi 
„Ia templu" ; dacă se adoptă această lecţiune, atunci este vorba de tem¬ 
plul lui Zeus Urios, ridicat la intrarea Bosforului dinspre Pontul Euxin. 

339 Dimensiunile date de Herodot pentru Pontul Euxin sînt exagerate. Lun¬ 
gimea Pontului de la Bosfor pînă la Phasis nu este de 2 043 km, care 

ar corespunde celor 11 100 de stadii, ci de 1 008 km, adică 5 448 sta¬ 
dii. La fel, şi lăţimea este foarte exagerata Explicaţia acestor exage¬ 
rări se află, se parc, în supraaprecierea vitezei unei nave pe zi. Ştim, 
după afirmaţiile autorului, că acesta a fost modul de măsurare a Pon¬ 
tului, după viteza unei nave pe zi. Viteza navelor diferea de la caz la 
caz. în afară de aceasta, evaluarea dimensiunilor date de Herodot 

depinde şi de valoarea pe care o dădea acest autor stadiului, care nu 
era aceeaşi în toate cetăţile greceşti. 

340 Adică lăţimea Bosforului ; 4 stadii era cifra dată şi de Plinius şi de 

Strabo. Azi - probabil că cu timpul s-a mărit - este de 6 stadii. 

341 Aproape exact : lungimea Bosforului este de 135 de stadii, adică 25 km. 

342 Propontida sau Marea de Marmara arc o lăţime cam de 440 stadii si 

o lungime sub 1 000 de stadii. Dimensiunile date de Herodot sînt deci 
exagerate. 

343 Strîmtoarea Hellespont sau Dardanele are dimensiuni ceva mai mici 
decît cele indicate de Herodot. 

344 Adică o navă, după Herodot, parcurge ziua 700 de stadii, deci 130 km, 
şi noaptea 600 de stadii sau 110 km, în total 1 300 de stadii sau 240 km. 
ceea ce este foarte exagerat şi pentru zilele noastre pentru o corabie 
cu pînze. 

345 E vorba de Bosfor. 

346 Greşit, fiindcă linia cea mai lungă care se poate imagina peste Marea 
Neagră este din fundul golfului Burgas pînă la gurile rîului Phasis. 

347 De la golful Burgas pînă la Phasis sînt 6 054 de stadii sau 1 120 km. 
Prin urmare, Herodot exagerează mult. Vezi mai sus nota 339. 

348 Sindike este regiunea de la gura lacului Meotis, pe partea de răsărit a 
Bosforului cimmerian, numită azi Taman. 

349 Themiskyra - cetate grecească pe malurile rîului Thermodon. Vezi şi 
Strabo, op. cit., cartea a Xl-a, 497 şi E s h i 1, Prometeus înlăn¬ 
ţuit, v. 744, care o consideră întemeiată de Amazoane. în cartea a Il-a, 
cap. CIV, Herodot spune că a vizitat Themiskyra. 

350 Astăzi Termeh. 

351 Marea Neagră are, în realitate, lăţimea cea mai mare în partea apu¬ 
seană. 

352 Herodot exagerează mărimea Mării Azov, făcînd-o de 20 de ori mai 
mare decît este ea azi. Dar se ştie că această mare scade mereu, dato¬ 
rită aluviunilor cărate de apele ce se varsă în ea. Cf. şi Strabo, op. 
cit., cartea a Vil-a 307, 18. în legătură cu epitetul de „mama“ Pon¬ 
tului, dat lacului Meotis (cf. Plinius, op. cit., cartea a Vl-a, cap. XX), 
se dau diferite explicaţii : Meotis înseamnă „locul de înmulţire a peşti- 
lor“ care trec în Marea Neagră (etimologie iraniană) sau „baltă" (eti¬ 
mologie circassiană). Pentru detalii vezi M. V a s m e r, op. cit., p. 73. 
Herodot întrebuinţează aici forma populară a numelui : Maietis. 

353 Aceste două stele au fost distruse de byzantini în timpul răscoalei cetă¬ 
ţilor greceşti împotriva lui Darius, vezi Herodot, cartea a V-a, 
cap. XXVI-XXVII ; de asemenea, V. P. N e v s k a i a, Bw3aHTHH B 
KJiacCHqecKyio h sjuihhhh CTHnecKyio anoxy (Bizanţul în epoca clasică 
şi elenistică),M. H3fl. Ana^. Hayx. CCCP, Moscova, 1953, p. 62. 

354 S-au săpat inscripţii în două limbi, pentru a putea fi citite de diferite 
popoare. în Bosfor, limba cu cea mai largă răspîndire era greaca. Perşii 
obişnuiau să scrie inscripţiile în limba lor şi în cea a pămîntului pe care 
se aflau. Aici Herodot vorbeşte de „asiriană", în loc de „persană", desi¬ 
gur pentru că atît asiriana cît şi persana se scriau în cuneiforme (scrierea 
sumero-akkadiană) şi n-a putut face distincţie între ele. 

355 Cifra este aproximativă şi se potriveşte în mare măsură cu informaţiile 
altor scriitori antici ; numărul indică proporţiile uriaşe pe care le lua 
expediţia. 

356 Cifra de 600 de corăbii se repetă pentru flota persană de la Lade 
(insulă în faţa Miletului, cartea a Vl-a, cap. IX), pentru flota lui 
Datis şi a lui Artaphernes (cartea a Vl-a, cap. XCV) ceea ce nu inspiră 
prea multă siguranţă. Adeseori cifra de „600" înseamnă, în greaca 
veche, „foarte mult". 

357 Artemis Orthosia (Orthia) sau Artemis Restauratoarea, cult doric de 
provenienţă megariană ; Megara era metropola Byzantionului ; aici, poate 
este vorba de un templu ridicat după restaurarea oraşului în urma de¬ 
vastării lui de către fenicieni (vezi cartea a Vl-a, cap. XXXIII). 

358 Pe care, probabil, a văzut-o şi Herodot la locul indicat. 

359 Adică lîngă Bosfor, pe ţărmul european, în faţa templului lui Zeus 
Urios. 

360 în traducerea lui D. G h i c a, op. cit., cartea a IV-a, p. 123, cuvintele 
7ravra 8£xa sînt interpretate ,,cu zece din toate' 1 ; noi, urmînd nota lui 
S t e i n, op. cit., IV, p. 87, am tradus „înzecit", în sens de „foarte mult". 

361 Adică templul Herei din Samos (Heraionul). 

362 Lungimea de două zile de la mare pînă la cotul Istrului, este exagerată. 
Referitor la Delta Dunării, vezi şi nota 202 la această carte. 

363 Tearos este rîul Simerdere de azi, care izvorăşte din Balcanul Mic, 
aproape de satul Bunar-Hissar. Aici se află cele 38 de izvoare, dintre 
care unele devin iarna foarte calde. Azi nu mai au proprietăţile cura¬ 
tive de care vorbeşte Herodot în capitolul imediat următor. 

364 Oraşul Heraion se afla în apropierea Perinthului, fiind, poate, chiar o 
suburbie a Iui ; numele şi l-a tras de la templul ridicat de samieni în 
cinstea Herei. Perinthul era o colonie samiană pe ţărmul Propontidei, 
dar care, din secolul al IV-lea e.n. începu să se numească Heracleea, 
nume corupt de turci în Eregli, numele de azi al oraşului. 

365 Apollonia a fost fundată de milesieni cam pe la 609 î.e.n. ; cu timpul, 
şi-a schimbat numele în Sozopolis, după care Sizebolis de azi (în gplful 
Burgas). 

366 Cele două distanţe date de Herodot sînt cam de 80 km fiecare, deci 
Herodot evaluează corect calea la două zile de drum. 

367 Contadesdos este ori Teke-Dere de azi, ori Kanezik-Deresi de azi. 

368 Agrianes este Ergene de azi ; se varsă în fluviul Mariţa, la nord dc 
munţii Rhodope, lîngă satul Dcmotica. 

369 Hebros este numele antic al fluviului Mariţa de azi, cea mai mare apă 
curgătoare a Traciei. 

370 Ainos, Ia sud de gura Mariţei, a fost fundat de colieni şi dorieni ; azi 
se numeşte Enos. 

371 Despre această inscripţie vorbeşte un călător Iochmus, din secolul al 
XlX-lea („Journal of the geographical Society", 1854, pp. 44-45), care 
a vizitat satul Bunar-Hissar unde un turc î-a spus că a avut multă vreme 
lîngă casa lui piatra cu litere „ca şi cuiele" (informaţia după 
Ph. Legrand, op. cit., IV, p. 104, nota 1). Inscripţia a fost scrisa 
aproape sigur în caractere cuneiforme ; după unii comentatori, ea ar fi 
fost bilingvă : în persană şi greacă. Dar faptul că numele regelui Darius 

apare la sfîrşit - cum nu sc obişnuieşte în inscripţiile persane - ne în¬ 
dreptăţeşte să credem că inscripţia a fost scrisă in cuneiforme, şi că lui 
Herodot i s-a făcut o traducere aproximativă. 

372 Artescos - rîu neidentificat ; unii comentatori cred că este Ardă, alţii 
Tundja, alţii Teke-Dere, Mandra sau Kamcik. 

373 Odryssii - populaţie tracă pe Hcbros - locuiau regiunea care arc ca 
centru principal oraşul Adrianopol de azi (Edirne). Ei sînt pomeniţi şi 
de Thucydides, op. cit., cartea a Il-a, cap. XXIX ; cartea a IV-a 
cap. CI. 

374 Herodot nu cunoştea decît pe geţii dintre Balcani şi Dunăre, pentru 
că nu s-a oprit la Istria, de unde ar fi putut culege informaţii sufi¬ 
ciente. Geţii din Moesia (din dreapta Dunării), nu sînt decît o ramură, 
a triburilor gete ; cei din stînga Dunării, numiţi daco-geţi, erau track 
septentrionali care au populat Dacia începînd cu epoca bronzului, şi s-au* 
întins pînă la Oderul mijlociu şi Vistula inferioară, vezi V. P â r v a n,. 
Getica, cap. II; cf. şi Thucydides, op. cit., cartea I, cap. XCVI-. 
elei 8 Vl revoc t xal ol tocuty) 6(i.opol te toîc; Xxuahxu; xal 6(z6<TX7jto<- 
7tavreg innozo^oTOU - „geţii şi cei din părţile acelea sînt vecini cu sciţii/ 
şi trăiesc la fel în corturi, fiind toţi arcaşi călări". 

375 Geţii, pomeniţi de Herodot şi atestaţi de mai mulţi scriitori antici, 
printre* care P 1 i n i u s, op. cit., cartea a IV-a, cap. XXV, sînt o ramură 
a tracilor, stabiliţi între Istru (Dunăre) şi Munţii Haemus (Balcani). O 
altă ramură tracă, geto-dacii, sînt strămoşii noştri de baştină, deci vechii 
locuitori ai teritoriului de azi ai patriei noastre. 

376 Salmydessos, localitate în Tracia, pe rîul Salmydessos, dispărută ulterior. 
Despre rîu, vezi X e n o f o n, Anabasis , cartea a Vll-a, cap. V. 

377 Apollonia şi Mesambria erau colonii greceşti pe coasta Mării Negre 
spre Tracia. Azi, Apollonia este Sizeboli, iar Mesambria, Misivri. 

378 Skirmiazii, după Stephanos Bizantinul, au fost un popor învecinat cu 
geţii. 

379 Nipseii au fost locuitorii oraşului Nipsa, din Tracia. 

380 Adică pricina înrobirii lor a fost exagerata lor bărbăţie, datorită căreia 
au nesocotit forţele uriaşe ale duşmanului şi ş-au încumetat să-l înfrunte. 
Despre idealizarea geţilor în acest pasaj, pe acelaşi plan cu cea a sci¬ 
ţilor (cf. H o m e r, lliada, cîntul XIII, v. 6 ; StxatOTdlTCOV av&ptuTrcov 
„oamenii ceî mai drepţi") vezi C. B a 1 m u ş, O apreciere a lui Hero¬ 
dot asupra geţilor, în „Buletinul ştiinţific al Acad. R.P.R., Secţiunea de 
ştiinţe istorice, filozofice, economico-juridice, III, 1951, pp. 25-29. 

381 Prin „nemuritori" trebuie înţeles că geţii credeau nu numai că după 
moarte sufletul nu piere - credinţă răspîndită la multe alte popoare 
antice - ci că ajunge în tovărăşia zeilor. Despre credinţele geţilor, vezi, 
V. P â r v a n, Getica, cap. II. 

382 Zalmoxis, Zamolxis, Salmoxis sau Samolxis era socotit un Sal^cov 
o divinitate cu puteri mai mici decît ale unui zeu, Ocog Herodot ii 
numeşte însă şi 0eog De fapt, Zamolxis era zeul suprem al geţilor, 
ca Zeus la greci. Pentru etimologia numelui, vezi Porphyrios, 
Vita Pythagorae, 14 : zalmos-,, piele" (pentru că se spunea că Zalmoxis 
a fost înfăşurat, după naştere, în piele de urs). Vezi şi V. P â r v a n. 
Getica, III, pp. 151 şi urm. ; I. I. R u s s u, Limba traco-dacilor, Editura 

Academiei R.P.R., 1959, p. 81, dă următoarea etimologie : Zamolxis, 
zeul suprem al geto-dacilor, este un nume cu rădăcina indo-europeană, 
* gheme-l - „pămînt, sol ; pămîntean“, şi este înrudit cu cuvîntul 
zemeLo - ,,pămînt, Terra Mater“ şi gr. Semele, mama lui Dionysos ; 
cf. şi H e s y c h i o s : CejxeXev* ^ap^apov av8pa7ro8ov* Opuyeţ. 

383 Gebeleizis - etimologia numelui se apropie de lituanianul giva şi lei- 

Zis - „dătătorul de linişte 44 . Cf. şi Detschew, op. cit., p. 100 şi 

V. Pâr van, Getica, op. cit., pp. 157 şi urm. 

384 Pentru sacrificiul uman asemănător la celţi, făcut tot din patru în patru 

ani, dar nu cu oameni liberi, ci cu captivi de război, vezi D i o d o r 

din S i c i 1 i a, op. cit., cartea a V-a, cap. XXXII, 6. 

385 V. Pârvan, op. cit., cap. III, p. 153, susţine că geţii trăgeau cu 
săgeţi spre cer nu pentru a-şi ameninţa zeul, ci pentru a se solidariza 
cu el, iar verbul a7retXeouai — „ameninţă" din text este probabil o forma 
coruptă a unui alt cuvînt. 

386 Sfîrşitul acestei fraze „căci ei nu recunosc vreun alt zeu afară de al 
lor 44 este interpretat de C. D a i c o v i c i u, Herodot şi pretinsul 
monoteism al geţilor, Alba-Iulia, 1945, astfel : „căci ei cred că (cel 
care tună şi fulgeră) nu e alt zeu decît al lor 44 , adică numai zeul lor 
tună şi fulgeră, combătînd astfel teza că geţii ar fi monoteişti, teză 
bazată în special pe această frază din Herodot. Despre politeismul geto- 
dac, arătînd şi divinităţile atestate arheologiceşte ca aparţinînd cultului 
de pe teritoriul Daciei, C. Daicoviciu a tratat mai pe larg în La Transyl- 
vanie dans Vantiquite, Bucureşti, 1945, pp. 72-73. C. Daicoviciu arată 
că în nici un caz Gebeleizis nu era confundat cu Zalmoxis. 
„Monoteismul 44 dac este efectul unei interpretări diletantice şi 
neştiinţifice atribuită în mod greşit de unii învăţaţi romîni şi lui Pârvan. 
Autorul Geticelor, care cunoştea în mod profund istoria religiilor, vor¬ 
bea de henotheism, ceea ce nu exclude politeismul, ci îl ierarhizează ; 
este forma de religie comună tuturor popoarelor indo-europene. 

387 Deci de la grecii care au colonizat ţărmurile Propontidei şi ale Pontului 
Euxin, locuri vizitate de Herodot. 

388 Grecii mai înstăriţi îşi cumpărau adesea sclavi de la populaţiile trace, 
dovadă numele de sclavi : Davus, Getes, Geta, atestate în literatura 
greacă şi latină. 

389 De la care Zalmoxis a învăţat - după părerea grecilor din Hellespont - 
teoriile pitagoreice, despre nemurirea sufletului şi transmigraţiunea lui 

(metempsihoză). V. Pârvan, op. cit., cap. III, pp. 153 şi urm., sus¬ 
ţine că grecii n-au înţeles nimic din credinţa geţilor, aceeaşi cu a po¬ 
poarelor indo-europene din Europa centrală şi septentrională, în esenţă 
credinţa in nemurirea sufletului şi continuarea vieţii după moarte alături 
de Zalmoxis în cer ; grecii au atribuit influenţei lui Pythagoras credinţe 
ale popoarelor de la nord de Grecia (vezi şi C. Daicoviciu, 
Transylvanie dans Vantiquite, p. 40). C. Daicoviciu înclină să vadă în 
caracterul celest al divinităţii Zalmoxis, iniţial divinitate htoniană, o 
influenţă scită sau cimmeriană. Despre influenţa iraniană asupra divi¬ 
nităţii gcto-dace şi transformarea caracterului ei iniţial, cf. V. P â i- 
v a n, Dacia, p. 71. 

390 „Felul de viaţă ionian şi moravuri mai alese" (SiatTav re TaSa xaî. 

P a ^ Te P a ) se opuneau felului de viaţă primitivă a „barbarilor 44 ; 
pafhj r\$ o<; înseamnă „obicei format printr-o educaţie aleasă 44 . 

391 Coes din Mytilene (mai tîrziu tiran, vezi cartea a V-a, cap. XI) făcea 
parte din oştirea greacă silită de Darius să participe la expediţie. 

392 înseamnă că Darius admitea posibilitatea de a se înapoia şi pe altă cale, 
poate prin Caucaz. 

393 Pentru gurile Dunării vezi nota 202 la această carte. După felul în 
care vorbeşte Herodot („Istrul străbate Sciţia 44 ), s-ar putea ca golful 
menţionat să fie cel de la Caliacra ; în acest caz, Dobrogca este con¬ 
siderată încă de pe atunci o Sciţie Minoră, ceea ce este probabil. Aspec¬ 
tul de stepă al Dobrogei începe imediat la nord de Varna. 

Dar în altă ordine de idei, Herodot arată că Istrul forma graniţa 
dintre tracii odryssi şi sciţi (tot în cartea a IV-a, cap. LXXX). Dacă 
aceasta înseamnă o infirmare a interpretării precedente (ceea ce nu este 
sigur), atunci golful menţionat n-ar putea fi decît cotitura de nord-vest 
a coastei pontice din apropierea Deltei. Ipoteza că acest golf coincidea 
cu actuala Deltă este eronată. 

394 Herodot uită însă ce şi-a propus, şi abia în cap. CI va da dimensiu¬ 
nile Sciţiei. 

395 Vezi cap. LV şi nota 254. Limita de răsărit a Sciţiei nu poate fi iden¬ 
tificată decît cu mare aproximaţie, din cauza confuziei dintre sciţii 
propriu-zişi şi alte populaţii nomade din Asia. Din relatările lui He- 
rodot însă reiese că Donul este limita sciţilor europeni de care 
se ocupă el. 

396 Pasajul este corupt : toate codicele au OLpyjxiy] ZxuO-ixr) „Sciţia 
veche 44 , ceea ce după unii comentatori ar însemna „partea Sciţiei cunos¬ 
cută mai întîi de greci 44 . Noi am preferat lecţiunea lui Ph. Legrand : 
axTody) Sxufhxr)- „litoralul Sciţiei 44 (vezi discuţia la P h. Legrand, 
op cit., IV, Notiţa introductivă, pp. 40-41). Marea de lingă ea este 
Pontul Euxin. 

397 Taurii erau o populaţie din sudul Crimeii. Originea lor etnică este 
foarte discutată : unii îi socot de provenienţă finică, alţii rămăşiţe ale 
cimmerienilor, alţii, de neam turco-tătar sau drept strămoşii tătarilor. 
Dar nu este de loc verosimil ca taurii să fi fost de origine finică sau 
mongoli, ci mai degrabă resturi cimmeriene sau chiar preindo-europene. 
Crimeea a constituit totdeauna un fund de sac conservativ : acolo au 
dăinuit şi sciţii şi grecii şi genovezii şi goţii şi tătarii, multe secole 
după ce masele lor dispăruseră de pe restul coastei nord-pontice. Taurii 
sînt pomeniţi de Diodor din Sicilia, op. cit., cartea a IV-a, 
cap. XLIV, Pomponius M e 1 a, II, 100, S e n e c a, Hippolytos etc. 
S. P. Strijeleţki, TaBpcKHe naMHTHHKH snoxv 6poH3bi h 
paHero }KeJie3a (Monumentele tauride din epoca bronzului şi a fie¬ 
rului timpuriu), raport ţinut la conferinţa organizată în 1952 de Insti¬ 
tutul de istoria culturii materiale al Academiei de Ştiinţe a U.R.S.S., 
şi N. N. Pogrebova, CocToflHne npoOjieM cKH(})D-capMaTCKoîi 
apxecjiorHH k KoH({)epeHUHH H.H.M.K* Ak. C.C.C.P, (Stadiul 
cercetării problemelor de arheologie scito-sarmatică). Izd. An. SSSR, 

1954, pp. 3-38, arată că una din etapele culturii taurice este cul¬ 
tura Kizil-Kobe, de la sfîrşitul epocii de bronz şi începutul epocii de 
fier. Mormintele în sarcofagii de piatră din Crimeea sînt caracteristic 
taurice. în privinţa organizării sociale, taurii, cam prin secolul al VH-lea 
î.e.n., trec de la orînduirea comunei primitive la democraţie militară. 

398 în sudul Crimeii. 

399 Chersonesul Traheea sau peninsula Kerci. 

400 Este vorba de Bosforul Cimmeric şi de Marea Azov. 

401 De Marea Azov, în răsărit, de Marea Neagră, în sud. 

402 Capul Sunion se află în sud-estul Atticii. 

403 Thoricos, localitate în Attica, pe coasta răsăriteană. 

404 Anaphlystos, localitate în sudul Atticii. 

405 Iapygia, în Apulia (Italia). 

406 Adică dacă ne-am imagina o linie care ar tăia Peninsula Italică de la 

Brundisium, azi Brindisi, la Tarent. Brindisi se află pe coasta răsări¬ 
teană, la jumătatea sudică a peninsulei, iar Tarentul, în fundul golfu¬ 

lui Tarent. 

407 Adică în nordul Crimeii, unde locuiesc sciţii regali (vezi cap. XX al 

acestei cărţi). 

408 Prin Marea de răsărit se înţeleg aici Bosforul Cimmeric şi Marea Azov. 

409 Agatirşii erau stabiliţi în Transilvania de azi, în Carpaţii de răsărit, la 
izvoarele Mureşului. Vezi, tot în cartea a IV-a, cap. XLIX şi nota 25. 

410 Despre neuri, vezi cartea a IV-a, cap. XVII şi nota 57. 

411 Androfagii, vezi cartea a IV-a, cap. XVIII şi nota 65. 

412 Melanhlenii, vezi cartea a IV-a, cap. XX, nota 76. 

413 „Pătrat" - trebuie înţeles in sens foarte larg ; nu e vorba de un pă¬ 

trat perfect, ci aproximativ o formă cu patru laturi. I.V. F a b r i- 
t i u s, loc . cit., considerînd Sciţia în limitele pătratului lui Herodot, sus¬ 
ţine că Sciţia ar corespunde aproximativ cu teritoriul R. S. S. Ucrainene, 
fără regiunile de apus ale acesteia. în acest teritoriu ar intra numai 
triburile scite, după autoare patru la număr : sciţii regali, nomazii su¬ 
puşi, sciţii agricultori şi sciţii plugari. După Grakov-Meliukova-Pogre- 
bova (vezi N. N. P o g r e b o v a, op. cit., pp. 3-38) sciţii propriu- 

zişi sînt numai cei din stepă, uniţi prin alianţă de triburi înrudite, 

agricole şi nomade, în frunte cu tribul sciţilor regali, şi ei nomazi ; ast¬ 
fel, regiunea Niprului mijlociu şi Kubanul rămîn în afara Sciţiei. Pro¬ 
blema limitelor Sciţiei este însă neelucidată. 

414 Aceasta ar fi lungimea Sciţiei de la apus spre răsărit, anume de 20 de 
zile de drum. Herodot exagerează distanţa şi este în contradicţie cu 
datele din cap. XIX-XX ale acestei cărţi. 

415 Aceasta ar fi lungimea Sciţiei de la sud la nord. După calculele lui 
Herodot, melanhlenii s-ar fi aflat în legiunea Poltava de azi sau poate 
în regiunea Ffarkov. 

416 în alte părţi ale Istoriilor, Herodot fixează o altă distanţă ce poate fi 

parcursă într-o zi. Contradicţiile de acest gen se explică prin diversi¬ 

tatea informaţiilor şi prin măsurători diferite. 

417 Patru mii de stadii ar fi cam 793 km. 

418 Despre geloni vezi mai jos cap. CIX. B. N. G r a k o v, CKucpU 

(Sciţii), Kiev, 1947, ii aşază pe geloni in regiunea Kama şi in regiu¬ 
nile de lingă Urali ale R. S. S. A. Tătare. I. V. F a b r i t i u s, loc. cit., 

susţine că gelonii sînt eleni emigraţi din Pont in regiunea Niprului, 

atribuindu-lc grupul de monumente de tip tiasmin de pe Niprul mij¬ 

lociu. Această părere a intimpinat însă opoziţii, vezi N. N. P o g r e- 
b o v a, op. cit., pp. 3-38. 

419 Vezi mai sus nora 78. 

420 Este vorba probabil de divinitatea care ar corespunde la greci cu Ar- 
temis saii poate cu Ifigcnia, care au fost confundate. Sacrificiile umane 
aduse de tauri acestei zeiţe au făcut pe unii comentatori să considere le¬ 
genda elcnică a sacrificării IfigenieUn Taurida ca fiind de origine taurică. 

421 Herodot n-a intrat în contact cu taurii, nici nu a fost în Crimeca. 

Grecii din Pont i-au afirmat însă că informaţiile provin direct de la 

tauri. 

422 Aurul şi-l procurau probabil din nisipurile aurifere ale unor riuri. 

423 Despre neuri vezi şi nota 57 la această carte. 

424 Şerpii trebuie să fi fost in număr mare în regiunile umede ale stepei 

ruseşti (apusene şi centrale), unde se află şi azi destui ; unii comen¬ 

tatori cred insă că este vorba de o invazie de lăcuste şi nu de şerpi. 

425 Vezi, tot în această carte, şi cap. XXI despre budini, unde aceştia 
sînt aşezaţi la răsărit de Tanais. Vezi nota 80 la această carte. Stră¬ 
mutarea neurilor la budini, cum se arată în acest capitol, apare neve¬ 
rosimilă, însă explicabilă, dacă se admite împreună cu Ptolemeus, 
cartea a IlI-a, cap. V, 24 aşezarea budinilor pe Nipru şi Desna. Cf. şi 
Anynianus Marceli nus, XXXI, 2. 

426 Originea acestei legende care explică credinţa in vîrcolaci - răspîndită, 
de altfel, şi la alte popoare - este legată de îmbrăcămintea din blană 
de lup pe care o purtau neurii. Vezi şi nota 57 la această carte. 

427 Despre androfagi, vezi, tot în cartea a IV-a, cap. XVIII şi nota 65. 

428 S-a presupus că sînt o populaţie ugro-finică. 

429 Despre melanhleni, vezi cartea a IV-a, cap. XX şl nota 76. 

430 Budinii, vezi, tot in această carte, cap. XXI şi nota 80. Cuvîntul 
rruppot, pe care noi l-am tradus „roşcaţi", a fost interpretat diferit de 
diverşi comentatori. 

431 Oraşul Gelonos fiind construit din lemn - cum s-au construit şi zidu¬ 
rile oraşului Saratov de mai tîrziu - n-a lăsat nici o urmă, prin urmare 
nu se ştie unde anume s-a aflat. 

432 O'OcipoTpaycouCTt înseamnă şi ,,a mînca păduchi“ şi ,,a mînca conuri 
de pin", după o glosă a lui Photios. Aici e vorba de conuri, pe cît 
se pare. , 

433 Nu se ştie precis despre care lac e vorba, poate unul din numeroasele 
lacuri dintre Volga şi Urali ; alţii cred că este vorba de Marea Caspica. 

434 „Cu botul lat" sau, mai aproape de text, „cu faţa patrată“ - probabil 
e vorba de foci care se află pe ţărmul Caspicci. 

435 Folosirea grăsimii de castor în afecţiunile ginecologice este un leac 
băbesc de pe vremea lui Herodot. 

436 Vezi, tot in cartea a IV-a, cap. XXI şi nota 78. 

Herodot — Istorii voi. I 

437 Este vorba de epoca legendară, anume despre Heraclcs care a repurtat 
o victorie asupra amazoanelor. Despre originea legendelor referitoare 
la amazoane şi data formării lor nu se ştie nimic. In epoca formării 
epopeii greceşti, amazoanele erau cunoscute. Vezi G r a c f, Ama- 
zones, RE, col. 1758. Locul unde sint iniţial semnalate este nordul 
Asiei Mici (Leucosyria) şi regiunea Thermodonului. M i n n s, op. cit., 
p. 39, observă că legende identice cu cele răspindite la greci despre 
amazoane circulau la osseţi şi circassieni, avînd punctul de plecare din 
munţii Caucazului. Legendele despre amazoane ar putea fi privite ca 
un ecou al matriarhatului, supravieţuind încă la unele popoare antice. 

438 Oiorpata , de la iran. ytrapatavo - „ucigaşe de bărbaţi 4 *. Vezi M. V a s- 
m e r, op. cit., p. 15. Sarmaţii au continuat să fie numiţi yuvaixoxpa- 
toujjlsvoi. (P s e u d o - S c y 1 a x, fr. 70 Muller). 

439 Thermodon - în nordul Asiei Mici. Vezi nota 350. 

440 Despre Cremnoi, vezi, tot in această carte, cap. XX şi nota 73. 

441 Deoarece erau fără barbă. 

442 Pentru a le inspira încredere şi a se putea apropia de ele. 

443 Probabil e vorba de avere în vite, care puteau fi luate cu ei. 

444 Sauromaţii vorbeau altă limbă. Datorită învecinării şi mai ales a înru¬ 
dirii lor cu sciţii, deosebirile lingvistice într-adevăr nu puteau fi prea 
mari intre ei. 

445 Adică din Asia. 

446 E vorba de învingerea mezilor de către sciţi, pomenită în cartea I, 
cap. Cili, CV şi cartea a IV-a, cap. I şi XII. Vezi şi nota 5. 

447 Adică în Europa. 

448 Pasajul este obscur, omis de unii traducători. Se pare că Herodot vrea 
să spună că armata scită era formată din trei părţi : prima, sub con¬ 
ducerea lui Scopasis, nu era alcătuită din sciţi regali (şi nu cum apare 
in text), ci din restul sciţilor ; celelalte două, de sub comanda lui 
idanthyrsos şi Taxakis erau formate din sciţi regali. 

449 Idanthyrsos, rege scit, şeful unei mari uniuni de triburi scite (regale). 
Se pare că Idanthyrsos deţinea comanda supremă. 

450 Taxakis, alt rege scit. x 

451 Astuparea fintinilor şi pîrjolirea ierbii. 

452 De sub conducerea lui Scopasis. 

453 Deoarece este vorba de pămîntul sciţilor nomazi şi al sauromaţilor, care 
nu cultivau pămîntul. Celelalte locuri cultivate, situate la vest de 
Borysthenes, le-au distrus sciţii înşişi în faţa înaintării perşilor. 

454 Gelonos, pomenit mai sus, în cap. CVIII ; vezi şi nota 431. 

455 Vezi cap. XXI al acestei cărţi. 

456 Tissageţii locuiau deci în regiunea udată de rîurile : Lycos, neidentificat, 
Syrgis (poate acelaşi cu Tigris din cap. LVII) este Doneţul, iar Oaros, 
considerat de Herodot ca urt afluent al Donului, este Volga. Despre 
tissageţi, vezi cap. XXII şi nota 84. Ţinutul tissageţilor este mai larg 
înfăţişat în cap. CXXIII decit în cap. XXII. 

457 Sciţii mcoţi locuiau aproximativ dincolo de gurile Donului, pe ţărmul 
Mării Azov ; de la ci şi-a luat numele lacul Mcotis şi regiunea Meotida. 

458 Ruinele de pe Oaros, cunoscute de greco-sciţii din cetăţile pontice ale 
Criincii, erau tumuli funerari a căror origine a fost legată, nu se ştie 
cum, de expediţia lui Darius. Acesta a fost motivul care l-a determinat 
pe Herodot să pună ca terminus aci quem al expediţiei regelui pers 
pină la răsărit de Don. 

459 Prin urmare, sciţij au făcut un ocol pe la budini şi s-au întors în Sciţn 
prin spatele perşilor. 

460 Adică de la Volga spre teritoriul dinspre ţara noastră. 

461 Conduse de Idanthyrsos şi Taxakis. 

462 Care era probabil in centrul Transilvaniei. Aici ii situează pe agatirşi 

K. P a t s c h, Die Volkerschaft der Agatbyrsen, in „Anzeiger der 
Wiener Akadcmie der Wissenschaften**, Vicna, 1925, XXI, pp. 70 şi 
urm. Vezi şi C. D a i c o v i c i u, La Transylvanie dans Vantiquite, 
pp. 36-41. Este curios însă cum Herodot nu menţionează nimic despre 
munţii agatirşilor. Cu privire la urmele scite la noi în ţară, cf. V. P â r- 
v a n, Getica şi D. P o p e s c u, L Seif ii in Transilvania, în 

„Transilvania**, 74, 3-4, Sibiu, 1943. 

463 Am tradus aşa cuvintele mult dezbătute de comentatori ouxixt doret- 
7ravTa<; — „care nu cedară**, „care le opriseră calea**, pentru că acesta 
este sensul lor aici. 

464 în partea de vest a Sciţiei, la sud de neuri (vezi cap. XVII). 

465 Ceea ce simboliza supunerea. 

466 Mormintele lor se aflau la sciţii regali, în regiunea Gerrhosului 

467 Vezi mai sus, cap. V, despre legendara origine a sciţilor din Zeus şi 

fiica lui Borysthenes. 

468 Despre Histia, vezi cap. LIX şi nota 263. 

469 în text „îţi spun să plîngi** - expresia celui mai adine dispreţ. Cf. 
H o r a t i u s, Satire , I, 10, 91 : iubeo plorare. 

470 Adică cei trei regi, comandanţi ai celor trei oşti : Scopasis, Idanthyrsos 
şi Taxakis. 

471 înseamnă că, cu toate prevederile sciţilor de a distruge totul în calea 

lor, perşii tot mai aveau de unde strînge provizii. Ba, mai mult, după 
afirmaţiile lui Herodot (cartea a IV-a, cap. CXXX), ca să-i momească 

şi să-i mai hărţuiasca prin ţara lor, sciţii le lăsau dinadins turme de 
vite. 

472 Pentru că ei nu aveau pedestrime şi deci se temeau de luptele angajate 
de pedestraşi. 

473 Vezi cap. XXVIII al acestei cărţi. 

474 Privitor la darurile trimise de sciţi lui Darius există mai multe variante : 

unii scriitori antici schimbă ocazia în care s-au trimis, alţii, obiectele ; 
unii omit şoarecele şi adaugă plugul, alţii pun numai o săgeată. De 

pildă, Pherekydes, fr. 113 Miiller, vorbeşte de un şoarece, o 
broască, o pasăre, o săgeată şi un plug. Athenaios, VIII, p. 334, 
omite şoarecele şi în loc de cinci săgeţi vorbeşte numai^ de una. Cf. 
şi versiunea lui C t e s i a s, Persica exc., 17 :avTS7T£[i.7rov 3 cXXt)Xol£ to^qc 
— „îşi trimiseră unii altora săgeţi**. De Sanctis, II messagio figu~ 
rato degli Sciţi a Dario (Mesajul figurat al sciţilor către Darius), în 
,,în memoria lui V. Pârvan**, Bucureşti, 1934,' pp. 110 şi urm., luînd 

în discuţie versiunea lui Pherekydes şi cea a lui Herodot în privinţa 
mesajului sciţilor către Darius, arată că ambele izvoare antice sînt inde¬ 
pendente şi că Herodot, cu excepţia interpretării ridicole a păsării cu 
calul, respectă mai bine izvorul original. Plugul , care apare la Phereky¬ 
des, este nejustificat la un popor nomad, la care agricultura era, dacă 
nu inexistentă, cel puţin foarte slab dezvoltată. în versiunea lui 
Pherekydes, în care apare şi plugul, se observă adaosul la legendă făcut 
de grecii cultivatori. 

475 Toate variantele, printre care şi cea dată de Herodot, nu au prea mare 
importanţă în amănunt. Toate simbolizează superioritatea sciţilor în 
tactică militară. 

476 Poate pentru că zboară iute ca săgeata. Vezi mai sus şi nota 474. 

477 Vezi despre Gobryas în cartea a IlI-a, cap. LXX. 

478 Pe magul Smerdis, vezi cartea a IlI-a, cap. LXI şi urm. 

479 Vezi cap. CXX al acestei cărţi. 

480 Vezi cap. XCVIII al acestei cărţi. 

481 Se pare că acesta este singurul loc unde se vorbeşte de pedestrime 
la sciţi. 

482 Pentru că dau toată atenţia unui iepure, deşi se află în faţa unei oşti 
vrăjmaşe, gata de luptă. 

483 Vezi aceeaşi relatare la Polyaenos, Stratagemata , cartea a Vll-a, 

cap. XI, 4 şi Frontinus, Stratagemata , cartea I, cap. V, 25. Cu 

tot caracterul anecdotic al pasajului, el constituie o completare la scurta 
informaţie din cartea a IV-a, cap. CXLIII, cu privire la modul în care 
s-a soldat expediţia persană : părăsirea soldaţilor slăbiţi, a bagajelor 
şi a măgarilor dovedeşte graba cu care s-au retras oştile persane şi im 1 - 
plicit eşecul suferit. Vezi P. Alexandrescu, Retragerea lui 
Darius din expediţia scitică , în „Studii şi cercetări de istorie veche“, 
VII, nr. 3-4, 1956. 

484 Adică al lui Idanthyrsos şi al lui Taxakis (vezi cartea a IV-a, cap. CXX). 

485 Sub comanda lui Skopasis (vezi cartea a IV-a, cap. CXX, CXXVIII, 
CXXXIII). 

486 Sauromaţii au fost uniţi la început cu Scopasis, iar budinii şi gelonii 
cu Idanthyrsos (vezi cartea a IV-a, cap. CXX). 

487 Teama aceasta nu-şi mai are rostul, deoarece ei vor distruge oştirea 
lui Darius - vor să spună vorbele sciţilor. 

488 Despre Miltiades, vezi cartea a Vl-a, cap. XXXIX. Miltiades este eroul 
de Ia Marathon. 

489 Adică Chersonesul tracic. 

490 Această atitudine a lui Miltiades, în versiunea lui Herodot, ostilă perşi¬ 
lor, a fost mult discutată. în sprijinul acestei versiuni vine Corne- 
1 i u s N e p o s, Miltiades , III, care spune că Miltiades, după expe¬ 
diţia scită, a părăsit Chersonesul şi nu s-a întors dccît după revolta 
din Ionia. Par afirmaţia lui Cornelius Nepos vine în contradicţie cu 
ceea ce spune Herodot în cartea a IV-a, cap. XL şi CXLIII. Parte din 
comentatori, printre care P h. L e g r a n d, op, cit., pp. 23 şi urm. 
sînt de părere că Miltiades a fost fidel perşilor, altfel nu s-ar fi men¬ 
ţinut ca tiran în Chersones în timpul represiunii răscoalei cetăţilor gre¬ 
ceşti şi după răscoală. 

491 Histiaios era tiranul Miletului în timpul expediţiei scite. 

492 Pentru că cetăţile ionienc se aflau într-o stare de dependenţă de perşi, 
iar tiranii acestor cetăţi trebuiau să fie devotaţi cauzei persane, dacă 
voiau să-şi menţină tirania. 

493 Aprecierea democraţiei în comparaţie cu guvernămîntul tiranic se explică 
la Hcrodot prin şederea lui la Atena, stat democratic sclavagist (vezi 
şi Studiul introductiv, p. LV şi urm.) 

494 După inscripţia dc la Pcrscpolis, interpretată de G. G. Cameron, 
Darius, Egypt and the Land beyond the sea, J.M.F. St. II, 1943, p. 368, 
cetăţile din Hellespont şi Propontida, printre care intrau şi unele de pe 
litoralul european, au recunoscut autoritatea lui Darius încă înainte de 
expediţia scită (514 î.e.n.). Dar există mărturii că nu toate cetăţile 
vest-ponticc au fost în acel timp sub stăpînire persană, vezi, de pildă, 
tot la Herodot, cartea a Vl-a, cap. XXXIII. în această privinţă vezi 
Em. Condurachi, Histria, Monografie arheologică , I, Bucureşti, 
1954, pp. 20 şi urm., şi Petre Alexandre seu. Izvoarele 
greceşti despre retragerea lui Darius din expediţia scitică, în „Studii şi 
cercetări de istorie veche", VII, nr. 3-4, 1956. 

495 Abydos (azi Avido) - oraş în Troada, pe ţărmul Hellespontului. 

496 Lampsacos (azi Lepseck) - oraş în Mysia, Asia Mică. 

497 Vezi şi cartea a V-a, cap. CXVII, despre cetatea Parion. 

498 Vezi nota 40 la această carte. 

499 Cyzicos, oraş în Propontida. 

500 Byzantion - colonie dorică (megariană), azi Constantinopol, singurul 
oraş european din Hellespont pomenit aici. 

501 Vezi despre acest tiran şi cartea a VlI-a, cap. CXXXII unde se spune 
că el a fost cauza unei conspiraţii ioniene ; era totuşi un partizan al 
perşilor. 

502 Aiakes, fiul lui Syloson, şi el tiran în Samos, era nepotul de frate al 
tiranului Polycrates, vezi cartea a IlI-a, cap. CXLIX şi cartea a Vl-a, 
cap. XIII. 

503 Foceea, oraş în golful Smyrnei. 

504 Eolida, regiunea nordică a coastei Asiei Mici, locuită de greci de dia¬ 
lect eolic. 

505 Kyme, oraş în Eolida. 

506 Expusă mai sus, în cap. CXXXVII. 

507 Sciţii i-au crezut pe ionieni pentru prima dată cînd aceştia le-au pro¬ 
mis că vor pleca acasă, părăsind podul, vezi mai sus cap. CXXXIII. 

508 Podul de vase de peste Istru. 

509 Histiaios nu aşteptă să se repete comanda, ci restabili de îndată podul, 
dovadă că era fidel perşilor. 

510 Despre exactitatea relatărilor lui Herodot în legătură cu eşecul persan 
în expediţia scită, vezi şi P. Alexandrescu, Retragerea lui 
Darius din expediţia scitică , în „Studii şi cercetări de istorie veche", 
VII, nr. 3-4, 1956. 

511 Vezi mai sus, cap. CXXXVII, unde sciţii pierd urma perşilor pentru 
prima oară. 

512 în Chersones, unde era tiran Miltiades, Darius se simţea mai în sigu¬ 
ranţă. Sestos din Chersones se afla în faţa oraşului asiatic Abydos, la 
intrarea în Hellespont. 

513 Megabazos, după unii comentatori, este acelaşi pers pomenit de Hero- 
dot în cartea a V-a, cap. X, XII, XXIV şi cu care s-a aliat Gobryas 
împotriva magului Smerdis ; după alţii, ar fi cu totul altcineva. 

514 După alţii, Darius a lăsat acest număr de oameni în Europa de nevoie, 

pentru că s-au rupt podurile înainte de a se fi scurs înspre Asia în¬ 

treaga oştire persană. 

515 Calkedonul a fost întemeiat în anul 674 î.e.n., transformîndu-se o aşe¬ 
zare mai veche feniciană în una dorică (cf. supra nota 336), iar Byzan- 
tion în anul 657 î.e.n. Amîndouă cetăţile erau colonii dorice. 

516 Tacitus, Annales, cartea a XH-a, cap. LXIII, relatează cam acelaşi 
lucru, anume că oracolul din Delfi le-ar fi spus celor care urmau să 
fundeze Byzantion : ,.Zidiţi cetatea voastră în faţa orbilot“ (adică a 
calkedonienilor). Vezi şi nota 334 la această carte. 

517 în greacă tou ţ [Li] fr/)8t£ovTa<; ; atît verbul fi7)8£Cetv _ j>a simpatiza 

cu mezii“ (prin extensiune cu ,,perşii“), cît şi 6 [X7 )Slctpl 6^ „simpatia 

faţă de mezi“ (cartea a IV-a, cap. CLXV) reprezintă idiomuri 
întrebuinţate în limba greacă încă înainte de venirea lui Cyrus ; 
aceşti termeni se explică prin relaţiile dintre grecii de pe coastă şi 
marile state din Asia. Grecii se găseau între două focuri : marele 
regat asirian, apoi medo-persan, pe de o parte, şi Egiptul, pc de altă 
parte. Pentru grecii de sub stăpînirea Iydiană, [i.7)$££eLV însemna 
atitudine neloială faţă de Lydia şi simpatie faţă de mezi. Vezi John 
L. Myres, Greek poetry and life , Essays presented to Gilbert 
Murray, Clarendon Press, Oxford, 1936. 

518 Nu împotriva întregii Libyi, ci numai împotriva oraşului Barca, vezi 
mai jos, cap. CLXII şi CLXVII. 

519 Legenda spune că, înainte de trecerea argonauţilor prin insula Lem¬ 
nos, insulă în Marea Egee, femeile din această insulă îşi uciseseră toţi 

bărbaţii din pricină că le-au maltratat. Cînd argonauţii au trecut pe 

acolo, au fost bine primiţi de femei şi din legăturile lor s-au născut 

copiii din care se trag cei care au ajuns mai tîrziu să ceară azil la 
spartani, adică minyenii. 

520 Vezi cartea a Vl-a, cap. CXXXVIII, unde se povesteşte că aceşti pe- 

lasgi sînt cei care s-au stabilit la poalele muntelui Hymettos din Attica, 
lîngă care, pe malul mării, se afla Brauron, azi ruinele Palaiobrauna. 

Pelasgii au răpit femeile ateniene în timp ce se celebrau sărbătorile 
Dianei Taurice. 

521 Sparta. 

522 Taygetul este un lanţ de munţi în Laconia, la apus de rîul Eurotas. 
Azi se cheamă Sf. Ilie. 

523 Acesta este numele urmaşilor argonauţilor. 

524 E vorba de Castor şi Pollux, eroii Spartei, care au luat şi ei parte la 
expediţia argonauţilor. 

525 Vezi aceeaşi genealogie dată de Pausanias, TTeptY)Y7]at<; rrjs r EX- 
Xa8o<;, cartea a IX-a, cap. IV, 15. 

526 Sora lui Theras. Ardeea, s-a căsătorit cu Aristodcmos şi a născut pe 
Eurysthenes şi Proclcs, primii regi legendari ai Spartei (cf. cartea 
a Vl-a, cap. LII). 

527 Adică la cei din insula Thera - vezi şi capitolul următor. 

528 „Cea prea frumoasă". La fel spune S t r a b o, op. cit., cartea a VlII-a, 
347 şi P 1 i n i u s, op. cit., IV, 23. 

529 Europa, sora lui Cadmos, a fost răpită de Zcus. Tatăl lor l-a trimis 
pe Cadmos în căutarea ci - spune legenda. Despre venirea lui Cad¬ 
mos în Europa, vezi cartea a Il-a, cap. XLIX şi nota 133 la cartea I. 

530 Ve 2 i şi cartea a V-a, cap. LIX, unde reies nouă generaţii. 

531 E vorba de vechile triburi doriene, Hylleis, Lymanes şi Pamphyloi, 
citate pentru prima oară de Tyrtaios, fr. 1, O 3 , 51. 

532 Vase cu 30 de vîsle. 

533 Paroreaţi : nume primit după populaţia care s-a aşezat la poalele unoi 
munţi (Trapa + opoq) probabil în Trifilia, regiunea dintre Elida, Arcadia 
şi Messenia - în Pelopones (vezi şi cartea a VlII-a, cap. LXXIII). 

534 Cauconii : una şi aceeaşi populaţie cu paroreaţii. Vezi cartea I, cap. 
CXLVII, unde sînt pomeniţi alături de cei mai vechi locuitori ai Greciei. 

535 Lepreon se află spre sud de Makistos, la vreo 40 de stadii de mare, 
aproape de templul lui Neptun Samianul, în regiunea din Pelopones 
numită Trifilia, cf. cartea a IX-a, cap. XXVIII şi Thucydides, 
op. cit., cartea a V-a, cap. XXXIV. Ruinele oraşului se numesc azi 
Paleo-Castro. 

536 Makistos (era situat mai la miazănoapte de Lepreon) - aşezare pe mun¬ 
tele Caiaffa în Trifilia, azi se cheamă Mostiţa. 

537 Phrixai - oraş situat pe malurile Alfeului, la est de Olympia. Azi se 
cheamă Paleo-Fanari, după farul pe care-1 avea şi ale cărui ruine se 
mai văd şi astăzi. 

538 Pyrgos era situat în locul unde azi se află satul Pirgo, pe apa Neda, 
aproape de mare, la hotarul Messeniei. 

539 Epion - probabil spre nord-est de Makistos, în Arcadia. După X e n o- 
f o n, Hellenika, cartea a IlI-a, cap. II, 30, el se numea Aipion. 

540 Nudion - nu se ştie unde era situat. 

541 Probabil într-un război dintre eleeni şi minyeni, din care eleenii au 
ieşit învingători şi stăpîni peste Trifilia. Cf. S t r a b o, op. cit., car¬ 
tea a VlII-a, 337, 3. 

542 Nu cunoaştem motivul acestei afirmaţii ; probabil că Theras nu era 
văzut prea bine de lacedemonieni. 

543 „Oiolycos" : gr. olţ, oto<; - „oaie" şi Xuxo<;,-ot> - „lup". 

544 Pentru egizi mai corect yivoc, - „gintă", decît cpuXy) - „trib". 

545 Eriniile, personaje mitologice care simbolizau răzbunarea. 

546 Laios regele Thebei (din familia Labdacizilor), ucis, fără să fie re¬ 
cunoscut, de fiul său Oedip. 

547 Oedip, paricid fără voie, devine soţul mamei sale şi se orbeşte cu pro- 
pria-i mînă după ce îşi dă seama de ceea ce săvîrşise. 

548 Probabil urmaşii lui Egeus, fiul lui Oiolycos. 

549 După acest pasaj deducem că şi în Thera, ca şi în Pelopones, se stabi¬ 
lise o domnie ereditară. 

550 Hecatombă, jertfă de 100 de animale. 

551 Euphemos, băştinaş din Tainaron (munţii Tayget), erou al povestirilor 
despre argonauţi. P i n d a r, Pythica, IV, v. 455, poate după o tra¬ 
diţie cyreniană, scrie Eu<pupi$7j£. 

552 Apollo din Delfi. 

553 E foarte puţin probabil ca locuitorii insulelor greceşti să nu fi ştiut 

încotro vine Libya. Vezi şi cartea a Il-a, cap. L, despre relaţiile din¬ 

tre greci şi libyeni. 

554 Pentru că locuitorii insulei Creta erau vestiţi ca buni corăbieri, deci 

ca oameni umblaţi în lume. 

555 Itanos - veche colonie feniciană în partea de răsărit a Cretei, unde 
se află şi azi un sat cu numele Itania, lîngă care se văd ruinele vechii 
cetăţi. 

556 O mică insulă lîngă coasta Libyiei, azi Bomba. 

557 Adică au trecut prin strîmtoarea Gibraltar în Oceanul Altlantic. 

558 Tartessos, regiune în sud-vestul Peninsulei Iberice, aproape de mare, 
azi Andaluzia. Cf. cartea I, cap. CLXIII. 

559 Egina, insulă la răsărit de Argolida (regiune în Pelopones). 

560 Cum arătau exact craterele din Argos nu se ştie precis. 

561 Vestitului templu al Herei din Samos, pe care Herodot îl pomeneşte 
în dese rînduri. 

562 Prietenia aceasta s-a încheiat în realitate din interese comerciale co¬ 
mune. 

563 Din fiecare casă trebuie să plece cineva ; dacă nu exista decît un fiu 
în casă, probabil că acela rămînea acasă ; dacă existau mai mulţi, unul 
la doi fraţi trebuia să plece. 

564 Corabie cu 50 de vîsle. 

565 Vezi ceea ce spun cyrenienii referitor la Battos, în cap. CLIV-CLVI. 

566 Cf. Odiseea , cîntul IV, v. 85 : |jnqXoTp6<po<; - „care hrăneşte mioare' 4 . 

567 Herodot nu precizează aci despre ce nenorociri este vorba. 

568 Istoricul alexandrin Menecles din Barca (aproximativ 120 î.e.n.), 

atestă că în Thera s-au iscat războaie civile, iar Battos, şeful unei 
partide politice, ar fi fost învins de partida adversă, şi atunci ar fi 
consultat oracolul din Delfi care l-a povăţuit să întemeieze o colonie 
pe coasta Libyei. Shol. la P i n d a r, Pythica, IV, v. 10. 

569 Vezi mai sus, cap. CLV al acestei cărţi. 

570 Pe Corobios, vezi mai sus, cap. CLI. 

571 Aziris (la Stephanos Bizantinul e v A£iXi^) din Libya era situat, se pare, 
pe valea numită Temineh. 

572 După P i n d a r, op. cit., Apollo ar fi adus aici pe Cyrene, fiica unui 
rege al lapiţilor, pe care a îndrăgit-o. 

573 Irasa, localitate lîngă golful Bomba, identificată cu platoul Ersen, Ira- 

sem, Irscma. Vezi şi P i n d a r, op. cit., IX, v. 106. 

574 Aproape de oraşul Cyrene, vezi şi P i n d a r, op. cit., IV, v. 294 şi 

urm. : xpava ’ATtiXXcovoţ. Acest izvor a fost cîntat şi de Câllimachos, 

de asemenea îl descrie şi Stephanos Bizantinul. 

575 Adică acolo plouă din belşug. Cf. nota la S t c i n, op. cit., cartea 
a IV-a, p. 142. 

576 Adică în timpul acestor două domnii n-a venit nimeni din afară ca 
să se stabilească la ei, deci să le mărească numărul. 

577 Battos al II-lea, „cel fericit 4 ', era al treilea rege clin dinastia Battiazi- 
Jor. Battos I, după tradiţia elenică, îşi începe domnia în anul 632 î.c.n., 
Arkesilaos la 600 î.e.n., iar Battos al II-lea la 584 î.e.n. 

578 De la Dclfi ; preoţii de la Delfi in general au jucat un mare rol în 
colonizarea greacă, dîndu-şi seama de importanţa ci cconomico-socială. 
Pricina esenţială a emigrării din patrie şi a întemeierii de colonii de 
către grecii din antichitate a fost fenomenul social de concentrare a 
posesiunilor funciare în mîinile aristocraţiei gentilice, pe de o parte, 
de înrobire a populaţiei sărace, pe de altă parte. între secolele VIII-VI 
î.e.n., colonizarea a căpătat un caracter de masă, îneît a atras atenţia 
statului. Marii demnitari, care deţineau totodată şi funcţiile preoţeşti, 
şi-au dat seama de importanţa social-economică a colonizărilor ; coloniile 
greceşti, răspîndite pe coastele Mediteranei şi ale Mării Negre, ocupau 
locuri fertile şi foarte potrivite pentru comerţ, ceea ce aducea belşug 
şi prosperitate şi oraşelor-metropolă cu care coloniile se aflau în strînsă 
legătură. Dar totodată colonizarea a avut şi un rezultat de ordin so¬ 
cial : ea a întărit poziţia păturilor meşteşugăreşti şi negustoreşti ale 
populaţiei împotriva aristocraţiei, de aceea colonizarea constituie unul 
din factorii importanţi de lichidare a rămăşiţelor orînduirii gentilice 
greceşti. 

579 Apries, fiul lui Psammis despre care vorbeşte pe larg Herodot în car¬ 
tea a Il-a, cap. CLXI-CLXII. în cap. CLXI din cartea a Il-a, Herodot 
promitea că va vorbi despre nenorocirea lui Apries în „povestirile 
libyene 44 şi iată că aci se ţine de cuvînt. Vezi şi notele 579, 581 şi 598 
la cartea a Il-a, despre Apries şi despre moartea lui. 

580 Arkesilaos al II-lea, după P 1 u t a r h, Ilspi ymmxcov âpeTTjc; (Despre 
virtutea femeilor), era un om rău şi crud ; venirea lui la domnie a 
avut loc cam pe la jumătatea secolului al Vl-lea î.e.n. 

581 în dicţionarul lui Stephanos Bizantinul, la cuvîntul Barca apar numele 
fraţilor lui Arkesilaos al II-lea : Perseus, Zakyntos, Aristomedon şi 
Lycos ; numele fratelui ucigaş, Learchos, nu apare în această listă. 

582 Barca era situată la vest de Cyrene, pe platoul numit azi Merdj, sau 

El-Merdjeh din Libya. 

583 Leucon — localitate atestată numai de Herodot, dacă nu cumva Leucoe , 
despre care vorbeşte Ptolemeus, cartea a IV-a, cap. V, 28, este 
o variantă pentru Leucon. Kiepert, în atlasul său, situează Leucon între 
Cyrene şi Irasa. 

584 Ostaşi greu înarmaţi ; după numărul mare pe care-1 dă Herodot, de¬ 

ducem că Cyrene, în vremea aceea, era o cetate puternică şi bine or¬ 
ganizată. 

585 La fel relatează sfîrşitul lui Arkesilaos şi P 1 u t a r h, op. cit., 
260-261. 

586 Battos al IlI-lea Şchiopul, care a dat cyrenienilor o constituţie prin care 
a limitat puterea regească : domnia lui a avut loc aproximativ în 3 
doua jumătate a secolului al Vl-lea î.e.n. 

587 De fapt, mai multe nenorociri : dezastrul de la Leucon, asasinarea lui 

Arkesilaos de către Learchos pentru a-i lua domnia şi asasinarea lui 

Learchos, drept răzbunare, de către soţia lui Arkesilaos. 

588 Arcadia este ţinutul din centrul Peloponcsului, fără ieşire la mare ; 
Mantineea este Paleopoli de azi, la nord de Tripoliţa, în antichitate 
vestită pentru constituţia ei (vezi P o 1 y b i o s, VI, 43). 

589 Demonax - legislator atestat de Diodor din Sicilia (fragm.,. 
cartea a IlI-a, 550) şi de A t h e n a i o s, Aei7rvoao<piaTa£, IV, 13). 

590 După obiceiul doric. 

591 Periecii (gr. 7repfoixoi) - „cei care locuiesc în jur“, erau probabil libyenii 
care deveniseră clientela thereenilor. 

592 Arkesilaos al III-lea, care a domnit aproximativ între 530-515 î.e.n. 
Vezi mai departe şi cap. CLXV, unde Herodot vorbeşte despre tributul 
pe care acest rege fu silit să-l plătească lui Cambyses. Un vas cu nu¬ 
mele lui se păstrează în muzeul Louvre din Paris. 

593 Unde era tiran Polycrates de la care spera să obţină ajutor. 

594 Salamina Ciprului era port pe ţărmul răsăritean al Ciprului, locuit de 
greci. De ce tocmai aici a căutat Pheretima ajutor nu se ştie ; probabil 
se afla în relaţii de prietenie sau chiar de rudenie cu Evelthon. 

595 Vezi nota 241 la cartea I. 

596 în capitolul următor, Herodot dă dezlegarea oracolului, de altfel apo¬ 
crif. Prin ,,taur“, oracolul făcea aluzie - se pare - la Alazeir, socrul 
lui Arkesilaos, fie pentru că era supranumit „Taurul* 4 , fie că în limba 
libyană alazeir înseamnă „taur". 

597 Unde se mai afla mama sa Pheretima, la Evelthon. 

598 Locuitori ai Cnidosului, oraş în Caria, Asia Mică. 

599 Adică la strămoşii lor, pentru că Cyrene era o colonie a Therei. 

600 Probabil de apă curgătoare. 

601 Numele Alazeir este african ; înrudirea dintre el şi Arkesilaos s-a inter¬ 
pretat în două feluri : fie că Alazeir făcea parte din familia Battiazilor 
şi şi-a luat un nume indigen, fie că, dimpotrivă, era indigen şi s-a 
înrudit prin alianţă cu Battiazii. Numele atestat sub forma ’AXaSSep 
în CIG, 5147. 

602 Vezi cartea a IlI-a, cap. XIII, unde Herodot vorbeşte despre darurile 

trimise de cyrenieni şi barceeni, în semn de supunere, lui Cambyses, 

după sosirea acestuia în Egipt. 

603 Aryandes, satrap al Egiptului pe timpul regelui Cambyses. 

604 Aia to [i.Y)8iafi,6v - vezi nota 517 la această carte. Un pretext prin 

care vicleana Pheretima urmărea să obţină protecţia lui Cambyses. 

605 Greşeala adevărată a lui Aryandes constă în emiterea unei monede 

de argint care avea un titlu mai mare dccît cel hotărît în reforma 

monetară făcută de Darius. Pentru acest capitol, cf, cartea a IlI-a, 
cap. XCIV. 

606 După cum se arată în cartea a Il-a, cap. CX şi după Polyaenus, 

cartea a VlI-a, cap. II, 7, aceste evenimente au avut loc după expe¬ 

diţia lui Darius în Sciţia. 

607 Exagerat ; pentru menţinerea stăpînirii în Egipt, perşii trebuiau să păs¬ 
treze permanent o oaste aici. 

608 Vezi şi cartea I, cap. CXXV. 

609 Vezi şi cartea I, cap. CXXV. 

610 Şi nu de dragul Pheretimei. Perşii urmăreau întotdeauna să-şi consoli¬ 

deze puterea asupra unor popoare care le recunoscuscră suveranitatea. 

mai mult din motive tactice. Vezi şi cartea a IlI-a, cap. XIII. 

611 Adyrmachizii locuiau coasta Mării Mediterane dc la gura Canobică a 
Nilului (de la Alexandria de azi) pînă la golful Plynos (azi El-Mihr). 

612 Adică „în schimb“ (gr. ivTtSaxvetv „a muşca în schimb - în locul 4 ') ; 

pentru că păduchii le muşcă, ele, în schimb, îi strivesc între dinţi. 

Strivirea păduchilor între dinţi este o deprindere animalică ; populaţiile 
despre care este vorba trebuie să se fi aflat într-un stadiu de sălbăticie 
foarte înapoiat. 

613 Portul Plynos se afla pe coasta Libyei, în fundul golfului Solum. 

614 Gyligamii sînt atestaţi doar de Herodot, iar ceilalţi scriitori antici care-i 

pomenesc se referă la Herodot. După unii comentatori, ei ar fi mar- 

maricii, pe care Herodot nu-i pomeneşte ; locul lor fixat de Herodot 
este între Cyrenaica şi Marmarica, pe coasta Libyei. 

615 Afrodisias, probabil insula Leia, la nord-est de Cyrene ; numele ei, 
de altfel alterat, parc să vină de la templul Afroditci care a existat 
acolo. 

616 Vezi mai înainte, cap. CLI şi nota 556. 

617 La vest de capul Luca, între Solum şi Tobruk. Numele portului, după 
legendă (vezi şi cartea a Il-a, cap. CXIX), se datorează lui Menelaos 
care a rătăcit pe coastă, cînd a plecat din Egipt cu Elena. 

618 Vezi mai sus, nota 571. 

619 Se pare că a fost o plantă umbeliferă, care semăna cu morcovul săl¬ 
batic şi se folosea ca medicament şi condiment. Deşi apare pe mone¬ 
dele din Cyrenaica, ea n-a putut fi identificată precis ; azi nu mai 
există. 

620 Herodot nu cunoştea decît o Syrtă (probabil pe cea mare, care azi 
se cheamă golful Sidra) ; aceeaşi regiune o indică şi Pseudo-Sky* 
lax, IlepfTrXoix;, 108. 

621 Asbystii, atestaţi şi de Stephanos Bizantinul în dicţionarul său ; sînt 
pomeniţi şi de P 1 i n i u s, Historia Naturalis, cartea a V-a, cap. V. 

622 Aushisii, atestaţi de asemenea de dicţionarul lui Stephanos Bizantinul 
şi de alţi scriitori antici. 

623 Evesperides, oraş fundat de Arkesilaos al IV-lea, regele Cyrenei, în 
cinstea victoriei sale pythice, colonizat apoi de Carotus, fratele soţiei 
lui Arkesilaos (vezi P i n d a r, Pyth., V, v. 34) ; aici s-a refugiat 
Battos al V-lea, fiul lui Arkesilaos (vezi Herjaclit din Pont, 
fr. 4 Miiller). Berenice, soţia lui Ptolemeus al IlI-lea (Evergetul, 
246-241 î.e.n.), l-a înfrumuseţat şi i-a schimbat numele după al ei. 
Azi se numeşte Benghazi, port în vestul Cyrenaicei. 

624 Bacalii, după unele manuscrise „cabalii", erau o populaţie antică din 
Libya ; poate există vreo legătură între ei şi cabilii din Algeria, de 

, neam berberic. 

625 Tauheira, azi ruinele Tokrah, pe coasta mării, între Barca şi Evesperi¬ 
des ; pe timpul Ptolemeilor a fost oraş de vază şi a căpătat pe rînd 
numele de Arsinoe şi Clcopatris. 

626 Vezi şi cartea a Il-a, cap. XXXII. După toţi scriitorii antici, nasamonii 
ocupau coasta Libyei în dreptul Syrtei Mari ; erau piraţi vestiţi ; cartha- 
ginezii, din pricina abuzurilor pe care le făceau, i-au silit să se stră¬ 
mute mai în interiorul Africii. 

627 Azi Oaza Augila, la sud de Cyrene. 

628 Vezi cartea I, cap. CCXVI. 

629 Psyllii locuiau în regiunea din jurul Syrtei Mari, aproape de nasamoni 
şi erau vestiţi îmblînzitori de şerpi. Sint atestaţi şi de alţi scriitori 
antici. 

630 Insă P 1 i n i u s, op. cit., cartea a Vil-a, cap. II, 14 relatează că au 
fost nimiciţi de nasamoni. 

631 Ceea ce se apropie de cele relatate de Plinius- 

632 Majoritatea manuscriselor dau „garamanţi“, populaţie despre care Hcro- 
dot vorbeşte în cap. CLXXXIII al aceleiaşi cărţi. Aci se pare că origi¬ 
nalul a avut „gamfasanţi", şi că e o greşeală de copist, pentru că 
despre garamanţi, la cap. CLXXXIII, Herodot dă alte date - P o m p Or 
n i u s M e 1 a, cartea I, 47 şi P 1 i n i u s, op. cit., cartea a V-a, 
cap. XLV, care vorbesc de gamfasanţi, spun lucruri care coincid cu cele 
relatate aci de Herodot. 

633 Deasupra, adică mai spre nord, spre interiorul Libyei. 

634 Makii, atestaţi şi de dicţionarul lui Stephanos Bizantinul, locuiau pe 
coasta apuseană a Syrtei Mari. 

635 Cu pene cu tot, care împiedică loviturile armelor cu tăiş. 

636 Kinyps, rîu al Libyei, atestat şi de alţi scriitori antici, n-a fost identi¬ 

ficat. Vezi şi cartea a V-a, cap. XLII, unde Herodot spune că lace- 
demonianul Dorieus a fundat lîngă el o colonie. Azi, pe aici se mai 

află numai rîuri mici, adesea simple torente de ploaie. Unii comenta¬ 
tori socot că este Ued-el-Khaâne, care izvorăşte la 18 km sud-est de 
ruinele Lebda. 

637 Probabil dealurile numite azi Ghariene. 

638 Distanţa este exagerată, poate dintr-o greşeală de copist, care a con¬ 
fundat o' (70) cu a' (200). 

639 Gyndanii, populaţie antică a Libyei, sînt atestaţi numai de Herodot 

şi de cei care l-au copiat pe Herodot ; ei erau aşezaţi în partea apu¬ 

seană a Tripolitaniei şi sînt probabil aceiaşi cu lotofagii. 

640 Lotofagi - „mîncători de lotus", nu sînt o anume populaţie, ci o poreclă 
dată triburilor care consumau lotus ; unii îi identifică cu gyndanii, alţii 
cu mahlii. Lotofagii locuiau în peninsula Zarzis. Cf. Pseudo-Sky- 
1 a x, op. cit., 110. 

641 Lotusul, Zizyphus lotus, sau lotusul cyrenaic, pomenit şi în cartea 

a Il-a, cap. XCVI, este deosebit de cel egiptean, descris în cartea 
a Il-a, cap. XCII. Este un fel de mărăcine cu fructele dulci, care 
seamănă la gust cu cireşele. Descrierea lotusului cyrenaic poate fi citită 
la P o 1 y b i o s, op. cit., cartea a XlI-a, cap. II. 

642 Mahlii sînt, poate, o ramură a makilor. 

643 ,,Marele fluviu" Triton nu a putut fi încă identificat ; de remarcat că 
şi în Beoţia (ţinutul de unde au venit minyenii în Africa) există uri s 
rîu cu acelaşi nume. 

644 Lacul Tritonis n-a fost un lac propriu-zis, ci poate golful Syrta Mică, 
ce comunica cu Marea Mediterană, precum comunică Marea Azov cu 
Marea Neagră. Cf. P s e u d o - S k y 1 a x, op, cit., 110. 

645 Phla, poate insula Djerba de azi, numită de Pscudo-Skylax. 
ibidern : V7joo<; Ppa^cav - ,,insula micilor adîncimi". 

646 Capul Malea al Laconiei, în Pelopones. 

647 Zeul Triton era o divinitate secundară din suita lui Poscidon. 

648 Pentru a nu fi năpădiţi dc colonişti străini ; scaunul (trepiedul) simbo¬ 
lizează aşezarea, stabilirea într-un loc. 

649 Atestaţi doar de Herodot. 

650 Cultul unei divinităţi războinice care simboliza înţelepciunea şi vitejia 
era răspîndit în toată Africa (în Egipt - zeiţa Neith ; Herodot susţine 
că acest cult a venit din Egipt în Grecia). Coloniştii greci au asimilat 
acest cult cu al Athenei. Epitetul Tp^ro^evEta pentru Athena este, poate, 
de origine africană. 

651 Simbolizînd divinitatea. 

652 Afirmaţie făcută şi de P 1 a t o n, Timaios , III, deşi afirmaţia este 
discutabilă. 

653 Zeul protector al izvoarelor ; apare în inscripţiile latine din Africa sub 
numele de Ncptunus. în cartea a Il-a, cap. L. Herodot afirmă că şi 
cultul lui Poseidon ar fi venit din Egipt. 

654 Vezi şi Imnii homerici, 28, v. 4, şi H e s i o d, Theogonia , v. 924, 
pentru această versiune a legendei, mai veche decît cea după care 
Athena s-ar fi născut din capul Iui Zeus. 

655 După Cicero, De natura deorum , III, 23, motivul acestei supărări 
ar fi fost încercarea lui Poseidon de a-şi seduce fiica. 

656 Vezi şi A r i s t o t e 1, Politica , Iî, 1. 

657 Pentru Teba Egiptului vezi şi cartea a Il-a, cap. III şi IV. 

658 Adică pînă în dreptul Coloanelor lui Heracles, vezi şi cap. CLXXXV. 

659 Cu singura rectificare că apa nu ţîşneşte din vîrful colinei, ci din de¬ 
presiuni, Herodot spune adevărul despre izvoarele cu apa dulce care 

ies printre droburi de sare. 

660 în tot cursul enumerării acestor popoare, de la Teba Egiptului spre 
apus, apare mereu aceeaşi distanţă de 10 zile ; este o cifră aproxima¬ 
tivă, care exprimă distanţa parcursă de caravane între două oaze. 

661 Ammonicnii au locuit în oaza numită azi Sivah. 

662 în oaza Sivah se mai pot vedea şi astăzi ruinele templului lui Zeus 

Tebanul, construit din blocuri mari de piatră, cu figuri hieroglifice, atît 

în interior cît şi în exterior. 

663 în cartea a Il-a, cap. XLII. 

664 Afară de cea care izvorăşte din colinele de sare. 

665 Fenomenul descris aci de Herodot are loc în toate regiunile tropicale, 

dar variaţiile de temperatură ale apei sînt doar aparente ; variază doar 
raportul dintre temperatura apei şi cea a atmosferei. 

666 Azi Ain el Hamman. 

667 Cam trei sute cincizeci şi doi kilometri - evaluare făcută exact de 
Herodot. 

668 Augila, în limba indigenă înseamnă ,,avuţie", este oaza cea mai bogată 
în curmale. Vezi mai sus cap. CLXXII. 

669 In urma dreptului cîştigat prin lupte cu vecinii concurenţi ; vezi şi 
cap. CLXXII despre nasamoni. 

670 Probabil că c vorba de oaza numită azi Fezzan (nume provenit din 
Garma-fazantes, Gamfazantes). Distanţa între Augila şi Fezzan este 
mai mare de 10 zile. 

671 Vezi mai sus şi cap. CLXXIV şi nota 632. 

672 Şi azi solul Fezzanului este atît de bogat în sare incit e nevoie de mult 
pămînt şi gunoi ca să-l acopere şi să se poată face semănăturile. 

673 Textul este corupt aci. 

674 Se pare că este vorba de drumul de caravane ce duce azi spre Tripoli 

şi Tunis, prin Sokna, Bujem şi Lebida. Acest drum şi astăzi se par¬ 
curge cam în 30 de zile. Dacă însă este vorba de drumul pe la Ghada- 
mes, Machia, El-Hassi, Ederi, Djerma, atunci distanţa este mai mică 

decît cea indicată de Herodot. 

675 Fapt atestat şi de alţi scriitori antici, dar Herodot exagerează ; coar¬ 
nele nu puteau fi atit de lungi incit să-i silească pe boi să pască 

de-a-ndaratelea. 

676 Am tradus prin „tărie" cuvintul grec care înseamnă de fapt 

,,frecare“, prin extindere ,,uzare“, de unde „durabilitate", „tărie". 

677 Aceşti garamanţi războinici se deosebesc de garamanţii descrişi in 
cap. CLXXIV ca timizi şi care se ascund de om. înseamnă că Herodot 
confundă sub acelaşi nume două popoare. Vezi nota 632. 

678 Aceste care cu patru cai sînt cunoscute din gravurile de pe stinci. 

(G a u t i e r, Comptes rendus de VAcademie des lnscriptions , 1931, 

pp. 153-154, citat de P h. L e g r a n d, op. cit. y IV, p. 189). 

679 Troglodiţii etiopieni erau, se pare, locuitorii peşterilor (cum indică nu¬ 
mele lor) din munţii Tibesti, in sudul Fezzanului, unde şi azi îşi are 
locuinţele în peşteri tribul tiboo-irşad („tibui din peşteri"). Probabil ci 
au fost berberi. 

680 Nu e pentru prima oară cînd Herodot face asemenea observaţii asupra 
unei limbi străine, necunoscute. Iuţi de picior şi cu o limbă bogată in 
siflante sînt pe acele locuri azi tibuii ; probabil este vorba de strămoşii 
lor. 

681 Nu s-a identificat teritoriul ocupat de aceşti ataranţi ; după căldurile 
tropicale semnalate de Herodot, este vorba, probabil, de oaza Ghat ; 
după apropierea făcută între numele „ataranţi" şi cuvîntul tuareg, ata- 
ram - „apus", ei pot fi localizaţi fie între lacul Tehad şi Niger, fie 
între Asger şi Ahaggar. 

682 Dc altfel, aceasta este situaţia şi la alte popoare sălbatice ; în realitate, 
ci nu erau complet lipsiţi dc nume, ci se foloseau de porecle pentru 
a se distinge unii de alţii. 

683 înseamnă că c vorba despre o regiune extrem de caldă. 

684 Muntele Atlas, cunoscut mai întîi de fenicieni în călătoriile lor spre 
Oceanul Atlantic, este un masiv de formă conică în insula Tenerif. 
Din cauza marii lui înălţimi, s-a creat legenda că odată ar fi fost un 
uriaş care susţinea bolta cerească. Unii scriitori greci au localizat mun¬ 
tele Atlas în nordul Africii şi astfel, pînă astăzi, şirul munţilor din 
sud-estul Algeriei poartă acest nume. Herodot se referă aici la un 
masiv din extremitatea orientală a acestui lanţ. 

685 Probabil grecii i-au dat muntelui numele eroului mitic. Atlas, apropiind 

atît legenda susţinerii boitei cereşti, cit şi cuvintul „Atlas 41 , de un nume 
indigen, cum e cel berber de azi adrar , care înseamnă „munte 11 . 

686 în general, în regiunile tropicale nu sc prea consumă carne. 

687 Acest fapt este confirmat şi de alţi scriitori antici şi moderni ; sarea 

fiind din abundenţă în acele locuri şi regiunea lipsită de ploi, locui¬ 
torii folosesc blocurile de sare drept material de construcţie. 

688 Datorită altor săruri minerale, sarea apare adesea roşietică şi în minele 
ţării noastre, dar după rafinare ea devine foarte albă. 

689 Acest pasaj se referă probabil la pustiul Sahara. De fapt şi în Sahara 

sc găsesc oaze cu apă, vegetaţie şi fiare. 

690 Vezi mai sus cap. CLXXVIII şi nota 644. 

691 Din pricina straturilor de sare, apa din aceste regiuni este foarte să¬ 
rată, de aceea şi azi laptele este băut în loc de apă. 

692 Vezi cartea a Il-a, cap. XLI. 

693 Vezi cartea a Il-a, cap. XLVII. La mai multe popoare (ca egiptenii, 

etiopienii, indienii, evreii) porcul era considerat spurcat. 

694 S-a constatat in nenumărate cazuri că populaţiile care şi-au strămutat 
locul şi-au însuşit datinile şi moravurile indigenilor printre care s-au 
stabilit şi cu care s-au înrudit. 

695 Adică la răsărit de lacul Tritonis locuiesc popoare nomade, iar dincolo 

de acest lac nu mai sînt nomazi în adevăratul înţeles al cuvîntului, ci 

doar triburi care-şi mută locuinţele. 

696 Obicei întîlnit şi astăzi în aceste părţi ale Africii. 

697 în cartea a Il-a, cap. LXXVII se spune acelaşi lucru ; cf. Pscudo- 
Hippocrates, IIcpl asprov, 20. 

698 Pentru efectele amoniacului pe care-1 conţine. 

699 Peste podul casei. Unele ediţii adoptă lecţiunea 7tapa tov ojp.ov- „peste 

umăr“, sau 7rapa tov Pojjlov - „peste altar“, fără a fi necesar. 

Azvîrlirea peste casă este un obicei foarte răspîndit şi în epocile de 
mai tîrziu, la multe popoare. 

700 Cultul corpurilor cereşti este foarte răspîndit în Libya, simbolizînd cul¬ 
tul forţelor naturii, răspîndit, de altfel, la toţi primitivii. 

701 Vezi mai jos nota 703. 

702 ©uaavot - „ciucuri de piele 11 , care pot fi văzuţi şi azi Ia femeile 

din Africa ; ele nu poartă altă îmbrăcăminte decit un briu de la care 

atîrnâ ciucuri de piele. Poate că este adevărat că această îmbrăcăminte 
a influenţat împodobirea cu şerpi a egidei Athenei. 

703 Iată etimologia cuvîntului „egidă“ ; gr. a 12, aîvoţ - „capră 1 *, de unde 
aiy£o<;,-£a,-eov - „de capră 11 , şi atvtc,-tSog „egidă 11 . 

704 Herodot se înşeală ; carul cu patru cai era cunoscut la greci încă din 
epoca homerică, deci anterior colonizării Cyrenei. După unii comenta¬ 
tori, atît grecii cit şi libyenii l-ar fi introdus de la egipteni, dar sigur 
nu se ştie. 

705 Şezînd turceşte. t 

706 Şi ca nu cumva să nu mai poată fi aşezat cu picioarele încrucişate sub el, 
din pricina rigidităţii. 

707 în acest capitol, Herodot reia descrierea popoarelor libvenc de pe li¬ 
toral, întreruptă la cap. CLXXX. El îşi imagina coasta mării dreaptă. 

708 Aceştia sînt, prin urmare, sedentari, spre deosebire de nomazi şi de cei 
care-şi purtau locuinţele din loc în loc, pe un teritoriu limitat. 

709 Probabil aceiaşi cu ,,mazii“ atestaţi de H c c a t a i o s, fr. 304 Miiller. 

710 Probabil că grecii considerau „troicni“ pe toţi cei veniţi din Asia 

Mică. 

711 Această regiune corespunde Tunisiei de azi. 

712 Descriere exactă ; acest contrast se remarcă, intr-adevăr,. între regiunea 
răsăriteană a Africii de nord, pustie şi nisipoasă, şi regiunea apuseana 
(corespunzătoare Marocului, Algeriei, Tunisiei de azi) care e muntoasă, 
cu păduri şi fiare. 

713 Despre numele elefantului, vezi cartea ă IlI-a, cap. XCVII şi nota 258. 

714 De observat valoarea articolului în înşirarea faunei locului ; prin e 
autorul vrea să atragă atenţia că aici se află ,,acele vestite 

despre care se vorbeşte atîta. Cit despre ,,bărbaţii şi femeile sălbatice (in 
gr. ol ayptoi avSps? xai yuvaîxsc #ypiai sînt, probabil, maimuţe 
antropoide uriaşe. 

715 în greacă TtuXapya ; nu se ştie precis care era animalul numit de 
greci cu acest nume. Aici este vorba de un mamifer înrudit cu cerbul. 

716 Mai precis : pot să rabde foarte mult timp de sete. 

717 în greceşte opuec, sînt un fel de căprioare, cum sînt gazelele. 

718 Aceste lire se cheamă în greacă cpolvixeţ _ ,,fenicienc“, pentru că s-au 
introdus în Grecia de la fenicieni, păstrîndu-se deci numele poporului 
de unde veneau. 

719 în greacă Slxtvec ; nu se ştie ce animal numeau grecii astfel. 

720 In greacă [âopus? sint menţionaţi numai de Herodot ; azi încă nu ştim 
despre ce animale este vorba. 

721 Mai precis, este o şopîrlă uriaşă, numită în termeni ştiinţifici Lacerta 
scincus , iar de arabi Wurran-cl-Gebel. Se mai găseşte şi azi în Egipt, Mau- 
rctania, şi se mănîncă de unii nomazi. 

722 Serpens ccrastis , un şarpe veninos care se ascunde şi azi prin nisipurile 
Africii. 

723 Cerbul azi se găseşte rar în Africa, mistreţul de loc. 

724 Este vorba de Mus iaculus , cu picioarele dinainte foarte scurte, de aceea 
stă mai mult pe picioarele dinapoi, de unde atributul de ,,bipezi". 

725 Probabil este vorba de Mus echinus , cu părul ca spinii de arici. 

726 Vezi mai sus, cap. CLXIX, despre silfiu şi nota 619 ; probabil ncvăs- 
tuicii îi plăcea silf iul în mod deosebit, pentru că apare pe monedele 
din Cyrene lingă silfiu. 

727 Este de remarcat exactitatea informaţiilor lui Herodot in această pri¬ 
vinţă. 

728 Pomeniţi şi de Hecataios, citaţi de dicţionarul lui Stephanos Bizantinul 
la cuvintul £ao*/;x££ ; zavckii ocupau regiunea dintre Syrta Mică şi golful 

Adrumct. 

729 în uncie manuscrise y'iyavTeţ ; nu se ştie precis unde erau situaţi ; 
după unii comentatori, ei ar fi ocupat regiunea Utica şi Carthagina. 

730 Obicei intilnit aproape la toţi nomazii. 

731 Despre numărul mare de maimuţe din Berberia în antichitate, discuţii 
la G s e 11, Histoire anciennc de VAfrique I, p. 109, citat de P h. Le- 
gr a n d, op. cit., p. 191. 

732 După majoritatea părerilor, este vorba de insula numită azi Carkena. 

733 în Carkena nu se găseşte aur în lacuri ; Herodot a localizat în această 
insulă practici din regiunile aurifere din sudul Libyei. 

734 Fapt atestat şi de alţi scriitori antici ; insula Zakynthos, azi Zante, se 
află în Marea Ionică. 

735 Pieria, regiune în Macedonia ; de fapt, catranul din Pieria este supe¬ 
rior celui din Zakynthos. 

736 Azi marea, săpînd ţărmul, a micşorat distanţa, care este cam de 100 
de paşi. 

737 Adică cele privitoare la petrolul din Zakynthos. 

738 Carthaginezii aveau relaţii comerciale cu coasta apuseană a Africii, de 
unde luau, în schimbul mărfurilor lor, aur şi fildeş. 

739 Acest obicei de a schimba mărfuri este practicat şi azi de unele triburi 
din Africa. 

740 în acest capitol, Herodot reia firul povestirii întrerupt la cap. CLXVII r 
deci între capitolele CLXVII-CXCVII înşiră neamurile Libyei. Herodot 
nu cunoştea populaţiile dinspre apus de gyzanţi, populaţii cu care grecii 
n-au ajuns în contact. 

741 Vezi şi Diodor din Sicilia, op. cit., cartea a Hl-a, cap. 
XLVIII, care vorbeşte tot de patru popoare ale Libyei, dar nu cele 
enumerate de Herodot, anume : aasamonii, aushisii, marmarizii şi ma- 
kii. Herodot nu vorbeşte de egipteni, pentru că îi consideră în afara 
Libyei. 

742 Este una din cele mai rezonabile clasificări care s-a putut face în an¬ 
tichitate asupra locuitorilor Africii de nord cunoscuţi în acea vreme. 

743 Vezi cap. CLXXV şi nota 636. 

744 Mai precis, cu cîmpia Mesopotamiei, despre a cărei fertilitate vorbeşte 
Herodot în cartea I, cap. CXCIII. 

745 Vezi mai sus, cap. CLXXI şi nota 623, despre cetatea evesperiţilor. 

746 Afirmaţie exactă. 

747 Textul este destul de confuz ; este vorba de diferite zone în care re¬ 
coltarea se face succesiv, nu în acelaşi timp. 

748 în acest capitol, Herodot reia firul povestirii expediţiei perşilor împo¬ 
triva Barcei, la cererea reginei Pheretima, pentru a răzbuna pe fiul ei, 
Arkesilaos, povestire întreruptă la cap. CLXVII al acestei cărţi. 

749 Vezi pentru acelaşi sistem al perşilor şi cartea a V-a, cap. CXV, cartea 
a Vl-a, cap. XVIII, sistem nepracticat de greci. 

750 Nu pentru scut în sine, ci pentru arama care răsuna. 

751 Potrivit cu pretenţiile marelui rege. 

752 Vezi un exemplu asemănător de respectare doar literală, şi nu de fapt„ 
a jurămîntului, tot în cartea a IV-a, cap. CLIV. 



753 Vezi un exemplu asemănător de cruzime din partea unei femei, în car¬ 
tea a IX-a, cap. III. 

754 în unele manuscrise BapY)<; (Bares) este acelaşi cu Badres din cartea 
a IV-a, cap. CLXVII. 

755 Zeus Lycaios era divinitatea protectoare a arcadienilor, iar de Ia arca- 
dieni a trecut şi la cyrenieni. 

750 O comportare similară au avut perşii faţă de eretrienii din Eubeea, după 
ce aceştia au fost învinşi ; vezi cartea a Vl-a, cap. CXIX. 

757 Provincie a imperiului persan. 

758 Battos cel şchiop, vezi mai sus, nota 586. 

